﻿ SECTIUNEA I PROGRAMA PENTRU EXAMENUL DE LICENTA LA DISCIPLINA CUNOSTINTE FUNDAMENTALE SI DE SPECIALITATE 1. Caracteristicile psihicului uman. 1.1. Dinamism evolutiv, complexitate structurală şi funcţională; 1.2. Conştiinţa — nivel calitativ superior al organizării psihice; indicatori de evaluare a conştientului. Golu, M. Bazele psihologiei generale, Ed. Universitară, Bucureşti, 2002, pp. 91-122. 2.Personalitatea - sistem integral supraordonat 2.1. Accepţiuni ale termenului de personalitate; 2.2. Dimensiunile personalităţii: temperament, aptitudini, caracter;. 2.3. Eul în raport cu personalitatea şi conştiinţa. Natura psihică a Eului. GoluM., Bazele psihologiei generale, Ed. Universitară, Bucureşti, 2002, pp. 645 — 712 ZlateM., Eul şi personalitatea, Ed. Trei, ed. a IU a, Bucureşti, 2002, pp. 103 -121. 3. Inconştientul - ipostază a psihicului 3.1 Inconştientul şi structura psihicului; 3.2 Desexualizarea inconştientului la A. Adler. Compensare, supracompensare, pseudocompensare. Zamfirescu Y.D., Introducere în psihanaliza freudiană şi postfreudiană, Ed. Trei, 3ucureşti, 2003, pp. 221-293. 4. Psihologie socială 4.1 Construirea şi cunoaşterea realităţii sociale: a) definirea şi caracterizarea realităţii sociale; b) reprezentările sociale: definiţie şi caracterizare, structură şi funcţii; c) categorizarea şi conceptualizarea în procesul cunoaşterii realităţii sociale. 4.2.Relaţiile interpersonale: a) relaţiile de comunicare şi influenţă (definire, caracterizare generală, factori psihoindividuali, psihosociali şi socioculturali implicaţi în formarea şi dinamica acestora; b) teoria schimbului în cadrul relaţiilor interpersonale. 4.3. Procese, structuri şi fenomene psihosociale de grup: a) structurile de comunicare şi influenţă (caracterizare, funcţii şi factori implicaţi în dinamica acestora); b) coeziunea şi climatul psihosocial (definire, caracterizare generală, formare şi manifestare înviata de grup). D. Cristea, Tratat de psihologie socială, Ed. ProTransilvania, Bucureşti, 2001: pag. 52- 68; 143 -155; 179-220; 248-263; 271 -276. 5. Psihologie organizaţională: • 5.1.Organizaţiile din perspectivă psihosocială: a) definiţie, caracterizare generală, clasificare, structură şi funcţii; b) caracteristicile structurale şi dinamice ale organizaţiilor; c) teorii privind organizaţiile. 5.2.Conducerea organizaţiilor: a) leadership-ul (caracterizare, funcţii, tipuri de stiluri de conducere); b) decizia în activitatea de conducere (definire, etape specifice în procesul de luare a deciziilor). 5.3.Strategii de optimizare a proceselor şi fenomenelor psiho-organizaţionale: a) optimizarea stilului de conducere; b) optimizarea climatului psihosocial. D. Cristea, Tratat de psihologie socială, Ed. ProTransilvania, Bucureşti, 2001, pag. 279-336. 6. Tulburările psihopatologice ale principalelor procese şi funcţii psihice: 6.1. Psihopatologia senzorialităţii; 6.2. Psihopatologia funcţiilor prosexice şi mnezice; 6.3. Psihopatologia gândirii şi limbajului; 6.4.Psihopatologia afectivităţii şi voinţei; . 6.5.Tulburările psihopatologice ale conştiinţei calitative. Predescu V, (sub red.), Psihiatria, vol.I, Ed. Medicală, Bucureşti, 1989, pp. 101 - 179, 183 - 191,197-201,219-223. 7. Psihoterapia-posibilităţi şi limite 7.1. Conceptul de psihoterapie şi particularităţile relaţiei terapeut - client; 7.2. Psihoterapiile de orientare analitică (caracterizare şi principii generale); 7.3. Psihoterapia de orientare comportamentală şi cognitiv — comportamentală (caracterizare şi principii generale); 7.4. Psihoterapiile umaniste (caracterizare şi principii generale); 7.5. Alte tipuri de psihoterapie — analiză tranzacţională, psihoterapia de familie, prin joc dramatic. Holdevici L, Elemente de psihoterapie, Ed. AII, Bucureşti, 1996, pp. 1 - 129, 154 - 192. 8. Asistenţă psihologică în procesul muncii 8.1. Direcţiile strategice ale asistenţei psihologice; 8.2. Direcţiile tactice ale asistenţei psihologice; 8.3. Organizarea şi funcţionarea laboratorului de psihologie al întreprinderii; 8.4. Psihologul practician - consilier al conducerii. Tabachiu A., Psihologie ocupaţională, Ed. Universităţii Titu Maiorescu, Bucureşti, 2003, pp. 215-249. 9. Dinamică şi evoluţie în viaţa umană 9.1. Repere psihologice şi psihodinamice (către o teorie generală a vârstelor); 9.2. Ereditate, mediu, educaţie; 9.3. Ciclurile şi stadiile dezvoltării psihice; 9.4. Evoluţia conştiinţei morale la copil. Cosmovici A., Iacob L., coord., Psihologie şcolară, Ed. Polirom, Iaşi, 1998, pp. 32 - 40. SchiopuU., Verza E., Psihologia vârstelor. Ciclurile vieţii, EDP, Bucureşti, 1997, pp. 25 -54. 10. Stresul psihic 10.1. Cadrul noţional; 10.2. Scale de evaluare; 10.3. Mecanisme de coping; 10.4. Vulnerabilitate psihică la stres; 10.5. Cadrul de acţiune al stresului psihic în patologie; 10.6. Tulburări şi boli psihosomatice; 10.7. Principii de conduită antistres la nivel individual şi colectiv. Luban-PlozzaB., Iamandescul. B. (sub red.), Dimensiunea psihosocială a practicii medicale, Ed. Infomedica, Bucureşti, 2002, pp. 67 - 80, 87 - 95, 99 - 103, 107 - 115. SECTIUNEA II SUBIECTE SI BAREME DE CORECTARE (2005 – 2007) EXAMEN DE LICENŢĂ SESIUNEA FEBRUARIE 2005 DISCIPLINA: CUNOIŞTINŢE FUNDAMENTALE ŞI DE SPECIALITATE ÎN DOMENIUL PSIHOLOGIEI SUBIECTE 1. Capacitatea rezolutivă ca indicator comportamental al conştiinţei 0,90 p 2. Divergenţe metodologice în abordarea personalităţii 0,90 p 3. Asemănări şi deosebiri între concepţia psihanalitică a lui Freud şi cea a lui Adler 0,90 p 4. Definirea şi caracterizarea reprezentărilor sociale 0,90 p 5. Caracteristicile structurale ale organizaţiilor 0,90 p 6. Caracteristicile ideii delirante 0,90 p 7. Enumeraţi tehnicile specifice terapiei cognitiv-co.mportamentale 0,90 p 8. Organizarea şi funcţionarea laboratorului de psihosociologie al întreprinderii 0,90 p 9. Definirea stadiilor dezvoltării morale - Kohlberg 0,90 p 10. Conduite antistres 0,90 p BAREM 1. Capacitatea rezolutivă ca indicator comportamental al conştiinţei 0,90p (a) Definirea capacităţii rezolutive 0,30 (b) Enumerarea componentelor rezolutivităţii 0,60 2. Divergenţe metodologice în abordarea personalităţii- 0,90 (a) Raportul general - particular 0,30 (b) Raportul biologic - cultural 0,20 (c) Raportul înnăscut - dobândit 0,20 (d) Raportul static - dinamic 0,20 3. Asemănări şi deosebiri între concepţia psihanalitică a lui Freud si cea a lui Adler 0,90 (a) Conţinuturile inconştientului la Freud şi Adler 0,30 (b) Etiologia nevrozei la Freud şi Adler 0,30 (c) Puncte comune în conceperea psihicului la Freud şi Adler 0,30 4. Definirea şi caracterizarea reprezentărilor sociale 0,90 (a) Prezentarea definiţiei reprezentărilor sociale 0,40 (b) Caracterizarea reprezentărilor sociale 0,50 5. Caracteristicile structurale ale organizaţiilor 0,90p (a) Enumerarea caracteristicilor structurale ale organizaţiilor 0,30 (b) Explicitatea caracteristicilor structurale ale organizaţiilor 0,60 6. Caracteristicile ideii delirante 0,90p (a) Precizarea caracterului eronat al idei delirante • 0,30 (b) Precizarea impenetrabilităţii la contra-argumentare 0,30 (c) Precizarea absenţei atitudinii critice 0,30 7. Enumeraţi tehnicile specifice terapiei cognitiv-comportamentala 0.90p (a) Identificarea gândurilor negative automate 0,30 (b) Modificarea gândurilor negative şi comportamentelor aferente 0,60 8. Organizarea şj funcţionarea laboratorului de psihosociologie al întreprinderii 0,90 (a) Diagrama de relaţii a laboratorului 0,30 (b) Organizarea şi dotarea laboratorului 0,30 (c) Implementarea laboratorului 0,30 9. Definirea stadiilor dezvoltării morale - Kohlberg 0,90 (a) Definirea stadiului pre-moral 0,30 (b) Definirea stadiului moralităţii convenţionale 0,30 (c) Definirea stadiului autonomiei morale 0,30 10. Conduite anti-stres 0,90 (a) Modalităţi de limitare - înlăturare a consecinţelor stresului 0,30 (b) Modalităţi de evitare a stresului 0,30 (c) Provocarea de distresuri controlate 0,30 Total 9,00p Total general = (0,90p x 10) + lp (din oficiu) = 10 p EXAMEN DE LICENŢĂ SESIUNEA FEBRUARIE 2006 DISCIPLINA: CUNOŞTINŢE FUNDAMENTATE ŞI DE SPECIALITATE ÎN DOMENIUL PSIHOLOGIEI SUBIECTE 1. Latura evolutivă a sistemului psihic uman 0,90 2. Stmctura psihologică a caracterului 0,90 3. Se-ul - instanţă pulsională a psihicului. Relaţii cu eul şi supraeul 0,90 4. Funcţiile reprezentărilor sociale 0,90 5. Funcţiile conducerii în organizaţie 0,90 6. Tipuri de idei delirante 0,90 7. Analiza tranzacţională. Caracterizare generală 0,90 8. Psihologul practician - asistent al conducerii intreprinderii 0,90 9. Repere psihologice şi psihodinamice ale dezvoltării. Consideraţii generale 0,90 10. Mecanisme şi tipuri de coping 0,90 BAREM 1. Latura evolutivă a sistemului psihic uman 0,90 (a) Particularităţile traiectoriei, dezvoltării psihice: caracterul ascendent, stadialitatea, discontinuitatea, diferenţierea, integrarea 0,30 (b) Factorii dezvoltării psihice umane: mediul (natural, sociocultural), ereditatea- 0,30 (c) Legea heterocroniei şi legea heteronomiei- 0,30 2. Structura psihologică a caracterului 0,90 (a) Definiţia caracterului- 0,20 (b) Structura funcţională (blocul de comandă - blocul de execuţie) 0,30 (c) Structura atitudinală 0,40 3. Se-ul - instanţă pulsională a psihicului. Relaţii cu eul şi supraeul 0,90 (a) Definiţie 0,40 (b) Relaţiile cu eul şi supraeul 0,40 (c) Se şi inconştient 0,10 4. Funcţiile reprezentărilor sociale 0,90 (a) Enumerarea funcţiilor reprezentărilor sociale 0,50 (b) Explicitare 0,40 5. Funcţiile conducerii în organizaţie 0,90 (a) Enumerarea funcţiilor conducerii 0,40 (b) Explicitare 0,50 6. Tipuri de idei delirante 0,90 (a) Idei delirante despre sine 0,35 (b) Idei delirante expansive 0,35 (c) Idei delirante mixte 0,20 7. Analiza tranzacţională. Caracterizare generală- 0.90 (a) Stările ego-ului 0,20 (b) Tranzacţiile psihologice 0,20 (c) locurile psihologice 0,20 (d) EgOgrama 0,30 8. Psihologul practician - asistent al .conducerii întreprinderii 0,90 (a) Obiectul muncii psihologului practician 0,30 (b) Condiţiile muncii psihologului practician 0,30 (c) Specificul muncii psihologului practician 0,3 0 9. Repere psihologice şi psihodmamice ale dezvoltării. Consideraţii generale 0,90 (a) Caracterul deschis al stadialităţii. Consideraţii generale 0,45 (b) Caracteristici ale stadiului din perspectivă genetică 0,45 10. Mecanisme şi tipuri de coping 0,90 (a) Tipuri de coping (Sulss, Fletcher) 0,45 (b) Alte tipuri de coping consacrate (Lazarus & Folkman, Carver, Endler, Smith 0,45 Total = 9,00p Total general = (0,90p x 10) + lp (din oficiu) = 10 p . EXAMEN DE LICENŢĂ SESIUNEA IUNIE 2006 DISCIPLINA: CUNOŞTINŢE FUNDAMENTALE ŞI DE SPECIALITA TE ÎN DOMENIUL PSIHOLOGIEI SUBIECTE 1. Funcţiile conştiinţei 0,90 2. Tipologii psihologice ale temperamentului- 0,90 3. Autoestimaţie şi compensare în concepţia lui Alfred Adler 0,90 4. Teoria schimbului în cadrul relaţiilor interpersonale 0,90 5. Decizia în cadrul activităţii de conducere (definiţia şi etapele luării deciziilor) 0,90 6. Caracteristicile ideilor-delirante 0,90 7. Caracterizarea generală a orientării experienţiale în psihoterapie 0,90 8. Direcţiile strategice ale asistenţei psihologice 0,90 9. Stadialitatea cognitivă (J. Piaget) - stadiile senzoriomotor şi preoperator 0,90 10. Distres şi eustres 0,90 BAREM 1. Funcţiile conştiinţei 0,90 (a) Definiţia conştiinţei 0,20 (b) Enumerarea funcţiilor conştiinţei 0,30 (c) Explicarea funcţiilor conştiinţei 0,40 2.' Tipologii psihologice ale temperamentului 0,90 (a) Definiţia temperamentului 0,20 (b) Prezentarea a două tipologii 0,35 x 2 = 0,70 3. AutOestimaţie şi compensare în concepţia lui Alfred Adler 0,9O (a) Caracterizarea generală a autoestimaţiei 0,10 (b) Factorii care contribuie la. fixarea sentimentului de inferioritate0,20 (c.) Definiţia compensării 0,30 (d) Clasificarea compensărilor 0,30 4. Teoria schimbului în cadrul relaţiilor interpersonale 0,90 (a) Generalităţi privind teoria schimbului 0,30 (b) Enumerarea şi caracterizarea succintă a principiilor teoriei schimbului 0,60 5. Decizia în cadrul activităţii de conducere (definiţia şi etapele luării deciziilor) 0,90 (a) Definiţia activităţii de luare a deciziei 0,30 (b) Enumerarea etapelor în luarea deciziilor 0,60 6. Caracteristicile ideii delirante 0,90 (a) Definiţie 0,60 (b) Judecată concretă care domină conştiinţa bolnavului 0,10 (c) Impenetrabilă la orice argumentare 0,10 (d) Incompatibilă cu atitudinea critică a bolnavului 0,10 7. Caracterizarea generală a orientării experienţiale în psihoterapie 0.90 (a) Concepţia psihopatologică 0,25 (b) Modalitatea în care se realizează schimbarea 0,10 (c) Tehnica terapeutică 0,25 (d) Natura relaţiei terapeutice 0,30 8. Direcţiile strategice ale asistenţei psihologice 0,90 (a) Sesizarea şi inventarierea aspectelor social-umane ale organizaţiei 0,30 (b) Stabilirea naturii critice sau problematice ale aspectelor social-umane ale organizaţiei 0,30 (c) Elaborarea pentru forurile de conducere a planului de măsuri pentru soluţionarea aspectelor social-umane problematice 0,30 9. Stadialitatea cognitivă (J. Piaget) - stadiile senzorio-motor şi preoperator 0,90 (a) Enumerarea şi definirea stadiilor 0,30 (b) Stadiul senzorio-motor 0,30 (c) Stadiul preoperator 0,30 10. Distres şi eustres 0,90 (a) Definiţiile 0,30 (b) Distres ' 0,30 (c) Eustres 0,30 Total = 9,00p Total general = (0,90p x 10) + lp (din oficiu) = 10 p EXAMEN DE LICENŢĂ SESIUNEA FEBRUARIE 2007 DISCIPLINA: CUNOŞTINŢE FUNDAMENTALE ŞI DE SPECIALITA TE ÎN DOMENIUL PSIHOLOGIEI SUBIECTE 1. Natura irrformaţională a psihicului 0,90 2. Temperamentul: definiţie; tipologia pavloviană a temperamentelor 0,90 3. Eul în cea de-a doua teorie freudiană asupra psihicului: definiţie, funcţii, relaţii cu celelalte instanţe 0,90 4. Coeziunea în cadrul microgrupurilor sociale 0,90 5. Funcţiile organizaţiilor 0,90 6. Tulburările cantitative ale memoriei 0,90 7. Conceptele specifice analizei tranzacţionale 0,90 8. Psihoprofesiograma psihologului practician 0,90 9. Sursa teoretică a stadiilor dezvoltării umane la.Erik Erikson şi descrierea acestora 0,90 10. Concepte definitorii pentru stresul psihic 0,90 BAREM 1. Natura informaţională a psihicului . 0,90 (a) Definiţia informaţiei; cele trei dimensiuni specifice: cantitativă, semantică, pragmatică 0,30 (b) Paralelă între caracteristicile informaţiei şi caracteristicile psihicului 0,40 (c) Evidenţierea rolului reglator-adaptativ al psihicului 0,20 2.Temperamentul: definiţie; tipologia pavloviană a temperamentelor 0,90 (a) Definiţia temperamentului 0,20 (b) Specificarea proprietăţilor generale ale tipului de sistem nervos: forţa,echilibrul, mobilitatea 0,40 (c) Specificarea tipurilor temperamentale corespunzătoare tipului de sistem nervos, cu trăsăturile aferente 0,30 3. Eul în cea de-a doua teorie freudiană asupra psihicului: definiţie, funcţii, relaţii cu celelalte instanţe 0,90 (a) Definiţie 0,20 (b) Funcţiile eului 0,40 (c) Relaţiile cu celelalte instanţe ale psihicului 0,30 4. Coeziunea în cadrul micro grup urilor sociale 0,90 (a) Enumerarea factorilor coeziunii 0,30 (b) Caracterizarea factorilor coeziunii 0,60 5. Funcţiile organizaţiilor 0,90 (a) Enumerarea funcţiilor 0,30 (b) Descrierea funcţiilor 0,60 6.Tulburările cantitative ale memoriei 0,90 (a) Hipomneziile 0,30 (b) Amneziile 0,30 (c) Hipermneziile 0,30 Total general = (0,90p x 10) + lp (din oficiu) = 10 p EXAMEN DE LICENŢĂ SESIUNEA IUNIE 2007 DISCIPLINA: CUNOŞTINŢE FUNDAMENTALE ŞI DE SPECIALITATE ÎN DOMENIUL PSIHOLOGIEI BAREM 1. Indicatori psihocomportamentali ai conştiinţei 0,90 (a) Definiţia conştiinţei 0,20 (b) Enumerarea indicatorilor 0,10 (c) Descrierea indicatorilor 0,60 2. Eul - definiţie, ipostaze 0,90 (a) Definiţia eului 0,30 (b) Ipostaze ale eului 0,60 3. Compensare şi pseudocompensare în psihologia individuală a lui Alfred Adler 0,90 (a) Definiţii 0,30 (b) Clasificări 0,30 (c) Exemple 0,30 4. Dinamica formării relaţiilor interpersonale 0,90 (a) Fazele formării relaţiilor interpersonale 0,60 (b) Procesele psihice care intervin în dinamica relaţiilor interpersonale 0,30 5. Definirea şi clasificarea organizaţiilor 0,90 (a) Definirea organizaţiilor 0,30 (b) Clasificarea organizaţiilor 0,60 6. Tulburările cantitative ale atenţiei 0,90 (a) Hipoprosexia 0,45 (b) Hiperprosexia 0,45 7. Conceptele specifice analizei tranzacţionale 0,90 (a) Stările ego-ului 0,30 (b) Tranzacţiile psihologice 0,15 (c) Jocurile psihologice 0,15 (d) Scenariul de viaţă 0,15 (e) Egograma 0,15 8. Funcţiile profesionale ale psihologului practician 0,90 (a) Enumerarea funcţiilor 0,30 (b) Descrierea funcţiilor 0,60 9. Stadialitatea cognitivă la Jean Piaget - stadiul operaţiilor concrete si stadiul operational-formal 0,90 (a) Enumerarea şi definirea stadiilor 0,30 (b) Stadiul operaţiilor concrete 0,30 (c) Stadiul operaţional-formal 0,30 10. Trăsăturile imunogene 0,90 (a) Optimismul 0,20 (b) Rezistenţa 0,20 (c) Locul de control intern 0,10 (d) Autoeficacitatea 0,20 (e) Umorul 0,20 Total general = (0,90p x 10) + lp (din oficiu) = 10 p SECTIUNEA III BIBLIOGRAFIE EXAMEN I. CARACTERISTICILE PSIHICULUI UMAN Golu, M. Bazele psihologiei generale, Ed. Universitară, Bucureşti, 2002, pp. 91-122 Ca modalitate informaţională specifică şi, implicit, ca o nouă formă a vieţii de relaţie la nivelul regnului animal, psihicul ne apare ca un continuum pe care se delimitează şi se individualizează un număr imens de gradaţii şi trepte evolutive. Psihicul uman reprezintă segmentul superior al acestui continuum. Sub el se întinde „universul" psihicului animal. Raportul dintre cele două segmente a constituit obiect de aprinse dispute în psihologie şi nici în prezent nu se poate spune că s-a ajuns la un punct de vedere unanim împărtăşit. Ca şi în alte probleme, nu s-a putut evita ciocnirea tendinţelor opuse, unilateral absolutizante: o primă tendinţă inspirată din filosofia idealistă şi din teologie absolutizează într-atât deosebirile dintre psihicul uman şi cel animal, încât se consideră două realităţi distincte şi neraportabile; cea de a doua tendinţă, opusă primei, îşi trage originea din biologia evoluţionistă a lui Darwin şi va absolutiza asemănările, deosebirile fiind declarate pur cantitative, neesenţiale. în plan metodologic; prima tendinţă excludea orice transfer de date sau explicaţii de la psihicul animal la cel uman sau de la cel uman la cel animal, în schimb cea de a doua permite un astfel de transfer în ambele sensuri şi într-o asemenea măsură, încât în explicarea comportamentului animal se invocă fără rezerve voinţa, intenţia, iubirea sau ura, iar în explicarea comportamentului uman se invocă la fel de direct şi categoric instinctul, iraţionalul, impulsivitatea, inconştientul. Cum se întâmplă mai întotdeauna în asemenea probleme, adevărul ştiinţific se află undeva la mijloc. Prin urmare, psihicul uman trebuie considerat şi ca făcând parte din continumul general al psihicului, dar şi ca reprezentând un moment de discontinuitate evolutivă. Lui îi vor fi proprii toate trăsăturile şi determinaţiile psihicului în general, dar va dobândi şi trăsături şi determinaţii specifice, calitativ noi, superioare. Trăsăturile şi determinaţiile generale le putem rezuma în următoarele: natura informaţională, funcţie a sistemului nervos; constituirea în procesul comunicării organismului cu mediul extern; funcţie de sem-nalizare-designare, cu rol de reglare în dinamica relaţiei organismului cu mediul. Pe baza lor, în mod logic se pot stabili asemănări între psihicul uman şi cel animal. între anumite limite, studiul comportamentului animal poate oferi date importante pentru înţelegerea unor aspecte ale comportamentului uman. Admiterea asemănărilor nu trebuie să conducă la reducerea comportamentului uman la cel animal sau la ridicarea comportamentului animal la nivelul celui uman. In cursul comparaţiei, nu trebuie să se piardă din vedere faptul că înseşi trăsăturile şi determinaţiile generale ale continuumului psihic au înregistrat modificări semnificative, în ceea ce priveşte valorile şi modalitatea concretă de realizare, ele nefîind, aşadar, identice pe toate treptele evoluţiei. Cu cât două trepte sunt mai îndepărtate una de alta, cu atât diferenţele dintre ele sunt mai mari, şi invers, cu cât ele sunt mai apropiate, cu atât aceste diferenţe vor fi mai mici, iar asemănările mai mari. Treapta animală cea mai apropiată de treapta umană este cea a maimuţelor antropoide şi, în primul rând, a cimpanzeului. Diferenţele dintre cele două trepte sunt incomparabil mai mari şi din punct de vedere cantitativ şi calitativ decât diferenţele dintre treapta maimuţelor antropoide şi treapta imediat de sub ea a maimuţelor inferioare sau a delfinilor. Putem afirma că apariţia omului reprezintă un moment de discontinuitate, de salt calitativ pe traiectoria evoluţiei. Şi cum apariţia psihicului o punem pe seama constituirii unui nou mod de existenţă, prin desprinderea regnului animal din regnul vegetal, şi apariţia psihicului uman se leagă de desprinderea din seria animală a unei noi ramuri evolutive, ramura lui homo sapiens sapiens şi de constituirea unui nou mod de existenţă - cel sociocultural. Evoluţia naturală, biologică a creat ceea ce, în termenii informaticii, am putea denumi hardware-v\ capabil să ridice la un nivel superior relaţionarea organismului cu mediul (şi procesarea informaţiei). Principalele elemente de hardware, care asigură premisele indispensabile ale realizării noii forme a psihismului - psihismul uman - sunt creierul (creierul uman, a cărui superioritate în organizarea structural funcţională am demonstrat-o mai sus) şi poziţia bipedă, care a permis lărgirea orizontului vizual şi folosirea membrelor superioare exclusiv pentru funcţii instrumental-obiectuale, de creare şi utilizare a uneltelor. Mediul sociocultural este cel care determină elaborarea software-ului, adică a programelor logice interne de procesare integrare şi interpretare a conţinuturilor informaţionale. Organizarea psihică de tip uman nu s-a constituit în forma ei completă şi definitivă o dată cu apariţia primilor reprezentanţi ai speciei homo sapiens sapiens şi a primelor structuri ale mediului sociocultural, astfel încât, ulterior, să nu mai fi avut loc decât un simplu proces de reiterare şi transmitere a ei de la o generaţie la alta. Dimpotrivă, constituirea ei are un caracter evolutiv-istoric, multistadial. Forma iniţială a acestei organizări este embrionară, ea fiind mai apropiată de cea a cimpanzeului decât de cea a omului adult din epoca modernă. Spre deosebire de seria animală, unde patternul de bază al organizării psi-hocomportamentale rămâne relativ acelaşi de la o generaţie la alta în cadrul aceleiaşi specii, în seria evolutivă umană acesta va suferi modificări semnificative de la o etapă istorică la alta. Sursa principală a unei atare variabilităţi o constituie însăşi dinamica mediului sociocultural. Ritmul şi amplitudinea schimbărilor în configuraţia mediului sociocultural au sporit aproape în progresie geometrică, impunând restructurări tot mai profunde în sfera vieţii psihice a noilor generaţii. în epoca actuală, aceste schimbări au devenit atât de rapide (volumul informaţiei se dublează la fiecare 10 ani), încât chiar una şi aceeaşi generaţie este obligată să-şi restructureze de mai multe ori în timpul vieţii sistemele de cunoştinţe, de atitudini şi mentalităţi elaborate în cursul anilor de şcoală şi al adolescenţei. Putem, aşadar, afirma că prima caracteristică definitorie a psihicului uman o constituie pregnantul său dinamism evolutiv. Dacă, în plan biologic, evoluţia omului se consideră demult încheiată, nemaifiind înregistrate modificări semnificative nici în constituţia fizică, nici în anatomia creierului de când a apărut homo sapiens sapiens, în plan psihic, evoluţia a rămas permanent deschisă, amplificându-şi tot mai mult spaţiul de variabilitate intergeneraţii şi interindividuală. O a doua caracteristică a psihicului uman, care-1 deosebeşte fundamental de psihicul animal o constituie extraordinara lui complexitate. Este unanim admisă teza că psihicul uman reprezintă cel mai complex sistem dintre toate sistemele reale cunoscute nouă până la ora actuală. Această complexitate se realizează atât în plan structural-arhitectonic, cât şi în plan funcţional. Din punct de vedere structural, sistemul psihic uman (SPU) posedă cea mai mare eterogenitate modală şi cea mai întinsă plajă de variabilitate valorică a componentelor de bază în plan interindividual. Pe lângă componentele primare, care sunt, într-o formă sau alta, prezente şi la animale, psihicul uman are în alcătuirea sa, în cea mai mare parte, componente proprii numai lui, de genul proceselor secun- dare superioare: gândirea logică, bazată pe principiul generalizării, abstractizării şi formalizării, imaginaţia creatoare, memoria istorică, limbajul articulat, funcţia decizională, voinţa deliberativă, motivaţia socioculturală, funcţia de valorizare (axiologică), emoţiile şi sentimentele superioare de ordin estetic şi sociomoral, trăsături caracteriale, complexe structuri aptitudinale de execuţie şi creaţie. Acestea vor genera şi vor susţine din interior o gamă aproape infinită de comportamente şi activităţi, după care, se obiectivează în ultimă instanţă superioritatea omului în raport cu animalul. Complexitatea structurală a sistemului psihic uman iese şi mai pregnant în relief dacă prezentăm schema logică de organizare internă a lui. Aceasta se dispune atât pe verticală (ierarhic), cât şi pe orizontală (fig.7). Dimensiunea verticală ne dezvăluie caracterul plurinivelar al organizării interne, delimitarea principalelor subsisteme după criteriul inferior-superior, primar-secundar. Sintetizând datele şi punctele de vedere produse de evoluţia anterioară a psihologiei, vom identifica trei niveluri esenţiale ale organizării sistemului psihic uman: nivelul inconştient, nivelul subconştient şi nivelul conştient (fig. 6). Trebuie să subliniem aici că, în forma ei elaborată, ideea organizării ierarhice multinivelare a vieţii psihice a omului aparţine şcolii psihanalitice şi, în primul rând, creatorului acestei şcoli - S. Freud, prin introducerea celor trei instanţe, dispuse pe verticală: şinele (id-u\), Supra-eul (super ego) şi Eul (Ego). Astăzi, noţiunea de „organizare multinivelară" se aplică nu numai sistemului psihic în ansamblu, ci şi funcţiilor şi proceselor particulare, începând cu senzaţia şi terminând cu procesele superioare ale gândirii. Nivelul inconştient. Referiri la existenţa unor fenomene psihice inconştiente găsim încă în sec. XVII, la Leibniz, care vorbea despre existenţa „percepţiilor mici", care se produc sub pragul de conştientizare şi pot influenţa mersul percepţiei şi gândirii conştiente. Mai târziu, Mâine de Biran (1766-1824) transformă noţiunea de „percepţii mici" în cea de „percepţii obscure", întrucât despre conţinutul lor subiectul nu poate să relateze nimic în mod direct. La rândul său, G.Fechner (1801 -1887), studiind relaţia dintre intensitatea stimulului şi intensitatea sau claritatea senzaţiei, introduce termenul de „senzaţii subliminale", care ca atare nu reuşesc să se individualizeze în câmpul conştiinţei, dar influenţează prin potenţare sau diminuare (inducţia negativă) pe cele conştientizabile în momentul dat. Helmholtz (1897) va merge şi mai departe, susţinând existenţa unor raţionamente inconştiente şi explicând cu ajutorul lor fenomenul insight - găsirea instantanee a soluţiei la o problemă. în filosofie, ideia existenţei unei vieţi psihice inconştiente sau iraţionale a fost şi mai amplu susţinută şi dezvoltată în lucrările unor mari gânditori ai sec. XIX, precum Schelling, Schopenhauer, Nietzsche, Hartman. în interpretarea omului, sec. XIX a dus deja la formularea opoziţiei dramatice între raţional- iraţional, între omul-uman şi omul-bestie. Cele două entităţi sunt prezente în structura fiecărei persoane individuale concrete, dar raportul de forţă dintre ele este variabil şi de aceea controversabil. în interpretarea acestui raport, din nou vom asista la confruntarea a două tendinţe unilateral-absolutizante şi, implicit, reciproc-exclusive: tendinţa raţionalistă, care va afirma predominarea absolută a forţei raţionalului asupra iraţionalului, a conştientului asupra inconştientului, şi tendinţa iraţionalistă, care susţinea predominarea absolută a iraţionalului, a instinctului, a „bestiei" asupra raţionalului, a conştientului, a umanului. Pe fondul acestei confruntări filosofice, S.Freud se va apleca în mod sistematic, de pe poziţiile omului de ştiinţă, asupra fenomenelor psihice inconştiente, realizând pentru prima dată o analiză, descriere şi interpretare închegate, coerente ale acestei realităţi. Meritul principal al lui Freud rezidă în aceea că a reuşit să spargă tiparele şi zidul prejudecăţilor în interiorul căruia se cantonase psihologia vremii, demonstrând necesitatea includerii în psihicul uman a inconştientului ca o componentă bazală şi esenţială pentru dinamica personalităţii şi comportamentului cotidian. In evaluarea şi stabilirea rolului inconştientului în determinarea comportamentului şi activităţii personalităţii umane, Freud a îmbrăţişat linia filosofică a iraţionalismului. Astfel, el va conferi inconştientului rolul esenţial în structura „aparatului psihic", pe seama elementelor şi forţelor lui fiind pusă întreaga gamă a manifestărilor şi activităţilor omului, inclusiv a celor de creaţie. Şi dacă, până atunci, psihologia păcătuia prin faptul că-şi limita domeniul exclusiv la studiul fenomenelor psihice conştiente, concepţia lui Freud avea să-şi dovedească vulnerabilitatea şi slăbiciunea print-o limitare inversă, afirmând că adevăratul obiect de studiu al psihologiei îl reprezintă inconştientul. In contextul dat, pe noi ne interesează contribuţia concretă a lui S.Freud la aprofundarea studiului şi analizei structurii şi conţinutului inconştientului, ca prim nivel al sistemului psihic uman. Şi nu este nici o exagerare dacă afirmăm că ceea ce se cunoaşte la ora actuală, în această problemă, se datoreşte aportului şcolii psihanalitice. Astfel, sintetizând datele reprezentanţilor acestei şcoli, obţinem un tablou extrem de complex al inconştientului uman. In cadrul acestui tablou, se delimitează, din punct de vedere modal, două forme: inconştientul colectiv şi inconştientul individual. Pentru Freud, importanţa cea mai mare o are inconştientul individual, cel colectiv constituind o platformă mai mult sau mai puţin neutră; în schimb, pentru C.Jung, rolul activ şi determinant în dinamica personalităţii îl joacă inconştientul colectiv, la a cărui analiză de structură şi conţinut el şi-a adus o contribuţie decisivă. Inconştientul colectiv este alcătuit din elemente de ordin afectiv, motivaţional, cognitiv şi executiv- instrumental (acestea din urmă în forma unor scheme interne de răspuns şi comportament), constituite în cursul evoluţiei istorice a speciei umane şi conservate în straturile profunde ale memoriei. în pofida discontinuităţii marcate de indivizii concreţi în succesiunea generaţiilor (timpului), umanitatea prezintă în sine şi o anumită unitate şi continuitate, care se vor manifesta legic şi irezistibil în tendinţa indivizilor de a se căuta veşnic, de a se recunoaşte şi de a realiza o existenţă de grup, comunitară. La nivelul fiecărui om, se pune în evidenţă o memorie a speciei, înnăscută, şi o memorie individuală, structurată în timpul ontogenezei. După Jung, elementele vieţii psihice ancestrale se articulează în veritabile matrici sau tipare, denumite de el arhetipuri, care vor ghida din interior, într-un sens imperativ, procesul plămădirii personalităţii de suprafaţă a individului. Ca întregul edificiu al vieţii psihice, arhetipul este alcătuit pe principiul interacţiunii antagonice între forţele constructive (ale vieţii) şi cele distructive (ale morţii), între forţele binelui şi cele ale răului, între iubire şi ură. în arhetip, ca expresie structurată a inconştientului colectiv, se află practic ceea ce în mod curent se numeşte destin. Inconştientul individual, aşa cum a fost el analizat de S. Freud, se compune din două segmente, cu conţinut şi rol diferit în dinamica sistemului personalităţii, şi anume: inconştientul primar, înnăscut, şi inconştientul secundar, dobândit. Primul este legat şi exprimă natura biologică a omului. El include tendinţele, „pulsiunile" şi instinctele primare, legate de asigurarea supravieţuirii şi echilibrului fiziologic al organismului. Este structurat după principiul plăcerii şi al reducerii necondiţionate a stărilor interne de tensiune şi frustraţie. In centrul tuturor elementelor componente, Freud a aşezat instinctul erotico-sexual sau complexul libidoului. Mo-tivându-şi opţiunea, Freud afirmă: „dacă acest instinct nu ar fi cel mai important, atunci actul procreării nu ar începe cu el". Freud conferă noţiunii de libidou un sens mai larg, de energie vitală nobilă, care stă la baza tuturor proceselor de dezvoltare şi organizare a personalităţii. Componenta sexual-genitală nu are decât un rol particular şi, implicit, limitat. Pe lângă elementele structurale de fond, pe care am putea să le numim hardware, în sfera inconştientului primar se mai includ: stările onirice (visele care acompaniază somnul), lapsusurile, inversiunile şi aglutinările verbale, actele ratate. Acestea reprezintă latura funcţională cotidiană a inconştientului, care se manifestă în cadrul raportării subiectului la situaţiile prezente său anterioare, şi am putea să le numim sofware. în accepţiunea lui Freud, ele sunt modalităţi simbolice, deghizate, de exprimare a conţinuturilor interne profunde ale inconştientului. Cum acesta nu poate fi observat şi înregistrat în mod direct, nemijlocit, manifestările simbolice menţionate mai sus devin principala cale de acces la el. De aceea, toate sunt considerate ca produsul unui determinism implacabil, având, prin urmare, o semnificaţie precisă, dar ascunsă. Studiul şi interpretarea lor a constituit esenţa metodei psihanalitice. Trăsăturile specifice esenţiale ale inconştientului primar le constituie încărcătura energetică deosebită şi înaltul dinamism, care reflectă yariabilitatea sau periodicitatea stărilor de necesitate ale organismului, în sistemul de personalitate, inconştientul primar corespunde instanţei sinelui. Inconştientul secundar este format, cu precădere, din consensurile şi experienţele cu rol de reglementare socioculturală a comportamentelor generate de motivaţia bazală şi care se integrează ca frâne interne, cu funcţionare automată. Cu alte cuvinte, inconştientul dobândit este „conştiinţa morală a societăţii", codificată în forma unui mecanism de autqcenzură. în sistemul personalităţii, el corespunde instanţei supraeului. După Freud, atât inconştientul primar, cât şi cel dobândit reprezintă structurile cele mai stabile ale personalităţii, ele neevoluând şi nemodi- ficându-se semnificativ de-alungul procesului dezvoltării personalităţii. Din această cauză, şi conflictul dintre sine şi supraeu are un caracter permanent, soluţionarea lui făcând necesară formarea şi intervenţia celei de a treia instanţe a aparatului psihic - instanţa Eului. Mergând pe linia desexualizării concepţiei psihanalitice, Â.Adler reduce inconştientul la cuplul „sentimentul inferiorităţii-reacţia de compensare", a cărui dinamică se transformă în principalul motor al dezvoltării şi devenirii personalităţii. Karen Horney, iniţial discipolă şi ulterior critic al lui Freud, interpretează inconştientul prin prisma sentimentului de securitate şi a opusului acestuia - anxietatea. Rolul lui este subordonat relaţiei indi- vidului cu mediul social, unde trebuie căutată şi originea conflictelor. (La Freud, originea conflictelor era situată exclusiv în plan intern, în antagonismul dintre sine şi supraeu). La Erich Fromm, inconştientul apare ca forţă irepresivă de înrădăcinare a eului în lume, acesta fiind condiţia esenţială a echilibrului interior. Modul de relaţionare a individului cu mediul social depinde nu numai de dotarea instrumental-aptitudinală a celui dintâi şi de permisivitatea celui d&-al doilea, ci, în primul rând, de selectivitatea instinctului sau a sentimentului de înrădăcinare. K.Wilber (1984), preluând ideea lui Freud despre caracterul eterogen, complex al inconştientului, subliniază necesitatea admiterii şi a organizării lui, după anumite criterii de conţinut sau de funcţie. El identifică nu mai puţin de cinci tipuri de inconştient, şi anume: 1. inconştientul fundament, alcătuit din conţinuturi care pot deveni oricând conştiente; 2. inconştientul arhaic, care cuprinde structuri simple, primitive, moştenite filogenetic; 3. inconştientul submergent, rezultat al mecanismului refulării sau reprimării; 4. inconştientul „pecete", format din conţinuturi nerefulate, dar refulabile; 5. inconştientul emergent, în care se includ structurile profunde, prezente de la naştere, dar neproiectate încă spre suprafaţa inconştientului fundament. O chestiune mult discutată este aceea dacă inconştientul trebuie considerat substantiv, deci ca entitate psihică distinctă, sau adjectiv, ca atribut al organizării psihice integrale. Lui Freud i s-a reproşat tocmai că el 1-a luat ca substantiv, creând prin aceasta o fractură de netrecut între conştiinţă şi inconştient. Subconştientul. Pe scurt, subconştientul ar putea fi definit prin conţinutul memoriei de lungă durată, care nu se află antrenat în momentul dat în fluxul operativ al conştiinţei, dar care poate fi conştientizat în situaţii adecvate. El cuprinde, aşadar, informaţii, amintiri, automatisme, deprinderi, ticuri, stări de set (montaj) perceptiv şi intelectual, tonusul emoţional (fondul dispoziţional), motive. Ca sferă, sub- conştientul este incomparabil mai întins şi mai bogat atât decât inconştientul, cât şi decât conştientul. Dar cea mai mare parte a „elementelor" componente ale sale se află în stare latentă, alcătuind rezervorul activităţii conştiente curente. Active şi realizabile în comportament în afara câmpului conştiinţei sunt doar automatismele, deprinderile, obişnuinţele. Dar chiar conţinutul latent al subconştientului intră în structura stării de pregătire psihică generală a subiectului, influenţând pozitiv sau negativ desfăşurarea proceselor psihice conştiente, de la percepţie până la gândire. Ar fi incorect însă să reducem conţinutul subconştientului exclusiv la informaţiile, experienţele şi actele care provin din conştiinţă; el, în mod firesc, comunică şi cu ineconştientul, încorporând, deci, şi o serie de elemente ale acestuia. Argumentul principal în sprijinul acestei afirmaţii îl constituie comportamentele „finaliste", al căror motiv rămâne neconştientizat. De asemenea, automatismele se declanşează şi se susţin prin acţiunea pulsiunilor şi tendinţelor inconştientului. Principiul activismului şi dinamicităţii se aplică şi organizării subconştientului. Astfel, el nu trebuie văzut ca o entitate statică şi pietrificată, lipsit de mişcare interioară, ci, dimpotrivă, ca o organizare dinamică, în cadrul căreia, se produc reaşezări, rearticulări şi reevaluări ale elementelor componente şi chiar programe pentru activităţile conştiente viitoare. O latură concretă a dinamismului intern al sub- conştientului o constituie fenomenele de reminiscenţă, de reproducere selectivă şi de reproducere fabulatorie a unor informaţii, evenimente sau experienţe anterioare. In lumina celor de mai sus, trebuie să admitem faptul că subconştientul posedă o anumită autonomie funcţională, el dispunând de mecanisme proprii de autoîntreţinere şi autoconservare. Aceste mecanisme sunt stimulate de sus - prin fluxurile conştiinţei, în stare de veghe şi de activitate orientată spre scop, şi de jos, prin fluxurile inconştientului, în stare de somn sau de conştiinţă confuză, ce caracterizează stările de ebrietate şi cele provocate de narcotice. Visele, deşi îşi au punctul de pornire în inconştient, ele se finalizează şi se „depozitează" în sfera subconştientului, şi anume, îh etajul superior al acestuia, ceea ce face posibilă conştientizarea şi relatarea conţinutului lor imediat după trezire. Importanţa subconştientului nu o putem nicicum subestima, fiind greu de imaginat existenţa psihică normală a omului fără prezenţa şi funcţionalitatea lui. In primul rând, el asigură continuitatea în timp a Eului şi permite conştiinţei să realizeze integrarea sub semnul identităţii de sine a trecutului, prezentului şi viitorului. Ştim că în cazurile amneziilor totale - anterograde sau retrograde -, identitatea de sine este puternic alterată, relaţionarea subiectului cu lumea fiind profund perturbată. în al doilea rând, subconştientul dă sens adaptativ învăţării, permiţând stocarea informaţiei şi experienţei pentru uzul ulterior. In desfăşurarea oricărui proces conştient, chiar dacă el este „provocat" şi se raportează la un obiect sau la o situaţie externă concretă, subconştientul se conectează în mod necondiţionat la experienţa anterioară, atât în forma operaţiilor (sau transformărilor), cat şi în cea a modelelor informaţionale-ima-gistice sau conceptuale. In fine, în al treilea rând, subconştientul asigură consistenţa internă a conştiinţei, durabilitatea ei în timp; în afara aportului său, conştiinţa s-ar reduce la o simplă succesiune a clipelor, a conţinuturilor senzaţiilor şi percepţiilor imediate, devenind imposibile funcţiile ei de planificare şi proiectivă. Deşi, fireşte, menţinerea în stare optimă a cadrelor de referinţă aie conştiinţei reclamă permanenta comunicare senzorială (izolarea senzorială pe o durată mai mare de 5-6 zile produce perturbări serioase în dinamica internă a conştiinţei), subconştientul este indispensabil pentru desfăşurarea unei activităţi mintale conştiente „independente", adică în absenţa influenţei directe a obiectelor sau fenomenelor externe. Conştientul. în capitolul consacrat obiectului psihologiei am trecut în revistă controversele purtate şi exagerările făcute în definirea locului şi rolului conştiinţei, exagerări care au mers de la absolutizarea ei, considerându-se că atributul psihicului trebuie să-1 posede numai stările şi faptele de conştiinţă (psihologia intropecţionistă a conştiinţei), până la negarea şi aruncarea peste bord a ei, considerându-se că ea este un simplu epifenomen, iluzie, o invenţie metafizică (în psihologia behavioristă clasică, varianta watsoniană). Din fericire, psihologia contemporană a reuşit să depăşească în plan metodologic aceste opoziţii şi absolutizări unilateral-exclusiviste şi să găsească modalitatea unei abordări mai mult sau mai puţin congruente şi unitare a conştientului. Fireşte, aceasta nu înseamnă că în toate lucrările consacrate problemei conştiinţei şi conştientului găsim aceleaşi idei şi aceleaşi aspecte. Complexitatea extremă a fenomenului impune delimitări şi centrări pe o latură sau alta, pe o trăsătură sau alta. Dar nimeni nu-şi mai însoţeşte demersul său de pretenţia că acesta este singurul posibil, singurul adevărat şi, în acelaşi timp, exhaustiv. Important este faptul că, astăzi, nimeni nu mai reduce viaţa psihică a omului doar la conştiinţă, şi nimeni nu mai neagă realitatea conştiinţei şi necesitatea de a fi cercetată şi explicată ca atare. Toată lumea este de acord că ea, conştiinţa, reprezintă o componentă, o formă sau un nivel al organizării psihice generale. De asemenea, toată lumea este de acord că aceasta este componenţa cea mai nouă din punct de vedere filogenetic, cea mai complexă în ordine structurală şi funcţională şi cel mai puternic dezvoltată şi afirmată la om. In fine, întâlnim un acord cvasiunanim în a considera drept caracteristici esenţiale ale conştiinţei discriminarea, disocierea, medierea, delimitarea, opoziţia Eu-lume, subiectiv- obiectiv, decentrarea (raportarea la sine de pe poziţiile altuia), evaluarea-autoevaluarea, orientarea spre scop stabilit anticipat, atribuirea şi crearea de semnificaţii, realizarea şi afirmarea entităţii şi identităţii Eului prin crearea şi menţinerea controlului asupra coordonatelor orizontului temporar. Sigur, în abordările concrete, apar deosebiri de vederi şi elemente de controversă. Astfel, în abordarea determinaţiei structurale (arhitectonice), unii definesc conştiinţa sumativ (ansamblul funcţiilor şi proceselor psihice particulare, cognitive, afective şi motivaţionale), alţii rezumativ-selectiv, acordând ponderea principală, de exemplu, proceselor superioare ale gândirii sau structurilor şi funcţiilor axiologice sau structurilor şi funcţiilor morale (vezi, în acest sens, dictonul frecvent invocat în epoca revoluţiei tehnico-ştiinţifice: „ştiinţă fără conştiinţă nu înseamnă nimic" sau „ştiinţa fără conştiinţă devine antiumană"). A admite, fără rezerve, prima definiţie înseamnă a condiţiona atributul conştientului de prezenţa întregii „sume" a proceselor psihice particulare, ceea ce, evident, contravine realităţii, care ne arată că aceste procese sunt conştiente nu numai atunci când sunt luate toate împreună, ci şi când se manifestă fiecare separat - ca senzaţie, ca percepţie, ca gândire, ca memorie, ca trăire emoţională etc. A admite, de asemenea, necritic cea de a doua definiţie înseamnă a explica întregul printr-una din părţile sale componente, ceea ce, evident, ar duce nu la rezolvarea problemei, ci la estomparea ei. în faţa unei asemenea situaţii, cea mai bună soluţie este de a defini structural conştiinţa ca un nivel specific, calitativ superior al organizării psihice, caracterizat printr-o emergenţă integrativă ireductibilă şi atingând coeficientul de complexitate cel mai înalt la om. Din punct de vedere genetic, structura conştientă are un caracter dobândit ce evoluează istoric, pe măsura dezvoltării funcţiilor rezolutiv- integrative ale creierului şi a diversificării, sub aspect cantitativ şi calitativ, a mediului sociocultural şi se elaborează, individual, în ontogeneză. Este subsistemul cel mai deschis la schimbare şi evoluţie al psihicului uman. Formarea şi integrarea în plan psihologic sunt mijlocite şi susţinute de principiul verbalizării, care postulează rolul de factor potenţator, reglator şi optimizator al limbajului articulat în dezvoltarea psihică generală a omului. Dezvoltarea structurală a conştiinţei a avut şi are un caracter sinuos, inegal şi contradictoriu atât la nivel de grup, cât şi la nivel individual, diferitele componente luând valori semnificativ diferite atât pe coordonata diacronică (deosebiri între generaţii), cât şi pe cea sincronică (deosebiri interindividuale în cadrul aceleaşi generaţii). La omul contemporan aparţinând culturii occidentale, se apreciază că, în structura conştiinţei, au devenit precumpănitoare componentele cognitiv-instrumentale, cele de ordin afectiv-moral rămânând relativ în urmă şi ocupând un loc secundar, subordonat; la omul contemporan aparţinând culturii orientale, ponderea principală o deţin componentele afectiv-morale şi axiologice, cele cognitiv-instrumentale având un rol subordonat (mai ales la reprezentanţii religiilor funda-mentaliste). Aceasta ne arată că, deşi legile psihologice generale care guvernează procesul concret de elaborare a structurii interne a conştiinţei individuale sunt comune tuturor indivizilor umani, conţinuturile asupra cărora acţionează şi efectele (rezultatele) lor diferă în limite foarte largi de la un cadru sociocultural la altul şi de la un individ la altul. Ca nivel specific al organizării psihice, conştientul posedă atât o eterogenitate şi diversitate structurală internă, punând în evidenţă o întreagă gamă de componente modale diferite şi ireductibile unele la altele, cât şi o unitate de ansamblu, supraordonată, care face ca fiecare proces particular concret să apară ca reprezentant al ansamblului şi să posede atributul esenţial de a fi fapt de conştiinţă. Deosebiri de vederi întâlnim şi în interpretarea determinaţiei funcţionale a conştiinţei, delimitându-se o orientare statică şi una dinamică. Pentru prima, conştiinţa apare preponderent ca un „câmp" sau „o scenă iluminată", cu zone de claritate diferită - de la maxim la minim, obscur. Wundt a fost unul dintre promotorii acestei orientări. Pentru el, conştiinţa reprezintă „locul" unde se desfăşoară procesele psihice ale subiectului normal în stare de veghe. El delimita un câmp de privire al conştiinţei (Blick-feld) şi un punct de maximă claritate ale ei (Blick-punkt). O impresie intrată în câmpul de privire al conştiinţei era apercepută, pe când una ajunsă în punctul de maximă claritate era percepută; La rândul său, K.BUhler considera conştiinţa ca un „efect de iluminare" produs în centrul câmpului ei. Psihologia gestaltistă merge şi mai departe, interpretând-o ca „efect de echilibru" determinat de izomorfismul dintre stările câmpurilor fizice externe şi cele ale câmpurilor biofizice interne (cerebrale), „buna formă" şi „insight-ul" fiind puncte culminante finale ale fenomenului. Chiar în a doua jumătate a sec. XX, subordonarea laturii funcţionale a conştiinţei noţiunii de câmp a continuat să fie susţinută ca legitimă, din punct de vedere metodologic, şi fertilă, din punct de vedere ştiinţific. Astfel, în lucrarea de referinţă a lui Henri Ey, publicată în 1963, putem citi:„Pe cât este de greu să se evite cuvântul «câmp» atunci când se vorbeşte despre conştiinţă, pe atât e de important să nu se recurgă la el" (ed. lb. română, 1983, p. 116). Cea care este statică (invariantă în timp) este configuraţia sau schema de organizare a conştiinţei; conştientul trăit are un caracter actual şi el este schimbător, dinamic. Orientarea dinamică accentuează procesualitatea, temporalitatea, şi ea a fost prefigurată de WJames, în 1881, în faimosul articol programatic „The Stream of Consciousness" (Torentul conştiinţei). în acest articol, WJames arată că trăsătura definitorie esenţială a conştiinţei în calitatea sa de fapt fundamental al vieţii psihice este curgerea. Această trăsătură se concretizează şi se dezvăluie printr-o succesiune de patru ipostaze principale, şi anume: a. fiecare „stare" tinde să se integreze unei conştiinţe individuale; b. în orice conştiinţă individuală, stările sunt întotdeauna în curs de schimbare; c. orice conştiinţă este sensibil continuă; d. conştiinţa se interesează de anumite elemente şi neglijează altele, ea nu încetează de a le primi pe unele şi de a le respinge pe altele, deci, de a opera selecţii (James, 1929, p. 197). Torentul conştiinţei este continuu, compact, eterogen şi ireversibil sub aspectul trăirii experientiale. Noi considerăm că dacă ireversibilitatea este valabilă pentru momentul trăirii, ea nu se mai confirmă pentru încărcătura informaţional-obiectivă a conţinutului conştiinţei, respectiv, a evenimentelor şi situaţiilor percepute şi trăite de subiect. Una din valenţele funcţionale ale organizării psihice de tip conştient o constituie tocmai funcţia recursivă (refacerea pe plan mental a unei serii de operaţii sau transformări în ordine inversă, de la punctul terminal către punctul iniţial FI —> T2 -> T3 -» T4 .... -> Tn -> Tn .... T4 -> T3 T2 -> TI) şi analiza retroactivă. Conştiinţa, ca organizare activă, finalistă şi deliberativ-intenţională, aduce cu sine în dinamica vieţii psihice şi reversibilitatea; ea este singura forţă din noi care se opune, în plan operaţional, legii scurgerii ireversibile a timpului, impunând şi o „scur- gere" înapoi a acestuia, fie şi în mod relativ. Orizontul temporar propriu conştiinţei şi în interiorul căruia ne mişcăm noi în plan subiectiv, ideal, nu posedă doar sensul direct: trecut —» prezent —» viitor, ci şi sensul indirect: viitor —» prezent —> trecut. Pe continuumul torentului conştiinţei, W.James a delimitat două tipuri de stări: substantive şi tranzitive1. Stările substantive exprimă „opririle", iar cele tranzitive - zborurile conştiinţei. Specific pentru conştiinţa înţeleasă ca „torent" este trecerea neîntreruptă de la o stare substantivă la alta tot substantivă. Stările tranzitive sunt suportul transformărilor „insesizabile" care împing înainte fluxul spre o nouă stare substantivă. Cum între starea substantivă actuală şi cea următoare există o relaţie de succesiune logică, curmarea stării tranzitive, intermediare, atrage după sine alterarea cursivităţii şi coerenţei actului psihic dat (percepţie, reprezentare, gândire). H.Wallon se numără şi el printre partizanii abordării dinamice. Referindu-se expres la această problemă, el afirmă: „O stare de conştiinţă nu are o existenţă absolută, definitivă, imuabilă; ea rezultă dintr-un concurs situaţional de factori, unii din ei mai mult sau mai puţin trecători, alţii mai durabili, datorită anumitor condiţii, chiar dacă a încercat să mai fie actuală, ea continuă să fie posibilă (Wallon, 1924, p. 487) Adept şi al principiului evoluţiei (genetice), Wallon vede dinamica conştiinţei şi ca mişcare ascendentă de la haotic la organizat, de la amorf la diferenţiat, individualizat. Acest aspect al dinamicii în şi prin organizare a fost dezvoltat mai ales de L.S. Vâgotski. Acest autor consideră că mişcarea conştiinţei este subordonată fie unui obiectiv evolutiv, atingerea unei trepte superioare de organizare, fie unuia finalist (instinctual-adaptativ) - satisfacerea unei stări de necesitate a subiectului. Din punct de vedere structural, torentul conştiinţei, spre deosebire de fluxurile subconştiientului, se desfăşoară printr-un factor mediator, denumit semn, şi se concretizează în „construcţia" unor sisteme de semnificaţii. La baza construcţiei acestor sisteme stau conexiunile, interacţiunile şi interdependenţele dintre procesele psihice particulare. Un asemenea punct de vedere îl putem denumi dinamic- constructivist. Prezentarea de mai sus ne conduce la următoarea concluzie: latura structurală şi cea funcţională ale conştiinţei sunt indisociabile şi interdependente; structura pune în evidenţă coordonatele de definiţie ale conştiinţei ca organizare reală, ontologic ireductibilă; latura funcţională evidenţiază rolul adaptativ al conştiinţei, esenţa ei ca formă supremă 1 Aceşti termeni au fost preluaţi şi utilizaţi de M.Ralea pentru explicarea sistemului personalităţii. Totodată, în definirea şi interpretarea de ansamblu a conştiinţei, trebuie să evităm ermetizarea şi izolarea ei de activitate şi comportament. Nici descrierea şi nici explicarea ei nu sunt complete şi cu atât mai puţin convingătoare, fără invocarea evidenţei comportamentale. Fără controlul realităţii comportamentale, discuţia despre conştiinţă poate ieşi foarte uşor din domeniul ştiinţei, trecând în cel al speculaţiilor steril-fanteziste, cum s-a întâmplat de altfel în istoria psihologiei. Fiind un continuum structural-funeţional atât de întins, trebuie să specificăm dacă-1 descriem prin minimum, prin medium sau prin maximum. Cu alte cuvinte, vom defini conştiinţa pe baza valorilor inferioare, a valorilor medii sau a valorilor superioare ale descriptorilor? Probabil că răspunsul cel mai adecvat ar fi: descrierea de tip eşantioane corelate. Aceasta înseamnă că abordarea psihologică se deosebeşte de cea filosofică prin cuplarea ei la realitatea concretă. (Modul filosofic devine din acest motiv total inoperant în analiza individual-concretă a conştiinţei). Dacă aplicăm însă metoda deductivă, dar circumscrisă criteriilor de ordin comportamental-performanţial, atunci putem elabora un model- etalon ideal a ceea ce trebuie să însemne conştiinţa la limita sa superioară, posibil de atins teoretic, dar greu sau imposibil de atins practic, la nivelul individului concret, aici şi acum. Un asemenea model va avea o valoare operaţională reală, permiţând o analiză diagnostică mult mai relevantă şi obiectivă a organizării conştiente în plan individual. Indicatori comportamentali pentru evaluarea existenţei şi funcţionalităţii conştientului la om. Oricât de riguroasă ar fi o definiţie, ea nu va putea exprima niciodată întreaga bogăţie de aspecte, trăsături şi funcţii particulare pe care le presupune nivelul conştient al sistemului psihic uman. De aceea, în practica psihologică, devine indispensabil recursul la indicatorii comportamentali, la conţinutul şi formele principale de activitate care caracterizează omul ca subiect, ca personalitate. Astfel, la întrebarea cheie „ce înseamnă a fi conştient, în ce se concretizează acest atribut?", cel mai adecvat este să identificăm, la nivelul comportamentului şi activităţii, un minimum de indicatori şi trăsături obiective şi comparabile. Valorile acestora, exprimate cantitativ sau calitativ, ne permit să facem inferenţe despre gradul de organizare şi funcţionare a conştientului. Vom prezenta, cu titlu exemplificator, câţiva asemenea indicatori, lista rămânând deschisă. a. Starea de veghe (vigilenţa). Opusă stării de somn, starea de veghe este prima condiţie şi, în acelaşi timp, primul indicator comportamental al punerii în priză a mecanismelor şi structurilor conştiente. Starea de veghe se exteriorizează în două forme: pasivă (subiectul în stare de repaus static, neefectuând nici o activitate externă observabilă; de obicei, privirea fie se menţine fixă, fie se plimbă absentă peste obiectele din jur) şi activă (subiectul pune în evidenţă componente ale reflexului de orientare-investigare, explorarea câmpului vizual, desprinderea şi fixarea unor obiecte, schimbarea poziţiei spaţiale etc). Din punct de vedere comportamental, forma pasivă poate avea două semnificaţii: absenţa unui flux concret al conştiinţei, realizându-se doar starea de conştientă, sau prezenţa unui proces mental reflexiv sau a unei stări de meditaţie, fără exteriorizări motorii. Prin recurgerea la înregistrări bioelectrice, se pot uşor diferenţia cele două forme ale stării de veghe: pentru forma pasivă, EEG va releva dominanţa ritmului alfa, în timp ce pentru forma activă, va pune în evidenţă predominarea ritmului beta. în afara stării de veghe, conştientul nu se poate manifesta; în somn, el trece în stare latentă, putând fi trezit cu stimulări externe şi putându-şi relua activitatea conştientă; în coma profundă, conştientul este practic abolit, subiectul neputând fi trezit cu stimuli externi, nici măcar cu cei nocivi. Aşadar, observând un om în stare de somn sau de comă, acest indicator comportamental îl vom interpreta ca absenţă, în momentul respectiv, a psihicului conştient. b. Prezenţa de sine. După cum am văzut, simpla prezenţă a stării de veghe nu poate fi interpretată întotdeauna ca argument al existenţei conştientului în acţiune. Pentru înlăturarea acestei îndoieli, apelăm la un alt indicator pe care noi îl numim „prezenţa de sine". Acesta este un indicator complex, incluzând, din punct de vedere experimental, mai multe „elemente" şi „verigi": • identitatea Eului, concretizată în răspunsuri corecte la următoarele întrebări: „cum te cheamă?"; „ce vârstă ai?"; „ce sex eşti?"; „anul, luna şi ziua naşterii?"; „ce profesie ai?"; „eşti căsătorit?"; „ai făcut armata?"; „când ai terminat şcoala, facultatea?" • orientarea în propria persoană, care se apreciază după corectitudinea executării unor comenzi de genul: „ce culoare au ochii tăi?"; „ce culoare are părul tău?"; „ce formă are faţa ta?"; „ce înălţime ai?"; „care este mâna, piciorul, ochiul drept respectiv, stâng?"; „încrucişează mâinile!"; „pune degetul arătător al mâinii drepte pe lobul urechii stângi!" etc; • orientarea în timp, pe care o evaluăm prin întrebări de genul: „ce zi a săptămânii este astăzi, dar ieri, dar mâine?", „în ce lună suntem?"; „în ce dată suntem?"; „în ce anotimp?"; „ce vine după iarna?", etc. • orientarea în spaţiu, testabilă prin întrebări de tipul: „unde este Apusul?"; „unde este Miază-Noapte?", „unde este Sudul?", „cum ajungi de acasă la serviciu, la şcoală etc.?", „ce înseamnă la stânga, la dreapta, înapoi, înainte?", „în ce localitate ai domiciliul?" etc; • pregnanţa traiectoriei biografice; poate fi evaluată după capacitatea de reamintire a cât mai multor evenimente din viaţă. c. Orientarea relaţională interpersonală este un indicator comportamental esenţial al prezenţei şi funcţionării normale a conştientului, îl putem determina şi evalua după răspunsurile pe care subiectul le dă la întrebări de genul: „cine sunt părinţii tăi?", „ai fraţi, surori - câţi, câte?", „al câtelea copil eşti la părinţi?", „ce este pentru tine fratele mamei tale?", „dar sora tatălui tău?", „ce eşti cu copiii sorei mamei tale?", „ce înseamnă să fii prieten cu cineva?", „ce înseamnă să doreşti binele cuiva?", „ce înseamnă să fii în relaţie de duşmănie cu cineva?", „ce părere are persoana x despre tine?", „crezi că ai prieteni la şcoală, la locul de muncă?", „cum te comporţi cu subalternii sau cum te porţi cu şeful?" etc. d. Orizontul informaţional este un indicator care defineşte statutul de model cognitiv intern al lumii externe. A fi conştient înseamnă a şti ceva despre altceva. Conştiinţa mai poate fi definită, din acest punct de vedere, ca un sistem închegat de cunoştinţe elaborate şi asimilate în cursul dezvoltării ontogenetice, prin intermediul limbajului (cuvântului). Astfel, volumul cunoştinţelor active despre obiectele şi fenomenele naturii şi societăţii condiţionează gradul de organizare, în plan cognitiv, a nivelului conştient al sistemului psihic uman. (Am arătat mai sus că, în psihologie, s-a manifestat puternic tendinţa de a reduce conştiinţa la activitatea de cunoaştere). Prin întrebări adecvate şi metodic înlănţuite, de tipul „ce este acesta, ce sunt acestea?", „ce ştii despre cutare lucru sau eveniment?", „ce proprietăţi posedă obiectul X sau Y ?", „cum se poate defini obiectul, evenimentul, fenomenul X?", explorarea orizontului informaţional trebuie să permită stabilirea volumului general al cunoştinţelor unui subiect despre lumea fizică şi societate Obtura cantitativă) şi corectitudinea lor, adică determinaţia lor semantică şi pragmatică (evocarea selectivă corectă a răspunsurilor la întrebări de genul celor prezentate mai sus). e. Capacitatea rezolutivă este un indicator esenţial pentru evaluarea nivelului funcţional al structurilor cognitive ale conştiinţei. Ea se manifestă într-o gamă foarte întinsă de situaţii care reclamă stabilirea unor relaţii logice între elemente, între datele experienţei anterioare, precum şi efectuarea unor operaţii (transformări) asupra informaţiei în vederea obţinerii unei soluţii, a unui rezultat, conform cu anumite criterii şi cerinţe date. Ca principale modalităţi de evidenţiere a capacităţii rezolutive, menţionăm: • dezvăluirea sau stabilirea legăturilor cauzale sau de condiţionare în succe-siunea evenimentelor (formularea unor răspunsuri corecte sau plauzibile la întrebările „de ce?", „din ce cauză"? (a fi conştient înseamnă a reflecta obiectele şi fenomenele externe prin prisma principiului şi legii determinismului, a legii cauzalităţii); • analiza criterială a unor mulţimi de obiecte concrete şi extragerea însuşirilor lor comune şi esenţiale, pentru elaborarea unor modele informaţionale conceptuale supraordonate (clase, categorii) - (a fi con- ştient înseamnă a fi capabil să realizezi generalizări şi să operezi cu concepte); • dezvăluirea şi formularea caracteristicilor şi legilor generale ale obiectelor şi fenomenelor date în experienţa senzorială; • rezolvarea problemelor, adică găsirea unor răspunsuri adecvate la situaţii lacunare, ambigui, slab definite: această activitate mentală îmbracă o formă standardizată sau algoritmică şi alta euristică, ambele obligatorii şi necesare pentru atestarea unei funcţionări normale a conştientului; • realizarea de conexiuni corecte din punct de vedere logico-gra-matical între noţiuni (judecată) şi între judecăţi (raţionament), în vederea obţinerii unor date sau adevăruri noi, pornind de la date şi adevăruri cunoscute; • înţelegerea - decodificarea corectă, din punct de vedere semantic, a noilor informaţii, cunoştinţe sau evenimente experienţiale, testabilă după gradul de adecvare a raportării subiectului la realitatea desemnată (extralingvistică); în sfera structurilor verbale (lingvistice), înţelegerea rezidă în stabilirea de corespondenţe semantice definite între cuvinte şi propoziţii (sinonimii) şi în elaborarea unor definiţii corecte ale noţiunilor prezentate izolat, una câte una; • interpretarea - stabilirea, pe baza decodificării semantice prealabile, a unor legături adaptative între cunoştinţe, noţiuni, mesaje şi stările de motivaţie ale subiectului; aceasta se poate evalua, fie observând comportamentul instrumental al subiectului la prezentarea unor mesaje, fie adresându-i întrebări de genul: „la ce foloseşte obiectul X?", „ce se poate face cu obiectul Y?", „cum se foloseşte obiectul Z?" etc; • previziunea - elaborarea şi formularea unor judecăţi privind deznodământul unor evenimente sau starea viitoare a unui sistem, pornind de la datele despre starea lor anterioară şi actuală; o putem evalua punând în faţa subiectului o listă de situaţii şi cerându-i să se pronunţe asupra a ceea ce crede că se va întâmpla sau va urma; • constructivitatea proiectivă (generativă) - crearea de modele şi proiecte mintale pentru transformarea unui obiect real existent sau pentru obţinerea unui obiect nou, inexistent ca atare în realitate; această latură a capacităţii rezolutive reflectă în modul cel mai pregnant rolul activ-transformator al conştiinţei, datorită căruia, omul nu se adaptează pasiv la o realitate dată, ci tinde să modifice şi să transforme această realitate în concordanţă cu nevoile şi scopurile sale sau să creeze o realitate nou. f. Orizontul motivaţional - raportul dintre forţa motivelor primare, care-şi au sursa în natura biologică a omului, şi forţa celor secundare, care-şi au originea în modul de existenţă socioculturală său. In plan comportamental, acest raport va determina dominantele în sfera preocupărilor şi activităţilor cotidiene şi, corespunzător, tipul axiologic de personalitate - egoist- mercantil, pentru care sensul vieţii va consta în asigurarea confortului material, a bunului trai ca scop în sine, sau altruist-spiritual, pentru care sensul existenţei constă în punerea propriilor capacităţi în slujba aşteptărilor şi nevoilor celorlalţi şi în satisfacerea nevoilor spirituale - de cunoaştere, estetice, etice, religioase etc. Pe de altă parte, orizontul motivaţional cuprinde şi proiectarea personalităţii în viitor, prin intermediul unor structuri psihice specifice, constituite la nivelul conştientului, ca de pildă: dorinţele, aspiraţiile şi idealurile. Din acest punct de vedere, putem spune că organizarea conştientă va fi cu atât mai bine elaborată şi mai eficientă, cu cât ea va realiza structuri proiective mai puternice, mai bine circumscrise şi mai direct întemeiate pe principiul posibilităţii şi realităţii (stabilirea unei corelaţii adaptative între dorinţe, aspiraţii şi idealuri, pe de o parte, şi capacităţile proprii, pe de altă parte). Pentru explorarea şi evaluarea orizontului motivaţional, pe lângă metoda analizei biografice, avem la dispoziţie diferite chestionare, scale, probe proiective şi teste obiective de personalitate. Toate celelalte condiţii fiind egale, în principiu, putem lua ca reper, următoarea aserţiune: organizarea conştientă se situează la un nivel cu atât mai înalt, cu cât este mai dezvoltat subsistemul motivaţiei secundare, de sorginte socioculturală, şi cu cât acesta subordonează mai deplin, din punct de vedere funcţional, subsistemul motivaţiei primare, de natură biologică. g. Autoguvemarea-autoorganizarea exprimă una dintre cele mai importante funcţii ale conştiinţei, funcţia de comandă-control asupra întregii dinamici a relaţiei omului cu lumea externă şi cu sine însuşi (autoraportarea sau autorelaţionarea). Aşa cum am arătat, însăşi apariţia conştiinţei ca un nou nivel al organizării psihice a fost determinată şi subordonată realizării unei echilibrări optime a individului cu un mediu existenţial de complexitate crescândă şi cu o saturaţie tot mai mare în situaţii problematice. Or, în asigurarea unei asemenea echilibrări, un rol esenţial îl joacă funcţia de reglare (comandă-control) a conştiinţei, căreia i se subordonează funcţia informaţional-cognitivă şi cea de proiecţie-creaţie (generativă). Spre deosebire de autoreglarea de tip inconştient, care este eminamente de stabilizare, homeostatică,, şi se realizează pe baza feed-back-ului negativ, autoreglarea de tip conştient se realizează prin acumularea schimbărilor sau variaţiilor în sistemul psihocomportamental, pe baza feed-back-ului pozitiv antientropic, a feed-through-u\ui (conexiunii reglatoare de mediere) şi a /eed-before-ului (conexiunii reglatoare de prospectare, anticipare). Corespunzător, conştiinţa va realiza forme superioare de autoreglare, în care se valorifică selectiv şi specific potenţialităţile instrumentale ale tuturor componentelor sale particulare - cognitive, afective, moti-vaţionale, volitive etc. Astfel, la nivelul ei, se pun în evidenţă: autoreglarea dinamică, de urmărire, care stă la baza finalităţii eficiente a acţiunilor al căror obiect îşi modifică succesiv şi aleator poziţiile şi direcţiile în spaţiu; autoreglarea de transformare prin intermediul căreia se realizează acţiunile externe directe, de modificare a formei şi volumului obiectelor materiale din jur, în concordanţă cu anumiţi parametri şi etaloane (activitatea de producere a uneltelor, a bunurilor necesare satisfacerii trebuinţelor) sau acţiunile mentale interne, efectuate asupra imaginilor, reprezentărilor, conceptelor, schemelor, proiectelor şi planurilor, în vederea obţinerii unor rezultate concrete la problemele abordate; autoreglarea proiectivă sau de creaţie, care rezidă în unirea, într-o schemă funcţională unitară, a verigii mentale interne de elaborare a proiectului unui obiect şi a verigii senzorio-mo-terii externe de realizare a schemei (schiţei) lui şi apoi de transpunere a acestei scheme în realitate; (când avem de a face cu creaţia de tip spiritual - elaborarea de teorii de sisteme formale, de opere literare etc. -, nematerializabilă obiectual, autoreglarea proiectivă constă în asigurarea ordinii şi coerenţei interne, potrivit exigenţelor logico-gramaticale, sintactico-semantice, astfel încât „produsul" obţinut să posede individualitate emergentă şi să aibă o semnificaţie); autoreglarea de optimizare, care stă la baza procesului de perfecţionare-completare, exersare, consolidare - a schemelor şi procedeelor de acţiune dobândite anterior; autoreglarea de dezvoltare, care derivă din caracterul dinamic-evolutiv al psihicului uman şi asigură, prin feed-back-u\ pozitiv antientropic, trecerea succesivă a conştiinţei, de la organizări elementare, slabe, la organizări mai complexe şi bune. în mod concret, autoreglarea de dezvoltare presupune realizarea unor procese specifice de apariţie - formarea unor comportamente noi, a unor conţinuturi noi, a unor conexiuni funcţionale noi, care vor determina în timp subiectul să se raporteze la lumea externă de pe poziţiile unei organizări interne noi a vieţii sale psihice conştiente; autoreglarea de interacţiune inter-personală, în cele două forme principale ale sale - cooperarea şi competiţia - asigură controlul şi modelarea comportamentului propriu, în funcţie de natura sarcinii sau situaţiei sociale şi de obiectivele activităţii în care este angajat subiectul; autoreglarea de anticipare, care constă în analiza mentală a rezultatului sau obiectivului acţiunii înainte de efectuarea practică a acesteia şi în introducerea unor eventuale corecţii; ea are la bază mecanismul feed-before, adică de alimentare informaţională proiectivă - de la ce se cere, de la etalon la rezultat (acesta se deosebeşte de feed-back, care înseamnă alimentare informaţională înapoi, post factum, de la rezultat la etalon, de la ceea ce s-a obţinut, la ceea ce trebuie obţinut). h. Planificarea acţiunii şi stabilitatea scopului reprezintă un indicator extrem de important pentru analiza stării şi funcţionării nivelului conştient. în primul rând, aşa cum am arătat, activitatea în plan extern constituie premisa obiectivă indispensabilă a genezei şi dezvoltării conştiinţei, atât în plan istoric, cât şi în plan ontogenetic. în al doilea rând, pe măsura formării şi consolidării conţinuturilor şi structurilor sale interne, conştiinţa devine principalul factor mediator şi organizator al activităţii. Specificul integrării la nivel conştient a activităţii constă în delimitarea şi individualizarea, ca entităţi psihologiceşte distincte, a verigilor componente de bază: a. motivul, b. scopul, c. mijlocul. Aceasta creează posibilitatea analizei genetic-evolutive a fiecărei verigi, prin raportarea la numite criterii şi condiţii (restrictive, permisive, favo-rizante, axiologice etc), ceea ce sporeşte considerabil calitatea fazei pregătitoare a acţiunii şi a procesului decizional, de alegere a variantei optime din cele posibile la momentul dat. Planificarea este una din funcţiile adaptativ-instrumentale esenţiale ale conştiinţei, ea constând în: a. înregistrarea şi analiza stării de necesitate sau a motivului şi stabilirea gradului său de importanţă şi urgenţă; (în funcţie de rezultatul acestei operaţii, motivul este acceptat şi menţinut sau respins - amânat sau pur şi simplu reprimat); b. elaborarea şi formularea scopului, ce anume trebuie făcut, întreprins pentru satisfacerea motivului - dobândirea obiectului şi efectuarea aşa-nu-mitului comportament de finalizare a satisfacerii motivului dat; c. căutarea, identificarea şi adoptarea mijloacelor (instrumentaţiei) corespunzătoare dobândirii şi luării în stăpânire a obiectului de satisfacere a stării de necesitate şi atingerii scopului; d. prevederea şi evaluarea consecinţelor posibile ale acţiunii, atât pentru subiect, cât şi pentru alţii (nerealizarea acestei verigi favorizează adesea efectuarea unor acţiuni cu consecinţe negative ce vor fi ulterior regretate); e. analiza şi evaluarea critică finală a rezultatelor şi efectelor acţiunii şi de prinderea, pe această bază, a ceea ce, în limbaj cotidian, numim învăţăminte sau informaţie inversă corectoare. Putem spune că funcţia de planificare a conştiinţei este cu atât mai dezvoltată, cu cât fiecare din verigile sau fazele constitutive ale activităţii se realizează la valori mai ridicate. Analizele comparative au condus la concluzia că, dintre cele cinci verigi (faze) enumerate mai sus, cel mai puţin elaborate sunt ultimele două şi, îndeosebi, penultima prevederea şi evaluarea consecinţelor posibile ale acţiunii. Se pare că această dimensiune a conştiinţei a rămas în urma celorlalte, fiind mai puţin dezvoltată. Din păcate, o insuficientă dezvoltare a predictibilităţii consecinţelor caracterizează planifi-carea şi adoptarea deciziilor nu numai la nivelul comportamentelor individuale, ci şi la nivelul acţiunilor sociale şi evenimentelor istorice. Istoria este plină de exemple-decizii şi acţiuni ce au avut consecinţe nefaste, neprevăzute asupra vieţii comunităţilor sociale. Şi cu toate că se repetă mereu „să învăţăm din lecţiile istoriei", „să nu mai repetăm erorile trecutului" etc, în fiecare nouă perioadă istorică constatăm repetarea aceloraşi greşeli, adoptarea unor proiecte şi decizii, întreprinderea unor măsuri şi acţiuni fără o prevedere şi evaluare corespunzătoare a consecinţelor posibile. De aici, nu putem trage decât o singură concluzie: evoluţia conştiinţei, ca formă superioară a psihicului, nu poate fi, considerată încheiată, ea continuând atâta timp cât va exista omul ca fiinţă şi categorie istorică. Una din direcţiile în care se impune în mod evident necesitatea continuării acestei evoluţii priveşte funcţia anticipativ-predictivă, în raport cu consecinţele posibile ale comportamentelor la nivel individual şi social, în situaţii şi contexte diferite. i. Modul de interacţiune şi coordonare a conştiinţei de sine şi a conştiinţei lumii obiective este un indicator al organizării şi integrării generale a conştientului individual. O trăsătură distinctivă a conştiinţei constă în disocierea şi opunerea activă a propriului Eu lumii externe şi în structurarea schemei comportamentului pe corelarea modelului informaţional al propriului Eu („conştiinţa de sine"), cu modelul informaţional al lumii externe („conştiinţa lumii obiective"). Primul include într-un sistem unitar datele, cunoştinţele pe care subiectul le dobândeşte despre sine - despre componenta bioconstituţională şi despre cea psihică (ansamblul capacităţilor, aptitudinilor, vrerilor, aspiraţiilor şi idealurilor), precum şi autoestimarea (care poate fi realistă, exagerată în hiper- supraestimare, sau în hipo - subestimare). Procesul de constituire a modelului informaţional al propriei realităţi psihofizice are un caracter etapizat şi multinivelar, fiecare etapă şi fiecare nivel evolutiv superior introducând determinaţii noi, specifice, în organizarea de ansamblu a sistemului personalităţii. Datele cercetărilor antropologice, etnografice şi sociologice comparative demonstrează în mod convingător că formaţiunea pe care o numim conştiinţă de sine se delimitează şi se impune cu pregnanţă (ca factor mediator activ al raporturilor individului cu lumea) la un stadiu relativ târziu al evoluţiei istorice a omului. In societatea primitivă, trăsăturile dominante sunt omogenitatea şi conformismul, formele vieţii spirituale apărând îndeobşte ca emanaţie colectivă. In comunitatea primitivă, compresia socială este atât de mare încât realitatea individului devine nulă, strivită de apăsarea exterioară. Individul este exclusiv pe post de simplu receptacul, el preluându-şi judecăţile de-a gata, din mediul social, conştiinţa lui fiind dominată de sentimentul fuziunii cu tribul, ginta sau clanul, şi de sentimentul participaţiunii. Nu există nici individualizarea formală prin nume, fiecare membru purtând numele clanului sau al totemului comun tuturor. Nu se poate vorbi nici de individualizarea răspunderii şi nici a vinovăţiei pentru diferite acte, pedeapsa care emană de la clanul întreg putând fi suportată de oricare dintre membrii grupului şi nu neapărat de insul vinovat. Se pot condamna morţii, animalele, copiii sau alţi agenţi care nu pot avea intenţie, deci responsabilitate individuală. Ori, într-un stadiu evolutiv în care actul şi agentul nu corespund, nu se poate vorbi de o conştiinţă de sine a Eului. Individualitatea biologică nu poate dobândi semnificaţia ireductibilităţii decât prin intermediul unor integrări şi evaluări psihologice. Evoluţia conştiinţei de sine - poate cea mai importantă în seria devenirii personalităţii umane - o putem aşeza pe temelia a două surse principale: realitatea bioconstituţională, cu fluxurile informaţionale viscerale, proprioceptive, vestibulare, chinestezice, tactile şi vizuale, prin care se formează imaginea integrată a Eului fizic, şi cea externă, fluxurile informaţionale generate de compararea subiectului cu cei din jur şi de aşa-numita imitaţie a modelelor (o persoană reală sau un model ideal pe care individul încearcă să-1 ajungă şi să-1 asimileze în propria-i structură de personalitate). Din punct de vedere genetic, prima etapă a structurării conştiinţei de sine este cenestezia, adică ansamblul informaţiilor despre mediul intern al organismului (în care includem starea funcţională a principalelor organe interne, legate de realizarea funcţiilor biologice de bază - alimentare, circulatorii, respiratorii, excretorii, de perpetuare a speciei (sexuale). Integrarea acestor fluxuri informaţionale duce la elaborarea conştiinţei de sine primare, care se traduce ca simţire şi trăire a unităţii organice, biologice, funcţie care se realizează şi la animale, evident, însă, în grade diferite de pregnanţă şi relevanţă. La om, integrarea cenestezică reprezintă doar etapa incipientă, oarecum dată (impusă de procesele biologice specifice omului). Ea începe de la naştere (dacă nu chiar din perioada embriogenezei) şi devine fondul funcţional pe care se „grefează" etapele următoare, care vor determina constituirea structurilor secundare, superioare ale conştiinţei de sine. Etapele următoare pot fi denumite etape de interacţiune, care presupun comunicarea individului cu lumea externă. Ele sunt: individualizarea perceptivă, autoporbetizarea, sinteza interioară, raţionalitatea, emergenţa tensională, autocontrolul (sau voinţa reflectată). Individualizarea perceptivă este o succesiune ordonată de operaţii de discriminare, combinare, identificare (secvenţială şi permanentă), prin care individul-subiect tinde să se delimiteze de ceilalţi semeni şi de obiectele din jur. Percepând pe ceilalţi, percepându-se pe sine şi comparându-se după o serie de indicatori sau însuşiri care-1 apropie sau îl îndepărtează de alţii, individul ajunge să-şi formeze imaginea propriei individualităţi. Autoportretizarea reprezintă un stadiu evolutiv mai înalt care se întemeiază pe formarea credinţei în propriul Eu şi constă într-un proces analitic de detaşare din grup sau din mulţime ca entitate distinctă (ireductibilă): Eu sunt Eu, nu sunt nici Tu, nici El, deşi, poate, în anumite privinţe, ne apropiem şi ne asemănăm, dar oricum: Eu nu pot fi Tu, Tu nu poţi fi Eu, Eu nu pot fi El, El nu poate fi Tu, El nu poate fi Eu. Triada Eu-Tu-El devine un cadru general de relaţionare, care presupune deschidere, comunicare, transfer, imitare, dar şi închidere, delimitare, individualizare, originalitate. Ca să-ţi menţii identitatea, trebuie să-ţi afirmi o anumită originalitate, într-o formă sau alta; această motivaţie, fiind atât de profundă şi consubstanţială Eului, poate să se concretizeze în manifestări comportamentale, care, în plan social, par indezirabile şi condamnabile, dar, în plan psihologic-individual, sunt legice şi întemeiate; mai ales, dacă privim lucrurile existenţial, atât de sugestiv exprimate în manieră poetică: „Din codru rupi o rămurea, Ce-i pasă codrului de ea, Ce-i pasă unei lumi întregi de moartea mea?", într-adevăr, oricât ar încerca individul să se integreze şi, într-un fel, să se dizolve în lumea celor din jur, psihologic, el este „condamnat", în virtutea conştiinţei de sine, să rămână singur şi să poarte integral, pe umeri şi în suflet, povara întregii vieţi, care, de cele mai multe ori, nu este numai cum şi-o doreşte şi cum tinde să şi-o facă el, ci şi cum i-o fac împrejurările şi contextul social date. Autoportretizarea, ca structură funcţională activă, dobândeşte o funcţie proiectivă2, ea generând la fiecare tendinţa de a se „transforma" sau identifica, evident în planul reprezentării şi trăirii, cu altcineva, cu un model. Din multitudinea portretelor pe care le realizăm în relaţionarea cotidiană cu semenii noştri concreţi (vii) sau cu biografiile lor (inclusiv ale celor demult dispăruţi, dar rămaşi în conştiinţa epocii ca mari personalităţi) alegem unul, în care ne proiectăm şi ne transformăm atitudinal şi comportamental („Vreau să fiu asemenea cută-ruia" sau „Eu sunt/voi fi cutare"). Cel mai activ, procesul de auto 2 In acest context, proiecţia nu o luăm în accepţiune psihanalitică - de mecanism de apărare a Eului, ci în accepţiunea psihologiei funcţional-dinamice, ca modalitate de autoreglare-autoorganizare evolutiv- antientropică, de atingere deliberată, voluntară, a unui etalon (statut social). portretizare se desfăşoară în perioada adolescenţei, când se structurează idealul de viaţă şi funcţia proiectivă a conştiinţei. Sinteza interioară reprezintă stadiul de articulare şi integrare sistemică, subordonată şi emergentă a funcţiilor şi proceselor psihice-cognitive, afective, motivaţionale şi volitive, legate de propria persoană (autocunoaşterea, autotrăirea ca iubire de sine, satisfacţie de sine, motivele Eului), într-o formaţiune psihologică superioară - Eul subiect, care se va opune formaţiunii integrative anterioare relativ inferioare - Eul obiect. In sprijinul legitimităţii delimitării acestor două formaţiuni în „arhitectura" conştiinţei de sine putem aduce cazurile de personalităţi alternante descrise în psihiatrie (M.Ralea, 1926). Constituirea Eului-subiect este secondată de apariţia sentimentului de identitate. Pentru a putea avea ideia de Eu propriu, este necesar ca, în pofida variaţiilor impuse de interacţiunea factorilor externi cu stările interne, autocunoaşterea şi trăirea cotidiană să ne releve continuitatea, identitatea cu noi înşine. Funcţie indinspensabilă, dar nu suficientă, pentru asigurarea continuităţii vieţii sufleteşti este memoria, (memoria de noi înşine). Orice Eu are o dimensiune istorică (omul este un sistem istoricizat), el fiind expresia experienţelor trăite şi acumulate până la momentul prezent. . A doua funcţie necesară pentru asigurarea şi păstrarea identităţii trebuie considerat raţionamentul - raţionamentul despre noi înşine. De aceea, raţionalitatea este desprinsă ca etapă şi nivel integrativ specific al devenirii conştiinţei de sine. Unitatea Eului nu poate fi oferită decât de o judecată de identitate care să demonstreze că atât schimbările, cât şi constantele aparţin aceleeaşi individualităţi. Emergenţa tensională este o etapă esenţială a devenirii conştiinţei de sine, al cărei rost este de a asigura activarea şi punerea în priză a conţinuturilor şi structurilor psihice specializate pentru a face individul apt de a trece la executarea şi finalizarea acţiunii îndreptate spre scop. Tensiunea interioară este forţa care permite subiectului uman să surmonteze diversele obstacole şi dificultăţi în tendinţa de a-şi fauri un destin propriu, de a-şi realiza scopurile. Ea transformă edificiul conştiinţei de sine în forţă motrice internă, conferind personalităţii atributul activismului teleonomic: a exista pentru a acţiona. Absenţa sau slaba ei dezvoltare se manifestă prin depresie, pasivism, abulie. Stadiul integrării tensionale se corelează cu stadiul integrării voliţionale, care rezidă în reorganizarea conţinuturilor conştiinţei de sine după principiul intenţionalităţii deliberative şi al autocontrolului. „Voinţa de sine", ca dimensiune inalienabilă a conştiinţei de sine, este mecanism specific de gestionare a întregului potenţial atitudinal-aptitudinal al personalităţii, imprimându-i, în raporturile cu lumea, caracteristicile forţei sau slăbiciunii, independenţei sau dependenţei, eroismului sau laşităţii. Aşadar, conştiinţa de sine ne apare - şi ea trebuie efectiv considerată - ca o complexă formaţiune psihologică, prin intermediul căreia, în plan relaţional-com-portamental ne delimităm de cei din jur şi ne manifestăm ca Euri individualizate şi personalizate ireductibile. Conştiinţa lumii obiective are în principiu aceeaşi alcătuire ca şi conştiinţa de sine: o componentă cognitivă, ce constă din date, informaţii, cunoştinţe, structurate imagistic, figurai sau conceptual- abstract despre însuşirile şi relaţiile obiectelor şi fenomenelor exteme-naturale şi socioculturale, aşa cum sunt ele, independent de stările interne de motivaţie ale subiectului şi, care, în plan comportamental se concretizează în indicatori cantitativi şi calitativi ai capacităţii de discriminare, identificare, clasificare-generalizare, înţelegere, explicaţie şi interpretare; o componentă axiologică, structură operatorie, prin intermediul căreia subiectul stabileşte şi atribuie semnificaţie şi valoare lucrurilor din afară, prin raportarea la stările sale interne de motivaţie şi la scopurile activităţii; o componentă motivaţională, care cuprinde ansamblul nevoilor, trebuinţelor şi intereselor, a căror satisfacere depinde de obiecte şi surse externe (în plan comportamental, această componentă se evidenţiază în reacţii şi acţiuni de explorare-căutâre şi identificare-dobândire a obiectului sau sursei specifice de satisfacere a nevoii sau trebuinţei specifice; o componentă afectivă, alcătuită din emoţii, dispoziţii şi sentimente de sens pozitiv sau negativ, corespunzător semnificaţiei prezenţei şi acţiunii obiectelor şi fenomenelor externe; o componentă volitivă, ca mecanism specific de activare, mobilizare şi coordonare a potenţialităţilor de rezistenţă şi de acţiune ale subiectului în raport cu obiectele şi situaţiile externe. Conştiinţa lumii obiective are şi ea un caracter individualizat şi personalizat, aparţine deci aceluiaşi subiect ca şi conştiinţa de sine, cu care interacţionează în vederea unei integrări optime a omului în mediul său existenţial specific. Modul de corelare a celor două instanţe - conştiinţa de sine şi conştiinţa lumii obiective - este fără îndoială una din cele mai consistente evidenţe comportamentale pentru caracterizarea subsistemului conştient al SPU. Din punct de vedere genetic, dezvoltarea conştiinţei lumii obiective precede şi devansează ca ritm şi amplitudine apariţia şi dezvoltarea conştiinţei de sine. Astfel, dacă schemele psihologice ale celei dintâi încep să se manifeste şi să funcţioneze deja după luna a 6-a de viaţă, la 1 an copilul realizând o bună diferenţiere şi identificare a obiectelor familiare din ambianţa lui imediată, schemele celor din urmă intră în funcţiune către vârsta de 2-6 ani, când se închide mecanismul psihologic al autoraportarii, al relaţionalii cu sine însuşi, copilul trecând de pe poziţia de alter (Ionel, Georgică, Sandei etc.) pe poziţia de ego (Eu); formula „Georgică vrea", „Georgicâ a făcut..." va fi înlocuită cu „Eu vreau", I „Eu am făcut...". Transformarea este atât de importantă şi de radipală pe planul } organizării psihice interne, încât ea va determina o modificare profundă 1 a modului anterior de relaţionare: centrarea pe propriul Eu şi închi- / derea faţă de lumea externă - perioada egocentrismului (întoarcerea spre sine şi cu „spatele la lume"), solipsismului (punerea existenţei lucrurilor exterioare în dependenţă de propriul Eu, înlocuirea deter-minis-mului obiectiv extern cu determinismul subiectiv intern) şi negativismului („reacţii pe dos", în discordanţă cu sensul solicitărilor sau comenzilor adultului). De-abia după vârsta de trei ani şi jumătate-patru ani, această perioadă ia sfârşit, cedând iarăşi locul afirmării preponderente a conştiinţei obiective, fapt concretizat în amplificarea curiozităţii şi interesului pentru ce este şi ce se întâmplă în jur şi în j apariţia atitudinii activ-interqgative (necontenita suită a întrebărilor „ce este acesta ?" şi „de ce ?"). In jurul Vârstei de 7 ani, 7 ani şi jumătate, i' denumită şi vârsta micii pubertăţi, asistăm la un nou puseu în afirmarea - conştiinţei de sine, cu tendinţa de centrare pe propriul Eu şi de închidere I faţă de lumea externă. Aceasta este, însă, de intensitate mai mică şi i conştiinţa lumii obiective nu este decât îngrădită, dar nu blocată. Perioada în care, pe de o parte, se încheie formarea schemelor operatorii { stabile şi interiorizate ale celor două componente ale subsistemului / conştient, iar, pe de altă parte, se încheagă şi formula personală de ' interacţiune reglatorie a lor, este adolescenţa (16-18 ani). Adolescentul intră în dialog critic-evaluativ atât cu sine însuşi („ce sunt ?", „cine i sunt ?, „ce vreau ?", „ce doresc ?" sau „ce trebuie să devin ?"), cât şi ! cu lumea din jur („de ce stau lucrurile aşa ?", „ce guvernează universul?", „ce e binele şi ce e răul ?", „ce este adevăr şi ce este minciună?", „în ce merită şi în ce nu merită să crezi ?" etc), definitivându-I şi opţiunile şi fixându-şi criteriile şi etaloanele de autoapreciere şi, corespunzător, de apreciere a ceea ce se află în afara sa. Conştiinţa de sine se va aşeza astfel pe o autoevaluare realistă, pe o supraestimare sau pe o subestimare. în funcţie de aceasta, individul va aborda lumea externă în trei maniere diferite: a) în mod realist şi \ adecvat, acordând, pe de o parte, importanţa cuvenită „glasului" 3 conştiinţei lumii obiective, iar pe de altă parte, echilibrând dorinţele \ cu posibilităţile, aspiraţiile cu capacităţile; b) în mod subestimativ, minimalizând sau ignorând „glasul" conştiinţei lumii obiective, cerând mai mult decât i se cuvine sau decât merită şi propunându-şi l obiective şi scopuri pentru a căror realizare nu dispune de capacităţile « şi mijloacele necesare; c) în mod supraestimativ, exagerând şi absolutizând rolul conţinutului actual al conştiinţei lumii obiective şi minimalizând forţa propriului Eu, a potenţialului atitudinal-aptitudinal (comportament defensiv, panicard, de renunţare, de retragere în sine etc). Se poate, deci, afirma că optimă este acea formulă de organizare a conştientului, care asigură o interacţiune de adaptare şi corectare reciprocă a conştiinţei de sine şi conştiinţei lumii obiective. Organizarea pe orizontală a sistemului psihic uman. Dacă organizarea pe verticală ne pune în evidenţă multinivelaritatea sistemului psihic uman, după criteriul inferior-superior, primar-secundar, organizarea pe orizontală ne dezvăluie eterogenitatea modală şi intramodală a componentelor sale după conţinut, rol instrumental-adaptativ şi mecanism, completând astfel tabloul complexităţii lui. Am arătat deja că fiecare dintre cele trei principale etape (niveluri) ale edificării vieţii psihice a omului nu are un caracter omogen, monobloc, ci, dimpotrivă, prezintă o pregnantă diferenţiere structurală, fiind alcătuite din elemente calitativ distincte şi ireductibile - informaţional-cognitive, motivaţional-energetice, afective, pattern-uri instrumental-executive, unele înnăscute, altele integral dobândite. între aceste elemente se stabilesc şi se realizează în mod necesar conexiuni funcţionale bazate pe criterii logice şi subordonate unei emergente funcţionale supraordonate, care conferă nivelului respectiv - inconştient, subconştient sau conştient - un rol adaptativ specific şi o anumită autonomie funcţională. Gradul de diversitate a elementelor componente şi coeficientul de saturaţie în legături interne (între elementele componente respective) şi externe (între nivelul ierarhic dat şi mediul său ambiant) se amplifică în sens evolutiv-ascendent, pe măsură ce trecem de la nivelul inconştient la cel conştient. Tocmai această trăsătură conferă nivelului ierarhic superior o capacitate instrumental-adaptativă mai mare decât cea pe care o posedă nivelul inferior. Astfel, nivelul conştient se va caracteriza prin cea mai mare diversitate structurală internă, prin cea mai înaltă saturaţie în conexiuni interne şi externe şi, implicit, prin cea mai mare capacitate adaptativă-rezolutivă şi reglatoare. Interacţiunea conştient-inconştient. Modelul sistemic al organizării pe verticală a psihicului uman se deosebeşte esenţial de modelul psihanalitic freudian (primul, de altfel, care a dat imaginea ierarhizării). Deosebirea fundamentală este cea care există în mod normal între sistem şi agregat. în accepţiunea freudiană, organizarea pe verticală a vieţii psihice este concepută şi interpretată prin prisma principiului agregatului. Adică, fiecare nivel constituie o entitate finită, de sine stătătoare, cu funcţionalitate şi finalitate proprii. Comunicarea, în acest caz, nu presupune intercondiţibnare, co-adaptare şi comple- mentaritate, ci ciocnire, confruntare, respingere şi închidere reciprocă, între conştient şi inconştient s-a instituit o barieră de netrecut, o opoziţie ireconciliabilă. întrucât o astfel de relaţie nu oferă posibilitatea de a se influenţa şi modula unul pe celălalt, în vederea explicării caracterului adaptativ al comportamentului, s-a simţit nevoia introducerii unui me-canism-tampon, cu rol de arbitru între cele două niveluri ostile, denumit Ego (Eu). Neadmiţând caracterul evolutiv şi reorganizabil al incon- ştientului, Freud considera conştiinţa ca rezultat al devierii de la legitatea naturală şi de la esenţa biologică a omului şi, deci, ca un adaus artificial. In abordarea sistemică, organizarea psihică pe verticală apare ca relaţie de comunicare şi interacţiune în ambele sensuri între cele trei niveluri, care, în sens ascendent, derivă unul din altul, iar în sens descendent se modelează şi se restructurează evolutiv şi optimizant unul pe altul. Potrivit principiului ierarhizării, un nivel inferior se integrează funcţional şi se subordonează nivelului superior; pe măsura trecerii de la nivelul inferior la cel superior, nivelul inferior îşi îngustează sfera acţiunii reglatorii, funcţia de reglare globală, supraordonată, care constă în relaţionarea adaptativă eficientă a sistemului ca tot cu mediul extern, fiind preluată de nivelul superior. în cazul nostru, nivelul inconştient, precedând genetic nivelul conştient, reprezintă premisa şi platforma necesare constituirii lui; la vârsta mică, până la un an, un an şi jumătate, inconştientul este mecanismul dominant al organizării şi reglării comportamentului; funcţia sa reglatorie are un caracter global şi supraordonat, mediind modul general de relaţionare a copilului cu lumea. Pe măsura elaborării şi dezvoltării sale, nivelul conştient, ierarhic superior, se va impune însă, constant şi tot mai pregnant ca factor reglator supraordonat, preluând asupra sa şi relaţionarea individului cu lumea; inconştientului i se rezervă un rol funcţional subordonat şi efectuarea unei „reglări locale", subsistemice (ex.: reglarea ciclicităţii activării-satisfacerii trebuinţelor biologice primare; trebuie spus, însă, că aceasta se realizează în virtutea reorganizării funcţionării nivelurilor inferioare de către cele superioare, iar ciclicitatea se va modula sub influenţa mecanismelor reglatorii ale conştiinţei). într-o organizare sistemică, spre deosebire de organizarea agregat, nici unul din nivelurile ierarhice nu este de prisos, fiecare avându-şi rolul său, ireductibil în asigurarea şi menţinerea emergenţei şi unităţii structural-funcţionale a sistemului. Alterarea unui nivel va duce inevitabil la alterarea sistemului în ansamblu sub aspectul identităţii sale. Dar sistemul nu se poate reduce la simpla juxtapunere a nivelurilor ierarhice integrative care-1 compun; el va dobândi caracteristici calitative noi, de integralitate, pe baza interacţiunii nivelurilor particulare constitutive. în plan psihologic subiectiv, existenţa inconştientului, cel puţin pentru individul concret, se probează şi se atestă prin intermediul conştientului, adică prin procesul de conştientizare şi de verbalizare, în stare de somn profund sau de comă, nefiind conştient de sine, subiectul nu-şi dă seama nici de existenţa inconştientului său. Pentru un observator extern, prezenţa inconştientului poate fi relevată şi atestată la subiectul observat şi pe baza manifestărilor şi reacţiilor comportamentale inconştiente (vise, reacţii vegetative, deliruri, automatisme motorii etc). Dacă procesul evolutiv-integrator se desfăşoară în mod obişnuit de la inferior spre superior, în cazul nostru, de la inconştient la conştient, procesul involutiv (regresia) are un sens invers: de la nivelul superior spre cel inferior; în cazul regresiei, transformările entropic-involutive vor afecta mai întâi structurile şi conţinuturile nivelului conştient şi abia ulterior pe cele ale nivelului inconştient. în structura schemelor integrative ale comportamentelor şi acţiunilor ce stau la baza vieţii de relaţie a omului, vom găsi, selectate şi ordonate după o anumită logică, în mare măsură dobândită prin condiţionare şi învăţare, elemente aparţinând tuturor celor trei niveluri ierarhice ale SPU: inconştientul, subconştientul şi conştientul. Ceea ce se impune să subliniem este faptul că locul şi ponderea acestor elemente nu sunt fixe, stabilite o dată pentru totdeauna, ci variază în funcţie de timp (inclusiv vârsta), de situaţie (împrejurări) şi frecvenţă (cât de rar sau de des este solicitat actul comportamental dat). O importanţă teoretică deosebită o capătă, în contextul dat, întrebarea: se poate admite (sau presupune) structurarea unei tipologii comportamentale pe baza raportului conştient-inconştient, respectiv, există posibilitatea unei anumite dominanţe funcţionale a unui nivel asupra celuilalt ? Răspunsul nu este simplu de dat. Dacă se are în vedere structura integrală a comportamentului, probabil că o asemenea tipologie nu este viabilă. Dacă ne referim la o componentă sau alta a acestei structuri, atunci ipoteza unei atare tipologii devine plauzibilă. Dintre toate componentele de ordin psihic, cea comună, generic vorbind, atât conştientului cât şi inconştientului, este componenta motivaţională. Ambele niveluri se organizează şi se structurează în jurul unei coloane motivaţionale: inconştientul în jurul motivaţiei de sorginte biologică, primară; conştientul în jurul motivaţiei secundare (spirituale, social-culturale). între cele două tipuri de motivaţie există o relaţie oarecum antagonică, de exclusivitate în planul activării şi al satisfacerii. Se poate astfel întâmpla ca în organi-zarea de ansamblu a comportamentului să devină dominantă motivaţia | primară (având în acest caz un tip comportamental primar) sau motivaţia dobândită, socio-culturală (având de a face cu un tip comportamental secundar). De asemenea, se poate vorbi şi de posibilitatea unei diferenţieri tipologice în sfera comportamentului, după raporturile: mediat (deter-minaţie aparţinând conş-tientului) şi imediat (determinaţie aparţinând inconştientului); autocontrol (caracteristică a conştientului) şi impulsivitate (trăsătură definitorie a inconştientului); reflexivitate (caracteristică a conştientului) şi afect (particularitate a dinamicii in- conştientului). O asemenea diferenţiere tipologică nu este rodul unei simple speculaţii, ci are o bază comportamentală reală. Pe plan funcţional, se stabileşte o axă integrativă bipolară, cu un pol plasat la limita superioară a conştientului, celălalt fixat la limita inferioară a inconştientului, pe care se vor evidenţia diferite moduri de interacţiune şi articulare între cele două sfere ale vieţii psihice: cu cât ne apropiem de unul din poli, cu atât, în plan comportamental, se impune cu mai multă putere dominanţa funcţională a comportamentelor proprii nivelului corespunzător - conştient, respectiv inconştient. Datorită carac-terului mobil, glisant al articularii diferitelor componente în structura unui act comportamental concret, chiar în interiorul matricei tipologice cu dominanta conştientului sau cea a inconştientului se pot produce oscilaţii cu sens opus tipului respectiv (manifestări impulsive la un tip reflexiv, autocontrolat, sau manifestări de echilibru-autocontrol la un tip impulsiv). Tocmai acest caracter dinamic, adesea contradictoriu şi imprevizibil, face să crească extraordinar nu numai cota complexităţii comportamentului uman, dar şi dramatismul său. Sintetizând, putem identifica şi defini următoarele genuri de relaţii între conştient şi inconştient: a. Relaţii circulare, în cadrul cărora, conţinuturile conştientului trec în inconştient, ca apoi, printr-un proces germinativ, să revină, nu neapărat integral, înapoi; acelaşi lucru este valabil şi pentru conţinuturile inconştientului, graţie mai ales mecanismului reprimării şi celui al amânării. O activitate mintală începută la nivel conştient şi nefinalizată poate fi transferată şi continuată într-o formă specifică la nivel inconştient, unde este posibilă găsirea soluţiei, revenind ca terminată în conştiinţă. Exemple de acest gen sunt numeroase şi ele au fost analizate în literatura psihologică. Aproape fiecare dintre noi am trăit experienţa când, nereuşind să rezolvăm o problemă la matematică sau la fizică, o lăsam şi treceam la altceva; după un timp, revenind, am avut surprinderea să constatăm că rezolvarea a mers şnur, fără nici o poticnire. Se citează cazuri de mari descoperiri în ştiinţă ale căror elemente constitutive s-au zămislit latent în inconştient şi s-au actualizat în vise. b. Relaţii de subordonare, care constau în dominanţa funcţională a unui nivel integrativ asupra celuilalt, respectiv, a conştientului asupra inconştientului sau a inconştientului asupra conştientului. în mod normal, într-un sistem unitar, multinivelar, subordonarea se exercită de jos în sus, nivelurile inferioare supunându-se celor superioare, în cazul de faţă, legea de bază este cea a controlului inconşti- entului de către conştient, chiar atunci când matricea comportamentală se structurează în jurul unei componente motivaţionale sau afective de origine inconştientă. Tocmai în virtutea acestei legi, noi definim omul ca fiinţă conştientă, al cărei comportament principal (de relaţio-nare cu lumea externă) este conştient. De o subordonare în sens invers nu se poate vorbi decât în situaţii speciale, episodice şi improprii modului de a fi al omului. Atunci când se afirmă dominanţa absolută a inconştientului, conştientul este temporar abolit, aşa cum se întâmplă în starea de somn (visele, comportamentele somnambulice), în starea de ebrietate avansată sau în starea de afect, de explozie afectivă negativă - furie, demenţă. c. Relaţii de coordonare sau de echilibru, în care cele două niveluri se corelează şi se balansează reciproc sub aspectul forţei funcţionale. într-o astfel de formulă relaţională, de exemplu, componentele motivaţionale aparţinând structurii conştientului şi cele aparţinând structurii inconştientului posedă o semnificaţie egală sau apropiată, subiectul acordându-le aceeaşi recunoaştere şi preţuire. Rezultatul este o formulă comportamentală echilibrată, ambivertă, pentru care se aplică principiul „nimic din ceea ce este omenesc nu-i este străin". Aşa cum am subliniat mai sus, conştiinţa este formaţiunea a cărei dezvoltare rămâne în continuare deschisă şi putem presupune că influenţa sa modelator-reglatoare asupra inconştientului se va amplifica şi intensifica, în pofida unor descărcări şi răbufniri periodice, în comportamentele individuale şi sociale, a unor tendinţe şi instincte ancestrale (agresivitate, fanatism, sexualitate). II. Personalitatea - sistem integral supraordonat GoluM., Bazele psihologiei generale, Ed. Universitară, Bucureşti, 2002, pp. 645 — 712 17.1. ASPECTE TEORETICE ŞI METODOLOGICE Termenul personalitate - cu rădăcina în persona -, în pofida faptului că are un caracter foarte abstract, a intrat în circuitul comunicării din cele mai vechi timpuri. în latina clasică se folosea numai cuvântul persona, care, iniţial, însemna mască, aparenţă. Treptat, sensul termenului s-a întregit, conferindu-i-se o funcţie designativă nouă -aceea de a reprezenta şi actorul din spatele măştii. Astfel, persona a ajuns să exprime reunirea trăsăturilor psihomorale interne şi psihofizice externe. Termenul a fost apoi asociat şi cu aspectele diferenţiale, folosindu-se pentru a desemna un om important (personaj, paroh). De asemenea, biserica 1-a introdus în limbajul religios pentru a distinge şi nominaliza cele trei entităţi ale Sfintei Treimi. După aprecierea lui G. Allport, cea mai relevantă definiţie a termenului persona a fost formulată de Boethius (sec. VI): Persona est substantia individua rationalis naturae (persoana este o substanţă individuală de natură raţională). In prezent, dificultăţile semantice sunt şi mai mari, deoarece suntem în posesia a trei termeni: individ, persoană, personalitate. în comunicarea comună, ei se folosesc ca sinonimi, dar în cea ştiinţifică se recunoaşte necesitatea de a opera o distincţie. în lucrarea Introducere în psihologie (1972), noi am încercat să găsim anumite criterii şi repere pentru o asemenea distincţie. Astfel, termenul de individ desemnează „acea totalitate a elementelor şi însuşirilor fizice, biochimice, biologice şi psihofiziologice - înnăscute sau dobândite - care se integrează într-un sistem pe baza mecanismului adaptării la mediu" (M. Golu, A. Dicu, 1972, p. 239). Desemnând unitatea integrativă indivizibilă rezultată în virtutea procesului vieţii şi a acţiunii legilor evoluţiei biologice, termenul individ se aplică tuturor organismelor vii. Fiind o entitate biologică şi o unitate structural şi funcţional indivizibilă, omul este, primordial, un individ. Persoana am legat-o de manifestarea actuală a omului într-o situaţie socială dată, manifestare care se subordonează unui anumit rol. Personalitatea am asociat-o cu mecanismul şi logica generală de organizare şi inte-grare în sistem generic supraordonat a componentelor bioconstituţionale, psihice şi socio-culturale. Persoana şi personalitatea sunt determinaţii pe care le atribuim exclusiv omului. Prezenţa capitolului despre Personaiitatem structura unui tratat de Bazele psihologiei generale este impusă şi justificată de logica demersului epistemic al acestei discipline. Acest demers include trei secvenţe interdependente, şi anume: secventa general-abstracta, secventa analitic-concreta si secventa sintetic-integrativa. Aceste secvenţe se succed strict în această ordine, pentru că: a) nu se pol efectua operaţii de Cercetare şi analiză intensională asupra unui domeniu (obiect), înainte de a-l defini şi circumscrise în plan general, în raport cu alte domenii; b) o cercetare ştiinţifică nu se poate limita la descrierea şi relevarea unor caracteristici de ordin general ale temei abordate, nesprijinite pe date experimentale verificate obiectiv; c) şi, de asemenea, nu se poate opri la prezentarea şi descrierea elementelor şi părţilor componente în sine ale obiectului studiat, fiind imperios necesară o operaţie de asamblare şi reconstituire a întregului iniţial; operaţia de sinteză va reflecta datele semnificative şi relevante oferite de secvenţa analitic-concretă, în care obiectul va fi privit şi interpretat prin prisma tuturor determinaţiilor sale esenţiale şi necesare. în cazul nostru, cele trei secvenţe se prezintă astfel: secvenţa general-abstractă s-a referit la definirea şi prezentarea psihicului în general, a conştiinţei în general, din perspectivă pur teoreticii, metodologică, fără a dezvălui structura şi organizarea lor interna, fara a avea cunoştinţă despre conţinuturile şi caracteristicile functii si procese psihice particulare; si\vcnţn umiliţii < om retJ .1 | OIMtBl ui trecerea la dezvă- 17.1.1. Accepţiuni ale termenului de personalitate în lumina consideraţiilor de mai sus, conceptul de personalitate apare ca integrator semantic de ordin superior, el coordonând şi corelând funcţional-dinamic conţinuturile noţiunilor referitoare la multitudinea componentelor bioconstituţionale, a proceselor, stărilor şi condiţiilor psihice particulare şi a componentelor socio-culturale. Sinteza conceptuala ne obligă astfel să nu hipostaziem percepţia, memoria, gândirea etc, transformându-le în realităţi sui generis, de sine stătătoare, ci să le considerăm permanent ca manifestări şi dimensiuni ale unui sistem integral supraordonat - personalitatea. Cu toate că acest aspect este suficient de evident pentru a fi (aproape) unanim acceptat, în comunicarea cotidiană, ca şi în domeniul cunoaşterii ştiinţifice, termenul ca atare de personalitate se foloseşte în accepţiuni foarte diferite, dobândind astfel un caracter înalt polisemie. Deosebirile semantice se evidenţiază în cadrul principalelor discipline socio-umane care şi-1 includ în sistemul lor conceptual: sociologia, politologia, etica, istoria, pedagogia, psihologia. Să luăm, de pildă, sociologia şi psihologia: prima foloseşte termenul respectiv în sens diferenţial-restrictiv, atribuindu-1 indivizilor care, prin contribuţia adusă într-un sector sau altul al culturii materiale şi spirituale se ridică deasupra celorlalţi; cea de a doua, dimpotrivă, foloseşte acest termen în sens larg, pentru a desemna orice om normal ca membru al unei comunităţi sociale (personalitatea exprimând, în acest caz, modul specific de organizare psiho-comportamentală a omului în contextul vieţii sociale, al culturii şi istoriei). Reţinem, aşadar, că psihologia operează cu termenul de personalitate în referirea sa la orice om normal: fiecăruia dintre noi, ea ne atribuie calificativul „personalitate". Dar, deşi există un consens în ceea ce priveşte sfera noţiunii, în cadrul psihologiei şi al lucrărilor din acest domeniu întâlnim mari diferenţe între autori în ceea ce priveşte conţinutul care se introduce în sfera astfel acceptată. Diferenţele sunt generate atât de perspectiva metodologică din care se abordează personalitatea ca „obiect" de investigaţie ştiinţifică şi de explicare/interpretare teoretică generalizatoare, cât şi de natura con-ţinuturilor după care, şi prin intermediul cărora, se defineşte noţiunea ca atare. Divergenţe metodologice. Fondatorul psihologiei personalităţii, ca domeniu relativ distinct de cercetare şi cunoaştere, trebuie socotit psihologul german W. Stern, prin lucrarea Die menschliche Personalichkeit (1923). De atunci, asistăm la creşterea continuă a interesului şi preocupărilor pentru studiul personalităţii în cadrul unei ramuri speciale a psihologiei - psihologia personalităţii. Dar, ca şi în cazul psihologiei generale, şi în psihologia personalităţii s-au făcut şi se fac puternic resimţite divergenţele de ordin metodologic. O primă divergenţă a fost generată de modul de înţelegere şi rezolvare a problemei raportului particular (individual, concret)/general (universal). Astfel, rămânând sub influenţa principiului „ori- ori", „sau-sau", gândirea psihologică a operat prin opunerea particularului -generalului, sau invers, şi prin direcţionarea cercetărilor fie către un pol, fie către celălalt. Dilema ştiinţă-unicitate (nomotetic-ideografic) a dus la formulări i a două soluţii diferite. Soluţia cea mai tranşantă este aceea care propune ca generalul sa aparţină ştiinţei, iar individualul artei. Ea vizează, de fapt, admitereu unor limite ale ştiinţei şi ne apare ca o soluţie disperată. Normal este ca psihologia să tindă spre stăpânirea completă a fenomenelor, atat abstracte, cât şi concrete. O altă soluţie, susţinută îndeosebi de autori germani (E. Spranger, 1927; O. Dilthey, 1928), este aceea de a admite existenţa a două psihologii distincte: una nomotetică, şi alta ideografică. Prima a fost declarată o ştiinţă a „elementelor", iar cea de a doua - o psihologie a „structurii", prima bazându-se pe metoda analizei şi explicaţiei cauzale, a doua - pe metoda „înţelegerii" a „comprehensiunii". Este în afara oricărei îndoieli că individul întruchipează un sistem al unităţii structurate. De asemenea, este indiscutabil că ştiinţa vizează şi tinde spre universal şi nu spre particular. Dar nu este mai puţin evident faptul că personalitatea este o unitate indisociabilă a individualului im.....im), particularului (tipicului) şi generalului. Admiţând că toţi oamenii suni alcătuiţi din aceleaşi trăsături sau componente (universale), combinaţii) acestora se realizează intr-o formula unică (sau aproape unică) I .uând universalele (trăsăturile) în sine, ele nu permit sa prevedem in mod absolut comportamentul m plan individual (structura emergentă). Chiar dacă trăsătura este definită ca ceea ce predispune şi condiţionează din interior o persoană să se comporte într-un anume fel, interacţiunea ei cu altele poate să modifice semnificativ dependenţa iniţială. Dar nu este mai puţin important de subliniat că, în virtutea universalităţii trăsăturilor, investigând un număr mare de persoane, reuşim să punem în evidenţă anumite apropieri şi asemănări între ele şi să le grupăm în tipuri sau clase. Unicitatea este expresia combinării unor componente şi trăsături generale. Referindu-se la aceasta, G. Allport vine cu un exemplu edificator. El ia doar două dimensiuni generale - inteligenţa şi dominanţa, urmărind modul lor de reprezentare şi combinare la două persoane concrete: Observând tabloul de mai sus. putem spune: persoana X este foarte inteligentă, dar obedientă, iar persoana Y este proastă, dar dominatoare. Până aici totul pare a fi în regulă. Dar să ne întrebăm: nu poate dimensiunea A să interacţioneze cu dimensiunea B, în aşa fel încât să se formeze un nou element (efect)? De pildă, nu poate fi X un discipol inteligent, iar Y un agresor stupid? Iar specificul conduitei lor va fi modificat ulterior de alte trăsături (dimensiuni) care le aparţin, în aşa fel, încât, structura emergentă să nu poată fi predictibilă pornind de la universale? Problema individualităţii nu va consta atunci în modul în care se compară inteligenţa sau dominanţa persoanei X cu aceleaşi trăsături abstracte de la alte persoane, ci în modul în care inteligenţa lui X este legată de dominanţa sa, de valorile sale, de conştiinţa sa şi de restul personalităţii sale. Acest mod intern de structurare/organizare este cel care răstoarnă ştiinţa convenţională a universalelor (G. Allport, 1981, p. 21). Ştiinţa convenţională este derutată de faptul că nu poate vedea modul în care organizarea internă a individului s-ar putea insera în paradigma nomotetică a legilor generale. Dar, cum, pe bună dreptate, subliniază G. Allport, o afirmaţie universal adevărată şi, de aceea, cu putere de lege, este aceea că structurile personale ale individualităţii sunt unice. Această afirmaţie ar trebui admisă ca primă lege a psihologiei personalităţii. (G. Allport, op. cit). Apoi, devine metodologic fertilă căutarea printre principiile generale ale biologiei şi psihologiei dinamice a acelor procese care generează unicitatea. Genetica, mai ales, ne oferă din plin asemenea legi generale care generează unicitatea. în fine, nu trebuie pierdut din vedere nici faptul că organizarea în plan individual a comportamentului îşi are propriile sale legi. Nu este nevoie să studiem fiecare caz individual în parte pentru a ne da seama de existenţa unor regularităţi legice ale vieţii şi comportamentului. Acestea caracterizează fiecare existenţă individuală şi pot fi surprinse printr-o cunoaştere mai mult sau mai puţin aprofundată: cu cât suntem mai mult timp alături de cineva şi mai apropiaţi, cu atât reuşim să ne formăm nişte expectaţii mai veridice şi să emitem predicţii mai realiste în legătură cu modul său de reacţie şi comportare în diferite situaţii (şi, pentru aceasta, nu avem neapărat nevoie de cunoaşterea naturii umane în general). în acest punct, ne confruntăm cu problema raportului dintre regularităţile statistice şi cele legice (în sensul legii dinamice) ale personalităţii individuale. Orientarea nomotetică tinde să favorizeze pe cele dintâi şi să le neglijeze pe celelalte, deoarece măsurătorile sale cu semnificaţie statistică sunt raportabile la o populaţie mare şi nu la un caz individual luat separat. C. Kluckhohn, H.A. Murray şi D.M. Schneider (1953) au propus o altă cale pentru ieşirea din dilema general-particular. Ei au pornit de la întrebarea „cum cunoaştem o persoană?". Răspunsul, parţial, cel puţin, este dat comparând-o sau raportând-o la trei serii de norme. Astfel, fiecare om este sub anumite aspecte: 1. ca toţi ceilalţi oameni (norme generale); 2. ca unii oameni (norme de grup); 3. ca nici un alt om (norme idiosincratice). (ApudG. Allport, 1981). Este adevărat că psihologia personalităţii trebuie să opereze cu toate aceste trei categorii de norme, dar şi formula de mai sus ascunde o capcană metodologică, întrucât etaloanele de referinţă (generale, de grup, idiosincratice) au o semnificaţie relativă, determinările (măsurătorile) fiind limitate situaţional. (De exemplu, norma generală se desprinde şi se formulează pe baza evaluării nu a tuturor persoanelor individuale, ci doar a unui eşantion restrâns dintr- o populaţie actuală), în plus, formula respectivă poate lăsa să se înţeleagă că cele trei determinaţii - generalul, grupalul (tipicul) şi individualul se află în relaţie de simplă juxtapunere şi că fiecare din ele reprezintă ceea ce rămâne după înlăturarea (scăderea) celorlalte două. Or, am arătat deja, lucrurile stau cu totul altfel: într-o personalitate concretă nu există trei sisteme distincte (general, tipic, individual), ci unul singur, care integrează în manieră emergentă toate cele trei genuri de determinaţii. Psihologia personalităţii trebuie să accepte şi existenţa psihologiei diferenţiale în calitate de cadru de referinţă, deoarece diferenţele interindividuale (respectiv, variabilitatea intragrupală) au un caracter la fel de obiectiv şi legic ca şi universalele şi ele constituie veriga de legătură dintre unicitate şi generalitate. O a doua divergenţă importantă de ordin metodologic a fost generată de modul de abordare şi rezolvare a raportului de determinare, condiţionare în cadrul sistemului personalităţii dintre factorii biologici (primari, naturali) şi cei sociali şi istorici (secundari, culturali). Astfel, în psihologia personalităţii, s-au delimitat şi s-au confruntat în mod direct orientarea biologistă, care atribuie rolul determinant atât în structurarea personalităţii, cât şi în desfăşurarea activităţii şi comportamentului factorilor biologici (trebuinţelor biologice primare, instinctelor), şi orientarea sociologist-cultumlogică, potrivit căreia personalitatea trebuie considerată exclusiv produsul acţiunii sau moştenirii condiţiilor şi factorilor socio-culturali generaţi istoriceşte. Orientarea biologistă este reprezentată cel mai bine de freudism (psihanaliză), prin conceptele şi teoria despre inconştient şi despre sine, în opoziţie cu supraEul, şi, ulterior, de biopsihologie, care încearcă să derive în mod direct trăsăturile de personalitate din gene (aşa cum, în plan biologic, atât funcţionările normale, cât şi diferitele maladii au la bază anumite gene, tot astfel, în plan psihologic, diferitelor capacităţi şi trăsături trebuie să le corespundă anumite gene specifice. Depistarea acestor gene ar oferi răspunsul complet ia întreaga problematică a psihologiei personalităţii). (J. R. Williams, 1956, 1960). Orientarea sociologist-cultumlogică îşi are originea în psihologia mulţimilor (Le Bonne, E. Durkheim), care postula existenţa unor partern-uri psihocomportamentale ancestrale, tipice comunităţilor umane, şi în studiile de antropologie culturală comparativă (A. Kardiner, 1945, R. Linton, 1945, G. Mead, 1934, M. Mead, 1970). Ambele orientări păcătuiesc prin absolutizare şi exclusivism, ceea ce impune găsirea unei noi paradigme în care să se considere la fel de necesare şi legice atât determinabile biologice, cât şi cele socioculturale şi istorice. O asemenea paradigmă o oferă metodologia interacţionist-sistemică. Aceasta exclude din start hipostazierea şi absolutizarea unor componente sau determinaţii în detrimentul ce- lorlalte, punând în prim plan relaţia de interacţiune şi condiţionare reciprocă nonlineară. în acelaşi timp, sub aspect dinamic evolutiv, paradigma interacţionist-sistemică reclamă admiterea caracterului stadial şi ierarhic al procesului de devenire şi integrare a personalităţii, cu modificarea periodică a raporturilor de pondere şi de dominanţă dintre factorii biologici şi cei socio-culturali. în orice moment, însă, perso- nalitatea rămâne o unitate bio-psiho-socială (culturală). Influenţa exercitată de mediul socio-cultural se filtrează şi se decantează întotdeauna prin mecanismele şi structurile biologice; la rândul său, influenţa —> organizării —»biologice —> interne —» asupra —> formării—> funcţiilor psihocomportamentale de relaţie, începând cu percepţia şi terminând cu atitudinile, este mediată şi decantată prin normele, modelele şi etaloanele socio-culturale interiorizate şi integrate până la mi.....intui dat sau existente în plan obiectiv extern. Dar, în virtutea prln< Ipiulu! subordonării şi integrării inferiorului de către superior (în plan evolutiv), în evoluţia istorică şi ontogenetică a personalităţii trebuie să admitem introducerea treptată a controlului legilor socio-culturale asupra legi l< n biologice. Aceasta înseamnă că, în ultimă instanţă, explicarea adevăratei esenţe a personalităţii umane trebuie făcută prin prisma legilor istorice si socio-culturale. A treia divergenţă importantă în modul principial de abordare a personalităţii o consemnăm între orientarea atomar-descriptiva si cea sintetic structuralistă. Prima derivă şi se subordonează paradigmei asociaţioniste, potrivit căreia explicarea unei organizări psihice de nivel superioi trebuie să constea în descompunerea ei în elemente şi în studiul acestora separat; cea de-a doua îşi are originea şi se subordonează paradigmei gestalliste, potrivii căreia orice organizare are un caracter predeterminai (imanent) fi integral, studiul ei trebuind să dezvăluie specificul acestei integralităţi şi legile interne de structură. întrucât cele două orientări s-au delimitat prin separarea şi absolutizarea termenilor raportului „parte-întreg", nici una nu poate fi acceptată ca atare. Corectă, din punct de vedere metodologic, nu poate fi decât tot o paradigmă interacţionist-sistemică, în care se recunoaşte şi se operează atât cu partea, cât şi cu întregul, fără a reduce partea la întreg (ceea ce ar însemna negarea existenţei ei) sau întregul la parte (ceea ce ar însemna reducerea întregului la o simplă sumă aritmetică de părţi în sine independente). Ca organizare sistemică, personalitatea se subordonează definiţiei generale a sistemului: „un ansamblu de elemente distincte aflate într-o relaţie nonintamplatoare (legica), din care derivă o emergenţă de structură ireductibilă". A patra divergenţă metodologică deriva din modul de a concepe şi prezenta organizarea internă a personalităţii. S-au constituit astfel două tendinţe: tendinţa plana şi tendinţa ierarhică. Prima concepe organizarea internă a personalităţii în mod liniar, echipotenţial, toate elementele componente fiind la fel de importante şi înşirându-se unele lângă altele precum mărgelele pe aţă. Accentele diferenţiatoare le pune cercetătorul, în funcţie de ipoteza şi obiectivul pe care şi-1 stabileşte. în principiu, sarcina psihologiei rezidă în a identifica şi a lua sub lupa analizei cât mai multe asemenea elemente. Tendinţa plană şi-a găsit concretizarea în elaborarea teoriei şi a modelului trăsăturilor (G. Allport, Cattell, Murray). Inventarul liniar al trăsăturili >i, fără determinarea ponderilor sau a gradului lor de intensitate, repre zintă imaginea fidelă şi suficientă a organizării interne a personalităţii Tendinţa ierarhică se bazează pe admiterea raportului inferiot superior şi a principiului subordonării, pe verticală. Ca urmare, ea concepe şi prezintă organizarea internă a personalităţii printr- un model multinivelar, supraetajat: niveluri bazale, niveluri intermediare, niveluri terminale sau supraordonate. între niveluri se instituie diferenţieri de ordin genetic şi funcţional. Astfel, se delimitează nivelurile de natură ereditară, înnăscută, şi nivelurile de natură secundară, dobândite; apoi, după importanţă funcţională, se disting niveluri inferioare şi niveluri superioare sau niveluri auxiliare şi niveluri principale (determinante). Observăm că, şi în acest caz, se procedează de o manieră dihotomică, luându-se o singură dimensiune a organizării - orizontală sau verticală - şi absolutizându-le. In realitate, procesul integrării sistemice a personalităţii se realizează atât pe orizontală (în plan), obţinându-se structurile monomodale, cât şi pe verticală (ierarhic), rezultând structurile plurimodale şi transmodale înglobante (unitatea în diversitate). în sfârşit, trebuie să mai menţionăm şi o a cincea divergenţă, legată de dimensiunea temporală a personalităţii, care a delimitat şi opus orientarea statică şi orientarea dinamică. Orientarea statică îşi are rădăcinile în concepţia nativistă şi freno-logică (Franz Gali 1758- 1828), care considera funcţiile şi capacităţile psihice ca datum-uri înnăscute, predeterminate, care rămân ca atare invariante de-a lungul timpului. Un punct de vedere similar îl găsim şi la şcoala gestaltistă, care considera structura ca fiind o entitate imanentă şi invariantă, lipsită de geneză şi de evoluţie. Preocuparea principală a orientării statice va fi aceea de a dezvălui constantele organizării interne a personalităţii şi de a demonstra că aceasta rămâne identică, egală cu sine însăşi, de-a lungul întregii succesiuni a momentelor temporare. Orientarea dinamică se întemeiază pe admiterea caracterului devenit şi evolutiv al organizării interne a personalităţii şi a principiului variabilităţii temporare intraindividuale. Esenţial pentru psihologie este să pună în evidenţă şi să caute să descopere legităţile dinamicii situa-ţionale şi temporale a comportamentului. Spre deosebire de cea statică, orientarea dinamică nu este omogenă, în cadrul ei delimitându-se cel puţin trei variante: una internalistă, una proiectiv-extemalistă şi cea de a treia, impusă de teoria sistemelor, interacţionistă. Varianta internalistă porneşte de la teoria instinctualistă a lui W.Mc Dougall (1908) şi este amplu reprezentată de psihanaliză. Caracteristica sa definitorie rezidă în localizarea sursei dinamicii personalităţii exclusiv în descărcările energetice spontane, care se produc în interiorul inconştientului. Acestea fac să se actualizeze pulsiuni, tendinţe şi trebuinţe diferite, care modifică orientarea comportamentamentală actuală a sistemului personalităţii. Nucleul dinamogen cel mai important este, după S. Freud, instinctul erotico-sexual (complexul libidoului). Dinamica personalităţii apare totuşi ca o determinaţie secundară, de vreme ce ni se spune că de-a lungul întregii vieţi, inconştientul, întruchipat în cele două instanţe ale personalităţii - şinele şi supraeul -, rămâne neschimbat, nefiind expus evoluţiei ulterioare. Varianta proiectiv-extemalistăa fost formulată şi dezvoltată de către K. Lewin, pe baza teoriei câmpurilor. Dinamica personalităţii este imprimată din afară de acţiunea forţelor câmpului extern, în care individul poate să-şi identifice anumite obiecte-scop, asupra cărora saşi proiecteze tendinţa determinantă actualizată. în interiorul spaţiului fizic, se delimitează şi se individualizează spaţiul psihologic, care se măsoară în intensitatea tensionării interioare, care, la rândul ei, este proporţională cu dificultatea sau cu numărul sau complexitatea obstacolelor (barierelor) ce trebuie surmontate pentru atingerea obiectivului. Ca şi în cazul variantei internaliste, dinamica personalităţii este o manifestare pur fenomenologică, experienţială, ea neafectând structura de fond care rămâne constantă. Depăşirea unilateralităţii celor două variante o realizează cea de a treia, varianta interacţionistă. Aceasta pune problema dinamicii personalităţii în cu totul alţi termeni decât cele dintâi. Anume, dinamica unui sistem, indiferent de natura lui substanţial-calitativă, este o funcţie de timp [f(t)]. Ea rezultă din dependenţa fundamentală, bazală, a oricărui sistem de acţiune a legii timpului: sistemul îşi modifică starea sa iniţială ca simplu răspuns sau efect al scurgerii ireversibile a timpului. Din acest punct de vedere, aşa cum am arătat în partea introductivă a cursului nostru, toate sistemele reale sunt dinamice, mulţimea sistemelor statice (independente de timp) fiind vidă. Chestiunea care se pune în acest caz este aceea de a stabili cu ce fel de sistem dinamic avem de a face. Iar în interiorul clasei sistemelor dinamice, se delimitează două subclase: a) subclasa sistemelor cu organizare dată, neevolutive (ex. sistemele maşiniste, sistemele neînsufleţite) şi b) subclasa sistemelor cu autoorganizare, evolutive (toate organismele vii). Rezultă că personalitatea este un sistem dinamic cu autoorganizare, evolutiv. Ca atare, analiza ei reclamă, în primul rând, situarea în interiorul unuia din cele trei segmente care compun traiectoria dinamicii generale: ascendent (evolutiv), staţionar (relativă stabilitate în planul organizării interne şi al manifestării comportamentale) sau descendent (involutiv). Dinamica devine astfel o determinaţie bazală absolută, ea implicând şi organizarea sau structura internă, iar statica - o determinaţie relativă. în abordarea personalităţii trebuie să luăm în consideraţie ambele determinaţii, explicaţia constând în relaţionarea adecvată a dinamicii şi staticii funcţionale a sistemului. Aici, ne vine în ajutor metodologia sistemico-cibernetică prin procedeele profilului de stare şi portretului fazic, pe care le-am prezentat în partea introductivă. Cea de a doua categorie de dispute şi divergenţe ţine de conţinutul care se introduce în sfera noţiunii de personalitate şi de modul de a defini propriu-zis personalitatea. Trebuie să remarcăm, de la început, existenţa unui număr foarte mare de definiţii. încă în 1937, G. Allport indica nu mai puţin de 50 de definiţii diferite ale noţiunii de personalitate, iar în 1951 Mc Cleland inventaria peste 100. Aceasta arată, o dată în plus, complexitatea extraordinară a ceea ce vrem să definim, adică a realităţii pe care o desemnăm prin termenul de personalitate. Din capul locului este clar că o definiţie prin gen proxim şi diferenţă specifică este practic imposibilă. De aceea, suntem obligaţi să recurgem la alte procedee - de tip enumerativ, descriptiv, funcţional, valoric (axiologic), cumulativ, corelativ, structuralist, sis-temic etc. Rezultazul va fi, inevitabil, o definiţie în sine corectă, dar fragmentară şi cu aplicabilitate limitată, parţială. în lucrarea sa Structura şi dezvoltarea personalităţii (ed.1961, trad. lb. română, 1981), G. Allport întreprinde un lăudabil efort de sistematizare a definiţiilor care se confruntă pe scena ştiinţifică. în esenţă, el împarte aceste definiţii în trei grupe: definiţii prin efect extern, definiţii prin structură internă şi definiţii pozitiviste sau formale. Definiţiile din prima grupă se centrează pe latura fenomenologică a personalităţii, identificând şi reţinând acele calităţi şi trăsături prin care o persoană concretă oarecare determină o anumită impresie sau un anumit efect (pozitiv sau negativ) asupra celor din jur. Corespunzător, personalitatea este definită ca: • suma totală a efectului produs de un individ asupra societăţii; • deprinderi sau acţiuni care influenţează cu succes alţi oameni; • răspunsuri date de alţii la un individ considerat ca stimul; • ce cred alţii despre tine. Sâmburele relaţional al acestui gen de definiţii rezidă în faptul că numai prin judecăţile altora despre noi personalitatea noastră este cunoscută ca atare. Dacă prin modul nostru de a fi şi de a ne manifesta nu producem nici o influenţă asupra celor din jur, atunci, pe bună dreptate, se întreabă Allport: cum am putea fi cunoscuţi? Dar dacă influenţăm oameni diferiţi în moduri diferite, înseamnă oare că avem mai multe personalităţi? Mai curând, aceasta înseamnă că un observator poate să-şi formeze despre noi o părere corectă, iar altul - una ii i mată. Rezultă de aici că în interiorul fiinţei noastre trebuie să existe ceva care să constituie adevărata noastră „natură" (chiar dacă aceasta poate fi şi variabilă). Allport observă că definiţiile prin efect extern confundă personalitatea cu reputaţia şi cineva poate avea mai multe reputaţii (în contacte relaţionale diferite). Definiţiile din cea de a doua grupă se întemeiază pe consideraţia de principiu că personalitatea trebuie să fie o entitate obiectivă existentă cu adevărat, indiferent de modul în care influenţează sau este percepută de alţii. Deşi este deschisă spre lume şi suferă influenţele acesteia, personalitatea are o consistenţă proprie, o structură internă specifică. Ea nu trebuie confundată cu societatea şi nici cu percepţiile pe care alţi oameni le au despre ea. W. Stern este menţionat, în lucrarea amintită, ca primul autor care încearcă a defini personalitatea prin trimitere la structura internă; el afirmând că personalitatea este „o unitate multiformă dinamică" (W. Stern, op.cit., pag. 4; 20). Unii adaugă acestui tip de definiţie o undă de „valoare": personalitatea este ceva ce trebuie apreciat (Goethe, Kant): personalitatea este singurul lucru din lume care are o „valoare supremă", fiind astfel impusă necesitatea respectării integralităţii şi demnităţii umane. Psihologii occidentali renunţă însă la scoaterea în prim plan a dimensiunii integralităţii şi demnităţii, preferând definiţii mai sobre şi descriptiviste, de genul: personalitatea este: „suma totală a tuturor dispoziţiilor, impulsurilor, tendinţelor, dorinţelor şi instinctelor biologice înnăscute ale individului, precum şi a dispoziţiilor şi a tendinţelor dobândite prin experienţă"(M.Prince, 1924, p. 532; apud GAllport, op.cit.) După cum se poate observa-cu uşurinţă, definiţia de mai sus ne prezintă personalitatea ca o realitate obiectivă accesibilă studiului, dar ea nu reuşeşte să surprindă integrarea în structură a componentelor specificate. O definiţie mai structurală este cea propusă de H.C. Warren şi L. Carmichael (1930) : „Personalitatea este întreaga organizare mentală a fiinţei umane în orice stadiu al dezvoltării sale. Ea îmbrăţişează fiecare aspect al caracterului uman: intelect, temperament, abilitate, moralitate şi fiecare atitudine care s-a format în cursul vieţii cuiva" (p.333). De aceeaşi factură poate fi considerată şi definiţia lui R. Linton: ...personalitatea este ansamblul organizat al proceselor şi stărilor psihofiziologice aparţinând individului (1945, p. 84). Menţionăm şi definiţia propusă de P. Lecky (1945) care subliniază rolul factorului cognitiv subiectiv în organizarea internă: personalitatea este o schemă unificată a experienţei, o organizare de valori care sunt compatibile între ele" (p.90). încheiem seria definiţiilor prin structura internă cu formularea pe care ne-o propune însuşi GAllport, la a cărui clasificare ne referim în acest paragraf: „Personalitatea este organizarea dinamică în cadrul individului a acelor sisteme psihofizice care determină gândirea şi comportamentul său caracteristic" (1981, p.40). Această formulare pune în evidenţă următoarele aspecte esenţiale care nu pot lipsi dintr-o teorie generalizată a personalităţii: a) personalitatea nu este nici un conglomerat, nici o sumă statică de elemente în sine independente, ci o organizare dinamică emergentă; b) personalitatea nu este nici pur psihică, nici pur biologică (nervoasă), ci o unitate complexă psihofizică; c) ca organizare sistemică supraordonată, personalitatea include sisteme particulare, diferenţiate şi la rândul lor integrate - deprinderi, sentimente, concepte, stări de motivaţie etc. d) personalitatea se manifestă, se dezvăluie în ceea ce gândeşte, simte şi face omul. Definiţiile pozitiviste au la bază convingerea autorilor lor că „structura internă" este inaccesibilă ştiinţei. Nu putem cunoaşte „unitatea multiformă dinamică" existentă cu adevărat „acolo". Chiar dacă există, structura internă pur şi simplu nu poate fi studiată direct. Cele ce ştim despre personalitate sunt numai „operaţiile" noastre. Cel mai bun lucru pe care putem să-1 facem este să formulăm ipoteze şi să conceptualizăm rezultatele măsurătorilor efectuate. Iar conceptualizarea nu trebuie să treacă dincolo de limitele metodelor ştiinţifice pe care le folosim. Printre reprezentanţii recunoscuţi ai orientării pozitiviste se numără D. Mc Clelland, care dă următoarea definiţie: „Personalitatea este conceptualizarea cea mai adecvată a comportamentului unei persoane în toate detaliile sale, pe care omul de ştiinţă o poate da la o un moment dat" (Mc Clelland, 1951, p. 69). Personalitatea este redusă la un „costruct", la ceva ce poate fi gândit, dar nu există ca atare „acolo undeva". Mergând mai departe pe această linie, unii psihologi behavioriştii susţin că nici n-ar trebui să apelăm la termenul de personalitate, fiindcă, în cazul în care nu cunoaştem destul despre „stimul" şi despre „răspuns", nu ar trebui să ne mai complicăm cu o „variabilă intermediară" ca personalitatea. Pe lângă clasificarea lui G. Allport, care are la bază criteriul conţinutului, se impune să luăm în seamă şi pe aceea realizată după criteriul sferei. Se delimitează astfel încă două categorii de definiţii: reducţionist-unidimensionale şi multidimensional-globale. Definiţiile reducţionist-unidimensionale reduc personalitatea la una din componente, de cele mai multe ori la componenta dispoziţională (afectiv-moti-vaţională), la temperament sau la caracter (atunci când se face distincţie între acestea două). Majoritatea chestionarelor şi probelor proiective care se folosesc pentru investigarea şi diagnosticarea personalităţii sunt axate pe evidenţierea factorilor dispoziţionali sau temperamental-caracteriali. De pildă, în teoria lui H. Eysenck, întreaga personalitate este redusă la interacţiunea şi jocul a două dimensiuni temperamentale polare: introversie-extraversie şi stabilitate-instabilitate. Definiţiile multidimensional-globale prezintă personalitatea ca entitate complexă, eterogenă, după natura substanţial-calitativă a „elementelor" care o compun. Un exemplu de acest gen este definiţia propusă de G.Allport şi comentată de noi mai sus. Şi mai relevante sunt următoarele două definiţii: „Personalitatea este unitatea bio-psiho-socială constituită în procesul adaptării individului la mediu şi care determină un mod specific, caracteristic şi unic de comportare în diversitatea situaţiilor externe (Mischel, 1968; Wiggins, 1971) şi: „Personalitatea este un sistem hipercomplex, cu autoorganizare, teleonomic, determinat biologic şi socio-cultural, cu o dinamică specifică, indi- vidualizată"(M. Golu, 1972, 1993). Considerăm că, din punct de vedere metodologic, definiţiile de tip global sunt mai adecvate decât cele reducţioniste, ele reflectând mai veridic rolul integrator supraordonat al conceptului de personalitate, în raport cu celelalte concepte prin care se desemnează diferitele componente particulare. Definiţia globală, aptă să îndeplinească ulterior, pentru abordările concrete, funcţia de cadru de referinţă şi să oblige la corelarea şi integrarea datelor particulare, nu poate fi decât cea care prezervă realitatea integrală a fiinţei umane, în unitatea şi intercondiţionarea complexă, nonliniară a celor trei determinaţii şi „subansamble" esenţiale - biologic, psihic şi socio-cultural . Acceptând o asemenea definiţie de lucru, vom observa imediat că pesonalitatea este o realitate complexă şi eterogenă din punct de vedere substanţial-calitativ, care nu poate fi studiată şi epuizată de o singură ştiinţă. E mai mult decât evident faptul că ea trebuie să facă obiectul a cel puţin trei grupe de ştiinţe: biologice, psihologice şi socio-cultu-rologice. Ca urmare, Personologia sau ştiinţa personalităţii nu poate fi decât o construcţie interdisciplinară integrată, în care să se articuleze, într-o structură teoretico-explicativă unitară, datele celor trei grupe de discipline. Operaţia de corelare şi integrare interdisciplinară este cu atât mai uşoară, cu cât disciplinele particulare implicate nu-şi absolutizează propria abordare, pe care o consideră din capul locului complementară celorlalte. Din cele de mai sus, rezultă că psihologia nu-şi poate revendica dreptul de monopol sau de exclusivitate în studiul personalităţii. Domeniul său de competenţă îl reprezintă doar componenta psihică. în acest caz, psihologia personalităţii trebuie să-şi focalizeze atenţia asupra modului în care procesele, funcţiile şi stările psihice individuale se integrează pe cele trei coordonate principale: dinamico-energetică, relaţionai-socială şi instrumental performanţionaiă. Procesul integrării pe cele trei coordonate duce la elaborarea a trei subsisteme funcţionale interdependente, care definesc domeniul de studiu al psihologiei personalităţii, şi anume: temperamentul, caracterul şi aptitudinile. 17.2.TEMPERAMENTUL 17.2.1. Definiţie şi caracterizare generală Integrarea însuşirilor şi trăsăturilor de ordin dinamico-energetic ale proceselor psihice şi actelor motorii, precum intensitatea, pregnanţa, acuitatea, modalitatea, echi-librul etc, dă structura temperamentală a personalităţii. Dacă însuşirile dinamico-energetice ca atare sunt înnăscute, determinate genetic, integrarea lor în plan psiho-comportamental, adică în dinamica proceselor psihice şi a actelor motorii, se realizează în ontogeneză. întrucât, însă, aceste însuşiri bioenergetice seimprimă ca atare pe tabloul comportamental, ce se elaborează stadial în cursul vieţii individului, structura temperamentală şi, respectiv, tipul temperamental este înnăscut reprezentând astfel, alături de predispoziţii, „elementul" ereditar în organizarea internă a personalităţii. Astfel, de pildă, N.Sillamy, în al său Dicţionar de psihologie (1995, trad.lb.română, 1996), defineşte fără rezerve temperamentul ca „ un ansamblu de elemente biologice, care, împreună cu factorii psihologici, constituie personalitatea". Probabil, cel mai corect este să considerăm că temperamentul reprezintă modul în care variabilele bioconstituţionale şi bioenergetice se psihizează (adică, se implică în organizarea şi desfăşurarea proceselor psihice - percepţie, memorie, gândire, afectivitate) şi se reflectă în comportament. Astfel înţeles, temperamentul dobândeşte obligatoriu un conţinut şi o conotaţie psihologică, devenind obiect de studiu al psihologiei. Când vorbim de temperament în plan psihologic, noi nu ne gândim direct la constituţia fizică sau la procesele neuroendocrine sau metabolice care au loc în organism, ci la modul cum reacţionează şi se manifestă individul, sub aspect dinamico-energetic, în diferite situaţii externe: rapiditatea percepţiei, a răspunsurilor verbale la întrebări, a reacţiilor motorii; intensitatea trăirilor emoţionale şi durata lor; intensitatea sau forţa acţiunilor voluntare; echilibrul sau impulsivitatea derulării răspunsurilor la succesiunea stimulării externe; gradul de impre-sionabilitate la semnificaţia stimulilor; direcţia orientării dominante -spre lumea externă (extraversie) sau spre lumea interioară (introversie); locul controlului (dependenţa de stimularea externă sau dependenţa de activismul intern propriu); disponibilitatea la comunicare interper-sonală; ascendenţa sau obedienţa relaţională; capacitatea generală de lucru şi rezistenţa la solicitări puternice şi de lungă durată; rezistenţa la frustraţii, la stres, la situaţii afectogene şi conflictuale. Toate aceste trăsături se exprimă şi se concretizează numai la persoana care se manifestă, se comportă şi acţionează într-o împrejurare de viaţă sau alta; ele nu pot fi observate în stare pasivă, în somn sau în comă. De aceea, temperamentul, deşi are o condiţionare biologică directă şi ereditară, dobândeşte valenţe şi sens real numai în plan psiho-comportamental. El reprezintă, astfel, pecetea şi dimensiunea dinamico-energetică a oricărei unităţi psihocomportamentale. Temperamentul se regăseşte şi începe să-şi dezvăluie trăsăturile sale specifice de îndată omul începe să deschidă gura, să ridice mâna, să gesticuleze. De aceea, spunem, că temperamentul se manifestă în orice situaţie, în orice împrejurare, fiind prima determinaţie a personalităţii care se impune nemijlocit observaţiei. Aşa se şi explică de ce, primele descrieri şi clasificări ale lui datează încă din antichitate (Hippocrate, Gallenus). Depinzând direct de structura biologică, temperamentul este propriu nu numai omului, ci şi animalelor. Se ştie că I.P.Pavlov şi-a elaborat teoria sa despre temperamente prin cercetări efectuate pe animale. Am putea spune că temperamentul ţine de latura formală, de suprafaţă, a personalităţii, iar nu de cea internă, de conţinut. El nu are o semnificaţie axiologică, nereclamând o împărţire a oamenilor în buni sau răi, în superiori sau inferiori. întrebarea la care ne răspunde temperamentul este una de ordin pur fenomenologic, dinamico-energetic: cum se exteriorizează şi se manifestă o persoană, într-o situaţie concretă sau alta, sub aspectul intensităţii sau forţei, al mobilităţii şi echilibrului diferitelor tendinţe, pulsiuni şi procese biologice de semn contrar (forţăslăbiciune, labilitate-inerţie, excitaţie-inhibiţie, control-impulsivitate, impresionabilitate etc). Din punct de vedere biomedical, se poate afirma doar că o formulă temperamentală este mai avantajoasă decât alta în ceea ce priveşte rezistenţa la stresuri şi gradul de predispunere la anumite tulburări de ordin psihiatric-nevrotic sau psihotic. Dar, din punct de vedere educaţional, nu se poate evidenţia un temperament ca fiind absolut favorabil sau superior, iar altul, ca fiind total nefavorabil, inferior. în principiu, tipurile temperamentale sunt echipotenţiale: pe fondul unor scheme temperamentale diferite, în ontogeneză, se pot edifica profiluri de personalitate asemănătoare din punct de vedere aptitudinal şi caracterial, după cum pe fondul aceleiaşi formule temperamentale se elaborează profiluri de personalitate diferite. Din cele de mai sus, decurge concluzia că temperamentul nu este o variabilă neutră din punct de vedere adaptativ. Dimpotrivă, aşa cum am menţionat, structura comportamentală este o interfaţă între persoană şi lume şi îndeplineşte rol de mediator între intensitatea, durata şi semnificaţia influenţelor externe şi efectele în sfera psihocompor-tamentală. O importanţă specialădobândesc trăsăturile temperamentale în cadrul relaţiilor interpersonale, atracţiile şi respingerile, simpatiile şi antipatiile dintre membrii unui grup fiind condiţionate de ele. 17.2.2. Clasificarea temperamentelor în pofida faptului că temperamentul a fost cea dintâi componentă a personalităţii care s-a impus atenţiei, observaţiei şi evaluării, identificarea şi clasificarea tipurilor temperamentale s-au dovedit a fi o problemă complicată şi controversată. Disputele au fost generate de înţelegerea diferită, atât a naturii criteriilor de clasificare, cât şi a numărului de dimensiuni după care trebuie făcută descrierea calitativă, modală, a temperamentelor. în ceea ce priveşte criteriile care, în decursul timpului, au stat la baza schemelor de clasificare, ele pot fi împărţite în trei categorii: a) criterii morfologice sau bioconstituţionale; b) criterii fiziologice şi c) criterii psihologice. La rândul său, criteriul legat de numărul dimensiunilor după care se delimitează şi se identifică tipurile temperamentale permite două genuri de clasificări: a) multidimensionale, care operează cu un număr mai mare de două dimensiuni şi binare sau dihotomice, care se limitează la doar două dimensiuni, de regulă, polare sau antagonice. A. Tipologiile morfologice sau bioconstituţionale Criteriile de ordin morfologic, bioconstituţional au fost de multă Vreme luate în atenţie pentru explicarea lor. Asemenea criterii au fost identificate şi utilizate pentru prima dată de către Hippocrate. Acesta a folosit noţiunea de tip corporal, determinat de aspectul constituţional exterior, de raportul dintre ţesutul muscular şi cel osos, precum şi de cel dintre cutia toracică şi abdomen. Hippocrate a delimitat tipul corporal ftizie, caracterizat prin aspect scheletic, fragil, alungit, temperamental rece, calculat, tăcut, reflexiv; medical, predispus la tuberculoză, şi tipul apoplectic, caracterizat prin aspect musculos-obez, abdomen dezvoltat, statură mijlocie sau mică, temperamental jovial, afectuos, impulsiv, instabil, emoţional, necontrolat; medical, predispus la tulburări circulatorii şi digestive. Criteriile de ordin morfo-costituţional au revenit puternic în actualitate spre finele secolului XIX şi în primele trei decenii ale secolului XX, graţie dezvoltării antropologiei fizice şi a cercetărilor asupra raselor. S-a pus în evidenţă faptul că, în interiorul unui tip rasial, există o variabilitate notabilă a indivizilor, de unde s-a dedus posibilitatea de a determina, în ordine secundă, morfotipuri. Factorii cei mai evidenţi şi capabili de a genera variaţie sunt vârsta şi sexul. Dar, chiar după luarea sub control a lor (respectiv, după neutralizare), prezintă diferenţe individuale considerabile. Tocmai cu inventarierea şi sistematizarea lor se ocupă morfotipologia. Dar lucrurile nu s-au oprit la simpla identificare şi clasificare a tipurilor morfologice, bioconstituţionale. Aşa cum a procedat la timpul său Hippocrate, autorii din perioada contemporană au procedat la stabilirea unei legături corelative şi chiar cauzale între aceste morfotipuri şi trăsăturile (temperamentale) de personalitate, realizându-se astfel clasificarea temperamentelor după criterii bioconstituţionale. Punctul de plecare al unor asemenea tipologii a fost observaţia sistematică efectuată asupra subiecţilor adulţi sănătoşi, iar uneori şi asupra celor care prezentau diferite tulburări patologice. în acest din urmă caz, s-a pornit de la ipoteza că maladia realiza o exagerare, într-un anume fel caricaturală, a tipologiei normale şi oferea posibilităţi de observaţie privilegiate. Tipologiile născute din observarea persoanelor bolnave, dar ale căror concluzii au fost extinse la domeniul normal pot fi nu numai morfologice, ci la fel de bine fiziologice sau psihologice. Tipologia lui E. Kretschmer. Medic psihiatru german, E. Kretschmer (1888-1964), desfăşurându-şi activitatea în cadrul clinicii de neurologie a Universităţii din Tiibingen (1913-1926), şi studiind bolnavi psihici, a sesizat o corespondenţă frecventă între simptomatologia psihocomportamentală şi aspectul bioconstituţional extern. Astfel, a ajuns la ideea elaborării unei tipologii pe criterii morfologice, idee ce şi-a găsit finalizarea în lucrarea „Structura corpului şi caracterul" (1921). Limitată iniţial la două tipuri principale, clasificarea lui Kretschmer va ajunge în final să cuprindă trei tipuri principale şi un tip accesoriu, mai puţin individualizat. Cele trei tipuri principale sunt: a. picnic - ciclotim; b. leptosom (sau astenic) - schizotinr, c. atletic - vâscos. a. Tipul picnic - ciclotim, din punct de vedere morfologic se caracterizează prin: constituţie orizontală, abdomen voluminos, obezitate, piele întinsă, faţă moale, sistem osos fragil. b. Tipul leptosom (astenic)-schizotim se distinge prin: constituţie verticală, trunchi cilindric, cutie toracică plată(turtită), umeri apropiaţi şi înguşti, cap mic şi rotund, muşchi şi oase subţiri (aspect scheletic), nas lung şi ascuţit, paloarea feţei, trăsături feminine la bărbaţi şi masculine la femei. c. Tipul atletic-vâscos se deosebeşte printr-o constituţie fizică proporţionată, dezvoltare robustă a sistemului osos şi muscular, umeri laţi şi bazin îngust. Ca accesoriu este menţionat tipul displastic, care reuneşte numeroase varietăţi dismorfîce şi este mai puţin individualizat în plan caracterial (temperamental). Din punct de vedere medical, tipurile delimitate se asociează cu predispoziţii psihopatologice diferite: tipul picnic-ciclotim predispune la tulburări maniaco- depresive; tipul leptosom (astenic)- schizotim predispune la tulburări de natură schizoidă (schizofrenică); tipul atletic-vâscos şi cel displastic predispune la epilepsie. Pe baza combinaţiilor în interiorul tipurilor morfologice picnic şi astenic, Kretschmer a obţinut 6 tipuri temperamentale: 3 ciclotimice şi 3 schizotimice. Temperamente ciclotimice: 1. Hipomaniac, caracterizat prin dispoziţie euforică, mobilitate, sociabilitate, comunicativitate exagerată; 2. Sintonic, caracterizat prin spirit realist, pragmatism, simţul umorului, toleranţă', 3. Greoi, caracterizat prin lentoare, inerţie, praguri senzoriale ridicate, timpi de reacţie mari. Temperamente schizotimice: 1. Hiperestezic, caracterizat prin nervozitate, iritabilitate, idealism, interiorizare, delicateţe, circumspecţie; 2. Schizotimic - intermediar, rece, calm, energic; 3. Anestezic - rece, nervos , logic, sistematic, obtuz, leneş, inaccesibil pasiunilor, indolent. Kretschmer a încercat să arate că tipologia sa - care se definea iniţial prin structura morfologică şi predispoziţia către anumite psihoze – corespundea de asemenea, diferenţelor fiziologice (în metabolism şi fum in marea endocrină) şi diferenţelor psihologice în diverse alte sfere decat cea emoţională. Toate verificările experimentale efectuate au confirmat diferenţele mu. pit nici şi leptosomi, dar au clasat atleticii într-o poziţie intermediată. Tipologia kretschmeriană continuă să fie folosită pe scară largă în medicină, îndeosebi în ţările de limbă germană. Constatându-se însă caracterul său impresionist, diverşi autori au încercat să stabilească un indice numeric care să permită clasificarea liniară a subiecţilor într-o manieră simplă, potrivit dimensiunii picnic-leptosom. Biotipologia italiană. Criteriile şi clasificările morfoconstituţionale s-au bucurat de mare atenţie şi în rândul cercetătorilor italieni. începând cu lucrările lui C. Lombroso (1836-1909), renumit medic şi criminolog, şi continuând cu cele ale lui G. Viola, şcoala italiană a reuşit să impună propria biotipologie. Ideea de bază a clasificării elaborate este că bio-tipurile reprezintă în sine faze într-o singură dimensiune, fiind unimodale, bimodale şi trimodale. Distribuţia frecvenţelor lor se supune legii lui Gauss. Mijlocul suprafeţei de distribuţie 5c ±35 cuprinde normosplahnicii (constituţie normală, proporţională); la stânga mediei se situează, cu 16%, reprezentând microsplahnicii (constituţie redusă submijlocie); la dreapta mediei, se situează tot cu 16% reprezentând macrosplahnicii (constituţie înaltă, torace proeminent şi picioare subţiri). G. Viola nu trece însă mai departe de aspectele biotipologice, pentru a le pune în corespondenţă psihotipuri. Acest lucru îl va face elevul său N. Pende. La criteriul morfologic, Pende adaugă şi pe cel fiziologic, identificând patru tipuri biopsihice: 1. longilin stenic, cu temperament hipertiroidian armonic, cu o funcţie normală sau exagerată a glandelor genitale, puternic, energic, stăpân pe sine; 2. longilin astenic, cu temperament hipertiroidian şi hipogenital, fatigabil; 3. brevilin stenic, cu temperament hipergenital şi hipersuprarenal, hipotiroidian, euforic, expansiv; 4. brevilin astenic, cu temperament hipotiroidian şi hipo-hipofizar, lent, fatigabil, deprimat. N. Pende raportează temperamentul numai la gradele de activare, pe care le pune pe seama interacţiunilor din interiorul sistemului endocrin. Biotipologia franceză. în Franţa, cercetători precum L. Rostan şi C. Sigaud, au elaborat o biotipologie în care se introduce importanţa mediului şi se iau în consideraţie cele patru sisteme ale organismului. După Sigaud, dezvoltarea organismului depinde de funcţiunile pe care le solicită mediul: digestia, respiraţia, forţa musculară şi activitatea creierului. Corespunzător predominării unuia sau altuia din cele patru sisteme, Sigaud delimitează patru biotipuri: 1. tipul respirator, caracterizat prin dinamism, mobilitate; 2. tipul digestiv, caracterizat prin sedentarism, lentoare; 3. tipul muscular, carac-terizat prin forţă, energie, agresivitate; 4. tipul cerebral, caracterizat prin activism intelectual, interiorizare. Biotipologia lui Sigaud nu s-a bucurat de o prea largă recunoaştere şi aplicare, ea având astăzi mai mult o valoare istorică. Biotipologia americană. în contextul disputelor dintre susţinătorii biotipologiei lui Kretschmer şi adversarii ei, în S. U. A, W. H. Sheldon (1899-1977), împreună cu S. S. Stevens, întreprinde o cercetare de anvergură, care a permis recoltarea celui mai bogat şi relevant material faptic. După susţinerea a două doctorate, unul în psihologie şi celălalt în medicină, la universitatea din Chicago, V. Sheldon şi-a continuat studiile de specializare cu Kretschmer şi Jung, interesându-se şi de cercetările de biotipologie ale şcolii franceze şi italiene, îndeosebi de cele efectuate de Viola. De la acesta din urmă va împrumuta interpretarea biotipurilor în contextul curbei lui Gauss. De la Kretschmer şi Jung va lua descrierea calitativă şi interpretarea logică. în vederea stabilirii şi descrierii cât mai exacte a tipurilor morfologice, Sheldon procedează la fotografierea a 4.000 de studenţi, pe care îi supune apoi studiului pentru identificarea variabilelor principale, m final, au fost identificate şi reţinute 17 variabile, printre care: înălţimea, greutatea, dezvoltarea toracelui şi a capului, distanţa de la mărul lui Adam la ombilic şi sex, lungimea mâinilor şi picioarelor, dezvoltarea sistemului muscular şi osos, fineţea pielii, suprafaţa pielii etc. Ca element de bază pentru delimitarea biotipurilor, Sheldon a luat cele trei membrane embriogenetice (din care derivă organele interne, sistemul muscular şi osos, organele de simţ şi sistemul nervos): endoderma, mezoderma şi ectoderma, pe seama cărora au fost delimitate i ele trei biotipuri principale: endomorf, mezomorf şi ectomorf. Acestea i orespund cu tipurile picnic, atletic şi astenic, descrise de Kretschmer, precum şi cu tipurile brevilin, normal şi longilin, stabilite de Pende. tntei pietatea lor nu se supune însă principiului discontinuităţii, ci celui îl i ontinuităţii. Ca urmare, cele trei tipuri reprezintă, în sine, faze de (Ji evi 'Ilare în curba de variaţie, fiind unimodate. Endomorful se diferenţiază prin modul său de a fi metodic şi prin constituţie dezvoltată pe orizontală, sferică: dezvoltarea sub medie a muschilor şi oaselor şi un coeficient redus al suprafeţei corporale. Mezomorful este greu şi rectangular, cu o dezvoltare superioară a oaselor şi a muşchilor; dispune de un echipament adecvat pentru solicitarea efortului fizic. în viaţa cotidiană, dintre reprezentanţii acestui tip se recrutează atleţii, aventurierii, soldaţii de profesie. Ectomorful se distinge prin predominarea liniei verticale de dezvoltare asupra celei orizontale; este, aşadar, înalt, fragil, cu coşul pieptului turtit, slab, cu muşchii puţin dezvoltaţi; la el întâlnim predominarea greutăţii asupra suprafeţei corporale şi greutatea cea mai mare a creierului în raport cu masa corpului; constituţia sa generală este slabă pentru efortul fizic. Trebuie să precizăm, în context, că cele 17 variabile, în termenii cărora este realizată determinarea biotipului, sunt, în primul rând, coeficienţi structurali, nu mărimi scalare, cu caracter absolut. Raţia cea mai relevantă este cea dintre greutate şi înălţime. Inovaţia esenţială pe care a introdus-o Sheldon este aceea că un biotip se determină prin gradul ridicat de dezvoltare a trăsăturilor sale specifice, dar şi prin nivelul scăzut de exprimare al celorlalte trăsături, proprii celorlalte biotipuri. Inovaţia respectivă se întemeiază pe convingerea că biotipul nu este o entitate pură, ci el include toate cele trei componete, dar în proporţii diferite. De asemenea, diferenţele apar şi din modul de combinare, conjugare, organizare a acestor componente. Prin urmare, biotipul va fi definit prin: a) precumpănirea trăsăturilor proprii şi slaba exprimare a trăsăturilor nespecifice; b) modul de arti-culare-organizare structurală a componenţelor; c)gradul de dezvoltare a trăsăturilor corelative celor trei componente. Pentru evaluarea exactă şi obiectivă a biotipurilor, Sheldon şi Stevens au elaborat o scală de cotare de la 1 la 7 (pe baza notărilor făcute de judecători neutri). Nota 1 semnifică dezvoltarea minimă a unei trăsături, iar nota 7 - dezvoltarea maximă. Un biotip trebuie să aibă trăsăturile specifice constituţiei sale de la nota 4 în sus, iar pe cele proprii celorlalte două biotipuri - de la 4 în jos. Diagnosticul final al biotipului este stabilit prin media parametrilor care determină gradul de dezvoltare a endomorfului, mezomorfului şi ectomorfului. Astfel: indicii 1-7-2 arată un tip mezomorf bine individualizat, cu trăsături endo şi ectomorfe slab exprimate; 2-2-6, atestă un tip ectomorf bine determinat, cu trăsături endo şi mezomorfe slabe; 5-3-2 indică un tip endomorf suficient de individualizat, având trăsături mezomorfe aproape de medie şi ectomorfe slabe. Nutriţia şi boala, precum şi profesiunea pot schimba valorile concrete ale parametrilor biotipului. Efectuând însă estimări pe mai mulţi ani, respectiv 10-20, se va putea constata că raportul dintre diverşii parametri tinde să rămână constant. Aceasta confirmă ipoteza formulată de Kretschmer, potrivit căreia biotipul este precumpănitor genotip şi mai puţin fenotip, aşa cum considera Sigaud. Pe lângă cele trei biotipuri, integrate în curba de variaţie, deci unimodale şi cu frecvenţa maximă pentru mezomorf, Sheldon a mai identificat şi o serie de biotipuri care se abat de la acest continuum semimodal al curbei de variaţie. Unul dintre acestea este cel displastic, depistat şi de Kretschmer. Altul este cel masculin-feminin, care exprimă întregirea reciprocă a sexelor. Bărbatul este preponderat mezomorf şi apoi ectomorf, în vreme ce femeia este cu precădere endomorfă sau ectomorfă. Al treilea biotip este cel hipodezvoltat, numit şi tip infantiloid. (Uneori poate fi vorba de o hipodezvoltare a speciei însăşi, deci pe plan fdogenetic). După determinarea biotipului, Sheldon a procedat, în continuare, la fel ca Kretschmer şi Pende, la stabilirea psihotipului corespunzător, în acest scop, el a apelat la datele psihologiei ştiinţifice, obţinute pe cale experimentală obiectivă şi prin măsurători riguros controlate. Au fost identificate şi reţinute 650 de trăsături pe care le corelează cu fiecare biotip. Au fost luate în seamă numai acele trăsături care corelează pozitiv, la un coeficient de 0,60, cu unul sau altul din cele trei biotipuri şi cele care corelează negativ, la un coeficient de 0,30, cu trăsăturile celorlalte două biotipuri. în final, s-a ajuns la obţinerea a trei constelaţii psihice, care corelează cu cele biotipologice; fiecare constelaţie cuprinde 22 de trăsături din lista iniţială. Prima constelaţie cuprinde: dorinţa de odihnă şi relaxare, preferinţa pentru confort, plăcerea digestiei, dependenţa de aprobarea socială, somnul profund, nevoia de consolare la necaz, nevoia de afecţiune şi suport social. Asemenea trăsături corelează cu endomorful (visceroton). A doua constelaţie include: atitudinea asertivă, siguranţa în afirmare, energia în vorbă şi faptă, nevoia de exerciţiu, maniera deschisă, directă, fără reţineri de a se purta în contextul relaţiilor interpersonale, nevoia de acţiune imediată la necaz, nevoia de a părea mai în vârstă, vocea sigură, neinhibată. Aceste trăsături corelează cu mezomorful ( omatoton). A treia constelaţie cuprinde: reţinerea în atitudini, mod nervos de a reactiona, sociofobia, inhibiţie relaţională, reţinere vocală, persistenţa in maniere şi deprinderi, somn nervos, nevoia de singurătate, proiecţii si reverii tinereşti de compensaţie. Trăsăturile respective corelează cu ectomorful(cerebroton) Cercetând corelaţia dintre biotip şi psihotip pe un eşantion de 200 subiecti, Sheldon obţine următorii coeficienţi: 1) intre endomorfie şi viscerotonie + 0,79; 2) intre endomorfie şi somatotonie -0,29; 3) intre endomorfie şi cerebrotonie -0,32; 4) intre mezomorfie şi viscerotonie -0,23; 5) intre mezomorfie şi somatotonie + 0,82; 6)intre mezomorfie şi cerebrotonie - 0,58; 7) între ectomorfie şi viscerotonie - 0,40; 8) între ectomorfie şi somatotonie - 0,53; 9) între ectomorfie şi cerebrotonie + 0,83. în plan medical, biotipurile au dat corelaţii relevante cu anumite tipuri de maladii psihice: endomorfia dă o corelaţie de + 0,54, cu boli afective, de - 0,04, cu tulburări paranoide şi de - 0,32, cu tulburări heboide; mezomorfia dă o corelaţie de + 0,41, cu tulburări afective, de + 0,57, cu tulburări paranoide şi de - 0,68, cu tulburări heboide; ectomorfia dă o corelaţie de - 0,59, cu tulburări afective, de - 0,34, cu tulburări paranoide şi de + 0,64, cu tulburări heboide. Noutatea care apare aici în raport cu datele lui Kretschmer şi Pende o constituie corelaţia pozitivă a mezomorfului cu schizofrenia paranoidă şi paranoia. Displasticul predispune la complexul de inferioritate şi reacţii isterice în cazuri uşoare, şi la schizofrenie, în cazuri grave. Inversiunea masculinităţii şi feminităţii sau gynandromorfia inversată dă predispoziţie la homosexualitate. încercând acum să facem o apreciere globală asupra biotipologiei, putem formula următoarele idei principale: 1. Legătura dintre somă (respectiv, constituţia fizică) şi structura psiho-comportamentală nu poate fi pusă la îndoială. Această legătură nu este însă de natură cauzală sau genetică, ci de natură corelativă: cele două variabile - constituţia fizică şi structura psihică - covariază împreună, variaţiile uneia putând fi puse în corespondenţă directă (pozitivă) sau indirectă (negativă) cu variaţiile celeilalte. Aceste covariaţii au o cauză comună, profundă, pe care nu o cunoaştem încă. Corelaţia cea mai semnificativă este între biotip şi firea veselă şi deschisă versus tristă şi introvertită, pe de o parte, şi gradele de activare - accelerare versus domolire - încetinire, pe de altă parte. Această legătură este precumpănitor genotipică. 2. în ceea ce priveşte temperamentul, trebuie să ne limităm numai la corelaţiile şi trăsăturile genotipice, cele fenotipice (care presupun influenţa factorilor externi, inclusiv a celor educaţionali) ţinând de structura caracterului; 3. încadrarea biotipului pe o curbă de variaţie unimodală reprezintă o simplificare, ce lasă în umbră multe aspecte esenţiale ale integrării componentelor dinamico - energetice ale personalităţii. în realitate, biotipul nu este o mărime scalară, ci o configuraţie complexă, pluri-modală, a cărei variaţie se petrece într-un spaţiu n- dimensional. Aceasta face ca întinderea combinaţiilor între parametrii individuali ai biotipului să ia valori mult mai mari decât cele oferite de variaţia unimodală. 4. Determinarea şi interpretarea matematică a biotipurilor nu ne oferă nici o informaţie despre semnificaţia şi direcţia de evoluţie, în plan individual, a diverşilor parametri. Ca urmare, psihologia personalităţii care trebuie să se intereseze şi de individualul concret, este obligată să apeleze şi la analiza logic funcţională (calitativă); 5. Legătura dintre biotip şi psihotip fiind condiţionată şi mediată atât genetic, cât şi onto şi sociogenetic, devine necesară introducerea unor criterii suplimentare pentru identificarea şi evaluarea trăsăturilor temperamentale. B. Tipologiile fiziologice şi psihofiziologice Limitele biotipologiilor au determinat orientarea către criterii mai relevante şi mai credibile pentru descrierea şi clasificarea temperamentelor ca entităţi psihologice. Asemenea criterii au fost stabilite în plan fiziologic şi psihofiziologic. Cea mai cunoscută tipologie fundamentată fiziologic se leagă de numele lui I. P. Pavlov. în elaborarea schemei sale de clasificare, Pavlov a pornit de la principiul nevrismului, potrivit căruia rolul principal în reglarea raporturilor organismului cu mediul extern şi a funcţionării organelor interne, inclusiv a sistemului endocrin, îl joacă creierul, precum şi de la teza de bază a neuropsihologiei şi psihologiei ştiinţifice, potrivit căreia psihicul, în toate componentele şi laturile sale, inclusiv cea temperamentală, dinamico-energetică, este funcţie a creierului. în lumina acestor consideraţii, devine logic să se presupună că funcţionarea creierului, respectiv, proprietăţile naturale înnăscute ale celor două procese nervoase fundamentale - excitaţia şi inhibiţia - reprezintă principalii factori care condiţionează tipul temperamental. Pe baza datelor experimentale de laborator, obţinute prin metoda reflexelor condiţionate, Pavlov a reuşit să desprindă şi să evalueze, prin indicatori cuantificabili, trei proprietăţi naturale, care împreună alcătuiesc ceea ce el a numit tip general de sistem nervos sau tip general de activitate nervoasă superioară (tip a. n. s ). Acestea sunt: forţa, mobilitatea şi echilibrul. Forţa este considerată proprietatea primordială şi determinantă, ea reflectând încărcătura energetică a neuronului. Aceasta este determinată genetic şi defineşte atât excitaţia cât şi inhibiţia. La diferiţi indivizi ia valori diferite, ceea ce face ca forţa să varieze pe un continuum foarte întins. Indicatorii comportamentali după care putem evalua forţa sistemului nervos sunt: capacitatea generală de lucru, exprimată ca funcţie de durată şi de gradul de dificultate şi complexitate a sarcinilor; rezistenţa la acţiunea factorilor stresanţi şi afectogeni; rezistenţa obiectivă la experienţele dure şi dramatice ale vieţii; nivel ridicat al pragurilor senzoriale (sensibilitate scăzută); rezistenţă la acţiunea alcoolului şi substanţelor farmacodinamice. în funcţie de valorile pe care le iau aceşti indicatori, se delimitează două tipuri generale de sistem nervos: tipul puternic şi tipul slab. Mobilitatea defineşte dinamica proceselor nervoase fundamentale, respectiv viteza şi durata instalării lor, rapiditatea trecerii de la unul la celălalt. Ca atare, cantitativ, ea se va exprima în unităţi de timp şi va fi evaluată pe baza unor indicatori, precum: rapiditatea formării noilor legături temporare; rapiditatea formării frânelor condiţionate; rapiditatea trecerii de la o activitate la alta; rapiditatea restructurării vechilor sisteme de legături temporare şi stereotipii; rapiditatea şi uşurinţa adaptării la schimbare. După valorile acestor indicatori, au fost delimitate două tipuri de sistem nervos: mobil şi inert. Echilibrul este proprietatea care rezultă din raportul de forţă dintre excitaţie şi inhibiţie şi se obiectivează în trei tendinţe: tendinţa spre impulsivitate (predominarea forţei excitaţiei asupra forţei inhibiţiei), tendinţa spre inhibare (predominarea forţei inhibiţiei asupra forţei excitaţiei) şi tendinţa spre echilibru (forţa excitaţiei aproximativ egală cu cea a excitaţiei, şi invers ). Tipul de probe prin care se testează echilibrul este următorul: stimularea la răspuns sau ripostă într-o situaţie în care consemnul sau regula este „abţinerea de la orice răspuns"; crearea unei situatii antagonice, dilematice, în care subiectul trebuie să ia o decizie în timp dat; expunerea la situaţii frustrante şi înregistrarea raportului dintre calm şi irascibilitate. După cum a remarcat I. P. Pavlov, echilibrul este cea dintâi însuşire care ni se impune observaţiei în plan comportamental, impulsivitatea sau calmul punându-şi amprenta pe orice răspuns motor, verbomotor sau emoţional. Pe baza acestei însuşiri, au fost delimitate două tipuri de sistem nervos: echilibrat şi neechilibrat, în cadrul celui neechilibrat, există două subtipuri: neechilibrat excitabil şi neechilibrat inhibabil. (Pavlov considera că, în condiţii normale, o existenţă reală o posedă numai subtipul neechilibrat excitabil ). Cele trei însuşiri naturale menţionate mai sus interacţionează şi se combină între ele, formând patru tipuri generale de activitate nervoasă superioară: I. tipul putemic-echilibrat-mobil, caracterizat prin valori ridicate ale tuturor celor trei însuşiri; II. tipul putemic-echilibrat-inert, caracterizat prin valori ridicate ale forţei şi echilibrului şi prin valori scăzute ale mobilităţii, III. tipul putemic-neechilibrat-excitabil, caracterizat prin valori ridicate ale forţei şi prin valori scăzute ale echilibrului, cu predominarea excitaţiei asupra inhibiţiei; IV. tipul slab, caracterizat prin valori scăzute ale forţei şi insuficienta individualizare a mobilităţii şi echilibrului: sensibilitate emoţională crescută, emotivitate, tensiune prelungită (inerţie tensională), prudenţă, rezistenţă scăzută la stres şi fustraţie etc. Pavlov a pus în corespondenţă tipurile generale de sistem nervos, comune omului şi animalelor, cu cele patru temperamente stabilite în antichitate. Astfel: a) tipul putemic-echilibrat-mobil are drept corespondent temperamentul sangvinic: vioi, comunicativ, sociabil, adaptabil, controlat; b) tipul putemic-echilibrat-inert are corespondent temperamentul flegmatic: calm, tăcut, nesociabil, lent, greu adaptabil la situaţii noi, puţin impresionabil, rezistent la stres şi frustraţii; c) tipul putemic-neechilibrat-excitabil are corespondent temperamentul coleric: rezistent, vioi, hiperactiv, irascibil, impulsiv, imprudent, trăiri emoţionale explozive, instabilitate comportamentală, tendinţă de dominare în relaţiile interpersonale, saturaţie şi plictiseală rapidă la monotonie. d) tipul slab are drept corespondent temperamentul melancolic: interiorizat, retras, sensibil, delicat. Pavlov a demonstrat că cele patru tipuri considerate „pure" se combină între ele, dând 16 tipuri mixte, singurele care se întâlnesc în realitate, „tipul pur" fiind o entitate mai mult teoretică. Rămânând tot pe terenul neurofiziologiei, I. P. Pavlov a elaborat o tipologie valabilă numai pentru om. Drept criteriu în acest scop a ales raportul dintre cele două sisteme de semnalizare: predominarea funcţională a primului sistem (legături temporare bazate pe stimulii fizici, obiectuali) s-a asociat cu diferenţierea şi afirmarea tipului special artistic (impresionabil, imagistic, intuitiv, afectiv), iar predominarea funcţională a celui de al doilea sistem de semnalizare (sistemul legăturilor temporare formate pe baza cuvântului) s-a asociat cu diferenţierea şi afirmarea tipului special gânditor (abstract, critic, obiectiv, calculat, neimplicat afectiv). între ele a introdus tipul intermediar, caracterizat printr-un echilibru funcţional al ambelor. Cercetările postpavloviene (V. Merlin, B.M. Teplov,V. D.Nebâli{in ş.a) au dus la îmbogăţirea tabloului posibil al criteriilor şi dimensiunilor de ordin neuro şi psihofiziologic de descriere şi clasificare. Printre altele, merită a fi menţionate: introducerea unei a patra dimensiuni a tipului de sistem nervos, anume: dinamismul, care se distinge de mobilitate, el definind viteza cu care celulele nervoase generează procesele de excitaţie sau inhibiţie; tipul parţial de sistem nervos, care stabileşte tabloul neurodinamicii corticale în cadrul unor subsisteme funcţionale individuale, ca de pildă, auditiv, vizual, chinestezic; reactivitatea, distinctă de forţă, este exprimată de nivelul pragurilor senzoriale şi se află în raport invers proporţional cu forţa: forţă mare - reactivitate scăzută; forţă redusă - reactivitate crescută. Pornind de la aceleaşi relaţii, J. Strelau (1984) a elaborat o tipologie temperamentală bazată pe cuplul reactivitate/activitate. În concepţia acestui autor, reactivitatea reprezintă o dimensiune corelativă a sensibilităţii şi responsivităţii neurosenzoriale şi se estimează prin pragul senzorial şi prin capacitatea de rezistenţă a subiectului la stimuli puternici sau de lungă durată. La persoanele cu reactivitatea mare, valorile pragului senzorial absolut şi ale rezistenţei la stimuli puternici sau de lungă durată sunt, proporţional, mai scăzute, şi viceversa. De asemenea, reactivitatea se pune în relaţie şi cu nivelul sau „indicele" de procesare a stimulilor: persoanele cu reactivitate crescută au şi un indice de procesare mai ridicat, iar cele cu reactivitate scăzută au un indice de procesare mai redus. Activitatea este definită prin volumul şi întinderea acţiunilor (operaţiilor) întreprinse în raport cu un stimul dat. Se face distincţia între acţiuni de bază, care duc nemijlocit şi pe o cale scurtă la atingerea obiectivului, şi acţiuni auxiliare, care completează schema acţiunii de bază şi susţin desfăşurarea generală a activităţii, în funcţie de specificul situaţiei. Ponderea acţiunilor auxiliare în tabloul de ansamblu al activităţii creşte proporţional cu nivelul reactivităţii: este mare la persoanele cu reactivitate crescută şi mică la persoanele cu reactivitate scăzută. Clasificarea potrivit grupelor sanguine. Pornind de la lucrările compatriotului său Leone Bourdel (1960, 1961), medicul francez Ber-nard Montain (1992) a elaborat o nouă tipologie fiziologică a temperamentelor, bazată pe grupele sanguine. Clasificarea pune în corespondenţă fiecare grupă sanguină cu un tip temperamental distinct, după cum urmează: 1. grupei sanguine A îi corespunde temperamentul armonic; 2. grupei sanguine 0 îi corespunde temperamentul melodic; 3. grupei sanguine B îi corespunde temperamentul ritmic; 4. grupei sanguine AB îi corespunde temperamentul complex. Subiecţii aparţinând temperamentului armonic se caracterizează prin căutarea permanentă a armoniei cu anturajul lor, neputându-se dezvolta şi realiza decât în această condiţie. Subiecţii aparţinând temperamentului melodic se află întotdeauna în „consonanţă" cu mediul extern, adaptându-se fără dificultate la situaţii. Subiecţii aparţinând temperamentului ritmic sunt slab sensibili la mediu, trăind şi exprimându- se în ritmul lor propriu, rămân relativ independenţi la variaţiile ambianţei. Subiecţii aparţinând temperamentului complex reunesc trăsăturile contradictorii ale celorlalte trei temperamente, având, în consecinţă, dificultăţi în găsirea unui echilibru satisfăcător. Clasificarea bazată pe asimetria funcţională a emisferelor cerebrale. Pornind de la cercetările lui Mac Lean (1949) şi W. Sperry (1974), Ned Hermann (1976) a pus la punct o clasificare a tempe- ramentelor luând drept criteriu gradul de folosire în rezolvarea diferitelor genuri de sarcini a celor două emisfere cerebrale. Au fost astfel delimitate şi identificate patru tipuri cerebrale funcţionale, cărora le corespund tablouri temperamentale distincte: 1. tipul cortical stâng (C. S.), organizat, logic, determinat, stabil, conservator; 2. tipul cortical drept (C.D.), ingenios, intuitiv, emoţional, creativ, instabil, deschis; 3. tipul limbic stâng (L.S.), sigur pe sine, rezistent la frustraţii, activ; 4. tipul limbic drept (L.D.), serviabil, amabil, comunicativ, afectuos. Această schemă se bucură deja de o largă recunoaştere în rândul specialiştilor şi în prezent se încearcă introducerea ei în practica psihodiagnosticului. C. Tipologiile psihologice Cu toate că tipologiile fiziologice oferă mai multe elemente şi deschid posibilităţi mai largi pentru analiza psihologică a temperamentului decât cele morfo-constituţionale, nici ele nu satisfac toate exigenţele. Obiecţia principală care se invocă este de ordin metodologic: descrierea şi clasificarea unui fenomen de o anumită natură calitativă - psihologică - pe baza unor dimensiuni şi criterii deduse dintr- un fenomen de o altă natură - neurofiziologică. Astfel, sub motivul că un fenomen trebuie identificat şi analizat pe baza unor dimensiuni de aceeaşi natură calitativă, s-a trecut la elaborarea unor tipologii tem- peramentale specific psihologice. Vom prezenta în continuare pe cele mai importante, care s-au bucurat sau se bucură de o recunoaştere mai largă. Tipologia olandeză - Heymans şi Wiersma. Este o tipologie cu caracter tranzitoriu, cei doi autori olandezi pornind, în elaborarea ei, de la o ipoteză neurofiziologică, formulată de psihiatrul Otto Gross. Pentru Gross, orice fenomen psihic (de exemplu, o emoţie) declanşează o activitate a celulelor nervoase care persistă şi după terminarea lui, influenţând inconştient activităţile ulterioare ale spiritului. Ele apar ca şi cum ar fi opuse funcţiei cerebrale primare şi funcţiei cerebrale secundare. Gross opunea astfel subiecţii cu activitate mentală superficială, la care funcţia primară este rapidă, corespunzând unei activităţi psihice de tip reactiv faţă de stimul, subiecţilor cu funcţionare mentală profundă, la care funcţia secundară este mult prelungită, de unde dificultatea de integrare a fenomenelor psihice. G. Heymans şi E; D. Wiersma, folosind aceste concepte, şi-au propus să descrie personalitatea, sub raport temperamental, pe baza a trei dimensiuni pe care ei le-au identificat cu ajutorul unor scări de evaluare. Cele trei dimensiuni (trăsături) sunt: emotivitatea sau instabilitatea emoţională, activitatea sau forţa pulsională generală şi primaritate-secundaritate, determinată după predominarea uneia din cele două funcţii identificate de Gross. Decupând fiecare distribuţie de trăsături în două părţi, autorii de mai sus au stabilit opt tipuri psihologice, corespunzând combinaţiilor posibile ale celor trei trăsături. Acestea se prezintă ca în tabelul de mai jos: EmotiActiPrimaritate-Tipul vitate vitate Secundaritate - - P Amorf - - S Apatic + - P Nervos + - S Sentimental - + P Sangvin — + S Flegmatic + + P Coleric + + S Pasional În tabelul de mai sus, semnul „+"semnifică faptul că subiecţii se situează deasupra mediei pentru dimensiunea considerată; semnul „-" arată că subiecţii se situează sub media pentru dimensiunea considerată, literele P şi S indică predominarea funcţiei primare, respectiv secundare. Tipologia franceză: R. Le Senne, G. Berger. în Franţa, Rene Le Senne (1945) a făcut cunoscute lucrările lui Heymans şi Wiersma şi şcoala creată de el, mai ales prin Gaston Berger, a dezvoltat tipologia olandeză. în formularea sa definitivă, clasificarea propusă se bazează pe analiza şi evaluarea unui set de nouă trăsături, incluzând, pe lângă cele trei utilizate de Heymans şi Wiersma, lărgimea sau întinderea cîmpului conştiinţei, polaritatea, aviditatea, interesele senzoriale, tandreţea şi pasiunea intelectuală. Acest ansamblu constituie un sistem de referinţă de la care pornind devine posibilă descrierea unui mare număr de tipuri particulare. Studiile ulterioare (F. Gauchet şi R. Lambert, 1959) au arătat că aceste dimensiuni - cele trei ale lui Heymans şi Wiersma sau cele nouă utilizate de Berger - pot fi reduse, prin analiză factorială, la doi factori independenţi - emotivitate şi primaritate-secundaritate. Tipologiile psihanalitice. Adept al determinismului intrapsihic, S. Freud a deschis calea unei abordări în „cerc închis" a fenomenelor psihice particulare şi a organizării sistemului personalităţii în ansamblu. In lumina acestei paradigme, orice comparaţie şi orice explicaţie cauzală trebuie să vehiculeze numai entităţi psihice nu fiziologice şi nici morfoconstituţionale. Ca urmare, tipologiile elaborate din această perspectivă au fost denumite „pur psihologice" (J.Delay, P.Pichot, 1990). Freud a elaborat o atare tipologie, pornind de la stadiile evoluţiei sexualităţii. Astfel el a stabilit următoarele tipuri de bază: oral, anal, uretral, falie şi genital. Tipul oral este caracterizat prin „nevoia" de a depinde excesiv de alţii pentru a-şi putea menţine respectul de sine". Această atitudine fundamental pasiv-dependentă este acompaniată de trăsături care pot fi opuse, dar care se raportează la aspectul „a da - a primi" (generozitate-avariţie, volubilitate-tăcere obstinată). Tipul anal se distinge prin trei trăsături principale: parcimonie, iritabilitate şi pedanterie (ordine). Tipul uretral are ca trăsături esenţiale ambiţia şi dorinţa de competiţie, care se află în raport invers cu ruşinea. Tipul falie are un comportament caracterizat prin temeritate, determinare, siguranţă, ceea ce reprezintă în mare măsură realizarea dorinţei în raport cu angoasa de castrare. Tipul genital corespunde „normalităţii ideale" a personalităţii. El este întruchipat numai de subiecţii care parcurg fără probleme şi stări remanente toate stadiile evoluţiei libidinale. Pe lângă această tipologie „ortodoxă", în cadrul psihanalizei cultu-raliste consemnăm numeroase alte încercări, întreprinse de Karen Horney şi E.Fromm. Karen Horney ia ca premise direcţiile principale pe care le poate lua copilul în relaţiile sale cu anturajul: de a se apropia de oameni, de a se opune sau de a se îndepărta. De aici, sunt deduse trei tipuri de temperamente: complezent, agresiv şi detaşat. Pentru E.Fromm, într-o perspectivă apropiată, interacţiunea cu părinţii determină tipul de orientare specială, de unde derivă cinci tipuri de orientări principale: orientare receptivă, în care subiectul aşteaptă tot ceea ce doreşte de la o sursă externă; orientare de exploatare, în care individul încearcă să ia totul de la alţii prin forţă; orientare acumulativă, în care subiectul îşi fondează securitatea sa pe economisirea şi conservarea a ceea ce posedă; orientare comercială, în care subiectul îşi consideră propria persoană ca o marfă care poate fi cumpărată şi vândută; în fine, orientare productivă, care face ca individul să-şi folosească aptitudinile sale şi să-şi realizeze potenţialităţile care-i sunt proprii. Dacă tipologiile analitice culturaliste iau ca bază de pornire relaţiile cu celelalte persoane, altele apelează la orientarea spre lume. Astfel au procedat, de pildă, C.GJung şi H.Rorschach (sub influenţa celui dintâi). Tipologia lui Jung se referă direct la cea a lui Gross. Aspectul ei principal priveşte tendinţa pe care o posedă libidoul, respectiv energiile instinctuale ale individului (care pentru Jung nu sunt de natură exclusiv sexuală), de a se orienta preponderent fie spre lumea externă, spre obiecte (extraversiune), fie spre lumea interioară, spre sine (introversiune). După Jung, extravertitul corespunde tipului superficial al lui Gross, iar introvertitul - tipului profund, pentru că „introversiunea se caracterizează printr-o funcţie primară intensă şi, în consecinţă, printr-o funcţie secundară prelungită". Extravertitul acordă valoare lumii externe (bogăţiei, prestigiului), el caută aprobarea socială, tinde să fie conformist, este sociabil, iubeşte activitatea exterioară, schimbarea, variaţia. Emoţiile sale sunt uşor de activat, dar sunt superficiale, de moment. Are inhibiţii puţine. Introvertitul se caracterizează prin trăsături opuse, interesul său esenţial situându-se în sfera ideilor. Trebuie spus că tipologia lui Jung, cu toate că nu operează decât cu o singură trăsătură de personalitate, a fost acceptată pe scară largă. Ea oferă numeroase corespondenţe cu tipologia lui Kretschmer, cu care este confundată adesea prin asimilarea ciclotimului cu extravertitul şi a schizotimului cu introvertitul. Tipologia lui Rorschach prezintă un interes particular, întrucât serveşte ca bază pentru cel mai utilizat test proiectiv de personalitate. Ea se întemeiază pe opoziţia între extratensiv (corespunzător în mare parte extravertitului) şi introversiv (corespunzător introvertitului). La cele două tipuri, Rorschach a adăugat un al treilea - coartat, care corespunde slăbiciunii energiilor instinctuale, în absenţa unei orientări, fie spre obiecte, fie spre viaţa interioară. (Astăzi, în medicină, coartat se ia în sens de retractat). O direcţie interesantă de analiză tipologică a personalităţii în plan temperamental este cea care ia ca punct de pornire specificul percepţiei. Efortul cel mai intens în vederea elaborării unei tipologii perceptive îl datorăm lui E.R.Jaensch şi WJaensch. Din păcate, aplicaţiile ideologice, deadreptul delirante, deduse de aici, au făcut ca lucrările elaborate de cei doi autori să fie sever repudiate. Tipologia lui Jaensch are la bază trei trasaturi: integrarea variabilă fundamentală, care oscilează între integrarea absolută şi dezintegrare (care se aseamănă cu noţiunea de disociaţie a lui Kretschmer), diferenţierea (care corespunde sensibil introversiunii-extraversiunii lui Jung) şi polaritatea sentimente- gândire. Combinaţiile între cele trei trăsături au permis stabilirea a şapte tipuri de personalitate: patru tipuri zise integrate (B - exagerat integrat, Jl - normal integrat, J2 - parţial şi ocazional integrat, acestea orientate spre lumea exterioară, şi J3 - normal integrat, dar orientat spre lumea interioară, un tip S/vital, ocupă o poziţie intermediară între integrate şi neintegrate, două tipuri „dezintegrate"şi considerate ca „degenerate": (S1 - dezintegrat pur şi S2) la care există o compensaţie, inteligenţa hipertrofiată ocupând locul primordial în raport cu afectivitatea. Această tipologie, prezentată într-un limbaj adesea obscur, se întemeiază pe o serie de experienţe interesante asupra „memoriei eidetice a percepţiilor vizuale". Unii subiecţi sunt capabili de a evoca după voie reprezentări vizuale şi de a le face să dispară, de asemenea, la comandă. Acest tip ar avea, după Jaensch, raporturi cu hiperfuncţionarea tiroi-diană (tip basedowian). La celălalt pol, se situează subiecţii dominaţi de aceste reprezentări vizuale, pe care ei nu le pot evoca voluntar. Acest tip are legătură cu insuficienţa paratiroidiană (tipul tetanic). D. Tipologiile clinice Observaţia clinică asupra deviaţiilor personalităţii permite să se izoleze în manieră concretă un anumit număr de tipuri empirice, care au fost descrise iniţial ca anomalii ale personalităţii. Prin extensiune, devine posibil să aplicăm această tipologie la personalitatea normală. Sistemul cel mai cunoscut este cel elaborat de Kurt Schneider şi care are avantajul de a include principalele tipuri descrise de majoritatea autorilor. Sunt delimitate zece tipuri: Tipul hipertimic, sau hipomaniac, caracterizat printr-o stare permanent deviată spre euforie şi hiperactivitate maniacă. Deşi este vorba de o stare permanentă, cu hipomanie la limita inferioară, aceasta nu este o psihoză. Tipul depresiv, caracterizat printr-o umoare permanent deviată spre depresie şi durere morală. Ca şi în cazul precedent, este vorba de o stare permanentă, prezentând la minimum trăsăturile melancoliei. Tipul neliniştit. Cuprinde două subtipuri - subtipul senzitiv descris de Kretschmer, caracterizat printr-o sensibilitate crescută pentru toate experienţele trăite, fiind incapabil de descărcare, şi subtipul anancastic, adesea denumit obsesional sau compulsiv, sinonim dacă nu chiar identic cu tipul anal descris de psihanalişti. Tipul fanatic, adesea denumit paranoic, caracterizat prin triada rigiditate, hipertrofia Eului (orgoliu), paralogism (raţionament hiper-logic pe baza unor premise false, falsitatea spiritului, în limbaj comun). Tipul isteroid, histrionic sau mitomaniac, caracterizat prin egocentrism, superficialitatea sentimentelor contrastând cu aspectul zgomotos al expresiei lor, tendinţă spre fabulaţie şi mitomanie. Tipul instabil, caracterizat prin oscilaţie emoţională, antrenând de obicei o instabilitate în plan social şi ducând frecvent la delincventă minoră. în forma sa patologică, tipul instabil corespunde sensibil dezechilibrului mintal, aşa cum a fost descris el în literatura psihiatrică franceză. Oscilaţiile umorii instabilului sunt net distincte de cele ale ciclotimului lui Kretschmer. Tipul exploziv, caracterizat prin reacţii emoţionale violente, agresive numite „de scurt-circuit" (Kretschmer). Tipul apatic, care are drept trăsătură fundamentală insensibilitatea şi răceala afectivă. El corespunde unor trăsături ale tipului schizoid al lui Kretschmer. în expresia sa patologică, el ar corespunde unor varietăţi ale „nebuniei morale" şi „perversiunii constituţionale". Tipul abulic, definit prin trăsătura influenţabilităţii şi prin „ma-leabilitatea voinţei" (uşor manevrabil de cei din jur). Tipul astenic, caracterizat prin fragibilitate neuropsihică la influenţa situaţiilor tensionate, afectogene, şi prin fatigabilitate. Concluzii asupra tipologiilor temperamentale. Numărul tipologiilor, diversitatea termenilor folosiţi, multiplicitatea abordărilor pot da impresia de confuzie. La o analiză atentă, vom constata, totuşi, că există numeroase corespondenţe în schemele de clasificare. Fără îndoială, majoritatea tipologiilor existente au tendinţa de a lua în seamă doar aspecte parţiale ale temperamentului. în acest caz, o tipologie veritabilă ar trebui să ia în considerare, simultan, componentele morfologice, fiziologice şi psihologice. Complexitatea extremă a unui asemenea travaliu de sinteză explică aspectul particular şi adesea contradictoriu al datelor existente. Unificarea tipologiilor parţiale, secvenţiale, într-o tipologie integratoare, multidimensională, rămâne o sarcină a viitorului. Oricum, însă, chiar şi în forma lor actuală, tipologiile temperamentale îşi dovedesc valoarea lor teoretică şi mai ales practică. 17.3. CARACTERUL 17.3.1. Definiţie şi descriere generală Iniţial, în greaca veche, termenul „caracter" se asocia cu un semn (de exemplu, un băţ) care se folosea pentru a separa două terenuri (mejdină). Ulterior, semnificaţia lui s-a extins, fiind utilizat pentru a exprima ceea ce distinge un lucru de altul, un organism de altul. Astfel, el va însemna pecete, marcă. în biologie, termenul este folosit în sens de însuşire sau trăsătură diferenţiatoare sau asemănătoare (comună), ereditară sau dobândită, care permite descrierea şi clasificarea indivizilor. Culoarea pielii, culoarea ochilor, talia, conformaţia fizică etc. sunt caractere. în psihologie, se întâlnesc două curente: unul care include în sfera noţiunii de caracter atât însuşirile genotipice determinate biologic, cât şi pe cele fenotipice, dobândite sub influenţa mediului natural şi social; când importanţa acestuia din urmă este recunoscută se şterge orice deosebire calitativă dintre caracter şi temperament (reprezentanţii orientărilor biologizante şi fiziologizante) şi un altul care raportează noţiunea de caracter numai la personalitatea umană, în care se includ însuşirile fenotipice de esenţă socio-culturală, etico-axiologică, subliniind astfel existenţa unei deosebiri calitative între caracter şi temperament (reprezentanţii orientării socio-an-tropo-culturologice). Noi considerăm mai adecvat, din punct de vedere metodologic şi ştiinţific, acest al doilea curent şi vom aborda caracterul ca entitate distinctă a sistemului personalităţii, ireductibilă la temperament. într-o primă aproximare, caracterul reprezintă o dimensiune (structură) esenţială care, pe de o parte, defineşte orice personalitate individuală în contextul relaţiilor sociale, iar pe de altă parte, diferenţiază mai mult sau mai puţin semnificativ personalităţile individuale între elev In definirea caracterului, se impune operarea cu o accepţiune lărgită şi cu una restrânsă, prima fiind cadru general de referinţă, iar cea de-a doua, instrument de abordare şi cercetare concretă. In accepţiune extinsă, caracterul exprimă schema logică de organizare a profilului psiho-social al personalităţii, considerat din perspectiva unor norme şi criterii valorice. în acest caz, el include: a) concepţia generală despre lume şi viaţă a subiectului; b) sfera convingerilor şi sentimentelor socio- morale; c) conţinutul şi scopurile activităţilor; d) conţinutul aspiraţiilor şi idealurilor. Toate aceste „elemente" sunt corelate şi integrate într-o structură funcţională unitară, prin intermediul unui mecanism de selecţie, apreciere şi valorizare. Luată în sens restrânsă, noţiunea de caracter desemnează un ansamblu închegat de atitudini, care determină un mod relativ stabil de orientare şi raportare a omului la ceilalţi semeni, la societate în ansamblu şi la sine însuşi. Spre deosebire de temperament, care se implică şi se manifestă în orice situaţie - naturală sau socială -, caracterul se implică şi se manifestă numai în situaţiile sociale. Astfel, putem spune, că el se structurează numai în interacţiunea individului cu mediul socio-cultural, ca mecanism specific de relaţionare şi adaptare la particularităţile şi exigenţele acestui mediu. Aici se impune a face distincţie între planul psihologic de abordare şi cel etic. Psihologia trebuie să se ocupe, în mod deosebit, de studiul caracterului sub aspectul mecanismelor, structurii şi rolului adaptativ pentru individ; etica trebuie să aibă în prim-planul preocupărilor sale evaluarea caracterului din punctul de vedere al concordanţei sau discordanţei lui cu normele, principiile şi modelele morale proprii mediului sociocultural în care trăieşte individul. Făcând această distincţie, înlăturăm şi confuzia pe care o produce experienţa cotidiană a bunului simţ între caracter ca structură psihică reală şi valoarea socială a caracterului; astfel, se afirmă că cineva are sau nu are caracter, în funcţie de criteriul de valoare care se aplică. în fond, una este caracterul ca entitate psihologică şi alta măsura în care el corespunde sau nu aşteptărilor noastre, respectiv codului moral al societăţii. După ce a dezvăluit şi explicat natura, determinaţiile şi mecanismele caracterului în sine, psihologia poate merge mai departe în întâmpinarea eticii, arătând ce şanse de integrare într-un anume mediu socio-cultural au indivizii cu un profil caracterial sau altul. Nu trebuie, deci, să pierdem din vedere faptul că psihologia este o ştiinţă explicativă (şi trebuie să rămână astfel), iar nu una normativă (cum este, de pildă, etica). în latura sa aplicativă, de intervenţie optimizatoare, psihologia trebuie să se raporteze la normativitatea socio-culturală (în cazul dat, normativitatea etică) şi să ţină seama de ea. Dar, repetăm, aceasta numai după ce şi-a îndeplinit funcţia sa explicativă. Din punct de vedere psihologic, orice individ cât de cât normal, născut şi crescut într-un mediu social, în comunicare şi interacţiune cu alţi semeni, - cu membrii familiei, cu colegii de şcoală, cu dascălii, cu cercul de prieteni etc. - îşi structurează pe baza unor complexe transformări în plan cognitiv, afectiv, motivaţional, un anumit mod de raportare şi reacţie la situaţiile sociale, adică un anumit profil caracterial. Este cu totul altceva, acum, dacă acest profd va fi etichetat ca „bun" sau „rău", ca „pozitiv" sau „negativ". Societatea este perfect îndreptăţită să pretindă şi să aştepte de la membrii ei să-i accepte normele şi exigenţele, în lumina acestora, admiţând caracterele „pozitive" şi respingând pe cele „negative"; dar, la rândul său, şi individul este îndreptăţit să aibă şi să manifeste anumite exigenţe şi aşteptări de la societate, formulate din perspectiva concepţiei sale despre lume şi viaţă, a criteriilor şi etaloanelor sale valorice. Dacă ţinem să evidenţiem latura axiologică a caracterului, atunci trebuie să luăm în consideraţie interacţiunea dintre cele două mulţimi de „solicitări": „mulţimea solicitărilor interne", pe care individul le are faţă de societate, şi „mulţimea solicitărilor externe", pe care societatea le formulează faţă de individ. Caracterul apare ca mod individual specific de relaţionare şi integrare a celor două mulţimi de solicitări. El poate pune individul în următoarele trei ipostaze: a) de concordanţă deplină cu societatea (toate solicitările sociale sunt acceptate şi integrate ca norme proprii de conduită şi toate solicitările proprii se încadrează în limitele normelor şi etaloanelor societăţii); o asemenea situaţie nu se întâlneşte în realitate, ea desemnând o limită ideală, teoretică, spre care se poate tinde; b) de respingere reciprocă totală (cele două mulţimi de solicitări nu concordă în nici un punct); şi această situaţie trebuie considerată ca având doar o semnificaţie teoretică, neîntâlnindu-se ca atare în realitate; c. concordanţă parţială-discordanţă parţială (cele două mulţimi de solicitări inter-sectându-se pe o plajă mai îngustă sau mai întinsă); aceasta este situaţia reală, care reflectă natura contradictorie a raportului individ- societate. Atunci când plaja de intersecţie se îngustează până la un anumit prag, societatea declară individul ca lipsit de caracter, iar individul declară criteriile şi etaloanele impuse de societate ca inacceptabile, trebuind să fie revizuite (reformate); când plaja de intersecţie se lărgeşte tinzând spre limita superioară de concordanţă, societatea declară individul ca având caracter, iar individul consideră criteriile şi etaloanele societăţii ca fiind şi ale lui. Caracterul se structurează prin integrarea în plan cognitiv, afectiv, motivaţional şi volitiv a ceea ce este semnificativ pentru individ în situaţiile, evenimentele şi experienţele sociale. Ca urmare, al se manifestă numai în asemenea împrejurări. De aceea, dezvăluirea trăsăturilor de caracter este incomparabil mai dificilă decât a celor temperamentale. Nu este suficient să punem subiectul într-o situaţie oarecare, ca în cazul temperamentului, ci neapărat într-o situaţie socială semnificativă. Semnificativul se poate împărţi în individual şi general. Când caracterul se structurează pe dominanta semnificativului individual, va fi etichetat ca mărunt, mercantil; când se structurează pe dominanta semnificativului general (supraordonat), va fi etichetat ca mare, nobil, în primul caz, individul îşi va demonstra întreaga forţă a caracterului său în acţiunile îndreptate spre atingerea scopurilor personale; în cazul al doilea, forţa caracterului se va dezvălui cu adevărat numai în acţiunile subordonate atingerii unor scopuri cu valoare socială mare. Rezultă, aşadar, că modalitatea cea mai eficientă dfexunoaşterea şi evaluare a caracterului o reprezintă analiza actelor de conduită în situaţii sociale înalt semnificative pentru individ. Acest lucru fiind foarte greu de realizat în mod curent, \ suntem nevoiţi să ne mulţumim cu analiza şi evaluarea comportamentelor interpersonale: «"X" se poartă cu „Y" aşa, înseamnă că are un caracter bun »; «"X" se poartă cu „Y" altfel, înseamnă că are un caracter rău». Se ajunge, astfel, ca una şi aceeaşi persoană să fie evaluată caracterial nu numai diferit, dar şi diametral opus de diferiţi „parteneri" sau Judecători". Oare, de aici trebuie trasă concluzia că cineva poate avea mai multe caractere, respectiv, atâtea câţi evaluatori? Evident, nu. Ceea ce diferă este efectul pe care unul şi acelaşi caracter îl produce asupra mai multor „destinatari" (evaluatori). 17.3.2. Structura psihologică a caracterului Caracterul trebuie considerat rezultatul unui şir de integrări a funcţiilor şi proceselor psihice particulare din perspectiva relaţionalii omului cu semenii şi a adaptării sale la mediul socio-cultural în care trăieşte. în diferitele perioade ale evoluţiei ontogenetice, integrările respective angajează în măsură diferită afectivitatea, motivaţia, cogniţia şi voinţa. La vârstele mici, integrarea caracterială se realizează preponderent pe dimensiunile afectivă şi motivaţională (formarea supra- Eului în concepţia freudistă se întemeiază pe acceptarea de către copil a consemnelor morale ale autorităţii paternale, pentru a evita sancţiunile şi a obţine satisfacerea trebuinţelor sale); la vârstele mai mari, începând mai ales cu adolescenţa, integrarea caracterială se realizează cu precădere pe dimensiunile cognitivă (analiza şi evaluarea critică a normelor şi modelelor socio-culturale) şi volitivă (autodeterminarea, angajarea pe o direcţie sau alta a orientării şi modului de conduită). Putem afirma, aşadar, că în structura caracterului se regăsesc „elemente" de ordin afectiv (emoţii, sentimente), motivaţional (interese, trebuinţe, idealuri), cognitiv (reprezentări, concepte, judecăţi) şi volitiv (însuşiri, trăsături), care ţin de existenţa socială a individului şi mediază raporturile lui cu ceilalţi semeni şi cu societatea în ansamblu. Ponderea celor patru tipuri de comportamente în structura caracterului este diferită la diferiţi indivizi, ea putând constitui criteriu de clasificare tipologică. (De exemplu, o structură caracterială în care predomină motivaţia personală va avea t'Văsătura egoist" mai puternică decât trăsătura „altruist"; o structură în care prevalează componentele afective pozitive va fi predispusă mai mult la acte de caritate decât una în care predomină judecata obiectivă, „rece"; o structură caracterială „reflexivă" va fi mai „ezitantă" în luarea unei hotărâri decât una „voluntară" etc). Gradul de elaborare a structurii caracteriale nu este acelaşi la toţi oamenii. K.Lewin a demonstrat gradualitatea structurilor personalităţii de la niveluri iniţial difuze, cu componente şi articulaţii nediferenţiate se trece prin niveluri intermediare (diferenţieri de la slab la mediu a componentelor şi articulaţiilor) şi se ajunge la niveluri mature (diferenţieri de la mediu la superior a componentelor şi articulaţiilor). Această „schemă" se aplică şi structurii caracterului. Astfel, ea se poate afla la unul din cele trei niveluri de elaborare: incipient (elementar), mediu sau superior (înaltă diferenţiere şi integrare a tuturor componentelor). Prin definiţie, structura presupune o anumită stabilitate, existenţa anumitor invarianţi. Ca structură, caracterul trebuie să satisfacă şi el această condiţie. Şi, într-adevăr, în măsura în care reuşim să-1 cunoaştem, putem să prevedem modul în care se va comporta o persoană în diferite situaţii sociale. Totuşi, stabilitatea structurii caracteriale nu este de acelaşi ordin ca cea a structurii temperamentale. Mediind şi reglând raporturile persoanei cu cei din jur şi cu situaţiile sociale, puternic variabile, structura caracterială trebuie să posede şi un anumit coeficient de flexibilitate, care să-i permită „perfecţionarea", „corecţia", „reorganizarea". în principiu, caracterul este modelabil pe toată durata vieţii individului, dintr-unul iniţial negativ, putând deveni unul pozitiv (dacă situaţiile şi experienţele sunt suficient de semnificative). în plan social, se apreciază atât stabilitatea/constanţa caracterului, cât şi flexibilitatea, maleabilitatea lui în funcţie de criteriile şi etaloanele valorice, care se aplică unei situaţii sau alteia, unui context relaţional sau altuia. De pildă, într-o situaţie, se apreciază la cea mai înaltă cotă valorică nerenunţarea la un crez, la o convingere, mergându-se până la acceptarea sacrificiului de sine (cazul martirilor: CBrâncoveanu şi familia sau au „preferat" să moară decât să renunţe la credinţă); în altă situaţie, se apreciază pozitiv renunţarea la o convingere anterioară (de exemplu, o convingere ştiinţifică) sau modificarea unei trăsături negative (de pildă, invidia) într-o trăsătură pozitivă (de pildă, solicitudinea sau mărinimia). Din cele de mai sus se poate constata că, spre deosebire de temperament, caracterul reflectă şi ne trimite întotdeauna la latura de conţinut, de esenţă a personalităţii ca subiect social şi ne impune valorizarea etică a comportamentului. Din punct de vedere funcţional, structura caracterială include două „blocuri": a) blocul de comandă sau direcţional, în care intră scopurile mari ale activităţii, drumul de viaţă ales, valorile alese şi recunoscute de individ, şi b) blocul de execuţie, care cuprinde mecanismele voluntare de pregătire, conectare şi reglare a conduitei în situaţia concretă dată (Levitov, 1962; I.Radu, 1991; M.Golu, 1993; M.Zlate, 1999). în cadrul blocului de comandă, trebuie să administrăm existenţa următoarelor elemente esenţiale: a) o structură cognitivă de receptare, filtrare, identificare şi evaluare a situaţiilor sociale; b) o structură mo-tivaţională de testare, prin care se stabileşte concordanţa sau discordanţa dintre valenţele situaţiei şi starea de necesitate actuală sau de perspectivă a subiectului; c) o structură afectivă, care generează trăirea pozitivă sau negativă a modelului „cognitiv" şi „motivaţional" al situaţiei şi, potrivit acesteia, „starea de set" faţă de situaţie. Toate aceste elemente, strâns interdependente, sistemic articulate, formează latura internă, invizibilă a caracterului. Ea este absolut necesară, dar insuficientă pentru realizarea caracterului în act, pentru atingerea unui efect adaptativ concret în diferite situaţii sociale. In mod obiectiv, activitatea blocului de comandă se impune a fi corelată cu activitatea blocului de execuţie. Din punct de vedere psihologic, acest bloc include: a) operatorii de conectare, care primesc şi proiectează „starea de set" pe „repertoriul comportamental"; b) operatorii de activare, care realizează stabilirea atitudinii faţă de situaţie; c) operatorii de declanşare, care actualizează şi pun în funcţiune aparatele de răspuns (verbale şi motorii); d) operatorii conexiunii inverse, oare extrag şi retransmit blocului de comandă informaţia despre efectele comportamentului sau acţiunii. Observăm că interfaţa între structura internă, profundă a caracterului şi conduita manifestă o constituie subsistemul atitudinal. Atitudinea este poziţia internă adoptată de o persoană faţă de situaţia socială în care este pusă. Ea se constituie prin organizarea selectivă, relativ durabilă, a unor componente psihice diferite- cognitive, moti-vaţionale afective - şi determină modul în care va răspunde şi acţiona o persoană într-o situaţie sau alta. După T.M.Newcomb, de pildă, atitudinea reflectă fidel forma în care experienţa anterioară este acumulată, conservată şi organizată la individ, când acesta abordează o situaţie nouă. Atitudinea ne apare ca verigă de legătură între starea psihologică internă dominantă a persoanei şi mulţimea situaţiilor la care se raportează în contextul vieţii sale sociale. De aici, putem deduce şi caracteristicile principale ale atitudinii: a) direcţia sau orientarea, dată de semnul pozitiv (favorabil) sau negativ (nefavorbil) al trăirii afective faţă de obiect (situaţie): atitudinea pozitivă imprimă persoanei tendinţa de a se apropia de obiect, în vreme ce atitudinea negativă creează o tendinţă opusă, de îndepărtare; b) gradul de intensitate, care exprimă gradaţiile celor două segmente ale trăirii - pozitiv şi negativ -, trecând prin punctul neutru 0 (zero); valorile gradului de intensitate care depind de „mărimea semnificaţiei" obiectului (situaţiei) şi care determină intensitatea trăirii. Un obiect cu semnificaţie negativă mică induce o atitudine de respingere de intensitate slabă, în vreme ce altul cu semnificaţie negativă mare determină o atitudine de respingere puternică; la fel stau lucrurile şi în cazul semnificaţiei pozitive şi, respectiv, a atitudinii pozitive. Absenţa semnificaţiei corespunde unei atitudini neutre, de indiferenţă. Dinamica atitudinii este condiţionată de caracteristicile obiectului de referinţă, care, după T.M.Newcomb, sunt: a) dimensionalitatea, constând în numărul şi varietatea elementelor care-1 compun, mergând de la stimuli unidimensionali până la cei mai complecşi, cum sunt cei socio-umani; b) suprafaţa sau întinderea comprehensibilă a obiectului, constând în numărul de însuşiri accesibile observaţiei şi înţelegerii, faţă de care subiectul a reuşit să-şi formeze o atitudine definită şi generalizată; c) centralitatea psihologică a obiectului pentru subiect, care înseamnă că unele obiecte se situează aproape permanent în prim-planul conştiinţei, în timp ce altele rămân, psihologic, îndepărtate de subiect, principala sursă a diferenţei de centralitate aflându-se în sfera moti-vaţională; d) socialitatea, care rezidă în aceea că „obiectele sociale" (îndeosebi celelalte persoane) reprezintă principala sursă de formare a atitudinilor. Integrarea Ia nivel cognitiv, afectiv, motivaţional şi valiţional a semnificaţiilor pozitive şi negative ale obiectelor şi situaţiilor socio-umane se realizează în mod individual specific, ducând astfel la elaborarea unei game foarte întinse de structuri caracteriale; în cadrul lor se realizează cele mai variate configuraţii atitudinale, în funcţie de conţinut şi de raportul dintre polul pozitiv şi cel negativ. Expresia externă a atitudinii 0 reprezintă opinia şi acţiunea. Opinia este forma verbal- propoziţională de exteriorizare a atitudinii, constând din judecăţi de valoare şi de acceptare (acord) sau de respingere (dezacord) în legătură cu diferitele situaţii, evenimente şi sisteme de valori. Opinia este o modalitate constatativ-pasivă de raportare la lume, care nu introduce nici o schimbare în situaţie. Când atitudinile individuale converg într-o măsură semnificativă, vom avea, în plan extern, opinia publică, ce poate fi interpretată ca dimensiune a caracterului social de care vorbea E.Fromm. Acţiunea reprezintă intrarea subiectului în relaţie directă (senzorială şi motorie) cu situaţia şi efectuarea unor demersuri (transformări) de integrare în situaţie, de modificare a ei sau de îndepărtare. Gradul de angajare psihologică în cadrul acţiunii este cu mult mai ridicat decât în cadrul opiniei şi, ca atare, acţiunea devine mai relevantă pentru dezvăluirea esenţei caracterului unei persoane decât opinia: faptele atârnă mai greu în aprecierea personalităţii unui om decât vorbele. Intre atitudine şi manifestarea ei externă, în forma opiniei sau acţiunii, nu există o concordanţă perfectă şi necondiţionată. Graţie funcţiei reglatorii a conştiinţei, în structura caracterială se elaborează un mecanism special de comutare, care face posibilă disocierea temporară şi periodică între planul intern al convingerilor şi atitudinilor şi planul extern al opiniilor şi acţiunilor. Apare astfel dedublarea, subsumată fie conformismului (deşi atitudinea este de semn opus aşteptării sociale, opinia sau acţiunea subiectului se dau în concordanţă cu şablonul), fie negativismului (deşi semnul atitudinii concordă cu etalonul social, opinia şi acţiunea vor fi de semn contrar din plăcerea de a contrazice sau de a nu fi la fel cu ceilalţi). în limite rezonabile, dedublarea are o valoare adaptativă de necontestat, ea realizând acel compromis convenabil între individ şi societate. Dar atunci când se impune ca trăsătură dominantă, se transformă într-o frână în calea unei interacţiuni optime între individ şi cei din jur. Astfel, atunci când ea se subordonează conformismului poate fi benefică din punct de vedere social, dar defavorabilă pentru individ, iar când se subordonează negativismului poate fi favorabilă individului, dar repudiată social. După obiectul de referinţă, atitudinile se împart în două categorii: a) atitudinile faţă de sine şi b) atitudinile faţă de societate. Atitudinile faţă de sine reflectă caracteristicile imaginii de sine, elaborate pe baza autopercepţiei şi autoevaluării, pe de o parte, şi a percepţiei şi evaluării celor din jur, pe de altă parte. Ele se diferenţiază şi se structurează la două niveluri: unul segmentar şi altul global. în primul caz, vom avea atitudinea faţă de Eul fizic, atitudinea faţă de Eul psihic (nivelul diferitelor funcţii şi capacităţi intelectuale, afective, motivaţionale) şi atitudinea faţă de Eul social (efectele conduitelor şi reuşitelor în cadrul relaţiilor noastre cotidiene în cadrul profesional, familial, civic). în cazul al doilea, este vorba de poziţia globală pe care o adoptăm faţă de propria personalitate în unitatea componentelor sale bio^psiho-sociaie. In mod normal, atitudinea globală faţă de sine este (şi trebuie să fie) de semn pozitiv, aceasta fiind o premisă necesară, obligatorie a unei adaptări satisfăcătoare la viaţa socială. Dar, la diferiţi indivizi, ea se poate structura pe grade de autoevaluare diferite: autoevaluare obiec-tiv-realistă, - asigură cele mai bune premise psihologice de relaţionare; autoevaluare în hiper (supraestimare), - induce trăsături etichetate de cei din jur ca negative - aroganţă, dispreţ, complex de superioritate -şi creează serioase probleme de adaptare la grup; autoevaluare în hipo (subestimare), - favorizează trăsături caracteriale nefavorabile pentru subiect - modestie exagerată, neîncredere în sine, complexe de inferioritate. Atitudinile faţă de societate se diferenţiază şi se individualizează potrivit diversităţii „obiectelor" şi „situaţiilor" generate de realitate. Astfel, putem delimita: atitudinea faţade muncă (în sens larg, ca ansamblu de sarcini şi solicitări impuse social); atitudinea faţă de normele, principiile şi etaloanele morale; atitudinea faţă de diferitele instituţii (familie, şcoală, biserică, armată etc); atitudinea faţă de structura şi forma organizării politice; atitudinea faţă de ceilalţi semeni etc. Semnul şi intensitatea acestor atitudini determină valoarea caracterului şi, corespunzător, potenţialul adaptativ al personalităţii în sfera vieţii sociale. 17.3.3. Trăsăturile caracteriale Descrierea şi evaluarea structurii caracterului se bazează preponderent pe procedeul trăsăturilor, alte procedee mai sintetice, de genul celui factorial, fiind mai puţin operante, datorită complexităţii deosebite a câmpului de interacţiune a variabilelor psihologice implicate. Trăsătura caracterială poate fi definită ca structură psihică internă, care conferă constanţa modului de comportare a unui individ în situaţii sociale semnificative pentru el (spre deosebire de trăsătura temperamentului care determină parametrii dinamico-energetici ai comportamentului în orice fel de situaţii). Identificabile în desfăşurarea comportamentelor sociale, trăsăturile caracteriale se evaluează numai printr-o operaţie de comparaţie a unei persoane cu altele. Aceasta deoarece nu există un standard absolut pentru nici o variabilă (categorie) calitativă. Pentru a formula aserţiunea „X este onest", de pildă, trebuie să-1 raportăm la alte persoane sau la un etalon pentru onestitate, stabilit pentru indivizi aparţinând contextului socio-cultural dat. Astfel, determinarea şi atribuirea trăsăturilor se realizează întotdeauna cu referire la descrierile interindividuale. Totodată, însuşirile pe care le evocă atribuirea unei trăsături sunt suficient de distincte pentru a putea fi deosebite de altele. Trebuie, aşadar, să ne asigurăm că însuşirile atribuite unei persoane sunt efectiv proprii acelei persoane şi că ele au fost observate în mai multe situaţii. Pentru a caracteriza pe cineva ca „onest", este necesar ca elementele onestităţii să se fi manifestat într-o serie semnificativă de comportamente şi într-o diversitate de situaţii concrete (variind comportamentele şi situaţiile, trăsătura trebuie să rămână constantă). Trăsăturile caracteriale, ca şi cele temperamentale, au o dinamică polară, ele formând, de regulă, perechi antagonice (ex.: egoist-altruist, avar-cheltuitor, respectuos-nepoliticos, muncitor-leneş, curajos- laş etc). Este important de subliniat faptul că la fiecare persoană se întâlneşte întreaga gamă de perechi, dar cu grade diferite de dezvoltare a fiecărei trăsături. Astfel, în evoluţia sa, profilul caracterial va integra trăsături care tind preponderent spre polul pozitiv sau preponderent spre cel negativ, luând aspectul unei balanţe cu două talere: când trăsăturile polare se echilibrează reciproc, avem de a face cu un caracter ambiguu, slab determinat; când valoarea trăsăturilor de la polul pozitiv atârnă mai greu decât cea a trăsăturilor de la polul negativ, avem un caracter socialmente pozitiv; când valoarea trăsăturilor de la polul negativ atârnă mai greu decât cea a trăsăturilor de la polul pozitiv, avem de a face cu un caracter socialmente negativ. Modelul balanţei prezintă, după M.Zlate (1999), o întreită importanţă: a) „arată şi explică mecanismul psihologic al formării caracterului, forţa motrice a dezvoltării acestuia, care constă în principal în opoziţia dintre contrarii, în ciocnirea şi lupta lor"; b) „sugerează interpretarea caracterului nu doar ca formându-se (din afară), nu doar ca rezultat automat şi exclusiv al determinărilor sociale, ci şi ca autoformându-se (din interior), cu participarea activă a individului"; c) „conduce spre stabilirea unei tipologii caracteriale" (p. 40). G.W.Allport (1981) împarte trăsăturile de personalitate în: comune (cele care îi apropie pe oameni şi după care pot fi găsite comparaţii intermediare) şi individuale (care diferenţiază o persoană de alta). Trăsăturile individuale sunt, la rândul lor, cardinale (dominante, cu semnificaţie majoră pentru individ, punându-şi amprenta pe fiecare act de conduită); centrale (numeric mai multe, care controlează o gamă întinsă de situaţii obişnuite, cotidiene); secundare (periferice, mai puţin active, exprimând aspecte mai puţin esenţiale ale activităţii şi conduitei individului). Clasificarea trăsăturilor individuale permite prezentarea caracterului ca sistem organizat concentric. Cercul interior subsumează trăsăturile cardinale, cel mediu include trăsăturile centrale, iar cel exterior cuprinde trăsăturile secundare (M.Zlate, 1999). Un asemenea model pune în evidenţă dinamica evolutivă a caracterului, posibilitatea de consolidare şi generalizare a unei trăsături (deziderabile) şi de slăbire şi restrângere a razei de influenţă a altei trăsături (indezirabile). în fine, se poate avansa şi un model de tip multinivelar, piramidal prin analogie cu piramida noţiunilor, propusă de L.S.Vâgotski şi cu piramida motivaţională propusă de L.S.Maslow. Acest model surprinde relaţiile şi interacţiunile dintre trăsături din care derivă, în ultimă instanţă, efectul de emergenţă al structurii caracteriale, care deosebeşte o persoană de alta pe fondul comunalităţii trăsăturilor constitutive. Cum pe bună dreptate subliniază M.Zlate (1999), în modelul piramidal se pun în evidenţă gradul de valorizare şi dominanţa de semnificaţie a unor trăsături în raport cu altele, eficienţa reglator- adaptativă a caracterului ca sistem integral. Trăsăturile ca atare se formează şi se individualizează pe fondul interacţiunii conţinuturilor proprii diferitelor procese psihice - cognitive, afective, motivaţionale şi voliţional-valorizate de subiect şi implicate în determinarea atitudinii lui faţă de „obiectele sociale". Vom delimita, astfel, trăsăturile globale, care definesc sistemul caracterial în ansamblu, şi trăsăturile particulare, care definesc semnificaţia relaţional-socială a componentelor psihice, din a căror interacţiune rezultă structura caracterului. Din categoria trăsăturilor globale, menţionăm: a) unitatea caracterului, care face ca, în ciuda variaţiilor situaţionale accidentale, linia de conduită a unei persoane să-şi păstreze o anumită constanţă şi identitate; b) pregnanţa, care indică, pe de o parte, modul de ierarhizare a semnificaţiilor şi atitudinilor în cadrul profilului caracterial general, iar pe de altă parte, gradul de intensitate şi consolidare a componentelor dominante; c) originalitatea, care exprimă specificitatea şi individualitatea integrării caracterului, gradul de deosebire a unui profil caracterial de altul; d) plasticitatea, care defineşte „disponibilitatea" structurilor caracteriale de a se schimba, de a se adecva la dinamica realităţii sociale (distingându-se, corespunzător, caractere conservatoare rigide, caractere mobile care îmbină adecvat stabilitatea şi schimbarea şi caractere labile, în care predomină variaţia, oscilaţia, instabilitatea); e) stabilitatea scopului reflectă gradul de ierarhizare şi integrare a motivelor care imprimă orientarea generală a subiectului în viaţă, finalitatea lui majoră, supraordonată; f) integritatea, trăsătură-corolar al celor anterioare, exprimă rezistenţa caracterului la influenţele şi presiunile perturbatoare (negative) din afară, rezistenţa la diferitele genuri de tentaţii. Trăsăturile particulare poartă în ele amprenta componentei psihice, pe baza căreia se diferenţiază şi se manifestă fiecare om, ele putând fi grupate în: trăsături de natură cognitivă (reflexivitatea, obiectivitatea, spiritul critic şi opusul lor); trăsături de natură afectivă (sentimentalismul, timiditatea); trăsături de natură motivaţională (lăcomia, rapacitatea, avariţia, mercantilismul şi opusele lor); trăsături de natură inter-subiectivă (solicitudinea, spiritul de cooperare, spiritul de întrajutorare, altruismul şi opusele lor); trăsături de natură morală (bunătatea, cinstea, corectitudinea, demnitatea, modestia şi opusele lor); trăsături de natură voliţională (curajul, independenţa, perseverenţa, fermitatea, hotărârea, consecvenţa, autocontrolul şi opusele lor). Lista trăsăturilor particulare este în realitate mult mai lungă, apre-ciindu-se că numărul lor depăşeşte cu mult zece mii. Aceasta, fireşte, creează mari dificultăţi în tentativele de a realiza un tablou descriptiv exhaustiv al caracterului şi de a oferi un instrument unitar şi eficient de diagnosticare-evaluare. Trebuie subliniat că repertoriul probelor şi tehnicilor de determinare a caracterului este încă sărac şi puţin elaborat, astfel încât sursa cea mai bogată de informaţii, rămâne observarea şi analiza comportamentelor reale în situaţii mai mult sau mai puţin semnificative pentru subiect. 17.4. APTITUDINILE 17.4.1. Definiţie şi descriere generală Aptitudinea ne dă măsura gradului de organizare a sistemului personalităţii sub aspect adaptativ-instrumental concret. Ea ne răspunde la întrebarea: „ce poate şi ce face efectiv un anumit individ în cadrul activităţii pe care o desfăşoară ?" şi se leagă întotdeauna de performanţă şi eficienţă, în dublul său înţeles: cantitativ şi calitativ. în evaluarea laturii cantitative a performanţei, apelăm la indicatori precum: volumul total al sarcinilor rezolvate şi, corespunzător, volumul „produselor finite" obţinute, timpul necesar rezolvării unei sarcini individuale, timpul necesar obţinerii unui „produs finit", intensitatea efortului depus. Pentru evaluarea laturii calitative ne folosim de indicatori precum: gradul de dificultate şi complexitate a „sarcinii" rezolvate, noutatea şi originalitatea „produsului final", valoarea în sine a „produsului final" în domeniul dat, procedeul folosit în rezolvarea sarcinii, diversitatea modală a sarcinilor accesibile rezolvării. Cu cât cele două laturi ale performanţei iau valori mai ridicate, cu atât aptitudinea este mai bine structurată, şi invers. De aici rezultă că orice aptitudine pune în evidenţă un aspect absolut şi unul relativ. Primul rezidă în ceea ce un subiect luat separat reuşeşte să facă într-o sarcină sau situaţie dată (de exemplu, la un test de matematică sau de literatură): dacă rezultatul este nul, se conchide absenţa aptitudinii pentru categoria respectivă de sarcini; dacă rezultatul este pozitiv, se conchide prezenţa aptitudinii considerate. Aspectul relativ ne indică faptul cât de mult şi cât de bine realizează un subiect într-o activitate (sau sarcină particulară) în raport cu alţii şi ce poziţie ocupă el într-o clasificare valorică. Pe de altă parte, termenul de aptitudine îl putem folosi într-o accepţiune lărgită şi într-una restrânsă. în sens larg, el exprimă potenţialul adaptativ general al individului uman, pe baza căruia el reuşeşte să facă faţă mai mult sau mai puţin bine multitudinii situaţiilor şi solicitărilor externe şi să-şi satisfacă stările de necesitate. Din acest punct de vedere, se poate afirma că aptitudinea este o componentă inalienabilă a oricărei structuri normale de personalitate. De altfel, aceasta ţine de logica internă a dezvoltării oricărui organism animal, care reclamă un minimum de diferenţieri şi specializări funcţionale, pentru asigurarea supravieţuirii în condiţiile variabile ale mediului şi atingerea finalităţii proprii şi a celei de specie. în sens restrâns, termenul de aptitudine este aplicabil numai omului şi el desemnează un asemenea potenţial instrumental-adaptativ care permite celui ce-1 posedă realizarea, într-unui sau în mai multe domenii de activitate recunoscute social, a unor performanţe superioare mediei comune. Cazul obiectiv în care se validează o aptitudine îl constituie formele fundamentale de activitate ale omului: jocul, învăţarea şi munca, în cele două variante ale sale - fizică şi intelectuală, în unitatea celor două verigi - executivă şi creatoare. Aceasta înseamnă că şi pentru evaluarea veridică a aptitudinilor, metoda cea mai eficientă este analiza produselor activităţii. Testele zise de aptitudini nu ne oferă decât „fragmente" mai mult sau mai puţin relevante şi reprezentative din complexa structură a aptitudinii reale. Ca nivel integrativ de rang superior, aptitudinea nu este reductibilă la un proces psihic particular, oricare ar fi acesta - percepţie, memorie, gândire, imaginaţie, aşa cum se afirmă în unele lucrări („Orice însuşire sau proces psihic privit sub unghiul eficienţei devine aptitudine, de exemplu: memoria, spiritul de observaţie etc") (I.Radu ş.a., 1991, p. 332). In sprijinul punctului nostru de vedere aducem cazul subiectului cu memorie fenomenală, descris de A.R. Luria (1953), care, în pofida extraordinarei performanţe în memorarea şi reproducerea oricărui gen de material, n-a reuşit să-şi aproprie şi să-şi integreze structura nici uneia din profesiile (activităţile) la care a aspirat - limbi străine, muzică, matematică, medicină -, fiind nevoit, până la urmă, să rămână un simplu actor de circ. O interpretare necorelată cu o activitate specifică a termenului de aptitudine o găsim şi în Dictionaire de psychologie al lui H. Pieron (1973), unde aptitudinea este „substratul constituţional al unei capacităţi, preexistent acesteia (...). Singură, capacitatea poate face obiectul evaluării, aptitudinea fiind o virtualitate" (p. 32). Aptitudinea, fie că este vorba de cea luată în accepţiunea lărgită, fie de cea luată în accepţiunea restrânsă, se diferenţiază şi se individualizează în concordanţă cu structura obiectivă a sarcinilor (soli- citărilor) şi scopurilor care compun o activitate integrală. De aceea, ea reprezintă o matrice internă care se „mulează" pe o formă de activitate şi care, la rândul ei, generează o activitate (cum este cazul apti- tudinilor de creaţie). Iar cum activitatea solicită personalitatea ca tot - sub raport instrumental, performanţial - şi aptitudinea, care stă la baza desfăşurării şi finalizării ei, trebuie să includă toate acele componente care concură direct sau indirect la obţinerea performanţelor specifice. Astfel, noi legăm termenul de aptitudine de o structură complexă, multidimensională, în care se articulează şi se integrează diverse entităţi psihice, motorii şi fizico-constituţionale, după o schemă şi formulă în acelaşi timp comună mai multor indivizi şi diferită de la un individ la altul: categorial, o aceeaşi aptitudine este proprie mai multor indivizi (ex., aptitudinea pentru tehnică), dar ea prezintă diferenţe mai mult sau mai puţin semnificative de la o persoană la alta, în ceea ce priveşte, pe de o parte, nivelul de dezvoltare al componentelor de bază, iar pe de altă parte, modul de interacţiune şi articulare a lor. Schema structurală a unei aptitudini cuprinde, în principiu, următoarele verigi: a) veriga informaţională, înţeleasă ca ansamblu organizat de reprezentări, cunoştinţe, idei, înţelegeri şi interpretări despre domeniul obiectiv al activităţii; b) veriga procesual-operatorie, ca sistem închegat de operatori şi condiţii logice care se aplică elementelor informaţionale pentru realizarea modelului intern (mental) al produsului ce se propune a fi obţinut; c) veriga executivă, care include acţiuni şi procedee mentale şi motorii de punere în aplicare şi de finalizare a „proiectului" (modelului); d) veriga dihamogenă şi de autoîntărire, reprezentată de motivaţie şi afectivitate; e) veriga de reglare, în care delimităm două secvenţe: una de selectare şi orientare valorică, în cadrul căreia rolul principal revine sistemului atitudinal, şi alta de coordonare, optimizare şi perfecţionare, reprezentată de funcţia evaluativ-critică a conştiinţei şi de voinţă, care dă măsura capacităţii de mobilizare şi perpetuare a efortului pentru surmontarea obstacolelor, dificultăţilor şi eşecurilor („Geniul este 90% transpiraţie şi numai 10% inspiraţie", spunea Edison). Structura aptitudinii are un caracter dinamic, ceea ce face ca obiectivarea ei în cadrul aceleaşi activităţi şi la acelaşi individ să capete un caracter înalt variabil, atât în funcţie de natura sarcinilor şi situaţiilor, cât şi de vârstă, produsele realizate nesituându-se toate la acelaşi nivel valoric şi neavând aceeaşi frecvenţă pe toată coordonata timpului. Dacă luăm viaţa omului în ansamblul ei, putem constata că aptitudinea are o istorie, pune în evidenţă o traiectorie evolutivă, pe care o putem rezuma în trei stadii: de structurare şi maturizare, de optimum funcţional şi de regresie. Luate în accepţiunea restrânsă, aptitudinile au, în general, o apariţie precoce. Viteza lor de dezvoltare nu este identică la toţi indivizii. Accelerată la unii, ea se poate opri brusc la un nivel inferior, în vreme ce la alţii, evoluţia, lentă la început, continuă timp mai îndelungat, atingând un nivel superior. Evoluţia aptitudinilor nu are un caracter rectiliniu. Există vârste critice, când apariţia unor noi nevoi, a unor tendinţe, se acompaniază cu trecerea în stare latentă sau cu regresia temporară a aptitudinilor manifestate anterior. Ritmul dezvoltării depinde de condiţii multiple: biologice, geografice, sociale. Copiii din mediul urban au un ritm mai rapid al dezvoltării psihice generale decât cei din mediul rural; copiii din zona meridională sunt ceva mai precoce decât cei din zona nordică. Pe durata maturităţii, aptitudinea rămâne la un nivel relativ constant, dacă nu intervin anumite condiţii patologice care pot să ducă la o deviaţie bruscă şi la o modificare profundă a personalităţii, aşa cum se întâmplă în demenţa precoce, de pildă, începând, însă, cu o anumită vârstă (după 70 de ani), îşi face apariţia diminuarea acuităţii senzoriale, slăbirea memoriei, cu reducerea capacităţii de achiziţie, slăbirea capacităţii de concentrare, scăderea mobilităţii şi flexibilităţii structurilor intelectuale, tocirea curiozităţii şi a interesului pentru ceea ce se întâmplă în jur etc. Dar dezvoltarea aptitudinilor nu se supune doar legilor vârstei, ea fiind influenţată în mod esenţial şi de împrejurările externe, de mediu. La mulţi indivizi aptitudinile se pot pierde, dacă nu beneficiază de condiţiile favorabile necesare structurării şi manifestării lor. Mari psihologi, precum Cattell şi Terman, au insistat, în mod special, în lucrările lor asupra necesităţii de protejare a talentelor. Astfel, ei au găsit o corelaţie pozitivă înalt semnificativă între caracterul favorabil al condiţiilor de mediu (educaţie, stimulare, preţuire, valorificare) şi procentajul cazurilor de aptitudini dezvoltate la nivel superior. 17.4.2. Raportul înnăscut-dobândit în structura aptitudinilor Problema privind natura şi determinismul aptitudinilor a fost şi continuă încă să fie puternic controversată. In psihologia clasică, abordarea ei s-a făcut de pe poziţii unilateral-absolutizante, delimitându-se două orientări diametral opuse - ineistă şi genetistă. Ambele îşi au originea în filosofie: prima în filosofia idealist-raţionalistă, care afirma caracterul înnăscut şi imanent al ideilor şi principiilor (Platon, Descartes, Kant, Hegel), iar cea de a doua, în filosofia empirist-pozitivistă (senzualismul lui J. Locke, materialismul francez al sec. XVIII, cu faimosul principiu „tabula rasa"). In plan ştiinţific, orientarea ineistă se sprijină pe teoria eredităţii elaborată, în secolul XIX, de Morgan şi Mendell, iar cea genetistă, pe teoria evoluţionistă a lui Darwin. Astfel, în materie de aptitudini, inneismul absolutizează rolul eredităţii, mediului fiindu-i recunoscut cel mult doar rolul de factor activator-declanşator. într-o formă răspicată, această idee este afirmată şi susţinută de savantul englez Fr. Galton, în celebra sa lucrare Hereditary Genius (1914). Galton afirmă că individul se naşte cu un potenţial aptitudinal mai sărac sau mai bogat, mai prolific sau mai steril, care rămâne în structura şi esenţa sa neschimbat, mediul neadăugând nimic semnificativ la el. Astfel, o aptitudine ori există ca dat ereditar, şi atunci ea se manifestă , se afirmă oricât de nefavorabile şi vitrege ar fi condiţiile externe, ori nu există şi atunci nu are de unde şi cum să se manifeste, oricât de prielnice ar fi condiţiile externe. Geniul este integral înnăscut şi nicicum făcut. In susţinerea ideilor sale, Galton se sprijină pe datele oferite de analiza comparativă a arborilor genealogici din care au provenit unele mari personalităţi creatoare în domeniile matematicii, tehnicii, literaturii, muzicii. Deşi, în sine, veridice, faptele invocate au totuşi un caracter fragmentar, ele referindu-se doar la cazurile reuşite, cele nereuşite nefiind luate în calcul. De aceea, cel puţin sub aspect statistic, ele sunt insuficiente pentru a infera o legitate atât de generală. Oricum, trebuie să spunem că ineismul şi-a găsit numeroşi partizani, în cadrul aşa numitei psihologii a facultăţilor, iar în prezent, în cadrul psihobiologiei, unde se încearcă să se demonstreze determinarea directă a aptitudinilor de către gene specifice. Genetismul, fidel principiului „tabula rasa", procedează la absolutizarea rolului mediului extern, reducând la zero valoarea fondului ereditar. Se admite ideea că de la natură toţi oamenii sunt egali sau la fel, diferenţierile între ei în structura vieţii psihice fiind introduse de factorii mediului extern, îndeosebi de cei ai mediului socio-cultural şi economic. Aptitudinea este considerată un produs exclusiv al mediului, care determină şi controlează integral procesul învăţării şi dezvoltării. Printr-un program educaţional adecvat, pe baza unui exerciţiu sistematic şi îndelungat, la orice individ se poate forma orice aptitudine. Ca şi ineismul, genetismul a fost îmbrăţişat pe scară largă în psihologia secolului XX, mai cu seamă în asociaţionismul de factură behavioristă şi în psihologia de sorginte materialist- dialectică, maximal ideologizată şi politizată. Privite prin prisma metodologiei contemporane, ambele orientări sunt la fel de eronate, nici una nici cealaltă neputând oferi o explicaţie satisfăcătoare a aptitudinilor. O asemenea explicaţie nu poate fi găsită decât de pe poziţiile principiului interacţiunii, care reclamă admiterea determinismului complex al aptitudinilor - ere-ditate x mediu. In lumina acestui principiu, aptitudinea, aşa cum am definit-o noi, nu poate fi nicicum înnăscută, dar nici „introdusă" ca atare din afară de către mediu. Ea se constituie în ontogeneză pe baza interacţiunii complexe, contradictorii dintre „fondul ereditar" şi mediu (acesta din urmă considerat în cele două forme generice - intrauterin şi extrauterin). „Fondul ereditar" este constituit dintr-un ansamblu eterogen - diferit de la un individ la altul - de predispoziţii, tendinţe evolutive, însuşiri şi stări de natură bioconstituţională, fiziologică, senzorială şi cerebrală. Nivelul de exprimare şi de articulare a acestora determină un anumit „profil intern de stare", care-şi va pune amprenta pe modul de receptare, prelucrare şi integrare a tuturor influenţelor mediului extern. Prin natura lor substanţial-calitativă şi prin semnificaţia pe care o dobândesc, influenţele mediului introduc, la rândul lor, modificări şi transformări în valorile şi în raporturile dintre elementele „profilului intern de stare" şi creează noi „entităţi" (modele informaţionale ale obiectelor şi feno- menelor externe, trăiri emoţionale, motive, conexiuni instrumentale între stimuli şi răspunsuri etc). Ca urmare, „profilul iniţial de stare" se transformă succesiv, ducând la diferenţierea, individualizarea şi consolidarea structurilor aptitudinale. Raportul ereditate/mediu nu are un caracter liniar şi invariant, ci prezintă un tablou dinamic complex, în care, în diferite momente de timp, se modifică ponderile şi greutatea specifică a efectelor celor doi factori; într-un anumit moment şi într-o anumită situaţie, preponderent se poate dovedi rolul eredităţii, iar în alt moment şi în altă situaţie, dominant poate deveni rolul mediului. Esenţial este raportul de compensare reciprocă dintre cei doi factori. Pot fi identificate următoarele variante relaţionale: a. Fond ereditar superior mediu înalt favorabil (cazul ideal, asigură nivelul cel mai înalt de dezvoltare a aptitudinilor); b. Fond ereditar superior mediu neprielnic, nefavorabil (ereditatea poate compensa „deficitul" de mediu; doar în mod excepţional se poate atinge un nivel înalt de dezvoltare a aptitudinilor); c. Fond ereditar mşdiocru mediu înalt favorabil (compensare pozitivă din partea mediului; aptitudinea poate atinge un nivel de dezvoltare superior mediei); d. Fond ereditar mediocru mediu neprielnic (compensare pozitivă din partea eredităţii; dezvoltarea aptitudinii rămâne sub nivelul mediu); c. Fond ereditar slab mediu înalt favorabil (compensare pozitivă din partea mediului; dezvoltarea aptitudinii deasupra nivelului fondului ereditar); f. Fond ereditar slab mediu neprielnic (conjugarea efectului negativ al ambilor factori - nivelul cel mai scăzut de dezvoltare a aptitudinilor). In structura generală a unei aptitudini, putem delimita din punct de vedere genetic, trei tipuri de componente: a) componente care ţin preponderent de ereditate; b) componente care ţin preponderent de mediu şi c) componente care ţin preponderent de interacţiunea ereditate mediu. (Preponderent nu înseamnă nici absolut, nici pur, astfel că împărţirea înnăscut-dobândit este relativă). în studiul raportului ereditate/mediu apelăm la metoda analizei comparative, cu neutralizarea (relativă) când a unei variabile, când a celeilalte. Astfel, pentru evidenţierea prezenţei şi influenţei factorului ereditar, trebuie să studiem subiecţi cu structură ereditară diferită, puşi în aceleaşi condiţii de mediu. Apariţia unor diferenţe semnificative în profilul aptitudinal şi în nivelul de dezvoltare al aceleiaşi aptitudini atestă rolul important al eredităţii. Pentru evidenţierea prezenţei şi influenţei mediului, trebuie să studiem subiecţi cu structură ereditară asemănătoare sau identică (fraţi, surori, părinţi-copii, gemeni heterozigoţi, gemeni monozigoţi), puşi în condiţii de mediu semnificativ diferite. Apariţia unor diferenţe relevante în profilul aptitudinal şi în nivelul de dezvoltare al aceleiaşi aptitudini atestă intervenţia activă a mediului în determinismul potenţialului aptitudinal. Rolul mediului se demonstrează şi prin referirea la cazurile unor copii pierduţi în junglă şi descoperiţi la vârstă târzie, după 14-16 ani (Cf. A. Anastasi, Differential Psychology, 1937). Deşi găsiţi anato-miceşte normali, aceştia nu dispuneau de nici o aptitudine specific umană, repertoriul lor comportamental fiind legat exclusiv de satisfacerea trebuinţelor biologice în situaţiile naturale date. Pe baza cercetărilor efectuate până la ora actuală, se poate formula ipoteza că, în cea mai mare parte, structura unei aptitudini integrale se datoreşte deopotrivă eredităţii şi mediului şi numai o mică parte acţiunii „separate" a unuia sau a altuia din cei doi factori. Această ipoteză este valabilă pentru toate coordonatele de definiţie ale sistemului personalităţii. 17.4.3. Clasificarea aptitudinilor Subsistemul aptitudinal al personalităţii pune în evidenţă o organizare internă complexă, el incluzând entităţi de modalităţi psiho-fiziologice şi psihologice diferite, cu multiple conexiuni de ordonare, coordonare, integrare şi subordonare între ele. De aici, apare necesară o diferenţiere şi o clasificare în interiorul subsistemului aptitudinal. Criteriul cel mai larg acceptat în acest scop este sfera de solicitare şi implicare în cadrul activităţii. Pe baza lui, au fost delimitate: a) aptitudinile generale şi b) aptitudinile speciale. a. Aptitudinea generală este socotită acea aptitudine care este solicitată şi intervine în orice fel de activitate a omului sau în rezolvarea unor clase diferite de sarcini. Aptitudinile generale alcătuiesc repertoriul instrumental-adaptativ bazai al oricărui individ, care asigură o relaţionare şi o adaptare cât de cât satisfăcătoare în condiţiile variabile ale mediului. Ele pot fi împărţite în sensorio-motorii şi intelectuale. Aptitudinile sensorio-motorii se leagă de toate situaţiile concrete care reclamă discriminarea şi identificarea obiectelor şi efectuarea unor acţiuni directe cu ele sau asupra lor, în vederea satisfacerii unor nevoi curente. în schema lor de organizare şi funcţionare se includ caracteristicile rezolutiv- integrative ale analizatorilor (pragurile sensibilităţii, dinamica generală a sensibilităţii, acuitatea senzorială, capacitatea de admisie, capacitatea de procesare informaţională, capacitatea de fixare- păstrare etc.) şi caracteristicile structural-dinamice ale aparatelor motorii (viteză/rapiditate, forţă, fineţea şi melodicitatea mişcărilor, tempou, ritm, precizie, complexitatea acţiunilor etc). Sub eticheta de aptitudini generale intelectuale se reunesc mai multe funcţiuni psihice, care, pe de o parte, sunt implicate în toate formele de activitate, iar pe de altă parte, sunt proprii tuturor oamenilor. Acestea sunt memoria, imaginaţia şi inteligenţa propriu-zisă. în mod curent, în calitate de aptitudine generală se ia doar inteligenţa, ei subsumându-i-se atât memoria, cât şi imaginaţia, fapt ce şi-a găsit concretizarea practică în elaborarea şi validarea scărilor de inteligenţă (Binet-Simon, Terman Wechsler-Bellvue, Alexander). După cum se ştie, în cadrul acestor scări există subteste distincte pentru toate principalele funcţiuni psihice mentale - memorie, imaginaţie, atenţie, raţionament, rezolutivitate numerică şi logico- verbală. Scorul final, considerat indicator al nivelului de dezvoltare a inteligenţei generale, se compune din scorurile parţiale obţinute la fiecare subtest. Prin aceasta însă, noţiunea de inteligenţă devine mai greu de definit, diferiţi autori conferindu-i conţinuturi diferite. Etimologic, termenul provine din latinescul inter-legere, care înseamnă în acelaşi timp a discrimina (disocia) şi a lega. De aici, o primă definiţie: inteligenţa este capacitatea de a stabili relaţii între obiecte, fenomene şi evenimente cât mai diverse. Cunoaşterea comună ne prezintă inteligenţa drept capacitate generală de adaptare la mediu, de găsire a soluţiilor optime în situaţii noi, inedite. Psihologia o leagă de activitatea de cunoaştere sub dublul său aspect: extensional (diversitatea modală a situaţiilor problematice abordabile şi rezolvabile) şi intensional (profunzimea pătrunderii şi a înţelegerii aspectelor relevante, semnificative şi esenţiale ale unui obiect sau situaţii). întâlnim şi o definiţie reiaţivizantă, de genul: inteligenţa este ceea ce măsoară testele de inteligenţă sau ceea ce ne indică testele de inteligenţă. Multitudinea accepţiunilor şi definiţiilor trebuie luată ca un indicator al complexităţii excepţionale a fenomenului. Şi, într-adevăr, inteligenţa prezintă un tablou eterogen, multicomponenţial, cu organizare heteronomă strict individualizată. Astfel, chiar în cazul unor scoruri globale egale, configuraţia diferă semnificativ de la un individ la altul, întrucât scorul global se poate obţine prin combinări foarte diferite ale scorurilor parţiale (pe componente). Modul diferit de combinare şi articulare a componentelor de bază determină forme diferite de manifestare a inteligenţei. încă în 1920, E.L.Thorndike delimita cel puţin trei tipuri de inteligenţă: inteligenţa conceptuală sau abstractă, definită ca aptitudinea de a opera uşor şi adecvat cu materialul verbal şi simbolic; inteligenţa practică, definită ca aptitudinea de a opera cu material intuitiv, obiectual şi de a obţine performanţe ridicate la sarcini cu caracter situaţional-concret; inteligenţa socială, care rezidă în capacitatea individului de a se descurca în situaţiile sociale, de a se relaţiona şi înţelege cu ceilalţi semeni. La rândul său, D. Hebb şi, B. Cattell au delimitat două forme de inteligenţă - cristalizată (inteligenţă de tip B), caracterizată prin desfăşurare ordonată, coerentă, logică, prin consistenţă şi rigoare în argumentare) şi fluidă (inteligenţă de tip A), caracterizată prin desfăşurare liberă, imprevizibilă, prin schimbare rapidă a unghiului de abordare a uneia şi a aceleiaşi probleme). Prima permite obţinerea unui randament bun în situaţii structurate, bine definite; cea de a doua, dimpotrivă, se dovedeşte mai eficientă în situaţii problematice slab definite. Teoria factorială, în varianta elaborată de L. Thurstone, susţine, de asemenea, caracterul complex, multidimensional al inteligenţei. Astfel, pe baza comparării şi corelării rezultatelor la diferite teste, s-au identificat trei categorii de factori: un factor general (G), descoperit pentru prima dată de C.Spearman H. Gardner (1983) a introdus noţiunea de inteligenţă multiplă, identificând nu mai puţin de şapte forme (tipuri): inteligenţa lingvistică, inteligenţa muzicală; inteligenţa logico-matematică; inteligenţa spaţială; inteligenţa kinestezică a corpului; inteligenţa interpersonală; inteligenţa intrapersonală. Se poate observa că această clasificare depăşeşte limitele inteligenţei ca aptitudine generală, incluzând componente care ţin mai de grabă de domeniul aptitudinilor speciale. In fine, R.Sternberg (1985) dezvoltă teoria triarhică a inteligenţei. Autorul respectiv susţine că există trei aspecte distincte ale inteligenţei şi că fiecare se combină cu celelalte două pentru a produce ceea ce numim comportament inteligent. Fiecărui aspect îi corespunde o subteorie. Prima este subteoria contextuală, legată de contextul cultural în care se manifestă comportamentul inteligent. O decizie sau o acţiune pot fi considerate inteligente într-o cultură, dar nu şi în alta. Spre deosebire de situaţia de test, în viaţa reală există întotdeauna o motivaţie a comportamentului inteligent, iar ce înseamnă o motivaţie bună şi c s înseamnă una rea diferă de la o cultură la alta. A doua subteorie este cea componenţială, care exprimă modul în care experienţele noastre anterioare afectează felul în care ne comportăm (rolul deprinderilor, al schemelor automatizate de procesoare a informaţiilor şi de rezolvare a problemelor: asimilarea noului prin structurile elaborate anterior). Sternberg pledează Ia acest punct pentru o abordare cognitivistă a inteligenţei, obiect nemijlocit al analizei urmând să fie componentele procesului de tratare a informaţiilor, care ar trebui să fie aceleaşi pretutindeni. Pe lângă componente, autorul citat desprinde metacomponentele, care controlează nivelul elementelor, determinând alegerea, planificarea, combinarea şi articularea componentelor simple. Cea de a treia subteorie vizează cele două faţete ale inteligenţei, cea legată de noutate şi cea legată de prelucrarea automatizată a informaţiei. în definirea inteligenţei noutatea trebuie considerată mai importantă decât automatismul sau rutina. Pentru evidenţierea noutăţii, este însă necesară o împărţire neambiguă a sarcinilor în familiare şi nonfamiliare, care nu poate fi realizată decât printr-o bună cunoaştere a contextului cultural. Trebuie subliniat că, în pofida pretenţiei dea surprinde inteligenţa în contextul său real de manifestare, teoria triarhica este inca insuficient elaborata si intemeiata in plan experimental si logic De altminteri, însuşi autorul ei recunoaşte că tentativa de sinteză se află încă într-o fază incipientă, urmând ca cercetările ulterioare să ducă la obţinerea unei forme mai închegate. Controversată este şi problema definirii inteligenţei, cât şi cea care priveşte natura şi determinismul ei. Astfel, în vreme ce unii autori consideră că este integral înnăscută, ţinând doar de ereditate, alţii o consideră dobândită sub acţiunea directă a mediului. Rezolvarea corectă nu poate fi decât aceea care se întemeiază, aşa cum am subliniat deja, pe principiul interacţiunii ereditate mediu, cu acordarea unei ponderi mai mari eredităţii. Discuţii aprinse s-au purtat şi în legătură cu vârsta la care structurarea inteligenţei poate fi considerată încheiată. Iniţial, s-a considerat că aceasta ar fi vârsta de 14 ani (şi testele de inteligenţă se concepeau până la vârsta limitată de 14 ani). Ulterior, sub presiunea faptelor, vârsta-limită s-a mutat mult mai încolo - 21 sau chiar 25 de ani. Dacă valoarea exactă a acestei limite mai poate fi încă discutată, certă rămâne constatarea că dezvoltarea inteligenţei are o traiectorie semnificativ mai scurtă decât alte capacităţi, îndeosebi decât unele aptitudini speciale. înaintarea în vârstă antrenează cu sine în mod implacabil un proces de deteriorare a eficienţei structurilor inteligenţei şi o scădere a Q.I. Dar nu toate componentele vor fi afectate în aceeaşi măsură şi în acelaşi ritm. Cel mai devreme şi în măsura cea mai mare vor fi afectate scorurile la probele perceptive, de memorie, de atenţie şi de imaginaţie, iar cel mai târziu, şi în măsura cea mai mică, scorurile la testele verbale şi de raţionament. Deşi reprezintă o condiţie esenţială a unei adaptări şi relaţionali optime cu mediul, inteligenţa generală nu determină prin sine însăşi nici nivelul reuşitei şcolare, şi nici pe cel al reuşitei profesionale. Cercetările experimentale au stabilit că obţinerea unor performanţe şcolare şi profesionale ridicate nu reclamă obligatoriu existenţa unei inteligenţe superioare, fiind suficientă şi o inteligenţă de nivel mediu. Aceasta înseamnă că performanţa într-o activitate complexă specifică este condiţionată şi de alţi factori: nivelul unor aptitudini speciale, motivaţia, atitudinea, voinţa. b. Aptitudinile speciale sunt structuri instrumentale ale personalităţii care asigură obţinerea unor performanţe deasupra mediei în anumite sfere particulare de activitatea profesională. Termenul trebuie luat în sens relativ: o aptitudine este specială în raport cu o alta mai generală, al cărei caz particular este şi poate fi generală în raport cu alta cu sferă şi mai îngustă de acţiune. Aptitudinea matematică, de pildă, este specială în raport cu inteligenţa, dar generală în raport cu diferite moduri ale gândirii matematice. Aptitudinile speciale se structurează şi se dezvoltă selectiv în interacţiunea sistematică a subiectului cu conţinuturile obiective şi condiţiile diferitelor forme ale activităţii profesionale. Ele simt susţinute din interior de predispoziţii ereditare pregnant diferenţiate şi de mare intensitate, care „dictează" direcţia de evoluţie a personalităţii, sensibilizarea în raport cu multitudinea influenţelor mediului extern, preferenţialitatea în procesarea şi integrarea lor pentru „uzul" ulterior. Potrivit modelului multifactorial, aptitudinile speciale se bazează pe acţiunea factorilor specifici, care se evidenţiază în cadrul unor subsisteme strict individualizate ale personalităţii: subsistemul auditiv (auzul absolut, memoria structurilor muzicale), subsistemul vizual (sensibilitatea cromatică, vivacitatea reprezentanţilor, memoria formelor), subsitemul cognitiv (rezolutivitatea figurală sau simbolică, memoria verbală şi numerică, combinativitatea imagerială etc). Clasificarea aptitudinilor speciale o facem de regulă după genul activităţii în cadrul căreia se manifestă, delimitându-se, printre altele: aptitudini artistice (pentru literatură, pentru muzică, pentru pictură, pentru sculptură, pentru actorie etc); aptitudini ştiinţifice (pentru matematică, pentru fizică, pentru astronomie, pentru biologie etc), aptitudini tehnice (aptitudinea pentru proiectarea, producerea şi întreţinerea a toi ceea ce înseamnă maşină); aptitudini sportive (aptitudinea pentru atletism, aptitudinea pentru gimnastică, aptitudinea pentru jocul cu mingea etc); aptitudini manageriale (aptitudinea pentru organizare, aptitudinea pentru administraţie, aptitudinea pentru conducere-comandă). în interiorul fiecărei clase, se evidenţiază aptitudini cu un grad de individualizare şi de specializare şi mai ridicat. Deşi aptitudinea specială se leagă de realizarea unor performanţe superioare mediei, ea prezintă tabloul unui continuum valoric destul de întins, făcând ca persoanele care o posedă să se diferenţieze semnificativ între ele. Aşa, de exemplu, persoanele cu aptitudini muzicale se înşiră pe o scară valorică întinsă - între punctul liminal inferior, care marchează trecerea în „comun", până la punctul valoric cel mai înalt care marchează geniul. O atare distribuţie se poate constata în toate profesiile în care sunt implicate aptitudinile speciale. Aspectul diferenţial trebuie considerat într-un dublu sens: a) ceea ce deosebeşte şi distanţează pe curba performanţei un subiect care posedă o aptitudine specială, de altul care nu posedă o asemenea aptitudine - subiectul comun, şi b) nivelul de dezvoltare al aptitudinii speciale date, care face ca subiecţii cu acelaşi tip de aptitudine să se deosebească şi să se distanţeze între ei. Nivelul cel mai înalt la care se poate realiza dezvoltarea şi integrarea aptitudinilor speciale şi a celor generale este cel al talentului şi geniului. Atât talentul, cât şi geniul se distanţează semnificativ prin performanţele lor de restul reprezentanţilor domeniului sau domeniilor considerate. Dar cele două structuri se deosebesc şi între ele, nefiind echivalente. Astfel, în vreme ce performanţele talentului se încadrează în coordonatele valorice ale „epocii", îmbogăţind într-o anumită continuitate logică tezaurul existent, performanţele geniului creează o epocă nouă într-un domeniu sau în mai multe domenii, punând bazele unui nou curent, unui nou stil, unui nou mod de gândire etc. Aşadar, organizarea şi integrarea subsistemului aptitudinal în plan individual ia aspectul unei piramide, la baza căreia se situează procentul relativ ridicat al persoanelor cu potenţial aptitudinal special deasupra mediei comune; la un etaj mai sus, se situează procentul semnificativ mai scăzut al persoanelor care ating nivelul talentului; la vârful piramidei se situează procentul foarte mic al persoanelor de geniu. 17.5. Imaginea de sine; rolul ei reglator în sistemul personalităţii Omul percepe şi-şi formează un model informaţional-cognitiv nu numai despre obiectele şi fenomenele lumii externe; el se percepe şi pe sine însuşi, se autoanalizează şi se autointerpretează în primul rând ca realitate fizică, ca înfăţişare exterioară, formându-şi o imagine mai mult sau mai puţin obiectivă şi completă despre Eul fizic, asociată cu judecăţile de valoare corespunzătoare (frumos-urât, agreabil-deza-greabil, puternic-slab etc), iar în al doilea rând, se percepe, se autoanalizează şi se autointerpretează ca realitate psihosocială, sub aspectul posibilităţilor, capacităţilor, aptitudinilor şi trăsăturilor caracteriale, formându-şi, de asemenea, o imagine mai mult sau mai puţin fidelă şi obiectivă despre Eul său psihic, spiritual, despre statusul social, asociată şi aceasta cu judecăţi de valoare (capabil-incapabil, înzestrat-neînzestrat, tolerant-intolerant, bun-rău etc). Astfel, imaginea de sine ne apare ca un complex construct mintal, care se elaborează treptat în cursul evoluţiei ontogenetice a individului, în paralel şi în strânsă interacţiune cu elaborarea conştiinţei lumii obiective, printr-un lung sir de procese şi operaţii de comparaţie, clasificare-ierarhizare, generalizare-integrare. Cele două componente de bază ale ei (imaginea Eului fizic şi inaginea Eului spiritual, psihic şi psihocial) nu numai că se întregesc reciproc, dar interacţionează şi se intercondiţionează în mod dialectic: ele se pot afla în relaţii de consonanţă sau de disonanţă, având acelaşi rang valoric în complexul vieţii şi activităţii individului, sau de subordonare, uneia atribuihdu-i-se o valoare (un preţ de cost) mai mare decât celeilalte. Formarea imaginii de sine nu este nici un proces exterior, care se desfăşoară cumva pe lângă dinamica evolutivă a organizării interne a personalităţii, nici un lux complicativ inutil; dimpotrivă, ea se întrepătrunde organic şi constituie o direcţie esenţială a devenirii personalităţii însăşi şi, sub aspect pragmatic-instrumental, reprezintă o cerinţă legică necesară a unei relaţionali şi coechilibrări adecvate cu lumea externă. In virtutea simplului fapt că omul este o fiinţă intrinsec activă, imaginea de sine se include încă de la început ca factor mediator principal între stările interne de necesitate (motivaţie) şi situaţiile şi solicitările externe. Modul general de raportare a individului la realitate, gradul de veridicitate şi adecvare a opţiunilor, hotărârilor şi acţiunilor vor depinde nemijlocit de calitatea imaginii de sine (completitudine, fidelitate, obiectivitate). Ori, comparând indivizii între ei, se constată existenţa unor mari deosebiri în ceea ce priveşte caracteristicile structural-funcţionale ale imaginii de sine. Astfel, la unii, aceasta are un caracter difuz, vag, este structurată mai mult pe criterii de ordin impresiv-subiectiv decât pe criterii de ordin cognitiv- obiectiv, este rigidă şi refractară la influenţe externe care reclamă schimbare; la celălalt pol se situează persoanele la care această imagine este elaborată la un grad înalt de completitudine şi obiectivitate, este permanent deschisă spre lume, implică operatorii comparaţiei, ai revizuirii critice şi ai acceptării eventualelor influenţe de schimbare. Intre cele două extreme se interpune o gamă întinsă de variaţii şi nuanţe, care susţin registrul deosebirilor interindividuale în plan comportamental. In planul cunoaşterii, formarea imaginii despre sine devine posibilă datorită capacităţii de autoscindare pe care o posedă conştiinţa umană, aceea de a face propriul său suport şi mecanism obiect al investigaţiei şi analizei. Prin intermediul acestei capacităţi, individul este în acelaşi timp şi subiect (cel care realizează procesele de prelucrare-integrare a informaţiei, şi obiect (cel ce furnizează informaţii, cel ce este supus investigaţiei cognitive). Omul ajunge la o anumită imagine despre sine nu numai pe calea autoperceperii şi autocontemplării izolate, ci şi prin relaţionare inter-personală, prin compararea succesivă cu imaginile pe care el şi le formează despre alţii şi cu imaginile pe care alţii şi le formează despre el. Tocmai prin intermediul opiniilor şi aprecierilor celorlalţi, el începe să se raporteze la sine cât de cât obiectiv şi să întreprindă o acţiune sistematică de autocunoaştere. Indiferent că ne convin sau nu, imaginile celorlalţi despre noi intră necondiţionat, chiar şi prin intermediul inconştientului, în componenţa imaginii despre sine. Din punct de vedere direcţional sau vectorial, imaginea despre sine prezintă trei faţete interconectate: faţeta „aşa cum se percepe şi se apreciază subiectul la momentul dat", faţeta „aşa cum ar dori subiectul să fie şi să pară" şi faţeta „aşa cum crede subiectul că este perceput şi apreciat de alţii". Fiecare din aceste faţete îndeplineşte o funcţie reglatoare specifică în organizarea şi desfăşurarea comportamentului, introducând medierile sale în raportul dintre solicitările interne şi cele externe. Prima faţetă („aşa cum se percepe şi se considerăindividul la momentul dat") se include ca verigă mediatoare Jo organizarea şi desfăşurarea comportamentului situaţional curenţ^articipând nemijlocit la formularea scopurilor şi alegerea mijloacelor. Celalte două stau la baza proceselor interne de automodeiarft|ri<autoperfecţionare şi a reglării relaţionalii interpersonale. Pe plan mai general, funcţia Imaginii despre sine, în unitatea celor trei faţete menţionate, rszidă în obţinerea şi menţinerea identităţii, căreia îi revine un rol esenţial în delimitarea solicitărilor interne de cele externe, în stabilirea atât a punctelor de concordanţă, cât şi a celor de incompatibilitate şi opoziţie dintre ele. De îndată ce imaginea şi conştiinţa de sine prind contur, individul începe să-şi afirme propria sa identitate în raporturile cu lumea, opunându-se din interior oricărei uniformizări şi dizolvări în ceilalţi. Şi oricât de ample şi intense ar fi schimburile şi transferurile reciproce de experienţă între indivizii unui grup, graniţele identităţii lor individuale nu se anulează, ci, dimpotrivă, se accentuează. A avea o identitate înseamnă, în mod practic, a fi cineva, a ocupa o anumită poziţie în contextul social, a juca.un anumit rol, de a dispune de un anumit statut. Nevoia de identitate are, presupunem, un substrat biologic. Astfel, animalele de aceeaşi specie se constituie în diverse formaţii (castă, turmă), în cadrul cărora „membrii" se acceptă pentru că se recunosc reciproc. Intruşii sunt respinşi, chiar dacă aparţin aceleiaşi specii. Referindu-se la acest aspect, K. Lorentz spune: „în comportamentul lor faţă de membrii propriei comunităţi, animalele pe care le vom descrie constituie adevărate modele în ceea ce priveşte virtuţile lor sociale. Dar ele se preschimbă în autentice fiare de îndată ce au de-a face cu membri ai unei comunităţi diferite de cea proprie" (Lorentz, 1935). Formele de viaţă socială ale omului sunt foarte diferite: familia, cercul rudelor şi prietenilor, grupul socio-profesional de la locul de muncă, grupul celor care exercită aceeaşi profesie, organizaţia profesională sau politică, clasa socială, naţiunea etc. Ele reprezintă tot atâtea forme de realizare a schimburilor dintre individ şi colectivitate şi de confruntare a solicitărilor interne şi a celor externe. Se poate vorbi de existenţa a două categorii mari de semne de identitate: transmise (înnăscute) şi dobândite. Semnele de identitate transmise sunt cele pe care individul le primeşte prin însuşi faptul că s-a născut: numele, data şi locul naşterii, trăsăturile bioconstituţionale şi fizionomice, structura temperamentală. Numele constituie una dintre cele mai importante „surse" ale identităţii în raporturile cu lumea şi factorul integrativ central al imaginii despre sine. El este alcătuit de regulă din două secvenţe semantice distincte, una semnificând apartenenţa la o familie prin care în imaginea despre sine se introduc şi caracteristici definitorii ale arborelui genealogic, ale antecesorilor (părinţi, bunici, străbunici, unchi, mătuşi, veri etc), servind la fundamentarea relaţiilor cu oamenii din afara familiei de apartenenţă, cealaltă, numele propriu, fiind destinată, în primul rând, diferenţierii indivizilor în cadrul familial. în multe limbi, numeroase nume de familie au caracter patronimic, întrucât prin însăşi structura lor denotă că purtătorul este „fiul lui O" (Ceauşu, 1983). încă de la naştere, copilul este investit cu identitatea de famijie, care, ulterior, se dezvoltă în imaginea despre sine, prin care se preia la nivel individual întreaga încărcătură de statut social (ridicat sau scăzut) a spiţei. Desigur, nu există nici un temei pentru a presupune că odată cu numele de familie individul primeşte efectiv şi calităţile sau defectele prin care antecesorii săi şi-au creat în timp statutul lor profesional şi social. Se ştie, însă, că, în orice societate, faptele meritorii din trecut constituite în tradiţie, exercită un gen de presiune asupra individului, care îl determină să meargă pe un făgaş asemănător, să acţioneze dacă nu la fel, cel puţin într-o manieră care să învedereze aceleaşi virtuţi. Unele persoane se identifică atât de mult cu imaginea trecutului familial, mai ales dacă acesta este prestigios, încât consideră că în mod necondiţionat şi automat acest prestigiu trebuie să treacă şi asupra lor, indiferent de realizările şi meritele personale. Pentru aceasta, unele premise sunt create chiar de mecanismele sociale de evaluare şi selecţie, în anumite elemente ale lor, acestea sunt dominate de subiectivism, arbitrariu şi prejudecăţi, acordându-se o atenţie exagerată originii familiale şi sociale a individului. Astfel, înainte de a fi făcut dovada unor competenţe şi a unor merite personale, prin simpla apartenenţă la o anumită familie, unii indivizi sunt preferaţi favorizându-li-se mai mult decât altora mişcarea pe orbita relaţiilor şi ierarhiei sociale. Data şi locul naşterii particularizează, de asemenea, individul, oferind elemente ce servesc la identificarea lui, respectiv, la amplasarea într-un anumit loc al contextului social. Data indică, evident, vârsta, ceea ce explică de la început o serie de particularităţi de conduită. Locul naşterii evocă particularităţile de mentalitate, de conduită ale populaţiei din regiunea respectivă. (Acestea capătă semnificaţie deosebită in constituirea imaginii despre sine a individului în cazul în care populaţia este stabilă în locul respectiv şi individul îşi petrece în cadrul ei copilăria, adolescenţa şi tinereţea - principalele perioade în care se plămădeşte şi se consolidează structura personalităţii). Semnele enu- merate mai sus funcţionează permanent, ele nefiind condiţionate de prezenţa fizică a individului. Există însă altele - particularităţile bioconstituţionale de rasă, talie, conformaţie, culoarea pârului, ochilor, aşa numitele semne particulare etc. - care acţionează numai prin prezenţa purtătorului lor, individul. Ele se fixează de asemenea în imaginea despre sine şi influenţează modul de relaţionare şi comportare a individului în diferite situaţii şi contexte. în acelaşi timp, ele servesc la diferenţierea indivizilor între ei la prima vedere, înainte ca aceştia să se fi manifestat comportamental furnizând atât observatorilor externi, cât şi individului însuşi, informaţia despre unicitate. Aşa cum am subliniat mai înainte, pe lângă conştiinţa comunităţii, a asemănării cu alţii, fiecare persoană posedă conştiinţa unicităţii sale individuale, a unor caracteristici proprii exclusiv ei, prin care se deosebeşte de toţi ceilalţi. Trebuie menţionat că semnele acestea exterioare pot deveni principale în evaluare şi autoevaluare, generând relaţionali şi preferinţe mult prea subiective şi superficiale, pentru a asigura o eficienţă pptimă a activităţilor. Aici, dimensiunea motivaţional-afec-tivă are o pondere precumpănitoare, devenind o frână în calea implicării mai directe a proceselor cognitive de care ţine realizarea cerinţelor fidelităţii şi obiectivitătii în evaluare. Semnele dobândite ale identităţii furnizează informaţie despre conţinutul însuşi al personalităţii, aşa cum se dezvăluie el în comportament şi în performanţe. Ele încep a se releva şi impune încă din primii ani de viaţă ai copilului, prin abilităţile manifestate în dezvoltarea mersului, a limbajului, a deprinderilor sensori-motorii, a memoriei, atenţiei şi inteligenţei. Ulterior, acestora li se adaugă performanţele şcolare, rezultatele în diferite competiţii sportive, artistice, ştiinţifice. Momentul însă cel mai important sub aspectul dobândirii unei identităţi autentice şi al verificării obiective a imaginii despre sine îl reprezintă debutul integrării active în viaţa socială prin profesie. Dinamica ulterioară a comportamentului va depinde, pe de o parte, de performanţele efective obţinute la locul de muncă şi de aprecierea lor socială, iar pe de altă parte, de „faţeta proiectivă" a imaginii despre sine („cum ar dori să fie"). După acest din urmă aspect, oamenii pot fi împărţiţi în două categorii: cei care, atingând un anumit plafon, caută să se menţină la acel nivel, mulţumindu-se cu ce au realizat sau realizează (Self- sufficiency), şi cei la care rămâne activă o lungă perioadă de timp tendinţa autodepăşirii, mutând de fiecare dată mai sus ştacheta aspiraţiei şi expectaţiei. Forma superioară de manifestare a identităţii dobândite este, fără îndoială, creaţia susţinută de metamotivaţie. O imagine despre sine în care domină metamotivaţia crează cele mai bune condiţii pentru concordanţa dintre solicitările interne şi cele externe şi, totodată, baza cea mai largă de inserţie şi integrare socială a individului. Concluzionând, putem spune că imaginea despre sine reprezintă un gen de filtru prin care trec şi se compară atât solicitările interne proprii ale individului (motivele şi scopurile activităţii lui), cât şi solicitările externe, condiţionând modul concret de a proceda al persoanei la fiecare împrejurare şi situaţie particulară. Ea se evidenţiază şi în modul de ierarhizare şi integrare a pretenţiilor, drepturilor, pe de o parte, şi a răspunderilor şi obligaţiilor, pe de altă parte. Corespunzător, ea devine un factor optimizator şi protector al echilibrului şi sănătăţii psihice sau, dimpotrivă, un factor predispozant la dereglare şi tulburare patologică. In jurul imaginii despre sine se elaborează şi mecanismele de apărare a Eului. Apărarea constă în modalităţi speciale de efort pentru a face faţă stressului psihic care rezultă din conflictul dintre solicitări (interne şi externe). Recurgând la un mecanism de apărare, persoana se angajează în Self- deception în ceea ce priveşte natura acestor solicitări conflictuale şi în felul acesta pare să se rezolve conflictul şi să se reducă stressul pricinuit de el. Autodecepţia sau apărarea este comună tuturor şi ea capacitează pe majoritatea oamenilor să trăiască rezonabil, fără a mai continua să înfrunte problemele care şunt prea dificile pentru a se coechilibra cu ele într-un mod mai bun. De exemplu, o modalitate de a ne menţine echilibrul în faţa inevitabilităţii morţii este de a înceta să ne mai gândim sau să mai vorbim despre acest subiect (cea mai mare parte a timpului). întâlnim persoane care, în pofida faptului că suferă de un cancer incurabil, refuză să admită că sfârşitul lor este inevitabil şi apropiat, făcând proiecte şi planificând activităţi viitoare, ca şi când ar mai avea de trăit încă o viaţă. Pentru prima dată, o analiză sistematică a fenomenului de apărare împotriva tensiunilor psihologice nocive, bulverisante a făcut-o Freud. Ulterior, problema a fost abordată şi de alţi autori, fiecare din ei încercând să identifice şi mijloacele sau mecanismele concrete prin care tendinţa de apărare să poată fi realizată efectiv. în acest cadru, vom enumera pe cele mai importante. Reprimarea era considerată iniţial de către Freud ca forma fundamentalii a apărării, toate celelalte fiind doar variaţii ale ei. în esenţă, reprimarea este procesul prin intermediul căruia evenimentele ameninţătoare generatoare de tensiune şi anxietate ca şi ideile şi trăirile aşocia'.e eu ele sunt împinse în afara conştiinţei subiectului, astfel încât acesta sa nu-şi mai dea seama de existenţa lor. Printr-o atare autodecepţie, persoana se protejează împotriva unui pericol şi a unei anxietăţi subiective intolerabile care ar fi putut apare dacă i s-ar fi permis impulsului să se manifeste. în acest gen de apărare, persoana poate să distorsioneze mai departe realitatea ameninţătoare, dezvoltând impulsul sau trăirile şi ideile legate de ea. Astfel, o persoană poate nega că este supărată, în ciuda evidenţei comportamentale a stării de supărare. Strâns legată de reprimare şi negare este starea reactivă (reaction formation). în cazul acestui mecanism de apărare, persoana face un pas mai departe în negarea impulsului, afirmând vehement unul opus. Astfel, nu numai că neagă sentimentul de ură faţă de cineva, dar îşi declară cu putere dragostea pentru persoana respectivă. Incidental, una din ipotezele curente în medicina psihosomaitcă privind etiologia ulcerelor este legată de o asemenea formaţiune reactivă: victima ulcerului este adesea o persoană puternic controlată, puternic ambiţioasă şi perseverentă, care manifestă actualmente opusul puternicelor şi cronicelor impulsuri de dependenţă. Atitudinile dezvoltate în formaţiunea reactivă sunt considerate continui pentru a edifica o calitate convingătoare şi stabilă a personalităţii, în timp ce negarea este o manevră direcţională specific asupra unui singur eveniment. O altă categorie de mecanisme de apărare include intelectualizarea, izolarea şi anularea. în intelectualizare, subiectul se decuplează de conţinutul emoţional al unei experienţe sau al unei situaţii şi îl examinează integral din punct de vedere obiectiv, raţional. Aceasta este o apărare destinată a face faţă ameninţărilor care îşi au originea în mediulextern. Un exemplu edificator al unui astfel de mecanism în funcţionare normală îl găsim în experienţa studentului în medicină. Prima lui analiză şi disecţie parţială a unui cadavru uman este o experienţă potenţial terifiantă şi o reacţie emoţională la aceasta ar putea să- ^ descalifice în strădania ulterioară de a deveni un medic, care învaţă să abordeze ţesuturile umane, suferinţa umană şi chiar moartea într-o manieră destul de detaşată, pentru a se proteja împotriva supra- implicării afective ce l-ar face ineficient în exercitarea atribuţiilor şi răspunderilor medicale. Astfel, studentul trebuie să se detaşeze intelectual atunci când efectuează o disecţie sau examinează un organism bolnav şi să se comporte în plan afectiv ca şi când ar vedea asemenea lucruri în cărţi sau atlase. în mecanismul defensiv al izolării, persoana poate separa două activităţi mentale incompatibile după modalitatea de reducere a conflictului. Acest mecanism este strâns legat de intelectualizare, deoarece în intelectualizare subiectul izolează sau separă experienţa sa emoţională de activitatea intelectuală. In izolare, subiectul poate reţine ambele valori incompatibile , menţinându-le separat una de alta, fără distress. în raporturile sale cu familia, o persoană poate fi amabilă şi afectuoasă, în timp ce în raporturile cu alţii se manifestă răutăcios şi intolerant. Cele două patternuri experenţiale rămân izolate unul de celălalt, întocmai cum în intelectualizare percepţia şi gândirea se menţin separat de sentimente. Intim legat de intelectualizare şi izolare este mecanismul anulării, în care o persoană încearcă, prin repetarea continuă a unui impuls, a unor trăiri sau acţiuni, să le slăbească şi să le ia sub control. în loc să dea uitării experienţa perturbatoare anterioară individul poate visa la ea în mod repetat, poate discuta despre ea sau o poate re-examina recurent. Numai reactualizând-o şi revăzând-o iarăşi şi iarăşi şi manipulând-o într-un anumit mod, într-un efort de a o înţelege şi stăpâni, individul simte că se eliberează de stressul pe care experienţa respectivă i 1-a provocat. Dacă mecanismele de apărare sunt bune sau rele, aceasta este o chestiune de valori şi, cum am mai menţionat mai sus, implică aceeaşi problemă a judecăţii de valoare, ca orice gen de aranjament. Dar folosirea extensivă a acestor mecanisme poate avea pentru individ consecinţe nefaste în sfera sănătăţii psihice (mintale). în virtutea acestui fapt, mulţi cercetători consideră comportamentele defensive ca patologice şi orice gen de apărare a Eului dusă la extrem pare să se asocieze cu un anumit pattern de simptome psihopatologice. 17.6. EUL Nivelul blocurilor sau subsistemelor structural-funcţionale de care ne-am ocupat în cadrul acestui capitol, deşi constituie un pas esenţial în realizarea unităţii şi integralităţii sistemului personalităţii, nu reprezintă punctul integrativ terminal. Procesul de integrare pe verticală continuă la un nivel şi mai înalt, supraordonat, unde se produce cu adevărat efectul de emergenţă psihologică globală, care face ca toate componentele şi subsistemele particulare să se articuleze şi să se subordoneze finalităţii de ansamblu a sistemului. Vom numi acest nivel, nivelul Eului. Termenul are un sens diferit de cel în care este utilizat în psihanaliză. Astfel, dacă în psihanaliză el semnifică o instanţă particulară a personalităţii, în contextul de faţă el desemnează chintesenţa întregului proces de devenire şi integrare a personalităţii. Eul este ceea ce diferenţiază, individualizează, dă consistenţă ontologică şi delimitare, prin autodeterminare şi autoînchidere, personalităţii în raport cu mediul. Trăsăturile sale definitorii sunt reflexivitatea („Eu sunt Eu, nu sunt tu, nici el sau ei"), adresabilitatea („Eu mă raportez la cei din jur, la lume, ca Eu"), transpozabilitatea („Eu mă compar cu alţii şi mă transpun în situaţia lor), teleonomia (orientarea finalistă, spre scopuri). Structurarea personalităţii la nivelul Eului se realizează printr-o corelare dinamică şi complexă, dialectic-contradictorie, a conştiinţei despre lumea externă şi a conştiinţei de sine, în tot cursul ontogenezei. Ca nivel funcţional specific, Eul începe să se manifeste de-abia în jurul vârstei de trei ani, când, în plan psihologic intern, se produce acea restructurare calitativă care face posibilă autoraportarea (reflexivitatea). Până la această vârstă, copilul se raportează la sine ca la o altă persoană, vorbeşte despre sine la persoana a treia: acţiunea sau starea nu sunt ale Eului, ci ale lui Georgel sau Ionel (cum îl cheamă pe el). Prima manifestare a Eului va consta în trecerea copilului din ipostaza pasivă de obiect în cea activă de subiect. Verbalizarea acestui salt prin cuvântul autorefenţial Eu va imprima un curs cu totul nou dezvoltării ulterioare a personalităţii. Aceasta se va desfăşura sub semnul accentuării şi afirmării propriei identităţi, a atingerii anumitor obiective şi standarde existenţiale. Din punct de vedere structural, Eul include trei componente in-tercorelate şi reciproc integrate: Eul corporal (imaginea valorizantă a mediului intern al organismului - cenestezia, imaginea valorizată a constituţiei fizice - morfotipului, trăirile afective legate de acestea, ansamblul trebuinţelor biofiziologice etc), Eul psihologic (imaginea despre propria organizare psihică internă, trăirile afective legate de aceasta, motivaţia - nevoia de autorealizarare, de autoperfecţionare, voinţa de acţiune etc.) şi Eul social (imaginea despre locul şi rolul propriu în societate, sistemul valorilor sociale interiorizate şi integrate, motivele sociale, motivele de statut, sentimentele sociale, voinţa de interacţiune şi integrare socială). Gradul de elaborare a celor trei componente, ca şi modul de articulare şi integrare a lor, diferă de la un individ la altul, rezultând astfel profile variate ale Eului. Astfel, s-ar putea delimita patru profile de bază: 1) somatic (dominanţa în cadrul Eului a componentei bioconstituţionale, narcisismul fiind o formă particulară a acestei relaţii; 2) spiritual (dominanţa în cadrul Eului a componentei psihice, a centrării pe cunoaştere, pe nevoia de înţelegere, pe creaţie); 3) social (dominanţi în cadrul Eului a componentei sociale, cu centrarea pe nevoia de statut, de prestigiu sau pe motivaţia supraordonată a binelui general); 4) mixt (relativ echilibrata integrare a celor trei componente „primare"). M. Zlate (1999) a elaborat o schemă de diferenţiere pentru personalitate (personalitatea reală, personalitatea autoevaluată, personalitatea ideală, personalitatea percepută, personalitatea proiectată şi personalitatea manifestată). Credeai că ea se poate aplica şi Eului, considerat în plan dinamic. Asifel, putem distinge: Eul real (ansamblul atributelor structural-funcţionale aşa cum se prezintă ele la un moment dat, neraportate la un evaluator); Eul autoevaluat (imaginea retro-proiectată a subiectului despre „atributele" Eului său); Eul ideal (tabloul atributelor Eului pe care subiectul şi-ar dori să le aibă); Eul perceput (ansamblul reprezentărilor ideilor şi aprecierilor pe care subiectul şi le formează despre Eul celorlalţi); Eul proiectat (ansamblul reprezentărilor, părerilor şi aprecierilor pe care subiectul crede că alţii le au despre Eul său); Eul obiectivat (trăsăturile şi particularităţile exprimate în comportament). Aceste laturi interacţionează şi se condiţionează reciproc, ceea ce face ca Eul să nu rămână o entitate statică, ci să fie o realitate înalt dinamică, individul fiind permanent preocupat de Eul său. Locul şi rolul Eului în structura personalităţii: probleme controversate ZlateM., Eul şi personalitatea, Ed. Trei, ed. a IU a, Bucureşti, 2002, pp. 103 -121. Creşterea interesului cercetătorilor pentru problematica Eului este generată, după părerea noastră, mai întâi de nevoia căutării unui concept integrator în teoria personalităţii şi mai apoi de necesitatea lămuririi cât mai complete şi adecvate a acestuia, în acord cu cuceririle actuale ale ştiinţei psihologice şi îndeosebi cu a ramurilor ei aplicative. Şi cum realizarea acestui deziderat este destul de dificilă, se recurge la emiterea unor alternative sau ipoteze contradictorii, la reţinerea şi negarea altora, astfel încât intenţia iniţială se transformă în cele din urmă în contrariul ei. în loc de unitate întâlnim diversitate, în loc de convergenţă, apar puncte de vedere divergente, în loc de armonizarea ideilor, asistăm la absolutizarea sau unilateralizarea lor. Acest fapt a reieşit cu pregnanţă din evoluţia concepţiilor despre Eu schiţată într-un alt material . Cum însă analiza istorică, diacronică, îşi are dezavantajele ei, în acest studiu ne propunem să abordăm frontal, sincronic problematica Eului insistând asupra unor controverse (mai vechi sau mai noi) cu intenţia de a surprinde mai exact locul şi rolul Eului în structura personalităţii. EUL ŞI NATURA SA PSIHICĂ Unul dintre psihologii umanişti, C. E. Moustakas (1959), considera într-o lucrare dedicată Eului că „este mai uşor să simţi Eul decât să-1 defineşti" . Şi totuşi definiţiile n-au lipsit şi continuă să nu lipsească. Ele sunt însă atât de diverse, cu accente atât de diferite, încât par a fi descurajatoare. în continuare redăm câteva dintre ele. „Eul este un luptător pentru scopuri... Eul nu este decât gândirea momentului, întotdeauna diferită de gândirea imediat anterioară" (W. James, 1890) , „Eul rămâne veşnic simţire subiectivă... Eul este simţire comună tuturor oamenilor, dar în limitele conştiinţei individuale, căci el este un fapt de conştiinţă, trăit şi actual" (Constantin Rădules-cu-Motru, 1927) , „Eul este entitate unică, personaj ascuns privirii din afară, agent al acţiunilor noastre originale şi libere" (Vasile Pavelcu, 1946) , „Eul este ceva de care suntem imediat conştienţi, regiunea, caldă, centrală, strict personală a vieţii, un fel de nucleu al fiinţei noastre" (G. W. Allport, 1981) , „Eul este forma supremă a fiinţei noastre conştiente...; conştiinţa reflexivă constituită într-un sistem de valori proprii persoanei...; forma problematică a fiinţei noastre conştiente" (H. Ey, 1963) , „Eul este o combinaţie de conştiinţă şi de alegeri" (J. T. F. Bugental, 1965) , „Eul este un sistem central al personalităţii care se dezvoltă în patru direcţii: a ceea ce noi dorim pentru noi înşine, a ceea ce noi credem că datorăm altora şi lumii în general, a expresiei noastre personale şi a capacităţii de a ne autorealiza, a autoevaluării" (Char-lotte Biihler, 1967) ; „Eul este conştiinţa de sine, nucleul sistemului personalităţii, care cuprinde cunoştinţele şi imaginea de sine, atitudinile conştiente sau inconştiente faţă de valori" (Paul Popescu-Neveanu, 1978) , „Eul este individualitate conştientă de sine şi afirmată... sediul ansamblului de motivaţii, percepţii, a conştiinţei şi acţiunilor, care condiţionează adaptarea la mediu... nu este o entitate fizică, ci un produs" (Norbert Sillamy, 1980)1 , „Eul desemnează sediul conştiinţei, persoana" (Madeleine Grawitz, 1983) ; „Eul este obiect al propriei sale cunoaşteri şi evaluări... reglator al memoriei şi al biografiei personale" (D. K. Lapsley, S. M. Quintana, 1985) ; „Eul este centrarea psihică a insului, nuclearizarea psihică a acestuia, autoreflectarea sa în propria-i conştiinţă" (Ion Alexandrescu, 1988) . Din multitudinea unor asemenea puncte de vedere se conturează cel puţin trei modalităţi distincte de definire a Eului; prin sublinierea locului şi rolului lui în structura personalităţii; prin stabilirea proprietăţilor lui; prin referiri la componenţa şi structura lui psihică. Nu este deloc greu să observăm că în legătură cu primele două modalităţi de definire a Eului există o mai mare concordanţă de păreri, marea majoritate a autorilor relevând locul şi rolul său central, de nucleu al personalităţii, unitatea, sta- bilitatea lui etc. Domeniul cel mai controversat îl reprezintă natura psihică a Eului, aici opţiunile fiind nu doar relativ diferite, ci şi extrem de contradictorii. Eul este simţire sau gândire? emoţie sau reflexie? — iată marea întrebare care i-a preocupat pe cei mai mulţi autori. în ciuda diversităţii de păreri nu este însă greu să sesizăm şi ceea ce este constant, invariant în concepţiile şi definiţiile amintite. Astfel, majoritatea lor, dacă nu chiar toate, precizează că Eul este fapt de conştiinţă, dar nu orice fel de conştiinţă, ci o conştiinţă reflexivă, însoţită deci de gândire. Apoi, deşi se vorbeşte de conştiinţa imediată sau de conştiinţa superioară, se arată că în cazul Eului este vorba despre conştiinţa de sine. în sfârşit, deşi se fac referiri la o serie de tendinţe fundamentale, variate prin natura şi finalitatea lor, nu se uită să se specifice că esenţial pentru individ este intenţionalitatea sa, orientarea spre realizarea scopurilor. Dacă la aceasta adăugăm şi momentul alegerii, al opţiunii deci al deciziei care implică raţiunea vom înţelege şi mai bine că tendinţa generală este de a se conserva conştiinţa şi gândirea în structura psihică a Eului. Chiar şi acei autori care credeau că „Eul rămâne veşnic simţire subiectivă" sau că la „rădăcina unui Eu abstracţie se află un Eu simţire, intuiţie", consideră că în urma procesului de „limpezire" a Eului de elementele primitive, acesta „prinde schelet" şi se transformă într-o formă superioară. „Eul ieşit din conştiinţa intuiţiei clare ne va da persoana energetică, a profesionistului de vocaţie", în timp ce Eul simţire dă structura mistică a omului primitiv, care este ca un polip lipsit de vertebre — era de părere Constantin Rădulescu-Motru . Iată deci cum gândirea, reflexivitatea, intenţionalitatea, procese prin intermediul cărora omul se cunoaşte pe sine, se gândeşte pe sine, apar ca elemente primordiale ale Eului. In felul acesta se păcătuieşte însă prin uni-lateralizare şi se intră în contradicţie cu datele furnizate de psihologia genetică sau de cea patologică. Prima arată că până a se ajunge la Eul reflexiv, conştient de sine, se parcurg o serie de faze iniţiale, preparatorii în care factorii de ordin afectiv au o mare importanţă. Cea de-a doua precizează că atunci când structurile superioare ale personalităţii se alterează, funcţionale rămân cele afective. Nu este întâmplător faptul că unii autori sesizând lipsa suportului motivaţional-atitudinal din structura psihologică a Eului s-au orientat tocmai asupra acestuia. Muza-fer Sherif (1968) definea Eul ca fiind „o formaţiune dobândită în preparaţia psihologică a individului, constând din atitudini intercalate pe care individul le-a dobândit în relaţia cu propriul corp şi părţile sale, cu capacităţile sale, cu obiectele, cu persoanele, familia, grupurile, valorile sociale, scopurile şi instituţiile care definesc şi reglementează modul său de relaţionare cu ele în situaţii şi activităţi concrete" . Când Eul, adică această „constelaţie de atitudini" (angajamente, poziţii personale, acceptări, respingeri, expectaţii reciproce, identificări cu persoane, valori, scopuri etc.), intră în activitate, atunci comportamentul dobândeşte direcţionalitate pozitivă sau negativă, devine mai consistent şi selectiv. Deşi o asemenea interpretare a Eului este superioară multora dintre cele amintite ea nu a căpătat teren decât o dată cu „redescoperirea" Eului de către psihologie. în momentul de faţă Eul este conceput ca organizator al cunoaşterii şi ca reglator al conduitei dispunând însă, atât într-un caz, cât şi în altul, de o puternică bază afectiv-motivaţională. Este studiat rolul Eului, în procesele de prelucrare a informaţiilor, se formulează teorii asupra Eului în care locul central îl au emoţiile şi prelucrarea preconştientă a informaţiei, se analizează procesele Eului (inteligenţa reflexivă, „pierderea" Eului în lumi imaginate, utilizarea particulară a mecanismelor de apărare) bazate pe implicarea concomitentă a aspectelor cognitive, afective şi motiva-ţionale . A. Pratkanis şi A. G. Greenwald (1985) , rezumând cercetările din ultima decadă privitoare la Eu ca „organizator al cunoaşterii", constată că acesta este interpretat în termenii a patru caracteristici: 1. Eul este o structură de cunoaştere; 2. conţinutul acestei structuri variază de la o persoană la alta; 3. Eul este un focar al perspectivei afective; 4. Eul dispune de faţete difuze (publice, personale şi colective), fiecare contribuind la perspectiva afectivă a Eului. Toate aceste caracteristici sugerează că Eul este o schemă atitudinală centrală, complexă, specific personală. După părerea autorilor, considerarea Eului ca organizator al cunoaşterii ar putea aduce date noi, contribuind astfel la lămurirea multor probleme care înainte păreau a fi ciudate. H. Markus (1987) analizând structura Eului, acţiunile lui (fixarea scopurilor, pregătirea cognitivă pentru acţiune, ciclul cibernetic), procesele intrapersonale mediate de Eu (prelucrarea informaţiilor, reglarea afectelor, motivaţiei) şi proceselor informaţionale (percepţia socială, alegerea situaţiei şi a partenerului, strategiile de interacţiune) ajunge la concluzia că Eul este o structură activă, interpretativă, permanent implicată în reglarea comportamentului. Conceptul de Eu, apreciază el, apare în literatura de specialitate ca o componentă critică a sistemului afectiv şi cognitiv al individului. La rândul său, Susan Hales (1986)- , într-un studiu incitant referitor la necesitatea regândirii problematicii psihologiei, susţine opinia că teoriile şi cercetările viitoare care nu vor lua în considerare consecinţele motivaţionale ale proceselor autoreflexive şi experienţelor afective însoţitoare, vor fi inadecvate. Remarcăm cum imaginea unilaterală sau cel mult compozită a Eului, bazată pe ansamblări de fragmente, este din ce în ce mai mult părăsită şi înlocuită cu imaginea lui globală, complexă, unitară. Şi totuşi o întrebare persistă: care este natura psihică a Eului? Dintre toate teoriile formulate în psihologia socială cea care ar răspunde mai bine la întrebarea de mai sus este, după părerea noastră, teoria constructelor personale a lui G. Kelly. După cum se cunoaşte, constructul este o imagine, un model al lumii, un discriminant creat de persoană, care dă sens şi direcţionalitate comportamentului. Spre deosebire de concept care reflectă ceea ce este invariant în realitate, constructul este o reprezentare personală a lumii, folosită pentru a-i da sens, pentru a o anticipa, un fel de „unealtă spirituală" prin care discriminăm, organizăm şi anticipăm realitatea. „Bun" sau „rău", „inteligent"- „prost", „cum sunt"-„cum aş vrea să fiu", „demn de încredere"-„nedemn de încredere", „cum obişnuiam să fiu"-„cum sunt acum" etc. — reprezintă constructe personale care, după opinia lui Bannister, „nu sunt nişte simple moduri de etichetare a universului nostru, ele sunt căi de încercare de a-1 înţelege şi de a-1 anticipa" . Interrelaţionate între ele, constructele dau naştere unui sistem de constructe, unei reţele complexe, ierarhice şi extrem de personale. Dacă sistemul noţiunilor este aproximativ acelaşi la diferiţi indivizi, dat fiind faptul că noţiunile reflectă esenţialul din realitate, sistemul constructelor este diferenţiat de la un individ la altul. De exemplu, unii dintre noi am putea asimila şi subordona constructul de „inteligent-prost" constructului de „bun-rău", în timp ce alţii nu. Păstrând proporţiile şi asumându-ne riscurile oricărei comparaţii, am putea considera că Eul este un construct sintetic şi personal care izvorăşte din simţire, urcă la reflexie şi se exprimă în conduită, fiind susţinut permanent afectiv-mo- tivaţional. Prin intermediul unui asemenea construct individul se conceptualizează pe sine însuşi, se evaluează şi îşi anticipă comportamentul. Prin termenul de construct aplicat la Eu vizăm nu doar produsul obţinut la un moment dat, ci chiar procesul prin intermediul căruia el se obţine. Avem în vedere mai ales procesul de sintetizare, de implicare şi integrare succesivă a diferitelor componente ale vieţii psihice până la nivelul conştiinţei de sine, adică până la Eu. EUL ŞI CONŞTIINŢA Dacă filosofii au tendinţa de a separa conceptul de Eu de cel de conştiinţă, între ele existând un adevărat abis (pentru Sar-tre, de exemplu, Eul nu este nici formal, nici material în conştiinţă, ci în afara sa, în lume} , psihologii, psihiatrii, psihanaliştii, dimpotrivă, manifestă tendinţa de a le identifica, de a le considera ca fiind sinonime. Că nici una dintre aceste poziţii nu este corectă, nu e prea greu de demonstrat. Mult mai în acord cu realitatea ar fi să considerăm Eul şi conştiinţa ca fiind distincte, totuşi complementare, existând concomitent de-a lungul întregii vieţi conştiente a individului. Constantin Rădulescu-Motru a sesizat acest fapt încă din 1927. „Eul se produce înlăun-trul conştiinţei şi devine un factor important în plămădeala acesteia, dar nu se identifică cu conştiinţa întreagă. Conştiinţei îi rămâne o activitate şi dincolo dc Eu... Biologiceşte, conştiinţa precede Eul... Fără Eu însă ea ar fi fost lipsită de un preţios instrument de adaptare... Eul este un transformator al conştiinţei şi nu conştiinţa întreagă" Caracterul transformator al Eului în raport cu conştiinţa este evidenţiat de două dintre proprietăţile lui: Eul este lipicios, adică se identifică uşor cu diverse stări de conştiinţă; totodată, el este şi organizator deoarece în momentul în care s-a lipit de o stare dc conştiinţă, o şi organizează, adică introduce în ea ordinea subiectivă. La rândul său, Allport, după ce definea Eul ca nucleu al personalităţii, scria: „conştiinţa este mai largă decât Eul, personalitatea mai largă decât conştiinţa, organismul mai larg decât personalitatea" . Dar poate nicăieri relaţia dintre Eu şi conştiinţă nu este prezentată mai bine şi mai sugestiv decât la Ey. Gânditorul francez luând ca punct de plecare fiinţa conştientă arăta că înaintea ei există o subiectivitate confuză, o simţire, un câmp de experienţă, în timp ce la un nivel superior de dezvoltare al ei există Eul ca „rezultantă structurală şi istorică a ei", deci ca o subiectivitate conştientă de ea însăşi, care integrează experienţa trecută a individului. „Numai devenind conştientă de ea însăşi conştiinţa devine stăpână pe experienţa sa, prin obiectivarea în propriul Eu"- . Eul se află deci nu la baza fiinţei noastre conştiente, ci în „vârful verticalităţii" acesteia, ceea ce justifică definirea lui ca o „formă superioară de conştiinţă". Nu trebuie să deducem de aici că între subiectivitatea confuză care precede fiinţa conştientă şi subiectivitatea clară care apare ca urmare a procesului evolutiv al conştiinţei ar exista o prăpastie. Ey înţelege că Eul, deşi are rădăcini în subiectivitatea confuză, nu se dezvăluie deplin decât în reflexie. Individul se ridică prin cunoaşterea de sine la conştiinţa de sine. Dar chiar ajuns în formele sale superioare sau în formele ultime ale organizării sale, Eul conservă primele lui configurări ca pe nişte condiţii ale propriei şi permanentei sale construcţii, ori ca baze preistorice ale fiinţei sale. Se degajă din cele de mai sus ideea că Eul este o construcţie treptată, realizată în timp, bazată pe integrări succesive ale stărilor anterioare în cele superioare care devin premise sau condiţii pentru acestea din urmă. Totodată, trebuie să înţelegem că celelalte forme ale conştiinţei (conştiinţa obiectelor, a altor persoane) capătă o nouă înfăţişare şi funcţionalitate o dată cu apariţia Eului. Sunt create astfel premisele raporturilor dintre sine şi altul, a relaţiilor interpersonale, ca legături psihologice, conştiente şi directe dintre oameni. în sfârşit, prin integrarea succesivă în sine a experienţelor trecute, Eul îşi sporeşte nu doar „puterile" sale de influenţare şi dirijare a conştiinţei, ci îşi creează propriul său sistem de informaţii şi de valori. Aşa încât în trecerea omului de la subiectivitatea difuză la subiectivitatea conştientă de sine trebuie să vedem nu numai un simplu proces de apariţie a Eului, ci unul de autofor-mare, autoconstrucţie a Eului, care evidenţiază traiectoria axiologică a persoanei. Din acest punct de vedere, Eul ne apare ca fiind nu doar un simplu nucleu al personalităţii, cum îl considera Allport, sau ca un simplu sistem central al ei în interpretarea Charlottei Buhler, ci ca un adevărat sistem de valori. Aşadar, dacă la început individul se confundă cu propria sa experienţă, pe parcurs, o dată cu apariţia Eului, el şi-o controlează şi valorizează. Rezumând, putem afirma următoarele: conştiinţa este infrastructura Eului, în timp ce Eul este suprastructura conştiinţei; conştiinţa conduce la apariţia Eului, reprezentând una dintre premisele sale fundamentale, Eul este creator de o nouă conştiinţă, în sensul că o dată apărut ridică conştiinţa la un nivel superior de vivacitate, optimalitate şi adaptabilitate. Eul îşi trage seva din conştiinţă, gestează în cadrul ei, îşi sudează treptat pro-priile-i componente, dar o şi controlează, introduce ordinea, îi integrează stările, experienţele, îi dă un sens, o direcţionează, iar în cele din urmă o depăşeşte. EUL ŞI PERSOANA/PERSONALITATEA Şi în legătură cu relaţia dintre Eu şi persoană/personalitate au apărut cele două binecunoscute poziţii contrare, de confundare şi de distingere a lor. Pentru Titchner (1910) „termenul de Eu... desemnează combinaţia particulară a talentului, temperamentului şi caracterului, altfel spus, a constituţiei intelectuale, emotive şi active, care constituie un spirit individual" , cu alte cuvinte, el este identic cu personalitatea. La Guilford (1955) personalitatea este o construcţie bazată pe Eul liber, ceea ce duce în final la confundarea ei cu Eul . Cât priveşte separarea Eului de personalitate, aceasta este întâlnită mai ales la filosofi. Ma-deleine Grawitz, prezentând accepţiunea filosofică a Eului, arăta că acesta este „personalitatea profundă a individului" , deci nu toată personalitatea, ci doar cea profundă. Nici în psihologie nu lipsesc însă interpretările relativ asemănătoare. S. L. Rubinstein (1957), de exemplu, nota: „Fiecare persoană este subiect în sensul „Eu-lui", dar noţiunea de persoană, în contextul psihologiei, nu poate fi redusă la noţiunea de subiect în acest sens specific, îngust"29. Când se referă la sensul noţiunii de subiect în sens restrâns, deci ca Eu, Rubinstein are în vedere subiectul activităţii conştiente, voluntare. Or, arată el, conţinutul psihic al persoanei umane nu este epuizat de motivele activităţii conştiente, el mai cuprinzând diversitatea tendinţelor care nu au devenit conştiente, ca şi stimulările activităţii involuntare. Separarea Eului de persoană/personalitate îşi are originea, după părerea noastră, într-o controversă ceva mai veche, şi anume în încercarea diverşilor psihologi de a răspunde la întrebarea: Eul este anterior sau posterior personalităţii? P. Janet, J. Piaget, H. Wallon, care au studiat evoluţia ontogenetică a copilului, au răspuns tară nici un dubiu: Eul este ultima achiziţie a vieţii psihice, el se află la sfârşitul şi nu la începutul evoluţiei psihice- . Rădulescu-Motru este şi el la fel de categoric: Eul premerge personalităţii; bunul simţ ne spune că Eul este anterior personalităţii; Eul este sâmburele catalizator al personalităţii, fermentul şi nu tiparul ei, el are o putere reglatoare, dar nu constitutivă, în sfârşit, nu trebuie trecută cu vederea nici o altă concepţie, deşi pare a fi curioasă şi gratuită, potrivit căreia Eul nici nu este necesar personalităţii, el putând lipsi fără ca personalitatea să se resimtă. Titchner nota, de exemplu, că în experienţa sa proprie nu a întâlnit Eul nici în gândirea conştientă, concentrată, nici în faptele conştiente care corespund rutinei de fiecare zi, mai mult, nici chiar în situaţiile presupuse a da naştere la conştiinţa de sine în sensul controlului de sine. Concluzia lui este că Eul este ceva accesoriu şi că el nu apare în viaţa conştientă a omului decât ca un „vizitator fortuit" . Prima dintre aceste concepţii este criticată pentru că în locul Eului psihologic, al Eului simţire, pune Eul moral, confundă Eul cu conştiinţa. Cea de-a doua, pentru că nu este consecventă cu ea însăşi. Motru considera, de pildă, că „personalitatea noastră de astăzi este produsul plămădit după legile fixate de istoria omenirii. Eul nu face decât să determine ceea ce demult era pregătit să se desfăşoare. Eul cheamă la viaţă personalitatea" . Or, dacă Eul cheamă personalitatea la viaţă înseamnă că aceasta este anterioară Eului. Cea de-a treia concepţie este învinuită de „daltonism sufletesc" (cum e posibil ca unii să fie torturaţi de Eu, iar alţii să nu-1 cunoască deloc?!), de faptul că înlocuieşte Eul psihologic cu Eul metafizic. Revenind la relaţia dintre Eu şi persoană/personalitate, considerăm că ea este asemănătoare celei dintre Eu şi conştiinţă. Fără a fi identice, Eul şi persoana/personalitatea nu sunt nici despărţite, ci într-o continuă interacţiune şi interdependenţă. Faptul că ele nu coincid, nu reprezintă unul şi acelaşi lucru, nu poate fi tăgăduit. Eul este doar nucleul personalităţii, doar un fapt de conştiinţă individuală, pe când personalitatea se extinde în mediu, îşi trage şi îşi interiorizează numeroasele sale elemente sociale, profesionale, chiar cosmice. Iată cât de bine era intuită distincţia dintre Eu şi persoană/personalitate de către Rădu-lescu-Motru: „Personalitatea se cristalizează în jurul Eului, dar în structura sa în afară de Eu se cuprind şi alte elemente sufleteşti. Eul este licărirea de fulger care dezvăluie încotro merge anticiparea sufletului. Personalitatea este maşinăria solidă care mijloceşte realizarea anticipaţiei. Eul trăieşte în clipita actualităţii, personalitatea în durata trecutului. Unul este momentul, celălalt vectorul forţei" (subl. ns. - M.Z.). Dar în afara acestor diferenţe fireşti, ceea ce trebuie subliniat în primul rând este unitatea şi interdependenţa dintre Eu şi persoană/personalitate. „Fără Eu — scria în continuare Rădulescu-Motru — personalitatea omului ar fi o sistematizare oarbă de tendinţe, asemănătoare instinctelor; fără personalitate, Eul omului ar fi un caleidoscop fără valoare" . Iar concluzia lui era fără nici un dubiu: Eul şi personalitatea trebuie să meargă împreună. Dinamica Eului influenţează dinamica personalităţii, ridicarea lui echivalează cu ridicarea personalităţii până la nivelul principiilor morale şi ideale, în timp ce coborârea lui înseamnă, în cazuri mai grave, disoluţia personalităţii. De asemenea, nivelul de dezvoltare al Eului influenţează nivelul de dezvoltare al personalităţii: când Eul este mai dezvoltat, mai amplu, creşte gradul de conştientizare, de adâncire a gândirii, se amplifică posibilitatea de direcţionare a întregului comportament al persoanei; când însă Eul este mai puţin dezvoltat, persoana are impresia că nu ştie cine este, ce vrea, este derutată. Aşadar, Eul şi personalitatea sunt consubstanţiale, se formează şi evoluează concomitent. Nu ne naştem nici cu Eu, nici cu personalitate, ci vom dobândi Eul, vom deveni personalităţi. Nu este deloc întâmplător faptul că omul devine personalitate atunci când ajunge la conştiinţa de sine, deci când se formează ca Eu, şi nici faptul că degradarea Eului duce inevitabil şi invariabil la degradarea personalităţii. Pe de altă parte, Eul stabileşte o bază contextuală şi o perspectivă mai amplă de interpretare a persoanei/personalităţii. Putem considera că Eul conţine şi exprimă persoana/personalitatea: o conţine în sensul că îi posedă corpul, numele, obiectele, activităţile, trebuinţele, dorinţele, aspiraţiile, sentimentele, convingerile, valorile, rolurile sociale; o exprimă în sensul că o face cunoscută în afară, altora, lumii; o defineşte din interior, simţind-o, gândind-o — şi o reprezintă în exterior, implicând-o acţionai şi social. Mai recent cognitiviştii din psihologia socială interpretează Eul ca „sistem dinamic de atribuiri autoreferente" (V. M. Convington, 1985)35, acestea din urmă fiind activate nu doar de consideraţii raţionale, ci şi de nevoia superioară de a obţine acceptarea Eului în forma unei persoane/personalităţi competente, valoroase. Aceasta duce, în final, la conceperea Eului ca mijloc de promovare a comportamentelor acceptate social. Deschiderea Eului şi a personalităţii către alţii, către societate este evidentă. Implicarea socială a individului este maximal dependentă de gradul de distinctivitate a Eului personal în raport cu Eul altora. Măria Jarymowicz (1987)36 arăta că dacă autodis-tinctivitatea lipseşte, atunci individul este tentat să şi-o caute, să se centreze pe sine, să devină egocentric limitându-şi astfel gradul de implicare socială. Dacă, dimpotrivă, ea este prezentă, se instituie într-o condiţie necesară a decentrării, fapt care facilitează implicarea socială. EUL ŞI TIPURILE DE EURI ŞI DE PERSONALITATE La unul şi acelaşi individ există un singur sau mai multe Euri? — iată o altă problemă îndelung controversată, care persistă şi în prezent. Aparent ea este simplă, răspunsul celor mai multor autori convergând spre acceptarea ideii că ar exista mai multe Euri. Dificultăţile încep de îndată ce se încearcă inventarierea şi desemnarea lor. Parcurgerea literaturii de specialitate arată că Eurile sunt clasificate şi diferenţiate între ele după: a. caracteristicile şi proprietăţilor lor. consistente şi inconsistente (Rogers, 1951); complet sau total actualizate şi incomplet sau parţial actualizate (Maslow, 1954); stabile şi fragile (Pavelcu, 1970); slabe şi puternice (Hare, 1986)37; b. locul şi rolul lor în planul vieţii personale şi sociale a individului: Eul profund, fundamental care exprimă intimitatea psihică a individului şi Eul social, superficial, cu rol de raportare şi implicare a individului în viaţa socială (Bergson, 1888); individual (egoist, temporal) şi spiritual (Eul valoare), adică subiectul ce se poate gândi pe sine cu aceeaşi obiectivitate ca şi pe alţii, în el având loc identificarea subiectului cu valoare şi recunoaşterea sa în valoare (Pavelcu, 1946); Eul intim — format din valorile cărora individul le acordă cel mai mare credit, acestea fiind fundamentale pentru el; Eul social — care înglobează sistemele de valori împărţite de individ cu alte grupuri sociale, cum ar fi valorile de clasă, profesionale etc; Eul public — angajat în contactele umane sau în activităţile în care automatis-mele sunt suficiente (Lewin)38. Clasificarea lui Lewin este deosebit de interesantă deoarece sugerează dinamica Eurilor. Acestea nu sunt statice, constante, ci într-un continuu proces de restrângere sau de dilatare, în funcţie de particularităţile sociale, de trăsăturile de personalitate ca şi de gradul de distanţă socială. De exemplu, unele persoane sunt deschise faţă de altele chiar în planul Eului intim, în timp ce altele sunt repliate pe ele însele, apărându-se şi închizându-se în ele însele, chiar în planul Eului public. La introvertit Eul social se estompează şi toată personalitatea lui este absorbită de Eul intim. Din raţiuni total opuse, Eul social este aproape inexistent la extravertiţi la care Eul public acoperă tot spaţiul lor vital. c. structura lui psihologică internă (sistemul de imagini presupus): Eul subiectiv — imaginea de sine a individului; Eul reflectat — imaginea de sine reflectată în alţii în funcţie de părerile lor (Florian Znanniecki, 1920); Eul autentic — diferit de măştile pe care le poartă individul sau de personajele pe care le joacă; el este cel pe care individul l-ar putea avea dacă şi-ar actualiza fiinţa unică purtată în interiorul său; Eul ideal — ceea ce vrea să fie sau vrea să pară pentru a răspunde la aşteptări, a fi acceptat de alţii, a face faţă presiunilor mediului său; Eul actual — ceea ce este în prezent, un fel de compromis între aspiraţiile profunde şi presiunile mediului spre uniformitate; este un Eu sclerozat deoarece multe dintre resursele individului nu au fost încă actualizate (Bernard Mailhiot, 1968); Eul ideal — ca proiecţie a imaginii de sine, aşa cum persoana gândeşte că ar trebui să fie (Paul Popescu- Neveanu, 1978); Eul imaginar (termenul este nefericit ales, fiind vorba, de fapt, despre imaginea de sine a individului, cum crede că este); Eul aspiraţie sau dorinţă (cum ar vrea să fie), Eul real — cum este (Liviu Antonesei, 1987)39. d. interpretarea lor în termeni de „parte" sau „întreg", „element" sau „totalitate": Eul total şi Eul elementar — de fapt, părţi ale primului (Mead, 1934); Eul vigil, treaz, care apare în starea de veghe şi Eul oniric, din timpul somnului — ambele dând naştere Eului total, care este un Eu divizat şi totuşi unitar (Jean Guillaumin, 1979); Eul totalitar, prin care se sugerează organizarea interioară a Eului, dar şi rolul lui în controlul structurilor cognitive ale subiectului şi a istoriei sale personale (Green-wald, 1980)40. Caracterul totalitar al Eului este evidenţiat de trei proprietăţi ale acestuia: egocentricitatea — constă în faptul că informaţia care priveşte Eul ocupă o poziţie privilegiată în memorie: se ştie că fiecare persoană memorează mai bine acţiunile proprii decât pe cele ale altora; benefectanţa — termen inventat de autor pentru a desemna prin el tendinţa omului de a-şi considera Eul eficace şi competent, fapt ce se remarcă în următoarele: reamintirea succeselor şi nu a eşecurilor; acceptarea responsabilităţilor care conduc la succese şi nu la eşecuri; negarea tendinţei de a face rău cuiva; exarcerbarea tendinţei de a se identifica cu victorioşii şi de a se dezafilia de păguboşi; conservatorismul cognitiv — adică rezistenţa la schimbarea manifestată prin intermediul a două procese: cel al confirmării — tendinţa de a selecta şi reţine informaţiile care confirmă ipotezele, credinţele, opiniile persoanei; cel al „rescrierii memoriei" — cel mai ciudat proces al Eului totalitar, după cum îl consideră autorul, ce constă în schimbarea conţinuturilor memoriei, concomitent cu întărirea şi menţinerea iluziei că nimic nu s-a schimbat. e. criterii combinate care le reunesc aproape pe toate cele de mai înainte. Merită a fi menţionată în acest sens intuiţia de geniu a lui James care a făcut o clasificare cvasicompletă a Euri-lor „strângând" la un loc mai multe criterii. El vorbeşte de existenţa unui Eu material, a unui Eu spiritual şi a unui Eu social, care reunite dau Eul natural, de fapt Eul total al individului. Eurile nu sunt însă statice, ci într-o continuă mişcare, ceea ce duce la ierarhizarea lor după principii morale sau la rivalitatea lor, la apariţia unor conflicte. în aceste situaţii din urmă este necesar ca Eul cel mai adevărat (real, am spune noi, sau autentic), cel mai tare, cel mai profund să „aleagă un număr şi să-şi joace viaţa", intrarea lui în acţiune soldându-se cu volatilizarea tuturor celorlalte Euri. Cum însă James înţelege că Eul nu poate fi interpretat în sine, ci raportat la dimensiunea timp, el arată că dacă raportăm Eul la prezent întâlnim un Eu actual, imediat, definit; dacă îl raportăm la viitor, atunci întâlnim Eul virtual, îndepărtat, nedeterminat. El consideră chiar că individul tinde să avantajeze întotdeauna Eul virtual, tocmai pentru a-1 depăşi pe cel actual41. R. C. Wylie (1984), tot dintr-o perspectivă sintetizatoare, stabileşte şase tipuri de Euri: Eul personal; Eul social; Eul ideal vizavi de cel personal; Eul ideal vizavi de cel social — şi două tipuri de evaluare a Eurilor reieşite din combinarea situaţiei 1 cu 3 şi 2 cu 442. Şi acum să revenim la întrebarea formulată mai înainte: există mai multe Euri sau doar unul singur? In ceea ce ne priveşte, considerăm că dacă Eul este nucleul personalităţii, sistemul ei central, dacă el este consubstanţial personalităţii, apărând şi devenind o dată cu ea, în sfârşit, dacă el conţine şi exprimă personalitatea, nu se poate ca între el şi personalitate să nu existe o strânsă interacţiune, ca structura şi funcţionalitatea lui să nu fie corespondentă structurii şi funcţionalităţii personalităţii. 4ată de ce credem că aşa cum într-unui şi acelaşi individ nu există mai multe personalităţi, ci una şi aceeaşi personalitate ce conţine însă „faţete" diferite, tot aşa într-una şi aceeaşi personalitate nu există mai multe Euri, ci doar unul singur care dispune, la rândul lui, de „faţete" distincte43. Mai mult decât atât, credem că între structura personalităţii şi structura Eului există o simetrie perfectă. Aşa încât la cele şase „faţete" ale personalităţii asociem şase „faţete" ale Eului, şi anume: 1. Eul real (cum este); 2. Eul autoperceput (cum crede că este); 3. Eul ideal (cum ar vrea să fie); 4. Eul perceput (cum percepe Eurile celorlalţi); 5. Eul reflectat (cum crede că îl percep alţii); 6. Eul actualizat (cum se manifestă). Şi aşa cum combinarea specifică a „faţetelor" personalităţii conduce la configurarea unor tipuri de personalitate, probabil că tot aşa modul particular de combinare a „faţetelor" Eului va determina apariţia unor tipuri de Euri, cu profile proprii. Nu există numai personalităţi unitare şi armonios dezvol- tate, instabile, dedublate, accentuate, ci şi Euri unitare şi armonios dezvoltate, instabile, dedublate, accentuate. Corespondenţa structurală şi tipologică dintre Personalitate şi Eu evidenţiază şi mai pregnant interdependenţa lor. Pe această bază vom înţelege că dacă o personalitate este instabilă aceasta se datorează faptului că nucleul ei — adică Eul — este instabil. Cercetările recente au pus în evidenţă faptul că discrepanţele dintre diferitele „faţete" ale Eului (prezente îndeosebi în Eurile instabile, dedublate şi accentuate) corelează cu o serie de vulnerabilităţi emoţionale interpretate ca stări psihologice negative, de disconfort psihic ale personalităţii. De exemplu, E. T. Hig-gins (1987)44 arată că discrepanţele dintre Eul real şi Eul ideal se asociază cu apariţia unor emoţii raportate la respingeri, dezamăgiri, insatisfacţii, în timp ce discrepanţele dintre Eul real şi Eul „aşteptat" (corespondent la ceea ce ar trebui sau s-ar cuveni să fie) duce la instalarea unor stări emoţionale negative de teamă, frică, agitaţie. Aşadar, trecerea pe prim plan a anumitor „faţete" ale Eului, acoperirea întregii scene existenţiale de către ele, armonizarea sau dimpotrivă discrepanţa lor afectează profund (pozitiv sau negativ) personalitatea şi comportamentul său. CONCLUZII 1. Conceperea Eului ca fiind un construct psihic complex derivat din interpenetrarea elementelor cognitive, afectiv-moti-vaţionale şi atitudinale, depăşeşte interpretarea lui unilaterală prin reducere fie la simţire, lîe la reflexie. 2. Considerarea Eului ca existând consubstanţial cu personalitatea, formarea şi devenirea lui producându-se concomitent cu formarea şi devenirea personalităţii, depăşeşte modalitatea veche de interpretare a lui ca fiind anterior sau posterior personalităţii. 3. Postularea punctului de vedere potrivit căruia la unul şi acelaşi individ există un singur Eu, cu „faţete" diferite, interco-relate între ele, ţinteşte spre sublinierea unităţii relative a personalităţii, contrar pulverizării şi fragmentării ei într-o multitudine de Euri. 4. Existenţa unei simetrii între structura şi tipologia personalităţii şi structura şi tipologia Eului oferă un cadru mai larg şi mai dialectic de explicare şi interpretare a ambelor realităţi psihologice. III. Inconştientul - ipostază a psihicului Zamfirescu Y.D., Introducere în psihanaliza freudiană şi postfreudiană, Ed. Trei, 3ucureşti, 2003, pp. 221- 293. Inconştientul şi structura psihicului Descoperirea inconştientului de către Freud pe baza unei experienţe psihoterapeutice a schimbat viziunea existentă despre psihic, care de acum înainte nu va mai putea fi identificat cu conştiinţa. Reamintesc faptul că în psihologia prefreudiană fenomenele care nu aveau atributele conştientei cădeau în afara psihologiei. Intr-o istorie a decentrării concepţiei despre om, descoperirea inconştientului poate fi situată alături de teoria coperniciană şi de teoria evoluţiei din biologie. Aşa cum, prin teoria coperniciană, pământul şi implicit omul pierd privilegiul de a se afla în centrul lumii planetelor, pământul devenind o planetă printre altele; aşa cum, în conformitate cu teoria evoluţiei speciilor, omul pierde privilegiul de a fi încununarea creaţiei, devenind o specie printre altele, rezultat al mutaţiilor şi selecţiei; tot astfel, în virtutea descoperirilor psihanalizei, Eul pierde şi privilegiul de a fi stăpân în propria casă (lumea interioară), dovedin-du-se că este adesea supus forţei inconştientului, omniprezent în gândurile, acţiunile şi operele noastre culturale. împreună cu psihologia, celelalte ştiinţe ale omului au trebuit să ţină seama de existenţa inconştientului. Filosofia, de exemplu, care are ca obiect de studiu spiritul uman, este pusă în situaţia de a renunţa la două din propoziţiile sale fundamentale: la ideea despre puritatea spiritului şi la ideea că spiritul este în mod necesar conştient. Psihanaliza aplicată a documentat convingător impuritatea spiritului (în literatură, religie, filosofie, morală regăsim elemente din sufletul inconştient) şi tot psihanaliza, în special cea jun-giană, a descoperit spiritul inconştient (arhetipurile). De asemenea, disciplinele care studiază comportamentul social al omului — psihologia socială, sociologia, etica, antropologia culturală — vor include în consideraţiile lor inconştientul. Pentru a cita o sursă de au- toritate, noţiunea de Supraeu constituie pentru sociologul Talcot Parsons puntea de legătură directă între psihanaliză şi sociologie prin aceea că descrie interiorizarea valorilor şi normelor sociale. Aş mai menţiona aici etnopsihanaliza, care studiază bolile psihice în corelaţie cu contextele culturale din perspectiva principiilor psihanalizei. In interiorul psihanalizei freudiene, ale cărei principii esenţiale vi le prezint acum, au existat două teorii despre psihic şi structura sa, diferite atât ca grad de elaborare, cât şi în ce priveşte concepţia despre inconştient şi locul său în viaţa psihică. In prima teorie, menţinută până în 1920, psihicul era împărţit în trei instanţe: conştient, preconştient, inconştient. Intre cele trei sisteme există cenzuri care controlează trecearea dintr-unul în altul. Spre deosebire de a doua teorie despre psihic, mult mai elaborată, prima teorie, relativ simplă, pare să aibă ca obiectiv principal găsirea unui loc inconştientu- lui, care apare ca substantiv (instanţă), în structura psihicului. In al doilea rând, separarea în instanţe din prima teorie face inteligibil conflictul psihic care se desfăşoară între instanţe. Cea de a doua teorie despre psihic Principala înnoire adusă de cea de a doua teorie despre psihic o constituie restructurarea viziunii despre inconştient. Acesta nu mai este o instanţă de sine stătătoare, desemnată în planul teoriei printr- un substantiv, ci un atribut al fiecăreia dintre cele trei instanţe care structurează psihicul (Se, Eu, Supraeu), un adjectiv. Ceea ce presupune că inconştientul nu mai este echivalent cu refulatul, cu acele aspecte ale naturii umane respinse de cultură. Şi Eul, care în prima teorie era epuizat de conştient, are o dimensiune inconştientă. De asemenea, Supraeul, instanţă care încorporează valorile fundamentale ale vieţii culturale, este în mare parte inconştient. Pentru prima dată, Freud va vorbi, după 1920, nu numai de un „inconştient de jos", de un inconştient teluric, depozitar al reziduurilor prelucrării zestrei naturale a omului, ci şi de un „inconştient de sus", de un inconştient spiritual. 1.1 Se-ul — instanţa pulsională a psihicului încep prin câteva consideraţii referitoare la traducerea în limba română a termenului german utilizat de Freud — „das Es". Astfel de consideraţii sunt necesare pentru o mai bună înţelegere de către vorbitorii de limbă română a gândirii lui Freud. In limba germană, termenul psihanalitic este rezultatul subs tanti varii pronumelui impersonal „es". In limba de origine prin el se desemnează un impersonal extrauman, cel al forţelor naturii, ca în sintagmele: „es regnet" (plouă), „es schneit" (ninge), „es donnert" (tună) etc. Impersonalul uman, adică absenţa unei persoane determinate ca subiect, este desemnat prin alt pronume — man, ca în expresiile „man sagt" (se spune), „man pflegt" (se obiş- nuieşte) etc. In limba română, prima traducere a lui „das Es" a fost „şinele", traducere realizată mai ales sub influenţa analizei sensurilor profunde ale unor cuvinte din limba română întreprinsă de Constantin Noica în Rostirea filosofică românească. Conform acestei analize, sensurile principale ale cuvântului sine trimit la inferioritate, dar şi la transcendenţă în raport cu subiectul uman, ceea ce m-a autorizat să-1 folosesc pentru a reda inferioritatea şi transcendenţa lumii instinctelor în raport cu subiectul care o conţine. In limba franceză, prima traducere a lui „das Es" a fost „soi", fapt care de asemenea a influenţat prima traducere românească. Principalul inconvenient al amintitei traduceri este că poate crea confuzii terminologice legate de alte orientări psihanalitice. In psihanaliza jungiană, unul din termenii centrali este „das Selbst", care în limba română poate fi tradus doar prin „sine". Insă „das Selbst" şi „das Es" au sensuri deosebite, iar a le traduce în limba română prin acelaşi termen ar conduce la grave neînţelegeri. Pentru a evita acest inconvenient s-a apelat la redarea lui „das Es" prin „se", care exprimă atât impersonalul fenomenelor naturii din sintagma cum ar fi „se înserează", cât şi impersonalul uman din sintagme cum ar fi „se spune", „se obişnuieşte". In limba franceză, în ultima generaţie de traduceri din opera lui Freud se foloseşte pentru a reda impersonalul termenului german pronumele „qa", în timp ce traducerile englezeşti preferă un echivalent preluat din limba latină: „id". In calitate de instanţă a psihicului, Se-ul constituie dimensiunea sa instinctuală (pulsională). Conţinuturile sale sunt reprezentanţii psihici ai instinctelor, în cea mai mare parte inconştiente; caracterul inconştient provine din faptul că anumite pulsiuni, cum ar fi pulsiunea de moarte, nu au acces la conştiinţă, precum şi din faptul refulării, îndepărtării din conştiinţă a anumitor elemente incom- patibile cu cerinţele culturii. O parte din tendinţele pul-sionale pot deveni motive conştiente ale comportamentului. In toate culturile, sexualitatea legată de reproducere, de exemplu, este acceptată. In anumite culturi, agresivitatea este valorizată pozitiv şi deci acceptată. Din punct de vedere economic (aspectul cantitativ al energiei psihice), Se-ul este rezervorul de energie al psihicului; din punct de vedere dinamic (aspectul raportului dintre forţele psihice), Se-ul intră în conflict cu Eul şi Supraeul; din punct de vedere genetic, Se-ul constituie materialul din care se formează Eul şi Supraeul. Cele două instincte/pulsiuni fundamentale sunt, pentru ultima teorie despre psihic, instinctul morţii, căruia îi corespunde principiul repetiţiei, şi instinctul vieţii, căruia îi corespund principiul plăcerii şi forma sa modificată — principiul realităţii. Comparând Se-ul din a doua teorie despre psihic cu inconştientul din prima teorie despre psihic, constatăm că primul preia conţinuturile celui de-al doilea, dar nu mai epuizează sfera de cuprindere a inconştientului, pentru că inconştientul nu se mai suprapune acum cu refulatul. Spre deosebire de prima teorie despre psihic, care punea accentul pe discontinuitatea dintre instanţele psihice, pe de o parte, şi pe cea dintre psihic şi biologic, pe de altă parte, a doua teorie despre psihic privilegiază continuitatea dintre biologic şi psihic, precum şi pe cea dintre instanţele psihice: Eul se dezvoltă din Se. In ceea ce priveşte funcţionarea, Se-ul preia integral caracteristicile funcţionării inconştientului: predominarea proceselor primare, organizarea complexuală, dualismul forţelor pulsionale şi al principiilor care le corespund. 1.2 Eul — instanţa de comandă şi control a psihicului Centrat în jurul conştiinţei, înglobând preconştientul şi având o dimensiune inconştientă, Eul organizează întreaga activitate psihică. Scopul său este de a armoniza cerinţele realităţii externe cu cerinţele Se-ului şi Suprae-ului. Cea mai importantă funcţie a Eului este autoconservarea organismului. Pentru a o îndeplini este indispensabilă cunoaşterea realităţii externe şi acumularea în memorie a experienţelor realizate. O altă funcţie esenţială a Eului, legată de prima, o reprezintă testarea realităţii. Pentru adaptare, distingerea realităţii psihice de realitatea externă este de primă importanţă. Sănătatea mentală a individului depinde de capacitatea de a discerne dacă ceea ce este preceput aparţine lumii interioare sau exterioare. Nevrozele şi psihozele se caracterizează printr-o perturbare mai puţin pronunţată sau mai pronunţată a testării realităţii. A treia funcţie importantă a Eului este modificarea realităţii în funcţie de scopurile sale. Pentru aceasta, Eul îşi utilizează cunoştinţele despre realitate şi acţionează prin intermediul aparatului muscular, al cărui control îl deţine. Una dintre funcţiile interne ale Eului este controlul Se-ului, al vieţii instinctuale: Eul permite doar acea cantitate de satisfacţie pulsională care nu periclitează conservarea organismului. Pentru a realiza funcţia de control a cerinţelor instinctuale, Eul dispune de un set de mijloace defensive numite în psihanaliză „mecanisme de apărare ale Eului". Termenul, şi nu ideea, mi se pare o reminiscenţă a influenţei fizicii clasice asupra psihologiei şi-i prefer varianta „mijloace de apărare ale Eului". Datorită importanţei acestor mijloace defensive, precum şi faptului că împreună alcătuiesc dimensiunea inconştientă a Eului, le voi acorda câteva cursuri ulterioare. Genetic vorbind, Eul se formează din Se şi parcurge o succesiune de etape până la atingerea maturităţii. La început, Eul în formare coincide cu Se-ul şi se pune total în slujba realizării cerinţelor acestuia. Caracteristic pentru primele luni din viaţa copilului, Eul ideal — aşa este numită faza de deplină coincidenţă între Eu şi Se — începe să cadă în desuetudine pe măsură ce realitatea (familia) se opune tot mai mult satisfacerii complete a cerinţelor copilului. Maturitatea psihică este atinsă în momentul în care Eul dobândeşte autonomie în raport cu celelalte instanţe psihice (Se, Supraeu). Aşadar, vom vorbi de un Eu matur atunci când Eul nu mai este comandat de Se şi tutelat de Supraeu, reuşind să-şi îndeplinească funcţia de comandă şi control a vieţii psihice. 1.3 Supraeul sau „inconştientul de sus" Considerat de Freud ca instanţă-cenzor în raport cu Eul, Supraeul, în cea mai mare parte inconştient, are funcţii pe care le putem numi fără rezerve drept spirituale: de conştiinţă morală, de autoobservare, de formare a idealurilor. Ca şi descoperirea refulatului sau a „inconştientului de jos", cum mai este numit, descoperirea Supraeului se bazează pe experienţa psihoterapeutică a lui Freud. Adesea, rezistenţa pe care o opune pacientul de psihanaliză conştientizării refulatului este inconştientă şi este rezultatul acţiunii Supraeului. Descoperirea şi tematizarea „inconştientului de sus" este poate tot atât de importantă ca şi descoperirea inconştientului rezultat din refulare. In felul acesta, atât viziunea despre inconştient a psihanalizei, cât şi viziunea sa despre om devin complete. Conceptul de Supraeu este important nu numai pentru psihologie şi antropologie, ci şi pentru filosofie, unde deschide un nou capitol, şi anume cel dedicat spiritului inconştient. Deşi este indubitabil un termen aparţinând celei de a doua teorii despre psihic, Supraeul nu este lipsit de antecedente teoretice în prima teorie despre psihic, Ca şi în cazul Eului, găsirea de echivalenţe pentru termenul german (das (Ibericii) nu este dificilă. în limba franceză s-a optat pentru „surmoi", iar în limba engleză pentru „superego". unde îi corespunde, de exemplu, termenul de cenzură a visului. Din punctul de vedere al psihanalizei freudiene, formarea Supraeului este legată de declinul complexului Oedip, care statistic vorbind are loc în jurul vârstei de 5-6 ani. In esenţă, este vorba de renunţarea la dorinţele oedipiene (iubire pentru părintele de sex opus şi ostilitate faţă de părintele de acelaşi sex perceput ca rival) şi interiorizarea interdicţiilor reprezentate de părinţi în urma unui proces de identificare. La nucleul Supraeului format din interzicerea dorinţelor incestuoase şi agresive (distructive) care au ca obiect părinţii se adaugă pe parcursul perioadei de latenţă elemente adiacente de ordin etic şi estetic preluate de la educatori, învăţători, profesori. Şi în privinţa Supraeului, psihanaliştii postfreudieni au adus modificări importante concepţiei freudiene. Astfel, Melanie Klein a afirmat existenţa unui Supraeu precoce pornind de la constatarea unei surprinzătoare angoase şi culpabilităţi la copilul foarte mic (sfârşitul primului an de viaţă). Acestea ar rezulta din interiorizarea obiectului primar care asigură instantaneu funcţiile Supraeului. In al doilea rând, spre deosebire de Freud care considera funcţia idealului ca una dintre funcţiile Supraeului şi considera Supraeul şi Idealul Eului ca sinonime, unii psihanalişti contemporani, cum ar fi Daniel Laga- che şi Janine Chasseguet-Smirgel. văd în Idealul Eului o structură aparte şi nu doar o funcţie a Supraeului. Prin aceasta cei doi întâlnesc poziţia mai veche a lui Hermann Nunberg, pentru care Idealul Eului ar fi predominant matern şi ar începe să se dezvolte încă din perioada pre-genitală, în timp ce Supraeul ar fi predominant patern şi s-ar forma pe parcursul fazei falice. Primul, bazat pe iubirea pentru mamă, ar fi stimulativ, în timp ce al doilea, constituit pe baza fricii de pedeapsă, ar fi constrângător. 1.3.1 Morală inconştientă si morală conştientă Importanţa teoretică şi practică (terapeutică şi extra-terapeutică pentru autocunoaştere şi orientare în viaţa cotidiană) a descoperirii şi teoretizării moralei inconştiente mă determină să insist, dintre funcţiile Supraeului, asupra funcţiei morale. Ca tip de moralitate, morala inconştientă face parte dintre moralele eteronome. Comandamentele morale sunt interiorizate fără asimilare în Eu. Formarea Supraeului marchează doar interiorizarea relaţiei dintre părinte şi copil, aşa încât, pentru morala inconştientă, binele şi răul echivalează cu ceea ce obţine aprobarea sau dezaprobarea părintelui interiorizat, iar virtutea supremă o reprezintă supunerea. Şi din altă perspectivă, cea a psihologiei genetice, prima formă de morală din viaţa copilului este de tip eteronom, ceea ce provine din respectul unilateral al copilului faţă de părinte, consideră J. Piaget. In ce priveşte natura interiorizării, aceasta este exclusiv afectivă, fără participarea reflexiei, a alegerii conştiente. Pârghiile interiorizării sunt sentimentele pozitive faţă de părinţi, precum şi cele negative, în special frica. Natura elementelor constitutive ale Supraeului determină caracterul permanent sau tranzitoriu al funcţiilor sale: a) datorită nucleului (interdicţia tendinţelor sexuale incestuoase şi agresive, aşa cum se manifestă în special în perioada oedipiană), Supraeul exercită funcţia permanentă a asigurării integrării individului în cultură. După cum se ştie, una dintre particularităţile esentiale ale omului ca fiinţă culturală o constituie interzicerea incestului; b) în virtutea elementelor adiacente (totalitatea valorilor şi normelor preluate, de asemenea afectiv, ulterior cristalizării Supraeului), morala inconştientă joacă temporar rolul de instanţă morală supremă. Reevaluările morale care se produc pe parcursul vieţii vi- zează tocmai această dimensiune a Supraeului. Din natura moralei inconştiente derivă modul său de funcţionare care este mai bine pus în evidenţă de compararea cu funcţionarea moralei conştiente. Trei vor fi punctele de raportare ale comparaţiei: datoria, culpabilitatea şi mijloacele de acţiune. Din punctul de vedere al datoriei, se poate spune că imperativele care emană de la Supraeu sunt categorice, fiind resimţite de subiect ca o constrângere interioară imediată. Morala inconştientă este o morală a datoriei necondiţionate. Pe bună dreptate, Ch. Odier subliniază caracterul inconştient al conflictului dintre tendinţa imorală şi instanţa morală, faptul că este vorba despre un conflict exterior Eului, ceea ce exclude alegerea liberă şi judecata de valoare. In planul moralei conştiente, datoria este condiţionată de alegerea între forţele conflictului care se desfăşoară conştient. Cele mai frecvente conflicte morale se produc între plăcere şi datorie, iubire şi ură, interesul personal şi interesul suprapersonal. Judecata de valoare conştientă întemeiază sentimentul obligaţiei. Eficienţa oricărei morale este asigurată de sentimentul de culpabilitate. Ca instanţă inconştientă, Supraeul produce un sentiment de culpabilitate inconştient. Particularitatea sa este independenţa faţă de realizarea răului. Cu alte cuvinte, dorinţele sau tendinţele refulate trezesc, înainte de orice acţiune, reacţia culpabilizantă a Supraeului. Uneori, presiunea sentimentelor de vinovăţie este atât de puternică, încât generează fenomenul paradoxal al răufăcătorilor din sentiment de culpabilitate. Pentru a controla tensiunea interioară provocată de conflictul dintre Supraeu şi refulat, copiii, dar şi adulţii cu o structură psihică fragilă realizează acţiuni condamnabile sau chiar antisociale care, prin pedeapsa pe care o atrag, micşorează culpabilitatea inconştientă. Consecinţele în plan moral ale acestei situaţii sunt considerabile: faptul că răul nu ajunge la conştiinţă face cu neputinţă apariţia remuşcării şi a acţiunilor reparatorii derivate din aceasta, conducând în schimb la acţiuni de autopedepsire necontrolată (eşec, automutilări şi chiar autodistrugere prin sinucideri mascate). In planul moralei conştiente, culpabilitatea este produsă de realizarea răului. Fiind vorba de un sentiment de culpabilitate conştientă, ceea ce derivă de aici intră în categoria pedepsei, reparaţiei, expierii, şi nu în cea a acţiunilor iraţionale de autopedepsire. Confruntarea cu răul, posibilă atât înaintea, cât şi după acţiunea imorală, transformă culpabilitatea într-o stare pasageră. Diferenţele importante dintre morala inconştientă şi morala conştientă trecute în revistă până acum provin din natura diferită a mijloacelor de luptă la care apelează fiecare în confruntarea cu răul. Pentru Supraeu este caracteristic apelul la refulare, care nu permite pătrunderea în conştient a tendinţelor interzise cultural, ceea ce elimină în acelaşi timp confruntarea dintre bine şi rău. Cea mai gravă pierdere morală este în acest caz absenţa simţului responsabilităţii. Caracterul automat al refulării împiedică, atât înaintea, cât şi ulterior actului, mobilizarea simţului responsabilităţii. Activitatea moralei conştiente se bazează pe apelul la reprimare, mijloc de apărare al Eului care permite pătrunderea în conştiinţă a tendinţei interzise, ceea ce dă naştere unui conflict conştient, urmat de o decizie asumată în mod reflectat. In acest caz, doar actul poate fi inhibat. Apelul la reprimare conferă moralei conştiente o înaltă calitate, care întruneşte caracterul personal al demersului, sinceritatea faţă de sine însuşi, precum şi responsabilitatea. Maturitatea morală, ca aspect al maturităţii psihice, presupune prevalenta moralei conştiente în raport cu morala inconştientă, a Eului faţă de Supraeu, depăşirea sistemului închis al moralei datoriei necondiţionate bazat pe refulare, înlocuirea acestuia prin sistemul deschis al moralei binelui, în cadrul căruia conflictul şi deliberarea conştientă precedă actul. Atingerea maturităţii morale este în acelaşi timp o garanţie a prezervării sănătăţii psihice. Conflictele conştiente, oricât de grave, generează nefericire, dar nu alienare. Mijloacele de apărare ale Eului Teoria psihanalitică despre mijloacele de apărare ale Eului are multiple semnificaţii. Cea mai generală dintre ele constă în descrierea unei dimensiuni puţin cercetate a homeostaziei psihice. Până la apariţia psihanalizei, această dimensiune a rămas, datorită caracterului său inconştient, inaccesibilă psihologiei. Definiţie: „Apărarea se referă la un proces prin intermediul căruia conştiinţa este ferită de excitanţii interni periculoşi, conflictuali (pulsiuni, dorinţe, sentimente), precum şi de excitanţii externi foarte puternici, posibile surse de traumatisme", scrie psihanalistul german Wohlfram Ehlers. Cu alte cuvinte, influenţele interne sau externe care ameninţă integritatea şi stabilitatea echilibrului bio-psiho-social al individului sunt supuse unui proces intern de modificare, îngrădire sau reprimare. Asemeni altor concepte ale psihanalizei, „mijloacele de apărare" se bazează pe o experienţă psihoterape-utică. In terapia psihanalitică, apărarea se manifestă ca rezistenţă, ca neputinţă de a realiza asocierea liberă (comunicarea). Deşi adesea cei doi termeni sunt utilizaţi unul în locul celuilalt, apărarea şi rezistenţa nu pot fi confundate, deoarece prima ţine de psihologia persoanei, în timp ce a doua, de psihologia relaţiei dintre persoane, a relaţiei dintre psihanalist şi analizând. In măsura în care mijloacele de apărare ale Eului sunt inconştiente, unul dintre obiectivele principale ale metodei psihanalitice îl constituie conştientizarea şi modificarea acţiunii lor. Pe parcursul dezvoltării psihanalizei, teoria asupra mijloacelor de apărare ale Eului a cunoscut mai multe restructurări. La început, când psihanaliza era, în viziunea lui Freud, o teorie a conflictului psihic între natură şi cultură, funcţia exclusivă a mijloacelor de apărare consta în controlul tendinţelor pulsionale. Mai specific, tendinţele instinctuale combătute ţineau de dorinţele oedipiene. Ulterior, o dată cu desexualizarea inconştientului, mă gândesc în primul rând la Alfred Adler, conţinuturile psihice prelucrate de mijloacele de apărare nu mai sunt pulsionale, ci sociale (dorinţa de autoafirmare, sentimentele de inferioritate etc). Pe de altă parte, Adler introduce noi mijloace de apărare, cum ar fi protestul viril, adecvate conţinuturilor psihice de ordin social asupra cărora se concentrează psihanaliza sa. Despre Adler şi mijloacele de apărare în viziunea sa vă voi vorbi mai pe larg în expunerile viitoare pe care i le dedic. In perioada clasică, momentul cel mai important pentru teoria psihanalitică referitoare la mijloacele de apărare îl constituie apariţia lucrării Eul şi mecanismele de apărare (1936) scrise de Anna Freud, fiica întemeietorului psihanalizei. Această primă încercare de sinteză se distinge prin câteva idei importante: a) Sublinierea faptului că mijloacele de apărare nu sunt în sine patologice, chiar dacă disfuncţiile psihice de tip nevrotic sau psihotic sunt caracterizate de acţiunea anumitor mijloace de apărare. b) Stabilirea unei liste de treisprezece mijloace de apărare însoţite de definiţii precise (refularea, regresia, formaţiunea reacţională, izolarea, anularea, proiecţia, introiecţia, întoarcerea împotriva propriei persoane, transformarea în contrariu, sublimarea, identificarea cu agresorul, participarea altruistă, intelectualizarea). c) Introducerea printre obiectivele apărării a prelucrării stimulilor care vin din realitatea externă. Astfel, identificarea cu agresorul neutralizează frica provocată subiectului de obiecte din lumea exterioară. Reamintesc că în psihanaliză prin „obiect" se desemnează persoane. d) Asocierea predominanţei acţiunii anumitor mijloace de apărare cu anumite etape ale dezvoltării. Ast- fel, proiecţia şi introiecţia presupun distincţia între sine şi obiect. Regresia, transformarea în contrariu şi întoarcerea împotriva propriei persoane presupun perceperea conflictului între tendinţele pulsionale şi necesitatea inhibării lor. Sublimarea presupune recunoaşterea de către Eu a importanţei valorilor sociale superioare. Dezvoltarea ulterioară a psihanalizei a adus cu sine o nouă extindere a con ţinuturi lor care fac obiectul acţiunii mijloacelor de apărare. Reprezentanţele sinelui şi reprezentanţele obiectului intră şi ele în sfera de acţiune a mijloacelor de apărare. Nu numai conflictul, ca la Freud şi psihanaliza freudiană, ci şi deficitul are propriile mijloace de apărare (psihologia sinelui a lui Ko-hut). Două noi mijloace de apărare fac carieră în psihanaliza contemporană: identificarea proiectivă şi for-cluderea. Primul, teoretizat de Melanie Klein şi refor-mulat de Bion, descrie plasarea de părţi ale sinelui în obiect şi controlul acestuia, scopul fiind dominarea impulsurilor agresiv-distructive. Identificarea proiectivă a căpătat o deosebită importanţă în terapia psihanalitică. Pacienţii plasează în analist aspecte insuportabi- le sinelui şi le trăiesc în exterior. Spre deosebire de relaţia cu părinţii, care, nereuşind să conţină dorinţele şi sentimentele copilului, le resping, în relaţia psihanalitică, terapeutul le reţine în sine şi le oferă, în formă modificată, pacientului pentru a fi reintroiectate. Lacan a preluat de la Freud, din studiul fetişismului, mecanismul de apărare numit de acesta „Verwer-fung" (respingere), care a devenit în limba franceză „forclusion", transformându-1 într-o cheie a înţelegerii apariţiei disfuncţiei psihotice. Forcluderea constă în eliminarea din psihic nu numai a afectelor sau reprezentărilor, ci şi a unor structuri fundamentale ale ordinii simbolice, cum ar fi „numele tatălui". 2.1 Utilizarea mijloacelor de apărare împotriva pulsiunilor Pentru cei care se iniţiază în psihanaliză, cea mai clară situaţie pentru ilustrarea acţiunii mijloacelor de apărare o constituie lupta împotriva instinctelor. Aceasta nu numai pentru că psihanaliza a studiat mai îndelung şi mai profund respectivul capitol, dar şi pentru că oricine are experienţa luptei conştiente cu pulsiunile, ceea ce poate constitui o premisă pentru înţelegerea aceleiaşi lupte purtate în plan inconştient. înainte de a prezenta câteva dintre mijloacele de apărare „clasice", voi trece în revistă, după Anna Freud, „motivele" care determină apărarea împotriva pulsiunilor. Din punct de vedere cronologic, primul motiv de apărare este exterior nu numai Eului, ci şi persoanei: Eul copilului se teme de părinţii care formulează anumite interdicţii pulsionale. Cea mai cunoscută frică a copilăriei caracterizează perioada oedipia-nă şi este numită în psihanaliză „frică de castrare". Dorinţele afective şi erotice faţă de părinţi se lovesc de opoziţie şi chiar de ameninţările şi pedepsele acestora. Din punct de vedere practic, s-a considerat că educaţia permisivă, care ar elimina asemenea ameninţări şi pedepse, ar putea preîntâmpina atât nevroza infantilă, cât şi reeditările ei la adult. Un al doilea motiv al apărării îl constituie teama pe care o inspiră Supraeul şi este foarte bine cunoscut pe baza studierii nevrozei adultului. Şi în acest caz, motivul apărării este exterior Eului, dar nu persoanei: Eul, care ar fi dispus să satisfacă tendinţa pulsională, se teme de Supraeu, ca altădată copilul de părinte. Eul se apără de instincte (sexualitate şi agresivitate) din frică de Supraeu. In astfel de situaţii, terapia vizează slăbirea Supraeului sau restructurarea sa. Celelalte două motive de apărare descrise de Anna Freud aparţin Eului. Unul dintre ele este frica de intensitatea pulsiunilor, care devin extrem de puternice în anumite momente ale vieţii, cum ar fi pubertatea sau climacteriumul. La pubertate reacţia faţă de forţa în creştere a pulsiunilor poate îmbrăca forma ascetismului, care se opune nu numai satisfacerii pulsiunilor, ci şi oricărei satisfaceri, mergând până la limita autoconservării (refuzul de a purta haine groase în anotimpul rece, reducerea hranei, amânarea urinării şi defecaţiei). O altă formă de apărare faţă de pulsiuni caracteristică pubertăţii este intelectualizarea. In loc de a evita pulsiunile, ca în cazul ascetismului, intelectualizarea le abordează într-o formă abstractă, teoretică. Interesele intelectuale şi discuţiile pe teme abstracte de tip filosofic, atât de frecvente la pubertate, nu urmăresc rezolvarea unor probleme impuse de realitate, subliniază Anna Freud, ci mai curând exprimă tensiunea conflictului pulsional, pe care-1 traduce în termeni abstracţi cu scopul de a-1 controla. Un alt motiv de apărare inerent Eului este nevoia de coerenţă. Eul matur are nevoie de echilibru între tendinţele contradictorii: masculin-feminin, activitate-pasivitate, he-terosexualitate- homosexualitate. Rezultatul prelucrării psihice a unor astfel de contrarii depinde, după Anna Freud, în primul rând de gradul de investire al fiecăruia. 2.2 Câteva mijloace de apărare Din motive de accesibilitate încep prezentarea câtorva dintre cele mai cunoscute mijloace de apărare ale Eului cu raţionalizarea, şi nu cu refularea, care a fost primul mijloc de apărare studiat de Freud şi care, pentru un timp, a fost echivalat cu apărarea în genere. Raţionalizarea este accesibilă în egală măsură autoobservaţiei şi observaţiei nespecialistului. 2.2.1 Raţionalizarea Deoarece raţionalizarea este un termen care poate fi întâlnit în diferite limbaje, inclusiv în limbajul curent, precizarea sensului propriu-zis psihanalitic este indispensabilă. După Laplanche şi Pontalis (Vocabularul psihanalizei), termenul introdus de Ernest Jones în câmpul psihanalizei are următoarea accepţie: „Procedeu prin care subiectul încearcă să dea o explicaţie coerentă din punct de vedere logic sau acceptabilă din punct de vedere moral unoe atitudini, idei, sentimente ale căror ade- vărate motive nu sunt percepute. Se vorbeşte în special de raţionalizarea unui simptom, a unei compulsii defensive, a unei formaţiuni reacţionale. In delir intervine pentru a-1 sistematiza. In acest caz, acţiunea sa este asemănătoare cu a elaborării secundare". Anumite lucrări de psihanaliză nu includ raţionalizarea printre mijloacele de apărare ale Eului, deoarece nu este îndreptată direct împotriva tendinţelor pulsionale, ci camuflează în mod secundar diferite aspecte ale conflictului. Astfel, aspecte ale comportamentului nevrotic — tendinţele autodistructive ale „omului cu şobolani" — pot fi raţionalizate prin teorii estetice sau teorii referitoare la dietă, după cum comportamentele neacceptate cultural (de tip homosexual masculin) pot fi ra- ţionalizate invocându-se superioritatea intelectuală şi estetică a bărbatului. Un exemplu dintr-o psihanaliză contemporană In şedinţa a 140-a, A. comunică terapeutului emoţia provocată de gânduri erotice de neconceput pentru ea: s-a gândit cu dorinţă la B., prietenul soţului, despre care a aflat că este supradotat sexual. Se învinovăţeşte de imoralitate pentru astfel de gânduri, deoarece soţia trebuie să fie fidelă soţului nu numai cu fapta, ci şi cu gândul. Până la sfârşitul orei se dovedeşte că de fapt considerentele morale sunt folosite ca raţionalizare pentru sentimentele de inferioritate provocate de obezitatea ei. „O femeie care arată ca mine nu poate avea aventuri." Pentru imaginea de sine este mult mai avantajos să se considere o fiinţă morală, decât să recunoască faptul că, din cauza înfăţişării, nu are succes. 2.2.2 Refularea Nu este doar primul mijloc de apărare al Eului studiat de Freud, atât de important încât a fost asimilat, pentru un timp, apărării, ci şi unul dintre termenii centrali ai psihanalizei, corelativ termenului de inconştient. Până în 1915, Freud a considerat că inconştientul este echivalent cu refulatul, cu istoria infantilă a libidoului. Chiar dacă ideea de refulare, precum şi termenul respectiv circulau în filosofia şi psihologia epocii (Schopenha-uer, Nietzsche, Herbart), în psihanaliză a fost introdus pe baza experienţei psihoterapeutice a lui Freud legată de isterie. In măsura în care inconştientul este prezent şi în alte tulburări psihice, se poate afirma că refularea participă la procesul defensiv caracteristic fiecăreia. Mai mult, deoarece fiecare om are inconştient, este legitim să considerăm refularea ca fiind un proces psihic universal. In accepţia freudiană, refularea este un mijloc de apărare îndreptat împotriva reprezentanţilor pulsiunii (gânduri, imagini, amintiri). După E. Roudinesco şi M. Pion, prin refulare trebuie să înţelegem „procesul care vizează menţinerea în inconştient a tuturor ideilor şi reprezentărilor legate de pul-siuni şi a căror realizare, producătoare de plăcere, ar afecta echilibrul funcţionării psihice a individului, devenind sursă de neplăcere". In studiul din 1915, intitulat „Refularea", Freud descrie trei timpi ai refulării. Primul dintre ele, „refularea originară", este un moment ipotetic, postulat pornin-du-se de la efectele sale (Laplanche, Pontalis). Majoritatea refulărilor se produc prin acţiunea conjugată a instanţei interdictive (Supraeu) şi a atracţiei exercitate de alte conţinuturi inconştiente. Cum există şi conţinuturi inconştiente care nu s-au format prin atracţia altor formaţiuni inconştiente, Freud a presupus acţiunea unei refulări originare sau primare, care intervine foarte de timpuriu ca reacţie la intensitatea extremă a stimulilor care străpung filtrul de excitaţii. Refularea secundară sau refularea propriu-zisă îndreptată împotriva reprezentanţilor pulsiunii este momentul cel mai bine studiat în psihanaliza freudiană. In sfârşit, întoarcerea refulatului, cel de-al treilea timp, descrie revenirea în conştient ca simptom, vis, act ratat, operă de artă etc. a conţinuturilor refulate. 2.2.3 Regresia Ca şi refularea, regresia este unul dintre termenii cei mai importanţi ai psihanalizei, desemnând atât procese „normale", cât şi patologice. Aşa cum refularea este considerată, în freudism, mijlocul de apărare împotriva tendinţelor oedipiene specific isteriei, regresiei i se atribuie acelaşi rol în nevroza obsesională. Despre asta am vorbit mai mult la capitolul dedicat simptomului nevrotic. In general, prin regresie se desemnează procesul psihic prin intermediul căruia un subiect individual sau colectiv se întoarce la un nivel anterior al dezvoltării psihice, fie că este vorba de gândire, sentiment, comportament. Regresia este prezentă nu doar în viaţa cotidiană (întotdeauna există posibilitatea şi tentaţia de a ne întoarce la copilul din noi) sau în procesele patologice (în concepţia clasică asupra nevrozei reprezentată de O. Fenichel, din procesul patogen face parte regresia spre punctele de fixaţie din dezvoltarea libidoului în faţa dificultăţilor vieţii actuale), ci şi în terapia psihanalitică, atunci când transferul pacientului exprimă fantasmele sale inconştiente care ţin de copilăria sa. Regresia poate fi globală, când cuprinde întreaga personalitate, sau parţială, când vizează doar un aspect al Eului sau al dezvoltării libidinale. De asemenea, ea poate fi stabilă sau fluctuantă, malignă sau benefică, în serviciul Eului (M. Balint). In viaţa cotidiană sau în creaţia artistică, regresia temporară poate fi salutară pentru depăşirea impasurilor existenţiale sau estetice. După Freud, regresia este topică atunci când parcurge în sens invers sistemele psihice orientate într-o direcţie determinată. Visul este terenul cel mai propice pentru manifestarea acestui tip de regresie: dacă în starea de veghe excitaţiile evoluează dinspre percepţie spre motili-tate, în vis, gândurile regresează spre sistemul de percepţie, exprimându-se în special sub forma imaginilor senzoriale. Regresia mai poate fi temporală, când subiectul revine la etape depăşite ale dezvoltării (libidinale sau ale Eului). In sfârşit, Freud vorbeşte şi de o regresie formală, când subiectul se întoarce la „niveluri inferioare din punctul de vedere al complexităţii, structurării şi diferenţierii" (Laplanche, Pontalis). In opinia mea, ar fi necesară o mai atentă diferenţiere a ultimelor tipuri de regresie, deoarece, la prima vedere, regresia temporală presupune, cel puţin în anumite cazuri, regresia formală. 2.2.4 Formaţiunea reacţională Descoperită de Freud prin studiul nevrozei obsesio-nale, formaţiunea reacţională este definită de Laplanche şi Pontalis ca atitudine sau comportament opus ca sens unei dorinţe pulsionale refulate şi constitui-t ca reacţie la aceasta. Ca exemplu paradigmatic, cei doi psihanalişti francezi, autori ai celebrului Vocabular al psihanalizei, se referă la pudoarea care se formează ca reacţie la tendinţele exhibiţioniste. Formaţiunea reacţională nu este apanajul nevrozei obsesionale sau al personalităţii obsesionale; o putem întâlni frecvent atât în isterie, cât şi în viaţa cotidiană „normală", unde are doar un caracter punctual, fără a atinge generalitatea şi constanţa din primul caz. In isterie, de exemplu, formaţiunea reacţională vizează doar anumite situaţii: tandreţea excesivă a mamei faţă de copii pe care de fapt îi urăşte. In cazul nevrozei obsesionale şi al personalităţii obsesionale, tendinţele instinctuale combătute ţin de stadiul sadic-anal al dezvoltării libidinale. Ordinea, curăţenia, mila înlocuiesc dezordinea, murdăria, cruzimea. In viaţa cotidiană, trăsăturile de caracter care au la bază formaţiuni reactionale sunt uşor de recunoscut datorită exagerării care defineşte calitatea morală respectivă, iar în funcţie de natura acestei calităţi se poate deduce natura pulsiunii combătute. Astfel, dacă veţi întâlni o persoană extrem de politicoasă şi prevenitoare sau, cum se mai zice, extrem de „urbană", excesul atitudinii sale vă poate autoriza să presupuneţi că este vorba de o formaţiune reacţională care este menită să combată agresivitatea, ostilitatea. 2.2.5 Identificarea cu agresorul Ca şi în cazul raţionalizării sau refulării, identificarea este un termen care aparţine mai multor limbaje. Accepţia psihanalitică subliniază aspectul inconştient al fenomenului. In sens freudian este vorba de procesul inconştient trăit de Eu în momentul în care, urmărind un scop defensiv, se transformă într-un aspect al obiectului. Faptul că fiul reproduce comportamentul tatălui său dispărut nu constituie un exemplu de identificare în situaţia respectivă. Dacă însă acelaşi fiu cade pradă unui leşin cu caracter isteric, faptul constituie un indiciu al identificării cu reprezentarea inconştientă a tatălui mort, de care încearcă să se apere, scrie psihanalistul francez Nasio. Teoria psihanalitică distinge mai multe tipuri de identificare: primară, secundară, totală, parţială. In identificarea primară, caracteristică începutului vieţii şi de aceea ipotetică, „subiectul", care percepe „obiectul" prin intermediul gurii, ochilor, urechilor, pielii, devine una cu acesta atunci când el dispare din câmpul percepţiei. Identificările secundare sunt asociate acelor etape de dezvoltare care presupun diferenţierea între interior şi exterior, între subiect şi obiect. Scopul lor este de a face suportabilă o pierdere sau o tendinţă agresivă orientată împotriva obiectului. Dacă primul criteriu de clasificare era temporal, al doilea se referă la amploarea identificării. In cazul identificării totale sau narcisice, iubirea de obiect este înlocuită prin preluarea integrală a obiectului în sine. Mi se pare concludent un exemplu oferit tot de psihanalistul Nasio: un băieţel care se ataşase puternic de o pisică află într-o zi că tovarăşul său preferat de joc a murit într-un accident de maşină. O săptămână mai târziu, copilul adoptă un comportament de pisică: miaună, se deplasează asemeni unei pisici. Imaginea obiectului iubit, pierdut şi recuperat prin identificare, ar fi de fapt propria sa imagine, pe care a proiectat-o şi investit-o afectiv asupra unui obiect. De aici denumirea de identificare narcisică. Specificul identificării parţiale este dat, aşa cum arată denumirea, de faptul că preluarea vizează doar un aspect al obiectului. Astfel, Dora, celebra pacientă a lui Freud, se identifică cu doamna K., amanta tatălui ei, doar în calitate de fiinţă dezirabilă sexual. Identificarea parţială poate avea ca obiect nu numai un aspect al persoanei celuilalt, ci şi o emoţie presupusă a-i aparţine. Aceeaşi Dora se identifică cu emoţia orgasmului pe care o fantasmează a se produce în relaţia sexuală dintre doamna K. şi tatăl ei. Funcţia defensivă a identificării, orientată aici spre un obiect exterior, este deosebit de evidentă în cazul formei cunoscute sub numele de „identificare cu agresorul". Câteva exemple împrumutate de la Anna Freud, toate ţinând de psihanaliza copilului, pun într-o lumină clară aspectul amintit. a) Un elev este îndrumat către psihanalist datorită grimaselor pe care le făcea când era certat de profesorul său, ceea ce producea ilaritate în clasă. Analiza a ajuns la concluzia că grimasele tânărului nu erau altceva decât imaginea deformată a trăsăturilor modificate de mânie ale profesorului. Tânărul îşi domina frica inspirată de profesor prin imitarea involuntară a agresorului. b) O fetiţă care nu avea curaj să parcurgă holul întunecat al locuinţei descoperă spontan soluţia, pe care i-o comunică entuziasmată fratelui mai mic: pentru a trece fără frică prin hol este suficient să te comporţi asemenea stafiilor presupuse a bântui locul. Transformarea Eului propriu în obiectul temut duce la înlocuirea fricii prin siguranţa plăcută. c) Funcţia defensivă este asigurată nu numai de identificarea, de obicei parţială, cu obiectul care inspiră frică. Acelaşi efect îl are şi identificarea cu actul agresiv. Este cazul unui băieţel care se identifică, după un tratament stomatologic dureros, cu acţiunea cauzatoare de suferinţă a medicului. Ajuns la psihanalistă, băieţelul începe să distrugă obiectele din cabinet: mai întâi o gumă pe care o taie cu cuţitul, apoi o rolă cu sfoară, precum şi creioanele pe care le ascute, pentru a le rupe vârfurile. Datorită naturii sale, identificarea cu agresorul joacă un rol important în situaţia oedipiană ca mijloc de apărare împotriva fricii de castrare. Contribuţia sa la cristalizarea Supraeului este importantă. 2.2.5.1 Identificarea cu agresorul în situaţii-limita In situatii-limită, identificarea cu agresorul poate produce fenomene iraţionale, de neînţeles fără aplicarea perspectivei psihanalitice, aptă să deconstruiască edificiile inconştientului. Modificările psihice produse de „experimentul Piteşti", prin care s-a urmărit „reeducarea" tinerilor anticomunişti întemniţaţi la sfârşitul anilor '40 la închisoarea din Piteşti, alcătuiesc împreună un astfel de produs bizar, pe deplin tragic din punct de vedere moral. Trebuie să vă spun de la început că spălarea de creier realizată la Piteşti nu a urmărit doar obţinerea unei adeziuni superficiale la comunism din partea câtorva dintre oponenţii săi cei mai tineri, ci producerea unei adevărate metamorfoze, a unei convertiri sau „mutaţii", cum o numeşte Marcel Petrişor, unul dintre deţinuţii supravieţuitori. Din nefericire pentru condiţia umană, experimentul Piteşti a avut un succes deplin: toţi cei careau trecut pe la Piteşti s- au transformat din opozanţi în susţinători convinşi ai comunismului. Cea mai spectaculoasă, dar şi cea mai dureroasă expresie a mutaţiei profunde şi durabile realizate în închisoarea de la Piteşti constă în transformarea victimelor în călăi. Astfel, fostul student la medicină Pop Cornel este întâlnit în închisoarea de la Gherla de D. Bacu, autorul uneia dintre cele mai tulburătoare descrieri a ororilor de la Piteşti (Piteşi, Editura Atlantida, 1991). Pe Bacu îl impresionează nu numai urmele fizice ale metodelor „reeducării", ci şi cele morale, mult mai grave. La Gherla trecea drept delatorul cel mai periculos, pentru ca peste câţiva ani să sfârşească în faţa plutonului de execuţie, condamnat de tribunalul comunist care a judecat atrocităţile de la Piteşti. După acelaşi D. Bacu, toţi cei care au fost supuşi „reeducării" au cedat şi au devenit la rândul lor torţionari. Doar cei care au murit în timpul schingiuirilor sau cei care, profitând de neatenţia torţionarilor, au reuşit să se sinucidă au scăpat neîntinaţi. Rezistenţa individuală sau colectivă a fost nu numai inutilă, ci şi dăunătoare, profunzimea şi durabilitatea „convertirii" fiind direct proporţională cu intensitatea rezistenţei. Fostul student anticomunist Pop Cornel, transformat ulterior în torţionar feroce, s-a numărat printre cei care s-au împotrivit energic şi timp îndelungat „reeducării". Mutaţia urmărită şi obţinută de experimentul Piteşti a avut nu numai un aspect comportamental (transformarea vicitmei în călău), ci şi unul spiritual — adeziunea intimă la ideologia comunistă. Unul dintre personajele din Fortul 13 (Editura Meridiane, 1991), carte scrisă de Marcel Petrişor, îşi reaminteşte că devenise, în urma detenţiei şi metodelor folosite, un adept intim al comunismului şi că burghezia îi apărea atunci drept „cel mai monstruos lucru de pe lume". D. Bacu îl întâlneşte în 1951 pe studentul Cucole Gheorghe, care fusese „reeducat" la Piteşti în iarna lui 1949/1950, şi este frapat nu atât de schimbarea fizică şi psihică a fostului său cunoscut („echilibrul interior zdruncinat şi bolnav de stomac"), ci de metamorfoza sa spirituală: „făcea apologia comunismului", în contradicţie cu convingerile sale anterioare. De asemenea, valorile morale la care aderaseră cei supuşi experimentului Piteşti au fost combătute cu succes. Cel mai dramatic efect al reeducării în acest plan a fost, poate, distrugerea sentimentului filial şi a afecţiunii care leagă rudele între ele. La Canal, un produs al „reeducării comuniste" îşi întâmpină mama, venită să-1 viziteze, cu următoarele cuvinte: „Pleacă de aici curvă, din cauza educaţiei pe care mi-ai dat-o acasă am ajuns la Canal. Nu vreau să te mai văd. Eu nu am mamă". (D. Bacu, Piteşti) Faptul că modificările de personalitate produse de „reeducarea" de la Piteşti s-au menţinut, în universul concentrationar, şi dincolo de momentele de maximă represiune, precum şi în sfera vieţii penitenciare, când supravieţuirea nu mai depindea de respectarea comandamentelor interiorizate în închisoare, demonstrează cât se poate de concludent că „reeducarea" a condus la modificări pe cât de profunde, pe atât de durabile. Când delaţiunea devine gratuită, adevărat scop în sine, iar trădarea răsplăteşte încrederea, putem spune că dezumanizarea a devenit o a doua natură. Cum spuneam la început, „mutaţia", „metamorfoza" sau „convertirea" au fost produse, în primul rând, datorită acţiunii identificării cu agresorul, la care s-a adăugat acţiunea regresiei şi a refulării, alte două importante mijloace de apărare ale Eului. Această sumare a efectelor celor trei mijloace de apărare a fost posibilă şi necesară pentru a supravieţui psihic în condiţiile-limită impuse de „experimentul Piteşti". In continuare voi încerca să evidenţiez legătura dintre metodele „reeducării" şi afectul lor psihic. „Spaima indescriptibilă", cum o numeşte Marcel Pe-trişor, pare să fie starea dominantă în perioada „reeducării" şi în acelaşi timp factorul care a impus apelul la identificarea cu agresorul. Pe fondul unei subalimen-taţii extreme, deţinuţii treceau prin cele patru etape ale „reeducării" (demascarea externă, demascarea internă, demascarea morală publică şi activitatea de torţionar) prin intermediul torturii. In Fenomenul Piteşti (Huma-nitas, 1990), Virgil Ierunca arată că „tortura neîntreruptă" era cheia experimentului. In fiecare etapă, mărturisirile erau întrerupte de torturi. Nici chiar cei care deveniseră torţionari nu erau scutiţi de ele. Dar nu bătaia „care culmina cu doborârea pe ciment şi călcarea victimei în picioare (Fortul 13) şi alte forme clasice de schingiuire, cum ar fi arderea cu ţigara a diferitelor părţi ale corpului, smulgerea unghiilor etc." au singularizat torturile de la Piteşti, ci inovaţiile în materie aduse de sinistrul Ţurcanu. Printre ele, tortura permanentă pare a fi o premieră absolută în universul con-centraţionar comunist. Ziua şi noaptea, anchetatorul şi victima sa trăiau în aceeaşi celulă pe întreaga perioadă a reeducării. „Noaptea puteai dormi, e drept, dar numai pe spate, complet gol, cu mâinile întinse deasupra păturii. Iar dacă, prin somn, făceai o mişcare sau încercări să te întorci erai lovit direct în cap cu bâta de un reeducator care făcea de planton", scrie Virgil Ierunca în Fenomenul Piteşti. La crearea unei stări de frică maximă şi permanentă a contribuit îmbinarea torturii fizice cu distrugerea morală. Credinţa în Dumnezeu a constituit una dintre ţintele preferate ale distrugerii morale. După D. Bacu, prigoana împotriva creştinismului din închisoarea Piteşti a depăşit-o în intensitate pe cea din perioada începuturilor vieţii creştine. Nu numai sentimentele care leagă rudele între ele erau subminate, ci mai ales prietenia. Se cerea denigrarea celui mai bun prieten, dar şi lovirea sa. Uneori „lepădarea de prietenie" a îmbrăcat forme cu adevărat demenţiale. D. Bacău descrie în cartea Piteşti o scenă incredibilă: „Studentul Oprişan Costache a fost luat din salonul bolnavilor de oftică şi adus într-o celulă de la temniţa grea pentru a pălmui şi a fi pălmuit la rândul său de cel mai bun prieten al lui". Nu este de mirare că, lipsiţi de orice posibilitate de rezistenţă fizică sau morală în faţa agresiunii torţionarilor, studenţii întemniţaţi la Piteşti au cedat, uneori după o rezistenţă de câteva luni, presiunilor externe. Doar identificându-se cu agresorul au putut îndepărta frica pe care le-a inspirat-o reeducarea comunistă — o adevărată şcoală a groazei. Apelul la acest mecanism de apărare a fost favorizat de starea de regresie psihică indusă de aceleaşi condiţii de detenţie ireal de inumane de la penitenciarul din Piteşti. Alături de tortura fizică şi morală, combinate cu imposibilitatea sinuciderii, umilinţa extremă a participat cu siguranţă la inducerea unei regresii maxime, la crearea unui sentiment de neputinţă absolută caracteristic primei etape a copilăriei. Ce poate simţi un adult căruia nu i se lasă decât 30-60 de secunde pentru satisfacerea nevoilor excretorii, iar dacă depăşeşte timpul prescris este brutalizat, aşa cum s-a întâmplat în faza „demascării"? „Cei care nu reuşeau să termine în timpul prevăzut erau traşi afară de guler, bătuţi... şi duşi la celulă, unde trebuiau să aştepte fie până seara, fie până a doua zi dimineaţă", aflăm de la D. Bacu. Şi, în sfârşit, ce poate simţi un adult care e silit să-şi spele în gură lenjeria intimă murdară de fecale sau să-şi scufunde capul în hâr-dăul cu urină, fără să se poată refugia în moarte? Acţiunea identificării cu agresorul şi a regresiei a fost facilitată de colaborarea unui alt mecanism inconştient de apărare al Eului — refularea. Dar nu în accepţia psihanalizei clasice, pentru care refularea vizează exclusiv tendinţele instinctuale, în special cele legate de sexualitatea infantilă, ci într-o accepţie lărgită, conform căreia refularea poate viza orice conţinut, în orice moment al vieţii, dacă produce conflicte. In cazul experimentului Piteşti a fost vorba de refularea valorilor pozitive, care în condiţiile date deveniseră sursă de conflicte majore. In special demnitatea a fost, după D. Bacu, vizată de refulare. Asemenea oricărei refulări, refularea valorilor pozitive este ameninţată de întoarcerea refulatului. Toţi studenţii de la Piteşti au trăit avertismentul tulburător, care venea din adâncul fiinţei lor, că „ceva nu este la locul lui", cum scrie D. Bacu, în noua ordine a conştiinţei, iar când circumstanţele vieţii lor au permis-o, valorile alungate în inconştient au revenit în multe cazuri, deşi nu în toate, la suprafaţă. Celui care s-ar apăra în faţa fragilităţii condiţiei umane (toţi cei supuşi „reeducării" s-au transformat mai devreme sau mai târziu în torţionari) invocând semnificaţia limitată a mutaţiilor obţinute la Piteşti (universul unei închisori politice de la începutul anilor '40) i-aş pune întrebarea dacă nu cumva experimentul social comunist a creat şi el un univers concentraţionar extins la nivelul unei ţări sau al unui grup de ţări („lagărul socialist") care a apelat la metode sociale coercitive sau represive generatoare de frică în proporţii de masă (frica de restructurare, frica de securitate, frica de delaţiune). In asemenea condiţii, adeziunea la organizarea socială de tip comunist reprezintă o formă de identificare cu agresorul, favorizată de infantilizarea indusă de totalitarism prin dependenţă economică absolută de statul părinte, mono-partidism şi controlul vieţii spirituale, precum şi de refulare a valorilor noncomuniste, alungate în egală măsură din conştiinţa colectivă şi cea individuală. 2.2.6 Proiecţia Şi proiecţia este un termen care poate fi întâlnit în mai multe limbaje. Sensul psihanalitic este excelent exprimat de Laplanche şi Pontalis în al lor Vocabular al psihanalizei. Aici, prin proiecţie trebuie se înţelege procesul psihic prin care „subiectul expulzează din sine şi localizează în afara sa, în persoane sau lucruri, calităţi, dorinţe, sentimente care îi aparţin, dar pe care nu le cunoaşte sau refuză să le accepte". Freud şi psihanaliştii care i-au dezvoltat ideile consideră proiecţia ca fiind un mijloc de apărare arhaic care acţionează în paranoia, dar şi în fobie, putând fi întâlnit şi în modurile de gândire normală, precum şi în acelea care produc religiile primitive (animismul) şi superstiţiile. In general vorbind, construirea unei realităţi supra-sensibile este rezultatul proiecţiei. Tocmai de aceea lumea suprasensibilă poate fi reconvertită într-o psihologie a inconştientului. In esenţă, atât Freud, cât şi Jung împărtăşesc acelaşi punct de vedere în privinţa rolului jucat de proiecţie în producerea religiilor, diferenţa constând în modul de concepere al conţinuturilor psihice proiectate: la primul este vorba despre conţinuturi ale inconştientului personal, în timp ce la Jung, de conţinuturi ale inconştientului colectiv (arhetipuri). In ceea ce priveşte rolul defensiv al proiecţiei există importante asemănări cu refularea: ambele îşi limitează acţiunea la a împiedica perceperea tendinţei pulsionale generatoare de neplăcere, spre deosebire de transformarea în contrariu (a pasivităţii în activitate), de exemplu, care intervine în procesul pulsional, modificându-1. Spre deosebire de refulare, în cazul căreia pulsiunea este trimisă înapoi în Se, în proiecţie ea este trimisă în lumea externă (Anna Freud). După anumiţi psihanalişti, proiecţia ar precede, în dezvoltarea ontogenetică, refularării în legătură cu impulsurile agresive. Exemple: a) In viaţa cotidiană, proiecţia este omniprezentă în relaţiile interumane. De multe ori, ea joacă un rol negativ, tensionându-le, ca în cazurile în care unul dintre partenerii cuplului proiectează asupra celuilalt tendinţele sale inconştiente de infidelitate. Alteori, rolul proiecţiei poate fi pozitiv, din punct de vedere social, nu şi din punctul de vedere al individului, ca în cazul „participării altruiste". Destinul uneia dintre pacientele Annei Freud poate ilustra excelent acest tip de proiecţie benefică social. Tânăra profesoară care a devenit pacienta Annei Freud era dominată în anii copilăriei de două dorinţe puternice: să aibă haine frumoase şi copii mulţi, când va fi mare. In anii maturităţii, când a intrat în analiză, era însă necăsătorită, fără copii şi îmbrăcată sărăcăcios. Nu manifesta ambiţie şi nici invidie. Ca adult, s-a dezvoltat într-un sens opus dorinţelor din copilărie. Pe de altă parte, sărăcia propriei vieţi sexuale n-o împiedica să urmărească cu interes viaţa amoroasă a prietenelor şi colegelor. Lipsa de interes pentru propria vestimentaţie nu o împiedica să participe activ la proiectele vestimentare ale altora. Lipsa propriilor copii era dublată de interes şi participare la viaţa şi educaţia copiilor altor oameni. Alegerea profesiei (reamintesc că era profesoară) a fost determinată tocmai de modul ei de a fi. Analiza relaţiilor infantile ale pacientei cu părinţii explică metamorfoza sa de la vârsta matură. Formarea unui Supraeu foarte puternic i-a interzis satisfacerea dorinţelor de copil, dorinţe care nu au fost însă refulate, ci realizate prin delegaţie în lumea exterioară. Anna Freud nu oferă o explicaţie mulţumitoare a preferinţei acordate proiecţiei de psihicul pacientei. Aţi putea dumneavoastră avansa o ipoteză? In exemplul următor o asemenea explicaţie este posibilă. Piesa Cyrano de Bergerac de Edmond Rostand reprezintă cel mai concludent exemplu literar pentru participarea altruistă datorată proiecţiei. Va reamintesc că personajul principal este un nobil francez, bine cunoscut datorită inteligenţei şi curajului său, poet şi ofiţer, care consideră că nu are acces la iubirea femeilor din cauza unui nas extrem de urât. Prin urmare, nu o interdicţie morală (Supraeu sever), ci un defect fizic îl face să renunţe la satisfacerea directă a dorinţelor sale. Indrăgos-tindu-se de frumoasa sa verişoară Roxana, îşi va trăi iubirea prin delegaţie, proiectându-şi aspiraţiile asupra unui tânăr şi frumos coleg pe nume Cristian. Renunţarea la satisfacerea propriilor dorinţe şi trăirea lor prin intermediar apar în modul cel mai sugestiv în scena nocturnă de sub balconul Roxanei, femeia iubită de cei doi bărbaţi. Cyrano îi şopteşte lui Cristian cuvintele menite să-i asigure succesul iar uneori, profitând de întuneric, i se substituie. In război, Cyrano îl protejează pe Cristian, în loc de a-şi apăra propria viaţă. Când Cristian este ucis, Cyrano renunţă la iubirea sa pentru Roxana, pe care n-o putea trăi decât prin delegaţie. b) Din universul psihopatologiei, exemplul paradigmatic îl constituie cazul preşedintelui de tribunal Schre-ber, unul din cele cinci cazuri celebre ale lui Freud. Scris în 1911, pe baza cărţii autobiografice a pacientului intitulată Memoriile unui bolnav de nervi (1903), textul lui Freud există în momentul de faţă şi în limba română, în seria operelor publicate de Editura Trei (voi. 7). Patologia este gravă, diagnosticată de Freud ca paranoia. Cum reiese din relatările pacientului, prima fază a bolii a durat aproximativ un an şi s-a încheiat cu o remisie completă, considerată de Schreber vindecare. Psihiatrul care 1-a tratat, Flechsig, a diagnosticat maladia drept ipohondrie gravă. In momentul primei crize, pacientul era căsătorit, soţia pacientului fiindu-i recunoscătoare psihiatrului pentru reuşita tratamentului. Pe parcursul primului puseu nu s-a manifestat nici un element delirant mistic. Intre prima şi a doua decompensare psihotică s-au scurs opt ani fericiţi. Singura umbră a vieţii soţilor Schreber a fost faptul că nu aveau copii. In acest interval a visat de mai multe ori că este din nou bolnav, iar într-o dimineaţă, aflându-se între somn şi veghe, i-a trecut prin minte ideea că „ar fi minunat să fie o femeie în timpul actului sexual". A doua fază a bolii, care a debutat cu o insomnie gravă, 1-a adus din nou pe Schreber în clinica profesorului Flechsig. De data aceasta starea i s-a agravat. Curând au apărut ideile delirante de persecuţie, caracteristice pentru paranoia, care treptat au luat o formă mistică. Fusese persecutat de diferite persoane printre care se afla şi psihiatrul Flechsig, numit de pacient „asasin de suflete". Apoi se considera a fi în relaţii directe cu Dumnezeu, iar diavolul îşi bătea joc de el. Vedea apariţii miraculoase, auzea o muzică sfântă. La un an de la debutul celei de a doua faze, boala a luat forma definitivă. Schreber a elaborat un sistem delirant de nuanţă religioasă. Era chemat să devină mântuitorul lumii şi să-i redea fericirea pierdută. Misiunea sa putea fi realizată doar după ce s-ar fi transformat în femeie. Această metamorfoză nu depindea de voinţa sa, ci corespundea unei necesităţi a ordinii universale. El urma să fie obiectul exclusiv al miracolelor divine, omul cel mai deosebit care a trăit vreodată pe pământ. In acest moment al dezvoltărilor sale, Freud întrerupe cursul consideraţiilor referitoare la pacient, pentru a evidenţia deosebirea dintre psihiatrii vremii şi psihanalist, deosebire care, în anumite cazuri, îşi mai păstrează şi astăzi actualitatea. Oricum, în societatea contemporană occidentală, dar şi în cea românească, unde există psihiatri care sunt în acelaşi timp şi psihanalişti, valabilitatea ideilor lui Freud este mult restrânsă. Interesul psihiatrului se epuizează, susţine întemeietorul psihanalizei, la un nivel descriptiv, „când a constatat efectele delirului şi a evaluat influenţa sa asupra comportamentului". Psihanalistul este preocupat de înţelegerea fenomenelor: „el va încerca să cunoască mobilurile şi modalităţile acestei transformări". Dar dacă psihanalistul este preocupat de înţelegerea patologiei psihotice, nu numai nevrotice, care este ipoteza avansată de Freud pentru delirul lui Schreber şi paranoia în general? Prima operaţie realizată de întemeietorul psihanalizei este de a reorganiza materialul psihiatric. Dintre cele două elemente ale delirului — rolul de mântuitor şi transformarea în femeie —, cel de-al doilea este esenţial. Emascularea constituie delirul primar. La început ea a fost resimţită ca o persecuţie şi insultă gravă şi abia în ultima fază a fost pusă în relaţie cu tema mântuirii. Nu este lipsit de importanţă să subliniez, împreună cu Freud, că la început persecutorul a fost profesorul Flech-sig, abia apoi Dumnezeu luându-i locul. (Dumnezeu a fost complice sau chiar instigatorul „asasinării sufletului" preşedintelui Schreber, abandonării corpului său prostituţiei.) Momentul acceptării emasculării prin punerea sa în legătură cu un scop al ordinii universale marchează reconcilierea cu ideea delirantă esenţială. O altă dovadă despre importanţa acestei idei este faptul că după a doua remitere, care s-a produs la alţi şase ani de la a doua criză, ideea emasculării este singura care şi-a păstrat eficienţa asupra comportamentului: în anumite momente, preşedintele Schreber se complăcea în a se contempla în oglindă cu torsul gol, împodobit cu coliere, panglici etc. încă o dovadă în favoarea aceleiaşi idei este, după Freud, că nici un aspect al bolii nu este descris de pacient cu atâtea amănunte ca „transformarea în femeie": nervii corpului său sunt nervi ai voluptăţii feminine, corpul său are conturul unui corp de femeie. Interpretare: înţelegerea delirului preşedintelui Schreber este conţinută în interpretarea dată de Freud, interpretare în care proiecţiei îi revine un rol central. Problema psihică pentru care Schreber găseşte o soluţie psihotică este un puseu al libidoului homosexual pasiv, care 1-a avut ca obiect pe medicul curant (psihiatrul Flechsig). Fantasma de a fi femeie, care apare la un moment dat pe deplin conştient, trezeşte în Schreber o puternică rezistenţă şi este refulată, respinsă în inconştient. Următoarea operaţie defensivă a fost de a o transforma în contrariul său: dorinţa homosexuală pasivă s-a transformat în frica de a nu se abuza sexual de el, iar psihiatrul Flechsig a devenit, din obiect al iubirii, persecutor. A urmat a treia operaţie defensivă: proiecţia în exterior a conţinuturilor inconştiente, datorită căreia o percepţie internă reprimată ajunge la conştiinţă ca o percepţie a lumii externe. Am putea presupune că proiecţia a devenit necesară datorită dificultăţilor pe care le-a avut pacientul de a menţine refularea. Datorită tuturor acestor operaţii, încununate de transformarea emasculării într-un imperativ cosmic, pacientul reuşeşte să atingă o stare de echilibru satisfăcătoare — cea de a doua remitere. Cercetările psihanalitice ulterioare asupra paranoiei efectuate de Jung şi Ferenczi au condus la concluzia că, indiferent de rasă şi sex, cauza bolii a fost eşecul de a controla homosexualitatea inconştientă întărită dintr-un motiv conjunctural. 2.2.7 Un exemplu integrator In dicţionarul de psihanaliză coordonat de Wolfgang Mertens şi Bruno Waldvogel (Handbuch psychanalitischer Grundbegrijfe) există un exemplu clinic ipotetic (creat de autori) folosit pentru a ilustra acţiunea diferitelor mijloace de apărare, de la cele mai primitive la cele mai evoluate, urmând ierarhia stabilită de Vaillant (1992). Deoarece mi s-a părut o ilustrare convingătoare, îl reproduc într-o formă rezumativă. Pacienta imaginară este o femeie de 37 de ani care a fost părăsită de soţul ei după ce timp de 7 ani a făcut eforturi considerabile, dar infructuoase de a rămâne însărcinată. Imediat după aceasta, s-a îmbolnăvit de astm bronşic, ceea ce a necesitat o perioadă de spitalizare. Psi-hoterapeutului care a tratat-o în spital i-a comunicat sentimentul de inferioritate pe care 1-a avut întotdeauna faţă de sora sa mai mică, între timp mamă a trei copii. înainte de a o părăsi, soţul pacientei şi-a exprimat încă o dată dorinţa de a avea copii. Apărare psihotică (proiecţie paranoică): In primele zile de internare, înainte de a vorbi cu psi-hoterapeutul, pacienta a sunat-o pe o prietenă care lucra la poliţie pentru a reclama o asistentă din spital care ar fi avut intenţia de a-i administra medicamente care să-i permită să-i controleze gândurile. Respectiva asistentă a fost cu siguranţă plătită de soţul ei. In perioada respectivă a refuzat într-adevăr medicamentele pentru astm, deşi crizele o înspăimântau. Prin această apărare, pacienta îşi proiectează agresivitatea inconştientă asupra obiectului (soţului) şi este pe deplin convinsă că pericolul vine de la acesta. Apărări imature: a) întoarcerea împotriva propriei persoane: după ce un tânăr medic a dovedit o anumită neîndemânare în a-i pune o perfuzie, pacienta i-a comunicat asistentei de noapte că îi pare deosebit de rău că îi creează probleme tânărului medic. A fost foarte impresionată când asistenta 1-a ironizat pe medic, nemaiîndrăznind apoi s-o cheme pe asistentă, deşi lichidul din recipient se epuizase, până când frica a devenit insuportabilă. Justificarea a fost că nu mai vrea să creeze probleme celorlalţi. In acest caz, pacienta întoarce agresivitatea masivă împotriva propriei persoane, în loc să exprime o parte din ea la adresa personalului medical. b) Refuzul realităţii exterioare: în spital, pacienta povesteşte vecinei de cameră că are un soţ minunat, care a preluat toate grijile casei în perioada bolii. Soţul îi telefonează foarte des pentru a o asigura că fiului lor îi merge foarte bine, aşa încât nu trebuie să-şi facă nici o grijă. Pacienta se apără de situaţia exterioară (şi interioară) în care se află, negând realitatea şi înlocuind-o cu o realitate imaginară. Apărări nevrotice: a) Refulare: după externare, a solicitat ajutorul unui alt psihoterapeut, recomandat de psihoterapeuta din clinică. Când noul psihoterapeut o roagă să-i amintească numele primei psihoterapeute, îi este imposibil să şi-1 amintească. Ii stă pe limbă, dar nu reuşeşte. Este important de precizat că despărţirea de prima psihoterapeuta a fost extrem de dureroasă. Pacienta îndepărtează automat din conştiinţă gânduri, afecte şi impulsuri legate de prima psihoterapeuta, ceea ce face cu neputinţă reamintirea numelui. b) Formaţiune reacţională: când sora ei a antrenat-o într-o discuţie despre soţul care a părăsit-o, i-a spus că de fapt îi este recunoscătoare pentru că în felul acesta nu se mai simte obligată să aibă copii. In aceeaşi discuţie, scoate în evidenţă avantajele situaţiei de a nu avea obligaţii familiale. Pacienta manifestă faţă de soţul ei sentimente opuse sentimentelor reale pe care acesta i le inspiră. c) Izolare: când noul terapeut avansează cu prudenţă ipoteza că citirea scrisorii de adio lăsate de soţul ei a supărat-o, pacienta mai întâi neagă sentimentul respectiv, pentru ca apoi să afirme că soţul ei trebuie să fi avut motivele lui care l-au făcut s-o părăsească. întrebată de terapeut care crede că au fost aceste motive, vorbeşte cu detaşare, pe deplin raţional despre ele. Pacienta separă sentimentele de conţinutul cognitiv pentru a evita contactul cu sentimentele ostile pe care le are faţă de soţul ei. Apărări mature: a) Sublimare: când pacienta a primit în spital vederi de la copiii surorii ei, s-a hotărât să ţină un jurnal imaginar în care descria aventurile unei mătuşi necăsătorite cu copiii vecinei. După terminarea psihoterapiei din afara spitalului, a propus jurnalul său unui ziar care i-a oferit spre publicare o rubrică specială. In această variantă, pacienta are capacitatea de a exprima conflictele psihice, precum şi impulsurile şi afectele care rezultă de aici într-o formă artistică avantajoasă pentru ea şi pentru ceilalţi. b) Reprimare: în spital a preferat lecturi filosofice şi psihologice despre depăşirea suferinţei, dar a refuzat o revistă despre îngrijirea sugarilor. Pacienta este capabilă să menţină în planul conştiinţei toate componentele conflictului şi în acelaşi timp să controleze impulsurile şi afectele generate de conflict. Prima desexualizare a inconştientului sau psihanaliza lui Alfred Adler Două întrebări se pun încă de la început în legătură cu această temă: a) In ce măsură Adler este într-adevăr primul care iniţiază desexualizarea inconştientului? b) In ce măsură „psihologia individuală", cum îşi intitulează Adler teoria şi practica, mai este psihanaliză? Prima întrebare mi-a fost sugerată de expunerile anterioare, dedicate celei de a doua teorii freudiene despre psihic, în care întemeietorul psihanalizei disociază inconştientul de refulat, asimilat până în acel moment cu istoria infantilă a libidoului, vorbind despre dimensiunile inconştiente ale Eului şi Supraeului. Aceste ultime expuneri ar fi putut să vă lase impresia că însuşi Freud a lărgit cuprinsul noţiunii de inconştient, mai ales că în cultura română nu există încă o istorie a psihanalizei satisfăcătoare, cum este, în Franţa, Bătălia de 100 de ani, scrisă de Elisabeth Roudinesco. Cu zece ani înaintea acestui moment, primii doi disidenţi importanţi au fost nevoiţi să părăsească mişcarea psihanalitică tocmai datorită extinderii sferei inconştientului. Mai întâi Adler în 1911 şi apoi Jung în 1912. In ceea ce-1 priveşte pe Adler, extinderea priveşte conţinuturi sociale, cum ar fi dorinţa de autoafirmare şi sentimentele de inferioritate. A doua întrebare este legată de relaţiile conflictuale dintre Freud şi Adler şi, după modelul acestora, dintre freudieni şi adlerieni. Nu de puţine ori freudienii i-au plasat pe adlerieni în afara psihanalizei. In planul relaţiilor umane, ruptura dintre maestru şi discipol a fost violentă, lăsând în urmă resentimente care i-au însoţit pentru tot restul vieţii. Astfel, în ultimul an al vieţii (1937), Adler îl califica pe Freud, într-o discuţie cu un interlocutor american, drept „escroc viclean şi complotist", în timp ce Freud comenta cu duritate destinul fostului său discipol într-o scrisoare către Arnold Zweig: „Pentru un băiat evreu provenit dintr-o periferie vieneză, moartea la Aberdeen constituie în sine o carieră deosebită şi o dovadă de succes". Aşa cum aflăm din Dictio-natul de psihanaliza scris de E. Roudinesco şi M. Pion, de unde am preluat informaţiile de mai sus, Adler se afla în Scoţia pentru un ciclu de conferinţe, murind pe stradă din cauza unui atac de cord. Dintre cele două întrebări, esenţială este, desigur, cea de a doua, pe care o reformulez în felul următor: înnoirile aduse de Adler se abat de la principiile psihanalizei, aşa încât psihologia individuală îi devine exterioară? Principala noutate a psihologiei individuale constă în sublinierea dimensiunii sociale pentru viaţa psihică în general şi pentru inconştient în particular. In lucrarea sa Practica si teoria psihologiei individuale, Adler scria: „Cercetarea individual psihologică vizează o adâncire a cunoaşterii omului, care poate fi obţinută doar prin înţelegerea poziţiei individului faţă de sarcinile sale sociale determinate". Inconştientul nu va mai avea conţinuturi pulsionale, ca la Freud (sexuale sau agresive), ci conţinuturi legate de socialitatea omului, de faptul incontestabil că fiecare individ este membru al unei comunităţi în care ocupă o anumită poziţie în ierarhie şi are sentimente de satisfacţie sau insatisfacţie în legătură cu această poziţie. In termenii lui Adler, din socialitatea omului derivă dorinţa sa de autoafirmare, sentimentele şi complexele sale de inferioritate, precum şi încercările reuşite sau nu de a le compensa. O altă consecinţă a orientării psihologiei individuale spre social este preferinţa acordată Eului în dauna inconştientului. La 1911, când se produce ruptura dintre Freud şi Adler, primul acorda întreaga sa atenţie inconştientului. Abia după 1920, Freud elaborează şi el o psihologie a Eului, elaborare care nu poate fi în întregime străină de influenţa psihologiei individuale. Valorizarea socialului pentru psihologie şi pentru psihologia inconştientului se datorează în primul rând clientelei lui Adler. In timp ce pacienţii lui Freud proveneau din burghezia mijlocie a Vienei, pacienţii lui Adler proveneau din păturile defavorizate ale capitalei Imperiului Austro-Ungar, pentru care problemele sociale erau decisive. Copilăria lui Adler într-o familie numeroasă, al doilea născut din şase fraţi, cu rivalităţi puternice va fi contribuit şi ea la focalizarea interesului său asupra problemelor psihice asociate socialului. Oricum, şi în acest caz înnoirea teoretică se bazează pe o înnoire în experienţa psihoterapeutică, respectiv pe disfuncţiile specifice categoriilor sociale defavorizate. Clientela sa îl obligă pe Adler să regândească etiologia nevrozei, care nu mai este produsă, aşa cum gândea Freud, de o rezolvare defectuoasă a complexului Oedip şi implicit de conflictul natură-cultură, ci de eşecul tentativei de a găsi forme acceptabile social pentru dorinţa de autoafirmare. In aceeaşi lucrare Practica şi teoria psihologiei individuale, Adler definea nevroza ca pe „o încercare culturală ratată de eliberare de un sentiment de inferioritate în vederea dobândirii unui sentiment de superioritate". In sfârşit, o altă deosebire importantă faţă de Freud care merită menţionată este accentul pus pe finalitatea psihică în dauna cauzalităţii psihice, pe viitor în dauna trecutului. In aceeaşi lucrare citată mai sus, Adler scrie: „Nu putem gândi, simţi, voi, acţiona fără să avem în faţă un scop. Fiecare fenomen sufletesc poate fi considerat şi înţeles doar ca pregătire pentru un scop". Iar scopul constă în dobândirea capacităţii de a răspunde cât mai adecvat cerinţelor vieţii sociale, reprezentată la început prin familie. Ca şi în cazul con-ţinuturilor inconştientului, unde reorientarea spre aspectele sociale a fost dublată de neglijarea conţinutu-rilor pulsionale (sexuale), accentuarea finalităţii conduce la marginalizarea cauzalităţii. Abia Cari Gustav Jung îşi propune să ia în considerare în psihologia sa analitică atât cauzalitatea, cât şi finalitatea. într-adevăr, în jurul anului 1911, noua viziune asupra inconştientului propusă de Adler reprezenta o erezie în măsura în care conţinuturile sexuale ale inconştientului îşi pierdeau orice importanţă. Insă din perspectiva istoriei ulterioare a psihanalizei lucrurile se prezintă cu totul altfel. Nu mă gândesc atât la Jung care în 1912, prin teoria despre inconştientul colectiv, se abate din nou de la ortodoxia freudiană, cât la Freud însuşi, care în 1920 renunţă la identificarea iniţială dintre inconştient şi refulatul sexual, şi mai ales la una din orientările majore din psihanaliza contemporană, numită teoria relaţiilor cu obiectele, pentru care conţinuturile sexuale ale inconştientului au o importanţă redusă. Prin urmare, evidenţierea şi studierea conţinu-turilor nonsexuale ale inconştientului nu mai sunt astăzi un motiv de excludere din câmpul psihanalizei. Pe de altă parte, Adler menţine principiile esenţiale ale psihanalizei freudiene. Ca şi Freud, consideră că între boala şi sănătatea psihică deosebirea este doar de grad şi edifică pornind de la psihopatologie o psihologie a stării de sănătate. In al doilea rând, preistoria individuală este, ca şi la Freud, decisivă pentru destinul ulterior al personalităţii. In Cunoaşterea omului, Adler scria: „Prima cunoştinţă pe care am dobândit-o a fost aceea că stimulii cei mai puternici pentru constituirea vieţii sufleteşti datează din prima copilărie. In al treilea rând, psihologia individuală menţine ideea că viaţa psihică se desfăşoară pe două niveluri, unul conştient şi altul inconştient. Mai mult, ca orice reprezentant al orientărilor abisale, Adler susţine că inconştientul este „factorul cel mai puternic al vieţii sufleteşti". Concepţia despre terapie derivă din importanţa acordată inconştientului şi primei copilării, fiind vorba în esenţă de o conştientizare a conţinuturilor inconştiente. Deoarece menţine principiile esenţiale ale psihologiei inconştientului stabilite de Freud, Adler poate fi considerat, dincolo de aspectele relaţiei personale cu întemeietorul psihanalizei, primul său continuator important, care demonstrează, în legătură cu un nou conţinut al inconştientului, viabilitatea ideilor fundamentale ale psihanalizei. Adler nu este un epigon, ci un inovator în psihanaliză Teoria autoestimatiei Deşi pentru opinia comună numele lui Adler este asociat cu termenul de „complex de inferioritate", acesta este departe de a epuiza psihologia individuală sau de a-i sta în centru, fiind doar una dintre variabilele dependente ale autoestimatiei. înţeleasă de Adler în primul rând ca sentiment al valorii proprii sau sentiment de sine, autoestimaţia ocupă, după psihologul german Philip Lersch, o poziţie intermediară (împreună cu sentimentul vieţii) între suprastructura personalităţii (voinţă şi gândire) şi infrastructura acesteia (inconştientul). Scopul autoestimatiei ca proces relaţional, de raportare la cerinţele mediului social şi la ceilalţi oameni, îl constituie realizarea echilibrului autoestimativ — unul dintre aspectele specific umane ale securităţii psihice. Atingerea echilibrului autoestimativ, indicat printr-un sentiment pozitiv al valorii proprii, atestă posibilitatea subiectului de a răspunde adecvat cerinţelor sociale. Sentimentul de inferioritate apare când subiectul nu face faţă situaţiei sau când noi cerinţe anulează vechiul echilibru autoestimativ şi impune realizarea unuia nou. La începuturile istoriei individuale, rezultatul autoaprecierii este negativ: copilul este incapabil să facă faţă cerinţelor mediului, ceea ce îi creează un sentiment de neputinţă şi inferioritate. Acesta este constatat atât direct, prin confruntarea cu mediul, cât şi indirect, prin compararea cu adulţii de care este dependent. In prima copilărie, sentimentul de inferioritate este, după Adler, inevitabil şi deci universal. In acelaşi timp, sentimentul de inferioritate al copilului este tranzitoriu: dezvoltarea fizică, psihică şi spirituală conduce, în condiţii normale, la dizolvarea sa. Dimpotrivă, condiţiile improprii fixează sentimentul de inferioritate, care devine complexual. Principalii factori care contribuie la permanentizarea sentimentului de inferioritate sunt: a) Handicapul fizic şi chiar anumite particularităţi fizice, cum ar fi părul roşu, înălţimea prea mare sau prea mică, supraponderabilitatea etc. In acest caz, transformarea sentimentului de inferioritate în complex de inferioritate este produsă de ceea ce etologii numesc „reacţie de respingere", prezentă atât la animalele sociale, cât şi la oameni. S-a constatat că orice abatere de la normă produce în grupurile de animale sociale reacţia ostilă a celorlalţi membri, scopul fiind de a-1 elimina de la reproducere. Astfel, în rezervaţia Gombe din Tasmania, un grup de cimpanzei a fost atins de poliomielită. Datorită sechelelor, care-i afectau mersul, animalul dominant nu numai că-şi pierde poziţia, dar este eliminat din grup, cerşind într-un mod tragic acceptarea. Un exemplu mai puţin dramatic este cel al unui exemplar dintr-un grup de găini care a început să fie atacat din momentul în care, experimental, i-a fost schimbată culoarea crestei. Deoarece în grupurile de copii întâlnim aceleaşi fenomene, reacţia de respingere fixează sentimentul de inferioritate, sentiment care la rândul său produce comportamente compensatorii, dintre care unele sunt maligne. Literatura abundă de exemple: în basme, spânul sau omul cu părul roşu, în dramaturgie, Richard al II-lea. b) Apartenenţa la categorii sociale defavorizate. c) Apartenenţa la sexul feminin a fost şi mai este în multe părţi ale lumii un handicap. Discriminarea se manifestă nu numai la nivelul educaţiei, ci chiar înaintea naşterii prin aşteptările părinţilor care preferă băieţii. Naşterea unei fete contrariază această aşteptare, reacţiile negative ale părinţilor putând marca pentru întreaga viaţă destinul copiilor. d) Dacă este excesiv de autoritară, educaţia familială poate contribui şi ea la permanentizarea sentimentelor de inferioritate. 1.1 Compensare, supracompensare, pseudocompensare Apariţia sentimentului de inferioritate acţionează ca o sursă de insecuritate psihică şi mobilizează mijloacele pentru depăşirea sa. Procesul de înlocuire a sentimentului de mai mică valoare cu un sentiment pozitiv al valorii proprii a fost numit de Adler compensare. Mai întâi Adler a văzut-o la lucru în legătură cu deficienţele organice, dar apoi şi-a dat seama că are o semnificaţie mult mai largă. In copilărie, compensarea acţionează mai întâi prin crearea unui ideal, a unei ficţiuni în care situaţia reală apare inversată: inferioritatea este transformată în superioritate. In lucrarea Caracterul nevrotic (inadecvat tradus în franceză prin „temperamentul nervos"), Adler scrie: „...pentru a se elibera de sentimentul de inferioritate, subiectul face din aspiraţia spre putere, virilitate interesul primordial al vieţii sale". Vă mai amintiţi, poate, din propria copilărie sau aţi remarcat la copiii rudelor sau vecinilor formulări de tipul: „când voi fi mare mă fac medic", acesta fiind pentru copil un personaj de primă importanţă; „când voi fi mare mă fac aviator", pentru copil noţiunea de „sus" fiind asociată cu puterea, superioritatea etc. Datorită faptului că „ficţiunea" de superioritate are un caracter strict egoist, asocial, realizarea sa este cenzurată de o „contraficţiune", al cărei conţinut este dat de normele culturale, transmise copilului încă din primii ani de viaţă. Adler o numeşte „sentiment social". In contact cu acesta, dorinţa de autoafirmare îmbracă forme acceptate social. Maturitatea şi sănătatea psihică echivalează, din perspectivă adleriană, cu posibilitatea de a da o formă socială tendinţei de autoafirmare. 1.1.1 Clasificarea compensărilor Din punctul de vedere al direcţiei de acţiune şi, implicit, al rezultatului, mijloacele menite a reface echilibrul autoestimativ pot fi împărţite în: a) compensări reale şi b) pseudocompensări. In cazul compensărilor reale se acţionează asupra cauzelor care au produs sentimentul de inferioritate. Dacă acesta îşi are sursa în deficienţe fizice, se poate încerca reechilibrarea autoaprecierii prin antrenarea funcţiei sau organului afectat. Philip Lersch, psihologul german menţionat la începutul expunerii, numeşte această formă „compensare directă". Cea mai concludentă ilustrare pentru compensarea reală directă este cazul anumitor culturişti, care, asemeni lui Steve Reaves, un celebru cuiturist american care a jucat în câteva superproducţii de succes, au început să practice acest sport din dorinţa de a-şi corecta constituţia firavă. Când nu se poate acţiona direct asupra deficienţei fizice, se poate apela la ceea ce acelaşi Philip Lersch numeşte „compensarea şansei următoare", adică se pot cultiva intens aptitudinile intelectuale. Şi invers, dotarea mediocră sau submediocră în plan intelectual poate fi compensată prin cultivarea laturii fizice a personalităţii. Variatele forme de compensări reale pot conduce nu numai la rezultate mulţumitoare, ci şi la performanţe excepţionale. In astfel de cazuri, psihologia adleriană vorbeşte despre supracompensări. Exemplul cel mai des invocat este al lui Demostene, care, printr-o muncă tenace, a reuşit să-şi metamorfozeze bâlbâială în cea mai desăvârşită dicţiune. După Adler, mulţi pictori celebri au avut deficienţe de vedere şi mari muzicieni, deficienţe ale auzului, ceea ce atesă intervenţia fenomenului de supracompensare. Mai mult, chiar geniul ar fi, în viziunea întemeietorului psihologiei individuale, produsul supracompensării. Forţa compensării reale întemeiază optimismul antropologic al lui Adler: nu există situaţie umană iremediabil compromisă dacă este privită cu luciditate, acceptată ca atare şi se luptă pentru depăşirea ei. Când, din motive obiective sau subiective, nu se poate acţiona direct sau indirect asupra cauzelor, se apelează la pseudocompensări care acţionează doar asupra efectului, adică asupra sentimentului de inferioritate, care este îndepărtat din conştiinţă. Cele trei pseudocompensări despre care vă voi vorbi în continuare — protestul viril, contraidealul şi resentimentul — pot fi considerate mijloace de apărare ale Eului în variantă adleriană, menirea lor fiind de a evita disconfortul puternic produs de dezechilibrul autoestimativ. 1.1.2 Protestul viril După cum sugerează şi termenul, protestul viril este orientarea inconştientă spre un ideal de masculinitate care se manifestă prin refuzul de a accepta rolul de femeie, prin lupta împotriva calităţilor feminine şi promovarea calităţilor masculine, scopul fiind combaterea sentimentului de inferioritate provocat de apartenenţa la sexul feminin sau de existenţa calităţilor feminine. Termenul ar mai putea sugera că este vorba de un mecanism de apărare specific psihicului feminin. Experienţa psihoterapeutică a arătat însă că această formă de pseudocompensare nu este apanajul psihologiei feminine, putând fi întâlnit şi la bărbaţi cu atribute feminine. Fenomenul psihic al protestului viril este ecoul discriminării culturale între masculin şi feminin. In timp ce masculinul este investit cu valoare, participarea la această valoare fiind resimţită subiectiv ca o sursă de superioritate, femininul apare ca lipsit de valoare sau chiar este investit cu valoare negativă, ceea ce subiectiv este resimţit ca o sursă de inferioritate. Discriminarea culturală dintre masculin şi feminin este un produs al istoriei de până acum, prin excelenţă masculină. Două exemple sunt, cred, suficiente pentru a ilustra această idee. Mai întâi, deoarece războaiele, care au jucat un rol decisiv în istorie, au fost purtate de bărbaţi, însuşirile fizice şi psihice masculine (forţa şi rezistenţa, agresivitatea) au fost valorizate pozitiv la superlativ. Apoi, în virtutea diviziunii naturale a muncii, roIul de femeie (mamă şi gospodină) a fost unul neproductiv, secundar, ceea ce a condus la valorizarea sa negativă, în măsura în care agresivitatea şi productivitatea masculine primeau toate sufragiile culturii. Valorizarea diferită a masculinului şi femininului s-a reflectat în legislaţie şi învăţământ: accesul femeii la viaţa publică a fost mult timp interzis — femeile nu aveau drept de vot —, iar instrucţia pe care o primea era redusă în raport cu cea a bărbatului. In condiţiile în care societăţile patriarhale transmiteau femeii un dublu mesaj — pe de o parte le pregăteau pentru rolul de femeie, iar pe de altă parte devalorizau femininul —, singura soluţie pentru a depăşi acest conflict indus a fost orientarea inconştientă spre un ideal de masculinitate. Inconştientă pentru că la nivelul conştient al Eului idealul cultural al celor trei K (Kinder — copii, Kiiche — bucătărie, Kirche — biserică) ocupa întreg spaţiul. Comportamentul femeii conduse din inconştient de protestul viril, aşa cum a fost descris de Adler în anii '20-'30, consta, pe de o parte, în manifestări menite a o plasa în perimetrul masculinităţii. Astfel de femei practică profesiuni masculine, în relaţiile profesionale se angajează în rivalitate cu bărbaţii, iar în planul vieţii personale refuză căsătoria şi maternitatea. Căsătorite, ele încearcă să-şi demonstreze superioritatea în faţa soţilor şi să inverseze rolurile. Pe de altă parte, protestul viril poate conduce la manifestări insidioase, după Adler, cele mai semnificative din punct de vedere social. Conflictul între idealul conştient de feminitate transmis de societate şi idealul inconştient de masculinitate se traduce prin-tr-un comportament nevrotic: iritare perpetuă, clacare inexplicabilă etc. în lumea contemporană, apariţia fenomenului feminismului schimbă datele problemei, inclusiv în discuţia despre protestul viril. Prima formă de feminism, care urmează probabil să apară şi în România, milita pentru drepturi egale ale femeii cu bărbatul sub toate aspectele, de la cele sociale la cele sexuale. Faţeta pozitivă a acestei mişcări este, după părerea mea, posibilitatea de a exprima deschis revendicarea unei poziţii egale cu cea a bărbatului. In măsura în care feminismul încearcă să şteargă nu numai inechităţile, ci şi diferenţele dintre bărbaţi şi femei, sursa sa rămâne protestul viril. Discrimi- narea dintre masculin şi feminin în planul valorilor nu este anulată, ci consolidată de femeile care cer să fie tratate drept bărbaţi şi se comportă ca bărbaţii. Culturismul feminin, care dezvoltă muşchii după modelul masculin, mi se pare expresia cea mai clară a acestei atitudini. A doua formă de feminism, mai recentă şi în continuă consolidare, se eliberează de izvoarele inconştiente ale protestului viril, militând pentru o schimbare de atitudine social-culturală faţă de feminitate. Doar reabilitarea valorilor femininului, recunoaşterea egalei lor îndreptăţiri datorită complementarităţii faţă de valorile masculine, poate crea o cultură în care femeile să nu mai fie discriminate şi să nu mai dezvolte forme de apărare inconştiente de tipul protestului viril. Freud şi Adler despre protestul viril Termenul freudian „invidie de penis" arată că şi întemeietorul psihanalizei a abordat relaţia masculin-fe-minin. Acelaşi termen indică tenta biologizantă a poziţiei lui Freud: axul psihologiei feminine ar fi dat de diferenţa anatomică dintre sexe, respectiv de absenţa penisului la femeie. Complexul castrării apare la fată, aşa cum poate vă amintiţi, în acel moment al stadiului falie în care ea conştientizează diferenţa anatomică dintre sexe. Adler desprinde orientarea femeii spre masculinitate de biologie, până la a neglija complet acest aspect. Transformarea protestului viril într-un fenomen strict cultural îi permite lui Adler să împingă vârsta formării sale mult dincolo de stadiul falie, până în momentul naşterii sau chiar în momentele premergătoare naşterii, când se formează aşteptările părinţilor cu privire la sexul copilului. Conform modelului cultural tradiţional, părinţii preferă băieţii. Dezamăgirea părinţilor în cazul în care le este contrariată această dorinţă se repercutează negativ asupra copilului de sex feminin, aşa cum arată experienţa terapiei psihanalitice. Am în minte în momentul în care vă vorbesc mai multe analizande din psihanalize contemporane care şi-au „dezamăgit" părinţii prin simplul fapt că s-au născut fete: R, ca a doua născută, a suferit toată viaţa represalii mascate pe motiv că nu a fost băiat, după ce primul născut fusese o fată. Alte două analizande, A. şi O., deşi au avut şansa să se afle în poziţia primului născut, de îndată ce în familie a apărut, ca al doilea născut, un băiat, au pierdut afecţiunea mamei, care s-a reorientat spre sexul tare. 1.1.3 Contraidealul Paternitatea termenului nu-i aparţine lui Adler, ci unui psiholog adlerian, Olivier Brachefeld. Pseudocom-pensarea pe care o asigură contraidealul vizează situaţiile de dezidealizare, în care se apelează, când din motive subiective sau obiective compensările reale nu sunt accesibile, la o realitate umană individuală sau colectivă inferioară celui care se raportează la ea cu scopul de a-şi reface echilibrul autoestimativ. Nerealizarea idealurilor, indiferent de natura lor, constituie o situaţie cu rezonanţe psihice considerabile, deoarece orice ideal este însoţit de anticiparea autorea-lizării. Indiferent de natura cauzelor (subiective sau obiective), căderea din ideal produce sentimente de neputinţă şi inferioritate. Principalele momente de dezi-dealizare sunt asociate intrării într-o formă de şcolarizare superioară, angajării în viaţa profesională după terminarea studiilor, vieţii matrimoniale. Exemple: încep cu un caz de situare în afara idealului capacităţii fizice studiat de Olivier Brachefeld pe loturi de liceeni din Elveţia. La elevii A., O. şi P, mai puţin dotaţi pentru exerciţii fizice, s-a putut constata o înclinaţie marcată de a vorbi de slăbiciunile fizice ale celorlalţi doi, fiecare considerân-du-se fericit că nu este atât de slab dezvoltat fizic ca aceştia. Pentru fiecare, ceilalţi doi reprezentau contraidealul. Cele mai puternice consolări le oferă cadrele de referinţă alcătuite din persoanele cele mai apropiate de subiectul raportării. După R. Merton, care a realizat clasificarea cadrelor de referinţă pe care o folosesc aici, în această categorie intră rudele, prietenii, colegii (ca în exemplul de mai sus), cunoştinţe. Faptul că un eşec, o suferinţă, o boală nu sunt trăite doar de subiect, ci şi de alte persoane din proximitatea afectivă sau fizică îl eliberează de stigmatul inferiorizant al singularităţii negative. Pe treapta a doua în ceea ce priveşte forţa pseudo-compensării oferite se situează persoanele din aceeaşi categorie socială. Sentimentul de inferioritate provocat de dezidealizare poate fi refulat şi dacă toţi membrii unui grup social sunt afectaţi de o măsură restrictivă, aşa cum s-a întâmplat recent cu deţinătorii de chioşcuri şi buticuri din Bucureşti, care au fost siliţi să renunţe la mica lor afacere. Cred că o intuiţie psihologică adecvată a făcut imposibilă desfiinţarea selectivă a buticurilor, unele dintre ele nefiind nici inestetice, nici rău plasate. Solidaritatea în suferinţă o face mai suportabilă pentru fiecare dintre cei care o trăiesc. Cel mai slab efect consolator îl are raportarea la impersonalul „Se", cel de-al treilea cadru de referinţă. Nu de puţine ori auzim propoziţii de tipul: „nici alţii nu fac meseria pentru care s-au pregătit", „şi alţii sunt nefericiţi în căsnicie" sau „şi alţii au divorţat" şi, în sfârşit, „şi alţii sunt şomeri". Valorizarea raportării la contraideal Raportarea la contraideal este un corelat firesc al raportării la ideal, care intră în acţiune când este imposibilă realizarea idealului, precum şi apelul la compensări reale. Atâta timp cât contraidealul este doar polul secund al procesului autoestimativ, existenţa sa poate fi chiar benefică în situaţii-limită şi pe termen scurt. Contraidealul devine un pericol pentru dezvoltarea individului atunci când devine polul principal al autoaprecierii. In acel moment putem spune că respectivul a abandonat lumea va- lorilor pozitive ca motor al aspiraţiei. Devenită reper principal, realitatea umană inferioară anulează orice efort de autodepăşire. 1.1.4 Resentimentul Deşi dificilă, tema resentimentului mi se pare extrem de interesantă. Sper că dezvoltările care urmează vă vor convinge şi pe voi. Le prefaţez cu câteva argumente prealabile: a) Deşi termenul a fost introdus şi dezvoltat în câmpul filosofiei de doi autori importanţi — Fr. Nietzsche şi M. Scheler —, el poate funcţiona şi în câmpul psihologiei adleriene, unde descrie una dintre cele mai laborioase pseudocompensări. Este un prim aspect al interdisci-plinarităţii la graniţa dintre filosofie şi psihologie, domenii pe care reprezentanţii lor de frunte, mai ales din România, încearcă să le ţină separate. b) Un alt aspect al interdisciplinarităţii despre care v-am vorbit ţine de faptul că fenomenul psihic al resentimentului este creator în lumea valorilor. După Nietzsche, el stă la baza creştinismului şi a moralei creştine, după Scheler, morala burgheză s-ar alimenta din resentiment şi, în sfârşit, după părerea mea, morala comunistă are evidente surse resentimentare. c) Teoria resentimentului oferă instrumentele conceptuale pentru a gândi fenomene cotidiene din România pre şi postcomunistă. Astfel, deviza aproape naţională „să moară (şi) capra vecinului" trebuie înţeleasă ca un fenomen resentimentar. 1.1.4.1 Termeni şi descriere esenţială Contribuţia filosofiei la cercetarea resentimentului este substanţială în special în domeniul descrierii esenţiale a fenomenului. In plan terminologic este interesant de remarcat că filosofii germani au utilizat un termen de sorginte latină, considerându-1 drept cel mai adecvat. Sensul, la nivelul limbajului curent, ne trimite la un sentiment care este trăit în mod repetat şi tinde să se deplaseze spre straturile profunde ale personalităţii. De asemenea, în limbajul curent este clară conotatia negativă a sentimentului, pe care sinonimele o pun mai clar în evidenţă: animozitate, ură, ostilitate, inamiciţie, rea-voinţă şi, mai ales, ranchiună. Nietzsche a fost primul care a sesizat faptul că resentimentul apare la acei oameni care nu pot să-şi traducă sentimentele negative în acţiune. In felul acesta ia naştere o adevărată autointoxicaţie psihică: Scheler precizează, dezvoltă şi reformulează aceste intuiţii într-o primă definiţie a resentimentului: „O atitudine psihică durabilă care se naşte din nerealizarea sistematică a descărcării unor emoţii şi sentimente, în sine normale, proprii naturii umane. Din această atitudine decurge un anumit tip de raportare constantă la valori şi judecăţile de valoare care le corespund. Emoţiile şi afectele care trebuie luate aici în considerare sunt: dorinţa de răzbunare, ura, invidia". In acest moment, la curs, adresez studenţilor întrebarea dacă într-adevăr sentimentele negative menţionate sunt fireşti. De la an la an, răspunsurile pro şi contra alternează. Fiind vorba de varianta scrisă a cursului, îţi adresez şi ţie, cititorule, aceeaşi întrebare, sortită să rămână retorică. Dacă vei parcurge rândurile care urmează cu răspunsul în minte, sper ca dezvoltările respective să capete mai multă concreteţe. Dorinţa de răzbunare este sursa potenţială privilegiată a resentimentului, deoarece prin natura sa presupune amânarea răspunsului. Reacţia de răspuns este inhibată de conştiinţa neputinţei de a reechilibra situaţia. In momentul respectiv, răspunsul ar adânci disconfortul autoestimativ printr-un nou eşec. Pentru ca dorinţa de răzbunare să producă resentimentul este necesar ca amânarea reacţiei să se prelungească indefinit, iar conştiinţa neputinţei să se permanentizeze. Apariţia resentimentului este indicată de devalorizarea răzbunării şi de valorizarea inacţiunii, ceea ce permite îndepărtarea din conştiinţă a disconfortului produs de dorinţa de răzbunare nesatisfăcută. Când „nu pot să mă răzbun" devine „nu vreau să mă răzbun", sufletul devine creator în lumea spiritului, resentimentul „naşte" valori, cum spunea Nietzsche. Un exemplu preluat de Max Scheler din presa vremii ilustrează unul din momentele pe care le parcurge dorinţa de răzbunare pe drumul spre resentiment. In Berlinul anului 1912, un răufăcător a întins noaptea o sârmă de oţel între doi copaci de pe cele două laturi ale unei străzi lăturalnice cu intenţia de a decapita pe conducătorul primului automobil care ar fi trecut pe acolo. Trebuie să precizez că atunci posesorii de automobile erau oameni foarte bogaţi şi că automobilele erau decapotabile. Spun că dorinţa de răzbunare nu s-a transformat complet în resentiment, deoarece purtătorul ei nu-şi refuza complet acţiunea. Aceasta este caracterizată deja de câteva trăsături resentimentare: absenţa folosului personal, indiferenţa faţă de identitatea victimei, precum şi riscul minim asumat de făptuitor. Nici invidia nu produce automat resentimentul. Max Scheler operează câteva distincţii subtile. Neplăcerea pe care ne-o produce faptul că nu posedăm un bun deţinut de altcineva (de exemplu, un automobil de lux sau o vilă) nu este invidie. Ea poate produce acţiuni menite să ne pună în posesia obiectului respectiv. Invidia apare, în condiţiile neputinţei de a obţine bunul respectiv, când, datorită unei automistificări, îl acuzăm de uzurpare pe posesorul bunului râvnit şi ne îndreptăm ostilitatea împotriva lui. Pentru ca invidia să se transforme în resentiment trebuie ca neputinţa de a obţine bunul dorit să se permanentizeze. Putem vorbi de resentiment când valorile inaccesibile sunt devalorizate şi înlocuite cu ceea ce înainte trecea drept nonvaloare. Aşa s-ar fi născut după Nietzsche valorile moralei creştine: frumuseţea, sănătatea, bogăţia, forţa, toate valori ale aristocraţiei antice, au fost devalorizate şi înlocuite cu datele condiţiei păturilor defavorizate din Imperiul Roman ridicate la rangul de valori: sărăcia, slăbiciunea, suferinţa, umilinţa. 1.1.4.2 Psihologia resentimentului Nietzsche, primul teoretician al resentimentului, este şi autorul unei prime încercări de psihologie a resentimentului. Filosoful şi-a dat seama de rolul defensiv al resentimentului. Astfel, iubirea creştină n-ar fi decât transfigurarea în spiritual a neputinţei de a reacţiona cauzată de sensibilitatea exacerbată faţă de neplăcere, durere. In Antihrist, Nietzsche scrie: „Respingerea instinc- tuală a oricărei adversităţi, duşmănii, a oricăror limite şi distanţe în sentimente se datorează unei sensibilităţi extreme la excitanţi dureroşi, pentru care orice opoziţie sau perspectivă de opoziţie este resimţită ca o neplăcere insuportabilă. Singura fericire pe care o cunoaşte este de a nu se mai opune nici măcar răului — iubirea ca singura, ultima posibilitate de a trăi". Psihologia resentimentului propusă de Max Scheler este mai bogată în ipoteze şi mai bine instrumentată. Se pare că a cunoscut câteva dintre lucrările lui Freud de până la 1914, fapt atestat de utilizarea sistematică a termenului refulare. Se pare însă că lucrările lui Adler nu-i erau familiare, perspectiva psihologiei individuale fiind absentă. La fel ca Nietzsche, Scheler pune accentul pe funcţia defensivă a resentimentului. Spre deosebire de predecesorul său, Scheler consideră tensiunea dintre tendinţa de a descărca anumite afecte şi neputinţa de a realiza descărcarea drept principalul obiectiv al apărării. Neputinţa de a descărca afectele negative (dorinţă de răzbunare, ură, invidie) contribuie, împreună cu frica şi teama, la refularea lor. Scheler descrie şi un alt proces de prelucrare a afectelor negative ulterior refulării, şi anume desprinderea lor de cauza iniţială. De la o persoană sau însuşire particulară ele iradiază spre o categorie întreagă de persoane asociată persoanei-cauză, aşa cum s-a întâmplat cu autorul atentatului din Berlin, care îi viza pe toţi oamenii bogaţi. Scheler vorbeşte nu numai de refulare, ci şi de întoarcerea refulatului, care distruge echilibrul psihic obţinut prin refulare. In punctele slabe ale conştiinţei, ura, invidia, dorinţa de răzbunare revin la suprafaţă şi reactivează conflictul dintre dorinţa şi neputinţa descărcării. Ceea ce impune noi măsuri defensive. Una dintre ele vizează realitatea externă. Starea de fapt este contestată: obiectul dorit, dar inaccesibil nu încorporează valoarea care-1 face dezirabil. „Vulpea care nu ajunge la struguri spune că sunt acri", afirmă un proverb de circulaţie internaţională. Protagonista fabulei concentrate nu susţine că dulcele nu e bun, ci doar că strugurii nu încorporează valoarea dulcelui. întrucât strugurii sunt acri, ei nu merită a fi doriţi. Absenţa valorii dezamorsează dorinţa. Nici acest artificiu prin care se încearcă mistificarea realităţii nu reprezintă o soluţie de durată, purtătorii de valoare impunându-se după scurt timp privirii omului resentimentar. In acest moment intervine salvator acţiunea psihicului în lumea valorilor: valorile dorite, dar inaccesibile sunt devalorizate, iar valorile accesibile sunt instituite ca valori supreme. Aşa s-ar fi întâmplat, după Scheler, cu valorile feudale, bazate pe privilegiile naşterii, care, fiind inaccesibile burgheziei, au fost detronate şi înlocuite cu valori specifice stării a treia, de tipul „are valoare doar ce este obţinut prin muncă proprie". Doar acum omul resentimentar este mântuit. Pe lângă aceste intuiţii remarcabile, Scheler şi-a dat seama că toate transformările descrise se produc inconştient. „Ceea ce numim falsificarea şi răsturnarea tablei de valori nu trebuie înţeles ca o minciună conştientă... Aici falsificarea nu are loc în conştiinţă, ca în cazul minciunii obişnuite, ci pe traiectul trăirii spre conştiinţă...", scrie el în Omul resentimentului. Nici Nietzsche, nici Scheler nu au sesizat faptul că apărările de tip resentimentar sunt mobilizate de un conflict autoestimativ. Neputinţa permanentizată de a traduce în act anumite afecte dereglează dramatic echilibrul autoestimativ, ceea ce, neputându-se apela la compensări reale, va impune apelarea la pseudocompensări de tipul resentimentului. Din această perspectivă poate fi reformulată una din definiţiile date de Scheler resentimentului: un A este afirmat, preţuit, lăudat nu datorită calităţii sale intrinseci, ci cu intenţia de a devaloriza altceva, un B. Motivul intervenţiei în lumea valorilor este nevoia imperioasă de a reface echilibrul autoestimativ dereglat de neputinţa de a descărca anumite afecte negative, în condiţiile în care compensările reale sunt inaccesibile. 1.1.4.3 Sociologia resentimentului Dacă în fenomenologia şi psihologia resentimentului Scheler porneşte de la Nietzsche, în ce priveşte sociologia aceluiaşi fenomen el este deschizător de drumuri. De altfel, pentru Nietzsche o sociologie a resentimentului era de neconceput în măsura în care el plasa cauzele resentimentului în biologic, în dotarea biopsihică deficitară. Este adevărat că deficienţele fizice pot produce resentiment la nivel individual, dar nu sisteme de valori de amploarea creştinismului sau moralei burgheze. Enunţul fondator al sociologiei resentimentului sună în felul următor: „...indiferent de calităţile şi trăirile individuale, însăşi structura societăţii creează o încărcătură resentimentară generală". Cu alte cuvinte, există situaţii sociale care prin natura lor induc dezechilibrul autoestimativ şi reacţiile inconştiente de apărare de tipul resentimentului. Astfel de situaţii pot exista atât la nivel microsocial, cât şi la nivel macrosocial. O primă situaţie socială încărcată de potenţial resentimentar descrisă de Scheler face parte din universul restrâns al familiei. Este vorba de relaţia dintre soacră şi noră. Prin apariţia celei din urmă, dragostea maternă este frustrată de obiectul ei în mod irevocabil, frustrare care trebuie suportată sub aparenţa participării bucuroase. Cu alte cuvinte, gelozia, care se naşte inevitabil aici, nu se poate manifesta deschis, ceea ce constituie premisa resentimentului. S-ar părea că rolul de soacră este atât de dificil, încât puţine femei îl pot juca fără să dezvolte resentimente. Afirmaţia aceasta se bazează pe materialul oferit de basme, legendele şi miturile popoarelor în care soacra apare ca o fiinţă rea, perfidă. O altă situaţie socială purtătoare de potenţial resentimentar, dar cu semnificaţie mai cuprinzătoare, identificată de Scheler este relaţia dintre generaţia vârstnică şi generaţia tânără. Aici există şi un important moment biologic care este dat de îmbătrânire. Ca proces biologic, îmbătrânirea înseamnă involuţie în toate planurile, de la cel fizic (capacitatea de efort şi performanţa sexuală) până la cel psihic (forţa creatoare, de exemplu, se diminuează). Toate aceste modificări involutive declanşează o adevărată criză autoestimativă care se concretizează într-un puternic sentiment de inferioritate. Criza autoestimativă nu conduce cu necesitate la resentiment, ci doar atunci când societatea nu oferă şanse de compensare reală, aşa cum se întâmplă în societatea modernă. In societăţile arhaice, demonstrează Scheler convingător, atitudinile resentimentare nu devin apanajul bătrâneţii, pentru că transmiterea experienţei de la o generaţie la cealaltă se realizează prin intermediul vârstnicilor, ceea ce le oferă o substanţială compensare reală. In societatea modernă, datorită existenţei tiparului, mijloacelor de comunicare în masă şi, mai ales, datorită existenţei şcolii, instituţie specializată în transmiterea experienţei acumulate, bătrânilor nu le mai revine funcţia importantă a asigurării continuităţii între generaţii. In plus, vârsta a treia pierde, în societatea modernă, din cauza pensionării, sentimentul utilităţii, componentă esenţială a sentimentului valorii proprii. In absenţa posibilităţilor de compensare reală, dezechilibrul autoestimativ al vârstei a treia este soluţionat prin resentiment. Expresiile acestuia, aflat în diferite stadii de evoluţie, sunt: ostilitatea vârstnicilor faţă de tineri, ca purtători ai valorilor tinereţii, şi tendinţa de a deprecia valorile tinereţii. Ca oameni tineri, veţi fi trăit nu o dată agresivitatea vârstei a treia, agresivitate care se foloseşte de diverse pretexte: vestimentaţie, comportament etc. Părul lung, fusta scurtă, sărutul pe stradă al cuplurilor tinere pot declanşa accesele de iritare tipic resentimentare ale reprezentanţilor vârstei a treia. Judecăţile de valoare alimentate de resentiment le avea în vedere Nietzsche când, în Aurora, avertiza metaforic: „Nu este înţelept a lăsa amurgul să judece ziua, căci prea adesea oboseala ar judeca forţa, succesul, bunele intenţii... Asemeni amurgului, bătrâneţea se învăluie într-o moralitate nouă şi atrăgătoare şi se pricepe să ruşineze ziua, prin culorile crepusculare, prin pacea şi tihna sa". Anumite circumstanţe sociale presează intens în direcţia resentimentului. Mă gândesc la generaţiile care, datorită războaielor sau transformărilor sociale, nu au putut trăi valorile vârstei tinere şi care, din acest motiv, nu sunt dispuse să renunţe la ele. Valorile de a căror realizare istoria le-a frustrat se impun cu obstinaţie şi atunci când valorile senectuţii ar trebui să le înlocuiască. In astfel de condiţii, tensiunea dintre dorinţă şi neputinţă conduce aproape sigur la resentiment. Românii care au trăit cel de-al doilea război mondial şi perioada comunistă care i-a urmat au toate motivele să fie resentimentari. Aceasta n-o să vi-i facă mai simpatici, în schimb s-ar putea să-i priviţi cu mai multă compasiune. La nivel macrosocial, Scheler analizează cu brio morala burgheză ca produs resentimentar. Răsturnarea valorică în raport cu morala feudală constituie indiciul sigur că avem de-a face cu un produs resentimentar. Un alt indiciu edificator este regăsirea printre valorile moralei burgheze a caracteristicilor condiţiei stării a treia. Regula princeps a moralei burgheze a fost: „au valoare morală doar acele însuşiri, acţiuni, bunuri care au fost dobândite prin muncă proprie". Comentariul lui Scheler surprinde aici pe bună dreptate cele două indicii ale acţiunii resentimentului. Pe de o parte, sunt devalorizate privilegiile legate de naştere, de care beneficia nobilimea, pe de altă parte, valoarea supremă e investită în munca proprie, definitorie pentru condiţia burgheziei. Resentimentul este detectabil şi în supraordonarea valorilor utilităţii în raport cu valorile vieţii, deoarece astfel se exprimă ura şi invidia faţă de existenţa bogată, pentru care trăirea vieţii este scop în sine, promovân-du-se din nou un aspect al condiţiei stării a treia, care-şi justifica viaţa prin utilitate. „Munca utilă este preferabilă degustării agreabilului", sună deviza care înscăunează utilitatea ca justificare pentru viaţa individului, de neconceput de acum înainte nici în absenţa spiritului de economie sau a stăpânirii de sine. Dacă în ce priveşte analiza moralei burgheze Max Scheler este consecvent principiilor sociologiei resentimentului pe care a întemeiat-o, în analiza moralei creştine ele sunt abandonate şi înlocuite printr-un studiu terminologic şi abstract psihologic a cărui concluzie este că morala creştină, deşi poate fi invocată de omul resentimentar, nu se alimentează din resentiment. Polemica cu Nietzsche, care susţinea punctul de vedere contrar, se concentrează în special asupra valorii creştine a iubirii aproapelui. Vă reamintesc că în Genealogia moralei Nietzsche prezenta iubirea aproapelui ca o metamorfoză complicată a dorinţei de răzbunare care nu poate fi tradusă în act: neputinţa de a te răzbuna este transformată în voinţa de a nu te răzbuna, apoi în iertare, în cele din urmă, în iubirea duşmanului, ceea ce maschează complet neputinţa iniţială. Textul biblic al Evangheliei după Luca prezintă comandamentele care derivă din iubirea aproapelui: „Iubeşte-ţi duşmanii, fă bine celor care te urăsc, binecuvântează-i pe cei care te jignesc. Celui care te loveşte pe obrazul drept, întinde-i-1 şi pe cel stâng, iar celui care-ţi ia haina, dă-i şi cămaşa". Scheler nu neagă că iubirea aproapelui în varianta creştină poate fi folosită de omul resentimentar pentru a ascunde stări sufleteşti opuse, ce nu derivă din-tr-un minus (autoestimativ, aş adăuga eu), ci dintr-un plus. Că este aşa o dovedeşte faptul că adevăratul creştin nu se teme că se va molipsi, înjosi, murdări co-borându-se la cei bolnavi, săraci, comuni, urâţi, pe de o parte, precum şi faptul că este capabil să nu reacţioneze la agresiuni, pe de altă parte. Autorul Omului resentimentului este pe deplin conştient că viziunea creştină asupra iubirii reprezintă o inversare faţă de cea antică, pentru care iubirea era ascensiunea imperfecţiunii către perfecţiune, a unui minus către plus, însuşi Dumnezeu fiind, ca la Aristotel, motorul nemişcat care atrage doar, dar nu poate iubi, deoarece perfec- ţiunea îşi este sieşi suficientă. Dacă am fi zei, n-am iubi, susţine Platon. Este adevărat că valorile morale ale creştinismului pot fi invocate nu numai de oameni resentimentari, ci şi de persoane cu un plus autoestimativ, însă atunci când este vorba de sisteme de valori, cum sunt religiile, moralele, criteriul utilizat pentru a constata dacă provin din resentiment nu poate fi decât sociologic, aşa cum procedează însuşi Scheler în cazul moralei burgheze. Insă sociologia resentimentului îi dă dreptate lui Nietzsche, şi nu lui Scheler. Se ştie că religia creştină a apărut în mediile de la periferia Imperiului Roman, la păturile sociale şi naţionale defavorizate. Foarte mulţi sclavi s-au numărat printre primii adepţi ai creştinismului, ceea ce 1-a determinat pe Nietzsche să vadă în morala creştină o morală a sclavilor. Era vorba deci de pături sociale pentru care frustrarea devenise un adevărat destin. In aceste condiţii, ura, invidia, dorinţa de răzbunare puteau găsi o soluţie doar pe calea resentimentului. Concluzia la care am ajuns că la originile creştinismului se află resentimentul păturilor frustrate din Imperiul Roman nu trebuie să vă sugereze ideea că valorile creştine au jucat un rol negativ în istorie, aşa cum crede Nietzsche. Voi dezbate această problemă într-un subcapitol dedicat valorizării culturale a produselor resentimentului. Completez seria marilor produse ale resentimentului cu proletcultismul şi morala comunistă, produse ale secolului XX. Asemenea creştinismului sau moralei burgheze, proletcultismul se distinge printr-o inversare valorică, întreaga cultură a trecutului a fost repudiată pe motiv că este burgheză, indiferent dacă era vorba de disciplinele umaniste sau de cele pozitive. Nu numai sociologia, antropologia filosofică sau psihanaliza au fost eliminate ca discipline din cultura nouă, ci şi genetica. In plan moral, asemenea etosului creştin sau burghez, etosul comunist a devalorizat valorile trecutului burghez (individualism, concurenţă, diferenţieri sociale) şi a valorizat colectivismul, colaborarea (pacea socială) şi egalitarismul, toate elemente ale situaţiei păturilor proletare din capitalismul de început. Comunismul realizat a produs, cel puţin în România, o formă specifică de resentiment, pe care o numesc resentimentul social general, concretizat în sintagma „să moară capra vecinului". Caracteristica sa principală este că impulsurile ostile şi distructive refulate sunt activate nu atât de diferenţele minime între categoriile sociale, cât de orice reuşită care depăşeşte condiţia mizeră a majorităţii. Presa postdecembristă, mai ales în primii ani, a oferit numeroase exemple pentru acest fenomen. Astfel, membrii unei recent înfiinţate asociaţii agricole din judeţul Neamţ au jubilat la aflarea veştii că asociaţia rivală din aceeaşi comună, împiedicată să depoziteze recolta într-o magazie a fostei CAP, a trebuit s-o transporte în ploaie în alt loc, ceea ce a avut ca rezultat compromiterea ei. La această stare psihică, în care recunoaştem un resentiment în evoluţie, s-a ajuns datorită frustrărilor maxime impuse de comunism, pe de o parte, precum şi datorită existenţei unui sistem represiv care împiedica orice manifestare a reacţiilor la frustrare, pe de altă parte. Ca sistem economic ineficient, socialismul real a condus la generalizarea sărăciei, căreia îi corespunde, în plan psihic, instalarea unui acut şi permanentizat sentiment de nemulţumire. Dacă la frustrările economice le adău- găm şi pe cele sociale, politice şi culturale, atunci avem imaginea unui organism social ostil individului, majorităţii indivizilor care-1 compun. La apariţia resentimentului social general contribuie decisiv, alături de frustrarea multiplă, absenţa reglementărilor democratice (pluripartidism, parlament, presă liberă, separarea puterilor în stat), al căror rol este, printre altele, şi acela de a permite descărcarea nemulţumirii diferitelor grupuri şi a întregii societăţi. In plus, sistemul represiv creat de comunism, în special poliţia politică, viza nu numai împiedicarea manifestării nemulţumirilor, ci şi înăbuşirea sentimentelor şi a ideii de nemul- ţumire. In condiţiile neputinţei absolute de manifestare, sentimentele negative produse de frustrare nu pot lua decât calea resentimentului. 1.1.4.4 Valorizarea produselor culturale ale resentimentului In privinţa valorizării produselor culturale ale resentimentului de tipul religiilor sau moralelor am o atitudine diferită de cea a lui Nietzsche sau Scheler. Deşi au poziţii opuse în ce priveşte relaţia creştinismului cu resentimentul, amândoi valorizează negativ produsele culturale ale resentimentului. Primul vede în creştinism şi mai ales în morala creştină principalii vinovaţi pentru accentuata decadenţă pe care credea a o descoperi în viaţa socială, politică şi culturală a Europei moderne, iar cel de-al doilea considera morala burgheză ca pe un moment de prăbuşire a valorilor. Dacă ne apropiem de problema valorizării produselor spirituale fără parti-pris, primul lucru pe care-1 punem în discuţie este însăşi legitimitatea problemei. Este posibil ca din „rău" (sentimente de ură, răzbunare, invidie) să se nască binele? Este posibil ca o floare a răului, asemenea resentimentului, să producă fructe care să stea sub semnul binelui? La prima vedere, răspunsul nu poate fi decât negativ, aparenţă de care atât Nietzsche, cât şi Scheler se lasă seduşi atunci când condamnă sever moralele produse de resentiment. Insă abordarea istorică a produselor resentimentului ne pune în faţa constatării că în momentul apariţiei moralelor resentimentare, care contestă moralele oficiale, contemporanii le valorizează negativ. Pe măsură ce noile morale devin dominante, valorizarea se modifică. Din chintesenţă a răului, aceleaşi morale se transformă în chintesenţă a binelui. Aşadar, o valorizare definitivă a unui produs moral resentimentar este imposibilă. Dacă judecăm moralele provenite din resentiment având drept criteriu plusul de umanizare pe care îl aduc, atunci se dovedeşte că iubirea de oameni din creştinism extinde considerabil sfera umanului. In timp ce morala antică refuza barbarilor şi sclavilor apartenenţa la umanitate, morala creştină avansează ideea că toţi oamenii sunt demni de iubire, indiferent de poziţia socială sau apartenenţa naţională, toţi fiind egali în faţa lui Dumnezeu. De asemenea, accentul pus de morala burgheză pe valoarea conferită însuşirilor şi bunurilor umane de către munca proprie repune în atenţie adevărul că meritul uman poate fi independent de înzestrarea nativă, bogăţia societăţii capitaliste neputând fi concepută fără transformarea meritului personal în valoare supremă. Deşi distanţa în timp faţă de „morala comunistă" nu este suficient de mare pentru a emite o judecată imparţială, logica de mai sus mă obligă să avansez ipoteza, nu fără o puternică rezistenţă afectivă, că şi această morală ar putea conţine elemente de progres în sensul accentuării solidarităţii umane. Oricum, concluzia provizorie este că, din perspectivă istorică, produsele resentimentului se dovedesc, cel puţin parţial, vehicule ale unor noi dimensiuni ale condiţiei umane. 4. PSIHOLOGIE SOCIALA D. Cristea, Tratat de psihologie socială, Ed. ProTransilvania, Bucureşti, 2001: pag. 52- 68; 143 -155; 179-220; 248-263; 271 -276. 2.2. Construirea si cunoaşterea realităţii sociale. Primul pas în desfăşurarea acestei problematici va fi făcut prin relevarea mecanismelor şi proceselor psihosociale care stau la baza construirii realităţii sociale. Parafrazând una dintre tezele fundamentale ale epistemologiei genetice, putem afirma, pe baza datelor experimentale existente, că realitatea socială nu poate fi concepută ca predeterminată nici de structurile interne ale subiectului -în măsura în care chiar acestea rezultă dintr-o construcţie efectivă şi continuă, nici din simpla reflectare a caracteristicilor preexistente ale unei realităţi sociale obiective - deoarece acestea nu sunt cunoscute decât datorită medierii necesare a respectivelor structuri subiective (181, 5). Realitatea socială reprezintă un proces continuu de construire şi reconstruire, care se desfăşoară paralel cu practica şi cunoaşterea socială. Această remarcă a lui J. Piaget este cu atât mai pertinentă cu cât nu avem în vedere o realitate strict obiectuală; este vorba de o realitate socială şi culturală , căreia subiectul îi aparţine nemijlocit şi la care se raportează nu numai dintr-o perspectivă cognitivă, cât mai ales din perspectiva trebuinţelor şi aspiraţiilor sale, a modelelor, normelor şi valorilor socioculturale pe care le-a interiorizat în ontogeneză, precum şi a experienţei sociale acumulată, valorizată şi actualizată într-un anumit context al istoriei sociale. 2.2.1. Realitatea socială - între determinaţii obiective şi construct mental. Aceste consideraţii teoretice fundamentează în mare măsură conceptul de "lumepersonală" care a început să se cristalizeze la începutul anilor 50, în parte şi sub influenţa curentelor existenţialiste care dominau gândirea filosofică a epocii. în planul analizei psihologice, constructivismul se impune din necesitatea de a da consistenţă teoretică unor observaţii şi constatări experimentale privind existenţa "realităţilor ficţionale" - cum le-au numit psihiatrii, sau a "lumilor personale" în care trăim fiecare dintre noi, dar care iau naştere prin intermediul mecanismului interacţional care fundamentează orice sistem social şi orice experienţă existenţială. Astfel, după cum remarca R.D. Laing, realitatea socială este o interexperienţă rezultată din interacţiuni şi din jocurile în oglindă ale raporturilor umane (115, 154); realitatea personală apare ca o secţiune subiectivă realizată în corpul general al realităţii sociale, dar care posedă numeroase puncte de convergenţă şi suprapunere cu "secţiunile" realizate de ceilalţi membri ai comunităţii, condiţie esenţială a coexistenţei şi comunicării sociale. în jocurile interacţionale, modul de definire a realităţii poate fi impus de un individ sau de un grup dominant, de natura experienţei acumulate în plan sociocultural, de particularităţile unei situaţii trăită pe un anumit fond emoţional şi motivaţional etc. în acest sens, conform opiniei lui H. Garfinkel (care alături de P. Berger, T. Lukmann, A. Mucchielli ş.a. a dezvoltat concepţia constructivistă a lui A. Schutz), toate realităţile care compun viaţa noastră cotidiană sunt rezultatul nemijlocit al unei activităţi de construcţie colectivă, desfăşurată pe fondul unor schimburi şi relaţii structurate de regulile comune de raţionament ale unui anumit grup cultural. Aceste structuri cognitive, normative şi axiologice care mediază construirea socială a realităţii, şi care sunt specifice unui anumit grup sociocultural, se subsumează conceptului modern de etnometodă , deosebit de util în cercetările de antropologie culturală şi psihologie socială (87). Etnometodologia poate fi considerată un derivat practic al teoriei interacţionismului simbolic, în care accentul cade nu pe elementele psihologice ale conduitei (sentimente, gânduri, motivaţii etc), ci pe comportamentul public al persoanelor şi a regulilor sociale consensuale care îl determină. Principalele teze ale teoriei actuale asupra „constructivismului social" pot fi formulate sintetic astfel: • Nu percepem pur şi simplu lumea în care trăim, ci o construim; realitatea socială este o interpretare construită prin comunicare, pe fondul interacţiunilor umane într-un anumit cadru cultural şi istoric. • Nu există "adevăr în sine", în sensul propus de orientările pozitiviste; adevărul are sens numai în raport cu o structură socioculturală generativă, pe fondul creat de acordul actorilor unei situaţii sociale privind definirea lui. • Realitatea, din perspectiva subiecţilor sociali activi, este dată de totalitatea reprezentărilor sociale care dau sens şi consistenţă subiectivă obiectelor, persoanelor, raporturilor, situaţiilor şi fenomenelor psihosociale: respectiv constituenţilor existenţei umane. • Procesul construirii realităţii sociale, strâns legat de procesul elaborării sistemului de reprezentări sociale, este mediat şi condiţionat de factori (operatori) psihoindividuali, psihosociali şi socioculturali. • Structurile cognitive, normative şi axiologice ale comunităţii culturale de apartenenţă (etnomodelele) au un rol prevalent în raport cu factorii psihoindividuali care intervin în procesul perceperii, interpretării şi construirii unei reprezentări asupra diferitelor segmente ale existenţei. • Lumea nu este constituită din "obiecte", ci din "relaţii"; proprietatea fundamentală a realităţilor umane constând în faptul că acestea sunt în esenţa lor construcţii pure, care capătă consistenţă şi funcţionalitate numai la nivelul grupurilor socioculturale. • Interpretarea unei situaţii este mult mai importantă sub aspectul impactului psihologic şi al consecinţelor pe care le determină decât conţinutul strict obiectiv al unei situaţii sau fapt social. Perspectiva constructivistă, alături de concepţiile simbolice şi cognitive, relevă şi accentuează dimensiunile psihologice şi socioculturale implicate în structurarea situaţiilor sociale, depăşindu-se astfel limitările inerente unor teorii behavioriste de sorginte pozitivistă. Să luăm exemplul unei întâlniri întâmplătoare pe stradă a unei cunoştinţe. Salutul, întrebările protocolare, stabilirea unei noi întâlniri - toate acestea se desfăşoară pe fondul unor percepţii şi proiecţii reciproce, a unor aşteptări şi interpretări care ţin atât de normele şi modelele socioculturale referitoare la astfel de situaţii, de experienţa socială şi personalitatea subiecţilor în cauză, cât şi de contextul existent. Cordialitatea sau răceala salutului, tonul conversaţiei, natura întrebărilor ce şi le pun, durata întâlnirii şi multe altele vor depinde nemijlocit de interpretările pe care cei doi le dau situaţiei în sine, cât şi semnificaţiilor pe care le acordă atitudinii şi gesturilor "celuilalt". De fapt, situaţia socială se construieşte progresiv, pe măsură ce se desfăşoară jocul interacţional dintre cei doi protagonişti. Caracterul "construit" al realităţii sociale este evident în cazul unor situaţii sociale mai complexe , cum ar fi -de pildă- confruntarea ideologică dintre două partide politice. Una şi aceeaşi realitate este percepută şi interpretată deseori cu totul diferit, pe fondul motivaţiilor politice şi opţiunilor ideologice care joacă rolul unor operatori majori în construirea celor două reprezentări asupra unei anumite realităţi sociale. De remarcat că pentru fiecare dintre cele două părţi având opţiuni ideologice diferite, realitatea este în mod efectiv cea pe care o percep , prin intermediul filtrelor şi matricelor cognitive, afective şi motivaţionale, structurate preponderent de reprezentările ideologice asimilate sau formate în ontogeneză. Un observator independent poate constata cu mirare nota de realism ireductibil pe care fiecare parte o acordă propriului mod de a percepe, reprezenta şi interpreta una şi aceeaşi situaţie socială. în mod evident, în fiecare dintre cazurile prezentate, din perspectivă psihosociologică avem de-a face cu o interacţiune dinamică dintre mai multe "lumi personale" care se racordează şi se ajustează reciproc, pe fondul relaţiilor sociale reglate de anumite norme şi valori culturale, politice, religioase, morale, juridice sau economice. între componenta cognitivă, de cunoaştere a realităţii sociale, şi cea constructivă, de edificare progresivă a chiar acelei realităţi, există un subtil raport dialectic de complementaritate şi condiţionare reciprocă. Edificăm realitatea socială pe măsură ce cunoaştem şi acţionăm în cadrul unui anumit sector al vieţii sociale, iar rezultatele respectivei activităţi cognitive vor depinde nemijlocit atât de natura şi caracteristicile constructului astfel realizat, cât şi de contextul sociocultural în care se desfăşoară activitatea socială . în esenţă, construirea realităţii sociale presupune elaborarea unui ansamblu de reprezentări, de scheme cognitive şi acţionale care vor mijloci perceperea, interpretarea şi evaluarea diferitelor secţiuni ale existenţei sociale şi elaborarea unor comportamente adaptative adecvate. Percepţiile, reprezentările, procesele mnezice şi de gândire joacă rolul unor operatori psihoindividuali primari care vor fi modulaţi de influenţe , procese şi fenomene psihosociale specifice: disonanţa cognitivă, atribuirea cauzalităţii, negocierea socială a realităţii ş.a. Suportul fundamental al activităţii de construire a realităţii sociale va fi determinat de limbaj, un operator care -prin particularităţile sale socioculturale şi individuale- va marca în mod fundamental sistemul de categorii şi reprezentări prin care se configurează universul social. Astfel, în procesul mai larg de socializare, se vor forma sisteme de reprezentări sociale, scheme cognitive şi atitudinale, care constituie operatorii secundari, pe baza cărora se elaborează conduitele sociale ale membrilor comunităţii sau grupurilor sociale. Fără îndoială, influenţele psihosociale din ontogeneză vor modela şi procesele cognitive psihoindividuale primare (percepţia, memoria, gândirea, imaginaţia, limbajul etc), rezultând diferenţieri calitative în funcţie de mediul social de origine, nivelul de instrucţie, caracteristicile grupurilor de apartenenţă şi de referinţă, situaţiile circumstanţiale deosebite care au marcat existenţa individuală şi de grup, experienţa personală sau organizaţională ş.a. Implicarea limbajului în construirea realităţii sociale constituie una dintre direcţiile principale prin care se pot evidenţia particularităţile structurale şi funcţionale ale acestei activităţi. Categorizarea şi conceptualizarea, elaborarea reprezentărilor, constituirea referenţialelor cognitive şi axiologice, realizarea comunicării interpersonale şi sociale ca suport al generalizării experienţei socioculturale şi individuale - toate acestea se desfăşoară prin intermediul limbajului, respectiv al activităţii de comunicare (v. schema 2.2). 2.2.2. Reprezentările sociale. După cum rezultă din analiza modelului prezentat mai sus, reprezentările sociale (RS) constituie elementul central atât pentru procesul de construire, înţelegere şi interpretare a realităţii sociale, cât şi pentru cel de elaborare a atitudinilor şi comportamentelor noastre. Desfăşurarea activităţii psihice şi psihosociale de construire a realităţii sociale presupune o succesiune de faze, diferenţiate în funcţie de tipul proceselor psihoindividuale implicate (percepţie, reprezentare, gândire, imaginaţie etc), precum şi de natura influenţelor psihosociale şi socioculturale care condiţionează desfăşurarea respectivelor procese, modelându-le conţinutul. în cadrul acestei activităţi, reprezentările sociale joacă rolul central, datorită funcţiei lor structurante. E. Durkheim este primul care atrage atenţia asupra conceptului de "reprezentare colectivă", înţeleasă ca o realitate psihosocială de sine stătătoare. Având o existenţă difuză, dar distinctă în raport cu conştiinţele individuale ale membrilor grupului, reprezentările colective constituie o clasă foarte generală de fenomene psihice şi sociale care înglobează ideologii, mituri, credinţe, sentimente şi cunoştinţe împărtăşite de membrii unei societăţi, într-un anumit moment al dezvoltării sale istorice. Reprezentările colective sunt sociale, deoarece rezultă ca urmare a unui proces colectiv în care intervin caracteristicile comune ale membrilor unui grup, şi sunt psihologice deoarece percepţia realităţii şi desfăşurarea gândirii sunt operă individuală (165, 6). însă, în concepţia lui Durkheim reprezentările colective erau structuri statice şi difuze, având în primul rând o valoare conceptual-explicativă, fără implicaţii operaţionale şi fără o legătură organică cu practica şi comunicarea socială. După o perioadă de relativă ignorare a acestei problematici, S. Moscovici redefineşte conceptul în cadrul unei ample concepţii constructiviste asupra realităţii sociale, acordându-i valenţe operaţionale şi paradigmatice cu totul remarcabile (165, 15). Pe această bază, reprezentările sociale tind să devină una dintre preocupările centrale ale psihologiei sociale moderne, fiind abordate în primul rând sub aspect fenomenologic şi praxiologic. Reprezentările sociale nu mai sunt înţelese acum ca simple instrumente cognitive, detaşate de activitatea în care actorii sociali sunt angrenaţi, şi care constituie în fapt terenul de elaborare a acestora. Reprezentările înglobează şi structurează elementele cognitive care rezultă dintr-un context relaţional şi acţionai concret, pe fondul unei interacţiuni dinamice dintre individual şi social, dintre cogniţie şi acţiune: sunt construcţii socio-cognitive (după expresia lui Abric), care impregnează aproape în totalitate raporturile interpersonale, grupale şi instituţionale. în acest nou cadru teoretic, realitatea socială poate fi înţeleasă ca rezultând din interacţiunea dinamică a reprezentărilor specifice unor grupuri sociale. Definirea unitară a reprezentărilor sociale este un demers dificil, atât datorită complexităţii fenomenului, cât şi a influenţelor pe care concepţiile teoretice generale ale autorilor le exercită asupra dezvoltării conceptuale a acestei problematici (v. 88; 164; 165; 186; 190). Cele mai importante accepţii şi caracterizări date RS pot fi sintetizate astfel: • Fenomen psihosocial ce implică moduri specifice de înţelegere şi comunicare, prin care se creează atât realitatea, cât şi simţul comun; implicit, RS se constituie şi ca un sistem de valori, noţiuni şi practici referitoare la obiectele aparţinând mediului social (S. Moscovici); • Formă de cunoaştere practică, elaborată social şi împărtăşită, prin care un subiect se raportează la un obiect , concurând astfel la construirea unei realităţi comune unui ansamblu social (D. Jodelet); • Principii generatoare de luări de poziţie legate de inserţii specifice într-un ansamblu de raporturi sociale, şi organizând procesele simbolice ce intervin în aceste raporturi (W. Doise); • Proces de elaborare perceptivă şi mentală a realităţii, care transformă obiectele sociale (lucruri, persoane, situaţii, evenimente) în categorii simbolice (valori, convingeri, ideologii), conferindu-le un statut cognitiv şi permiţând astfel înţelegerea vieţii cotidiene, printr-o reîncadrare a comportamentului individual în ansamblul interacţiunilor sociale (G-N. Fischer); • Sistem de interpretare a realităţii ce guvernează relaţiile dintre indivizi şi mediul lor fizic şi social, determinându-le comportamentele şi practicile; construcţii socio-cognitive, constituind şi un ghid pentru acţiune, în măsura în care implică un set de anticipări şi aşteptări (J.-C. Abric). în legătură* cu aceste caracterizări, o primă remarcă se referă la o relativă confuzie datorată folosirii ambigue a termenilor de proces şi formă pentru desemnarea genului proxim al reprezentărilor sociale. Precizăm că RS ca formă de structurare a unor conţinuturi (perspectiva sincronică) reprezintă rezultatul unui proces de elaborare (perspectiva diacronică), cele două concepte aflându-se într-un raport de complementaritate dialectică. Confuzia este evidentă şi trebuie evitată printr-o mai bună clarificare conceptuală în plan metateoretic. O a doua observaţie se referă la o anumită imprecizie şi unilateralitate în desemnarea conţinutului RS la unii dintre autorii citaţi: modalităţi de cunoaştere practică, principii generatoare de luări de poziţie, sistem de interpretare a realităţii, ghid de acţiune etc. Impreciziile ţin de aceeaşi insuficientă clarificare conceptuală în plan teoretic, dar şi de "reproducerea" acesteia în plan experimental. Totodată însă, trebuie să constatăm că din sinteza definiţiilor şi caracterizărilor prezentate, pot fi desprinse cu suficientă acurateţe dimensiunile esenţiale prin care pot fi circumscrise RS ca fenomen psihosocial, funcţiile şi structura generală a cestora. Dezvoltarea unei teorii coerente asupra reprezentărilor sociale trebuie să pornească de la câteva teze generale, fundamentate pe datele experimentale deja existente. Iată câteva dintre acestea: • Din perspectivă psihosociologică, nu se poate face o distincţie netă între subiect şi obiect, între stimul şi răspuns; în consecinţă, un obiect nu există prin el însuşi, ci prin semnificaţia pe care o capătă pentru subiect (individ, grup, comunitate), iar această semnificaţie este expresia unor raporturi sociale care implică componente axiologice, praxiologice sau cognitive. Cu alte cuvinte, după cum sublinia J-C Abric , nu putem vorbi de o "realitate obiectivă" în sensul clasic al termenului, ci numai de o "realitate reprezentată", adică însuşită de către subiectul social, reconstruită cognitiv şi integrată sistemului său de valori socioculturale, ideologice şi istorice. • Reprezentările restructurează realitatea, realizând integrarea caracteristicilor specifice obiectului cu cele ale subiectului, derivate din normele, valorile , motivaţiile şi cogniţiile acestuia. • RS sunt rezultatul unui proces specific de elaborare, şi nu procesul ca atare; deşi evident complementare, studiul celor două dimensiuni trebuie să beneficieze de diferenţierile conceptuale de rigoare. • Din analiza conţinutului şi dinamicii RS, rezultă că acestea sunt structuri operatorii (D. Cristea, 1988), neputând fi asimilate decât parţial unor forme de cunoaştere practică a realităţii sociale, şi cu atât mai puţin unor simple imagini reflectorii în care condiţionarea socială este apreciată ca un factor exterior, şi nu unul constitutiv. • în calitatea lor de structuri operatorii, RS implică trei dimensiuni principale, pe direcţia cărora se obiectivează dinamica acestora: a) dimensiunea cognitivă, care asigură transformarea informaţiei perceptive şi a celei de comunicaţie în "adevăruri consensuale", împărtăşite şi având funcţionalitate socială, care astfel se integrează unui câmp cognitiv echilibrat (în sensul dat de Heider acestui concept); b) dimensiunea axiologică, care fundamentează atitudinile implicite, aferente seturilor de reprezentări sociale, şi care derivă din valorile, normele şi modelele socioculturale specifice unui anumit spaţiu social; c) dimensiunea praxiologică, constând din schemele acţionale şi relaţionale, acreditate sociocultural, prin care se desfăşoară raporturile individ-grup-mediu. • RS sunt corelative procesului general de construire a realităţii sociale, asigurând relaţia dinamică dintre individual şi social, dintre psihologic şi sociocultural. Ansamblul RS specifice unor grupuri sociale formează universul consensual (definit de S. Moscovici), prin care nefamiliarul devine familiar, experienţa anterioară primează asupra faptului prezent, restaurându-se un sens al continuităţii şi coerenţei - atunci când indivizii şi grupurile sunt ameninţate de discontinuitate, ambiguitate şi incoerenţă. Sunt necesare câteva precizări ţinând de definirea RS drept structuri operatorii. Analiza tipurilor generale de structuri ne conduce la concluzia că acestea pot fi împărţite în două mari categorii: structuri configurative, al cărui specific este dat predominant de relaţiile dintre elementele constitutive, şi structurile operatorii, care sunt de fapt ansambluri organizate de transformări, cu mecanisme proprii de autoreglaj, prin care se menţin graniţele şi funcţionalitatea sistemului. Este sensul acordat de J. Piaget acestui concept (183, 9), cu o remarcabilă acoperire teoretică pentru abordarea din această perspectivă a proceselor psihice, în special a celor ţinând de gândire şi inteligenţă. în prima categorie putem include reprezentările vizuale - de exemplu; celei de a doua categorii le aparţin reprezentările sociale - esenţial diferite de primele în mecanismul lor intim de constituire şi funcţionare. în ceea ce priveşte calitatea operatorie a reprezentărilor sociale, aceasta se realizează pe mai multe direcţii: 1. Transformarea realităţii sociale sau a unor obiecte aparţinând acestei realităţi în obiecte mentale, nu prin reflectare sau copiere, ci prin selecţie, reelaborare şi resemnificare într-un nou câmp cognitiv, ale cărui coordonate sunt stabilite pe baza unor criterii consensuale de grup şi socioculturale. 2. Obiectivarea sistemului relaţional dintre persoane, grupuri, categorii sau instituţii sociale în însuşi procesul de elaborare mentală a RS. în măsura în care fiecare obiect social fiinţează ca ansamblu relaţional, acest sistem se regăseşte atât în procesul elaborării reprezentărilor, cât şi în conţinutul acestora. Din acest punct de vedere, RS se constituie ca elemente de mediere a comunicării sociale şi de "vizualizare" a poziţiei fiecărei persoane sau grup în cadrul sistemului social general, în funcţie de locul în structura puterii, apartenenţa la anumite grupuri de prestigiu sau de presiune, de natură etnică, religioasă, profesională, politică sau ideologică . 3. Remodelarea realităţii, în măsura în care prin elaborarea RS se creează informaţii semnificative , prin reluarea şi interiorizarea modelelor socioculturale şi ideologiilor dominante, existente într-o societate (comunitate) la un moment dat. 4. Naturalizarea realităţii sociale, în sensul inducerii unei raţionalităţi ce ţine de logica mentală şi eliminarea implicită a ceea ce este greoi, ambiguu sau incomprehensibil. Realitatea naturalizată este una reelaborată, care poate fi stăpânită prin raţiune şi evidenţă, devenind astfel familiară şi consensuală, elementele incongruente generatoare de anxietate fiind eliminate sau reconvertite simbolic. în ceea ce priveşte conţinutul reprezentărilor sociale, acesta poate fi cognitiv, axiologic, motivaţional, afectiv, atitudinal sau acţionai; după domeniul de referinţă RS pot fi economice, politice, religioase, educaţionale, artistice, ştiinţifice, ideologice, etice etc. Fiind un ansamblu organizat de informaţii, credinţe, opinii şi atitudini despre un obiect dat, relevarea structurii RS trebuie să se facă corelativ cu o analiză atât sub aspect funcţional, cât şi sub aspectul organizării interne a conţinutului specific. Funcţiile reprezentărilor sociale. După cum s-a putut constata, RS joacă un rol esenţial în elaborarea atitudinilor şi comportamentelor individuale şi de grup, în dinamica raporturilor sociale şi în activitatea practică, în toate formele sale. Analizând aceste implicaţii, se pot identifica următoarele funcţii ale reprezentărilor sociale (165,108 ş.u.; 164,23): • Funcţia cognitiv-explicativă: mediază şi condiţionează activitatea de cunoaştere, permiţând să se înţeleagă şi să se interpreteze realitatea. Prin intermediul RS cunoştinţele empirice sunt integrare într-un sistem coerent şi inteligibil, cu rol descriptiv şi explicativ, oferind astfel referenţiale cognitive şi de comunicare pentru membrii grupurilor şi colectivităţilor sociale. Totodată, se realizează fixarea şi sistematizarea cunoştinţelor şi rezultatelor experienţei sociale, premisă fundamentală pentru păstrarea conţinuturilor informaţionale, cât şi pentru desfăşurarea procesului de învăţare socială. • Funcţia axiologic-normativă: RS încorporează norme şi valori culturale care aparţin universului consensual al unei comunităţi, şi care vor constitui fundamente şi repere pentru elaborarea atitudinilor implicite sau explicite aferente oricărui sistem reprezentaţional. • Funcţia identară: un ansamblu structurat de RS defineşte implicit identitatea grupurilor sociale, locul lor în cadrul câmpului social, valorile, normele, credinţele şi ideologiile prin care se caracterizează şi cu care intră în jocul comparaţiilor sociale. Raporturile dintre grupuri vor fi strâns condiţionate de modul cum acestea îşi reprezintă unele aspecte ale realităţii naturale şi sociale. De asemenea, prin funcţia lor identară, RS constituie instrumente de control social, comunitatea impunând acele seturi de reprezentări esenţiale care îi definesc individualitatea cultural-istorică; apartenenţa membrilor la respectiva comunitate va fi condiţionată de acceptarea, asimilarea şi convergenţa funcţională a celor două categorii de sisteme reprezentaţionale: comunitare şi individuale. • Funcţia praxiologică şi de orientare: codificând într-un mod specific realitatea, oferind reperele valorice şi normative pentru prefigurarea finalităţii situaţiilor sociale, implicând totodată un sistem de aşteptări şi anticipări, RS constituie un ghid pentru acţiunile şi comportamentele individuale şi de grup. Cercetările noastre au evidenţiat faptul că există o strânsă corelaţie (cea. 0,63) între ceea ce am numit "completitudinea şi complexitatea sistemului reprezentaţional" şi "performanţă" în tipurile de activităţi aferente respectivului sistem de reprezentări sociale . • Funcţia simbolică: prin intermediul RS realitatea nu este numai reconstruită, ci şi dedublată. Planului obiectual i se adaugă un plan al unei reproduceri simbolice a realităţii, dar care nu are o mai puţină consistenţă psihologică decât primul. în acest fel realitatea este metamorfozată şi spiritualizată, între cele două planuri existând profunde corespondenţe funcţionale; eficacitatea simbolică relevată de C. Levi Strauss este expresia unei astfel de izomorfism funcţional dintre planul obiectual şi cel simbolic (123, 221). • Funcţia de susţinere şi justificare: datorită elaborării lor în zona unui univers consensual, fiind susţinute de valorile şi normele constitutive pentru un anumit tip de grup sau comunitate, RS reprezintă implicit elemente de susţinere psihologică a unor atitudini sau comportamente. Organizarea şi structura reprezentărilor sociale. în calitatea lor de totalităţi organizate RS prezintă nu numai relaţii determinate şi specifice între elementele lor constitutive, ci şi o ierarhizare a acestora. Din acest punct de vedere, una dintre cele mai interesante perspective teoretice este oferită de folosirea noţiunii de "nod central" ( Heider, Asch, Moscovici, Abric). Pornind de la unele contribuţii anterioare, J.-C. Abric dezvoltă o teorie coerentă asupra rolului pe care nodul central îl are în formarea şi dezvoltarea reprezentărilor sociale (165, 107 ş.u.). în această concepţie, fiecare "reprezentare are un element (sistem) central, cu o semnificaţie deosebită, în jurul căruia se focalizează şi se structurează toate celelalte elemente constitutive, care pot fi considerate ca formând sistemul periferic. Nodul central, elementul cel mai stabil şi mai semnificativ al RS, având o mare densitate de conexiuni structurale şi funcţionale cu restul elementelor constitutive , îndeplineşte atât o funcţie generativă, prin care se creează sau se transformă semnificaţia tuturor celorlalte componente ale reprezentării, cât şi o funcţie organizatorică, prin care se influenţează natura relaţiilor dintre acestea. Caracteristicile principale ale nodului central au fost astfel sintetizate: a) este determinat şi condiţionat istoric, sociologic, ideologic şi cultural, fiind marcat de memoria colectivă şi sistemele de norme şi valori ale grupurilor, b) constituie baza colectivă a sistemului de reprezentări sociale, prin aceasta realizându-se omogenitatea grupului prin funcţia consensuală pe care o îndeplineşte; d) este stabil, coerent şi rezistent la schimbare, prin aceasta asigurându-şi continuitatea şi permanenţa într-un anumit spaţiu sociocultural; e) este relativ independent de contextul material şi social imediat, numai factorii stabilizaţi în timp putându-i influenţa structura şi funcţiile îndeplinite în cadrul sistemului de reprezentări; f) polarizează şi structurează întregul conţinut al reprezentărilor sociale. Cele mai importante caracteristici ale sistemului central şi ale celui periferic pot fi sintetizate astfel (Abric, 1994): Tabelul 2.1. Sistemul central Sistemul periferic Are legătură cu memoria colectivă Permite integrarea experienţelor şi istoriilor individuale Este consensual; defineşte omogenitatea Suportă eterogenitatea grupului şi coeziunea grupului Stabil, coerent, rigid Suplu, evolutiv Rezistent la schimbare Suportă contradicţiile Puţin sensibil la contextul imediat Sensibil la contextul imediat Funcţii: Funcţii: - generează semnificaţiile RS; - asigură adaptarea la realitatea concretă, - asigură organizarea internă a imediată; conţinutului reprezentărilor. - permite diferenţierea conţinuturilor; protejează sistemul central. Identificarea sistemului central al unei reprezentări, precum şi a elementelor sale constitutive constituie un pas esenţial în înţelegerea rolului pe care reprezentările îl au în structurarea raporturilor sociale şi a atitudinilor şi comportamentelor individuale, de grup şi organizaţionale. în cadrul unei cercetări privind modul de reprezentare a profesiei de militar (D. Cristea, 1994), s-a putut degaja următoarea structură internă a sistemului central şi periferic (v. schema 2.3.): După cum se poate observa, sistemul central este format din două noţiuni: una care se referă la instituţia căreia îi aparţine prin definiţie militarul (armata), iar cea de a doua la calitatea esenţială prin care capătă sens respectiva profesie (disciplina). Sistemul periferic este format din noţiuni legate de contextul practicării profesiei, sau care exprimă calităţi formate din desfăşurarea respectivei activităţi. Orice modificare a elementelor aparţinând nucleului central determină schimbarea semnificaţiei reprezentării, în timp ce o modificare la nivelul elementelor periferice nu determină o asemenea consecinţă: un militar nu poate exista în afara instituţiei care-i conferă această calitate, iar apartenenţa la această instituţie presupune o disciplină necondiţionată; în schimb, faptul de a purta sau nu uniformă, gradul de conformism, modul de subordonare etc. , nu sunt elemente care să modifice esenţial semnificaţia globală a reprezentării. Multe dintre atitudinile şi comportamentele persoanelor şi grupurilor pot fi explicate identificând nucleul central al reprezentărilor cu care operează. Mai ales în cazul comportamentelor considerate netipice sau deviante, vom putea găsi o relaţie de cauzalitate între acestea şi sistemul de reprezentări aferente. Dinamica reprezentărilor sociale. Sistemele sociale se găsesc într-o permanentă schimbare, valorile şi normele culturale modificându-se în timp, mai ales sub impactul marilor evenimente istorice sau tehnologice, acest fapt inducând mutaţii la nivelul mentalităţilor, atitudinilor şi comportamentelor sociale. Este evident că aceste transformări implică şi schimbarea sistemelor de reprezentări aferente sectorului respectiv al vieţii şi practicii sociale. După cum constata C. Flament (165, 128 ş.u.), acest proces comportă o dinamică proprie, desfăşurându-se în următoarea succesiune : 1. Modificări ale circumstanţelor externe (cauzele exterioare ale RS); 2. Modificări aferente practicii sociale, care mediază relaţia dintre circumstanţele externe şi prescripţiile interne ale RS; 3. Modificări ale prescripţiilor condiţionale ale RS, realizate sub influenţa factorilor externi ai practicii sociale; 4. Modificări ale prescripţiilor care fixează reperele fundamentale ale reprezentărilor, atitudinilor şi comportamentelor sociale. Dinamica RS este condiţionată de relaţiile generice dintre activitatea de cunoaştere, practica socială şi relaţiile grupale şi interpersonale (v. schema 2.4.). Amploarea şi profunzimea modificărilor la nivelul reprezentărilor sociale ţin de natura şi gravitatea evenimentelor generatoare de mutaţii (războaie, revoluţii religioase, politice sau tehnologice, crize economice, molime etc), de modul de implicare a subiectului în respectivele transformări, de reversibilitatea acestor mutaţii, dar şi de gradul de compatibilitate al noilor practici sociale cu vechiul sistem de norme, valori şi reprezentări sociale. Transformările RS pot avea loc gradual sau brutal, în funcţie de factorii condiţionali menţionaţi, pot afecta în întregime structura şi organizarea internă a reprezentărilor sau numai anumite sectoare ale acestora, după cum pot avea caracter temporar sau permanent. Un interes aparte îl reprezintă problema raportului dintre sistemul de reprezentări şi sistemele de interpretare ştiinţifică sau ideologică a unui sector al existenţei sociale şi naturale, în măsura în care acestea din urmă marchează semnificativ construirea şi configurarea universului realităţii personale şi de grup în timp ce reprezentările constituie modalităţi sintetice de sedimentare, schematizare şi structurare predominant intuitivă a experienţei şi cunoştinţelor personale şi de grup, ştiinţa şi ideologia constituie sisteme de interpretare a realităţii, interpretare fundamentată pe criterii diferite în cele două cazuri. Ştiinţa oferă o interpretare în termeni de obiectivitate, rigoare, coerenţă , completitudine şi noncontradictorialitate. în mod programatic, ştiinţa caută să elimine din demersurile sale influenţele factorilor subiectivi, manifestaţi sub forma sentimentelor, credinţelor, intereselor sau opiniilor persoanelor implicate în actul de explicare şi interpretare a realităţii. Căutând să descopere legile obiective care guvernează diferitele procese şi fenomene naturale sau sociale, ştiinţa se bazează pe adevăruri demonstrabile, obţinute prin mijloace experimentale riguros reproductibile. în consecinţă, reprezentările ştiinţifice vor îmbrăca şi ele unele dintre aceste caracteristici, deşi îşi vor păstra caracterul schematizator-intuitiv şi funcţiile generale menţionate anterior. Ideologia constituie un sistem de interpretare bazat pe credinţe, interese şi cunoştinţe selectate şi structurate pe baza unor criterii predominant subiective, individuale sau de grup. în acest caz criteriul metodologic fundamental nu va mai fi acela al obiectivitătii, ci al veridicităţii în raport cu valorile care polarizează interesul unor grupuri sociale, constituite pe criterii etnice, religioase, politice sau economice. Toate ideologiile aspiră la coerenţă şi completitudine, însă baza informaţională pe care se fundamentează va fi totdeauna selectată tendenţios, în consonanţă cu valorile şi interesele fundamentale de grup. Reprezentările ideologice vor fi saturate în elemente emoţionale şi motivaţionale, care vor avea un rol considerabil în selectarea şi structurarea cunoştinţelor aferente, care la originea lor pot avea chiar un caracter ştiinţific-obiectiv. Din perspectiva psihologiei sociale este deosebit de interesant a se descoperi acei factori care pot determina considerabila forţă persuasivă a unor ideologii. Cazul cel mai relevant este -fără îndoială- cel al ideologiei comuniste, care a dominat cu o forţă incontestabilă jumătate din planetă timp de aproape un secol, în acest caz, după părerea noastră, câteva dintre caracteristicile specifice acestei ideologii au fost următoarele: Simplitatea : opera cu noţiuni clare, simple şi maximal schematizante privind diferitele aspecte ale vieţii sociale (clase sociale antagonice, lupta de clasă, evoluţia societăţii spre comunism, exploatarea unei clase de către alta etc). Accesibilitatea : este rezultatul direct al primei caracteristici şi a coerenţei cu care erau "asamblate" cunoştinţele selectate din diferite domenii; datorită acestui fapt, în pofida complexităţii de fond a ideologiei comuniste, aceasta era accesibilă unor categorii extrem de largi ale populaţiei. Universalitatea : operând cu elementele de fond simplificate şi adaptate ale unuia dintre cele mai mari construcţii teoretice -dialectica hegeliană- sistemul ideologic astfel rezultat oferea o schemă universală de interpretare a realităţii naturale şi sociale, pe baza unor principii unice (unitatea dinamică a contrariilor, raportul de determinare dintre calitate şi cantitate, principiul determinismului şa.) Adresabilitatea : prin obiectivele urmărite şi modul de articulare internă acest sistem ideologic se adresa unei categorii sociale foarte numeroasa (clasa muncitoare), aptă prin natura pregătirii ei profesionale să preia cu uşurinţă principiile formulate aparent în consens cu interesele sale ca grup social. 2.2.3. Categorizarea socială; experienţă şi conceptualizare. Din cele expuse anterior rezultă o concluzie relevantă pentru întreaga problematică a psihologiei sociale: construcţia realităţii, cunoaşterea acesteia şi activitatea subiectului social aparţin în mod esenţial unei unităţi dialectice care fundamentează şi condiţionează nemijlocit comportamentul individual şi social, la toate nivelurile şi în toate formele sale de manifestare. Această concepţie teoretică implică câteva teze de bază, care vor constitui şi reperele metodologice pentru demersurile noastre ulterioare: (a) în aceleaşi condiţii date, există diferenţe la nivelul comportamentului social (individual şi de grup), care ţin nemijlocit de modul de structurare şi dinamica proceselor cognitive şi de construire a realităţii sociale, în raport cu care se elaborează comportamentul social respectiv. Abordarea teoretică a acestor diferenţe se realizează în cadrul psihologiei sociale diferenţiale (ale cărei baze au fost puse de S. Moscovici). (b) Deşi există o evidentă continuitate şi unitate între individual şi social, între procesele cognitive individuale şi colective, acestea din urmă comportă numeroase particularităţi în modul de structurare şi desfăşurare; particularităţi care impun modalităţi specifice de abordare, din punct de vedere teoretic şi experimental. Cu alte cuvinte, percepţiile şi reprezentările sociale, memoria , gândirea şi creativitatea socială - toate acestea vor manifesta caracteristici proprii, care le diferenţiază de aceleaşi procese desfăşurate în plan strict psihoindividual, aşa cum surjt studiate acestea în cadrul psihologiei generale, sau a psihologiei personalităţii - de exemplu. (c) în desfăşurarea oricăruia dintre aceste procese de construire şi cunoaştere a realităţii, categorizarea socială, funcţia de comunicare prin limbaj, sistemul reprezentărilor sociale, fenomenul disonanţei cognitive şi de atribuire a cauzalităţii ş.a., reprezintă atât un rezultat cât şi o condiţie; acest fapt este evident dacă se au în vedere mecanismele formării acestor structuri în ontogeneză, cât şi relaţia de continuitate şi de condiţionare reciprocă dintre individual şi social, în sensul celor prezentate anterior. Categorizarea socială reprezintă una dintre modalităţile primare prin intermediul căreia se structurează experienţa socială, individuală şi de grup. în cadrul desfăşurării oricărei activităţi, de-a lungul întregii noastre existenţe, suntem supuşi unor adevărate avalanşe de informaţii privind obiecte, persoane, situaţii, evenimente, comportamente, atitudini etc. Operarea cu această cantitate considerabilă de informaţii ar fi practic imposibilă, dacă acestea nu ar fi organizate, structurate şi grupate în anumite categorii având semnificaţii distincte, specificate ca atare. Având la bază principiul fundamental al economiei, care se manifestă în toate zonele existenţei naturale şi sociale, există tendinţa spontană de a ne organiza datele experienţei empirice în categorii: de obiecte, persoane, evenimente, proprietăţi ş.m.a. Prin categorizare, adică prin reducerea evantaiului considerabil de stimuli şi date la un număr relativ redus de clase, informaţia devine funcţională, putând fi stocată, prelucrată şi utilizată cu o mult mai mare promptitudine în diferite situaţii concrete (88, 72 ş.u.). Realizarea categorizării este un proces psihologic şi psihosocial deosebit de complex, în care se îmbină structurile perceptive şi cele evaluativ-logice. La un prim nivel de organizare a informaţiei şi experienţei practice predomină procesele intuitive, criteriile de grupare în anumite clase fiind în principal de natură empirică, dar care se formulează pe un relativ "consens" social; în acest caz vorbim de categorizare. La un nivel mai înalt, procesele raţional-discursive capătă o pondere decisivă, criteriile strict logice fiind cele care stau la baza structurării informaţiei în clase, însă pe fondul organizării unui întreg câmp de semnificaţii lingvistice, derivat din experienţa social-istorică a unei colectivităţi; în acest caz vorbim de conceptualizare . între cele două niveluri de organizare a experienţei există un raport continuitate şi complementaritate, care se rafinează progresiv în ontogeneză, pe măsură ce se acumulează experienţa socială, în plan individual, grupai, organizaţional sau instituţional. Procesele psihologice cognitive subiacente categorizării şi conceptualizării se condiţionează reciproc: structura cognitivă care rezultă fiind de fapt o emergenţă a acestor relaţii dinamice dintre percepţie şi gândire, dintre intuitiv şi raţional. Astfel, pentru a putea constitui categorii, sunt necesare acele date primare pe care urmează să le prelucrăm şi să le grupăm după anumite criterii empirice şi logice. Pe măsură ce categoriile se prefigurează, acestea vor începe să îndeplinească o funcţie structurantă atât pentru procesele perceptive şi raţionale prin intermediul cărora explorăm realitatea şi obţinem noi informaţii care se adaugă celor deja existente, cât şi pentru activitatea generală în care este implicat subiectul; în consecinţă, activitatea însăşi va căpăta anumite repere cognitive în raport de care se orientează şi se desfăşoară pe mai departe. Orice schimbare calitativă într-unui dintre planuri va determina la rândul său schimbări în celălalt plan, rezultând o îmbogăţire, diversificare şi rafinare progresivă a structurilor cognitive şi acţionale ale subiectului şi -corelativ- a experienţei sociale acumulată pe această bază. Există mai multe aspecte importante ale emergenţei acestor structuri cu valoare de operatori pentru întreaga activitate umană: (1) Deşi procesele psihice implicate se desfăşoară în plan individual, fondul general şi condiţiile esenţiale ale desfăşurării procesului sunt date de mediul social şi cultural. Modelele socioculturale asimilate în ontogeneză sunt cele care creează matricele operatorii ale percepţiei, reprezentării, gândirii şi imaginaţiei sociale. Deşi materialul informaţional poate fi rezultatul unei experienţe individuale, modul şi forma cum acesta se selectează, prelucrează şi structurează derivă în mod nemijlocit şi esenţial dintr-o experienţă colectivă ce ţine de practica socială, şi care se obiectivează în categorii de norme şi modele socio-culturale de gândire şi comportament. (2) întreg procesul de sistematizare şi structurare a experienţei individuale şi sociale - proces din care face parte şi conceptualizarea- este strâns mediat şi condiţionat de limbaj. Limbajul, în dubla sa calitate de formă şi instrument al gândirii, este rezultatul direct al experienţei sociale, condensată în semnificaţia cuvintelor ce o compun, precum şi a regulilor sintactice şi pragmatice aferente. Odată format - în plan sociogenetic, şi asimilat - în plan ontogenetic, limbajul acţionează ca un operator esenţial atât pentru orice formă de activitate cognitivă sau practică, cât şi pentru desfăşurarea tuturor proceselor psihice în plan individual şi social. Conceptualizarea este strâns legată de existenţa semnifi- canţilor (sistemul de cuvinte) care fixează categoriile şi atributele acestora. (3) între numeroasele categorii cu care operăm, există multiple raporturi logice: de coordonare sau subordonare, filiative, de convergenţă sau divergenţă semantică ş.a. Ceea ce rezultă în urma dezvoltării şi structurării acestor relaţii este un sistem categorial , care poate fi caracterizat prin gradul de adecvare, coerenţă şi completitudine în raport cu realitatea socială pe care o descrie. (4) Fiind expresia condensată a experienţei sociale şi individuale aflată într-o permanentă devenire şi perfecţionare, sistemele categoriale au la rândul lor un caracter istoric. Extensia şi conţinutul acestora se modifică în funcţie de progresul general al societăţii, în plan economic, cultural, ştiinţific, filosofic, politic sau educaţional. Multe dintre conceptele sau categoriile cu care operăm prezintă adevărate "straturi semantice", care reflectă fidel mutaţiile intervenite în planul cunoaşterii, al mentalităţilor şi practicii social-istorice. Funcţiile conceptualizării. Din cele expuse anterior rezultă implicit şi rolurile categorizării şi conceptualizării în cadrul activităţii de construire a realităţii sociale, în structurarea relaţiilor umane şi asigurarea comunicării interpersonale, precum şi în desfăşurarea oricărei forme de activitate teoretică sau practică. în esenţă, categorizarea şi conceptualizarea, în ipostaza lor de procese cognitive psihosociale, realizează următoarele funcţii principale: Simplifică şi organizează realitatea. în fiecare moment, asupra noastră acţionează un număr impresionant de stimuli, a căror prelucrare, stocare şi utilizare diferenţiată ar fi practic imposibile. Prin intermediul categorizării şi conceptualizării, această uriaşă varietate se reduce la un anumit număr relativ restrâns de unităţi cu semnificaţii distincte, semnificaţii ce rezultă direct din experienţa noastră individuală şi socială. Preluând un sistem categorial elaborat în sociogeneză, perfecţionându-1 şi nuanţându-1 prin experienţă proprie în ontogeneză, obţinem un instrument prin intermediul căruia simplificăm şi organizăm realitatea, condiţie de bază pentru elaborarea unor comportamente adaptative prompte şi eficiente. Condiţionează şi instrumentează activităţile cognitive. în esenţa sa, cunoaşterea presupune trecerea de la particular la general, de la formă la conţinut, de la întâmplător la necesar. Abstrăgând ceea ce este general şi esenţial în cadrul unui grup de obiecte sau fenomene şi subsumând aceste elemente unei categorii conceptuale cu semnificaţie distinctă, realizăm primul pas indispensabil oricărei activităţi de cunoaştere, empirică sau teoretică. Toate rezultatele practicii şi cunoaşterii sociale şi individuale se obiectivează într-un sistem de concepte şi relaţii dintre acestea - legea fiind expresia generală şi esenţială a unei relaţii determinate dintre două sau mai multe concepte. Dezvoltarea funcţiei cognitive a sistemelor conceptuale este strâns legată de limbaj, acesta fiind instrumentul indispensabil structurării, fixării, păstrării şi reactualizării informaţiei, precum şi a transmiterii ei între membrii grupurilor, organizaţiilor şi instituţiilor sociale. Mediază comunicarea socială. în toate formele sale, comunicarea presupune utilizarea sistemelor categoriale care structurează şi păstrează rezultatele cunoaşterii şi ale experienţei individuale şi sociale. Limba, instrumentul esenţial al comunicării, se formează şi evoluează corelativ cu dezvoltarea sistemelor categoriale şi conceptuale. în măsura în care relaţiile sociale implică în mod necesar actul comunicării, bogăţia şi rafinamentul sistemelor conceptuale cu care operăm vor condiţiona în mare măsură natura şi calitatea raporturilor interpersonale din cadrul grupurilor şi comunităţilor socioculturale. Facilitează direcţionarea şi coordonarea eficientă a acţiunilor individuale şi sociale. Fixarea clară a scopurilor, alegerea adecvată a mijloacelor de acţiune, formularea normelor co-acţionale, coordonarea secvenţelor operaţionale ş.a., sunt etapele indispensabile desfăşurării eficiente a oricărei activităţi, iar acestea nu pot fi realizate decât pe fondul unei bune structurări conceptuale a realităţii şi a unui proces fluent de comunicare socială şi interpersonală. Determină reducerea anxietăţii. Acest efect neaşteptat al conceptualizării derivă din starea de nelinişte pe care o încercăm în situaţiile incerte, când nu putem identifica natura unui factor, eveniment sau obiect cu care venim în contact în mod fortuit. Neidentificarea naturii unui stimul -situaţie generatoare de anxietate- echivalează cu imposibilitatea de a-1 categoriza, de a-i stabili genul proxim şi diferenţa specifică în raport cu alte categorii de stimuli incluşi, prin învăţare sau experienţă, în anumite grupuri cu identitate precizată. Neştiind ce se întâmplă, nu putem reacţiona adecvat, un fapt necunoscut rămânând potenţial primejdios. Inducerea unei ordini, prin categorizare şi conceptualizare, determină reducerea gradului de incertitudine şi -implicit- a anxietăţii. Din cele expuse mai sus, rezultă rolul determinant al conceptualizării în desfăşurarea procesului de construire a realităţii sociale şi -implicit- asupra întregului comportament individual şi social. Cu toate acestea, în anumite circumstanţe, se vor face simţite şi efectele negative ale categorizării şi conceptualizării, efecte care pot deveni o adevărată sursă de probleme. Iată câteva dintre acestea: Fragmentarea şi simplificarea excesivă a realităţii. Folosirea unui sistem conceptual echivalează cu aplicarea unei "grile" asupra realităţii sociale; aceasta va apărea fragmentată de reţeaua internă a grilei, respectiv de totalitatea conceptelor cu care operăm. Nuanţele, aspectele cele mai subtile ale fenomenelor, proceselor şi faptelor sociale tind să se piardă, neavând instrumentele prin intermediul cărora să le putem surprinde. între anumite limite, simplificarea asigură un grad superior de operaţionalitate cunoaşterii şi activităţilor sociale şi individuale. însă, dusă dincolo de o limită considerată optimă, simplificarea excesivă conduce în mod cert la denaturarea realităţii şi la formarea unor reprezentări inadecvate despre aceasta. în consecinţă, şi comportamentele de răspuns la aceste situaţii vor avea un anumit grad de inadecvare şi ineficientă. Este necesară realizarea unui echilibru între imperativul simplificării şi cel al păstrării autenticităţii reprezentărilor noastre despre realitatea înconjurătoare. Pierderea individualităţii. Introducerea unui obiect într-o anumită categorie conceptuală se face pe baza identificării acelor caracteristici considerate semnificative într-un context dat. însă, totodată, facem abstracţie de multe alte atribute ale obiectului, care par neesenţiale, dar care îi conferă o anumită identitate, particularizându-1 în mulţimea obiectelor din aceeaşi categorie. Mai ales în domeniul percepţiei interpersonale şi al structurării relaţiilor sociale, pierderea individualităţii ca rezultat al operării cu seturi rigide şi grosiere de criterii de categorizare poate afecta foarte serios unele aspecte ale vieţii individuale şi de grup. Raţionamentele dezvoltate pe baza unor asemenea sisteme conceptuale pot fi viciate, aproximarea introdusă în evaluarea realităţii sociale fiind cu atât mai mare cu cât sistemul conceptual este mai sărac şi mai puţin flexibil şi stereotip. Stereotipizarea gândirii. După cum se ştie, conceptele sunt forme ale gândirii. Odată elaborate, ele intervin ca elemente invariante în construirea judecăţilor şi raţionamentelor, cărora le transferă implicit sensurile şi semnificaţiile pe care le cuprind. în consecinţă, un sistem categorial sărac în conţinut şi rigid în formă va conduce la vicierea raţionamentelor şi la stereotipizarea implicită a acestora. Câteva exemplificări sunt necesare pentru ilustrarea celor afirmate mai sus. în majoritatea situaţiilor sociale trebuie să facem unele aprecieri asupra personalităţii celor cu care venim în contact. De acurateţea acestor evaluări depind atitudinile şi conduitele noastre în acel context. Atât experienţa curentă, cât şi psihologia - ca formă ştiinţifică de cunoaştere a omului, ne pun la dispoziţie numeroase criterii de evaluare şi descriere a personalităţii: sociabil/nesociabil, vesel/ursuz, bun/rău, inteligent/obtuz, creativ/necreativ, extravertit/introvertit, sanguin/coleric/flegmatic/melancolic etc. Dacă vom folosi un singur criteriu, sau un număr redus de criterii de apreciere (şi deci de categorizare), există riscul evident să pierdem din vedere, pe de o parte, varietatea extremă de subtipuri întâlnite în cadrul aceleiaşi categorii, şi, pe de altă parte, acele trăsături specifice acelei persoane care o individualizează. Astfel, în categoria sanguinilor - de exemplu, vom putea identifica numeroase alte subcategorii, stabilite pe baza criteriilor de inteligenţă, stabilitate emoţională, imaginaţie creatoare, îndemânare practică ş.a. Iar în cadrul fiecărei subcategorii vor putea fi evidenţiate acele trăsături absolut distinctive care fac ca o persoană să fie cea care este: o individualitate ireductibilă în plan uman la o simplă categorie. De pildă, atribuindu-i unei persoane calitatea de om inteligent, vom simplifica acest atribut dacă nu vom sublinia şi ce tip de inteligenţă posedă: teoretică, concret-aplicativă, socială sau tehnică. Deci, cu cât vom folosi un sistem conceptual mai nuanţat şi mai bogat, cu atât evaluările asupra personalităţii celor cu care venim în contact vor fi mai exacte, iar conduitele noastre de răspuns mai adecvate împrejurărilor. Capitolul 4. Relaţiile interpersonale. 4.1. Generalităţi privind relaţiile sociale si psihosociale. Sistemele sociale, la toate nivelurile şi în toate formele lor de organizare, implică o reţea complexă de relaţii între persoane, grupuri, organizaţii şi instituţii, relaţii care reprezintă condiţia de fond a funcţionării respectivelor structuri. Atât în cadrul filosofiei sociale, cât şi în acela al sociologiei şi psihologiei sociale, se face o distincţie clară între social şi omenesc. Astfel, în gândirea întemeietorului raţionalismului german L.v. Weisse, societatea este o totalitate de relaţii interumane; distincţia dintre social şi interuman rezidă în deosebirea dintre eul personal (cu care ne naştem) şi eul social (dobândit în ontogeneză, prin socializare). Abordări conceptuale similare vom întâlni şi la cei mai mulţi dintre cercetătorii care au fundamentat teoretic şi experimental problematica relaţiilor interpersonale ca o dimensiune distinctă a socialului: Simmel, Tarde, Durkheim, Ross, McDougall, Bogardus, Meed, Drăghicescu, Allport, Cooley, Maisonneuve, Moscovici, Gergen ş.a. 4.1.1. Relaţiile interpersonale - formă principală a relaţiilor sociale. Relaţiile sociale desemnează toate tipurile de interacţiuni dintre componentele unui sistem social: persoane, grupuri, organizaţii, instituţii, precum şi dintre acestea şi formele obiectivate ale activităţii (bunuri materaiale şi spirituale, norme, modele, ideologii, credinţe, teorii etc). Relaţiile sociale exprimă una dintre caracteristicile de bază ale fiinţei umane, aceea de a se forma şi manifesta printr-un ansamblu de legături cu ceilalţi membri ai comunităţii: părinţi, fraţi, prieteni, colegi , grupuri, organizaţii etc. Aceste legături au o mare diversitate, clasificarea lor impunând folosirea unei game largi de criterii: • Natura conţinutului: relaţii sociale (r.s.) materiale; spirituale; mixte. • Efectele pe care le generează: r.s. de diferenţiere (selecţie, stratificare, dominaţie, individualizare); de integrare (stabilizare, uniformizare, socializare); de modificare şi construcţie socială (profesionalizarea, organizarea, instituţionalizarea ş.a.); de destrucţie socială (favoritismul, corupţia, exploatarea, radicalizarea). • Numărul verigilor interpuse în relaţie: r.s. directe ; indirecte. • Desfăşurarea în timp: r.s. simultane ; succesive. • Direcţia de manifestare a influenţei: unilaterale; bilaterale; multilaterale. • Natura elementelor şi forma raportului dintre acestea: r.s. impersonale ; interpersonale. • Cadrul instituţional de desfăşurare: r.s. formale; informale; mixte. în categoria largă a relaţiilor sociale, relaţiile interpersonale ocupă o poziţie cu totul aparte, acestea având o funcţie constitutivă pentru toate celelalte forme de relaţii, structuri, procese şi fenomene sociale. Grupurile, organizaţiile sau instituţiile sociale nu pot fi concepute în afara unei succesiuni complexe de relaţii interpersonale, care la rândul lor sunt condiţionate şi modelate în timp de procesele care au loc în cadrul acestor structuri; deci, între cele două dimensiuni există raporturi dinamice de cauzalitate structurală şi condiţionare reciprocă. Relaţii interpersonale desemnează acele interacţiuni nemijlocite şi reciproce între persoane, în care există o implicare psihologică conştientă şi directă. Datorită caracterului nemijlocit, bilateral şi de impregnare psihologic-emoţională, relaţiile interpersonale (r.i.) se constituie ca o categorie distinctă şi fundamentală de relaţii sociale, cu manifestări şi influenţe la toate nivelurile existenţei sociale: (a) La nivel psihoindividual r.i. se structurează ca expresie directă a unor factori psihici, prin intermediul cărora se structurează şi se desfăşoară interacţiunea partenerilor (factori cognitivi, afectivi, motivaţionali, caracteriali etc). Sistemul de r.i. poate constitui: 1) fie un mediu patogen pentru dezvoltarea psihologică a individului, atunci când r.i. sunt dominate de inhibiţii, manipulare, exploatare, agresivitate, concurenţă, neîncredere, instrumentalizarea celuilalt; 2) fie un mediu pozitiv, de susţinere şi stimulare a manifestărilor creatoare ale personalităţii, atunci când r.i. sunt preponderent deschise, stimulative, sincere, tolerante şi valorizante pentru celălalt. Numeroase cercetări evidenţiază relaţia dintre echilibrul psihic, componenta axiologică a conduitelor şi performanţa individuală, pe de o parte, şi calitatea sistemului relaţional al subiectului, pe de altă parte (58; 81; 150; 157; 169; 196 ş.a.). (b) La nivel psihosocial r.i. reprezintă însuşi cadrul indispensabil al proceselor şi fenomenelor interacţionale care dau conţinut problematicii psihologiei sociale. Influenţele structurante ale sistemului sociocultural asupra personalităţii, mai ales în ontogeneză, cât şi influenţele individuale asupra structurilor sociale (grupuri, organizaţii, instituţii) nu pot avea loc decât pe fondul unui sistem complex de relaţii interpersonale, ale cărui caracteristici vor influenţa atât procesele psihoindividuale, cât şi pe cele socioculturale, desfăşurate la nivelul organizaţiilor şi instituţiilor sociale. Disfuncţiile majore din cadrul unui sistem relaţional conduc la apariţia alienării interpersonale, stare nocivă atât în plan individual cât şi social. Strategiile de optimizare a performanţelor grupurilor şi organizaţiilor sociale trebuie să pornească totdeauna de la identificarea şi corectarea disfuncţiilor apărute în planul relaţiilor interpersonale. (c) La nivel sociocultural r.i. apar ca o infrastructură funcţională de care depinde în mod esenţial dezvoltarea şi performanţa diferitelor subsisteme: economic, politic, educaţional, religios, juridic etc. Un mediu pozitiv al r.i. asigură implicit o funcţionalitate superioară a organizaţiilor şi instituţiilor sociale, după cum un mediu negativ reduce apreciabil performanţa, creativitatea şi adaptabilitatea acestora. în general, se apreciază că nu poate fi concepută dezvoltarea socială fără cultivarea unui sistem de relaţii interpersonale pozitive şi adecvate unor modele culturale care să valorizeze personalitatea umană. Identificarea caracteristicilor relaţiilor interpersonale este utilă atunci când cercetăm fenomenologia specifică diferitelor categorii de legături sociale. Caracterul nemijlocit al relaţiei este şi condiţia unei implicării psihologic-emoţionale cu un profil aparte faţă de alte categorii de legături sociale. Astfel, există mai multe categorii de relaţii între persoane, care deşi în mod evident sunt relaţii sociale, nu pot fi considerate relaţii interpersonale: relaţiile indirecte, mijlocite de alte persoane sau structuri sociale (relaţia dintre producătorul unui obiect şi cumpărătorul acestuia, de exemplu); relaţiile unilaterale, când numai una dintre persoane este implicată psihologic, cealaltă fie că nu are cunoştinţă, fie că ignoră situaţia creată; raporturile conjuncturale , strict formale şi impersonale, în sensul inexistenţei implicării psihologice (faptul că eşti rugat de cineva să-i faci loc să treacă, de pildă). Deci, relaţia interpersonală este în primul rând o relaţie interpsihologică, directă, conştientă şi reciprocă, fără să fie însă şi simetrică, sub aspectul factorilor psihologici implicaţi, al intensităţii şi semnificaţiei acestora pentru fiecare subiect etc. Intuitiv, acest tip de relaţie poate fi reprezentată astfel: Fiecare dintre subiecţi acţionează asupra celuilalt, iar reacţia acestuia este condiţionată de situaţia creată ş.a.m.d.; este vorba de o interinfluenţare reciprocă, conştientă şi motivată, reglată de factori psihoindividuali, psihosociali şi socioculturali. Criteriile introduse mai sus impun distincţii clare între diferitele tipuri de relaţii pe care le întâlnim în viaţa socială: relaţiile sociale, altele decât cele interpersonale (relaţiile de producţie, ideologice, juridice, cu grupuri, organizaţii şi instituţii etc); relaţiile "om - animal"; relaţiile "om - obiecte", "om - natură", "om - Divinitate" ş.a. < Noţiunea de relaţie socială este strâns legată de cea de afîliaţie, care exprimă natura fundamental socială a fiinţei umane: aceea de a se forma şi exista numai într-un context relaţional în care interdependenţa cu ceilalţi membri ai comunităţii este condiţia esenţială a supravieţuirii speciei. Procesul socializării, la rândul său, este condiţionat nemijlocit de capacitatea afiliativă a indivizilor, procesul ca-atare realizându-se exclusiv într-un context relaţional. Formarea relaţiilor sociale. încă de la naştere, în jurul copilului începe să se dezvolte o reţea primară de relaţii interpersonale, cu părinţii şi fraţii - în primul rând, reţea care va juca rolul unui nucleu structural şi de matrice generativă pentru sistemul relaţional de mai târziu. Formarea sistemului relaţional are la bază două mecanisme psihosociale principale: ataşamentul şi socializarea, ambele legate nemijlocit de capacitatea generică de afiliere a fiinţei umane. Ataşamentul este definit ca o relaţie afectivă primară, care uneşte doi indivizi, prin intermediul importanţei pe care unul o are faţă de celălalt. Perspectivele teoretice referitoare la ataşament se împart în trei categorii principale: a) una care îl consideră ca o relaţie socială instinctuală, în strânsă legătură cu aşa numitul "instinct gregar", specific omului ca fiinţă biologică; b) alta care îl apreciază ca pe o calitate dobândită în ontogeneză, ca reacţie la grija care i se acordă copilului de către cei apropiaţi; c) ca o sinteză a primelor două teorii, se consideră că ataşamentul este o relaţie socială instinctuală ce este amorsată de influenţele ce se exercită asupra copilului din partea anturajului său în ontogeneză (70, 37). Cele mai multe cercetări arată că ataşamentul apare ca o conduită interactivă, dezvoltată în contextul relaţiilor dintre copil şi părinţii/fraţii săi. Este vorba de o primă "construcţie socială ", rezultată ca răspuns la conduita protectoare a părinţilor şi rudelor apropiate, prin care aceştia îi satisfac copilului toate trebuinţele fizice şi afective. Sentimentul de protecţie şi securitate care se câştigă pe această cale este esenţial atât pentru dezvoltarea normală a psihicului copilului, cât şi pentru calitatea sistemului relaţional al adultului de mai târziu. Studiile privind angoasa separării arată că ataşamentul reprezintă una dintre legăturile sociale profunde, constituind nucleul generativ al relaţiilor ulterioare pe care subiectul le poate dezvolta. Din acest punct de vedere, componenta afectivă a relaţiilor primare este chiar mai importantă decât componenta legată de satisfacerea trebuinţelor fizice ale copilului. Avitaminoza afectivă este o stare psihică disfuncţională, generată de carenţe grave la nivelul componentei afective a relaţiilor primare ale copilului. Acest fapt va avea repercusiuni asupra conduitei ulterioare a subiectului, precum şi asupra capacităţii sale de integrare socială şi de dezvoltare a unor relaţii intime normale (61; 150 ş.a.). Cercetările lui Harlow (1958, 1972) arată că dimensiunea afectivă a ataşamentului nu este specifică numai fiinţei umane, ea fiind prezentă şi în cazul puilor de maimuţă. în condiţiile separării de mama lor, în cuşca puilor au fost introduse două substitute materne: manechine care imitau maimuţa matură. Unul era confecţionat din velur aspru (neplăcut la atingere), dar care avea un biberon prin care puii se puteau alăpta; cel de al doilea din velur foarte fin (plăcut la tuşeu), dar care nu oferea şi satisfacţie alimentară. S-a constatat că ori de câte ori se speriau, puii alegeau fără ezitare substitutul matern care le oferise o stare afectivă plăcută (confecţionată din velur fin). Socializarea este procesul interactiv de iniţiere, învăţare şi integrare activă în viaţa socială prin intermediul relaţiilor dintre subiect şi mediul său. Sau, după cum afirma Simmel, este "o intrare în relaţia socială", ceea ce presupune formarea unor capacităţi specifice de interacţiune adaptativă şi dinamică individ - societate. Aceste capacităţi vizează: percepţia şi evaluarea interpersonală; modelarea în raport cu un sistem de referenţiale sociale; asimilarea informaţională şi comunicarea interpersonală; relaţionarea activă, dinamică şi adecvată cu persoane, grupuri, organizaţii şi instituţii; asumarea de responsabilităţi şi autovalorizarea prin performanţă şi conduită prosocială ş.a. în consecinţă, socializarea poate fi abordată fie ca un proces autonom de dezvoltare, atunci când este privită din perspectivă psihoindividuală, fie ca rezultat al unui sistem dinamic de interacţiuni, când este privită din perspectivă psihosocială şi socioculturală; însă, în ambele cazuri, dezvoltarea progresivă a structurilor şi capacităţilor cognitive şi motivaţionale ale subiectului este esenţială pentru desfăşurarea procesului, după cum demonstrează cercetările lui J. Piaget (1957) şi W. Schutz (1960). (a) Din perspectiva primei modalităţi de abordare, se constată că există o strânsă legătură între socializare, care este procesul de formare a unui sistem relaţional adaptativ, şi sociabilitate, înţeleasă ca o disponibilitate nativă a fiinţei umane de a forma legături. în opinia lui W. Schutz, sociabilitatea (respectiv procesul socializării) are la bază trei nevoi fundamentale ale subiectului: • Nevoia de integrare, care exprimă tendinţa fundamentală de căutare a comunicării şi contactului interpersonal, ca o condiţie a manifestării şi recunoaşterii propriului eu. • Nevoia de control, generată de interacţiunea dintre nevoia de securitate şi cea de a avea influenţă asupra celorlalţi. • Nevoia de afecţiune, care dă naştere ataşamentului faţă de celălalt, ca o condiţie esenţială a dezvoltării psihice armonioase. (b) Din perspectiva celei de a doua modalităţi de abordare, se apreciază că prin socializare personalitatea copilului este modelată prin chiar sistemul de relaţii în care este implicat cu anturajul său, context în care se descoperă pe sine şi îşi afirmă progresiv propriul eu. Pe măsură ce sistemul primar de relaţii se diversifică şi se rafinează, poziţia predominant egocentrică este înlocuită cu cea sociocentrică, condiţie esenţială pentru recunoaşterea şi acceptarea copilului de către ceilalţi: nu poţi fi recunoscut de cei din jur decât în măsura în care, la rândul tău, îi recunoşti. Progresiv, pe coordonatele nucleului relaţional primar, se vor dezvolta sisteme relaţionale secundare tot mai extinse, care vor obiectiva rezultatele integrării sociale a subiectului. Ataşamentul, socializarea şi experienţa socială primară sunt procese care conduc la formarea unei scheme relaţionale , specifică fiecărei persoane; aceasta, odată stabilizată şi interiorizată în ontogeneză prin exercitare şi acumulare de experienţă socială, devine o matrice cu funcţie structurantă pentru toate relaţiile interpersonale ulterioare. Astfel, ia naştere "stilul relaţional interpersonal", ca expresie sintetică a însuşirilor şi experienţei personale , pe de o parte, şi a influenţelor psihosociale şi socioculturale, pe de altă parte. Stilul de relaţionare interpersonală reprezintă o dimensiune importantă a persoanei, având valoarea unui invariant funcţional, alături de stilul cognitiv, imaginea de sine, structura caracterială ş.a. Stilul relaţional are ca nucleu de bază modelul relaţiilor primare, însă configuraţia sa finală depinde de mulţi alţi factori: trăsăturile temperamental-caracteriale ale subiectului, inteligenţa socială, structura eului şi a imaginii de sine, natura şi calitatea experienţei acumulată în ontogeneză, statutul socioeconomic (personal şi al familiei), caracteristicile principalelor grupuri de apartenenţă, modelele şi normele socioculturale care reglează raporturile sociale etc. Principalele dimensiuni ale stilului relaţional sunt următoarele: • Atitudinea faţă de partener: egalitate, consideraţie, deschidere, receptivitate, simpatie / superioritate, nereceptivitate, răceală, ostilitate. • Mod de implicare în relaţie: implicare formală, instrumentală, unilaterală / informală, emoţională, multilaterală. • Constanţă: atitudini şi comportamente interpersonale relativ constante, previzibile / inconstanţă, imprevizibilitate. • Tehnici proprii de amorsare, menţinere şi cultivare a relaţiilor: politeţea excesivă, folosirea flatării pentru amorsarea şi menţinerea unei relaţii, adoptarea unui aer superior pentru a-şi crea ascendenţă asupra partenerului, diferite mijloace de impresionare ş.a. Fiind un nivel de înaltă sinteză în manifestarea personalităţii, stilul relaţional se configurează relativ târziu (18 - 22 ani), deşi unele dintre elementele sale constitutive se pot identifica chiar din prima copilărie. De remarcat că unele persoane pot avea mai multe stiluri relaţionale, utilizate diferenţiat în funcţie de situaţia socială, pentru asigurarea unui cât mai mare succes social. Uneori, cultivarea unui anumit stil poate avea drept scop manipularea şi instrumentalizarea partenerilor. Stilul relaţional, spontan sau cultivat, condiţionează în cea mai mare măsură performanţa socială a persoanei, constituind totodată un factor important în dezvoltarea unui climat psihosocial pozitiv şi în asigurarea unei bune funcţionări a grupurilor, organizaţiilor şi instituţiilor sociale. Ecologia socială vizează în mod explicit cultivarea unor stiluri relaţionale pozitive, cu efecte benefice atât în plan individual cât şi social. Clasificarea relaţiilor interpersonale. Existenţa unei mari varietăţi de r.i. impune folosirea a numeroase criterii pentru diferenţierea acestora, dar totodată şi pentru orientarea cercetărilor experimentale pe anumite direcţii predilecte. Iată câteva dintre principalele criterii folosite în acest scop: • Existenţa unui cadru instituţional: r.i. formale (oficiale) / informale. • Durată : temporare I permanente ; de scurtă I medie I lungă durată. • Planurile de plasare a partenerilor: r.i. structurate pe orizontală I pe verticală /mixte. • Intenţionalitate: intenţionate I neintenţionate. • Grad de implicare activă a partenerilor: (predominant) unilaterale I bilaterale ; simetrice I asimetrice. • Cadrul social în care se manifestă: familiale I grupale I organizaţionale , instituţionale. • Relaţiile dintre scopurile partenerilor: amicale I conflictuale I competitive I de colaborare; convergente I divergente. • Ascendenţa unui partener faţă de celălalt: r.i. de ascendenţă I dependenţă I echivalenţă. • Domeniul în care se manifestă: profesionale I extraprofesionale (de convieţuire, loisire, conjuncturale ş.a.). • Natura subsistemelor sociale care le generează şi în care se desfăşoară: economice I juridice I educaţionale I ideologice I religioase I culturale I sportive I militare I administrative etc . • Intensitatea interacţiunii: superficiale I intense I profunde. • Conţinutul dominant al relaţiei: socioafective I de comunicare I de influenţă I co-acţionale. Complexitatea situaţiilor sociale impune deseori folosirea unor criterii combinate de clasificare, precum şi stabilirea ponderii relative pe care un anumit criteriu o are în configurarea unei relaţii interpersonale. Analiza unei relaţii interpersonale concrete, în scop diagnostic sau prognostic, trebuie să înceapă în mod necesar cu identificarea tipologiei sale. Prin folosirea unui set complex de criterii, care pot fi convertite în dimensiuni operaţionale ale problemei cercetate, se poate determina cu fineţe configuraţia şi profilul psihosocial al relaţiei, precum şi o multitudine de aspecte corelative., care pot fi aprofundate prin studiu de caz. Spre exemplificare, în cadrul unei cercetări concrete, s-a întâlnit o relaţie cu următoarea configuraţie generală: relaţie de colaborare; puternic asimetrică, prin gradul de participare la activitate şi implicarea afectivă; tendinţa spre ascendenţă a unui dintre parteneri (cel mai puţin implicat). Studiul de caz a evidenţiat factorii psihoindividuali şi psihosociali care au determinat această configurare disfuncţională a relaţiei, în acest fel rezultând şi sugestii asupra modalităţilor de corecţie; criteriile de clasificare menţionate mai sus au fost folosite ca dimensiuni operaţionale ale studiului de caz. Prognoza pentru evoluţia relaţiei, în cazul când nu se intervine terapeutic: apariţia unor stări conflictuale, pe fondul insatisfacţiei unuia dintre parteneri. Situaţia de fapt a confirmat prognoza, impunându-se intervenţia factorilor ierarhici pentru eliminarea disfuncţionalităţilor. Trebuie subliniată calitatea oricăror criterii de clasificare de a putea fi folosite drept dimensiuni operaţionale în cadrul cercetărilor experimentale. 4.1.2. Structura şi dinamica relaţiilor interpersonale. Procesele interacţionale prin care se structurează relaţiile interpersonale implică o multitudine de factori condiţionali sau determinanţi, care pot fi grupaţi în patru categorii principale: • Caracteristicile psihofizice ale partenerilor. a) Bioconstituţionale: trăsături temperamentale; caracteristici somatice (aspect fizic, sex, vârstă, starea de sănătate), b) Cognitiv-intelectuale: nivel şi tip de inteligenţă; stil cognitiv; capacitate de comunicare interpersonală; experienţa socială şi relaţională, c) Afective: fondul afectiv general şi specific (centrat pe situaţie); capacitatea de implicare afectivă; eventuale complexe personale (de inferioritate, superioritate, de abandon etc). d) Motivaţionale: configuraţia câmpului motivaţional individual (trebuinţe, motive, interese, aspiraţii); ierarhia şi intensitatea diferiţilor factori; capacitatea de mobilizare motivaţională ş.a. e) Relaţionale: configuraţia nucleului relaţional primar (modelul interiorizat al relaţiilor primare dintre părinţi-copil-fraţi); trăsături caracteriale dominante (în special cele derivate din situaţia de copil răsfăţat, neglijat, abandonat sau complexat); aptitudini relaţionale (sociabilitate, deschidere, creativitate interpersonală, spontaneitate, toleranţă, capacitate empatică, comunicabilitate); stil relaţional. • Caracteristicile grupului: a) Tipul grupului de apartenenţă (grup formal sau informai; de muncă, educaţional, militar, religios etc); natura sarcinii grupului; ; climatul psihosocial de grup; tradiţia, compoziţia şi coeziunea grupului; gradul de structurare a normelor şi modelelor comportamentale şi relaţionale de grup; b) Raporturile cu grupuri conexe: grupuri de colaborare, de presiune sau prestigiu ş.a. c) Statutul individual în cadrul grupului: nivelul ierarhic, responsabilităţi, normele şi modelele de statut promovate în grup, tipul de relaţii formale şi informale cu alte statute. • Caracteristicile mediului sociocultural, a) Tipul general al societăţii şi structurilor sale: industrială, agrară; democrată, autoritară, totalitară; laică, religioasă; structura păturilor, castelor şi claselor sociale, b) Normele şi modelele culturale care reglează raporturile sociale în funcţie de sex, vârstă, statut social, profesie, religie, nivel de instrucţie ş.a. c) Caracteristici generale ale mediului sociocultural: tradiţionalism, conformism, flexibilitate, creativitate socială. • Caracteristicile situaţiei conjuncturale. a) Natura situaţiei în care se desfăşoară relaţia: amicală, conflictuală, competitivă; intenţionată, spontană; cadru formal sau informai, b) Locul şi ambianţa fizică : caracteristici ambientale naturale sau artificiale, c) Ambianţa umană: prezenţa altor persoane sau grupuri, statutul şi atitudinea acestora; natura relaţiilor anterioare cu persoanele sau grupurile prezente, d) Factori contextuali, fizici sau psihosociali. După cum rezultă din enumerarea de mai sus, relaţiile interpersonale se structurează sub incidenţa a numeroşi factori, cu ponderi foarte diferite de la o situaţie la alta şi de la un spaţiu cultural la altul. Câteva comparaţii vor fi edificatoare în acest sens. De exemplu, în spaţiul cultural nipon, relaţiile interpersonale sunt puternic ritualizate, modelele culturale tradiţionale de relaţionare interpersonală în diferite situaţii având un rol considerabil. în acest context, factorii psihoindividuali, spontaneitatea şi creativitatea personală au o pondere foarte redusă, în special la nivelul comportamentului interpersonal (deci, la nivelul componentei "vizibile" a relaţiei). în societăţile occidentale puternic industrializate şi informatizate, pe fondul unei mari mobilităţi sociale şi profesionale, modelele culturale au o pondere extrem de redusă, în comparaţie cu factorii psihoindividuali, psihosociali şi situaţionali; în acest caz, interacţiunile sunt reglate prioritar pe criterii pragmatice, de "eficacitate interpersonală". Aceste diferenţe devin şi mai vizibile în cazul relaţiilor dintre sexe. în spaţiul cultural islamic, relaţiile dintre sexe, atât în cadrul familiei "extinse" cât şi în afara acesteia, sunt strict reglementate de norme cultural-religioase, încălcarea acestora aducând sancţiuni dintre cele mai grave, în special pentru femei. în spaţiul occidental, aceste relaţii sunt extrem de libere, pe fondul respectării a două principii fundamentale: egalitatea în drepturi şi libertatea opţiuniunilor consensuale dintre parteneri. Dinamica constituirii relaţiilor interpersonale. O relaţie interpersonală poate fi interpretată ca un construct psihosocial rezultat în urma interacţiunii dinamice dintre două universuri subiective, pe de o parte, dintre un câmp sociocultural de fond şi un set de factori situaţionali, pe de altă parte. în consecinţă, procesul formării şi manifestării unei relaţii interpersonale parcurge mai multe faze: prefigurare, amorsare, cristalizare, evoluţie, stabilizare dinamică, declin sau destructurare. în cursul fiecărei faze intervin o serie de procese psihoindividuale şi psihosociale, care determină un profil specific şi o anumită dinamică relaţiei. Dintre acestea, cele mai importante sunt: 8 Procesele cognitive, ţinând de percepţia socială (interpersonală), evaluarea situaţiei sociale şi interpersonale, pe măsură ce aceasta se structurează, stabilirea unor criterii de "eficacitate interpersonală" şi alegerea strategiilor de dezvoltare şi menţinere a relaţiei. • Procesele afective, de atracţie, respingere sau indiferenţă faţă de partener, sau de reacţie emoţională faţă de situaţia interpersonală creată. Astfel, rezultă un fond emoţional şi energetic indispensabil menţinerii şi particularizării relaţiei, mai ales prin nenumăratele nuanţări ale reacţiilor afective care pot apare în acest context. • Procesele de comunicaţie interpersonală, în diferitele sale forme (verbală / nonverbală, explicită / implicită, cognitivă / afectivă / de consum ş.a.) care reprezintă una dintre dimensiunile esenţiale şi indispensabile atât formării cât şi manifestării în timp a relaţiei. 9 Procesele psihice interpersonale, implicând numeroase şi complexe raporturi psihice între parteneri: comparaţia, identificarea, proiecţia, empatia, rezistenţa la influenţă, respingerea, conflictul ş.a. în fiecare dintre fazele desfăşurării unei relaţii interpersonale, ponderea şi particularităţile funcţionale ale acestor procese variază de la caz la caz, de unde şi dificultăţile întâlnite în cunoaşterea, cercetarea şi explicarea acestora. Fiecare relaţie interpersonală prezintă o ireductibilă originalitate, derivată în principal din trăsăturile personalităţii celor implicaţi. Procesul constituirii relaţiilor interpersonale , în diferitele lor faze, îmbracă următoarea formă generală: în ceea ce priveşte evoluţia în timp a relaţiei, aceasta poate fi descrisă prin următorii parametrii operaţionali, foarte utili în studiile de caz: timpul de formare a relaţiei (a), perioadă de desfăşurare matură ((3), perioada de involuţie (y), coeficient de evoluţie (8), coeficientul de involuţie (e), durata totală (0); intensitatea maximă atinsă la un moment dat (X). 4.1.3. Teoria schimbului în cadrul relaţiilor interpersonale. Una dintre teoriile cu o înaltă valoare operaţională abordează problematica relaţiilor interpersonale din perspectiva schimburilor reciproce dintre participanţi. însăşi noţiunea de interacţiune presupune ideea unei reciprocităţi, în sensul că orice persoană aflată într-o situaţie relaţională are anumite aşteptări (vizând conduitele celuilalt faţă de sine), oferind la rândul său o conduită considerată echivalentă; deci, fiecare "dă" şi "primeşte" ceva, în cadrul unui schimb care trebuie să respecte anumite reguli de oportunitate, echivalenţă şi echitate. Este vorba de o concepţie de inspiraţie economică, însă fundamentată prin numeroase observaţii de antropologie culturală, în care noţiunile de costuri, profituri, echivalenţă sau echitate capătă o conotaţie psihosocială exactă, mai ales prin racordare la teoriile privind motivaţia umană şi componentele afective ale comportamentului. Primele contribuţii la elaborarea acestei teorii au fost aduse de cercetările desfăşurate de Sindowski, Wyckroff şi Tabary (1956), prin care s-au evidenţiat modalităţile de realizare a unui schimb satisfăcător între doi subiecţi aflaţi într-o situaţie potenţial neplăcută pentru fiecare dintre ei, dar care putea fi minimizată folosind o anumită strategie de reglare a interacţiunii. A urmat o serie de cercetări prin care s-au pus bazele teoriei schimbului în cadrul relaţiilor sociale (Homans, Foa, Gergen, Morse, Leventhal, Rubin, Hanimer ş.a.). Principiile de bază ale acestei teorii, aşa cum rezultă în urma unor sinteze privind cercetările pe această temă sunt următoarele; • în cadrul oricărei relaţii sociale, interacţiunea reală se realizează ca urmare a unui schimb social, în care fiecare participant "dă" şi "primeşte" anumite resurse, astfel încât să se realizeze un echilibru convenabil ambelor părţi; atunci când echilibrul subiectiv nu se realizează, relaţia devine disfuncţională şi tinde să se destrame. • Resursele care pot deveni obiect al schimbului se împart în următoarele categorii principale: dragoste, servicii, bani, bunuri, informaţie, statut, protecţie şi consideraţie pozitivă (valorizare). • în afară de tipul lor, resursele pot fi caracterizate şi prin alţi doi parametrii: materialitatea şi particularitatea. Cu cât două acţiuni sunt mai asemănătoare în ceea ce priveşte particularitatea şi materialitatea lor, cu atât schimbul este perceput ca fiind mai echitabil. Bunurile şi banii, de exemplu, au un înalt grad de materialitate, în timp ce dragostea, consideraţia pozitivă sau protecţia psihologică au un grad redus de materialitate; pe de altă parte, dragostea sau consideraţia au un înalt grad de particularitate (prin natura lor neputându-se acorda nediscriminativ tuturor persoanelor cu care venim în contact), spre deosebire de bani şi bunuri, care au un redus grad de particularitate, asupra lor neexistând restricţii vizând categoriile de persoane cărora le pot fi acordate. • în orice situaţie interacţională există tendinţa manifestării unui conflict mai mult sau mai puţin accentuat între dorinţa de cooperare cu celălalt (în consonanţă cu trebuinţele sociocentrice, de contact social, comunicare şi afecţiune) şi dorinţa de profit (derivată din trebuinţele egocentrice). Incompatibilitatea acestor dorinţe impune adoptarea de către parteneri a unor strategii prin care să se ajungă la o situaţie convenabilă pentru ambii parteneri. Au fost evidenţiate trei tipuri principale de strategii de acest fel: cooperarea, rezistenţa şi adecvarea reciprocă (150). • Echitatea este o normă de reciprocitate, percepută de fiecare dintre parteneri ca un factor esenţial al schimbului. Echitatea este un parametru preponderent subiectiv, care -de regulă- nu poate fi apreciat corect din afara relaţiei, depinzând în principal de următorii factori: a) valoarea subiectivă acordată tipului de resurse puse în joc de cei doi parteneri; b) gradul de materialitate şi particularitate al resurselor schimbate; c) măsura în care resursele schimbate satisfac vectorii motivaţionali în cadrul situaţiei relaţionale respective; d) normele culturale care reglează relaţiile umane în respectivul spaţiu social; e) contextul psihoindividual şi psihosocial în care se produce interacţiunea şi schimbul. Cercetând natura factorilor psihosociali care dau trăinicie unui cuplu, soţii Gergen au constatat că atunci când unul dintre parteneri considera că investeşte mai mult decât primeşte, sentimentul aferent era de profundă insatisfacţie, existând o stare de conflictualitate latentă şi o tentaţie mai mare pentru legături extraconjugale. • Modul cum este percepută subiectiv echitatea unor schimburi sociale este condiţionat în mare măsură de procesul socializării, în care s-au fixat reperele principale a ceea ce trebuie considerat corect, drept sau moral, atât în ceea ce priveşte propria persoană, cât şi raporturile cu cei din jur. De asemenea, imaginea de sine şi anumite trăsături caracteriale (egocentrismul, egoismul sau altruismul, spiritul autocritic, respectul faţă de ceilalţi ş.a.), au o influenţă importantă asupra perceperii echităţii în cadrul unei relaţii interpersonale. De altfel, trebuie remarcat că interacţiunile sociale sunt în cea mai mare parte reglate de principii juridice şi morale bine definite, asigurându-se astfel rezolvarea situaţiilor în care domneşte ambiguitatea în ceea ce priveşte echitatea unor schimburi. • Atunci când persoanele implicate într-o relaţie consideră schimbul inechitabil se produc de regulă disfuncţionalităţi care pot duce la următoarele situaţii: a) redefinirea relaţiei, prin fixarea unor noi reguli şi criterii de schimb ; b) resemnificarea spontană a resurselor primite sau date, prin intermediul disonanţei cognitive - de exemplu; c) ruperea sau distorsionarea relaţiei, temporar sau definitiv. Există însă şi modele culturale care oferă soluţii privind modul de rezolvare a unor asemenea conflicte legate de schimb. Deşi se apreciază că teoria schimbului are o mare capacitate explicativă pentru majoritatea cazurilor întâlnite în practica socială, sunt şi situaţii interacţionale care necesită interpretări mai nuanţate, implicând mai multe perspective teoretice: psihanalitice, sociometrice, cognitiv- constructiviste etc. Totdeauna, trebuie avută în vedere complexitatea şi multitudinea factorilor care intervin în structurarea relaţiilor interpersonale şi varietatea conjuncturilor în care acestea se produc. Printr-o serie de studii de caz asupra unui set de relaţii interpersonale bine cunoscute prin observaţie directă, am putut constata că cea. 75 % dintre ele au putut să fie explicate cu suficientă acurateţe prin prisma teoriei schimbului. Dintre acestea, aproape o treime necesită nuanţări conceptuale, care nu depăşesc însă cadrul general al teoriei schimbului prezentată mai sus. Un prim aspect se referă la semnificaţia pe care o anumită resursă o are pentru fiecare dintre parteneri, semnificaţie uneori total diferită de aceea acordată de un observator extern. Astfel, dacă analizăm semnificaţiile unei resurse precum "banii", vom constata că aceasta pot fi foarte diferită şi de la persoană la persoană, dar şi de la o situaţie la alta. Oferind bani în cadrul unei relaţii interpersonale poţi considera că este vorba de un ajutor sau un dar, după cum îţi poţi manifesta prin acest gest superioritatea, bunăstarea sau puterea; desigur, pe lângă semnificaţia cea mai curentă dată de eventualii observatori externi, aceea de "cumpărare a unei relaţii". La rândul său, cel care primeşte, în funcţie de situaţia concretă, poate acorda o valoare personală resursei primite, prin resemnificarea sensului curent al resursei, a raţionalizării contextului sau a "stratificării relaţiei". De exemplu, pentru cineva care se află într-o situaţie materială extrem de precară, banii primiţi pot fi consideraţi ca un semn de solidaritate sau chiar de afecţiune; dacă acest context nu se realizează, în mod evident gestul are o cu totul altă semnificaţie, atât pentru cel care dă, cât şi pentru cel care primeşte. Un gest banal de atenţie, are o importanţă cu totul deosebită pentru cineva care a suferit un eşec anterior, decât pentru aceeaşi persoană care nu a avut această experienţă, resursa acordată într-un anumit context putând marca întreaga istorie a unei relaţii. Contextul în care se produce schimbul are o importanţă majoră în structurarea unei relaţii. Se cunosc prietenii de o viaţă, care au pornit de la un gest aparent minor de sprijin, însă acordat într-un moment special; în acest context are loc un proces de valorizare reciprocă, ceea ce constituie un element de fond, esenţial pentru trăinicia unei relaţii interpersonale. Un al doilea aspect important se referă la strategiile folosite de parteneri pentru a obţine în cadrul unei relaţii satisfacţii maxime cu costuri (investiţii) minime. Astfel, folosind strategia cooperării, sunt stimulate contactele sociale pozitive , pe fondul unui climat psihosocial favorabil şi a unui sentiment de securitate accentuat, dat de contactele strânse cu membrii grupului; există însă posibilitatea ca în cazul unei cooperări necondiţionate, partenerii să încerce obţinerea unui profit maxim. în cazul strategiei rezistenţei, fiecare încearcă să facă mai puţine concesii partenerului, situaţie în care acesta va încerca să obţină exclusiv avantaje personale; în acest caz, obligaţiile morale de luarea în calcul şi a altor criterii (cooperare, climat pozitiv sau considerente emoţionale) sunt eliminate din start. însă, pe termen lung, o asemenea strategie se poate dovedi neconvenabilă pentru ambii parteneri. Prin intermediul strategiei de adecvare reciprocă se depăşesc în mare parte inconvenientele strategiilor anterioare, răspunzându-se la cooperare cu cooperare şi la exploatare cu exploatare, însă pe baza unei fermităţi flexibile, care să ofere şansa atât atingerii unor scopuri convenabile ambelor părţi, cât şi menţinerii unui climat social pozitiv. Flexibilizarea strategiilor de relaţionare interpersonală trebuie să ţină cont atât de structura personalităţii partenerului, cât şi de contextul imediat şi general în care se desfăşoară activităţile şi relaţiile personale şi de grup. Deşi a fost elaborată exclusiv în câmpul cercetărilor concrete, teoria schimbului prezintă numeroase convergenţe cu teoria acţiunii şi teoria reglării sistemelor sociale, precum şi cu unele teze ale psihanalizei, fapt ce îi conferă un grad superior de validitate. Comunicarea interpersonală Desfăşurarea oricărei activităţi sau relaţii sociale impune cu necesitate un element funcţional de fond, şi anume comunicarea. în sensul cel mai general, prin comunicare se înţelege procesul de transmisie şi recepţie de informaţie între două unităţi ale unui sistem, capabile să decodifice semnificaţia mesajului. în cadrul teoriei matematice a informaţiei, noţiunea de informaţie (I) este strâns legată de cea de entropie (H), care desemnează gradul de nedeterminare a unui sistem; Informaţia odată asimilată de sistem îi reduce gradul de nedeterminare; cu alte cuvinte, informaţia apare ca entropia cu semn schimbat: I = - H. în cazul sistemelor sociale, comunicarea se poate realiza între persoane, grupuri, organizaţii sau instituţii, la fiecare nivel existând anumite particularităţi calitative şi de formă, ceea ce impune o tratare teoretică diferenţiată, în funcţie de nivelele structurale mai sus menţionate. în cele ce urmează vom trata comunicarea ca relaţie şi proces interpersonal. 4.3.1. Definirea şi caracterizarea relaţiilor de comunicare. Analiza relaţiilor de comunicare interpersonală evidenţiază faptul că acestea sunt -în primul rând- interacţiuni psihologice desfăşurate pe fondul unui schimb de mesaje care mediază şi condiţionează raporturile umane. Capacitatea de comunicare a fiinţei umane depinde în mod esenţial de existenţa funcţiei semiotice, prin care se realizează saltul de la real la posibil: obiectele şi acţiunile reale sunt substituite cu sisteme de semnale, semne şi simboluri, care permit o infinită combinatorică mentală, desprinsă de toate restricţiile impuse de caracterul material al realităţii obiective. Funcţia semiotică este nemijlocit legată de existenţa limbii, respectiv limbajelor, considerate ca instrumente intelectuale prin care informaţia se codifică sub formă de mesaje. Complexitatea activităţii de comunicare impune folosirea unor concepţii teoretice complementare, capabile să evidenţieze multiplele dimensiuni ale acestui proces: dimensiunea informaţională, praxiologică, psihologică, sociologică, culturală ; formală sau informală etc. (a) Teoriile informaţionale abordează comunicarea interpersonală din perspectiva ciberneticii şi teoriei generale a sistemelor. Din această perspectivă, comunicarea este înţeleasă ca un proces bilateral de transmitere şi recepţie de informaţie, în care sunt implicate patru componente principale: (1) emiţătorul, care codifică informaţia pe care doreşte să o transmită sub forma unui mesaj; (2) receptorul, cel care primeşte mesajul şi îl decodifică; (3) limbajul, constând dintr-un sistem de semne împreună cu regulile de combinare şi utilizare a acestora; (4) canalul de informaţie, adică sistemul prin care circulă mesajele. Fiecare dintre aceste componente poate fi caracterizat printr-o serie de parametrii funcţionali vizând: capacitatea de stocare şi prelucrare a informaţiei, viteza de transmisie şi recepţionare a mesajului, flexibilitatea şi adecvarea limbajelor folosite, perturbaţiile introduse, fiabilitatea reţelei de comunicare etc. Structura procesului de comunicare interpersonală are următoarea formă generală (figura 4.5) : Pornind de la acest model" general, studiul unui proces de comunicaţie implică identificarea emiţătorilor şi receptorilor, determinarea naturii canalului de comunicaţie utilizat şi relevarea caracteristicilor limbajului folosit pentru codificarea informaţiei. Din analiza acestor elemente rezultă că pentru realizarea unei comunicări eficiente se impun câteva reguli de bază: • existenţa unor coduri comune ale emiţătorului şi receptorului, implicând atât repertoriul de semne, cât şi regulile de codificare a informaţiei sub formă de mesaje; • mesajul trebuie să fie expresia unei noutăţi informaţionale pentru receptor, astfel încât asimilarea acesteia să conducă la reducerea gradului de nedeterminare pentru o anumită situaţie problematică; • costurile comunicării să fie cât mai reduse, fără ca acest lucru să afecteze acurateţea procesului de transmitere şi recepţionare a informaţiei (pentru aceasta se poate stabili un coeficient optim de redundanţă a mesajului, în condiţiile utilizării unui anumit tip de limbaj, adecvat situaţiei concrete); • sistemului de comunicaţie trebuie să i se asigure un cât mai înalt grad de rezistenţă la perturbaţii, astfel încât să rezulte o înaltă fidelitate a informaţiei vehiculata în sistem. După cum se poate observa, teoria generală a informaţiei pune accentul pe aspectele formale ale procesului de comunicare şi pe modalităţile logice de structurare a mesajelor, fără a acorda o importanţă similară semnificaţiei acestora şi mecanismelor psihologice implicate în desfăşurarea procesului. Deşi o asemenea perspectivă de abordare se dovedeşte utilă în unele împrejurări, este necesar ca ea să fie dublată de o analiză psihosocială a comunicării. (b) Teoriile constructiviste pun accentul asupra proceselor psihice prin care informaţia structurează sau modifică sistemul de reprezentări ale subiectului, intervenind direct în activitatea de construire a realităţii sociale. Din această perspectivă, comunicarea este înţeleasă ca un proces de co- elaborare a realităţii, în care locutorii îşi ajustează reciproc sistemele de reprezentări despre un anumit sector al realităţii, constituind astfel chiar obiectul comunicării interpersonale. Legătura dintre reprezentările sociale şi comunicare este atât de strânsă încât, după cum remarca Moscovici, în absenţa comunicării, posibilitatea apariţiei şi vehiculării reprezentărilor ar fi practic imposibilă, reprezentarea constituind cea mai importantă componentă psihologică a informaţiei. Modelul simplificat al concepţiei constructiviste are următoarea formă generală, în care comunicarea apare ca un efort de co-elaborare a reprezentărilor sociale şi -implicit- a realităţii sociale: Conceptele principale cu care se operează sunt cele de contract comunicativ, situaţie potenţial comunicativă, intra- şi interlocutori, interlocuţiune, ruptură, validare / nonvalidare a mesajului, influenţă prin comunicare ş.a. (152; 157,179). în acest context teoretic, B. Rime evidenţiază câteva dintre cele mai importante aspecte ale procesului de comunicare : 9 Factorii personalizării exprimării. Chiar în condiţiile echivalenţei limbajelor şi informaţiilor disponibile, interlocutorii nu se vor exprima niciodată la fel, personalizarea depinzând de o variabilă numită gradul de libertate a locutorului. Libertatea locutorului este condiţionată de obiectivele urmărite, raporturile dintre parteneri, constrângerile normative ale situaţiei, distanţa faţă de referent, canalul de comunicaţie utilizat. • Modelul activităţii de codare-decodare. în cadrul comunicării are loc o elaborare progresivă a structurilor de semnificaţii, printr-un proces continuu de traducere, construcţie, resemnificare şi acord al reprezentărilor interlocutorilor. Reprezentarea apare ca principalul element al schimbului informaţional, în care reconstrucţia intersubiectivă a câmpului de reprezentări este condiţionată şi de o serie de factori afectiv-emoţionali, socio-culturali şi contextuali, alături de cei logico-formali şi conceptuali, evidenţiaţi preponderent în cadrul teoriei informaţionale a comunicării. • Nivelurile de elaborare discursivă a mesajelor. Comunicarea reprezintă un act creator, în măsura în care locutorii îşi aleg, în funcţie de obiectivul urmărit şi particularităţile interlocutorului, repertoriul lingvistic, modalităţile de codificare verbală, nonverbală şi paraverbală a informaţiei, precum şi formele de exprimare adecvate situaţiei. Astfel, mesajele apar structurate pe mai multe niveluri semantice, permiţându-se în acest fel controlul nuanţat al situaţiei comunicative şi ghidarea comportamentului partenerului. (c) Teoriile semiotice pun accentul asupra structurii şi funcţiilor limbajelor ca instrumente esenţiale ale comunicării. în acest plan teoretic, se impun câteva distincţii conceptuale de bază. Limba este definită ca un sistem complex de comunicare socială, produs al evoluţiei istorice şi culturale a unei comunităţi (grup etnic, popor sau naţiune). Fiind un rezultat natural al coexistenţei membrilor unei comunităţi, limba acumulează în structura şi dinamica sa întreaga experienţă a generaţiilor care s-au succedat în plan istoric, fiind atât consecinţa cât şi condiţia esenţială a oricărui progres social, cultural sau tehnologic. Prin intermediul limbii se fixează, se prelucrează şi se transmite experienţa socială a comunităţii, sub formă de cunoştinţe, credinţe, valori, norme şi modele culturale, fiind în acelaşi timp atât mijlocul esenţial şi indispensabil socializării şi formării noilor generaţii, cât şi instrumentul de comunicare interumană în contextul tuturor activităţilor sociale. Structura limbii implică două dimensiuni principale: 1) lexicul, care reprezintă un ansamblu de semne organizate şi combinate după anumite reguli şi având corespondenţe semantice determinate cu obiectele, fenomenele sau calităţile pe care le desemnează (totalitatea cuvintelor cuprinse în dicţionarul general al unei limbi); 2) sintaxa, constituită din regulile de combinare a elementelor lexicale în procesul de folosire a limbii ca instrument de comunicare, orală sau scrisă. Lexicul împreună cu sintaxa formează un cod, prin care se asigură transformarea informaţiei în mesaj. în practica raporturilor umane, limba se particularizează în act, după anumite criterii profesionale, de grup sau individuale, căpătând forma limbajelor. Acestea sunt constructe psihosociale constând din sisteme naturale sau convenţionale de semne, semnale sau simboluri care mijlocesc fixarea, păstrarea, prelucrarea şi transmiterea informaţiilor din mediul extern, precum şi exprimarea stărilor, intenţiilor şi atitudinilor subiective (38; 178). Limba ca produs sociocultural supraindividual reprezintă cadrul general al formării limbajelor, diferenţiate şi particularizate în activităţile curente de comunicare şi practică socială; limbajul este un fragment al unei culturi în cadrul unei anumite structuri sociale (grup profesional, ideologic, etnic etc). în calitate lor de forme active a limbii, limbajele poartă amprenta caracteristicilor psihosociale ale persoanelor sau grupurilor care le folosesc, fiind deosebit de transparente în raport cu natura grupurilor, profilul general al personalităţii colocutorilor, profesia, statutul social sau nivelul de instrucţie etc. Analiza structurală evidenţiază trei dimensiuni principale ale limbajului : 1) dimensiunea semantică, care constă din raporturile de semnificare dintre semnele folosite (denotantul) şi obiectele desemnate (denotatul); 2) dimensiunea sintactică, reprezentată de ansamblul regulilor de structurare şi combinare a semnelor în cadrul procesului de transmitere a mesajelor; 3) dimensiunea pragmatică, dată de normele de utilizare şi interpretare a sistemului lingvistic de către persoanele implicate în actul comunicării. Din perspectivă semiotică, comunicarea presupune punerea în legătură a două "universuri semantice", funcţionalitatea relaţiei depinzând în mod esenţial de compatibilitatea limbajelor utilizate de colocutori, de izomorfia relativă a universurilor lor existenţiale, precum şi suportul fizic utilizat. Intuitiv, procesul se desfăşoară astfel (figura 4.6.): Din punct de vedere psihologic, distincţia dintre cele trei "universuri personale" menţionate mai sus se dovedeşte deosebit de utilă pentru relevarea factorilor care influenţează actul comunicării interpersonale. Universul' existenţial este dat de conţinutul evenimentelor trăite, direct sau indirect, conştientizate sau nu la un moment dat, dar care au avut efecte în plan individual; universul semantic este format din acele evenimentele ale universului existenţial care au căpătat o semnificaţie în câmpul conştiinţei individuale; universul lingvistic este zona evenimentelor care pot constitui obiectul unor mesaje, în urma codificării lor prin intermediul unui limbaj natural sau artificial. (d) Teoria comportamentală, fundamentată de şcoala de la Palo Alto, pune seninul egalităţii între comunicare, mesaj şi comportament. în această viziune, în cadrul interacţiunii umane orice comportament capătă valoare de mesaj, transmiţând implicit informaţii pe cale verbală, paraverbală sau nonverbală. Comunicarea este un proces social permanent şi integrativ, care înglobează o mare varietate de forme comportamentale: cuvântul, gestul, privirea, mimica, pantomimica ş.a.. Mesajele rezultate din integrarea dinamică a tuturor componentelor menţionate capătă sens numai în context relaţional, reprezentând simultan atât un conţinut informaţional cât şi o formă de relaţie, desfăşurată la un anumit nivel al unei structuri sociale. între comunicarea verbală şi cea nonverbală există o unitate de esenţă, ponderea uneia sau alteia dintre componente putând varia apreciabil în funcţie de context. (e) Teoria psihosocială asupra comunicării integrează dintr-o perspectivă sistemică cele mai multe dintre aspectele teoretice şi experimentale prezentate mai sus. Comunicarea este una dintre dimensiunile oricărei situaţii sociale, în care raporturile interpersonale implică cvasi-simultan componente afective, de influenţă, co-acţiune şi comunicare; fiecare dintre aceste componente este influenţată interactiv de celelalte componente, orice situaţie socială având un caracter de unicitate şi irepetabilitate, datorită interacţiunii dinamice dintre o serie de factori psihoindividuali, de grup, organizaţionali, instituţionali, socioculturali şi contextuali. în acest cadru teoretic, limbajul ca instrument esenţial de comunicare, indiferent de forma sa (verbal, paraverbal sau nonverbal), îndeplineşte o serie de funcţii psihosociale complementare: • Funcţia cognitivă. Limbajul intervine nemijlocit în activitatea de cunoaştere, atât în plan individual cât şi în plan interpersonal şi de grup. Pe de o parte, prin intermediul limbajului informaţia se prelucrează, se păstrează, se transmite selectiv şi adecvat cu situaţia problematică, iar pe de altă parte asigură elaborarea în comun a unor strategii rezolutive şi de cunoaştere, care vor conduce la obţinerea de noi informaţii ("facilitare cognitivă" în context psihosocial). • Funcţia comunicativă. în cadrul oricărei situaţii sociale, prin intermediul unui sistem de limbaje, naturale sau artificiale, se transmit şi se recepţionează continuu mesaje între persoane, grupuri, organizaţii şi instituţii sociale, fundamentându-se astfel principalul mecanism al coeziunii şi funcţionării sistemului social. Comunicarea este principiul întemeietor al existenţei oricărei structuri sociale. • Funcţia expresivă. Prin intermediul limbajului, mai ales a celui para- şi non-verbal, se exteriorizează stările emoţionale ale persoanelor aflate într-o anumită situaţie, realizându-se astfel o "semnalizare socială" indispensabilă dezvoltării normale a raporturilor interpersonale şi activităţilor de grup. Totodată, prin intermediul limbajului (în special a celui intern) stările emoţionale capătă un mai mare grad de structurare şi conştientizare, premisă importantă a dezvoltării unor relaţii interpersonale lucide şi eficiente în plan social. • Funcţia persuasivă. Relaţiile interpersonale, precum şi cele de grup sau de masă presupun exercitarea implicită a unor influenţe mai mult sau mai puţin conştientizate asupra celor aflaţi în contact psihologic. Printr-o anumită structurare a mesajului, pe fondul utilizării abile a diferitelor forme de limbaj verbal, paraverbal şi nonverbal, se pot exercita influenţe asupra celor din jur, începând de la simpla sugestie, până la formele puternice de persuasiune care - la limită - pot căpăta caracteristicile unei manipulări. • Funcţia reglatorie. Prin caracterul său discursiv-analitic, limbajul este implicit şi un instrument de autoreglaj comportamental. Prin limbaj se formulează scopuri şi etape în activitate, se elaborează strategiile de acţiune, se formulează criterii , se evaluează eficienţa şi se impun modificări în desfăşurarea acţiunilor, intervenind astfel nemijlocit în structurarea conduitelor şi activităţilor individuale sau de grup. • Funcţia axiologic-existenţială. Din perspectivă culturală, limba oferă cea mai înaltă şi subtilă formă de valorizare existenţială a omului. După cum afirma Heidegger, "o existenţă rămasă necomentată nu merită a fi trăită"; "comentariul" fiind acela care, proiectând evenimentele într-un orizont al valorilor spirituale, le conferă o semnificaţie dincolo de caracterul anodin al prezentului trăit. Deci, din perspectivă psihosocială, actul comunicării semnifică mult mai mult decât simpla transmitere de informaţie: este vorba de racordarea a două universuri existenţiale şi spirituale, în care actul interpersonal capătă dimensiuni sociale şi culturale care îl transcend. Mai mult decât atât, prin intermediul limbajului interior trăirile psihologice cele mai subtile capătă consistenţă, formă şi valoare; ulterior, trăirile astfel obiectivate prin limbaj pot da conţinut unor relaţii interpersonale şi sociale, conţinut fără de care orice formă de comunicare umană este de neconceput. 4.3.2. Formele comunicării interpersonale. Complexitatea situaţiilor sociale în care comunicarea intervine ca principală dimensiune structural-funcţională relevă o varietate de forme ale acesteia, care coexistă şi se implică reciproc. Astfel: (a) După modul de implicare activă a interlocutorilor în actul de comunicare vom deosebi: • Comunicare unilaterală sau univocă, având caracterul unui monolog, în care un singur locutor ia parte activă la procesul transmiterii de mesaje, colocutorul său având simplul rol de receptor pasiv. • Comunicarea bilaterală sau biunivocă, caracterizată prin participarea activă a ambilor colocutori la dezvoltarea unui veritabil dialog, în care progresul cognitiv, rezolutiv sau axiologic este rezultatul direct al asimilărilor şi adaptărilor reciproce dintre contribuţiile fiecăruia dintre participanţi; în acest context, dialogul autentic semnifică construirea unui spaţiu de acord psihosocial sau, după cum afirma Platon, "drumul împreună spre adevăr şi armonie". • Comunicarea poli-interactivă sau multivocă, desfăşurată în condiţiile participării active a mai multor persoane în cadrul unei dezbateri de grup, în care fiecare persoană preia, transmite, integrează şi interpretează opiniile şi informaţiile emise de parteneri, formulându-şi la rândul său propriile opinii. (b) In funcţie de mijloacele folosite pentru codificarea şi transmiterea mesajelor deosebim: • Comunicare verbală, realizată prin intermediul limbajului, considerat în integralitatea laturilor şi funcţiilor sale (cognitivă, comunicativă, expresivă, persuasivă, reglatorie, valorizatoare). Pe lângă faptul că limbajul este principalul mijloc de transmitere a informaţiilor, prin el se realizează totodată autovalorizarea partenerilor, focalizarea atenţiei locutorilor, structurarea şi reglarea relaţiei interpersonale într-un context social dat, precum şi desfăşurarea unui ritual social prin care se obiectivează în plan cultural un eveniment particular care -altfel- nu ar avea nici o relevanţă pentru colectivitate. Comunicarea verbală presupune în mod explicit utilizarea riguroasă a codurilor verbale în structurarea mesajelor (lexicul şi sintaxa), în forme care sunt normate şi omologate social: conversaţia, discursul, proclamaţia etc. • Comunicarea paraverbală se realizează prin intermediul unor elemente prozodice şi vocale: tonalitate, intensitate, intonaţie, debit, pauze, particularităţi de pronunţie în raport cu unele secvenţe ale mesajului ş.a. Componentele paraverbale augmentează conţinutul informaţional al mesajelor verbale, având însă cea mai mare relevanţă în planuî expresiv-estetic al relaţiilor interpersonale. • Comunicarea nonverbală implică semnale corpo-vizuale care oferă informaţii despre persoana colocutorilor şi modul de participare a acestora la actul interpersonal. Aceste semnale pot fi: 1) statice (naturale, dobândite sau supraadăugate), cu referire expresă la înfăţişare (fizionomia, tipul morfologic, riduri, cicatrice, îmbrăcăminte, machiaj şa.); 2) cinetice (posturi generale ale corpului, gestică, mimică, orientarea privirii); 3) senzitive (semnale olfactive, termice sau tactile, puternic implicate în relaţiile intime). Nonverbalul realizează marcajul social şi definirea contextului situaţiei comunicative, oferind informaţii generale despre rasă, vârstă, sex, apartenenţă socioculturală şi socio-profesională, nivel de instrucţie, stare de spirit, efectul unor mesaje primite, intenţiile colocutorilor ş.a.. Aceste informaţii creează preambulul şi fundalul pe care se va desfăşura comunicare verbală şi paraverbală, constituind totodată un feed-back foarte eficient în raport cu care se reglează parametrii comunicării verbale. (c) In raport cu finalitatea explicită sau implicită, se pot deosebi următoarele forme ale actului de comunicare : • Comunicare de consum, realizată ca modalitate spontană de menţinere şi exprimare a contactelor sociale, în lipsa unui alt obiectiv care să focalizeze discuţiile. Fără o valoare informaţională nemijlocită, această formă de comunicare îndeplineşte o funcţie psihosocială importantă, de menţinere şi promovare a contactelor şi coeziunii sociale pe un fond de relaxare, pregătind totodată dezvoltarea unor relaţii interpersonale mai profunde. • Comunicarea de influenţă, prin care se realizează schimbarea opiniilor şi atitudinilor colocutorilor, în concordanţă cu cele ale persoanei care controlează relaţia. Influenţa verbală se poate realiza sub formă de sugestie, indicaţie, ordin, dispoziţie normativă sau persuasiune, efectele obţinute fiind condiţionate de o serie de factori individuali şi psihosociali (v. cap.4.4.). • Comunicarea instrumentală se desfăşoară în contextul unei situaţii problematice, de dezbatere sau de co-acţiune în care sunt implicaţi colocutorii, putând căpăta forma de informare, dezbatere, coordonare sau control interpersonal. Eficienţa comunicării instrumentale determină în cea mai mare măsură performanţa grupului în desfăşurarea activităţilor sociale, sub toate formele lor: productive, educative, de creaţie etc. • Comunicarea de susţinere psihologică poate căpăta diferite forme, în funcţie de relaţiile afective dintre colocutori, începând cu simpla aprobare sau încurajare, şi terminând cu adevărate construcţii demonstrative care să justifice atitudinea adoptată. Desfăşurarea relaţiilor de comunicare interpersonală presupune de regulă o succesiune de registre, în care prevalează una sau alta dintre componentele funcţionale mai sus menţionate, succesiune determinată de particularităţile psihice şi psihosociale ale persoanelor implicate, contextul social şi problematic al întâlnirii, durata relaţiei, obiectivele urmărite de colocutori, normele şi modelele culturale dominante etc. Actuala informatizare masivă a proceselor de comunicare implică noi aspecte de ordin teoretic şi practic, de ordin psihologic, psihosocial, politic, economic şi cultural, aspecte care sunt departe de a fi fost descifrate. O serie de cercetări concrete au vizat determinarea ponderii cu care diferitele modalităţi de codare a informaţiei participă la desfăşurarea comunicării interpersonale şi de grup. Astfel, s-a constatat existenţa unei ample complementarităţi între limbajul verbal şi cel nonverbal, acesta din urmă având o pondere ce poate varia între 30 şi 70 % în structurarea mesajelor informaţionale, in funcţie de natura situaţiei şi caracteristicile personale ale interlocutorilor. în cazul relaţiilor oficiale această pondere este foarte redusă, în timp ce în cazul relaţiilor afective profunde este foarte mare. înţelegerea semnificaţiei unor mesaje nonverbale se dovedeşte foarte utilă, asigurând un spor informaţional apreciabil în desfăşurarea tuturor relaţiilor sociale, de comunicare, afective sau co- acţionale. Prezentăm mai jos câteva dintre elementele semnificative ale limbajului nonverbal, ţinând de postură şi gestică (A. Pease, 179). 4.3.3. Strategii de optimizare a comunicării interpersonale. Numeroase studii experimentale evidenţiază faptul că cele mai multe dintre conflictele şi disfuncţionalităţile care apar în relaţiile interpersonale, de grup şi organizaţionale se datorează într-o proporţie considerabilă, deficienţelor de comunicare. Identificarea factorilor care condiţionează desfăşurarea procesului de comunicare ne permite să elaborăm şi unele strategii de optimizare a acestuia, cu efecte pozitive în toate planurile existenţei sociale. în analiza procesului de comunicare interpersonală trebuie avute în vedere mai multe categorii de factori aflaţi în interdependenţă: factori psihoindividuali, psihosociali, situaţional-circumstanţiali şi socioculturali. . (a) Factorii psihoindividuali se referă la capacităţile şi caracteristicile cognitive, lingvistice, afective, motivaţionale şi temperamental-caracteriale ale subiectului, cele care intervin nemijlocit în modul de structurare a conţinutului şi formei mesajelor transmise în actul comunicării. Capacitatea de comunicare depinde nu numai de nivelul dezvoltării intelectuale, ci şi de flexibilitatea şi gradul de adecvare a limbajelor folosite, de componenta afectivă implicată subiacent în actul interpersonal, de motivaţiile care susţin energetico-dinamogen conduita, precum şi de anumite trăsături ale personalităţii care devin transparente în activitatea de comunicare (sociabilitatea, timiditatea, egocentrismul, complexele de inferioritate sau superioritate, tipul temperamental, stilul cognitiv şi cel relaţional etc). (b) Factorii psihosociali au două surse de origine: 1) statutul social şi profesional al locutorilor, precum şi caracteristicile grupurilor sau organizaţiilor cărora le aparţin (în mod real sau virtual); 2) profilul situaţiei sociale care se construieşte progresiv, ca urmare a desfăşurării actului interpersonal. Deci, pe de o parte natura şi caracteristicile statutului deţinut de colocutori în plan profesional, economic, social sau cultural, prestigiul de care se bucură respectivul statut, funcţiile sale active, experienţa acumulată în contextul exercitării sale etc; pe de altă parte, caracteristicile "constructului psihosocial" care rezultă din chiar desfăşurarea interacţiunii interpersonale, pe un fond relaţional amical, competitiv sau conflictual, şi care -la un moment dat- capătă caracterul unui "dat obiectiv", în raport cu observatorul extern sau percepţia subiectivă a celor implicaţi. (c) Factorii socioculturali ţin de normele şi modelele care reglementează raporturile interpersonale în cadrul unui anumit spaţiu istoric şi cultural. Acestea au nu numai o valoare normativă, la care persoanele se raportează preponderent conştient, ci şi o valoare structurantă, instituită în procesul socializării şi integrării sociale a membrilor acelei comunităţi, aspect care scapă de cele mai multe ori conştiinţei celor implicaţi. Diferenţele existente la nivelul determinanţilor socioculturali sunt uneori foarte mari de la o cultură la alta, în special în ceea ce priveşte relaţiile dintre sexe, dintre categorii de vârstă şi statut economico-social etc. (d) Factorii circumstanţial-situaţionali derivă din climatul relaţional generat de anumite evenimente întâmplătoare, fără legătură directă cu situaţia în curs de desfăşurare, caracteristicile spaţiului fizic în care se desfăşoară relaţia, ambianţa fizică (temperatură, iluminat, fond sonor etc), ambianţa socială, dispoziţia psihică a participanţilor ş.a. Deşi această categorie de factori poate părea nesemnificativă, în realitate influenţele psihologice pe care le determină sunt de cele mai multe ori considerabile. în consecinţă, pentru pregătirea unor întâlniri de o importanţă deosebită, trebuie să se înceapă cu analiza şi programarea corespunzătoare a condiţiilor generale în care urmează a se desfăşura întâlnirea, ţinând cont de tot ceea ce ar putea influenţa într-un sens sau altul dispoziţia psihică generală a colocutorilor. Elaborarea unei strategii de optimizare a comunicării trebuie să pornească de la analiza corelativă a tuturor factorilor menţionaţi mai sus, pe fondul unei bune cunoaşteri a situaţiei concrete în care se desfăşoară întâlnirea. Prezentăm mai jos principalele secvenţe ale acestui demers: Practica socială evidenţiază o serie de reguli, de a căror respectare depinde de cele mai multe ori nu numai succesul sau eşecul actelor de comunicare interpersonală, ci şi calitatea şi evoluţia raporturilor interpersonale în general (18; 170; 171). Iată câteva dintre aceste reguli: a) Discuţiile să înceapă cu referiri generale la situaţia dată sau la persoana interlocutorului, evitându-se formularea de aserţiuni categorice, întrebări închise sau dificile, întrebări care sugerează răspunsul sau manifestarea dezacordului faţă de unele aspecte care urmează a fi abordate. b) Stimularea conversaţiei prin formularea preponderentă de întrebări deschise, alternând cu întrebări închise prin care să se fixeze coordonatele deja stabilite consensual. c) Asigurarea fluenţa conversaţiei, prin oferirea de informaţii nesolicitate, manifestarea interesului faţă de opiniile şi persoana interlocutorului (consideraţie pozitivă), alternarea temelor de discuţie, evitarea stereotipurilor verbale sau manifestarea plictiselii. d) Ascultare activă: concentrarea pe conţinutul mesajului şi confirmarea periodică a receptării acestuia, sublinierea sau preluarea unor idei avansate de interlocutor şi solicitarea de informaţii suplimentare. e) Conducerea discuţiilor într-o cât mai mare concordanţă cu sfera motivaţională a interlocutorului (interese, convingeri, aspiraţii), încercând să-1 motivăm chiar pentru posibilele rezultate ale întâlnirii. f) Manifestarea discretă a unor sentimente pozitive faţă de interlocutor şi situaţia în desfăşurare; evitarea evocării unor evenimente sau informaţii neplăcute pentru acesta. g) Folosirea unor mesaje complexe, prin utilizarea sugestivă a limbajului para- şi nonverbal; trebuie să existe o deplină concordanţă între mesajele transmise prin cele trei modalităţi menţionate, pentru a nu provoca derută în receptarea şi interpretarea acestora. h) în timpul desfăşurării discuţiilor să se evoce periodic numele interlocutorului, precum şi eventualele titluri ale acestuia, ca o formă de respect şi pentru refocalizarea atenţiei pe tema abordată; dacă interlocutorul deţine o poziţie socială înaltă, nemenţionarea acesteia poate fi interpretată nefavorabil. i) Evitarea oricăror gesturi care sugerează dezinteresul sau plictiseala: stereotipuri verbale formale, răsfoitul unor hârtii, joaca cu unele obiecte, discuţii paralele cu alte persoane pe teme care nu sunt de interes comun, privirea insistentă a unor obiecte din cameră etc. j) Centrarea privirii pe interlocutor, fără ca aceasta să devină insistentă sau jenantă, prin posibila sugerare a dorinţei de a domina partenerul. k) Realizarea unui permanent efort empatic, pentru a înţelege cât mai exact sentimentele, argumentele şi poziţia interlocutorului. 1) Evitarea declanşării mecanismelor de apărare ale interlocutorului prin critici, menţionarea unor puncte vulnerabile ale acestuia sau afectarea sentimentului de respect faţă de sine. m) Menţinerea unui feed-back permanent prin care să se corecteze din mers conţinutul şi forma mesajului, modul de abordare a unor probleme, stilul practicat în respectivul context relaţional, atitudinea faţă de interlocutor, durata întrevederii etc. Pe baza cunoaşterii, asimilării şi exercitării active a acestor principii generale ale comunicării eficiente se poate configura un stil relaţional deosebit de eficient, ca una dintre componentele esenţiale ale personalităţii, dar şi ca o modalitate de optimizare a relaţiilor interpersonale şi de îmbunătăţire a climatului social. Capitolul 5 Influenţa socială 5.1. Influenţă şi comportament. în structura fenomenelor şi proceselor psihosociale influenţa deţine o importanţă aparte, fiind unul dintre factorii majori ai integrării şi organizării sociale, dar şi ai schimbării şi progresului social. Procesul de influenţă este corelativ cu desfăşurarea coordonată a oricărei activităţi sociale, precum şi cu realizarea socializării, integrării şi adaptării interpersonale şi psihosociale. 5.1.1. Definirea şi caracterizarea relaţiilor de influenţă. în sensul cel mai larg, prin influenţă se înţelege fenomenul psihosocial care constă din modificarea sistemelor cognitiv-intelectuale, orientativ-atitudinale sau comportamental-acţionale, care se produc ca rezultat al interacţiunii dintre persoane, grupuri, organizaţii şi situaţii sociale. în această accepţie, influenţa reprezintă unul dintre fenomenele fundamentale ale vieţii individuale şi sociale, în măsura în care orientările, opţiunile, credinţele şi comportamentele umane, la oricare nivel al sistemului social, se produc ca urmare a acţiunii unor factori determinanţi, care ţin de acesta. De altfel, în perimetrul teoriei generale a sistemelor, orice interacţiune socială presupune implicit şi o componentă de influenţare reciprocă (însă asimetrică) a elementelor aflate în relaţie. Caracteristicile raportului dintre acţiune (influenţă) şi reacţiune (răspuns la influenţă) determină dinamica şi evoluţia oricărui sistem psihosocial. în sens restrâns, influenţa este înţeleasă ca acţiunea prin care un actor social (persoană, grup, organizaţie sau instituţie) determină modificarea atitudinilor şi comportamentelor unor persoane sau grupuri. în acest caz influenţa este considerată ca având un caracter predominant unilateral, deşi există şi reacţii de tip feed-back, specifice oricărui context interacţional. Abordarea problematicii influenţei psihosociale presupune evidenţierea şi analiza următoarelor aspecte (77,73; 88, 557; 164,223): • Identificarea şi caracterizarea elementelor aflate într-o relaţie de influenţă , respectiv circumscrierea rolului de "agent de influenţă şi "obiect al influenţei"; aceste elemente pot fi persoane, grupuri, organizaţii, instituţii sau situaţii sociale. • Analiza naturii acţiunii exercitate de agentul de influenţă pentru a obţine efectul dorit asupra obiectului influenţei : tipul de comunicare folosită, formele de presiune şi control, mijloacele tehnice utilizate pentru a se atinge rezultatul dorit ş.a. • Precizarea scopului explicit al agentului de influenţă (deci urmărit în mod conştient de acesta), în raport cu interesele subiectului care suportă influenţa (interese care pot fi afectate în urma exercitării influenţei). • Evidenţierea condiţiilor în care are loc interacţiunea, respectiv circumscrierea şi caracterizarea situaţiei de influenţă : contextul interpersonal, de grup sau de masă, climatul fizic şi psihosocial al întâlnirii, factorii circumstanţiali care intervin etc. • Relevarea efectelor acţiunii de influenţă, respectiv identificarea elementelor care se modifică în urma interacţiunii, forma, intensitatea şi persistenţa acestor modificări; se au în vedere modificările care au loc la nivelul structurilor informaţionale, afective, motivaţionale, opţionale, atitudinale şi comportamentale. • Identificarea tipurilor de reacţii primare şi secundare ale persoanei supuse influenţei: conformare, supunere, rezistenţă, devianţă ş.a. Unul dintre cele mai importante aspecte operaţionale ale acestei problematici se referă la subsistemul psihic la nivelul căruia se poate înregistra cu suficientă relevanţă efectele influenţei. Modificările la nivelul subsistemelor cognitive, afective sau motivaţionale, deşi pot fi uneori foarte profunde, sunt greu de evaluat în termeni operaţionali. în consecinţă, dacă se porneşte de aici, posibilitatea de prognoză comportamentală este foarte redusă, datorită numeroaselor medieri şi condiţionări care au loc între respectivele subsisteme psihice şi acţiunea concretă a persoanei care a suportat un proces de influenţă. La nivelul subsistemului atitudinal lucrurile stau cu totul altfel: datorită faptului că atitudinile reprezintă predispoziţii de a reacţiona într-un anumit fel faţă de o categorie de obiecte, fapte sau situaţii sociale, ele reprezintă totodată un bun indicator prognostic asupra comportamentului individual şi de grup; în plus, evaluarea calitativă şi cantitativă este facilitată de existenţa a numeroase instrumente operaţionale, de tipul scalelor de atitudini şi modelelor statistico-matematice aferente. Atitudini şi comportament. între diferitele structuri care compun sistemul personalităţii (structuri cognitive, axiologice, afective, motivaţionale, relaţionale, aptitudinale, comportamentale ş.a.), atitudinile ocupă un loc aparte, datorită unora dintre caracteristicile lor esenţiale: legătura nemijlocită cu acţiunea, selectivitatea în raport cu mediul intern şi extern, orientarea şi reglarea comportamentală, caracterul superior-integrativ în raport cu alte componente dinamice ale personalităţii ş.a. Datorită acestui fapt, atitudinile au devenit una dintre temele majore de cercetare în domeniul teoriei personalităţii şi psihologiei sociale, după cum arată numeroasele studii teoretice şi experimentale (A. Binet, R. Linton, A. Campbell, J. Stoetzel, A. Kardiner, ş.m.a.). Sintetizând cele mai relevante contribuţii în acest domeniu, atitudinile pot fi considerate ca sisteme vectorial-reglatorii aparţinând persoanelor, grupurilor şi organizaţiilor, cu funcţii de orientare şi susţinere a acţiunilor şi comportamentelor sociale, având următoarele caracteristici principale: (1) Atitudinile evidenţiază relaţiile selective ale persoanei, grupurilor şi organizaţiilor cu "obiectele sociale" aparţinând mediului extern şi intern, selectivitate fundamentată axiologic, cognitiv, afectiv şi motivaţional. în acest sens, R. Linton consideră sistemele valori-atitudini ca cele care fundamentează comportamentul persoanelor şi grupurilor sociale, atitudinea constituind "un răspuns implicit determinat de valoare " (125). (2) Definite ca predispoziţii de a reacţiona într-un anumit fel faţă de un aspect al realităţii, indiferent de situaţie (A. Binet ş.a.) atitudinile reprezintă veriga de legătură dintre diferitele structuri psihice şi psihosociale, pe de o parte, şi acţiune (comportament), pe de altă parte. Conform studiilor lui J. Stoetzel, atitudinile reprezintă o "preparaţie pentru acţiune", cu un caracter mai generic şi mai durabil decât cel al motivaţiei, datorită multor altor componente pe care le integrează dinamic şi selectiv. (3) Atitudinile orientează, reglează şi susţin consecvenţa unui comportament faţă de un obiect sau situaţie socială, constituind -după expresia lui Campbell-"un sindrom de consecvenţă" reacţională faţă de un obiect social. De aici valoarea lor predictivă în raport cu implicarea în acţiune a persoanelor şi grupurilor. (4) La nivelul sistemului atitudinal se realizează integrarea dinamică a unor factori cognitivi, axiologici, afectivi şi motivaţionali, ponderea acestora variind în funcţie de unele caracteristici socioculturale sau psihosociale, individuale sau de grup. (5) Datorită sintezei dintre componenta afectivă şi cea axiologică, atitudinile au o orientare bipolară în raport cu obiectul la care se referă: pozitivă-negativă, acceptare-refuz, susţinere-contestare, implicare-dezangajare etc. (6) Având un caracter durabil, stabil şi integrativ, atitudinile reprezintă structuri centrale, cu o mare relevanţă pentru profilul psihologic al personalităţii, sintalităţii grupurilor şi naturii intime a organizaţiilor. De aici rezultă un principiu fundamental: pentru a obţine anumite efecte dezirabile şi relevante în plan comportamental şi acţionai, trebuie să se opereze asupra sistemului atitudinal: schimbarea individuală şi socială implică modificarea sistemelor atitudinale aferente, care direcţionează şi susţin o anumită categorie de reacţii. Având în vedere principiul structurării ierarhice a personalităţii, atitudinile reprezintă un nivel superior de integrare a proceselor şi elementelor psihice, realizând -în termeni cibernetici- o "interfaţă" între personalitatea ca-atare şi mediul înconjurător, care este implicit şi zona potenţială de acţiune. Valorile, cunoştinţele, tradiţiile culturale asimilate, motivaţiile şi experienţa personală, toate acestea se structurează vectorial, generând o predispoziţie generală spre un anumit tip de comportament. Totodată, atitudinile îndeplinesc şi rolul de "sistem inerţial", cu funcţia de a menţine o relativă stabilitate şi consecvenţă în raporturile persoană-mediu, în condiţiile unei considerabile variabilităţi a stimulilor şi situaţiilor cu care se confruntă pe tot parcursul existenţei sale. Din cele expuse mai sus, rezultă legătura nemijlocită dintre influenţă, atitudine şi comportament: eficienţa şi efectele influenţei se văd în comportament, iar pentru a se ajunge aici este nevoie de adecvarea sau schimbarea atitudinilor subiacente. Problema este deosebit de complexă, mai ales datorită unor factori care intermediază raportul dintre atitudine şi acţiune. După cum evidenţiază o serie de cercetări, nu orice atitudine (schimbare de atitudine) se obiectivează în acţiunea explicită, datorită intervenţiei unor factori intermediari, dintre care cel mai important este intenţia (M. Fishbein, N. Ajzen,). în această concepţie, intenţiile sunt acţiuni potenţiale, semnificând mai mult decât simple predispoziţii de a acţiona într-un anumit sens. în structurarea lor intervin doi factori esenţiali: atitudinile, pe de o parte, şi presiunea socială, pe de altă parte. Conjugarea celor doi factori determină formularea intenţiei, care are o mult mai mare relevanţă prognostică în raport cu acţiunile decât atitudinea subiacentă (88,319). în ceea ce priveşte capacitatea atitudinilor de a suscita intenţia de implicare în acţiune, aceasta este condiţionată de următorii trei factori: • aşteptările faţă de ceea ce are legătură cu rezultatul acţiunii care urmează a fi întreprinsă (dimensiunea proiectivă); • valoarea acordată rezultatului ce se aşteaptă a fi obţinut (dimensiunea axiologică); • capacitatea de implicare în acţiune (dimensiunea praxiologică). La rândul său, presiunea socială exercită o serie de influenţe legate de declanşarea, ponderarea, intensificarea, blocarea, orientarea sau reorientarea acţiunii factorilor mai sus menţionaţi. Presiunea socială este supusă unei duble condiţionări, şi anume: (a) credinţa normativă, adică adeziunea la opinia celorlalţi cu privire la ceea ce ar trebui făcut într-o situaţie dată; (b) motivaţia de conformare la opinia şi dorinţele celor din jur, condiţionată de statut social, interese personale, imaginea de sine ş.a.. Modelul propus de Fishbein evidenţiază calităţi operaţionale deosebite, datorită introducerii în analiză a tipurilor de relaţii existente între aceste concepte, sistemul de relaţii având următoarea formă generală: în cadrul unei cercetări privind participarea la viaţa politică (D. Cristea, 1995-97), s-a încercat prognozarea înscrierii efective în partide a persoanelor aparţinând diferitelor categorii sociale, pornind de la evaluarea factorilor mai sus menţionaţi (figura 5.1.), şi anume: a) atitudinile generale faţă de viaţa politică (chestionar de opinii); b) aşteptările persoanelor aparţinând unor categorii sociale (muncitori, studenţi şi funcţionari cu pregătire medie) faţă de eventuala implicare în viaţa socială (evidenţiată prin enumerarea aşteptărilor pe linie economică, educaţional-culturală şi de protecţie socială; aşteptări în plan individual şi colectiv); c) importanţa pe care o acordă fiecare persoană chestionată rezultatelor pe care se aşteaptă să le obţină în urma înscrierii într-un anumit partid politic (liberal, naţional-ţărănesc, social-democrat sau naţionalist); evaluarea a fost făcută pe o scală cu trei valori (3-foarte important, 2- important, 1-puţin important); d) opiniile personale despre ceea ce se crede în anturajul lor social despre participarea activă la viaţa politică, prin înscrierea într-un partid (s-a folosit o listă cu 8 variante de răspuns); e) ce importanţă se acordă opiniilor celor din jur privind acest subiect (scală cu trei valori: foarte importantă, importanţă medie, neimportantă). Pe baza datelor obţinute s-a conturat profilul atitudinal, cel al presiunii sociale şi al intenţiilor manifeste, într-o primă etapă, şi înscrierea efectivă într-un partid, în etapa a doua (după 6 şi 12 luni). Rezultatele au fost deosebit de semnificative în ceea ce priveşte acurateţea prognozei comportamentale pornind de la atitudini sau de la intenţii: în medie, cca.40 % în primul caz, faţă de 72 % în al doilea, cu diferenţe de cea. 6% între categoriile sociale luate în studiu (valori mai mari în cazul muncitorilor, faţă de cele obţinute în cazul funcţionarilor şi studenţilor). în condiţiile corelării acestui model experimental cu cel propus de Maslow privind structura câmpului motivaţional, se poate obţine un instrument foate eficient de prognoză comportamentală. Clasificarea formelor de influenţă. Fiind o componentă importantă şi permanentă în structura oricărei relaţii sociale sau interpersonale, influenţa se poate manifesta în diferite forme, fiind nemijlocit legată de modalităţile de comunicare pe care le implică. O primă distincţie trebuie făcută în funcţie de statutul psihosocial al celor două părţi implicate în actul de influenţă, care poate îmbrăca două forme: • Interpersonală , în care atât inffuenţatorul cât şi influenţatul sunt persoane fizice care se află în relaţie nemijlocită, cu implicare psihologică directă şi reciprocă; este influenţa de la om la om. • Impersonală, caz în care agentul de influenţă este o organizaţie sau instituţie socială care vizează o influenţă indirectă asupra unei categorii virtuale de persoane prin intermediul mass-media (informaţii de o anumită factură, valori specifice instituţiei, acte normative, modele comportamentale Din punctul de vedere al celui care o exercită, influenţa poate fi diferenţiată în funcţie de intenţionalitate: • Intenţionată, realizată conştient de o persoană asupra alteia în vederea atingerii unui anumit scop, folosind o anumită strategie şi recurgând la anumite mijloace specifice (sugestie, persuasiune, dispoziţie normativă, ordin sau manipulare); • Neintenţionată, produsă spontan în cadrul relaţiilor sociale, de regulă fără conştiinţa clară a celor implicaţi (se realizează frecvent prin intermediul imitaţiei, contagiunii, comparaţiei sociale, disonanţei cognitive sau presiunii spontane spre conformism socio-normativ). Prin mass-media - de pildă, se exercită frecvent o influenţă neintenţionată, scopul real al celor implicaţi fiind cel mai adesea cel de informare. Din perspectiva obiectivului vizat în mod conştient, sau atins spontan, influenţa poate fi: • Formativă, realizată în ontogeneză în urma socializării, prin învăţare şi integrare socială; conduce la modelarea şi evoluţia personalităţii, în concordanţă cu normele şi modelele socioculturale acreditate istoric; • De adecvare socială, prin care se produce armonizarea reciprocă a conduitelor interpersonale şi de grup, determinând astfel compatibilizarea şi uniformizarea relativă a comportamentelor în raport cu normele culturale şi de conivenţă socială; este esenţială pentru desfăşurarea curentă a activităţilor sociale şi de grup; • Manipulativă, care vizează explicit ascendenţa şi controlul social, în concordanţă cu scopurile strict particulare ale agentului de influenţă; foloseşte tehnici speciale de care obiectul influenţei de regulă nu este conştient, şi care -la limită- încalcă morala şi regulile de fairplay social (din această categorie fac parte şi unele forme de influenţă subliminală, audio sau video, de regulă interzise prin lege). Analiza structurii şi formelor de influenţă socială trebuie să se facă ţinând cont şi de specificul tipului de comunicare interpersonală, de grup sau de masă pe care o implică: verbală, nonverbală sau paraverbală; vocală sau în scris; directă sau prin mass-media (presă, radio, tv.) etc. Fiecare dintre aceste modalităţi implică anumite particularităţi psihosociale care vor condiţiona eficienţa actului de influenţă. 5.1.2. Mecanismele psihosociale de realizare a influenţei. Cele mai importante mecanisme şi procese psihice şi psihosociale implicate în realizarea influenţei sociale, respectiv în schimbarea atitudinilor şi comportamentelor, sunt următoarele: imitaţia, contagiunea, comparaţia socială, disonanţa cognitivă, sugestia, persuasiunea, ordinul, manipularea şi influenţa minorităţilor. Unele dintre aceste procese se declanşează spontan, atunci când sunt întrunite anumite condiţii ale situaţiei sociale; este cazul imitaţiei, contagiunii, comparaţiei, disonanţei cognitive sau presiunii normative. Altele sunt declanşate şi conduse conştient de către agentul de influenţă: sugestia, persuasiunea, dispoziţia normativă, ordinul şi manipularea. Imitaţia constă din reproducerea activă a unor modele atitudinale şi comportamentale oferite de o altă persoană care, contextual, posedă o anumită relevanţă sau ascendenţă socială. Ea are un' caracter dinamic şi selectiv, implicând elemente de reelaborare şi creaţie, ceea ce permite adecvarea modelului preluat la specificul personalităţii celui care imită. Prin acest proces se obţin modalităţi acreditate şi eficiente de adaptare şi acţiune socială. Imitaţia reprezintă o formă de învăţare şi adaptare socială, implicând o relaţie privilegiată , însă asimetrică, dintre două sau mai multe persoane, fundamentată axiologic. Imitaţia este favorizată de următorii factori: ascendenţa socială sau afectivă a persoanei- model; eficienţa recunoscută a modelului comportamental preluat; satisfacerea implicită a unor vectori motivaţionali personali prin preluarea şi exercitarea unui anumit tip de comportament (nevoia de recunoaştere socială sau de protecţie - de exemplu); presiunea socială (grupală) spre conformism; criză de identitate ş.a. Contagiunea se caracterizează prin tendinţa de imitare inconştientă a unui model dominant de comportament, care se propagă de la o persoană la alta, într-un context favorizant. în acest proces sunt implicaţi în special factori afectivi şi vectori motivaţionali primari, legaţi în special de nevoia de integrare şi protecţie. Au fost studiate în special fenomenele de contagiune în condiţiile specifice mulţimilor (Le Bon), dar şi în cadrul unor grupuri primare, în care modelul oferit de un lider socioafectiv este preluat spontan de ceilalţi membri ai grupului, propagându-se sub forma unei adevărate epidemii. în acest caz, persoanele care dezvoltă relaţii afective pozitive au tendinţa de a-şi modela reciproc comportamentele, din dorinţa de asemănare, incluziune, protecţie şi recunoaştere în cadrul grupului de apartenenţă. Comparaţia sociala este unul dintre procesele prin care se elaborează imaginea de sine, prin raportarea continuă la cei din jur care, în anumite condiţii, devin referenţiale sociale cu funcţii modelatoare şi corective pentru propria personalitate (v. cap. 3.2.2.). Pe fondul incertitudinilor legate de propriile noastre opinii, comportamente şi performanţe, apare nevoia firească de a obţine anumite repere prin alegerea unor termeni de comparaţie; are loc o estimare, corectare şi armonizare a atitudinilor, comportamentelor şi acţiunilor personale, astfel încât acestea să ajungă la o relativă concordanţă cu normele de grup. Cu cât suntem mai nesiguri în ceea ce priveşte propriile conduite, şi cu cât acestea sunt mai depărtate de normele consacrate ale grupului, cu atât influenţa rezultată în urma comparaţiei sociale este mai mare. Disonanţa cognitivă reprezintă unul dintre cele mai subtile procese prin intermediul căruia se asigură echilibrul cognitiv şi afectiv, cu atât mai necesar cu cât situaţiile în care suntem implicaţi sunt mai dizarmonice şi potenţial generatoare de insatisfacţie şi frustrări (v. cap. 2.5.1). Orice discordanţă aparţinând subsistemului cognitiv, afectiv, motivaţional, atitudinal sau comportamental generează o tensiune orientată în sensul eliminării sau reducerii respectivei disonanţe, implicit a reducerii tensiunii psihice generată de aceasta. Apariţia spontană sau producerea intenţionată a unei situaţii generatoare de disonanţă constituie premisa schimbării unor seturi atitudinale, din cele implicate în respectiva situaţie. Pe acest fond, schimbarea atitudinii iniţiale faţă de obiectele, persoanele, evenimentele sau comportamentele generatoare de disonanţă cognitivă este cel mai curent mod de reducere a stării de tensiune psihică şi frustrare, ceea ce generează un efect de motivare şi întărire similar cu cel al recompensei. Presiunea normativă este rezultatul conjugării a două categorii de factori: a) existenţa unui sistem de norme şi modele culturale, organizaţionale sau grupale cu caracter supraindividual, recunoscute ca atare de membrii unei colectivităţi, pe de o parte; b) manifestarea unor puternice nevoi individuale de afiliere, integrare şi protecţie psihosocială, pe de altă parte (v. cap. 2.4.1.). Cu cât grupul social este mai coeziv şi mai bine structurat, cu atât nevoile de afiliere şi protecţie sunt mai puternice; şi cu cât sancţiunile colective -formale sau informale- în raport cu devianţa sunt mai aspre , cu atât presiunea normativă este mai mare, ducând la schimbarea sistemului atitudinal şi comportamental al persoanei, în consonanţă cu rigorile cadrului normativ, care este condiţionat şi de un anumit specific al spaţiului cultural. Sugestia reprezintă o modalitate complexă de influenţare a comportamentului unei persoane, pe baza unor mecanisme neuropsihice încă insuficient descifrate (37, 169). în sens larg, prin sugestie se înţelege procesul de inducere a unei reacţii, fără participarea activă a voinţei celui sugestionat, proces care poate îmbrăca trei forme: sugestie spontană, sugestie provocată (printre care se numără şi sugestia hipnotică) şi sugestia reflectată (sau autosugestia). Având o largă utilizare în medicină şi psihoterapie, sugestia este un fenomen curent al vieţii cotidiene, începând cu diferite modalităţi spontane şi inconştiente de interinfluenţare a membrilor unui grup, continuând cu formele de autosugestie care îndeplinesc un rol major în procesul de automodelare a personalităţii, şi terminând cu faimosul efect "placebo", utilizat ca formă neconvenţională de tratament medical. în sens restrâns, din perspectivă strict psihosocială, sugestia reprezintă o modalitate discretă de influenţare conştientă a atitudinii sau comportamentului unei persoane recurgând la procedeul "facilitării cognitive şi decizionale". Indirect şi fără o presiune vizibilă, se prezintă într-un context privilegiat o anumită opinie, atitudine sau variantă comportamentală astfel încât, pe fondul de difuzie sau distragere a atenţiei persoanei vizate, acesteia i se inoculează ideea dorită. în actul sugestiei, între persoana inductoare şi cea indusă se creează o relaţie cu totul specială, constând în principal într-o ascendenţă psihică a inductorului, pe fondul diminuării funcţiilor critice şi capacităţilor de rezistenţă şi autocontrol a subiectului supus sugestiei. Eficacitatea sugestiei depinde de următorii factori: prestigiul persoanei care face sugestia (în plan social, cultural sau profesional), calităţile psihofizice ale acesteia (farmecul fizic, forţa voinţei, capacitatea de persuasiune ş.a.), sugestibilitatea persoanei-ţintă, situaţia în care se găseşte aceasta (de dependenţă, inferioritate, conflict etc.) şi nivelul de consens grupai referitor la aspectele care constituie obiectul sugestiei. Ultimul factor menţionat este deosebit de important, după cum relevă cercetările de antropologie culturală în comunităţile primare, în care modelele culturale consacră o credinţă ireductibilă privind un anumit aspect al relaţie dintre om, natură şi divinitate (de exemplu, în sensul în care trebuie interpretată şi vindecată boala), se constată o considerabilă forţă de sugestie a celui care întruchipează acel sistem de credinţe (şamanul care poate vindeca diferite maladii prin inducţie sugestivă). în general, pe fondul convergenţei de opinii sau credinţe a unei majorităţi, forţa de sugestie pe direcţia respectiva creşte semnificativ. Ordinul constituie modalitatea curentă de influenţare a comportamentului unor persoane integrate în cadrul unei sisteme sociale organizate ierarhic, în care există o autoritate recunoscută. Capacitatea unor persoane sau instituţii de a influenţa comportamentul celor aflaţi în situaţia de . dependenţă sau subalternitate ţine de o serie de factori psihici, psihosociali şi conjuncturali: natura instituţiei sau grupului (civilă sau militară; economică, juridică, educaţională etc; formală sau informală); nivelul ierarhic şi autoritatea de care se bucură instanţa care emite ordinul; gradul de raţionalitate şi rezonabilitate a ordinului dat, în raport cu natura instituţiei, normele interne de funcţionare şi obiectivele generale, recunoscute prin consens; caracteristicile personale ale celor implicaţi în emiterea şi executarea ordinului (tip de personalitate, grad de ascendenţă sau submisiune, conformism etc); concordanţa dintre ordinul dat şi structura motivaţională a executantului (scopuri, interese, aspiraţii); presiunea socială spre conformare; împrejurările concrete care impun emiterea unor ordine; eventualele consecinţe care pot rezulta în urma nerespectării acestora; tipul de societate şi natura sistemului politic (autoritar sau democrat) ş.a. Deşi în mod explicit prin ordin se vizează determinarea unui anumit' comportament, realizarea acestui fapt nu poate avea loc decât pe fondul existenţei unei atitudini implicite de acceptare a raporturilor ierarhice de subordonare şi de dependenţă formală sau informală în cadrul diferitelor instituţii sociale. în lipsa acestei condiţii, folosirea ordinului poate genera efecte contrare celor dorite, de respingere şi opoziţie. Persuasiunea reprezintă o modalitate organizată şi dirijată conştient de influenţare a unei persoane sau grup, apelând la o argumentaţie logică, susţinută afectiv şi motivaţional, în scopul impunerii unor idei, opinii, atitudini sau comportamente care iniţial nu erau acceptate sau agreate de către cei vizaţi. Persuasiunea constituie una dintre principalele forme de exercitare a influenţei sociale, permiţând compararea raţională a opiniilor şi adoptarea unor noi concepţii şi atitudini care se dovedesc superioare, pe fondul respectării dreptului la opţiune a interlocutorilor. Manipularea este o acţiune de determinare a unui actor social (persoană, grup, organizaţie, mulţime reală sau virtuală) de a gândi şi acţiona în conformitate cu dorinţele şi interesele factorului de influenţă, uneori chiar împotriva propriilor interese. în acest scop se folosesc tehnici speciale de persuasiune care implică distorsionarea adevărului, utilizarea unor sofisme şi argumentaţii voit falsificate, pe fondul inducerii unor elemente iraţionale de ordin emoţional, care să susţină adoptarea unor atitudini convenabile manipulatorului. Dacă în cazul persuasiunii bazată pe argumentaţie raţională se obţine de regulă un spor de cunoaştere şi adecvare la situaţiile sociale, pe fondul respectării unor principii de fair-play interpersonal, în cazul manipulării relaţiile sociale sunt alterate de dorinţa factorului de influenţă de a-şi impune propriile interese, de care cel manipulat nu este conştient. Influenţa minorităţilor reprezintă un mecanism psihosocial prin intermediul căruia pot fi condiţionate şi modificate comportamentele unei majorităţi, pornind de la raporturile sale cu o minoritate al cărui comportament este structurat după anumite reguli şi se desfăşoară într-un context social şi instituţional favorizant. însă, în toate situaţiile de acest gen, minoritatea suportă la rândul său o influenţă din partea majorităţii, chiar dacă cele două tipuri de influenţe nu sunt simetrice sau echivalente ca pondere şi semnificaţie. 5.2. Principalele forme ale influentei psihosociale. Desfăşurarea concretă a relaţiilor de influenţă socială implică o varietate de forme şi mecanisme dintre cele amintite anterior, ponderea unora sau altora dintre acestea fiind cea care determină profilul general al relaţiei. în continuare vom analiza structura şi dinamica principalelor forme de influenţă psihosocială, care au o importanţei deosebită în desfăşurarea raporturilor umane cotidiene. 5.2.1. Persuasiune şi comunicare. Persuasiunea, ca oricare altă formă de influenţă psihosocială, implică o formă de comunicare în urma căreia se obţine o schimbare atitudinală şi comportamentală. în consecinţă, factorii eficienţei relaţiei de persuasiune sunt nemijlocit legaţi de cei ai comunicării subiacente pe care o presupune; respectiv, factori legaţi de comunicator, mesaj, canal de comunicare, auditor şi mediul comunicării (88, 557; 164, 247; 190 ş.a.). Comunicatorul (sursa influenţei) se caracterizează prin profilul personalităţii sale (extraversiune / introversiune, dominanţă / dependenţă, tip temperamental etc), încrederea în sine, vivacitate intelectuală, stil relaţional, nivel de instrucţie, farmec personal (carismă), experienţă de viaţă, statut social şi profesional, prestigiul recunoscut ş.a. Mesajul se particularizează după conţinut, forma de structurare a conţinutului (verbală, nonverbală sau paraverbală), ponderea diferitelor elemente informaţionale, emoţionale, motivaţionale sau de "consum", gradul de redundanţă a mesajului, coerenţa, completitudinea şi adecvarea la situaţie etc. Canalul de comunicare este definit de natura mijloacelor de comunicare utilizate (comunicare orală-directă, prin presă, radio, tv., manifeste, proclamaţii, afişe etc) şi de particularităţile funcţionale ale acestora (capacitate, viteză de transmitere, fiabilitate, perturbaţii ş.a.). Auditoriul (destinatarul acţiunii de persuasiune) este caracterizat prin trăsăturile psihologice ale personalităţii, dintre care cele mai importante sunt cele legate de sugestibilitate, imaginea de sine (încrederea în propriile opinii), nivelul intelectual, structura câmpului motivaţional şi statutul social Mediul comunicării este definit de particularităţile mediului fizic (locul de desfăşurare, estetica ambientală, confort, temperatură, cromatică etc.) şi a celui social (climatul psihosocial, numărul de participanţi şi particularităţile acestora, evenimente sociale conexe ş.a.). Fiecare dintre aceşti factori poate influenţa sensibil eficienţa actului de persuasiune, însă rolul esenţial este dat de modul cum se configurează aceste elemente în cadrul unei anumite situaţii relaţionale. Structura interacţională a factorilor are o valoare determinantă în raport cu valoarea fiecărui factor luat izolat, fapt ce determină apariţia unor fenomene psihosociale specifice, prezentate în continuare. (a) La nivelul comunicatorului, cele mai importante caracteristici evidenţiate de numeroase cercetări experimentale se referă la credibilitatea sursei, intenţia prezumată şi farmecul personal. Credibilitatea sursei este un factor care afectează sensibil capacitatea comunicatorului de a influenţa auditoriul în sensul dorit. Cercetările pe această temă demonstrează faptul că atunci când se primeşte un mesaj persuasiv, cei în cauză se întreabă asupra statutului moral şi profesional, credibilităţii, gradului de informare şi bună credinţă al celui care prezintă sau interpretează o situaţie sau informaţie. Schimbarea atitudinală va fi direct condiţionată de aceşti factori, aşa cum sunt percepuţi subiectiv de auditoriu. în cadrul unei cercetări clasice, Hovland şi Weiss (1951) au studiat eficienţa persuasiunii în funcţie de credibilitatea sursei. în faţa a două grupe de studenţi au fost susţinute câteva comunicări pe teme de interes general: influenţa televiziunii asupra industriei cinematografice, posibilitatea fabricării unor arme atomice de către diferite ţări ş.a. Sursele invocate erau într-un caz de înaltă credibilitate (fizicianul J.P. Oppenneimer, de exemplu), iar în celălalt caz de scăzută credibilitate (unele ziare sovietice din acea vreme). înainte şi după susţinerea informărilor au fost evaluate atitudinile studenţilor faţă de aceste probleme, pe baza unui chestionar de opinii. Diferenţele constatate la cele două grupe experimentale au fost sensibil diferite: deşi argumentaţia era aceeaşi, în cazul invocării unei surse de înaltă credibilitate 96 % dintre subiecţii au acceptat respectivele concluzii, în timp ce în cazul invocării unei surse slab credibile proporţia a fost de numai 69 %. Diferenţe similare se obţin şi dacă se invocă calitatea de expert sau de vastă experienţă a celui ce prezintă informaţiile persuasive. Efectul de nepăsare. Reevaluându-se atitudinile după patru săptămâni, pentru a se constata persistenţa influenţelor, s-a constatat că diferenţele s-au modificat într-un sens neaşteptat: atitudinile medii ale celor două grupuri s-au apropiat foarte mult, prin scăderea proporţiei celor care acceptau argumentaţia în cazul primului grup, şi creşterea acestei proporţii în cazul celui de al doilea grup. Intenţia comunicatorului. Forţa persuasivă a unui mesaj creşte dacă auditoriul află că respectivul mesaj îl dezavantajează pe cel care îl transmite, sau că nu exprimă atitudinea care ar părea firească datorită statutului său. Dimpotrivă, dacă mesajul comunicatorului vine în convergenţă cu propriile interese sau cu poziţia sa oficială, forţa persuasivă a acestuia scade cu atât mai mult cu cât interesele sunt prezumate a fi mai puternice (Eagly, Wood şi Chaiken, 1978). O altă cale care duce la reducerea forţei persuasive a unui comunicator credibil este aceea de a prezenta un punct de vedere opus, prin intermediul unui alt comunicator credibil. în acelaşi sens acţionează şi intenţia manifestă a comunicatorului, atunci când anunţă că doreşte să schimbe atitudinile auditoriului său; avertizarea poate declanşa mecanisme de apărare care favorizează diferite forme de rezistenţă sau chiar de respingere totală a mesajului. Dezacordul declarat faţă de opiniile auditoriului poate determina o rezistenţă apreciabilă faţă de tentativa de persuasiune a comunicatorului, mai ales dacă este formulat încă de la începutul discuţiilor,. Farmecul personal. Atracţia fizică pe care o exercită comunicatorul asupra auditoriului are un efect apreciabil asupra forţei persuasive a mesajului său. Acest efect se explică prin dorinţa inconştientă a auditoriului de a se identifica cu o persoană care posedă calităţi deosebite: farmec, carismă, umor, inteligenţă, putere socială sau capacitate de autocontrol. O persoană care nu este sigură de sine şi de poziţia sa, este cu atât mai susceptibilă de a fi influenţată de un comunicator plin de farmec, care îi acordă o atenţie deosebită, ceea ce poate facilita capacitatea de influenţare a mesajului său. Influenţa acestui factor poate varia în funcţie de natura mesajului: dacă este în concordanţă cu motivaţia auditoriului, ponderea sa este neglijabilă; în schimb, în cazul unor mesaje nepopulare farmecul şi carisma comunicatorului pot avea un rol apreciabil. (b) La nivelul mesajului, factorii care îi pot afecta capacitatea persuasivă sunt legaţi de modul de prezentare a punctelor de vedere conexe, inducerea fricii, implicarea auditoriului şi efectul de întâietate. Prezentarea punctelor de vedere asupra unei probleme. întrebarea care se pune este aceea dacă este utilă prezentarea unui singur punct de vedere, cel în raport cu care se formulează concluziile mesajului, sau este mai utilă prezentarea unor puncte de vedere divergente, din a căror comparare să rezulte concluzia convenabilă. Cercetările experimentale arată ca nici una dintre aceste modalităţi nu este superioară în sine, eficienţa fiecăreia depinzând de o serie de factori, dintre care cei mai importanţi se referă la caracteristicile auditoriului, pe de o parte (nivelul general de pregătire, inteligenţă, motivaţia faţă de problematica în cauză, implicarea ideologică ş.a.), şi natura problemei prezentate, pe de altă parte (complexitatea ei - în primul rând). Astfel, prezentarea unei singure perspective asupra temei în atenţie se dovedeşte mai convenabilă în cazul unui auditoriu cu o pregătire medie- inferioară, sau atunci când problematica are un grad înalt de complexitate. în cazul unui auditoriu cu o pregătire peste medie este indicat să se prezinte mai multe faţete ale situaţiei, concluzia impunându-se ca o consecinţă logică a expozeului. Această modalitate răspunde unei mai mari nevoi de informare, exprimă consideraţie faţă de auditoriu şi îl implică într-o mare măsură -intelectual şi afectiv- în adoptarea unei concluzii; în caz contrar, pot apare suspiciuni asupra bunei-credinţe a comunicatorului, ceea ce conduce frecvent la manifestarea unei opoziţii sau rezistenţe tacite faţă de concluziile avansate de acesta. Implicarea fricii ca argument implicit. Cât de eficient este un mesaj care încearcă să inducă frica ca argument în favoarea adoptării unei atitudini sau decizii? Cercetările experimentale arată că frica se poate constitui ca un important factor motivaţional în adoptarea unei anumite atitudini; cu cât frica indusă este mai puternică, cu atât tendinţa adoptării unei conduite care să elimine pericolul invocat este mai mare. Pe această cale au fost vizate schimbările unor atitudini privind fumatul, armele sau centralele nucleare, folosirea centurilor de siguranţă, efectele drogurilor, rasismul etc. (Insco, Leventhal, Dabbs, Miile ş.a.). însă, trebuie remarcat că efectele fricii au fost vizibile numai atunci când se ofereau soluţii privind evitarea pericolului; în caz contrar se adoptă o atitudine de "evitare defensivă", rezistenţa la persuasiune crescând în paralel cu creşterea fricii (Rogers şi Newborn, 1976). în acest caz se produce un adevărat efect de bumerang care fortifică atitudinea de rezistenţă faţă de mesajul care nu oferă şi strategii sau mijloace eficiente pentru evitarea pericolului invocat. Implicarea auditoriului. Orice formă de antrenare a auditoriului în formularea unei concluzii sporeşte eficienţa persuasivă a mesajului. Se pot folosi cu succes întrebările retorice, preluarea unei argument sau punct de vedere, invocarea şi valorizarea unor caracteristici specifice persoanelor colocutoare, apelul la sentimentele acestora ş.a. După cum arată cercetările şcolii dinamiste (iniţiată de K. Lewin), adoptarea în grup a unei decizii sporeşte considerabil capacitatea acesteia de a induce schimbări atitudinale şi comportamentale durabile în rândul membrilor care au participat la dezbateri. Efectul de întâietate şi de recentă. După cum s-a arătat, există o anumite selectivitate faţă de informaţie, în funcţie de locul ocupat de aceasta în cadrul unui mesaj, respectiv dacă este prezentată la început sau la sfârşit (v. cap. 2). în cele mai multe cazuri, efectul de întâietate determină o influenţă mai mare a informaţiei prezentată la începutul unui mesaj, mai ales dacă este reluată la sfârşitul acestuia. (c) Caracteristicile canalului de comunicare afectează semnificativ eficienţa mesajelor persuasive. Comunicarea verbală directă se dovedeşte deosebit de eficientă în cele mai multe cazuri, datorită implicării personale a comunicatorului şi destinatarilor, pe fondul existenţei unor feed-back-uri prompte, care permit corecţii dinamice în structurarea şi transmiterea mesajului în funcţie de reacţia auditoriului. Din rândul mijloacelor indirecte de comunicare cele mai eficiente canale se dovedesc -în ordine- următoarele: televiziunea, radioul, presa scrisă. Există însă unele diferenţe datorită tipului de mesaj şi caracteristicilor auditoriului: imaginile vizuale sunt mai facile din punct de vedere intelectual, fiind mai uşor de asimilat fără un efort deosebit, în timp ce mesajul scris permite o studiere mai atentă, necesară în anumite împrejurări, ceea ce asigură o mai mare remanentă a efectelor. Mesajele audio-vizuale, în special cele transmise prin intermediul televiziunii, au o forţă persuasivă cu totul deosebită, ţinând de forţa de sugestie a imaginii, dependenţei din ce în ce mai accentuată a populaţiei din ţările dezvoltate faţă de televiziune, atenuarea capacităţilor critice ale telespectatorilor în faţa "realismului" imaginilor transmise şi -nu în ultimul rând- datorită "comodităţii" intelectuale pe care o presupune preluarea sun formă de spectacol-imagistic a unor informaţii. Astfel, unele cercetări evidenţiază faptul că în funcţie de numărul de apariţii la televiziune, se poate aprecia cu o precizie de cea. 80 % câştigătorul unei campanii electorale (din SUA): aici intervine fenomenul „familiarizării", care a fost prezentat într-un capitol anterior. în cadrul unei cercetări pe această temă (D. Cristea, 1994-96), au fost constatate diferenţe sensibile între forţa de impact a informaţiilor transmise prin diferite medii, în funcţie de categoria socială a receptorilor. Luând în considerare ponderea diferitelor tipuri de surse informaţionale care au contribuit la formarea unor opinii privind probleme de ordin general, s-au obţinut următoarele date: După cum se observă, există diferenţe sensibile în ponderea unor surse care influenţează formarea opiniilor celor două categorii sociale, explicabile prin natura formaţiei intelectuale; de remarcat ponderea discuţiilor în grup în formarea opiniilor muncitorilor, mult mai mare decât în cazul intelectualilor. în cadrul aceleiaşi cercetări s-a constatat o mare selectivitate faţă de sursele de informare, în funcţie de prezumţia privind orientarea ideologică şi părtinirea privind unele probleme generale ale societăţii româneşti contemporane: privatizarea, partidele politice, relaţiile cu vecinii etc. (d) La nivelul auditoriului acţionează o altă serie de factori care condiţionează eficienţa actului persuasiv: tipul de personalitate, permeabilitatea conjuncturală la argumentaţia persuasivă, predispoziţia pozitivă, motivaţia în raport cu mesajul transmis, relaţiile dintre participanţi ş.a. Tipul de personalitate. Anumite trăsături de personalitate influenţează semnificativ sensibilitatea la persuasiune. Dintre acestea cele mai importante se referă la tendinţele dominatoare sau de dependenţă, sugestibilitatea generală, flexibilitatea intelectuală, imaginea de sine şi încrederea în sine, spiritul de competiţie. De regulă, persoanele dominatoare, nesugestibile, rigide în concepţii, cu o imagine de sine hipertrofiată şi cu un accentuat spirit de competiţie sunt foarte greu de convins, mai ales în condiţiile în care şi alţi factori acţionează în acelaşi sens; la polul opus se află persoanele submisive, sugestibile, cu o mare flexibilitate intelectuală, tolerante, cu o scăzută încredere în sine, vulnerabile afectiv şi necompetitive. Imaginea de sine are o influenţă apreciabilă asupra permeabilităţii la persuasiune: persoanele cu o slabă încredere în ele însele sunt uşor influenţabile din cauza nevoii intense de aprobare şi acceptare din partea altora; ideile avansate de către cei din jur le par mai valoroase, iar însuşirea acestora reprezintă şi o modalitate implicită de a fi recunoscuţi şi acceptaţi de către cei ce le promovează. Predispoziţia pozitivă sau negativă. Unele cercetări evidenţiază faptul că există persoane şi chiar etnii care nu suportă controversa sau dezbaterea, având tendinţa spontană de a accepta orice mesaj persuasiv (Sears şi Whitney, 1973). Astfel, s-a putut constata predispoziţia pozitivă superioară a americanilor faţă de germani sau italieni, care se dovedesc mult mai critici în evaluările asupra unor mesaje persuasive. La nivelul unor persoane, predispoziţia pozitivă poate fi Categoria Ponderea surselor de informare (%) socială: TRPDisA V adio resă cuţii ltele Muncitori 51112 1 3 8 6 Intelectuali 4225 3 5 1 6 rezultatul educaţiei, care nu promovează dezbaterile şi controversele, pragului redus de toleranţă la stres, atrofierii imaginii de sine (în special a stimei faţă de sine), unor serii de eşecuri existenţiale sau uneori chiar profesiei. Reacţia simetrică se caracterizează prin rezistenţă spontană faţă de orice mesaj persuasiv, fie datorită unor trăsături de personalitate (rigiditate mentală, intoleranţă faţă de părerile altora, egocentrism intelectual ş.a.), fie atunci când discuţia vizează valori culturale, politice, ideologice, religioase sau de grup, valori faţă de care persoana respectivă are o profundă adeziune. Rezistenţa la persuasiune poate fi mărită dacă sunt oferite în prealabil "justificări de respingere", pe baza examinării aspectelor pozitive şi negative ale unei probleme, a argumentelor şi contra-argumentelor care pot fi invocate. In cazul când se oferă numai o "justificare de susţinere" a propriei poziţii, rezistenţa faţă de persuasiune este mai redusă decât în primul caz, dar mai mare decât atunci când nu se oferă nici un fel de justificare, fie ea de respingere sau de susţinere. în cadrul unei cercetări clasice pe această temă (McGuire şi Papageorgis, 1961) s-a utilizat următorul model experimental. în prima fază le-a fost prezentată unor studenţi o listă de adevăruri, în raport de care şi-au manifestat gradul de acord sau dezacord. în a doua fază, fiecare student a fost supus unei justificări de respingere pentru unul dintre adevăruri (ales la întâmplare), unei justificări de susţinere pentru altul, iar un al treilea nu a primit nici un fel de justificare. în a treia fază, după câteva zile, fiecare student a fost supus la trei categorii de atacuri prin care se viza schimbarea atitudinii iniţial formulate faţă de adevărurile în cauză: un atac împotriva adevărului care primise justificarea de respingere, pe baza prezentării şi analizei argumentelor pro şi contra; un al doilea atac asupra adevărului care primise justificarea de susţinere (numai argumentele favorabile atitudinii adoptate); un al treilea atac împotriva adevărului care nu primise nici un fel de justificare. Rezultatele finale privind rezistenţa la influenţă, prin raportare la grupul martor, au fost următoarele: După cum se observă, cea mai mare impermeabilitate la persuasiune s-a manifestat atunci când subiecţii posedau o argumentaţie completă asupra adevărului susţinut, iar cea mai redusă în cazul când nu aveau nici un fel de justificare pentru acesta; o valoare destul de apropiată s-a constatat şi atunci când nu posedau decât o justificare de susţinere. (e) Mediul comunicării, atât cel fizic cât şi cel psihosocial, influenţează eficienţa actului de persuasiune prin intermediul următorilor factori principali: confortul fizic, climatul psihosocial, capacitatea sugestivă a ambianţei, perturbaţii accidentale. Confortul fizic. O ambianţă fizică plăcută, sub aspectul unor factori legaţi de temperatură, umiditate, iluminat, cromatică şi ergonomie, dar şi sub acela al rafinamentului şi esteticii, creează premise favorabile pentru o mai mare permeabilitate la persuasiune. S-a constatat că orice element care produce o stare accentuată de disconfort induce implicit şi o stare tensională care, în anumite condiţii, se poate traduce prin rezistenţă la argumentaţie sau chiar negativism faţă de ideile promovate de comunicator; acesta este văzut ca o cauză indirectă a stării inconfortabile în care se află auditoriul. Climatul psihosocial în care are loc întâlnirea are un rol decisiv în determinarea unei atitudini receptive sau ostile faţă de comunicator şi mesajul său. Confortul psihosocial este tot atât de important ca şi cel fizic în crearea condiţiilor favorabile pentru o comunicare de bună calitate, în care argumentaţia pozitive să-şi dovedească eficienţa. în acest context se au în vedere atât factorii generali de climat social în care se desfăşoară întâlnirea, cât şi factorii de climat relaţional, induşi de relaţia directă dintre comunicator şi auditoriu. în acelaşi sens acţionează şi caracterul locului ales pentru întâlnire, acesta putând avea un puternic rol sugestiv; o întâlnire în sala unei instituţii oficiale având o cu totul altă semnificaţie decât una dintr-un restaurant elegant sau dintr-un loc privat. Numeroase cercetări au încercat să evidenţieze rolul factorilor ambientali şi de climat relaţional în influenţarea capacităţii persuasive a unui mesaj transmis în respectivele condiţii. într-un astfel de experiment (Janis, Kaye şi Kirschner, 1965), două grupe de studenţi au fost supuse unui mesaj persuasiv, în ambianţe diferite: în primul caz s-a creat o ambianţă plăcută şi sugestivă privind relaţia dintre comunicator şi participanţi, studenţii fiind serviţi cu fructe şi răcoritoare; în al doilea caz aceste elemente lipseau. S-a constatat o diferenţă sensibilă între capacitatea persuasivă a mesajelor transmise în cele două situaţii, ceea ce sugerează vulnerabilitatea oamenilor faţă de factorii exteriori, nespecifici - pe fondul cărora se desfăşoară relaţiile de comunicare. Observaţiile noastre arată că în cazul unor situaţii în care condiţiile ambientale, fizice şi psihosociale, sunt polare - în primul caz fiind maximizate pozitiv, iar în celălalt caz negativ, diferenţele între capacităţile persuasive ale aceloraşi mesaje pot atinge valori relativ ridicate (15-25 %). Factorii perturbatori interveniţi accidental în desfăşurarea unei întâlniri pot afecta eficienţa persuasivă a unui mesaj. Dacă perturbaţiile depăşesc o anumită limită de intensitate, influenţa lor este totdeauna negativă, reducând capacitatea auditoriului de a recepta corect mesajul, pe un fond de disconfort fizic şi intelectual. însă, dacă perturbaţiile sunt relativ discrete şi intermitente, acestea pot determina o mai mare concentrare din partea auditoriului în receptarea mesajului, fapt care în condiţiile existenţei unei motivaţii adecvate, poate conduce la o creştere a influenţei persuasive. Strategii' de persuasiune. Cunoaşterea factorilor prezentaţi anterior constituie o condiţie esenţială pentru desfăşurarea unei influenţe persuasive eficiente pentru multe dintre situaţiile ivite în practica socială. însă, pentru a se elabora o teorie generală a schimbării atitudinale şi comportamentale în urma influenţelor sociale trebuie să se pornească de la analiza naturii mecanismelor psihoindividuale şi psihosociale implicate în acest proces, precum şi relaţiile dintre acestea şi particularităţile situaţiei în care se desfăşoară interacţiunea. Cercetările din perspectivă cognitivistă privind mecanismele schimbării atitudinale evidenţiază un aspect fundamental: orice schimbare este rezultatul unui conflict cognitiv, care exprimă raporturile de incongruenţă dintre anumiţi factori externi şi reprezentarea acestora în plan subiectiv. în consecinţă, elaborarea unei strategii privind schimbarea trebuie să pornească de la identificarea şi analiza următoarelor elemente: (1) Natura sursei de influenţă: aceasta poate fi constituită dintr-o majoritate sau o minoritate a comunităţi sociale căreia îi aparţine ţinta (destinatarul influenţei); poate fi localizată în interiorul sau în exteriorul grupului de apartenenţă a ţintei (influenţă in-group sau out-group); poate avea caracter formal sau informai, cu determinaţie de natură economică, juridică, morală, religioasă etc. (2) Natura atitudinilor ce urmează a fi schimbate: atitudinile pot viza persoane, grupuri sau instituţii, obiecte, idei sau situaţii; pot avea un caracter central sau secundar în structura dinamică a personalităţii; pot fi fundamentate preponderent cognitiv, afectiv sau motivaţional. Pentru realizarea unei schimbări atitudinale eficient trebuie să se cunoască starea de la care se pleacă şi cea la care se aspiră. (3) Caracteristicile conflictului implicat în schimbare: acesta este configurat în zona de intersecţie a factorilor epistemici (referitori la noţiunile, ideile, reprezentările şi judecăţile ţintei privind sarcina implicită unei atitudini) şi a celor identitari (referitori la imaginea socială şi personală a ţintei, în contextul realizării respectivei sarcini). Pornind de la acest model, G. Mugny şi J.A. Perez (1986) au identificat patru categorii de sarcini în raport cu care se dezvoltă conflicte specifice a căror rezolvare presupune schimbarea atitudinilor subiacente: Sarcini obiective, lipsite de ambiguitate, în care subiectul este sigur de răspuns şi unde se aşteaptă să întâlnească o unanimitate de opinii privind rezolvarea sa. Exemplu: informaţie general cunoscută, sarcini logice simple, fapte direct perceptibile şa. Eventualele divergenţe în acest plan pun în joc obiectivitatea propriilor răspunsuri considerate naturale; ponderea celor aflaţi în acord sau dezacord este esenţială pentru rezolvarea conflictului, care are un caracter socio-epistemic. Dacă sursa are un caracter majoritar, ea poate induce teama de ridicol şi de respingere faţă de ţinta care nu se conformează; în consecinţă aceasta trebuie să evite menţinerea unei judecăţi considerate deviante, chiar dacă nu este convinsă de adevărul majorităţii. Răspunsul dat de ţintă are un caracter de complezenţă, pentru a evita conflictul social cu majoritatea, dar rămâne nerezolvat conflictul epistemic intern, ceea ce poate conduce la o reconsiderare a modalităţilor de reprezentare subiectivă a respectivelor obiecte generatoare de divergenţe. Sarcini de aptitudini, implicând ambiguităţi care vor conduce la apariţia unor fireşti divergenţe; deşi există un răspuns corect, subiectul nu ştie care este acesta. Exemplu: informaţie necunoscută, percepţie ambiguă, situaţii problematice etc. Conflictul se dezvoltă în jurul stării de incertitudine privind corectitudinea răspunsului, stare care se poate amplifica sau atenua în funcţie de competenţa acordată sursei de influenţă: dacă sursa este considerată foarte competentă, conflictul este cvasi- inexistent; dacă sursa este apreciată ca incompetentă, acest fapt nu sporeşte competenţa ţintei, aceasta aflându-se în continuare într-o stare de incertitudine. în acest ultim caz, ţinta se angajează într-o activitate de rezolvare prin mijloace proprii a sarcinii, aptitudinile personale având un rol decisiv, ceea ce lasă loc -însă- altor tipuri de influenţe. Sarcini de opinii, în care subiectul admite existenţa unei pluralităţi de opinii particulare, ţinând de apartenenţa la o anumită categorie psihosocială sau socioculturală. Exemplu: opţiuni ideologice, valori culturale, morale sau religioase, atitudinile aferente acestora şa. în acest caz, conflictele create de o sursă care susţine păreri divergente cu cele ale ţintei sunt de natură identitară: a) dacă sursa este in- group-majoritară, conflictul de tip normativ este inevitabil, acceptarea răspunsului deviant afectând coeziunea grupului; dacă sursa este in-group-minoritară, acceptarea răspunsului acesteia aduce prejudicii imaginii de sine a ţintei, însă se pot manifesta forme de influenţă latentă a minorităţii, la care ne vom referi ulterior; b) dacă sursa care avansează răspunsuri divergente este out-group, conflictul ia forma unui conflict intergrupal, forţând fiecare parte să-şi susţină propria-i poziţie, ceea ce poate conduce la competiţie şi confruntare, într-un cadru sociocultural şi instituţional mai larg. Sarcini non-implicante, care nu au o miză socială şi la care subiecţii nu aşteaptă un răspuns unic. Exemplu: simple preferinţe sau păreri personale. în acest caz divergenţele au un caracter firesc şi nu generează conflicte, neexistând norme apriorice care să le dea un sens conflictual. Pornind de la cele două concepţii teoretice complementare, una de orientare comportamentală, relevând prioritar factorii externi implicaţi în persuasiune, cealaltă de orientare cognitivă, evidenţiind procesele psihice subiacente care conduc la schimbările atitudinale, se poate elabora un model general privind strategiile de realizare a schimbărilor sociale, care s-a dovedit deosebit de eficient în activitatea practică (schema 5.2.). 5.2.2. Manipularea în relaţiile sociale. în toate formele sale, manipularea este o formă de influenţare agresivă, care nu respectă liberul- arbitru şi demnitatea ţintei, interesele influenţatorului (sursei) fiind singurele care contează, indiferent de justificările invocate de acesta. în sensul cel mai general, prin manipulare se urmăreşte relativizarea, alterarea sau distrugerea referenţialelor personale sau de grup de natură axiologică, cognitivă, afectivă sau praxiologic-utilitară, cu scopul de a se obţine schimbări atitudinale şi comportamentale la nivelul ţintei, care să corespundă intereselor sursei. Pe această cale ţinta este determinată să se comporte în sensul dorit de sursă, indiferent de opţiunile, interesele sau atitudinile sale de fond. în plan filosofic şi uman, între sursă şi ţintă se dezvoltă forme de "relaţii înstrăinate", care alterează natura firească a raporturilor sociale, cu consecinţe negative care se acumulează în timp. Manipularea este o formă particulară de influenţă socială şi -implicit- de comunicare. în consecinţă, în cadrul acestui proces pot fi identificate toate elementele unui sistem de comunicare, cu unele particularităţi care trebuie avute în vedere în practica socială. Astfel, vom avea următoarele elemente: sursa influenţei manipulatorii, informaţia utilizată, mesajul care este forma codificată într-o anumită formă a informaţiei, canalul de transmisie (loc în care se poate interpune un element intermediar - agentul de influenţă) şi ţinta (destinatarul acţiunii de manipulare). Relaţia are următoarea formă generală: Schema sugerează că, în anumite situaţii, influenţa manipulatorie este intermediată de un agent de influenţă, care poate sau nu să fie conştient de rolul pe care-1 joacă:, de foarte multe ori agentul de influenţă nu cunoaşte adevăratele obiective ale sursei, implicându-se secvenţial într-o strategie care îl depăşeşte. Clasificarea formelor de manipulare. Practica socială evidenţiază o diversitate de modalităţi şi procedee de manipulare, a căror diferenţiere se realizează după mai multe criterii. • în funcţie de profunzimea efectelor obţinute, manipularea poate fi superficială, atunci când vizează aspecte atitudinale nesemnificative, ca în cazul determinării sursei de a cumpăra un anumit produs; medie, când sunt vizate atitudini şi comportamente "sectoriale" (reacţia faţă de o problemă socială, partid sau instituţie publică ş.a.); profundă, atunci când sunt vizate orientările fundamentale ale ţintei în plan ideologic, religios, cultural, geopolitic, macroeconomic sau etnic. • în funcţie de nivelul procesualităţii psihice implicate în inducerea schimbării atitudinale, manipularea poate fi liminală, când subiectul poate conştientiza -în principiu- acţiunea la care este supus, sau subliminală, care antrenează procese neconştientizabile (stimularea vizuală sau auditivă subliminală, asocieri de imagini cu o anumită semnificaţie şa.). • în funcţie de numărul de subiecţi vizaţi prin manipulare, aceasta poate fi interpersonală, de grup sau de masă. Strategiile şi tehnicile folosite în aceste forme sunt diferenţiate în funcţie de particularităţile psihosociale şi situaţional-conjuncturale ale ţintelor. • în funcţie de segmentul sistemului comunicaţional care este preponderent implicat în acţiunea manipulativă, aceasta poate fi desfăşurată la nivel informaţional (selectarea informaţiei transmise după anumite criterii), la nivelul mesajului (modalităţi specifice de structurare a mesajului pentru a se obţine efectul scontat) sau la nivelul subiectului-ţintă (prin declanşarea unor procese şi fenomene psihice care să susţină şi să direcţioneze schimbările urmărite de sursă: disonanţa cognitivă, activarea nevoii de recunoaştere, afiliere sau securitate, fenomenul Oedip, inducerea fricii etc). Simplificând, însă ţinând cont de interdependenţa planurilor amintite, manipularea poate fi informaţională (mediatică), când sunt vizate în special informaţia transmisă şi forma ei de codificare la nivelul mesajului, sau psihologică, când sunt utilizate în principal anumite particularităţi ale unor procese şi fenomene psihoindividuale şi psihosociale care pot conduce la realizarea schimbărilor atitudinale dorite de sursă. Procesele manipulării. Inducerea unei stări de dependenţă faţă de sugestiile şi interesele sursei se realizează printr-un set de acţiuni organizate şi dirijate conştient de sursă, însă neconştientizate de ţintă. Pentru aceasta, teoretic, se parcurg mai multe faze, după cum urmează: • Relativizarea, alterarea sau distrugerea reperelor cognitive, afective, axiologice sau praxiologice care susţin atitudinile şi comportamentele vizate a fi schimbate, deoarece nu corespund intenţiilor sursei. După cum s-a arătat, atitudinile sunt acţiuni virtuale, având o fundamentare complexă; pentru a se obţine schimbările dorite este necesar ca, în primul rând, să fie fragilizate sau dislocate elementele psihologice care le fundamentează: respectiv, valorile, cunoştinţele, sentimentele şi motivaţiile aferente. • Selectarea unor elemente psihologice specifice ţintei care datorită naturii lor stabile pot constitui "puncte de ancorare" ale noilor repere sau structuri ce se doresc a fi induse. Având o anumită relevanţă pentru structurile centrale ale personalităţii, aceste elemente pot fi de naturi diferite: a) axiologice (valorile fundamentale ale persoanei în cauză, de ordin moral, religios, ideologic etc); b) motivaţionale (motive şi interese care nu sunt legate direct de obiectivul urmărit); c) afective (sentimente stabile care pot fi invocate la momentul oportun, nefiind implicate în susţinerea atitudinilor ce urmează a fi schimbate); d) cognitive (sisteme de cunoştinţe profesionale, convingeri intelectuale, stiluri de gândire caracteristice subiectului în cauză); e) trăsături dominante ale personalităţii, care pot fi folosite de către manipulator (neîncrederea în sine, nevoia de afiliere şi protecţie, autoritarism excesiv etc). • Inducerea noilor elemente, cu valoare determinantă pentru sistemul atitudinal dezirabil sursei. Pentru aceasta se acţionează la nivelul informaţiei, la nivelul mesajului sau al ţintei: se procedează la selectarea informaţiei în funcţie de scopul urmărit, mesajul este structurat după regulile unei maxime eficiente persuasive, chiar pe baza unei acţiuni sistematice de dezinformare, iar în ceea ce priveşte subiectul-ţintă se urmăreşte declanşarea unor procese şi fenomene psihice care au ca efect schimbările atitudinale dorite (disonanţa cognitivă, conflicte interioare ş.a.). • Consolidarea noilor atitudini prin formarea unor stereotipuri, conectarea la anumiţi factori motivaţionali specifici ţintei, adecvarea sistemului argumentativ care susţine noile atitudini în funcţie de evoluţia situaţiilor sociale la care acestea se referă etc. • Instrumentalizarea atitudinilor astfel induse, prin antrenarea ţintei în acţiuni conforme cu interesele sursei. Aceasta este faza în care sursa obţine "beneficiul" întregii acţiuni de manipulare, beneficiu care poate fi de natură politică, economică, religioasă sau de control social. în practică, aceste secvenţe se pot combina în diferite moduri, în funcţie de strategia avută în vedere de manipulator, sau de particularităţile situaţiei în care se acţionează. însă, în toate situaţiile, prin manipulare se urmăreşte realizarea unui control mai mult sau mai puţin profund asupra comportamentului, modului de gândire sau afectivităţii unei ţinte, care poate fi persoană, grup, organizaţie, instituţie socială sau mulţime. Aspiraţia oricărui sistem totalitar este aceea de a obţine controlul cât mai deplin asupra tuturor acestor componente ale conduitei umane, aşa cum s- a văzut în comunism, dar cum se poate observa şi în cadrul altor sisteme politico-economice contemporane: determinarea unui comportament dezirabil puterii, a unui mod de gândire convenabil unei anumite orientări ideologice sau religioase, realizarea unui suport afectiv pentru susţinerea acestora, sau a unor decizii luate fără ştiinţa ţintelor - iată care sunt obiectivele oricărei strategii manipulatorii care, în esenţa ei, este de natură totalitară. Manipularea informaţională. într-o perioadă istorică caracterizată drept "epoca dezinformării", manipularea informaţională ocupă un loc important în aproape toate formele de confruntări ideologice, religioase, etnice, politico-economice sau teritoriale. Aceasta se realizează atât la nivelul informaţiei ce urmează a fi transmisă şi la acela al modului de structurare şi codificare a informaţiei reale sau invocate în cadrul mesajului, cât şi la nivelul factorilor implicaţi în sistemele de comunicare ( relee informaţionale, agenţi de influenţă, alte surse de influenţă decât cele implicate în manipularea informaţională etc); toate aceste elemente coordonate constituie împreună acţiunea de dezinformare, care poate avea un caracter permanent sau sporadic. Prin dezinformare se înţelege un ansamblu organizat de tehnici şi procedee de prelucrare, prezentare şi transmitere a informaţiilor, cu scopul conştient de a induce în eroare, a provoca derută şi a manipula opiniile şi comportamentele persoanelor, grupurilor şi instituţiilor, în conformitate cu scopurile ascunse ale sursei dezinformării. H-P. Cathala consideră dezinformarea ca o formă ascunsă de agresiune psihologică, cu caracter subversiv şi destabilizator, având efecte nocive asupra vieţii sociale, în măsura în care adevărul este disimulat şi distorsionat în scopuri partizane sau oculte. Cele mai frecvente procedee de manipulare informaţională, respectiv de dezinformare, sunt următoarele: Ascunderea sau selectarea informaţiilor pe criterii de utilitate pentru manipulator, fără nici o legătură cu adevărul obiectiv. Invocarea secretului este una dintre justificările curente ale acestei acţiuni. Distorsionarea informaţiilor, prin introducerea unor elemente parazite, scoaterea din context, schimbarea ordinii corespunzătoare desfăşurării reale a evenimentelor la care se referă, asocierea cu evenimente sau fapte care nu au legătură cu tema comunicării, amestecarea informaţiilor cu comentariul etc. Deformarea proporţiilor, prin acordarea unor ponderi arbitrare diferitelor unităţi informaţionale, fără legătură cu importanţa lor reală, prin repetiţii, sublinieri, extinderea spaţiului acordat prezentării informaţiilor considerate convenabile, în defavoarea celor considerate incomode sau inutile scopului urmărit de dezinformator. Intoxicarea ţintei, prin lansarea unor pseudoinformaţii care au rolul de a distrage atenţia, de a orienta într-o direcţie greşită acţiunile şi gândirea ţintei, pe fondul saturării canalului de comunicare şi a factorilor de prelucrare a informaţiilor cu elemente nesemnificative sau distorsionate, lansarea de informaţii în mai multe variante ş.a. Lansarea de zvonuri, care sunt afirmaţii declarate drept adevărate (dar care nu pot fi verificate) despre persoane, evenimente sau situaţii care prezintă un anumit interes public sau personal; prin aceasta se realizează atât intoxicarea ţintelor cât şi crearea unui climat convenabil manipulatorului (panică, neîncredere, defetism, demobilizare etc). Dirijarea asocierii faptelor, astfel încât ţinta să perceapă anumite relaţii cauzale sau de condiţionare între fenomene care în realitate nu există. în acest scop se înlocuieşte informaţia cu comentariul, se amestecă trecutul cu prezentul şi viitorul, se prezintă simultan fapte fără legătură reală între ele, sau se asociază informaţia cu persoana care o transmite. Blocarea surselor şi canalelor de comunicare care transmit alte informaţii sau care le dau altă interpretare sau pondere decât cele promovate de manipulator. Este o modalitate brutală de manipulare, care presupune accesul la instrumentele formale ale puterii. Discreditarea surselor neconvenabile sau incomode, prin lansarea de atacuri la persoană, calomnii sau interpretări tendenţioase, în legătură cu aspecte fără legătură cu problema sau situaţia reală. în acest plan, fabricarea falsurilor este una dintre cele mai agresive şi imorale forme de discreditare şi de manipulare. Interpunerea unor "relee informaţionale" şi "agenţi de influenţă" care să faciliteze transmiterea informaţiilor şi interpretărilor dorite, multiplicându-se astfel canalele de comunicare şi influenţă favorabile manipulatorului şi făcând totodată mai dificilă identificarea acestuia. Fabricarea şi promovarea artificială a "experţilor", "analiştilor" sau "observatorilor", invocaţi selectiv ca surse de autoritate absolută într-un domeniu, facilitarea promovării în funcţii importante a unor persoane convenabile, precum şi luarea în stăpânire a mijloacelor de comunicare în masă sunt modalităţile curente de realizare a acestui scop. Bruiajul sistemelor de comunicare neconvenabile, astfel încât percepţia corectă a informaţiei să nu mai fie posibilă sau să se realizeze cu eforturi disproporţionate Lansarea unor sloganuri, stereotipii de gândire, pseudoprincipii care sunt invocate ulterior ca repere valorice indiscutabile, îndrituite să susţină o anumită orientare sau opţiune dezirabilă sursei. Manipularea limbajului, prin fabricarea unor formule lingvistice golite de conţinut, dar care au rolul de a stereotipiza gândirea ţintelor şi de a condiţiona -în sens pavlovian- comportamentul acestora. "Limba de lemn", fenomen teoretizat de F. Thom, a reprezentat un instrument de manipulare foarte eficient în epoca comunistă. Numeroase expresii verbale au căpătat valoarea de stimuli necondiţionaţi pentru o serie de scheme de gândire şi comportamente stereotipe: „lupta de clasă", „democraţie socialistă multilateral dezvoltată", „dubla calitate a cetăţenilor - de producători şi proprietari" etc. Manipularea psihologică. Deşi aflată într-o strânsă legătură cu dezinformarea, manipularea psihologică se caracterizează prin faptul că acţiunea sursei este orientată prioritar asupra influenţării unor procese şi fenomene psihologice care sunt implicate în structurarea, orientarea şi susţinerea sistemului atitudinal şi comportamental al ţintei. Acestea pot fi procese din sfera percepţiei, reprezentării sociale, gândirii, afectivităţii, motivaţiei ş.a. O serie de fenomene psihice din sfera cognitivă, emoţională şi relaţională pot fi instrumentalizate de manipulator, cu rezultate uneori spectaculoase în determinarea şi controlul conduitei umane, mai ales atunci când această metodă este combinată cu cea a manipulării informaţionale. Manipularea psihologică constă în folosirea unor tehnici speciale de declanşare, orientare şi control a unor procese şi fenomene psihice, în sensul determinării unor conduite ale ţintei care să corespundă intereselor sursei. în acest scop pot fi utilizate o multitudine de procese şi fenomene, dintre care amintim: tendinţa spre echilibru cognitiv şi emoţional, disonanţa cognitivă, comparaţia socială, efectul de amorsare, acroşare şi cel legat de angajamentul psihologic, fenomenul Oedip, efectele fricii şi recompensei pozitive asupra opţiunilor individuale, ascendenţa grupului faţă de membrii săi, efectul carismatic şi cel de nimb, fenomenul de sugestie controlată, jocul de rol etc. Tendinţa spre echilibru este un fenomen care exprimă acţiunea unui principiu universal al economiei specific vieţii în general, deci şi vieţii psihice. Când la nivelul oricărui sistem sau subsistem se produc dezechilibre, prezenţa acestora determină consumuri energetice suplimentare, tendinţa firească fiind de reducere a acestora, prin reechilibrarea sistemului. în plan psihic, dezechilibrele cognitive, afective, motivaţionale sau relaţionale produc o stare de disconfort, anxietate şi încordare, implicând un mare consum energetic; reechilibrarea generează implicit o detensionare psihică, pe fondul unui sentiment pozitiv (de satisfacţie , acceptare sau sprijin), proiectat asupra factorului (persoanei, grupului, organizaţiei sau situaţiei) care -real sau aparent- a determinat sau a mijlocit restabilirea echilibrului. Acest fenomen poate fi folosit ca un puternic instrument de manipulare, sursa generând artificial un dezechilibru la nivelul ţintei, în plan emoţional sau cognitiv - de exemplu. Ulterior, oferind o modalitate convenabilă de reechilibrare, de pildă prin avansarea unei soluţii aparent mai avantajoasă decât cea lansată iniţial, obţine atât gratitudinea ţintei manipulate, cât şi acceptarea facilă a unei situaţii considerată mai convenabilă (deci mai puţin tensionantă şi generatoare de disconfort psihic), dar care de fapt a constituit adevăratul obiectiv al manipulatorului. Există o multitudine de variante ale acestei tehnici, unele având chiar un caracter anodin. Disonanţa cognitivă desemnează o relaţie discordantă din punct de vedere logic între două elemente cognitive (percepţii, evaluări, aşteptări, credinţe, opinii, sentimente, atitudini sau unităţi cognitive sau simbolice), sau între un element cognitiv şi o acţiune efectuată sau contemplată. într-un sens mai larg, orice raport inconsistent din punct de vedere psihologic între elemente de natură cognitivă, afectivă, atitudinală, motivaţională sau comportamentală generează o tendinţă spontană de reducere a inconsistenţei, prin modificarea elementelor disonante, a raporturilor dintre ele, a atitudinii subiective faţă de acestea sau a comportamentelor pe care le presupun. Această particularitate funcţională a situaţiilor disonante deschidea calea utilizării fenomenului în acţiuni de manipulare: se induc artificial elemente disonante în raport cu o anumită atitudine care se doreşte a fi schimbată, astfel încât să se obţină o modificare spontană a structurii sau modalităţii de obiectivare a acesteia, în sensul dorit de manipulator; este o acţiune subtilă, în care efectul se obţine „prin ricoşeu". După cum rezultă din câteva studii de sinteză, teoria disonanţei cognitive are la bază următoarele teze fundamentale (63, 206; 164, 95 ş.a.): (1) Disonanţa cognitivă este o stare penibilă, care produce un puternic disconfort psihic şi relaţional. în consecinţă, individul va încerca prin toate mijloasele să o elimine, să o diminueze sau să evite orice ar putea determina menţinerea sau creştere ei. (2) Aflat într-o stare de consonanţă cognitivă, individul încearcă să evite tot ceea ce ar putea produce o stare de disonanţă, cu toate efectele sale penibile. (3) Intensitatea disonanţei cognitive este în funcţie de următorii parametrii: a) importanţa cogniţiilor aflate în joc (opinii, credinţe, reprezentări, cunoştinţe etc); b) proporţia cogniţiilor aflate în raporturi de disonanţă. (4) Disonanţa cognitivă poate fi eliminată sau diminuată prin adăugarea de noi cogniţii, sau prin modificarea cogniţiilor existente. (5) Adăugarea de noi cogniţii reduce disonanţa atunci când acestea întăresc elementele consonante, diminuând proporţia elementelor cognitive disonante, sau atunci când noile cogniţii diminuează importanţa elementelor cognitive aflate în disonanţă. Modificarea cogniţiilor existente reduce disonanţa atunci când noul lor conţinut le face mai inconsistente, sau când importanţa lor se diminuează. (6) Sporirea sau modificarea cogniţiilor, respectiv stărilor psihice aferente se poate realiza printr- o acţiune corespunzătoare asupra mediului, astfel încât să rezulte noi elemente informaţionale semnificative. Implicaţiile practice ale disonanţei în viaţa socială se pot evidenţia pe trei direcţii principale: disonanţa postdecizională; conflictul credinţe-afirmaţii sau credinţe-afirmaţii publice; situaţiile de expunere la informaţie. Sunt însă şi alte numeroase situaţii sociale în care efectele disonanţei se fac simţite: în cazul mărturiilor false, neconcordanţa dintre efort şi recompensă, intensificarea unei credinţe mistice atunci când o profeţie a fost infirmată etc. Fenomenul de "acrosaj" constă în legătura de determinare dintre elementele unei serii de acte care odată declanşată, are tendinţa de a se automenţine, într-o relativă independenţă de costurile pe care le presupune (costuri materiale, energetice, informaţionale sau psihice). în această categorie se include efectul de "îngheţ" studiat de K. Lewin, în care subiectul se focalizează pe comportamentul cel mai apropiat de o decizie iniţială, mai ales dacă aceasta este luată în grup, sau efectul de angajament, studiat de Ch. Kiesler (1971) . Din perspectiva acestor cercetări, se constată că opţiunile ulterioare ale subiectului sunt limitate, devenind dependente de prima decizie sau secvenţă comportamentală, chiar în pofida unor costuri ridicate pe care le presupune această persistenţă. Fenomenul se explică prin funcţia structurantă în plan psihic şi comportamental a actului iniţial, de implicare într-o acţiune: decizie, acceptare, sau pur şi simplu o primă secvenţă efectuată. Orice prim act antrenează declanşarea unei serii de procese psihice afective, cognitive, atitudinale şi motivaţionale care se organizează şi se susţin reciproc. în consecinţă, apare o nevoie imperioasă de coerenţă comportamentală, prin care efectele unei opţiuni, oricare ar fi acestea, sunt folosite în sensul susţinerii raţionalităţii pe care s-a bazat alegerea. în strânsă legătură cu acest fenomen sunt de menţionat încă două, des întâlnite în viaţa cotidiană: "cheltuiala inutilă" şi "capcana ascunsă" (76; 113; 202). Prin fenomenul de cheltuială inutilă se înţelege tendinţa spontană de a persista într-o strategie sau linie de conduită în care a investit în prealabil energie, timp sau bani, în detrimentul altor strategii sau conduite mai avantajoase. Capcana ascunsă se referă la situaţia în care se creează premisele antrenării subiectului într-o cheltuială inutilă sau o escaladare a angajamentului, pe fondul unui îngheţ decizional. De remarcat că aceste fenomene se declanşează numai atunci când persoanele implicate au sentimentul unei opţiuni libere, fără constrângeri sau limitări exterioare. Manipularea constă în antrenarea subiecţilor într-una dintre aceste situaţii în care comportamentul le este previzibil, lăsându-le iluzia unei libere opţiuni. Fenomenul Oedip oferă posibilităţi manipulative cu totul deosebite, în măsura în care sondajele de opinie şi comentariile peremptorii ale unor experţi -reali sau "prefabricaţi"- sunt antrenate în acest proces. în esenţă, fenomenul desemnează tendinţa de realizare a unei predicţii în virtutea simplului fapt că a fost făcută. Declararea unui fapt ca fiind împlinit sau de neevitat antrenează reorientări atitudinale şi comportamentale, în mare parte derivând dintr-un principiu de economie şi coerenţă: a te opune unui fapt invocat ca împlinit, în condiţiile credibilităţii sursei, presupune un inutil consum de energie, fără un suport raţional, afectiv sau motivaţional corespunzător, în timp ce nevoia de adecvare la realitate şi raliere la majoritate impune -în cel mai bun caz- o renunţare la poziţia iniţială, discordantă în raport cu prognoza făcută. Mistificarea sondajelor de opinii, promovarea unor comentarii "specializate" care susţin o anumită orientare, declararea unor proiecte ca fapte deja împlinite ş.a. sunt modalităţi curente de manipulare bazate pe acest fenomen psihosocial. Inducerea fricii paralel cu oferirea "soluţiei salvatoare" reprezintă o altă modalitate curentă de manipulare. După cum s-a arătat, teama poate fi un puternic factor de influenţare a comportamentului, în condiţiile în care se oferă şi soluţia pentru evitarea pericolului. în acest context, se pot promova interpretări care sugerează o serie de pericole pentru persoană, grup sau comunitate, soluţia avansată pentru evitarea acestora fiind chiar cea care corespunde intereselor manipulatorului. Folosirea carismei unor personalităţi pentru promovarea unor opţiuni sau comportamente convenabile sursei poate fi considerată tot o formă de manipulare. în acest caz, persuasiunea prin argumente logic-consistente este parţial înlocuită cu implicarea unor factori afectivi, predominant iraţionali, care nu au nici o legătură cu fondul problemei. Unele dintre cele mai cunoscute tehnici de manipulare se bazează direct pe fenomenele şi efectele mai sus menţionate, fiind folosite în numeroase împrejurări, cu obiective dintre cele mai diverse, începând cu cele comerciale (de vânzare a unor produse, de pildă) şi terminând cu cele politice (de atragere a simpatiilor electorale). Tehnica "piciorului-în-uşă" se bazează pe folosirea fenomenului de perseverare într-o decizie anterioară şi de escaladare a angajamentului. într-o primă fază preoparatorie, i se solicită subiectului un comportament necostisitor, neproblematic - pe care numai cu mare greutate l-ar putea refuza în condiţii obişnuite: semnarea unei petiţii pentru o cauză nobilă, un mic serviciu etc. Opţiunea subiectului în această etapă trebuie să se facă într-o totală libertate, condiţie esenţială pentru eficienţa celei de a doua etape, când se solicită subiectului un comportament mult mai costisitor, care în condiţii obişnuite ar fi greu de acceptat; cercetările arată că, dacă în faza preoperatorie comportamentul solicitat este acceptat spontan de cea. 90-95 % dintre subiecţi, comportamentul solicitat în a doua fază este acceptat spontan de numai 15-20 % dintre subiecţi. în urma parcurgerii fazei preparatorii, prin fenomenul de acroşaj, perseverare în decizie şi escaladarea angajamentului se obţine o creştere a acestei proporţii până la cea. 50-70 %. Tehnica "piciorului-în uşă" se foloseşte în două variante: cu cerere explicită asupra comportamentului aşteptat în a doua fază, sau cu cerere implicită, în care comportamentul aşteptat nu este solicitat direct, fiind oferită numai oportunitatea de a-1 realiza (88, 590; 113, 78 ş.a). Tehnica "uşii-în-nas" inversează succesiunea fazelor prezentate anterior. Mai întâi se formulează o cerere privind un serviciu foarte costisitor, care, în mod firesc, va fi refuzat; imediat, va fi formulată o cerere mult mai rezonabilă, care are şansa să fie acceptată într-o proporţie mult mai mare decât dacă nu ar fi fost parcursă prima fază, a cererii exagerate. Este principiul care stă la baza "tocmelii" clasice, însă mecanismul psihologic pe care se bazează nu este suficient lămurit. în acest sens pot fi invocate mai multe explicaţii: regula reciprocităţii şi -implicit- regula concesiilor reciproce, care guvernează relaţiile umane, în principal în situaţii de schimb (Cialdini şi colab., 1975); avantajul perceput prin contrast (Miller, Clark, Seligman, 1976); inducerea unui sentiment de vinovăţie, datorită refuzului iniţial la care este obligat subiectul manipulat ş.a. Principalele direcţii de manipulare. Strategiile de manipulare profundă, prin care sunt modificate structurile atitudinale, cognitive şi motivaţionale intime ale subiecţilor sunt orientate cel mai adesea pe câteva direcţii principale, în funcţie de specificul cărora vor căpăta o anumită structură şi dinamică. Astfel: Manipularea ideologică vizează orientarea şi controlul asupra sistemului de idei şi valori fundamentale care structurează viaţa socială a unei comunităţi. Sistemele totalitare, în special cele de sorginte fascistă sau comunistă, recurg la sisteme ideologice cu caracter dogmatic, prin care se încearcă exercitarea unui control absolut asupra vieţii sociale şi care sunt impuse printr-o amplă strategie de manipulare generală a societăţii. Manipularea politică are o sferă mai restrânsă, vizând influenţarea unor grupuri sau categorii de persoane, în sensul susţinerii unor partide, organizaţii sau opţiuni strategice ale acestora. în acest context, campaniile electorale oferă de cele mai multe ori spectacolul confruntării dintre mai multe strategii şi tehnici manipulative. Manipularea religioasă este frecvent folosită de către anumite secte sau culte, în scopul atragerii şi fanatizării aderenţilor, cu consecinţe grave asupra vieţii personale a acestora, precum şi asupra vieţii sociale în general. Cazurile de sinucidere în masă, sau acţiunile teroriste promovate de unele secte demonstrează cu prisosinţă acest lucru. Sacrul şi nevoia fundamentală de credinţă pot fi folosite ca suport pentru acţiunile de manipulare şi control asupra conştiinţelor. Manipularea economico-comercială are ca obiect orientarea nevoilor economice şi preferinţelor consumatoriste ale oamenilor într-un sens convenabil producătorilor şi instituţiilor conexe. Rezistenţa la manipulare. Specialiştii care au studiat fenomenologia comunicării de masă, precum şi cea legată de raporturile dintre instituţii, organizaţii, grupuri şi diferite categorii sociale au ajuns la o concluzie cvasiunanimă: manipularea este o componentă curentă a vieţii sociale contemporane, fiind nemijlocit legată atât de exercitarea puterii şi controlului social în cadrul unor comunităţi etnice, religioase sau naţionale, cât şi în raporturile organizaţii, state sau grupuri statale, aparţinând diferitelor zone de interese economice sau sfere de influenţă politică. în acest context, elaborarea unor strategii de contracarare şi rezistenţă la manipulare devine o necesitate, atât în plan individual cât şi instituţional, ştiut fiind că, uneori, manipularea poate avea implicaţii directe în sfera intereselor naţionale de natură economică, politică, juridică sau de apărare. Principiile de bază ale oricărei strategii de contracarare şi rezistenţă la manipulare desfăşurate la nivel instituţional sunt următoarele: (a) Oriunde există şi se manifestă interese concurenţiale sau divergente va exista şi tendinţa de a se iniţia acţiuni de influenţă, care pot căpăta forme manipulative foarte complexe. (b) în consecinţă, acţiunea de contracarare a influenţelor manipulative trebuie să aibă un caracter interdisciplinar, fiind necesară antrenarea unor specialişti din domeniul mass-media, psihosociologici, politologiei, sociologiei, economiei, apărării ş.a. (c) Desfăşurarea acţiunilor de contracarare trebuie să se facă pe baza unor fluxuri informaţionale continui, de tip feed-back, pentru a se asigura adecvarea la particularităţile situaţiilor sociale concrete. Orientarea informaţiei trebuie să se realizeze pe direcţia contracarării acţiunii manipulative. (d) Informaţiile de fundamentare a strategiilor şi activităţilor de contracarare trebuie să vizeze: sursa (factorul iniţiator al manipulării şi interesele sale), releele (factorii care intermediază influenţa şi motivaţia participării la acţiune), mijloacele tehnice folosite (tv., radio, presă scrisă, afişe, conferinţe etc), caracteristicile ţintelor (persoanele, grupurile, organizaţiile sau instituţiile vizate prin manipulare), efectele obţinute (evaluarea continuă a modificărilor atitudinale şi comportamentale induse prin manipulare, la nivel individual, microsocial şi macrosocial), efectele activităţii de contracarare a manipulării şi costurile implicate în această activitate. (e) Tehnicile de contracarare a manipulării, atât la nivel individual cât şi instituţional, derivă -în principal- din cunoaşterea aspectelor teoretice legate de influenţa socială în toate formele ei. Astfel, la nivel individual, se recomandă folosirea şi compararea unor surse de informare independente, neimplicarea afectivă în actul de analiză şi interpretare a informaţiilor, căutarea motivaţiilor care ar putea determina distorsionarea mesajelor, cultivarea capacităţii de sesizare a incongruentelor etc. 5.2.3. Influenţa minorităţilor. Numeroase situaţii sociale evidenţiază influenţele pe care minorităţile le pot exercita asupra majorităţii: multe dintre mişcările reformatoare, revoluţiile sociale sau mutaţiile intervenite în viaţa unor colectivităţi au avut la bază acţiunile unor factori care, în faza iniţială - cel puţin, au avut un caracter minoritar. Explicaţia acestui fenomen prezintă un interes teoretic şi practic deosebit, fiind una dintre temele importante ale psihologiei sociale. După cum s-a arătat, în cadrul psihologiei sociale problematica influenţei a cunoscut o dublă abordare teoretică: funcţionalistă şi interacţionistă. In primul caz influenţa este interpretată ca o acţiune unilaterală a sursei asupra ţintei, între aceste două elemente existând deosebiri esenţiale de putere, resurse şi capacităţi instrumentale care fac relaţia profund asimetrică. In al doilea caz se apreciază că între influenţator şi influenţat există o relaţie bilaterală, deşi asimetrică, în care ţinta poate la rândul său să determine efecte importante asupra sursei. Această ultimă perspectivă teoretică oferă posibilitatea înţelegerii influenţelor pe care minorităţile le pot avea asupra majorităţii (63, 120; 88, 596). într-un sens restrâns, prin minoritate se înţelege o submulţime a unei colectivităţi, aflată în inferioritate numerică, dar care manifestă o opoziţie de atitudini, opinii, interese sau comportamente faţă de majoritate. într-un sens mai larg, minoritatea exprimă orice formă de inferioritate în ceea ce priveşte accesul la diferite categorii de resurse: putere, autoritate, prestigiu, informaţie, capacităţi operaţionale sau suport material. Astfel interpretată, noţiunea de minoritate nu mai este definită numeric ci instrumental, deschizându-se o nouă perspectivă de abordare psihosociologică a proceselor şi fenomenelor aferente. în esenţă, mecanismul psihologic al influenţelor exercitate de minoritate consistentă asupra majorităţii este legat de efectele pe care devianţa, opoziţia şi conflictul le generează în cadrul grupurilor sociale. Desfăşurarea procesului de influenţă minoritară are următoarea formă generală, evidenţiată şi în plan experimental: (1) Manifestarea opoziţiei faţă de poziţia majoritară. Iniţial acest fapt determină o reacţie de stupoare şi derută din partea majorităţii, în măsura în care, prin opinia sau atitudinea manifestată de minoritate, se încalcă "norma grupului", fundamentată până în acel moment pe principii considerate evidente şi acreditate prin ascendenţa unei unanimităţi explicite sau implicite. Totodată, apare o "problemă" care este a grupului în întregul său, iar atenţia care i se acordă în mod firesc reprezintă o premisă psihologică importantă pentru realizarea unei influenţe ulterioară a majorităţii; această influenţă se poate realiza numai în urma consecvenţei şi atitudinii monolitice a minorităţii. (2) Apariţia conflictului. în cazul în care minoritatea acţionează consistent, adică unitar şi consecvent în sensul contestării opiniei majoritare, între cele două părţi se declanşează un conflict, care poate fi depăşit prin negociere, sau poate fi blocat prin intransigenţă din partea minorităţii. Intensitatea conflictului dintre norma grupului majoritar şi poziţia contestatară a minorităţii depinde de coeziunea grupului, importanţa aspectului contestat, existenţa tradiţiilor grupale şi culturale care să ofere suport axiologic poziţiei majoritare, atitudinea unor factori sociali externi faţă de problema în cauză, contextul social în care s-a declanşat conflictul ş.a. (3) Negocierea conflictului. Influenţa minorităţii va depinde în mod esenţial de modul de negociere a conflictului dintre cele două poziţii. Cedarea de către minoritate în cadrul negocierii ar anula implicit şi şansa de influenţare a majorităţii; pe de altă parte, o poziţie excesiv de rigidă oferă o şansă redusă de influenţare, apreciată la cea. 0,5-2 %, în timp ce abordarea unei atitudini consistente însă flexibile, prin luarea în discuţie a unor aspecte sensibile pentru majoritate, sporeşte coeficientul potenţial de influenţare la cea. 8-10 %. Deci, stilul de negociere este esenţial în realizarea unei influenţe reale a minorităţii asupra majorităţii. (4) Influenţa latentă. în cazul adoptării unei poziţii rigide însă consistente, situaţie în care influenţa manifestă a minorităţii este foarte redusă, se constată apariţia unui fenomen de „reconversie amânată" a atitudinii majoritare. O poziţie inflexibilă accentuează conflictul, mărind rezistenţa majorităţii faţă de influenţa imediată a minorităţii; însă, după o anumită perioadă, se constată apariţia unei influenţe latente care acţionează profund, în sensul acceptării poziţiei minoritare. Astfel, apare un fapt paradoxal: cu cât conflictul introdus de o minoritate este mai puternic, şi cu cât aprobarea majorităţii se obţine mai dificil, cu atât influenţa latentă este mai puternică pe termen mediu şi lung. Din cele expuse mai sus rezultă că raporturile de influenţă dintre majoritate şi minoritate au la bază mecanisme psihologice diferite. în timp ce influenţa majorităţii tinde să fie manifestă şi imediată, fiind determinată de presiunea normativă legitimată prin ascendenţa numerică şi unanimitate, influenţa minorităţii este latentă şi amânată, fiind determinată de focalizarea atenţiei subiectului pe o activitate de analiză a unui punct de vedere pe care încearcă să-1 înţeleagă, punct de vedere legitimat prin consecvenţa cu care este susţinut de o minoritate. Astfel, după cum remarca W. Doise, încercând să înţeleagă ce vede minoritatea, majoritatea ar începe să vadă, aproape inconştient, la fel. Totodată, trebuie să remarcăm că orice fel de opoziţie induce un factor de gândire divergentă, care este componenta esenţială a activităţii de creaţie, în toate formele ei (J.P. Guilford, 97). Influenţa pozitivă a unei poziţii nonconformiste constă în faptul că obligă majoritatea să iasă din rutină, să desfăşoare un travaliu cognitiv de evaluare şi interpretare, ceea ce stimulează inovaţia şi dezvoltarea socială. Unele cercetări au evidenţiat un întreg evantai de mecanisme cognitive de natură divergentă, care sunt activate printr-un conflict creat artificial de către o minoritate. Astfel, studiile lui Nemeth, Mayseless, Sherman şi Brown (1990) au arătat că un asemenea conflict poate determina o mai bună memorare şi organizare a informaţiei de către ţinte, precum şi o mai mare flexibilitate operaţională în găsirea unor soluţii originale la situaţiile problematice cu care se confruntă. De asemenea, se constată că un punct de vedere minoritar exprimat în cadrul unui grup stimulează relaţiile interpersonale pozitive dintre membri, precum şi dintre acesta şi alte grupuri conexe. Multe dintre cercetările concrete având ca obiect influenţa minorităţilor au folosit modelul experimental elaborat de Moscovici, Lage şi Naffrechoux (1969-1971). în cadrul unui experiment devenit clasic, au fost studiate efectele mai multor factori asupra capacităţii de influenţare a majorităţii de către doi "complici" minoritari; activitatea pe fondul căreia se desfăşura experimentul se referea la percepţia cromatică, ceea ce a permis un înalt grad de obiectivitate în recoltarea şi cuantificarea rezultatelor. în esenţă, experimentul a avut următoarea desfăşurare, a) în prima fază, un grup de studente a fost supus unui test colectiv de percepţie vizuală, prin care s-a urmărit constatarea publică că toţi subiecţii (inclusiv complicii) au o percepţie vizuală normală, b) în a doua fază, a fost aplicată sarcina propriu-zisă: subiecţii trebuiau să numească oral culoarea de fond a 36 de diapozitive (care erau toate albastre), însă în condiţiile unei variaţii a luminozităţii acestora. în cadrul grupului martor, frecvenţa răspunsurilor corecte a fost de 99,75 %; în cadrai grupului experimental, în care doi complici afirmau constant că văd culoarea verde, frecvenţa răspunsurilor corecte a scăzut la 91,2 %. în a doua condiţie experimentală, complicii s-au manifestat inconsistent (intercalând răspunsuri corecte şi nefiind sincroni în afirmaţii), ceea ce a determinat ca frecvenţa răspunsurilor corecte să fie de 98,75 %, foarte apropiată de cea a grupului de control, c) în a treia fază a avut loc un interviu post-experimental, prin intermediul căruia s-a constatat că în cadrul grupului experimental subiecţii au văzut efectiv mai multe nuanţe, probabil datorită travaliului cognitiv la care au fost supuşi prin răspunsurile derutante ale complicilor, d) în a patra fază experimentală s-a avut în vedere influenţa latentă a minorităţii. Subiecţii din grupa experimentală au fost supuşi unei noi probe de percepţie cromatică, în care culoarea de fond a diapozitivelor se schimba treptat de la albastru spre verde. în aceste condiţii, ca urmare a conversiei, proporţia celor care indicau culoarea verde era mult mai mare decât la grupul martor, şi aceasta mai ales pentru cei care în faza anterioară, nu acceptaseră "sugestia" avansată de complici, fapt ce sugerează existenţa unei influenţe "amânate" a minorităţii consistente asupra majorităţii iniţial refractară. Rezultatele obţinute în cadrul a numeroase experimente arată că influenţa minorităţilor este un fapt real, însă ponderea acesteia este condiţionată de o serie de factori psihici, psihosociali şi conjuncturali. Contextul istoric, politic şi cultural în care are loc conflictul dintre minoritate şi majoritate are o importanţă majoră, argumentele de acest ordin constituind alibiuri solide pentru părţi. 6.2. Structuri si procese psihosociale de grup. Microgrupurile sociale se constituie ca sisteme dinamice cu autoreglare în urma dezvoltării unui ansamblu de relaţii determinate între membri, pe fondul desfăşurării unor activităţi comune. Desfăşurarea în timp a acestor relaţii definesc procesele psihosociale de grup (aspectul diacronic al raporturilor interpersonale), iar modul de configurare a relaţiilor la un moment dat definesc structurile psihosociale (aspectul sincronic al raporturilor interpersonale). Cele două aspecte au caracter dialectic şi complementar, procesele conducând la configurarea structurilor, iar acestea -la rândul lor- constituie baza desfăşurării proceselor psihosociale de grup. Modul cum se manifestă în plan observaţional interacţiunile dintre procese şi structuri reprezintă fenomenologia psihosocială de grup, cea de a treia dimensiune esenţială a dinamicii grupurilor sociale. Cercetările teoretice şi experimentale evidenţiază existenţa a patru categorii principale de structuri (respectiv procese) psihosociale de grup: structura socioafectivă (procesele preferenţiale), structura comunicaţiei (procesele de comunicaţie), structura puterii (procesele de influenţă) şi structura activităţii (procesele de realizare a sarcinii). La acestea adăugăm alte două categorii care, deşi aparent secundare, au o importanţă majoră asupra formării şi evoluţiei grupului ca sistem social: structura motivaţional-atitudinală şi structura participativ-axiologică (48, 31). Dintre acestea, structurile comunicaţiei, influenţei şi activităţii pot avea atât un caracter formal, determinate fiind de normele constitutive ale grupurilor instituţionale, cât şi un caracter informai, generate spontan în contextul interacţiunii membrilor, în cadrul oricărei categorii de grupuri. Celelalte categorii de structuri (socioafectivă, motivaţională şi participativ-axiologică) au preponderent un caracter informai, cu manifestări în cadrul oricărui tip de grup, chiar dacă anumite aspecte ale structurilor formale le pot influenţa modul de configurare şi de manifestare. 6.2.1. Structura socioafectivă a grupului. Unul dintre cei mai importanţi factori ai dinamicii de grup îl reprezintă relaţiile socioafective care se dezvoltă între membri, încă din primele momente ale întâlnirii lor. Structurile afective ale grupului, sau "matricea sociometrică"- în terminologia lui Moreno, reprezintă elementul de fond în funcţie de care se vor dezvolta şi manifesta toate celelalte structuri. Totodată, raporturile afective constituie un factor dinamogen atât pentru integrarea membrilor în viaţa de grup, cât şi pentru dezvoltarea individuală a acestora. Din acest punct de vedere grupul poate fi considerat nu numai ca un sistem generator de relaţii, ci şi un cadru care asigură dezvoltarea emoţională, cognitivă şi relaţională a membrilor săi, ca o condiţie a propriei sale maturizări, funcţionări şi supravieţuiri sociale. Afectivitatea de grup are semnificaţia unui fundal în care se inserează toate celelalte forme ale trăirilor emoţionale. Microgrupul social oferă condiţiile necesare unei structurări complexe a relaţiilor afective ale membrilor săi, structurare care se realizează în două planuri principale, fiecare implicând la rândul său două forme relativ distincte de manifestare: 1) în plan intragrupal, procesele afective îmbracă atât forma relaţiilor preferenţiale interpersonale , cât şi pe aceea a trăirilor afective faţă de grup ca întreg. între cele două forme ale afectivităţii intragrupale există strânse intercondiţionări, prima găsindu-şi expresia în matricea sociometrică a grupului, iar cea de a doua la nivelul coeziunii, climatului psihosocial şi performanţei. Aceste categorii de structuri socioafective au constituit obiectul a numeroase cercetări experimentale, reprezentând una dintre temele principale ale psihosociologiei microgrupurilor . 2) în plan extragrupal, procesele afective se structurează atât în raport cu alte grupuri cu care se află în raporturi de conexitate, cât şi în raport cu mediul social în care îşi desfăşoară activitatea, mediu constituit din organizaţiile, instituţiile şi condiţiile sociale generale care au incidenţă asupra vieţii de grup. Probleme legate de aceste categorii de structuri socioafective sunt abordate cel mai adesea în cercetările privind psihosociologia organizaţiilor şi psihologia mulţimilor. Structura socioafectivă a grupului constă în modul de configurare a relaţiilor preferenţiale dintre membri la un moment dat, relaţii care pot îmbrăca forma atracţiei, respingerii sau indiferenţei sociometrice. Aceste relaţii au un caracter propensiv, cu o condiţionare complexă, neputându-se identifica decât prin simplificare cu relaţiile de simpatie, antipatie sau indiferenţă dezvoltate în contextul relaţiilor interpersonale extragrupale (v. 157; 110). Fundamentarea teoretică şi experimentală a problematicii relaţiilor socioafective este nemijlocit legată de numele lui J.L. Moreno, întemeietorului sociometriei. Născut la Bucureşti în anul 1892, emigrează în SUA unde, împreună cu o serie de colaboratori, dezvoltă cercetări sistematice privind relaţiile afective în cadrul grupurilor mici. Conform concepţiei sale, "universul social" are trei dimensiuni, aflate într-o strânsă interdependenţă: "societatea externă", "matricea sociometrică" şi "realitatea socială". Societatea externă reprezintă aspectul macroscopic al vieţii sociale, format din totalitatea grupurilor umane reale şi vizibile, indiferent de mărime: familia, grupurile din ateliere, şcoală, armată şi alte instituţii. Matricea sociometrică constituie aspectul microscopic şi intim al vieţii sociale, rezultat al interacţiunilor afective dintre membrii grupurilor, interacţiuni evidenţiate prin tehnica analizei sociometrice elaborată de Moreno. "Societatea externă" şi "matricea sociometrică" se condiţionează reciproc, unitatea lor dialectică constituind "realitatea socială", ca formă de compromis dintre primele două. Matricea sociometrică , sau realitatea "intimă a vieţii sociale" este considerată drept factorul major al dezvoltării sociale, la acest nivel manifestându-se predispoziţia nativă şi esenţială a fiinţei umane, aceea de a dezvolta relaţii afective cu cei din jur. Teleelementul este unitatea de bază a matricii sociometrice, fiind format din legătura preferenţială (simpatetică) dintre oameni, dintre ei şi rolurile lor şi dintre ei şi anumite obiecte. Singura condiţie a manifestării teleelementului este "întâlnirea", adică contactul psihologic complex şi contradictoriu dintre două persoane; în acest context, preferinţa afectivă se va manifesta "spontan" şi "creator", căpătând forma alegerilor, respingerilor şi indiferentelor (v.157; 149). Tehnica analizei sociometrice a fost perfecţionată de numeroşi alţi cercetători, introducându-se elemente din teoria grafurilor, analiză matriceală şi calcul probabilistic. Principala carenţă a sociometriei clasice, aceea de a evidenţia exclusiv aspectele sincronice ale realităţii relaţiilor preferenţiale, a fost depăşită prin elaborarea tehnicilor "panelului sociometric", prin care se pot analiza aspectele diacronice şi de prognoză a evoluţiei raporturilor socioafective din cadrul microgrupurilor sociale (36; 72). Factorii care condiţionează alegerile sociometrice. încercarea de a identifica factorii care intervin în structurarea relaţiilor socioafective în cadrul grupurilor s-a dovedit deosebit de dificilă, datorită numeroaselor condiţionări existente în acest proces, precum şi datorită complexităţii relaţiilor dintre diferite categorii de factori implicaţi: primari sau secundari, de determinare sau condiţionare, individuali, de grup sau socioculturali, structurali sau funcţionali, sincronici sau diacronici etc. Una dintre cele mai interesante deschideri teoretice în legătură cu această problemă este oferită de A. Mihu, care - în strânsă legătură cu orientările axiologic-culturologice ale lui T. Vianu, L. Blaga ş.a.- consideră alegerea sociometrică ca fiind fundamental condiţionată de conţinutul axiologic al relaţiilor interpersonale . Din această perspectivă, orice "întâlnire" socială are un caracter implicit evaluator şi valorizator, grila de valori individuale, grupale şi culturale fiind cea care condiţionează apariţia "afinităţilor elective". Observaţiile şi cercetările noastre confirmă această ipoteză, cu următoarea menţiune; grilele şi criteriile valorice care intervin cu o anumită pondere în structurarea relaţiilor afective sunt la rândul lor condiţionate de o serie complexă de factori motivaţionali, cognitivi şi conjunctural-existenţiali. Grila axiologică care stă la baza alegerilor sociometrice are o "coloratură" foarte personală, sintetizând în fapt o multitudine de factori psihoindividuali, psihosociali şi socioculturali. Unele cercetări evidenţiază o strânsă legătură între alegerile sociometrice şi efortul unui anumit membru pentru consolidarea şi afirmarea grupului. Această corelaţie se explică prin semnificaţia pe care grupul ca întreg o are pentru fiecare dintre membri săi, în urma realizării funcţiei de satisfacere diferenţiată a trebuinţelor individuale, a valorizării membrilor în plan social şi creării unui cadru indispensabil manifestării personalităţilor. în acest context, orice efort de consolidare a grupului este convergent cu o importantă serie de factori motivaţionali individuali şi colectivi, ceea ce facilitează formarea unor relaţii preferenţiale pozitive faţă de cei ce contribuie implicit la satisfacerea respectivilor vectori motivaţionali. Dintr-o largă serie de factori care condiţionează formarea şi structurarea relaţiilor preferenţiale în cadrul grupurilor, următorii sunt consideraţi ca cei mai semnificativi: inteligenţa socială, capacitatea de comunicare interpersonală, farmecul personal, prestigiul intra- şi extra-grupal, altruismul şi disponibilitatea de întrajutorare, competenţa şi implicarea în rezolvarea problemelor cu care se confruntă grupul, statutul recunoscut în plan formal şi informai. în funcţie de natura şi compoziţia grupului, tipul sarcinii ce urmează a fi realizată şi contextul sociocultural general în care funcţionează grupul, configuraţia factorilor care mediază raporturile preferenţiale poate prezenta variaţii considerabile. însă, de fiecare dată va putea fi identificat un factor care poate fi considerat „strict afectiv", adică ţinând de acea zonă de mister şi inefabil care caracterizează formarea afinităţilor elective în concepţia lui Gheote, Maisonneuve sau Pavelcu . De fapt, fiecare dintre factorii generativi menţionaţi produc anumite „ecouri afective", din a căror integrare rezultă opţiunea sociometrică. Relevarea structurii socioafective a grupurilor. Una dintre principalele contribuţii practice ale sociometriei constă în elaborarea unei tehnici simple şi eficiente de evidenţiere şi analiză cantitativă a structurilor preferenţiale din cadrul grupurilor, indiferent de natura acestora. Prin aplicarea testelor sociometrice, întocmirea sociogramelor şi calcularea unei serii de indicatori se poate realiza o veritabilă „radiografiere" a relaţiilor preferenţiale dintre membrii grupului, dublată de relevarea unor aspecte calitative privind raporturile interpersonale intragrupale, precum şi a caracteristicilor proceselor psihosociale pe baza cărora acestea se dezvoltă: procesele de cunoaştere şi deschidere interpersonală, de elaborare a reprezentărilor relaţionale şi de implicare motivaţională în actul interpersonal ş.a. Tehnica sociometrică permite analiza cuantificată a două dintre dimensiunile principale ale structurilor de grup: a) dimensiunea socioafectivă, care reflectă modul de distribuire a potenţialului afectiv între membrii grupului sub formă de alegeri, respingeri şi indiferenţe sociometrice; b) dimensiunea expresiv-cognitivă, care exprimă atât „vizibilitatea" preferinţelor interpersonale pentru terţe persoane (transparenţă), cât şi capacitatea membrilor de a percepe corect natura preferinţelor interpersonale reale din cadrul grupului din care fac parte (transpătrundere), ( 95; 96; 132). Pentru obţinerea datelor sociometrice necesare analizelor mai sus menţionate se procedează în felul următor: Se identifică exact obiectivele sau problemele a căror rezolvare presupune o analiză a structurilor sociometrice. Acestea pot viza dificultăţi reale cu care se confruntă grupul, dorinţa de optimizare a unei situaţii prezente, nevoia de optimizare a climatului psihosocial şi performanţelor de grup, stimularea creativităţii, eliminarea sau reducerea conflictelor intra sau extragrupale, identificarea cauzelor unor situaţii disfuncţionale conjuncturale, realizarea unor prognoze privind evoluţia ulterioară a grupului ca întreg sau a unor raporturi interpersonale semnificative din cadrul acestuia, raporturile tensionale dintre unele subgrupuri, pregătirea grupului pentru confruntarea cu anumite situaţii deosebite etc. Pe această bază se elaborează un chestionar în care se solicită membrilor grupului mai multe categorii de informaţii: a) Preferinţele interpersonale (atracţii şi respingeri) formulate pe baza unui criteriu bine precizat (desfăşurarea activităţii curente, rezolvarea unor probleme deosebite, petrecerea timpului liber ş.a.); de regulă, se solicită formularea preferinţelor (alegeri, respingeri) pentru cea. 1/3 dintre membri grupului, cealaltă treime intrând în zona indiferenţei sociometrice. b) Presupunerile individuale asupra modului cum au fost formulate alegerile şi respingerile sociometrice în cadrul respectivului grup. Transparenţa raporturilor preferenţiale rezultă din proporţia estimărilor corecte privind natura opţiunilor exprimate la nivelul întregului grup. Transpătrunderea , care este un indicator complementar transparenţei, este dată de capacitatea fiecărui membru de a intui exact, pe baza unei „transpuneri empatice", a preferinţelor formulate de către toţi ceilalţi membri. Transparenţa este rezultatul „vizibilităţii" şi calităţilor expresive ale relaţiilor interpersonale, aşa cum acestea se dezvoltă şi se manifestă în cadrul unui anumit grup, în timp ce transpătrunderea exprimă capacitatea de percepţie şi cunoaştere interpersonală a membrilor respectivului grup. Cele două sunt aspecte complementare ale procesului mai larg de percepţie interpersonală. Pregătirea psihologică pentru aplicarea chestionarului sociometric. Deşi chestionarul are o structură foarte simplă şi este uşor de elaborat, aplicarea sa ridică numeroase probleme ştiinţifice, metodologice şi deontologice care pot fi depăşite numai printr-o bună pregătire a membrilor grupului pentru acceptarea şi implicarea în desfăşurarea probei. Inducerea încrederii faţă de experimentator, cointeresarea membrilor, asigurarea confidenţialităţii rezultatelor, eliminarea oricăror suspiciuni privind scopul urmărit prin aplicarea chestionarului ş.a. sunt numai câteva dintre aspectele care trebuie avute în vedere de psiholog. O pregătire psihologică incorectă nu numai că poate vicia sensibil rezultatele obţinute, dar poate activa relaţii negative şi tensionale aflate până atunci în stare latentă (48). Prelucrarea rezultatelor, elaborarea sociogramei şi matricilor sociometrice, calcularea indicatorilor structurii socioafective a grupului. în funcţie de obiectivele urmărite se pot determina următorii parametri: statutul socioafectiv individual, aria socioafectivă pozitivă şi negativă, coeziunea şi gradul de structurare a grupului, transparenţa, transpătrunderea ş.a. . Aceşti indicatori relevă sincronicitatea structurilor socioafective ale grupului. Pentru determinarea parametrilor privind dinamica şi evoluţia grupului, chestionarele sociometrice se aplică la anumite intervale de timp (intervale de schimbare), ceea ce permite folosirea tehnicii panelului sociometric, cu o relevanţă mult mai mare în ceea ce priveşte viaţa afectivă a grupurilor (36). 6.2.2. Structura comunicaţiei. După cum s-a arătat, atât constituirea grupului ca sistem dinamic cu autoreglare cât şi desfăşurarea activităţilor care îi sunt specifice presupun un ansamblu de interacţiuni sistematice între membri, interacţiuni care au loc pe fondul unui proces continuu de comunicare interpersonală. în diferite forme şi la diferite niveluri calitative de desfăşurare, comunicarea reprezintă condiţia esenţială a funcţionării oricărui sistem social şi a desfăşurării activităţilor prin care se realizează sarcina constitutivă. Aspectele teoretice şi practice ale comunicării în grup constituie una dintre problemele centrale ale psihosociologici microgrupurilor sociale, constituind obiectul a numeroase cercetări, începând cu cele efectuate de K Lewin, A. Baveles, H. Leavitt, C. Flament ş.a. (78; 88; 130). Principalele aspecte abordate se referă la structura şi dinamica activităţii de comunicare în cadrul grupurilor, sursele de blocaj sau distorsionare a comunicării, caracteristicile reţelelor de comunicaţie şi influenţa acestora asupra activităţii grupale, funcţiile comunicării în viaţa de grup şi efectele sale asupra relaţiilor interpersonale etc. Clasificarea formelor de comunicare intragrupală se poate face după mai multe criterii: (a) în funcţie de direcţia pe care se realizează, comunicarea se poate desfăşura pe orizontală, între membri aflaţi la acelaşi nivel al structurilor formale, sau pe verticală, între membri aflaţi pe paliere diferite ale structurilor formale de autoritate ale grupului, (b) După modul de implicare a participanţilor în actul comunicării, aceasta poate fi unilaterală, când aceasta se desfăşoară unilateral între sursă şi receptor, sau bilaterală, când rolurile de emiţător şi receptor sunt îndeplinite succesiv de membrii participanţi la actul comunicării. (c) în funcţie de obiectivele propuse şi modul de utilizare a informaţiei vehiculate, comunicaţia poate fi instrumentală, când informaţia transmisă este destinată desfăşurării şi coordonării activităţilor de grup, sau de consum, în cazul unei comunicări interpersonale spontane, prin care se realizează contactul psihologic dintre membri, fără o finalitate explicită, (d) După numărul persoanelor implicate, comunicarea poate fi biunivocă, când se desfăşoară între doi membri, sau multivocă, atunci când se desfăşoară în grup, cu participarea cvasi-simultană a mai multor membri, (e) După modalităţile folosite pentru codificarea şi transmiterea informaţiei, comunicarea poate fi verbală, orală sau în scris, sau nonverbală, prin folosirea semnelor, gesturilor, mimicii, posturii şa. De remarcat că în cadrul unor grupuri superior structurate şi în urma unei tradiţii consolidate în timp, comunicarea capătă deseori forme şi modalităţi specifice de desfăşurare, prin simplificare, abreviere, folosirea unor semne particulare etc. Frecvent vom întâlni limbaje (jargoane) specifice anumitor tipuri de grupuri: şcolare, de muncă, militare sau de divertisment. în cazul bandelor de adolescenţi sau „gangurilor" din lumea interlopă, limbajele folosite capătă forma unor Jargoane", în care componenta nonverbală ocupă o pondere cu totul deosebită, şi cu funcţii extinse în zona unor reprezentări simbolice a unor sentimente, intenţii, relaţii sau acţiuni. Analiza psihologică şi semantică a acestor limbaje oferă o cale extrem de eficientă de pătrundere în intimitatea vieţii de grup şi a universului simbolic care fundamentează modul particular de existenţă şi manifestare a acestor colectivităţi restrânse. Funcţiile comunicării în cadrul grupurilor sociale. Comunicarea interpersonală în cadrul grupurilor îndeplineşte o multitudine de funcţii, în mare parte legate de funcţiile generale ale grupului ca sistem. Dintre acestea, cele mai importante sunt următoarele: (a) Asigură organizarea grupului, coordonarea activităţilor de realizare a sarcinilor şi rezolvarea problemelor curente. (b) Mijloceşte realizarea contactului psihologic dintre membrii grupului, condiţie a satisfacerii trebuinţelor psihologice ale acestora (de afiliere, comunicare, afecţiune, manifestare a personalităţii etc). (c) Condiţionează constituirea şi manifestarea coeziunii, prin uniformizarea valorilor, normelor, opiniilor, credinţelor şi atitudinilor care fundamentează viaţa de grup. (d) Fundamentează formarea palierului simbolic al vieţii de grup, prin care grupul se obiectivează, se justifică şi se manifestă în plan intergrupaî, organizaţional şi sociocultural. (e) Facilitează realizarea integrării sociale şi influenţei formative a grupului asupra membrilor săi, precum şi a influenţei acestora asupra grupului, condiţie a constituirii ansamblelor interacţionale care dau unitate structurală şi funcţională sistemului grupai. în concluzie, comunicarea fundamentează dinamica generală a oricărui sistem social, atât prin asigurarea funcţionalităţii lor interne, cât şi prin asigurarea racordării informaţionale, funcţionale şi acţionale la viaţa şi activitatea altor grupuri, organizaţii şi instituţii Reţelele de comunicare. Totalitatea legăturilor stabile prin intermediul cărora se transmit informaţiile între membri definesc reţeaua de comunicaţie a unui grup. Reţeaua poate avea caracter formal sau informai, permanent sau temporar, activ sau latent. Numeroase cercetări au evidenţiat o puternică relaţie între tipul reţelelor de comunicare, pe de o parte, şi performanţa grupului, satisfacţia membrilor, creativitate, eficienţa leadership-ului şi climatul psihosocial, pe de altă parte (Leavitt, 1949; Bavelas, 1950; Smith, 1950; Luce, 1953; Flament, 1963; Anzieu , 1968, 1976) Deşi în funcţie de numărul de membri pot fi imaginate o mare varietate de reţele, acestea pot fi reduse la câteva tipuri generale: lanţ, cerc, stea, ramificată, mixtă şi completă. Fiecare reţea este caracterizată printr-o serie de indicatori, prin intermediul cărora se evaluează unele aspecte cantitative şi calitative ale sistemului de comunicaţie aferent. Dintre aceştia amintim: Distanţa (d) reprezintă numărul de verigi pe care informaţia trebuie să le parcurgă pentru a ajunge de la un membru (sursă) la un alt membru (destinatar). Pentru calcularea distanţei totale (D) se însumează valoarea distanţelor pentru fiecare membru al grupului. Deci: D = 2 d. Distanţa este un indicator important care arata poziţia unui anumit membru în structura reţelei, viteza cu care poate circula informaţia, care depinde şi de numărul de verigi care trebuie parcurse, precum şi numărul posibilelor surse de distorsionare a informaţiei, fiecare verigă putând constitui o astfel de sursă. Centralitatea (C) reprezintă raportul dintre distanţa totală (D) şi distanţa individuală (d), valoare normalizată prin raportare la numărul de membri ai grupului (N). Deci: C = D/N.d Gradul de conexitate (Gc) este definit ca numărul minim de verigi a căror eliminare duce la întreruperea (fragmentarea) reţelei de comunicaţie. Gradul de completitudine (sau de saturaţie - Gs) este dat de raportul dintre numărul real de conexiuni între membrii unui grup (n) şi numărul maxim posibil: Gs = 2.n/N(N-l). Gradul de completitudine arată măsura în care o reţea reală se apropie de reţeaua ideală, în care există verigi de comunicaţie între toţi membrii grupului, care au deci acelaşi indice de centralitate . Parametrii reţelelor de comunicaţie influenţează sensibil procesele psihosociale care se desfăşoară în cadrul microgrupurilor, în special cele care sunt implicate în rezolvarea sarcinii. Astfel, cu cât distanţele sunt mai reduse, cu atât desfăşurarea activităţii este mai facilă, reducându-se posibilitatea apariţiei unor blocaje sau distorsionări ale mesajelor. Reţelele centralizate se dovedesc mai eficiente în rezolvarea unor sarcini care presupun o coordonare riguroasă a activităţii membrilor, însă sunt mai puţin adecvate pentru activităţi de creaţie sau rezolvare de probleme. Totodată, se constată o strânsă corelaţie între poziţia unui membru în structura reţelei de comunicaţie şi satisfacţia obţinută în urma participării la viaţa de grup: cu cât poziţia este mai centrală, cu atât influenţa asupra celorlalţi membri este mai ridicată, iar satisfacţia personală mai mare, paralel cu tendinţa de implicare mai profundă în activitatea grupului; deci, indicele personal de centralitate este un indicator implicit de prognoză, care permite să anticipăm cât de profundă este tendinţa unui membru de implicare în rezolvarea sarcinii, asumarea responsabilităţilor şi participarea la unele aspecte colaterale ale vieţii de grup. Reţelele cu un grad redus de conexitate sunt foarte vulnerabile la apariţia blocajelor, disfuncţionalităţile apărute la nivelul unei singure verigi putând paraliza sau fragmenta activitatea grupului; cu cât indicele de saturaţie în legături directe de comunicaţie este mai mare, cu atât reţeaua este mai puţin sensibilă la aceste fenomene. însă, în acest ultim caz se constată o coordonare mai dificilă a activităţilor care solicită o decizie promptă, cu o înaltă asumare a responsabilităţii (ca în grupurile militare, de exemplu). Iată forma generală a tipurilor de reţele prezentate mai sus, împreună cu principalii lor parametri structurali şi funcţionali: în funcţie de obiectivele urmărite, se pot alege acele reţele de comunicaţie care să conducă fie la o mare eficienţă în activitatea de rezolvare a sarcinii, fie la crearea unui climat pozitiv sau găsirea unor soluţii creatoare referitoare la problemele cu care se confruntă grupul. Strategia optimă constă în elaborarea unor reţele de comunicaţie flexibile, care să fie folosite în mod diferenţiat în funcţia de natura sarcinii pe care o are de rezolvat grupul. De asemenea, este foarte utilă constituirea unor reţele duble, una structurată preponderent pe caracteristicile sarcinii (comunicaţie funcţională), iar cealaltă pe nevoile psihosociale ale membrilor grupului (comunicaţie de consum). 6.2.3. Structura autorităţii. Membrii unui grup se diferenţiază şi după capacitatea de care dispun de a influenţa activitatea colectivă şi comportamentul celorlalţi membri. Structura autorităţii exprimă ierarhizarea formală sau informală a membrilor unui grup în funcţie de această capacitate, care este condiţionată de o serie complexă de factori psihoindividuali, psihosociali şi situaţionali. Structura autorităţii formale (sau a puterii instituţionale) corespunde organigramei instituţiei căreia îi aparţine grupul, atribuţiile diferitelor poziţii fiind exercitate cu grade diferite de competenţă, experienţă şi autoritate de către cei care le ocupă. Menţionăm distincţia care trebuie făcută şi în acest caz între putere şi autoritate: puterea exprimă accesul unei persoane asupra mijloacelor de control şi determinare a comportamentului celor din subordine, în timp ce autoritatea reflectă recunoaşterea ascendenţei unei persoane în cadrul unei colectivităţi, recunoaştere datorată mai ales calităţilor personale care valorizează o poziţie socială în consens cu aspiraţiile celor asupra cărora se exercită. Cel mai important aspect care ţine de exercitarea puterii şi autorităţii în cadrul grupurilor se referă la raportul dintre structurile formale şi cele informale ale acestora. Aceste raporturi pot fi de convergenţă, divergenţă, complementaritate, competiţie sau conflict, cu grade diferite de intensitate şi nuanţe în forma de manifestare. Cei mai importanţi factori psihosociali care determină gradul de autoritate al unui membru sunt consideraţi următorii:. (1) Statutul sociometric: raportul dintre alegerile şi respingerile socioafective pe care le realizează în cadrul grupului; acest parametru este esenţial în cadrul grupurilor informale. (2) Competenţa profesională: capacitatea de rezolvare a problemelor tehnice care derivă din contextul activităţii de realizare a sarcinii; acest parametru are o pondere cu atât mai mare cu cât sarcina este mai importantă şi mai dificilă pentru grup şi pentru membrii săi. (3) Poziţia formală în ierarhia grupului: statutul ocupat în organigrama organizaţiei sau instituţiei căreia îi aparţine grupul şi puterea cu care este învestit de nivelul ierarhic superior. (4) Statutul socioeconomic extragrupal: poziţia ocupată în mediul social căruia îi aparţine (prin familie, instrucţie, sistem de relaţii extragrupale, situaţie materială, domiciliu etc). (5) Nivelul de cultură generală: este vorba mai ales de acele zone ale culturii generale care interferează cu activitatea grupului, precum şi cu trebuinţele şi sensibilităţile culturale ale membrilor săi. (6) Accesul la informaţie, iniţiativa şi capacitatea de asumare a riscului. Cercetările noastre pe cele mai variate categorii de microgrupuri au evidenţiat tendinţa generală de dezvoltare a unei structuri de influenţă informală, paralel sau în opoziţie cu structurile puterii formale. Principalii factori care determină această tendinţă spre dedublare sunt de natură motivaţională şi afectivă. Atunci când structurile formale au capacitatea de a satisface aceşti vectori, tendinţa apariţiei unor structuri informate se reduce considerabil, pe fondul dezvoltării unui climat deosebit de favorabil şi a creşterii coeziunii grupului. Totodată însă, grupul devine rezistent la influenţe externe, iar performanţa devine "controlată" de normele stabilite de grup. în cazul anumitor tipuri de sarcini, când competiţia poate avea un rol pozitiv, şi când controlul exterior trebuie menţinut ca o condiţie a bunei funcţionări a organizaţiei, stimularea apariţiei unor structuri informate se poate dovedi foarte utilă. Situaţia ideală este a dezvoltării unor structuri complementare, în care structura informală este orientată spre satisfacerea trebuinţelor psihoindividuale ale membrilor, iar structura formală este centrată pe realizarea sarcinii (48, 146). 6.2.4. Structura sarcinii. Sarcina reprezintă principalul factor care orientează şi structurează activitatea grupului şi în raport cu care se apreciază performanţa. Sarcina este definită ca un ansamblu obiectiv de cerinţe, condiţii şi modele acţionate elaborate şi validate social, impuse din exterior sau adoptate prin consimţământ. Prin structura sarcinii vom înţelege totalitatea relaţiilor funcţionale dintre membrii grupului, relaţii impuse de desfăşurarea optimă a activităţii de realizare a obiectivului propus. Configuraţia tipică a relaţiilor funcţionale va desemna tipul sarcinii: aditivă, complementară, convergentă, conjunctivă, disjunctivă şi compensatorie (v. cap. 7). Pe lângă dimensiunea tipologică, sarcina mai poate fi caracterizată prin: gradul de structurare, care exprimă existenţa modelelor, informaţiilor şi strategiilor explicite de realizare practică; modul de conexare cu sarcinile altor grupuri; complexitate; durata de realizare integrală etc. Tipul sarcinii, gradul de structurare şi modul de conexare la sarcinile altor grupuri sunt principalii factori care vor regla interacţiunile de bază ale membrilor grupului. De aceea, analiza celorlalte structuri (comunicaţionale, socioafective şi de influenţă) va necesita o raportare continuă la structura sarcinii; compatibilizarea şi armonizarea acestor structuri constituie calea cea mai sigură pentru creşterea performanţelor de grup, pe fondul pozitivării climatului şi relaţiilor interpersonale. După cum a rezultat din cele expuse anterior, structurile psihosociale ale grupului pot fi reprezentate prin grafuri cărora te pot fi asociate matricele corespondente. Astfel se deschide calea analizei logico-formale a structurilor de grup, având ca obiectiv optimizarea anumitor parametri structurali şi funcţionali: performanţa, climatul psihosocial, coeziunea, leadership-ul, gradul de conflictualitate, relaţiile interpersonale, raporturile intergrupale ş.a. (v. 48). în acest scop am introdus conceptul de congruenţă a structurilor de grup, indicator care exprimă gradul de compatibilitate funcţională dintre două sau mai multe structuri psihosociale de grup: structura sarcinii, comunicaţiei, influenţei şi socioafectivă . Conceptul a fost elaborat pe noţiunea matematică de "distanţă" şi s-a dovedit extrem de relevant din punct de vedere teoretic, şi util din punct de vedere practic în proiectarea, controlarea şi corectarea dinamicii microgrupurilor sociale, în special a celor industriale, militare şi "de proiect"(v. 48, 68).Cu cât un grup are un indice mai mare de congruenţă a structurilor sale funcţionale cu atât performanţa sa este mai bună, climatul psihosocial mai favorabil, tendinţa generală a unui astfel de grup fiind de evoluţie pozitivă. Dimpotrivă, o congruenţă scăzută indică disfuncţionalifăţi active sau latente la nivelul compatibilităţilor dintre structurile grupului. Performanţa grupului va fi scăzută, tendinţa generală va fi de înrăutăţire a climatului psihosocial şi de alterare şi mai accentuată a relaţiilor interpersonale. Principalele tipuri de sarcini, diferenţiate după configuraţia relaţiilor funcţionale pe care le presupun, vor fi prezentate într-un capitol următor (v. cap. 7.2.). Analiza structurii sarcinii reprezintă una dintre cele mai importante etape în activitatea psihosociologului de "proiectare" a grupurilor, precum şi în cea de diagnoză, prognoză şi optimizare a dinamicii microgrupurilor sociale. Toate celelalte structuri, ale comunicaţiei şi influenţei trebuie să fie structurate astfel încât să rezultă un indice maxim de congruenţă, care este o premisă esenţială pentru obţinerea unei performanţe superioare. Rezolvarea sarcinii presupune un ansamblu de relaţii între membrii grupului, dintre care cele strict funcţionale reprezintă numai o parte. Astfel, în urma unor cercetări sistematice asupra grupurilor de discuţie, R. F. Bales evidenţiază un număr de 12 categorii de interacţiuni, fiecare având un conţinut specific, după cum rezultă din tabelul de mai jos (122). După cum se observă, există perechi de categorii interacţionale care corespund principalelor tipuri de probleme ivite în timpul rezolvării sarcinilor: (a) = probleme referitoare la informaţii; (b) = probleme de evaluare; (c) = probleme de control; (d) = probleme legate de decizie; (e) = probleme legate de stările de tensiune; (f) = problemele referitoare la integrare. Conform tezei lui Bales, orice grup aflat într-o activitate de rezolvare a unei sarcini ( respectiv a unei probleme de interes comun) parcurge succesiv aceste faze, după reguli care conduc la un schemă- tip de rezolvare. Succesiunea este următoarea: informare asupra problemei- sarcină; evaluarea situaţiei; căutarea de soluţii şi influenţarea reciprocă pentru o anumită variantă rezolutivă; control interpersonal prin reacţii afective faţă de mersul discuţiilor; luarea deciziei. Experimentele au fost desfăşurate pe grupuri diferite (grupuri infor- male, familii, clase, cluburi) şi în situaţii dintre cele mai variate, rezultatele obţinute confirmând teza de mai sus. 6.2.5. Alte categorii de structuri psihosociale ale grupului. Pe lângă structurile de bază mai sus prezentate, încă alte două tipuri de configurări structurale deţin un rol important în dinamica micrograpurilor. Structura motivaţional-atitudinală. Cercetările noastre evidenţiază faptul că încă din faza iniţială de constituire a grupului începe să se manifesta o structură motivaţional-atitudinală, care va cunoaşte o evoluţie foarte rapidă (48, 31). Este evident că fiecare membru al grupului posedă o anumită configuraţie proprie a factorilor motivaţionali şi atitudinali care, în contextul interacţiunilor sistematice din cadrul grupului în formare, se vor ajusta şi influenţa reciproc. Are loc un proces de polarizare, vectorizare şi organizare a respectivilor factori pe criterii de convergenţă, complementaritate sau divergenţă, rezultând -în final-o structură motivaţională de grup. De altfel, nici nu este posibilă înţelegerea modului de funcţionare a grupului ca sistem fără a lua în considerare articularea şi armonizarea factorilor motivaţionali şi atitudinali individuali în cadrul unei structuri globale relativ stabilă, în raport cu care grupul îşi îndeplineşte una dintre funcţiile sale de bază: satisfacerea trebuinţelor membrilor săi. Corelativ vectorilor motivaţionali care îi animă, se vor manifesta şi atitudinile interpersonale, precum şi atitudinile membrilor grupului faţă de elementele semnificative ale ambianţei fizice şi sociale, faţă de sarcina de îndeplinit, precum şi faţă de grup ca întreg. Astfel, în faza de maturizare a grupurilor se poate vorbi de o structură motivaţional-atitudinală stabilă şi coerentă, care va reflecta unele dintre cele mai subtile relaţii dintre membri: acelea prin intermediul cărora îşi găsesc împlinirea aspiraţiile şi trebuinţele care îi determină să participe la viaţa şi activitatea respectivului grup. Particularităţile acestei structuri reflectă cu mare fidelitate raporturile profunde dintre membri, pe de o parte, şi dintre aceştia şi grup, pe de altă parte. Este structura care evidenţiază cel mai bine fondul şi potenţialul energetico-dinamogen al grupului. Structura normativ-axiologică. în cadrul grupului apar şi se dezvoltă şi o serie de procese cognitiv-axiologice, prin intermediul cărora membrii grupului evaluează, ierarhizează şi valorizează elementele şi aspectele esenţiale ale vieţii de grup. Ca şi în cazul celorlalte tipuri de structuri, cunoaşterea interpersonală constituie un element condiţional de fond, care va conduce progresiv la configurarea tuturor tipurilor de relaţii dintre membrii unui grup: relaţii afective, de comunicare, de influenţă interpersonală, motivaţionale sau co-acţionale. Mai ales în prima etapă după constituire, când membrii grupului iau contact reciproc, procesele de percepţie, cunoaştere şi evaluare interpersonală ocupă o pondere aparte, prevalând asupra celorlalte categorii de procese psihosociale. Procesele evaluative prin intermediul unor modele şi criterii de natură psihosocială şi socioculturală vizează următoarele aspecte principale: sarcina şi condiţiile realizării sale; coordonatele organizaţional-formale ale grupului; relaţiile existente între membri şi între aceştia şi lider; influenţele externe care se exercită asupra grupului; condiţiile de mediu în care se desfăşoară activitatea. Procesele cognitiv-evaluative care conduc la formarea structurii valorilor şi normelor de grup nu se limitează în timp la faza constituirii colectivului, implicarea lor în dinamica grupului realizându-se pe tot parcursul funcţionării acestuia, constituind baza coordonărilor reciproce dintre membri. 6.3. Fenomene psihosociale de grup. Dinamica interacţiunilor şi proceselor psihosociale amintite se manifestă sub forma unor fenomene care sunt specifice realităţii microgrupurilor sociale. Dintre acestea, cele mai importante sunt următoarele: coeziunea, presiunea spre conformism şi deviaţionismul; leadership-u\; climatul psihosocial; stările conflictuale intra şi intergrupale; performanţa grupului. La nivelul fenomenelor psihosociale menţionate se obiectivează particularităţile proceselor interacţionale, aici putând fi observate, identificate şi corectate acele elemente structurale şi funcţionale care afectează într-un sens negativ viaţa de grup, cu efecte emergente şi asupra macromediului social. 6.3.1. Coeziune, conformism şi deviaţionism. Funcţionarea grupului ca sistem unitar este rezultatul direct al convergenţei unor forţe centripete care menţin laolaltă membrii, contracarând forţele centrifuge care tind spre dezintegrarea sistemului. După cum remarca J. Maisonneuve, noţiunea de coeziune este fundamentală pentru studierea grupurilor, oferind totodată un suport operaţional pentru cercetările experimentale (130). Coeziunea este definită ca totalitatea câmpului de forţe care are ca efect menţinerea laolaltă a membrilor unui grup, opunându-se forţelor dezintegratoare; coeziunea exprimă atracţia globală pe care grupul o exercită asupra membrilor săi, prin intermediul funcţiei de control, a presiunii spre uniformitate şi a integrării afective a membrilor, ceea ce are drept rezultat formarea sentimentului de "noi", care prevalează asupra tendinţelor de autonomie individuală. Factorii coeziunii. Având un caracter integrator în raport cu toate procesele interacţionale de grup, coeziunea ca fenomen psihosocial este rezultatul acţiunii unor foarte variate categorii de factori. O primă clasificare a acestora se face în funcţie de zona de provenienţă. (a) Factorii extrinseci sunt anteriori formării grupului şi ţin de cadrele formale de ordin organizaţional sau sociocultural care impun anumite valori, norme şi modele care devin referenţiale funcţionale pentru membrii unui anumit tip de grup, imediat după formarea sa. Astfel, ia naştere o presiune externă care acţionează în sensul impunerii unei unităţi bazate pe reguli a căror încălcare se presupune că va fi sancţionată, atât de opinia publică şi structura organizaţională căreia îi aparţine grupul (factori externi), cât şi de către ceilalţi membri, care vor acţiona ca exponenţi ai opiniei publice (factor intern). (b) Factorii intrinseci sunt proprii grupului ca atare, rezultând în contextul interacţiunii dintre membrii, normele consensuale care fundamentează viaţa de grup, sentimentele şi motivaţiile care se dezvoltă şi acţionează în acest context ş.a. Factorii intrinseci pot fi împărţiţi în mai multe categorii : Factori socioafectivi, care sunt rezultatul atracţiilor şi respingerilor sociometrice dintre membrii grupului, dar şi al sentimentelor de identificare cu grupul, ambele fundamentate de valori, expectaţii şi motivaţii specifice. In termeni lewinieni, ansamblul acestor forţe constituie valenţa grupului, care este o măsură a atractivităţii pe care acesta o exercită asupra membrilor săi. In această categorie vom identifica: atracţia faţă de anumiţi membri ai grupului (jocul afinităţilor interpersonale), atracţia unui scop comun, atracţia faţă de o activitate comună care corespunde şi unor motivaţii individuale, atracţia apartenenţei la grup (prin care individul se valorizează social, scăpând totodată de insecuritatea specifică persoanelor izolate şi neintegrate), satisfacerea prin grup a unor trebuinţe individuale (nevoia de afecţiune, comunicare, ascendenţă, afirmarea de sine etc, nevoia de recunoaştere socială) ş.a. Factori socio-operatori, care se referă la forţele coezive rezultate în urma organizării interne a grupului ca sistem, precum şi a desfăşurării coordonate a activităţii de realizare a sarcinii şi de dezvoltare şi urmărire a ţelurilor sale. Din această categorie amintim: distribuţia şi articularea rolurilor în cadrul structurii organizatorice a grupului, controlul şi coordonarea activităţii de către lider, interdependenţele create pe fondul realizării unei activităţi comune, structurarea reţelei de comunicaţie şi a celei de influenţă interpersonală ş.a. De remarcat faptul că orice structură, odată constituită, va reprezenta un important factor de coeziune datorită funcţiilor integratorii pe care acestea le îndeplinesc, paralel cu dezvoltarea unor mecanisme de autoreglaj (feed-back negativ) care tind să elimine perturbaţiile şi disfuncţionalităţile care apar pe parcursul activităţii sistemului. Pentru determinarea indicatorilor de coeziune grupai ă se pot folosi mai multe metode, fiecare fiind susţinută de o anumită concepţie teoretică privind natura forţelor de legătură dintre membri, şi dintre aceştia şi grup. Pornind de la concepţia sociometrică, cea mai simplă metodă constă în calcularea diferenţelor dintre relaţiile pozitive (de atracţie)şi cele negative (de respingere) care se manifestă între membrii grupului, preferinţe evidenţiate în urma aplicării unui chestionar sociometric. Deci, indicele de coeziune (Ic) se va calcula astfel: Ic = [(n+) - (n-)] / N , unde (n+) este numărul de alegeri, (n-) este numărul de respingeri sociometrice, iar N este numărul de membri ai grupului. Folosind o metodă mai elaborată (D. Cristea, 1982), se poate obţine un indicator de coeziune mult mai relevant, introducând diferenţieri între alegerile şi respingerile bilaterale şi cele unilaterale. în acest caz, Ic se calculează astfel: Ic = [(2n*+) + (n+) - (2n*-) - (n-)] / N , unde n* reprezintă relaţiile bilaterale (de atracţie sau respingere), iar n relaţiile unilaterale. Ambele formule sunt normalizate prin raportarea la numărul de membri ai grupului (N). Conformismul de grup. Unul dintre rezultatele directe ale coeziunii constă în apariţia unor presiuni psihosociale care tind să uniformizeze conduitele membrilor grupului. Interacţiunile sistematice dintre persoanele care formează un grup determină apariţia unor "uniformităţi" atitudinale şi comportamentale care capătă treptat caracterul unor norme şi modele cu valoare simbolică pentru apartenenţa la un anumit grup. Nerespectarea acestor prescripţii adoptate printr-un consens tacit echivalează cu respingerea valorilor colective şi este resimţită de membrii grupului ca o contestare, sau chiar ca un atac la principiile care stau la baza activităţii lor în comun. Reacţia este proporţională cu importanţa normelor care sunt încălcate, frecvenţa acestor încălcări şi atitudinea adoptată de nonconformist la presiunile exercitate de grup. Reacţia este de asemenea diferită în funcţie de natura grupului, tipul sarcinii ce urmează a fi realizată în comun, gradul de constituire a tradiţiilor de grup, personalitatea deviantului şi împrejurările în care se produce încălcarea sau contestarea normelor, statutul formal şi informai al deviantului în cadrul grupului şi în afara sa, contextul social şi organizaţional general în care funcţionează grupul ş.a. în cadrul grupurilor formale există două categorii de valori, norme şi modele comportamentale care au o funcţie prescriptivă pentru membri: (a) o primă categorie se referă la cadrul normativ oficial pe baza căruia s-a constituit grupul, cadru formulat la nivelul organizaţiei sau instituţiei sociale căreia îi aparţine grupul; (b) o a doua categorie se construieşte progresiv pe parcursul funcţionării grupului, având un caracter spontan şi informai. Raportul dintre componenta formală şi cea informală a normelor de grup are o importanţă majoră atât pentru desfăşurarea activităţii de realizare a sarcinii, cât şi pentru dinamica generală a proceselor psihosociale care au loc în acest context. Deşi în cazul grupurilor informale, aparent nu există un cadru normativ instituţional cu valoare prescriptivă pentru comportamentul membrilor, în realitate acest sistem referenţial există, fiind preluat selectiv din ansamblul valorilor, normelor şi modelelor sociale specifice unui anumit spaţiu cultural. Din perspectivă psihoindividuală conformismul este resimţit ca o garanţie a acceptării de către grup, a funcţionării, supravieţuirii şi menţinerii unităţii acestuia în contextul presiunilor la care este supus; implicit, conformismul creează un sentiment de securitate individuală şi colectivă, realizându-se astfel una dintre funcţiile esenţiale ale grupului ca sistem dinamic orientat spre realizarea unor obiective specifice. Deviaţionismul reprezintă tendinţa îndepărtării de la prescripţiile care definesc implicit comportamentul considerat "normal" de către grup, sau -mai grav- faptul negării valorilor, normelor şi modelelor acceptate de grup ca având o funcţie constitutivă sau reprezentativă pentru existenţa şi activitatea sa. Deviaţionismul poate îmbrăca diferite forme şi grade de intensitate, începând cu simpla atitudine fantezistă a unor membri, considerată ca un capriciu nesemnificativ pentru viaţa de grup, până la comportamentul criminal, care atacă însăşi fundamentele existenţei individuale şi sociale. însă, raportul dintre deviaţionism şi conformism este mult mai complex şi poate evolua în funcţie de situaţie. Astfel, în măsura în care conformismul excesiv înseamnă un conservatorism care blochează orice tendinţă de inovare sau înnoire, deviaţionismul poate îndeplini o funcţie pozitivă atunci când exprimă tendinţe fireşti de perfecţionare, evoluţie sau schimbare, care se pot dovedi benefice pentru destinul social al grupului. Dacă deviaţionistul rămâne singur, fără ca atitudinea lui să genereze prozelitism, atunci el va fi supus unor presiuni din ce în ce mai mari, va fi izolat şi -în cele din urmă- exclus. Momentul cel mai semnificativ în acest proces de confruntare dialectică dintre conservatorism şi modernism este acela în care contestatarul polarizează în jurul său mai mulţi membri, devenind lider al unei mişcări de înnoire. Odată instituite noile norme şi modele, procesul natural de stabilizare va conduce la apariţia unor presiuni care impun atitudini conformiste în raport cu noile referenţiale morale şi comportamentale ale grupului, urmând o perioadă de stabilitate în care se cristalizează noile coordonate ale vieţii de grup. într-un sens mai general, alienarea, delincventa şi criminalitatea pot fi considerate forme extreme de deviaţionism, care sunt reprimate de societate în aproape toate împrejurările. Acele rare situaţii când acest lucru nu se întâmplă se referă la o interpretare politică a unor acţiuni violente, considerate forme de protest şi modalităţi extreme de luptă pentru obţinerea unor drepturi şi eliminarea unor discriminări de ordin etnic, religios sau economic. Schimbările violente prin revoluţii sunt exemple elocvente în acest sens. Rezistenţa împotriva deviaţionismului este efectul direct al conformismului, dar exprimă totodată o subtilă relaţie de condiţionare reciprocă dintre tendinţele care se manifestă în cadrul grupului, motivaţia membrilor şi situaţia socială generală în care evoluează viaţa de grup: o atitudine care într-o anumită împrejurare poate fi considerată intolerabilă de către grup, promotorul ei putând suporta sancţiuni foarte severe, în altă împrejurare poate apărea ca o soluţie oportună şi dezirabilă pentru evoluţia grupului, deviaţionistul fiind perceput ca un erou plin de curaj, care oferă o nouă deschidere vieţii colective. Deosebit de interesant pentru viaţa de grup este cazul "deviaţionistului tolerat", însă transferat în derizoriu ca obiect de amuzament; este vorba de realizarea unei "supape psihologice" prin care se diminuează tentaţiile de manifestare nonconformistă a membrilor. 6.3.2. Leadership-ul. Planificarea, coordonarea şi controlul activităţilor reprezintă una dintre cele mai importante componente ale vieţii de grup, aceasta fiind strâns legată de procesele de influenţă şi distribuire a puterii între membri Problematica leadership-ului, a liderului şi stilului de conducere a suscitat un număr considerabil de cercetări teoretice şi experimentale, fiind una dintre temele centrale ale psihosociologiei grupurilor sociale (48; 88; 130; 168 ş.a.). însă, pe fondul acestor cercetări extrem de diversificate se observă şi lipsa unei concepţii metodologice riguroase, suficient de coerentă în aspectele ei generale, care să permită integrarea rezultatelor cercetărilor într-o concepţie teoretică unitară şi eficientă din punct de vedere operaţional. Aflându-ne în faţa unui volum considerabil de date experimentale, obţinute în condiţii conceptuale şi metodologice foarte diferite, acestea au un caracter fragmentar, fiind necesară o selecţie atentă a acelora care prezintă o suficientă relevanţă practică. Prin leadership se înţelege ansamblul relaţiilor intra- şi intergrupale prin intermediul cărora o persoană sau un grup de persoane influenţează comportamentul de grup, dirijează, supraveghează şi controlează activităţile, asigurând menţinerea grupului ca sistem organizat. Implicit, leadership-ul vizează procesele şi fenomenele psihosociale legate de exercitarea funcţiilor de conducere şi control în cadrul microgrupurilor sociale, acestea implicând trei aspecte esenţiale: (a) Aspectul funcţional, referitor la rolul pe care îl are actul conducerii în desfăşurarea activităţilor, realizarea sarcinii şi menţinerea grupului ca sistem, precum şi la condiţiile în care această funcţie se poate realiza ca urmare a unui ansamblu structurat de influenţe psihosociale interne şi externe. (b) Aspectul relaţional, prin care se evidenţiază raporturile interindividuale dintre lider, persoana centrală şi ceilalţi membri ai grupului în contextul exercitării funcţiilor legate de conducere şi control. (c) Aspectul aptitudinal, referitor la capacităţile şi calităţile psihoindividuale ale celor implicaţi în exercitarea conducerii, coordonării şi controlului, atât în ceea ce priveşte activitatea de realizare a sarcinii, cât şi celelalte activităţi psihosociale conexe (menţinerea echilibrului intern, rezolvarea conflictelor, asigurarea coeziunii grupului, dezvoltarea relaţiilor cu alte grupuri, rezolvarea problemelor membrilor etc). Elementul esenţial al leadership-ului îl reprezintă „persoana centrală", înţeleasă în sensul dat de S. Freud acestui termen, ca „individul în jurul căruia un grup se cristalizează, şi cu care ceilalţi membri se identifică" (84). De cele mai multe ori persoana centrală se identifică cu liderul grupului, deşi nu în mod necesar. în urma cercetărilor noastre rezultă că de cele mai multe ori avem de-a face cu situaţii mult mai complexe, constând fie în existenţa a doi lideri complementari („specialistul tehnic al sarcinii" şi „specialistul în probleme socioafective"), fie existenţa unui „nucleu de influenţă şi control", în care mai multe persoane centrale exercită conducerea şi controlul vieţii şi activităţii de grup (48, 146; 95, 216). în toate cazurile referitoare la grupurile formale, se manifestă fenomenul dedublării structurii de influenţă centrală în două componente: una preponderent formală, cealaltă preponderent informală, ceea ce conduce la apariţia unei situaţii de concurenţă, complementaritate sau conflict dintre cele două structuri, respectiv între cei doi lideri. Problematica liderului trebuie abordată dintr-o triplă perspectivă: a) statutul formal şi informai pe care îl deţine în structura de putere a grupului şi organizaţiei (instituţiei) din care face parte; b) liderul ca persoană, .având o anumită personalitate şi un set determinat de aptitudini psihosociale, intelectuale şi profesionale; c) stilul de conducere, înţeles ca o structură relaţională specifică, prin intermediul căreia se coordonează şi se controlează activitatea grupului, în condiţiile unui anumit lider, a unui anumit grup, cu o anumită sarcină şi într-o situaţie socială determinată. în baza consideraţiilor teoretice privind interacţiunea nivelurilor structurii sociale (v. 48, 55), trebuie remarcat faptul că particularităţile relaţiei de conducere nu derivă univoc din specificul interacţiunilor intragrupale; multe dintre atributele şi trăsăturile leadership-ului rezultă din natura influenţelor socioculturale externe, în special a celor ţinând de o anumită "cultură organizaţională", precum şi din particularităţile organizaţiei sau instituţiei din care face parte grupul respectiv. Tipul organizaţiei, structurile ierarhice ale acesteia, modul de exercitare a autorităţii de către nivelurile ierarhice superioare, natura mecanismelor de "delegare a puterii" ş.a. vor influenţa într-o măsură considerabilă comportamentul real al liderului aflat în situaţia de conducere. în consecinţă, apreciem că stilul de conducere adoptat de lider va reflecta într-un mod sintetic atât determinările de ordin exterior, cât şi particularităţile personalităţii liderului şi cele ale structurii grupului ca atare (sintalitatea acestuia). Fără a reduce leadership-ul la stilul de conducere, numeroase cercetări evidenţiază deosebita valoare operaţională a acestui concept, care reflectă sintetic o dimensiune centrală a vieţii de grup. 6.3.3. Climatul psihosocial de grup. Unul dintre cele mai semnificative fenomene care reflectă şi sintetizează aspectele esenţiale ale vieţii de grup este climatul psihosocial. La acest nivel întâlnim într-o formă sintetică ansamblul trăirilor subiective ale membrilor grupului generate în contextul obiectiv al vieţii de grup, fenomenul rezultat din această integrare având complexe funcţii reglatorii. Spre deosebire de conceptul "stil de conducere", care a generat numeroase cercetări cu caracter operaţional vizând prezentarea analitică a structurii sale, în cazul climatului psihosocial situaţia este cu totul alta: deşi acest concept are o largă circulaţie în psihosociologie, semnificaţia sa este destul de vagă, neexplicită şi cu o puternică încărcătură intuitivă. In literatura de specialitate se utilizează destul de frecvent termenii de climat, atmosferă şi moralul grupului cu o semnificaţie cvasi-echivalentă, ceea ce măreşte şi mai mult ambiguitatea conceptuală şi metodologică ( 48, 103). Trebuie subliniat faptul că este necesară o distincţie clară între climat, atmosferă şi moral, acestea reflectând aspecte psihosociale diferite ale vieţii de grup, aflate însă într-o strânsă legătură. Referitor la climatul psihosocial, literatura de specialitate oferă câteva dintre caracteristicile esenţiale ale fenomenului, acestea putând fi folosite în demersul operaţionalizării conceptului (a) In primul rând, se remarcă caracterul sintetic al climatului, în sensul că reprezintă o rezultantă a unui ansamblu de factori interni şi externi, obiectivi şi subiectivi. în acest sens, I. Czitrom defineşte climatul psihosocial ca "o atitudine colectivă a grupului faţă ' de totalitatea mediului profesional, atitudine determinată de interacţiunea tuturor factorilor obiectivi şi subiectivi (tehnico-materiali, sociali şi psihologici) care acţionează la locul de muncă" . Caracterul sintetic şi global a fost subliniat şi de alţi cercetători, fără a se reuşi evidenţierea unui criteriu general după care se poate stabili în ce măsură un anumit factor participă sau nu la generarea climatului într-un anumit grup . Cercetările noastre nu îndreptăţesc generalizarea de mai sus: dintre toţi factorii care acţionează asupra grupului într-o situaţie dată, numai aceia care au semnificaţie pentru grupul în cauză îndeplinesc rolul de factori determinanţi ai climatului psihosocial; factorii neutri nu intră în această categorie, deşi pot avea un caracter activ, influenţând unele aspecte ale vieţii de grup. (b) O altă caracteristică a climatului psihosocial constă în relativa sa stabilitate şi independenţă în raport cu factorii care l-au generat. Un anumit tip de climat nu se dezvoltă imediat după declanşarea acţiunii unor factori determinanţi, după cum nici nu se modifică foarte uşor în cazul variaţiei sau dispariţiei de scurtă durată a unora dintre aceşti factori. Se poate spune că fenomenul manifestă o anumită inerţie, calitate care face posibilă explicarea funcţiei reglatorii şi compensatorii pe care o îndeplineşte climatul în dinamica microgrupurilor sociale. Faptul că stabilitatea este recunoscută ca o caracteristică a climatului rezultă şi din aceea că majoritatea autorilor definesc acest fenomen ca o "atitudine colectivă" a grupului în raport cu mediul său. După cum se ştie, atitudinea reprezintă o tendinţă dobândită şi relativ stabilă a unui subiect de a reacţiona la o situaţie dată. (c) Climatul psihosocial are un caracter generalizat la nivelul grupului respectiv, chiar dacă atitudinea unora dintre membrii grupului faţă de unele aspecte ale vieţii de grup poate fi diferită. Acest aspect ne determină să definim climatul mai degrabă ca o "dispoziţie" sau o "stare psihică colectivă" decât ca o "atitudinea colectivă", modalitate de definire care implică mari dificultăţi teoretice în analiza şi interpretarea relaţiilor dintre sistemele atitudinale propriu-zise ale membrilor grupului şi climatul psihosocial de grup, care -frecvent-conţine ca elemente generative chiar respectivele sisteme atitudinale. Sintetizând cele expuse mai sus, vom defini climatul psihosocial ca un nivel superior de integrare a factorilor interni şi externi, obiectivi şi subiectivi care au semnificaţie pentru grup şi care generează o dispoziţie psihică relativ stabilă şi generalizată la nivelul membrilor grupului. Factorii care contribuie la formarea climatului pot fi: a) fizico-materiali (condiţiile fizice şi materiale în care grupul îşi desfăşoară activitatea); b) sociali (care ţin de cadrele sociale generale, de caracteristicile sistemelor economice, politice sau juridice care au impact asupra grupului ca întreg, cel mai frecvent prin intermediul mediului instituţional sau organizaţional căruia îi aparţine grupul);c) psihosociali (rezultaţi din interacţiunea membrilor grupului sau dintre aceştia şi alte persoane sau grupuri din exterior); d) psihici (constând din caracteristicile psihoindividuale ale membrilor manifestate în contextul vieţii şi activităţii de grup). Acţiunea acestor factori este cel mai adesea reală, însă poate fi şi numai invocată ca iminentă. In toate cazurile, este necesar ca aceşti factori să capete semnificaţie pentru viaţa de grup pentru a deveni factori generativi ai climatului. Totodată, trebuie să existe circumstanţe relativ stabilizate pe fondul cărora să se dezvolte un anumit climat psihosocial. Atmosfera psihosocială reprezintă aspectele tranzitorii ale climatului: pe fondul aceluiaşi climat - care se păstrează relativ stabil atâta timp cât factorii săi determinanţi nu se modifică în mod esenţial, sau nu capătă altă semnificaţie pentru grup - pot apărea diferite "nuanţe" ale dispoziţiilor afective ale membrilor, legate de anumite circumstanţe sau evenimente aleatorii ivite în viaţa de grup. Astfel, ia naştere o anumită atmosferă, legată nemijlocit de respectivele împrejurări şi care dispare odată cu acestea. Chiar pe fondul unui climat deosebit defavorabil pot apărea momente de disensiune sau conflict, situaţie în care se creează o atmosferă încărcată şi tensionată, care dispare odată cu eliminarea factorului perturbator. Climatul pozitiv constituie în acest caz un factor esenţial care contribuie la rezolvarea sau depăşirea stărilor conflictuale, acesta rămânând în continuare un element stabil şi de fond al vieţii de grup. în acest caz ar fi greşit să se creadă că s-a modificat climatul psihosocial, fiind vorba numai de o dispoziţie afectivă pasageră, legată de atmosfera conjuncturală din cadrul grupului. Trebuie remarcat că persistenţa unor factori disfuncţionali care generează o atmosferă nefavorabilă, poate conduce în ultimă instanţă la modificarea climatului de grup: în acest caz, grupul nu posedă sau nu găseşte modelele comportamentale capabile să conducă la depăşirea situaţiei disfuncţionale, modificarea climatului exprimând ruperea "echilibrului cvasistaţionar" existent în grup înainte de apariţia situaţiei de criză. Moralul exprimă încrederea membrilor în capacitatea grupului de a rezolva la un anumit standard sarcinile şi problemele cu care se confruntă şi de a surmonta dificultăţile ivite în cale. încredere care are o importantă componentă cognitivă şi de experienţă consumată, pe lângă o componentă afectivă, derivată a coeziunii grupale, a climatului psihosocial şi a relaţiilor lider-membri. Factorii determinanţi ai climatului psihosocial, aşa cum au fost identificaţi în urma unor cercetări pe diferite categorii de grupuri, pot fi structuraţi pe şase dimensiuni: dimensiunea socioafectivă, motivaţional-atitudinală, cognitiv-axiologică, instrumental-executivă, proiectiv-anticipativă şi structurală (47, 103). Dimensiunile climatului se află într-un raport de intercondiţionare, fiecare conţinând mai mulţi factori, dintre care cei mai importanţi sunt următorii: (a) Dimensiunea socioafectivă conţine factori care se referă la următoarele aspecte ale vieţii de grup: relaţiile de simpatie, antipatie sau indiferenţă dintre membrii grupului; existenţa subgrupurilor ("clici" sau "bisericuţe") ca urmare a scindării grupului în plan funcţional şi afectiv; gradul de acceptare/inacceptare afectivă a liderului, existenţa unui lider informai şi relaţiile dintre cei doi; adeziunea afectivă a membrilor faţă de grup ca întreg (măsura identificării afective cu grupul). (b) Dimensiunea motivaţional-atitudinală include: tipul de atitudini interpersonale (respect, consideraţie, apreciere etc); atitudinea faţă de grup şi faţă de activitatea pe care o desfăşoară; gradul de congruenţă a intereselor şi trebuinţelor membrilor grupului, compatibilitatea acestora cu obiectivele generale ale grupului; gradul de satisfacţie/insatisfacţie, etc. (c) Dimensiunea cognitiv-axiologică cuprinde aspecte referitoare la: comunicarea interpersonală (indicele de centralitate a reţelei, forma de realizare, indicele de "bilateralitate" etc); gradul de cunoaştere interpersonală; gradul de convergenţă şi compatibilitate a opiniilor, convingerilor şi concepţiilor tematice ale membrilor grupului; gradul de elaborare şi modul de funcţionare a normelor de grup; nivelul de constituire a tradiţiilor şi modelelor comportamental-atitudinale. (d) Dimensiunea instrumental-executivă include factori care reflectă condiţiile şi mijloacele de realizare a sarcinii: natura relaţiilor funcţionale dintre membrii grupului; modul de ierarhizare a funcţiilor în grup; gradul de coparticipare la realizarea sarcinii; spaţiul de iniţiativă şi afirmare personală în plan profesional; stilul de conducere şi competenţa liderului formal; condiţiile obiective în care se desfăşoară activitatea; coordonarea externă a grupului pe linia realizării sarcinii; gradul de "încărcare" a membrilor (solicitarea fizică şi intelectuală); conflictele intra- şi intergrupale generate în contextul activităţii grupului. (e) Dimensiunea structurală reflectă: vârsta medie a membrilor; gradul de omogenitate (statut social, nivel de cultură generală, mediul de provenienţă, vârstă ş.a.); raportul numeric dintre bărbaţi şi femei. (f) Dimensiunea proiectiv-anticipativă se referă la: perspectivele sociale şi profesionale ale grupului şi -implicit- ale membrilor săi; existenţa unor stări de incertitudine privind situaţia viitoare a organizaţiei sau grupului; anticiparea rezultatelor ce pot fi obţinute într-un context problematic; unitatea de yoinţă a membrilor în raport cu obiectivele urmărite (coeziunea funcţională a grupului). Dimensiunea proiectiv-anticipativă reflectă într-un mod semnificativ moralul grupului, care are o influenţă apreciabilă asupra capacităţii de mobilizare a resurselor psihofizice ale membrilor în vederea realizării sarcinilor şi problemelor cu care se confruntă. Determinarea profilului climatului psihosocial de grup. Cercetările experimentale extensive au evidenţiat diferenţe sensibile în ceea ce priveşte ponderea anumitor categorii de factori în producerea climatului de grup. Aceste diferenţe de ponderi sunt determinate de o serie de factori care reflectă: a) tipul grupului (şcolar, de muncă, studenţesc, militar etc); b) gradul de maturizare atins de acesta (timpul scurs de la constituire şi nivelul de integrare reciprocă a membrilor); c) natura sarcinii ce trebuie realizată ş.a. (48,110). în consecinţă, prin determinarea ponderii factorilor determinanţi în cadrul unui anumit grup se poate elabora profilul climatului psihosocial, instrument de mare eficienţă diagnostică şi prognostică privind dinamica proceselor şi fenomenelor de grup. Pentru determinarea profilului de climat s-a folosit următoarea metodă. în prima fază, membrilor unor grupuri de diferite tipuri (şcolare, industriale şi studenţeşti) le-a fost prezentată într-un mod intuitiv noţiunea de climat psihosocial de grup, valoarea generală a acestuia (pozitivă sau negativă) şi faptul că fenomenul este generat de o serie de factori interni şi externi. în a doua fază s-a cerut ca fiecare membru să aprecieze pe o scală cu şapte valori climatul existent în grupul din care fac parte (-3, -2, -l, 0, +1, +2, +3), după care să enumere cauzele care generat respectivul climat; după enumerarea tuturor cauzelor, li s-a cerut să acorde o pondere (de la 1 la 5) fiecărei cauze, după importanţa pe care respectiva cauză a avut-o la generarea climatului aşa cum a fost apreciat anterior. în a treia fază s-a procedat la o analiză de conţinut a răspunsurilor, gruparea lor în cele şase categorii prezentate anterior, şi calcularea ponderii statistice pe care fiecare categorie de factori o are în determinarea climatului în acel grup, precum şi în rândul grupurilor de un anumit tip. Astfel, s -a putut determina atât profilul climatului, specific pentru grupurile şcolare, industriale, studenţeşti, militare ş.a., cât şi profilul climatului unui anumit grup; prin compararea profilului particular al unui grup cu profilul general, specific tipului de grup căruia îi aparţine, s-a putut face o analiză diagnostică de mare fineţe privind gradul de structurare a grupului, existenţa unor disfuncţionalităţi etc. (44; 48). în urma acestor cercetări, s-a constatat că fiecare tip de grup are un profil specific al climatului, dat de ponderea diferitelor categorii de factori determinativi. Astfel, în cadrul grupurilor şcolare ponderea factorilor socioafectivi este relativ mare în determinarea climatului, în cadrul grupurilor studenţeşti dominanta se deplasează în zona factorilor atitudinali şi cognitiv-axiologici, în timp ce în cazul grupurilor industriale ponderea dominantă o deţin factorii instrumental-executivi (v. graficul 7.1). Dacă acceptăm că aceste tipuri de grupuri reprezintă în plan ontogenetic etape progresive şi consecutive în ceea ce priveşte integrarea şi participarea socială a individului, se constată că „maturizarea socială" a grupurilor se exprimă - la acest nivel de analiză - printr-o deplasare a accentului de la factorii afectivi spre cei atitudinali, cognitivi, axiologici, instrumentali şi executivi. Faţă de aceste profiluri tipice, profilul real al unui anumit grup reflectă gradul de maturizare psihosocială a membrilor, dar şi măsura în care grupul s-a constituit ca un sistem centrat pe realizarea sarcinii, pe satisfacerea trebuinţelor personale ale membrilor sau pe probleme ţinând de evoluţia grupului ca întreg. în ceea ce priveşte gradul de constituire a grupurilor, se constată că în cazul colectivelor recent formate, factorii socioafectivi au o pondere mai mare în determinarea climatului, indiferent de tipul grupului, evoluţiile ulterioare conducând la accentuarea ponderii acelor categorii de factori care joacă rolul cel mai important în desfăşurarea activităţilor de grup: a celor cognitiv-axiologici, în cazul grupurilor studenţeşti, sau a celor instrumental-executivi, în cazul celor industriale. Este deosebit de important faptul că prin constituirea climatului psihosocial, cu influenţele sale majore asupra tuturor sistemelor relaţionale, se realizează un mecanism de autocorecţie de tip feed- back. într-adevăr, prin faptul că prin climat se exprimă sintetic calităţile structurale, funcţionale şi umane ale grupului, o tonalitate negativă a acestuia va semnaliza totdeauna existenţa unor disfuncţionalităţi interne sau externe; în consecinţă, se semnalizează implicit existenţa unei probleme, a unei situaţii conflictuale sau a unei inadecvări de orice natură, ceea ce va genera o tensiune în sensul rezolvării acestor situaţii negative. Deci, climatul psihosocial apare ca un indicator sintetic asupra „stării de sănătate" a unui microgrup care acţionează în anumite condiţii sociale. De asemenea, se constată existenţa unor relaţii de cauzalitate circulară între procesele psihosociale de grup, climat şi performanţă. Relaţiile psihosociale necorespunzătoare creează un climat nefavorabil, ambele conducând la performanţe scăzute; fapt ce afectează şi mai mult climatul, respectiv calitatea relaţiilor umane ş.a.m.d.; ruperea cercului vicios este condiţia ieşirii din criză. 5. PSIHOLOGIE ORGANIZATIONALA D. Cristea, Tratat de psihologie socială, Ed. ProTransilvania, Bucureşti, 2001, pag. 279-336. Organizaţiile. 7.1. Organizaţiile ca sisteme psihosociale. Conservarea şi evoluţia sistemelor sociale la toate nivelurile şi în toate compartimentele vieţii comunitare implică existenţa unor structuri funcţionale care, pe de o parte, să obiectiveze imperativele axiologice, normative şi teleologice ale instituţiilor sociale (politice, economice, juridice, religioase, educaţionale, culturale) şi, pe de altă parte, să asigure integrarea şi antrenarea persoanelor şi grupurilor în activităţile care să conducă la realizarea obiectivelor respectivelor instituţii. Aceste funcţii complexe revin organizaţiilor, care sunt forme concrete de interacţiune sistematică a membrilor şi grupurilor unei comunităţi, în vederea realizării obiectivelor generale ale instituţiilor sociale cărora le aparţin, sau ale obiectivelor care derivă din interesele convergente ale membrilor care le compun. 7.1.1. Definire, caracterizare generală, clasificare. Organizaţiile reprezintă una dintre componentele structurale şi funcţionale esenţiale ale sistemelor sociale, prin care se asigură racordarea intereselor sociale generale cu cele ale diferitelor tipuri de grupuri şi persoane. La nivelul organizaţiilor se fixează obiectivele concrete prin care se asigură funcţionarea sistemului social global, dar care corespund şi intereselor membrilor care le compun; aceste interese pot fi materiale sau spirituale, directe sau indirecte, explicite sau implicite, imediate sau de perspectivă, de natură economică, politică, educaţională, morală, religioasă, culturală, de apărare etc. Totodată, la nivelul respectivelor organizaţii se elaborează strategiile care să asigure realizarea obiectivelor, sistemele de planificare, coordonare şi control ale activităţilor desfăşurate, normele care reglează interacţiunile dintre membri şi statutul acestora, criteriile de eficienţă şi modelele care întruchipează valorile promovate de organizaţie. Conceptul de organizaţie poate fi abordat şi definit din mai multe perspective cu sensuri complementare, acestea fiind totodată şi direcţiile principale de abordare a oricărui sistem social: a) dimensiunea logic-principială, care relevă regulile de raţionalitate care fundamentează activităţile sistematice ale colectivităţilor umane; b) dimensiunea funcţional-procesuală, care reflectă dinamica desfăşurării în timp a sistemului de interacţiuni prin intermediul cărora organizaţiile se formează, se dezvoltă şi se manifestă activ în viaţa socială; c) dimensiunea structural-obiectuală, care exprimă sistemul concret şi stabil de interacţiuni dintre elemente ansamblului (persoane, grupuri). (a) O primă dimensiune a fenomenului organizaţional constă dintr-un set de teorii, principii, norme, modele şi reguli care fundamentează din punct de vedere logic şi formal constituirea şi funcţionarea organizaţiilor. Pe baza acestor principii de raţionalitate (sau principii organizaţionale - într-o altă terminologie) oamenii interacţionează într-un mod sistematic şi coerent, realizând fixarea, planificarea, coordonarea şi finalizarea activităţilor care să le asigure existenţa materială şi spirituală, individuală şi colectivă, în termeni de necesităţi actuale sau de perspectivă. Cadrele formal-principiale ale unei organizaţii sunt formulate totdeauna în mod explicit sub formă de statute, regulamente, norme de funcţionare ş.a., acceptate expres de membrii acesteia; acceptarea principiilor şi normelor organizaţionale este o condiţie de fond a integrării şi participării la viaţa şi activităţile aferente unei organizaţii, încălcarea acestor reglementări atrăgând sancţiuni directe sau indirecte. Principiile generale care fundamentează desfăşurarea activităţilor de organizare şi a celor de realizare eficientă a obiectivelor constitutive tind să se structureze ca un domeniu autonom de cunoaştere, acela al praxiologiei organizaţionale. (b) Pe o dimensiune complementară, organizaţiile pot fi înţelese ca procese psihosociale desfăşurate după anumite principii de raţionalitate prin care se iniţiază, se structurează şi se reglează relaţiile funcţionale dintre membrii unor grupuri, în scopul realizării eficiente a unor obiective comune, devenite obiective ale organizaţiei. Desfăşurarea procesuală a interacţiunilor pe baza unor reglementări explicite constituie conţinutul activităţilor de organizare, prin care se vor configura atât „obiectele sociale" numite organizaţii, cât şi activităţile de fond prin care acestea îşi vor îndeplini obiectivele constitutive, adică acelea care sunt raţiunea lor de a fi. Organizarea ca proces reprezintă atât factorul generativ al oricărei structuri organizaţionale, cât şi condiţia necesară pentru funcţionarea acesteia. (c) Din perspectivă structural-materială, organizaţiile sunt „obiecte sociale", adică subsisteme sociale concrete, compuse dintre-un număr de membri şi grupuri care interacţionează sistematic după anumite reguli, în vederea realizării în comun a unor obiective specifice, care sunt raţiunea lor de a fi. Din această perspectivă, sistemul social global este compus dintr-un număr de organizaţii prin intermediul cărora se desfăşoară activităţile de îndeplinire a obiectivelor sociale generale, precum şi a celor specifice unor grupuri sau categorii sociale, în acest context, viaţa socială apare ca rezultat al interacţiunii dinamice dintre persoane, grupuri, organizaţiile şi instituţii, interacţiuni care capătă o formă concretă de orientare programatică spre realizarea unor obiective la nivelul diferitelor tipuri de organizaţii: economice, politice, juridice, educaţionale, culturale, religioase, sportive, militare, profesionale, de agrement ş.a. De cele mai multe ori, organizaţiile obiectivează imperativele instituţiilor sociale la nivelul activităţilor concrete, fără a se confunda însă cu acestea. Astfel, esenţa instituţiilor sociale este dată de un sistem de valori, norme, reguli şi modele socio-culturale care reglementează principial diferitele aspecte generale ale vieţii sociale; cea a organizaţiilor rezidă într-un sistem relaţional formal, determinat într-un anumit spaţiu socio-istoric, prin care se vizează realizarea unor obiective concrete; în cazul microgrupurilor accentul este pus pe dimensiunea psihologică a unui sistem de relaţii interpersonale prin care persoanele se racordează la problematica macrosocială. Din acest punct de vedere, organizaţiile reprezintă un nivel superior de integrare socială, prin care se asigură realizarea unor obiective fundamentale ale existenţei umane: producerea bunurilor materiale şi spirituale necesare existenţei, asigurarea educaţiei noilor generaţii, protecţia individului şi a comunităţii, promovarea unor ideologii laice sau religioase etc. Abordate ca obiecte concrete ale existenţei sociale, organizaţiile ne apar ca un ansamblu de persoane care interacţionează sistematic, pe baza unor reguli concrete care să asigure eficienţa activităţii comune de atingere a obiectivelor propuse. în esenţă, orice organizaţie constituie un sistem structurat şi planificat de interacţiuni interpersonale şi intergrupale care să asigure desfăşurarea eficientă a unor activităţi, respectiv atingerea unor obiective explicit formulate (25, 397; 220; 228) Desfăşurarea curentă a vieţii sociale presupune integrarea şi participarea fiecărei persoane, cvasi-simultan sau succesiv, la o serie de organizaţii, ale căror obiective pot fi: complementare, conjunctive sau disjunctive; compatibile în diferite grade sau incompatibile; de natură materială (economice - de pildă) sau spirituală (ideologice, artistice, religioase ş.a.). în ceea ce priveşte modul de organizare internă, structurarea poate fi preponderent pe orizontală (ca în cazul organizaţiilor civice, ecologice sau profesionale), sau pe verticală (ca în situaţia organizaţiilor militare, statale, informaţionale ş.a.). Pe de altă parte, reglementările interne pot fi foarte stricte, cu sancţiuni drastice în eventualitatea încălcării lor (cazul organizaţiilor militare, de exemplu), sau laxe, fără repercusiuni grave pentru devianţi (ca în cazul unor organizaţii civice, umanitare sau de sprijin reciproc). Astfel, orice întreprindere industrială este o organizaţie care are ca obiectiv producerea unor bunuri materiale, pe baza unui anumit proces tehnologic. Acest fapt presupune o anumită schemă de structurare a poziţiilor, atribuţiilor şi funcţiilor angajaţilor (organigrama întreprinderii), precum şi reglementări interne în care se prevăd norme de comportament, îndatoriri, drepturi, sancţiuni, recompense etc. Aceste reglementări au un caracter detaliat, însă privesc numai un segment determinat din viaţa membrilor (timpul petrecut în întreprindere). în afara respectivului cadru acţionează de regulă reglementări aparţinând altor organizaţii (a celor politice sau religioase, de pildă) sau, la nivelul cel mai general, ale statului. în acest context, statul poate fi interpretat ca o organizaţie desfăşurată la nivelul unei naţiuni, adică al unei comunităţi definită pe baza anumitor criterii de unitate teritorială, culturală şi de limbă; în acest caz reglementările formale (sistemul de legi) au un caracter foarte general, însă vizează relativ toate aspectele vieţii social-economice, cultural-educaţionale şi de apărare-dezvoltare ale comunităţii (naţiunii) respective. în prezent asistăm la apariţia şi dezvoltarea unor organizaţii cu caracter supranaţional şi suprastatal, în care formularea obiectivelor şi strategiilor de acţiune se bazează pe alte principii organizaţionale decât cele care au stat la baza statului tradiţional; aceste principii sunt formulate în termeni de suveranitate limitată, globalizare, interdependenţă economică şi culturală ş.a. în acest plan, exemplele cele mai elocvente sunt cele oferite de organizaţiile UE , OSCE, NATO ş.a., dar şi organizaţii mai vechi, unele cu un caracter semiocult, ca în cazul lojilor masonice internaţionale sau a marilor corporaţii economice suprastatale, controlate de un număr redus de persoane. Participarea la viaţa unor organizaţii cu obiective, structuri şi normativităţi atât de diferite poate genera anumite probleme de ordin psihosocial, mai ales când există incompatibilităţi la nivelul valorilor promovate în plan organizaţional. De exemplu, integrarea unui tânăr într-o organizaţie militară, chiar pe o perioadă limitată, în contextul antrenării sale în organizaţii laice sau religioase care promovează nonviolenţa poate determina apariţia unor conflicte de conştiinţă sau drame existenţiale, greu de depăşit în condiţii obişnuite. Caracterizarea organizaţiilor. Din cele expuse anterior, rezultă că organizaţiile sunt sisteme psihosociale care au anumite caracteristici şi trăsături comune, indiferent de natura lor. Astfel: (a) Sunt ansambluri umane construite, în care se desfăşoară interacţiuni sistematice şi ordonate, pe baza unui model interacţional explicit (schema de organizare sau organigrama). (b) Au obiective explicit formulate, la care aderă toţi membrii organizaţiei, acestea având un rol constitutiv şi de legitimare atât pentru procesul de structurare internă, cât şi pentru activitatea organizatorică aferentă realizării respectivelor sarcini. (c) Dezvoltă o structură internă care reflectă poziţiile, ierarhiile şi relaţiile funcţionale dintre acestea (organigrama, care poate fi anterioară constituirii organizaţiei, sau poate rezulta ca urmare a desfăşurării în timp a interacţiunilor funcţionale şi a activităţilor specifice). (d) Prezintă o diferenţiere internă a poziţiilor, funcţiilor, atribuţiilor, rolurilor şi activităţilor prin care se realizează diferitele componente ale obiectivului comun; diferenţierea se manifestă atât pe orizontală, în raporturile de coordonare a părţilor, cât şi pe verticală, în raporturile de subordonare. e) Manifestă o dinamică structurală şi funcţională, în strânsă legătură cu gradul de realizare a obiectivelor constitutive, a evoluţiei raporturilor interpersonale interne şi a raporturilor cu mediul social extern. (f) Posedă anumite grade de libertate în raport cu stările pe care le poate adopta, atât în plan intern cât şi extern (autonomie organizaţională). (g) Păstrează raporturi dinamice cu mediul extern (instituţii, alte organizaţii, grupuri sau persoane), pe fondul unei autonomii organizatorice şi funcţionale relative. (h) Dezvoltă multiple mecanisme de autoreglare internă şi externă, ceea ce le conferă calitatea de sisteme cibernetice adaptative. Caracteristicile mai sus enumerate constituie totodată direcţii teoretice şi experimentale de abordare şi analiză a organizaţiilor; operaţionalizarea progresivă a conceptelor prezentate poate conduce implicit la elaborarea unei strategii generale de optimizare a structurilor şi activităţilor organizaţionale, cu efecte pozitive asupra întregii vieţi sociale. Clasificarea organizaţiilor. Extrema varietate a tipurilor de organizaţii face relativ dificilă clasificarea acestora în categorii distincte. De cele mai multe ori, cazurile reale vor avea un caracter mixt sau intermediar; categoriile de mai jos vor constitui mai degrabă nişte repere generale care vor facilita analizele de caz, singurele care vor putea evidenţia profilul psihosocial real al oricărei structuri organizatorice. Criteriile de clasificare folosite în continuare au fost astfel alese încât să asigure o bază operaţională pentru asemenea abordări cazuistice. (1) După natura obiectivului urmărit, organizaţiile pot fi: economice (întreprinderi industriale şi comerciale); financiare (bănci, fonduri mutuale sau de investiţii); politice (partide, grupuri ideologice militante); religioase (Biserica naţională, sectele religioase); culturale (uniuni artistice, teatre, asociaţii de promovare a valorilor culturale); educaţionale (sistemul de şcoli, universităţi); militare (armata, poliţia, gărzi naţionale, grupuri paramilitare); juridice (judecătorii, tribunale); umanitare; sportive; civice; administrative etc. (2) în funcţie de gradul de structurare internă şi de modul cum se realizează aceasta, organizaţiile pot fi formale sau informale. Cele formale au un înalt grad de structurare, pe baza unor reglementări stricte provenite de la o instanţă superioară, sau elaborate de chiar organizatorii sistemului. Obiectivele, poziţiile, funcţiile, îndatoririle şi drepturile membrilor sunt clar stabilite, existând puţine grade de libertate în desfăşurarea activităţilor şi relaţiilor intra şi inter-organizaţionale. Organizaţiile militare, cele politice sau juridice sunt ilustrative pentru această categorie. Organizaţiile informale au un grad redus de structurare, raporturile şi activităţile spontane prevalând asupra celor reglementate. Flexibilitatea relaţiilor interne şi externe este mult mai mare, existând mai multe grade de libertate în evoluţia sistemului, fără ca aceasta să însemne lipsa unei normativităţi care să regleze diferitele aspecte ale activităţii şi vieţii de organizaţie. Este cazul organizaţiilor umanitariste, de sprijin reciproc sau de loisir. între dimensiunea formală şi cea informală există relaţii dialectice de complementaritate: orice sistem formal dezvoltă o componentă informală la nivelul relaţiilor interpersonale, în timp ce sistemele preponderent informale tind să-şi accentueze cu timpul dimensiunile formale. (3) După direcţia de structurare a raporturile funcţionale dintre membri, organizaţiile pot fi cu o structură orizontală sau verticală. Primele dezvoltă preponderent raporturi de coordonare reciprocă (organizaţiile civice - de pildă), în timp ce cele de al doilea au structuri ierarhice piramidale, în care fiecare nivel este subordonat funcţional celui superior (ca în cazul structurilor administrative economice sau militare). (4) în funcţie de relaţiile cu mediul social extern, organizaţiile pot fi închise sau deschise. în primul caz obiectivele, reglementările şi normele de funcţionare sunt elaborate exclusiv în perimetrul organizaţiei respective, selectarea şi adeziunea membrilor fiind controlată din interior (serviciile de informaţii, de pildă). în al doilea caz adeziunea membrilor este liberă, depinzând în cea mai mare măsură de propria lor iniţiativă, pe fondul unor obiective şi reglementări care derivă dintr-un spaţiu social mai larg decât cel strict organizaţional (organizaţiile civice, de exemplu). în mod practic, nu există organizaţii absolut închise sau deschise, putându-se vorbi numai de un anumit grad de deschidere. (5) După durata de funcţionare, organizaţiile pot fi: temporare , a căror existenţă este legată de un anumit proiect, care odată realizat implică automat desfiinţarea respectivei structuri (cazul Fondului Proprietăţii de Stat); permanente, care nu au inclus în proiectul de înfiinţare un anumit termen de funcţionare (statul, partidele politice, sectele religioase ş.a.). (6) După gradul de transparenţă în ceea ce priveşte obiectivele şi normele de funcţionare, organizaţiile pot fi transparente (organizaţiile administrative sau cele civice, de exemplu), semitransparente (serviciile de informaţii, unele secte religioase) sau oculte, (Masoneria, de pildă). (7) în funcţie de temeiurile pentru care oamenii acceptă legitimitatea autorităţii în cadrul diferitelor sisteme sociale, M. Weber identifică trei tipuri fundamentale de organizaţii: a) organizaţia orientată pe lider, în care exercitarea autorităţii se bazează pe calităţile personale ale liderului (trăsături deosebite ale personalităţii sale, carismă, inteligenţă socială, intuiţie, capacitatea de decizie spontană, experienţă ş.a.); b) organizaţia patriarhală, în care autoritatea este acceptată în virtutea tradiţiei şi datinilor unanim acceptate de membrii unei colectivităţi (rangul, poziţia socială, relaţiile de rudenie şi cutuma sunt criteriile pe baza cărora se instituie sistemul de autoritate organizaţională); c) organizaţia birocratică, bazată pe un sistem de autoritate raţional-legală în care regulile, normele şi criteriile de funcţionare sunt riguros şi explicit formulate, vizând prioritar eficienţa activităţii într-un cadru social determinat şi legiferat prin norme specifice de funcţionare. (8) Mai pot fi folosite şi alte criterii cum sunt: relaţia de dependenţă faţă de alte structuri organizatorice (organizaţii autonome sau dependente ); raportul cu sistemul legislativ al ţării unde funcţionează (organizaţii legale sau ilegale); gradul de mărime {mici, până la 100 de membri; mijlocii, între 100 şi 1000 membri; mari, peste 1000 de membri); poziţia în cadrul unui ansamblu organizaţional {primare, sau „de bază"; secundare, sau supraordonate) etc. Identificarea tipului de organizaţie prezintă o importanţă deosebită în desfăşurarea unor studii de caz, în măsura în care fenomenologia psihosocială subiacentă funcţionării acestor sisteme este puternic influenţată de caracteristicile care derivă dintr-o anumită tipologie. 7.1.2. Concepţii teoretice privind natura organizaţiilor. Problematica organizaţiilor, mai ales în ceea ce priveşte natura, structura, funcţiile şi fenomenologia psihosocială subiacentă, poate fi abordată numai dintr-o perspectivă interdisciplinară, constituind un interes major pentru multe ştiinţe umaniste actuale: psihologia socială, politologia, sociologia, economia politică, ştiinţele administrative ş.a. Astfel, psihosociologia organizaţională se constituie ca o ştiinţă cu caracter interdisciplinar, care studiază cu instrumente teoretice şi experimentale complementare întreaga problematică a organizaţiilor sociale, indiferent de natura acestora. Toate dezvoltările teoretice în acest perimetru sunt condiţionate de câteva teme centrale, de a căror rezolvare va depinde în mod semnificativ întreaga practică organizaţională şi anume: natura comportamentului uman, rolul raţionalităţii şi a motivaţiei în structurarea comportamentului organizaţional şi influenţa pe care mediul organizaţional o exercită în plan psihoindividual şi psihosocial. Teoriile raţionalităţii omnisciente. într-o concepţie clasică asupra organizaţiilor, dezvoltată în special de şcoala anglo-saxonă ( Taylor, Gulick, Fayol ş.a. ), comportamentul uman într-un cadru organizaţional este considerat strict raţional, urmărind consecvent, pe criterii riguros logice, optimizarea câştigurilor materiale. Omul este văzut în primul rând ca homo economicus. Premisele fundamentale ale acestei concepţii sunt următoarele: a) membrii organizaţiilor deţin toate informaţiile necesare şi posedă o capacitate nelimitată de prelucrare a lor; b) caută soluţiile optime, printr-o selecţie logică a opţiunilor posibile; c) au o idee precisă asupra preferinţelor (motivaţiilor) lor; considerate ca fiind clare, stabile, coerente şi ierarhizate (25, 403).- O asemenea viziune asupra comportamentului organizaţional a stat la baza concepţiei tayloriste asupra întreprinderilor industriale, în care maximizarea performanţelor - şi deci a câştigurilor - era obţinută printr-o accentuată diviziune a muncii", corelată cu o structurare funcţională a relaţiilor pe criterii de strictă raţionalitate. în faza dezvoltării intensive a industrialismului, această concepţie a contribuit semnificativ la impunerea unei viziuni coerente asupra organizaţiilor economico-productive. Ulterior, pornind de la această viziune teoretică asupra organizaţiilor, au fost formulate o serie de principii organizatorice care să conducă la o eficienţă maximă în realizarea obiectivelor propuse. Astfel, în concepţia lui Fr.W. Taylor, aceste principii trebuie să fundamenteze întreaga activitate a organizaţiilor economico-industriale, putând fi formulate astfel: 1) diviziunea riguroasă a muncii, atât la nivelul conducerii cât şi la acela al personalului de execuţie; 2) analiza tehnometrică a activităţilor, implicând studiul mişcărilor, înregistrarea timpilor necesari efectuării acestora şi proiectarea modalităţilor optime de realizare; 3) selecţia ştiinţifică a personalului, paralel cu un proces continuu de instruire şi formare profesională pe locuri de muncă strict determinate; 4) stimularea psihologică a personalului în vederea „apropierii" acestuia de principiile ştiinţifice de organizare a activităţii (consideraţie şi amabilitate faţă de personal, exprimarea liberă a opiniilor, recompense în funcţie de performanţe etc). Continuând şi dezvoltând concepţia tayloristă asupra organizaţiilor, H. Fayol formulează principiile organizării conducerii în raport cu anumite criterii: diviziunea muncii, disciplină, realizarea unităţii de comandă şi a celei de direcţie, subordonarea interesului individual celui general, raportul dintre centralizare şi descentralizare, motivarea personalului prin remunerare, asigurarea stabilităţii personalului, respectarea regulilor de echitate, stimularea iniţiativei individuale, dezvoltarea coeziunii interne, ş.a. Numeroase observaţii empirice vin să amendeze această concepţie asupra raţionalităţii omnisciente care ar fundamenta univoc comportamentul organizaţional. Astfel, după cum remarcau March şi Simon, orice alegere este limitată de două mari constrângeri: a) informaţia unui decident este cel mai adesea incompletă şi prelucrată fragmentar, din lipsă de timp, carenţe de gândire sau de imaginaţie, presiunea împrejurărilor etc; b) optimizarea soluţiilor nu este posibilă datorită complexităţii situaţiilor concrete şi multitudinii analizelor pe care le presupune acest fapt, corelativ cu limitele operaţionale ale intelectului uman. în acest context, decidentul optează pentru o soluţie acceptabilă pentru un anumit context, soluţie fundamentată pe o raţionalitate limitată. însă, după cum se observă, această corecţie conceptuală nu afectează în mod sensibil teza motivaţiei unidimensionale a comportamentului organizaţional: optimizarea eficienţei economice, respectiv maximizarea câştigului material, prin intermediul unor decizii în a căror fundamentare raţiunea, mai mult sau mai puţin limitată, deţine rolul principal. Cercetările şi acţiunile experimentale impun însă o nouă abordare a noţiunii de motivaţie în context organizaţional. Una dintre cele mai celebre cercetări de acest gen, prin care s-a evidenţiat complexitatea comportamentului uman şi a suporturilor motivaţionale ale acestuia, a fost desfăşurată de către G.E. Mayo şi F. Roethlisberger în cadrul uzinelor de aparatură electrică „Western Electric" de la Hawthorne (25,401; 220, 41). Obiectivul iniţial al cercetării a constat în determinarea influenţei unor factori materiali (condiţiile de iluminare) asupra productivităţii muncitorilor, ipotezele de bază derivând din concepţia clasică asupra raţionalităţii comportamentului organizaţional. însă, rezultatele obţinute au contrazis în mod flagrant aceste ipoteze, impunând o redirecţionare a cercetărilor. în consecinţă, în faza a doua a cercetărilor, în cadrul unui atelier de asamblare s-au introdus în studiu o serie de noi variabile legate de participarea muncitorilor la actul de decizie privind organizarea activităţii, timpul de odihnă, condiţiile de remunerare ş.a; restul atelierelor a constituit grupul martor. S-a înregistrat influenţa acestor factori asupra productivităţii, climatului psihosocial, relaţiilor interpersonale, gradului de motivare şi de satisfacţie personală, gradul de conflictualitate ş.a., rezultatele fiind comparate cu cele obţinute în cadrul atelierelor care lucrau după modelul tradiţional (grupurile martor). O primă concluzie a acestor constatări evidenţiază existenţa unei motivaţii complexe, preponderent de ordin psihosocial, care influenţa direct productivitatea muncii. Factorii socioafectivi, cei de relaţionare şi recunoaştere socială s-au dovedit mai importanţi chiar decât cei legaţi de câştigul material în determinarea comportamentului organizaţional. în consecinţă, modelul tradiţional care fundamenta funcţionarea organizaţiilor a trebuit să fie puternic amendat, prin luarea în considerare a unui sistem motivaţional multidimensional, dinamic şi complex, care intervine nemijlocit în structurarea comportamentului şi desfăşurarea activităţii performanţiale. Creşterea productivităţii nu este legată univoc de remuneraţie, sentimentele şi atitudinile membrilor având o importanţă considerabilă în constituirea sistemului motivaţional individual şi de grup. O a doua concluzie se referă la necesitatea luării în considerare a grupurilor, şi nu a membrilor izolaţi. în condiţiile activităţii în comun intervine o complexă fenomenologie psihosocială care determină apariţia unei entităţi funcţionale noi: microgrupul social. Apar sentimente, atitudini şi motivaţii de grup, cu o structură mult mai complexă, care nu reprezintă expresia însumării respectivilor factori individuali; este vorba de o sinteză şi o restructurare a acestora, pe coordonate psihoindividuale şi psihosociale noi. Teoriile motivaţionale. Rezultatele neaşteptate (pentru acea vreme) ale experimentului de la Hawthorne au determinat apariţia unei noi direcţii teoretice în abordarea problematicii organizaţiilor, în care accentul a fost deplasat asupra relaţiilor umane dintre membri şi asupra motivaţiei complexe a acestora. Integrând tezele teoriei motivaţionale a lui Maslow, noua orientare consideră că organizaţiile constituie cadrul general şi necesar în care pot si sunt satisfăcute o serie de trebuinţe psihologice fundamentale, dintre care cele mai multe au un accentuat caracter psiho-relaţional: nevoia de afiliere şi integrare socială, nevoia de recunoaştere, de prestigiu şi de participare la decizii, nevoia de comunicare pozitivă ş.a. în cadrul acestui complex sistem motivaţional, trebuinţele materiale nu reprezintă decât unul dintre elemente, important - fără îndoială, dar a cărui semnificaţie psihologică este determinată în mare măsură de gradul şi modul de satisfacere a celorlalte trebuinţe menţionate mai sus. Astfel, conceptul clasic al lui homo economicus, motivat unidimensional de interese materiale este înlocuit cu acela de om complex, motivat multidimensional, în care contextul relaţional oferit de organizaţie şi climatul psihosocial interior resemnifîcă toate aspectele vieţii şi activităţii din cadrul acesteia. Noua orientare teoretică, fundamentată de o serie de cercetători care au preluat sugestiile studiilor lui Mayo (Argyris, McGregor, Likert, Crozier ş.a.), a cunoscut apogeul în perioada anilor '60, cu rezultate deosebite în optimizarea raporturilor umane din cadrul organizaţiilor, a eficientizării actului de conducere sau a atenuării stărilor conflictuale. Insă, după cum remarca E. Friedberg , dacă în planul activităţilor practice de optimizare a performanţelor organizaţiilor s-au obţinut rezultate deosebite, în plan conceptual rezultatele au fost dezamăgitoare, datorită psihologizării excesive a unei realităţi care s-a dovedit mult mai complexă. Astfel, din perspectiva acestei concepţii, nu se putea explica faptul că, în anumite situaţii, deşi se asigurau condiţii optime de confort psihic şi satisfacţii materiale, eficienţa nu urma aceeaşi linie, putând chiar să scadă semnificativ, ceea ce sugerează prezenţa şi a altor factori, ignoraţi până atunci. Abordările psihologice ale organizaţiilor şi-au dovedit limitele în explicarea unor fenomene complexe din cadrul acestora: atenuarea forţei motivaţionale a unor factori pentru a căror satisfacere s- au întrunit toate condiţiile, apariţia, evoluţia şi rezolvarea conflictelor intra- şi inter-organizaţionale, reformularea obiectivelor organizaţiilor fără o legătură vizibilă cu structurile motivaţionale individuale şi de grup, constituirea şi evoluţia sistemelor de putere, control şi decizie din cadrul organizaţiilor etc. Aceste carenţe explicative au impus noi abordări teoretice şi experimentale, pe care le vom prezenta în continuare. Teoriile psihosociologice. Primele concepţii teoretice asupra organizaţiilor considerau aceste structuri sociale ca având un caracter coerent, raţional şi puternic integrator în raport cu membrii săi. Agregarea şi coordonarea comportamentelor membrilor se făcea într-o strictă concordanţă cu scopurile organizaţiei, predeterminate şi stabile pe termen lung. într-o asemenea viziune instrumentală, integrarea la nivelul organizaţiei era asigurată prin scopurile sale raţionale şi precis delimitate, opţiunile membrilor manifestându-se cel mult în ceea ce priveşte strategiile particulare folosite în desfăşurarea unor activităţi şi în modul cum reuşeau să-şi satisfacă trebuinţele particulare şi de grup pe fondul unei activităţi coerente, orientată univoc pe criterii raţionale şi nonconflictuale. într-o a doua etapă, evidenţierea influenţei factorilor motivaţionali şi relaţionali asupra desfăşurării activităţii, precum şi a posibilelor disfuncţionalităţi pe care aceştia le pot induce în coerenţa şi raţionalitatea ansamblului organizaţional a constituit o primă mutaţie majoră în modul de înţelegere a dinamicii acestor sisteme. într-o a treia etapă a evoluţiei teoretice, o serie de cercetători au evidenţiat caracterul contradictoriu al coerenţei interioare a organizaţiilor, conflictualitatea potenţială dintre obiectivele generale şi cele particulare sau de grup, precum şi dinamica pe care o suportă chiar scopurile constitutive ale organizaţiilor, pe tot parcursul constituirii şi funcţionării acestora (25,402). Fără să aibă un caracter unitar, teoriile din această ultimă categorie prezintă câteva trăsături comune: a) relativizează coerenţa interioară a organizaţiilor şi importanţa obiectivelor formale asupra integrării membrilor săi; b) evidenţiază multitudinea factorilor motivaţionali individuali, de grup şi socioculturali care acţionează cel mai adesea contradictoriu asupra desfăşurării activităţilor şi vieţii organizaţiilor, influenţând astfel realizarea obiectivelor constitutive; c) relevă existenţa unei game largi de factori psihosociali care acţionează la nivelul organizaţiilor (disonanţa cognitivă, schimburile sociale, conflictualitatea ca stare potenţială, influenţa informatului asupra formalului, climatul social şi economic extraorganizaţional etc); d) accentuează importanţa raporturilor interumane pozitive şi a coezivităţii grupurilor care compun organizaţiile (ipostaziază importanţa relaţiilor suportive în condiţionarea performanţei); e) consideră organizaţiile ca sisteme dinamice complexe, implicând numeroase mecanisme de autoreglare internă şi externă, considerate a fi preponderent de natură psihologică şi psihosocială. Din această perspectivă teoretică, organizaţiile trebuie interpretate ca sisteme neunivoce, în care fenomenologia psihosocială subiacentă funcţionării acestora este uneori mai importantă decât valoarea structurantă a obiectivelor formale, cu valoare iniţial constitutivă. Imperativele funcţionale de supravieţuire şi adaptare la un mediu social dinamic şi fluid, crearea unui adevărat univers de schimburi sociale şi interese conflictuale, apariţia diferitelor tipuri de raţionalităţi neconvergente, dezvoltarea unor acţiuni şi strategii de preluare şi exercitare a puterii de către persoane şi grupuri, apariţia unor tendinţe de autonomizare a unor compartimente funcţionale, manifestarea unor raporturi concurenţiale sau virtual-conflictuale cu alte organizaţii ş.m.a., fac din organizaţii universuri psihosociale mult mai complexe decât sugerau teoriile raţioanalităţii sau ale motivaţiei lineare. Pornind de la aceste constatări, Cohen apreciază că organizaţiile prezintă numeroase trăsături de „anarhii organizate", ceea ce sugerează netransparenţa în raport cu obiectivele urmărite în mod explicit sau latent, conflictualitatea virtuală dintre elementele componente, dezvoltarea unor relaţii de schimb social, de putere şi de influenţă, imprevizibile din perspectiva obiectivelor formale sau declarate ale unei organizaţii. O asemenea viziune teoretică asupra organizaţiilor integrează elemente importante din teoria schimbului (Kelly, Thibaut, Emerson ş.a.), a disonanţei cognitive (Festinger), a conflictualităţii virtuale din cadrul sistemelor sociale (Burns, Georgiou, Zan) sau -mai recent - din teoria sistemelor cu legături slabe şi teoria jocurilor, în care evoluţiile au un caracter neliniar, emergent, conflictual şi imprevizibil. Organizaţiile nu mai pot fi înţelese ca sisteme transparente şi univoce în raport cu obiectivele declarate ale funcţionării lor: organizaţiile, dar şi obiectivele iniţiale pot căpăta atribute noi, se pot restructura sau reorienta, ca rezultat nemijlocit al chiar funcţionării lor şi al relaţionalii dinamice cu mediul natural şi social. Sintetizând aceste noi caracteristici, organizaţiile au fost definite de Crozier şi Friedberg ca o reţea structurată pe raporturi de putere şi de dependenţă, prin care persoanele sau grupurile negociază schimbul de comportamente de care are nevoie fiecare pentru apărarea intereselor şi pentru a-şi duce la îndeplinire sarcinile şi obiectivele, indiferent de cât de vagi sau intuitive ar fi acestea. Teoriile sistemice şi sociologice. Complementar orientărilor centrate pe relaţiile interpersonale şi de grup, sau pe dimensiunea motivaţională a comportamentelor organizaţionale, au început să fie dezvoltate şi abordări în care accentul era pus asupra aspectelor sociologice şi macrosistemice ale organizaţiilor. Astfel, s-a constatat că eficienţa activităţilor din cadrul organizaţiilor este condiţionată în mod semnificativ şi de o serie de alţi factori cu caracter sistemic: relaţiile interorganizaţionale; relaţiile organizaţie-mediul natural şi sociocultural; raporturile dintre natura activităţilor interne şi a obiectivelor urmărite , pe de o parte, şi tehnologiile folosite, pe de altă parte; structura internă a organizaţiilor; distribuţia fluxurilor informaţionale; condiţionările economice, politice, juridice şi culturale asupra structurii şi dinamicii organizaţionale ş.a. Aceste noi condiţionări, relevate prin numeroase cercetări experimentale şi observaţii practice impun o nouă viziune asupra naturii organizaţiilor şi asupra mecanismelor psihosociale care le asigură funcţionarea şi dezvoltarea. Printre cei mai importanţi promotori ai acestei orientări amintim: J. Woodward, Ph. Selznick, T. Burns, J.D. Thomson, G.M. Stalker, J.B. Ritchie, P. Lawrence, J. Lorsch ş.a. (220, 63). Sintetizând cele expuse mai sus, orientările sociologice evidenţiază o nouă dimensiune a fenomenelor organizaţionale, în care nivelul dezvoltării tehnologice, relaţiile cu mediul extern şi coerenţa structurilor interne se. află într-o strânsă interdependenţă, evidenţiindu-se astfel caracterul sistemic, complex şi deschis al organizaţiilor. Interacţiunea dintre aceste categorii de factori determină profilul real al unei organizaţii şi dinamica acesteia. Pe baza acestor orientări teoretice complementare, organizaţiile ne apar ca unele dintre cele mai complexe sisteme sociale, a căror abordare trebuie să aibă în mod necesar un caracter interdisciplinar şi multidimensional (v. schema 7.1.). Dimensiunile psihologice, psihosociologice şi sociologice, cele structurale şi funcţionale, tehnologice şi informaţionale, sau cele care ţin de relaţiile cu mediul şi cu alte sisteme sociale interacţionează în mod necesar, din configurarea acestor influenţe rezultând profilul care particularizează o anumită organizaţie. Strategiile de optimizare a activităţii organizaţiilor trebuie să pornească de la evidenţierea acestor influenţe specific configurate, neexistând soluţii valabile pentru toate situaţiile şi pentru toate tipurile de organizaţii. Prin evidenţierea acestor multiple conexiuni, abordarea inter- şi multidisciplinară a problematicii organizaţionale se impune cu necesitate. în prezent, fără să existe o teorie unitară asupra organizaţiilor, această viziune sistemic-interacţionistă se impune tot mai puternic, constituind baza celor mai recente cercetări în acest domeniu al ştiinţelor sociale, cu aplicaţii practice imediate în diferite domenii de activitate. 7.1.3. Funcţiile psihosociale ale organizaţiilor. Funcţionarea sistemului social global presupune interacţiunea dinamică dintre componentele sale (instituţii, organizaţii, grupuri şi persoane), pe fondul unei diferenţieri structurale şi funcţionale a acestora. Astfel, în timp ce la nivelul instituţiilor se obiectivează experienţa social-istorică a comunităţii, sub formă de valori, principii, norme şi modele generale de acţiune, organizaţiile operaţionalizează aceste elemente cu caracter general, sub forma unor obiective particulare, strategii de acţiune concretă şi modele de relaţionare interpersonală, intragrupală şi intergrupală, astfel încât problematica generală a unei comunităţi, cu inevitabilul său caracter abstract şi impersonal, să se racordeze la problematica psihologică şi psihosocială a grupurilor şi persoanelor care evoluează într-un spaţiu natural şi social concret. Particularităţile şi evoluţiile unor situaţii psihosociale concrete nu pot fi surprinse şi operaţionalizate la nivel instituţional, această funcţie revenind diferitelor tipuri de organizaţii. Pe de altă parte, imperativele vieţii concrete, cele care rezultă din jocul circumstanţelor şi evoluţiilor istorice, nu pot fi translate şi integrate direct în problematica generală a instituţiilor sociale, fiind necesară acţiunea mediatoare a organizaţiilor. Acestea, prin caracterul lor inerţial, reglator şi ponderator selectează acele aspecte importante, stabile şi semnificative pentru viaţa comunitară, pentru ca în final să le racordeze şi integreze planului axiologic-normativ al instituţiilor sociale aferente. în calitatea lor de principală componentă a sistemului social global, dar şi de verigă de legătură dintre macrosocial şi microsocial, organizaţiile îndeplinesc multiple funcţii sociale şi psihosociale, structurate pe mai multe niveluri. (1) în plan macrosocial, organizaţiile operaţionalizează, şi asigură îndeplinirea obiectivelor generale ale unei societăţi care evoluează în condiţii naturale şi istorice determinate; aceste obiective ţin de asigurarea condiţiilor materiale şi spirituale necesare supravieţuirii şi evoluţiei societăţii, conservarea şi promovarea valorilor socioculturale, impunerea normelor şi modelelor prin care se reglează raporturile generale din cadrul comunităţii respective etc. (2) în plan microsocial, organizaţiile asigură condiţiile formării şi integrării sociale a membrilor societăţii, oferind atât un sistem coerent de valori, norme şi modele şi repere existenţiale, cât şi condiţiile necesare integrării, participării şi afirmării individuale la viaţa socială, pe fondul satisfacerii diferenţiate a trebuinţelor psihoindividuale (materiale şi spirituale, de securitate şi recunoaştere socială, de manifestare creatoare a propriei personalităţi ş.a.). In acest plan, organizaţiile joacă un rol considerabil în formarea eului ideal şi sistemului aspiraţional al membrilor societăţii. (3) în plan intern, organizaţiile racordează bilateral şi dinamic imperativele generale ale societăţii, particularizate şi obiectivate în sarcini concrete de activitate, cu cerinţele şi trebuinţele psihoindividuale şi de grup ale membrilor organizaţiilor respective. însă, paralel cu îndeplinirea acestor funcţii derivate din imperativele sociale şi trebuinţele psihoindividuale şi de grup, organizaţiile dezvoltă pe parcursul funcţionării lor şi anumite funcţii specifice de autoconservare, menţinerea limitelor şi dezvoltare. Aceste funcţii pot avea un caracter explicit sau implicit, principal sau secundar, activ sau pasiv; se pot realiza simultan sau succesiv, sau pot căpăta un caracter activ numai în anumite situaţii sau faze din evoluţia organizaţiilor respective. între planul instituţional şi cel organizaţional al sistemelor sociale există interdependenţe şi intricări foarte profunde, ceea ce - deseori - face dificilă identificarea şi analiza separată a acestora. Astfel, referindu-ne la instituţiile de drept ale unei ţări, aici vom găsi formulate la modul general acele principii şi norme de convieţuire care au rezultat din experienţa social istorică a comunităţii respective. însă, aceste principii generale privind ceea ce este drept sau nedrept, permis sau interzis, corect sau incorect într-un anumit spaţiu al vieţii sociale concrete, devin operaţionale numai în urma apariţiei unor organizaţii specifice: sistemul judecătoresc, parchetele civile şi militare, ministerul afacerilor interne, ministerul public etc. Acestea îşi au raţiunea de a fi în principiile şi normele formulate la nivel instituţional, în cazul de faţă, sistemul legislativ. însă organizarea şi funcţionarea lor se face ţinând cont de două categorii de exigenţe: a) posibilităţile reale de ordin material, profesional şi administrativ de a operaţionaliza formulările legislative cu caracter general în acte concrete de justiţie, adaptate la o varietate infinită de situaţii sociale; b) particularităţile psihoindividuale, psihosociale şi socioculturale ale membrilor organizaţiilor, particularităţi care vor determina o anumită „fenomenologie organizaţională" de natură să influenţeze nemijlocit îndeplinirea obiectivelor constitutive. Odată constituite organizaţiile amintite, ele vor funcţiona atât în sensul realizării obiectivelor instituţionale specifice (aplicarea normelor de drept şi sancţionarea încălcării acestora), cât şi într-un sens complementar (dar mai puţin vizibil), de a influenţa cadrul instituţional în aşa fel încât să corespundă într-o mai mare măsură realităţilor social-istorice concrete şi actuale. Principalele funcţii ale organizaţiilor, înţelese ca subsisteme sociale dinamice având o structură specifică, sunt următoarele: • ordonează şi structurează viaţa socială pe diferitele ei coordonate: civice, politice, juridice, educaţionale, militare, sportive, culturale, religioase etc; • asigură formularea şi îndeplinirea unor categorii de obiective sociale, în termeni de realism şi eficienţă; • racordează problematica macrosocială la cea microsocială, realizând puntea de legătură dintre imperativele generale ale societăţii şi trebuinţele, aspiraţiile şi particularităţile psihosociale ale grupurilor şi membrilor societăţii; • influenţează sistemul instituţional, în sensul optimizării acestuia pe criteriile oferite de realitatea vieţii sociale şi în funcţie de trebuinţele psihosociale ale membrilor şi grupurilor; • asigură cadrul integrării sociale şi modelării psihosociale a membrilor societăţii, oferind şi impunând un ansamblu de valori, norme şi modele comportamentale şi acţionale, paralel cu asigurarea mecanismelor psihosociale prin intermediul cărora aceste elemente sunt învăţate, interiorizate şi exercitate, în plan individual şi de grup; • dezvoltă mecanisme psihosociale specifice prin care se realizează autoconservarea, menţinerea limitelor sistemului şi dezvoltarea adaptativă a organizaţiilor. îndeplinirea funcţiilor organizaţiilor se face -pe de o parte- prin intermediul unor structuri interne specifice, şi -pe de altă parte- prin dezvoltarea unui ansamblu de procese şi fenomene psihosociale care , pe o anumită bază structurală, asigură îndeplinirea obiectivelor explicite sau implicite. 7.2. Structura si dinamica organizaţiilor. Abordarea teoretică şi experimentală a organizaţiilor, înţelese ca sisteme sociale care îndeplinesc funcţii determinate, se poate face pe două direcţii principale: a) o direcţie structuralistă, în care accentul este pus pe identificarea şi analiza elementelor componente şi a relaţiilor dintre acestea; b) o direcţie funcţionalistă, în care prevalează relevarea şi analiza funcţiilor specifice fiecărui subsistem, precum şi a modalităţilor de realizare a acestora în condiţii interne şi externe determinate. între cele două principale modalităţi de abordare există evidente raporturi de complementaritate, o funcţie neputându-se realiza decât prin intermediul unei structuri specifice, după cum orice structură îşi are raţiunea de a fi în îndeplinirea unor funcţii care să o promoveze ca entitate socială distinctă şi cu un rol bine definit în cadrul sistemului supraordonat. 7.2.1. Analiza structural-funcţională a organizaţiilor. După cum a rezultat din numeroase observaţii şi cercetări experimentale, procesele şi fenomenele psihosociale specifice oricărui sistem organizaţional sunt strâns determinate de configuraţia structural- funcţională a acestuia. în consecinţă, determinarea acestei configuraţii trebuie să preceadă atât analizele diagnostic-prognostice ale unei organizaţii date, în ceea ce priveşte performanţa şi dinamica, cât şi cercetarea fenomenologiei psihosociale subiacente. Acest demers presupune următoarele etape: a) Evidenţierea şi caracterizarea elementelor şi subsistemelor componente: persoane, grupuri, ateliere, secţii şi sectoare, pe de o parte; spaţii, dotări şi tehnologii, pe de altă parte. b) Relevarea relaţiilor dintre elementele şi subsistemele componente, relaţii care pot fi: de natură materială, energetică sau informaţională; structurale sau funcţionale; sincronice sau diacronice; temporare sau permanente; pozitive (funcţionale) sau negative (disfuncţionale); cauzale sau condiţionale; principale sau secundare etc. c) Identificarea funcţiilor (rolurilor) îndeplinite de fiecare dintre componentele sistemului organizaţional. Acestea, la rândul lor , pot fi: principale sau secundare; de realizare a obiectivelor constitutive ale organizaţiei, de menţinere a limitelor acesteia sau de satisfacere a trebuinţelor psihosociale ale membrilor ; temporare sau permanente ş.a. d) Evidenţierea şi analiza mecanismelor de planificare, coordonare şi control a activităţilor specifice organizaţiei respective. e) Identificarea şi caracterizarea mecanismelor de instituire şi exercitare a puterii în cadrul organizaţiei şi în afara acesteia, corelativ cu analiza stilului general de conducere. f) Analiza mecanismelor de automenţinere şi autocorecţie, atât la nivelul sistemului organizaţional global, cât şi la nivelul subsistemelor componente. în condiţiile în care orice organizaţie constituie un sistem deschis şi dinamic, în care relaţiile cu alte sisteme externe se desfăşoară atât la nivel general (raporturi inter-organizaţionale şi inter- instituţionale), cât şi între diferite subsisteme aparţinând unor organizaţii diferite, se poate uşor observa că o asemenea analiză, deosebit de complexă, trebuie să pornească de la un model general, care să evidenţieze întregul sistem de interacţiuni intra- şi interorganizaţionale (vezi schema 7.2.). Prima concluzie care se desprinde din analiza acestui model se referă la interacţiunea profundă dintre diferitele planuri structurale şi funcţionale ale unei organizaţii. Caracteristicile şi obiectivele fundamentale ale sistemului macrosocial, aşa cum se regăsesc acestea la nivelul subsistemelor politic, economic, juridic, cultural sau educaţional, oferă cadrele generale de existenţă ale organizaţiei, fixând principiile generale de relaţionare interumană, modele de comportament organizaţional şi de praxis social. însă, aceste elemente de ordin suprastructural, cu un pronunţat caracter formal, se obiectivează în elemente psihosociale operaţionale numai la nivelul microgrupurilor care formează sistemul orgapizaţional. Instituţiile şi organizaţiile sociale, acţionând într-un domeniu limitat al spaţiului social, preiau anumite funcţii specifice subsistemelor amintite, formulând obiectivele concrete corespunzătoare respectivelor funcţii, paralel cu elaborarea modalităţilor practice de realizare a acestora. în acest context, funcţiile microgrupurilor în cadrul organizaţiilor se manifestă pe două direcţii principale: a) preiau şi realizează nemijlocit obiectivele generale ale organizaţiilor, pe coordonatele formale şi metodologice fixate de acestea; b) asigură cadrul necesar modelării personalităţii şi integrării psihosociale a membrilor organizaţiei, pe fondul satisfacerii trebuinţelor acestora: de securitate, relaţionare interpersonală, recunoaştere şi valorizare socială etc. în consecinţă, problematica psihosocială a microgrupurilor este implicată profund în ansamblul proceselor şi fenomenelor psihosociale care au loc în cadrul organizaţiilor, însă pe coordonatele determinate de acţiunea convergentă a noi determinaţii. Este vorba de o serie complexă de factori şi anume: factorii rezultaţi din relaţiile suprastructurale dintre organizaţie şi mediul extern; factorii ţinând de relaţiile dintre diferitele unităţi structurale şi funcţionale care compun organizaţia dată; factori derivaţi din ansamblul relaţiilor interpersonale dezvoltate în context grupai şi organizaţional, pe de o parte, şi dintre fiecare membru şi unităţile structurale şi funcţionale care compun organizaţia, pe de altă parte; factorii psihosociali rezultaţi din raporturile membrilor şi grupurilor unei organizaţii, cu membrii şi grupurile altor organizaţii. Structura internă a organizaţiilor. Analiza acţiunilor specifice şi a interdependenţelor dintre multitudinea factorilor menţionaţi mai sus are ca punct de pornire evidenţierea configuraţiei structurale şi funcţionale a organizaţiei, configuraţie văzută ca sistem psihosocial. Indiferent de natura şi mărimea sa, orice organizaţie presupune existenţa a două categorii de unităţi componente: a) unităţi structurale de natură psihosocială, constând din persoane, grupuri primare şi secundare, pe de o parte, şi configuraţii interpersonale diadice sau poliadice, pe de altă parte; b) unităţi funcţionale, constând din ateliere, secţii, sectoare şi servicii. După cum arată numeroase observaţii practice, cele mai multe dintre fenomenele psihosociale specifice organizaţiilor rezultă pe fondul unor raporturi specifice dintre unităţile structurale şi funcţionale, raporturi care au de cele mai multe ori o dinamică proprie, care va influenţa decisiv dinamica generală a sistemului organizaţional. Pentru a putea racorda problematica microgrupurilor sociale la cea a organizaţiilor este necesar să se introducă un concept nou, cu o deosebită valoare operaţională, şi anume acela de conexitate (48, 27). în cadrul organizaţiilor, delimitările microgrupurilor care activează în cadrul unor secţii, sectoare sau servicii sunt foarte dificile, datorită numeroaselor relaţii formale sau informale existente între acestea. însă, experimental, se constată că cele mai importante particularităţi psihosociale ale proceselor organizaţionale derivă din chiar modul cum se configurează relaţiile dintre unităţile structurale (grupuri, persoane) şi cele funcţionale (secţii, sectoare, servicii). în majoritatea activităţilor organizaţionale grupurile formale interacdonează permanent sau temporar pe parcursul realizării sarcinii. Interacţiunea are loc în principal prin intermediul unora dintre membri, aceştia căpătând astfel un statut socioprofesional special. Intuitiv, această situaţie în care se evidenţiază modul de conexare a unor grupuri din cadrul unei organizaţii poate fi reprezentată astfel: Gl - G5 sunt microgrupuri (grupuri primare) aflate în interacţiune în cadrul activităţii desfăşurate în cadrul unei organizaţii economice, în acest caz. Prin (*) se marchează membrii grupurilor prin care se realizează conexarea funcţională a grupurilor primare, ceea ce conduce la formarea unui grup secundar Gs -(G1+G2+G3+G4+G5). Săgeţile marchează relaţiile funcţionale pe care membrii-puncte de articulaţie le au în cadrul grupurilor conexate prin intermediul lor. Astfel, grupul secundar format din G1+G2 este definit funcţional prin numărul punctelor de articulaţie a (1, în exemplul de mai sus), şi indicele de conexitate, dat de numărul legăturilor funcţionale la nivelul punctelor de articulaţie (6, în cazul grupului secundar G!+G2); în cazul grupului secundar format din G2+G3, numărul punctelor de articulaţie este 2, însă indicele de conexitate este de numai 4. Calculul se poate realiza la nivelul întregului grup secundar Gs, rezultând o serie de indicatori operaţionali cu o mare valoare diagnostică şi prognostică asupra apariţiei şi evoluţiei unor fenomene psihosociale din cadrul organizaţiei respective. Iată câteva fenomene psihosociale interesante care apar în legătură cu indicatorii de conexitate. în cazul grupurilor secundare cu un număr redus de puncte de articulaţie şi indici scăzuţi de conexitate, procesele de autoreglare şi corecţie sunt dificile, depinzând fundamental de calitatea socioprofesională a membrilor care au calitatea de puncte de articulaţie, aceştia căpătând astfel o mai mare ascendenţă în cadrul grupurilor de apartenenţă. Dacă un singur membru realizează conexarea funcţională a două grupuri, acesta are tendinţa de a-şi extinde sfera atribuţiilor, intrând frecvent în conflict cu liderii formali ai grupurilor. în situaţia în care există numeroase puncte de articulaţie, cu indici superiori de conexitate, există tendinţa apariţiei unor conflicte între liderii formali ai grupurilor, sferele lor de competenţă fiind relativ difuze. în ceea ce priveşte structura funcţională a organizaţiilor, aceasta poate fi foarte diferită, în strânsă dependenţă de natura obiectivelor constitutive şi de tipologia generală a sistemului organizaţional. Natura activităţilor desfăşurate impune o puternică diferenţiere a statutelor şi atribuţiilor profesionale, o anumită conexiune între posturile de lucru şi un anumit sistem de luare a deciziilor sau de efectuare a controlului. Cu toată această variabilitate, se poate elabora totuşi un model al unei structuri funcţionale care să aibă un mare grad de generalitate. Pentru fiecare caz în parte, acest model capătă forma concretă a organigramei, care precizează compartimentele organizaţiei, poziţiile statutare din cadrul acestora, relaţiile funcţionale cu celelalte compartimente şi atribuţiile care revin fiecărei poziţii din cadrul respectivei structuri. în forma sa cea mai generală, structura funcţională a unei organizaţii implică următoarele componente principale: sistemul de conducere; compartimentele de servicii tehnice, financiare şi administrative; compartimentele activităţilor de bază. Pornind de la această schemă generală, modul de structurare şi funcţionare al diferitelor compartimente va fi diferit în cazul unei organizaţii structurate pe verticală, cu subordonări ierarhice precise (ca în cazul instituţiilor militare, de pildă) , în raport cu organizaţiile structurate preponderent pe orizontală, în care prevalează raporturile de coordonare şi colaborare, şi în care funcţiile de conducere sunt distribuite sau emerg direct de la nivelul diferitelor sectoare (ca în cazul organizaţiilor civice sau ecologiste, de exemplu). 7.2.2. Caracteristicile structurale ale organizaţiilor. Atât organizaţia în ansamblul său, cât şi diferitele sale componente structurale pot fi evaluate şi caracterizate printr-o serie de variabile principale, care -privite corelativ- pot oferi o imagine destul de exactă asupra profilului psihosocial al sistemului analizat. Astfel, după opinia lui W. Ouchi, larg împărtăşită şi de alţi cercetători, aceste variabile se referă la: mărime, complexitate, formalizare, intensitatea administrativă şi centralizare (172); la acestea mai putem adăuga extinderea, activismul şi deschiderea. Mărimea este una dintre variabilele principale, care va influenţa în mare măsură şi alte caracteristici ale organizaţiei, precum cele care se referă la complexitate, formalizare şi extindere. Tendinţa naturală a oricărei organizaţii este aceea de a se dezvolta prin extindere, ceea ce implică creşterea numărului de membri; iar această tendinţă este cu atât mai accentuată cu cât numărul membrilor la un moment dat este mai mare. Se creează un cerc vicios, fenomen cunoscut sub numele de „dilema organizaţională", cu efecte considerabile asupra evoluţiei, dinamicii şi performanţelor unei organizaţii (220, 73). Astfel, cu cât numărul membrilor unei organizaţii este mai mare, cu atât complexitatea acesteia va creşte, existând tendinţa unei accentuate structurări pe verticală (cu tot mai multe niveluri ierarhice), paralel cu o diferenţiere şi specializare funcţională tot mai mare la nivelul unor compartimente şi subcompartimente. Specializarea va determina o mai mare autonomie în luarea deciziilor pe sectoare şi domenii de competenţă, ceea ce va îngreuna comunicarea pe orizontală (între compartimente cu domenii de specializare diferite) şi pe verticală (între nivele ierarhice diferite). Comunicarea, coerenţa organizaţională şi flexibilitatea decizională vor fi puternic afectate, cu consecinţe imediate asupra performanţei sistemului. Pentru a contracara aceste efecte negative ale diferenţierii şi specializării, care au ca suport material imediat un număr mare de membri, este necesară dezvoltarea paralelă a compartimentelor de coordonare şi control, ceea ce va solicita personal suplimentar, paralel cu creşterea gradului de formalizare şi reducerea flexibilităţii structurale. Consecinţele psihosociale ale mărimii sunt însă mult mai numeroase, una dintre acestea fiind legată de puterea reală sau virtuală a unei organizaţii în cadrul sistemului social general. Organizaţiile cu un mare număr de membri şi cu o extindere teritorială mare dispun prin chiar acest fapt de o putere socială care tinde să depăşească zona obiectivelor care formal le aparţin. Prestigiul, influenţa, sistemul de relaţii sociale pe care le dezvoltă pe orizontală şi pe verticală, uneori puterea economică ş.a., fac ca marile organizaţii să capete o aşa numită „putere virtuală", care este cu mult dincolo de graniţele autorităţii formale cu care a fost învestită pentru a-şi realiza obiectivele. în aceste cazuri, persoanele aflate la nivelul conducerii superioare pot căpăta un mare grad de autonomie decizională, iar cele aflate la niveluri ierarhice inferioare manifestă o disipare a sentimentului responsabilităţii. Creşterea puterii reale sau virtuale, pe fondul diminuării controlului social, fac ca aceste organizaţii să capete caracteristicile unor sisteme autogene, în care preocupările principale vor fi cele legate de dezvoltare, extindere şi organizare internă, fără o legătură directă cu obiectivele care -iniţial - au avut valoare constitutivă pentru organizaţie. Pentru evaluarea mărimii unei organizaţii se folosesc atât indicatori cu valoare absolută cât şi cu valoare relativă, aceştia din urmă având uneori au o relevanţă mult mai mare. Astfel, mărime absolută a unei organizaţii este dată de indicatorul N, care indică numărul total de membri ai organizaţiei respective, sau Nx, care exprimă numărul membrilor dintr-un compartiment „x". Mărimea relativă a unei organizaţii este dată de raportul dintre indicatorul de mărime absolută (N) şi numărul total de locuitori din cadrul unităţii teritoriale în care îşi desfăşoară activitatea organizaţia dată (oraş, judeţ, ţară, uniuni statale). Rezultă astfel câţi membri ai organizaţiei revin la mia de locuitori dintr-un anumit spaţiu teritorial-administrativ, indicator deosebit de relevant şi pentru gradul de extindere şi acoperire a unui sistem organizaţional. Indicatorii de mărime relativă permit comparaţii obiective între două sau mai multe organizaţii. Complexitatea unei organizaţii este dată de gradul de diferenţiere structurală şi specializare funcţională, în raport cu natura obiectivelor constitutive. Diferenţierea structurală vizează numărul de niveluri ierarhice, corelativ cu numărul de sectoare, secţii şi compartimente pentru fiecare nivel. Diferenţierea şi specializarea funcţională se referă la diviziunile pe care le impun activităţile de realizare optimă a sarcinilor specifice fiecărei unităţi structurale. Aceste aspecte implică atât gradul de diviziune a muncii, cât şi densitatea relaţiilor funcţionale dintre membrii compartimentelor şi dintre compartimente. O sarcină simplă impune în mod firesc un grad scăzut de diferenţiere structurală şi funcţională, în timp ce o sarcină complexă accentuează considerabil aceste caracteristici, paralel cu noi imperative relative la conducere, coordonare şi control. Totodată, s-a putut constata că prestigiul intern şi extern al unei organizaţii se află într-o strânsă legătură cu gradul de complexitate şi dificultate a sarcinilor pe care le are de rezolvat. Implicit, controlul social asupra unor asemenea organizaţii este mult mai greu de realizat, ceea ce -în anumite condiţii - poate conduce la creşterea gradului de autonomie şi putere virtuală a respectivului sistem organizaţional. Elitismul organizaţional este un fenomen psihosocial cu profunde implicaţii în viaţa politică, culturală şi economică a unor comunităţi, aşa după cum ne arată practica socială şi istoria universală. Pentru evaluarea gradului de complexitate a unei organizaţii se pot folosi mai mulţi indicatori care să releve atât numărul de unităţi structurale ale sistemului, cât şi densitatea de legături funcţionale dintre acestea. Un astfel de indicator, folosit cu succes în analiza experimentală a unor organizaţii, are următoarea formă generală (D. Cristea, 1992): Alte modalităţi de evaluare a complexităţii introduc în calcul, pe lângă indicatorii de mărime, caracteristicile şi dificultatea relativă a sarcinii, distribuţia geografică a activităţilor, precum şi densitatea relaţiilor interorganizaţionale impuse de realizarea obiectivelor sale. Formalizarea exprimă măsura în care activitatea organizaţională este reglată explicit de un sistem formal de reglementări şi reguli comportamentale, corelativ cu modalităţile de impunere a acestora. Pentru fiecare tip de sarcină se poate stabili un nivel optim de formalizare a cadrului în care se desfăşoară activităţile interne şi externe ale unei organizaţii, nivel care este dependent atât de mărimea sistemului, cât şi de natura instituţiilor sub egida cărora funcţionează respectiva organizaţie. Atunci când organizaţia este puternic formalizată, sarcinile sale fiind definite ca funcţii sociale cu caracter general (de ordin administrativ, financiar, juridic sau unele categorii de servicii către populaţie), poate căpăta caracteristicile negative ale unui sistem birocratic. Nivelul de formalizare organizaţională are efecte psihologice importante, atât asupra membrilor, cât şi asupra celor care vin în contact cu organizaţia respectivă. Pentru membri, un nivel superior de formalizare creează un spaţiu de siguranţă psihologică şi profesională, ceea ce limitează însă drastic zona de iniţiativă şi creativitate personală. Pe fondul accentuării sentimentului de dependenţă ierarhică, se constată o sărăcire a universului afectiv interpersonal, concurenţa şi competiţia putând deveni prevalente în raport cu relaţiile de colaborare şi colegialitate. Pentru cei din exterior, asupra cărora se exercită unele dintre funcţiile organizaţiei, un sistem puternic birocratizat poate genera un sentiment de dependenţă, nelinişte şi neputinţă, pe fondul unor puternice atitudini de respingere şi contestare. Aceste efecte negative rezultă de cele mai multe ori din cauza asimilării cadrului formal de funcţionare a unei organizaţii cu zona unui comportament arbitrar, în care oamenii sunt ignoraţi sau şicanaţi inutil. Pentru a se atenua aceste efecte, sunt necesare măsuri speciale prin care formalismul, de multe ori foarte necesar, să fie perceput ca generator de certitudini şi raţionalitate, centrat fiind pe interesele oamenilor. în concepţia sociologului Max Weber, termenul de birocraţie desemnează un tip de organizaţie (alături de cele patriarhale sau de cele centrate pe lider) în care baza autorităţii este dată de un ansamblu de reglementări raţional-legale. Reglementările au un caracter raţional în măsura în care justifică îndeplinirea riguroasă a funcţiilor şi obiectivelor specifice organizaţiei, şi au un caracter legal în măsura în care autoritatea este exercitată la rândul său prin intermediul unor reguli formale care delimitează poziţiile, competenţele şi condiţiile de ocupare a respectivelor poziţii. Astfel definit, un sistem birocratic este centrat pe eficienţă, precizie în realizarea sarcinilor, coerenţă şi continuitate în activitate, subordonare strictă, nonambiguitate şi reducerea costurilor materiale şi umane ( 224). Din perspectiva concepţiei weberiene, dezvoltată ulterior de mulţi alţi teoreticieni, o organizaţie poate fi proiectată şi condusă pe criterii strict raţionale, obţinându-se astfel o eficienţă maximă. Cu ignorarea evidentă a problematicii psihologice a membrilor care o compun! însă, aşa cum s-a putut constatata empiric şi experimental, în cadrul unor asemenea sisteme organizaţionale există tendinţa ca aspectele formale ale activităţilor să capete prevalentă asupra celor de conţinut, ajungând la limită să capete autonomie funcţională: preocuparea principală a unei asemenea organizaţii este de a promova, dezvolta şi impune un sistem de reglementări, omiţându-se faptul că rolul acestora trebuie să fie strict instrumental, acela de a facilita atingerea unor obiective concrete de ordin general-uman. în acest context, birocraţia capătă sensul comun de sistem ineficient, greoi şi formal, în care obiectivul principal pare a fi acela de a se autopromova, pe fondul ignorării relative a scopului pentru care a fost creat. Intensitatea administrativă este o variabilă care depinde atât de mărime şi nivelul de formalizare organizaţională, cât şi de natura funcţiilor profesionale şi sociale ale sistemului. Indicatorul care exprimă intensitatea administrativă este dat de raportul dintre mărimea personalului de conducere, cel administrativ şi cel de execuţie. Valoarea optimă a intensităţii administrative depinde în mare măsură de natura obiectivelor şi funcţiilor organizaţiei, de nivelul pregătirii profesionale a membrilor, experienţa acumulată şi caracteristicile politice ale sistemului social global. Pe baza unor observaţii sistematice asupra organizaţiilor cu profiluri foarte diferite, putem aprecia valoarea optimă a intensităţii organizaţionale în zona raportului 1/2/7. Adică: 10% personal de conducere şi control; 20 % personal administrativ; 70 % personal de execuţie (D. Cristea, 1994). Atunci când proporţia personalului de conducere şi a celui administrativ depăşeşte sensibil proporţia solicitată de caracteristicile obiective ale sarcinii, apar următoarele efecte negative: a) scăderea eficienţei activităţilor administrative şi de conducere datorită suprapunerii atribuţiilor, transferului de responsabilitate, reducerea gradului de implicare personală ş.a.; b) creşterea cheltuielilor materiale şi a gradului de încărcare fizică a personalului de execuţie; c) apariţia unei tendinţe de impunere a unor „activităţi parazite", inutile pentru desfăşurarea firească a activităţilor de bază, dar care au menirea de a justifica formal personalul suplimentar dintr-un sector sau altul. Centralizarea exprimă nivelul şi gradul de concentrare a puterii, deciziei şi controlului, în funcţie de configuraţia structurală a organizaţiei. în cadrul organizaţiilor descentralizate deciziile se iau la nivelul unităţilor structurale componente (secţii, sectoare, compartimente sau filiale regionale), în timp ce în cadrul organizaţiilor puternic centralizate deciziile se iau la nivelul ierarhic cel mai înalt, iar aici de către o singură persoană, sau un număr foarte redus de persoane. Ca o consecinţă a acestui fapt, şi responsabilităţile se vor distribui în mod diferit, dispersate în primul caz, sau concentrate în al doilea. Centralizarea excesivă produce o mai mare dependenţă a membrilor de la periferia sistemului faţă de cei plasaţi în centru, fapt ce afectează gradul de implicare al celor dintâi, pe fondul unei satisfacţii reduse obţinute în urma activităţilor desfăşurate. Din punct de vedere al eficienţei nu se poate vorbi de o superioritate absolută a unuia sau altuia dintre sisteme; în funcţie de natura organizaţiei, compoziţia şi structura sa, caracteristicile obiectivelor pe care le are de realizat, importanţa activităţii şi consecinţele sociale ale eventualelor eşecuri ş.a., se recomandă un anumit grad de centralizare sau descentralizare, care se dovedeşte cel mai adecvat unei situaţii anume. Gradul de centralizare determină numeroase efecte psihosociale, atât la nivelul grupului care concentrează puterea de decizie, cât şi la nivelul persoanelor şi unităţilor structurale subordonate. în cazul sistemelor descentralizate coerenţa, continuitatea şi eficienţa generală a activităţii sunt de regulă mai reduse, însă această carenţă poate fi compensată în anumite condiţii printr-o mai mare implicare personală a membrilor, o mai puternică motivare a acestora şi un nivel mai înalt de. creativitate şi flexibilitate organizaţională. în cazul sistemelor puternic centralizate se asigură o înaltă coerenţă acţională, o mai bună coordonare a eforturilor şi o mai promptă concentrare pe sarcinile imediate, însă toate acestea pe fondul unei implicări mai reduse a membrilor organizaţiei, care se simt derobaţi de răspunderea deciziei. Motivaţia acestora este de regulă mai redusă iar creativitatea organizaţională cvasi inexistentă, în timp ce la nivelul grupului de decizie motivaţia este foarte puternică. Extinderea constituie o variabilă care exprimă gradul de acoperire spaţială a unui teritoriu în care o organizaţie este îndrituită să-şi desfăşoare activitatea. Se pot avea în vedere sectoarele urbane, localităţile rurale şi urbane, judeţele sau procentul de acoperire din suprafaţa întregii ţări. Indicatorul acesta poate fi deosebit de relevant pentru anumite tipuri de organizaţii, cum sunt cele politice, civice sau administrative, în măsura în care fundamentează strategiile organizaţionale. Cel mai adesea, acest indicator se utilizează corelativ cu cel referitor la mărime: în acest caz se are în vedere atât procentul de teritoriu acoperit de reţeaua organizaţională, cât şi raportul dintre numărul de locuitori şi numărul membrilor organizaţiei activi în respectiva zonă. Activismul exprimă proporţia şi intensitatea activităţilor specifice desfăşurate de personalul unei organizaţii în cadrul acesteia, corelativ cu gradul de implicare a organizaţiei în viaţa socială. Prin proceduri destul de laborioase se pot stabili proporţiile de timpi activi, timpii de pregătire, cei de relaxare şi cei paraziţi, care compun perioada totală de timp consumată pentru îndeplinirea obiectivelor unei organizaţii. Cunoaşterea acestui indicator este importantă pentru deciziile privind organizarea şi desfăşurarea diferitelor categorii de activităţi din cadrul unei organizaţii. Discrepanţe mari între nivelul de activism din cadrul diferitelor compartimente pot genera efecte psihosociale negative: conflicte interpersonale şi intergrupale, reproşuri la adresa conducerii, tendinţa de implicare în activităţi colaterale sau parazite a celor cu solicitare redusă, epuizare fizică şi psihică a celor suprasolicitaţi ş.a. In funcţie de natura activităţilor specifice, se pot stabili pe cale experimentală proporţiile optime ale diferitelor categorii de timpi: pregătirea şi planificarea activităţii de bază, realizarea nemijlocită a sarcinilor , relaxare, contacte psihologice interpersonale, informare generală etc. Deşi proporţiile optime dintre aceşti timpi pot varia apreciabil în funcţie de tipul organizaţiei şi natura obiectivelor, se poate aprecia că timpul nemijlocit consumat pentru rezolvarea sarcinilor specifice trebuie să fie între 60 şi 90%. Sub această limită există tendinţa dezimplicării progresive, iar peste această limită apar efectele negative legate de suprasolicitare fizică şi psihică. în ambele cazuri performanţele organizaţiei vor fi din ce în ce mai reduse, pe măsură ce efectele psihosociale amintite îşi fac efectul. Deschiderea reprezintă un indicator calitativ al tipului de relaţii existente între organizaţie şi mediul social extern. Se are în vedere măsura explicitării în exterior a obiectivelor organizaţiei, transparenţa strategiilor de realizare a sarcinilor, a politicilor de personal şi a normelor interne de funcţionare, accesibilitatea informaţiei referitoare la viaţa internă a organizaţiei, capacitatea de influenţare externă a deciziilor şi politicilor interne, modul de numire a liderilor, concordanţa dintre normele interne şi cadrul legislativ general, specific statului pe teritoriul căruia îşi desfăşoară activitatea organizaţia respectivă s.a. Gradul de deschidere al unor organizaţii poate varia între limite largi, în funcţie de natura lor şi de legile care le reglementează funcţionarea. De regulă, se acceptă un grad redus de deschidere pentru instituţiile militare, cele de informaţii sau care desfăşoară cercetări cu caracter strategic, fără ca acestea să capete totuşi un caracter ocult, în timp ce din partea instituţiilor administrative şi a cele civice se aşteaptă o deschidere foarte mare. Permeabilitatea unei organizaţii produce importante efecte psihosociale în plan intern şi extern, afectând - printre altele - capacităţile creatoare ale membrilor, iniţiativa şi spiritul lor de independenţă. 7.2.3. Dinamica organizaţională. Ca oricare alte sisteme, organizaţiile au o dinamică specifică, manifestată atât la nivelul formării şi evoluţiei în timp a ansamblului organizaţional, cât şi la nivelul proceselor şi fenomenelor psihosociale pe care le implică funcţionarea, în planul diferitelor subsisteme componente şi pe diferitele trepte ale structurării şi evoluţiei acestora. Indiferent de natura lor, organizaţiile parcurg următoarea serie de etape, a căror durată poate varia în limite foarte largi: proiectare, cristalizare, evoluţie, funcţionare matură şi - în final - transformare, destructurare sau dizolvare. Dacă organizaţia are caracter formal, proiectarea sa se realizează în cadrul unei instituţii supraordonate şi constă în fixarea obiectivelor, delimitarea cadrului legal de funcţionare, stabilirea organigramei - cu funcţii distribuite pe fiecare poziţie statutară, precum şi a mecanismelor de decizie şi control intern şi extern. Caracteristicile instituţiei care are iniţiativa organizaţională vor marca în mod esenţial trăsăturile şi dimensiunile psihosociale ale noii organizaţii, mai ales pe direcţia mărimii acesteia, a gradului de centralizare, intensităţii administrative , deschiderii, stilului de conducere şi formelor de control social. Pornind de la numeroase observaţii empirice, se poate formula principiul reproducerii organizaţionale, conform căruia instituţiile şi organizaţiile supraordonate tind să-şi transfere caracteristicile la nivelul tuturor formelor de organizare pe care le iniţiază sau pe care le controlează. Pentru a rupe acest cerc vicios al reproducerii organizaţionale este necesară implicarea mai multor instituţii în actul de iniţiere şi proiectare a unor noi organizaţii. în etapa cristalizării se asigură condiţiile materiale ale desfăşurării activităţilor, se selectează şi se formează personalul în raport cu organigrama existentă, se elaborează regulamentele interne de funcţionare şi încep să se precizeze principalele direcţii funcţionale ale organizaţiei, în condiţiile particulare oferite de o anumită situaţie politică, economică şi socială. Aceste configurări iniţiale ale organizaţiei au loc prin intermediul unui nucleu de personal, selectat şi numit de la un nivel ierarhic superior. Caracteristicile psihoindividuale ale acestui nucleu vor marca puternic multe dintre trăsăturile funcţionale şi psihosociale ale viitoarei organizaţii. De aceea, este necesar ca în această etapă selecţia şi activitatea grupului cu care se începe activitatea organizaţională să fie cu atenţie urmărite şi supervizate de serviciile specializate de la nivelul instituţiilor care au iniţiat naşterea noii organizaţii. Tot acum se vor forma şi primele structuri informale de influenţă, socioafective sau de comunicaţie, structuri ale căror caracteristici şi evoluţii vor marca profund istoria respectivei organizaţii. Urmează o etapă de evoluţie, care se va încheia cu definitivarea activităţii de completare şi formare a personalului pentru toate compartimentele, paralel cu desfăşurarea progresivă a activităţilor specifice, conforme obiectivelor respectivei organizaţii. Totodată, se vor forma, pe coordonatele lor principale, şi structurile informale la nivelul întregului sistem, existând tendinţa ca acestea să reproducă caracteristicile structurilor informale nucleare, apărute în etapa anterioară, a cristalizării organizaţiei. De remarcat faptul că disfuncţionalităţile apărute în aceste perioade vor fi foarte greu de înlăturat, datorită ascendenţei morale, structurale şi funcţionale pe care o vor capătă microgrupurile formate de Ia început în cadrul respectivei organizaţii. în perioada funcţionării mature, activităţile organizaţiei vor fi orientate aproape exclusiv pe direcţia realizării obiectivelor constitutive, pe fondul existenţei unui echilibru relativ stabil între structurile formale şi cele informale, după ce în prealabil s-a reuşit satisfacerea diferenţiată a trebuinţelor psihoindividuale şi psihosociale ale membrilor. Dintre fenomenele psihosociale cele mai importante care acţionează în această perioadă amintim: manifestarea activă a coeziunii organizaţionale, pe fondul atingerii unui nivel înalt de integrare şi participare a membrilor la viaţa de organizaţie; identificarea personalului de bază cu valorile reprezentate de respectivul sistem organizaţional; o adaptare superioară în plan profesional, relaţional şi social, în urma exercitării unor roluri şi modele comportamentale dovedite eficiente; dezvoltarea unor mecanisme de autocorecţie spontană a disfuncţionalităţilor apărute în diferite planuri; constituirea unei tradiţii organizaţionale, care va fundamenta şi orienta în mare măsură formele şi direcţiile de manifestare ale membrilor, grupurilor şi sistemului în ansamblu. însă, pe acest fond general pozitiv,vor apărea şi tendinţe din ce în ce mai puternice de manifestare inerţială şi conservatoare, care pot afecta puternic deschiderea spre creaţie, flexibilitate organizaţională şi capacitatea de adaptare la situaţiile noi generate de evoluţiile sociale, politice, economice, ştiinţifice şi tehnologice. Ca urmare a evoluţiilor sau mutaţiilor apărute în planul general al vieţii sociale, a efectelor inerţiei şi conservatorismului organizaţional asupra eficienţei şi capacităţii de adaptare, precum şi în urma acutizării unor disfuncţionalităţi interne, organizaţiile ajung frecvent într-o situaţie care impune cu necesitate reorganizarea sau dizolvarea. De regulă, acest moment este precedat de o etapă involutivă, în care apar şi se amplifică stările de conflictualitate internă şi externă, are loc o scădere a performanţelor profesionale, apar frecvent situaţii de criză instituţională, cu reverberaţii în plan economic, politic şi social etc. Fenomenele legate de transformarea, involuţia sau dezintegrarea organizaţiilor produc efecte puternice în plan psihoindividual şi psihosocial, însă foarte diferenţiate.pe categorii de personal (în funcţie de statut, tipul şi nivelul de pregătire profesională, vechimea în organizaţie, calitatea statutelor conexe, vârstă, sex, poziţia ocupată în structurile informale ale organizaţiei ş.a.). Pentru anumite categorii de personal care s-au afirmat social şi profesional în vechiul context organizaţional, sau pentru cele care sunt mai conservatoare, sau mai au puţin timp până la pensionare, schimbările care se prefigurează în aceste împrejurări pot avea un caracter dramatic, cel mai adesea fiind asimilate cu o negare a întregii lor activităţi de până atunci. Acest fapt va determina o rezistenţă considerabilă faţă de procesele care au loc, fiind nevoie de o subtilă intervenţie psihologică pentru a reduce sau contracara acest fenomen. Dimpotrivă, alte categorii de personal cu o vârstă mai redusă, mai flexibile ca mentalitate sau a căror profesiuni facilitează afirmarea în noile condiţii, vor face eforturi pentru a impune schimbarea structurilor şi mentalităţilor din cadrul organizaţiei care nu le asigură satisfacerea acestor aspiraţii. Multe aspecte ale dinamicii organizaţionale ţin de raporturile dintre aceste două fenomene. De regulă, toate schimbările de mare amplitudine care au loc în cadrul unor organizaţii, mai ales când acestea şi-au consolidat o anumită tradiţie, au un caracter compulsional şi conflictual, declanşând numeroase disfuncţionalităţi şi momente de criză în cadrul relaţiilor interpersonale şi intergrupale, pe de o parte, şi între structurile formale şi cele informale, pe de altă parte. Procesele psihosociale implicate în dinamica organizaţională. în cadrul organizaţiilor acţionează - însă pe coordonate noi - aceleaşi categorii de procese psihosociale fundamentale ca şi în cadrul microgrupurilor sociale: procesele de realizare a sarcinii, de comunicare, de influenţă, socioafective, motivaţional-atitudinale şi participativ-axiologice (v. Cap.6.2.). Corelativ, vor apărea şase categorii de structuri psihosociale, din a căror interferenţă şi intercondiţionare va rezulta o altă serie de procese şi fenomene psihosociale secundare: cele legate de integrare şi participare, de coeziune şi conflictualitate, de stil de conducere şi climat psihosocial. Noile particularităţi pe care le capătă procesele psihosociale în cadrul organizaţiilor sunt legate nemijlocit de acţiunea a două categorii principale de factori: a) modul de structurare a grupurilor conexe (sau grupurilor secundare, într-o altă terminologie); b) influenţa directă a instituţiilor sub incidenţa cărora s-au format organizaţiile respective, precum şi modul de exercitare a controlului social asupra lor. Procesul de realizare a sarcinii. După cum s-a arătat, din perspectiva psihosociologici microgrupurilor, organizaţia presupune existenţa unui grup secundar, format din mai multe grupuri primare (microgrupuri) aflate în raporturi de conexitate, determinate de relaţiile funcţionale impuse de realizarea obiectivelor generale ale organizaţiei. Structura relaţiilor de conexitate dintre compartimente (respectiv dintre microgrupurile aferente) va depinde în mod esenţial de natura sarcinii organizaţiei. Analiza complexă a unor categorii de sarcini foarte diferite (productive, ştiinţifice, de proiectare, educaţionale, militare ş.a.), a evidenţiat faptul că acestea pot fi definite pe trei dimensiuni complementare: a) dimensiunea fizico-substanţială, care reflectă natura elementelor materiale şi a transformărilor fizico-mecanice pe care le implică realizarea sarcinii; b) dimensiunea structurală, care evidenţiază modul optim de divizare a sarcinii generale în subsarcini care pot fi realizate independent în cadrul diferitelor compartimente ale organizaţiei; c) dimensiunea funcţională, care relevă configuraţia necesară a relaţiilor funcţionale dintre membrii grupurilor şi dintre compartimente, care să asigure realizarea optimă a sarcinilor particulare şi generale. Considerăm structura funcţională a sarcinii ca având o importanţă majoră atât în ceea ce priveşte analiza psihologică a activităţilor, cât şi în ceea ce priveşte funcţionarea organizaţiilor. într-adevăr, realizarea sarcinii generale a unei organizaţii presupune diviziunea acesteia pe subsarcini, distribuite spre rezolvare diferitelor compartimente: sectoare, secţii, ateliere şi servicii. în funcţie de natura sarcinii generale şi a tehnologiilor folosite, între sarcinile particulare distribuite spre realizarea diferitelor compartimente vor exista anumite relaţii funcţionale: de tip aditiv, complementar, convergent, conjunctiv, disjunctiv sau compensator ( v. tabelul 7.1.). Pentru stabilirea structurii funcţionale optime a unei sarcini sunt necesare analize operaţionale cu caracter interdisciplinar, care să evidenţieze aspectele tehnice, tehnologice, psihosociale şi organizatorice pe care le implică activităţile din cadrul fiecărui compartiment. Pentru fiecare tip de sarcină, performanţa potenţială a organizaţiei va depinde de anumite raporturi optime între diferitele componente ale sistemului de relaţii funcţionale solicitate de realizarea obiectivelor generale. Cunoaşterea respectivilor parametri funcţionali constituie punctul de plecare în elaborarea strategiilor de optimizare a activităţii în cadrul diferitelor organizaţii, după cum se va vedea într-un subcapitol următor. Pornind de la analiza structurii sarcinii, parametrii conexităţilor (numărul punctelor de articulaţie şi gradul de conexitate pentru fiecare punct), a caracteristicilor tehnologiilor folosite pentru realizarea sarcinii şi a capacităţilor profesionale ale membrilor grupurilor se poate determina o structură funcţională optimă pentru un anumit sistem organizaţional. în funcţie de caracteristicile acestei structuri se determină fluxurile informaţionale, gradul optim de încărcare pentru fiecare compartiment, punctele critice din cadrul fiecărui sector ş.a. Aceste analize solicită frecvent metode şi instrumente matematice foarte specializate, precum teoria grafurilor, calculul matriceal, teoria jocurilor ş.a., care trebuie corelate cu o abordare psihosociologică complementară. Procesele de comunicare. Desfăşurarea tuturor activităţilor din cadrul unei organizaţii este condiţionată în mod esenţial de calitatea proceselor comunicaţionale care au loc la nivel interdepartamental, intergrupal şi interpersonal. Cele mai multe disfuncţionalităţi apărute într-un cadru organizaţional se datorează în mare măsură unor reţele şi procese comunicaţionale nesatisfăcătoare în ceea ce priveşte conţinutul, modul de desfăşurare şi modalităţile de utilizare a informaţiei vehiculate. Factorii psihoindividuali şi psihosociali care intervin în cadrul acestor procese deţin o pondere considerabilă, strategiile de optimizare a comunicării fiind centrate prioritar pe această dimensiune. Informaţia vehiculată în cadrul unei organizaţii poate fi de mai multe tipuri: tehnologică, organizatorică, de evaluare şi control, de coordonare socială şi de consum psihologic. Pentru fiecare tip de informaţie, sunt statuate în mod formal, sau se formează spontan în mod informai, anumite reţele de circulaţie a informaţiei respective, reţele caracterizate printr-o serie de parametrii: forma de structurare , gradul de centralitate, capacitate informaţională, viteza de transmitere, fidelitate şi capacitatea de corecţie a erorilor de mesaj. După cum s-a arătat, configuraţia reţelelor de comunicaţie poate fi sub formă de lanţ, cerc, stea, y (ramificată) sau mixtă (v. cap.6.2.). Dacă la nivelul microgrupurilor pot fi întâlnite frecvent toate aceste configuraţii, în cadrul organizaţiilor singurele care prezintă importanţă sunt cele stelate, ramificate sau mixte; de fapt, toate acestea pot fi reduse la specii ale reţelelor ramificate. Pentru o analiză a formelor reţelelor de comunicare este necesară introducerea unor indicatori structurali suplimentari, cu relevanţă şi în plan psihosocial: nivel informaţional (NO, gradul de completitudine informaţională (Cj), indicele de control informaţional pentru fiecare nivel ierarhic (Isi) ş.a. Astfel, pentru exemplul de mai jos aceşti indicatori iau următoarele valori: Gradul de centralitate al reţelei evidenţiază configuraţia sursei de informaţii în cadrul unei anumite organizaţii. Aceasta poate fi o singură persoană, în cazul unor structuri ierarhice rigide, sau poate fi constituită din mai multe persoane sau grupuri, în cazul organizaţiilor descentralizate. în primul caz se constată apariţia unor fenomene psihosociale care de cele mai multe ori au efecte negative asupra funcţionării sistemului organizaţional: un puternic sentiment de dependenţă profesională şi psihosocială a celor care ocupă poziţii ierarhice inferioare; o motivaţie şi o implicare personală invers proporţionale cu poziţia ierarhică ocupată în reţeaua de comunicaţie; apariţia unor comportamente şi atitudini arbitrare ale celor care ocupă poziţii foarte înalte în structura informaţională, prin asimilarea accesului la informaţie cu o calitate personală, concentrarea responsabilităţii la nivelurile cele mai înalte, paralel cu derobarea de responsabilitate la cele inferioare ş.a. Capacitatea informaţională a reţelei exprimă raportul dintre cantitatea de informaţie transmisă şi recepţionată în unitatea de timp, în timp ce viteza de transmitere, care este un indicator complementar, exprimă timpul necesar pentru ca o informaţie să ajungă la destinatar, fără distorsiuni care să depăşească redundanţa mesajului. Fidelitatea informaţională relevă gradul de similitudine dintre informaţia transmisă şi cea recepţionată. Apariţia fenomenului de distorsionare a mesajului poate avea numeroase cauze, de natură tehnică, organizatorică, psihosocială sau psihoindividuală. Standardizarea limbajelor, eliminarea verigilor informaţionale inutile, o pregătire profesională superioară, verificarea prin feed-back a mesajelor recepţionate, eliminarea incongruentelor structurilor de grup sau asigurarea unei motivaţii superioare sunt câteva dintre modalităţile prin care se poate asigura o fidelitate superioară a mesajelor - condiţie esenţială pentru o bună funcţionare a oricărui sistem organizaţional. Capacitatea de corecţie a erorilor este unul dintre cei mai importanţi indicatori ai reţelelor de comunicaţie, acesta fiind condiţionat de raportul dintre numărul de conexiuni directe şi cele inverse, luându-se în calcul şi nivelurile ierarhice între care se realizează feed-back-urile. Pentru a se determina indicatorul privind capacitatea de corecţie a erorilor (Cc) se iau în calcul, cu ponderi diferite, numărul de conexiuni inverse între nivelurile ierarhice tangente, cât şi cele dintre cele disjuncte, care se află în relaţii ierarhice indirecte. Aceste ultime tipuri de relaţii de feed-back au o pondere mult mai mare în realizarea corecţiilor atât în ceea ce priveşte procesul de comunicare, cât şi celelalte procese şi activităţi din cadrul unei organizaţii (coordonare, control, activităţi de bază etc). In cele două cazuri prezentate mai jos, s-a putut constata că al doilea tip de structurare a comunicării producea cu cea. 35 % mai puţine erori decât primul, datorită saturării superioare cu feed-back-uri negative. Procesele de influenţă. Orice formă de organizare presupune totdeauna şi în mod necesar un sistem de autoritate, fără de care interacţiunea sistematică şi orientată teleologic dintre membri, grupuri şi compartimente nu ar fi posibilă. Sistemul de autoritate constă din ansamblul factorilor psihosociali prin care se orientează, controlează şi influenţează comportamentele, atitudinile, motivaţiile şi sentimentele membrilor unei organizaţii. Acest sistem poate fi formal sau concentrat sau difuz, personalizat sau impersonal, de ordin material sau spiritual (ideologic), real sau invocat, cu acţiune permanentă sau temporară, cu autoritate exercitată direct sau prin mandat. însă, indiferent de natura sa, sistemul de autoritate implică trei componente principale: a) o componentă funcţională, rezultată din necesitatea obiectivă de coordonare a acţiunilor persoanelor implicate în realizarea unei sarcini comune, în condiţii determinate de ordin material, tehnologic sau social; b) o componentă psihosocială, determinată de mecanismul interacţional (de ordin interpersonal şi grupai) declanşat de imperativele acţiunii în comun pentru realizarea unei anumite sarcini; c) o componentă psihologică, constând din ansamblul vectorilor motivaţionali care pot fi satisfăcuţi prin participarea la viaţa unei organizaţii. Determinarea profilului sistemului de autoritate constituie unul dintre cele mai puternice instrumente prin care se poate explica fenomenologia psihosocială subiacentă funcţionării unei anumite organizaţii; totodată, acest instrument permite atât analize diagnostice şi prognostice de mare fineţe, cât şi elaborarea unor strategii de optimizare a activităţilor din cadrul organizaţiilor. (a) Implicarea în realizarea unor obiective prin intermediul unei organizaţii presupune implicit acceptarea unui sistem de coordonare şi control, a cărei rigoare este în strânsă dependenţă de natura obiectivelor, semnificaţia şi importanţa acestora atât în plan social cât şi individual. Această componentă a sistemului de autoritate are în cea mai mare măsură un caracter impersonal, derivând din necesitatea obiectivă de coordonare a eforturilor membrilor oricărei colectivităţi atunci când se acţionează în comun pentru realizarea unei sarcini determinate. Cu cât sarcina este mai importantă şi mai dificilă, cu cât aceasta are o semnificaţie socială mai înaltă, şi cu cât este mai concordantă cu motivaţiile individuale şi de grup, cu atât persoanele din sistemul de conducere sunt învestite implicit cu o mai mare autoritate de ordin funcţional, percepută de membrii organizaţiei ca o condiţie a realizării obiectivelor urmărite. Calităţile personale ale celor investiţi cu autoritate funcţională o pot augmenta, redirecţiona sau diminua, în funcţie şi de contextul material şi social în care se desfăşoară activităţile de bază ale organizaţiei. (b) Cadrul organizaţional creează premisele structurării microgrupurilor sociale, a căror componente socioafective şi de influenţă informală vor interacţiona dinamic cu elementele funcţionale ale autorităţii menţionate anterior. în acest nou context, autoritatea se personalizează, liderii formali intrând într-un sistem de relaţii socioafective şi de comunicare interpersonală care va constitui fundalul exercitării atribuţiilor legate de coordonarea şi controlul activităţilor de bază. Ca tendinţă generală, microgrupurile astfel formate vor prelua, uneori selectiv, normele şi valorile formale specifice organizaţiei respective, convertindu-le într-un cadru normativ informai, cu o puternică încărcătură psihosocială; paralel, se vor constitui mecanismele de presiune spre conformism, care vor adăuga o nouă dimensiune sistemului de autoritate funcţională, mărindu-i astfel capacitatea de influenţare a comportamentelor individuale şi de grup. (c) Orice organizaţie, prin obiectivele pe care le propune, prin valorile pe care le promovează şi prin cadrul psihosocial pe care îl creează, face posibilă satisfacerea unei serii de trebuinţe psihoindividuale: de integrare, control şi relaţionare socială; trebuinţe socioafective; de protecţie, recunoaştere socială şi valorizare personală etc. Capacitatea de satisfacere a acestor trebuinţe conferă sistemului de autoritate din cadrul organizaţiei o dimensiune psihoindividuală foarte semnificativă: proporţional cu gradul de satisfacere diferenţiată a vectorilor motivaţionali individuali şi de grup, organizaţia capătă o semnificaţie anume în sistemul personal de valori, putându-se ajunge până la o totală identificare a persoanei cu organizaţia ca entitate socială, cu obiectivele, normele şi valorile sale. Deseori, se constată apariţia unor factori motivaţionali secundari, cu o forţă energizantă superioară factorilor primari amintiţi mai sus: apartenenţa la o organizaţie cu un înalt prestigiu social poate exercita o asemenea forţă de atracţie, încât avatarurile acestei opţiuni sunt minimalizate, chiar cu preţul ca unii vectori motivaţionali primari să fie satisfăcuţi într-o măsură mult mai mică decât în cadrul unei organizaţii cu un statut obişnuit. Anumite organizaţii au capacitatea de a-şi crea o "aură" care le conferă un prestigiu cu totul deosebit; această aură se transferă şi asupra membrilor organizaţiei, acest fenomen fiind cu atât mai vizibil cu cât poziţia ocupată în ierarhia organizaţiei este mai înaltă. Persoanele care beneficiază de acest "transfer de aură" sunt frecvent percepute în afară prin prisma calităţilor atribuite organizaţiei, printr-o interesantă interpretare şi resemnificare a comportamentelor, acţiunilor şi trăsăturilor de personalitate ale celor în cauză. Sintetizând, autoritatea unei organizaţii şi -implicit- capacitatea acesteia de a exercita o influenţă cât mai mare asupra comportamentelor intra- şi extraorganizaţionale depind de următoarea serie de factori: • Importanţa socială a obiectivelor explicite şi implicite ale organizaţiei. • Semnificaţia care se acordă, în plan social, psihosocial şi individual acestor obiective, independent de importanţa lor reală. • Convergenţa dintre obiectivele organizaţiei şi cele care corespund vectorilor motivaţionali individuali şi de grup: interese materiale şi spirituale; trebuinţe legate de protecţie şi integrare socială ş.a.. • Capacitatea organizaţiei de a crea un cadru favorabil structurării unor microgrupuri care să susţină în plan informai valorile, normele şi activităţile specifice. • Concordanţa dintre importanţa statutelor din compartimentele de conducere, coordonare şi control, pe de o parte, şi competenţa profesională şi socială a persoanelor care ocupă respectivele poziţii. • Gradul de identificare a membrilor cu organizaţia din care fac parte şi -mai ales - cu valorile pe care aceasta le promovează. • Performanţele reale obţinute de organizaţie în îndeplinirea obiectivelor sale. • Raporturile organizaţiei cu alte diferite instituţii ale sistemului social. Procesele socioafective. După cum s-a arătat, personalul unei organizaţii se structurează funcţional ca un grup secundar, format din mai multe grupuri primare, aflate în anumite raporturi de conexitate. în consecinţă, raporturile socioafective dintre membri se dezvoltă în forme mult mai complexe decât cele care au fost analizate la nivelul microgrupurilor sociale. în primul rând, vom decela o structură socioafectivă la nivelul microgrupurilor constituite formal în cadrul diferitelor compartimente funcţionale de bază ale organizaţiei; acestea sunt cele mai mici unităţi funcţionale (ateliere, birouri, laboratoare), în care membrii interacţionează direct şi constant la realizarea unei sarcini comune şi --de regulă - în acelaşi spaţiu fizic. Prin intermediul metodelor clasice, se poate stabili statutul sociometric al fiecărui membru, iar acesta se raportează la statutul formal din structura autorităţii, sau la cel strict funcţional, derivat din structura activităţilor de realizare a sarcinii (v. tabelul 7.1). Performanţele, climatul psihosocial şi nivelul de conflictualitate vor fi determinate în cea mai mare măsură de congruenţa dintre aceste structuri, corelativ cu stilurile de conducere practicate de liderii formali, la diferite niveluri ierarhice (48, 173). în al doilea rând, este necesară determinarea configuraţiei sociometrice la nivelul grupului secundar structurat la nivelul unor compartimente de rang superior: secţii, sectoare, servicii. Grupul secundar rezultă în urma conexării funcţionale a mai multe grupuri primare, prin intermediul unor "puncte de articulaţie" care, la rândul lor, sunt caracterizate prin "indicele de conexitate". Calităţile profesionale şi psihosociale ale zonelor de conexare dintre mai multe grupuri primare sunt cele ce vor condiţiona în mod esenţial performanţele în cadrul respectivului compartiment. De subliniat faptul că nu este indicată determinarea directă a structurii preferenţiale la nivelul grupului secundar, fără ca în prealabil aceasta să fie relevată la nivelul grupurilor primare constitutive. Procedând astfel, apar unele distorsiuni care limitează sensibil utilitatea demersului de optimizare a structurilor şi proceselor psihosociale de grup. Congruenţa structurii socioafective a grupului în raport cu structura sarcinii constituie un concept operaţional de bază, pe care l-am elaborat pornind de la noţiunea matematică de "distanţă". Aceasta permite evaluarea riguroasă a gradului de asemănare dintre două sau mai multe obiecte, definite printr- o diagramă, graf sau matrice, însă implică o relaţie simetrică între obiectele comparate, ceea ce o face inutilizabilă pentru psihosociologie, unde există totdeauna o prevalentă asimetrică a unei structuri sau proces asupra altora. Noţiunea de congruenţă este fundamentată pornind de la acest principiu de asimetrie funcţională a structurilor de grup, fiind definită astfel: Fie o mulţime numărabilă K ™ K,. Iv>... E„ şi două graîuri A şi B definite în E. Congruenţa dintre A (structura relaţiilor funcţionale) şi B (structura socioafectivă a grupului) este: {O, relaţii afective neutre între &\ şi aj; f O, pentru by = 1 1, relaţii pozitive, de atracţie de la a; la aj; Cy =J 1, pentru by = 0 -l, relaţii de respingere de la a; la aj . [_ 2, pentru by = - l După cum se poate observa, congruenţă (C) poate lua valori între limitele 0 şi 2m , unde "m" este numărul total al relaţiilor funcţionale din cadrul grupului cercetat, în raport cu o anumită sarcină. Pentru a putea compara congruenţa structurilor din grupuri de mărimi diferite, sau implicând un alt număr de relaţii funcţionale, este necesar să normalizăm relaţia (1); astfel, vom obţine indicele de congruenţă (Ic), care va permite o analiză comparativă dintre două sau mai multe grupuri, având chiar sarcini diferite. Deci: (2) Ic = 1 - Cab / 2m, cu valori între 0 şi 1. Procesele motivaţionale. în cadrul organizaţiilor interferează şi se condiţionează reciproc trei categorii de factori motivaţionali. a) factori specifici structurii motivaţionale individuale, cu valoare infrastructurală, între care vom găsii trebuinţele, motivele, interesele şi aspiraţiile care-i sunt specifice unei persoane, formate în ontogeneză, în afara respectivului cadru organizaţional; b) factori motivaţionali de grup, generaţi şi modelaţi prin intermediul proceselor psihosociale de grup, şi care se manifestă exclusiv în acest cadru; c) factori motivaţionali generaţi exclusiv ca urmare a apartenenţei la o anumită organizaţie, cu o valoare suprastructurală în raport cu celelalte două categorii, pe care le influenţează selectiv, în funcţie de poziţia ocupată la un moment dat în cadrul sistemului. Este evident faptul că fiecare persoană vine în cadrul unei organizaţii cu o structură motivaţională proprie, dar care se adaptează şi se ajustează în contextul interacţiunilor grupale. Are loc o polarizare şi o vectorizare a factorilor motivaţionali individuali pe criterii de convergenţă, complementaritate sau chiar divergenţă, însă pe fondul unei interdependenţe şi stabilităţi relative care ne îndrituiesc să vorbim de o structură motivaţională grupală. Pe măsură ce organizaţia se maturizează, această structură integrează noi elemente care ţin de caracteristicile generale ale sistemului şi de poziţia pe care o ocupă în raport cu alte organizaţii şi instituţii sociale. Dealtfel, nu este posibilă înţelegerea modului de funcţionare a grupurilor primare şi secundare subiacente organizaţiilor fără a lua în considerare articularea şi armonizarea factorilor motivaţionali individuali în cadrul unei structuri globale, context în care sistemul îşi îndeplineşte una dintre principalele sale funcţii: satisfacerea diferenţiată a trebuinţelor membrilor săi. Mai mult, observaţiile noastre arată că momentul constituirii structurii motivaţionale precede într-o oarecare măsură închegarea structurilor de autoritate şi a celor afective, în raport cu care joacă rolul unei infrastructuri, alături de structura sarcinii. Totuşi, subliniem faptul că nu putem vorbi decât în termeni destul de relativi despre o anumită prioritate în constituirea structurilor psihosociale din cadrul organizaţiilor, intercondiţionările şi interdependenţele dintre acestea fiind foarte strânse. Corelativ vectorilor motivaţionali se manifestă şi atitudinile interpersonale, cele faţă de activitate şi organizaţie ca întreg, astfel că -odată cu maturizarea sistemului - se poate vorbi de o structură motivaţional-atitudinală care exprimă cu mare fidelitate raporturile intra şi intergrupale, capacitatea sarcinii de a polariza eforturile membrilor, funcţionalitatea sistemului de conducere, coeziunea organizaţională, potenţialitatea de conflict intern ş.a. In consecinţă, structura motivaţional-atitudinală va deţine o pondere considerabilă în dinamica grupurilor componente şi a organizaţiei ca întreg. Determinarea structurii motivaţional-atitudinale din cadrul unei organizaţii implică o metodologie relativ complexă. Pornind de la o analiză detaliată a determinaţiilor în câmpul cărora funcţionează organizaţia, se stabileşte o listă de factori motivaţionali potenţiali, care se referă la următoarele aspecte: caracteristicile sarcinii, condiţiile fizice şi materiale ale activităţii, stilul de conducere, calitatea raporturilor umane, recunoaşterea meritelor, posibilităţi de promovare, remuneraţie, siguranţa locului de muncă, receptivitatea la creaţie, flexibilitatea administrativă, sancţiuni şi recompense ş.a. Stabilirea repertoriului de factori motivaţionali este corelativă cu estimarea ponderii teoretice pe care aceştia o au în contextul unei optime funcţionări a organizaţiei. Pe această bază, se elaborează un chestionar, în care se solicită ordonarea listei după importanţa pe care membrii o acordă fiecărui factor; prelucrarea rezultatelor, după frecvenţă, se face la nivelul grupurilor, secţiilor şi sectoarelor. în a doua etapă, se solicită o apreciere a măsurii în care fiecare factor motivaţional este satisfăcut la un moment dat, şi care este expectaţia privind situaţia în viitor. Prin cumularea şi interpretarea acestor rezultate se obţine o imagine de mare fineţe a structurilor motivaţionale care acţionează la nivelul fiecărui compartiment, imagine indispensabilă pentru orice demers diagnostic, prognostic sau corectiv în ceea ce priveşte performanţele sau funcţionalitatea generală a organizaţiilor (48,169 ). Procesele participativ-axiologice. După cum s-a arătat, constituirea organizaţiei ca sistem dinamic presupune o succesiune de etape, o dezvoltare progresivă a structurilor psihosociale subiacente, în contextul interacţiunii continue cu mediul social extern şi sub imperativele obiectivelor constitutive (a sarcinilor care dau raţiunea de a fi respectivei organizaţii). Această complexă procesualitate se desfăşoară în două planuri distincte, însă interdependente: un prim plan, care evidenţiază evoluţia sistemului organizaţional în ansamblu, şi un al doilea plan, care evidenţiază procesul integrării individuale a membrilor în cadrul sistemului organizaţional aflat pe o anumită treaptă a evoluţiei sale. Cercetările experimentale arată că atât microgrupurile considerate izolat, cât şi organizaţiile care includ grupuri primare şi secundare parcurg în evoluţia proceselor integrative mai multe etape. Astfel, după opinia lui Th.M. Mills, dinamica integrării şi participării la viaţa de grup implică cinci niveluri calitativ distincte, însă interdependente funcţional (150): (1) Nivelul comportamental: presupune constituirea spontană şi progresivă a unui sistem de interacţiuni, în care fiecare membru participant desfăşoară un rol strict comportamental-acţional, derivat din natura sarcinii asumate sau care este impusă grupului spre rezolvare. (2) Nivelul emoţional: implică apariţia şi manifestarea unor emoţii şi sentimente de grup, pe fondul interacţiunilor comportamentale. Stările afective se structurează atât în raport cu ceilalţi membrii, cât şi în ceea ce priveşte obiectivele activităţii, condiţiile desfăşurării acesteia, rezultatele obţinute sau evenimentele care pot apărea în acest context. (3) Nivelul normativ: cuprinde un ansamblu organizat de reprezentări, idei şi reguli, larg împărtăşite de către membri, despre tot ceea ce constituie aspecte ale vieţii de grup şi organizaţie (ce trebuie făcut, cum trebuie reacţionat în anumite împrejurări, ce norme trebuie să regleze raporturile interpersonale şi activităţile comune, criteriile de acordare a recompenselor şi sancţiunilor, sentimentele care sunt considerate fireşti faţă de situaţii, evenimente, persoane, alte grupuri sau organizaţii etc). (4) Nivelul teleologic: presupune apariţia şi adoptarea unui set de reprezentări şi idei despre ceea ce constituie obiectivele şi scopurile fundamentale ale grupurilor şi organizaţiei de apartenenţă, precum şi despre modul cum aceste obiective trebuie îndeplinite pentru a justifica existenţa, afirmarea şi recunoaşterea publică a respectivelor structuri sociale. (5) Nivelul axiologic: constă dintr-un set de interpretări despre ceea ce este grupul sau organizaţia, despre ceea ce ar fi de dorit să devină, şi despre ceea ce ar trebui făcut pentru a se atinge acest ideal valoric; este vorba de o "interpretare axiologică" a ceea ce reprezintă organizaţia într-un anumit câmp semnificativ de repere, modele şi valori sociale. Din perspectiva acestui model, o integrare participativă (şi nu una pur formală), presupune dezvoltarea progresivă a unui sistem de relaţii interpersonale, intra- şi inter-grupale care să cuprindă într-o manieră ascendentă comportamente, sentimente, norme, formulări de scopuri şi valori la care acestea să se raporteze. De fapt, este vorba de o identificare progresivă cu organizaţia, cu scopurile şi valorile sale, prin considerarea dezvoltării şi afirmării personale ca fiind necondiţionat legate de recunoaşterea şi ascendenţa organizaţiei în plan social şi cultural. Fiecare dintre procesele psihosociale specifice fiecărui nivel determină apariţia unor structuri specifice, de comportamente, sentimente, norme, scopuri şi valori, a căror configuraţie se constituie ca un indicator asupra treptei de evoluţie şi maturizare pe care se află respectiva organizaţie. într-adevăr, s-a putut constata prin experimente şi observaţii directe că în cadrul unor grupuri sau organizaţii imature sau în faza incipientă de constituire, cu obiective incerte, fără tradiţie şi prestigiu social, predomină structurile participative de ordin comportamental şi afectiv; în timp ce organizaţiile cu obiective clare, circumscrise valoric, şi cu un înalt prestigiu social, dezvoltă foarte rapid structuri participative de nivel înalt (normative, teleologice şi axiologice). Determinarea experimentală a nivelului de dezvoltare a structurilor participativ-axiologice, atât la nivelul unor compartimente, cât şi la acela al întregii organizaţii, poate constitui un instrument eficient prin care să se identifice disfuncţionalităţile sistemului; totodată, printr-o asemenea analiză, se pot obţine sugestii privind strategiile prin care se poate asigura dezvoltarea sistemului organizaţional şi creşterea performanţelor sale materiale şi sociale. Pentru a fundamenta strategiile unor asemenea intervenţii optimizatoare este necesară elaborarea unui model general, care să evidenţieze interacţiunile dintre procesele şi structurile psihosociale menţionate anterior. Pe baza unor ample sinteze teoretice şi experimentale, a căror prezentare ar solicita un spaţiu foarte mare, propunem un model care s-a dovedit foarte eficient (v. schema 7.4.). Influenţe ale mediului social extern (instituţii, alte organizaţii şi grupuri sociale). Condiţiile fizice şi sociale în care se desfăşoară activităţile organizaţiei. 7.3. Conducerea organizaţiilor. înţelese cel mai adesea ca sisteme sociale cu caracter axiologic şi teleologic, deci care presupun finalizări acreditate valoric, prin chiar aceasta organizaţiile implică totdeauna o componentă funcţională şi structurală esenţială, şi anume conducerea. în sensul cel mai general, conducerea constă dintr-un ansamblu de relaţii sociale specifice, implicând procesele psihosociale de autoritate, putere, comunicare şi influenţă, prin care se asigură coordonarea şi finalizarea acţiunilor umane. într-un sens mai restrâns, conceptul de conducere are două accepţii principale: prima se referă la subsistemul tehnic care asigură funcţionarea unei instituţii, organizaţii sau grup în situaţii sociale determinate; cealaltă semnifică activităţile care se desfăşoară în cadrul respectivul subsistem pentru realizarea acestui obiectiv fundamental. 7.3.1. Definire şi caracterizare generală; funcţiile conducerii. Din perspectivă psihosocială, prin conducere se înţelege un ansamblu de activităţi, procese şi funcţii, constând din informare, organizare, planificare, coordonare şi control, fundamentate pe acte de decizie, prin care se asigură funcţionarea precisă, coerentă, operativă şi eficientă a diferitelor structuri sociale: instituţii, organizaţii şi grupuri umane. Fiind vorba de un subsistem care se dezvoltă spontan sau intenţional în cadrul oricărui sistem social, conducerea se prezintă sub două aspecte complementare: a) un aspect structural, care evidenţiază elementele ansamblului (membrii şi compartimentele) implicate în actul de conducere, poziţia lor in cadrul sistemului şi relaţiile dintre ele; b) un aspect funcţional, care relevă rolul fiecărui element al subsistemului în actul de conducere ca atare (luarea deciziilor, coordonarea, controlul activităţilor ş.a.). în cadrul organizaţiilor formale, structura compartimentului de conducere este fixată prin organigramă, împreună cu funcţiile care revin fiecărei poziţii; însă, şi în acest caz, apar elemente de ordin informai, care augmentează, complementează sau parazitează activitatea de conducere, pe fondul apariţiei unor procese şi fenomene psihosociale deosebit de interesante, legate de raporturile care se creează între sistemele de autoritate şi putere, pe de o parte, şi dintre formal şi informai, pe de altă parte. în cazul organizaţiilor informale, subsistemul de conducere apare şi se dezvoltă relativ spontan, în jurul unui nucleu de membri deosebit de activi (liderul carismatic, persoanele cu cel mai înalt prestigiu profesional şi social, grupul de iniţiativă etc); aici se va manifesta tendinţa oficializării şi formalizării progresive a structurii astfel create, pe fondul unor procese psihosociale care depăşesc de regulă cadrul strict al organizaţiei respective. Din punct de vedere structural, cele mai importante caracteristici ale sistemului de conducere sunt următoarele: (a) numărul de persoane implicate în activităţi de conducere, aşa cum au fost definite mai sus (decizie, coordonare, control ş.a.); (b) dispunerea pe niveluri ierarhice şi pe compartimente a respectivelor persoane, cu specificarea relaţiilor dintre ele; (c) diferenţierea pe compartimente distincte a activităţilor specifice conducerii: luarea deciziilor, planificarea activităţilor, efectuarea controlului ş.a. în funcţie de natura organizaţiei, specificul obiectivelor pe care le are de îndeplinit şi condiţiile în care se desfăşoară activitatea există o proporţie optimă a dimensiunii aparatului de conducere, care în nici un caz nu trebuie să depăşească 5-10 % din totalul personalului. Un aparat de conducere prea numeros devine disfuncţional datorită suprapunerii inevitabile a atribuţiunilor, diminuarea răspunderii personale, dificultăţilor de coordonare internă; în i:eas"^ situaţie, la nivelul restului organizaţiei se creează un sentiment de presiune birocratică nejustificată, de control excesiv şi inechitate în distribuirea erorTurilor, ceea. ce poate afecta serios climatul psihosocial, relaţiile mterpersonale şi performanţele profesionale. în cazul unui aparat de conducere subdimensionat, există riscul supraîncărcării acestuia, pe fondul apariţiei unor zone de activitate care scapă controlului şi a manifestării unor comportamente arbitrare la anumite niveluri ierarhice; în rândul membrilor organizaţiei există tendinţa apariţiei unui sentiment de insecuritate, dezimplicare şi insatisfacţie. Funcţiile conducerii. Aparatul de conducere îndeplineşte atât o serie de funcţii specifice, legate nemijlocit de activităţile prin care se îndeplinesc obiectivele generale ale organizaţiei (organizare, planificare, coordonare, control), cât şi o serie de funcţii nespecifice, colaterale activităţilor de bază, dar pe care le susţin în mod indirect, în special prin intermediul unor procese psihosociale pe care le generează (reprezentare, dezvoltare, motivare). Toate acestea au însă un element comun, fundamental pentru orice activitate de conducere: luarea deciziilor. Organizarea constituie una dintre funcţiile principale ale conducerii, care fundamentează atât constituirea sistemului organizaţional ca atare, cât şi cadrul necesar exercitării celorlalte funcţii şi activităţi. Organizarea presupune o activitate complexă, implicând următoarele aspecte: (1) stabilirea coordonatelor formale ale sistemului, a cadrului general în care va funcţiona şi a suportului normativ necesar desfăşurării activităţii; (2) delimitarea compartimentelor funcţionale (sectoare, secţii, ateliere,) şi precizarea sarcinilor acestora, rezultate din defalcarea obiectivului general; se stabileşte sistemul de legături funcţionale dintre compartimente, în concordanţă cu tehnologiile folosite şi resursele disponibile; (3) distribuirea responsabilităţilor, resurselor financiare, informaţionale, umane şi materiale , stabilindu-se totodată normele generale de folosire şi criteriile de performanţă în utilizarea resurselor pentru fiecare compartiment; (4) configurarea reţelelor de transmitere a informaţiilor, a sistemului de evidenţă, codificare şi utilizare a datelor, pe orizontală şi pe verticală; (5) asigurarea coerenţei logice şi funcţionale a întregului ansamblu, prin raportarea sa atât la condiţiile concrete în care se desfăşoară activităţile, cât şi la sistemul de relaţii extraorganizaţionale în care este implicat. Demersul organizatoric presupune abordarea interdisciplinară a unei game largi de probleme de ordin tehnologic, psihosocial, informaţional, financiar şi material. în consecinţă, un bun organizator trebuie să posede calităţi psihice şi profesionale cu totul deosebite, în principal de ordin intelectual: gândire sintetică şi analitică; imaginaţie creatoare şi spirit practic-aplicativ; logică riguroasă şi intuiţie profundă; consecvenţă strategică şi flexibilitate tactică. După cum se observă, aceste calităţi au un accentuat caracter polar sau complementar, foarte greu de întrunit la o singură persoană. Acest fapt explică de ce organizatorii cu adevărat buni sunt personalităţi de excepţie, un fel de „rara avis" în câmpul vieţii sociale. O bună activitate organizatorică se bazează pe câteva principii fundamentale, dar a căror pondere poate să varieze între anumite limite, în funcţie de natura organizaţiei, importanţa şi semnificaţia socială a obiectivelor sale, condiţiile concrete în care activează - condiţii de ordin politic, social, cultural, economic sau fizic, nivelul de instruire şi calificare a membrilor ş.a.: (1) Principiul orientării prioritare pe sarcină: pentru a-şi putea menţine stabilitatea funcţională şi permanenţa în timp, organizaţia trebuie construită pornind de la obiective precis formulate şi de la activităţile pe care le implică realizarea acestora. însă, respectarea necondiţionată a principiului „funcţionalizării" (Scanlan, 1973), conform căruia obiectivele au prioritate absolută în raport cu persoanele şi grupurile, necesită în mod necesar o corecţie: aceste obiective şi activităţi sunt realizate cu oameni, iar în multiplele conexiuni ale vieţii sociale respectivele „produse" ale activităţii organizaţionale au nemijlocit o semnificaţie psihosocială şi socioculturală. în consecinţă, funcţionarea în sine a unei organizaţii, pe criterii exclusive de performanţă tehnică, nu poate să prevaleze necondiţionat asupra implicaţiilor psihosociale ale acestei funcţionări. (2) Principiul coerenţei şi completitudinii cadrului normativ: pentru asigurarea unei funcţionalităţi optime a sistemului organizaţional este necesară elaborarea unui cadru normativ coerent din punct de vedere logic şi cu un grad de extensiune care să acopere toate compartimentele structurale şi funcţionale. Contradicţiile prevederilor normative, precum şi incompletitudinea lor creează premisele unor serioase disfuncţionalităţi, conflicte şi insatisfacţii în rândul personalului, toate acestea ducând în mod necesar la scăderea performanţelor. (3) Principiul complementarităţii funcţionale: sarcinile şi atribuţiile diferitelor compartimente trebuie să aibă un caracter complementar, evitându-se atât suprapunerile cât şi hiatusurile. Singura excepţie se referă la compartimentele de control, unde sistemul de verificare încrucişată se poate dovedii foarte eficient în anumite împrejurări. (4) Principiul feed-back-ului: între toate nivelurile ierarhice , precum şi între compartimentele adiacente trebuie să existe un sistem de conexiuni inverse, care să permită o informare promptă asupra efectelor deciziilor, măsurilor şi acţiunilor întreprinse. în lipsa legăturilor de feed-back nu se poate realiza o corecţie operativă a erorilor, sau nu se pot adapta acţiunile la particularităţile unor situaţii concrete, cu cele mai drastice consecinţe asupra performanţelor şi evoluţiei generale a sistemului. Planificarea este o funcţie adiacentă aceleia de organizare, prin care se asigură eşalonarea în timp a acţiunilor, eforturilor şi resurselor, astfel încât obiectivele urmărite să fie realizate într-un moment de maximă oportunitate, cu costuri materiale şi umane minime, în concordanţă şi cu o serie de exigenţe extraorganizaţionale. Planificarea condiţionează în cea mai mare măsură eficienţa activităţilor interne, însă şi calitatea raporturilor cu alte organizaţii sau instituţii conexe, costurile profesionale, financiare, umane şi materiale fiind direct condiţionate de calitatea activităţii de coordonare. Pentru aceasta sunt necesare o serie de calităţi, în primul rând de natură tehnico-organizatorică: cunoaşterea întregului flux tehnologic şi a condiţiilor pe care le solicită realizarea fiecărei secvenţe; o profundă gândire concret- analitică corelată cu un accentuat spirit pragmatic ş.a.. Coordonarea este funcţia prin care se asigură sincronizarea activităţilor, adecvarea reciprocă a obiectivelor şi acţiunilor fiecărui compartiment, precum şi adaptarea dinamică a eforturilor profesionale pentru realizarea cu maximă eficienţă a sarcinilor organizaţiei. De multe ori, activitatea de coordonare se cuplează în mod firesc cu cea de planificare şi control, acestea fiind de fapt faţete complementare ale actului de conducere. O bună activitate de coordonare presupune o exactă cunoaştere a caracteristicilor obiectivului ce urmează â fi realizat, a tehnologiilor folosite şi a resurselor disponibile, pe fondul unor aptitudini psihosociale ale liderului care să faciliteze raporturile interpersonale. Controlul reprezintă una dintre cele mai importante funcţii ale conducerii, complementară aceleia de organizare, prin care se asigură respectarea cadrului normativ intern şi extern, tehnologiile prescrise, termenele de realizare şi caracteristicile tehnice ale produselor activităţii. Controlul trebuie înţeles şi proiectat ca o activitate de feed-back, prin care se adecvează activităţile la obiectivele vizate, se corectează erorile şi disfuncţionalităţile în fazele lor primare de manifestare şi se asigură respectarea legalităţii. Principala dimensiune a acestei funcţii este dată de intervalul de control, prin care se înţelege numărul de persoane, compartimente şi activităţi pe care le poate controla şi coordona în mod eficient un conducător. Mărimea intervalului de control afectează direct configuraţia structurală a organizaţiei: un interval mic implică o piramidă înaltă, cu mai multe niveluri ierarhice şi mai multe compartimente funcţionale, în timp ce un interval mare induce o formă piramidală mai plată, cu mai puţine niveluri ierarhice şi compartimente. Evident, aceste diferenţe se vor regăsi şi la nivelul cheltuielilor financiare şi de personal, ceea ce impune o corectă evaluare a dimensiunii optime a intervalului de control pentru fiecare situaţie în parte. Valoarea optimă a acestui parametru este determinată de tipul organizaţiei, structura sa internă, caracteristicile obiectivelor de realizat şi trăsăturile generale ale situaţiei sociale şi profesionale în care acţionează organizaţia. în general, un interval mic de control facilitează o urmărire detaliată, continuă şi eficientă a activităţii subordonaţilor, însă poate genera la nivelul acestora un sentiment de insatisfacţie datorită limitării libertăţii, iniţiativei şi responsabilităţii personale. Pe acest fond, scăderea motivaţiei şi implicării individuale poate determina reducerea performanţelor, deşi costurile sunt mai mari. Un interval de control mare poate determina fie o suprasolicitare a conducătorului, fie o activitate mai superficială din partea acestuia, fie tendinţa de a delega subordonaţii cu o mai mare autoritate şi responsabilitate. însă, dacă controlul va fi exercitat preponderent asupra unor puncte nodale sau critice ale activităţilor, iniţiativa, implicarea şi motivaţia superioară a subordonaţilor pot compensa eventualele efecte negative apărute în acest context (220, 223). Reprezentarea este o funcţie care se manifestă în plan extern, în contextul relaţiilor cu alte grupuri, organizaţii şi instituţii, dar şi în raport cu opinia publică şi persoane semnificative, considerate separat. Prin conducător organizaţia se personalizează: reprezentativitatea, „vizibilitatea socială" , carisma, inteligenţa sau competenţa socioprofesională a acestuia devenind cel mai adesea „marcă" sau simbol pentru întregul sistem pe care îl reprezintă. Fenomenul se manifestă şi în sens invers: o organizaţie cu un înalt prestigiu, câştigat în timp prin performanţă, tradiţie, natura specială a activităţilor pe care le desfăşoară ş.a., transferă asupra conducătorilor săi o „aură socială" care -de multe ori- nu are o legătură directă cu acele calităţi personale care sunt presupuse pentru o asemenea funcţie. Menţinerea şi dezvoltarea organizaţiei revine ca o atribuţie implicită pentru conducător, ca o condiţie de bază pentru îndeplinirea obiectivelor asumate. La tendinţa „naturală" a oricărui sistem organizaţional de a-şi preciza din ce în ce mai riguros limitele, paralel cu extinderea acestora, se adaugă o altă tendinţă, vizibilă la nivelul activităţilor explicite desfăşurate de conducere, prin care se vizează aceleaşi obiective, ca o modalitate de legitimare superioară a poziţiilor ocupate, dar şi pentru obţinerea de mai multă putere. Asigurarea coerenţei organizaţionale, creşterea reprezentativităţii sociale, obţinerea unor performanţe superioare, lărgirea zonelor de autoritate şi a atribuţiilor, creşterea numerică, motivarea superioară a membrilor ş.a., sunt mijloacele cele mai folosite de conducere pentru consolidarea şi dezvoltarea organizaţiei pe care o reprezintă, în acest domeniu, inteligenţa socială a conducătorului poate avea un rol mai mare decât simpla sa competenţă profesională sau travaliul depus în activitate. Motivarea diferenţiată a membrilor este o funcţie corelativă aceleia de menţinere şi dezvoltare a organizaţiei, şi care revine conducerii ca o condiţie de bază pentru îndeplinirea tuturor obiectivelor explicite sau implicite ale acesteia. Conform unui cunoscut principiu al psihologiei, nu există decât o singură modalitate cu adevărat eficientă de a determina pe cineva să facă bine un lucru: şi anume, să-1 faci să dorească să facă acel lucru; cu alte cuvinte, să-1 motivezi în aşa fel încât interesele sale să fie convergente sau complementare cu cele ale organizaţiei din care face parte. Numeroase cercetări experimentale evidenţiază o corelaţie foarte înaltă între nivelul de motivaţie pozitivă a membrilor unor grupuri sau organizaţii, pe de o parte, şi performanţele profesionale, comportamentul prosocial, climatul psihosocial, nivelul superior de creativitate şi gradul de implicare socială, pe de altă parte (48, 147). Pentru îndeplinirea la un nivel superior a acestei funcţii sunt necesare calităţi personale cu totul deosebite, corelate cu o pregătire psihosocială corespunzătoare. Sensibilitatea pentru problemele umane, inteligenţa socială, pragmatismul, spiritul de echitate şi deschiderea sunt numai câteva dintre acestea. Decizia reprezintă componenta esenţială şi indispensabilă a oricărei activităţi de conducere, prin care se fundamentează exercitarea tuturor celorlalte funcţii menţionate mai sus. Definită în cadrul ştiinţelor acţiunii, în zona de interferenţă dintre politologie, economie, psihosociologie, teoria jocurilor şi praxiologie, teoria deciziei are implicaţii majore în toate domeniile vieţii sociale, ceea ce impune o tratare distinctă a acestei problematici. 7.3.2. Decizia în activitatea de conducere. Prin decizie se înţelege o activitate intelectuală prin care un actor social (persoană, grup, organizaţie sau instituţie) alege dintre mai multe soluţii ale unei probleme cu care se confruntă, pe aceea care pare cea mai avantajoasă în împrejurările date. Din punct de vedere psihologic, actul deciziei implică atât o componentă logic-raţională, cât şi una practic-intuitivă, componente care interacţionează subtil, pe fondul creat de unele trăsături de personalitate: independenţă, luciditate, capacitatea de asumare a riscului, impulsivitate ş.a. Pentru explicarea mecanismului de elaborare a deciziei s-au dezvoltat mai multe teorii. Una, de inspiraţie economică, presupune o deplină raţionalitate în adoptarea unei decizii, pe baza următoarelor elemente: a) existenţa unui actor social (decident) strict raţional, care are formulat un set de preferinţe riguros ierarhizate; b) posedarea unor informaţii complete asupra situaţiei problematice care solicită adoptarea unei decizii; c) conştientizarea tuturor soluţiilor posibile şi a consecinţelor probabile pentru fiecare soluţie adoptată; d) delimitarea clară dintre mijloace şi scopuri, e) alegerea unei soluţii optime, pe baza criteriului de eficienţă (raportul dintre costuri, avantaje şi dezavantaje). în acest context, decizia este rezultatul necesar al unui riguros raţionament logic, în care incertitudinea nu-şi are locul, decât eventual sub forma unui coeficient de probabilitate privind apariţia unor factori aleatori. Criticile acestei teorii pornesc de la constatarea că rareori întâlnim o situaţie concretă care să întrunească aceste condiţii. Comportamentul decidentului implică şi componente afective şi intuitive, iar preferinţele sale nu sunt clar configurate într-o structură ierarhică; informaţia pe care o deţine este cel mai adesea incompletă sau ambiguă; mai ales în situaţii de criză, decidentul nu poate conştientiza cu claritate toate soluţiile posibile şi consecinţele acestora; avantajele şi dezavantajele unei opţiuni sunt adesea relative, depinzând de o mulţime de factori conjuncturali. A doua teorie pe care o aducem în discuţie este de inspiraţie psihosocială, şi corespunde într-o mai mare măsură situaţiilor întâlnite în practica socială. în această viziune, decizia este considerată un proces social desfăşurat în timp, la care participă mai mulţi actori, relativ autonomi unul faţă de celălalt, însă legaţi strategic între ei Actorii care participă direct sau indirect la actul de decizie urmăresc cel mai adesea obiective diferite, chiar contradictorii şi cu un anumit grad de ambiguitate; cunoaşterea şi informaţia de care dispun sunt imperfecte, iar acţiunea lor se desfăşoară în condiţii de incertitudine persistentă. în acest condiţii, după cum argumentează o serie de cercetători, printre care şi H.A. Simon (136; 137), se recurge la o strategie decizională simplificată, prin care se adoptă prima soluţie care este apreciată ca satisfăcătoare. Criteriul unei stricte raţionalităţi lasă loc unuia de „oportunitate rezonabilă", la care decidentul aderă şi prin anumite elemente intuitiv-emoţionale, sau chiar iraţionale. Cibernetica sistemelor sociale a evidenţiat şi existenţa unui mecanisme nondecizionale de alegere a unei soluţii la o situaţie problematică. în acest caz, are loc o experimentare spontană, mai mult sau mai puţin întâmplătoare, a unei serii de soluţii, care vor satisface în grade diferite necesităţile actorului social, necesităţi adesea destul de vag conturate; soluţiile cele mai satisfăcătoare sunt întărite în timp şi conservate, iar cele nesatisfăcătoare sunt eliminate. Procesul de luare a deciziilor implică o succesiune de momente distincte, cu ponderi şi semnificaţii care variază în funcţie de o serie de factori psihoindividuali, psihosociali, organizaţionali şi conjuncturali. (1) Formularea problemei. După cum s-a arătat, orice decizie se ia numai într-o situaţie problematică în care există mai multe soluţii potenţial convenabile care trebuie evaluate şi comparate; formularea precisă a problemei echivalează cu circumscrierea câmpului virtual în care trebuie căutată soluţia. Se poate aprecia că într-o proporţie de 50-60 %, deciziile greşite îşi au originea într-o necorespunzătoare formulare a situaţiei problematice care se impune rezolvată. (2) Explorarea posibilului acţionai şi relevarea soluţiilor alternative. In funcţie de caracteristicile situaţiei problematice, de poziţia şi capacităţile actorului social şi de circumstanţele în care acesta acţionează se delimitează spaţiul potenţial de acţiune. In mod evident, câmpul situaţiei problematice va fi structurat pe mai multe zone: o zonă a soluţiilor imposibile din punct de vedere tehnic, material sau social; o zonă a soluţiilor posibile, dar inacceptabile din punct de vedere subiectiv în respectivul context; cea de a treia zonă va fi a soluţiilor posibile şi acceptabile, însă cu grade diferite de adecvare la necesităţile şi exigenţele decidentului. Limitele dintre cele trei zone sunt destul de relative, ele putându- se modifica pe măsură ce situaţia evoluează în urma unor acţiuni în desfăşurare. însă, pentru o analiză diagnostică şi prognostică a capacităţii decizionale a unui actor, este foarte important să se cunoască modul cum acesta delimitează (cel mai adesea implicit) câmpul situaţiei problematice. Odată cu delimitarea zonei posibilului acţionai, se formulează şi soluţiile alternative, apte de a fi luate în discuţie pentru rezolvarea situaţiei problematice. (3) Analiza, evaluarea şi ierarhizarea soluţiilor alternative. Soluţiile posibile, acceptabile din perspectiva decidentului, sunt supuse unei analize comparative, în urma căreia sunt ierarhizate pe criterii de costuri, avantaje, dezavantaje, adecvare la situaţia actuală şi la cea de perspectivă, compatibilitatea cu alte acţiuni în curs de desfăşurare sau planificate pentru viitor, efectele secundare pe care le pot genera etc. Este un moment de mare dificultate, care solicită major întreaga personalitate a decidentului; datorită acestui fapt, se recomandă insistent ca în această fază să fie antrenaţi experţi din mai multe domenii, care să ofere criterii clare de ierarhizare a soluţiilor posibile. (4) Luarea deciziei. Este momentul când decidentul optează pentru una dintre soluţiile alternative, orientându-se univoc pe direcţia variantei rezolutive alese. Este esenţial ca în urma luării deciziei, conducătorul să adopte o poziţie fermă, plină de încredere, eliminând metodologic toate incertitudinile specifice fazelor anterioare, fără a-şi anula însă spiritul critic în ceea ce priveşte urmărirea efectelor soluţiei adoptate; luarea deciziei echivalează cu asumarea neechivocă a responsabilităţii pentru soluţia adoptată. (5) O dată cu luarea deciziei se trece la implementarea acesteia prin măsuri organizatorice, de planificare, coordonare şi control, adecvate situaţiei problematice, împrejurărilor concrete şi soluţiei rezolutive adoptate. (6) Evaluarea postdecizională. Constă dintr-o analiză critică a rezultatelor şi efectelor obţinute în urma implementării deciziei, printr-o raportare continuă la obiectivele urmărite, costurile solicitate şi perspectivele deschise. în cadrul organizaţiilor se iau decizii de o mare varietate, în funcţie de nivelul ierarhic la care se adoptă, natura problemei care se impune a fi rezolvată, raporturile cu alte sisteme sociale externe ş.a. în primul rând trebuie făcută distincţia între deciziile strategice, care se referă la problemele esenţiale pe care le ridică funcţionarea unei organizaţii şi modalităţile generale de îndeplinire a obiectivelor sale, şi deciziile tactice, cu referinţă la problemele secundare sau conjuncturale, pe care le ridică activităţile diferitelor compartimente ale organizaţiei. Deciziile strategice formulează direcţii rezolutive formulate în câmpul unor situaţii foarte generale, în timp ce cele deciziile tactice oferă soluţii concrete la probleme concrete. în primul caz, mai important este modul cum se formulează întrebările prin care circumscriem o situaţie problematică, în timp ce în al doilea caz contează adecvarea unei soluţii concrete la o situaţie problematică conjuncturală. Datorită impactului său asupra unor categorii largi din personalul organizaţiilor, activitatea decizională implică câteva aspecte psihosociale deosebite: legitimitatea, consensualitatea şi participarea. Legitimitatea reflectă gradul de recunoaştere formală a poziţiei şi atribuţiilor celui care ia decizia de către restul membrilor grupului. Poziţia ocupată în structura ierarhică, relaţiile cu nivelele ierarhice superioare, gradul de instruire, performanţele profesionale, statutul social extraorganizaţional, succesele personale ş.a. sunt factori care condiţionează legitimitatea autorităţii care adoptă o decizie. Deseori, se pot ivi situaţii în care se manifestă discordanţă între legitimitatea recunoscută a persoanei care ocupă o anumită poziţie şi sentimentul de legitimitate în raport cu o anumită decizie adoptată de respectiva persoană. O legitimitate redusă afectează consensualitatea colectivului şi capacitatea de polarizare a eforturilor în vederea implementării deciziei. Consensualitatea exprimă gradul de convergenţă a opiniilor colectivului asupra corectitudinii şi adecvării deciziei la situaţia problematică. Aceasta depinde de măsura în care membrii sunt informaţi asupra următoarelor aspecte: caracteristicile situaţiei problematice; resursele disponibile; condiţiile în care se acţionează; scopurile urmărite pentru fiecare etapă de implementare a deciziei, motivaţia alegerii unei anumite variante rezolutive ş.a. între legitimitate şi consensualitate nu există o corelaţie directă, putând întâlni situaţii în care decizia este considerată legitimă, dar nu întruneşte adeziunea membrilor. Participarea relevă gradul de implicare a membrilor fără funcţii de conducere în activitatea de luare a deciziilor. Un nivel superior de participare determină o serie de efecte pozitive: a) încurajează identificarea membrilor cu organizaţia şi obiectivele sale; b) îmbunătăţesc sensibil relaţiile interpersonale, în special între persoane aflate în planuri ierarhice diferite; c) satisface trebuinţele de afirmare şi recunoaştere socială, dar şi pe cele de securitate; d) determină creşterea satisfacţiei pentru activitatea desfăşurată; e) induce o creştere a gradului de responsabilitate a membrilor pentru destinul organizaţiei căreia îi aparţin. Dezvoltarea sistemelor participative de luare a deciziilor presupune o informare superioară a membrilor, acţiuni persuasive susţinute asupra acestora, precum şi racordarea vectorilor motivaţionali individuali şi de grup la particularităţile activităţilor de implementare a deciziilor (206,244). 7.3.3. Stilul organizaţional de conducere. Din perspectiva unei concepţii funcţionaliste, organizaţiile sunt sisteme sociale orientate spre performanţă: performanţă tehnică, în ceea ce priveşte realizarea eficientă a unor obiective specifice prin care se legitimează formal; performanţă socială, constând din capacitatea lor de a dezvolta raporturi sociale pozitive şi de a se constitui ca nuclee de integrare socială, aceasta constituind un obiectiv implicit al fiecărei organizaţii. După cum s-a demonstrat, factorul esenţial care condiţionează performanţa îl constituie sistemul de conducere, a cărei expresie exterioară este dată de stilul de conducere practicat de lider. Problematica stilului organizaţional de conducere este complementară aceleia prezentă la nivelul microgrupurilor (v. cap. 6.3.), însă cu câteva particularităţi care trebuie menţionate: a) în plan organizaţional, stilul de conducere se structurează şi se manifestă preponderent la nivelul unor grupuri secundare, definite în principal prin modalităţile de conexare a grupurilor primare care le compun. în acest context, ponderea unor fenomene psihosociale adiacente şi a unor factori determinanţi ai stilului de conducere este diferită faţă de situaţiile întâlnite la nivelul microgrupurilor considerate ca sisteme cvasi-independente. b) Factorii ţinând de poziţia în cadrul structurii generale a societăţii, de sistemul de relaţii interorganizaţionale şi instituţionale în care este implicată organizaţia, precum şi de cadrul formal-normativ în care acţionează au o pondere mult mai mare în structurarea stilului de conducere la nivel organizaţional, comparativ cu situaţiile întâlnite la nivel microgrupal, unde factorii psihoindividuali şi interpersonali sunt cu mult mai semnificativi. Aceste particularităţi ale contextului organizaţional impun un model extins asupra structurii stilului de conducere, bazat şi pe cantitatea considerabilă de informaţie existentă în legătură cu această temă (48, 82; 220, 309). Conform acestui model, profilul comportamentului de conducere al liderului unei organizaţii poate fi definit pe trei dimensiuni principale: (1). Resursele pe care se sprijină. Evidenţiază natura suportului pe care un conducător îşi clădeşte şi îşi legitimează autoritatea. Aceste resurse pot fi de trei categorii: a) resurse ce ţin de puterea formală cu care este învestit, conform poziţiei ierarhice pe care o deţine; b) resurse derivate din competenţa profesională (tehnico-administrativă) pe care o evidenţiază în rezolvarea sarcinilor specifice; c) resurse ce ţin de competenţa interpersonală, respectiv de capacitatea de a facilita şi stimula relaţiile umane pozitive din cadrul grupurilor pe care le are în subordine. La nivelul acestei dimensiuni, profilul stilului de conducere este dat de ponderea pe care fiecare tip de resursă o are în structurarea comportamentului de conducere. Astfel, vom întâlni lideri care recurg preponderent la argumentul autorităţii formale cu care sunt învestiţi; alţii care îşi demonstrează faptic capacitatea de a rezolva eficient sarcinile şi problemele tehnice ivite în activitatea grupurilor; sau, cea de a treia categorie care -prin capacitatea de a instrumentaliza raporturile umane- creează un climat pozitiv, stimulând iniţiativa şi responsabilitatea subalternilor. (2). Modul de structurare a actului de conducere. Relevă ponderea pe care diferitele funcţii ale conducerii sunt asumate şi exercitate sistematic de către un anumit lider. Astfel, vom întâlni lideri orientaţi preponderent pe una sau alta dintre următoarele direcţii: reprezentare, organizare şi planificare; coordonare şi control; motivare şi negociere. Primul tip de orientare este structurat prioritar spre exterior, liderul încercând să personalizeze organizaţia în cadrul relaţiilor pe care aceasta le dezvoltă cu alte grupuri sociale, organizaţii sau instituţii; celelalte două tipuri exprimă orientarea prioritară pe aspectele tehnice ale sarcinii şi activităţilor desfăşurate în cadrul organizaţiei; ce-a de a patra orientare evidenţiază interesul deosebit pe care liderul îl acordă problemelor umane de natură psihosocială şi relaţiilor interpersonale. (3). Stilul atribuţional. Desemnează modul şi gradul de concentrare-distribuire a puterii, autorităţii şi responsabilităţii între conducător şi subalternii aflaţi pe diferite niveluri ierarhice. Variantele întâlnite sunt următoarele: a) concentrarea întregii autorităţi şi responsabilităţi la nivelul conducătorului; b) dedublarea, prin disjungerea dintre autoritate şi responsabilitate (manifestarea autorităţii fără asumarea responsabilităţilor aferente, care sunt transferate asupra unor persoane subalterne; c) delegarea explicită a autorităţii şi responsabilităţilor în mod diferenţiat, la diferite niveluri ierarhice; d) dezimplicarea, care exprimă abandonarea atribuţiilor de conducere, fără distribuirea explicită a acestora către alţi membri. Un model general al stilului organizaţional de conducere are o structură complexă, dispusă pe mai multe niveluri (D. Cristea, 1995): Cele mai multe dintre modelele stilurilor de conducere menţionate în literatura de specialitate pot fi identificate ca nişte cazuri particulare ale modelului de mai sus. Un prim exemplu se referă la cele patru sisteme de conducere identificate de R. Likert (124): 1) Sistemul autoritar-exploatator, caracterizat prin concentrarea puterii de decizie şi control la vârful ierarhiei, cu un sistem de comunicare slab structurat şi susceptibil la blocaje, fără preocupări pentru problemele oamenilor şi cu comportamente arbitrare ale liderilor; performanţele sunt scăzute, iar insatisfacţia membrilor este foarte ridicată. 2) Sistemul autoritar-binevoitor, similar cu primul, dar cu o atenţie sporită, deşi formală, pentru problemele umane. 3) Sistemul consultativ, sensibil la problemele şi opiniile membrilor, dar cu păstrarea prerogativelor autorităţii, deşi unele atribuţii pot fi transferate la niveluri inferioare. 4) Sistemul participativ, accentuat democratic, în care membrii sunt antrenaţi în luarea deciziilor şi asumarea responsabilităţilor. Liderul acordă o atenţie prioritară grupului, considerat ca elementul dinamic al organizaţiei, în acest fel obţinându-se cele mai bune performanţe profesionale, pe fondul unei satisfacţii superioare. Un al doilea exemplu se referă la aşa numita „grilă managerială", elaborată de R. Blake şi J. Mouton (1964); stilul de conducere este definit prin două variabile considerate independente: centrarea prioritară pe sarcină sau pe oameni. în primul caz, interesul liderului este orientat preponderent spre realizarea eficientă a sarcinii, iar în al doilea caz este orientat spre stimularea relaţiilor umane pozitive şi satisfacerea trebuinţelor psihologice ale membrilor. Din combinarea acestor două variabile rezultă profilul stilului de conducere practicat de un anumit lider, după cum se poate observa mai jos (220, 320): Stilul de conducere reprezintă unul dintre factorii care condiţionează în mod esenţial activităţile, procesele şi fenomenele psihosociale din cadrul organizaţiei: performanţa, climatul psihosocial, coeziunea, calitatea raporturilor umane, gradul de conflictualitate, satisfacţia membrilor, creativitatea individuală şi de grup, capacitatea de dezvoltare a organizaţiei ş.m.a. în consecinţă, în urma analizei stilului de conducere practicat în cadrul unei organizaţii, corelativ cu factorii determinanţi ai acestuia şi ai celor care se referă la perceperea subiectivă a comportamentului liderului se poate realiza o prognoză referitoare la toate aspectele menţionate mai sus (48,155 ş.u.). 7.4. Strategii de optimizare a proceselor psiho-organizaţionale. în ultimul timp, în psihosociologie se utilizează tot mai frecvent conceptul de „strategie de optimizare", care reflectă atât o anumită orientare pragmatică a cercetării ştiinţifice din acest domeniu - subordonată nemijlocit practicii sociale, cât şi o marcantă maturizare metodologică - fără de care o astfel de orientare nu ar fi posibilă. în general, prin strategie de optimizare se înţelege algoritmul unei acţiuni organizate de intervenţie într-un sistem, în raport cu anumite obiective explicit formulate. Elaborarea strategiilor implică nu numai un cadru teoretico-conceptual bine conturat, ci şi un set de cercetări cu caracter operaţional, prin care să se stabilească dependenţele funcţionale dintre variabilele implicate în procesele psihosociale care vor fi supuse unor intervenţii optimizatoare. 7.4.1. Principiile elaborării strategiilor de optimizare. Elaborarea unei strategii de intervenţie în cadrul sistemelor sociale implică trei categorii de exigenţe: a) relevarea unui ansamblu de dimensiuni care definesc sistemul pe coordonatele lui esenţiale, precum şi a indicatorilor prin care acestea se definesc; b) cunoaşterea relaţiilor de principiu care exprimă intercondiţionările dintre aceste dimensiuni, factori şi indicatori, precum şi a proceselor prin intermediul cărora aceste conexiuni se produc, avându-se în vedere atât sensul, cât şi intensitatea respectivilor parametri de relaţie; c) precizarea metodelor şi tehnicilor prin intermediul cărora se evaluează parametrii sistemului în diferite momente ale existenţei sale şi care vor permite dirijarea acţiunii în raport cu obiectivele de optimizare propuse. Elementele menţionate se sintetizează într-un algoritm de acţiune practică, însă suficient de flexibil pentru a face faţă variabilităţii inerente unui sistem social. Pe măsură ce se acumulează noi rezultate ştiinţifice sau practice, strategia de optimizare trebuie să le includă progresiv, în concepţia pe care se bazează elaborarea sa trebuind să fie inclus un principiu de adaptare dinamică continuă. Intervenţiile optimizatoare în cadrul organizaţiilor pornesc de la un parametru funcţional care trebuie maximizat; de regulă acesta este „performanţa", atât cea profesională (care se referă la sarcina specifică), cât şi cea socială (care vizează efectele psihosociale ale funcţionării organizaţiei); aceste intervenţii pot viza toate fenomenele şi procesele principale care contribuie la realizarea unor performanţe profesionale şi sociale superioare. Astfel, se pot elabora strategii de optimizare a climatului psihosocial, a stilului de conducere sau a sistemului relaţional şi funcţional din cadrul grupurilor primare şi secundare (v. 48, 169). în principiu, se începe cu elaborarea unui model grafic al interacţiunilor dintre principalele procese şi fenomene psihosociale, evidenţiindu-se modul cum acestea condiţionează parametrul de referinţă (performanţa); după care, se evaluează factorii care au cea mai mare pondere în influenţarea obiectivului urmărit: creşterea performanţei, îmbunătăţirea relaţiilor interpersonale şi a climatului, reducerea gradului de conflictualitate ş.a.. în acest caz, ponderea este asimilată coeficienţilor de corelaţie statistică dintre variabilele prin care au fost descrise în plan operaţional respectivele procese psihosociale. Este indicat ca modificarea factorilor vizaţi să se realizeze în mai multe etape, cu urmărirea atentă a efectelor obţinute şi corectarea din mers a unor eventuale efecte negative. Efectuarea simultană a tuturor factorilor avuţi în vedere este o operaţie destul de riscantă, mai ales atunci când nu există o experienţă în acest sens, iar organizaţia nu are rezerve funcţionale importante. Este foarte important ca membrii grupurilor să fie informaţi asupra sensului modificărilor care urmează a fi făcute, încercându-se motivarea lor în acest sens. Modelul interacţional care s-a dovedit adecvat pentru intervenţii optimizatoare în cadrul unei game variate de organizaţii are următoarea formă generală (schema 7.7.): 7.4.2. Optimizarea stilului de conducere. După cum relevă numeroase cercetări experimentale, stilul de conducere are o influenţă considerabilă asupra performanţelor grupurilor şi organizaţiilor, fapt evidenţiat şi de modelul prezentat mai sus. De aceea, multe dintre strategiile de optimizare a performanţelor vizează o intervenţie asupra aspectelor disfuncţionale ale stilurilor de conducere, complementar intervenţiilor asupra calităţii relaţiilor interpersonale, asupra climatului psihosocial şi congruenţei structurilor de grup. în a doua etapă a elaborării strategiilor de intervenţie se abordează analitic corelaţiile dintre factorii implicaţi la nivelul unui anumit proces sau fenomen psihosocial, cu influenţa cea mai semnificativă asupra performanţei. în cazul de faţă, asupra stilului de conducere. Deoarece ponderea unor factori psihosociali în determinarea parametrilor funcţionali ai organizaţiilor diferă în funcţie de natura acestora, în continuare ne vom referi numai la organizaţiile cu caracter industrial-economic. în primul rând, se evidenţiază relaţiile implicative dintre factorii determinanţi ai stilului de conducere, factorii prin care se configurează profilul acestuia, şi factorii care exprimă modul de percepere a stilului de conducere de către membrii organizaţiei (v. schema 7.8.). Pornind de la acest sistem de condiţionări, se calculează indicii de corelaţie dintre factorii implicaţi, pentru a se putea estima amplitudinea efectelor rezultate în urma unor acţiuni corective. în acest caz, cercetările experimentale indică următoarele corelaţii între principalii factori ai leadership- ului (48, 181). Tabelul de mai jos redă indicii de corelaţie dintre factorii determinativi şi factorii care definesc stilului de conducere ca atare (tabelul 7.2.) AutoDirecti- Relaţiile OrientaTehnici ri- - Factori: tarisvitatea lider- rea de condu- mul lide- membri rului cere Puterea 0,64 0,27 -0,21 -0,32 -0,53 poziţiei Structurarea 0,18 0,53 0,10 0,08 0,33 sarcinii Importanţa 0,51 0,40 0,27 -0,52 0,15 activităţii Compoziţia -0,22 0,18 0,52 0,36 0,44 grupului Tradiţia -0,35 0,14 0,41 0,40 0,18 grupului Competenţa -0,51 0,62 0,41 0,28 0,45 liderului Personalitatea 0,70 0,42 0,63 0,25 0,35 liderului Tabelul 7.2. Corelaţiile dintre principalii factori care circumscriu stiluPde conducere sunt redate în tabelul 7.3. Dimensiuni: AutoDirect RelaţiOrientare lider ritarism ivitate ile 1-m Autoritarism — — — — Direcţi vitate 0,65 — — ... Relaţiile lider--0,53 -0,25 — ... membri Orientarea -0,40 0,16 0,68 — liderului Tehnici de -0,48 -0,27 0,55 0.32 conducere Dimensiunile Factorii perceperii subiective stilului de conducere: Statutul Gradul de încredere sociometric Autoritarismul -0,37 0,51 Directivitatea -0,21 0,63 Relaţiile lider-0,70 0,37 membri Orientarea liderului 0,42 0,45 Tehnici de 0,52 0,18 conducere De subliniat faptul că în funcţie de natura organizaţiei, corelaţiile de mai sus pot varia în limite destul de largi. Astfel, în cadrul organizaţiilor militare -de exemplu- autoritarismul are o cu totul altă semnificaţie decât în cazul unor organizaţii educaţionale, culturale sau civice. Corelaţiile dintre dimensiunile stilului de conducere şi modul cum este perceput comportamentul liderului de către membrii organizaţiei sunt prezentate în tabelul 7.4. Pe baza acestor indici de pondere, se poate stabili strategia optimă de intervenţie pentru a obţine efectele corective dorite, (v. schema 7.9). Exemplul de mai jos va ilustra modul cum diferiţi factori ai stilului de conducere pot afecta performanţa, climatul psihosocial şi raporturile interpersonale lider-membri, în funcţie de caracteristicile sarcinii. în cadrul unei organizaţii, observată cu atenţie timp de mai mulţi ani, funcţionau mai multe sectoare, având sarcini cu structuri dintre cele mai variate, începând cu cele de tip aditiv şi terminând cu sarcini complexe de tip disjunctiv sau compensatoriu (v. tabelul 7.1.). Unul dintre aceste sectoare avea o sarcină de tip compensatoriu, a cărei rezolvare impunea o interacţiune funcţională foarte strânsă între membri şi decizii, care să ia în considerare toate punctele de vedere formulate de aceştia. Toţi membrii acestui sector aveau pregătire superioară şi o experienţă îndelungată în respectivul domeniu de activitate. Liderul formal al grupului era o persoană foarte competentă în plan profesional, însă cu o personalitate de tip autoritar, consolidată prin educaţie şi printr-o activitate îndelungată în serviciu militar. Stilul de conducere practicat era cu totul inadecvat naturii sarcinii şi compoziţiei grupului din subordine, fapt ce se reflecta din plin în climatul negativ şi starea tensională a relaţiilor dintre lider şi subalternii săi. Autoritarismul excesiv, directivitatea accentuată şi relaţiile distante dintre lider şi membrii colectivelor caracterizau succint acest stil de conducere. Ca o consecinţă directă a acestui fapt, şi în pofida nivelul superior de calificare a întregului sector, performanţele erau destul de modeste, iar efectele psihosociale colaterale total negative. în această situaţie, una dintre soluţiile corective ar putea consta în reducerea puterii poziţiei ocupată de lider, deci o limitare a prerogativelor sale şi o reglementare mai strictă a competenţelor; această soluţie a dat rezultate foarte bune în alte situaţii, însă aici -datorită caracteristicilor sarcinii- o asemenea măsură ar fi putut afecta şi mai serios performanţele profesionale ale sectorului. în cadrul unui alt sector, complementar celui prezentat mai sus, sarcina -de tip aditiv- prezenta un grad scăzut de structurare, iar colectivul avea un nivel mediu de pregătire profesională. în acest caz, datorită structurii sarcinii, relaţiile funcţionale dintre membrii colectivului sunt foarte reduse, iar calitatea relaţiilor interpersonale informale afectează în mică măsură performanţa, având însă o influenţă asupra climatului psihosocial. Teoretic, pentru a se obţine performanţe superioare în acest context, este necesar un stil de conducere autoritar-directiv, în care factorul „relaţia lider-membri" are o pondere relativ redusă. Liderul formal al acestui sector, cu o pregătire profesională medie, practica un stil de conducere deschis cooperării, nondirectiv, cu un autoritarism redus şi cu o orientare preponderentă pe problemele umane ale grupurilor din subordine. Climatul psihosocial era satisfăcător, însă performanţele profesionale se menţineau la un nivel mediocru. în urma unei analize comparative foarte aprofundate a celor două situaţii, s-a decis la un nivel ierarhic superior efectuarea unei recade între liderii celor două sectoare, cu măsuri speciale de pregătire psihologică a „terenului". Rezultatele obţinute în urma acestei intervenţii pot fi apreciate ca spectaculoase: după o perioadă relativ scurtă de acomodare, performanţele ambelor sectoare au crescut simţitor, ca urmare a unei mai bune adaptări a stilurilor de conducere practicate de cei doi lideri la particularităţile sarcinilor de îndeplinit şi la caracteristicile psihosociale ale grupurilor din subordine (v. schemele 7.8 şi 7.9.). 7.4.2. Optimizarea climatului psihosocial. Climatul reprezintă unul dintre fenomenele psihosociale cele mai semnificative din cadrul organizaţiilor, reflectând atât funcţionalitatea acestora la un moment dat, cât şi potenţialul de care dispune sistemul în perspectivă. Alături de stilul de conducere şi congruenţa stracturilor de grup, cu care se află într-o strânsă interdependenţă, climatul psihosocial condiţionează în mod esenţial performanţa profesională şi - mai ales - performanţa socială a organizaţiei. După cum s-a arătat în capitolul anterior, climatul psihosocial se constituie ca un fenomen integrativ, fiind o rezultantă în planul trăirilor subiective a tuturor factorilor care acţionează şi au semnificaţie pentru membrii organizaţiei şi pentru viaţa de grup. Caracterizarea şi evaluarea fenomenului se poate face prin intermediul „profilului de climat", acest instrument relevând ponderea diferitelor categorii de factori în generarea climatului psihosocial specific unei organizaţii, compartimente sau colective ale acesteia. De subliniat faptul că profilul climatului, respectiv ponderea diferitelor categorii de factori determinanţi, variază într-un mod specific în funcţie de natura organizaţiei, tipul sarcinii ce urmează a fi realizată şi influenţele socioculturale externe. Datorită multiplelor condiţionări în care este implicat, climatul mijloceşte printr-un complex de conexiuni inverse desfăşurarea activităţilor şi relaţiilor interpersonale, constituind astfel o verigă esenţială a mecanismului de autoreglare internă a organizaţiei ca sistem. în acest context, o acţiunea asupra oricărei componente structurale sau funcţionale a organizaţiei va avea, pe lângă un efect specific, şi un efect nespecific, manifestat la nivelul climatului psihosocial; cele două categorii de efecte se vor potenţa reciproc, ceea ce va influenţa atât nivelul performanţial al organizaţiei, cât şi capacitatea acesteia de a asigura o integrare socioprofesională optimă a membrilor săi. în ceea ce priveşte profilul climatului psihosocial organizaţional, corelativ cu cel relevat la nivelul unor microgrupuri considerate izolat, se constată o pondere apreciabil crescută (cu aproximativ 10-30 %) a factorilor ţinând de dimensiunile proiectivă, instrumental-executivă şi cognitiv-axiologică (v. schema 7.10), aspect care trebuie luat în considerare când se intervine corectiv la acest nivel. Informaţiile obţinute prin intermediul analizei climatului psihosocial sunt deosebit de variate şi complexe, putând fi împărţite în mai multe categorii: (a) informaţii referitoare la gradul de maturizare socială a grupurilor primare şi secundare din cadrul organizaţiei respective, aspecte evidenţiate prin intermediul „profilului de climat"; (b) informaţii vizând existenţa şi modul de acţiune a unor factori disfuncţionali în cadrul diferitelor compartimente, şi asupra unor aspecte determinate ale activităţilor în curs de desfăşurare; (c) informaţii pe baza cărora se pot face predicţii asupra performanţelor, comportamentului organizaţional şi gradului de conflictualitate latentă. (d) informaţii privind potenţialul social al organizaţiei, respectiv asupra capacităţii de a exercita influenţe pozitive în exterior, prin intermediul membrilor săi. 6. Tulburările psihopatologice ale principalelor procese şi funcţii psihice Predescu V, (sub red.), Psihiatria, vol.I, Ed. Medicală, Bucureşti, 1989, pp. 101 - 179, 183 -191,197-201,219- 223. SEMIOLOGIA PROCESELOR DE CUNOAŞTERE In sfera proceselor cognitive se includ senzaţiile, percepţiile, atenţia, memoria, gîndirea, limbajul, imaginaţia şi semiologia psihiatrică pe care o implică tulburările lor. SEMIOLOGIA SENZAŢIEI ŞI PERCEPŢIEI Senzaţia este un act psihic elementar „mono-modal*' de realizare a imaginii singulare a unor însuşiri a obiectelor şi fenomenelor lumii ineonjurătoare. Acest proces psihic elementar se produce în urma acţiunii obiectelor şi fenomenelor lumii materiale asupra organelor de simţ. Prin el luăm cunoştinţă de proprietăţile elementare ale materiei (formă, mărime, greutate, culoare, duritate, sonoritate, miros, gust etc.). Prin intermediul analizatorilor intero-, extero- şi proprioceptivi excitaţia se transformă în senzaţie în momentul în care ajunge în scoarţa cerebrală. Senzaţiile reprezintă izvorul iniţial al tuturor informaţiilor noastre. Nefiind insă simple copii ale însuşirilor obiectelor şi fenomenelor, ele sînt imagini subiective ale lumii obiective. Prin aceasta se inţelege că imaginea reflectată devine element de conştiinţă a subiectului şi ca atare, ea nu este materială, ci de ordin ideal. Se poate deci conchide că senzaţia, ca formă de reflectare a lumii, are următoarele două particularităţi : a) Este instrument de reflectare nemijlocită a lumii materiale, între ea ca element reflectat în conştiinţă şi realitatea obiectivă exis-tînd doar sistemul analizator asupra căruia se acţionează direct. b) Senzaţia reprezintă întotdeauna reflectarea pe plan ideal a proprietăţilor separate ale obiectelor şi fenomenelor concrete. Percepţiile sînt definite ca procese senzoriale elementare, care se disting prin sintetism, unitate şi integritate, redînd realitatea obiectuală în imagini de ansamblu. „Multimodală" (Ananiev B. G., 1946) în mecanismul său acţionai, percepţia reflectă în condiţii de simultaneitate sau succesiune, insu-şiri multiple ale obiectelor lumii externe. Fenomen realizat printr-o multiplă şi variată îmbinare a analizei cu sinteza, percepţia este un produs cu caracter sistematic şi integru, produs ce are la bază elemente constitutive aflate în raporturi legice şi intr-o interacţiune dialectică. In afara raporturilor şi interacţiunilor, elementele sale se disting nu numai prin locul lor in cadrul ansamblului, ci şi prin semnificaţia lor diferită, care conferă caracterul inedit al întregului. Sub aspect subiectiv, percepţia va trebui privită ca o structură internă complexă, ale cărei elemente constitutive au o intensitate diferită. Pregnanţa structurii interne — departe de a fi determinată univoc de intensitatea fizică a elementelor obiective — este în funcţie de sensibilitatea psihofiziologică a componentelor şi de semnificaţia lor pentru subiect. De un înalt grad de subiectivitate, această semnificaţie nu va avea un caracter permanent şi imuabil, în structura percepţiei întîlnindu-se o trecere a unei dominante în alta, in funcţie de semnificaţia conferită insului de dinamica raporturilor sale cu ambianţa. Datorită acestui motiv, aceluiaşi obiect, în momente diferite şi în condiţii diferite îi putem releva însuşiri fizice diferite. In condiţiile promovării unui exogenism exagerat, lui S. L. Rubin-stein ii revine meritul de a fi restabilit rolul subiectivităţii insului în reflectarea realităţii şi în determinarea psihologică. „Efectul psihologic al oricărei influenţe exterioare care se exercită asupra persoanei este condiţionat de istoria dezvoltării acestei persoane, de legităţile sale interne44 (Rubinstein S. L., 1962). Actul perceptiv nu poate fi conceput decît ca desfăşurîndu-se în anumite limite spaţiale şi într-un anumit interval, percepţia realizind astfel nu numai imaginea ansamblului însuşirilor, ci şi a raporturilor spaţio-temporale. Imaginea perceptivă poate fi considerată de aceea, ca un amplu sistem de raporturi între însuşirile concrete ale lucrurilor. Acest fapt, reflectarea raporturilor, contribuie la realizarea aspectului calitativ superior pe care-1 reprezintă percepţia în comparaţie cu actul elementar, „monomoda!" de realizare a imaginilor singulare, particulare ale ambianţei obiective prin senzaţii. Existenţa acestor raporturi obiectiv-stabile, care există atît între calităţile obiectului dat cît şi între acestea şi condiţiile interne, subiective ale insului (trebuinţe, interese, experienţă etc), conferă percep- ţiei (deşi proces senzorial) note de generalizare şi abstractizare. Caracterul de generalitate şi conţinutul abstract al imaginii perceptive este realizat şi prin cuvînt ; denumind obiectul perceput, subiectul îl raportează, îl pune în anumite limite şi abstractizează diferitele sale însuşiri particulare. Marcînd saltul calitativ faţă de senzaţii, ilustrind legătura între senzorialitate şi cunoaştere, percepţia include, in mod disimulat, însuşirile generale şi esenţiale ale lucrurilor, însuşiri care la rîndul lor contribuie la conturarea şi pregnanţa individului şi concretului reflectat. Dialectica dezvoltării senzori aii taţii în ansamblul vieţii psihice este ilustrată de observaţia ontogenetică, după care, deşi copilul are senzaţii (incă insuficient diferenţiate) de la naştere, numai după 3 luni se poate vorbi de constituirea percepţiei : iniţial tactilă, apoi vizuală, auditivă ; ultima permiţînd diferenţierea fonemelor, iar la un an a cuvintelor, care, prin integrările semantice şi posibilităţile de comunicare, să permită avîntul dezvoltării senzorialităţii în perioadele următoare cînd, de la primele două mijloace (contemplativ şi acţionai) percepţia se va dezvolta prin al treilea mijloc, acela al comunicării. Psihopatologia senzorialităţii depăşeşte aria psihiatriei, întîlnind cîmp de manifestare în toate specialităţile medicale şi deseori în viaţa normală. Astfel, o coborire a pragului senzorial determină o suprasensibili-tate la excitanţi care pină atunci (subliminali) nu erau percepuţi, rea-lizînd pe planul subiectivităţii irisului hiperestezia, care este trăită ca o impresie de creştere a intensităţii senzaţiilor şi percepţiilor, persoanele respective suportind greu nu numai atingerile cutanate, ci şi zgomotele, trepidaţiile, lumina etc. Astfel de stări se întîlnesc în perioade de surmenaj, de suprasolicitare nervoasă şi fizică. în stadiile prodro-male sau de debut ale bolilor infecto-contagioase, la debutul unor afecţiuni psihice, în Basedow etc. Fenomenul invers, al creşterii pragului senzorial, hipoestezia, realizează o receptivitate scăzută a diverşilor excitanţi, o scădere a acuităţii senzoriale ; ea se întîlneşte în stări reactive acute, în stări de inducţie hipnotică, isterie, tulburări de conştiinţă, oligofrenii, schizofrenie şi altele. Dacă in mod convenţional putem denumi hiperestezia şi hipoestezia ca modificări preponderent cantitative ale senzorialităţii, iluziile şi halucinaţiile realizează modificările ei calitative. Iluziile. Iluzii există şi la oamenii normali, ei putînd percepe deformat un obiect, datorită distanţei prea mari, luminii insuficiente sau datorită unor stări afective speciale cum este frica în condiţii de întu- neric, cînd umbrele sînt luate drept fiinţe ciudate, oameni sau animale agresive. Sînt cunoscute de asemenea aşa-zisele „iluzii fiziologice", optico-geometrice (bătui introdus în apă pare frînt, două linii paralele intre-tăiate dintr-un anumit punct de o a treia, par curbe), iluziile de greutate, de volum şi altele. în aceste situaţii însă, spre deosebire de manifestările patologice, persoanele corectează uşor eroarea. In cazurile de iluzii patologice, bolnavul nu le corijează, le consideră veridice, adesea percepţia falsă cu obiect, fiind însoţită de interpretarea delirantă, de modificarea lucidităţii sau de o superfieializare a proceselor asociative, de atenţie şi memorie. Iluziile realizînd o reflectare denaturată a obiectelor şi fenomenelor, se caracterizează prin obiectualitate, fiind generate întotdeauna de un excitant real. Deşi definită în mod constant ca o percepţie falsă, menţionăm faptul că iluzia adesea constituie în primul rînd o falsă senzaţie. După modalităţile senzoriale, iluziile se împart în : exteroceptive (vizuale, auditive, gustative, olfactive, haptice), proprioceptive şi intero-ceptive. Iluziile viztiale apar cu cea mai mare frecvenţă şi constau în impresia de deformare a obiectelor şi a spaţiului perceput (metamorfopsii). Astfel, persoana poate avea impresia că obiectele sînt mai mari (ma-cropsie), sau mai mici (micropsie), alungite sau lărgite (dismegalopsie), răsucite pe diagonală, asimetrizate etc. Nu numai dimensiunea şi forma obiectelor pot să pară modificate, ci şi distanţa, obiectele respective fiind percepute ca mai apropiate sau mai îndepărtate (porropsia). Astfel, spaţiul poate fi perceput ca strimtorat, situaţie în care obiectele apar apropiate, sau, dimpotrivă, spaţiul apare lărgit, obiectele îndepărtîn-du-se de subiect. De exemplu, strada poate să apară foarte lungă, locuinţa înaltă, înclinată. Deşi de obicei statice, obiectele pot apare uneori şi animate de mişcări. La unele persoane, interpretarea imaginativă poate oferi percepţiei patologice un mare grad de bogăţie şi vivacitate, fenomen desemnat prin conceptul de pareidolie. Ea reprezintă o formă de iluzie vizuală patologică constînd în aceea că pacientul ia desenele anodine ale unui plafon, covor sau unghiurile unei încăperi, norii de pe cer, drept persoane, ochi înfricoşători, fiinţe fantastice, monştri, animale agresive, percepţii deformate cu caracter anxiogen. In sfera iluziilor vizuale sînt înglobate falsele recunoaşteri, situaţie in care diverse persoane sînt greşit identificate. Acest fenomen psihopatologic trebuie deosebit de confuzia de persoană, frecvent întîlnită şi la oameni normali, atunci cînd perceperea se face incomplet din cauza unor condiţii de distanţă, luminozitate, revederi după intervale mari de timp sau pur şi simplu din asemănarea care creează unele dificultăţi de diferenţiere. In aceste cazuri însă omul normal realizează rapid critic confuzia şi-şi revizuieşte atitudinea. In această formă, falsele recunoaşteri se intîlnesc în special în stările maniacale fiind explicate prin labilitatea şi dispersiunea atenţiei sau prin desfăşurarea accelerată a proceselor asociative. Ele mai pot fi întîlnite în stările confuzionale (în care percepţiile se fac superfieial, neclar şi incomplet), sau în sindromul Korsakov (datorită tulburării funcţiei de recunoaştere a memoriei), precum şi în sindroamele demenţiale senile, traumatice, vasculare. O variantă deosebită a falselor recunoaşteri este fenomenul cunoscut în psihopatologie sub denumirea de „deja văzut*4 („deja vu"), „deja cunoscut41 („deja connu"), „deja trăit" („dejă vecu") sau, dimpotrivă de „niciodată văzut" („jamais vu"), bazat în special pe tulburarea fazei de recunoaştere a memoriei. Aceste iluzii se Întâlnesc în special în sindroamele de derealizare şi depersonalizare, cît şi in patologia lobului temporal (stările secunde din epilepsia temporală simptomatică sau genuină). O a treia variantă a iluziilor patologice, întilnită mai frecvent în psihozele discordante, este iluzia sosiilor (sosiile fiind definite ca persoane sau fiinţe care se aseamănă într-o măsură atît de mare încît nu pot fi deosebite). In aceste cazuri, persoana cunoscută nu este identificată ca atare ci doar avînd o asemănare cu aceasta. Uneori bolnavii cu astfel de iluzii consideră că persoanele cunoscute (de obicei rudele apropiate, părinţi, fraţi, surori, soţii sau soţi) au fost multiplicate, chipurile identice fiind luate drept persoane cu altă identitate. Deseori falsa Identificare este legată de interpretarea de substituţie a persoanei apropiate cu persoane cu chip asemănător în scopuri agresive bolnavului. Astfel un pacient cu schizofrenie, fugind de la domiciliul conjugal la părinţii săi de teamă că va fi omorît de soţie, afirmă că mama şi sora au fost substituite, iar comparaţia cu fotografiile acestor două persoane în loc să-i corijeze iluzia, i-a întărit con-vingcpeo că soţia a reuşit să-i substituie rudele adevărate în scopul realizării planului său (homicidar. Acest exemplu ilustrează legătura dintre iluzie şi interpretarea delirantă. Iluziile auditive se situează pe locul doi în ordinea frecvenţei şi constau în impresia că diferite sunete sau zgomote sînt mai apropiate, mai puternice, mai distincte sau dimpotrivă, mai îndepărtate, mai discrete, mai estompate. Alteori, impresia falsă poate fi dată de o modificare pregnant calitativă, situaţie în care, diferite sunete sau zgomote reale (bătăile ceasornicului, zgomotul robinetului care curge, scîrţîitul uşii etc.) sînt percepute de bolnav sub forma unor cuvinte injurioase, strigăte de deznădejde a aparţinătorilor etc., identificarea lor reali-zindu-se în mod eronat in funcţie de interpretarea delirantă. Acest fenomen, în care bolnavul ia cei>a drept altceva trebuie distins de inter- pretarea senzorială, în care pacientul identifică corect excitantul senzorial (paşi, scîrţîitul uşii, bătăile ceasornicului), dar interpretează percepţia sui-generis (paşii sînt ai unui persecutor, scirţîitul uşii anunţă intrarea în încăpere a urmăritorului cu intenţii agresive eLc.). Considerăm că interpretarea senzorială este distinctă (deşi apropiată psihopatologic şi clinic) de percepţia delirantă, în care iluzia şi interpretarea se desfăşoară pe fundalul intuiţiei delirante. Iluziile gustative şi olfactive se deosebesc greu intre ele, atit datorită vecinătăţii celor doi analizatori, cît şi înrudirii lor embrioiogice. Ele constau in perceperea eronata a gustului sau mirosului normal al diferitelor substanţe sapide sau odorifice (parosmie). Numim iluzii viscerale sau interoceptive perceperea eronată a funcţionării unor organe sau aparate. Considerăm că noţiunea de iluzie (sau halucinaţie) cenestezică este inadecvat folosită întrucît cenestezia defineşte starea de bună funcţionalitate a organismului şi ca atare nu putem denumi prin acelaşi concept şi impresia de anormalitate a senzaţiei de confort somatic. Iluziile de modificare a schemei corporale (tulburările schemei corporale) reprezintă perceperea denaturată a formei, mărimii, greutăţii şi poziţiei propriului corp. Ele se pot exprima sub forma senzaţiei de mărire sau micşorare a dimensiunilor şi greutăţii corpului (tulburare totală de schemă corporală), fie sub forma transpoziţiei părţilor corpului, micşorării sau măririi acestora (tulburare parţială de schemă corporală). Bolnavii cu astfel de tulburări au senzaţia chinuitoare a lungirii sau măririi corpului (acesta „depăşeşte limitele patului", „picioarele îi ies pe geam", „ajung în tavan"), a fragmentării corpului (linia de demarcaţie a acestuia apare fragmentată). Asemenea reprezentări în cazul unor leziuni organice dispar prin controlul vederii, dar numai în timpul perceperii nemijlocite, iar prin încetarea controlului vizual modificarea perceptivă reapare. Tulburările de schemă corporală sub forma unor false percepţii (de schimbare a aşezării topografice a membrelor, contorsiunea sau dezmembrarea lor de corp) se întîlnesc mai ales în schizofrenie, în intoxicaţii şi în alterările lucidităţii conştiinţei. Ele mai pot fi întîlnite în patologia cu conţinut obsesivo- fobic sub forma dismorfofobiei (faţa este strîmbă, asimetrică, disproporţionată, nasul mare, gura pînă la urechi etc.). Unii dintre aceşti bolnavi se adresează cu insistenţă instituţiilor de chirurgie plastică, cabinetelor de cosmetică, pentru a le înlătura „defecţiunea" chiar şi prin intervenţii chirurgicale repetate. Aceste tulburări ale „imaginii corpului" cum le denumeşte Lher-mitte se întîlnesc uneori în halucinoza pedunculară şi în sechelele de encefalită epidemică cu leziuni localizate predominant în regiunea pa-rietooccipitală. Ele pot fi întîlnite însă şi în stările confuzive, sau în schizofrenie ca urmare a disocierii conştiinţei propriului eu. De asemenea ele pot fi reproduse în modelele psilhozelor experimentale, provocate cu substanţe psihedelice (mescalină, psilocibină, L.S.D. 25). In cadrul acestor modele experimentale tulburările amintite apar de obicei împreună cu metamorfopsiile. în concluzie, iluziile pot fi întîlnite : la normali fiind favorizate de circumstanţe externe (distanţă mare, lumină insuficientă, crepuscul), solitudine, sugestibilitate, emotivitate, stare hipnagogică {de trecere de la veghe la somn) etc. ; la bolnavi cu tulburări funcţionale sau leziuni ale receptorilor, căilor de conducere sau zonelor integrative (în special ale lobului temporal), cu rol în analiza senzorială şi în compararea cu experienţa anterioară ; la bolnavi cu stări febrile, boli infecto-contagioase sau toxice ; la bolnavii cu stări confuzionale (de diferite etiologii) ; la nevrotici. în specia! obsesivo-fobici sau isterici ; la bolnavi psihotici, mai ales în perioada de debut a schizofreniei, in stări delirante şi depresive. Agnoziile. Percepţia mai poale fi tulburată printr-un defect de integrare gnozică (de transformare a excitaţiei în senzaţie şi a acesteia în imagine perceptivă) datorită unor leziuni ale centrilor de integrare. Astfel bolnavul poate pierde capacitatea de a recunoaşte imaginile şi persoanele după calităţile lor senzoriale, deşi conştienta şi funcţiile senzoriale elementare sînt păstrate. Aceste tulburări pot fi sistematizate in funcţie de modalităţile senzoriale. Agnozia vizuală (cecitatea psihică) constă în tulburarea recunoaşterii semnificaţiei obiectelor, imaginilor sau persoanelor cu ajutorul analizatorului vizual, deşi vederea este intactă şi conştienta clară. Bolnavul nu recunoaşte obiecte şi imagini pînâ atunci familiare, deşi mişcarea sau contextul acestora pot contribui la identificarea lor; ea se întîl-neşte in unele leziuni ale lobului occipital predominant sting. In agnozia obiectelor animate (agnozia fizionomiei, cecitatea morfologică) sau prosopagnozia* bolnavul nu recunoaşte persoane foarte cunoscute sau nu se recunoaşte în oglindă. Aceste tulburări se întîl-nesc mai ales în leziuni ale emisferului drept. Agnozia culorilor constă in tulburarea clasificării culorilor însoţită de amnezia numelui acestora şi se întîlneşte în leziuni ale emisferului stîng. Agnozia simbolurilor grafice (cecitate verbală) constă în imposibilitatea înţelegerii limbajului scris (alexie), în imposibilitatea scrierii cuvintelor (agrafie) sau în sesizarea doar a primelor cuvinte din frază, cu imposibilitatea continuării lecturii (disleocie). Pierderea capacităţii de recunoaştere a cifrelor şi a semnelor aritmetice (alexia cifrelor) poartă numele de acalculie. Aceste tulburări se întîlnesc în unele leziuni parietale posterioare şi occipitale. Agnozia spaţială constă in tulburarea percepţiei spaţiale (deseori limitata la un hemicîmp) cu pierderea posibilităţii de apreciere a distanţelor (pierderea perceperii stereoscopice), de localizare a obiectelor şi de comparare a mărimilor şi formelor. Ca o variantă a agnoziei amintite se descrie paralizia spaţială a privirii care constă în imposibilitatea de a-şi orienta voluntar privirea, în timp cp mişcarea spontană a globilor oculari es*e posibilă. Agnozia auditivă (surditatea psihică) constă în incapacitatea de a identifica sunete, zgomote sau cuvinte (surditate verbală) sau melodii (amuzie)% deşi anumite calităţi ca intensitatea, ritmul precum şi localizarea pot fi uneori recunoscute ; ea se întîlneşte in leziuni bilaterale ale lobului temporal. Agnozia tactilă constă în incapacitatea de a recunoaşte forma şi volumul obiectelor (amorfognozie) sau a obiectelor înseşi (astereognozie) prin explorarea tactilă şi se întîlneşte in leziuni ale lobului parietal. Agnoziile schemei corporale sînt determinate de leziuni ale emisferului minor fiind deci asociate cu hemiplegie stingă, şi se întîlnesc în clinică sub diverse forme şi de intensităţi diferite. Asomatognozia reprezintă ignorarea (nerecunoaşterea) unuia sau mai multor segmente ale corpului sau a corpului în întregime ; hemiso-matognozia (somatoparafrente) constă în negarea jumătăţii corpului, asociată de obicei cu idei delirante. în atenţia jumătăţii stingi a corpului apare ca o neglijare şi neutilizare a jumătăţii stingi a acestuia ; anozo-diaforia reprezintă indiferenţa faţă de boală, iar anozognozia nerecunoaşterea bolii proprii. Halucinaţiile. Patologia majoră a senzorialităţii, care depăşeşte cazurile sau situaţiile aparent normale, care evocă ample tulburări psihopatologice, în general psiliotice, îmbracă pe plan clinic aspectul halucinaţiei. Clasic, halucinaţia a fost definită (Morel, Ball) ca o „percepţie fără obiect". Forma de manifestare şi gradul de convingere care însoţeşte această conduită pseudoreceptivă impune încă de la început unele distincţii semantice. a) Halucinaţiile funcţionale definesc fenomenul psihopatologic prin care 'percepţia unor excitanţi obiectivi, determină apariţia unor percepţii false, de tip halucinator. De exemplu, bolnavul percepe corect zgomotul roţilor de tren, al apei care curge de la robinet, bătăile ceasornicului etc. Concomitent însă cu această percepţie reală, pacientul aude voci care-1 injuriază, îl ameninţă, îi comentează nefavorabil gesturile sau îl îmbărbătează. Cea de-a doua caracteristică a acestor halucinaţii funcţionale constă în aceea că ele sînt percepute de bolnav atît timp cît există excitantul real, odată cu dispariţia acestuia înoetînd şi percepţia halucinatorie. Adesea, acest tip de [halucinaţii este luat drept iluzii. Spre deosebire de iluzii însă unde excitantul real este reflectat defectuos şi obiectul reflectat este luat drept altceva, în halucinaţiile funcţionale există două proiecţii la nivelul central al analizatorilor : una care realizează imaginea obiectului real şi perceput corect, o alta apărută concomitent şi condiţionată de prima care este imaginea halucinatorie. b) Halucinoidele sînt fenomene psihopatologice de aspect halucinator, situate între reprezentări vii şi halucinaţii vagi, care nu izbutesc să cuprindă convingerea bolnavului asupra existenţei lor reale. De fapt acestea sînt forme prehalucinatorii care apar în perioadele de dezvoltare sau de dispariţie a halucinaţiilor. c) Imaginile halucinaţiilor eidetice se deosebesc de ihalucinoide prin faptul că ele reprezintă nişte reproiectări în exterior a imaginilor unor obiecte, fiinţe (animale sau oameni) care au o forţă receptivă deosebit de vie, fiind strins legate de trăirile intens afective şi apropiate de prezent ca desfăşurare în timp. De fapt, prin eidetism înţelegem facultatea pe care o prezintă unii subiecţi de a putea revedea, reproiectînd în exterior un obiect, o fotografie care i s-a expus numai cîteva clipe. Mourgue considera că aceste imagini reproiectate au miultiple asemănări şi mecanisme comune cu halucinaţiile. Menţionăm că aceste mecanisme eidetice de producere a unor imagini halucinatorii uneori cu caracter fiziologic se întîlnesc frecvent la copii. Prin aceasta ajungem la convingerea că pot exista şi halucinaţii fără semnificaţie patologică ca şi in cazul iluziilor. Există astfel veritabile halucinaţii fiziologice care amintesc trăirile din vis sau viziunile din stările de semisomn (Eug. Bernard Leroy). Ele apar şi la subiecţi normali fie în perioada stărilor de fază 'hipnotică (egalizare, paradoxală sau ultraparadoxală), care se succed înaintea instalării somnului (halucinaţii hipnagogice), sau la trezire (halucinaţii hipnapompice). Aceste imagini halucinatorii reprezintă figuri, acţiuni, oameni sau scene petrecute de obicei în timpul zilei. Uneori tulburările de percepţie pot fi provocate prin sugestie individuală sau în masă, situaţie în care aceiaşi excitanţi imaginari (miros de parfumuri. imagini vizuale etc.) sînt per- cepute de un număr mare de subiecţi. Toate aceste trăiri halucinatorii însă sînt de scurtă durată, sînt provocate sau stimulate de stările hipnotice fiziologice, persoanele respective corectându-le critic cu uşurinţa. d) Halucinozele sînt definite în special de autorii francezi (M. Claude, H. Ey, J. Delay) ca halucinaţii a căror semnificaţie patologică este recunoscută de bolnav. Pacienţii recunoscînd esenţa lor patologică adoptă o atitudine critică faţă de ele. Deşi bolnavul recunoaşte că cele percepute nu corespund realităţii, halucinozele se pot manifesta atît de distinct, incit acesta caută să le verifice autenticitatea pe care de altfel o neagă. Halucinozele definite astfel, se întâlnesc de obicei la pacienţii cu leziuni ale diferitelor segmente ale analizatorilor. în acest sens Lher-mitte şi Van Bogaert au delimitat halucinoza pedunculară care le poartă numele. Ea se manifestă prin succesiunea unor imagini (oameni sau animale) unice &au multiple, mobile, colorate, de obicei în relief. Apărînd mai ales vesperal, cu evoluţie de obicei paroxistică, durata halucinozei este de cîteva minute sau ore şi, uneori, de 1—2 zile. In afara cazurilor de leziuni în focar ale trunchiului cerebral, halucinozele definite similar, pot fi intilnite în unele stări toxice şi infec-ţioase (alcoolice, barbiturice, encefalita epidemică), precum şi în arterio-scleroza cerebrală. Halucinoza are însă şi o altă semnificaţie. Astfel pentru Wernicke, termenul se aplică in special în toate cazurile în care este vorba de psihoze delirant-halucinatorii, aflate în afara unor episoade de tulburare a conştiinţei. In acest al doilea înţeles este cunoscut in literatura de specialitate halucinoza alcoolică acută Wernicke şi halucinoza cronică Korsakov. Chotzen) ; asupra lor vom reveni la capitolele respective. e) Halucinaţiile propriu-zise (psihosenzoriale) reprezintă tulburările de percepţie care corespund integral definiţiei date mai sus (percepţie fără obiect), la care se adaugă caracterul de senzorialitate deşi spre deosebire de iluzii, excitantul periferic corespunzător lipseşte in momentul realizării imaginii faţă de care bolnavul nu are o atitudine critică, nerecunoseîndu-i esenţa patologică. Caracterul lor de senzoriali tate este exprimat mai ales, prin respectarea tuturor instanţelor pe care le parcurge o percepţie normală (excitant periferic-receptori-aparat de conducere al analizatorului- proiecţie corticală în zona de sinteză a analizatorului respectiv). De acest aspect se leagă însăşi proiecţia spaţială a tuturor halucinaţiilor descrise pînă în prezent, cu excepţia pseudo-halucinaţiilor. f) Pseudohalucinaţiile (halucinaţii psihice) sînt definite ca o exacerbare a reprezentărilor (autoreprezentare aperceptivă) pînă la intensitatea perceptuală, cu apariţie spontană incoercibilă, fără proiecţie spaţială cu un caracter „de străin" (de exogenitate) şi de impus din afară (automatism). G. Petit le defineşte ca pe nişte autoreprezentări aperceptive caracterizate prin incoercibilitate, automatism şi exogenitate. Gui-raud le introduce (datorită caracterului lor de „străin" şi impus eului de cineva din afară) printre fenomenele xenopatice (reprezentări mentale aperceptive). Din cauză că prin aceste „autoreprezentări aperceptive" subiectul este convins că i se provoacă din afară nu numai o impresie senzorială ci şi o idee, un sentiment, o acţiune, pseudohalucinaţiile au mai fost denumite de către Baillarger şi halucinaţii psihice. Ele sînt lipsite de obiectivitate spaţială, de obiectualitate, conferindu-li- se în schimb de către bolnav, o „obiectivitate psihică". Deoarece în analiza psihopatologică a acestor tulburări de percepţie s-au utilizat noţiunile de apercepîie şi reprezentare, se impune explicarea lor. Apercepţia este procesul psihic prin care se realizează utilizarea experienţei anterioare în perceperea obiectelor şi fenomenelor reflectate în prezent. Acest fenomen explică de ce experienţa acumulată anterior ne ajută să întregim imaginea unui lucru, fiinţe sau fenomen, chiar în condiţiile în care asupra organelor noastre de simţ acţionează un singur excitant particular. Aşa identificăm o pasăre după ciripit, un ciine după lătrat, un obiect după culoare, mârime, forma sau duritate, un fenomen numai după o acţiune componentă etc. Reprezentarea este realizata de imagini ale obiectelor sau fenomenelor percepute anterior sau produse de imaginaţia noastră pe baza prelucrării mai multor percepţii anterioare. De aceea, se consideră câ halucinaţiile şi mai ales pseudohalucinaţiile ar reprezenta reactualizarea unor reprezentări sau a unor imagini ale obiectelor sau fenomenelor pe care le-am perceput cindva sau pe care ni le-am imaginat cindva. Datorită importanţei pentru psihopatologie a halucinaţiilor pro-priu-zise şi pseudohalucinaţiilor. le prezentăm separat, considerînd că celelalte forme halucinatorii le-am expus în această introducere succintă, care şi-a propus doar elucidarea înţelegerii semantice a termenilor utilizaţi. Halucinaţii propriu-zise (psihosenzoriale). Impropriu denumite „halucinaţii adevărate4' (noţiune pe care nu o acceptăm din cauza antinomiei sale), aceste „percepţii fără obiect" se disting prin atributele sen-zorialităţii şi obiectualităţii (referirea constantă la un obiect din afară). In linii de maximă generalitate, halucinaţiile psihosenzoriale se caracterizează prin — proiecţia spaţială : fenomenele halucinatorii sînt situate de bolnav în spaţiul perceptiv sau dincolo de limitele acestuia ; — prin convingerea bolnavului asupra ..realităţii" lor ; — „perceperea44 lor prin modalităţile senzoriale obişnuite (ex. halucinaţii exteroceptive, proprioceptive, interoceptive) şi pe căile senzoriale normale (halucinaţii auditive, vizuale, gustative, olfactive etc.) ; — grad variabil de intensitate ; percepute discret sau intens, generatoare de anxietate ; — claritate diferită ; — complexitate variabilă ; — durată (intermitente sau continue) ; — rezonanţă afectivă (anxiogene iniţial sau în manifestarea lor intensă, fără o participare afectivă deosebită din partea bolnavului în stadiile ulterioare de evoluţie). Descrierea clinică urmează natura senzorială pe care o îmbracă in manifestarea lor şi anume halucinaţii exteroceptive (auditive, vizuale, olfactive, gustative, tactile sau haptice), interoceptive (halucinaţii viscerale), proprioceptive (halucinaţii kinestezice sau motorii). Halucinaţiile auditive se situează pe primul loc în ordinea frecvenţei la adult, spre deosebire de copil, unde mai frecvente sînt halucinaţiile vizuale ; aceasta probabil datorită faptului că şi în viaţa nor- mală, pe copil îl impresionează mai ales, ceea ce vede, la el predomi-nind primul sistem de semnalizare, pe cînd la adult (mai sensibil la ceea ce aude), predominînd al doilea sistem de semnalizare. Halucinaţiile auditive pot fi situate în cimpul auditiv perceptibil, sau, mai rar, în afara acestuia (extracampin), situaţie în care sunetele pot fi „percepute" de la mari distanţe. De o intensitate variabilă, ele pol fi discrete, surde, abia perceptibile, antrenînd atitudini de ascultare, sau puternice, obligîndu-1 la măsuri de apărare (pune vată în urechi- capitonează camera, uşa sau patul cu materiale cu proprietăţi de izolare fonică etc.). Sub aspectul complexităţii, halucinaţiile auditive pot fi sistematizate în; : . — elementare (acoasme, foneme), percepute ca foşnete, pocnete, bubuituri nespecifice, ţiuituri etc. ; — comune, cînd bolnavul le identifică cu anumite sunete bine definite pe care le raportează la un anumit obiect sau fenomen (scîrţîitul uşii, ciripitul unei păsări, lătratul unui ciine. paşii unui om, sunete muzicale eta); ' — verbale (complexe) situaţie în care bolnavul percepe cuvinte, fraze, „voci" pe care le aude şi le înţelege sau, le aude distinct, fără să le poată înţelege (verbigeraţie halucinatorie). Percepute uni- sau bilateral, vocile pot fi de bărbat sau de femeie, ale unor persoane cunoscute sau necunoscute, în viaţă sau decedate. Din punct de vedere al continuităţii în timp ele se pot manifesta ca episodice sau aproape continue (impiedicind bolnavul să se odihnească) ; ele dispar de obicei cînd bolnavul vorbeşte sau este intens preocupat de ambianţă. Sub aspectul răsunetului afectiv, halucinaţiile sînt uneori favorabile (incurajînd, îndemnind, sfătuind, comunicind informaţii), dar mai frecvent ele au un caracter defavorabil, duşmănos, injuriind bolnavul, ame-ninţîndu-1 aluziv sau direct. Halucinaţiile auditive pot fi singulare sau multiple (comentative ori antagoniste), unele acuzîndu-1, altele luîndu-i apărarea. Se consideră (Lukianowicz, 1962) că la poligloţi, vocile străine sînt de obicei ostile, iar vocile în limba maternă au de obicei un conţinut amical. Uneori, ele pot avea un caracter imperativ, poruncind bolnavului să execute anumite acte periculoase, de homicid (fără ca acesta să li se poată împotrivi), fapt ce conferă halucinaţilor auditive, caracterul de mare urgenţă psihiatrică. Sub imperiul unor astfel de halucinaţii, un pacient schizofren şi-a ucis un prieten şi a rănit grav alţi doi prieteni. Sub vocea imperativă a „Evei", un alt bolnav alcoolic intr-o stare de tulburare a conştiinţei şi-a ucis în timpul nopţii copiii. Uneori prin conţinutul lor, halucinaţiile imperative impulsionează către acte de autoagresiune (sinucidere, emasculare, scalparea organelor genitale etc). Enumerînd numai citeva exemple, credem că este inutil să subliniem cît de importantă este depistarea precoce a unor astfel de tulburări. • -.' Halucinaţiile auditive, mai ales in forma elementară şi comună se intilnesc în afecţiunile O.R.L. (otite, mastoidite, surditate etc.) ; în boli neurologice (leziuni ale căilor de conducere, leziuni ale lobului temporal), in stări confuzionale în special onirice ; în deliruri toxice şi infect ioase, precum şi in unele boli psihice (puseuri depresive, schizofrenie, sub forma de aură epileptică, parafrenie etc). Halucinaţiile auditive verbale se întîlnesc mai ales în schizofrenie (in special în forma paranoidă) avind un caracter bizar, neinteligibil şi adesea in discordanţă cu fondul afectiv. Conţinutul trist, dureros este caracteristic halucinaţiilor auditive din stările depresive în care bolnavii aud ţipetele copiilor, ale aparţinătorilor, voci care îi acuză, îi condamnă pentru fărădelegile lor incalificabile). Halucinaţiile vizuale sînt definite ca percepţii vizuale ale unor obiecte, fiinţe sau imagini, inexistente în acel moment în realitate. Mai puţin frecvente la adult decit la copil, ele sînt trăite cu un intens dramatism, avind in general un caracter terifiant (de groază). Mono- sau policromatice. ele pot fi percepute cu un singur sau cu ambii ocni, după cum pot ocupa cîmpul hemianopsic sau al unui scotom (sco tomul pozitiv al lui Morel). Sub aspectul dimensiunii imaginilor, acestea pot avea o mărime obişnuită, mai mari decit obiectele reale (halucinaţii ma-cropsice, gulliveriene) sau mai mici. minuscule (microscopice, liliputane). Din punct de vedere al proiecţiei spaţiale, halucinaţiile vizuale pot fi situate într-un singur plan sau în relief, în perspectivă. în cîmp vizual (normal) sau dincolo de posibilităţile percepţiei vizuale normale (halucinaţii extracampine). Sub aspectul clarităţii, ele pot fi distincte sau estompate, vagi, singulare în manifestarea lor sau combinindu-se, interferindu-se, ori su-prapunindu-se percepţiilor normale. Din punct de vedere al complexităţii, halucinaţiile vizuale pot fi : — elementare (ţosfene, jotopsii). percepute sub formă de puncte luminoase, sein tei, linii etc.) sau — complexe, percepute ca figuri şi obiecte informe (fantasmoscopii) sau obiecte, fiinţe, bine definite (halucinaţii figurate); — scenice care la rindul lor pot fi statice (panoramice) sau în mişcare (cinematografice) cind sînt antrenate într-o mişcare caleidoscopică, realizind scene de vis (onirice). Unice sau multiple, statice sau dinamice, accesuale sau permanente, halucinaţiile vizuale antrenează (mai mult decît halucinaţiile altor modalităţi senzoriale), subiectivitatea insului, conferindu-i o tonalitate afectivă pozitivă ca în delirul psihozelor de inaniţie (bolnavii văd mese pantagruelice), la fumătorii de opiu in intoxicaţia cu mescalină (figurile halucinatorii apar înfrumuseţate), sau în delirurile mistice cînd halucinaţiile apar sub forma unor scene feerice. Mai frecvent însă, halucinaţiile vizuale antrenează o tonalitate afectivă negativă ca în delirium tremens, unde percepţiile halucinatorii îmbracă aspect terifiant zoopsic sau, în onirismul toxic (exogen sau endogen), cînd apar sub forma unor derulări scenice îngrozitoare. Halucinaţiile vizuale pot fi favorizate de următoarele circumstanţe : luminozitate insuficientă, slăbirea vederii, slăbirea controlului conştiinţei şi pot apare în următoarele situaţii : — la oameni normali în starea de trecere de la veghe la somn (halucinaţii hipnagogice) sau in momentul trecerii de la somn la veghe (halucinaţii hipnapompice). Ele apar mai ales cu ochii închişi, sînt elementare sau complexe, de scurtă durată şi recunoscute de cel în cauză ca fiind pur imaginative, lipsite de un corespondent real ; — în stări de surmenaj intens cînd au o durată foarte scurtă şi caracter hipnagogic (Lhermitte) ; — în neurastenie (descrise de C. Parhon-Ştefănescu) unde au caracter anxiogen, terifiant, deşi îmbracă o formă elementară ; — în afecţiuni oftalmologice (retinită, cataractă, glaucom, nevrită retrobulbară etc.) ; — afecţiuni neurologice : migrena oftalmică (unde au aspect elementar, de fosfene sau fotopsii), leziuni ale lobului occipital (prin traumatisme, focare de ramolisment, tumori), cînd au caracter halucinozic. O formă mai specială au halucinaţiile vizuale în sindromul Ch. Bon-net (întîlnit în glaucom, cataracte, dezlipirea de retină, leziuni ale chiazmei şi nervului optic), unde apar sub forme simple geometrice sau figurate, insă de obicei sînt viu colorate. In interesarea căilor optice, cînd leziunea realizează hemianopsie sau scotom, halucinaţia apare cu predilecţie în cîmpul hemianopsie sau al scotomului. In leziuni ale calotei pedunculilor cerebrali. Lhermitte a descris halucinoze micropsice, cinematografice, pe un fond de claritate a conştientei. Ele se mai întilnesc în stările infecţioase intense, în sindroame con-fuzionale toxice, în delirul alcoolic acut (cind halucinaţiile reprezintă mai ales figuri de animale care au dimensiuni miniaturale) şi în psihoze, mai ales în forma paranoidă a schizofreniei, în parafrenie etc. Halucinaţiile autoscopice (heautoscopice, speculare, deutoscopice) realizează „imaginea dublă" prin care subiectul are percepţia vizuală a propriului corp, a unor părţi din corp sau a unor organe (de obicei proiectate in afara sa). Apariţia lor poate fi unică (timp de cîteva secunde) sau persistentă, realizînd prezenţa continuă a unui dublu. Acesta poate fi identic cu originalul, urîţit, sau (mai frecvent) înfrumuseţat. Fenomenul are întotdeauna un acompaniament afectiv (de groază sau surpriză), sau poate fi trăit „detaşat" cu o conştiinţă particulară şi critică, fapt ce conferă autoscopiei caracterul de halucinoză. Halucinaţiile olfactive şi gustative sînt prezentate împreună datorită faptului că embriologic şi filogenetic cele două simţuri sînt îndeaproape înrudite. Datorită acestor considerente, ca şi faptului că în general substanţele sapide sînt în acelaşi timp şi odorifice atît în stare normală, cît şi în stare patologică, senzaţiile gustative pot fi cu greu diferenţiate de cele olfactive. Deşi mai puţin spectaculare în desfăşurarea lor, halucinaţiile olfactive şi gustative sînt mult mai frecvente decit s-ar presupune, realizînd după opinia unor autori aproximativ 80% din totalul halucinaţiilor. Se consideră că au un caracter secundar, survenind după alte modalităţi halucinatorii, sau ca o consecinţă a delirului. Ele sînt percepute ca gusturi sau mirosuri neplăcute (chimice, metalice, cadaverice) sau (mai rar) plăcute şi se întîlnesc în : „crizele uncinate" din epilepsie (H. Jackson) unde se găsesc împreună cu halucinaţii vizuale, stări de „deja văzut" pe fondul unei stări afective particulare. Apar de asemenea în unele tumori şi leziuni ale lobului temporal, ce interesează mai ales rinence-falul şi uncusul hipocampului. Ele se regăsesc în stări delirante (cu conţinut persecutoriu) şi în stări confuzionale (onirice) de diverse etiologii. Halucinaţiile tactile constau în impresia de atingere a suprafeţei cutanate (senzaţie de arsură, înţepătură, curent electric, rece, fierbinte etc). Pot avea o manifestare continuă sub formă de reţea ca în intoxicaţia cu cloral sau discontinuă punctiformă (intoxicaţie cu cocaină). Pot fi percepute la suprafaţă (halucinaţii epidermice) sau mai profund (hipodermice) cînd oferă impresia unor mişcări de reptaţie sau insecte ce merg pe sub piele (parazitoze halucinatorii). Frecvent, mai ales în stările toxice (alcoolice) ele evoluează concomitent cu halucinaţiile vizuale. Bolnavii cu halucinaţii viscerale (ale sensibilităţii interoceptive) trăiesc senzaţia existenţei unor fiinţe în corp sau a schimbării poziţiei unor organe, a obstruării sau perforării lor. Alteori, ei manifestă convingerea atrofierii, dispariţiei unor organe sau mai rar, de transformare a organismului lor în animale. Foarte frecvent, aceste halucinaţii au o localizare genitală, fiind trăite ca senzaţii de orgasm, violuri directe sau la distanţă. Am cunoscut numeroase astfel de cazuri la femei tinere cu o simptomatologie polimorfă isteriformă. Ca trăire intens psihotică aceste halucinaţii se întîlnesc în cazurile de schizofrenie paranoidă cu fenomene de automatism mental. Alteori, manifestările halucinatorii sînt cuprinse în patologia schemei corporale (halucinaţii somatognozice) evoluînd ca metamorfoze segmentare, membru fantomă etc. Unii autori consideră şi cenestopatiile drept halucinoze cenestezice (A. Porot) pentru faptul că ele constau în perceperea unor tulburări somatice cu localizare variabilă, difuză şi lipsită de modificări organice obiective. , Considerăm însă că cenestopatiile sînt mai degrabă percepţii false cu obiect (adică iluzii), deoarece ele fiind legate în primul rînd de scă- derea pragului de sensibilitate este greu să excludem existenţa unor tulburări funcţionale locale (la nivelul organului sau sistemului respectiv) acestea constituind obiectul percepţiei deformate. Caracterul halucinozic nu ne este de asemenea clar, deoarece de obicei bolnavul cu astfel de senzaţii penibile (apăsare, constricţie, arsuri, furnicături etc.) recunoaşte caracterul patologic al tulburărilor numai în măsura în care acesta postulează o boală somatică, de obicei o boală gravă. Ele au deci un caracter mai mult nozofobic şi nu halucinozic şi le întîlnim în neurastenie, nevroza obsesivo- fobică, în stările hipocondriace etc. Halucinaţiile motorii sau kinestezice (ale sensibilităţii mio-artro-ki-netice sau proprioceptive) sînt percepute ca impresii de mişcare sau deplasare a unor segmente sau ale corpului în întregime. De obicei aceste halucinaţii ca şi cele viscerale şi 'haptice apar cu caracter de exogeni-tate şi ca atare multe dintre ele sînt manifestări pseudohalucinatorii. Pseudohalucinaţiile (halucinaţiile psihice) se deosebesc de halucinaţiile propriu-zise prin aceea că : a) nu se confundă de obicei totalitar cu reprezentarea imaginilor unor obiecte şi fenomene reale. Bolnavii vorbesc adesea despre voci speciale, „vedenii" stranii, despre înfăţişări psihice ; b) nu se proiectează in afară in lumea obiectelor şi fenomenelor reale, ci se petrec în minte, în cap, în interiorul corpului şi ca atare nu sînt percepute pe căile senzoriale obişnuite ; c) bolnavii sint convinşi de realitatea existenţei lor, dar spre deosebire de cei cu halucinaţii propriu-zise afirmă că vocile, „vedeniile", mişcările, senzaţiile lor penibile sînt rezultatul unor acţiuni impuse care vin clin afară, sînt „făcute" sau „provocate" de cineva. Plastic, o bolnavă ilustra astfel particularităţi enunţate mai sus ale acestei tulburări : „vorbesc sub influenţa hipnozei şi aud vocea spiritelor în gînd şi în suflet". ?i \ I Pseudohalucinaţiile ca şi (halucinaţiile propriu-zise se împart după modalităţile senzoriale. Pseudohalucinaliile auditive se manifestă sub forma unor voci interioare asemenea unui „ecou" sau ca o „sonorizare a gindirii", „sonorizare a lecturii". Bolnavul aude ceea ce citeşte fără voce, considerind că o persoană străină pronunţă în „capul lui" cuvintele sau frazele lecturii. Fenomenul de sonorizare a gindirii determină bolnavului convingerea că şi alte persoane îi aud şi-i descoperă gîndurile, i le ghicesc (tranziti-vism). Aceste voci fiind percepute în interiorul capului sînt explicate de el ca fiind „auzite cu urechile minţii". In acest sens este ilustrativă relatarea unui schizofren la vîrsta de 14 ani, pentru că evidenţiază caracterul acestui tip de pseudohalucinaţii : — „Am impresia că nu simt în urechi, ci doar în creier ca un fel de întrebare despre care nu-mi face plăcere să vorbesc. Simt ca şi cum întrebarea a fost pusă ; am senzaţia de a fi fost întrebat. Nu pot să mă apăr, în timp ce se vorbeşte, aşa, eu nu pot să fac nimic. Uneori durează ore în şir, nu le pot înlătura". în sindromul Kandinski-Clerambault bolnavii caută să-şi explice aceste fenomene prin mecanismul transmiterii gîndurilor cu ajutorul sugestiei, telepatiei, undelor, radiaţiilor cosmice etc. Pseudohalucinaţiile vizuale apar sub forma unor imagini izolate, sub formă de scene panoramice, iar după conţinut pot fi plăcute, neplăcute, terifiante, proferatoare de insulte etc. Ele apar în „spaţiul su- biectiv" al pacientului şi aşa cum le caracterizează Kandinski „bolnavii văd cu ochii interiori, cu ochii minţii". Pseudohalucinaţiile gustative şi olfactive păstrîndu-şi caracterele particulare nu impun descrieri separate faţă de halucinaţiile propriu-zise din cadrul aceloraşi modalităţi senzoriale. Unele aspecte mai deosebite şi mai importante pentru psihopatologie prezintă pseudohalucinaţiile tactile, viscerale şi kinestezice. Astfel pseudohalucinaţiile tactile apar sub forma unor senzaţii deosebit de penibile (electrizare a suprafeţei întregului corp, curenţi magnetici, iradiere etc.) provocate de la distanţă. Aceste pseudohalucinaţii au adesea o localizare în sfera genitală realizînd cel mai frecvent senzaţia de orgasm, de violuri de la distanţă. Unul dintre pacienţii noştri declara că soţia dispunea de aparate cu care provocindu-i orgasm in timpul nopţii „îi sustrâgea treptat porţiuni din măduvă". De existenţa pseudohalucinaţiilor interoceptive se leagă noţiunea de „lipsă de libertate interioară", de „stăpînire interioară". In aceste situaţii, bolnavii trăiesc senzaţia corporală cu convingerea că sînt posedaţi de animale (şerpi, cîini, pisici, şoareci), de spirite situate la nivelul diferitelor organe, a căror prezenţă o simt adesea acţionînd în conformitate cu cerinţele acestei „persoane străine". In legătura cu acest aspect, una dintre pacientele noastre care susţinea că este stăpînită de „spiritul unui preot" afirma că uneori îl simte in cap şi atunci îi tulbură gindurile, alteori coboară in torace şi-i provoacă dureri, tahicardie, constricţie, iar cînd ajunge la nivelul stomacului îi provoacă greţuri, vărsături sau diaree. Atunci cînd spiritul cobora în sfera organelor genitale, bolnava căuta să-1 respingă, cu cuvinte particulare apropierii reale a unui bărbat („nebunule, astîmpără-te, lasă- mă in pace"). Pseudohalucinaţiile motorii sau kinestezice se exprimă clinic în perceperea executării unor mişcări impuse. Deseori aceste mişcări au caracter de imaginar, bolnavul avînd doar convingerea că le execută automat fără ca ele să se producă în realitate. De obicei ele îmbracă aspectul veritabil al automatismului kinestezic în care bolnavul execută în realitate o serie de mişcări impuse. în acest caz ele se pot manifesta ca „halucinaţii motorii grafice" (cînd bolnavului i se pare că scrie sub o influenţă xenopatică), sau sub forma Jialucinaţiilor psihomotorii verbale", care realizează aşa-zisul automatism verbal corespondent al automatismului ideativ interior, bolnavul avînd impresia că vorbeşte sub o influenţă exterioară. Caracterul de exogenitate ne-a determinat să introducem aceste două tipuri de halucinaţii motorii la categoria pseudohalucinaţiilor. Deoarece expunerea halucinaţiilor după modalităţile senzoriale poate lăsa impresia că se manifestă izolat în cadrul analizatorilor respectivi, menţionăm că adesea ele se asociază constituind aşa-zisele halucinaţii plurisenzoriale. Astfel în sindroamele toxiinfecţioase, pe Ungă halucinaţiile dominant vizuale, găsim asociate şi halucinaţii auditive şi tactile. In schizofrenie şi parafrenie, pe lingă halucinaţiile şi pseudohalucinaţiile auditive (de obicei dominante) putem întilni halucinaţii vizuale, tactile, pro-prioceptive, interoeeptive etc. Ilustrativă în acest sens este relatarea unui schizofren adolescent: — „Aud voci de vrăjitoare care- mi spun că voi muri. Simt că-mi ies ochii din cap. că ceva mă apasă înapoia lor. înainte de a adormi îmi apar sicrie ce se apropie, intră prin ochi şi se aşează pe ceafă, unde este un ecran mic şi unde văd oameni morţi şi sicrie într-o culoare neagră. Ochii mi se rostogolesc inapoi ca să vadă ce se petrece în acest ecran. Alteori văd apropiindu-se o figură in negru, căreia-i disting numai ochii foarte mari şi mîinile ca de cadavru cu degete foarte lungi. Simt că-mi creşte mandibula şi sint nevoit să mă verific". Din această relatare reiese că alături de modalităţile halucinatorii multiple pot apare şi tulburări de schemă corporală, mai frecvent întîl-nite la pubertate şi adolescenţă. SEMNIFICAŢIA ŞI DINAMICA HALUCINAŢIILOR Fenomene psihopatologice frapante, de mare amplitudine clinică, studiate cu interes de cercetătorii clasici şi moderni, halucinaţiile semnifică în majoritatea cazurilor existenţa unor stări psihotice. Manifes-tîndu-se cu o deosebită vigoare clinică, halucinaţiile atrag de obicei atenţia anturajului prin conduita specifică adoptată de bolnavul respectiv, în stadiile ulterioare ale manifestării lor sau cînd bolnavul are tendinţe disimulatorii, prezenţa halucinaţiilor nu mai este atît de evidentă, dar cunoaşterea lor este la fel de necesară, intrucît halucinaţia in manifestarea ei discretă sau frapantă, disimulată sau evidentă, păstrează acelaşi caracter grav de periculozitate pentru bolnavul în cauză şi pentru ambianţă, constituind întotdeauna nu numai o urgenţă psihiatrică, ci o urgenţă medicală în general. Aşa cum afirmam mai sus, halucinaţiile au o mare importanţă pentru psihopatologie şi pentru orientarea practică a medicului psihiatru sau de altă specialitate, pentru că adesea ele reprezintă surse de comportament agresiv sau autoagresiv şi ca atare intervenţia terapeutică se impune ca urgenţă. In al doilea rînd, halucinaţiile elementare şi mai ales halucinozele pot avea uneori o valoare orientativ-localizalorie. Astfel în cazul 'halucinaţiilor sau halucinozelor vizuale elementare se suspicionează o leziune în regiunea lobului occipital, in cazul halucinaţiilor vizuale complexe — in regiunea temporo-parieto-occipitală. Existenţa unor halucinaţii auditive poate sugera sediul leziunii la nivelul lobului temporal, cele olfactive sau gustative pot fi legate de leziuni ale girusului hipocampului, iar halucinaţiile heautoscopice pot indica existenţa unor leziuni în regiunea răspîntiei parielo-occipito- temporale. De asemenea anozognozia însoţită de perceperea mişcărilor imaginare ale hemicorpului paralizat este pusă de Lhermitte în raport cu existenţa unor leziuni la nivelul lobului parietal al hemisferului minor. Dacă in neurologie aceste localizări au importanţa lor diagnostică, în bolile psihice în general halucinaţiile pierd valoarea localizatorie, ele fiind expresia unor tulburări mult mai extinse şi legate de dereglările cerebrale complexe şi difuze. In evoluţia halucinaţiilor putem distinge o fază adaptativă de zile şi săptămîni caracterizată prin anxietate şi aprehensiune a bolnavului pentru aceste fenomene senzoriale, faţă de care el dezvoltă nu numai reacţii neuro-vegetative ci şi „reacţii psihogene" (uneori depresive cu tendinţe suicidare) în care verifică, întreabă, ia măsuri de apărare, exprimă teama de a-şi pierde raţiunea, de a deveni „nebun". Iniţial, tulburările de percepţie au pentru bolnav un aspect aparent xenopatic, bolnavul păstrînd faţă de aceste manifestări referinţe impersonale : „mi-a apărut", „mi s-a spus". Ulterior, se realizează o adaptare relativă, bolnavul intră în comunicare cu halucinaţiile adoptînd o conduită specifică exprimată în mimică revelatoare, urechea întinsă, privirea perplexă, extatică, dirijată etc. Deşi într-o relativă familiarizare cu aceste manifestări senzoriale, mai ales în cazul 'halucinaţiilor auditive, bolnavul urmează recomandările acestora, se supune fără ezitare ordinelor primite, recurge fără deliberare la suicid sau homicid, în funcţie de conţinutul ideativ imperativ transmis (fig. 6). Mimica şi gesturile sînt adesea completate de replici verbale ce oglindesc starea de tensiune a bolnavului prin dialogul între el şi halucinaţii. Bolnavii vorbesc singuri (solilocvie), uneori exclamă cu voce tare replici care definesc atitudinea lor ostilă faţă de trăirile halucinatorii („pleacă", „du-te", „lasă- mă-n pace", „ieşi afară" etc.). Alteori bolnavii vorbesc în şoaptă sau schiţează doar mişcările caracteristice actului vorbirii. Sesizarea unor astfel de mişcări la o persoană detaşată de realitate, suspicioasă sau ostilă nemotivat faţă de aceasta, la o persoană a cărei mimică puţin mobilă exprimă mînie, tristeţe, anxietate sau indiferenţă sau cu exteriorizări emoţionale nemotivate (zîmbete bizare, hohote de rîs de obicei năting şi necontagios), sugerează posibilitatea existenţei unor elemente halucinatorii sau delirante. In funcţie de conţinutul halucinaţiilor vizuale, bolnavii pot fi an-xioşi sau în extaz, agitaţi sau liniştiţi, cu o privire dirijată în gol sau pot lua măsuri de apărare (fig. 7). Cei cu halucinaţii olfactive şi gustative sînt extrem de suspicioşi, cercetează alimentele, pun aparţinătorii să le guste sau refuză să se alimenteze. In fazele ulterioare debutului şi mai ales în psihozele delirante, bolnavii dezvoltă o conduită disimulatorie, refuzînd să comunice prezenţa şi conţinutul trăirilor halucinatorii. în aceste condiţii, urmărirea cu tact şi perseverenţă a elementelor de comportament halucinator poate fi dublată de utilizarea unor metode de dezinhibiţie a bolnavilor (soluţie de amital sodic cu cofeină după metoda lui Jagodka), sau prin mijloacele de terapie intensivă (electroconvulsivantâ, administrare de doze mari de psihotrope). La o serie de pacienţi cu psihoze toxice sau organice pot fi folosite şi alte mijloace de stimulare a exprimării halucinaţiilor sau a Fig. 6 a. b, c. — Schizofrenie acută pubertară. Episod halucinator delirant Bolnava, cu halucinaţii vizuale şi auditive, urmăreşte in tensiune anxioasă desfăşurarea unor scene halucinatorii, la care reacţionează violent mimico- gestual. pregătirii halucinatorii. Exemplu : dacă i se oferă un receptor telefonic, este posibil ca bolnavul să iniţieze o discuţie cu vocile halucinatorii, sau dacă se exercită o uşoară apăsare a globilor oculari se poate obţine o intensificare a halucinaţiilor vizuale. De asemenea bolnavilor cu potenţial halucinogen, li se pot provoca halucinaţii dacă de exemplu sînt în- trebaţi ce anume văd într-un anumit punct sau dacă li se propune să privească fix în oglindă. Bineînţeles halucinaţiile nu evoluează într-o manieră singulară, ci întotdeauna într-un cortegiu simptomatic care, alături de conduita bolnavului, uşurează diagnosticarea lor. NATURA PSIHO- ŞI FIZIOPATO-LOGICA A HALUCINAŢIILOR Există astăzi trei direcţii de cercetare în fiziopatologia senzorialităţii : a) modificarea funcţiunilor sistemului nervos şi ale scoarţei cerebrale în special ; b) experienţele cu substanţe psiihedelice, psihodislep-tice, psihotomimetice sau halucinogene ; c) experienţele de deprivare senzorială. a) Modificarea funcţiilor sistemului nervos şi ale scoarţei cerebrale în special Prima teorie psihopatologică a halucinaţiilor care considera că acestea apar prin tulburarea funcţiei capătului periferic al analizatorului şi-a pierdut astăzi actualitatea, întrucît imensa majoritate a bolnavilor cu halucinaţii prezintă o integritate anatomo-fiziologică a aparatelor senzoriale. Halucinaţiile pot apare şi după distrugerea organelor periferice de recepţie. Astfel surditatea, cecitatea, ambliopia, hemianopsia, scoto-mul, favorizează apariţia halucinaţiilor. Excitarea unor regiuni ale cortexului cerebral a putut duce la apariţia halucinaţiilor. Astfel : W. Penfield (1936) în cursul unei operaţii pentru epilepsie a observat că excitarea unui punct al cortexului temporal a determinat o halucinaţie vizuală cu impresie de „deja văzut", iar excitarea unui punct învecinat a provocat o halucinaţie auditivă. Ulterior H. Jasper a constatat că excitarea unui punct de pe cortexul temporal a putut determina apariţia unei halucinaţii muzicale. Alte experienţe au ilustrat că excitarea lobului temporal poate provoca intensificarea sau diminuarea excitanţilor auditivi reali precum şi impresia de straniu sau de familiar a ambianţei. I. P. Pavlov explica halucinaţiile prin modificarea funcţiilor de excitaţie şi inhibiţie ale scoarţei cerebrale. El consideră că inerţia patologică a excitaţiei în primul sistem de semnalizare ar putea determina halucinaţii vizuale, pe cînd localizarea acestei inerţii în al doilea sistem de semnalizare ar putea determina halucinaţii verbale. Astfel, inerţia patologică a procesului de excitaţie are loc atit „în celulele care recepţionează in mod direct incitaţiile determinate atit de agenţi externi, interni (primul sistem de semnalizare a realităţii), cît şi în diferitele celule — kinestezice, auditive şi vizuale — ale sistemului vorbirii (al doilea sistem de semnalizare), concentraţia poate avea diferite grade de intensitate la nivelul celor două instanţe şi anume uneori poate avea gradul reprezentărilor, iar alteori poate ajunge la forţa unor senzaţii reale (halucinaţii)". Ivanov-Smolenschi explică apariţia pseudohalucina-ţiilor sau a halucinaţiilor reale în funcţie de localizarea fenomenului de inerţie patologică a excitaţiei. Astfel după acest autor, cînd fenomenele locale de inerţie patologică a procesului de excitaţie, sînt concentrate, în special în zona optică sau acustică din scoarţă, ele îmbracă de obicei caracterul de pseudohalucinaţii ; dacă excitaţia inertă se întinde şi la proiecţia corticală a funcţiei optice sau acustice, atunci percepţia haluci-natorie se proiectează în afară şi ia caracterul unei „halucinaţii adevărate". * '' E. A. Popov pune la baza psihopatologiei halucinaţiilor existenţa stărilor fazice şi subliniază importanţa fazei de egalizare şi a fazei paradoxale. El arată că prin administrarea cofeinei (întărirea procesului excitator) se realizează diminuarea sau dispariţia temporară a halucinaţiilor, după cum prin administrarea bromului (întărirea inhibiţiei) se realizează o accentuare a halucinaţiilor. Menţionăm faptul că intensitatea stimulilor externi ca şi nivelul pragurilor senzoriale pot avea importanţă în manifestarea halucinatorie, intrucit o creştere a intensităţii stimulilor externi şi respectiv o coborire a pragului senzorial poate determina diminuarea sau dispariţia halucinaţiei, după cum scăderea stimulilor externi şi respectiv creşterea pragului senzorial poate determina apariţia sau intensificarea halucinaţiilor. Cu toate acestea „procesele de coordonare neuronală care stau la baza halucinaţiilor sînt probabil prea complexe pentru a putea fi explicate prin inhibiţie şi dezinhibiţie (R. Jung). El consideră că o activare a percepţiilor şi reprezentărilor sau amintirilor pînă la procese halucinatorii are loc prin talamusul reticulat; este vorba de o influenţare sub-corticalâ a funcţiilor corticale şi anume a acelor arii ale scoarţei care sînt implicate şi în percepţia directă. E. Holst şi alţii semnalează producerea de halucinaţii prin iritări ale diferitelor regiuni subcorticale. Alţi autori (E. Ewarts, 1962) apropie mecanismul halucinaţiilor de acela al somnului şi al viselor postulind o inhibiţie de durată a sistemului cortical in stare de veghe şi o dezinhi-biţie a lui în somn. • W. Est (1961), afirmă că o teorie generală a halucinaţiilor şi visului nu s-a putut sprijini pe experienţe neurofiziologice precise, în afara unor asemănări electroencefalograme. El afirmă că unele percepţii precoce pot fi dezinhibate in somn, în izolarea senzorială, in deprivarea de somn şi în intoxicaţii. b) Experienţele cu substanţe psîhedelice, psihodisleptice, psihotomimetice sau halucinogene Bufofenina (dimetilserotonina), bulbocapnina, dietilamida acidului lisergic sau LSD 25 (Delysid), ditranul, fenciclidina (Sernyl), psilocibina (Hidroximetiltnptamina) etc, au proprietatea de a realiza în administrarea lor experimentală voluntară sau incidentală, o dezintegrare a activităţii psihice caracterizată prin apariţia unor iluzii, halucinaţii, stări oneiroide, sau a unor stări de depersonalizare etc. Fenomenele cele mai frapante constau însă in modificările senzoriale psihotice în special vizuale, de o mare variabili tale, care se extind de la iluzii halucinoide şi halucinoze pină la halucinaţii adevărate, panoramice, dinamice, policro-matice, de aspect oneiroid. Deosebit de frecvente par a fi imaginile eide- tice care constau în reprezentări ce se disting printr-o claritate cvasi-perceptivă a unor imagini percepute anterior. Probabil că eidetismele şi calopsiile (impresia de înfrumuseţare a obiectelor şi ambianţei), precum şi starea subiectivă de eutimie şi euforie sînt motivele principale care determină utilizarea frecventă şi repetată de către unele persoane, în special tinere, a acestor substanţe. Dintre acestea, cel mai puternic efect halucinogen îl realizează mescalina LSD 25 şi psilocibina. Primele ex- perienţe cu substanţe psîhedelice au fost realizate de K. Belinger, 1927 şi W. Mayer Gross, 1928, prin utilizarea mescalinei, dar autorii nu au putut trage concluzii edificatoare întrucît mecanismul neurofiziologic de acţiune a substanţei nu era elucidat. Astăzi se consideră că în metabolismul mescalinei se realizează adrenocromul, care prin nucleul său indolic înrudeşte mescalina cu bufo-tenina, harmina, LSD 25 şi psilocibina. Alte experimente au evidenţiat legătura între serotonină şi acţiunea substanţelor psîhedelice în sensul că acestea ar creşte serotoninemia cerebrală (A. Freedman, 1967). La rîndul său, II. Kluver (1942) reluînd experimentele cu mescalina, menţionează constanţa formelor şi geometrizarea figurilor în stadiul precoce al intoxicaţiei cu această substanţă. Alte experienţe cu substanţe psihedelice semnalează impresia de modificare a imaginii corporale (ale cărui segmente pot fi percepute microscopic, macroscopic sau fragmentate), apariţia de halucinaţii auto-scopice (cu percepţia vizuală a unor organe, părţi din corp) cu imagini de reduplicare a corpului sau cu realizarea „imaginii duble44 în care subiectul îşi vede duplicatul propriului corp de obicei mai înfrumuseţat, la o anumită distanţă de cel real. Se consideră că „aceste halucinaţii toxice sînt dezinhibiţii ale unor mecanisme cerebrale, preformate, deoarece sui La apariţiei lor este asemănătoare cu aceea din alte halucinaţii netoxice" (E. Jung. 1967). Halucinaţiile realizate prin administrarea substanţelor psihedelice urmează o dinamică progresivă de la imaginile elementare pină la imaginile complexe scenice dintre care se remarcă la debutul intoxicaţiei figurile geometrice simple corelate deseori cu o iluminare a cîmpului vizual, perce- perea de obiecte izolate pe un fundal omogen, apoi apariţia de scene complexe, dinamice şi cu legătură intre ele, acompaniate de modificări afective. c) Experienţele de deprivare senzorială (sensory deprivation) Experimentele de deprivare senzorială folosesc în general trei metode : 1. diminuarea pină la dispariţie a stimulilor senzitivi şi senzoriali in baie caldă (J. Lilly, 1958); 2. micşorarea unor stirnuli senzoriali prin ochelari, cu lumină omogenă difuză şi în mod proprioceptiv-haptic prin imobilizarea braţelor şi mîinilor în mănuşi (W. Heron, 1961) ; 3. prin monotonizarea stimulilor (fără o micşorare importantă a intensităţii lor) cu delimitarea cîmpului vizual şi cu fundal acustic monoton. Toate aceste experimente care întrerup canalele normale de comunicaţie sau diminua forţa excitantului ori ridică pragul recepţiei senzoriale au întotdeauna consecinţe asupra funcţionării biopsihologice a persoanei. Comportarea care apare în urma izolării senzoriale este înrudită fenomenologic cu aceea a bolnavilor psihici. Astfel W. Heron (1957) a izolat subiecţi într-o încăpere luminată, în pat, pe o perioadă variabilă in funcţie de intoleranţa individuală la această experienţă. Pentru reducerea aferentelor, subiecţii au îmbrăcat mănuşi şi au pus ochelari de plastic ; s-a realizat o izolare fonică, exceptindu-se zgomotul monoton al aparatului de aer condiţionat, care avea şi rolul blocării eventualelor variaţii de sunet. Se apreciază că unul din cele mai interesante fenomene ale experienţei de deprivare senzorială a fost apariţia halucinaţiilor. Subiecţii le-au descris ca fiind asemănătoare cu cele rezultate din intoxicaţia cu mescalină. Ca şi acestea, in dinamica lor, halucinaţiile prin izolare au urmat un anumit model : iniţial puncte de lumină, apoi modele geometrice simple care s- au complicat progresiv realizînd figuri ce puteau fi recunoscute (şiruri de bărbaţi galbeni cu gurile deschise), apoi scene tot mai integrate cu desfăşurarea unor procesiuni pe stradă etc. In timp ce manifestările halucinatorii se desfăşurau tot mai amplu, alte canale senzoriale erau deschise ; subiecţii respectivi auzeau voci. coruri (cu impresie stereofonică) apoi simţeau descărcări electrice cutanate sau alte halucinaţii tactile şi somatice. E. Ziskind (1963—1965) a studiat deprivarea senzorială la bolnavi care în urma leziunilor oculare (cataractă sau dezlipire de retină) au fost nevoiţi să stea cu bandajul ocular mai multe zile. Aceştia dezvoltau un sindrom caracterizat prin iluzii vizuale şi distorsiuni perceptuale de tip oneiroid. Ele nu au fost considerate de autor ca halucinaţii propriu-zise avînd un caracter hipnagogic. J. Mendelson şi colab. (1958) in cursul unei epidemii de poliomielită, la 8 copii instalaţi in „plămîni de oţel" (cu o deprivare predominant motorie), a constatat după 2 zile apariţia unor halucinaţii auditive şi vizuale (zoopsice şi policromatice) cu conţinut în general agreabil şi cu o durată de aproximativ 15 zile. Halucinaţiile realizate prin izolarea senzorială se disting prin următoarele caracteristici : — sînt puţin influenţabile prin voinţă, au o mare vivacitate, sînt foarte des în mişcare, au un aspect nenatural şi straniu (ca părţi de peisaje care se mişcă în sens invers) cu o perioadă de latenţă cuprinsă între 20 minute şi 70 ore. Unele (halucinaţii optice au fost mai distincte şi mai durabile sub odhelari cu lumină difuză, ele puteau fi tranzitoriu întărite prin întunecare, dispăreau după 2 ore şi puteau fi reproduse prin ochelari luminoşi, clari. Experimentele de izolare senzorială, semnificaţia lor psiho-patolo-gică a fost amplu discutată în 1961 de Ph. Solomon şi colaboratorii. Deprivarea de somn (sleep deprivation) pe lîngă înrudirea ei cu de-privarea senzorială, realizează şi o legătură între mecanismele halucinaţiilor şi cele ale viselor. Ca şi în celelalte situaţii în deprivarea îndelungată de somn au apărut iluzii şi halucinaţii, iar B. Cohen şi colab. semnalează prelungirea timpului de reacţie şi creşterea variaţiei scorurilor de performanţă. L. Kubie (1961) face o analiză comparativă a relaţiilor dintre pseudohalucinaţiile din vis, din psi'hoze şi halucinaţiile realizate în starea de veghe prin deprivarea senzorială. Se pune la îndoială faptul că în experimentele de deprivare senzorială ar exista o adevărată stare de veghe, întrucît caracterul undelor bioelectrice ilustrează o asemănare între stările hipnagogice şi somnul uşor. Asemănarea aspectului electrogenezei cerebrale din timpul halucinaţiilor prin deprivare şi somnul superficial parţial cu aiousal (focar de veghe activ) a fost evidenţiată de W. Heron (1961) care constata în ambele situaţii o uşoară încetinire şi o aplatizare a ritmului alfa. Experienţele de izolare senzorială oferă un model analogic al des-tructurării perceptuale întîlnit în psihopatologia clinică a senzorialităţii. Acest model este susceptibil de interpretări şi tentative explicative ale fenomenului clinic. In afara aprecierilor teoretice însă, deprivarea senzorială (indiferent de natura sistemului senzorial implicat), conduce la concluzii imediate pentru practica medicală. Astfel — mai ales în afecţiuni neurologice — deprivarea motorie prelungită (ex. în cursul sindromului Guillain-Barre), poate duce la iluzii şi dezorganizare cognitivă. Orice boală constituie o ameninţare potenţială a comunicării, iar medicul trebuie să păstreze acelaşi înalt interes nu numai pentru boala propriu-zisă, ci şi pentru nevoia de comunicare a bolnavului. Desfăşurarea proceselor perceptive este posibilă numai pe terenul unui echilibru stabil, reglat dinamic prin scnimburi afero-eferente cu ambianţa ; mai mult, contactul cu un mediu bogat şi variat configurat permite o dezvoltare mai amplă şi mai diferenţiată a sistemelor senzoriale interesate în aceste legături. în ceea ce priveşte elucidarea mecanismului intim de producere al halucinaţiilor, deşi putem vorbi azi de modele experimentale, el nu a fost suficient elucidat. Rămîne cert însă că aceste mecanisme nu sînt legate numai de existenţa unor disfuncţii cerebrale, ci şi de tulburări cortico-subcorlicale aşa cum demonstrează modelele experimentale cu substanţe psîhedelice care acţionează preponderent la nivel mezodience-falo-striat şi că apariţia halucinaţiilor în cadrul diferitelor modalităţi senzoriale este condiţionată de starea funcţională prealabilă a analizatorilor respectivi. Astfel, la surzii şi orbii din naştere nu se întîlnesc halucinaţii auditive şi respectiv vizuale. SEMIOLOGIA ATENŢIEI Atenţia este considerată ca o funcţie psihică intîlnită în orice sector şi orice moment al existenţei, avind ca prim rol autoreglarea activităţii psihice pe microintervale şi in mod intermitent. In procesul formarii imaginilor obiectelor şi fenomenelor reale aminteam că intervine gîndirea, care prehierîndu- <le şi şlefuind u-le, realizează înţelegerea lor conştientă. In acest proces CGmplex de transformare a excitaţiei în elemente de conştiinţă intervine în permanenţă atenţia, aceasta orientînd şi con-centrînd activitatea psihică spre un anumit grup limitat de obiecte şi fenomene în scopul asigurării condiţiilor de claritate a grupului de imagini percepute, cît şi a delimitării lor nete faţă de cîmpul perceptiv. De altfel, nici prelucrarea şi şlefuirea informaţiilor provenite din mediul intern şi extern prin participarea gîndirii nu ar fi posibile fără o participare intensă a atenţiei. înţelegem astfel că atenţia este o funcţie psihică indispensabilă întregului proces de cunoaştere şi că fără participarea atenţiei nu este posibilă activitatea selectivă a psihicului, aspecte de care se leagă atit claritatea percepţiilor, cit şi fixarea lor în memorie. Pe drept cuvînt, o serie de autori consideră atenţia o funcţie psihică cu rol în dirijarea anticipativă, în pregătirea organismului pentru o recepţie sau acţiune, în reliefarea anumitor aspecte din ambianţă semnificative pentru subiect. Atenţia este înţeleasă ca funcţia psihică prin care se realizează orientarea şi concentrarea electivă a activităţii psihice asupra unui grup limitat de obiecte, fenomene şi acţiuni definite ; atenţia „exprimă acea stare de orientare şi concentrare a individului în direcţia unor informaţii, a unor fenomene şi evenimente, în scopul de a le înţelege mai bine, de a le asimila sau evita" (A. T. Bogdan, 1973. p. 98). Această orientare este în funcţie de semnificaţii determinate de imperative biologic-adaptative sau de electivitâţi personale. Din multitudinea informaţiilor senzoriale (ordonîndu-le şi ierarhizindu-le), atenţia selectează o cantitate relativ redusă de excitanţi. Prezenţa atenţiei se manifestă intr-un evantai situaţional care se întinde de la reacţia de orientare nespecifică pină la orientarea activ dirijată ; ea se întinde de la răspunsul nediferenţiat faţă de un stimul nou şi neaşteptat pină la mobilizarea şi concentrarea selectivă şi durabilă, menţinută voluntar într-o activitate de cunoaştere. Mecanismele psiho-fiziologice evidenţiate în ultimele două decenii sugerează ideea conform căreia organismul poate fi privit mai degrabă sub unghiul unui selector şi ordonator de stimuli decît ca un receptor pasiv al lor. In mod clasic se distinge o atenţie involuntară, neintenţională sau primară (Titchener) determinată de stimuli senzoriali ce survin brusc, in stare de nepregătire a organismului sau care poartă o noutate informaţională. Se descrie atenţia voluntară (intenţională) care se desfăşoară într-o stare deliberată şi susţinută de un efort voliţional şi atenţia habi-tuală sau postvoluntară (Dobrînin) care este caracterizată prin starea de pregătire şi eventual de aşteptare in vederea unei recepţii mai corecte şi mai clare a anumitor stimuli. După R. Floru (1967) atenţia poate fi caracterizată prin orientarea activă a organismului către selecţia mesajelor, ajustare anticipaţi vă (receptoare şi executoare), focalizare intermitentă a activităţii psihice. Exercitarea rolului său adaptativ realizează dirijarea activităţii psihice prin interacţiunea factorilor motivaţionali cu a celor situaţionali. Dezvoltarea senzorialităţii determină, susţine şi întreţine funcţia prosexică ale cărei prime indicii pot fi constatate în a Il-a lună de viaţă ; după 4 luni se pun bazele elementare ale curiozităţii, care la rîndul ei contribuie la edificarea capacităţii de orientare şi concentrare. Dacă înainte de un an, la edificarea atenţiei stă activitatea concret senzorială (mînuirea jucăriilor etc.), după această vîrstă atenţia se dezvoltă pe fondul relaţiilor copilului cu ceilalţi. Urmărind conduita acestora, mimica, pantomimica, discuţiile etc. el îşi dezvoltă capacitatea de mobilizare, menţinere şi concentrare a atenţiei. Cu toate acestea, atenţia primei copilării este predominant spontană, involuntară şi puţin persistentă. în a Il-a copilărie, atenţia fiind antrenată de interese, preferinţe, dorinţe îşi dezvoltă volumul, concentrarea şi persistenţa, punindu-se astfel bazele atenţiei voluntare. Activitatea ludică ocupînd un loc tot mai important in viaţa copilului, devine un mijloc excelent de antrenare şi dezvoltare a funcţiilor prosexice şi în primul rînd a mobilităţii şi distribuţiei acestora. In a IlI-a copilărie evenimentul prosexic semnificativ constă in dezvoltarea deosebită a aspectului voluntar şi a capacităţii de mobilizare a atenţiei. în această perioadă aprecierea clinică şi psihometrică a funcţiei prosexice poate orienta pe cercetător asupra eventualelor tulburări ale copilului, manifestate în primul rînd prin tulburări de atenţie. Astfel copiii cu tulburări de comportament sînt instabili, distraţi. La alţii neatenţia se manifestă prin caracterul lor pasiv „absent" sau introvertit, ca expresie a unor stări discordante. Desigur, lipsa de atenţie (în special scăderea forţei de mobilizare şi menţinere) poate să fie expresia unei insuficiente dezvoltări cognitive (la copii oligofretii) sau în cazuri normale, cînd situaţia respectivă este lipsită de interes pentru copil. In clinică funcţia sau procesul prosexic (al atenţiei) cunoaşte o sistematică predominant cantitativă. Astfel, tulburările de atenţie (disprosexiile) pot fi împărţite în hiperprosexii caracterizate prin exagerarea orientării selective a activităţii de cunoaştere, hipoprosexii care exprimă diminuarea orientării selective a activităţii de cunoaştere şi aprosexii care ilustrează dispariţia oricăror posibilităţi prosexice. De asemenea menţionăm că disprosexiile pot interesa atît atenţia involuntară, cit şi atenţia voluntară uneori într-o corelaţie inversă, ca de exemplu în stările maniacale caracterizate printr-o hiperprosexie spontană şi hipopro-sexie voluntară. Hiperprosexiile îmbracă un aspect general în stările maniacale re-ferindu-se la întregul aspect comportamental sau într-o manifestare de mai mică amplitudine, în stări de excitaţie şi de uşoară intoxicaţie. In majoritatea cazurilor însă hiperprosexiile au un caracter selectiv, mani-festîndu-se cu predilecţie într-un anumit sector al vieţii psihice sau sub un anumit conţinut ideativ. Astfel, la melancolici hiperprosexia este îndreptată în special asupra ideilor depresive, de culpabilitate, de ruină etc. La cenestopaţi şi hipocondrici hiperprosexia este orientată asupra stării de sănătate a organismului, asupra funcţionării sale. asupra fenomenologiei somatice pe care aceşti bolnavi o dezvoltă. La deliranţi şi în special în paranoia, hiperprosexia este strins legată de tema delirantă, fiind orientată asupra tuturor evenimentelor, situaţiilor sau persoanelor implicate în sistemul delirant respectiv. Bolnavii fobiei şi obse-sionali manifestă probabil gradul cel mai înalt de hiperprosexie în legătură cu fobiile şi obsesiile lor de la care nu-şi pot distrage atenţia. Hipoprosexiile pol fi de intensitate variabilă, ajungind in stări con-fuzionale grave la aprosexie. Astfel ele se întîlnesc în stările de surmenaj, de irascibilitate şi de anxietate. Hipoprosexia se întîlneşte de asemenea in toate stările aflate sub un nivel optim cognitiv impus de o corectă desfăşurare a funcţiei prosexice, ca de exemplu în stările de insuficientă dezvoltare cognitivă (oligofrenii), stările de deteriorare cognitivă (predemenţe şi demenţe) etc. Hipoprosexiile apar şi în schizofrenie, unde îmbracă însă mi caracter special prin comutările motivaţio-nale incomprehensibile ale acestor bolnavi. Desigur, hipoprosexiile se manifestă în grade variabile in toate stările confuzionale, evoluînd probabil paralel cu gravitatea acestora. De fapt disprosexiile stărilor confuzionale îmbracă un caracter deosebit, fiind în directă legătură cu starea de trezire (arousal) corticalâ şi mezo-diencefalică. Mecanisme neurofiziologice ale atenţiei. Cercetările asupra psiho-fiziologiei atenţiei au cunoscut în ultimele decenii o dezvoltare deosebită prin observaţiile asupra electrogenezei cerebrale şi punerea în evidenţă a formaţiunii reticulate. Formaţiunea reticulată cuprinde un sistem de neuroni localizat în: — trunchiul cerebral, bulb, protuberantă, mezencefal, denumit sistem reticulat activator- ascendent ; — în diencefal, denumit sistem reticulat difuz de proiecţie. Această împărţire are consecinţe fiziologice şi psihologice, întrucît : — stimularea formaţiunii reticulate din trunchiul cerebral (mezen-cefalice) are un efect tonic, de lungă durată, difuz şi remanent (prelun-gindu-se şi după încetarea stimulului) ; — stimularea formaţiunii reticulate difuze (diencefalice) are un efect fazic de scurtă durată, limitat topografic şi de o durată egală cu stimularea. Sub aspect psihologic formaţiunea reticulată mezencefalică are un rol principal în susţinerea (menţinerea) atenţiei în timp ce formaţiunea reticulată diencefaîică are un rol principal în mobilitatea (comutarea) atenţiei. Atenţia (involuntară sau voluntară, difuză sau selectivă) nu se poate manifesta fără participarea acestui sistem reticulat activator şi selector. Această participare poate fi realizată în mod natural prin stimularea oricărei modalităţi senzoriale (acustice, optice, tactile) sau prin stimularea electrică experimentală a receptorilor căilor aferente sau a însăşi formaţiunii reticulate. în cazul în care formaţiunea reticulată a fost distrusă prin diverse leziuni sau experimental prin electrocoagulare, efectul activator asupra cortexului este abolit. Dacă se întrerup însă căile senzoriale specifice aferente (deasupra substanţei reticulate a trunchiului cerebral), stimularea aceloraşi căi păstrează efectul acti- vator. Acest fenomen se datoreşte faptului că în drumul lor spre cortex căile senzoriale specifice ajunse în regiunea mezo-diencefalică trimit ramuri colaterale neuronilor substanţei reticulate, în timp ce alte fibre nervoase ale acestor căi merg direct spre cortex. în felul acesta impulsurile nervoase de la receptori în drumul lor spre cortex au la dispoziţie două trasee : unul nespecific, comun oricărei modalităţi senzoriale (realizat de ramurile colaterale prin formaţiunea reticulată) şi altul specific, prin căile proprii fiecărui analizator care merg direct spre cortex, evitînd substanţa reticulată. Se ştie că sistemul nespecific realizează reacţia de trezire electrică şi comportamentală, acţionînd într-adevăr într- un mod nespecific, adică asupra întregii scoarţe, indiferent de modalitatea senzorială prin care a fost impulsionat şi indiferent de regiunea corticală căreia i se adresează. Formaţiunea reticulată reprezintă deci nu numai o zonă cu caracter activator (de trezire), ci şi o zonă de convergenţă a impulsurilor senzoriale, fapt ilustrat prin înregistrarea de potenţiale evocate în neuronii reticulaţi in urma stimulării oricărui receptor sau a oricărei căi senzoriale aferente. Se presupune deci că declanşarea atenţiei şi menţinerea ei este realizată de stimularea senzorială naturală ale cărei impulsuri sînt însă selecţionate, iar cele care capătă ..permis de liberă trecere" sînt amplificate de substanţa reticulată. în concluzie, orice stimul senzorial supraliminal poartă o dublă destinaţie : — transmiterea unei informaţii (specifice) prin calea aferentă corespunzătoare, direct spre cortex ; — transmiterea unui impuls formaţiunii re ti cula te, care la rindul ei realizează trezirea sau creşterea stării funcţionale a scoarţei. Rolul activator şi de potenţiator al substanţei reticulate a fost ilustrat de Lindzey care. prin leziuni ale formaţiei reticulate a demonstrat că reacţia de trezire corticală (electrică) nu mai poate fi realizată, in timp ce lezarea căilor senzoriale specifice, deasupra formaţiei reticulate nu împiedică reacţia de trezire. Bineînţeles că în starea normală, veghea, ca şi vigilitatea, este întreţinută (după cum arată psilhofiziologia pavlovistă) de stimulările senzoriale diverse. Dar aceasta se realizează predominant pe calea indirectă a potenţării şi tonificării acestei formaţii prin intermediul substanţei reticulate. Numai integritatea sistemului activator-dinamogen mezodiencefalic poate menţine un nivel prosexic ridicat, condiţia unei rapide şi oportune orientări a omului în ambianţă. S-a constatat ulterior că stimularea electrică a diferitelor puncte corticale este capabilă să producă reacţia (electrică) de trezire, fapt care punea sub semnul întrebării rolul activator şi tonigen al substanţei reticulate asupra scoarţei. Alte cercetări au ilustrat insă că reacţia difuză de trezire a scoarţei (în urma excitării ei directe) nu se realizează prin difuziunea excitaţiei pe scoarţă, întrucît după separarea acesteia de formaţiunea reticulatâ (prin secţionarea corpului calos), excitaţia corticală nu a mai putut determina reacţia de trezire. Deci, reacţia de trezire generalizată produsă prin stimularea localizată a cortexului, este realizată tot prin intermediul formaţiunii reticulate. Acest fenomen se dato-reşte existenţei unor circuite corlico-reticulo-corticale (prin care o excitaţie aplicată asupra unui punct cortical, este amplificată şi retrimisă difuz, întregului cortex). In concluzie, atît stimularea periferică, cît şi stimularea centrală, realizează reacţia de trezire (electrică şi comportamentală) tot prin intermediul formaţiunii reticulate. Participarea scoarţei la propria sa trezire, efectuată prin impulsuri cortico-reticulo-corticale are importanţă psihologică in menţinerea atenţiei voluntare. în acest sens, Fuster a arătat că stimularea formaţiunii reticulate măreşte promptitudinea şi discriminarea tahistoscopică şi reduce timpul de reacţie. Formaţiunea reticulatâ exercită în acelaşi timp şi un rol protector asupra cortexului cerebral prin fenomenul de „ocluzie" pe care-1 exercită asupra multitudinii impulsurilor senzoriale, permiţînd (şi uneori faci li tind) trecerea numai a acelor impulsuri care poartă un mesaj specific, ce corespunde electivitâţii motivaţionale a persoanei. In acest sens, Livingston a avut posibilitatea să demonstreze că o creştere a excitabilităţii formaţiei reticulate, are ca efect inhibiţia mesajelor senzoriale ; deci controlul centrai asupra căilor senzoriale este de natură predominant inhibitorie. întărind excitaţiile care pleacă de la anumiţi receptori, formaţiunea reticulatâ inhibă excitaţiile concomitente care pleacă de la ceilalţi receptori. Deci formaţiunea reticulatâ pe lingă funcţia sa generalizant-tonigenâ şi facilitativă, deţine şi o funcţie fracţionat-ocluzivă a cărei consecinţă psihologică este oportunitatea şi electivitatea fixării atenţiei. Hernandez-Peoii a ilustrat această observaţie pe bolnavi supuşi unor operaţii neurochirurgicale, care aveau electrozi implantaţi în cortexul occipital. S-a constatat astfel scăderea potenţialelor evocate la stimuli luminoşi, în cursul unor exerciţii, conversaţii, şi stări emoţionale ; aceste situaţii (cu o mai puternică semnificaţie pentru ins), reuşesc să blo-dheze impulsul senzorial luminos mai puţin semnificativ. Deci focalizarea atenţiei asupra unei activităţi şi lăsarea în umbră a altora concomitente, se face după o electivi la te personală, determinată de constelaţia motivaţională a subiectului. Acest control eferent asupra receptorilor este în strînsă legătură cu starea funcţională a centrilor nervoşi pare pot adapta recepţia şi afluxul senzorial printr-un mecanism de fecdback. Controlul adaptativ ilustrează rolul mecanismelor interne şi scoate pe om de sub influenţa univocă a stimulului extern, constituie, sub alt unghi, o replică neuro-fiziologică la teoria behavioristă care postula relaţia stimul-reacţie, edi-ficînd în acelaşi timp rolul subiectivităţii insului, în viaţa de relaţie. Metode de investigaţie a atenţiei. Metoda grafică — se referă la componenta somatică a atenţiei şi constă în înregistrarea tonusului muscular, a respiraţiei şi a pulsului in timpul momentelor de atenţie. Cercetarea cu ajutorul tahistoscopului duce la aprecieri în legătură cu concentrarea, volumul şi intensitatea atenţiei. Astfel se prezintă pacientului un număr de figuri, într-un timp limitat şi apoi este întrebat ce a văzut. în funcţie de posibilitatea de a se concentra, de volumul şi intensitatea atenţiei, cel investigat reproduce un număr mai mare sau mai mic din figurile care s-au succedat rapid in cimpul său vizual. O altă metodă frecventă utilizată în examinarea curentă a bolnavilor psihici este metoda Kraepelin. I se recomandă bolnavului să numere de la 100 înapoi din 3 în 3, din 7 în 7 sau din 13 in 13, probă care presupune o concentrare şi stabilitate mare a atenţiei pentru a evita greşelile. De asemenea bolnavii pot fi solicitaţi să spună în ordine inversă zilele săplâmînii, lunile anului etc. Metoda Bourdon (proba barajului) constă în aceea că se oferă bolnavului un text în care el trebuie să taie anumite litere. SEMIOLOGIA MEMORIEI (FUNCŢIILOR MNEZICE) Proces psiihic al orientării retrospective realizat prin în tipărire (fixare), păstrare (conservare) şi evocare (reactualizare), memoria oglindeşte experienţa anterioară şi constituie rezervorul gindirii şi imaginaţiei, suportul forţei cognitive a insului. Lange afirmă că viaţa psihică a omului fără memorie constituie doar un ghem de impresiuni senzitive, adică un prezent fără trecut, dar şi fără viitor. Participînd la reţinerea şi reactualizarea imaginilor senzoriale, şi a conţinuturilor ideative (avînd o manifestare predominant senzorială sau predominant abstractă), memoria asigură şi exprimă unitatea celor două modalităţi de cunoaştere (senzorială şi ideativă). Insuficient discutată în psihopatologie este însă posibilitatea reactualizării unor stări afective şi „trăiri*4 (care în isterie de exemplu, pot fi de o mare forţă şi vivacitate), ca şi slăbirea posibilităţilor de evocare în timpul unor emoţii negative, fapt ce exprimă participarea memoriei in desfăşurarea proceselor afective. Implicaţiile memoriei in senzoria-litate, ideaţie şi afectivitate conferă acestui proces psihic caracterul de funcţie. Putem afirma că funcţiile memoriei fac legătura între ceea ce a fost perceput, gindit şi trăit, asigură continuitatea şi consecvenţa conştiinţei. Ea realizează sub aspect longitudinal (ontogenetic), dar şi (la un moment dat) in secţiune transversală, caracterul unitar al insului, fiind aceea care conferă stabilitatea personalităţii sale. O privire retrospectivă asupra dezvoltării ontogenetice a funcţiilor memoriei permite o mai bună înţelegere a mecanismului destructu-rării ei. Astfel în primul an de viaţă memoria are un caracter pre- gnant involuntar, copilul putînd reţine figura persoanelor apropiate şi a obiectelor folosite, recunoaşte vocea mamei, a membrilor familiei etc. Manifestarea unor gusturi şi preferinţe este o ilustrare de conservare mnemică a unor aspecte din experienţa sa concret-senzorială. Spre sfîr-şitul primului an de viaţă, se dezvoltă procesul reproducerii, manifestat prin imitarea unor cuvinte, gesturi, posturi. La antepreşcolari (prima copilărie) intre 1—3 ani, se dezvoltă mult procesul reţinerii, al păstrării, acesta fiind de cîteva săptămîni pentru vîrsta de 1 an şi de cîteva luni pentru vîrsta de 3 ani. Memoria copilului în această perioadă, facilitată de dezvoltarea limbajului, se distinge printr-un puternic caracter afectogen, forţa sa mnemică fiind în directă şi univocă legătură cu încărcarea afectivă şi semnificaţia care o are pentru copil situaţia sau obiectul de memorat. La preşcolari (în a Il-a copilărie), între 3 şi 7 ani, activitatea ludică (de joc) impune funcţiei mnemice un caracter voluntar ; jocul obligă pe copil nu numai să fixeze şi să reţină, ci şi să recunoască şi mai ales să reproducă experienţa cîştigată în anumite momente impuse de exigenţa situaţiei şi sarcinile ludice. Se dezvoltă acum efortul de a-şi aminti, fapt ce realizează legătura funcţiilor mnemice cu cele voliţio-nale, ca şi integrarea mai activă a memoriei în ansamblul vieţii psihice a copilului. Tot acum se dezvoltă posibilitatea reţinerii sonorităţii şi ritmului, se adoptă şi se păstrează mai uşor conduita, realizîndu-se în această perioadă, memoria socială (J. Delay). In perioada şcolarizării, la şcolarul mic (a IlI-a copilărie) memorarea păstrează încă un caracter concret senzorial, este puţin selectivă (se opreşte încă asupra elementelor nesemnificative) şi fragmentară, „de scurtă respiraţie" (Ursula Şchiopu). Necesitatea dezvoltării sarcinilor procesului instructiv-educativ dezvoltă aspectul voliţional al memorării. In această privinţă trebuie făcută distincţia intre memorare şi activitatea de învăţare (noţiuni frecvent confundate), ultima avînd o sferă mult mai largă, ea cuprinde pe lîngâ memorare şi alte procese ca observaţia, atenţia, gîndirea, imaginaţia etc. învăţarea, spre deosebire de memorare (care implică şi aspecte inconştiente şi automatizate), este prin excelenţă un proces dirijat voluntar şi conştient, care permite nu numai acumularea şi reţinerea, dar şi sistematizarea, ordonarea şi prelucrarea cunoştinţelor şi relaţiilor. In psihopatologie funcţia mnemică cunoaşte altă sistematizare decît in psihologia generală. Psihopatologia distinge o „memorie imediată" în care reproducerea sau recunoaşterea unui material are loc într-o perioadă ce nu depăşeşte 10" de la prezentarea lui. In „memoria recentă" reproducerea sau recunoaşterea materialului are loc după un interval ce depăşeşte 10" de la prezentarea lui. In sfîrşit, „memoria evenimentelor îndepărtate" se referă la evenimentele trăite de la începutul vieţii pînă în perioada prezentă. In legătură cu primele amintiri menţionăm faptul că deşi funcţia mnemică începe să se manifeste în jurul vîrstei de 6 luni, totuşi prima copilărie (perioada dinaintea vîrstei de 3 ani) nu lasă amintiri. De aceea explicaţia freudiană conform căreia evenimentele acestei perioade sînt uitate prin refulare, este „pe cît de îndrăzneaţă pe atît de gratuită" (J. Delay, 1950). Omul normal nu păstrează amintirile dinaintea vîrstei de 3 ani, întrucît în perioada respectivă, deşi fixează impresiile, el nu are posibilitatea unei evocări ordonate, cronologice şi de construcţie logică a unei istorii a evenimentelor sale trăite. De aceea asupra perioadei primei copilării el nu păstrează decît reminiscenţe de imagini. Uneori însă evenimentele atunci fixate se pot manifesta in situaţii patologice prin aşa-numita „memorie autistică". într-adevăr memorarea, în special in forma ei voluntară, este un act de sinteză psihică, actul memorării presupunind o acţiune de participare activă a subiectului în cauză. In legătură cu activismul persoanei (pe care dorim să-1 subliniem) in procesul memorării şi în special al fixării, menţionăm că autori mai veahi (Averbach) au vorbit de un aşa-numit „prezent psihologic" sau „prezent aparent" (James), căruia au încercat să-i măsoare şi durata apreciind că aceasta ar fi cuprinsă între 0"—12". P. Janet a reluat problema şi a introdus noţiunea de „potenţare a prezentului" (presentification). El a arătat că realizarea prezentului este inseparabilă de constituirea evocării. Deci prezentul ar consta în transformarea acţiunii în evocare în acelaşi moment în care noi o executăm. Prezentul, spune P. Janet, este o evocare realizată in acelaşi moment in care noi o prezentam. In felul acesta actul de potenţare a prezentului devine un act intelectual în care este implicată conduita actuală şi procesul evocării, potenţarea prezentului unind deci evocarea cu acţiunea. Ceea ce nu poate fi trăit, actul la care subiectul nu a putut participa pe deplin conştient, nu va putea fi evocat, ci doar repetat. Tocmai această creativitate a evocării realizează nu numai potenţarea prezentului, ci şi actul de construcţie a acestuia. Numai o intensă şi deplină participare a subiectului care transformă imaginea trăită într-o judecată asupra imaginii, realizează legătura între memorie şi gîndire pe fundalul conştientei şi conferă memoriei caracterul de proces cognitiv. Recuiwaşierea (funcţie a memoriei definită ca potenţial de diferenţiere a imaginilor prezente de cele trăite) nu se rezumă deci numai la o diferenţiere a trecutului în măsura în care imaginile lui se suprapun pe cele ale prezentului, ci ea reprezintă un act psiihic complex în care intervin operaţiile gîndirii (analiza, comparaţia, diferenţierea). Tulburările de memorie pot fi sistematizate sub aspect clinic în : dismnezii cantitative, în care includem hipomneziile, amneziile şi hipermneziile ; dismnezii calitative (paramnezii), în care includem : a) tulburări ale sintezei mnezice imediate (sentimentul de straniu, falsele recu- noaşteri) ; b) tulburări ale rememorării trecutului (confabulaţie, ecmne-zie, anecforie etc.). Considerăm că toate aceste tulburări se înscriu in conceptul general de dismnezii al cărui prefix ,.disw semnifică o tulburare generală, nespecifică. Dismnezii cantitative (hipomnezii, amnezii, hipermnezii) Hipomnezia semnifică scăderea de diferite grade a forţei mnezice. Spre deosebire de J. Delay (1950), L. Michaux (1965) care ignorează hipomneziile redîndu-le în fond sub noţiunea de amnezie, Kurt Schnei-der consideră că termenul de amnezie (uitare totală) este inadecvat, întrucît anularea totală a unor urme de memorie nu există decît în imaginaţia romancierilor". Hipomneziile, frecvent întîlnite în viaţa curentă ca în stări de surmenaj, stări nevrotice, datorită unui deficit prosexic (de atenţie) pot fi regăsite şi în patologia psihiatrică, în stări de insuficientă dezvoltare cognitivă (oligofrenii, stări de involuţie etc). Amneziile în sens strict semnifică pierderea totală a capacităţii mnezice, prăbuşirea forţei mnezice. Ranschburg (1921) are meritul de a fi făcut sistematizarea (incă actuală) conform celor două direcţii de destructurare mnezică luînd ca punct de referinţă debutul bolii : a) amnezii de fixare (anterograde), b) amnezii de evocare (retrograde). a) Amneziile anterograde se referă la evenimentele trăite după debutul bolii, fiind datorate mai ales scăderii capacităţii de fixare a imaginilor şi evenimentelor noi, fapt pentru care mai poartă numele de amnezii de fixare. Ele se caracterizează prin incapacitatea insului de a reda un eveniment trăit recent, in timp ce amintirile anterior fixate sînt relativ bine conservate, putînd fi incă redate. Contrastul frapant între imposibilitatea de fixare a evenimentelor prezentului şi conservarea celor din trecut a fost evidenţiată iniţial de Korsakov, prin prezentarea unui bolnav care descria foarte bine şi cu atita relief călătoriile sale încît atrăgea admiraţia oricui, dar în acelaşi timp el uita complet că repeta aceeaşi povestire pentru a zecea oară intr-o singură oră. Un alt bolnav reda excelent scrierile literare pe care le-a creat înaintea bolii, dar în privinţa nuvelei pe care o începuse înainte de a se îmbolnăvi, el îşi amintea perfect începutul dar nu putea să-şi facă o idee despre modul în care trebuia să o termine. Totuşi E. Bleuler critică termenul de amnezie de fixare, întrucit afirmă el, capacitatea de fixare poate fi lezată fără ca bolnavul respectiv să prezinte vreo tulburare de memorie propriu-zisă. Deşi conceptul de amnezie de fixare este utilizat încă în ciuda acestei opoziţii, l-am menţionat totuşi, intrucît el aduce în discuţie implicaţiile atenţiei şi observaţiei in procesul memorării şi mai ales al fixării prezentului. într-adevăr în această problemă sînt frecvent confundate două noţiuni distincte : fixarea unei impresii (perceperea sau înregistrarea ei) şi — actul memorării, care implică asimilarea noii impresii in ansamblul personalităţii insului, sau, cu alte cuvinte, actul construcţiei prezentului. Această distincţie corespunde într-o oarecare măsură celei realizate de psihologia experimentală între memoria imediată şi memoria evenimentelor îndepărtate. Cum am menţionat, memoria imediată constă în a reproduce numaidecât ansamblul de obiecte prezentat. Durata ei scurtă, include timpul de formare a imaginei respective. Integritatea memoriei imediate presupune deci integritatea actului perceptiv. Astfel, fixarea este un act senzorial elementar, în timp ce memorarea este un act intelectual care presupune un mai înalt nivel de organizare a vieţii psihice. Veritabila amnezie de fixare depăşeşte deci condiţia unei insuficiente mobilizări prosexice întîlnindu-se în situaţii caracterizate printr-o perturbare a organizării psihice. în fond putem considera ca şi E. Bleuler că aşa-numitele amnezii de fixare sînt de fapt amnezii de memorare sau de integrare, întîlnindu-se şi în situaţii în care fixarea poate fi păstrată. Amnezia de fixare se întîlneşte în : stări de confuzie mentală, sindrom Korsakov de etiologie alcoolică, infecţioasă sau traumatică, presbiofrenie, psihoză maniaco-depresivă, stări reactive, stări nevrotice şi în reacţii psihogene. b) Amneziile retrograde (de evocare) sînt amneziile în care tulburarea memoriei se întinde progresiv spre trecut, într-un sens retrograd, dinaintea debutului bolii pînă în copilărie, căpătînd astfel caracterul unei amnezii retrograde progresive. In aceste situaţii destructurarea funcţiilor psihice nu este alît de accentuată încît să împiedice orice fixare sau memorare. Deseori însă amneziei retrograde 1 se supraadaugă caracterul anterograd, realizînd o progresivitate anterogradă, deci amnezia antero retrogradă, care priveşte atit evenimentele de după debutul bolii, cît şi pe cele dinaintea debutului acesteia. J. Delay compară memoria cu un jurnal intim scris în timpul existenţei insului, dar caietele prezentate de amnezici, spune autorul, sînt prost întreţinute. Unii au smuls ultimele pagini şi continuă să le rupă de la sfîrşit spre începutul caietului : sînt amneziile progresive. Ele se întîlnesc în stări de involuţie în care slăbirea funcţiei mnezice se exercită iniţial şi mai accentuat asupra evenimentelor recente, în timp ce cu cît ne îndreptăm spre trecut, amintirea faptelor trăite este tot mai bine conservată. Uitarea mai accentuată a faptelor mai recente nu poate fi explicată aici printr-un defect prosexic, ci printr-o mai mare complexitate a amintirilor recente, ca şi prin încărcarea afectivă a acestor amintiri. Amintirile mai îndepărtate legate de evenimente puternic emoţionale pot şi ele păstra o încărcătură afectivă intensă, dai" aceasta se referă selectiv la tema acestor evenimente, în timp ce celelalte amintiri nu-şi mai păstrează caracterul emoţional. Evocarea evenimentelor mai recent trăite este acompaniată insă de un caracter emoţional general. Datorită acestei componente afectogene generale trecutul apropiat este mai greu de manipulat pentru că este aşa cum spune J. Delay „încă încărcat de viitor". în acest trecut este încă dificil de operat, întrucît evenimentele sale sînt implicate în multiple aspecte relaţionale pe care timpul (relativ scurt) nu le-a descurcat şi sistematizat. In acest sens amintirile mai îndepărtate sînt dimpotrivă mai bine ordonate, logic sistematizate, definitiv parcă separate nu numai de cunoştinţele prezentului (în care insul se descurcă tot mai greu), ci şi de consecinţele prezentului (pentru el tot mai anxiogene). In felul acesta cu cît evenimentele trecutului sînt mai îndepărtate, cu atît ele sînt mai puţin angajate în prezent şi cu atît tensiunea afectivă necesară redării lor este mai mică. In plus. cu cît evenimentele sînt mai îndepărtate, cu atît ele au fost frecvent evocate, astfel încît evocarea lor actuală a devenit o obişnuinţă şi o repetare cvasimecanică incomparabil mai simplu de realizat decit trecutul mai apropiat, mai complex şi mai puţin automatizat. Un alt model al amneziei retrograde se întilneşte in instalarea afaziei Wernicke, pe care o considerăm veritabilă demenţă a limbajului. Aici însă nu este vorba doar de uitarea cuvintelor auzite, citite sau scrise, ci de uitarea vocabularului însăşi, de uitarea cunoştinţelor, aceasta pentru că în însăşi ontogeneza insului, cunoaşterea asupra trecutului nu este realizată doar de amintiri propriu-zise ci şi de cunoştinţe, atît unele cît şi altele realiând trama cognitivă a persoanei. în felul acesta este imposibil să delimităm net trecutul persoanei de cunoştinţele sale generale achiziţionate prin procesul organizat al instrucţiei şi cel liber al experienţei. In afazie, ca şi în involuţie, amnezia are un caracter progresiv dar nu atît de la prezent spre trecut, cît mai ales de la complex spre simplu, de la cognitiv prin afectiv la senzorial motor. Astfel diminua şi dispar achiziţiile cognitive, sărăceşte bogăţia vieţii afective, forţa ei de modulare şi nuanţare şi în sfîrşit vari abilitatea mimico-pantomimică. Cuvintele sint uitate într-o ordine progresivă ca şi cum ar respecta anumite reguli gramaticale : iniţial numele proprii, apoi numele comune, adjectivele şi în sfîrşit verbele, ca şi cum aceste categorii gramaticale ar fi integrate în straturi suprapuse, atinse progresiv de leziune. Considerăm că acest model al destructurării mnezice nu urmează o ierarhie anatomică (intrucit indiferent de localizarea leziunii cerebrale şi de etiologie, această ordine a dispariţiei cuvintelor se păstrează), ci o ierarhie psihologică, explicată de J. Delay prin aşa-numita „lege a diso- luţiei memoriei", conform căreia disolut ia ce realizează amnezia merge întotdeauna de la complex la mai simplu. Astfel sint uitate iniţial numele proprii, întrucît este mai complexă reamintirea numelor proprii decît a celor comune, a celor comune decît a adjectivelor, iar a adjectivelor decît a verbelor. Delay are meritul de a fi introdus conceptul de disoluţie. Cu mult înainte şi anume la sfîrşitul secolului trecut, Th. Ribot a descris legea „regresiunii memoriei", prin care uitarea se întinde atit de la prezent spre trecut, cît şi de la complicat la mai puţin complicat. „Destrucţia mnezică merge progresiv de la complex la simplu, de la inconstant la constant, de la neobişnuit la automatizat ; întîi dispar evenimentele recente, apoi fondul mai vechi, mai tîrziu afectele, ultimele, obişnuinţele simple şi profund înrădăcinate (Th. Ribot, 1882). Astfel el arată că limbajul raţional este uitat înaintea celui emoţional, exclamaţiile, injuriile, interjecţiile fiind mai bine reţinute decît restul cuvintelor şi mai puţin bine reţinute decît expresiile mi mico-pan torni mice care dispar în cazuri deosebit de grave, ordinea deteriorării limbajului fiind inversă faţă de construcţia, de evoluţia naturală a limbajului sub aspect ontogenetic şi social istoric. într-adevăr, limbajul mimico-pantomimic. veritabilă expresie reflexă a limbajului, apare primul în evoluţia social-istorică a omului, precum şi în evoluţia lui ontogenetică. De asemenea limbajul emoţional în ordine social-istorică şi ontogenetică, apare înaintea limbajului ideilor, forma cea mai complexă a comunicării. Revenind la metafora lui Delay constatăm că alţi inşi au în aparenţă un jurnal mai corect, dar cu unele pagini albe. Există o lacună in evocarea trecutului lor, exprimată clinic prin amnezia lacunară. Aici nu se poate citi nimic, întrucit evident nu a fost scris nimic, deşi după părerea noastră este foarte greu să presupunem că nu s-a înregistrat nimic. în orice caz amnezia lacunară reprezintă un hiatus mnezic (temporar) în viaţa insului, înregistrat de obicei în stările grave de modificări ale lucidităţii conştiinţei. Ea se întîlneşte cu ocazia unor stări con-fuzionale (indiferent de eliologie), traumatisme cranio-cerebrale, echivalenţe epileptice sau stări crepusculare, stări de beţie patologică sau chiar de beţie profundă pe care şi-o provoacă să zicem omul normal, deşi un asemenea grad de beţie exclude de fapt normali ta tea psihică. Considerăm că unii autori împart în mod eronat amneziile lacunare in : amnezii totale (în care bolnavul nu-şi aminteşte nimic din cele în-tîmplate) şi amnezii parţiale (în care bolnavul işi aduce aminte vag şi parţial), deoarece acestea din urmă sint de fapt hipcmnezii. De obicei în aceste cazuri este vorba nu de o pierdere a capacităţii de înregistrare, ci o imposibilitate de descifrare şi reproducere conştientă a unor evenimente trăite în perioada de stare. Am putea considera că acel carnet care rămine cu file albe pe care Delay il foloseşte pentru a descrie plastic amnezia lacunară, exprimă mai degrabă stările de apsihie (Guiraud) întilnite în comele profunde, în care individul nici nu înregistrează, dar nici nu reacţionează la nici un fel de stimul. Se impune deci diferenţierea amneziei lacunare de acele stări din timpul acceselor convulsive, stărilor comatoase. narcozei profunde, după care bolnavii nu reproduc, datorită faptului că nici nu au înregistrat nimic, capacitatea de 'înregistrare fiind total abolită, fapt ce nu se descrie în stările psihice urmate de amnezie lacunară. Amnezia tardivă sau întîrziată (Spătamnesie), este legată de o tulburare de conştientă, dar spre deosebire de amnezia lacunară, lacuna mnezică asupra perioadei confuzionale, nu se instalează imediat consecutiv acesteia (moment despre care bolnavul işi poate aminti incă), ci treptat şi numai după o anumită perioadă. Acest tip de amnezie, descris în epilepsie şi in stări confuzionale de Voltar, este consemnat şi de Snejnevski, existenţa lui fiind însă pusă la îndoială de K. Schneider. Alţi dismnezici au şters pasaje care se referă la anumite evenimente sau persoane, astfel încît pe alocuri caietul a devenit nelizibil. Este amnezia electivă sau tematică a cărei veridicitate clinică este pusă sub semnul întrebării de către Delay. în aceste situaţii se apreciază că amintirile au fost bine constituite şi fixate, dar rememorarea lor voluntară devine imposibilă. Aceste amintiri nu sint distruse, ci doar acoperite să zicem cu un voal, puţind fi conştientizate într-o evocare involuntară sau prin mijloace de investigaţie psihologică. Evenimentele şi situaţiile respective au fost uitate, întrucît trăirea lor a fost acompaniată de o stare afectiv-negativă, aceste amnezii fiind susceptibile de a dispare odată cu schimbarea împrejurărilor care au produs starea afectiv-negativă : din acest motiv astfel de amnezii au mai fost denumite psihogene sau afectogenc, iar pentru că se referă Ia un aspect singular al eveni- mentelor trăite (situaţii, nume proprii, formule chimice, limbi străine) mai poartă denumirea de amnezii tematice. In acest sens este edificatoare următoarea situaţie a unei paciente in virstă de 58 de ani : fiind căsătorită cu un alcoolic cu mari tulburări de comportament care, cum spunea bolnava, a maltratat-o întreaga viaţă, intr-o bună zi i-a „încolţit în cap" ideea sâ-1 suprime, după ce încercările repetate de divorţ au fost brutal împiedicate de soţ prin ameninţări cu moartea şi molestări fizice grave. Putea povesti coerent şi in perfectă concordanţă cu desfăşurarea cronologică a evenimentelor pînă în momentul cînd a pus mîna pe topor şi şi-a lovit soţul mortal. Dincolo de această amintire bolnava intra într-o stare de tensiune psihică deosebit de puternică acompaniată de jocuri mari tensionale, tahicardie, congestionarea feţei, neputînd relata cum a comis crima, deşi nu nega comiterea ei, ci din contra căuta să o justifice ca unică soluţie. Din acest exemplu reiese caracterul specific al acestor amnezii şi anume electivitatea care se adresează întotdeauna unei teme legate de preocupările intense afectiv-negative ale insului. Spre deosebire de amnezia lacunară care constă in uitarea unei secţiuni (temporare), amnezia electivă este uitarea unui anumit conţinut. Hipermneziile sînt tulburări cantitative ale funcţiei mnezice, caracterizate printr-o exagerare a evocărilor care apar multiple, tumultoase şi cu o marcată tendinţă involuntară indepârtind subiectul de preocupările principale impuse de conjunctura prezentă. De comun acord cu K. Schneider, considerăm că există hipermnezii şi la oamenii normali, legate de momente deosebite cu conţinut afectiv negativ (anxiogen) sau pozitiv (bucurii mari, reuşite etc.). Astfel un adult de 45 de ani povestea că îşi aminteşte cu lux de amănunte şi îşi reproduce eidetic toate scenele trăite timp de cîteva zile după ce se tăiase accidental, prezentînd o plagă in regiunea supraorbitară stingă, atunci cind avea vîrsta de patru ani. Totuşi, această evocare exagerată o întilnim de obicei într-o serie de afecţiuni psihice caracterizate printr-o îngustare marcată a cîmpului preocupărilor aşa cum se întîmplă in psihopatia paranoică sau în paranoia. Aceşti bolnavi reţin cu o exactitate uimitoare nume, numere de dosare, date, adrese, cifre etc. Hipermnezia poate fi întîlnită însă şi la unii oligofreni hidrocefali, chiar şi la idioţi, care au posibilităţi excepţionale în reţinerea unor date, cifre, memorarea lor avînd însă un caracter de obicei pur mecanic. Pot de asemenea ocaziona hipermnezii consecutive, stările febrile, narcoza cu eter, cloroform, barbiturice, şocurile insulinice, stările hipnotice. Tot astfel diferite toxice şi în special substanţele psihodisleptice sau psihe-delice (cum sugestiv le denumeşte H. Osmond 1966) au proprietatea de a releva, „de a face manifest psihicul", putînd în acelaşi timp să determine hipermnezii. Aspectul oneiroid al acestor stări, determină pe membrii aşa-numitelor „grupuri de gîndire" sau de „fumători de opiu" să declare că cele mai mici evenimente ale tinereţii, scenele uitate din primii ani de viaţă reapar acum reînsufleţite, ceea ce le creează impresia că trăiesc „un secol" intr-o noapte. Aceste reminiscenţe hipermnezice au fost considerate de Ribot rezultatul unor condiţii negative „asemenea unor voci slabe care nu se pot face auzite decît atunci cînd au dispărut oamenii cu voce tare". Această idee a lui Ribot evidenţiază faptul că hipermneziile (in special oneiroide) ilustrează un deficit grav al funcţiei sociale a memoriei întrucît : — se şterge linia de demarcaţie între trecut şi prezent, trecutului nemaifiind recunoscut ca atare, ci trăit ca prezent sub o înfăţişare halu-cinatorie ; — nu există nici o selecţie, nu se mai.exercită nici un triaj în evocarea amintirilor care inundă conştiinţa, evenimentele banale ca şi cele esenţiale pentru ins, fiind prezentate pe acelaşi plan .şi cu aceiaşi amplitudine. In acest sens uitarea care se exercită în primul rînd asupra evenimentelor şi aspectelor nesemnificative ale vieţii (şi eventual asupra evenimentelor dezagreabile afectiv-negative), devine un veritabil cenzor al memoriei. Fără acest element de cenzură exercitat prin uitare, memoria, în curgerea ei neîntreruptă şi neselectivă ar fi inutilizabilă sub aspect social. Aceste situaţii se întîlnesc într-o mică amplitudine la psihasteniei care fixează univoc şi succesiv toate evenimentele, derulîndu-se ulterior în mintea lor cu aceeaşi lipsă de discernămînt, sau la maniacii onirici care sînt cuprinşi nu numai de fuga de idei, ci şi de fuga de imagini. Psihopatologia cunoaşte situaţia desemnată sub conceptul de men~ tism în care subiectul devine un veritabil spectator al desfăşurării in-coercibile şi tumultuoase a ideilor şi amintirilor sale. Aceşti bolnavi sînt incapabili de a rememora, întrucît orice efort prosexic (de fixare a atenţiei) este împiedicat de derularea cu aspect caleidoscopic a unor imagin' pe ecranul conştiinţei. Ca formă supremă de hipermnezie, in care forţa evocărilor atinge maximum, poate fi considerată viziunea retrospectivă, trăită de bolnavi in timpul unor stări confuzionale, psihogene, în momentul marilor paroxisme anxioase, în unele stări halucinatorii sau în crize de epilepsie temporală. în toate aceste situaţii, ca şi în cele de pericol existenţial iminent, persoanele respective au impresia că revăd şi retrăiesc în citeva momente întreaga lor viaţă. Dismneziile calitative sau paramneziile. Paramneziile (termen introdus de Kraepelin) sînt amintiri deformate, false, neconcordante cu realitatea, fie sub aspectul desfăşurării lor cronologice, fie sub aspectul lipsei de legătură cu realitatea obiectivă trăită în prezent sau în trecut de bolnav. Tulburările sintezei mnezice imediate. Prin analogie deci cu iluziile din cadrul tulburărilor de percepţie in cazul iluziilor de memorie este vorba de evocări eronate ale unor fenomene sau acţiuni, trăite în realitate de bolnav, dar care nu sînt încadrate în timpul şi spaţiul real in care ele s-au petrecut sau nu sînt recunoscute de bolnav ca trăite sau netrăite. în grupa aşa-ziselor iluzii de memorie pot fi încadrate următoarele manifestări clinice: a) Criptomnezia constă in nerecunoaşterea, ca fiind străin, a unui material literar, artistic, muzical sau ştiinţific, pe care bolnavul 1-a citit sau auzit în realitate, dar pe care, in mod iluzoriu. îl consideră că este al lui propriu. Această iluzie de memorie trebuie deosebită de plagiat, in ultima fiind vorba de o acţiune conştientă întreprinsă în virtutea unui anumit scop. Criptomnezia ar putea fi socotită ca expresie a scăderii forţei discriminatorii între evenimentele personale şi cele străine, între evenimentele trăite şi cele auzite, citite sau petrecute în vis. Situaţia inversă, în care bolnavul consideră că evenimentele trăite sînt doar citite, auzite sau văzute, poartă denumirea de „înstrăinarea amintirilor". Criptomnezia se întilneşte mai frecvent în schizofrenie şi delirurile sistematizate (paranoia şi parafrenia), cît şi în unele demenţe traumatice (senile, arteriosclerotice etc). De altfel, în general în unele psihoze paranoice, paranoide sau para-freniforme, ideile delirante pot fi legale de o falsificare a amintirilor in funcţie de starea timică dominantă (sub imperiul sentimentului de culpabilitate la depresivi sau al supraes ti mării la maniacali). b) Ca o variantă a criptomneziei este falsa identificare sau falsa recunoaştere (fausses reconnaissances) descrisă de Wigan (1880) sub numele de „dublă conştiinţă44. Ea constă în a recunoaşte, ceea ce de fapt bolnavul nu recunoaşte. Faisa identificare este deci o iluzie sau „o halu- cinaţie a prezentului", rod al jocului dintre prezent şi trecut, dintre percepţie şi reprezentare. Ea se întilneşte în stări de surmenaj, stări de obnubilare a conştientei, în stări maniacale, schizofrenii etc. Ea este probabil starea premergătoare a fenomenelor de .,d6jâ vuw, „deja connu4', ..deja eprouve", în care subiectul are impresia de a mai fi văzut, cunoscut etc, persoanele sau situaţiile respective. Uneori, el are impresia că, în situaţiile amintite a avut (ca şi acum) aceeaşi stare afectivă, fapt pentru care se poate utiliza noţiunea de „deja vecii". c) Opusul ei este aşa-zisa „iluzie de nerecunoaştere" (non-recunoaş-tere), în care bolnavul crede că recunoaşte persoane pe care nu le-a cunoscut şi nu este sigur că recunoaşte persoane pe care le-a cunoscut. Ea se întîlneşte mai rar decît antonimul ei, falsa recunoaştere. îndoiala asupra identităţilor (din iluzia de non-recunoaştere descrisă de Dromard şi Levassort), ilustrează aceeaşi luptă între prezent şi trecut, între percepţie şi reprezentare, care hărţuieşte pe bolnav (în special psihastenie) între irealităţi acceptate, cunoscute şi realităţi pe care nu le recunoaşte, în stări patologice mai avansate bolnavul are impresia de a nu fi văzut, cunoscut sau trăit, evenimentele sau situaţiile actuale ; este fenomenul „jamais vu", care se întîlneşte mult mai rar decît cele expuse mai sus. Pe aceeaşi linie de tulburări se înscriu paramneziile de reduplicare (Pick) fiind caracterizate prin dedublarea perpetuă a obiectelor şi situaţiilor trăite. Astfel bolnavul descris de Pick susţinea că a mai fost tratat într-o clinică identică, de un medic care semăna leit cu cel de acum etc. In aceste situaţii nu se realizează o continuitate între amintire şi trăirea actuală, adică impresiile actuale nu sînt confruntate cu amintirile. Toate modificările patologice calitative ale memoriei ar putea fi încadrate în grupa tulburărilor sintezei mnezice imediate (pseudomnezii). Tulburările rememorării trecutului sau allomneziile constituie o altă grupă de modificări calitative ale memoriei. Ele sînt falsificări mnezice retrospective sau reproduceri ale unor evenimente reale din trecut pe care bolnavul le situează în mod fals în prezentul trăit. Amintim că această împărţire a paramneziilor în tulburări ale sintezei mnezice imediate şi allomnezii este destul de artificială, deoarece foarte frecvent tulburările de memorie a evenimentelor recente se intrică cu tulburările rememorării trecutului. Utilizînd totuşi această tentativă de sistematizare, în cadrul allomneziilor descriem pseudoreminiscenţele, confabula-ţiile, eemnezia şi aneejoria. a) Pseudoreminiscenţele constau în reproducerea unor evenimente reale din trecutul bolnavului, pe care acesta le trăieşte ca evenimente prezente. In astfel de cazuri, bolnavul amestecă frînturi ale evenimentelor din trecut cu ceea ce el trăieşte în prezent, iluzia de memorie constând în nerecunoaşterea timpului şi spaţiului în care s-a produs acţiunea respectivă. De exemplu, o bolnavă cu sindrom amnestic Kor-sakov relata că după ce a luat masa de dimineaţă, şi-a dus copilul la şcoală, acesta fiind elev în clasa I-a. Din informaţiile culese de la familie reieşea că înainte de a suferi traumatismul pacienta conducea într-adevăr dimineaţa copilul la şcoală. Deci evenimentul anterior trăit, era situat în prezent şi relatat ca atare. b) Confabulaţiile (Pick) sau halucinaţiile de memorie se manifestă prin reproducerea unor evenimente imaginare (pe care bolnavul nu le-a trăit) el fabulînd asupra trecutului cu convingerea că il evocă. Bolnavul nu spune adevărul, dar nici nu minte, pentru că nu ştie că minte ; el este în afara adevărului, dar şi a falsului. Fabulaţia se situează între minciună şi adevăr, întrucît bolnavul deşi convins că este sincer, ignorează adevărul. Putem afirma de aceea, că fabulaţia este sora inconştientă a minciunii. Spre deosebire de fabulaţie care amestecă în mod inconştient adevărul şi eroarea, minciuna, realizînd distincţia conştientă a erorii aduce un omagiu adevărului (pe care însă îl ascunde). Confabulaţiile au fost denumite halucinaţii de memorie prin analogie cu percepţia fară obiect care defineşte halucinaţia (în cazul confa-bulaţiei, reproducerea unor amintiri ireale, netrăite de bolnav). In sindromul Korsakov, unde confabulaţiile se întîlnesc frecvent atît limp cît bolnavul incă mai priveşte cîtuşi de puţin critic starea sa (păs-trind parţial conştiinţa tulburărilor de memorie), el umple golurile mnezice cu evenimente ireale, imaginare, mai ales atunci cînd este solicitat să relateze din antecedentele sale. Se vorbeşte în aceste situaţii de „con-jabulâri de perplexitate", „confabulări de jenă", „de încurcătură", ex-primînd astfel efortul bolnavilor de a se încadra totuşi în parametrii realităţii pentru a respecta ordinea cronologică a desfăşurării evenimentelor din care au mai rămas doar nişte fragmente. Atunci cînd bolnavul umple golurile unor amintiri pierdute cu evenimente verosimile, dar ne-trăile în realitate este vorba de confabulaţii mnestice, iar cînd aceştia relatează evenimente fantastice pe care le înserează între evenimente reale trăite (de exemplu o bolnavă afirmă că a zburat; cu trenul la o înălţime de cîţiva metri deasupra pămintului) este vorba de confabulaţii fantastice. în sfîrşit atunci cînd confabulaţiile apar sub forma unor scene asemănătoare celor de vis („greve ale copiilor", „mase de oameni cu capetele tăiate", „convoaie de sicrie" etc.) fenomenele sînt cunoscute sub denumirea de confabulaţii onirice (Dupre). Atît bogăţia confabulaţiilor, cit şi gradul de neconcordanţă cu verosimilul (aspectul fantastic sau oniric) sînt într-o relaţionare directă cu scăderea pragului conştiinţei, cu diminuarea capacităţii de înţelegere critică şi în general cu scăderea intelectului şi regresiunea personalităţii. în practica noastră am observat, cum de altfel menţionase deja Pick (1905). bolnavi cu forme incipiente de demenţă senilă cu confabulaţii multiple, deşi tulburările de memorie erau insuficient exprimate, aspect care poate fi preponderent explicat prin deteriorarea sferelor enunţate mai sus. De aceea nu sînt recunoscute confabulaţiile la oligo-freni, la care nu se dezvoltă funcţiile sociale ale memoriei decît parţial, spre deosebire de demenţe, unde aceste funcţii regresează concomitent cu gîndirea sau preced regresiunea gîndirii, intelectului şi în general a personalităţii. •« c) Ecînnezia spre deosebire de confabulaţie, in cazul căreia pacientul nu deosebeşte realul de imaginar, reprezintă o tulburare mai globală de memorie în care pacientul confundă trecutul cu prezentul. Dacă în cazul pseudoreminiscenţelor vorbeam de un anumit eveniment real din trecut, pe care bolnavii îl încadrează ca timp în prezent, în ecmnezie este vorba de întoarcerea întregii personalităţi la perioade demult trăite de bolnav. Astfel bolnavii senili, de mult pensionaţi, trăiesc în prezent perioade trecute din viaţa lor profesională, sau se consideră tineri, adolescenţi, femeile dîndu-şi numele de fată. Bolnavii retrăiesc (activ) in prezent scene, episoade ale unor perioade îndepărtate. Una dintre pacientele noastre in vîrstă de 75 de ani, de profesie învăţătoare, pensionata cu peste 20 de ani în urmă, se considera că are 30 de ani, că este in plină ascensiune profesională, că merge in fiecare zi la şcoală, făcînd în acelaşi timp aprecieri asupra comportării elevilor, asupra nivelului clasei. Socotea că în legătură cu comportarea soţului de care a divorţat cu 45 de ani în urmă, se va sfătui cu părinţii dacă este sau nu cazul să divorţeze (atît părinţii, cît şi soţul erau de mulţi ani decedaţi). Această întoarcere la perioadele din trecut se întîlneşte mai ales în demenţa senilă în cadrul aşa-zisului delir senil (Jislin). d) Aneejoria reprezintă o stare mai uşoară de tulburare a memoriei care poate fi întîlnită atît în stările de surmenaj, cît şi în unele forme şi stări predemenţiale şi demenţiale reprezentînd posibilitatea reproducerii unor amintiri pe care pacientul le credea uitate. Reproducerea este posibilă dacă se sugerează sau se reaminteşte pacientului unul sau mai multe elemente ale acelor evenimente. Această reproducere aneeforică ar putea fi plastic comparată cu ridicarea unui „văl" care acoperea amintirile respective. IPOTEZE IN LEGĂTURA CU MECANISMELE NEUROFIZIOLOGICE ŞI NEUROFIZIOPATOLOGICE ALE PROCESELOR MNEMICE ŞI ALE TULBURĂRILOR LOR Neurofiziologia clasică şi modernă bazată pe observaţii experimentale şi clinice, a constatat că mai ales anumite regiuni din creier sînt susceptibile de buna funcţionare a proceselor mnemice. Astfel hipocampul şi lobul temporal in general a fost prima regiune cerebrală ale cărei leziuni au indicat tulburări mnemice. Korsakov (1890) este probabil primul autor care, în sindromul ce-i poartă numele, a descris leziuni bilaterale în hipocamp. Mult mai tîrziu, o serie de cercetători (W. B. Scoville, 1937 ; W. Pen-field. 1958 ; B. Milner, 1959 ; G. Storring, 1962 ; D. Cameron. 1965) au evidenţiat în cazuri de leziuni sau extirpări ale unor porţiuni din lobul temporal, dismnezii de intensitate variabilă în special ale memoriei de fixare. După lobul temporal, regiunea corpilor mamilari a devenit obiectul de cercetare, observindu-se că în urma atrofiei acestora evidenţiată ana-tomo-patologic (de Guden, 1896 şi Gamper, 1928) apar amnezii. S-a observat apoi că leziunile bilaterale ale lobilor frontali au ca o consecinţă psihopatologică importantă amnezia de fixare. S-a considerat însă că aceste leziuni frontale nu ar duce în mod univoc la dismnezie, ci ele ar fi consecinţa firească a disprosexiei şi hipobuliei, situate pe primul plan al simptomatologiei psihopatologice a lobului frontal. Leziunile cortexului parietal prin fenomenologia afazo-agnozo-apra-xică, realizează ca un simptom de al II-lea ordin, „amnezii categoriale" caracterizate prin dificultăţi de achiziţie şi de învăţare a unor date noi şi a unor situaţii complicate. Dat fiind zonele relativ întinse implicate în distructurarea mnezică, cît şi observaţia conform căreia majoritatea acestor dismnezii sînt de fixare, de integrare a unor noţiuni noi, în timp ce memoria evenimentelor îndepărtate este relativ bine conservată, considerăm că este hazardat să apreciem că procesul mnezic ar putea fi localizat într-una sau chiar în toate formaţiunile mai sus-amintite. întrucît structurile anatomice responsabile de fixarea mnezică nu erau cunoscute, Lorente de No (1913) a presupus existenţa unor circuite reverberante, neuronale, care formînd lanţuri relativ închise, puteau stoca. într-o manieră dinamică, informaţiile mnezice. Papez (1938). Delay şi colab. (1958) şi alţii, consideră că aceste circuite (hipocampo-mamilo-talamo-cingulare) ar interesa cornul Ammon, fimbria hipocampului, fornixul, corpii mamilari, partea anterioară a talamusului şi gyrus cinguli. Este posibil ca activitatea neuronală a acestor circuite reverberante să fie de intensităţi variabile şi chiar intermitente, din moment ce ea poate fi reluată după unele stări în care electrogeneza cerebrală este aproape abolită : ca în stările de comă, sub narcoză etc. Cercetări histologice de mare fineţe bazate pe microscopia electronică şi pe fixarea cvasiextemporanee a fragmentelor celulare în acid osmic. au evidenţiat în scoarţa cerebrală anumiţi corpusculi sferici (va-cuole interfibrilare) amplasaţi ia distanţe relativ constante, şi in legătură cu un număr relativ constant de fibre nervoase. Se consideră că fiecare corpuscul de acest fel împreună cu fibrele nervoase adiacente ar reprezenta o unitate funcţională capabilă de a intra în acţiune după un ste- reotip funcţional anterior, chiar şi la punerea în funcţiune a unei singure fibre nervoase. In ultimele două decenii, neurochimia a adus pe alt plan o serioasă contribuţie în efortul de elucidare a mecanismelor mnezice, prin studiul acidului dezoxiribonucleic (D.N.A.) şi ribonucleic (R.N.A.) care au un rol indiscutabil asupra potenţialităţii mnezice. Astfel, E. D. Cameron şi colab. in 1961, 1963 au putut demonstra un paralelism intre creşterea concentraţiei de R.N.A. în creier şi creşterea volumului şi potenţialităţii mnezice. Demonstraţia inversă a dedus-o H. Hyden (1962), care a observat scăderea cantităţii de R.N.A. şi a substanţelor proteice înrudite la unii bolnavi psiihici dismnezici. S-a demonstrat că prin deprivarea senzorială a unui anumit analizator, neuronii acestuia pierd din cantitatea normală (anterioară) de R.N.A. Se crede că impulsurile informaţionale ar avea posibilitatea unei reorganizări a bazelor purinice din moleculele R.N.A. Fiecare categorie informaţională, prin variatele modificări ale R.N.A.-ului, ar putea astfel realiza proteine specifice în neuron, iar fiecare serie de noi excitanţi ar duce la o dezintegrare a acestor proteine specifice cu descărcare de mediatori chimici la nivelul sinapselor, cu activarea formaţiunilor post-si-naptice şi punerea consecutivă în acţiune a altor circuite neuronale. Spre deosebire de ceea ce se credea, cantitatea de R.N.A. este de aproximativ 10 ori mai mare in celulele gliale decit în neuroni, fapt ce a determinat pe unii autori să considere că potenţialul mnezic este în legătură nu numai cu numărul de neuroni sau cu cantitatea de R.N.A., ci şi cu legătura funcţională dintre glie şi neuroni. Babich şi colab. (1965) după realizarea unui reflex condiţionat auditiv la şobolan, a sacrificat animalul şi a prelevat un fragment cerebral diencefalo-temporal, din care s-a extras R.N.A. şi s-a injectat apoi unui alt animal care nu avea fixat reflexul condiţionat respectiv. S-a constatat că acesta, fără exerciţii de condiţionare, a dezvoltat reflexul auditiv identic cu al primului animal. Metode de investigaţie psihologică a memoriei. Investigaţia psihologică a memoriei nu poate fi făcută decît pe baza unei corecte desfăşurări a funcţiei prosexice. într-adevăr, chiar în condiţii de sănătate, fără bună intenţie, fără un efort prosexic şi voliţional, funcţia mnezică nu poate fi investigată. Date fiind aceste condiţii mult mai greu de obţinut în situaţii patologice, rezultatele investigaţiilor para- clinice vor avea un caracter relativ. Probabil din aceleaşi motive, majoritatea autorilor consideră că orice tulburare mnezică semnalată nu trebuie luată în consideraţie decît dacă este integrată într-un sindrom patologic ; orice amnezie izolată fără alte simptome clinice, trebuie să atragă întotdeauna atenţia asupra unei eventuale simulaţii. Datorită faptului că testele zise „de memorie" măsoară in realitate aspecte psihice variate (ele avînd strinse corelaţii nu numai cu testele de inteligenţă, ci şi cu cantitatea cunoştinţelor achiziţionate), cercetătorii moderni au renunţat la probele clasice de memorie, aceasta cu atît mai mult, cu cît analiza factorială ilustrează că numai cuplurile de silabe pot exprima fidel forţa mnezică sau „memoria brută" (desprinsă de alte implicaţii cognitive şi de cunoştinţe). întrucît însă clinicienii cer probe care să exploreze funcţia mnezică, pentru a respecta rigorile mai sus- amintite, recomandăm metoda Vieregge în care persoana de investigat repetă uneie cifre ce le-a pronunţat examinatorul ; se cere repetarea cifrelor după un minut (petrecut în linişte), şi încă o repetare după un alt minut, în care s-a încercat distragerea atenţiei prin conversaţie sau printr-un mijloc oarecare. Un adult sănătos poate repeta după primul minut G—8 cifre şi după al doilea 5—6 cifre. Rămîne încă uzuală proba oraşelor, în care se dau bolnavului 6—10 nume de oraşe şi i se atrage atenţia că trebuie să le reţină ; după ce i se distrage timp de un minut atenţia, el este solicitat să le reproducă. Importantă şi de neînlocuit pentru examenul uzual este urmărirea relatărilor bolnavului în legătură cu istoria existenţei sale. Metoda Bernstein predominant vizuală, cuprinde două grupuri de figuri desenate în profil : în primul rînd sînt nouă figuri, iar în al doilea 25 figuri, între care sînt cuprinse şi primele 9 Prima grupare se prezintă subiectului timp de 30", după care i se înfăţişează a doua grupare din care este pus să recunoască primele 9 contemplate anterior. Testul cel mai complet de investigaţie a potenţialului mnezic este scala Wechsler pentru memorie : „Wechsler Memory Scale" (W.M.S.), care cuprinde mai multe probe : de informaţie generală, de orientare, de „control mental" (repetarea alfabetului sau numărarea in sens invers), memorarea unui paragraf, memorarea imediată a cifrelor, memorarea perechilor de cuvinte ş.a. (v. cap. Investigaţia psihologică). SEMIOLOGIA GINDIRII Gândirea este considerată ca un proces central al vieţii psihice, ca o activitate cognitivă complexă, mijlocită şi generalizată prin care se distinge esenţialul de fenomenal, în ordinea lucru- rilor şi ideilor, pe baza experienţei şi a prelucrării informaţiilor. Activitatea cognitivă orientează subiectul in situaţii problematice, modelîndu-i conduita. Prin această activitate constructiv-ideativă, pe baza faptelor concrete, a datelor senzoriale, omul poate ajunge la cunoaşterea indirectă a obiectelor şi fenomenelor lumii înconjurătoare. Tot indirect, mijlocit, pe plan ideativ, gîndirea ajută la cunoaşterea unor fenomene viitoare, oferind astfel insului posibilitatea influenţării desfăşurării evenimentelor si angajării sale intr-o conduită prospectivă. Multitudinea obiectelor şi fenomenelor din lumea înconjurătoare ar dezorganiza conduita, dacă omul nu ar avea posibilitatea să selecteze din acestea ceea ce îi este comun, esenţial, general şi stabil. Caracterul abstract al gîndirii este determinat nu numai de sesizarea esenţialului şi generalului din obiecte şi fenomene, ci şi din edificarea relaţiilor dintre acestea, în intercondiţionarea şi dinamismul lor perpetuu. în desfăşurarea sa. acest proces de construcţie ideativă procedează prin aşa-numitele „operaţi ale gîndirii". — Analiza este operaţie de desfacere, de separare mentală a obiectului sau fenomenului. în părţile componente de diferenţiere a însuşirilor sale. . # — Sinteza reprezintă operaţia opusă analizei, care realizează reunirea mentală într-un ansamblu unitar sau întreg, a însuşirilor esenţiale şi particulare a obiectelor şi fenomenelor lumii înconjurătoare. — Comparaţia este operaţia prin care se disting asemănările şi deosebirile dintre obiectele şi fenomenele analizate. In fond, atit analiza cît şi sinteza elementelor componente ale unui întreg nu pot fi realizate decit pe baza aprecierii asemănărilor şi deosebirile lor, in virtutea unui anumit criteriu, fapt ce situează comparaţia la baza operaţiilor de analiză şi sinteză. * — Abstractizarea este operaţia gîndirii care constă în abstragerea, in desprinderea unei anumite laturi sau însuşiri ale obiectului sau fenomenului, in timp ce în momentul respectiv ignorăm, facem abstracţie de celelalte. Prin această alegere a unui element considerat esenţial din întreg, abstractizarea coboară spre analiză, cu care se înrudeşte, şi de aici spre concret, intreţinind unitatea şi continuitatea cunoaşterii (senzoriale şi logice). Urmînd calea inversă, de la abstract la concret, operaţia care concepe obiectul sau fenomenul in toată varietatea trăsăturilor sale caracteristice, poartă numele de concretizare ; ea se apropie de experienţa senzorială şi ne furnizează exemple spre ilustrarea generalului. — Generalizarea este operaţia opusă, de ridicare de la reflectarea unui obiect sau fenomen la o categorie de obiecte sau fenomene pe baza unor elemente comune şi esenţiale. Generalizarea se efectuează la diverse niveluri de generalitate, ea puţind cuprinde grupe mai mari sau mai mici de obiecte şi fenomene ce au o trăsătură comună. In funcţie de elementele comune şi de cele particulare, se poate stabili o împărţire a obiectelor şi fenomenelor, se poate realiza o ierarhizare a lor prin operaţiile de sistematizare sau clasificare. Această distincţie tranşantă a operaţiilor gindirii trebuie considerată predominant didactică, întrucît în practică ele se desfăşoară într-o manieră procesuală, în interdependenţă şi cu momente de concomitentă. De exemplu : orice analiză presupune comparaţie şi sinteză ; generalizarea este o formă superioară de sinteză, iar la rîndul ei, abstractizarea este o analiză prin sinteză. Operaţiilb analitico-sintetice ale gindirii sînt generate de o anumita motivaţie, au o anumită desfăşurare şi orientare către un scop şi ca atare ele sînt strîns legate de acţiunile persoanei umane. Deşi analiza şi sinteza sînt operaţii care se desfăşoară predominant pe un plan ideativ, ele nu sînt detaşate niciodată de acţiunea practică reală. Se poate afirma chiar că activitatea de analiză şi sinteză mentală îşi are geneza, prima ei formă de manifestare, în desfăşurarea concretă a unei acţiuni practice. Prin aceste operaţii, gîndirea realizează ceea ce este specific şi inedit, cunoaşterea. Ea este obiectivată în dezvăluirea esenţialului, stabilului şi a raporturilor dintre fenomene. Cunoaşterea rezultă din contradicţia şi confruntarea dintre cunoştinţele prealabile ale subiectului (veritabile puncte de reper general valabile şi cu semnificaţie categorială), care constituie programul şi informaţia variabilă. Această confruntare dintre informaţie şi program constituie conţinutul acţiunii mentale. Cunoaşterea se desfăşoară deci pe baza confruntării între ceea ce este achiziţionat şi cunoscut (programul) şi ceea ce este nou, necunoscut (informaţia). Această confruntare dintre program şi informaţie, care constituie principiul călăuzitor al acţiunii mentale, ne apare deci ca o contradicţie între cunoscut şi necunoscut. Efortul cognitiv este îndreptat spre cucerirea unor tot mai vaste teritorii din aria informaţională, spre transformarea necunoscutului în cunoscut Această acţiune de defrişare şi sistematizare a necunoscutului, realizează situaţia problematică. Conţinutul multiplelor situaţii problematice ridicate de realitate în faţa omului este realizat de confruntarea cunoscut-necunoscut. Operaţiile gindirii nu pot fi corect înţelese decît prin prisma caracterului lor acţionai şi prin desfăşurarea lor în cadrul situaţiei problematice. Operaţiile gindirii, în desfăşurarea lor ideativă, beneficiază de aportul cuvîntului, în care se fixează abstractul şi generalul şi care cumulează un mare potenţial informaţional. în cuvînt pot fi fixate chiar relaţii între obiecte şi fenomene, pot fi decupate raporturi, se pot indica sensuri (pozitive, negative, reţinere, înlăturare). Cuvîntul devine astfel un principiu al experienţei şi practicii umane, un principiu al activităţii umane. Prin fixarea simbolică şi păstrarea datelor, cuvîntul are deci un rol cognitiv (de achiziţie şi depozitare a informaţiei), precum şi un roi reglator (de vehiculare informaţională) în cadrul desfăşurării acţiunii mentale. în felul acesta se realizează noţiunea, conceptul care cristalizează însuşirile comune şi esenţiale ale obiectelor şi fenomenelor din cadrul experienţei perceptive. Legată indisolubil de cuvint, noţiunea nu se identifică cu acesta, puţind fi exprimată prin cuvinte variate în cadrul aceleiaşi limbi, varietatea cuvintelor sporind încă prin traducerea lor in diferite limbi. Formate în decursul dezvoltării social-istorice, noţiunile sînt însuşite in cursul evoluţiei individuale a insului ; ele sint într-adevăr însuşite în cadrul unui complicat şi îndelungat proces şi nu preluate pur şi simplu, aşa cum se întîmplă la copii şi uneori în stările discordante. Dar noţiunile în forma lor dată de logică, în specificitatea lor, nu există dedt sub un aspect potenţial, întrucît ele reflectă lucrurile şi fenomenele ca şi cind ar fi izolate, în sine şi existind pentru sine. In mod real ele există intr- o corelaţie activă, alcătuind judecăţi ; judecata, constînd în reunirea noţiunilor, oglindeşte raporturile care există între obiectele şi fenomenele din realitate. Deşi orice judecată se exprimă printr-o propo- ziţie, nu orice propoziţie realizează o judecată, întrucît nu orice propoziţie reflectă un raport. Judecata poate fi definită deci ca o categorie a gîndirii care stabileşte raportul dintre noţiuni exprimind enunţarea adevărului sau falsului, prin afirmarea sau negarea a ceva despre ceva. La rindul lor, mai multe judecăţi alcătuiesc un raţionament care, deşi reflectă tot legături sau raporturi, se deosebeşte de judecată prin structura şi funcţia sa logică. Dacă judecata se dezvoltă pe baza experienţei, ducind la descoperirea adevărului, ţ>rin raţionament, cunoaşterea avansează fără să fie legată nemijlocit de experienţă, ci numai prin operarea cu judecăţi. Aspecte ontogenetice ale dezvoltării gîndirii. Sub vîrsta de un an, gîndirea poate fi greu investigată datorită nedezvoltârii limbajului. După această virslâ însă, la antepreşcolari, posibilitatea denumirii obiectelor . favorizează dezvoltarea experienţei cognitive. Interesele gnozice (de cunoaştere) care încep să se dezvolte acum, se manifestă printr-o curiozitate exprimată pe plan verbal prin multiplele întrebări pe care le pune copilul. Astfel, antepreşcolarul cunoaşte treptat nu numai denumirea obiectelor pe care le foloseşte, ci şi funcţiunea lor. In acelaşi timp întrebările constituie pentru el o formă de comunicare şi realizează baza elementară a conversaţiei. In activitatea ludică, operînd cu obiectele, copilul constată asemănările şi deosebirile dintre acestea, stabileşte comparaţii, realizează generalizări. Deşi apar elemente ale cunoaşterii mediate (prin cuvînt), deşi gîndirea apare ca o modalitate mijlocită de cunoaştere, ea este în ansamblu săracă, elementară, situativă şi predominant legată de reprezentările concrete ale obiectelor şi fenomenelor. în a doua copilărie, la preşcolar, în activitatea ludică şi practică, prin folosirea limbajului, dezvoltarea gîndirii ia un avînt deosebit. Potenţialul denominativ (capacitatea de a denumi obiectele şi fenomenele), continuă să se dezvolte în această perioadă, punînd bazele operaţiilor de analiză, sinteză, generalizare, abstractizare etc. Deşi simplistă şi limitată, gîndirea cuprinde încă din acesta perioadă toate caracteristicile unui proces cognitiv superior şi toate operaţiile specifice ei. Desigur în comparaţie cu adultul, gîndirea preşcolarului apare ca fiind elementară, primitivă, simplistă, practic concretă şi saturată emoţional. J. Piaget, care a fost intens preocupat de particularităţile dezvoltării gindirii, arată că există diferenţe radicale intre gindirea preşcolarului şi adultului, deşi încă din preşcolaritate gindirea foloseşte noţiuni şi se structurează în judecăţi şi raţionamente. Aceste particularităţi ale gindirii din a doua copilărie, constau în : — egocentrism, caracterizat prin referirea tuturor acţiunilor şi fenomenelor la propria-i persoană, datorită insuficientei distincţii dintre el ca persoană şi realitate, datorită lipsei de operaţie între el, ca entitate activ-subiectivă şi realitatea obiectivă ; . " — sincretism, caracterizat printr-o manieră sui generis, personala sau întîm- plătoare, de stabilire a relaţiilor dintre fenomene, printr-o înţelegere globală, nediferenţiată şi prin realizarea unei sinteze subiective; — ilogism, caracterizat prin inadecvarea şi inadaptarea judecăţii şi raţionamentului la realitate, fapt ce determină incomprehensibilitatea lor ; — animism (sau antropomorfism) constind în convingerea copilului că obiectele din jur sînt însufleţite. Influenţa educativă poate contribui în mare măsură la dezvoltarea, menţinerea ca şi la stingerea si dispariţia mai rapidă a acestor caracteristici normale gindirii copilului preşcolar. Datorită insuficientei dezvoltări, gîndirea nu are acum posibilitatea de a sesiza sensuri multiple sau complexe, de a înţelege metafore. Prin operativitatea sa insuficient exercitată, gîndirea copilului rămîne încă legată de concret, de sarcini imediate, predominant situativâ, saturată perceptiv. Din aceste motive, raţionamentul acestei perioade are un caracter transductiv, de trecere şi pendulare între un particular şi altul, avînd rareori forţa saltului spre general. Dacă în prima copilărie spiritul investigator şi curiozitatea copilului se manifestau prin întrebări de tipul „ce este", acum se constată nu numai o creştere a numărului întrebărilor, dar şi o schimbare a direcţionării lor. Intensificarea interesului gnozic primeşte acum o orientare etiologică, majoritatea întrebărilor fiind de ordin cauzal sub forma nenumăratelor „de ce ?" Considerăm că această orientare .cauzală a spiritului de cunoaştere, rămîne prezentă in orice etapă a dezvoltării ontogenetice, atunci cind este vorba de un domeniu faptic nou, neexplorat. Nu numai dialectica cunoaşterii în general, ci şi dialectica mersului natural al gîndirii se orientează cu predilecţie asupra cauzelor fenomenelor. Sesizarea relaţiilor cauzale dintre fenomene, ajută pe copil in înţelegerea succesiunii, simultaneităţii şi necesităţii etc. In concluzie, se poate afirma că în preşcolaritate, gîndirea reflectă relaţii • multiple şi variate dintre fenomene, forţa de înţelegere este mai adîncâ şi mai complexă, oferind posibilitatea sesizării esenţialului. In a treia copilărie, in perioada şcolarităţii, procesul instructiv-educativ dezvoltă — modalităţi de a înţelege şi a opera raţional ; — calităţi ale cunoaşterii ca observaţia, intuiţia etc. Posibilitatea cititului oferă şcolarului mijlocul de a intra in lumea achiziţiilor ştiinţifice şi social- istorice ale omenirii. Dezvoltarea gîndirii este stimulată de nenumăratele situaţii problematice legate de activitatea practică şi de procesul de invăţămînt. Copilul încearcă să le rezolve prin aplicarea unor modele de reguli, denumite de psihologia contemporană „algoritmi". De complexitate variabilă, algoritmii sînt definiţi ca tipuri de reguli prin care se rezolvă situaţii problematice, un acelaşi algoritm implicînd întotdeauna acelaşi mod de rezolvare a problemei respective. Înţelegerea este activitatea cognitivă (dezvoltată prin excelenţă in această perioadă) care permite descoperirea relaţiilor prin cuprinderea mentală şi stăpînirea cunoştinţelor faptelor şi fenomenelor respective. Depăşind simpla recepţionare de cunoştinţe, înţelegerea constituie un proces activ de construcţie mentală a unui fapt sau situaţie. Iniţial intuitivă, nemijlocită, operind în special cu imagini şi reprezentări, ea devine ulterior mijlocită, bazată pe noţiuni şi relaţiile dintre obiecte şi fenomene. Există nu numai modalităţi de înţelegere (intuitivă, nemijlocita şi neintuitivă, mijlocită), ci şi grade sau niveluri de înţelegere, care sint atinse progresiv. Iniţial are loc înţelegerea anumitor aspecte ale unei probleme sau situaţii, iar ulterior are loc înţelegerea întregii probleme, dar fără sesizarea aspectului ei esenţial, pentru ca în a treia etapă să se realizeze înţelegerea logică generalizată, bazată pe însuşirea deplină a sensului problemei şi esenţialului situaţiei date. Procesul instructiv-educativ reprezintă mijlocul principal de formare organizată a noţiunilor, de stabilire a sferei şi conţinutului lor, iar pe măsura îmbogăţirii experienţei cognitive, de stabilire a diferitelor accepţiuni ale aceleiaşi noţiuni. Atît procesul formării noţiunilor, cît şi distingerea accepţiunii lor adecvate, are loc pe baza dezvoltării criteriilor de asemănare, deosebire, sistematizare etc. Diferite noţiuni de grad inferior sint integrate în noţiuni superioare, cu o sferă mai cuprinzătoare, organizîndu-se astfel veritabile sisteme noţionale ce au o importanţa deosebită în formarea intelectuală generală a copilului. Sistemele noţionale, ca şi relaţiile dintre noţiuni se formează pe baza sesizării relaţiilor dintre obiectele şi fenomenele particulare pe care aceste noţiuni Le semnifică. Adecvarea accepţiunii unei noţiuni oarecare, se realizează prin legăturile de reversibilitate care se creează între obiectul sau fenomenul concret şi noţiunea care îl semnifică. Trecerea de la operarea in lumea obiectelor şi acţiunii cu obiectele, la operaţiile abstracte, intelectuale, este cunoscută în psihologie (şi în special in psihologia sovietică) sub numele de etapa formării şi dezvoltării acţiunilor mentale ; este vorba deci de modelarea mentală a acţiunilor externe, conciete. Este de la sine inleles faptul că operaţiile, ca şi acţiunile mentale îşi au izvorul şi condi- ţionarea in acţiunile concrete dintre obiecte. Transpunerea acestor acţiuni, din planul obiectual concret în plan intelectual abstract, deşi ne apare ca spontană şi implicită, se realizează în fond progresiv, pe etape. Aceste etape reprezintă in acelaşi timp modelul genetic al acţiunilor mentale. După Galperin ar exista cinci etape în dezvoltarea acţiunilor mentale : a) familiarizarea cu tema; este etapa orientativă a perceperii şi înţelegerii acţiunii respective în ansamblul ei. In această etapă, in afara perceperii şi înţelegerii acţiunii, au loc : — formarea reprezentărilor legate de acţiunea respectivă ; — formai ea schemei iniţiale de acţiune ; b) efectuarea acţiunii materiale sau materializate (acţiuni materiale sînt acelea care au loc intre obiectele propriu-zise, în timp ce acţiunile materializate sint acelea care se pot desfăşura in absenţa obiectului propriu-zis, numai pe ba/a însuşirilor de ansamblu care definesc obiectul) ; c) transformarea acţiunilor externe in acţiuni mentale ; se realizează prin verbalizarea aspectelor de bază ale operaţiei. Ea este deci etapa de organizare pe plan verbal a ordinii specifice a acţiunii mentale ; d) trecerea acţiunii materiale pe planul limbajului vorbit; e) transformarea acţiunii materiale in acţiune mentală care se desfăşoară 1» nivelul limbajului interior. In activitatea de gîndire, un rol important îl au asociaţiile, care reprezintă de fapt legături temporare între noţiunile, intre ideile în permanentă desfăşurare. Mecanismele formării asociaţiilor pot fi diferite şi anume : 1. Prin contiguitate. Prin acest mecanism se realizează asocierea pe 'plan ideativ între obiectele si fenomenele percepute sau reprezen- tate simultan sau succesiv, acestea coexistind în spaţiu şi timp. 2. Prin asemănare. Acest mecanism realizează pe plan ideativ asocierea între fenomene şi obiecte asemănătoare între ele. Un tip de asociaţii între cuvinte şi idei este cel ai asocierilor după asonantă şi rimă. Asonanta este asocierea intre cuvinte care se aseamănă în formă — omonime —, dar se deosebesc în conţinut. 3. Prin contrast se realizează asocierea între noţiuni cu conţinut opus : bine — rău, lumină — întuneric, alb — negru etc. 4. Asociaţiile prin cauzalitate reprezintă modalitatea prin care se realizează pe plan ideativ legătura cauzală dintre fenomen şi cauza sa. Acestea sînt de fapt asociaţiile cele mai complexe. După tipurile dominante ale asociaţiilor, gîndirea oamenilor a fost împărţită astfel : Gîndirea asociativ-logică se caracterizează prin predominanţa asociaţiilor după conţinut şi cauzalitate, expresiile verbale servindu-se de calea cea mai scurtă către ţelul expunerii. Gîndirea asociativ ^mecanică este dominată de asociaţii mecanice, prin contiguitate, asemănare, asonantă, rimă, localizare în timp şi spaţiu, în aceste cazuri expresiile verbale se fac cu fraze lungi, ocolite, utili-zînd o serie de noţiuni concrete şi de obicei încărcate afectiv. Dat fiind aspectul complex şi multiplele forme de tulburări ale gîndirii, vom folosi în expunerea lor următoarea schemă : a) tulburările de ritm şi coherenţă (accelerarea sau încetinirea ritmului ideativ, coherenţă şi incoherenţa ritmului ideativ) ; b) tulburări ale conţinutului gîndirii (idei delirante, prevalente, dominante şi obsedante) ; c) tulburăn ale expresiei verbale şi grafice ale gîndirii. In mod arbitrar, tulburările de ritm şi coherenţă ale gîndirii sînt socotite ca tulburări formale, deşi ele afectează adesea episodic sau permanent însăşi conţinutul gîndirii, diminuînd cel puţin valenţele ei cognitive de relaţie şi de comunicare mijlocită. a) Tulburările de ritm şi coherenţă ale gindirii. Ritmul ideativ în patologia psihiatrică poate apare fie sub forma unei accelerări anormale, fie sub forma unei încetiniri marcate. Accelerarea ritmului ideativ poartă denumirea de fugă de idei şi se caracterizează prin aceea că asociaţiile se fac la întîmplare, după aspecte superficiale, după asonantă, rimă, localizare în timp şi spaţiu sau după contraste facile. Bolnavii vorbesc mult, de obicei cu voce tare. Astfel de asociaţii facile reies din următoarele versuri ale uneia dintre pacientele noastre : Cum a dat zăpada S-a topit şi iarba Luna după colţ apare Ieşi neicuţă la plimbare Eu te-aştept în drumul mare. Du-te neică la culcare. Deoarece fuga de idei apare de obicei însoţită de o labilitate marcată a atenţiei şi exacerbarea evocărilor, bolnavii fac nenumărate digresiuni din cauza cărora pierd adesea firul principal al ideilor in timpul conversaţiilor. In formele sau în perioadele de exacerbare extremă a fugii de idei, asociaţiile pierd aproape total legăturile logice formale, ajungindu-se la o stare de incoherenţă a gîndirii. Fuga de idei se întilneşte în primul rind in sindroamele maniacale, ea -poate fi întîlnită adesea şi în stările de excitaţie psihomotorie din schizofrenie, din paralizia generală progresivă (mai ales in perioada de debut), in stările de ebrietate şi în general în intoxicaţiile uşoare. Uneori fuga de idei poate fi întilnitâ şi în stările nevrotice, in stările de oboseală marcată şi de surmenaj. O formă mai particulară a accelerării ritmului ideativ este men-usmul descris de autorul francez Ghaslin. Mentismul se caracterizează prin depanarea rapidă, incoercibilă a reprezentărilor şi ideilor. Faţă de această desfăşurare tumultuoasă şi incoercibilă bolnavii au adesea critică, fac efort să-şi stăpînească gîndurile, însă de obicei nu reuşesc. De multe ori această tulburare devine aşa de parazitară şi jenantă încit provoacă bolnavilor anxietate, ii împiedică să se odihnească sau să desfăşoare activităţi conforme cu rigorile voliţionale, aceştia rămînînd in poziţie de spectatori ai propriilor lor idei. Mentismul poate fi observat in stările de mare tensiune nervoasă, in stările de oboseală pronunţată, în intoxicaţiile uşoare cu cofeină, alcool, tutun, cu medicamente psihotone şi psihodisleptice. în schizofrenie, mentismul apare de obicei în cadrul sindromului de automatism mental, bolnavul avînd convingerea delirantă că acest fenomen patologic este impus, este provocat de cineva. Avînd în vedere că accelerarea ritmului ideativ nu se întilneşte niciodată în practică într-o manieră singulară sau într-o evoluţie de sine stătătoare, ci întotdeauna asociată cu o creştere a forţei reprezentative şi imaginative, a mobilităţii prosexice, cu o creştere a tonusului afectiv, toate exprimate prin logoree (accelerarea debitului verbal), deci o accelerare quasi-globală a vieţii psihice, propunem ca acest fenomen să poarte denumirea de tahipsihie. Aşa cum am arătat mai sus, uneori legăturile dintre idei pierd orice fel de aspect logic, se desfăşoară la voia intîmplării şi de cele mai multe ori exprimarea verbală a ideilor devine lipsită de conţinut şi ininteligibilă. Această tulburare a proceselor ideative poartă denumirea de incoherenţă gîndirii. Deşi uneori propoziţiunile şi frazele păstrează forma gramaticală corectă, ele nu mai au nici un înţeles. Forma extremă a incoherenţei gîndirii poartă denumirea de salată de cuvinte şi se caracterizează prin aceea că bolnavul exprimă o serie de cuvinte sub forma unui amestec lipsit total de conţinut logic şi inteligibilitate. O astfel de vorbire se poate exemplifica cu următoarea expresie verbală a unui bolnav de schizofrenie : „iepure-vînt-fereastră-bou, duce-vînt-culisă-53-101-tuc~tuc-tuc-tic, 34, 52, manifest-hai !" Uneori incoerenţa ia aspect de verbigeraţie (termen utilizat de Kahlbaum), care constă în repetarea stereotipă a aceloraşi propozitiuni, fraze sau cuvinte, frecvent lipsite total de înţeles. Uneori din expunerea lor se degajă oarecare tendinţă la rimă ca de exemplu : „acasă, mină, vacă, atom, gîscă, moacă". De altfel conţinutul unor astfel de producţii psihopatologice corespunde însăşi traducerii etimologice a latinescului „verbigerare" care inseamnă „a trăncăni", „a sporovăi". Incoherenţa în gîndire sub diversele forme se întilneşte în unele forme de schizofrenie, în stările demenţiale avansate şi în tulburările de conştiinţă. Încetinirea ritmului ideativ se traduce clinic printr-o exprimare lentă, prin răspunsuri întîrziate (cu o perioadă de latenţă crescută). Pentru obţinerea răspunsurilor este necesară nu rareori repetarea între- bării sau interogaţia cu voce tare. Discursul acestor bolnavi este nu numai lent, dar şi cu întreruperi, iar uneori incoerent. Lentoarea ideativă se traduce printr-o exprimare in ritm lent (bra-dilalie), cu voce de intensitate scăzută şi este resimţită de bolnav prin dificultatea evocărilor, prin slăbirea forţei reprezentative şi imaginative, deci prin scăderea quasi-globală a funcţiilor psihice (implicit printr-o diminuare a funcţiei tonico-energetice afective), situaţie care în psihopatologie este desemnată prin conceptul de bradipsihie. în formele ei uşoare, bradipsihia se întîlneşte în stări de epuizare fizică şi psihică, în perioadele de convalescenţă ale unor boli somatice, toxice, in-fecţioase ş. a. în adevărata ei accepţiune, lentoarea ideativă se întîlneşte în afecţiuni neurologice cu interesarea extrapiramidală, ca boala Parkinson, parkinsonism postencefalitic, encefalite, intoxicaţii cu oxid de carbon, în stări de obnubilare a conştiinţei, dar şi în boli psihice ca melancolie, schizofrenie şi oligofrenie. O formă specială de lentoare, cunoscută sub denumirea de rîsco-zitate psihică, este caracteristică epilepsiei. Lentoarea ideativă se poate accentua progresiv ajungîndu-se la oprirea fluxului ideativ, fenomen cunoscut sub denumirea de „fading mental" (Guiraud şi Deschamps), care se întîlneşte mai ales în schi- zofrenie. Alteori ritmul ideativ încetează brusc pentru cîteva secunde, după care cursul gîndirii poate fi reluat. Acest baraj ideativ (Sperrung) exprimat clinic prin oprirea bruscă a exteriorizărilor verbale se întilneşte de asemenea în schizofrenie şi poate fi explicat prin apariţia unei halucinaţii, prin intervenţia unei forţe xenopatice, sau poate rămîne incomprehensibil, ca majoritatea simptomelor acestei boii. Noţiunea de baraj, introdusă in psihopatologie de Kraepelin pentru a desemna oprirea bruscă a actelor voluntare ale bolnavului, cunoaşte astăzi o mai largă accepţiune, implicînd în plus oprirea intempestivă a ritmului ideativ. Uneori încetinirea ritmului ideativ lasă impresia unei sărăciri ideative care se caracterizează prin scăderea productivităţii ideilor (Hemmung). Ideile sînt tot mai concentrice, cu un sistem de referinţă tot mai redus, cu un conţinut tot mai restrîns, deseori monotematice. Această situaţie se întîlneşte în stări de surmenaj, în tulburări ale conştiinţei, în stări depresive, în schizofrenie şi în alte afecţiuni. Dispariţia fluxului ideativ (anideaţie) care trebuie distinsă de barajul ideativ, deşi descrisă în stări de idioţie şi demenţă (sub forma deambulaţiei anideice) sau in epilepsie (sub forma automatismului ani-deic), nu este sigură decit în stările comatoase, întrucît în celelalte stări amintite mai sus se presupune totuşi existenţa unor idei rămase incă necunoscute de anturaj. b) Tulburările de conţinut ale gindirii. Amplu studiate şi prezentate in special de autorii francezi ai secolului trecut, tulburările conţinutului gîndirii au înscris una dintre cele mai interesante pagini ale psihopatologiei. Aceasta pentru că discursul bolnavului psihic, răspunsurile sau relatările sale (parareale sau aberante) frapează în cea mai mare măsură interlocutorul şi mai ales medicul psihiatru. In detaşarea lor de făgaşul normal al gîndirii şi de realitate, ideile cunosc o anumită dezvoltare şi invazie spre cucerirea ariilor normalului, o luptă în tendinţa de impunere şi dominare a minţii insului respectiv. Acest aflux ideativ morbid nu este întotdeauna univoc progresiv; ei cunoaşte momente de stagnare, regresiune sau avans impetuos, in funcţie de natura procesului patologic, intensitatea lui, precum şi de caracterul construcţiei psihice şi personalitatea premorbidă a insului. în analiza conţinutului gîndirii, sînt necesare unele precizări noţio-nale şi anume, precizarea accepţiunii adecvate de idee dominantă, obsedantă, prevalentă şi delirantă. După o discuţie, lectură sau spectacol, o idee inedită, cu anumite implicaţii pentru care cel in cauză are o anumită „susceptibilitate se poate detaşa de celelalte, impunîndu-se într-un anumit moment gindirii sale : este ideea dominantă, care prin reversibilitatea ei se înscrie in întregime în sfera „normalului". Cînd ideea izbucneşte, irumpe, asediază gîndirea şi se impune conştiinţei, deşi este in dezacord cu aceasta, poartă numele de idee obsedantă. Străină şi contradictorie situaţiei şi personalităţii insului, acesta ii recunoaşte caracterul parazitar sau patologic, luptă pentru înlăturarea ei, de cele mai multe ori fără a izbuti s-o învingă. Obsesia se poate prezenta clinic sub forma unei idei (obsesii idea-tive), a unor amintiri şi reprezentări obsesive, sub forma -unei fobii (obsesii fobice) sau a unor tendinţe impulsive (obsesii impulsive). Obsesiile ideative : corespund definiţiei de mai sus, realizînd o ..intoxicaţie" prin idee. In această situaţie, subiectul, într-un continuu dubiu asupra acţiunilor sale. intr-o perpetuă pendulare asupra eventualităţilor posibile, se întreabă, analizează, revine. Este boala lui „de ce ?", „poate...", „dacă...". Majoritatea ideilor sale au un caracter bifazic urmate imediat şi spontan de altele opuse ; ele realizează boala scrupulelor, a îndoielii, „compensaţiei44, „expiaţiei" „ispăşirii", „conjuraţiei" (implorării). Amintirile şi reprezentările obsesive. Amintirile obsedante sînt exprimate clinic prin perseverarea penibilă a rememorării unor evenimente cu conţinut neplăcut, jenante sau în orice caz dificile. In cazul reprezentărilor obsedante este vorba de apariţia unor idei care contrazic realitatea şi determină reprezentarea figurativă senzorial plastică, care ia uneori chiar aspectul unei reproiecţii eidetice. A. Snejnevski prezintă ilustrativ în acest sens cazul unei mame, care deşi realiza conştient faptul că şi-a pierdut copilul, era obsedată de ideea că şi-a îngropat copilul de viu (idee care contrazice realitatea), şi în acelaşi timp îşi reprezenta copilul ţipînd şi zbătîndu-se în mormînt. Vivacitatea acestei trăiri a determinat-o in ultimă instanţă să plece la cimitir să pună urechea pe mormîntul copilului, să asculte dacă ţipetele şi gemetele acestuia sînt sau nu reale. Uneori reprezentările contrastante sint expresia defăimării, aversiunii sau urii faţă de fiinţe în realitate dragi, faţă de persoane pentru care pacientul nutreşte sentimente de deosebită stimă, respect, prietenie. Obsesiile jobice constau în teama faţă de anumite evenimente, lucruri, fiinţe, acţiuni sau situaţii, teamă nejustificată (şi apreciată ca atare), dar pe care pacientul nu o poate alunga în ciuda faptului că evită situaţia respectivă. De obicei acestea apar pe fondul unei anxietăţi difuze ca temeri faţă de ceva nedeterminat. Legată de obsesie prin tensiunea afectivă pe care o dezvoltă şi prin caracterul ei invadant (în privinţa căruia opoziţia insului rămîne ineficientă), fobia semnifică starea de frică, cu obiect bine precizat (aceasta în opoziţie cu anxietatea, care constituie starea de teamă, lipsită de obiect). t Ca şi în obsesie, bolnavul recunoaşte caracterul iraţional al fricii sale, o apreciază în mod critic, luptă pentru a înlătura fobia respectivă, dar nu reuşeşte. Ca şi obsesiile, fobiile se caracterizează prin intensitate, adezivitate, ilogism şi rezistenţă de neinvins. De o variabili ta te extremă, fobiile pot fi legate de orice element al ambianţei insului sau de orice eveniment de care este legată întrucîtva, experienţa acestuia. Datorită variabili taţii conţinutului lor, cît şi etimologiei lor, fobiile au fost prezentate de către Devaux şi Logre ca alcătuind, după expresia lui Levy-Valensi, o „grădină cu rădăcini greceşti". In mare, fobiile ar putea fi sistematizate astfel : Frica de locuri. Frica de a trece strada, de a intra într-o piaţă — agorafobia ; frica de locuri înalte — hipsofobia ; frica de a sta în locuri înguste, închise, în cameră — claustrofobia. Frica de obiecte, de obicei ascuţite — aihmofobia (oxifobia — ace, foarfece), frica de tren, de calea ferată, de vapor, de apă — hidro-fobia etc. Frica de oameni, de boală, de moarte şi de animale. Frica de mulţime, de aglomerări de oameni, între care s-ar putea asfixia — se numeşte antropofobia ; frica de singurătate — monofobia ; frica de societate — petofobia, sau teama de a nu roşi în societate — ereutofobia. Frica de boală — nozofobia (sifilofobia, cancerofobia, rabiofobia); frica de a nu se murdări — misofobie. Bolnavii cu misofobie iau măsuri, se spală exagerat de mult (ablutomania). Frica obsesivă de moarte poartă denumirea de tanatofobie ; frica de a nu fi îngropat de viu, taferofobie ; teama de a mînca, sitiofobie, iar frica de animale, zoofobie. Această sistematizare a fost făcută mai mult pentru a uşura reţinerea unor tipuri de fobii care se întîlnesc mai frecvent în practica psihiatrică. Menţionăm în acelaşi timp că de obicei fobiile nu apar izolate, ci inmănunchiate, creînd o stare de teamă de aspect general (pantojobie). Adesea fobiile se schimbă intre ele şi nu rareori dispariţia totală a obiectelor şi situaţiilor fobice este înlocuită de teama de a nu reveni vechile fobii (foboiobie). Obsesiile impulsive cunosc aceeaşi procesualitate obsesivă, îndem-nînd bolnavul la acte particulare, lipsite de raţiune, inacceptabile sau ridicole. întrucît libera manifestare a acestor impulsiuni ar avea consecinţe negative pentru cel în cauză, acesta, opunîndu-se desfăşurării lor, se încarcă emoţional, cuprins de teamă şi panică. Teama de a nu da curs tendinţei impulsive, de a nu comite actul impulsiv, spre care este împins, poartă numele de compulsie. Compulsiunile sînt de obicei strîns legale de anumite idei obsedante de contrast. Conţinutul acestor idei contrazice flagrant convingerile, înfruntînd în mod frapant raţiunea bolnavului. Astfel, pacienţi cu un comportament ireproşabil şi cu un nivel de cultură elevat sînt parazitaţi de ideea de a lovi peste faţă diverşi trecători de pe stradă, de a huli sau injuria o serie de persoane din colectivităţi sau instituţii faţă de care au un respect deosebit. Datorită recunoaşterii aspectului parazitar al acestor trăiri patologice, bolnavii au capacitatea voluntară de a se stăpîni şi ca atare com-pulsiunea nu se transformă într-un act impulsiv. De obicei teama de a nu comite actul impulsiv se menţine atîta timp cît bolnavul se află în situaţia de a-1 putea comite. Astfel unul dintre pacienţii noştri cu compulsiunea defenestrării de la un etaj se liniştea în momentul cînd coboi%a în stradă ; o pacientă cu compulsiunea pruncuciderii trăia momentele de mare intensitate anxioasă atîta timp cit îşi alăpta copilul, fiind singură în încăpere. Compulsiunea scădea în intensitate atunci cînd era prezentă şi mama pacientei şi dispărea cînd ieşea din casă, situaţie în care era in imposibilitatea comiterii actului impulsiv. Dacă în acest tip de obsesii impulsive şi idei obsedante de contrast» pacienţii iau în special măsuri de apărare, în alte tipuri de obsesii şi fobii ei execută o serie de acţiuni menite să elibereze, să uşureze tensiunea sau să temporizeze impulsiunea obsedantă. Ei realizează acest deziderat îndeplinind aşa-numitele ritualuri sau executînd într-o formă caricaturală şi benignă actul obsedant. Acestea sint de fapt acţiuni obsesive care, deşi aparent au aspect voluntar, în fond, bolnavul le exercită contra dorinţei lui. Astfel unii ating faţa cu mîna sau trec degetele prin păr, alţii introduc în vorbire o serie de cuvinte („zice", „ştiţi", „înţelegeţi" etc.). Aceste acţiuni domină conştiinţa pină se îndeplinesc, iar în cazul în care bolnavul caută să le înlăture, apare o stare de anxietate chinuitoare. O formă deosebită a acţiunilor obsesive o reprezintă ritualurile, care amintesc descintecul din convingerile oamenilor de la ţară. Aceste ritualuri trebuie deosebite de ritualurile religioase în care se execută o serie de acţiuni in conformitate cu ceea ce au auzit sau au învăţat de la alţii, după o anumită tradiţie, acestea nefiind însă însoţite de anxietate intensă, ca in cazul stărilor obsesivo-fobice. Ritualurile cuprind de obicei o serie de acţiuni care se succed într-o-anumită ordine, dar care sînt întotdeauna însoţite de anxietate mare, anxietate care se atenuează numai dacă bolnavul îndeplineşte suita respectivă de acţiuni. Astfel, bolnavul care se teme de moartea celor dragi, de fiecare dată numără de 3—4 ori ferestrele casei în care locuieşte (aritmomanie), sau citind o carte, trece peste paginile care poartă numerele ce-i amintesc de virsta copiilor sau soţiei, mergînd pe stradă către o instituţie unde are treburi, ia neapărat în mînă un obiect metalic (un ban, un cui) pe care-1 ţine tot timpul în mînă, sau aşază lucrurile intr-o ordine anumită, desfăşoară acţiunile într-o succesiune stabilită strict. Neîndeplinirea acestor ritualuri îi creează o stare de anxietate care-1 face incapabil să ducă acţiunea întreprinsă la capăt. Ideile obsedante sau anancaste (cu toate formele clinice de manifestări), fobiile, acţiunile obsesive se întîlnesc prin excelenţă in nevroza obsesivo-fobică (psihastenie) şi în psihopatia psihastenică. De o mai mică intensitate sub forma unor idei, cuvinte, replici, fraze, melodii, care se impun conştiinţei fără ca persoana să le poată înlătura imediat, se întîlnesc în stări de surmenaj şi astenii. De asemenea, ideile obsedante pot fi întilnite în psihoze, mai ales la debutul sau in perioada de regresiune a acestora. Astfel depresiile vîrstei înaintate pot debuta sub forma obsesională. Este cunoscută, de asemenea, frecvenţa acestora în debuturile schizofreniei, cît şi prezenţa lor în perioadele de remisiune ale unor psihoze. Pasul ulterior în patologie, care deschide uneori drum psihozei. îl constituie ideea prevalentă. Spre deosebire de ideea dominantă care se mpune la un moment dat gîndirii insului şi de ideea obsedantă, care asediază şi cuprinde gîndirea în ciuda eforturilor insului, ideea prevalentă se caracterizează nu numai prin poziţia sa dominantă în cîmpul conştiinţei, prin neconcordanţa şi semnificaţia aberantă, ci şi prin faptul că ea orientează şi diferenţiază cursul gindirii. In plus, celelalte idei, adiacente şi concomitente, în loc să i se opună, să o contrazică, gravitează în jurul ei, se articulează cu ea inălţindu-se catenar, sprijinind-o şi aducîndu-i noi argumente. In plus, spre deosebire de ideile dominante şi obsedante pe care evenimentele ambianţei tind să le estompeze, să le anihileze. în cazul ideilor prevalente, intîmplările din realitate sînt luate drept argumente şi elemente de sprijin. Ca o consecinţă a acestei situaţii, spre deosebire de ideea obsedantă care este in contradicţie cu personalitatea insului, ideea prevalentă este în concordanţă cu personalitatea pe care o poartă dinspre ţărmurile continentului normalitâţii, spre oceanul neliniştit al lumii delirante. întrucît ideea prevalentă. în ciuda neconcordanţei sale cu realitatea, este totuşi în armonie cu insul, ilustrează faptul că aceasta a atins nucleul, simburele personalităţii sale şi poartă în ea potenţialităţi delirante. In concluzie, considerăm că printre caracteristicile ideii prevalente pot fi menţionate : neconcordanţa faţă de realitate (de care nu s-a detaşat încă) ; locul prevalent in psihismul insului ; concordanţa cu sistemul ideativ al insului (care nu-i poate recunoaşte astfel caracterul patologic) : sprijinul ideilor adiacente ; tendinţa la dezvoltare şi înglobare a evenimeritelor şi persoanelor din jur şi, în sfîrşit, potenţialitatea psihopatologică delirantă. Ideile prevalente pot fi întîlnite in stări reactive de intensitate psihotică. în stările postoniriee, epilepsie, alcoolism, psihoza maniaco-depresivă şi — evident — in toate stările predelirante. Atunci cînd ideile obsesive sau prevalente sînt orientate asupra stării funcţionale a organismului, considerat ca fiind afectat de diverse maladii, este vorba de hipocondrie. Deşi antrenează elemente afectivo-vohţionale şi în special perceptive (trăite sub forma percepţiei unor tulburări organice, cu oarecare conştiinţă a irealităţii lor), natura hipocon-driei este totuşi ideatorie. In ciuda faptului că include aspecte multiple ale personalităţii, ideea hipocondrică nu realizează o entitate nozologică, o boală ca atare, distinctă şi autonomă — ci numai „stări hipocondrice". In funcţie de amplitudinea sa, ideea hipocondrică se poate prezenta ca o simplă preocupare asupra stării de funcţionare a organismului, poate cunoaşte intensitatea şi forma unei obsesii în care preocuparea este acompaniată de teamă şi se conturează ca idee dominantă. Ea poate subordona celelalte idei şi activitatea insului devenind astfel idee prevalentă şi/sau idee delirantă cind prin interpretare şi prelucrare ea reuşeşte să se detaşeze de real. Pasul ultim în patologia gîndirii, care determină transformarea ei calitativă, care semnifică detaşarea de ţărmul normalităţii purtind marca psihozei, îl constituie ideea delirantă („delusion" al anglo-saxonilor sau ..Wahn" al germanilor). De obicei exprimată limpede, evoluind pe un fond de claritate a conştiinţei, ideea delirantă nu corespunde realităţii cu care se află in opoziţie evidentă şi pe care o exprimă în mod deformat ; in mod insidios ori brusc, ea pune stăpînire pe conştiinţa insului (căruia-i schimbă comportamentul) şi se menţine in ciuda contradicţiilor evidente cu realitatea. Ideea delirantă cuprinde in afara credinţelor şi concepţiilor (prin care se exprimă conţinutul ideativ delirant) „întregul cortegiu de fenomene ideo-afective in care delirul îşi ia forma'4 (H. Ey, 1967). Guiraud consideră că ideea devine delirantă atunci cînd ea capătă un caracter derealizat persistent, iar Seglas menţionează că ea se deosebeşte atit prin cauzele care o determină, cit şi prin consecinţele sale. Prin idee delirantă noi înţelegem judecăţile şi raţionamentele care reflectă in mod eronat realitatea şi modifică în sensul lor patologic concepţia despre lume şi comportamentul bolnavului. Considerăm că ideea delirantă, spre deosebire de o eroare de judecată, are următoarele particularităţi : 1) Este o judecată eronată care stăpineşte, domină conştiinţa bolnavului şi modifică in sens patologic comportamentul lui. 2) Este de obicei o idee impenetrabilă la contraargumentare şi inabordabilă confruntării în ciuda contradicţiilor evidente cu realitatea. 3) Ideea delirantă este incompatibilă cu existenţa atitudinii critice, bolnavul fiind lipsit de capacitatea de a sesiza în mod conştient esenţa ei patologică. In vederea înţelegerii fenomenului delirant apare de la început necesitatea unei precizări semantice în sensul diferenţierii noţiunii de delir, care înseamnă de fapt o stare de tulburare a lucidităţii conştiinţei (delirium — aiurare) de noţiunea de idee delirantă (de lira — alături de brazdă), in care este vorba de o idee sau un sistem de idei patologice elaborate mental, ca expresie în principal a tulburărilor de gîndire. Deşi în special autorii francezi le tratează împreună ca laturi ale aceluiaşi proces — ideile şi temele delirante la un loc cu stările delirante, noi introducem in cadrul tulburărilor de gîndire numai ideile şi temele delirante. Stările delirante caracterizate prin tulburări în special ale lucidităţii conştiinţei le vom descrie la capitolul patologiei conştiinţei. Această tratare diferenţiată ni se pare absolut raţională pentru faptul că de cele mai multe ori ideile şi temele delirante apar în cadrul unei conştiinţe cel puţin aparent lucide, fiind, aşa cum spuneam, de obicei expresia tulburărilor de conţinut ale gindirii. Conţinutul gîndirii aberante, ideile şi temele delirante par a depinde de mediul în care s-a dezvoltat şi trăieşte pacientul, de preocupările lui individuale şi sociale din perioada respectivă, de nivelul său socio-cul-tural. de electivităţile şi stadiul de dezvoltare al psihismului propriu. După cauzele care determină apariţia şi mai ales in funcţie de tabloul clinic al bolii psihice în care ele apar, ideile delirante pot avea un conţinut mai verosimil sau din contra un conţinut neverosimil, ab- stract, absurd, fantastic sau confabulator. în funcţie de gradul dezvoltării şi elaborării psihismului, dar urmînd mai ales gradul deteriorării şi destructurării acestuia, ideile delirante se pot înlănţui, articula în tendinţa lor de sistematizare, într-o formă coerentă, mai mult sau mai puţin stringentă şi uneori chiar aparent logică. Există (şi astăzi) multiple argumente în sprijinul ideii conform căreia în privinţa delirului sistematizat, tulburarea psihică pare bine delimitată, circumscrisă, realizînd doar un unghi ideativ de deviaţii prin detaşarea de gîndirea cauzală. în afara acestei tulburări, persoanele respective par (din celelalte puncte de vedere), relativ bine adaptate, în orice caz cu o aparenţă normală. Astfel încă din prima jumătate a secolului al XlX-lea se deosebeau ,.monomaniile" („nebunii parţiale") studiate amplu de Esquirol. Ulterior, Griesinger şi Falret contestind simplicitatea monomaniilor şi caracterul parţial al tulburării personalităţii prin delir, au edificat ideea (actuală) a modificării consecutive a întregii personalităţi a bolnavului şi în primul rînd a sferei sale afectivo-voliţionale. într-adevăr, sistemul delirant, această impresionantă desfăşurare ideativă parareală are nevoie (pentru a-şi asigura amplitudinea şi durata) de un suport dinamico-energetic de mare tensiune. Sistemul delirant realizează nu numai o polarizare ideativă în jurul ideii delirante, ci şi o polarizare majoritară a forţelor afectivo-voliţionale care subordonează întreaga activitate psihică, scopului impunerii sistemului delirant. Datorită faptului că unii deliranţi, mai ales paranoici, au un potenţial cognitiv in general superior mediei, datorită aspectului aparent logic al alcăluirii raţionamentelor, a plauzibilităţii lor parţiale, cît şi participării afective cu care-şi expun ei ideile, acestea, deşi delirante, pot apare unor persoane din ambianţă ca relativ plauzibile. Mai ales atunci cînd persoanele din jurul bolnavului sint intens legate afectiv de el şi caracterizate printr-o oarecare insuficienţă cognitivă şi o mare sugestibili- tate, ele pot adopta ideile delirante, realizînd delirul indus (de către delirantul veritabil, care poartă denumirea de inductor). Această formă de contaminare psihică este reversibilă întrucît delirantul indus îşi menţine ideile delirante numai atît cit se află sub influenţa inductorului („folie â deux" descrisă de Falret şi Baillarger). Considerăm că delirul sistematizat cu structură inteligibilă şi aparent logică nu se dezvoltă şi nu evoluează ..in situa realizînd doar o replică parareală la adresa realităţii pe care o neagă. Acest tip de delirant caută — prin toate mijloacele şi permanent — să-şi impună ideile sale realităţii, întrucît el le trăieşte cu o nestrămutată convingere. Ceea ce Kretschmer a descris sub denumirea de paranoia „de luptă* („Kampf Paranoia") a fost apreciat doar sub aspect fenomenologic şi în consecinţă, limitativ. Apreciind conduita lor sub unghi legic, constatăm că forţa, tenacitatea şi durabilitatea delirului se datoreşte suportului său dinamico-energetic realizat de tensiunea afectivo-voliţională. Nu numai afectivitatea şi voinţa, ci şi imaginaţia, forţa mnezică şi în general toate funcţiile psihice sint convergente in edificarea şi punerea in aplicare a sistemului ideativ delirant. Această coeziune a proceselor şi funcţiilor psihice, conferă unitate psihismului in alunecarea sa parareală, dînd trăinicie delirului. Pe măsura evoluţiei, acesta se structurează, se conturează şi se delimitează prin explici tare şi edificare delirantă. Suspiciunile şi întrebările iniţiale (din perioada smulgerii de realitate) îşi găsesc răspuns odată cu detaşarea de aceasta. In acelaşi timp, neliniştea şi anxietatea generată de aceste multiple semne de întrebare şi de situaţia inedită în care se află bolnavul se risipeşte pe măsura elucidării răspunsurilor. Persiflat, ignorat, în orice caz neînţeles, delirantul nu-şi mai împărtăşeşte ideile sale (care acum nu se mai revarsă, devenind mai stabile), oricui, întrucît nu oricine este „demn"' de încredere sau capabil de înţelegere. El işi împărtăşeşte ideile numai celor apropiaţi sau eventual induşi. Delirul se închistează, se încapsulează. In marea majoritate a cazurilor însă coerenţa şi stringenţa aparent logică nu sînt atît de puternice, delirul este nesistematizat, aşa cum se întîlneşte într-o serie de psihoze paranoide şi în schizofrenie. In forma paranoidă a schizofreniei întîlnim acest delir nesistematizat, în care ideile delirante nelegate intre ele sau avînd o slabă legătură, nu pot realiza un sistem organizat. Datorită pierderii unităţii vieţii psihice, lipsei suportului afectivo-voliţional, ideile işi pierd nu numai coerenţa, ci şi stabilitatea, forţa şi durabilitatea. In consecinţă, delirul nesistematizat este polimorf, slab structurat, instabil, variabil sub aspect tematic şi fără tendinţă de-a se impune realităţii, faţă de care adesea vădeşte neutralitate şi indiferenţă, marcă a autismului schizofrenic. In această situaţie, în afara cunoaşterii ideative indirecte, abstracte, este tulburată şi sfera senzorialităţii (care slăbeşte, la rîndul ei, supleţea argumentării şi coerenţei). Ca o tendinţă compensatorie, sau ca o expresie a perturbării psihismului se impune pe prim plan producţia imaginativă şi fantezia. De asemenea, în afluenţa reprezentărilor delirante, imaginile real trăite, fictive sau prezente, se amestecă şi se grupează caleidoscopic, redînd pe plan clinic aspectul fragmentar, uneori neclar şi inconsecvent al delirului. Deşi derealizat şi uneori dezorientat, bolnavul are deseori conştiinţa haosului său ideativ care-i generează neliniştea încordată şi anxietatea. Sub aspectul conţinutului, acest delir poate fi : apropiat de evenimentele reale sau fantastic. In prima eventualitate, delirul este cu precădere concret, nemijlocit, de aspect percepţional, bolnavul avînd, de exemplu, convingerea că este suspectat, urmărit, privit de trecătorii care se opresc lîngă el, care râmîn în urma lui, care comunică între ei idei referitoare la el. Ideile delirante care apar în special în urma unor traume psihice puternice sînt nesistematizate şi fragmentare ; în cadrul sindroamelor paranoide, ce se desfăşoară pe fondul modificării reactive a lucidităţii conştiinţei, deşi fragmentare, ele au un caracter inteligibil legat de trauma psihică. în a doua eventualitate, delirul de obicei este rupt de realitate, bolnavul devenind centrul desfăşurării unor evenimente neverosimile, absurde, confabulatorii, fantastice. Astfel ideile delirante, care apar în cadrul unor modificări ale lucidităţii conştiinţei sau în psihozele organice (senile şi vasculare, traumatice, infecţioase, luetice, P.G.P.) sînt de obicei absurde, contradictorii, sărace şi stereotipe. Cel mai ilustrativ, în acest sens, este delirul de mărire şi bogăţie, din demenţa paralitică, în care bolnavii afirmă că posedă averi inimaginabile (miliardari, proprietari de bănci etc.) oferind în mod altruist parte din sumele lor celor din jur *i în acelaşi timp cerşind fără jenă un lucru minor, o ţigară, cîţiva bani ş.a. Ideile delirante din demenţele senile şi presenile au şi ele aspect polimorf, mobil şi adesea confabulator, fantastic, dar spre deosebire de cele din schizofrenie sau parafrenie, rămîn totuşi legate de evenimentele petrecute în spaţiul restrîns al existenţei bolnavului, au o mică amplitudine. . Aşa cum spuneam in introducere, Wernicke a deosebit delirul primar (ideile autohtone produse de procesul morbid) de delirul secundar sau delirul de motivaţie, care apare ca o reacţie a pacientului la îmbolnăvire sau sînt determinate de situaţii conflictuale apărute in timpul desfăşurării procesului morbid primar. Dide şi Guiraud clasifică ideile delirante în ; expansive, dureroase, de suspiciune. In privinţa primelor două categorii, sistematica lor nu diferă de aceea adoptată de majoritatea autorilor. Asupra celei de-a treia categorii, care cuprinde ideile delirante de suspiciune, pot fi exprimate insă rezerve, întrucît suspiciunea este implicită oricărei stări delirante şi predelirante, orice predelirant sau delirant purtînd in subsidiar o tentă de suspiciune. Mai mult încă, personalitatea premorbidă a delirantului, este uneori caracterizată printre altele prin suspiciune şi neîncredere. Un alt fapt demn de menţionat, este acela că sistematica ideilor delirante are la bază şi un criteriu afectiv. Acest fapt sprijină ideea conform căreia orice delir beneficiază de un suport dinamico-energetic afectiv, care-i conferă forţa, dirzenia şi durabilitatea. în acest sens, A. Achaintre, vorbeşte despre „grupare ideo-afectivă", şi într-adevăr, ideea nu este niciodată desprinsă de încărcătura emoţională. în accepţiunea autorului, partea afectivă este cea mai exterioară a delirului şi în orice caz, aceea pe care bolnavul poate s-o exteriorizeze cel mai bine, aceasta fiind partea conceptualizată a delirului care a reuşit să treacă în tiparele cuvîntului. în plus, noţiunea de „grupare ideo-afectivă" este adecvată şi pentru faptul că, deşi în mod comun vorbim de idee delirantă, aceasta nu evoluează niciodată într-o manieră singulară. Chiar atunci cînd nu se poate vorbi încă despre închegarea unui sistem delirant, ideea delirantă nu se intîlneşte în unicitatea ei, ci într-o grupare sau ansamblu ideativ care-i aduce argumente şi o susţine. Numai cu aceste rezerve, acceptăm şi redăm sub numele de „idei delirante" conţinutul ideativ al bolnavului psihic in funcţie de suportul afectiv. în acest sens menţionăm că, in general, pe fondul unei încărcături afectiv-pozitive (euforice) apar idei de mărire, bogăţie, talent nemăsurat, forţă fizică şi intelectuală deosebită şi, invers, fondul timic depresiv (încărcătură timică negativă), favorizează apariţia unor idei delirante de autoacuzare, vinovăţie, prejudiciu, ruină, negaţie etc. Sub aspectul conţinutului tematic, ideile delirante cunosc o mare varietate, pe care nu atît din spirit de simetrie, ci mai mult din necesităţi didactice, le sistematizăm în : idei delirante expansive (macromanice), idei delirante depresive (micromanice) şi idei delirante mixte, în sensul că pot fi întîlnite atît pe fond euforic, cît şi pe un fond depresiv. 1. Idei delirante expansive : a) Ideile de mărire şi bogăţie (grandoare), de intensitate variabilă, pot fi exprimate printr-un simplu sentiment de satisfacţie, de forţă, putere, talent, inteligenţă, frumuseţe, bogăţie etc. Aceste idei se pot referi deci la : propria persoană (capacităţile sale) ; averea sa (posesiuni). Sub aspectul intensităţii lor, aceste teme pot fi exprimate vag, intermitent, pe un fundal de satisfacţie, automultumire şi optimism, situaţii întilnite în manie, paralizie generală progresivă şi uneori în schizofrenie, forma paranoidă. Alteori temele sînt redate prin idei ferme, bine conturate, detaliate şi sistematizate. în această eventualitate, ideile privesc nu atît averea, cît mai ales persoana pacientului, ornată cu multiple capacităţi şi posibilităţi. De menţionat că în aceste situaţii, fermitatea ideilor, stringenţa sistematizării sting nota de satisfacţie şi automultumire, bonomie şi optimism senin, suportul afectiv fiind aici mai dens, mai comprimat şi mai unidirecţionat. Menţionăm că spre deosebire de prima eventualitate, în care ideile delirante aveau un caracter facultativ în sensul că bolnavul, în convingerea delirantă, plin de sine, în optimismul său imperturbabil, nu simţea nevoia să convingă şi pe ceilalţi şi să-şi impună ideile, în a doua situaţie, cel in cauză este centrat pe ideea recunoaşterii (de către ceilalţi) a sacrificiului şi a luptei pentru impunerea ideilor sale. Astfel de situaţii se întîlnesc in paranoia. b) Ideile delirante de invenţie constau în elaborarea unor planuri sau încercări de realizare a unor dispozitive sau aparate de interes major,, şi care preocupă în general pe oamenii de ştiinţă în perioada respectivă. Esenţialul pentru delirant nu constă atît în secretul calculelor sau mecanismelor, ci în paternitatea, prioritatea indiscutabilă şi monopolul absolut al invenţiei lor. c) Idei delirante de reformă — sînt îndreptate spre edificarea unor planuri filantropice, de pace universală şi veşnică, a unor sisteme filozofice sau politice. d) Ideile de filiaţie constau în convingerea bolnavilor de a fi descendenţii unor familii renumite, în general cunoscute sau moştenitori ai unor persoane întotdeauna cu situaţie economică, socială sau culturală înaltă. . e) Ideile erotomaniace exprimă convingerea delirantă a bolnavului de a fi iubit de către o persoană de obicei cu un nivel socio-cultural superior şi căreia îi atribuie în mod deliberat sentimente de dragoste faţă de el, interpretînd în acest sens orice act sau manifestare întîmplă-toare a acesteia. Sub aspect clinic, ideile erotomaniace sînt acompaniate de o stare de exaltare psihică şi polarizare pasională, care-i comandă şi călăuzeşte conduita. Izvorul acestor idei delirante este constituit în special din intuiţii, iluzii, false demonstraţii şi interpretări, iar uneori din „conversaţii indirecte" de natură halucinatorie. Acest element înscrie ideea erotomană în sfera mai largă a sindromului de influenţă şi automatism mental. înlănţuirea acestor idei într-un sistem constituie erotomania descrisă de Guy de Clerambault, persoana în cauză purtînd numele de erotoman. Aceste idei pot rămîne pasive, dar uneori, după o anumită perioadă, ele pot împinge pe cel în cauză să dea curs, să realizeze practic legătura lor ideo-afectivă. Din faza dragostei constante şi exclusive, atunci cînd obiectul iubirii reacţionează vădit negativ sau ostil, se poate ajunge la faza rupturii şi răzbunării cu reacţii agresive. Una dintre pacientele noastre socotind că este iubită de o persoană cu anumite funcţii didactice, dar că aceasta nu vrea „să i se destăinuie", a acostat persoana respectivă în public, cerîndu-i să-i declare ceea ce simte pentru ea şi să termine cu „jocul" de pînă atunci. Perplexitatea celui ..acuzat", care nu cunoştea pacienta, a determinat din partea -acesteia o suită de injurii şi trivialităţi ce au culminat cu •cîteva lovituri de palme date peste faţa „persoanei iubite" spre stupefacţia zecilor de cetăţeni care înconjurau curioşi scena dramatică. f) Ideile mistice sau religioase trebuie distinse de misticism, speranţă sau chiar convingere naivă asupra existenţei unei forţe supranaturale de natură spirituală, cu care cel in cauză caută o comuniune. Ideile mistice delirante pot f: deseori urmarea preocupărilor religioase sau consecinţa unui vis cu aspect de eidetism. Bolnavul are convingerea că este purtătorul unei misiuni de ordin spiritual, religios, al unui mesaj transcendental de a răs-pindi în lume pacea şi credinţa in forţa divină, de a împărţi dreptatea, de a întrona „armonia generală* etc. 2. Idei delirante depresive : a) Ideile de persecuţie constau în convingerea bolnavilor că sînt observaţi, urmăriţi, că se complotează împotriva lor, că se intenţionează suprimarea lor ş.a. Trăind de obicei cu teamă intensă situaţia lor în ..această lume ostilă", pacienţii recurg la măsuri de apărare şi într-o fază mai avansată pot trece la acte de violenţă, realizînd conversiunea persecutaţi-persecutori. In postura de persecutat, în special bolnavii cu delir sistematizat se pot comporta la început ca nişte resemnaţi, situaţie în care se ascund, îşi schimbă domiciliul, evită lumea, pentru ca mai târziu să recurgă la plîngeri, acuze, revendicări, reclamaţii, violenţe şi conduite antisociale. b) Ideile de revendicare izvorăsc din convingerea unei nedreptăţi şi se manifestă pe plan clinic printr-un sentiment perpetuu de frustraţie. In virtutea acestei convingeri delirante, bolnavii îşi canalizează întreaga lor activitate spre revendicarea drepturilor lor. Ei recurg la procese, fac sacrificii economice mai mari decît drepturile şi proprietăţile pe care le revendică. Uneori lupta lor este îndreptată spre un beneficiu moral şi acţionează în vederea triumfului unei idei etc. Procesele întreţin deseori starea de alertă, acumulează şi întăresc sentimente de ură, care, amplificate de interpretarea delirantă, ii împing la exasperare, cînd îşi fac singuri dreptate, mergînd pînă la violenţe, agresiuni şi crimă. c) Ideile de gelozie se traduc prin suspectarea gesturilor expresiei mimice, intonaţiei, atitudinii şi dispoziţiei afective ale partenerului, pe care le interpretează drept mijloace de comunicare cu o terţă persoană, sau drept probe de adulter. Uneori aceste idei se deosebesc greu de gelozia fondată, situaţie în care trebuie să se ţină seama de amplitudinea ideii delirante, caracterul său obsedant şi tenace şi aspectul incredibil al acuzaţiilor. Ideea de gelozie este alimentată în general de false recunoaşteri, iluzii de percepţii şi memorie, interpretări delirante, iar la alcoolici este amplificată atît de experienţele onirice, confuzionale, de scenele de coşmar, cît şi de scăderea libidoului. d) Ideile de relaţie imprimă convingerea bolnavului că persoanele din ambianţă exercită asupra sa o influentă negativă şi că prin cuvinte, gesturi sau acţiuni, fac aprecieri defavorabile asupra calităţilor sale morale, intelectuale, fizice sau sexuale. e) Ideile de autoacuzare şi vinovăţie — spre deosebire de ideile delirante de persecuţie, care au adesea o direcţionare centripetă (cercul de ostilitate şi rea voinţă micşorindu-se treptat), ideile de autoacuzare au de obicei o tendinţă centrifugă şi un caracter progresiv mergînd de la culpabilitate — prin disgraţie — la nedemnitate. Bolnavul se consideră vinovat de situaţia grea în care se află. de nereuşita copiilor, de necazurile prietenilor şi în general de nenorocirile altora. în melancolii, aceste idei pot duce nu numai la suicid, ci şi la omucidere, cunoscută în psihopatologie sub denumirea de „omor altruist". f) Ideile hipocondrice (sînt considerate depresive datorită faptului că evoluează pe o stare afectiv- negativă de obicei de aspect depresiv-anxios). Ele conferă bolnavilor convingerea delirantă că sînt ameninţaţi sau cuprinşi de o boală grea, incurabilă, de obicei cu sfîrşit letal, fapt pentru care interpretează şi amplifică nemăsurat tulburări efemere şi neesenţiale ale funcţiei diverselor aparate sau sisteme. Pe acest fond depresiv-anxios, ei se autoanalizează şi se documentează necontenit în legătură cu presupusa afecţiune. în stadii avansate şi mai ales la bolnavii în vîrstă, aceste idei pot fi Însoţite de halucinaţii care au un caracter fantastic, absurd. Astfel, uneori bolnavii dezvoltă convingerea că eventualele garguimente reale sînt determinate de vietăţi (broaşte sau şerpi) pe care le poartă în stomac sau intestin. Alteori ei afirmă că locul şi structura unor organe s-au modificat. g) Ideile de transformare şi posesiune se pot referi la transformarea corporală, care conferă convingerea metamorfozei fizice, parţiale sau generale, sau la transformarea în animale, idei ce dau conţinut delirului metabolic sau zoontropic, în care bolnavii poartă convingerea că sînt transformaţi parţial sau total în animale. Aceste idei cu caracter absurd şi fantastic se întîlnesc, de obicei, fie in stări demenţiale cum este paralizia generală ajunsă in stadiul de demenţă profundă, fie în schizofrenia paranoidâ. h) Ideile de negaţie se caracterizează prin aceea că bolnavul nu recunoaşte realităţi evidente, ajungind să nege însăşi realitatea funcţiilor vitale, existenţa unor organe, a unui proces psihic, a unor aspecte din realitate etc. De exemplu, bolnavii afirmă că nu mai mănincă. nu mai respiră, organele s-au atrofiat, au putrezit. In depresiile de involuţie, pacienţii trăiesc totodată un sentiment de intensă culpabilitate, afirmind că sînt condamnaţi să trăiască veşnic, pentru a se chinui veşnic. Aceste idei delirante caracterizate prin enormitate, negaţie şi imortalitate au fost reunite de Cotard in sindromul cu acelaşi nume. Evident, amplitudinea ideilor delirante amintite semnifică o foarte severă perturbare psihică ce poartă deseori, în subsidiar, deteriorarea cognitivă, fapt pentru care sindromul Cotard se întilneşte în stări demenţiale profunde (de natură luetică în special). în melancolia delirantă (în special de involuţie) şi mai rar in stări confuzionale (mai ales de origine infecţioasă). 3. Idei delirante mixte (combinate). Noţiunea de mixt sau combinat nu se datoreşte mixturii ideative, multiplicităţii temelor delirante, ci ambiguităţii, tonalităţii afective, pe care evoluează aceste idei. Astfel, unii autori inserează aici ideile de interpretare, care domină aspectul manifestării psihopatologice. Ca şi ei, sîntem de acord cu această delimitare, reamintim însă că aspectul interpretativ rămîne o caracteristică generală a tuturor ideilor delirante. într-un efort de distincţie a acestor idei (sistematizate de Serieux şi Capgras). putem afirma totuşi că mecanismul delirant este aici interpretarea. Caracterizaţi printr-un analitism excesiv, aceşti bolnavi supun tot ceea ce este perceput, văzut sau auzit, rigorilor raţionamentului inductiv completat şi potenţat intuitiv şi imaginativ. In linii mari ideea conferă bolnavului convingerea delirantă că gesturile, acţiunile sau afirmaţiile persoanelor din jur poartă o semnificaţie specială cu referire la el. Pacientul este animat de tendinţa de a analiza, explica şi descifra toate aspectele lumii contingente, conform criteriilor egocentrismului, in sensul că totul se referă la sine, el este centrul atenţiei şi evenimentelor. Tendinţa interpretativă poate fi orientată asupra evenimentelor ..exogene" sau „endogene". In prima situaţie, bolnavul analizează date furnizate de propriile-i simţuri. Astfel, într-o serie de raţionamente şi interpretări, pornind de la privirea mai deosebită a unui trecător, bolnavul poate ajunge la concluzia unui complot. Alteori, semnificaţia pe care interpretantul o acordă unor fapte curente de observaţie, este relativ comprehensibilă, ele fiind apreciate intr-o viziune de simbol sau conform criteriilor superstiţiilor comune. De exemplu, o floare oferită este considerată drept declaraţie de dragoste şi respectiv cîntecul cucuvelei, considerat ca semn de moarte apropiată. Comunicarea prin limbaj, sensurile multiple ale acestuia, accepţiunile diverselor noţiuni, ca şi modulaţia, intonaţia, metaforele şi jocurile de cuvinte, constituie pentru bolnav tot atîtea izvoare interpretative ; în al doilea caz, bolnavul analizează evenimentele lumii sale interioare. în această situaţie, materialul interpretărilor este oferit de producţia ideativă, conţinutul visurilor şi senzaţiilor corporale. Aceste producţii, prelins endogene, sint supuse aceluiaşi mecanism interpretativ, ca şi cele de mai sus, bolnavul realizînd prin in- tuiţie imediată o inferenţă de la un precept exact, la un concept delirant. Clerambault afirma că, spre deosebire de ideile delirante pasionale (gelozie, erotomanie), care se dezvoltă în lanţ pornind de la o verigă princeps, realizînd un sector delirant al vieţii psihice, ideile delirante de interpretare se dezvoltă în reţea. Astfel percepţiile iluzorii, aluziile, supoziţiile, pseudoraţionamentele, prin interpretări succesive, realizează o reţea relativ difuză, care cuprinde în ochiurile sale noi aspecte ale realităţii. Aşa cum arată H. Ey, aprecierea lui Clerambault se verifică numai în fazele iniţiale ale construcţiei delirante, întrucît ulterior, cînd sistematizarea este terminată, bolnavul se iluminează, se edifică, descoperă adevărul, delirul său fiind bine conturat şi „demonstrat" pînă la evidenţă. Alţi autori (Michaux L., 1965) înglobează aici ideile de persecuţie, . întrucît în mod practic, acestea nu pot fi detaşate niciodată de starea de teamă şi anxietate. — Ideile de influenţă, ca şi ideile de relaţie, sînt variante ale delirului de interpretare, exprimînd convingerea bolnavului de a se afla sub imperiul unei forţe xenopatice. Dacă înainte, influenţa exterioară se exercita asupra pacienţilor în special prin diavol, ocultism (descîntece, farmece), acum aceasta se realizează în special prin sugestie, hipnoză, unde electromagnetice, radiaţii atomice, raze cosmice, ceea ce ilustrează evidenţa influenţelor socio-culturale şi ştiinţifice ale epocii. Această forţă externă, străină personalităţii insului, influenţează gîndurile, sentimentele, actele, inhibîndu-le, amplificîndu-le sau perturbîndu-le. — Ideile metafizice, cosmogonice, sînt orientate spre elucidarea originii vieţii, a lumii, a sufletului, a reincarnării sau metempsihozei. Delirul rezidual este ideea delirantă care rămîne în calitate de mono-simptom după ce au trecut toate celelalte aspecte psihotice (tulburarea de conştiinţă, halucinaţii, agitaţie psihomotorie). în acest stadiu bolnavul consideră că a fost bolnav, că acelea erau închipuiri de boală, deşi el continuă să susţină o parte din ideile sale delirante. De obicei acest delir este de scurtă durată (cîteva zile după ieşirea din starea confuzivă). Modalităţile de apariţie şi de formare a ideilor delirante nu sînt elucidate ; se presupun, însă, diferite posibilităţi. Astfel se vorbeşte de percepţie delirantă atunci cind ideea delirantă este precedată sau se află in legătură cu o iluzie sau halucinaţie, de intuiţie delirantă în cazul apariţiei ideii respective în urma unei reprezentări mentale spontane. Se consideră că spre deosebire de intuiţia normală, intuiţia delirantă este rezultanta unui dezechilibru ideo-afectiv. Acest mecanism este socotit de către Targowla şi Dublineau mai caracteristic ideilor delirante de gelozie, autoacuzare, hipocondriace etc. Delirul de imaginaţie ar apare ca urmare a unei simple fabulaţii, iar delirul de interpretare ar fi consecinţa unor greşeli de judecată a fenomenelor reale. Toate acestea sînt de fapt ipoteze care. după părerea noastră, nu au o valoare euristică convingătoare. După unele aspecte particulare ale modalităţilor în care ideile delirante se grupează şi după coexistenţa lor cu alte tulburări psihotice, au fost delimitate trei tipuri principale de sindroame delirante şi anume ; paranoide, parafrenice şi paranoiace (v. Sindroame). Ca şi mecanismele, cauzele apariţiei ideilor delirante sflnl neelucidate, dar în cele mai multe cazuri ele sint socotite ca expresie a acţiunii unor factori toxici, infec-ţioşi. traumatici (emoţionali, fizici). Ca şi in cazul halucinaţiilor, modelele experimentale produse mai ales cu psihedelice, demonstrează că patologia delirantă nu poate fi limitată la mecanisme strict corticale, dereglările care le determină extinzindu-se şi la regiunile subcorticale. Mecanismul fiziopatologic care stă la baza ideilor delirante după I. P. Pavlov. Ivanov-Smolenski, Ghiliarovski şi alţii ar consta in existenţa unor focare de excitaţie inertă înconjurat de zone de inhibiţie in stare de fază ultraparadoxală, care se instalează datorită inducţiei negative provocate de focarul de excitaţie. Această inducţie negativă intensă inhibă focarele de sens contrar din scoarţă cu ajutorul cărora ar fi existat posibilitatea de a corecta conţinutul ideii delirante. De aci lipsa de critică. Şcoala pavlovistă subliniază de asemenea că în scoarţa cerebrală a bolnavilor cu idei delirante pe fondul inhibiţiei (in faza ultraparadoxală) se inversează sensul relaţiilor inhibitorii, astfel că ceea ce trebuia să fie inhibat se dezinhibă şi devine dominant, din care cauză, în loc să apară ideea normală care exprimă corect realitatea, apare opusul ei. c) Tulburări ale expresiei verbale şi grafice ale gindirii. Limbajul este activitatea de comunicare intre oameni şi de realizare a gindirii verbale, noţionale, specific umane. El trebuie distins de limbă care este un sistem de mijloace lingvistice (fonetice, lexice şi gramaticale) constituite de-a lungul dezvoltării isto-rico-sociale cu ajutorul cărora se realizează comunicarea reciprocă intre oameni. Produs al evoluţiei social-istorice, limba păstrează în plus cris- talizate in noţiuni şi concepte, rezultatele cunoaşterii şi experienţei umane. . ^ Spre deosebire de limbă, fenomen supraindividual (a cărui existenţă depinde de un grup social, o naţiune şi nu de un ins), limbajul are un caracter individual, fiind aplicarea concretă a limbii de către fiecare om ; el este „limba în acţiune" (S. L. Rubinstein — 1962). Prin funcţia sa cognitivă, limbajul se apropie şi fuzionează cu gîndirea, iar prin funcţia sa comunicativă, el transmite informaţii şi stimulează acţiuni. In unitatea dialectică cu gîndirea, limbajul rămine mereu în urma acesteia, ideile fiind întotdeauna mai dinamice decît semnul lor verbal. Considerăm că acest fapt nu constituie totuşi un contraargument al unităţii indistructibile dintre gindire şi limbaj, fenomenul putînd fi interpretat în sensul contradicţiei dialectice dintre formă şi conţinut, contradicţie în care forma rămine întotdeauna in urmă faţă de dezvoltarea conţinutului. Limbajul se caracterizează prin trei aspecte distincte, putînd fi deci cercetat din trei puncte de vedere : a) fonetic — este primul aspect care se constituie încă de la antepreşcoiar si constă în însuşirea particularităţilor sonore ale limbajului. De menţionat că structura fonetică a limbajului este şi ea purtătoare a unui sens, avînd un rol important în comunicare ; b) lexical — aspect realizat treptat prin însuşirea cuvintelor îrt cursul dezvoltării ontogenetice ; c) gramatical. Există trei forme de limbaj : oral, scris şi intern. Limbajul oral. Este forma de bază a limbajului, în care se exprimă caracterele sonore şi corelaţiile auditiv-motorii (prin cele două laturi ale sale : ascultarea şi vorbirea). Sub formă monologată sau dialogată limbajul oral are un caracter situativ (depinzind de situaţia în care se manifestă), un caracter adresativ, o temă de susţinere şi uneori un subtext alcătuit din implicaţii înţelese de interlocutor. Menţionăm aceste caracteristici întrucît toate pot îi modificate în psihopatologie. Exemplu : in stări de mare tensiune afectivă, de raptus şi în momente de cajharsis afectiv ca şi în schizofrenii, caracterul situativ este ignorat, bolnavul manifestindu-se sub imperiul tendinţelor sale sau ca şi cum ar fi singur. De asemenea caracterul adresativ poate să fie total ignorat în situaţiile în care insul vorbeşte singur (solilocvează) sau in situaţii de hiperactivitate simplă a limbajului, cunoscută sub denumirea de bavardaj. Susţinerea limbajului este deseori perturbată în psihopatologie (schizofrenii, demenţe etc.), bolnavii neavînd posibilitatea să urmărească cu consecvenţă şi să dezvolte tema în discuţie. Subtextul poate fi interpretat în manieră delirantă sau apreciat simbolic în special de cei cu delir de interpretare, de către paranoici în general şi uneori de obsesivi. Limbajul intern. Punctul de intersecţie şi fuziune a gindirii cu limbajul, are loc aici, pe terenul limbajului intern. Prin caracteristicile sale, limbajul intern se apropie în cea mai mare măsură, uneori confundîndu-se cu gîndirea. De asemenea, nu există limbaj intern fără o formulare verbală, după cum invers, formularea verbală este legată de gîndire prin limbajul intern. Ieşirea din gîndire a limbajului intern este ilustrată prin aceea că el este acompaniat de semne semantice minime ale articulării verbale, fenomen care poate fi ilustrat prin înregistrarea curenţilor de acţiune ai aparatului fonator în timpul desfăşurării limbajului intern. De asemenea A. N. Sokolov (1956) a înregistrat micromişcările limbii în timpul unor procese intelectuale, ilustrînd că acestea se traduc prin dezvoltarea concomitentă a unor microchinezii. Considerăm însă că aceste date nu trebuie să ne ducă la concluzia conform căreia, limbajul intern este un limbaj minuscul, întrucît el are particularităţi proprii. Astfel, deşi derivă din limbajul oral, limbajul intern îl depăşeşte pe acesta sub raport funcţional, prin el pregătindu-se, de cele mai multe ori intervenţia orală şi scrisă. Pentru F. Moch (1962) limbajul intern precede prin geneza lui limbajul oral, el luînd naştere în momentul in care impulsurile creierului pot fi evocate deliberat şi în special atunci cînd s-a organizat un sistem de asociere a acestor evocări. Limbajul se realizează cînd se reuşeşte stabilirea unei corespondenţe între aceste evocări şi anumite acte. Limbajul intern este mai operativ, scurtcircuitînd şi realizînd concomitente ale unor elemente pe care limbajul oral sau scris nu le poate reda decît în succesiune. In al treilea rînd. spre deosebire de limbajul oral şi scris, care au un rol predominant comunicativ, limbajul intern se distinge prin caracterul său pregnant cognitiv. 1 r Tulburările de limbaj cunosc o clasică sistematizare în trei mar categorii : Dislogii sau tulburări mentale ale limbajului sint consecutive modificărilor de formă şi conţinut ale gindirii şi evoluează fără modificări ale funcţiei limbajului şi ale aparatului logomotor. Disfazii, sinonime afaziilor, constau în ansamblul tulburărilor comprehensiunii şi exprimării limbajului oral şi scris, provocat de o leziune cerebrală circumscrisă şi unilaterală ; se datoresc deci tulburărilor funcţiei limbajului. Dislalii sînt tulburări de pronunţare (articulare a cuvintelor), determinate de modificări de intensitate patologică ale funcţiilor aparatului logomotor. Dislogiile. In scop didactic, in cadrul dislogiilor putem distinge : a) tulburări de formă (ale activităţii verbale) ; b) tulburări de conţinut (ale funcţiei lingvistice şi semantice a limbajului). a) Tulburările de formă sau ale activităţii verbale. Tulburările de intensitate. înălţime şi timbru ale activităţii verbale se întîlnesc in anumite stări patologice, nevrotice, psihopatice sau psihotice. Astfel, vocea bolnavului poate să fie de intensitate crescută, de o tonalitate înaltă, ca în stările de excitaţie psihomotorie, în momente de catarsis afectiv sau uneori in discursul maniacal. Invers, vocea poate să fie de intensitate scăzută, slabă, şoptită, ca in depresii, melancolie, psihastenie şi schizofrenii, uneori. Pe lîngă aceste însuşiri de tonalitate afectivă, vocea mai poate exprima neliniştea, anxietatea sau dezorientarea, cînd ea apare ca ezitantă, limbajul pierzîndu-şi în acelaşi timp din coerenţa sa. Stările delirante expansive redau sentimentul de forţă, bogăţie. încredere sau putere, printr-o voce declamatoare, patetică. Bolnavii cu schizofrenie paranoidă sau cu paranoia işi exprimă deseori supraesti-marea şi preţiozitatea, printr-o voce manierată, emfatică. Hiperactivilatea verbală simplă, vorbăria, care nu este susţinută ferm tematic, este cunoscută în psihopatologie sub denumirea de ba-vardaj şi se întîlneşte în situaţii normale în special la femei, caracterizată printr-o puternică notă de extraversie. In situaţii patologice, ba-vardajul poate fi întîlnit uneori în isterie, cînd persoana vorbeşte pentru a atrage atenţia celor din jur fără să ţină seama de impresia realizată asupra acestora sau de opiniile interlocutorilor precum şi în stări anxioase, cînd persoanele vorbesc într-o tendinţă compensatorie şi disimula torie a unei insecurităţi profunde. Spre deosebire de bavardaj, care ilustrează în special aspectul cantitativ al limbajului prin creşterea debitului, psihopatologia cunoaşte o accelerare propriu-zisă a ritmului verbal, descrisă sub numele de tahifemie. O accentuare a hiperactivităţii verbale. în sensul creşterii patologice a ritmului şi a debitului verbal, consecutiv accelerării ritmului ideativ, poartă numele de logoree ; se întîlneşte în uşoare intoxicaţii, stări hipomaniacale şi manie. Aceeaşi accelerare a ritmului ideativ, marcată de repetarea stereotipă sau anarhică a unor cuvinte sau fraze ininteligibile care duce la pierderea coerenţei ideative, poartă denumirea de verbigeraţie. Hipoactivitatea verbală. Poate fi vorba de o hipoactivitate verbală simplă, datorită unei stări de inhibiţie, la oameni timizi sau o hipoactivitate consecutivă unei stări afectiv-negative care le limitează comunicarea, aceasta fiind eliptică, ezitantă, monotonă, cum se întilneşte în depresii şi psihastenii. Ea este cunoscută în psihopatologie sub denumirea de bradijemie. Scăderea pînă la dispariţie a activităţii verbale, este cunoscută sub denumirea de mutism. Expresie a unor leziuni neurologice sau a unor tulburări psihice, mutismul este întîlnit în clinica neurologică şi cea psihiatrică. Se cunoaşte astfel : mutismul akinetic, care este un sindrom caracterizat printr-o tulburare a stării de conştiinţă, prin pierderea vorbirii şi a motricitatii. Bolnavul este inert, reacţionează greu şi tardiv la stimulii psiho-senzoriali, dar cu privirea urmăreşte actele celor din jur, oferind astfel impresia de prezenţă în mediu. Se consideră că ar fi consecutiv unor leziuni ale corpului calos şi în general, ale sistemului reticulat activator ascendent Cînd etiologia mutismului este legată de o boală psihică, acesta se caracterizează prin absenţa comunicării, fără abolirea concomitentă a motricitatii. Deşi adevărata accepţiune a noţiunii de mutism implică absenţa comunicării sub aspectul intensităţii, psihopatologia îl descrie sub diverse grade : mutism absolut : de aspectul celui descris, întîlnit prin excelenţă în neurologie sau în schizofrenia catatonică; mutism relativ : situaţie în care bolnavii comunică prin mimică, pantomimică, scris sau prin expresii verbale reduse sub forma unor foneme, interjecţii etc. ; mutism discontinuu (semimutism) : întîlnit în special la bolnavii cu confuzie mentală şi la deliranţi : mutism electiv : în care bolnavii nu se adresează decît anumitor persoane sau evită să relateze anumite situaţii de obicei stressante. Psihopatologia studiază de asemenea stările care prin aspectul lor clinic, se aseamănă cu mutismul şi anume : mutitatea, se caracterizează prin imposibilitatea vorbirii şi este datorită unei leziuni în zona corticală a limbajului, asociată cu leziuni ale aparatului auditiv ; musitaţia este caracterizată prin vorbirea în şoaptă, inteligibilă şi se întilneşte în special la schizofrenici ; mutacismul este un mutism deliberat şi voluntar care poate fi întîlnit la simulanţi, la unele persoane normale ca o reacţie de protest (în special la tineri). El imbracă însă forme particulare la oligofreni, demenţi şi psihopaţi, ca expresie a aceleiaşi opoziţii. — Afemia (anartria) care se datoreşte unei leziuni neurologice, cor-ticale (afazice) şi se caracterizează printr-un mutism întrerupt uneori de foneme care exprimă mulţumirea, nerăbdarea sau negarea. De asemenea, ritmul verbal poate să fie incoerent, traducînd pe planul limbajului incoerenţa ideativă, după cum ritmul poate să fie brusc Întrerupt, fenomen cunoscut sub denumirea de blocaj verbal. Uneori, in timpul discursului sau dialogului, se constată repetarea aceloraşi cuvinte sau a aceleiaşi fraze, fenomen cunoscut sub denumirea de stereotipie verbală (vezi figura 10, 11) şi întâlnit în special în schizofrenie. Repetiţia obsedantă a unuia sau mai multor cuvinte sau expresii in general grosolane, care se întilneşte in special la bolnavi cu stări afectiv-negative, poartă numele de onomatomanie. Atunci cînd are loc repetarea (involuntară) a unor cuvinte şi de obicei a ultimelor sau a ultimului cuvint din frază, se vorbeşte de pali-lalie. Alţi autori consideră că palilalia constă în tendinţa patologică de repetare a unor cuvinte într-un ritm din ce în ce mai rapid ; ea se întilneşte în leziuni striate şi în demenţe cu caracter atipic, cunoscute sub denumirea de boala Pick şi boala Alzheimer. Alteori, bolnavul (cu schizofrenie, oligofrenie sau demenţă) repetă întocmai cuvintele auzite datorită sugestibilitaţii sale exagerate, simptom cunoscut sub numele de ecolalie. Acest simptom psihopatologic nu se întilneşte izolat, de obicei fiind însoţit de ecomimie (imitarea expresiei mimice a interlocutorului) şi ecopraxie (imitarea gesturilor interlocutorului). Palilalia, ecolalia, mutismul şi amimia au fost reunite de către Guiraud în sindromul P.E.M.A. întîlnit în stările demenţiale, şi mai ales în boala Pick. Desigur, culmea incoerenţei verbale o realizează psitacismul, care departe de a alcătui un limbaj, constă dintr-o sonorizare mecanică a unor foneme lipsite de vreun conţinut semantic ; se întîlneşte în oligofrenie profundă (idioţie) şi în demenţe avansate. b) Tulburările de conţinut (ale funcţiei lingvistice, semantice) ale limbajului. Aceste tulburări se caracterizează prin alterarea sensului cuvintelor, care pot fi modificate, trunchiate, fuzionate, formate printr-o inversiune a fonemelor sau prin aceea că bolnavul conferă o accepţiune proprie, inedită, diferită de accepţiunea comună în care sînt folosite. Aceste modificări se datoresc ruperii unităţii psihismului, deteriorării cognitive, nedezvoltării cognitive, sau alunecării delirante, situaţie care exprimă tendinţa bolnavului de a ermetiza, obscuriza limbajul ori de a-i descifra noi sensuri. In linii mari, aceste modificări pot fi întîlnite atît la nivelul cuvintelor, cît şi la nivelul frazei. La nivelul cuvintelor : relativ frecvent, în special în schizofrenie şi psihastenie, bolnavul poate folosi un cuvînt obişnuit într-o accepţiune diferită de aceea în care el este îndeobşte folosit ; este vorba de para-logism. Alteori, bolnavii folosesc neologisme (vezi figura 11) ; acestea sînt cuvinte imaginate, inventate de ei, în special de schizofreni, în tendinţa lor de a exprima cît mai fidel un mesaj, ori o informaţie specifică. în afara acestor cuvinte noi, create ca o expresie a unei necesităţi de comunicare, şi care poartă denumirea de neologisme active, în discursul bolnavului pot apare cuvinte noi, într-un mod automat, prin procedeul asonantei, contaminării sau fuzionării. întrucît ele apar întâmplător şi nu poartă o semnificaţie simbolică sau un mesaj au fost denumite neologisme pasive. Pentru a reda simbolic o armă cu o capacitate de distrugere în masă a ţărilor Europei, unul dintre pacienţii noştri cu schizofrenie denumea aceasta armă inventată de el „formauleuropean' (for = formidabil ; maul = a lua ,,maulu). Era vorba de un tun (după schema prezentată) care dezvoltă energie pe bază de „apă comprimată'-. Uneori discursul bolnavului psihic abundă în folosirea neologismelor, utilizează accentul dintr-o limbă străină, limbajul fiind deviat de la sensul şi funcţia sa. luînd un aspect automat, bizar şi incomprehensibil, fenomen ce poartă denumirea de glosolalie. întrucît, datorită numeroaselor neologisme, bolnavul oferă impresia că se exprimă într-o limbă nouă, creată de el, că vorbeşte într-un anumit jargon, fenomenul mai este cunoscut în psihopatologie sub denumirea de jargonofazie. La nivelul frazei : mai ales în stări de intoxicaţie, în confuzii mintale, dar şi in stări maniacale şi hipomaniacale, bolnavii renunţă la conjuncţii, prepoziţii, articole, reducînd limbajul la scheletul său, format in special din verbe şi substantive, realizînd un stil telegrafic, cunoscut sub denumirea de agramatism. Alteori fraza poate cuprinde expresii bizare sau neoformaţii verbale care pornesc insă de la rădăcini corecte, simptom cunoscut sub numele de paragramatism. Cînd însă, pe fondul unui discurs normal, sînt inserate în mod repetat unele cuvinte străine de sensul general al acestora, fenomenul este cunoscut sub denumirea de embololalie sau embolofrazie. In schizofrenie, după primele combinări comprehensibile, cuvintele pot fi asociate superficial, sau reunite întimplător, realizînd o disociere a limbajului, care se numeşte schizofazie. Utilizarea în special a neologismelor şi îndepărtarea cuvintelor de conţinutul lor semantic explică aşa-zisa tendinţă la simbolizare a gîndirii, care constă în înlocuirea unei noţiuni sau a unei idei prin alte noţiuni, idei, semne, cifre cu înţeles mijlocit, de obicei îndepărtat de expresia logică directă şi uşor inteligibilă. Astfel, unul dintre bolnavii noştri, la ceas îi spunea „Ticu", legîndu-1 în mod simbolic de numele lui mic „Ticutt şi de tic-tacul ceasornicului. în clinică, printre bolnavi devenise aproape proverbială expresia „lasă-mă cubic", care înlocuia simbolic expresia „nu mă pisa'1, „nu mă plictisi". Toate aceste modificări de conţinut ale limbajului duc la o disociere semantică şi în ultimă instanţă la o pierdere a legăturii între semnificat şi semnificant. în funcţie de intensitatea afecţiunii, dar mai ales de natura ei, această disociere şi detaşare a cuvîntului de conţinutul său semantic are loc în mod progresiv. Iniţial, se produce o creştere a sferei semantice, o extindere a sensului cuvîntului respectiv, care înglobează aspecte contingente sau depărtate de el. Această extensiune a sferei semantice este cu atît mai mare şi mai rapidă, cu cît cuvîntul respectiv are un caracter mai abstract. Fenomenul se întilneşte mai ales în stări de deteriorare cognitivă. Cînd procesul patologic avansează, folosirea abundentă a paralogis-melor şi neologismelor duce la o distorsiune a sensului, fenomen care se dezvoltă în detrimentul comprehensibilităţii limbajului. Cînd prin interpunerea a noi cuvinte desprinse de context sau prin eliminarea altora care au rol în susţinerea tematică a discursului, se ajunge la paragramatism şi respectiv agramatism, legăturile semnificant-semnificat sînt foarte slabe, aparent lichidate sau eliminate, aceasta este de fapt dispersia semantică. Tulburarea apare ca o consecinţă a scindării unităţii ideative şi se întilneşte cu predilecţie în schizofrenie. în ultimul stadiu al deteriorării se ajunge la disoluţia semantică, în care între semnificat şi semnificant nu mai poate fi percepută nici o legătură. în acest stadiu, limbajul îşi pierde funcţia sa de comunicare ; însuşi conceptul de limbaj pare inadecvat pentru aceste stări de activitate logomotorie, de activitate cu aparenţă automatică sau ludică. Disfaziile. în aprecierea tulburării comprehensiunii şi expresiei limbajului, trebuie avut întotdeauna în vedere eliminarea unei stări psiho-tice, a unei stări demenţiale sau de nedezvoltare cognitivă. Disfaziile (afaziile) cuprind o serie de tulburări de obicei legate de leziuni cerebrale, printre care menţionăm : - Surditatea verbală, de intensitate variabilă, constă în incomprehensiunea cuvîntului vorbit. întrebările interlocutorului râmîn fără răspuns sau sînt urmate de răspunsuri care nu au legătură cu acestea. In stadii mai uşoare, bolnavul poate oferi impresia comprehensibilităţii dialogului întrucît, într-o tendinţă disimulatorie (foarte frecvent prezenta), bolnavul, inţelegind un cuvlnt, deduce întreaga idee şi numai investigaţii speciale psihologice pot evidenţia tulburarea de înţelegere. De menţionat că surditatea verbală la poligloţi se manifesta mai pregnant pentru limba cea mai recent învăţată şi mult mai discret pentru limba maternă. Se constată aici ceea ce Delay a descris sub numele de r,lege a disoluţiei" (v. Memoria). In stări mai avansate insă, conduita afazicului faţă de limba proprie este ca aceea a unui om căruia i se vorbeşte într-o limbă străină, pe care nu o cunoaşte. Deseori se constată că, deşi bolnavul nu recunoaşte cuvîntul pronunţat, acesta este recunoscut, dacă pronunţarea este însoţită de indicarea şi prezentarea obiectului pe care-1 semnifică. Surditatea verbală, în manifestările sale discrete, este însoţită de elemente parafazice şi jargonofazice cînd, pe fondul conversaţiei spontane pot apare cuvinte ininteligibile desprinse de context. De asemenea, în cadrul surdităţii verbale poate să apară intoxicaţia prin gest sau perseverarea ordinului dat, in sensul că bolnavul continuă să execute primul ordin şi atunci cînd i se indică să execute un alt ordin. Intoxicaţia prin cuvint reprezintă o transpoziţie a fenomenului din planul praxie. pe acela al limbajului, în care bolnavul repetă răspunsul oferit la prima întrebare şi la întrebările următoare. Amnezia verbală, deseori singurul simptom al afaziei, constă în uitarea unor cuvinte sau a vocabularului în întregime. In prima eventualitate, amnezia interesează în primul rînd metaforele, adjectivele, numele proprii, apoi numele de familie, substantivele şi în final verbele, amintind aceeaşi lege a disoluţiei precum şi legea regresiunii memoriei, descrisă de Th. Ribot, conform căreia uitarea se aşterne de la prezent spre trecut, de la nesistematizat la sistematizat, de la complex la mai puţin complex. Afazicul se mai recunoaşte şi prin deformarea cuvintelor folosite prin inlo-cuiiea cuvintului oportun cu altul desprins de context (probabil datorită amneziei verbale), fenomen cunoscut sub denumirea de parafazie. Afazia este însoţită întotdeauna de alexie sau cecitate verbală, care constă in incomprehensibilitatea limbajului scris. De intensitate variabilă, alexia poate să împiedice : a) recunoaşterea arhitecturii generale a unui text (situaţie în care bolnavul nu aşază pagina în poziţie lizibilă) ; b) recunoaşterea literelor (alexie literală) sau c) recunoaşterea silabelor, alexie silabică (asilabie). Tot în cadrul aiaziei se întilneşte, de asemenea, alexia motorie care constă in imposibilitatea de a citi cu voce tare. Legătura alexie-afazie este ilustrată şi prin faptul că în situaţiile în care bolnavii reuşesc totuşi să citească, din cauza tulburării afazice nu pot reproduce ceea ce au citit. Toate aceste tulburări de limbaj se întîlnesc in leziuni neurologice, in special în hemoragii cerebrale, ramolismente cerebrale, tumori, abcese sau traumatisme cerebrale, ele fiind mai amplu tratate în manualele de neurologie. Dislaliile. Dificultatea sau imposibilitatea pronunţării se poate manifesta în mod predilect pentru : — anumite sunete (dislalie de sunet); — anumite silabe (dislalie de silabă) sau pentru — anumite cuvinte (dislalie de cuvint). Menţionăm faptul că sunetul, silaba sau cuvîntul respectiv, luat singur poate fi pronunţat, dislalia manifestîndu-se numai cînd acesta este întîlnit într-un anumit context Dislaliile literale sînt minuţios studiate de logopedie, fapt pentru care aici menţionăm numai cîteva dintre ele. Dislalia pentru R (rotacism) se produce prin imposibilitatea obţinerii vibrării vîrfului limbii şi vibrarea (probabil compensatorie) a vălului palatin, atunci cind se încearcă pronunţarea literei R. Dificultatea pronunţiei sunetelor înalte (S, Z, J), precum şi a combinaţiilor (PS, TS, KS) determină sîsîiala (sigmatismul). Aceasta este o dislalie dentală, determinată de implantarea vicioasă a dinţilor sau de o deformare congenitală sau cîştigată a maxilarelor (prognatism, pro-genism). Insuficienţa contracţiei vălului palatin (prin pareza sau paralizia acestuia), existenţa polipilor nazali, determină vorbirea pe nas (rino-lalia), care este o dislalie nazală. Atunci cînd la tulburările articulatorii se asociază tonii sau clonii ale musculaturii fonatorii sau respiratorii, se realizează bîlbîiala (balbismul), care prezintă ca forme clinice de manifestare : a) Balbismul clonic se caracterizează printr-o vorbire repetată, sacadată ; el poate interesa de obicei o silabă de la începutul unui cuvint sau a unei fraze (ba ba ba -balsam, ma ma-mama). b) Balbismul tonic se manifestă printr-o rezistenţă puternică în pronunţarea unei silabe sau cuvînt, rezistenţă care întrerupe discursul şi care atunci cînd este depăşită, cuvintele se revarsă brusc, tumultuos, în cascadă (b b b — balsam, m m m — mama). Aceste distincţii didactice sînt mai rar întîlnite in forma lor pură. în practică întîlnim de obicei balbismul mixt sau c) balbismul tonieo-clonic. Tulburările musculaturii fonatorii nu constituie principala cauză a balbismului. întotdeauna sînt interesaţi muşchii respiratori din al căror asinergism funcţional, cuvintele pot fi exprimate în inspir (cu insuficientă intensitate), sau în expir (brusc, intempestiv şi tumultuos). Patogenia balbismului trebuie privită în mod complex ca un asinergism funcţional al musculaturii articulatorii, fonatorii şi respiratorii, care se încadrează într-un complex simptomatic de esenţă nevrotică. Evident, dificultatea în pronunţie se manifestă într-o mai mare amplitudine în anumite situaţii emoţionale, dar şi cu ocazia folosirii anumitor cuvinte, a căror pronunţie este mai dificilă. Datorită acestui fapt. pacientul evită pronunţarea acestor cuvinte, caută să le înlocuiască cu altele, dar care nu sînt găsite prompt, iar prin conţinutul lor semantic nu sînt la fel de oportune ; discursul său devine astfel mai puţin inteligibil. Datorită faptului că nu găseşte întotdeauna în mod prompt cu-vîntul cel mai adecvat, pacientul se încarcă tensional afectiv-negativ ; pe de altă parte, dificultăţile întîlnite în pronunţia cuvintelor dificile îi creează o veritabilă fobie faţă de acestea (cunoscută în defectologie sub denumirea de logofobie). Datorită suprimării numeroaselor silabe sau cuvinte, în situaţia unui balbism avansat, însoţit de inversiuni, repetiţii şi eliziuni, limbajul poate deveni total ininteligibil, fenomen cunoscut în psihopatologic sub denumirea de tumultus sermonis. Tulburările limbajului scris. Apărut pe baza limbajului oral, limbajul scris nu constă într-o simplă transpoziţie a acestuia în forma grafică, el are caracteristici speciale, iar corecta lui desfăşurare impune anumite rigori. Spre deosebire de limbajul oral, unde între foneme se impuneau relaţii temporare, in situaţia limbajului scris, cuvintele sînt ordonate intr-o dispoziţie spaţială. Limbajul scris necesită in plus o bază senzorială mai amplă prin includerea şi impunerea pe prim plan a analizatorului vizual ; la fondul senzorial audio-motor al limbajului oral, se adaugă acum aspectul vizual, limbajul scris fiind vizualo-audio-motor. Prin desfăşurarea sa, limbajul scris se apropie de monolog şi implică exigenţele limbajului monologat. El devine astfel o formă „închisă" de comunicare şi pentru a fi bine înţeles (întrucît este lipsit de sprijinul interlocutorului), trebuie să fie limpede, riguros, explicit. In acelaşi timp limbajul scris îşi păstrează caracterul situativ, adresativ şi sistemul de referinţă. Dificultatea limbajului scris sporeşte încă faţă de limbajul mono-iogat, prin faptul că nu mai poate beneficia de expresivitatea directă. Într-adevăr, limbajul monologat, prin folosirea adecvată şi oportună a intensităţii timbrului, modulaţiei etc, adaugă la semnificaţia semantică a ideii, prin nota de expresivitate, noi semnificaţii care prin caracterul lor viu şi adecvat sporesc comprehensibililatea şi convingerea ; considerăm că prin forţa expresivităţii se poate valorifica, în manieră particulară, semnificaţia generală a cuvîntului. Lipsit de sprijinul şi beneficiul expresivităţii, limbajul scris are un caracter predominant contextual ; sensurile, semnificaţiile sale decurg in această situaţie exclusiv din context, din modul de construcţie a frazei. Tocmai de aceea conservarea rigurozităţii logice şi gramaticale, folosirea judicioasă a lexicului, grija pentru stil, primesc o importanţă deosebită în situaţia limbajului scris. Expresie grafică a vorbirii auzite, limbajul scris urmează în eventualitatea sa patologică tulburările lim- bajului oral. Astfel : dislogiile, disfaziile şi dislaliile pot fi exprimate pe planul expresiei grafice prin tulburări denumite psihografice, disgrafice şi respectiv caligrafice. Tulburările psihografice (corespunzătoare dislogiilor) pot fi sistematizate în : a) tulburări ale activităţii grafice ; b) tulburări ale morfologiei (grafice) ; tulburări ale semanticei grafice. a) In cadrul tulburărilor activităţii grafice, pot fi incluse : hipoacti-vitatea grafica, scăderea activităţii grafice, de intensitate variabilă, mergînd pină la refuzul de a scrie, asociat (fiind probabil consecinţa) unei stări de mutism sau de negativism verbal, se întilneşte in situaţiile în care apar aceste simptome şi în special în schizofrenie ; uneori se întilneşte o disociere între negativismul verbal şi negativismul pe care îl putem denumi grafic, în sensul că bolnavul refuză să vorbească, dar acceptă să scrie ; hiperactivitatea grafică poate fi de diferite grade, iar în forma sa de maximă manifestare, sub forma unei tendinţe patologice şi irezistibile de a scrie, poartă numele de graforee, fiind corespunzătoare (sau probabil consecinţa) logoreei. Se întilneşte mai rar decît aceasta, întrucît bolnavii care prezintă logoree, purtând în subsidiar instabilitatea, nu au răbdarea să transpună grafic tumultul expresiei lor verbale. Poate exista o veritabilă disociere a logoreei. de expresia sa grafică, întilnită mai ales la schizofreni şi paranoici care, redactează diverse scrieri, planuri, jurnale intime, pe care nu le termină niciodată. Ilustrativ în acest sens este „opera" unui paranoic cu studii superioare care redactase peste 5 000 de pagini, lucrare intitulată sugestiv „Poveste neterminată". Un alt pacient cu diagnosticul de schizofrenie, pe o bucată de hîrlie de dimensiunile unui ziar redactase delirul său cosmogonic de aşa manieră, încît la prima vedere imitaţia unui ziar era izbitoare. Acest al doilea caz exprimă atît disocierea între logoree şi expresia grafică (bolnavul era tăcut, cufundat în lumea lui autistă) cît şi aspectul grafomanic. Grafomania se manifestă nu atît printr-o tendinţă impulsivă, patologică, de a scrie, ci în special prin predilecţia, manifestată în exces, la exprimarea grafică. Spre deosebire de caracterul intempestiv şi deseori eliptic sau incoerent al curgerii grafice, întilnit în graforee, grafomania respectă coerenţa şi rigorile stilistice ale limbajului scris, de care se distinge doar prin conţinutul său şi prin cantitate ; ea se întîlneşte în special la bolnavii cu delir cronic sistematizat, care îşi expun detaliat planurile de reformă, invenţie etc, la idealiştii pasionali, care întocmesc nenumărate scrisori în care caută să-şi exprime tumultul ideativo-afectiv, la cverulenţi şi procesomani, care îşi exprimă în scris nenumărate plîngeri, acuzaţii, proteste etc. în cadrul psihografiilor se întîlneşte frecvent incoerenţa grafică (vezi figura 10? 11, 12, 13), in care cuvintele sau frazele sînt lipsite de legătură între ele. Incoerenţa grafică exprimă incoerenţa verbală şi în ultimă instanţă incoerenţa ideativă, întîlnindu-se în clinică împreună ca acestea. De asemenea, stereotipiile grafice care constau în repetarea unei conjuncţii, cuvînt sau fraze, precum şi în intercalarea lor repetitivă în cursul expunerii grafice, sînt expresia stereotipiilor verbale. O formă a stereotipiei grafice, constă în scrierea fiecărui cuvînt cu literă mare sau începerea fiecărui rînd cu majuscule. b) Tulburări ale morfologiei grafice (vezi figurile 12, 13). Starea afectivă a bolnavilor psihici poate fi exprimată în caracterele literelor care pot fi mai mari şi dispuse intr-o orientare ascendentă, situaţie întîlnită în manie, hipomanie şi stări de excitaţie psihică ; în stările depresive, dimpotrivă, literele sînt de dimensiuni mai mici, rîn-durile avînd o orientare descendentă. Cele mai multe şi mai complexe tulburări de scris se întîlnesc la bolnavii schizofreni, al căror text se poate caracteriza prin omisiuni frecvente de litere şi silabe, litere inegale, rînduri suprapuse, abundenţă de ghilimele şi majuscule, scris cu caracter de imprimat, arabescuri, sublinieri etc Alteori scrisul acestor bolnavi (ca şi la debili şi demenţi) are aspectul de mîzgălituri şi poartă numele de grifonaj (vezi figura 12, 13). De asemenea mai poate fi amintit scrisul in oglindă (de la dreapta ia stingă) care este expresia unor tulburări de percepţie spat ală sau a î—xsmului.bolnavilor schizofrenici c) Tulburări ale semanticei grafice. In cadrul grafo-patologiei, pe locul întii în ordinea frecvenţei se situează paragramafismele ; contrar opiniei comune, ele nu se referă la desenul grafismului, ci la transpoziţii de litere şi cuvinte, substituţii, omisiuni etc. şi se intilnesc in special în schizofrenie. Deşi considerate corespunzătoare neologismelor, neografismele nu constituie întotdeauna o simplă fonogramă a neologismelor corespunzătoare (J. Bobon, 1962). Ele se întîlnesc in special în schizofrenia para-noidă, în parafrenie şi uneori în paranoie. Nedezvoltarea gîndirii constituie unul din aspectele semiologice ale oligofreniilor. Gravitatea exprimării clinice a acestei nedezvoltări oferă caracteristica principală a celor trei grade de oligofrenie : idioţie, imbecilitate şi debilitate mentală (vezi Oligofreniile). Regresiunea gîndirii reprezintă una din componentele esenţiale ale proceselor demenţiale. Demenţa, starea de regresiune globală sau lacunară a personalităţii se caracterizează prin pierderea totală sau parţială a capacităţii de gîndire, prin scăderea sau pierderea cunoştinţelor profesionale şi a capacităţii de utilizare a experienţelor trecute în situaţiile prezente ; prin scăderea sau pierderea capacităţii de înţelegere şi orientare în prezentul existenţial : prin pierderea posibilităţii de apreciere critică a actelor proprii, a stării de boală şi a poziţiei persoanei faţă de societate. Deci, dacă in oligofrenii are loc o nedezvoltare a gîndirii, în demenţe se produce regresiunea ei. Metodele de cercetare ale gindirii sînt foarte complexe, iar aplicarea lor este in funcţie de vîrsta. de gradul de instruire, de tipul formării profesionale etc. Deoarece examinarea gîndirii cuprinde o bună parte din problematica examenului psihic general, o serie din aceste probe vor fi expuse la capitolul de investigaţii şi la capitolul oligofreniilor. In general bolnavii sint solicitaţi să efectueze comparaţii între diferite obiecte sau noţiuni pentru a sesiza în ce măsură sînt capabili să scoată in evidenţă asemănările şi deosebirile dintre ele. Pentru cercetarea operaţiilor de analiză şi sinteză se urmăreşte capacitatea de evidenţiere a părţilor esenţiale şi particulare a noţiunilor şi respectiv utilizarea acestor elemente în formarea noţiunii despre unele obiecte, fenomene, acţiuni. In ceea ce priveşte aprecierea posibilităţilor de generalizare, ea se realizează prin evidenţierea capacităţii de comparaţie, prin sortarea unor imagini, după elementele generale şi principale ale mai multor obiecte, fiinţe, acţiuni. Capacitatea de generalizare, de asemenea ca şi cea de abstractizare şi concretizare, se deduce pe baza înţelegerii definiţiilor, a noţiunilor matematice, a exemplificărilor. înţelegerea proverbelor, zicalelor, a unor texte, a unor probleme serveşte drept metodă de apreciere a capacităţii de judecată şi raţionament ale bolnavilor respectivi. B. SEMIOLOGIA STĂRILOR AFECTIVE Faţă de orice aspect al ambianţei, în orice moment al existenţei sale, insul dezvoltă o ..trăire", desfăşoară o atitudine bogată in nuanţare şi variabili ta te, pe măsura electivităţii sale. într-adevăr, faţă de aceeaşi situaţie, faţă de acelaşi aspect al ambianţei, nu numai diverse persoane, dar chiar aceeaşi persoană, poate dezvolta reacţii diferite, după cum aceeaşi reacţie, poate avea semnificaţii diferite. Aceasta pentru că procesele afective, reprezintă o formă de manifestare a atitudinii omului faţă de situaţiile de viaţă, faţă de realitatea înconjurătoare, în general. Ele exprimă în modul cel mai deplin universul subiectiv, simfonia subiectivă a vieţii interioare, a individualităţii şi personalităţii insului. Prin caracterul său pregnant subiectiv, afectivitatea este procesul psihic cel mai legat de personalitate, prin intermediul căruia, omul îşi manifestă caracterul său personal, ca existenţă originală, unică, irepe-tabilă : prin trăsăturile sale afective, care-i conferă subiectivitatea, insul îşi manifestă unicitatea sa în lume. Aceasta se realizează nu numai prin anumite trăsături considerate „constante" ale afectivităţii, ci şi prin manifestările „dinamice" ale vieţii afective şi in primul rind prin sentimente. „Sentimentele sînt întotdeauna trăite de om, ca avind o legătură directă cu personalitatea sa ; sentimentele sînt percepute de om ca expresie a propriei sale personalităţi" (P. M. Jacobson, 1958). în cursul capitolului, referirile asupra stărilor afective normale vor urma sistematica şi accepţiunile lui V. Pavelcu, după care, termenul de afectivitate va fi folosit în modul cel mai general, inglobind în el stările afective elementare, emoţiile, dispoziţiile, sentimentele şi pasiunile. în stările afective elementare includem starea de afect, caracterizată printr-o puternică încărcătură emoţională, cu un debut brusc şi o desfăşurare furtunoasă însoţită de modificări mimico-pantomimice şi neuro- vegetative (tahicardie, oscilaţii tensionale, paloare sau îmbujorarea feţei etc). Starea de furie, de minie sînt considerate ca reacţii emoţionale primitive, caracterizate printr-o capacitate scăzută de coordonare a răspunsurilor, a activităţii psihomotorii, printr-o înaltă tensiune afectivă, care limitează cîmpul conştientei la acel eveniment conflictual. Aceste stări trebuie deosebite de stările de afect patologic, în care se tulbură luciditatea conştientei, subiectul pierzînd astfel capacitatea de discernămînt şi de apreciere critică a faptelor sale şi a consecinţelor acestora. Emoţia dispune de un sistem motivaţional mai complex şi presupune mecanisme elaborate în viaţă, datorită cărora beneficiază de o condiţionare socială mai pregnantă. Emoţia este acea stare tipică şi particulară, care exprimă răsunetul afectiv al raportului dintre subiect şi obiectele, fiinţele sau fenomenele lumii înconjurătoare. Emoţiile au o manifestare spontană, bruscă sau de lungă durată ; tensiunea afectivă este de mai mică amplitudine decît în starea precedentă, fapt ce permite aprecierea logică a situaţiei pe linia semnificaţiei fenomenelor. Datorită acestor caracteristici, emoţiile presupun o expresivitate desfăşurată cît şi disimulată, precum şi o detaşare de situaţie şi reţinere, conform căreia emoţiile pot fi pasive şi active. Cu toate acestea, emoţiile îşi menţin întotdeauna caracterul obiectual, referinţa la un obiect, situaţie, idee, persoană, în funcţie de care îşi capătă polaritatea şi conţinutul. Trăirile emoţionale ale omului variază deci după cum toate aceste elemente satisfac sau nu trebuinţele sau năzuinţele subiectului. Din prima categorie fac parte emoţiile pozitive ca plăcerea, satisfacţia, bucuria, din cea de-a doua (emoţiile negative) neplăcerea, tristeţea, frica. După tonalitatea lor, emoţiile se împart în stenice (măresc capacitatea de efort psihic) şi astenice (scad această capacitate). Emoţiile dominante, în totalitatea lor, formează starea afectivă a subiectului într-un moment sau altul al existenţei, fiind astfel strins legate de o dispoziţie bună, de veselie, de calm sau de o dispoziţie de tristeţe, de nelinişte, de irascibili ta te. Dispoziţia este o stare afectivă generală, de fond, de obicei de durată, avînd o intensitate medie, care reflectă starea de funcţionalitate a organismului, fiind rezultanta tuturor impulsurilor extero-, intero- şi proprioceptive conştientizate sau insuficient conştientizate. Dispoziţia este deci determinată atît de gradul de adaptare la ambianţă, cît şi de starea subiectivă precedentă, care înglobează atît elemente anterior conştientizate, cît şi elemente insuficient conştientizate. Sentimentele sint trăirile emoţionale cele mai complexe, stabile şi generalizate. Ele realizează in modul cel mai inalt trăirea raportului insuiui cu ambianţa. Au şi ele un obiect precis şi relativ statornic, care le conferă nu numai continuitatea, ci şi posibilitatea de influenţare a conduitei, angajind insul pe latura voliţională, acţională şi chiar cognitivă. Sentimentele sint mai interiorizate, mai discret polarizate, şi de o mai vagă expresivitate, deşi prin complexitatea lor pot realiza fundalul unor emoţii variate. Această formă subiectivă de trăire are o condiţio- nare socială evidentă, a cărei valoare este în funcţie de semnificaţia socială a obiectului lor. In forma lor superioară, se manifestă prin sentimente de prietenie, dragoste faţă de colectiv, de patrie sau sub forma sentimentelor etice, estetice etc. Pasiunile se deosebesc de sentimente prin amplitudinea mai mare a trăirii, prin angajarea mai puternică, prin caracterul mai stabil al relaţiilor pe care le realizează cu ambianţa. Puternic instrumentate voli-ţionaJ. generează impulsuri spre activitate, fiind susceptibile de mari înfăptuiri. Dacă forţa lor dinamogenă constă în componenta voliţională, valoarea lor este legată de structura personalităţii şi de semnificaţia socială a obiectului lor. Pasiunea pentru artă, pentru ştiinţă, pentru profesia aleasă înnobilează omul. Sint însă şi pasiuni negative — egocentrice, individualiste — care dezvoltă personalităţi avare, egoiste, teroriste, sadice. In psihopatologie, tulburarea stărilor afective a fost apreciată după următoarele criterii : natura (polaritatea), intensitatea, forţa, labilitatea conţinutul, adecvarea motivaţională sau motivarea delirantă. Tulburările de afectivitate pot fi de asemenea analizate sub aspectul modificărilor cantitative (hiper şi hipotimiile), cît şi sub aspectul modificărilor calitative (paralimiile). Dacă în privinţa interpretării şi aprecierii stărilor afective, există o mare variabilitate între autori şi şcoli, în privinţa accepţiunii noţiunilor ce desemnează diferite stări afective, variabilitatea este extremă, neexistînd un consens „nici asupra faptelor, nici asupra cuvintelor" (E. Claparede). Astfel, nu putem fi de acord cu semnificaţia noţiunii de distimie prin care majoritatea autorilor desemnează o modificare în sens depresiv a tonusului afectiv. Prefixul dis semnificînd o tulburare nespecifică, nu poate fi restrins numai la tulburările afective cu conţinut depresiv, fapt pentru care, prin distimie desemnăm toate abaterile afective — pozitive sau negative — de la starea de disconfort afectiv la eutimie. De asemenea, nu putem fi de acord că depresia ar fi o hipotimie, intrucit starea afectivă — indiferent de intensitatea ei —, chiar atunci cind se prezintă fenomenologic ca stare, este în fond o reacţie, implicînd o atitudine faţă de o situaţie stressantă reală sau imaginară. Indepăr-tîndu-se de abscisa eutimică pe măsura intensităţii sale, depresia realizează o încărcare afectivă cu un conţinut negativ. Hipotimia reprezintă o scădere în grade variabile a tensiunii afective şi elanului vital pină la apatie şi indiferenţă. Se traduce printr-o redusă expresivitate mimică şi se întîlneşte în oligofrenii, stări de deteriorare cognitivă, traumatisme cranio-cerebrale, stări confuzionale de etiologie variată. Atimia, indiferentismul afectiv, athymhormia (Dide şi Guiraud) se caracterizează printr-o foarte accentuată scădere a tonusului afectiv şi a capacităţii de rezonanţă afectivă la situaţiile ambianţei, ilustrînd stări somatice sau psihice grave ; ea se manifestă printr-o inexpresivitate mimico-pantomimică şi se întîlneşte în stările de idioţie, în demenţe, stări confuzionale grave, cata-tonii sau stări defectuale schizofrene. în schizofrenii însă, atimia are un caracter aparent, fiind mai degrabă vorba de o comutare motivaţională, explicată prin disocierea proceselor psihice şi a autismului. Apatia reprezintă conceptul sinonim atimiei, caracterizat prin lipsă de tonalitate afectivă şi interes faţă de propria persoană şi ambianţă. Ca termen generic, apatia semnifică şi situaţiile psihologice care nu ating o amplitudine clinică şi la baza cărora stă în primul rînd lipsa de interes. Depresia (hipertimia negativă) se caracterizează printr-o puternică trăire, printr-o participare afectivă intensă sub un evantai restrins, cu sentimentul durerii morale, al inutili- tăţii şi devalorizării. Dispoziţia deprimată, conţinutul perceptual cenuşiu, lipsit de voioşie, uneori neclar (ca prin fum, ca prin ceaţă), ideaţia lentă cu conţinut trist, dureros, se exteriorizează pe plan motor printr-o inhi- biţie marcată sau printr-o nelinişte anxioasă, mimica, pantomimica expri- mînd concordant conţinutul dureros al trăirilor afective (fruntea încreţită în omega melancolic, treimea interioară a pleoapelor ridicată, comisurile bucale coborite, corpul încovoiat, braţele cad pasiv pe lîngă corp sau sînt ridicate exprimînd deznădejdea, (figura 14, 15, 19). In tot ceea ce simte şi trăieşte, depresivul întrezăreşte nenorocirea, prevestirea de rău, conştiinţa lui actual izînd aproape exclusiv trăirile cu conţinut neplăcut, trist, ameninţător. Depresia, ca expresie a unei stări patologice de intensitate psihotica sau nevrotică nu trebuie confundată cu reacţiile de deprimare determinate de situaţiile de doliu, pierderi materiale, dureri morale, insuccese, decepţii etc, care SÎnt de obicei de scurtă durată şi de intensitatea unor reacţii caracteristice subiectului aflat în situaţii emoţionale negative. Simptomatologia depresivă este una din formele de tulburare psihică intîlnită extrem de frecvent, începînd cu sindroamele nevrotice din bolile somatice pină la fazele depresive ale psihozei man iaco-depres i ve, un de ea îmbracă forma cea mai autentică. Anestezia psihică dureroasă constă în aceea că bolnavul invocă faptul că nu se mai poate bucura, întrista, înduioşa, că nu mai poate simţi intens afecţiunea unor persoane apropiate, că nu-şi mai poate manifesta simpatia faţă de ele. Este de fapt durerea morală a bolnavului care conştientizează slăbirea sau pierderea capacităţii de rezonanţă afectivă şi suferă din cauză că nu poate suferi, că nu poate trăi afectiv relaţiile cu cei din jur, evenimentele care se desfăşoară in mediul ambiant. Acest tip de tulburare se întilneşte în fazele tardive ale unor depresii, în sindroamele de depersonalizare şi derealizare şi mai ales in unele forme de debut sau in stadiile preremisionale ale schizofreniei. Depresia, şi uneori trăirile din anestezia psihică dureroasă, culminează prin exacerbări critice, ca o consecinţă a tensiunii depresive potenţate de anxietate. Aceste interferenţe poartă denumirea de raptus melancolic şi se caracterizează prin agitaţie psihomotorie, acte impulsive de auto- sau heteroagresiune (defenestrări, sinucideri, omucideri, automutilări). Anxietatea însoţeşte de cele mai multe ori stările depresive, ea fiind definită de P. Janet ca „teamă jără obiect". Această stare de teamă difuză se manifestă prin nelinişte psihică şi motorie cu răsunet neuro-vegetativ (palpitaţii, tulburări vasomotorii, oscilaţii tensionale, transpiraţii difuze etc). Anxietatea nu poate fi socotită întotdeauna ca expresie a unor stări patologice, ea constituind adesea caracteristica inerentă condiţiei umane de existenţă. Fiind desprinsa de concret, nedistinctă, este proiectată în viitor, pe care insul îl consideră încărcat de surprize negative, cu semnificaţii implacabile. Datorită acestui fapt, ea este mai mult potenţială decît actuală şi in acelaşi timp mai mult gîndită decît trăită. Inerentă fiecăruia în anumite momente existenţiale, anxietatea nu se înscrie întotdeauna în sfera psihopatologiei, avind uneori, cînd se desfăşoară într-o amplitudine mai redusă, rol mobilizator şi adaptativ. Cînd atinge o amplitudine clinică, anxietatea fie că scade randamentul şi capacitatea de adaptare (în nevroze), fie că dezorganizează conduita, constituind fundalul propice dezvoltării unor elemente psihotice. Se întîlneşte cu predilecţie în melancolia anxioasă, psihastenie, psihopatia psihastenică, neurastenie, stări paranoide, intoxicaţii, in perioadele de sevraj ale toxicomanilor, în perioada de debut a psihozelor, în cursul unor afecţiuni endocrine (hipertiroidie, hipoparatiroidie. hipoovarie). Cind anxietatea are un acompaniament somatic resimţit printr-o senzaţie penibilă de disfuncţie a unui organ, aparat sau sistem (constricţie laringiană, toracică, algii precordiale etc.) poartă numele de angoasă. Prin precizarea conţinutului său, angoasa face trecerea spre fobie (teama cu obiect precizat), prin disfuncţia somatică respectivă, ea devine mai mult trăită decît gîndită, fiind (spre deosebire de anxietate), mai mult actuală decît potenţială. Consideram necesare aceste distincţii, întrucît în argou literar angoasa este considerată ca o anxietate extremă. Este greu de precizat dacă această accepţiune literară se datoreşte caracterului fonematic al noţiunii sau dacă autorii respectivi, conservă ideea psihiatrului francez Littre, conform căreia neliniştea, anxietatea şi angoasa sînt trei grade diferite ale aceleiaşi stări. Deşi noi păstrăm distincţia anxietate-angoasă, prima fiind esenţialmente de natură psihică, iar a doua de natură psihofiziologică, literatura psihiatrică germană şi anglo-saxonă denumesc aceste stări diferite printr-o singură noţiune „angst" şi respectiv „anxiety". Euforia se caracterizează printr-o încărcătură afectivă pozitivă, prin exagerarea dispoziţiei în sensul veseliei, stării de plenitudine, de bine general, de sănătate, de putere, însoţite de fugă de idei, logoree cu ironii şi glume deseori contagioase, mimică expresivă, bogată, gesturi largi şi variate, tendinţa de supraapreciere a propriei persoane ş i exacerbarea tendinţelor şi trebuinţelor (în special a celor sexuale). Euforicului totul i se pare posibil, percepe doar paleta hipercromă a existenţei, unghiul deschis realităţii oferindu-i doar viziunea roză, animată, veselă, plăcută. 'H'-" Stările euforice de mică amplitudine pot fi expresia psihică a unor succese, a antrenării într-o ambianţă animată, veselă. Evantaiul euforiei ca expresie de esenţă psihopatologică, deşi ceva mai restrins decit al depresiei, poate fi întîlnit sub formă frustă, în intoxicaţiile uşoare (alcool, cafea, morfină, cocaină, benzină etc), in stările nevrotice prin suprasolicitare, în stările subfebrile. în forma ei autentică, euforia se întîlneşte în fazele maniacale ale psihozei maniaco-depresive, cu aspecte particulare de intensitate şi productivitate, euforia este prezentă în sindroamele maniacale intilnite in forma expansivă a paraliziei generale progresive, în boala hipertonică şi arterioscleroza cerebrală, în stările demenţiale senile, vasculare, traumatice şi în oligofrenii. Euforia autentică trebuie deosebită de euforia necontagioasă puerilă, de multe ori nătingă. din hebefrenie, de rîsul spasmodic al pseudo-bulbarilor, şi mai ales de moria, sindrom observat în unele leziuni cerebrale, în special ale lobului frontal, caracterizat prin jovialitate expansivă, familiarităţi, calambururi, puerilism şi, în general, expansivitate săracă, uşor epuizabilă. Spre deosebire de depresie, care este in general persistentă şi are o evoluţie în platou, euforia nu descrie o curbă liniştită, prezentând mai frecvent (pe fundalul bunei dispoziţii) — mici variaţii de amplitudine. Aceste oscilaţii trebuie distinse însă de labilitatea afectivă (versatilitatea timică) ale cărei variaţii se întind intre polul pozitiv şi cel negativ ; este vorba de o alternanţă a dispoziţiei între euforie şi depresie sau chiar minie. Astfel de stări se întîlnesc în manie (unde tristeţea are un caracter superficial şi efemer), în oligofrenii şi în unele psihopatii, unde modularea afectivă este univocă stării afective a celor din jur (poikilotimie). Aspectul poikilotim se întîlneşte şi în ciclotimie, isterie, paralizie generală progresivă, demenţe, hipertiroidie etc Forma extremă a labilităţii afective poartă denumirea de incontinenţă afectivă şi se caracterizează prin trecerea rapida sau incoercibilă de la o stare emoţională la opusul ei. Acest tip de tulburare o întîlnim în special in fazele avansate ale arteriosclerozei cerebrale. Una din formele mixte ale tulburărilor de afectivitate cunoscută în literatura de specialitate sub denumirea de „disforie" se caracterizează printr-o dispoziţie depresivă, anxioasă, de rău general, de disconfort somatic, de nelinişte care asociază logoreea, excitabilitatea crescută, impulsivitatea şi în general un aspect comportamental coleros. Această stare mixtă o întîlnim în perioadele interoritice ale epilepticilor, la alcoolicii cronici, în unele encefalopatii posttraumatice, postencefalitice, în perioadele de abstinenţă ale toxicomanilor. Psihopatologia poate distinge şi unele modificări predominant calitative ale stărilor afective, pe care le denumim paratimh. Ele se caracterizează prin reacţii afective aberante şi inadecvate, uneori paradoxale faţă de motive, situaţii sau evenimente ; de exemplu, o situaţie afectiv-negativă întîmpinată cu veselie şi invers. în locul unui exemplu clinic, poate fi citat unul din literatură, deosebit de elocvent : ,,I-a fulgerat de-odată-n gînd Sâ rada căci vedea plîngind O lume-ntreagâ-n rugăciuni. In faţa unei gropi s-aduni Atata lume de nebuni ! Să mori rîzind G. Coşbuc Paratimiile pot fi deci întîlnite şi la persoane care trec prin momente intens psihotraumatizante sau în stările reactive ; ele îmbracă insă o formă mult mai stabilă şi intensă în schizofrenie. In cadrul răspunsurilor afective aberante, poate fi încadrată inversiunea afectivă, care constă în reacţia afectivă — univoc negativă —, în sensul că bolnavul dezvoltă o stare de ostilitate faţă de persoanele pe care înainte de îmbolnăvire le-a iubit, sau pe care, în mod firesc ar trebui să le iubească (părinţi, fraţi, copii) ; se întîlneşte in special în schizofrenie, parafrenie, în delirul de gelozie şi mai rar in paranoia. Tot în schizofrenie, coexistă uneori într-o aparentă concomitentă, stări afective opuse calitativ (dragoste-ură, atracţie-repulsie) faţă de aceeaşi persoană sau situaţie, fenomen ce poartă numele de ambivalenţă afectivă. Ea se întîlneşte în special în schizofrenie şi uneori la vîrsta înaintată, odată cu scăderea libidoului. C. SEMIOLOGIA PROCESELOR VOLIŢIONALE Voinţa este latura ieglatorie a conştiinţei, la baza căreia stă intenţia ţi decizia subiectului; ea reprezintă activitatea psihică orientată spre atingerea unor scopuri propuse conştient pentru a căror realizare trebuie depăşite anumite obstacole interne sau externe, care apar în calea îndeplinirii acţiunilor. In desfăşurarea unui act voluntar pot fi urmărite mai multe faze, printre care amintim : a) Formularea scopului. La acţiunea unui anumit stimul, are loc activizarea unei trebuinţe, în legătură cu care se declanşează o tendinţă : sub raport afectiv, această tendinţă este trăită ca o dorinţă, care, în planul conştiinţei devine motiv. Poziţia subiectului nu este definită numai de un singur scop, ci de un sistem de scopuri care trebuie ierarhizate într-o succesiune de scopuri cu valoare parţială ; prin ele, se planifică şi se organizează strategic şi tactic condiţiile în vederea realizării motivului. b) Lupta motivelor. Odată apărut, motivul nu are un destin uşor : în drumul său spre realizare, el este confruntat cu alte motive potenţiale sau active. Cînd scopul este unic, sau cînd scopurile au o ierar- hizare unitară (ceea ce constituie un deziderat), această luptă a motivelor poate fi tranşată spontan. în situaţii mai complicate sau de o mai discretă evidenţă, lupta motivelor (generatoare de intense frămîntări pentru ins), constituie arena de pe care se vor contura direcţiile ulterioare ale voinţei, în funcţie de scopul şi motivul dominant. c) Adoptarea hotăririi. Hotărîrea nu constă numai în sancţionarea scopului, ci şi în pregătirea căilor de realizare a lui. Marcînd debutul efortului voliţional, hotărîrea are deci un dublu aspect şi anume defi- nirea scopului şi pregătirea acţiunii. d) Execuţia (îndeplinirea) acţiunii. Trecerea la acţiune implică efortul voliţional ; probabil în această etapă predomină aspectul cantitativ al procesului voliţional, întrucît capacitatea de efort răspunde in- terogaţiei „cît poţi ?". Această capacitate, departe de a fi înnăscută, nici nu se dobîndeşte spontan sau rapid. Asemenea capacităţii de efort fizic, capacitatea de efort voliţional se formează în decursul existenţei pe baza motivaţiei şi exerciţiului îndelungat in procesul învingerii greutăţilor : ea este determinată de condiţiile activităţii depuse în întreaga dezvoltare anterioară. în raport cu dificultatea obstacolului, efortul voliţional se va desfăşura într-o amplitudine mai mare sau mai redusă ; de aceea putem afirma că — în condiţii normale — efortul voluntar se mulează obstacolului, că efortul voluntar reflectă caracterul obstacolului. Dacă intensitatea efortului este în raport cu rezistenţa sau dificultatea obstacolului, calitatea efortului voluntar va fi dependentă de superioritatea motivaţiei ; într-adevăr, un scop înalt naşte o energie lnţelegînd prin voinţă funcţia psihică prin care se realizează trecerea conştientă de la o idee sau de la un raţionament la o activitate sau la inhibiţia unei activităţi în vederea realizării unui anumit scop, admitem că voinţa caracterizează forma de activitate socială determinată a comportamentului uman, ea fiind produsul orientării conştiente a activităţii individului. în comportamentul voluntar este cuprinsă manifestarea calitativă specifică fiecărui subiect, manifestare strîns legată de procesele conştiente. Forţa voliţională este stimulată de viaţa afectivă, de conţinutul emoţional al psihicului uman. De aceea atît actele voli-ţionale normale, cît şi aspectele psihopatologice ale voinţei sînt în relaţie strinsă cu afectivitatea, deoarece la baza oricărui efort voliţional există o încărcătură afectivă pozitivă sau negativă, care-i constituie suportul dinamico- energetic. In plus. atit la baza actelor voliţionale, cît şi a erelor emoţionale se află tensiunea motivaţională. In îndeplinirea oricărei acţiuni, considerăm că este vorba de participarea unei voinţe active, care stă ]a baza perseverenţei, tenacităţii şi îndeplinirii izbutite a unei activităţi, depăşirii unui obstacol ; ea are un rol mobilizator de susţinere a efortului voliţional, fapt pentru care o putem denumi voinţă de suport. în afara acestei voinţe active (asupra căreia insistă psihologia) există încă un tip de voinţă desprinsă de act, aparent pasivă, cu caracter inhibitor, responsabilă de stâpînirea de sine, care determină reţinerea în anumite situaţii, care frînează reacţia imediată, nechibzuită sau impulsivă. Efortul voliţional al acestei voinţe inhibitorii, este îndreptat spre oprirea unor tendinţe impulsive, unor acţiuni cu consecinţe reprobabile şi spre frinarea unor pulsiuni indezirabile; acest tip de voinţă stă la baza conduitei amînării. O puternică voinţă inhibitorie, stind la baza reţinerii pulsiunilor instinctivo-afective, constituie expresia unei inalte conştientizări şi edifică o personalitate bine conturată. Tulburările de voinţă. In ordinea dezvoltării simptomelor, se pare că disbuliile (termen pe care-1 propunem pentru a desemna o tulburare voliţională nespecifică) nu au un caracter primar, ele fiind consecutive unei insuficiente motivaţii, unei motivaţii aberante, unor tulburări cognitive sau unor hipotimii şi atimii. Pe plan clinic, tulburările voinţei pot îmbrăca un aspect predominant cantitativ (hiperbulie, hipobulie, abulie) sau predominant calitativ {porabulia şi disabulia). Hiperbulia constă în exagerarea forţei voliţionale ; se intilneşte în situaţii normale la oamenii caracterizaţi prin fermitate, dîrzenie, tenacitate, fiind atit de natură constituţională (temperamentală), cit şi de achiziţie social-istorică. Sub unghi patologic, hiperbulia se întîlneşte relativ rar, întrucît boala somatică şi mai ales psihică dezorganizează suportul ei motiva-ţional. Astfel, în stările obsesivo-fobice întilnim mai ales un efort voliţional (fără realizarea unei hiperbulii propriu-zise), viaţa acestor oameni deeurgind după norme rigide autoimpuse şi într-un continuu efort voliţional de eliberare de sub invazia ideilor, tendinţelor sau acţiunilor obsesive. In toxicomanii se întîlneşte o marcată hiperbulie, ce are însă un caracter unidirecţional şi electiv, îndreptată spre procurarea toxicului, hiperbulie care evoluează pe un fond general hipobulie. Paranoia constituie exemplul clinic care ilustrează prin excelenţă hiperbulia selectivă şi unilaterală, bolnavii respectivi evidenţiind un efort voliţional impresionant (deşi aberant motivat), în îndeplinirea planurilor şi ideilor delirante. Uneori potenţialul instinctivo-afectiv al acestor bolnavi este total aservit forţei voliţionale, care în amplitudinea sa impresionantă sacrifică chiar spiritul de conservare în vederea înfăptuirii ideii delirante. Hipobulia, departe de a fi o ezitare sau indecizie în faţa a două soluţii contrare, semnifică scăderea forţei voliţionale pînă la dispariţia ei (abulie). Deşi conştiinţa poate fi intactă, iar fluxul ideativ normal şi cu un conţinut ideativ rezonabil, hipobulia se traduce pe plan comportamental prin scăderea capacităţii de a acţiona. In insuficienţa voliţională, îndeplinirea unei acţiuni uşoare reprezintă pentru hlpobulic un efort insurmontabil. De cele mai multe ori, hipobulicul avînd o suficientă claritate a conştiinţei, ştie sau în orice caz crede că ştie ceea ce trebuie să facă, dar nu poate acţiona. In aprecierea unei hipobulii, trebuie analizat aspectul anodin, obişnuit, al acţiunii şi activităţii (care poate fi totuşi îndeplinită, datorită caracterului ei automatizat) de actele şi acţiunile noi, inedite, care nu pot fi îndeplinite, întrucît aici este implicat în plus efortul iniţiativei şi al orientării adecvate. In afara exemplelor citate la hiperbulie, se poate afirma că hipobulia este comună întregii patologii. Ea este determinată nu numai de boala ca atare, de suferinţa somatică (atunci cînd există), ci şi de focalizarea atenţiei bolnavului asupra simptomelor somatice sau psihice, ca şi asupra ideii de boală în general. In stările nevrotice, astenia, irascibilitatea, anxietatea, acompaniamentul acuzelor somatice, împiedică bolnavul în menţinerea efortului voliţional în vederea îndeplinirii acţiunii. La psihopaţi termenul de insuficienţă voliţională (cauză şi probabil efect al instabilităţii lor), pare mai adecvat decît cel de hipobulie, întrucît aceşti inşi nu au evidenţiat niciodată o forţă de susţinere a acţiunilor întreprinse, fapt care pune problema unui defect voliţional de dezvoltare. La toxicomani, hipobulia se manifestă în toate sectoarele activităţii lor, constituind în acelaşi timp obstacolul major în calea tratamentului întreprins şi probabil cauza frecventelor recăderi ale acestor bolnavi. In traumatismele cranio-cerebrale, hipobulia este incriminată ca făcînd parte din cortegiul sindromului lor subiectiv comun (cerebrastenia şi encefalopatia posttraumatică). în stările maniacale şi hipomaniacale, hipobulia este probabil consecinţa instabilităţii acestor bolnavi şi a agitaţiei psihomotorii. In stările de insuficientă dezvoltare cognitivă (oligofrenii), ca şi în cele de deteriorare cognitivă (demenţe), hipobulia se înscrie în cadrul nedezvoltării şi respectiv deteriorării psihice globale. Abulia, exprimă lipsa de iniţiativă şi incapacitatea de a acţiona. Deşi conceptul este relativ frecvent folosit în psihopatologie, abulia semnifică de cele mai multe ori o hipobulie accentuată, intîlnindu-se relativ rar în adevărata ei accepţiune, de imposibilitate a oricărui efort voliţional. In forma ei clasică, abulia se întîlneşte în catatonie, în care bolnavul, asemenea unei statui, nu întreprinde nici o acţiune, nu execută nici un act, nu face nici un gest, fiind abolite chiar mişcările mimice şi pantomimice. In depresiile profunde, de natură predominant endogenă, bolnavul este de asemenea lipsit de orice iniţiativă, glisat în lumea ideilor univoc depresive. In această perioadă, cufundat in abisul depresiei sale, bolnavul este atît de lipsit de iniţiativă, încît nu poate trece la materializarea actului final şi fatal — suicidul, deşi acesta îl preocupă permanent. Astfel, abulia realizează, la un moment dat, o profilaxie a suicidului, fapt psihopatologic cu implicaţii practice de mare importanţă pentru psihiatru, mai ales că tratamentul cu timo-analeptice înlătură de cele mai multe ori abulia, fără să aibă o eficacitate simultană pentru depresie, asupra căreia acţionează mai discret şi mai tardiv. Ridicînd apăsarea abulică, dar neizbutind să risipească concomitent şi depresia, în cursul tratamentului bolnavii recurg deseori la suicid, după ce au traversat momentul maxim al episodului depresiv. Aceiaşi bolnavi recurg frecvent la suicid şi la începutul depresiei, atunci cînd abulia nu este complet instalată. Modificări predominant calitative ale voinţei. Disabulia este o formă particulară de abulie (în fond o hipobulie), caracterizată prin dificultatea de a trece la o acţiune sau de a sfîrşi o acţiune începută, stare acompaniată de oarecare perplexitate şi de o notă afectiv negativă, legată de faptul că nu poate iniţia sau finaliza acţiunea respectivă. Apare in neurastenie şi în debutul schizofreniei. Parabulia constă într-o insuficienţă voliţională, acompaniată sau chiar determinată de anumite dorinţe, pulsiuni sau acte paralele, parazite. De exemplu, în nevrozele motorii (nevroze mixte, aşa cum le denumim noi), insuficienţa voliţională este însoţită de ticuri, spasme şi alte manifestări motorii ; parabulia poate fi întîlnită de asemenea în schizofrenie. Impulsivitatea. O insuficienţă a voinţei pasive, inhibitorii, are ca rezultat lipsa de frînă şi comportamentul impulsiv, determinat de dezechilibrul dintre tendinţa impulsivă şi controlul voluntar. Acest dezechilibru se manifestă pe plan comportamental prin acte impulsive, intempestive, inadaptate, de cele mai multe ori cu caracter antisocial, reprobabil şi dramatic. Spontane sau reflexe, actele impulsive se desfăşoară pe un fond limitat al cîmpului conştiinţei, fapt ce le determină caracterul intempestiv şi uneori imprevizibil. Pot apare in afara unei condiţii psihopatologice, la oameni cu un temperament coleric, în situaţii conflictuale care determină scurtcircuite exteriorizate clinic în acte impulsive. Impulsivitatea este caracteristică stărilor psihopatice, întîlnindu-se în primul rînd la psihopaţii excitabili impulsivi. Se cunoaşte de asemenea impulsivitatea nevroticilor. în special a celor anxioşi, care izbucnesc în momentele de maximă tensiune afectivă. Raptusurile anxioase sînt relativ frecvente în psihoze. în stări delirante şi pasionale, cînd pot antrena acte de atac sau apărare. In stările maniacale, pe fondul unei bune dispoziţii şi exuberanţe, la incitaţii repetate şi fără protecţie neuroleptică, bolnavii pot izbucni într-o stare de furie nestăvilită, în care sparg, lovesc şi chiar ucid. Izbucnirea, revărsarea în „manie coleroasă", demonstrează transformarea calitativă a unei stări afectiv-pozitive (ajunsă la maxima ei tensiune) într-o stare a f ec ti v-nega t i vă. O situaţie oarecum asemănătoare, poate fi întilnită in „raptnsul melancolic", în care bolnavul, pînă atunci alunecat în catatimie negativă, inhibat şi cufundat în starea sa depresivă, fără un motiv aparent, sau la o incitaţie minoră din mediu, are o izbucnire de mare acuitate clinică, în care, automutilarea sau suicidul reprezintă un pericol iminent. In raptusurile schizofrenilor, la care este vorba de o disociere, de o scindare a unităţii psihice, precum şi de o estompare afectivă, actele suicidare apar ca nemotivate, bizare, incomprehensibile, dar de o mai mică amplitudine, datorită insuficientei susţineri dinamico-energetice prin tocirea afectivă. In schimb, în epilepsie, aceste impulsiuni aiing intensitatea maximă a dramatismului lor — ca o aparentă supracompensare a lentorii şi vîs-cozităţii lor temperamentale. Caracterul lor — pe cît de imprevizibil, pe atît de incomprehensibil — se datoreşte faptului că îngustarea cim-pului conştiinţei de tip crepuscular reduce unghiul relaţiei cu ambianţa la interpretarea halucinator- delirantă. iar actele impulsive declanşate de ea sînt avantajate de păstrarea coherenţei automatismelor motorii. Perioada de criză, determinînd amnezia lacunară specifică, pune pacientul în faţa unui dezastru în care nu-şi recunoaşte contribuţia şi ca atare consternarea nu atrage după sine scuzele şi remuşcările caracteristice actelor impulsive psihopatice sau nevrotice. Tulburările calitative ale conştiinţei Dacă în prima categorie este vorba de o dezagregare a cîmpului conştiinţei, tulburările calitative se caracterizează cu predilecţie prin polarizarea şi îngustarea cîmpului conştiinţei. Aceste stări au ca trăsătură comună nu numai defectul contactului cu realitatea, ci şi o „structură" sui generis a conştiinţei. a) Tulburarea de conştiinţă de tip delirant se caracterizează în primul rînd prin dezorientare în spaţiu şi timp şi în al doilea rînd prin existenţa unor tulburări masive de percepţie sub formă de halucinaţii vizuale şi auditive, iluzii, pareidolii, fragmente de idei delirante polimorfe şi de obicei absurde. De altfel, această productivitate ihalucinator delirantă face ca în aceste stări (spre deosebire de dezorientarea simplă din tulburările cantitative ale conştiinţei) să se vorbească, de fapt, nu de o dezorientare simplă, ci, aşa cum afirma Schroder, de o falsă orientare în mediu. b) Starea oneiroidă este caracterizată de către H. Ey ca o infiltrare a construcţiilor visului în gîndirea vigilă, deoarece trăirile apar ca un amestec ciudat între fragmente ale realităţii reflectate şi reprezentări senzoriale plastice cu conţinut fantastic. Tabloul este completat cu reminiscenţele halucinatorii ale unor imagini anterior trăite, care accentuează şi mai mult confuzia şi dezorientarea. c) Starea amentivă este caracterizată printr-o simptomatologie polimorfă, în care este profund alterată conştiinţa propriului eu ; dezorientarea este totală, incoerenţa gîndirii este maximă, vorbirea ininteligibilă, tabloul clinic fiind dominat de o stare de agitaţie dezordonată şi, de obicei, în limitele patului. d) Starea crepusculară se caracterizează printr-o profundă alterare a reflectării senzoriale, cu păstrarea automatismelor motorii, care oferă un aspect coordonat şi coerent actelor comportamentale, în ciuda faptului că acestea pot fi determinate de idei delirante, halucinaţii auditive imperative sau de halucinaţii vizuale terifiante. Pentru a evita repetarea inutilă, am expus doar succint aceste tulburări calitative de conştiinţă, urmînd ca relatarea lor să fie reluată la capitolul sindroamelor psihopatologice. Aşa cum am subliniat, de luciditatea conştiinţei depinde în bună măsură orientarea corespunzătoare în timp şi spaţiu (am atras atenţia că dezorientarea în aceşti doi parametri ai existenţei nu se identifică cu tulburarea lucidităţii conştiinţei). Avînd în vedere stricta lor in-tricare însă, de multe ori se pune problema dacă în marile sindroame mnezice conştiinţa ca atare este clară, funcţionează normal sau nu. Desigur, tulburările mnezice, ca şi cele delirante, de altfel, modifică atitudinea individului faţă de realitatea obiectivă şi, ca atare, reflectarea ambianţei sau reproducerea experienţelor trecute se face incomplet, fragmentar, fără a respecta succesiunea cronologică (cu tulburările de memorie), în timp ce în psihozele paranoide această reflectare se realizează în mod eronat, datorită prismei delirante prin care se produce reflectarea deviată a realităţii. Cu toate acestea, nu putem fi de acord cu părerea acelor autori care identifică sau condiţionează existenţa tulburărilor mnezice sau delirante de modificarea lucidităţii conştiinţei. Este cunoscut faptul că într-o serie de sindroame amnestice. bolnavul are atitudine critică faţă de tulburările sale şi ca atare trăieşte dureros şi conştient afecţiunea sa. Claritatea conştiinţei face ca şi în stadiile incipiente ale demenţelor, o serie de pacienţi să prezinte sindroame depresive reactive realizînd conştient prăbuşirea intelectului şi personalităţii. Bolnavii cu deliruri sistematizate, şi în special paranoicii, îşi susţin cu multă luciditate tema delirantă, reuşind uneori să inducă persoane cel puţin aparent în deplină stare de sănătate mentală. în plus, ori de cîte ori se tulbură conştiinţa, delirul însuşi îşi pierde coerenţa, se fragmentează, devine polimorf, ocupînd întotdeauna un loc secundar în desfăşurarea dramatica a sindromului de tulburare a conştiinţei. Avînd în vedere aceste realităţi clinice, considerăm că orice fel de tulburare psihică influenţează cimpul conştiinţei, modifică pragul reflectării lumii înconjurătoare sau îngustează unghiul prin care realitatea subiectivă şi obiectivă este reflectată în conştiinţă. Reamintind că scăderea pragului conştiinţei poate stimula apariţia confabulaţiilor chiar atunci cînd tulburările mnezice nu sînt suficient de evidente, subliniem că dezorientarea în timp şi spaţiu legată de tulburările mnezice îngustează câmpul conştiinţei, dar în acelaşi timp într-o serie de cazuri mobilizează activitatea pacientului în acoperirea deficitului (scrie sau întreabă data, îşi notează ziua şi ora discuţiei cu medicul etc). Deoarece tulburările de conştiinţă înglobează în mod obligatoriu dezorientarea in timp şi spaţiu ne oprim asupra diverselor grade şi tipuri de dezorientare aici la psihopatologia conştiinţei. Din cele relatate mai sus, este evident că în stările confuzionale, indiferent de aspectul lor predominant cantitativ sau predominant calitativ, se intîlneşte o pierdere a simţului de orientare în situaţie, în spaţiu şi în timp, precum şi o dificultate în orientarea allopsihică (de a identifica pe alţii) şi în orientarea autopsihicâ (de a se identifica pe sine). Datorită multiplelor sale aspecte, în care în mod constant este tulburată modelarea şi adecvarea conduitei şi stabilirea contactului oportun şi eficient cu realitatea, putem afirma că stările de dezorientare se caracterizează printr-un defect de relaţionare. AstfeL dezorientarea în spaţiu poate interesa localitatea în care bolnavul se află : cartierul, strada, casa, camera sau apartamentul. O variantă a dezorientării spaţiale este dezorientarea situaţională, caracterizată printr-o inadecvată şi inoportună conduită în diversele situaţii, precum şi printr-o dificultate adaptativă in împrejurările realităţii. Spre deosebire de tulburările (inadecvările) orientării în situaţie, frecvent întîlnite în stările normale, tulburările orientării spaţiale se întîlnesc in stările de insuficientă dezvoltare cognitivă (grade accentuate ale oligofreniei), în stările de deteriorare cognitivă (demenţe), în stări delirante (în special paranoide) şi într-o intensitate variabilă, în toate stările confuzionale prezentate mai sus. Diferenţiindu-se de delirant, care se comportă ca un străin în situaţii cunoscute, care ia familiarul drept nonfamiliar, confuzul îşi ignorează dezorientarea şi, în efortul său orientativ şi adaptativ, ia nonfa-miliarul drept familiar. Tulburările orientării in timp sau tulburările percepţiei timpului trăit au o intensitate variabilă, ele puţind fi întîlnite atît în situaţii considerate normale, cît şi în multiple stări patologice din domeniul psihiatriei (care nu se desfăşoară pe fundalul unor tulburări de conştiinţă) ; in felul acesta, cronopatologia nu realizează o boală ca atare, şi nici nu ilustrează cu predilecţie anumite boli, in manifestarea ei variabilă fiind comună diverselor momente ale vieţii insului, aflat pe versantul normal sau patologic al existenţei sale. Astfel, în viaţa normală, perceperea timpului trăit este modificată în funcţie de calitatea experienţei, de conştientizarea momentului şi de coloritul afectiv al trăirii. Se ştie astfel că buna dispoziţie, exaltarea psihică, încărcarea aiectiv-pozitivă în general, ca şi caracterul complex şi variat al activităţii, dinamismul experienţei trăite, produc impresia accelerării timpului trăit şi a scurtării acestuia. La pol opus, stările afectiv-negative, momentele de disconfort afectiv, de tristeţe şi în special de aşteptare a unui eveniment negativ, produc impresia (a ceea ce putem numi bradicronologie), de încetinire a trecerii timpului, de alungire a sa. Patologia marchează accentuarea acestor tulburări şi păstrează, în funcţie de conţinutul afectiv al trăirii stării patologice, impresia de accelerare şi respectiv de încetinire a scurgerii timpului. Astfel, impresia de accelerare a timpului trăit se întilneşte în stările de uşoară intoxicaţie cu substanţe care, indiferent de natura lor (alcool, psihotone) realizează o excitaţie, o exaltare a vieţii psihice. Cu toate acestea, intoxicaţiile experimentale şi toxicomaniile cu diverşi derivaţi ai morfinei şi mai ales cu substanţe psihedelice ca dietilamina acidului lisergic (L.S.D. 25), mescalina, psilocibina etc prin vivacitatea şi dinamismul elementelor imaginative şi psihosenzoriale pe care le dezvoltă, pot oferi şi impresia alungirii timpului ; subiecţii respectivi afirmă că pot retrăi o viaţă în timpul unei astfel de experienţe. în această ordine de idei, poate fi menţionată „viziunea panoramică*4, moment de mare acuitate clinică şi de intens dramatism, trăit sub iminenţa pericolului Existenţial, în cadrul căreia, într-o perioadă cuprinsă in cîteva secunde, celui în cauză, îi apar (într-o „viziune panoramică"), cele mai importante şi mai semnificative momente ale existenţei sale, din copilărie şi pînă în clipa prezentă. Este cunoscut de asemenea faptul că în stările hipomaniacale şi maniacale se percepe o accelerare a timpului trăit, totul fiind redus la prezent, viitorul şi mai ales trecutul fiind estompate de hiperstenici- tatea şi hiperactivitatea prezentă. Dimpotrivă, impresia încetinirii sau chiar a opririi timpului este întilnită în stările depresive, fapt pentru care H. Ey apreciază melancolia ca pe o „sincopă" a scurgerii timpului. El consideră că impresia bradicronologiei percepute de depresivi este datorită faptului că aceştia ignorează viitorul (ca perspectivă optimistă), fiind orientaţi aproape exclusiv spre trecutul pe care-1 reactualizează continuu şi îi dramatizează, încărcindu-1 cu semnificaţii negative. In sindromul Korsakov (socotit de unii autori drept veritabilă maladie a timpului) este vorba în primul rînd de o pierdere (datorită amneziei) a punctelor de referinţă temporale (fapt care determină o dezorientare cronologică maximă) şi mai puţin de o tulburare in aprecierea duratei timpului scurs (de exemplu apreciază de obicei vîrsta, chiar dacă nu reproduce corect echivalentul cifric, recurgînd la relaţia biologico-socială prezentă). Discordanţa schizof renului dezarticulează, imobilizează sau condensează timpul, îngreuiază sau face imposibilă orientarea prospectivă şi proiecţia in viitor a persoanei respective. In oligo-ireniile grave (imbecilitate şi idioţie), noţiunea de timp nu se constituie, ca şi în demenţele profunde (in care se produce o pierdere a capacităţii perceperii timpului), conştiinţa perceperii timpului este parţial sau total inexistentă sau suprimată. In stadiile mai puţin avansate ale de- menţelor şi în oligofreniile uşoare, deşi conştiinţa perceperii timpului este incompletă, ritmul scurgerii acestuia este în funcţie de nota euforică sau depresiv anxioasă a dispoziţiei. Deosebit de importante pentru semiologia conştiinţei sînt tulburările de orientare allopsihică şi autopsihică. Tulburările orientării allopsihice sint caracterizate prin dificultatea sau imposibilitatea de a identifica mediul ambiant şi elementele lui constitutive şi poartă denumirea de derealizare. Derealizarea ne apare ca o tulburare a conştiinţei mediului înconjurător, acesta apârind bolnavului ca necunoscut, străin, ireal sau inert, lipsit de viaţă şi culoare, elementele lui fiind percepute ca nişte siluete învăluite in fum, în ceaţă, şi ca atare cu contururi şterse, neclare, cenuşii. Tulburările senzoriali-tăţii sub forma de „jamais vu", „jamais connu" sau opusul acestora „deja vu", „deja connu'4 pot fi considerate ca forme speciale de derealizare. Sindromul de derealizare poate fi intîlnit într-o serie de afecţiuni psihice ca schizofrenia, epilepsia, psihozele traumatice, toxice, infec-ţioase (v. personalitate). Tulburările orientării autopsihice se caracterizează prin tulburarea conştiinţei propriului eu, a propriei persoane, a continuităţii ei existenţiale şi a activităţii desfăşurate de ea. In această stare, bolnavii trăiesc înstrăinarea ideilor, sentimentelor şi acţiunilor proprii. Depersonalizarea exprimă deci tulburarea sentimentului existenţei personale (vezi personalitatea). Ea trebuie distinsă întrucitva de dezorientarea la propria persoană, în cadrul căreia bolnavii nu pot oferi date precise în legătură cu ei, iar in cazuri grave de alterare a conştiinţei, nu pot spune cine sînt, nu răspund cind sînt chemaţi pe nume, adică îşi pierd total posibilitatea de recunoaştere a propriei identităţi. 7. Psihoterapia-posibilităţi şi limite Holdevici L, Elemente de psihoterapie, Ed. AII, Bucureşti, 1996, pp. 1 - 129, 154 - 192. CAPITOLUL 1 PROBLEME GENERALE ALE PSIHOTERAPIEI Mulţi oameni au trăit, măcar o dată în viaţa lor, o situaţie dramatică pe care au depăşit-o, fiind ajutaţi de sfatul unei rude sau al unui prieten, sau au făcut o schimbare radicală de viaţă după o anumită experienţă care le-a modificat optica, i-a făcut să vadă altfel lucrurile. Psihoterapia, aşa cum este ea aplicată de specialişti, se deosebeşte însă de demersurile empirice, ea presupunând o aplicare sistematică şi conştientă a unor mijloace psihologice de influenţare a comportamentului uman. Psihoterapia se bazează pe supoziţia conform căreia, chiar în cazul unei patologii de tip somatic, modul în care individul va percepe şi evalua starea sa precum şi strategiile adaptative pe care le foloseşte, joacă un anumit rol în evoluţia tulburării şi aceste strategii vor trebui modificate în cazul în care dorim ca afecţiunea să evolueze favorabil. La baza oricărei psihoterapii se află covingerea conform căreia persoanele cu probleme psihologice au capacitatea de a se modifica învăţând noi strategii de a percepe şi evalua realitatea şi de a se comporta. Majoritatea psihoterapeuţilor sunt de părere că scopul psihoterapiei este să transforme această convingere în realitate. Deci, în general, obiectivul oricărei psihoterapii constă în a înţelege comportamentul pacientului şi a modifica acest comportament astfel încât dificultăţile existenţiale ale acestuia să fie înlăturate sau măcar diminuate. în acest scop, psihoterapeutul încearcă să realizeze o evaluare a personalităţii pacientului, căutând să pună în evidenţă problemele principale şi particularităţile psihice al acestuia. Demersul psihoterapeutic va avea apoi ca sarcină să elibereze pacientul de anxietate, depresie sau alte trăiri afective care împiedică adaptarea optimală a acestuia la mediu, trăiri care îi perturbă comportamentul şi au efecte negative asupra celor din jur, afectând cele mai importante acţiuni ale vieţii individului; activitatea profesională, relaţiile interpersonale, viaţa sexuală, imaginea de sine şi autoaprecierea etc. Psihoterapia este definită ca o acţiune psihologică sistematică, planificată şi intenţională, având la bază un sistem teoretic conceptual bine pus la punct, şi trebuie exercitată de către un psihoterapeut calificat (psiholog sau medic) asupra pacientului. Ea utilizează metode şi acţiuni specifice şi nu se poate confunda cu simpla acţiune caldă şi simpatetică pe care o exercită la nivelul empiric o rudă, un preot sau un prieten foarte apropiat (Watson, 1963). Psihoterapia poate fi privită şi ca o relaţie interpersonală dintre pacient şi psihoterapeut, relaţie menită să investigheze şi să înţeleagă natura tulburărilor psihice ale pacientului în scopul de a corecta aceste tulburări şi a-1 elibera pe pacient de suferinţă. Suferinţa psihică se poate manifesta sub forma unor atitudini, sentimente, tipuri de comportament sau simptome care creează tulburări pacientului şi de care acesta doreşte să se elibereze. Obiectivul major al psihoterapiei constă în a produce modificări în sfera personalităţii pacientului, modificări care îl vor ajuta pe acesta să realizeze o adaptare mai eficientă, mai puţin dezagreabilă şi mai stabilă la mediu. Deşi psihoterapia vizează în primul rând simptomele, dificultăţile, tulburările şi dezadaptările pacientului, ea nu trebuie redusă doar la procesul psihologic de vindecare, ci trebuie să vizeze, pe cât posibil, o restructurare de profunzime a personalităţii, precum şi o mai eficientă reglare şi autoreglare a stărilor psihice ale acestuia, să fie preventivă şi autoformativă, să urmărească evoluţia omului, actualizarea disponibilităţilor sale latent, şi a potenţialului său maximal, atât pe plan fizic, cât şi spiritual. Psihoterapia se aplică la o gamă largă de tulburări psihice, începând cu crizele existenţiale, tulburările din sfera personalităţii, nevrozele, afecţiunile psihosomatice, bolile organice cronice şi terminând cu susţinerea psihoterapeutică a unor pacienţi psihotici aflaţi în faza de remisiune, unde vine în completarea tratamentului psihiatric. Există şi un număr de persoane normale (au succes profesional, familie bine organizată şi afectuoasă, şi-au îndeplinit multe din obiectivele existenţei lor) care vin la psihoterapie pentru că au im- presia că nu au trăit la nivelul expectaţiilor lor şi nu şi-au realizat potenţialul psihic la nivel maximal. Aceştia, poate şi pentru că problemele lor nu sunt atât de grave, pot obţine un mare câştig de pe urma psihoterapiei care îi ajută să-şi regleze mai bine procesele şi funcţiile psihice, să-şi dezvolte creativitatea şi să evolueze pe plan spiritual. Care ar fi categoriile de pacienţi care nu beneficiază de avantajele psihoterapiei? Este vorba, în primul rând, de deficienţii mintal care sunt incapabili să înţeleagă sensul interpretărilor realizate de psihoterapeut şi să ajungă la descoperirea cauzelor şi soluţiilor propriilor lor probleme. De asemenea, persoanele care nu reuşesc să realizeze un contact uman, şi deci nici relaţia psihoterapeutică, nu se pot bucura de avantajele psihoterapiei. In această categorie intră unii psihopaţi şi unii pacienţi psihotici, mai ales schizofrenii. Un bun psihoterapeut trebuie să fie atent să nu se fixeze în mod rigid asupra unui diagnostic (care poate fi pus uneori cu superficialitate), ci să abordeze pacientul ca pe o entitate unică, de sine stătătoare, fără a uita că nu există boli, ci bolnavi. Astfel, trebuie explorată lumea interioară a pacientului, slăbiciunile şi punctele tari ale acestuia, simptomele ca şi posibilităţile sale de vindecare, relaţiile acestuia cu sine şi cu ceilalţi adaptabilitatea, precum şi receptivitatea sa pentru o metodă psihoterapeutică sau alta. Este important de ştiut faptul că nu există un model standard de normalitate şi că modalităţile de adaptare ale omului la mediu sunt foarte variate. Soluţia psihoterapeutică eficientă pentru un pacient poate să nu fie eficientă pentru altul. Psihoterapeutul trebuie să aibă în vedere, atunci când începe psihoterapia, pacientul şi realitatea situaţională a acestuia, să caute să-i deblocheze propriile disponi- bilităţi, să-1 ajute să trăiască fericit în colectivitate, să se accepte pe sine, să fie eficient din punctul său de vedere, fiind în acelaşi timp el însuşi. Deci dezideratul psihoterapiei nu este să-1 facem pe pacient să semene cu alţii, ci să-şi restructureze şi să-şi optimizeze propria configuraţie a personalităţii, astfel încât să-şi poată rezolva problemele într-un mod matur, realist şi mai puţin nevrotic. Strupp şi Hadley (1977) arată că succesul psihoterapiei poate fi evaluat după trei criterii principale; - trăirea subiectivă a pacientului (dispariţia simptomelor; se simte mai bine, e mai mulţumit, mai fericit, mai împăcat cu sine); - recunoaşterea socială (progresele realizate de pacient în profesie, familie, la învăţătură etc); - materializarea expectaţiilor psihoterapeutului în ceea ce priveşte modificările realizate în sfera personalităţii şi în comportamentul subiectului. Mulţi pacienţi se pot simţi amelioraţi, cel puţin temporar, atunci când au reuşit să scape de simptomele neplăcute care îi deranjează şi care i-au determinat să se adreseze unui serviciu de psihoterapie. Succesul aşteptat de către psihoterapeut este ceva mai greu de atins şi de evaluat mai ales în cazul psihoterapiilor de orientare analitică, unde simpla dispariţie a simptomelor nu este considerată suficientă, ea nefiind sinonimă cu restructurarea de profunzime a personalităţii nevrotice. Deşi pacientul afirmă că se simte bine pehtru că a scăpat de simptomele sale (ca de pildă, insomnii, anxietate, dispoziţie depresivă), terapeutul psihanalist poate considera că starea pozitivă a pacientului e pasageră fiind, de pildă, rezultatul unui transfer pozitiv (relaţie emoţională pozitivă cu terapeutul) al pacientului asupra terapeutului şi de a cărui stabilitate terapeutul se îndoieşte. In acelaşi timp terapeutul psihanalist poate considera ameliorarea simptomului doar ca o parte neînsemnată a modificării dorite. Specialiştii în psihoterapii scurte sunt ceva mai puţin pretenţioşi, ei mulţumindu-se, de cele mai multe ori, să rezolve doar problema de care se plânge pacientul, aşa cum se întâmplă şi în cazul tratamentului medicamentos. Ca demers ştiinţific psihoterapia trebuie să aibă la bază nişte ipoteze clar formulate şi un sistem de reguli bine stabilite, ce derivă din concepţia teoretică a şcolii psihoterapeutice respective asupra personalităţii umane şi a tulburărilor psihopatologice din sfera acesteia. Psihoterapeutul trebuie să cunoască legile funcţionării subsistemelor personalităţii, să-şi formuleze clar obiectivele şi treptele necesare atingerii acestora, cât şi metodele de acţiune adecvate fiecărui pacient în parte. Majoritatea specialiştilor sunt de părere că obiectivele psihoterapiei vizează în principal următoarele aspecte: 1. Scoaterea pacientului din criza existenţială în care se află. 2. Reducerea sau eliminarea simptomelor. 3. întărirea eului şi a capacităţilor integrative ale personalităţii pacientului. 4. Rezolvarea sau restructurarea conflictelor intrapsihice ale pacientului. 5. Modificarea structurii personalităţii în vederea obţinerii unei funcţionări mai mature, cu o capacitate de adaptare eficientă la mediu. 6. Reducerea (sau înlăturarea dacă este posibil) a acelor condiţii de mediu care produc sau menţin comportamentele de tip dezadaptativ. 7. Modificarea opiniilor eronate ale subiecţilor despre ei înşişi şi despre lumea înconjurătoare. 8. Dezvoltarea la subiecţi a unui sistem clar al identităţii personale. Aceste obiective nu sunt uşor de atins deoarece adesea viziunea distorsionată despre lume şi imaginea de sine nesănătoasă ale pacientului sunt rezultatul unor relaţii patologice din copilărie, relaţii întărite pe parcursul mai multor ani de experienţă de viaţă. De asemenea, dezadaptările la nivel profesional, marital sau social presupun, pentru a fi rezolvate, şi operarea unor modificări în situaţia de viaţă a persoanei pe lângă intervenţia psihoterapeutică propriu-zisă. Este greu de presupus că un psihoterapeut, oricât de competent ar fi, va izbuti într-un timp relativ scurt, să restructureze întregul trecut al persoanei, s-o înarmeze cu mijloace adecvate de adaptare valabile în orice situaţie. Totuşi, chiar în cazurile de tulburări psihice cronice, o experienţă psihoterapeutică încununată de succes îl poate face pe individ să câştige o nouă perspectivă asupra propriilor sale probleme, să pună în acţiune noi modele de comportament, să abordeze situaţiile de viaţă dintr-o perspectivă ceva mai adaptată. Astăzi se apreciază că există foarte multe abordări psihotera-peutice, care merg de la psihanaliza clasică a lui Freud până la utilizarea în psihoterapie a unor tehnici orientale cum ar fi cele de Yoga sau Zen. Factori comuni în psihoterapie în 1975 Parloff descria peste 140 de sisteme psihoterapeutice bine puse la punct, iar de atunci s- au mai dezvoltat încă multe altele. Deşi partizanii fiecărei şcoli psihoterapeutice afirmă că sistemul lor este cel mai bun, la o analiză mai atentă constatăm că diferenţele dintre aceste sisteme nu sunt chiar atât de mari cum ar părea la prima vedere. încă Ackerman (1943), Rogers (1940) şi Thorne (1947) au realizat o sistematizare a principiilor fundamentale care stau la baza psihoterapiei şi care constituie de fapt elementele comune ale unor sisteme psihoterapeutice diferite (vezi tabelul 1). Analizând tabelul, ajungem la concluzia că în cadrul majorităţii sistemelor psihoterapeutice apar următoarele elemente comune; relaţia stabilită între pacient şi psihoterapeut, exprimarea liberă şi deschisă a trăirilor afective ale pacientului, înţelegerea intuitivă ("insight") a unor probleme psihologice personale, cât şi ideea dezvoltării personalităţii pacientului, a realizării unor disponibilităţi psihice latente ale acestuia, a evoluţiei sale psihologice, în sensul achiziţionării unor modele de comportament, care să conducă la adaptare de nivel superior a personalităţii. Ne vom opri în mod special as\ipra unor aspecte ale relaţiei psihoterapeutice. Relaţia psihoterapeut - pacient Relaţia psihoterapeutică este o relaţie dintre doi parteneri, dintre care unul solicită iar celălalt acordă ajutorul psihologic. Această relaţie conţine în sine elementele pe care le aduce atât cel care are nevoie de ajutor, cât şi cel care îl oferă (Coleman; Butcher; Carson, 1984). Contribuţia majoră a pacientului constă mai ales în motivaţia acestuia. Afirmaţia psihologiei umaniste, că omul posedă în el însuşi impulsul interior spre sănătate fizică şi mentală face ca psihoterapia să devină posibilă. Deşi această nevoie este uneori greu de identificat la pacienţi foarte sever tulburaţi, majoritatea oamenilor derutaţi sau anxioşi sunt suficient de descurajaţi pentru a fi dornici de o cooperare care le promite o ameliorare. Un anumit nivel de colaborare din partea pacientului este absolut necesar pentru succesul psihoterapiei. Importante sunt şi expectaţiile pacientului de a obţine ajutor, Aceste aşteptări sunt adesea prin ele însele suficiente pentru a produce unele ameliorări (Frank, 1978). Aşa cum un preparat "placebo" înlătură durerea la subiecţii sugestibili, care cred acest lucru, tot aşa, persoanele care se aşteaptă să fie ajutate vor fi ajutate, uneori chiar indiferent de metoda aplicată de terapeut. In cadrul relaţiei psihoterapeutice terapeutul vine cu o serie de metode şi tehnici foarte precise. Acestea au în comun mai ales menirea lor de a contribui la ajutorul psihologic dat oamenilor aflaţi în suferinţă. Aceste tehnici îi fac pe pacienţi să se cunoască mai bine, să-şi privească problemele mai obiectiv, dintr-o nouă perspectivă. Dar descoperirea soluţiei la propriile probleme ("insight-ul") şi obţinerea unei noi perspective reprezintă doar primul pas în psihoterapie, după care pacientul învaţă noi modalităţi de a simţi şi acţiona, capătă mai mult curaj în a-şi asuma responsabilităţi şi a acţiona mai eficient şi cu mai multe satisfacţii personale. Pentru a induce astfel de modificări, terapeutul trebuie să interacţioneze cu pacientul într-o manieră apropiată şi bazată pe o atitudine de acceptare, pentru a-i câştiga încrederea şi a-i spori motivaţia. Trebuie precizat însă faptul că anumite particularităţi ale relaţiei terapeut - pacient, cât şi modul de manevrare a acestei relaţii diferă de la o şcoală psihoterapeutică la alta Karasu (1980) descrie trei tipuri de relaţii psihoterapeutice: 1. Relaţia centrată pe realitate şi obiect. 2. Contractul sau alianţa psihoterapeutică. 3. Relaţia de tip transferenţial. 1. Relaţia centrată pe realitate şi obiect implică o atitudine calmă, atentă, interesată, empatică din partea psihoterapeutului care se străduieşte să-i creeze pacientului un mediu bazat pe căldură şi înţelegere, mediu care îl va ajuta pe acesta din urmă să atingă obiectivele pe care şi le propune psihoterapia. Acest mediu îl ajută pe pacient să menţină contactul cu realitatea înconjurătoare urmărind în acelaşi timp obiectivele psihoterapiei. Sarcina principală în cadrul acestui tip de relaţie este câştigarea încrederii pacientului, ajutându-1 pe acesta să vadă în terapeut o persoană cu comportament constant, previzibil, pe care te poţi baza. 2. Contractul sau alianţa psihoterapeutică consideră că succesul oricărei terapii implică o colaborare a două persoane. Acest tip de relaţie este de natură conştientă, raţională şi non-regresivă, în care terapeutul face apel la ego-ul de adult al pacientului, pe care îl tratează ca pe un partener ştiinţific. Alianţa terapeutică este bazată pe acordul de implicit sau explicit al celor doi parteneri de a lucra împreună în situaţia psihoterapeutică. Atunci când relaţia centrată pe realitate interferează cu alianţa psihoterapeutică, terapeutul poate oscila între cele două tipuri de relaţie. 3. Relaţia de tip transferenţial. Este mult accentuată ca instrument psihoterapeutic de psihanaliză. Ea implică fixaţia afectivă a pacientului asupra persoanei terapeutului pe modelul relaţiei părinte - copil. Nevoia afectivă a pacientului, satisfăcută prin intermediul relaţiei centrate pe realitate, este deliberat frustrată de terapeut prin interpretarea transferului, pacientul fiind confruntat cu relaţia sa infantilă. Mulţi psihoterapeuţi moderni non-analişti sunt de părere că numai în anumite situaţii terapeutul trebuie să încurajeze relaţia de tip transferenţial şi anume când intuieşte că o asemenea relaţie cu aspect regresiv nu va împiedica testarea realităţii de căte pacient, capacitatea sa de a diferenţia realitatea de fantezie. Oricum, terapia nu se încheie până când terapeutul nu-1 ajută pe pacient să lichideze dependenţa de tip transferenţial. într-o psihoterapie de orientare eclectică, cele trei tipuri de relaţii terapeutice trebuie să fie bine conduse de către terapeut şi echilibrate ca pondere. Frank (1971) consideră, la rândul său, că toate sistemele psihoterapeutice au, indiferent de orientarea teoretică, nişte elemente comune care stau la baza lor; ♦ prezenţa unei descărcări de natură emoţională; ♦ existenţa raţionalizărilor în cadrul interacţiunii pacient - terapeut; ♦ vehicularea unor informaţii noi care sunt transmise pacientului sub forma unor precepte, reguli de conduită, exemple de viaţă sau pe care le descoperă pacientul însuşi prin intermediul unei înţelegeri de natură intuitivă ("insight"); ♦ întărirea expectaţiilor pacientului că va obţine suport afectiv şi ajutor din partea terapeutului; ♦ întărirea experienţelor încununate de succes; ♦ facilitarea deblocărilor emoţionale. Aspecte variabile în psihoterapie Wittkower şi Warnes (1974) subliniau că, deşi este cert că există trăsături comune ale diverselor sisteme de psihoterapie, nu trebuie minimalizate nici diferenţele dintre acestea. Aceste diferenţe sunt accentuate mai ales de acei creatori de sisteme de psihoterapie care simt nevoia să se delimiteze de ceilalţi psihoterapeuţi. Au existat şi studii experimentale care au comparat diverse sisteme de psihoterapie între ele. Astfel, s-a ajuns la concluzia că, de pildă, psihoterapiile de orientare analitică diferă semnificativ de cele de tip comportamentalist sub aspectul concepţiei teoretice şi al tehnicii aplicate. O altă problemă care se ridică este aceea că nu orice tip de tratament şi cu atât mai puţin cel psihoterapeutic este potrivit pentru orice individ şi respectiv pentru orice situaţie psihopatologică. Din acest motiv specialiştii s-au ocupat, printre altele, şi de studiul sistematic al criteriilor pentru selecţia pacienţilor pentru diverse tipuri de psihoterapie. Watson (1963) descrie câteva din criteriile principale în funcţie de care se pot diferenţia diverse sisteme psihoterapeutice; 1. Psihoterapia este privită de unii specialişti ca demers ştiinţific iar de alţii ca o artă. Aşa cum este practicată astăzi, psihoterapia îşi are rădăcinile în culturile străvechi şi mai poartă în mare măsură amprenta tradiţiilor arhaice. Unii specialişti sunt de părere că nici în ziua de azi psihoterapia nu este un demers pe deplin ştiinţific. Variabilele care intervin în cursul demersului psihoterapeutic sunt atât de complexe, iar interdependenţa acestora atât de complicată, încât experienţa psihoterapeutică este unică în felul ei, fiind în aceeaşi măsură atât artistică, cât şi ştiinţifică. Oricum, unul dintre obiectivele importante ale psihoterapiei constă în îmbogăţirea cu elemente ştiinţifice, obiective ale demersului psihoterapeutic artistic. Psihoterapia nu deţine încă un sistem conceptual suficient de bine integrat şi nu posedă o abordare sistemică unitară a problematicii pacientului. De asemenea, nu există o concepţie standard referitoare la natura psihoterapiei, concepţie care să fie acceptată de majoritatea specialiştilor. 2. Personalitatea psihoterapeutului - ca factor de diferenţiere a diferitelor sisteme psihoterapeutice. Personalitatea psihoterapeutului reprezintă, fără îndoială, un factor important în evoluţia relaţiei interpersonale pe care o presupune psihoterapia. Rezultatele favorabile sau nefavorabile ale psihoterapiei depind în mare măsură de particularităţile personalităţii psihoterapeutului. S-a afirmat, chiar adesea, faptul că psihoterapeutul potrivit va obţine rezultate bune chiar cu o metodă psihoterapeutică proastă, în timp ce un terapeut nepotrivit va avea eşecuri şi cu o metodă psiho- terapeutică adecvată. Desigur, această afirmaţie este mult exagerată, dar, cu toate acestea, ea conţine un dram de adevăr. Chiar şi diferenţele de puncte de vedere în cadrul unei şcoli psihoterapeutice, cum ar fi diferenţele de vedere dintre psihanalişti sunt în mare măsură datorate diferenţelor de personalitate dintre aceştia. Oberndorf (1946) sublinia faptul că diferenţele de accent pe care le pun diverşi psihanalişti asupra unor aspecte sau a altora din cadrul doctrinei şi practicii psihanalitice au la bază elemente ale talentului şi abilităţii clinice manifestate de fiecare psihoterapeut. Dorinţele şi expectaţiile psihoterapeutului fixează -într-o măsură mai mare sau mai mică - obiectivele psihoterapiei şi modelul de personalitate de care pacientul trebuie să se apropie ca rezultat al psihoterapiei. Dacă terapeutul este înclinat să dorească o modificare totală a personalităţii pacientului, el va fi înclinat sa depună toate eforturile pentru a atinge acest obiectiv. Dacă expectaţiile sale sunt mai modeste, el va acţiona în conformitate cu acestea. De exemplu (Watson, 1963), un terapeut va considera că demersul său este încununat de succes dacă un homosexual s-a împăcat cu deviaţia sa, în timp ce altul este convins că orice altă situaţie, cu excepţia trecerii la heterosexualitate, este un eşec terapeutic. 3. Diferenţe între diverse şcoli psihoterapeutice în ceea ce priveşte pregătirea de bază şi antrenamentul profesional al psihoterapeutului. Aceste diferenţe sunt puse în evidenţă de faptul că un psihiatru, de pildă, are tendinţa (deşi acest fenomen nu este obligatoriu) să abordeze pacienţi cu tulburări psihice mai severe. Psihologul, în schimb, are tendinţa (deşi nici aici nu putem face o generalizare prea largă) de a aborda cazuri mai uşoare. 4. Diferenţe între diversele metode de psihoterapie reprezentând natura problemelor de rezolvat. Procedeele şi metodele aplicate în cursul psihoterapiei nu ţin doar de structura personalităţii psihoterapeutului, ci şi de problemele şi de personalitatea pacientului, de condiţiile în care se desfăşoară psihoterapia, de severitatea simptomelor, cât şi de multitudine de alţi factori. Metodele aplicate în cazul unui elev cu dificultăţi şcolare diferă de cele aplicate în cazul unui nevrotic vârstnic sau al unui psihotic aflat în faza de remisiune. Varietatea problemelor umane pe care le ridică pacienţii reprezintă tot atâtea surse de diferenţiere în ceea ce priveşte metodologia şi tehnica psihoterapeutică. 5. Diferenţe între diversele sisteme psihoterapeutice datorate unor factori limitativi exteriori acrului psihoterapeutic. V Knight (cit. Watson, 1963) descrie o serie de factori care limitează obiectivele ce pot fi atinse în urma psihanalizei, factori ce intervin şi în alte sisteme psihoterapeutice. a) Nivelul intelectual al pacientului Desigur, eficienţa cognitivă poate fi îmbunătăţită dacă individul este mai puţin nevrotic şi deci mai puţin sfâşiat de conflicte, dar cu toate acestea nivelul nativ al inteligenţei nu poate fi modificat. b) în urma curei psihanalitice nu pot să apară talente sau abilităţi pe care pacientul nu le-a avut măcar în plan potenţial. Ca şi în cazul eficienţei cognitive, se poate însă spera deblocarea unor resurse latente care nu au funcţionat din cauza anxietăţii şi inhibiţiilor pacientului. c) Este de la sinte înţeles că nu putem spera ca prin psihanaliză să se modifice aspectul fizic al pacientului (cel mult o scădere ponderală în cazurile de obezitate uşoară), sau să se rezolve eventualele handicapuri pe care le are acesta în plan fizic. Putem cel mult spera ca el să se adapteze mai bine la defectul său. d) Succesele psihoterapiei sunt limitate şi de dificultăţile, stresurile şi frustrările vieţii cu care pacientul trebuie să se confrunte permanent în ciuda pelor învăţate în cursul psihoterapiei. Chiar şi cel mai bine psihanalizat pacient poate claca dacă i se întâmplă o nenorocire de proporţii, aşa cum se poate întâmpla şi unei persoane normale, care nu a fost niciodată nevrotică. e) Statutul social-economic al pacientului limitează, la rândul său, accesul unei largi categorii de persoane la psihoterapie şi mai ales la psihoterapiile de lungă durată, cum ar fi psihanaliza. 6. Diferenţa între diversele şcoli psihoterapeutice în ceea ce priveşte abordarea relaţiei psihoterapeut - pacient. Deşi are multiple aspecte comune, relaţia pacient - terapeut poate fi utilizată în mod diferit, în funcţie de orientarea teoretică a psihoterapeutului. >■ Allen (cit. Watson, 1963) diferenţiază următoarele modalităţi de utilizare a relaţiei psihoterapeutice; ♦ modalitatea autoritară, în cadrul căreia psihoterapeutul îi spune pacientului ce are de făcut, îi stabileşte planurile şi programe de recuperare orientate spre învingerea dificultăţilor sale. O formă mai puţin directă de utilizare a manierei autoritare o reprezintă aplicarea sugestiilor terapeutice în stare de veghe sau în stare de hipnoză. Acest gen de terapie, bazat pe autoritate, se aseamănă în mare măsură cu tratamentele efectuate cu mijloace exterioare cum ar fi, de pildă, utilizarea medicamentelor; ♦ o altă modalitate de utilizare a relaţiei psihoterapeutice este denumită de Allen "genetică" sau "cauzală". Această abordare tinde să utilizeze relaţia psihoterapeutică pentru a ajunge la sursa istorică a problemelor şi dificultăţilor pacientului. Se urmăreşte conştientizarea unui conţinut inconştient, a unor nevoi şi impulsuri reprimate, se retrăieşte experienţa trecută a pacientului în cadrul relaţiei psihotera- peutice, în scopul de a elibera anxietatea acumulată în cadrul unor experienţe timpurii ale pacientului. Accentul cade pe relaţia de tip transferenţial care stă la baza producerii insight-ului psihoterapeutic. Se analizează ceea ce a fost pacientul în cursul istoriei vieţii sale, pentru a-1 ajuta să-şi clarifice conflictele care stau la bază structurii eului actual. O asemenea înţelegere şi utilizare a relaţiei psihotera-peutice este specifică terapiei psihanalitice; ♦ a treia modalitate de concepere a relaţiei psihoterapeutice este aceea prin care această relaţie este privită ca o experienţă directă, imediată. Psihoterapeutul îşi începe demersul abordând pacientul aşa cum este el în acel moment şi caută să-1 ajute să-şi dezvolte disponibilităţile latente astfel'încât să- şi accepte şi să-şi utilizeze eul în mod mai creativ. Deşi ceea ce a fost rău rămâne în atenţia terapeutului, acesta manifestând înţelegere faţă de dificultăţile pacientului, accentul cade pe ce trebuie să facă individul pentru a depăşi situaţia negativă, pentru a înlătura ceea ce a fost şi mai este încă rău. Această abordare este specifică psihoterapiei non-directiye. 7. Diferenţe între diversele şcoli psihoterapeutice şi în ceea ce priveşte necesitatea psihodiagnozei realizate înainte de începerea psihoterapiei. Dacă majoritatea autorilor sunt de părere că o cunoaştere psihologică a pacientului este absolut necesară, există şi ♦ opinii contrare. De pildă, Rogers - părintele psihoterapiei non-directive - respinge psihodiagnoza pe care o consideră prea autoritară. Aprecierea lui Rogers poate, într-o oarecare măsură, fi valabilă în cazul unor afecţiuni nevrotice sau psihosomatice care ar putea beneficia de avantajele unei psihoterapii non-directive, dar acest principiu nu poate fi aplicat în cazul pacienţilor psihotici, cu tulburări neurologice, la unii psihopaţi sau la pacienţii cu risc suicidar. Mulţi autori sunt de părere că aceste categorii de pacienţi nici nu trebuie să fie acceptate pentru a urma o psihoterapie non-directivă. 8. Diferenţele între diversele sisteme psihoterapeutice rezultă şi din analiza criteriilor care stau la baza clasificării diverselor sisteme de psihoterapie. >■ Harper (1975) trece în revistă peste 36 de sisteme de psihoterapie pe care le împarte în două mari categorii; psihoterapii orientate în principal pe latura emoţional-afectivă şi psihoterapii cognitive. >• Rychlak (1969) clasifică sistemele psihoterapeutice în funcţie de concepţia filosofică aflată în baza lor: ♦ psihoterapii mecaniciste; ♦ psihoterapii umaniste. > Watson (1963) discută şi el diferenţele existente între psihoterapiile reconstructive şi cele de suport, precum şi între cele de profunzime şi cele centrate pe simptom; a) Psihoterapia reconstructivă în opoziţie cu psihoterapia suportivă. Termenul de psihoterapie de reconstrucţie se utilizează pentru a denumi acele tehnici psihoterapeutice care îşi propun ca obiectiv modificarea structurii personalităţii subiectului. Psihoterapia de suport nu îşi propune asemenea obiective temerare, ci doar să-1 susţină pe individ să depăşească anumite situaţii de criză. Delimitarea între psihoterapiile de reconstrucţie (dintre care cea mai cunoscută este psihoterapia psihanalitică) şi cele suportive este doar relativă, pentru că psihoterapiile de reconstrucţie conţin elemente suportive, iar psihoterapiile suportive contribuie într-o oarecare măsură la producerea unor modificări în sfera personalităţii pacientului. De regulă, psihoterapiile de reconstrucţie sunt denumite de specialişti "psihoterapii de dezvăluire" sau "de insight" în timp ce "terapiile de suport" mai pot fi denumite şi "psihoterapii de acoperire", deoarece, în cazul acestora, pacientul este ajutat prin diverse metode cum ar fi încurajarea, sfătuirea, sugestia, hipnoza (excepţie face tehnica hipoanalizei) să uite de problemele sale principale, să-şi ignore şi să reprime dificultăţile. Trebuie subliniat încă o dată faptul că, centrale sau periferice, elementele suportive sunt prezente în orice psihoterapie. In cadrul unor tehnici de psihoterapie suportul nu este nimic altceva decât un rezultat secundar al relaţiei pacient - terapeut, cum se întâmplă de pildă în cadrul psihanalizei clasice. Psihoterapiile supor- tive utilizează susţinerea pacientului nu în mod episodic şi accidental, ci ca tehnică aplicată constant şi deliberat, prin administrarea unor sfaturi, asigurări, prin acordarea simpatiei, încurajărilor şi recom- penselor emoţionale pacientului aflat în terapie: Ceea ce se înţelege în mod frecvent prin consiliere nu este altceva decât psihoterapie suportivă. Consilierea presupune, de regulă, un număr mai redus de şedinţe, se ocupă mai ales de tulburări cu caracter reactiv şi mai puţin de conflicte intrapsihice serioase, pune accent pe factorii de natură intelectuală şi abordează în general cazuri cu tulburări mai puţin severe. Scopul psihoterapiei suportive este să-1 ajute pe pacient să înveţe cum trebuie să trăiască mai adaptat la propriile sale dificultăţi sau să-1 ghideze pe acesta în traversarea unei perioade de stres, căreia trebuie să-i facă faţă mai bine. După Frenck şi Alexander (1946) psihoterapia suportivă este indicată în două categorii opuse de situaţii; una în care nu este necesară o modificare a personalităţii pacientului, eficienţa acestuia fiind doar temporar perturbată de condiţii exterioare neprielnice, iar cea de a doua - în care perturbarea de personalitate este atât de puternică încât este greu de presupus că s-ar mai putea produce o schimbare structurală â pacientului. b) Psihoterapii de profunzime, în contrast cu psihoterapiile exclusiv pe simptom. Simptomul reprezintă încercarea spontană şi de cele mai multe ori inconştientă a pacientului de a se adapta dificultăţilor vieţii. Clinicianul le consideră adesea nu ca semnificative prin ele însele ci ca indicatori ai unei dezadaptări de mai mare profunzime, Simptomele sunt considerate ca modalităţi prin care se exprimă perturbările din sfera personalităţii pacientului. Dacă această structură de personalitate se echilibrează şi se armonizează dispar şi simptomele. Deşi simptomele nu reprezintă obiectivul final al unei psihoterapii de profunzime, aceasta nu înseamnă că nu există demersuri psihoterapeutice centrate direct pe simptom. In cadrai acestora psihoterapeutul îşi propune scopuri mai modeste şi limitate care presupun nu reconstrucţia personalităţii pacientului ci eliberarea de un simptom deranjant. Asemenea obiective pot fi stabilite atunci când unele condiţii exterioare se opun unei terapii de mai mare profunzime, condiţii cum ar fi lipsa timpului sau a unor resurse financiare din partea pacientului. Există şi situaţii în care psihoterapeuţii contraindică o psihoterapie mai profundă pentru că resursele psihologice ale pacientului sunt limitate sau acesta poate fi astfel structurat încât un tratament care ar pătrunde în abisurile personalităţii sale să nu fie dorit. De asemenea, diverse situaţii de viaţă pot impune un tratament simptomatic, ca de pildă în cazul în care simptomul este deosebit de sever şi invalidant, cum ar fi cazul unor atacuri de panică. Terapia centrată pe simptom se practică pe o scară destul de largă. Eliberat de simptomul deranjant, individul capătă o anumită libertate de acţiune şi adesea această eliberare reprezintă singurul obiectiv pe care el îl aşteaptă de la psihoterapeut. Există, desigur, pericolul ca înlăturarea simptomului să lase pacientul fără un substitut adecvat de adaptare la situaţia psihotrauma-tizantă, aceasta petrecându-se mai ales atunci când nu au fost abordate conflictele şi problemele mai profunde ale pacientului. Una din consecinţele posibile ale psihoterapiei centrate exclusiv pe simptom este substituţia de simptom, adică apariţia altui simtom, uneori chiar mai sever decât cel care a fost înlăturat. Din fericire, astfel de situaţii nu apar prea frecvent în cursul psihoterapiei. Frank (1946) consideră că tratamentul psihoterapeutic centrat pe simptom nu trebuie minimalizat cel puţin pentru următoarele raţiuni; 1. Se realizează un atac frontal asupra procesului psihopatologic. 2. înlăturarea simptomului poate facilita abordarea tulburării care stă la baza producerii lui. 3. înlăturarea simptomului conduce la dispariţia tulburărilor emoţionale care rezultă din experienţa acestuia (sunt secundare simptomului). 4. O dată ce simptomul a fost înlăturat are loc o modificare în sens pozitiv a atitudinii pacientului faţă de psihoterapeut. Oricum, dacă este ceva de reproşat tratamentului centrat exclusiv pe simptom, aceste reproşuri trebuie adresate într-o măsură mai mare tratamentului psihiatric medicamentos care, departe de a ajunge la rădăcinile problemei psihologice ale pacientului, nu face decât să înlăture simptomele fără a oferi persoanei o soluţie mai bună de viaţă. Astfel de tratamente sunt, de pildă, tratamentele cu antidepresive, anxiolitice, tranchilizante sau analgezice. Karasu (1980) clasifică sistemele psihoterapeutice în raport de trei concepte de bază, fiecare şcoală psihoterapeutică pivotând, cu precădere, în jurul unuia din aceste concepte. Cele trei concepte- criterii sunt; dinamic, comportamental şi experienţial. Fiecare concept în funcţie de care autorul împarte sistemele psihoterapeutice constituie de fapt un domeniu tematic, un sistem de referinţă în raport de care este interpretată natura relaţiei terapeut - pacient (tabel 2 şi 3). Categoriile profesionale care practică psihoterapia Multe categorii profesionale au dat sau dau sfaturi oamenilor tulburaţi emoţional, realizând un fel de psihoterapie empirică. Medici de diverse specialităţi realizează acest lucru suplimentar pe lângă preocuparea lor de bază pentru sănătatea fizică a oamenilor chiar şi atunci când, în cadrul specialităţii lor, au puţine cunoştinţe psihologice şi puţin timp la dispoziţie pentru consiliere. în ţările dezvoltate medicii au însă cunoştinţe suficiente pentru a recunoaşte o afecţiune psihică şi pentru a trimite pacientul la un serviciu de specialitate. O altă categorie profesională care se ocupă de problemele emoţionale ale oamenilor o reprezintă clericii. în unele ţări preoţii primesc chiar o anumită instrucţie psihologică pentru a fi mai competenţi în rezolvarea problemelor enoriaşilor, în timp ce alţii se limitează doar la sfaturi ce privesc problemele religioase. Să vedem care este situaţia în Statele Unite, ţara cu cea mai dezvoltată tradiţie în domeniul psihoterapiei? (Coleman; Butcher; Carson, 1984). în S.U.A. cei care fac psihoterapie propriu-zisă, de nivel ştiinţific şi sunt special pregătiţi pentru asta, sunt profesioniştii din domeniul sănătăţii mentale: psihiatrii, psihologii clinicieni şi -pentru probleme mai simple - asistenţii sociali din cadrul respectivelor servicii. Psihiatrul care practică psihoterapia este absolvent al Facultăţii de medicină, doctor în ştiinţe medicale şi are o specializare de cel puţin trei ani în psihiatrie şi a urmat unul sau mai multe cursuri de psihoterapie fiind supervizat de un psihoterapeut competent. Tabel 2. Principalele forme de psihoterapie în raport cu criteriile; dinamic, comportamental şi experienţial (Karasu, 1980) Psihoterapii Dinamice Comportamentale Experienţiale Forma ReprezentForma ReprezentForma Reprezent aţii aţii aţii PsihanalizFreud PsihoteraWolpe Analiza Binswang ă Clasică pia prin existenţială er inhibiţie reciprocă PsihologiJung Terapia Stampfl DaseinanBoss a analitică implozivă aliza Terapia Rank Terapia Salter Logo-Frankl voinţei reflex-terapia condiţională Terapia Stekel Terapia Dollard Terapia Rogers analitică activă bazată pe bazată pe client teoriile învăţării PsihologiAdler PsihoteraRotter Gestalt-Paerls a individuală pia bazată pe terapia învăţarea socială Psihiatria Sullivan Terapia Bandura Terapia Shorr interpersonală modelată psiho- imaginativă PsihoteraFromm; PsihoteraThorne Terapia Whitaker pia intensivă Reichman pia directivă experienţială Psihologul clinician care practică psihoterapia este absolvent al unei facultăţi de psihologie, doctor în psihologie, cu specializarea în domeniul psihologiei clinice, psihopatologiei, teoriilor personalităţii, consilierii psihologice şi psihoterapiei. Mulţi psihologi clinicieni obţin o instruire specială în psihoterapie în afară de instruirea în domejaiul psihopatologiei şi psihologiei clinice. Asistenţii sociali din S.U.A. sunt, de regulă, pregătiţi la nivel mediu în domeniul ştiinţelor sociale, dar pot avea şi pregătire universitară sau doctorat de la o şcoală superioară de asistenţă socială. în S.U.A. asistenţii sociali se ocupă mai mult de consilierea familiară, supraveghează şi evaluează aspectele din teren şi în unele situaţii chiar aplică unele tehnici psihoterapeutice pentru care au calificarea necesară (se preocupă de măsura în care condiţiile sociale care întreţin tulburarea pot fi ameliorate). La noi în ţară, psihoterapia este practicată de către medici psihiatri şi psihologi care au obţinut o iniţiere într-una sau mai multe tehnici psihoterapeutice. După 1990 s-a înfiinţat Secţia de asistenţă socială în cadrul Facultăţii de Sociologie, Psihologie, Pedagogie. CAPITOLUL 2 PSIHOTERAPII DE ORIENTARE DINAMICĂ: PSIHANALIZA Şl PSIHOTERAPIILE DINAMICE POST-FREUDIENE Punctul de vedere dinamic în psihologie îşi are originea în fizică şi porneşte de la ideea că orice fenomen psihic este rezultatul interacţiunii unor forţe. Conform acestei concepţii, fiinţa umană este o structură complexă, determinată de jocul agitaţiei turbulente a unor forţe intrapsihice aflate în conflict. Psihoterapia dinamică reprezintă o formă de tratament psihologic care abordează personalitatea din perspectivă psihodinamică, exemplul cel mai ilustrativ reprezentându-1 psihanaliza lui Freud. Există unii autori care includ în cadrul psihoterapiilor de orientare dinamică nu numai psihanaliza şi terapiile derivate din aceasta, ci şi alte sisteme psihoterapeutice, ca de pildă, cele de orientare existenţială. Lazarus, (1976), a numit aceste terapii - terapii dinamice sau terapii bazate pe insight. Opinia noastră este că, deşi în cadrul unor şcoli de orientare existenţialistă intervin elemente dinamice, iar insight-ul are un loc important, caracteristicile lor generale le fac să aparţină mai curând orientării experienţiale în psihoterapie. Terapiile psihodinamice pun accent pe descoperirea de către pacient a variatelor procese psihologice de natură inconştientă, procese ce stau la baza structurii personalităţii sale şi a formării mecanismelor sale adaptative. Aceste descoperiri bruşte şi intuitive ale pacientului sunt cunoscute sub denumirea de "insight" sau iluminare. Prin intermediul insight-ului pacientul descoperă de fapt sursele şi motivele ascunse care stau la baza comportamentelor şi problemelor sale. în teoria freudiană se presupune că aceste elemente s-au structurat în copilărie, sunt de natură inconştientă şi relativ inaccesibile persoanei. Sarcina principală a terapiei dinamice este să-1 ajute pe pacient să descopere ce se întâmplă cu el, să obţină insight-ul propriilor sale probleme şi să utilizeze înţelegerea obţinută pentru a-şi modifica stilul perturbat de a reacţiona şi de a se comporta. Această abordare îşi are originea în teoriile şi practica psihanalizei freudiene, dar a fost modificată şi structurată şi în diverse alte sisteme psihoterapeutice, fiecare din acestea având o anumită concepţie despre natura umană şi aparţinând unui anumit întemeietor de şcoală (cum ar fi, de pildă, Cari Jung sau Erich Fromm, care au considerat sistemul lui Freud inadecvat sau incomplet). în ciuda diferenţelor, aceste sisteme diverse de psihoterapie se asemănau prin aceea că sunt de părere că psihoterapia trebuie să releve pacientului ce nu este în regulă cu viaţa sa psihică şi pornind de la aceasta, trebuie să-1 ajute să elaboreze noi modele comportamentale mai eficiente. Aceste psihoterapii au cel puţin două trăsături comune: 1. Toate utilizează discuţia cu pacientul ca instrument de bază în cadrul tratamentului psihologic şi pacientul este cel care decide în general despre ce anume se va vorbi. Terapeutul poate influenţa deciziile sale în mod direct sau indirect, dar majoritatea terapiilor bazate pe insight îi minimalizează rolul punând pacientul în centrul psihoterapiei. 2. Deşi există şi excepţii, în majoritatea terapiilor psihodinamice tradiţionale, cum ar fi, de pildă, psihanaliza, psihoterapeutul tinde să adopte mai curând o atitudine profesională decât una cu caracter personal, solicitând de la pacient date cu privire la viaţa sa personală, fără a se comporta ca un prieten sau ca o cunoştinţă apropiată. Există numeroase diferenţe în ceea ce priveşte strategia sau tactica abordării psihoterapeutice. Astfel, de pildă, psihanaliza ortodoxă impune pacientului între 3 şi 5 şedinţe pe săptămână, şedinţe ce se întind pe mai mulţi ani. Neo-freudienii şi multe alte psihoterapii consideră că este necesară o perioadă mai scurtă de tratament, ajungându-se uneori la câteva săptămâni sau luni, doar cu o singură şedinţă săptămânal. Psihoterapiile de orientare psihodinamică plasează deci responsabilitatea conţinutului despre care se va vorbi în cursul psihoterapiei pe umerii subiectului, terapeutul intervenind cu rezervă în cadrul acestui proces şi numai pentru a ghida conţinutul comunicării. Principiile de bază ale terapiilor psihodinamice Principiul de bază sau cheia acestor terapii îl reprezintă noţiunea de "insight". Toate aceste terapii sunt de părere că pacienţii lor nu au fost capabili să urmeze preceptul lui Socrate - "cunoaşte-te pe tine însuţi". Pacientul posedă o serie de scopuri de viaţă, atitudini, motive, opinii în legătură cu sine însuşi de care este conştient şi pe care se străduieşte să le urmeze, cât şi un set de motivaţii şi conflicte incon- ştiente care îşi au originea în relaţiile şi experienţele din copilăria sa. Prezenţa acestor conţinuturi de natură inconştientă în perioada adultă poate fi nocivă pentru pacient din cel puţin două motive; ♦ ele sunt specifice relaţiilor din copilărie, care nu mai există. Cu alte cuvinte aceste relaţii sunt caracterizate prin imaturitate şi egocentrism; ♦ în al doilea rând, nefiind conştientizate, ele operează din umbră, dar eficient asupra pacientului aflat în perioada prezentă, scăpând controlului raţional al acestuia. Astfel, pacientul nu mai poate să fie acea persoană care ar dori să fie, pentru că, fără a fi capabil să şi-o mărturisească deschis, el de fapt doreşte să facă în acelaşi timp lucruri incompatibile, se află în permanent conflict cu sine însuşi şi din acest motiv se simte mereu ameninţat şi frustrat. Soluţiile pe care le găseşte pacientul la această situaţie sunt ineficiente pentru că ele pun în acţiune mecanisme defensive care reprezintă moduri nerealiste de adaptare, generatoare de tulburări. Aceste tulburări se pot exprima sub forma unor tulburări de natură emoţională cum ar fi anxietatea, depresia, comportamentul simptomatic, funcţionarea neadecvată sau acuzele somatoforme. Aceste simptome îl aduc la psihoterapeut căruia îi solicită ajutorul. In ochii pacientului acestea sunt tulburările pentru care el consideră că are nevoie de tratament. ' Insight-ul se referă la descoperirea acestor forţe inconştiente care operează din umbră, împiedicând pacientul să ducă o existenţă la nivelul posibilităţilor sale reale. Este deci necesar un procedeu care să-i permită pacientului înţelegerea acestor mecanisme, astfel încât acesta să găsească soluţii mai raţionale de viaţă şi să adopte decizii mai corecte. Terapiile bazate pe insight consideră că în cadrul tulburărilor nevrotice simptomele ca atare sunt mai puţin importante decât forţele care le generează. Şi iată că aici apare un paradox; pacientul se prezintă la psihoterapeut pentru a se debarasa de simptomele sale dezagreabile, iar acesta din urmă le consideră ca fiind secundare, manifestări de supra- faţă ale unor procese nevrotice mai profunde. Simptomele pot fi reduse şi prin intermediul altor procedee, dar dacă nu se atacă rădăcinile lor, ele pot răbufni din nou sub altă formă. Deci, conform acestei abordări, cele mai frecvente dificultăţi ale oamenilor, cum ar fi nefericirea, ineficienta, comportamentul defensiv, anxietatea nu pot fi eliminate cu adevărat decât prin insight. Doar după ce acesta a avut loc se pot întreprinde măsuri eficiente de corectare a comportamentului. Principiul insight-ului dă naştere la mari dificultăţi (Lazarus, 1976). în primul rând scopul terapiilor psihodinamice nu este şi scopul pentru care s-a prezentat pacientul la psihoterapie. Iată deci că psihoterapia are în faţă două obiective ambiţioase: a) să modifice viziunea pacientului asupra propriei sale probleme şi de fapt întregul său mod de viaţă; b) să-i formeze acestuia un nou mod de înţelegere a propriei sale persoane. în al doilea rând, este dificil de aflat dacă pacientul a avut un adevărat insight cu privire Ia propriile sale probleme. Fiecare teoretician în domeniul psihoterapiei vede insight-ul în modul său propriu, deoarece înţelege în chip diferit dinamica psihologică. Răspunsul la această dilemă constă în aceea că doar un insight corect va produce înlăturarea simptomului şi va genera paternuri mai eficiente de comportament. De fapt nu atât conceptul teoretic de insight are importanţă, cât convingerea pacientului că a găsit răspunsul adecvat. De asemenea, necesitatea insight-ului face sarcina evaluării gradelor de succes obţinute în cursul psihoterapiei mult mai dificilă sub aspect practic. Simpla reducere de simptom ar fi un criteriu mult mai sigur şi mai facil de luat în considerare pentru a aprecia succesul psihoterapiei, în ţjmp ce psihanaliza utilizează criterii complexe de apreciere a succesului psihoterapiei, criterii încărcate de subiectivism cum ar fi: mai profunda înţelegere de sine, trăirea sentimentului fericirii personale, stabilirea unor relaţii interpersonale mai eficiente şi mai încărcate de satisfacţii etc. Psihanaliza Psihiatria modernă şi psihologia clinică au fost în mare măsură influenţate de teoria şi practica psihanalizei. în sensul strict, psihanaliza se referă la sistemul conceptual şi psihoterapia inspirate direct din lucrările şi tehnica terapeutică ale lui Sigmund Freud şi ale urmaşilor săi, grupaţi în institute şi asociaţii care utilizează această metodă. Mulţi autori consideră că acest sens este prea restrictiv ţinând seama mai ales de faptul că au apărut o serie de variante inspirate din lucrările unor terapeuţi de prestigiu cum ar fi Jung, Adler, Horney, Rank sau Sullivan, discipolii acestora autonu-mindu-se tot psihanalişti. Datorită acestei situaţii a fost delimitat conceptul de psihanaliză freudiană. Psihanaliza poate fi considerată în acelaşi timp o teorie psihologică asupra dinamicii naturii umane, o metodă de cercetare şi abordare psihoterapeutică (Watson, 1963). Psihoterapia psihanalitică nu poate fi înţeleasă dacă nu este înţeleasă concepţia teoretică asupra dinamicii naturii umane care stă la baza ei. Bazele teoretice ale psihanalizei Pentru teoria psihanalitică este centrală distincţia între motivele inconştiente şi cele conştiente care stau la baza conduitei umane. Sunt cunoscute în psihologie experimentele care se referă la studiul influenţei sugestiilor post- hipnotice în cadrul cărora subiectul execută comenzi de a căror sursă acesta nu este conştient. Deşi psihologii s-au ocupat mai ales de studiul fenomenului conştient, clinicienii nu pot nega prezenţa la pacienţii lor a unor motivaţii de care aceştia nu-şi dau seama. Psihanaliza pune accent pe influenţa unor forţe inconştiente în dezvoltarea şi menţinerea unor tulburări psihice sau a unor perturbări în afara personalităţii. Conform teoriei psihanalitice forţele inconştiente influenţează în fiecare clipă comportamentul uman, ele interferând cu elementele conştiente ale psihismului. Tehnica terapeutică a psihanalizei clasice îşi propune să aducă la nivelul conştiinţei emoţiile, motivele şi experienţele de care subiectul nu este conştient. O dată ce acestea au atins nivelul conştiinţei, individul îşi extinde controlul conştient asupra lor sau se eliberează de energia psihică pe care aceste conţinuturi psihice o conţin. Trebuie subliniat faptul că inconştient nu înseamnă că anumite idei sau stări afective dispar complet din conştiinţă ci, de cele mai multe ori înseamnă disocierea unor părţi componente ale unor conţinuturi psihice care ar trebui să se afle în mod firesc împreună. Pentru psihanalişti sănătatea mentală depinde (măcar parţial) de gradul în care viaţa psihică este condusă de forţe de natură conştientă, şi de conştientizarea efectului unor forţe inconştiente. Privit din altă perspectivă, acest obiectiv poate să însemne de fapt întărirea eului, comportamentul fiind adus sub controlul ego-ului. In felul acesta dinamica forţelor psihice este modificată, subiectul psiha-nalizat reuşind să-şi rezolve mai bine propriile conflicte intrapsihice şi să facă faţă dificultăţilor existenţei într-un mod mai matur şi mai realist. Conform psihanalizei, structura personalităţii cuprinde trei instanţe psihice; Ego, Id şi Superego. Ego-ul (sau eul) are drept funcţii perceperea evenimentelor interne sau externe, integrarea diferitelor conţinuturi psihice, cât şi o funcţie executivă. Id-ul se referă la impulsuri inconştiente, persistente de căutare a plăcerii şi de ostilitate, impulsuri pe care ego-ul le poate restructura conform datelor realităţii. Superego-ul (sau supraeul) se compune din conţinuturi psihice de natură social-valorică, idealuri, principii morale şi elemente de autocritică în raport cu primele, care stimulează ego-ul în acţiunea sa de combatere a forţelor Id-ului. Ego-ul, entitate psihică de natură conştientă, se află în contact permanent cu mediul înconjurător şi este capabil de judecată independentă. La adultul normal Ego-ul are de regulă suficientă forţă pentru a face faţă tendinţelor inconştiente ale Id-ului prin transformarea şi sublimarea acestora. La nevrotic, de regulă, aceste tendinţe sunt reprimate (refulate) şi deci nu sunt accesibile conştiinţei. Mai mult, ego-ul militează împotriva aducerii lor în conştiinţă, punând în aecţiune diferite mecanisme de apărare. Datorită acestui fapt, în decursul terapiei, terapeutul şi pacientul au de luptat nu numai cu tendinţe inconştiente ci şi cu mecanismele de apărare ale eului. Un alt element important al psihanalizei este postulatul conform căruia experienţele din copilărie joacă un rol deosebit de important în formarea personalităţii adulte. Această afirmaţie de natură genetică are o importanţă deosebită în modul cum este manevrată relaţia pacient - terapeut. O opinie acceptată într-o măsură ceva mai redusă este afirmaţia referitoare la conceptul de sexualitate, care ar cuprinde nu numai experienţe legate de sfera genitală ci o largă varietate de experienţe agreabile din copilărie, cât şi faptul că aceasta ar pune o amprentă de neşters asupra personalităţii adulte. De pildă, complexul lui Oedip sau complexul de castrare care ar reprezenta fenomene normale în cursul dezvoltării copilului, atunci când nu sunt bine integrate, pot predispune adultul la dificultăţi de adaptare. Trebuie subliniat faptul că Freud a avut o concepţie deterministă asupra psihicului uman, el accentuând mult asupra cauzalităţii unor tulburări psihice. El sublinia însemnătatea unor fenomene ca actele ratate şi lapsusurile, a asociaţiilor libere şi a analizei viselor în descoperirea unor conţinuturi ascunse ale psihicului uman, oricât de neînsemnate ar părea aceste fenomene la prima vedere. Putem spune, în concluzie, că perspectiva psihanalitică are la bază următoarele principii fundamentale (dupăKarasu, 1980); 1. Ideea că omul posedă o serie de impulsuri şi tendinţe instinctive pulsiuni de natură inconştientă şi preocuparea pentru modul în care aceste impulsuri sunt exprimate/transformate sau refulate. Refularea se produce pentru a nu permite gândurilor, dorinţelor şi afectelor penibile să atingă pragul conştientului. 2. Convingerea că refularea are la bază în principal tendinţele sexuale şi că tulburările psihice au la origine o dezvoltare libidinală (psihosexuală) defectuoasă. 3. Ideea că dezvoltarea psihosexuală defectuoasă îşi are originea în conflictele şi psihotraumele din copilăria timpurie, mai ales în complexul lui Oedip, care în forma sa clasică se manifestă în dorinţa sexuală faţă de părintele de ex opus. 4. Convingerea în caracterul universal şi persistent al complexului Oedip, care rămâne activ şi neconştientizat. 5. Ideea că omul se confruntă cu conflictele dintre pulsiunile biologice instinctive (Id), substitutele acestora, mecanismele primare de apărare ale ego-ului care încearcă o mediere cu realitatea externă (ego) în acord cu standardele şi principiile morale elaborate de societate (superego). 6. Psihanaliştii sunt partizanii determinismului sau cauzalităţii psihice, după care fenomenele psihice şi comportamentele umane nu apar întâmplător, ci sunt determinate strict de evenimente anterioare, care dacă nu sunt conştientizate determină subiectul să repete mereu aceleaşi tipuri de comportamente. Pornind de la aceste principii, pentru terapeutul psihanalist, sarcina principală este să aducă în conştiinţă inconştientul, adică să-1 ajute pe pacient să conştientizeze şi să înţeleagă conţinutul pulsional din zonele profunde ale psihismului. Astfel, terapeutul psihanalist analizează conţinuturile refulărilor, instinctelor şi pulsiunilor de natură sexuală căutând să înlăture rezistenţele naturale ale pacientului, rezistenţe care tind să se opună acestui demers. Este clar de ce demersul de orientare dinamică este de lungă durată, adesea fără sfârşit, el având un obiectiv pretenţios şi anume restructurarea personalităţii în ansamblu şi rezolvarea tuturor conflictelor nevrotice. Cel mai important aspect îl reprezintă rezolvarea conflictului lui Oedip, rezolvarea obligatorie pentru o personalitate sănătoasă. Vindecarea în această viziune presupune achiziţionarea de către individ a unui control total al ego-ului asupra impulsurilor inconştiente ale Id-ului. Procesul psihoterapeutic dinamic este marcat de momente de catharsis (descărcări psihice de natură emoţională) şi insight. Harper (1959) definea catharsisul ca o descărcare a tensiunii şi anxietăţii prin retrăirea pe plan psihic a experienţelor trecute. Este cunoscut faptul că încă din cele mai vechi timpuri oamenii au cunoscut efectul binefăcător al exprimării sentimentelor (vezi efectul "purificator" al spovedaniei). In locul termenului de purificare utilizat de religie, Freud a preferat termenul de catharsis. Dacă la începutul psihanalizei catharsisul a fost considerat un element de bază al psihoterapiei, ulterior chiar Freud, o dată ce sistemul său s-a structurat şi s-a maturizat, a ajuns la concluzia că pentru succesul terapiei este nevoie de mult mai mult, el deplasând accentul de pe catharsis pe alte elemente ale analizei. Totuşi, catharsisul rămâne în continuare un element important în terapia analitică pentru că: a) terapia nu poate progresa dacă pacientul nu-şi exprimă într-o anumită măsură trăirile afective; b) exprimarea acestor sentimente îi produce pacientului o uşurare, fapt ce-1 încurajează pe acesta să continue terapia. Deşi ambele procese - catharsisul şi insight-ul (iluminarea) - sunt considerate ca aparţinând psihanalizei tradiţionale, trebuie subliniat faptul că Freud nu a utilizat niciodată termenul de insight ca atare. Demersul terapeutic îşi schimbă, pe parcursul evoluţiei sale, centrul de greutate de la momentele de catharsis (abreacţie) la abolirea amneziei şi recuperarea amintirilor uitate (insight). După Hutchinson (1950) există patru etape succesive în atingerea insight-ului psihoterapeutic şi anume: a) o etapă pregătitoare, caracterizată prin trăirea sentimentului de frustraţie, anxietate, de vid ulterior şi disperare, urmată de o activitate febrilă de căutare prin încercări şi erori a unei soluţii la problema proprie şi apoi de recădere în vechile modele de comportament şi gândire în care subiectul nu pare să întrevadă nici o cale de ieşire din situaţia sa; b) o etapă de incubaţie sau renunţare, când se manifestă la subiect dorinţa de a renunţa, de a fugi de problema sa, acesta manifestând lipsă de motivaţie sau rezistenţă la rezolvarea propriilor probleme; c) o etapă de iluminare când problema devine clară pentru pacient şi soluţia se impune de la sine (adesea apare un flux de idei acompaniate de sentimentul realităţii insight-ului); d) o fază de evaluare şi elaborare a soluţiei care este confruntată cu criterii exterioare furnizate de realitate. De regulă, terapeuţii fac distincţia dintre insight-ul de natură intelectuală, care are o valoare terapeutică limitată, şi cel de natură emoţională, care este esenţial. Oricum, distincţia nu este uşor de realizat, cele două componente aflându-se în interacţiune. Deşi insight-ul are în cadrul psihanalizei un rol terapeutic major, trebuie să fim totuşi de acord şi cu afirmaţia lui Schonbar (1957) care spunea că nu toate schimbările din sfera personalităţii pacientului se datoresc insightu-lui şi că nu orice insight duce în mod obligatoriu la schimbare. Psihanaliştii consideră că un alt factor psihologic important generator de schimbare este relaţia de tip transferenţial dintre pacient şi terapeut, relaţie asupra căreia vom mai reveni. Procedura preliminară Aceasta implică acceptarea provizorie şi evaluarea diagnostică a pacientului, aspectele financiare ale psihoterapiei, discuţii legate de expectaţiile pacientului, avertizarea acestuia în legătură cu posibile modificări serioase în sfera personalităţii sale şi explicarea procedurii terapeutice. înainte ca pacientul să fie acceptat pentru psihanaliză se acordă, de regulă, o perioadă provizorie de 2-3 săptămâni pentru a decide dacă problemele acestuia sunt abordabile prin intermediul acestei tehnici. Psihanaliza ortodoxă şi conservatoare consideră că pot fi abordate psihanalitic următoarele categorii de tulburări; stările de anxietate, isteria anxioasă, isteria de conversie, nevrozele compulsive, fobiile, nevrozele caracteriale şi perversiunile. Se consideră că pot fi abordate psihanalitic chiar formele mai severe şi cronice ale acestor tulburări. Unii psihanalişti moderni recurg astăzi la serviciile unui psiholog care să realizeze interviul clinic şi să furnizeze date bazate mai ales pe psihodiagnosticul proiectiv (Rorschach). Freud însă nu era de părere că este bine ca o altă persoană să realizeze discuţiile preliminare cu pacientul, mai ales datorită faptului că acest lucru ar putea afecta relaţia transferenţială care tinde să se structureze în aceste perioade preliminare. Din acelaşi motiv, Freud era de părere să nu fi admişi în terapie prieteni sau cunoştinţe deoarece cu aceştia relaţia transferenţială s-a structurat deja într-un mod în care altfel nu s-ar fi produs. în perioada preliminară se fixează ora precisă (cincizeci de minute) şi zilele terapiei. Se lucrează în varianta clasică, 5 sau 6 zile pe săptămână. Unii psihanalişti mai puţin ortodocşi lucrează doar de 3 ori pe săptămână. Se precizează cu exactitate că pacientul este responsabil din punct de vedere financiar de desfăşurarea şedinţelor. Durata totală a tratamentului psihanalitic variază de la un an la mai mulţi ani, cu durata medie de doi ani. Pacientului i se recomandă să nu facă schimbări radicale în existenţa sa (familială, profesională) cel puţin în fazele incipiente ale terapiei, până când motivaţiile inconştiente care generează aceste schimbări nu sunt analizate. Această recomandare se face nu numai pentru a proteja pacientul de dorinţele impulsive de a-şi rezolva conflictele într-un mod nevrotic ci şi pentru a-1 împiedica pe acesta de a se debarasa de problemele sale în afara şedinţelor de psihanaliză. Reamintim că psihanaliza este un tip de psihoterapie în cadrul căreia conflictele nevrotice trebuie aduse la nivel conştient. în timpul şedinţelor de psihanaliză, de regulă pacientul este întins pe o canapea, iar terapeutul stă aşezat în spatele lui. Psihanaliştii mai puţin ortodocşi admit şi faptul că pacientul poate sta aşezat. Tehnicile psihanalizei a) Metoda asociaţiilor libere După opiniile lui Freud, subiectul pe marginea căruia pacientul va asocia liber este lăsat integral la latitudinea sa, fără să i se ceară sau să se încurajeze coerenţa şi păstrarea unui fir director al asociaţiilor. Tehnica asociaţiei libere constă în a lăsa mintea să vagabondeze astfel încât pacientul să spună absolut tot ce-i trece prin cap, indifcrent de convenienţe, jenă şi fără a pune în acţiune dorinţa de a face o impresie bună. Produsele asociaţiilor pot fi amintiri, imagini, reverii diurne, gânduri acuzatoare, sentimente, reproşuri etc. Adesea fluxul asociaţiilor libere este blocat de punerea în funcţiune a rezistentelor subiectului. Raţiunea pentru care se utilizează asociaţiile libere este aceea că inconştientul va revela prin această metodă conţinuturile sale reprimate, eliberând individul de efectele lor, în felul acesta scopul psihanalizei fiind atins. Este eronată opinia după care psihanalistul nu utilizează niciodată întrebările directe. Dimpotrivă, acesta le foloseşte ca stimuli pentru declanşarea unor noi asociaţii (întrebările sunt de tipul: "la ce te duce gândul acesta?", sau "câţi ani aveai când s-a întâmplat aceasta?"). Un principiu director al tehnicii asociaţiilor libere constă în aceea că atâta timp cât pacientul asociază liber pe tema transferului asupra terapeutului, aceste asociaţii rămân neatinse. Doar atunci când transferul este utilizat de pacient cu un mecanism de rezistenţă, a sosit momentul ca analiza să se îndrepte asupra acestui subiect. b) Analiza viselor Lipsa de coerenţă, caracterul dezordonat şi aparent ilogic al asociaţiilor libere este caracteristic şi viselor. Ca şi asociaţiile libere şi visele pot fi privite în mod deterministe ca reprezentând reacţiile celui care visează la propriile sale experienţe de natură inconştientă. De fapt, pacienţii se referă, de cele mai multe ori, în mod spontan în cursul asociaţiilor libere la visele pe care le-au avut. Freud a caracterizat visele ca fiind "calea regală spre inconştient". Conţinutul manifest, povestit de cel care a avut visul, este un fel de ecran de tip caleidoscopic, care nu face decât să ascundă conţinutul latent - semnificaţia reală a visului. Acest conţinut latent reprezintă sentimente şi dorinţe adânc reprimate, în care pacientul este atât de profund implicat încât nu le poate aduce în conştiinţă prin efort personal. Fiecare vis reprezintă o luptă a pacientului de a-şi rezolva conflictele de natură inconştientă. Incapabilă de a face faţă conflictelor inconştiente, aşa cum apar ele în semnificaţia lor deplină, personalitatea umană se angajează la o luptă cu ele şi prin mecanisme de natură dinamică cum ar fi, de pildă, condensarea şi deplasarea care substituie şi maschează conţinutul real al visului care apare sub forma conţinutului manifest. Metoda analizei viselor, aşa cum este ea utilizată în psihanaliză, cere pacientului să asocieze nu asupra visului în întregime ci asupra detaliilor care îi apar semnificative pacientului sau psihanalistului. Astfel, apar la iveală teme specifice care conduc la aducerea în conştiinţă a conţinutului latent de natură inconştientă. Analistul, atunci când îl ajută pe pacient să-şi interpreteze visele, trebuie să cunoască foarte bine personalitatea şi problematica pacientului şi în acelaşi timp să fie conştient de faptul că nu există un simbolism universal al viselor, care se poate aplica absolut în orice situaţie (Watson, 1963). încă Freud arată că modul cel mai eficient de a completa analiza unui vis este s-o amânăm până ce materialul respectiv va fi continuat şi amplificat în cursul unor noi vise. Interesant de subliniat este şi faptul că primele vise sunt mai uşor de analizat şi de interpretat de către pacient, datorită lipsei de sofisticare de către pacient. Cu cât analiza progresează mai mult, cu atât se pătrunde în zone din ce în ce mai obscure ale psihismului. c) Analiza acţiunilor pacientului O altă sursă pentru obţinerea materialului ce trebuie analizat o reprezintă interpretarea acţiunilor pacientului. Comportamentul non-verbal cât şi cel verbal (neintenţional) includ o serie de elemente importante pentru analiză, cât şi aspecte neesenţiale. Aceste aspecte se pot manifesta atât în cursul şedinţei de psihanaliză cât şi în afara ei. Astfel de comportamente manifestate în timpul şedinţei pot fi, de pildă, grija excesivă a pacientului de a nu-şi şifona pantalonii, privirile anxioase pe care acesta le aruncă peste umăr, în direcţia terapeutului, comportamentul de flirt, erorile de pronunţare a unor cuvinte etc. In afara şedinţei pot să apară modificări ale comportamentului pacientului în familie, la serviciu, apariţii sau dispariţii de simptome, reacţia la o anumită situaţie cu mai multă sau, dimpotrivă, mai puţină anxietate, modificări în modul în care pacientul îşi tolerează prietenii sau rudele. d) Transferul şi rezistenţele Freud consideră transferul şi rezistenţele ca fiind puncte centrale ale psihanalizei, considerând că acestea sunt mijloacele prin intermediul cărora psihanaliza poate fi deosebită de o altă abordare psiho- terapeutică non-psihanalitică. Transferul se referă la relaţia pacient - terapeut, relaţie care are un caracter iraţional, proiectiv şi ambivalent. In psihanaliză această relaţie este utilizată terapeutic, explicându-se pacientului modul de acţiune al acestei relaţii cât şi rădăcinile sale în istoria vieţii acestuia. Atâta timp cât psihanalistul îşi menţine neutralitatea, majoritatea reacţiilor emoţionale ale pacientului nu sunt rezultatul situaţiei prezente, ci izvorăsc din propriile tendinţe şi dorinţe ascunse. Analiza acestor reacţii datorate transferului conduce la descoperirea unor experienţe timpurii din copilăria pacientului, experienţe care au generat aceste tendinţe. Transferul îl conduce pe pacient să-şi pună probleme asupra originii comportamentelor sale, care a rămas măcar parţial în afara conştiinţei sale. O dată cu "insight-ul" (descoperire intuitivă şi bruscă) asupra acestor probleme, vălul iraţional care maschează adevăratele origini ale acţiunilor pacientului se dă la o parte şi astfel pot să apară schimbări în sfera personalităţii acestuia. Thompson (1946) ilustrează acest fenomen prin intermediul următorului exemplu; Un pacient încearcă permanent să facă pe plac terapeutului, faţă de care manifestă doar apreciere şi admiraţie şi nu se supără nici atunci când acesta îl pune faţă în faţă cu situaţii neplăcute pentru el. Când terapeutul îi atrage atenţia asupra acestui lucru, la început pacientul este surprins că cineva poate considera acest fenomen ca fiind neobişnuit. Treptat, pacientul începe să identifice acelaşi model com- portamental şi în relaţia sa cu alte persoane, devenind conştient de originile ascunse ale acestui gen de comportament - teama de dezaprobare care îl copleşeşte. începând să se întrebe de ce este atât de anxios că va fi dezaprobat, îi revin în minte amintiri din copilărie care pun în evidenţă incidente care au declanşat această teamă. Intr-o mare măsură, psihoterapia analitică constă dintr-o serie de astfel de descoperiri pe care le face pacientul. Consecutiv acestor iluminări (insight-uri) se produc modificări favorabile în sfera perso- nalităţii subiectului. Transferul nu este altceva decât o repetiţie a unor experienţe trecute ale pacientului, experienţe pe care le transferă asupra terapeutului. Pacientul trăieşte această experienţă nu atât prin reamintirea unor evenimente trecute cât prin retrăirea unor stări afective care au prezentat importanţă pentru el în trecut. Astfel, el nu spune cât de critic a fost la adresa părinţilor săi ci devine critic faţă de analistul său; el nu-şi reaminteşte jenele sale privind practicile sexuale, în schimb este ruşinat şi secretos atunci când este analizat. In stadiile iniţiale ale pshanalizei, datorită relaţiei transferenţiale pot să dispară simptomele pacientului şi să apară iluzia că s-a instalat deja sănătatea psihică. Aceasta se întâmplă din cauza eliberării anxietăţii, eliberare ce se produce datorită încrederii pacientului în analist. Această etapă este denumită în general "cura de transfer" şi este tranzitorie deoarece procesele inconştiente nu au fost încă prelucrate. Repetarea modelelor nevrotice de comportament în relaţie cu psiho-terapeutul poartă numele de "nevroză de transfer". Relaţia se fixează la un nivel iraţional, emoţional şi regresiv. Analistul este privit de către pacient ca o zeitate omnipotentă, acesta dorind să fie iubit de către psihoterapeut, inclusiv în plan sexual. Sentimentele sale fiind frustrate, în conştiinţa pacientului decepţionat apare anxietatea şi furia. Dacă predomină anxietatea, pacientul va manifesta o atitudine supusă încercând să obţină favoruri de la terapeut. Dacă predomină furia, pacientul devine agresiv, revendicativ, asertiv şi plin de resentimente. Sarcina terapiei este să corecteze aceste atitudini pentru că pacientul nu poate fi realist cu restul lumii până nu e realst în cadrul relaţiei sale cu psihoterapeutul. In cadrul situaţiei transferenţiale pacientul are o minunată ocazie să se confrunte la scară mai redusă cu aceleaşi dificultăţi pe care nu a fost capabil să le stăpânească în trecut, cum ar fi, de pildă, amestecul de invidie, cu admiraţie şi recunoştinţă faţă de tatăl său, fratele mai mare sau alţi rivali, sentimentele de anxietate consecutive trăirii invidiei şi ostilităţii, atitudinea dependentă, solicitând ajutorul, pe care o are faţă de mama sa, în acelaşi timp cu toată frustrarea şi resentimentele ce apar atunci când cerinţele sale de a obţine o dragoste nu sunt îndeplinite, sau cu revolta faţă de hiperprotecţia maternă. Persoanele incapabile să se identifice emoţional cu o altă persoană, care deci nu pot trăi experienţa transferului, sunt contraindicate pentru psihanaliză. în această categorie sunt incluşi subiecţi cu tulburări de personalitate, cum ar fi, de pildă, unii psihopaţi sau psihotici, mai ales schizofreni. Pentru psihanalişti relaţia transferenţială este importantă pentru două motive principale; 1. Ea aruncă o lumină asupra modelelor de identificare din copilărie, cât şi asupra unor particularităţi ale relaţiilor pacientului cu cei din jur. Astfel, psihanalistul află elementele fundamentale în legătură cu personalitatea pacientului prin intermediul reeditării, în cadrul relaţiei psihoterapeutice, a relaţiilor din copilăria timpurie, şi ceea ce este poate şi mai important este că aceste lucruri le află în cele din urmă şi pacientul însuşi. 2. Terapeutul se foloseşte de această puternică relaţie afectivă pentru a încuraja pacientul să depăşească rezistenţele. Deoarece dorinţa dominantă a pacientului este să-i facă pe plac terapeutului şi deoarece el se simte protejat şi susţinut de către terapeut, relaţia transferenţială contribuie la evidenţierea unor anumite aspecte psihologice care în alt context ar fi prea greu de tolerat pentru pacient fiind prea anxiogene. în cele din urmă relaţia transferenţială trebuie dezvoltată astfel încât pacientul să ajungă s-o privească aşa cum este ea de fapt, şi anume o reeditare a relaţiei sale cu o figură parentală din copilărie. Astfel, pacientul trebuie să renunţe la copilărie şi să fie capabil să stabilească relaţii de tip matur cu persoanele importante din anturajul său. Un alt concept utilizat de psihanaliză este cel de rezistenţă. în sens larg orice interfera cu desfăşurarea firească a cursului terapiei poate fi considerat ca fiind rezistenţă, ca de pildă, interpretările oferite de analist pacientului, interpretări ce sunt primite de el cu dezaprobare, încercările sale de a lupta împotriva respectivelor interpretări, de a-i demonstra analistului că nu are dreptate, căutând să se împotrivească în mod inconştient progresului analizei. In sens restrâns rezistenţele se manifestă prin încălcarea regulii fundamentale a analizei - neîmpărtăşirea tuturor gândurilor terapeutului. Există o mare varietate de forme pe care le pot îmbrăca rezistenţele, în afara dezacordului direct cu interpretările analistului; asociaţii multiple şi superficiale, pauze prelungite în fluxul asociaţiilor, întârzieri şi absenţe de la terapie, apariţia de noi simptome, posibilitatea de a adormi în timpul şedinţei de psihoterapie etc. Nu este de fel greu de înţeles de ce se; manifestă rezistenţele. Pacientul a izbutit să ajungă la un anumit gen de adaptare, de a face faţă propriilor probleme de viaţă. El va lupta împotriva asociaţiilor libere pentru că simte că se intră într-un teritoriu nesigur unde este ameninţată lumea pe care şi-a făurit-o pacientul. Mai mult, unele din dorinţele şi tendinţele inconştiente ale pacientului sunt de aşa natură încât o dată ajunse în conştiinţă nu pot fi acceptate de el, cel puţin la început, pentru că sunt prea terifiante. Pacientul este speriat de propriile sale tendinţe şi dorinţe pe care nu le poate admite. Nu ignoranţa, necunoaşterea propriilor sale probleme, ci rezistenţele îl împiedică pe pacient să-şi înţeleagă dificultăţile. Sarcina terapiei este să analizeze rezistenţele pentru a demonstra pacientului în ce măsură acestea îl împiedică să afle cauza a ceea ce îi provoacă disconfortul prezent. Ultimul tip de rezistenţă se manifestă atunci când pacientul renunţă la psihoterapie. Pentru a depăşi această situaţie este nevoie de un transfer puternic asupra terapeutului. Spre sfârşitul terapiei relaţia transferenţială slăbeşte şi pacientul învaţă treptat să facă faţă singur situaţiilor, să se bazeze pe sine însuşi. Din timp în timp se reactivează vechile tendinţe care se vor manifesta în reapariţia sentimentelor de frustrare, trăire ce se soldează cu noi încercări ale pacientului de a sta pe propriile sale picioare. Egoul pacientului devine treptat tot mai puternic până în momentul când este capabil să renunţe la dependenţa sa faţă de terapeut. e) Contratransferul Psihanaliza reprezintă în mare măsură o experienţă emoţională pentru pacient, dar şi pentru psihanalist, la care se poate manifesta sub forma contratransfemlui în cursul căruia acesta răspunde emoţional la solicitările efective ale pacientului. Analiza didactică pe care trebuie să o facă orice viitor psihanalist trebuie să împiedice apariţia contratransferului. Cu toate acestea analiza nu este absolută şi mai există uneori zone neexplorate la nivelul personalităţi terapeutului. Controlul sentimentelor faţă de pacient, fără însă a deveni nereceptiv şi lipsit de înţelegere umană, este problema fiecărui terapeut. Acesta trebuie să aibă înţelegere faţă de pacient, să fie responsiv la problemele acestuia, dar în acelaşi timp să-şi controleze propriile sentimente şi atitudini. f) Analiza egoului Analiza funcţiilor egoului reprezintă, de asemenea, un proces important în cadrul psihanalizei. După cum afirmă French (1947), există în psihanaliză şi o practică standard de a nu trece la interpretările Id-ului până când nu se realizează analiza forţei şi naturii specifice a atitudinilor conştiente şi comportamentului subiectului care pot influenţa punerea în acţiune a rezistenţelor la diverse interpretări. Aceasta este "analiza ego-ului". Aceasta înseamnă că analistul tinde să înţeleagă nu numai care sunt rădăcinile trecute ale problemelor actuale, ci şi ce aspecte curente ale vieţii pacientului sunt active la un moment dat. Deci, terapeutul lucrează întâi prezentul; el nu poate analiza de fapt trecutul, ci doar îl reconstruieşte. Subliniind rolul întăririi funcţiilor integrative ale egoului, French (1945) arată că analistul nu trebuie să se centreze doar pe impulsurile reprimate şi pe mecanismele de apărare ale ego-ului, ci şi asupra problemelor actuale pentru care egoul caută să găsească o soluţie. g) Interpretările Pe măsură ce şedinţele se desfăşoară apar semnificaţii şi conexiuni legate de probleme de bază ale pacientului. Bineînţeles, analistul este primul care începe să dezvăluie conţinuturi semnificative în aparenta dezordine a informaţiilor ce rezultă din materialul produs de pacient. Decizia când anume trebuie să se facă o interpretare unui pacient este luată în funcţie de aprecierea terapeutului asupra măsurii în care pacientul poate face faţă respectivei interpretări. Această apreciere depinde, la rândul său, de existenţa transferului şi de înţelegerea mecanismelor de apărare a egoului. Interpretările făcute prea timpuriu de către un analist amator pot arunca un pre-psihotic în criză sau un anxios într-o stare de panică. Interpretarea nu este un sfat, o sugestie, o încercare de influenţare a pacientului sau o proiectare a opiniilor şi atitudinilor analistului. In acelaşi timp, interpretările date de analist nu sunt irefutabile, vali- ditatea lor depinde de verificarea lor de către pacient în şedinţele viitoare, prin mecanismul asociaţiilor libere şi cel al analizei viselor. Interpretarea analitică constă deci în aceea că terapeutul ordonează materialul discontinuu produs de pacient în cursul asociaţiilor libere şi analizei viselor, conferindu-i o explicaţie cu sens prin prisma conceptelor psihanalitice. Aceste interpretări realizate de psihoterapeut îl ajută pe pacient să obţină insight-ul cu privire la conţinuturi inconştiente, surse ale unor comportamente dezadaptative. Arta interpretărilor are drept scop principal, după Freud, identificarea rezistenţelor pe măsură ce ele apar şi determinarea pacientului să devină conştient de ele. Când rezistenţele sunt eliminate pacientul poate proceda, prin intermediul asociaţiilor libere, la abordarea materialului reprimat, aducând în conştiinţă conţinutul inconştient. h) Prelucrările asupra materialului produs de pacient Prelucrarea este un proces descris ca reprezentând continuarea demersului analitic sub forma unor interpretări specifice ulterioare, în ciuda eşecului pacientului de a accepta sau asimila emoţional interpretările sau constructele iniţiale oferite de terapeut şi care se referă la anumite aspecte ale personalităţii pacientului. Acest procedeu este foarte costisitor sub aspectul timpului, el "mâncând" multe ore de psihanaliză. Pacientul tinde mereu să se întoarcă spre comportamentele sale infantile iar terapeutul nu face altceva decât să aibă răbdare şi să aştepte reluând materialul propus mereu, din diferite unghiuri de vedere aşa cum sugera Freud, sau, devenind mai activ, aşa cum este de părere Ferenczi (1926). Putem spune, aşadar, că demersurile psihanalizei sunt (Karasu, 1980); ♦ clarificarea, care înseamnă a pune un anumit eveniment sub lumina reflectorului atenţiei, separând aspectele esenţiale de cele neesenţiale; ♦ interpretarea, care caută ceea ce se ascunde în spatele materialului furnizat de pacient, subliniind cauzele şi sensul unui material sau proces; ♦ prelucrarea asupra materialului asociativ, care reprezintă o explorare progresivă, repetitivă a interpretărilor şi rezistenţelor care apar în cursul interpretărilor, până ce semnificaţiile psihologice ascunse sunt pe deplin integrate şi înţelese de pacient. Terminarea curei analitice Cu privire la această problemă nu există un răspuns standard. încă Freud era de părere că din punct de vedere teoretic există şi analize care se prelungesc un timp nedefinit. Scopul psihanalizei nu constă doar din a-1 ajuta pe pacient să rezolve o anumită problemă specifică, ci mai degrabă să-şi pună în acţiune resursele psihice pe baza cărora va putea face faţă oricărei probleme de natură emoţională. Odată ce s-a obţinut "insight-ul" pacientul trebuie să devină capabil să facă faţă unor probleme diferite de viaţă. Acesta este procesul psihoterapeutic de reeducare. Psihanaliştii consideră că acest proces este posibil după ce pacienţii şi-au examinat, conştientizat şi înţeles propriile probleme şi reacţii. Atâta timp cât psihanaliza este considerată o terapie de reconstrucţie a personalităţii şi nu una centrată pe simptom, este necesar ca o cură să aibă ca efect schimbări în sfera personalităţii. Un studiu realizat de Obendorf (cit. Watson, 1963) pe baza unor chestionare a demonstrat că rezultatele terapiei analitice sunt pertinente când: ♦ pacientul dobândeşte capacitatea de a-şi accepta sexualitatea; ♦ obţine o mai bună adaptare socială; ♦ dobândeşte înţelegerea mecanismelor care stau la baza dificultăţilor sale actuale. După Lorand (cit. Watson, 1963) alte criterii ar fi: ♦ reducerea tendinţei de a deveni anxios, de a avea comportamente regresive, de a evita realitatea; ♦ dezvoltarea unor atitudini pozitive de toleranţă şi acceptare a celorlalţi. Dispariţia amneziei infantile este considerată de unii autori un indicator important al succesului curei psihanalitice. Dacă subiectul mai păstrează amnezie referitoare la perioada primilor cinci ani de viaţă, atunci analiza nu este considerată completă. Asupra acestui criteriu există astăzi discuţii. Este importantă, de asemenea, dizolvarea relaţiei transferului care s-a dovedit operativă pe parcursul desfăşurării analizei. Atâta timp cât subiectul mai are relaţii de tip infantil cu un părinte sau cu o figură parentală reprezentată de psihanalist - cel analizat rămâne în continuare infantil sub aspect emoţional. în concluzie, putem spune că în psihanaliză procesul psihoterapeutic funcţionează, în principal, pe baza a trei aspecte - mecanisme; ♦ abreacţia sau descărcarea emoţională (catharsisul); ♦ insight-ul sau înţelegerea imediată a problemelor; ♦ apariţia conştientizării unor coţinuturi de natură inconştientă (a amintirilor refulate, amintiri ce aparţin mai ales copilăriei). Reexaminarea relaţiei de ajutorare a pacientului din punctul de vedere al psihoterapiei dinamice moderne. Casament (1992) a arătat că psihoterapia conţine o serie de paradoxuri dintre care menţionăm câteva: 1. Pentru fiecare subiect există două realităţi - una externă şi una internă. Realitatea externă este trăită prin prisma realităţii interne, care la rândul ei este modelată de experienţele trecute. Terapeutul trebuie să ia act de ambele realităţi şi de interrelaţiile permanente dintre ele. 2. Există mai multe moduri în care subiectul îşi poate aminti ceva: reamintirea obişnuită, realizată la nivel conştient şi reamintirea prin care se dezvăluie conţinuturi inconştiente. Aceasta din urmă se caracterizează printr-o imagine mult mai vie, plină de detalii, care parcă sunt retrăite în prezent. De regulă aceste conţinuturi nu se referii la experienţe agreabile ci la evenimente psihotraumatizante, producătoare de anxietate, despre care se poate spune în termeni analitici că reprezintă rezultatul căutărilor şi încercărilor inconştientului de a controla anxietăţile până atunci incontrolabile. 3. Nimeni nu are acces în mod obişnuit la propriul inconştient fără ajutorul altei persoane. Dacă conţinuturile inconştiente pot fi interpretate într-un mod tolerabil şi cu semnificaţie pentru subiect, ceva ce înainte fusese refulat, va putea pătrunde în câmpul conştiinţei. 4. De regulă terapeutul este cel care încearcă să descifreze conţinuturile inconştiente ale subiectului. Ceea ce se ignoră însă este că şi pacientul "citeşte" cu sau fără voie inconştientul terapeutului, ceea ce înseamnă că acesta nu mai apare ca un ecran alb aşa cum îl vroia Freud şi din acest motiv este necesar să avem în vedere această realitate clinică. 5. Terapeutul se străduieşte să nu facă greşeli sau să nu cadă în capcana propriilor comportamente defensive. Cu toate acestea, acest lucru se întâmplă uneori şi în aceste situaţii pacientul profită de aceste greşeli, dând o nouă turnură procesului terapeutic. Acesta din urmă poate fi îmbogăţit când terapeutul este capabil să înveţe de la pacient. 6. Terapeutul analist trebuie, uneori, să tolereze perioade lungi în care se simte ignorant şi neajutorat ceea ce îi poate produce anxietate. Analistul cu experienţă trebuie să se comporte adecvat atunci când se află în această ipostază, pentru a putea rămâne deschis la informaţiile care pot să apară. Utilizarea teoriei analitice îl ajută pe terapeut să se descurce în perioadele în care nu ştie pe ce drum să apuce (excepţie fac situaţiile în care terapeutul este cuprins de momente de inspiraţie subită). Cu toate acestea, teoria trebuie să slujească demersului terapeutic real, nu să-1 subjuge. Dacă terapeutul poate tolera anxietatea de a nu fi competent, de a nu şti şi îşi dezvoltă capacitatea de a aştepta până când apare ceva cu adevărat semnificativ, este asigurat succesul terapiei şi se evită riscul de a proiecta asupra pacientului decepţia de a nu fi înţeles esenţa problemei sale. Fiind prea pregătit să aplice imediat o teorie gata fabricată, terapeutul poate deveni surd la informaţii neaşteptate. 7. Când terapeutul se confruntă cu elemente ale comunicării inconştiente din partea pacientului, el adesea intră în contact cu ceva ce denumim procesul de gândire primară. Este necesar ca el să fie capabil să înţeleagă paradoxurile logicii inconştientului. De pildă (un exemplu de gândire primară), în mod firesc noi considerăm în mod inconştient că toate relaţiile sunt simetrice. Astfel, dacă Ion e supărat pe Măria, noi percepem în mod inconştient că şi Măria este supărată pe Ion. Pe plan inconştient partea este identificată cu întregul, iar interiorul şi exteriorul sunt abordate în mod identic. Aşa cum arată încă Freud, la nivel de inconştient nu există negaţie sau contradicţie şi nici conceptul de timp. Dacă transferul este abordat în logica inconştientului, putem să ne aşteptăm ca relaţia prezentă să fie similară cu o relaţie anterioară din istoria vieţii pacientului. Această similaritate poate fi iniţiată atât de pacient cât şi de terapeut. Cel mai adesea se consideră că pacientul este cel care proiectează elemente ale experienţei trecute asupra terapeutului sau situaţiei terapeutice. Experienţa clinică a arătat că nu de puţine ori terapeutul este cel care, fără voia lui, se poate comporta astfel încât să readucă în prezent unele elemente din trecutul pacientului. Din acest motiv relaţia transferenţială are un caracter atât de pregnant şi imediat. La nivel inconştient poate avea loc şi o confuzie între experienţa "eului" şi a "celorlalţi". Ce conţinut vine de la cine într-o relaţie bilaterală nu apare cu claritate la nivel de subconştient. Aceasta se întâmplă datorită faptului că procesul de comunicare la acest nivel poate fi în acelaşi timp proiectiv (o persoană proiectează ceva asupra alteia) sau introectiv (o persoană interiorizează ceva ce aparţine alteia). 8. Reacţionând la elementele obiective ale relaţiei de similaritate, pacienţii reacţionează şi la modul în care percep ei realitatea externă în termeni de afectivitate. Astfel, de pildă, un pacient poate să devină conştient de relaţia sa de dependenţă faţă de terapeut. Această dependenţă poate evoca un set inconştient de alte reacţii care implică dependenţa cum ar fi, spre exemplu, asocierea dependenţă - separare, fapt ce poate atrage un anumit gen de comportament din partea pacientului. Aceasta explică de ce chiar o întrerupere scurtă în cursul terapiei ajunsă la un stadiu mai avansat, în care se ajunge la o dependenţă regresivă infantilă, poate fi mai traumatică decât o întrerupere mai îndelungată a terapiei aflată într-un stadiu mai timpuriu. 9. Retrăirea trecutului nu este totdeauna legată direct de relaţia analitică (terapeut - pacient), ca în cazul următor: Caz.l Dna P. s-a trezit plângând fără motiv după ce şi-a culcat băieţelul de 4 ani. Ea nu reuşea să-şi explice ce a apucat-o. Asociaţiile puneau acest fapt în legătură cu copilul care fusese foarte neastâmpărat în timpul zilei, manifestând reacţii de opoziţie la absolut tot ce-i cerea ea. Mama i-a cerut să meargă în camera lui, iar când copilul a refuzat, ea a ţipat la el. Copilul s-a supus şi nu au mai apărut probleme. Dna P. credea că plânsul ei avea ceva legătură cu incidentul respectiv, dar nu înţelegea ce a enervat-o atât de rău. Ceea ce era mai ciudat era că copilul se purtase bine până atunci. Ea s-a întrebat dacă nu cumva a enervat-o şi faptul că copilul a refuzat să se culce până când ea i-a sugerat să se culce în patul tatălui său, după care el s-a culcat imediat. Dacă analizăm secvenţa rezultă că ea îşi are originea în relaţia mamă - copil; copilul neascultător o face pe mamă să plângă. De fapt, analiza ulterioară scoate la iveală o experienţă timpurie a mamei - propria ei mamă obişnuia să ţipe la ea când nu era cuminte şi asta mai ales după ce s-a născut fratele ei mai mic. Pacienta a refuzat să mănânce iar mama a trimis-o la internat până când a ajuns din nou la greutatea normală. Asociaţiile evocate au scos în evidenţă faptul că fratele ei mai mic avea voie să stea cu mama (aici fiul ei are voie să stea cu tatăl). Se observă că mama care plânge se identifică de fapt cu copilul care a fost certat. Mai mult, iese la iveală relaţia de excludere (fratele ei are voie să doarmă cu mama), relaţie ce a fost retrăită în prezent ca un echivalent al relaţiei dintre fiul ei şi soţ. Fiecare relaţie include elementele relaţiei părinte - copil şi trăirea cuiva care a fost exclus. 10. Terapeutul este antrenat să-şi controleze reacţiile de contra-transfer asupra pacientului. Cu toate acestea mulţi pacienţi devin victima reacţiilor contratransferenţiale ale terapeuţilor. Aceasta se întâmplă deoarece terapeutul are tendinţa de a avea o atitudine faţă de cele petrecute în timpul analizei. De pildă, el poate trăi sentimentul de "deja vu" când apar elemente comune între situaţia clinică actuală şi alte situaţii cu care s-a confruntat în trecut. Aceasta îl face pe terapeut să răspundă unei noi situaţii cu un fals sentiment de recunoaştere. CaZ2 O femeie se află în terapie, la un terapeut începător de sex masculin. (Protocolul e luat la penultima şedinţă înainte ca terapeutul să plece în vacanţă) (Casament, 1992) Pacienta: Ar trebui să mă asculţi azi cu mai multă grijă pentru că am fost la dentist. El a scăpat freza şi mi-a rănit limba, aşa că mi-e greu să vorbesc. Terapeutul: (se repede să facă imediat legătura cu întreruperea ce va urma datorită vacanţei); Cred că ţi-e teamă că nu voi fi destul de atent cu tine pentru că mă pregătesc să plec în vacanţă, în aşa fel încât vorbele mele te vor răni pentru că trebuie să plec. Pacienta: Nu, de fel (linişte). Terapeutul: Cred că utilizezi tăcerea ca un mod de a mă părăsi înainte ca eu să fiu cel care te părăseşte. Pacienta; Nu. De fapt chiar mă gândeam să renunţ la terapie pentru că lucrurile merg mai bine cu mine. Relaţiile mele exterioare s-au îmbunătăţit. Terapeutul: (care avea în minte ceea ce învăţase în legătură cu modul în care se încheie o terapie); Simţi că aceste realizări se datorează lucrului nostru comun sau sunt doar efectul progresului tău? Pacienta: Sunt o realizare a mea personală. Terapeutul a încercat s-o convingă pe pacientă să mai reflecteze în legătură cu decizia de a întrerupe terapia. Cu toate acestea, la următoarea şedinţă pacienta a afirmat faptul că nu mai are bani suficienţi să continue terapia. Pacienta a pus în funcţiune un pattern de comunicare indirectă; stomatologul neglijent aparţine unei categorii de medici neglijenţi din care face parte şi terapeutul. Intervenind prea devreme, terapeutul a pierdut şansa de a afla dacă afirmaţia se referă sau nu la el. 11. Re-orientarea şedinţei de analiză Uneori în timpul unei şedinţe psihanaliză este necesar ca terapeutul să lase impresia că ştie, deşi nu ştie. Adesea pacientul va produce materialul suplimentar pentru descifrarea conţinutului inconştient care până atunci rămăsese ascuns. Caz 3 O pacientă de 25 de ani, aflată în al doilea an de psihanaliză, rămâne însărcinată - lucru pe care şi-l dorea demult, sora ei mai mică având deja un copil. în primele luni de sarcină pacienta a păstrat secretul sarcinii, fiind informaţi doar soţul şi terapeutul. Păstrarea secretului era importantă pentru ea deoarece ea a suferit mereu de tentativele mamei de a-i controla existenţa. Căsătoria i-a permis să se elibereze de tirania mamei văduve, ea locuind suficient de departe de aceasta, fapt ce nu-i permitea să se mai amestece în viaţa pacientei. După câteva luni pacienta a venit la terapie foarte necăjită pentru că sora ei i-a descoperit secretul şi ea va fi obligată să-i spună mamei adevărul înainte de perioada hotărâtă de ea. De când sora sa a întrebat-o în legătură cu sarcina, pacientei i-a apărut o puternică durere de cap. Terapeutul a interpretat simptomul ca fiind rezultatul anxietăţii legate de intervenţiile brutale ale mamei în viaţa ei. Pacienta a fost de acord cu interpretarea. Sarcina a fost prima ei experienţă în care nu s-a amestecat nimeni. Nici căsătoria nu a fost scutită de aceasta. Durerile de cap însă au continuat. Interpretare: Aluzia pacientei cu privire la căsătorie este interpretată de terapeut prin aceea că pacienta se temea şi de faptul că soţul se va amesteca în viaţa ei, căsătoria fiind o altă variantă a relaţiei cu mama - şi anume că ea va fi controlată de cineva. Terapeutul va reorienta procesul terapiei. Dacă până acum a interpretat durerea de cap ca fiind produsă de teama de a nu fi dirijată de mamă, apare acum posibilitatea de a o interpreta ca o aluzie la copil; nu cumva simptomul reprezintă teama pacientei legată de faptul că copilul ar simboliza încercarea mamei de a pune stăpânire pe ea din interiorul corpului. Pacienta a acceptat interpretarea şi a scos la iveală gândul ascuns că şi-ar putea urî propriul copil, adăugând că durerea de cap ar putea fi expresia conflictului dintre iubirea protectoare pentru copil şi impulsul ei de o viaţă de a scăpa de orice i-ar îngrădi libertatea. După şedinţă ea constată că pentru prima dată, după multe zile, durerea de cap a încetat. 12. Insight oferit sau impus? Interpretările nu sunt totdeauna oferite de analist, ci pot fi şi forţate, impuse. Dacă pacientul refuză interpretarea, aceasta este o dovadă că ea e adevărată şi că pacientul a pus în acţiune rezistenţele. Dar, pentru că este posibil ca şi terapeutul omniscient să greşească, el trebuie să se lase ajutat de pacient. Pentru ca terapeutul să nu impună pacientului propriile idei, el trebuie să fie eliberat de dorinţa prea puternică de a vindeca şi de a influenţa. Când pacientul refuză o interpretare sau o acceptă formal, se spune că este vorba de rezistenţele acestuia. De multe ori este aşa, dar e posibil ca terapeutul să nu fi observat ceva sau să manifeste propriile sale rezistenţe (nu vrea cu nici un preţ să renunţe la interpretarea sa). Exemplu: Un terapeut de sex feminin aflat în pregătire, afirmă în faţa grupului de lucru format din colegi, că are un pacient care ţipă la ea în timpul şedinţelor de psihoterapie şi ea nu poate înţelege de ce, suportând cu calm ţipetele acestuia. In urma discuţiilor cu colegii a rezultat faptul că terapeuta era "surdă" la ceea ce dorea să comunice pacientul şi că acesta striga, doar-doar se va face cumva înţeles. Terapeuta a reflectat asupra acestei sugestii şi a raportat faptul că a reuşit să înţeleagă ceea ce dorea să spună pacientul, iar acesta din urmă s-a liniştit. Desigur, aceasta nu înseamnă că pacienţii trebuie să controleze procesul terapeutic. Pentru a ne apăra de distorsionările produse de excesul de interpretări teoretice, terapeutul trebuie să-şi pună următoarele întrebări: (1) Este respectată individualitatea pacientului - acesta este ignorat sau se încearcă manipularea lui forţată? (2) Cine şi ce conţinut aduce la un moment dat în timpul procesului analitic şi de ce? Un alt exemplu de interpretare greşită: Caz nr.4. încă într-o fază timpurie a analizei, Dna B (care suferise arsuri grave când avea 11 luni) îi spune terapeutului că suferinţele şi amintirile acelei traume îi albesc părul. Terapeutul se uită cu atenţie şi nu vede nici un fir de păr alb. Atunci el se întreba dacă nu cumva aceasta este o invitaţie de a se apropia fizic de pacientă, ea încercând o manipulare isterică. Ascultând însă cu atenţie cele spuse de dna B, care puneau în evidenţă o mare suferinţă interioară, terapeutul şi-a spus că se află pe o pistă greşită, căutând semne exterioare şi nu interioare. Pacienta se referea de fapt la lumea sa interioară, ea spunând că experimentele traumatizante din copilărie au îmbătrânit-o în mod prematur. Rănile ei psihice nu fuseseră vindecate. Psihoterapia dinamică post-freudiană Modelul prototip pentru terapiile dinamice este psihanaliza clasică întemeiată de Freud. Celelalte terapii de orientare analitică aduc modificări atât sub aspect conceptual, teoretic, cât şi sub aspectul metodologic (durata terapiei, cazuistica abordată). Aceste sisteme încearcă să depăşească parţial sau total accentul exagerat pus de Freud asupra aspectelor biologice ale personalităţii, subliniindu-se şi rolul unor aspecte sociale, etice şi culturale în determinismul psihismului uman (Adler; Horney; Sullivan; Fromm; Reichmann; Meyer; Masserman şi alţii). Jung lărgeşte temporalitatea personalităţii umane, accentuând ceea ce el denumea trecutul său primordial, iar Rank, Alexander, Deutsch şi Karpman extind sfera procedeelor de tratament precum şi scopurile psihoterapiei. Se încearcă şi remanierea relaţiei pacient - terapeut indicându-se ca terapeutul să fie mai flexibil, mai direct şi/sau mai activ în relaţia cu pacientul (Adler; Sullivan; Rank; Alexander; Stekel; Ferenczi; Rosen). Deşi încă mulţi psihanalişti continuă să fie adepţii curei psihanalitice clasice de termen lung, care poate dura ani de zile, au apărut şi reprezentanţi ai unor psihoterapii analitice de scurtă durată. Mann (1973) descrie aşa-numita "psihoterapie limitată în timp". Această abordare, centrată în principal asupra reducerii simptomelor, utilizează metodele psihodinamice în cursul unui tratament care durează douăsprezece şedinţe. Poate că cel mai extins program de psihoterapie dinamică de scurtă durată, care cuprinde şi cea mai importantă componentă de evaluare, aparţine lui Strupp şi colabora- torilor (Strupp, 1981, cit. Coleman; Butcher; Garson, 1984). Acest sistem, cunoscut sub denumirea de "psihoterapie dinamică limitată în timp" merge mai departe decât programul lui Mann doar de reducere de simptome, având pretenţia de a produce modificări durabile în sfera personalităţii pacienţilor în cursul unei terapii care durează 25-30 de şedinţe. Au mai apărut şi alte diferenţe în psihoterapia dinamică contemporană. Astfel, terapeuţii analişti tind să acorde o atenţie mai mare funcţiilor ego-ului, considerându-1 pe acesta ca pe un factor de dez- voltare şi de control al vieţii individuale (Hartman, 1958). Astfel, omul este considerat ca o fiinţă care este mai capabilă de a se auto-controla şi mai puţin dominată de experienţele refulate ce ţin de sexualitatea timpurie, ca în psihanaliza tradiţională. Deşi evenimentele din copilărie sunt în continuare considerate ca experienţe formative importante, psihanaliştii contemporani pun un accent ceva mai mare pe relaţiile interpersonale şi pe situaţiile actuale ale pacientului. Există diferenţe de opinii între psihanalişti şi în ceea ce priveşte cazuistisa abordată. Dacă psihanaliştii ortodocşi lucrează doar cu cazuri considerate în mod clasic ca fiind potrivite pentru psihanaliză (fobii, acte compulsiv-obsesive, stări anxioase, isterii), alţi psihanalişti au curajul să abordeze şi cazuri mai dificile cum ar fi, de pildă, personalităţile schizoide, paranoide sau pacienţii cu depresii moderate. în ciuda acestor modificări psihanaliza este criticată şi astăzi de mulţi autori mai ales pentru durata ei prea lungă (fapt ce o face să fie şi foarte costisitoare pentru pacient), pentru faptul că se bazează pe o teorie discutabilă asupra naturii umane, pentru neglijarea problemelor curente ale pacienţilor şi accentuarea conflictelor inconştient timpurii. Deoarece îşi propune o restructurare profundă a personalităţii, ea are un câmp de aplicare mai restrâns, fiind potrivită pentru persoane cu inteligenţă medie sau peste medie, cu o situaţie financiară bună şi care nu suferă de boli psihice majore. Cu toate acestea, există multe mărturii din partea unor persoane care au beneficiat de pe urma psihanalizei, care i-a ajutat să se autocunoască şi să se înţeleagă mai bine, să se elibereze de anxietate şi conflicte interioare şi să-şi îmbunătăţească relaţiile interpersonale. CAPITOLUL 3 PSIHOTERAPIILE DE ORIENTARE COMPORTAMENTALĂ Orientarea comportamentală a apărut ca o reacţie faţă de psiho" terapiile bazate pe "insight" (iluminare) care puneau un accent deosebit pe forţele ascunse, de natură inconştientă ale psihicului uman. Baza teoretică a terapiilor comportamentale îşi are originea în teoriile învăţării, care considerau că personalitatea umană se structurează şi funcţionează în raport de stimulii exteriori, de situaţiile, rolurile şi interacţiunile sociale şi nu de forţele psihice interne, abisale. In formele sale extreme, orientarea comportamentală neagă total existenţa factorilor psihologici de natură interioară. Terapeuţii comportamentalişti se ocupă de comportamentul observabil şi de condiţiile de mediu care îl modelează, psihoterapia fiind înţeleasă ca un proces de învăţare. Conform acestei orientări nevroza este considerată ca un fenomen învăţat şi prin aceasta îşi pierde caracterul misterios. Reacţiile, emoţiile şi deprinderile dezadaptative au fost achiziţionate în cursul istoriei vieţii individuale şi ele s-au fixat deoarece au permis cândva subiectului să evite anumite experienţe traumatizante. Ele tind să fie repetate nu numai în prezenţa stimulilor aversivi care le-au generat ci şi într-o serie de situaţii cu caracter similar. Aceste reacţii nedorite fac obiectul psihoterapiei care îşi propune să le elimine. Deci, în concepţia comportamentaliştilor, psihoterapia nu mai vizează o restructurare şi reconstrucţie a personalităţii, ci doar reducerea şi eliminarea simptomelor. Astfel, Reyna (cit. Lazarus, 1987) arată că psihoterapia este considerată ca un set de procedee menite să elimine-o multitudine de reacţii emoţionale cu caracter dezadaptativ, de comportamente nedorite şi să elaboreze modele de comportament mai eficiente, care să permită individului să facă faţă sarcinilor cotiaiene, să interacţioneze adecvat cu alte persoane şi situaţii. Conceptele de bază ale psihoterapiei comportamentale sunt cele de întărire socială şi de control al comportamentului. Principiul întăririi se referă la utilizarea şi manipularea stimulilor ambianţei astfel încât anumite categorii de comportamente să fie recompensate şi în „felul acesta să crească probabilitatea lor de manifestare. Psihoterapia devine astfel un proces logic de control al comportamentului bazat pe cunoaşterea condiţiilor care permit modificarea acestuia. Decondiţionarea ca principiu terapeutic nu reprezintă o noutate în terapie. încă înainte ca teoriile învăţării să capete în psihologie o amploare atât de mare, a fost utilizată aşa-numita tehnică a "practicii negative" {Dunlap, 1917; 1932) în tratamentul logonevrozelor şi nevrozelor motorii (mai ales în terapia ticurilor). Această tehnică solicită pacientul să practice în mod deliberat deprinderea greşită astfel încât aceasta să se supună controlului voinţei. Aceste procedee sunt cunoscute sub denumirea de decondiţionare, desensibilizare sau reeducare. După anul 1950 aceste practici psihoterapeutice au luat amploare, astfel încât la ora actuală orientarea comportamentalistă a devenit una din direcţiile prioritare în psihoterapia contemporană. Terapeuţii de orientare comportamentalistă citează adesea unul din celebrele experimente ale lui Watson şi Rayner (1920) în cursul cărora un copil de 11 luni a fost condiţionat să dezvolte o reacţie de frică în prezenţa unui şobolan alb, prin asocierea prezentării animalului cu un zgomot foarte puternic. Treptat teama s-a generalizat, ea apărând şi la alte animale sau obiecte fabricate din blană sau pluş. Watson şi Rayner au anticipat principiile psihoterapiei comportamentale afirmând că dacă stimulul generator de teamă ar fi asociat cu un stimul agreabil, teama ar putea fi eliminată. Astfel, dacă pacientul este instruit să-şi imagineze o experienţă anxiogenă într-o situaţie terapeutică relaxantă şi securizată el va constata curând că experienţa respectivă nu este urmată de consecinţele negative aşteptate, reacţia de evitare având un caracter nevrotic, prin intermediul unor procedee de acest tip pacientul învaţă să discrimineze între pericolele reale şi fricile sale iraţionale. Această interpretare pune accentul pe înţelegerea semnificaţiei stimulilor de către pacient, ea depăşind limitele stricte ale conceptului de condiţionare. Din acest motiv mulţi psihoterapeuţi contemporani tind să interpreteze în felul acesta condiţionarea, ei generând orientarea denumită "psihoterapie cognitiv-comportamentală" (Goldfried şi Goldfried, 1975; Meichenbaum, 1974). Această abordare reduce discrepanţa dintre psihoterapiile dinamice şi cele comportamentale. Diferenţa esenţială între cele două orientări terapeutice menţionate mai sus constă în modalitatea lor diferită de abordare a simptomelor. Orientarea dinamică este de părere că simptomul nu este important prin el însuşi, el fiind un simbol al unui proces nevrotic cu caracter mai profund. Acest proces psihopatologic trebuie scos la lumină şi numai în felul acesta pacientul va deveni mai adaptat la existenţă. Pentru terapeuţii comportamental işti această orientare este un nonsens. Simptomul nu simbolizează nici o problemă mai profundă, ci reprezintă el însuşi o problemă care trebuie eliminată fără pretenţia de a modifica altceva din structura personalităţii pacientului. Dacă simptomul a fost achiziţionat prin învăţare, efortul terapeutic trebuie orientat în direcţia dezvăţării, procesul de învăţare find inversat. In concepţia terapeuţilor de orientare dinamică înlăturarea simptomului nu este considerată vindecare. Mai mult, această eliminare fără atacarea procesului nevrotic de bază este considerată periculoasă pentru că simptomul este doar expresia superficială a unui proces psihopatologic profund, care poate genera noi simptome adesea mai severe decât cel abordat. Terapeuţii comportamentalişti nu-şi pun astfel de probleme, scopul psihoterapiei constând în decondiţionarea subiectului de comportamente nedorite şi în înlocuirea lor cu comportamente dezirabile. In perspectiva behavioristă persoana dezadaptată este diferită de cea normală prin aceea că a eşuat în dobândirea unor abilităţi de a face faţă evenimentelor cotidiene şi în acelaşi timp a achiziţionat modele de comportament greşite. Tehnici ale psihoterapiei comportamentale(după Coleman; Bucher; Carson, 1984) 1. Tehnica stingerii comportamentelor nedorite Modelele de comportament învăţate au tendinţa de a slăbi şi de a dispărea în timp dacă nu sunt întărite corespunzător. Acest fenomen este evident mai ales în situaţiile în care comportamentul nedorit a fost întărit fără voie de alte persoane. Astfel, copilul Billy, de 6 ani (Colleman; Bucher; Carson, 1984) a fost adus la clinica de neuropsihiatrie infantilă pentru că detesta şcoala, comportamentul său în clasă având un caracter agresiv care deranja lecţiile şi făcea ca Billy să fie respins de colegii săi. Observând cu atenţie comportamentul părinţilor în timpul interviului clinic psihoterapeutul a constatat că ambii părinţi erau foarte permisivi şi aprobau tot ce făcea sau spunea copilul. Programul de psihoterapie propus a cuprins următoarele etape: a) Părinţii au fost ajutaţi să discrimineze între comportamentele reale şi cele cu caracter demonstrativ ale copilului; b) Părinţii au fost învăţaţi să ignore copilul, neacordându-i interes şi atenţie atunci când punea în funcţiune comportamente demonstrative. Ei trebuiau, dimpotrivă, să manifeste aprobare pentru comportamentele dezirabile; * c) învăţătoarea a fost, la rândul ei, instruită să-l ignore pe Billy când acesta se comporta necorespunzător şi să-i acorde atenţie când se comporta bine. Comportamentele nedorite, cu caracter demonstrativ ale copilului, s-au accentuat în clasă în primele zile, ele reducându-se apoi din ce în ce mai mult, nemaifiind întărite de părinţi şi învăţătoare. Odată cu diminuarea acestor comportamente copilul a început să fie tot mai mult acceptat de colegi, ceea ce a constituit o nouă întărire a modelelor dorite de comportament şi a modificat atitudinea sa negativă faţă de şcoală. Există două tehnici psihoterapeutice mai cunoscute care se bazează pe principiul stingerii comportamentelor nedorite; ♦ terapia implozivă; ♦ tehnica expunerii (flooding). Ambele tehnici utilizează principiul stingerii reacţiilor condiţionate de evitare a stimulilor axiogeni şi din acest motiv sunt indicate în tratamentul tulburărilor anxioase. Metodele sunt asemănătoare în esenţă, diferenţa constând în aceea că în cursul terapiei implozive pacientul se confruntă cu situaţia anxiogenă în plan imaginar, în timp ce în cursul celei de-a doua tehnici confruntarea cu stimulul anxiogen are loc chiar în realitate. în cursul terapiei implozive pacientului se cere să-şi imagineze situaţii care îi produc anxietate; terapeutul în loc să-1 liniştească manevrează astfel situaţia încât să se producă o creştere masivă a anxietăţii. Prin expuneri repetate la situaţii anxiogene în condiţii de securitate afectivă stimulii anxiogeni îşi pierd forţa şi comportamentul de evitare a respectivelor situaţii are tendinţa să se stingă. Hipnoza şi medicamentele psihotrope pot fi utilizate pentru a creşte sugestibilitatea subiectului şi a facilita demersul psihotera-peutic. Confruntarea reală cu situaţiile anxiogene (flooding) se utilizează cu succes mai ales la subiecţii cu capacităţi imaginative limitate. Astfel, un pacient cu fobie de locuri înalte poate fi dus de terapeut în astfel de locuri (pe acoperişul unor blocuri, pe poduri etc). Intr-un studiu pe pacienţi cu agorafobie (teama de spaţii deschise), Emmelkamp şi Wesels (1975) au demonstrat experimental că expunerea prelungită la stimuli anxiogeni in vivo s-a dovedit superioară celei imaginative. Cu toate acestea, există şi subiecţi pentru care expunerea reală la stimuli anxiogeni este prea dură. Aceiaşi autori (Emmelkamp şi Wesels, 1975) citează cazul unui pacient agorafobie, care s-a ascuns în pivniţă de teama de a nu fi obligat să se plimbe pe stradă împreună cu terapeutul. Datele clinice au demonstrat că deşi marea majoritate a pacienţilor răspund favorabil la aceste tehnici, unii subiecţi nu obţin rezultate, iar la un număr foarte mic se poate produce chiar o exacerbare a simptomatologiei. 2. Tehnica desensibilizării sistematice Această tehnică s-a dovedit utilă în reducerea unor modele de comportament nedorite, prin punerea în acţiune a altor modele comportamentale antagoniste. Prin tehnica desensibilizării subiectul este învăţat să se relaxeze sau să se comporte într-un mod care este incompatibil cu apariţia anxietăţii în prezenţa unor stimuli anxiogeni reali sau imaginari. Tehnica desensibilizării nu se adresează în exclusivitate comportamentelor fixate prin întărirea negativă, ci unei game mult mai largi de situaţii. Termenul de "desensibilizare sistematică" îi aparţine lui Wolpe (1969). Pornind de la principiul că modelele de comportament bazate pe anxietate nu sunt altceva decât răspunsuri condiţionate, autorul a elaborat o metodă prin care pacientul este învăţat să rămână calm şi relaxat în situaţii anxiogene. Metoda cuprinde următoarele etape: a) învăţarea relaxării Aceasta se realizează în primele şase şedinţe de psihoterapie, după metoda relaxării musculare progresive a lui Jacobson (1938). în unele situaţii se poate apela şi la alte tehnici de relaxare, hipnoză, meditaţie şi chiar la medicamente, pentru a facilita destinderea subiectului. b) Stabilirea ierarhiilor Tot în cursul primelor şedinţe de psihoterapie se stabileşte o ierarhie a situaţiilor generatoare de anxietate pentru subiect, în ordine descrescătoare de la situaţia cea mai anxiogenă până la cea mai puţin anxiogenă. De pildă, în cazul unui copil cu fobie de câini, contactul direct cu animalele mari poate reprezenta stimulul cel mai anxiogen, pozele cu câini un stimul mai puţin anxiogen, iar prezenţa altor animale mici cu blană - un stimul şi mai puţin anxiogen. c) Procedeul desensibilizării După ce subiectul stăpâneşte bine tehnica de relaxare i se cere să se relaxeze cu ochii închişi, în timp ce terapeutul îi descrie tot felul de scene, începând cu unele neutre şi înaintând progresiv pe linia ierarhiei stimulilor generatori de anxietate. Pacientul, aflat în relaxare, este solicitat să-şi imagineze fiecare situaţie descrisă de terapeut. în momentul în care pacientul afirmă că simte anxietatea, şedinţa se încheie. Tratamentul continuă până când pacientul devine capabil să rămână relaxat în timp ce îşi reprezintă scene care înainte îi trezeau o reacţie anxioasă de amploare. Durata medie a unei şedinţe de desensibilizare este de 30 minute, şedinţele având loc de 2-3 ori pe săptămână. Un program complet de psihoterapie durează de la câteva săptămâni la câteva luni. Există şi variante terapeutice în cadrul cărora desensibilizarea are loc in vivo, pacientul fiind instruit să se confrunte şi cu situaţii reale pe care şi le-a imaginat în timpul şedinţelor de psihoterapie. Wolpe (1969) a subliniat următoarele situaţii în care tehnica desensibilizării s-a dovedit ineficientă: ♦ la pacienţi cu dificultăţi în învăţarea relaxării; ♦ în cazul în care ierarhiile de stimuli anxiogeni sunt irelevante sau pot ghida greşit subiectul; ♦ în cazul existenţei unei inabilităţi imaginative a subiectului. Tehnica psihoterapeutică a desensibilizării s-a dovedit utilă într-o serie de situaţii cum ar fi: reducerea tracului de examen, terapia fobiilor, a tulburărilor anxioase, cât şi în unele cazuri de impotenţă şi frigiditate. 3. Psihoterapia aversivă Această metodă presupune înlăturarea modelelor nedorite de comportament prin metoda clasică a sancţiunilor. Sancţiunea presupune atât înlăturarea întăririlor pozitive cât şi utilizarea unor stimuli aversivi. Cel mai des utilizaţi stimuli aversivi sunt şocurile electrice. Deşi utile, pedepsele sunt rareori utilizate ca unică metodă de tratament. Prima utilizare sistematică a tehnicii aversive aparţine lui Kantorovich (1930) care a tratat alcoolicii prin administrarea unor şocuri electrice asociate cu prezentarea vizuală, mirosul şi gustul unor băuturi alcoolice. Ulterior tehnica aversivă a fost aplicată la o gamă largă de tulburări sau deprinderi greşite cum ar fi: fumatul, consumul de băuturi alcoolice, mâncatul excesiv, dependenţa de droguri, deviaţii sexuale şi chiar în cazul unor comportamente psihotice bizare. La ora actuală utilizarea şocurilor electrice ca stimuli aversivi a scăzut mult, atât datorită aspectelor etice implicate cât şi datorită faptului că noile comportamente dezirabile induse prin această metodă nu au tendinţa de a se generaliza şi la alte situaţii decât strict la cele asupra cărora s-a acţionat direct. Au fost puse la punct procedee mai puţin periculoase şi mai eficiente, cum ar fi, de pildă, metoda întăririi diferenţiate în cadrul căreia sunt întărite comportamentele incompatibile cu cele indezirabile. Psihoterapia aversivă reprezintă o modalitate de a stopa răspunsurile dezadaptative pentru o perioadă de timp în care ar exista posibilitatea de a produce modificări în stilul de viaţă al subiectului prin încurajarea modelelor de comportament adaptative care au tendinţa de a se autoîntări. Acest element prezintă o importanţă deosebită deoarece, astfel, pacientul se va abţine de la comportamentul nedorit în situaţia psihoterapeutică în care este sancţionat, el continuând însă să le manifeste în situaţiile reale, unde se simte în siguranţă. 4. Metoda modelării Această metodă presupune însuşirea unor modele dezirabile de comportament prin imitarea altor persoane cum ar fi terapeutul sau părintele. Pacientul este confruntat cu anumite tipuri de comportament realizate de către terapeut şi încurajat să le imite. Astfel, de pildă, modelarea s-a dovedit eficientă în acumularea unor deprinderi de alimentare independentă la copiii deficienţi mintal. 5. Psihoterapia asertivă Psihoterapia sau antrenamentul asertiv a fost utilizat atât ca metodă de desensibilizare cât şi de formare a unor abilităţi de a face faţă diverselor situaţii de viaţă. Această tehnică s-a dovedit eficientă mai ales în cazul persoanelor care au dificultăţi în stabilirea unor contacte interpersonale datorită anxietăţii accentuate care îi împiedică să se exprime liber şi chiar să-şi manifeste sentimentele de afecţiune. Psihoterapia asertivă este indicată şi în cazul subiecţilor care în mod constant îi lasă pe ceilalţi să- i manipuleze sau să profite de pe urma lor. Antrenamentul asertiv are menirea de a-1 învăţa pe subiect să-şi exprime deschis şi adecvat gândirile şi sentimentele. Acest antrenament se desfăşoară în etape, comportamentul asertiv find practicat iniţial în cabinetul de psihoterapie şi abia ulterior în viaţa reală. Se acordă o atenţie sporită dezvoltării unor deprinderi şi abilităţi de rela-ţionare interpersonală. Pacienţii timizi sunt învăţaţi să adreseze altor persoane remarci directe şi mai puţin confortabile, fără ca în spatele lor să se afle sentimente de ostilitate sau agresivitate (de pildă, se pot adresa partenerului remarci de tipul: "nu-mi place cum te-ai pieptănat", sau "această rochie nu-ţi stă bine" etc). Wolpe (1969 b) a arătat că psihoterapia asertivă nu este eficientă în cazul fobiilor care se referă la stimuli cu caracter impersonal. De asemenea, tehnica nu este indicată nici în cazul anumitor tipuri de situaţii interpersonale, astfel, de pildă, în cazul unei persoane respinse de altcineva, psihoterapia asertivă mai mult tinde să agraveze situaţia decât să o rezolve. 6. Orientarea ce tinde să reconcilieze psihoterapia comportamentală cu terapia psihodinamică Arnold Lazarus (1971) este uh psihoterapeut flexibil care are tendinţa de a reconcilia orientarea comportamentalistă cu cea psihodinamică. El afirmă că, de pildă, în spatele unui comportament fobie se poate ascunde o problemă mult mai complexă şi mai profundă a pacientului. în opinia sa, psihoterapeuţii comportamentalişti nu trebuie sa-şi aplice tehnica în mod mecanic şi rigid, ci trebuie să utilizeze o gamă mai largă de abordări ale pacientului, alegând, în urma unei examinări aprofundate a acestuia, acel demers terapeutic care se potriveşte mai bine fiecărui caz în parte. Arnold Lazarus (cit. Richard Lazarus, 1976, p. 335) prezintă un caz în care fobia de a traversa poduri ascunde în spatele ei un fenomen mai complex, care rămâne' neobservat pentru un psihoterapeut comportamentalist care îşi aplică tehnica în mod clasic. Pacientul: Simt o frică puternică atunci când trebuie să traversez un pod. Terapeutul: Mai şi alte frici sau dificultăţi? Pacientul: Doar complicaţiile care rezultă din faptul că mi-e frică să trec peste un pod. Terapeutul: în ce fel această teamă îţi influenţează viaţa? Pacientul: Am fost nevoit să renunţ la un loc de muncă excelent în Berkeley. Terapeutul: Unde locuieşti? Pacientul: In San Francisco. Terapeutul: Atunci de ce nu te-ai mutat în Berkeley? Pacientul: Prefer să locuiesc în oraş. Terapeutul: Pentru a ajunge la acel institut trebuie să traversezi Golden Gate? Pacientul: Da. am consultat un psihoterapeut în San Francisco. Acesta a încercat să mă desensibilizeze, dar nu a reuşit, şi atunci m-a trimis la dumneavoastră. Nu era chiar atât de rău când eram împreună cu soţia şi copiii, dar chiar şi atunci, Golden Gate, care are o lungime de o milă, mă aducea la capătul puterilor. Terapeutul: Spune-mi, de cât timp ai această problemă? Pacientul: De 4 ani. A apărut brusc când mă întorceam acasă de la serviciu pe podul Bay, pe care se circulă foarte încet. Dintr-o dată am fost cuprins de o stare de panică fără motiv. îmi venea să intru în maşinile din faţa mea. O dată am avut chiar senzaţia că podul se va rupe. Terapeutul: Să revenim la situaţia în care panica a apărut pentru prima dată. Spuneai că te întorceai de la muncă. S-a întâmplat ceva la serviciu? Pacientul: Nimic neobişnuit. Terapeutul: Te simţeai bine la serviciu? Pacientul: Da! Eram chiar propus pentru promovare. Terapeutul: Ce înseamnă asta concret? Pacientul: 3000 de dolari în plus pe an. Terapeutul: Asta însemna că trebuie să faci alt fel de muncă? Pacientul: Da, trebuia să devin şef de serviciu având sub ordine mai mult de 50 de oameni. Terapeutul: Ce ai simţit în legătură cu această situaţie? Pacientul: Nu înţeleg ce vre.ţi să spuneţi? Terapeutul: Mă refer la modul în care ai resimţit responsabilitatea suplimentară. Simţeai că eşti la înălţimea ei, că poţi să-i faci faţă? Pacientul: Soţia mea aştepta primul copil. Nişte bani în plus mi-ar fi prins bine. Terapeutul: Deci, în aceeaşi perioadă aşteptai să devii tată şi să fii promovat într-o funcţie de conducere. Trebuia deci să faci faţă la două noi roluri sociale solicitante - "tătic" acasă şi "tătic" la serviciu. Aceasta s-a întâmplat atunci când ai fost cuprins de panică pe pod. Sunt convins că nu ai ajuns niciodată şef. Pacientul: Nu. A trebuit să-mi cer transferul în oraş. Terapeutul: Acum te rog să analizezi cu atenţie întreaga situaţie. Ai avut vreodată vreun accident pe pod sau lângă un pod? Sau ai fost martorul unui accident în zona unui pod? Pacientul: Nu. Terapeutul: Lucrezi în continuare pentru aceeaşi companie? Pacientul: Nu. Am primit o ofertă mai bună, cu mai mulţi bani, de la o companie din oraş. Lucrez la ei de aproximativ un an şi jumătate. Terapeutul: Câştigi mai mulţi sau mai puţini bani decât ai fi câştigat la Berkeley? Pacientul: Aproximativ la fel, dar preţurile au crescut, aşa că, de fapt, câştig mai puţin. Terapeutul: Dacă nu ţi-ar fi apărut fobia de poduri şi ai fi lucrat la Berkeley pentru 3000 de dolari în plus, unde crezi că te-ai afla astăzi? Pacientul: în Berkeley, bineînţeles. Terapeutul: Ca şef? Cu mai mulţi bani? Pacientul: Pe naiba! Cine ştie? (Râde). Poate că aş fi ajuns chiar vice-preşedintele companiei. Terapeutul: Şi ce ar fi însemnat asta? Pacientul: Glumesc, dar ar fi fost posibil să fie chiar aşa. Terapia, în cazul acestui pacient, a fost deplasată de la problema fobiei de poduri la unele aspecte din istoria vieţii pacientului. Acesta era cel mai mic din cinci fraţi şi şi-a însuşit aprecierea mamei sale că, spre deosebire de fraţii săi deosebit de dotaţi, nu va ajunge niciodată nimic în viaţă. A fost utilizată tehnica desensibilizării, dar nu pentru fobia de poduri, ci pentru condiţionările negative din copilărie. A fost realizată o ierarhizare a afirmaţiilor făcute de mamă, afirmaţii care urmăreau minimalizarea calităţilor subiectului care a fost imunizat faţă de afirmaţii de acest tip. în acelaşi timp el a fost antrenat după metoda psihoterapiei asertive. O dată ce a căpătat încredere în sine, fobia de poduri a dispărut la fel de brusc cum a apărut. La pacientul în cauză fobia de poduri avea funcţia de a preveni impactul cu neîncrederea şi nesiguranţa sa în domeniul profesional, al competenţei, responsabilităţii şi autorealizării. Acest caz ilustrează modul în care un terapeut comportamentalist s-a apropiat de o orientare psihodinamică în psihologie. O direcţie prin care are loc reconcilierea orientării comportamen-taliste cu cea psihodinamică o reprezintă interesul sporit al terapeuţilor pentru tehnicile de autoreglare şi autocontrol al stărilor psihice. Pacienţii solicită ajutor psihoterapeutic pentru că dintr-un motiv sau altul nu se mai pot autocontrola (nu-şi pot controla tensiunile musculare, ideile obsesive, fricile iraţionale, nu se pot stăpâni să mănânce, să bea sau să manifeste comportament agresiv). Obiectul terapiei comportamentale este, conform acestei orientări, învăţarea pacientului să-şi redobândească autocontrolul asupra lui însuşi. Psihoterapeuţii comportamentalişti mai puţin ortodocşi acceptă faptul că factorii interni; gânduri, intenţii, expectaţii, planuri etc. joacă un rol foarte important în viaţa individului, chiar dacă ei sunt influenţaţi şi modelaţi de stimuli externi, de recompensele şi sancţiunile oferite de mediul înconjurător. Pacienţii sunt astfel antrenaţi să-şi recapete autocontrolul asupra impulsurilor, tendinţelor, reacţiilor, comportamentelor sociale prin manipularea atât a factorilor interni cât şi a celor externi. Goldfried şi Merbaum (1973) definesc autocontrolul ca fiind procesul prin care un individ devine factorul principal în ghidarea, direcţionarea şi reglarea acelor trăsături ale propriului comportament în vederea obţinerii unor consecinţe pozitive dezirabile. Autocontrolul reprezintă o capacitate dobândită, care se formează prin învăţare, în urma unor contacte sociale variate, iar repertoriul the-nicilor de autocontrol se construieşte progresiv în cursul interacţiunii cu factori complecşi din mediul înconjurător. în acelaşi timp, auto-controlul este rezultatul unei decizii personale, rezultate în urma unei deliberări conştiente, în scopul de a integra acţiunile menite să conducă la scopuri dezirabile stabilite de individul însuşi. Se poate afirma deci că autocontrolul este un proces mediat de instanţe de natură cognitivă, cu caracter conştient. Metodele concrete de autocontrol includ tehnici de relaxare, autosugestie şi de autoprogramare psihică. CAPITOLUL 4 PSIHOTERAPII EXPERIENŢIALE: psihoterapia centrată pe client, psihoterapia centrată pe grup şi psihoterapiile existenţialiste Abordarea psihoterapeutică experîenţială. Psihoterapeuţii aparţinând acestei orientări critică atitudinile deterministe şi defetiste ale psihoterapeuţilor începând cu Freud, în legătură cu personalitatea umană. Aceste atimdini consideră eul ca fiind implacabil determinat şi supus instinctelor şi conflictelor inconştiente reprimate care îi ghidează întreaga existenţă şi devenire. Ei afirmă că abordarea compor-tamentalistă ca şi cea dinamică fac din om un automat care este depersonalizat, cu un comportament condus, programat şi analizat. Demersul experienţial reprezintă o valorificare a disponibilităţilor fiinţei umane, o realizare a universalităţii sale şi are drept obiectiv principal contracararea alienării. Psihoterapia este dedicată depăşirii experienţei umane obişnuite. Astfel, Frankl (1966) arată că omul este străbătut de dorinţa de a găsi- şi de îndeplini un sens în cursul existenţei sale. Obiectivele terapiei sunt atât intrapersonale cât şi transpersonale. După Arendsen - Hein (1974) nivelul intrapersonal se referă la descoperirea ego-ului propriu, a propriei sale individualităţi, a stărilor sale emoţionale şi a modului în care se reflectă acestea în corpul fizic. Obiectivul transpersonal al terapiei se referă la orientarea spirituală, la orientarea omului în raport cu realitatea ultimă, la unitatea omului cu universul, cu planul cosmic, unitate prin intermediul căreia omul reuşeşte să depăşească limitele propriului său eu, contopindu-se într-o conştiinţă universală. Psihoterapia experienţială consideră omul ca pe o entitate activă, auto-afirmativă, cu un potenţial latent care trebuie verificat. Se optează astfel mai curând pentru perfecţionare decât pentru vindecarea unor simptome sau boli. Scopul psihoterapiei îl reprezintă conştientizarea maximală a propriului eu sau atingerea unui nivel superior de conştiinţă prin care omul să devină conştient de semnificaţia lumii sale interne şi externe şi în acelaşi timp capabil s-o construiască. Experienţialiştii pun accent pe autodeterminarea, creativitatea şi autenticitatea fiinţei umane, integrarea corpului cu mintea şi spiritul omului. Orientarea experienţială are la bază filosofia existenţialistă europeană preocupată de trăirea şi devenirea fiinţei umane. La aceasta se adaugă şi contribuţia filosofiilor şi tehnicilor orientale de auto- desăvârşire. Tulburările psihopatologice sunt privite ca expresii ale scăderii potenţialului uman, ca un blocaj sau ca o pierdere a legăturii cu propria sa experienţă internă. Personalitatea nevrotică este o personalitate fragmentată şi reprimată, reprimarea fiind privită nu ca în psihoterapia dinamică, ca având o natură eminamente instinctuală, ci ca un fenomen ontologic: pierderea sensului existenţei şi blocarea posibilităţilor de manifestare a eului. Astfel, nevroza devine o expresie a disperării existenţiale rezultate din înstrăinarea eului de sine însuşi şi de lumea sa, iar anxietatea reprezintă teama omului de a se confrunta cu propriile sale limite şi cu consecinţele acestora - moartea şi sentimentul nimicniciei. Orfginile sentimentului de culpabilitate sunt în ignorarea propriilor posibilităţi pentru valorificarea cărora omul este unicul responsabil. Idealul psihoterapiei este crearea omului spontan, activ, creativ, autentic. Şcoala psihoterapeutică experienţială pune accent pe trăirea (insight) emoţiilor şi experienţei prezente. Trăirea experienţei este mai degrabă un proces afectiv decât cognitiv, personal şi inobservabil de către o altă persoană. Acest proces subiectiv conduce ulterior la conceptualizare, el fiind iniţial implicit şi căpătând semnificaţii profunde pentru subiect o dată cu atingerea obiectivelor psihoterapiei. Schimbările terapeutice rezultă în urma procesului trăirii experienţei prin care semnificaţiile implicite ale evenimentelor ajung în conştiinţă, sunt puternic şi direct simţite şi sunt modificate chiar fără a fi în mod expres verbalizate. La aceste schimbări terapeutice contribuie în mod substanţial şi relaţia dintre pacient şi psihoterapeut. Una dintre ideile de bază ale acestei orientări este teza lui Rogers conform căreia orice organism are tendinţa înnăscută de a-şi dezvolta capacităţile la nivel optim atunci când este plasat în condiţii optime. Dacă înţelegem acest adevăr, pacientul capătă o imagine optimistă despre propria sa persoană care este privită ca fiind valoroasă şi cu multe disponibilităţi ce trebuie realizate. Terapeutul nu trebuie să încerce să-1 modifice pe pacient, ci doar să-i ofere un mediu plin de căldură şi înţelegere în care acesta să-şi poată actualiza posibilităţile. Deci, conform acestei orientări, terapeutul nu este altceva decât un fel de catalizator care-1 ajută pe pacient să-şi valorifice disponibilităţile latente şi să-şi restructureze propria sa personalitate. Relaţia terapeutică este în acest tip de terapie o relaţie umană mutuală, încărcată afectiv, în cadrul căreia fiecare din cei doi parteneri încearcă în mod sincer şi deschis să comunice unul cu altul atât prin mijloace verbale cât şi non-verbale. Terapeutul nu intră în această relaţie în primul rând ca un specialist, ci ca o fiinţă omenească, ca o persoană care iniţiază o relaţie cu o altă persoană. Terapeuţii experienţialişti nu sunt partizanii unei relaţii de tip părinte - copil ca în psihoterapia dinamică, nici profesor - elev ca în psihoterapia comportamentalistă, ci optează pentru o relaţie mai echilibrată cum ar fi cea dintre prieteni sau soţi. Trebuie subliniat faptul că în cadrul orientării experienţialiste există o serie de şcoli prohoterapeutice diferite. Aceste şcoli, în marea lor majoritate de orientare existenţialistă, nu pun accent pe o anumită tehnică în abordarea şi înţelegerea fiinţei umane, considerând chiar că în cultura occidentală s-a făcut abuz de tehnici şi metode la care a fost supus omul. Pentru aceşti terapeuţi contează în mai mică măsură ceea ce face terapeutul, ci mai mult contextul psihoterapiei şi ceea ce este terapeutul. Acesta din urmă nu analizează trecutul pacientului sau mecanismele transferului şi contratransferului ca în terapiile dinamice, nu stabileşte pentru pacient scopuri şi obiective impunându- şi personalitatea asupra acestuia ca în terapiile comportamentale, ci oferă pacientului posibilitatea de a- şi controla din interior propriul proces de vindecare. Dacă unele şcoli pun accent pe comunicarea verbală dintre terapeut şi pacient, altele în schimb subliniază mai mult abordările non-verbale, considerând că mai importantă este activitatea decât reflecţia, a face decât a spune, scopul final fiind combinarea acţiunii cu introspecţia. Scopul trăirii experienţei personale include conştientizarea senzaţiilor corporale, a poziţiilor, a tensiunilor musculare, a mişcărilor, a proceselor fiziologice din organism. Conştientizarea corporală are un efect energizant şi activator asupra subiectului. Printre tehnicile care facilitează exprimarea eului pacientului sunt incluse tehnicile dramatice, de jucare de rol sau de imaginaţie dirijată. Fantezia, reveria sunt considerate preferabile exprimărilor verbale seci, interpretărilor şi abordării strict cognitive. Pentru conştientizarea senzaţiilor corporale se utilizează tehnici de relaxare musculară, the-nici psihosomatice orientale şi chiar manevre executate asupra corpului (masaj, presopunctură). Pentru atingerea obiectivului celui mai înalt al acestei terapii -unirea trupului cu mintea şi cu spiritul - unele şcoli utilizează tehnici meditative inspirate din culturile orientale. Starea de relaxare profundă serveşte, conform acestor orientări, transcenderii ego-ului individual şi contopirii cu ceea ce ei numesc conştiinţa universală. După cum se poate lesne observa acest obiectiv este specific unui mare număr de sisteme religioase. în scop terapeutic şi autoformativ se utilizează şi tehnici de educarea voinţei, de concentrare a atenţiei şi de relaxare prin pronunţarea mentală a unor sunete - "mantre" - aşa cum se întâmplă în .cadrul meditaţiei transcedentale. Orientarea experienţialistă cuprinde, după cum am mai arătat, mai multe direcţii, dintre care cele mai importante sunt (Karasu, 1980): 1. Direcţia filosofică, care pune la baza demersului psihoterapeutic filosofia existenţialistă, tehnica utilizată fiind cea a dialogului mutual pe bază de tehnică verbală (cum se întâmplă în terapia centrată asupra clientului a lui Rogers sau în logoterapia lui Frankl). 2. Direcţia psihosomatică, care pune un accent mai mare pe tehnici non-verbale, considerând că autoactualizarea eului se poate realiza mai bine prin concentrarea atenţiei asupra corpului propriu, a senzaţiilor acestuia şi a răspunsurilor senzoriale (ca în "Gestalt" -terapia lui Pearls) sau printr-o abreacţie puternică a unor stări emoţionale ca în analiza bioenergetică a lui Lowen sau metoda strigătului primar al lui Janov. 3. Abordarea spirituală, asemănătoare cu cea religioasă, care pune accentul pe experienţa transcedentă sau transpersonală, ce implică depăşirea nivelului conştiinţei individuale şi ridicarea omului la nivele superioare de conştiinţă, urmărind scopul ultim de contopire a acestuia cu conştiinţa universală sau cosmică. Acest obiectiv se atinge prin renunţarea la regulile de conduită dictate de ego- ul individual, prin relaxare, concentrare, autodisciplină, antrenament al voinţei şi meditaţie, ca de pildă în "Meditaţia Transcendentală" sau Psihosinteza lui Assagioli. Psihoterapia centrată pe client (Rogers) Psihoterapia centrată pe client (sau pe persoană) s-a dezvoltat începând cu anii 1940 ca o puternică reacţie faţă de psihanaliză. Rogers a negat opiniile lui Freud cu privire la primatul instinctelor iraţionale asupra comportamentului uman, cât şi rolul dominant al psihoterapeutului în calitate de interpret şi conducător al procesului psihoterapeutic. în 1942, Cari Rogers a publicat lucrarea denumită "Psihoterapia non-directivă" în cadrul căreia termenul de pacient este • înlocuit cu cel de client. Ulterior sistemul său psihoterapeutic va primi şi denumirea de "psihoterapie centrată pe client". încrezător în forţele naturale de autovindecare ale organismului, el a văzut în psihoterapie un proces de îndepărtare a constrângerilor care împiedică acest proces să se manifeste. Aceste constrângeri au sursa în solicitările nerealiste pe care şi le autoimpun oamenii atunci când îşi imaginează că nu trebuie să tră^ iască un anumit gen de sentimente cum ar fi, de pildă, cele de osti- litate. Negând faptul că ei au astfel de sentimente, aceştia nu mai sunt conştienţi de natura reacţiilor lor şi în felul acesta pierd contactul cu experienţa lor autentică, rezultatul fiind un nivel de integrare psihică mai scăzut, relaţii interpersonale falsificate şi diferite forme de. dezadaptare. Obiectivul principal al psihoterapiei rogersiene este rezolvarea acestei incongruenţe, respectiv ajutarea pacientului să se accepte pe sine. Terapeutul stabileşte un astfel de climat psihologic în cadrul căruia clientul se simte acceptat în mod necondiţionat, înţeles şi valorizat ca persoană. In acest climat el se simte liber pentru prima oară să-şi exploreze gândurile şi sentimentele reale, acceptându-şi ura, furia sau alte sentimente "urâte" ca părţi ale propriului său eu. Pe măsură ce conceptul de sine devine tot mai congruent cu actuala experienţă, oamenii devin tot mai toleranţi cu ei înşişi, tot mai deschişi la noi experienţe şi perspective, tot mai bine integraţi. în terapia centrată pe client, terapie denumită şi non-directivă, dirijarea procesului terapeutic nu este sarcina psihoterapeutului. Acesta nu dă răspunsuri sau interpretări, nu sesizează prezenţa con- flictelor inconştiente şi nici măcar nu intervine activ în discursul pacientului. Terapeutul nu face decât să asculte cu atenţie şi cii o atitudine de acceptare ceea ce spune clientul, întrerupând doar pentru a formula cu alte cuvinte ceea ce a vrut să spună acesta. Aceste refor-mulări, fără a conţine în ele interpretări sau evaluări, îl ajută pe client să-şi clarifice sentimentele şi ideile pe care le explorează, să le privească mai atent şi să le conştientizeze. Prezentăm, pentru exemplificare, un fragment dintr-un dialog terapeutic (Rogers, 1951, cit. Coleman; Butcher, Carassu, 1984, p 658-659): Alice: Mă gândeam la felul cum mă port la serviciu. Mi-am făcut un obicei să încerc să fac oamenii să se simtă bine în jurul meu, să aplanez conflictele. Consilierul: Cu alte cuvinte, faci eforturi ca lucrurile din jurul tău să se desfăşoare cât mai lin şi oamenii să se simtă cât mai în largul lor. Alice: Da. Cred că asta este. Motivul pentru care o fac nu este că aş fi "bunul samaritean" care încearcă să-i facă pe clienţi fericiţi, ci pentru că mi-e mai uşor să joc rolul ăsta. L-am jucat mult timp şi acasă. Nu mi-am susţinut niciodată cu tărie convingerile în cazul în care am avut cu adevărat vreo convingere pe care s-o apăr. Consilierul: Simţi că de mult timp joci rolul persoanei drăguţe care netezeşte asperităţile şi aplanează conflictele? Alice: Da. Consilierul: Mai degrabă decât să ai propriile tale opinii sau reacţii. Nu-i aşa? Alice: Asta este. Nu am fost niciodată cu adevărat eu însămi sau nu am ştiut care este eul meu real. Ar trebui să joc propriul meu rol, pe care nu-l poate juca nimeni altcineva şi care ar trebui jucat. Voi încerca să dau viaţă acestui rol (Rogers, 1951, p. 152-153). Psihoterapia non-directivă se deosebeşte de alte abordări prin patru trăsături esenţiale, descrise încă de Rogers: 1. Se acordă o mai mare autonomie şi independenţă individului, considerându-se că acesta are o capacitate spontană de evoluţie. 2. Noua abordare pune un accent mai mare în cadrul psihoterapiei pe factorii de natură emoţională decât pe cei intelectuali. 3. Se acordă mai multă atenţie evenimentelor actuale şi nu celor din istoria individului (aşa cum se întâmplă în cazul psihanalizei). 4. Relaţia psihoterapeutică este privită ca o experienţă evolutivă, încă din 1942, Rogers formula ipoteza de bază de la care porneşte psihoterapia non-directivă: "O consiliere eficientă trebuie să aibă la bază o relaţie bine structurată dar permisivă, care trebuie să-1 ajute pe client să se înţeleagă pe sine însuşi în asemenea măsură încât să fie capabil să facă paşi pe linia unei noi orientări" (p. 18), (cit. Watson, p. 636). Rolul psihoterapeutului în cadrul psihoterapiei non-directive Psihoterapeutul are, în cadrul acestei orientări, o atitudine pasiv-stereotipă de acceptare totală a ceea ce se spune, reformulează cele afirmate de pacient, recunoaşte sentimentele pacientului şi îl ajută să şi le clarifice. S-ar putea crede că această atitudine de acceptare pasivă ascunde un dezinteres faţă de problemele pacientului (frecvent terapeutul nu spune decât da - da, sau repetă cu alte cuvinte ceea ce a spus pacientul). In realitate, abordarea non-directivă este încărcată de căldură afectivă şi înţelegere umană. In cazul în care transferul se produce în timpul psihoterapiei non-directive, acesta este rezolvat într-o manieră lipsită de ameninţare acţionând asupra înlăturării rezistenţelor şi eliberând procesele de evoluţie spontană din interiorul psihismului subiectului şi acesta se realizează datorită permisivităţii şi neutralităţii psihoterapeutului. Condiţiile relaţiei psihoterapeutice non-directive după Rogers sunt următoarele: 1. Terapeutul trebuie să se conducă după principiul că individul aflat în terapie este responsabil pentru el însuşi şi este de dorit pentru individ să-şi asume această responsabilitate. 2. Terapeutul trebuie să fie de acord cu faptul că clientul său are în interiorul său o puternică dorinţă de a deveni matur, adaptat social, independent, productiv, de a se baza pe propriile sale forţe pentru modificarea terapeutică. 3. Terapeutul trebuie să creeze o atmosferă caldă şi permisivă, atmosferă în care individul este liber să-şi exprime orice atitudine, trăire sau gând, indiferent cât de neconvenţionale, absurde sau contradictorii ar fi acestea. 4. Terapeutul nu pune clientului limitări în ceea ce priveşte atitudinile, ci doar în ceea ce priveşte comportamentul (acest lucru este valabil mai ales pentru copii: copilului nu i se dă voie să spargă geamul cabinetului, dar poate să-şi exprime sentimentul că ar dori să o facă). 5. Terapeutul utilizează numai astfel de tehnici şi procedee care să conducă pe pacient la o înţelegere profundă a propriilor sale atitudini şi stări emoţionale şi la autoacceptarea acestora. Această înţelegere se realizează cel mai bine prin reflecţii încărcate de sensibilitate şi prin clarificarea atitudinilor clientului. Acceptarea realizată de terapeut nu trebuie să implice nici aprobare, nici dezaprobare. 6. Terapeutul trebuie să se abţină de la orice exprimare sau acţiune contrară principiilor anterior formulate. Aceasta înseamnă că el trebuie de fapt să se abţină de a întreba, dovedi, interpreta, sfătui, sugera, convinge, asigura. Printr-o astfel de acţiune terapeutul acordă încredere pacientului considerând că acesta îşi poate rezolva singur problemele şi poate lua singur decizii. Terapeutul (consilier) se concentrează mai ales asupra a ceea ce simte pacientul, sentimente care pot fi descifrate din afirmaţiile acestuia, astfel încât să poată selecta şi clarifica aceste sentimente. Trebuie să recunoaştem că o astfel de atitudine, departe de a fi pasivă, cum pare Ia prima vedere, reclamă multă disciplină şi auto-vigilenţă din partea terapeutului. Factori comuni cu alte sisteme psihoterapeutice încă Rogers (1942) sublinia faptul că descărcarea emoţională (catharsisul) şi insight-ul sunt caracteristice şi psihoterapie^ non-directive, ca şi psihanalizei. Această descărcare emoţională generează insight-ul, care în cadrul acestei orientări este conceput ca fiind perceperea unor relaţii noi, dorinţa de a-şi accepta propriul eu cât şi o nouă alegere de scopuri. In urma insight-ului, care la rândul său este consecinţa unei descărcări afective, pacientul ia noi decizii în legătură cu sine şi cu ceilalţi, îşi modifică modelele comportamentale şi elaborează soluţii pentru rezolvarea situaţiilor conflictuale. Trăsăturile caracteristice ale psihoterapiei non-directive Rogers (1946) se referă la trei caracteristici care diferenţiază cel mai bine abordarea non- directivă. Aceste trăsături specifice sunt următoarele: natura previzibilă a procesului terapeutic non- directiv; descoperirea forţelor constructive ascunse în interiorul pacientului şi relaţia terapeutică centrată pe client. După Rogers, descoperirea ca atare a forţelor creatoare din om nu este originală prin ea însăşi. Şi alţi terapeuţi s-au referit la aceste forţe evolutive, dar ei nu au crezut că acestea pot fi puse în mişcare singure, ei căutând să le direcţioneze intervenind practic în desfăşurarea procesului respectiv. Rogers consideră că tocmai această acceptare şi lipsă de direcţionare a pacientului, care înseamnă acordarea unei încrederi totale, este cea care stimulează punerea în acţiune a acestor forţe creatoare. In ceea ce priveşte caracterul centrat pe client al relaţiei psihoterapeutice, trebuie subliniat faptul că pacientul este înţeles în cursul relaţiei terapeutice în acelaşi mod în care el se înţelege pe el însuşi. Cu alte cuvinte, pacientul trebuie acceptat total şi din toată inima. Există unele controverse în ceea ce priveşte aplicabilitatea psihoterapiei non-directive. Unii entuziaşti au considerat-o ca pe un panaceu universal, pentru orice*fel de dificultate psihologică. Această poziţie se bazează mai ales pe faptul că Rogers a negat importanţa şi necesitatea psihodiagnozei înainte de începerea tratamentului psihoterapeutic. Alţi terapeuţi sunt de părere că această tehnică psihoterapeutică se potriveşte doar în cazul unor pacienţi (când se aplică doar această tehnică), sau o aplică în cadrul unor şedinţe de psihoterapie, combinând-o cu alte metode în cadrul unui demers eclectic. Studiile clinice au demonstrat faptul că psihoterapia non-directivă este mai eficientă în cazul unor subiecţi relativ normali (cu probleme de viaţă, acuze nevrotiforme), deşi Rogers afirmă că ar exista posibilitatea utilizării ei şi la psihotici spitalizaţi (aflaţi sub control). Snyder (1948) a ajuns la concluzia că psihoterapia non-directivă este mai utilă în cazul studenţilor deoarece la aceştia problemele îşi au originea mai mult în interior decât în surse de natură externă. De asemenea, acest gen de psihoterapie are succes în cazul tulburărilor de adaptare mărită, al consilierii vocaţionale, al relaţiilor dintre părinţi şi copii cât şi în c?zul persoanelor cu tulburări nevrotice uşoare şi moderate (în mod special în cazul stărilor anxioase şi al unor sin-droame isterice). Psihoterapia non-directivă se utilizează ceva mai puţin în cazul psihoticilor, a pacienţilor cu inteligenţă scăzută, al celor trecuţi de cincizeci de ani, al celor care au dificultăţi de verbalizare (inclusiv în cazul celor tulburaţi emoţional şi care se blochează atunci când li se cere să se exprime), cât şi în cazul persoanelor excesiv de dependente. Thorne (1944; 1948), un critic sever al psihoterapiei non-directive, este de părere că de la un caz la altul sau pentru acelaşi pacient, de la o şedinţă la alta, gradul de direcţionare al pacientului sau dimpotrivă gradul de non-directivism trebuie să fie diferit. Aceasta reprezintă poziţia multor psihoterapeuţi care utilizează abordarea non-directivă numai din când în când, atunci când situaţia o cere, considerând că doar puţine cazuri sunt potrivite pentru demersul non-directiv pur. Psihoterapia centrată pe grup în lucrările sale ulterioare (1967) Rogers începe să-şi deplaseze atenţia de la psihoterapia individuală la psihoterapia de grup, elaborând propria sa versiune de "grup de întâlnire" ("encounter group"). Acest grup permite realizarea unei trăiri foarte intense şi plenare în cadrul căreia persoane alienate faţă de ele însele, faţă de ceilalţi şi faţă de societate pot intra în contacte emoţionale mai autentice prin intermediul întâlnirii cu propriul eu, cu ceilalţi şi cu lumea semnificaţiilor şi trăirilor. Rogers se referă la trei mari probleme în cadrul grupurilor sale de întâlnire: ♦ In primul rând el presupune că experienţa în cadrul grupului poate produce modificări permanente la nivelul personalităţii individului şi astfel scopurile dezvoltării personale şi cele ale grupului nu mai apar ca fiind separate. ♦ Sunt stimulate confruntările autentice la nivelul grupului, chiar dacă la un moment dat o astfel de confruntare poate părea negativă şi în mod potenţial nocivă pentru unul din membrii grupului. O exprimare sinceră şi deschisă a unor sentimente negative se dovedeşte în cele din urmă de folos pe termen lung. Dacă însă apare o afirmaţie cu o notă de sadism, un membru al grupului sau, leaderul îşi exprimă deschis impresia cu privire la respectiva afrmaţie, aducând la lumină motivele ascunse care stau la baza ei. ♦ In al treilea rând, Rogers nu este interesat de dinamica de grup în sine, aşa cum se întâmplă în cazul majorităţii terapiilor de grup, interesul său de bază rămânând centrat asupra conştientizării, exprimării şi acceptării propriilor sentimente de către fiecare membru al grupului. Grupul de întâlnire are nevoie pentru a-şi îndeplini rolul psihoterapeutic să fie coeziv, membrii grupului acordându-şi încredere unii altora, iar terapeutul ca leader al grupului facilitează procesele ce se petrec în grup Ia nivel minimal, ca în cazul psihoterapiei non-directive sau centrate pe client. Hobbs (1992) arată că între psihoterapia individuală şi cea de grup există asemănări şi deosebiri. Asemănările rezultă din obiectivul comun şi din concepţia teoretică despre natura umană ce stă la baza demersului terapeutic. Diferenţele derivă mai ales din aceea că în cazul psihoterapiei individuale două personaje stau faţă în faţă (terapeutul şi pacientul), în timp ce în cadrul terapiilor de grup mai multe persoane (6-7) participă la procesul psihoterapeutic. Psihoterapia centrată pe grup dă cele mai bune rezultate cu grupuri de pacienţi cu probleme de viaţă, ca de pildă: ♦ o femeie al cărei soţ a decedat în războiul din Vietnam şi care nu a fost capabilă să-şi refacă viaţa; ♦ un bărbat care nu era capabil să-şi pună în aplicare visul de a deveni profesor din cauza timidităţii etc. Aceşti subiecţi au drept caracteristică comună faptul că sunt ceea ce noi înţelegem prin termenul de "nevrotici normali", care suferă din cauza unei discrepanţe între ceea ce sunt de fapt şi expectaţiile lor faţă de ei înşişi şi în acelaşi timp îşi exprimă în mod deschis nevoia de a fi ajutaţi. Psihoterapia centrată pe grup mai poate fi utilizată cu următoarele categorii de pacienţi: ♦ pacienţi suferind de reacţii anxioase datorate stresului; ♦ copii cu tulburări de adaptare sau dificultăţi şcolare; ♦ adolescenţi cu tulburări de comportament; ♦ subiecţi cu afecţiuni somatice invalidante; ♦ subiecţi cu migrenă; ♦ pacienţi nevrotici; ♦ schizofreni aflaţi în faze de remisiune. Redăm mai jos un fragment de protocol al primei şedinţe din cadrul terapiei centrate pe grup (Hobbes, 1992): Membrele grupului sunt: + Jane, 23 de ani, învăţătoare *Kay, 35 ani, consilier la o şcoală superioară *Anne, 21 ani, studentă; nu vorbeşte în timpul şedinţelor ♦ Mary, 33 ani, profesoară de engleză *Laura, 27 ani, psiholog *Betty, 28 ani, profesoară de istorie Jane: Aş dori să discutăm problema relaţiilor de dominanţă-dependenţă în cadrul căsătoriei. Sunt căsătorită de un an cu un student la drept; soţul meu e un tip primar şi lipsit de afectivitate şi între noi nu există comunicare. Conflictele apar mai ales datorită dorinţei mele de independenţă şi datorită faptului că nu pot să fiu independentă în cadrul relaţiei cu soţul. Căsătoria noastră nu reprezintă o relaţie de egalitate. Leaderul grupului: Şi acest lucru nu te satisface, nu-i aşa? Jane: Nu, nu mă satisface, dar simt că există posibilităţi ca relaţia să devină satisfăcătoare. Betty (Pauză): Cred că problema mea este că nu am suficientă încredere în mine şi nu reuşesc să mă afirm în prezenţa altora. Cred că sunt capabilă să fac anumite lucruri, dar când mă aflu în colectivitate mă dau la o parte şi-i las pe ceilalţi să vorbească, să-şi exprime ideile. Cred că asta mi se trage din copilărie, pentru că tatăl meu era o persoană foarte dominatoare şi toţi membrii familiei trebuiau să i se supună. Am rămas cu sentimentul că nu am valoare personală, că mi sunt bună de nimic. Leaderul: Ai încredere în tine când e vorba de capacităţile tale, atunci când eşti singură, dar atunci când te afli în grup ai tendinţa de a te devaloriza. Betty: Corect. Am tendinţa de a evita contactul cu ceilalţi, în loc să-i privesc în faţă. Leaderul: Da. Jane: Ţi se întâmplă acelaşi lucru şi în grupurile mici, mai intime, cum ar fi cele din familie sau cele formate din prieteni? Betty: In grupurile mici de prieteni, pe care îi cunosc de foarte multă vreme, nu am sentimentul ăsta, dar în clasă sau cu familia mea mă dau bătută. Leaderul: Te simţi protejată de grupurile mici de prieteni şi numai aşa poţi să fii tu însăţi. Kay: Aş vrea să discutăm despre problema mea, pe care am acceptat-o raţional, dar nu şi emoţional. Soţul meu a suferit acum doi ani o moarte tragică, avionul său s-a prăbuşit în Pacific. Asta s-a întâmplat după ce războiul s-a terminat şi el trebuia să se întoarcă acasă. Când mă gândesc la cele întâmplate, nu le pot accepta. Aş dori să-mi accept viaţa de acum înainte din punct de vedere emoţional. Leaderul: Ai reuşit să te echilibrezi sub aspect raţional, înţelegând situaţia şi ce ar trebui să faci, dar nu ai reuşit să-ţi pui sentimentele sub control. Kay: Dacă ies în oraş şi privesc într-o vitrină şi văd un lucru de îmbrăcăminte pe care şi l-ar fi dorit, mă prăbuşesc dn nou... etc. In cadrul psihoterapiei centrate pe grup subiecţii îşi percep propria situaţie, fund susţinuţi de ceilalţi membri ai grupului. Membrii grupului profită de pe urma psihoterapiei doar dacă se simt acceptaţi de ceilalţi membri ai grupului şi de către psihoterapeut. Ei trebuie să găsească în situaţia de grup condiţii care să le permită să nu mai dezvolte anxietatea care-i face ineficienţi în relaţiile cu ceilalţi şi nefericiţi atunci când rămân singuri cu ei înşişi. în grup, clientul trebuie să se simtă liber să se autoexamineze, find asigurat de faptul că problemele sale vor fi înţelese aşa cum sunt şi că el va fi respectat ca persoană. In cadrul psihoterapiei individuale centrate pe client, atitudinea suportivă este asigurată în special datorită antrenamentului psihoterapeutului care conduce astfel şedinţele pentru a crea clientului această impresie. In grup, deşi aparent fiecare membru al grupului este absorbit de propriile probleme, se produce o anumită dinamică a relaţiilor interpersonale, care face ca posibilitatea unui membru al grupului de a fi înţeles şi acceptat de mai multe persoane să devină mai mare. Acest fenomen arc loc datorită coeziunii grupului. Atât în cadrul psihoterapiei individuale cât şi în cadrul celei centrate pe grup sarcinile psihoterapeutului sunt asemănătoare, ca de pildă: ♦ clarificarea sentimentelor; ♦ reflecţii asupra naturii sentimentelor; ♦ refonnularea unor conţinuturi exprimate de client; ♦ acceptarea clientului; ♦ restructurarea atitudinală etc. De asemenea, între ambele tipuri de psihoterapie centrată pe client şi pe grup mai există similitudini: ♦ accentul pe psihodiagnoză este minimal; ♦ interpretările nu sunt considerate ca instrument psihoterapeutic important; ♦ insight-ul, deşi important, nu reprezintă elementul de bază în procesul schimbării; ♦ atitudinile transferenţiale sunt abordate exact ca oricare alte expresii ale stărilor afective; ♦ capacitatea subiectului de a trăi experienţa psihologică directă şi imediată este considerată indicatorul succesului psihoterapeutic. Diferenţe dintre psihoterapia centrată pe client şi cea centrată pe grup: a) Situaţia de grup pune accent mai ales pe gradul de adecvare al relaţiilor interpersonale, permiţând descoperirea unor noi modalităţi mai satisfăcătoare de a intra în relaţie cu alte persoane. Există însă şi pacienţi sever tulburaţi care pot considera că situaţia de grup este prea ameninţătoare, ei având nevoie de psihoterapie individuală. Dar pentru indivizii relativ normali care se simt mereu presaţi şi tensionaţi, experienţa de grup este benefică. Eric Fromm a subliniat tendinţa de izolare â individului în cultura occidentală. Ca membri ai unui grup terapeutic, indivizii învaţă ce înseamnă să acorzi şi să primeşti sprijin emoţional şi înţelegere într-un mod mai matur. Ego-ul este redefînit într-un context interpersonal diferit de cel care a contribuit la di stors ionarea percepţiei şi atitudinii faţă de sine, în relaţie cu ceilalţi. b) Există o categorie de indivizi care vorbesc mai uşor în grup decât puşi în faţă cu psihoterapeutul. Această afirmaţie este făcută de Hobbs (1992) care a lucrat cu grupuri de veterani de război. c) In cadrul psihoterapiei centrate pe client, unul din aspectele cele mai importante constă în faptul că clientul trebuie să ajungă să-şi construiască propriul său sistem de valori. Impunerea de către terapeut a sistemului său de valori asupra clientului este considerată nocivă. In situaţia de grup, ca şi în cadrul terapiei individuale, terapeutul încurajează dreptul fiecărui client de a-şi autodetermina stilul de viaţă. Dar în cadrul grupului ies la iveală şi alte sisteme de valori sau stiluri de viaţă care îi apar unui membru al grupului ca alternative posibile, fără a-i fi impuse din exterior. El are dreptul să preia sau să respingă respectivele alternative. d) Grupul mai oferă şi un alt avantaj faţă de psihoterapia individuală şi anume faptul că individul are posibilitatea să ofere ajutor, nu numai să-1 primească. Faptul de a acorda sprijin este un act terapeutic în sine. Astfel, în cadrul grupului un individ poate atinge un echilibru matur între acţiunile de a da şi de a primi, între independenţă şi dependenţă. >- Procesele din cadrul psihoterapiei de grup Organizarea grupului terapeutic: Grupul terapeutic specific acestui model de psihoterapie cuprinde 6 membri la care se adaugă terapeutul. La acest număr s-a ajuns în mod empiric şi nu au fost realizate cercetări cu privire la numărul optim de membri ai unui grup de psihoterapie. La cei 6 se mai pot adăuga eventual încă doi membri ai grupului. Dacă însă numărul membrilor grupului creşte prea mult, dinamica grupului este încetinită, mulţi participanţi rămânând la periferia grupului. Reuniunile au loc într-o încăpere liniştită, de dimensiuni potrivite, membrii grupului fiind aşezaţi în jurul unei mese. Pot fi incluşi subiecţi cu diverse probleme şi cu diverse structuri de personalitate, respectându-se doar grupele mari de vârstă: grup de copii, de adolescenţi, de adulţi. Şedinţele de grup au loc de două ori pe săptămână şi durata unei şedinţe este de o oră (unii autori au găsit utile şedinţe ceva mai lungi). Se permite o anumită flexibilitate, astfel încât grupul se poate întâlni o dată pe săptămână sau de mai multe ori. Decizia de a încheia şedinţa de psihoterapie revine grupului. Numărul mediu total de şedinţe este înjur de 20. Cum demarează lucrul în grup? Ne-am putea imagina că nişte oameni străini adunaţi la un loc pentru a discuta despre problemele lor s-ar putea simţi stânjeniţi. In cadrul concepţiei terapeutice care stă la baza acestui model de psihoterapie se porneşte de la premisa că grupul poate începe să funcţioneze fără ghidaj din partea traseului. Terapeutul reaminteşte, de regulă, că obiectivele grupului sunt cunoscute tuturor şi că grupul îşi poate urma propriile sale reguli. Unele grupuri pot avea dificultăţi de a demara: se lansează unele afirmaţii care sunt imediat urmate de retrageri sau apar cu o notă de umor crispat care întârzie dezvoltarea unui sentiment de securitate în cadrul grupului. Alte grupuri debutează imediat, ca în psihoterapia individuală, unde clientul tulburat de anxietate simte o nevoie disperată de a-şi comunica sursele de perturbare. Un mod tipic de a începe este cel în care fiecare membru al grupului povesteşte ceva despre el şi despre problemele sale. Acest lucru se realizează informai, fără presiune din exterior. >- Evoluţia dinamicii de grup şi tematica abordată Tema de grup reprezintă un subiect asupra căruia se centrează discuţia în cadrul grupului, ea având un început şi un sfârşit clar precizat. De regulă, în cursul unei singure şedinţe se pot aborda mai multe teme. Pentru fiecare temă există un participant cu rol prioritar care reprezintă centrul atenţiei şi o serie de participanţi cu roluri minore, al căror număr şi grad de implicare variază de la o temă la alta. Unele teme au o viaţă scurtă: sunt puse în discuţie, examinate rapid şi apoi abandonate. Alte teme se întind pe parcursul tuturor şedinţelor, ele căpătând un sens tot mai profund datorită contribuţiei diferiţilor membri ai grupului. Dinamica grupului evoluează în direcţia unei analize mai în detaliu şi a unei exprimări emoţionale mai vii. Unele teme sunt puse în discuţie de un singur individ, altele de mai multe persoane, cu caracteristici distincte. Deşi structura formală lipseşte, există un model clar al evoluţiei, dezbaterilor în ceea ce priveşte intenţia şi cursul ce trebuie urmat. Prezentăm mai jos un fragment din jurnalul lui Jane după prima şedinţă de grup (cit. Hobbes, 1992): "Cred că am empatizat cu Kay. (Cea căreia i-a murit soţul). Mi s-a părut o situaţie atât de absurdă şi lipsită de speranţă. In acelaşi timp am simţit şi o oarecare invidie faţă de ea pentru că a avut o căsătorie aşa cum mi-aş fi dorit şi eu. Mi s-a părut că după ce a trecut starea de stânjeneală iniţială, grupul nostru a căpătat o anumită identitate şi soliditate. Cred că ne identificăm unii cu alţii pentru că avem un scop comun. Am simţit aici multă căldură şi sinceritate pe care nu le-am întâlnit în nici un alt grup. M-am simţit de parcă i-aş fi cunoscut pe ceilalţi bine şi de foarte multă vreme. Cea mai puternică reacţie a fost identificarea şi simpatia mea cu problema lui Kay. Nu mi-a ieşit din minte problema ei toată ziua." >- Caracteristicile terapeutului din cadrul terapiei centrate pe grup Atât în psihoterapia centrată pe client cât şi în cea centrată pe grup, terapeutul trebuie să manifeste încredere în posibilităţile clienţilor de a deveni responsabili pentru propriile lor probleme şi să-şi limiteze tendinţa de a-şi impune punctul său de vedere asupra participanţilor. In cazul terapiei centrate pe grup, terapeutul trebuie să fie capabil să răspundă emoţional la şase persoane în loc de una singură. El trebuie să fie capabil să reorganizeze şi să manevreze într-un mod cât mai obiectiv "curenţii" de natură afectivă care circulă în cadrul grupului. De asemenea, el trebuie să-şi clarifice sentimentele personale faţă de fiecare membru al grupului pentru a fi capabil să-i acorde înţelegerea. Scopul urmărit este psihoterapia de grup şi nu o psihoterapie individuală realizată în grup. Dacă terapeutul este suficient de abil, grupul însuşi devine agent terapeutic, iar membrii grupului devin ei înşişi terapeuţi. Observaţii clinice au arătat că membrii grupului care beneficiază cel mai mult de psihoterapie sunt cei cărora terapeutul le răspunde în modul cel mai non-directiv (Telschow, ct. Hobbes, 1992). Deşi terapeutul trebuie să urmărească în mod activ evoluţia stărilor afective în cadrul grupului, el nu trebuie să fie atât de activ încât să domine grupul. De multe ori este bine ca terapeutul să dea posibilitatea unui membru al grupului să preia rolul de terapeut, fapt ce facilitează demersul autoexplorator al altui membru al grupului. Dar în cazul în care anumite sentimente trec neobservate sau dacă membrii grupului creează în mod continuu dificultăţi de exprimare pentru un anumit individ, negându-i sentimentele, terapeutul trebuie să intervină. Atmosfera pe care trebuie s-o menţină terapeutul în cadrul grupului este de maximă siguranţă, acceptare şi înţelegere, situaţie în care ameninţarea este minimală şi se creează condiţii pentru autoexpldrare. O caracteristică importantă a terapiei centrate pe grup este faptul că rolul de psihoterapeut nu dste fix, el putând fi preluat, aşa cum am mai arătat, de membrii grupului. De-a lungul procesului psihotera- peutic rolurile de client şi terapeut trec de la un membru la altul al grupului. Din analiza protocolului de mai jos se poate observa cum un membru al grupului preia rolul de terapeut (după Hobbs, 1992): Mr. Ray: Fratele meu şi-a luat diploma în medicină când avea 24 de ani. înainte de a face armata la marină îmi doream să termin colegiul şi apoi să-mi trec masterat-ul şi doctoratul. Eram foarte mândru de mine şi de proiectele mele. Acum toate acestea nu mai înseamnă prea mult pentru mine. Mr. Berg: Nu crezi că atitudinea părinţilor tăi faţă de tine stă la baza acestor sentimente? Mr. Ray: Părinţii nu mi-au spus niciodată deschis că nu sunt la fel de bun ca şi fratele meu. Ei păreau satisfăcuţi să am performanţe mijlocii. Niciodată nu m-au împins să fac ceva mai bine. Mr. Berg: Când fratele tău şi-a dat doctoratul, ei au fost mândri de el, nu-i aşa? Mr. Ray: O, desigur! Mr. Berg: Când ţi-ai trecut examenele nu te-ai simţit cumva respins pentru că performanţele tale nu mai provocau acelaşi entuziasm? (Pauză) Cred că mă proiectez prea mult în situaţia, ta. Mr. Ray: Da. Nu m-am simţit acceptat atât cât mi-aşfi dorit. Cred că rezultatele mele la examene au fost mult influenţate de asta. Acum nu mai simt dorinţa să am performanţe mai bune. Mr. HUI: Acum simţi că responsabilitatea pentru performanţele tale profesionale îţi aparţine şi că nu interesează pe nimeni altcineva ce faci? Asta e? Motivaţia pare a izvorî din tine însuţi şi nu din nevoia de a face pe plac cuiva. Se constată că în felul acesta membru grupului dezvoltă o atitudine mai permisivă, mai puţin critică şi mai puţin evolutivă în ultima parte a psihoterapiei. >• Selecţia membrilor grupului Selecţia se realizează în funcţie de două criterii: a) subiectul va beneficia de pe urma grupului; b) grupul va beneficia de prezenţa sa. Din punctul de vedere al clientului singurul criteriu luat în consideraţie pentru a intra în grup este dorinţa lui de a participa la un grup în care să-şi discute problemele. Datele clinice au arătat că pot beneficia de pe urma grupului chiar persoane foarte timide, persoane agresive, persoane care au trăit experienţe sexuale deosebit de traumatizante, adolescenţii delincvenţi şi chiar unii schizofreni aflaţi în fază de remisiune. E drept, beneficiul acestora din urmă de pe urma grupului este relativ redus comparativ cu alte categorii de pacienţi. Există o categorie de indivizi care au tendinţa de a distruge grupul. Este vorba de subiecţi sofisticaţi care utilizează cu sadism cunoştinţele lor de psihodinamică pentru a-i perturba pe alţii. Dacă un subiect a urmat fără rezultat psihoterapia de grup timp de un an sau doi, sau cu rezultate incerte, este mai bine să i se recomande să treacă la psihoterapie individuală. De asemenea, Hobbs recomandă să nu fie introduşi în grup subiecţi deosebit de agresivi (psihotici sau non-psihotici), deoarece prezenţa acestora face să se atingă cu dificultate o atmosferă de acceptare şi libertate de exprimare. Nu este de dorit să se introducă în cadrul grupului nici subiecţi care au contacte frecvente unul cu celălalt în afara grupului. De pildă, dacă doi soţi doresc să participe la psihoterapie de grup aceştia vor fi incluşi în grupuri diferite, la ore diferite. Combinarea psihoterapiei individuale cu cea de grup dă în general rezultate pozitive, recomandarea ei rămânând la latitudinea terapeutului şi pacientului. Printre avantajele psihoterapiei de grup, avantaje extrase din afirmaţiile unor subiecţi, rezultă că psihoterapia de grup: ♦ îi ajută pe participanţi să-şi rezolve mai bine problemele de viaţă, percepând mai realist realitatea externă; ♦ îi ajută să se accepte mai bine ca persoane; ♦ le trezeşte dorinţa şi le creează posibilitatea de a fi ei înşişi. Rogers nu a fost numai un talentat psihoterapeut şi un creator de sistem propriu, ci şi un pasionat cercetător în domeniul psihoterapiei. Din analiza protocoalelor înregistrate în timpul psihoterapiei el a reuşit să tragă concluzii cu privire la atitudinea şi comportamentul pacientului în diferite stadii ale psihoterapiei. Astfel, primele şedinţe psihoterapeutice sunt dominate de sentimente negative şi de descurajarea pacientului. După un timp apar sentimente de speranţă şi o mai bună auto-acceptare din partea pacientului. Eventual pot să apară sentimente pozitive, căutarea companiei altora şi făurirea unor planuri de viitor. Aceste elemente l-au încurajat pe Rogers să creadă în ipoteza că dacă oamenii devin liberi s-o facă, ei au în interiorul lor capacitatea de a merge pe drumul sănătăţii psihice. Modificările caracteristice procesului terapeutic specifice psihoterapiei centrate pe client (Rogers, 1992) a) Modificări în cadrul materialului verbal prezentat de client. S-a observat că la începutul procesului psihoterapeutic subiectul are tendinţa de a vorbi despre problemele şi simptomele sale; odată ce procesul psihoterapeutic progresează accentul se deplasează pe afumaţii legate de înţelegerea legăturii dintre trecutul şi situaţia sa prezentă. Mai târziu clientul va avea tendinţa să discute despre noile modalităţi de acţiune care sunt în acord cu noul său mod de înţelegere a propriei situaţii. Procesul explorării propriilor sentimente şi atitudini legate de situaţia problematică este urmată de insight-ul şi înţelegerea mai corectă a propriilor probleme, cât şi de analizarea modalităţilor de reo- rientare a propriului comportament. Din punct de vedere clinic se remarcă o deplasare a accentului de la simptom la "eu" ("ego"). Pacientul ajunge să-şi pună tot mai mult întrebări de genul: "Ce fel de om sunt?". "Care sunt adevăratele mele sentimente?". "Care este eul meu real?" etc. Se constată în acelaşi timp şi deplasarea accentului în cursul discuţiilor terapeutice de la situaţiile externe spre eu şi de la ceilalţi spre sine. Acest fenomen se produce atât datorită faptului că terapeutul orientează atenţia clientului asupra sentimentelor sale, a modului său de a percepe lumea, şi a modalităţilor de a se autoevalua, cât şi datorită faptului că subiectul realizează că elementele ce ţin de eu sunt factori pe care el îi poate ţine în mod potenţial sub control. Subiectul realizează că dacă el se află în unitate cu sine însuşi şi şi-a clarificat propriile probleme, va putea face faţă cu succes şi situaţiilor externe care îi creează probleme. Cientul manifestă şi tendinţa de a se deplasa de la trecut spre prezent. Desigur procesul nu este liniar, deoarece în cursul primelor şedinţe clientul se referă la problemele actuale, apoi acesta trece la abordarea conflictelor şi dificultăţilor trecute şi în cele din urmă abordează situaţiile frustrante din prezent cu mai multe detalii. Astfel, clientul învaţă să abandoneze ruminările legate de simptomele, situaţiile psihotraumatizante şi problemele legate de relaţiile cu ceilalţi şi să se concentreze asupra descoperirii eului actual. b) Modificări produse de procesul psihoterapeutic în percepţiile şi atitudinile faţă de sine. în cazul în care psihoterapia este încununată de succes (criteriul succesului este aprecierea făcută de client), se pot constata următoarele modificări în ceea ce priveşte imaginea şi "atitudinea faţă de sine: ♦ se constată o creştere a numărului afirmaţiilor ce reflectă o atitudine pozitivă faţă de sine; ♦ scade numărul afirmaţiilor şi atitudinilor autodevalorizatoare, exprimate pe un ton afectiv- negativ; ♦ atitudinile ambivalenţe faţă de propria persoană au o tendinţă de creştere cam până la jumătatea psihoterapiei, după care au tendinţa să scadă; ♦ în finalul psihoterapiei se constată prezenţa unui număr mult mai mare de autoevaluări pozitive în raport cu propria persoană; ♦ la pacienţii consideraţi eşecuri ale psihoterapiei se menţine un număr ridicat de aprecieri şi sentimente negative faţă de propria persoană. în urma psihoterapiei se constată o tendinţă crescută de autoaccep-tare a propriului eu, ceea ce înseamnă că pacientul tinde să se perceapă pe sine ca pe o persoană valoroasă, care merită respect şi nu dezaprobare, al cărui sistem de norme şi valori se bazează pe experienţa sa proprie şi nu pe dorinţele altora şi care acţionează degajat în conformitate cu această autoapreciere. în acelaşi timp clientul se percepe mai obiectiv ca acţionând mai spontan, mai independent, putând face faţă mai bine problemelor sale în urma psihoterapiei. Astfel el se percepe ca fiinţă integrată şi nu divizată, ceea ce înseamnă o apropiere dintre eul real şi eul ideal sau etalon. Datorită acestor modificări viaţa interioară a pacientului devine mai agreabilă şi mai puţin tensionată. c) Dezvoltarea unui mod mai adecvat de a percepe realitatea înconjurătoare şi de a gândi, a unui tip de raţionament mai corect şi mai sănătos. Clientul coboară de la un nivel înalt de generalitate la o percepere mai fină şi mai diferenţiată a realităţii. Astfel, de pildă, clientul care se prezintă la psihoterapie şi afirmă că este un caz fără speranţă, că este o persoană fără valoare, ajunge datorită psihoterapiei să realizeze că, deşi uneori s-a comportat ca un individ fără valoare, alteori dimpotrivă, a dat dovadă de calităţi deosebite şi s-a comportat adecvat. Un alt exemplu ne prezintă o clientă care la începutul terapiei face afirmaţia categorică: "mama mea este îngrozitoare". După un număr de şedinţe de psihoterapie ea ajunge să privească mai nuanţat relaţia ei cu mama sa: "mama m-a respins în copilărie, dar de multe ori mi-a vrut binele"; "este incultă, dar are simţul umorului"; "este agresivă şi violentă, dar se mândreşte cu mine." In urma demersului psihoterapeutic subiectul nu mai percepe realitatea ca fixă, imuabilă, ci ca fiind maleabilă, mobilă, ceea ce îi dă speranţa că schimbarea este posibilă (de pildă, nu mai percepe homosexualitatea sa ca pe un dat imposibil de modificat). d) Conştientizarea unor experienţe trecute pe care subiectul le neagă Unul din procesele importante ale demersului terapeutic o reprezintă conştientizarea unor experienţe reprimate. Astfel, de pildă, o femeie s-a prezentat la psihoterapie pentru ameţeli şi stări de leşin, fără o cauză organică precizată. Acest comportament se instala brusc şi neaşteptat, de regulă când era multă lume de faţă, ea simţindu-se foarte jenată de situaţie. La prima vedere ea nu găsea nici o explicaţie pentru comportamentul ei. La o explorare mai atentă, în urma unor discuţii psihoterapeutice, pacientei i-a apărut cu claritate faptul că ea leşina mai ales atunci când acest lucru îl făcea pe soţul ei să se simtă cel mai stânjenit. Cu toate acestea ea nu-şi putea explica situaţia pentru că îşi iubea soţul şi nu dorea să-i facă nici un rău. Treptat, odată ce procesul psihoterapeutic progresează, ea îşi dă seama de o anumită opoziţie faţă de soţul ei, antagonisme ce erau total neconştientizate. In cursul terapiei pacienta realizează că funcţia simptomului era de fapt o încercare de a-şi controla soţul. Prin comportamentul ei, ea i se opunea acestuia şi în acelaşi timp se pedepsea pe sine pentru acest comportament. O dată conştientizate aceste elemente pacienta poate elabora modalităţi mai deschise de a-şi exprima opoziţia faţă de soţ. în cazul prezentat mai sus reprezentarea simbolică a problemei prin intermediul simptomului vine în contradicţie cu concepţia pacientei despre cui propriu (ea nu se percepea ca pe o persoană agresivă, care avea tendinţa de a se opune soţului ei, care se purta bine)., Aducerea în conştiinţă a materialului refulat nu se realizează simplu, prin adunarea unor argumente de către client sau terapeut, ci se realizează doar atunci când concepţia asupra propriului eu este suficient de modificată pentru ca pacientul să poată formula deschis problema. Modificarea în percepţia propriului eu precede conform teoriei psihoterapiei centrate pe client şi nu urmează procesului de dezgropare a amintirilor reprimate. Primul pas în conştientizarea unor sentimente refulate îl reprezintă percepţia unei discrepanţe de tipul: "Deşi îmi iubesc soţul, comportamentul meu este de aşa natură încât parcă aş dori să-1 necăjesc, să-1 pun în situaţii neplăcute." Sau: "Aş dori ca mariajul meu să continue, dar se pare că mă port în aşa fel încât să-1 distrug." în cazul în care clientul percepe respectivele discrepanţe între ceea ce gândeşte şi modul în care se comportă, el nu poate lăsa lucrurile aşa, fiind motivat să descopere raţiunea pentru care lucrurile se petrec astfel: este vorba de o insuficientă cunoaştere a propriilor sentimente (de regulă lucrurile stau aşa) sau .de o descriere eronată a propriului comportament. Deci, prin intermediul demersului psihoterapeutic se realizează conştientizarea şi exprimarea prin intermediul unei simbolizări deschise a acelor experienţe şi stări afective care vin în contradicţie cu concepţia despre sine a clientului. e) Modificări în sistemul de valori al clientului. Analizând fragmente din cadrul protocoalelor de psihoterapie se constată faptul că psihoterapia centrată pe client are mult de-a face cu concepte ca "rău" sau "bun", "corect" - "greşit", "satisfăcător" - "nesatisfâcător" etc. Demersul psihoterapeutic afectează sistemul de valori al individului şi produce modificări în cadrul respectivului sistem de valori. în fazele timpurii ale psihoterapiei individul se orientează în mare măsură pe baza unor valori preluate de la alţii în urma interacţiunilor cu mediul său social şi cultural. Aceste valori pot fi exemplificate astfel: "Nu trebuie să mă supăr pe nimeni" (pentru că părinţii şi biserica sancţionează ostilitatea). "Trebuie să obţin succese la învăţătură" (pentru că părinţii mei aşteaptă succesele mele). "Trebuie să fiu o persoană asexuată" (pentru că mama mea priveşte relaţiile sexuale ca pe ceva rău şi deplasat pentru orice persoană bine crescută") etc. . Odată ce psihoterapia progresează, individul începe să-şi dea seama că până atunci el a trăit aşa cum i-au spus alţii, nu conform eului său real, cât şi de faptul că el este tot mai nemulţumit de această situaţie. Dar presupunând că el ar renunţa la aceste valori interiorizate, ce ar urma să pună în Ioc? Urmează o perioadă de confuzie şi nesiguranţă, clientul nemai-având nici o bază prin prisma căreia să judece ce este rău şi ce este bine. Treptat această stare de confuzie este înlocuită de sentimentul că el îşi poate construi propriul sistem de valori pe baza propriei sale experienţe şi prin prisma unor judecăţi personale. Individul descoperă că posedă în el însuşi capacitatea de a evalua şi aprecia experienţele şi de a lua decizii pentru el însuşi. De asemenea, în fazele incipiente ale psihoterapiei, "locus"-ul evaluărilor este plasat în exterior, ca o funcţie a părinţilor, modelelor culturale, prietenilor sau unui consilier. Din acest motiv, în aceste etape ale psihoterapiei mulţi clienţi fac eforturi susţinute de a-1 determina pe psihoterapeut să preia această funcţie de valorizare a evenimentelor. O caracteristică a terapiei centrate pe client constă şi în aceea că psihoterapeutul (consilierul) tinde să menţină permanent "locus"-ul evaluării la subiect, terapeutul făcând afirmaţii de tipul; "Tu eşti supărat pe...". "Ţi se pare că...". "Simţi că "Crezi că eşti rău pentru că Aceste afirmaţii au menirea să pună în evidenţă faptul că doar aprecierile clientului în legătură cu situaţiile contează cu adevărat. încetul cu încetul, clientul ajunge la concluzia că evaluarea prin prisma propriei persoane a situaţiilor, nu numai că este posibilă, dar îi oferă şi satisfacţii, fapt ce-î face să accpte ca "locus"-ul evaluărilor să-şi afle sediul în el însuşi. Când aceste genuri de experienţe tind să se interiorizeze, sistemele de valori nu mai sunt percepute ca sisteme fixe, cu caracter ameninţător. Ele devin judecăţi emise de individul însuşi, bazate pe propria sa experienţă şi care se pot modifica în cazul în care realitatea îi pune la dispoziţie noi date. Datorită acestui demers, valorile se modifică astfel: "Mă voi supăra pe individul X atunci când simt nevoia să mă supăr, pentru că astfel se vor produce mai puţine consecinţe decât în cazul în care îmi reprim sentimentele şi în acelaşi timp relaţia mea cu persoana X va avea un caracter mai autentic". "Voi obţine succese la studiile mele numai dacă acestea mă interesează cu adevărat". "Voi fi o mamă afectuoasă când simt acest lucru, fără să mă tem de atitudinea altora în această privinţă". "îmi voi accepta sexualitatea şi voi valoriza toate modalităţile de exprimare a ei". f) Relaţia client - psihoterapeut. O serie de psihoterapeuţi de orientări diverse, inclusiv dintre cei aparţinând psihoterapiei centrate pe client, consideră că un factor important al succesului terapeutic îl reprezintă relaţia afectivă dintre pacient şi terapeut. El consideră că o serie de modificări în planul verbal, preceptiv sau atitudinal sunt rezultatul unei relaţii afective dintre două fiinţe umane: pacientul şi terapeutul. Analizarea unor cazuri clinice pune în evidenţă faptul că adesea nu tehnica terapeutică în sine ci relaţia cu terapeutul reprezintă factorul generator de schimbare. Explicaţia acestui fenomen constă, după Rogers, în aceea că clientul vine la psihoterapie considerând că este o persoană lipsită de valoare, care nu este acceptată de ceilalţi, care nu poate fi iubită etc. şi treptat, în urma interacţiunii cu terapeutul, el ajunge să considere că este acceptat, respectat şi înţeles de către terapeutul său. Mai mult, pe măsură ce clientul se simte acceptat de către psihoterapeut, el începe să se accepte pe sine însuşi şi treptat începe să nutrească sentimente de occeptare şi înţelegere faţă de cei din jur. Termenul de "dragoste" înţeles prin prisma relaţiei terapeut - client are aici poate cel mai cuprinzător sens şi anume acela de a fi profund înţeles şi acceptat. g) Modificări în structura personalităţii şi în organizarea acesteia în urma demersului terapeutic centrat pe client. întrebarea care se pune atunci când analizăm psihoterapia centrată pe client este aceea dacă modificările produse în cursul demersului psihoterapeutic sunt doar modificări de suprafaţă, sau afectează nucleul profund al personalităţii? Rezultatele obţinute de la o serie de subiecţi cărora li s-au aplicat teste psihologice înainte şi după psihoterapie, pledează pentru ideea că după încheierea psihoterapiei subiecţii au obţinut un nivel mai bun al adaptării la mediu (indicatorii sunt evaluaţi cu ajutorul testului Rorschach). Se constată la pacienţii trataţi cu ajutorul acestei tehnici terapeutice următoarele modificări pozitive: ♦ creşterea tendinţei de unificare şi integrare în sfera .personalităţii; ♦ o mai bună acceptare a eului propriu şi a reacţiilor emoţionale proprii ca făcând parte din cadrul eului propriu; ♦ reducerea tendinţelor nevrotice; ♦ scăderea anxietăţii; ♦ o abordare mai obiectivă a realităţii; ♦ achiziţionarea unor abilităţi de a face faţă stresului; ♦ atitudini şi sentimente mai constructive; ♦ un mod mai eficient de funcţionare la nivel cognitiv. h) Modificări în sfera comportamentului: ♦ în cursul unei terapii centrate pe client încununate de succes se constată şi o modificare în sfera comportamentului de la un comportament imatur la unul mai matur. ♦ De asemenea, relatările verbale ale clientului spre sfârşitul terapiei pun în evidenţă o reducere a tensiunii şi încordării psihice. ♦ Se constată şi o reducere a numărului de comportamente defensive cât şi o bună conştientizare a comportamentelor defensive care încă mai persistă. ♦ Un rezultat important al psihoterapiei centrate pe client îl reprezintă şi creşterea toleranţei la frustraţie a clientului. ♦ Se înregistrează, în cazurile reuşite, şi o mai bună capacitate de a face faţă sarcinilor cotidiene din familie, de la locul de muncă sau a celor şcolare. Psihoterapia centrată pe client, în formă pură, este rar utilizată în zilele noastre dar această orientare a pus bazele unei multitudini de terapii orientate umanist, terapii care pun accentul pe problemele actuale aflate în conştiinţa clientului şi în cadrul cărora acesta este considerat personajul principal al procesului curativ, terapeutul acţionând doar ca un catalizator. Noile orientări umaniste acceptă conceptul lui Rogers de "eu activ", capabil de opţiuni valorice sănătoase. Se accentuează, de asemenea, asupra empatiei, căldurii autentice ,şi a atitudinii pozitive necondiţionate din partea terapeutului. Aceste sisteme psihoterapeutice diferă de forma originală a psihoterapiei centrate pe client prin aceea că au găsit diverse tehnici prin care terapeutul, în afara simplelor reflecţii şi clarificări, îl poate ajuta pe pacient să-şi descopere eul integral. Psihoterapia existenţialistă Variantă a psihoterapiilor experienţiale, perspectiva existenţialistă accentuează importanţa situaţiei de viaţă aşa cum este ea trăită de indvid. Existenţialiştii sunt profund preocupaţi de destinele omenirii, de slăbirea credinţelor tradiţionale, de alienarea şi depersonalizarea omului în societatea contemporană, de lipsa de sens a vieţii individului, în acelaşi timp ei consideră că oamenii dispun de un mare grad de libertate interioară datorită căruia sunt capabili să facă ceva cu privire la viitorul lor şi au responsabilitatea de a-şi făuri destinul cât mai bine posibil. Capacitatea omului de a fi conştient, de a reflecta asupra existenţei, de a-şi pune probleme, îl pune pe acesta faţă în faţă cu responsabilitatea existenţei sale, a deciziei ce fel de om doreşte să fie, cu responsabilitatea stabilirii propriului său sistem de valori şi a actualizării potenţialităţilor sale latente. Aplicarea filosofiei existenţialiste la înţelegerea problematicii umane în scopul de a-i ajuta pe oameni să se înţeleagă mai bine pe sine şi viaţa lor, a fost realizată de-a lungul anilor de către mai mulţi teoreticieni în domeniul psihologiei incluzând pe Binswanger (1942) pe May, Angel şi Ellenberger (1958). Psihanalistul Binswanger a aplicat ideile existenţialiste în cadrul terapiei psihanalitice, fapt ce a dus la metoda denumită "Analiza sinelui" (Daseinanalyse) sau "Analiza existenţială". May şi colaboratorii au.pus bazele la ceea ce a devenit deja clasica analiză existenţială. Psihoterapeuţii existenţialişti nu se limitează la investigarea stărilor conştiente şi inconştiente, ci îl ajută pe individ să-şi reconstruiască lumea interioară prin concentrarea asupra lumii externe, înconjurătoare. Majoritatea terapeuţilor existenţialişti nu urmăresc cu stricteţe regulile analizei sinelui, ci accentuează unicitatea fiecărui individ şi a felului său propriu de a fi în lume. Se accentuează asupra ideii ca omul să fie conştient de propria sa existenţă. Pacientul este provocat prin intermediul unor întrebări privind sensul existenţei, scopurile personale. Relaţia sau "întâlnirea" terapeutică dintre terapeut şi pacient este o relaţie interumană în cadrul căreia cei doi parteneri se străduiesc să fie cât mai deschişi şi mai autentici. Spre deosebire de terapeuţii aparţinând altor orientări, terapeuţii existenţialişti împărtăşesc pacienţilor lor propriile sentimente, valori, experienţe de viaţă. In afară de sarcina de a se comporta ei înşişi în mod autentic, terapeuţii de orientare existenţialistă trebuie să-i determine pe pacienţi să răspundă în mod autentic la realitatea prezentă (Havens, 1974; May, 1969). De pildă, dacă clientul spune terapeutului: "te urăsc aşa cum mi-am urât tatăl", terapeutul îi va răspunde astfel: "eu nu sunt tatăl tău, ci eu însumi şi tu trebuie să te raportezi la mine ca la doctorul H nu ca la tatăl tău!". Accentul (după Coleman; Butcher, Carson, 1984) în cadrul acestui sistem psihoterapeutic cade pe experienţele "aici şi acum" pe care individul decide că trebuie să facă şi să fie la un moment dat. Acest sentiment al experienţei imediate reprezintă piatra unghiulară a psihoterapiei existenţialiste, individul fiind ajutat să stabilească faze în cadrul cărora să clarifice şi să aleagă între diverse moduri de a fi. Ca şi psihanaliza, psihoterapia existenţialistă se adresează unui număr redus de pacienţi, inteligenţi, cu abilităţi verbale şi care se află într-o criză existenţială. în cadrul acestei categorii, acest gen de terapie înregistrează succese mai ales cu subiecţii care suferă de tulburări anxioase sau de tulburări ale personalităţii, ea fiind neadecvată în cazul psihozelor. Următorul caz va ilustra categoria de pacienţi pentru care se potriveşte psihoterapia existenţialistă (Coleman; Butcher; Carson, 1984, p. 659). Un om de afaceri în vârstă de 42 de ani se prezintă la psihoterapie pentru că, pentru el, existenţa şi-a pierdut înţelesul şi savoarea. El consideră că problemele de familie nu mai au importanţă în viaţa lui (soţia este foarte preocupată de propria ei carieră, iar unicul fiu s-a căsătorit şi s-a mutat în Alaska). Activitatea profesională, în care a avut un mare succes (atât financiar cât şi în ceea ce priveşte prestigiul) şi-a pierdut şi ea sensul pentru pacient. Zilele i se par lungi şi fără rost. Se simte plictisit, dar în acelaşi timp panicat. îşi face datoria ca un automat la locul de muncă, dar se simte ca şi cum n-ar trăi de fel. Din când în când se simte speriat şi depăşit de sentimentul de "cenuşiu" şi de gustul "amar"pe care îl are viaţa lui actuală. Teoria existenţialistă a lui Rollo May Unul dintre cei mai cunoscuţi reprezentanţi ai acestei orientări terapeutice din Statele Unite este Rollo May. May este critic cu privire la modul tradiţional ştiinţific de a înţelege fiinţa umană pentru că, la fel ca şi Sartre (1956), el este de părere că analiza distruge natura umană. Explicaţiile bazate pe meca- nismele prezente, experienţa anterioară, secvenţele evolutive sau forţele mediului ne împiedică să înţelegem omul ca fiinţă umană şi opţiunile pe care le face. Din acest motiv trebuie găsită o nouă metodă ştiinţifică pentru a permite o mai adecvată înţelegere a omului (May; 1958, p. 37, cf. Lazarus, p. 308) descrie psihoterapia existenţialistă astfel: Contribuţia fundamentală a psihoterapiei existenţialiste este înţelegerea omului ca existenţă. Aceasta nu înseamnă negarea validităţii abordării dinamice şi studiul diverselor modele comportamentale, dar se consideră că aceste forţe dinamice primare pot fi înţelese numai în contextul structurii existenţei persoanei cu care avem de-a face. Problema principală de care suferă oamenii în ziua de azi este închiderea sau îngustarea accesului mentalului la experienţă ca rezultat al anxietăţii, aceasta având drept consecinţă reducerea posibi- lităţilor de a se autoactualiza pe ei înşişi ca fiinţe individuale. Anxietatea nevrotică nu este altceva decât blocarea sau îngustarea conştientizării, iar când această stare se prelungeşte ea generează sentimente de apatie şi depersonalizare. Anxietatea paote fi înţeleasă şi ca pierderea sentimentului eului în raport cu realitatea obiectivă. Ea se instalează pentru că lumea valorilor cu care persoana se identifică este ameninţată. De aceea, boala (anxietatea, tulburarea nevrotică) este o modalitate (dezadaptativă) prin care oamenii încearcă să-şi conserve eul ameninţat. May consideră că societatea modernă a creat mai ales la tineri o vulnerabilitate deosebită faţă de anxietate. Când înseşi valorile unei societăţi se află în stare de confuzie şi când se desfăşoară schimbări cu caracter traumatizant, individul nu are în interiorul său un teren solid pentru a face faţă unor ameninţări concrete. Rezultatul este dezorientarea psihică cât şi stările acute sau cronice de anxietate. Or, aceasta este de fapt starea culturii noastre în secolul XX. în absenţa unor repere valorice externe, oamenii trebuie să-şi găsească orientarea în ei înşişi şi aceasta a dus la dezvoltarea psihanalizei şi apoi a existenţialismului. După opinia lui May, dilema umană constă în aceea că omul este simultan subiect (care doreşte, simte) şi obiect orientat în raport cu situaţiile externe, calitate în care trebuie mai curând să facă ceva decât să aleagă dacă să facă sau nu acel lucru. Teoriile asupra comportamentului uman care pun un accent exclusiv pe forţele externe, ca şi cele care, dimpotrivă, dau atenţie prioritară determinantelor interne ale conduitei umane sunt incomplete şi ele eşuează în interpretarea totală a fiinţei umane. A se descoperi pe sine şi a fi deschis la experienţe presupune ambele tipuri de forţe care direcţionează comportamentul. Scopurile terapiei sunt: 1. Inversarea procesului de îngustare sau de blocare a câmpului conştiinţei care s-a produs sub influenţa ameninţării. 2. Deschiderea propriului eu în direcţia conştientizării. Deci, psihoterapia are ca obiectiv să ajute pe pacient să-şi actualizeze potenţialul. Se urmăreşte nu atât eliminarea anxietăţii cât transformarea anxietăţii nevrotice în anxietate normală, precum şi a capacităţii de a trăi în condiţiile acestei anxietăţi normale. După încheierea psiho- terapiei pacientul va putea suporta o încărcătură mai mare de anxietate decât înainte dar aceasta va fi anxietate conştientizată şi subiectul va putea să-i facă faţă în mod constructiv. De asemenea, nu se urmăreşte eliminarea sentimentului de culpabilitate, ci transformarea culpabilităţii nevrotice în culpabilitate normală, precum şi capacitatea de a utiliza în mod creativ culpabilitatea normală. Nu se utilizează o tehnică psihoterapeutică anume. După May, analiza existenţială nu trebuie considerată ca o şcoală specială sau ca un sistem psihoterapeutic, ci mai curând ca un set de atitudini cu privire la om şi la modul în care acesta este cunoscut. Tehnica şi analiza abstractă reprezintă pentru existenţialişti concepte neadecvate deoarece fiinţa nu poate fi analizată fără a o distruge, cu toate acestea terapeuţii existenţialişti au la bază o pregătire psihanalitică sau în domeniul altei forme de terapie bazată pe insight. Deci, analiza existenţială reprezintă o modalitate de a înţelege existenţa umană, iar reprezentanţii ei consideră că unul din motivele cheie care împiedică înţelegerea reală a omului este, cel puţin în cultura occidentală, accentul exagerat care este pus pe tehnică, accent care face ca omul să fie privit mai mult ca un obiect de condus, de luat în calcul, de analizat. Această tendinţă occidentală se caracterizează printre altele prin prejudecata că dacă aplicăm o metodă corectă vom izbuti să cunoaştem în profunzime şi problematica pacientului. Orientarea existenţialistă susţine exact opusul şi anume faptul că metoda urmează cunoaşterii. Pentru psihoterapia existenţialistă nu este atât de important ce anume face psihoterapeutul în timpul psihoterapiei, ci mai ales contextul psihoterapeutic în cadrul căruia pacientul.nu este privit ca un set de forţe dinamice, aflate în interacţiune, ci ca o finţă umană care decide, acţionează, îşi fixează atenţia asupra ceva aici şi acum. Logoterapia lui Victor Frankl (1963; 1965) Frankl a fost iniţial antrenat în psihanaliză, dar cei trei ani petrecuţi în lagărele de concentrare germane (inclusiv Auschwitz) l-au împins spre o orientare existenţialistă. Termenul de logoterapie vine de la termenul grecesc "logos" care înseamnă sens, semnificaţie. Logoterapia este o variantă a analizei existenţiale care pune accentul pe demersul personal de căutare a sensului existenţei. Pentru Frankl "dorinţa de sens" este unul din motivele fundamentale ale omului. El este de părere că psihoterapia se ocupă de problemele adaptării umane, iar logoterapia, care abordează mai mult aspectele spirituale ale existenţei, nu se substituie psihoterapiei, ci doar o completează. Logoterapia are drept obiectiv să-i ajute pe oameni să-şi găsească un sens în viaţă şi să facă faţă crizelor existenţiale. Accentul este pus mai ales pe conflictele de natură valorică. In cadrul acestei orientări psihoterapeutice se afirmă faptul că persoana este responsabilă de propriile sale convingeri sau acţiuni. Atenţia psihoterapeutului nu se îndreaptă spre trecut ci spre viitor. Una din tehnicile utilizate de Frankl este tehnica "intenţiei paradoxale" (ulterior se va dezvolta chiar o şcoală denumită "Psihoterapie prin intenţie paradoxală") prin intermediul căreia se solicită pacientului să dorească exact acel lucru de care se teme şi să o facă cu cât mai mult umor şi detaşare. Pentru a ilustra această tehnică el dă exemplul unei studente la medicină care începea să tremure ori de câte ori asistentul se apropia de ea şi o privea în timpul lucrărilor practice (cit. Lazarus, 1976). Studenta a fost instruită să-şi spună; "Iată asistentul! Acum îi voi demonstra cât de bine ştiu să tremur!"Bineînţeles că dacă ea încerca în mod deliberat să tremure, nu reuşea. O altă tehnică este tehnica denumită "de-reflecţie", care cere pacienţilor să ignore ceea ce îi tulbură şi să se concentreze asupra unui lucru pozitiv din alt domeniu. Această tehnică se utilizează cu bune rezultate în domeniul tratamentului tulburărilor de dinamică sexuală. Frankl a utilizat aceste tehnici, dar şi altele, pentru a-i face pe pacienţi să-şi conştientizeze propriul sistem de valori, să câştige autocontrolul asupra lor înşile şi sentimentul responsabilităţii pentru acţiunile şi reacţiile lor, cât şi pentru a-i învăţa să rezolve problemele existenţiale care îi tulbură. Psihoterapia gestaltistă a lui Fritz Pearls Fritz Perls a fost, de asemenea, instruit în domeniul psihanalizei şi a scăpat de teroarea hitleristă emigrând în Statele Unite. în 1951 el scrie "Psihoterapia gestaltistă" împreună cu alţi doi colaboratori. Psihoterapia gestaltistă a fost şi este utilizată într-o mare măsură la Institutul Esalen din Big Sur, California, şi este mai degrabă o psihoterapie de grup decât una individuală, deşi unele din elementele ei interesează şi pe specialiştii în psihoterapiile individuale. Gestalt înseamnă întreg sau totalitate, idee care a preocupat pe mulţi psihologi de prin anii 1920, care au şi creat curentul gestaltist în psihologie, şi susţine faptul că întregul este ceva mai mult decât suma părţilor componente, iar analiza componentelor nu face decât să-1 distrugă. Orientarea psihoterapeutică a lui Pearls porneşte de la necesitatea integrării părţilor componente în cadrul personalităţii luate ca un tot unitar. El include în cadrul sistemului său conceptual elemente din cadrul psihanalizei şi filozofiei existenţialiste, punând un accent deosebit pe experienţa imediată (ca şi în cazul altor psihoterapii de orientare existenţialistă). (Pearls, 1967, 1969). Scopul psihoterapiei gestaltiste este refacerea capacităţii de evoluţie a fiinţei umane ajutând pacientul să intre în contact cu nevoile sale neconştientizate cât şi prin abordarea creativă a ambianţei. Pacientul trebuie să tindă să devină ceea ce este el cu adevărat, să privească dincolo de măşti, jocuri, mecanisme de apărare, să fie conştient aici şi acum, de tot ce există, să trăiască în prezent. El este încurajat să comunice la timpul prezent mai curând decât să-şi rememoreze trecutul său, să-şi făurească vise de viitor. Conştientizarea prezentului în cadrul terapiei gestaltiste este frumos ilustrată în următorul fragment din cadrul unui protocol de psihoterapie (Levitsky şi Pearls, 1970, p. 143, cit. Lazarus, 1976, p. 311). Terapeutul: De ce anume eşti conştientă acum? . Pacienta: Acum sunt conştientă de faptul că stau de vorbă cu dumneavoastră. Ii văd şi pe ceilalţi oameni prezenţi în sala de psihoterapie. Simt tensiune în umărul meu drept. Sunt conştientă de faptul că trăiesc un sentiment de anxietate. Terapeutul: Cum simţi starea de anxietate? Pacienta: îmi simt vocea tremurătoare, gura uscată, respiraţia sacadată. Simt că vorbesc prea precipitat. Terapeutul: Eşti conştientă de ceea ce fac acum ochii tăi? Pacienta: Da, acum îmi dau seama că_ ochii mei au tendinţa de a privi în lături. Terapeutul: Iţi poţi asuma responsabilitatea acestui fenomen? Pacienta: Da, încerc să nu vă privesc în faţă. Terapeutul: încearcă să te identifici cu propriii tăi ochi. Elaborează un dialog pentru ei! Pacienta: Eu sunt ochii lui Mary. Mi-e greu să privesc drept înainte. Am tendinţa să sar dintr-un loc în altul. Procesul conştientizării are o serie de aplicaţii. In primul rând el ajută la ghidarea individului spre o evaluare certă a propriilor sale experienţe, evitând verbalizarea fără sfârşit, explicaţiile şi interpretările. Conştientizarea senzaţiilor corporale, a celor externe, a percepţiilor constituie una dintre cele mai sigure surse de informaţii. Bazându-se pe informaţiile provenind din procesul conştientizării, pacientul poate urma dictonul lui Pearls; "Pierde-ţi mintea şi întoarce-te la simţuri". De asemenea, utilizarea conştientizării îl conduce pe pacient dincolo de "de ce"-urile care stau la baza comportamentului (interpretare psihanalitică) înspre "ce?" şi "cum?" - întrebări specifice psihoterapiei experienţiale. Pacientul: Simt teamă! Terapeutul: Cum trăieşti această stare de teamă? Pacientul: Nu vă pot vedea clar. îmi transpiră mâinile... Când pacientul se reîntoarce la experienţa senzorială el poate face mai uşor distincţia între realitatea existentă şi propriile sale fantezii anxiogene. Pacientul: Sunt sigur că cei din grup mă dispreţuiesc pentru ceea ce am spus. Terapeutul: Uită-te la feţele noastre şi spune-mi ce observi, nu ce îţi imaginezi! Pacientul: Da, parcă oamenii nu mă privesc cu ostilitate, nu mă resping! Unii dintre ei se uită chiar cu prietenie la mine. Terapeutul: Ce simţi acum? Pacientul: Acum mă simt mult mai relaxat! Comunicarea în cadrul grupului are loc între membri egali, incluzând şi terapeutul. Limbajul pacientului reflectă nivelul responsabilităţii sale pentru sentimentele şi acţiunile sale, mai curând decât starea în care el s-a manifestat ca un recipient pasiv în care pătrunde experienţa. Pacienţii trebuie să se concentreze asupra existenţei imediate şi să devină cât mai conştienţi de ceea ce se întâmplă. Dintre tehnicile aplicate în cadrul acestui sistem psihoterapeutic menţionăm o serie de jocuri de tip role-playing, în cadrul cărora pacientul trebuie să joace roluri ce corespund diverselor părţi sau zone ale eului său. De pildă, unde se intuieşte un conflict între superego ("trebuie") şi eul depreciat, se poate juca jocul; "câinele de sus" şi "câinele de jos", pacientul prezentând pe rând punctele de vedere ale celor două porţiuni ale eului său. Se pot dramatiza dialoguri între partea masculină şi cea feminină a aceleiaşi persoane. In jocul "îmi asum răspunderea", pacientul trebuie să adauge această propoziţie după ce comentează fiecare secvenţă a comportamentului său. In cadrul unui alt joc, pacientul trebuie să repete mereu, uneori din ce în ce mai tare, un comentariu pe care terapeutul îl consideră semnificativ. în sistemul lui Pearls se pune un accent important şi pe analiza viselor; "diferitele părţi ale viselor nu sunt altceva decât fragmente ale personalităţii noastre". Deoarece obiectivul nostru este să-1 facem pe fiecare să devină o personalitate integrală, unitară, fără conflicte, ceea ce trebuie să facem este să punem la un loc diferitele fragmente de vise. Astfel vom relua în stăpânire aceste părţi fragmentare şi proiectate ale personalităţii noastre, reintrând în posesia potenţialului nostru ascuns care apare în vise (1967, p. 67. cit. Coleman; Butcher; Carson, 1984, p. 660). Multe şedinţe sunt dedicate unor aspecte comportamentale ale subiectului şi sunt denumite "antrenament structural de conştientizare", în cadrul acestuia pacientul devine mai conştient de eul său total şi de mediul înconjurător. Tehnica de lucru asupra conflictelor nerezolvate se numeşte "să avem grijă de afacerea neterminată". După opinia lui Pearls, toţi oamenii se mişcă în viaţă purtând cu ei conflicte şi traume nerezolvate. Noi cărăm acest balast în cadrul unor noi relaţii şi avem tendinţa de a reedita vechiul tip de relaţii şi cu alţi oameni. Dacă suntem capabili să încheiem afacerile noastre mai vechi, vom avea mai puţină tensiune psihică în etapa prezentă şi vom putea deveni mai conştienţi şi mai realişti în raport cu noi înşine şi cu lumea înconjurătoare. Faptul de a te exprima în prezenţa unui grup, de a juca anumite scene, depăşind propriile sisteme de a evita conştientizarea, face ca la un moment dat un membru al grupului să intre în impas, moment în care nu mai are încotro şi trebuie să-şi confrunte sentimentele şi conflictele. în condiţiile securizante ale situaţiei psihoterapeutice individul nevrotic descoperă că lumea nu se prăbuşeşte dacă el se comportă ca un om furios, vesel, trist sau face avansuri erotice. în felul acesta, pacienţii descoperă faptul că pot ieşi din impas prin propriile lor forţe. Psihoterapiile umanist-existenţialiste au fost criticate de către unii specialişti pentru lipsa unui model sistematic al comportamentului uman, pentru lipsa de unitate în ceea ce priveşte procedeele şi tehnicile psihoterapeutice, cât şi pentru caracterul vag al relaţiei pacient -terapeut. Partizanii acestei orientări, dimpotrivă, consideră că tocmai în aceste trăsături ar consta forţa şi vitalitatea acestor forme de psihoterapie. Teoriile prea sistematice reduc fiinţa umană la o abstracţiune, negând unicitatea individului. Având în vedere faptul că oamenii sunt foarte diferiţi, trebuie să fim'de acord şi cu faptul că tehnici diferite de psihoterapie vor fi potrivite pentru oameni diferiţi. CAPITOLUL 5 PSIHOTERAPIA COGNITIV-COMPORTAMENTALĂ Principiile psihoterapiei cognitiv-comportamentale Hawton, Salkovskis, Kirk şi Clark (1989) arată că abordarea cognitiv-comportamentală pune un accent deosebit pe formularea conceptelor în termeni operaţionali şi pe validarea empirică a rezultatelor tratamentului. Ea se poate utiliza atât în psihoterapia individuală cât şi în cea de grup. Adesea se recurge şi la indicatori obiectivi pentru a valida eficienţa demersului terapeutic. Rezolvarea de probleme reprezintă o latură importantă a tratamentului. Toate aspectele psihoterapiei sunt descrise în mod explicit pacientului, acesta colaborând cu terapeutul în planificarea unor strategii de rezolvare a problemelor care îl deranjează pe pacient. Psihoterapia este limitată în timp şi are obiective clar definite. Pentru ca psihoterapia să reuşească este absolut necesară formularea precisă a obiectivelor - împreună cu pacientul -pe baza unor informaţii detaliate în legătură cu factorii care contribuie la menţi- nerea problemei simptom. Principiul de bază al terapiei cognitiv-comportamentale postulează că modurile în care individul se comportă sunt determinate de situaţiile imediate şi de felul în care subiectul le interpretează. In cursul psihoterapiei pacientul trebuie să se simtă securizat pentru a putea furniza informaţii despre evenimente stresante. Aceasta se realizează prin crearea unei atmosfere calde, pline de încredere, terapeutul fiind empatic şi gata să-1 ajute pe pacient să depăşească dificultăţile curente. Obiectivele psihoterapiei cognitiv-comportamentale După Hawton, Salkovskis, Kirk şi Clark (1989) obiectivele psihoterapiei cognitiv- comportamentale sunt următoarele: Formularea problemelor Primele şedinţe sunt dedicate formulării unei ipoteze preliminare asupra problemei pacientului şi elaborării unui plan terapeutic. Ipoteza este verificată în cursul şedinţelor viitoare sau prin sarcinile trasate pentru acasă şi dacă este necesar, este modificată. Deşi obiectivele terapiei sunt stabilite de la început, ele se pot schimba pe parcursul demersului psihoterapeutic. Unii terapeuţi fac greşeala de a considera că dacă problema e stabilită (de exemplu: fobie de locuri înalte), linia de tratament este deja precizată (de pildă, tehnica expunerii progresive). Dar clinicienii experimentaţi devin tot mai conştienţi pe faptul că stabilirea cu precizie a diagnosticului dă indicaţii limitate asupra a ceea ce trebuie să reprezinte tratamentul, aceasta fiind utilă doar în etapele preliminare, ulterior fiind necesare informaţii mai detaliate cu privire la: ♦ ce face persoana în mod deschis sau în mod implicit şi ar dori să nu mai facă; ♦ care sunt factorii precipitatori (situaţionali, mentali, emoţionali) pentru comportamentul problematic; ♦ în ce condiţii se manifestă problema; ♦ care sunt consecinţele comportamentului problematic; ♦ care sunt variabilele care conduc la menţinerea şi perturbarea comportamentului problemă; ♦ ce modificări ar putea fi aduse acestor condiţii pentru a obţine schimbarea comportamentului problemă; Pacientul trebuie informat că psihoterapia cognitiv-comportamen-tală îl va ajuta să se ajute singur, iar terapeutul îl va învăţa să achiziţioneze abilităţi prin care să rezolve nu numai problema prezentă ci şi eventuale probleme similare ce pot să apară în viitor. Terapeutul trebuie să accentueze rolul temelor pentru acasă, subliniind faptul că partea cea mai importantă a terapiei are loc în viaţa de zi cu zi, pacientul trebuind să pună în aplicare ce a învăţat în cursul şedinţei de psihoterapie. Pacientul este solicitat să coopereze activ la procesul psihoterapiei prin furnizarea de informaţii pentru terapeut, prin transmiterea de informaţii inverse (feed-back) asupra eficienţei tehnicilor aplicate şi prin intermediul unor sugestii date terapeutului cu privire la noile strategii ce ar trebui puse în funcţiune. Pacientul este informat şi cu privire la structura tratamentului: număr de şedinţe, durata şedinţelor, locul de desfăşurare al acestora etc. De asemenea, pacientul este interogat cu privire la simptomele sale, factorii ce ţin de relaţiile interpersonale, cât şi despre comportamentul manifest. Interviul preliminar are o însemnătate mare în cadrul demersului psihoterapeutic pentru că adesea pacientul se prezintă cu un amalgam nediferenţiat de probleme, iar terapeutul este cel care îl ajută să le ordoneze, astfel încât dificultăţile sunt reduse la dimensiuni rezonabile şi în felul acesta pacientul începe să creadă că schimbarea e posibilă. De pildă, dacă un pacient se poate adresa terapeutului pentru o serie de probleme cum ar fi: dispoziţie proastă, stări de plâns, pierderea interesului şi bucuriei de viaţă, fatigabilitate, tulburări de somn, scăderea autostimei, lipsa speranţei pentru viitor etc, terapeutul îi explică faptul că este vorba de o unică problemă - depresia - pentru care sunt modalităţi de terapie clar definite. Poate apare şi situaţia inversă când pacientul crede în mod greşit că este vorba de o singură problemă, ca de pildă, lipsa autocontrolului, când, de fapt, este vorba de mai multe probleme, cum ar fi: mâncat compulsiv, abuz de alcool, dispoziţie proastă, datorii şi relaţii interpersonale proaste - toate acestea necesitând strategii separate de abordare. Psihoterapeutul stabileşte scopuri rezonabile ale terapiei. De pildă, pentru un agorafobie este utopic obiectivul că nu va mai trăi niciodată o stare afectivă negativă, în schimb faptul că poate merge singur în oraş, fără probleme, reprezintă un obiectiv rezonabil. Terapeutul trebuie să manifeste o atitudine simpatetică faţă de pacient, fără a-1 judeca sau moraliza şi acest lucru este important mai ales în cazul pacienţilor care se simt stânjeniţi, au sentimente de culpabilitate sau se simt fără speranţă. O problemă importantă a interviului preliminar o reprezintă abordarea urgenţelor. De pildă, dacă pacientul are idei suicidare, acestea trebuie abordate în mod prioritar. Funcţia principală a evoluării în cadrul acestui demers psihoterapeutic o reprezintă formularea şi acordul dintre pacient şi psihoterapeut cu privire la planul de tratament. Modalităţile prin care se realizează evaluarea pacientului 1. Interviu cu privire la comportamentul pacientului 2. Auto-monitorizarea 3. Auto-evaluarea prin intermediul: ♦ chestionarelor; ♦ scalelor de evaluare; ♦ obţinerea unor informaţii de la alte persoane; ♦ intervievarea unor persoane cu rol "cheie" în viaţa subiectului. 4. Observarea directă a comportamentului subiectului în situaţia clinică: ♦ jocuri de rol; ♦ teste comportamentale; ♦ analiza activităţii pacientului; ♦ înregistrări psihofiziologice. Când se realizează evaluarea subiectului este necesar să se ia în consideraţie patru categorii de răspunsuri: comportamentale, fiziologice, cognitive şi emoţionale. De pildă, un pacient poate să renunţe la comportamentul patologic dar el poate continua să se simtă deprimat sau să aibă anumite manifestări fiziologice într-o situaţie anxiogenă. Evaluările şi măsurarea modificărilor în cele patru domenii menţionare are o serie de avantaje: ♦ facilitează cunoaşterea precisă a frecvenţei şi intensităţii comportamentului problematic; ♦ îi permite terapeutului să realizeze modificări în ceea ce priveşte strategia terapeutică; ♦ evaluările au un rol psihoterapeutic prin ele însele pentru că oferă pacientului informaţii exacte cu privire la progresele obţinute. Exemple de scale de autoevaluare: I. Vă rog notaţi cât de stresat vă simţiţi în momentul acesta, după următoarea scală: 0 1 2 3 4 5 6 7 9 10 8 Nu mă Mă simt moderat stresat. Sunt simt deloc extrem de stresat. stresat; Mă simt cât se poate de prost. II. Vă rog notaţi cât de încordat v-aţi simţit în timpul zilei utilizând următoarea scală: 0 1 2 3 4 5 6 7 9 10 8 Nu m-încordare moderată.' M-am am simţit simţit foarte deloc încordat. încordat. Data DimineaţLa prânz Seara ă 29 Nov. 4 5 30 Nov. 2 5 4 1 Dec. 5 6 7 2 Dec. 5 4 2 3 Dec. -1 J 7 8 Fragment din jurnalul unei paciente cu agorafobie: Data Locul AnxiDuratAnxie unde s-a etate ă tate deplasat anticipată trăită De la 0-100 De la 0-100 4 Trave75 30 40 Nov. rsarea min. străzii. 5 Depla50 25 30 Nov. sare la min. cumpărătur i (lângă casă). 6 Depla75 2 ore 40 Nov. sare la şcoala unde învaţă copilul (cu autobuzul) 7 Depla60 25 35 Nov. sare la min. alimentară şi la şcoală. 8 Depla80 1 oră 20 Nov. sare la teatru, seara. Fragment din jurnalul unei paciente cu claustrofobie (care se teme să stea singură în casă) Data TimpAnxiAnxiCum ul petrecut etate trăită etate trăită a făcut faţă în iniţial o oră mai situaţiei singurătate. târziu 0- De la-Până 100 la 3 Oct. 10,2085 15 Am -10,45 telefonat mamei şi am rugat-o să vină la mine. 5 Oct. 10,0070 10 Am -10,15 vorbit la telefon cu vecina. 12 10,0060 5 An Oct. 40,30 pus în funcţi une caset ofonul. 21 14,1060 .10 Am Oct. -14,40 încercat să citesc pentru a-mi abate atenţia. în baza unor autoevaluări de acest gen, pacienţii pot să observe în ce măsură au progresat sau care sunt perioadele în care starea psihică se înrăutăţeşte (de pildă, la unele paciente în perioadele premenstruale anxietatea şi irascibilitatea cresc). în cadrul interviului preliminar pacientul este invitat ca timp de 15-20 de minute să-şi expună liber problemele, terapeutul fâcându-1 pe acesta să simtă atitudinea lui simpatetică şi interesul faţă de problema-simptom. N El trebuie să i se adreseze, după ce 1-a ascultat cu atenţie, astfel: "Dacă am înţeles bine, problema ta este că încerci să faci prea mult pe plac celor din jur şi pui interesele celorlalţi deasupra propriilor tale interese şi asta îi face pe ceilalţi să profite de tine. Am dreptate...?" Pentru pacienţii care au dificultăţi în descrierea propriilor probleme pot fi adresate întrebări ajutătoare de tipul; "poţi să-mi descrii ce s-a întâmplat ultima dată când te-ai simţit deprimat? Când s-a petrecut? Care a fost elementul care ţi-a sărit în ochi atunci?". "în ce s-a schimbat viaţa ta de când a apărut problema? Ce anume te împiedică? La ce a trebuit să renunţi de când a apărut problema!?" ■ Etapele interviului specific psihoterapiei cognitiv-comportamentale ■ Descrierea sumară a problemei >- Evoluţie: ♦ factori precipitatori; ♦ timpul când apare problema; ♦ factori predispozanţi. Descrierea problemei Aspecte Ce în termenii psihoterapiei comportaanume ? comportamentale mentale Când? cognitive Unde? afective Cât de fiziologice des ? Cu cine ? Cât de perturbator? Variabile ce ţin de - context. situaţionale - comportamental e - cognitive - afective - interpersonale - fiziologice Factori ce contribuie la - menţinerea simptomului. situaţionali - comportamentali - cognitivi - afectivi - interpersonali - fiziologici Comportament de evitare. Resurse adaptative de a face faţă situaţiei. Istoria psihiatrică a - ce pacientului. tratament a urmat (medicaţie) - cum a reacţionat la acesta ? Opiniile şi credinţele sale cu privire la problema sa. Implicare (dorinţa de a se vindeca). Dispoziţie afectivă. Atitudini. Aspecte psihosociale. - situaţie familială - aspecte psihosexuale - adaptare la mediu - ocupaţie - relaţii sociale - interese / hobby-uri Formularea preliminară a unor ipoteze terapeutice Diagrama evenimentelor de viaţă în cazul unui pacient cu tulburare anxioasă (după Hawton, Salkovskis, Kirk şi Clark, 1989) Anxietate 1967 La tenninarea ocazională care a liceului Un unchi în dispărut în timp vârstă de 40 de ani a decedat de atac de cord Anxietate 1970 Despărţire de puternică, cu tendinţă partener de accentuare Atacuri de 1980 începe panică nocturne tratamentul cu oxazepam. Se simte nesigur în activitatea profesională Se simte "prins în capcană" de propriii copii. Atacuri de 1982 Opreşte panică diurne tratamentul cu Ameliorare rapidă a oxazepam; începe să ia simptomelor fier. Decesul mamei. Simptome uşoare Fiica cea mare Atacuri de panică tot părăseşte casa. Nu se mai puternice mai simte prizonier şi Atacurile de începe să călătorească. panică diminua, dar Călătorie peste hotare persistă o anxietate începe să evite generalizată, cu călătoriile, exerciţiile atacuri de panică fizice. Ia cantităţi mari ocazionale de medicamente care conţin fier. Tratamentul prin intermediul psihoterapiei cognitiv-comportamentale a atacurilor de panică şi a anxietăţii generalizate (după: Hawton, Salkovskis, Kirk şi Clark, 1989). Anxietatea este definită ca fiind o teamă nespecifică, fără legătură cu situaţiile externe şi care nu este asociată cu comportamentul de evitare sistematică a anumitor stimuli, cum se întâmplă în cazul fobiilor. în limba engleză avem termenul de "free-flooting anxiety" sau teamă care pluteşte în aer. Cu toate acestea, interviurile realizate asupra unor pacienţi suferind de anxietate au condus la concluzia că nu este vorba chiar de o teamă fără obiect pentru că respectivii pacienţi percep mediul înconjurător ca fiind ameninţător şi anxiogen. Astfel anxietatea respectivilor pacienţi devine un răspuns logic la o interpretare eronată a realităţii. Această observaţie stă la baza abordării psihoterapeutice cognitiv-comportamentaliste prin intermediul căreia pacienţii sunt ajutaţi să descopere, să evalueze şi să modifice modul lor nerealist de apreciere a unor pericole potenţiale. Cercetările recente au evidenţiat prezenţa a două tipuri de manifestare a anxietăţii (Barlow, Blanchard, Vermilyea, Vermifyea şi Di Nardo, 1986; Clark ş.a., 1988); a) Atacurile de panică, care apar brusc, neaşteptat, indiferent de situaţie. Acestea constau în trăirea unui sentiment puternic de pericol iminent, sentiment însoţit de o serie de manifestări psihofiziologice de mare amploare; senzaţie de leşin, tremurături, trăirea sentimentului de irealitate. Caracterul brusc şi neaşteptat al manifestărilor respective îi sugerează pacientului ideea că ar putea fi victima unei boli somatice sau psihice grave; infarct, pierderea controlului, instalarea unei stări psihotice (de nebunie). în absenţa atacurilor de panică pacienţii sunt calmi şi liniştiţi, cu toate că mulţi dintre ei trăiesc o anumită stare de anxietate anticipa-torie cu privire la un posibil atac în viitor. b) A doua formă sub care se manifestă tulburarea anxioasă o reprezintă evaluarea nerealistă şi anxioasă a unor evenimente existenţiale. Şi în acest caz anxietatea poate fi însoţită de o serie de simptome somatice ca de pildă: supraîncordare musculară, tremurături, nelinişte, fatigabi-litate, tulburări respiratorii, palpitaţii, transpiraţii excesive, uscăciune a gurii, ameţeli, senzaţie de greaţă, diaree, micţiuni frecvente, dificultăţi de concentrare a atenţiei, senzaţie de nod în gât, insomnie, irascibilitate etc. Cele două tipuri de anxietate sunt clasificate în D.S.M. III R (1987) sub denumirea de: ♦ tulburare de tip panică ♦ tulburare caracterizată prin anxietate generalizată. Trebuie menţionat faptul că un număr mare de pacienţi suferă de ambele tipuri de anxietate. Lader şi Marks (1971) afirmă că tulburările anxioase sunt prezente la aproximativ 8% din pacienţii ambu-latori care se adresează cabinetelor de psihiatrie şi psihoterapie. Tulburările fobice afectează un număr mult mai redus de pacienţi (3%). Atacurile de panică debutează, de regulă, brusc, aproximativ între 20 şi 30 de ani [Rapel, 1985). Anxietatea generalizată poate avea şi ea debut brusc dar cel mai adesea acesta are un caracter insidios. în ambele tipuri de tulburări evenimentele stresante ale existenţei joacă un rol important. Mulţi pacienţi cu tulburări anxioase nu realizează de la început că problema lor are la bază anxietatea. De regulă, ei se adresează la început medicului specialist în medicină generală, pentru acuze somatoforme. Când în cele din urmă aceşti pacienţi ajung la psihiatrie, ei mai păstrează adesea unele dubii cu privire la natura simptomatologiei lor. Ideea centrală a abordării cognitive a tulburărilor emoţionale constă în aceea că nu evenimentul în sine ci expectaţiile individului în legătură cu acesta sunt generatoare de simptome. în cazul anxietăţii, de regulă, subiectul supraevaluează semnificaţia pericolului într-o conjunctură dată. ■ în cadrul modelelor cognitive ale tulburării emoţionale sunt luate în consideraţie două nivele diferite ale gândirii negative: a) Gândurile negative (şi imaginile negative) ce apar în mod automat atunci când subiectul trăieşte starea de anxietate (de exemplu, un individ anxios în legătură cu impresia pe care o face în societate, poate dezvolta următoarele gânduri care se declanşează în mod automat: "ei cred că tot ceea ce spun eu este plictisitor şi neinteresant".). b) Afirmaţiile şi regulile cu caracter disfuncţional care reprezintă seturi de atitudini şi credinţe pe care Ie împărtăşesc indivizii în legătură cu ei înşişi şi cu lumea înconjurătoare şi care îi determină să interpreteze diverse situaţii într-un mod negativ. Un exemplu de astfel de regulă cu caracter disfuncţional ar fi: "dacă nu mă agreează toată lumea, înseamnă că sunt lipsit de valoare". Un individ care se bazează pe o astfel de afirmaţie poate interpreta tăcerea celor din jur ca pe un indiciu că ceea ce spune el este perceput de ceilalţi ca fiind neinteresant. Afirmaţiile cu caracter disfuncţional s-au format în urma unor experienţe învăţate în copilărie şi ele pot rămâne în stare latentă până când pot fi activate de anumite evenimente externe: De pildă, o tânără al cărui tată a decedat brusc şi neaşteptat la vârsta de 40 de ani în urma unor simptome somatice neobişnuite şi eronat diagnosticate, poate dezvolta convingerea că orice simptom somatic apărut brusc poate duce la moarte. Această convingere are o influenţă neglijabilă în vata ei până când ea însăşi trăieşte stări de ameţeală şi leşin datorită unor probleme hormonale. Aceste stări pot să-i activeze convingerile mai vechi, făcând-o să fie excesiv de preocupată de starea ei de sănătate, ea interpretând diversele senzaţii corporale într-o manieră catastrofică. în cele ce urmează prezentăm câteva modele de gândire negativă, generatoare de anxietate; "Dacă o persoană mă critică, înseamnă că nu ţine le mine". "Eu nu am nici o valoare dacă ceilalţi nu mă iubesc", "în viaţă sunt doar învingători şi învinşi". "Dacă fac o greşeală sunt pierdut". "Nu pot face faţă situaţiei X". "Succesul celorlalţi înseamnă eşecul meu". "Dacă un lucru nu este perfect, nu e bun de nimic". "Eu sunt responsabil de ceea ce vor face copiii mei în viaţă". "Dacă mă voi apropia prea mult de cineva, acea persoană va pune stăpânire pe mine" etc. Clark (1986; 1988) afirmă faptul că oamenii trăiesc atacuri de panică pentru că ei manifestă tendinţa de a interpreta o serie de simptome corporale într-un mod catastrofic. Tahicardia, ameţelile sau jena în respiraţie pot fi interpretate ca fiind semnele unei boli psihice sau organice grave. De exemplu, apariţia unei dificultăţi în respiraţie este precepută ca un indiciu că respiraţia se va opri şi va surveni moartea. Odată ce subiectul a dezvoltat tendinţa de a catastrofiza diversele senzaţii corporale, există două procese care contribuie la menţinerea tulburării panice; 1. Din cauza faptului că se tem de anumite senzaţii corporale, pacienţii devin hipervigilenţi şi în mod frecvent îşi explorează stările proprii, ceea ce îi face să remarce senzaţii pe care majoritatea oa- menilor nici nu le observă. Aceste senzaţii sunt, la rândul lor, interpretate ca semne ale unei boli grave. 2. Anumite comportamente de tip evitant nu fac decât să întărească interpretările negative ale pacienţilor. Astfel, de pildă, un pacient care crede că suferă de tulburări cardiace evită să facă exerciţii fizice sau să facă dragoste. Evitarea întăreşte convingerea patologică pentru că el consideră reducerea simptomelor ca pe un efect al evitării anumitor activităţi. Evaluarea trebuie să ia în consideraţie următoarele aspecte: Descrierea sumară a problemei: 1) Descrierea în detaliu a situaţiei când a apărut problema: a) situaţia; b) reacţiile corporale; c) gândurile care au apărut; d) comportamentul. 2) Lista cu situaţiile problematice posibile. 3) Comportament de evitare; situaţii şi activităţi. 4) Factori modelatori: factori care fac ca situaţia să fie mai rea sau mai bună. 5) Atitudinea şi comportamentul celorlalţi. 6) Credinţele pacientului cu privire la cauzele problemei. 7) Experimentări în sfera comportamentului. . 8) Efecte. Medicaţie (prescrisă sau autoadministrată) Psihoterapie urmată (modalităţi; ce efecte a avut) Resurse adaptative personale Situaţie socială şi financiară Indicaţii nosografice Psihoterapia cognitiv-comportamentală este potrivită pentru majoritatea pacienţilor cu tulburări anxioase. Pentru pacienţii cu probleme somatice reale trebuie făcute unele modificări în cadrul tehnicilor indicate. De pildă, metoda hiperventilaţiei este contraindicată la pacienţi cu tulburări cardiace, emfizem pulmonar, epilepsie, astm bronşic sau în caz de sarcină. Când starea anxioasă este secundară unei boli psihice majore, este necesar tratamentul psihiatric al respectivei afecţiuni. In acelaşi timp, pacienţii toxicomani au nevoie de o perioadă de dezintoxicare înainte de a trece la o abordare cognitiv-comportamentală. Psihoterapia cognitiv-comportamentală are drept obiectiv reducerea anxietăţii prin intermediul învăţării pacienţilor să identifice, să evalueze, să controleze şi să modifice gândurile negative legate de pericole potenţiale cât şi comportamentele asociate cu acestea. Durata psihoterapiei este de 5 până la 20 de şedinţe. Aceste şedinţe sunt foarte bine structurate, terapeutul şi pacientul stabilind de comun acord ce anume se va lucra în cursul unei şedinţe. Tehnicile specifice psihoterapiei cognitiv-comportamentale I. Identificarea gândurilor negative Se realizează prin intermediul următoarelor strategii: 1) Discutarea unei experienţe emoţionale recente. Pacienţilor li se cere să-şi reamintească un eveniment sau la o situaţie care a fostă asociat cu o anxietate puternică. Evenimentul este descris în detaliu şi terapeutul intervine cu întrebări de tipul: "Ce gânduri ţi-au venit în minte atunci?". "Ţi-a apărut vreo imagine?". "Când ţi-a fost cel mai tare teamă, care era lucrul cel mai îngrozitor care credeai că s-ar putea întâmpla?" Exemplificarea legăturii pe care o realizează pacientul între diverse senzaţii şi gândurile aferente: Senzaţii Interpretarea lor Palpitaţii Voi face un atac de cord. Am o boală gravă de inimă. Dificultăţi în Respiraţia mea se va opri, mă respiraţie voi sufoca şi voi muri. Ameţeli. Voi leşina, voi cădea, mă voi Senzaţie de leşin pierde. Gânduri stranii Voi înnebuni cu siguranţă. sau dificultate de a gândi Terapeutul trebuie să-1 ajute pe pacient să sesizeze legătura dintre senzaţiile corporale şi interpretările pe care le acordă acestora. Acest obiectiv se poate realiza prin intermediul unor liste de tipul celei de mai sus. 2) Utilizarea tehnicii imaginaţiei dirijate sau a jocului dramatic pentru a retrăi o experienţă emoţională. Când întrebările directe nu reuşesc să-1 determine pe pacient să evoce gândurile negative ce se declanşează spontan, este util să se ceară pacientului să retrăiască evenimentul respectiv pe plan ima- ginativ sau prin intermediul unui joc dramatic când este vorba de o situaţie interacţională (relaţionarea cu o persoană). 3) Utilizarea modificărilor de dispoziţie în cursul unei şedinţe de psihoterapie. Fluctuaţiile de dispoziţie din cursul unei şedinţe de psihoterapie pot fi surse utile pentru declanşarea automată a gândurilor. Terapeutul, observând modificarea de dispoziţie poate, întreba pacientul: "Ce ţi-a trecut prin minte acum?". 4) Determinarea semnificaţiei unui eveniment. Uneori declanşarea automată a patternurilor de gândire negativă nu se realizează. In astfel de situaţii terapeutul trebuie să caute să dis-cearnă, prin intermediul unor întrebări specifice, care este semnificaţia evenimentului respectiv pentru pacient. De exemplu: "Nu eşti foarte sigur în legătură cu ce anume ţi-a trecut prin cap când te-ai simţit speriat în situaţia X. încercând să priveşti în urmă, ce crezi că a însemnat situaţia respectivă pentru tine?". II Modificarea gândurilor negative şi a comportamentelor aferente 1) Raţionalizarea Terapeutul trebuie să-i explice pacientului raţiunile tratamentului prin demonstrarea relaţiei dintre gândire, sentiment şi comportament. Astfel, de pildă, Beck (1979) dădea următorul exemplu: dacă un subiect aude în toiul nopţii un zgomot în camera alăturată el îşi poate spune în minte că a intrat un hoţ. Atunci apare o stare de teamă şi comportamentul se desfăşoară în consecinţă; subiectul se va ascunde sau va telefona la poliţie. Dacă, dimpotrivă, subiectul îşi spune că a lăsat geamul deschis, sentimentele de teamă nu vor apare, ci el se va scula şi va închide geamul. 2) Furnizarea unor informaţii cu privire la mecanismele anxietăţii Este necesară descrierea în detaliu a simptomelor legate de anxietate, evoluţia lor probabilă, cât şi faptul că trăirea anxietăţii nu înseamnă că subiectul are o boală psihică gravă. In acelaşi timp trebuie explicat că simptomele produse de anxietate nu sunt periculoase (de exemplu accelerarea bătăilor inimii nu reprezintă un semn că se va produce un atac de cord). Trebuie explicat pacienţilor şi faptul că unele simptome ca insomnia, dificultatea de a lua decizii, fatigabilitatea şi chiar vederea ca prin ceaţă sunt manifestări ale anxietăţii. 3) Distragerea Este utilizată ca strategie pentru a exercita un control direct şi imediat asupra simptomului. Astfel de metode pot fi: ♦ concentrarea asupra conţinutului unei conversaţii şi nu asupra stării proprii; ♦ dacă subiectul manifestă anxietate în timpul şedinţei de psihoterapie, terapeutul îi poate cere să descrie mobilierul din cabinet. 4) Programarea activităţilor In cadrul acestora se cere pacienţilor să noteze, oră de oră, activităţile pe care le desfăşoară, evaluându-le după o scală de la 0 la 100 sub aspectul unor stări afective cum ar fi: anxietatea, oboseala, plăcerea sau gradul de control asupra situaţiei. Pentru indivizii care se simt presaţi de timp este indicată o planificare riguroasă a activităţilor astfel încât aceştia să nu aibă tentaţia să facă mai multe lucrări de-odată, fapt ce le sporeşte tensiunea şi supraîncordarea. Mulţi subiecţi anxioşi renunţă la activităţi de loisir deoarece trăiesc permanent ideea că nu şi-au îndeplinit toate datoriile. De pildă, o femeie casnică se trezea la 5,30 dar rămânea în pat până la ora 8, când rumina toate activităţile pe care le-ar putea face greşit sau nu le-ar putea duce la bun sfârşit, fapt ce-i sporea gradul de anxietate. In această situaţie terapeutul i-a recomandat să se scoale din pat imediat ce s-a trezit şi să facă jogging. Principiile planificării timpului 1. Revizuieşte-ţi obiectivele 2. Realizează o listă a lucrurilor pe care trebuie să le realizezi şi alta a celor pe care vrei să le faci cu estimarea timpului necesar. 3. Dacă sarcinile şi activităţile îţi solicită mai mult timp decât ai la dispoziţie, stabileşte priorităţile: ♦ ce trebuie făcut neapărat astăzi; ♦ ce poate fi amânat şi pentru cât timp; ♦ ce doresc să fac astăzi; ♦ pot trasa sarcina aceasta altcuiva şi dacă da, cui anume; ♦ ce se întâmplă dacă nu fac acţiunea X; dacă nu se întâmplă nimic pot s-o omit. 4. Stabileşte o ordine a efectuării sarcinilor şi activităţilor pe care le ai de îndeplinit; alege secvenţa care îţi convine mai mult. 5. Caută să faci un singur lucru odată şi să termini ce ai început. 6. Nu te repezi la o nouă activitate imediat ce ai terminat-o pe cea veche, ci ia o pauză; planifică- ţi mici pauze pentru relaxare. 7. Revizuieşte-ţi încă o dată priorităţile la jumătatea zilei. 8. Analizează amânările şi tendinţa de a tărăgăna lucrurile; ai amânat ceva pentru că ţi-ai fixat obiective prea înalte? ai fost nerealist în a aprecia ceea ce poţi face cu adevărat? Acum poţi realiza acel lucru? 9. La sfârşitul zilei reaminteşte-ţi ce ai realizat şi acordă-ţi credit. 5) Verificarea veridicităţii gândurilor negative automate Terapeutul utilizează o serie de întrebări pentru a-1 ajuta pe pacient să evalueze gândurile negative şi să le substituie cu gânduri mai realiste. în cadrul şedinţei de psihoterapie, pacientul şi terapeutul colaborează pentru a găsi soluţii raţionale pentru a înlocui gândurile negative automate. între şedinţe pacienţii caută să pună în practică abilităţile de a se întreba pe care le-au învăţat împreună cu terapeutul. Pentru ca acest lucru să se realizeze mai uşor este indicată notarea zilnică a gândurilor negative producătoare de disfuncţii. Iată câteva tipuri de întrebări care au menirea să verifice realitatea gândurilor negative, disfuncţionale; a) Ce dovadă am că acest gând este adevărat? Nu există şi un alt mod de a privi această situaţie? Nu cumva există şi o altă explicaţie ca alternativă a gândului negativ? Exemplu Pacientul: Când am un atac de panică îmi trece prin cap gândul că voi leşina sau voi muri. Terapeutul: Bine. Hai să vedem cât de real este acest gând. Ai leşinat vreodată în cursul unui atac de panică? Pacientul: Nu. Terapeutul: Ştii ce se întâmplă cu organismul tău atunci când leşini? Pacientul: Nu. Terapeutul: Tensiunea arterială scade brusc. Ştii cum evoluează tensiunea în timpul unui atac de panică? Pacientul: Am pulsul accelerat. Cred că tensiunea se ridică. Terapeutul: Corect. In stare de anxietate pulsul şi tensiunea urcă. Deci este mult mai puţin probabil că vei leşina când eşti anxios decât atunci când nu eşti. b) Cum ar gândi o altă persoană cu privire la situaţie? De regulă, pacienţii care exagerează pericolele nu au tendinţa de a extinde această exagerare şi asupra altora (Butler şi Matheros, 1983). Din acest motiv a-i întreba ce cred alţii cu privire la situaţie poate reprezenta o modalitate utilă de schimbare a perspectivei. c) Nu cumva aprecierile tale se bazează mai mult pe ceea ce ai simţit decât pe evaluarea modului în care te-ai comportat? O eroare frecventă a pacienţilor cu anxietate generalizată constă în aceea că ei cred că nu pot face faţă situaţiei pentru că sunt anxioşi. Când sunt întrebaţi cum s-au comportat de fapt, ei constată cu surpriză faptul că modul lor de comportare a fost adecvat şi deci au făcut fată cu bine situaţiei. d) Ai tendinţa să-ţi fixezi obiective nerealiste de atins? Mulţi pacienţi îşi fixează nişte obiective imposibil de atins şi devin anxioşi în momentul în care îşi dau seama că nu le pot atinge. Aceste obiective sună în felul următer: "Tot ceea ce fac trebuie să fie perfect". "Trebuie să fiu calm în orice situaţie". e) Ai tendinţa de a omite fapte importante şi de a acorda atenţie unora lipsite de importanţă? De exemplu, multe persoane par să uite succesele trecute atunci când sunt confruntate cu o sarcină dificilă sau când au comis o greşeală. în aceeaşi categorie poate fi inclusă şi afirmaţia "Pentru că un prieten de aceeaşi vârstă a murit de atac de cord, e limpede că voi face şi eu un atac de cord". f) Gândeşti adesea în termenii totul sau nimic? Persoanele anxioase au tendinţa de a se autoevalua în culori extreme; alb-negru (ex.: dacă ceilalţi nu-şi manifestă dragostea faţă de el înseamnă că nu-1 plac). în aceste cazuri este indicat ca pacientul să fie instruit să plaseze toate cunoştinţele sale pe o scală care are la un capăt; mă urăsc din tot sufletul, în mijloc - nici nu mă urăsc, nici nu mă iubesc şi la celălalt capăt - iubire puternică. Cu cât se obişnuiesc mai mult cu acest exerciţiu, cu atât ei realizează că cei cunoscuţi nu se plasează la extreme ci tind să acopere toată scala. g) Nu ai cumva tendinţa de a supraestima propria responsabilitate în legătură cu modul în care se desfăşoară lucrurile? De pildă, o mamă anxioasă rumina mereu gândul dacă a ales bine şcoala pentru fiul ei, pornind de la ideea eronată că este posibil să ştii dinainte dacă o anumită decizie pe care o iei e corectă. Pentru a corecta astfel de gânduri terapeutul poate desena o diagrama din care să rezulte cauzele diferite care pot produce un eveniment, cerându-i se pacientului să noteze acele cauze pe care nu le poate controla şi să aloce apoi câte un sector de cerc fiecărei cauze. Diagrama factorilor care contribuie la buna dispoziţie a musafirilor pe care i-am invitat la masă. h) Ce va fi dacă evenimentul neplăcut se va întâmpla cu adevărat? Va fi oare chiar atât de rău? Datorită tendinţei de evitare cognitivă, pacienţii anxioşi nici nu s-au gândit în detaliu cât de rău va fi dacă s-ar petrece situaţia de care se tem. De regulă, evenimentul real este mai puţin dezastruos decât cel anticipat. De pildă, un student se poate teme că va cădea la un examen, fără a se gândi că în fond îl poate trece în sesiunea următoare. i) Cum vor arăta lucrurile peste un anumit timp? Această întrebare este utilă mai ales când avem de-a face cu o pierdere anticipată pentru că adesea atunci când se gândeşte la o posibilă pierdere sau la ruperea unei relaţii, subiectul are în vedere impactul imediat al pierderii. Astfel, despărţirea de prieten/prietenă îl poate face să sufere câteva luni, intensitatea suferinţei reducându-se odată cu trecerea timpului şi odată ce apar contacte cu alte persoane. Conştientizarea proiecţiei posibile în timp poate fi utilă nu doar când o pierdere anticipată este probabilă, ci şi atunci când gândurile în legătură cu despărţirea generează un comportament care face despărţirea mai probabilă (de pildă, o femeie care se teme că va fi părăsită de iubitul ei devine pisăloagă, geloasă, cu dispoziţie proastă, fapt ce va exercita o presiune asupra partenerului şi-1 va determina să rupă relaţia). j) Ai tendinţa de a supraestima un eveniment? Subiecţii anxioşi au tendinţa de a supraestima un eveniment anxiogen. în acest caz sunt utile discuţii cu privire la probabilitatea obiectivă a producerii evenimentului. Cu toate acestea, unii pacienţi rămân anxioşi chiar când conştientizează faptul că probabilitatea obiectivă a producerii evenimentului negativ este mică şi aceasta se produce datorită supraestimării consecinţelor evenimentului. Metoda de abordare terapeutică pentru astfel de pacienţi constă în decatastrofizarea evenimentului, demonstrându-i pacientului că va face faţă cu bine respectivei situaţii. k) Nu cumva subapreciaţi propriile posibilităţi de a face faţă situaţiei? Subiecţii anxioşi trăiesc cu impresia că nu au abilităţi suficiente de a se descurca în astfel de situaţii anxiogene. Din acest motiv, terapeutul trebuie să treacă în revistă situaţii din trecut când pacientul s-a descurcat bine în situaţii similare, aprecierile pozitive ale celorlalţi cu privire la modul în care au făcut faţă emenimentelor şi să realizeze împreună cu pacientul o repetiţie în legătură cu modul de a aborda evenimentele anxiogene. Este util ca pe lângă întrebări să se utilizeze şi tehnica imaginaţiei dirijate, prin care se modifică imaginile negative. De exemplu, o pacientă era asaltată de imagini legate de faptul că va leşina în public. Discuţiile au ajutat-o să înţeleagă faptul că cel mult îşi va pierde cunoştinţa pentru câteva secunde şi apoi îşi va reveni şi se va comporta normal. Vizualizarea modului în care îşi revine şi se comportă normal au ajutat-o să-şi reducă anxietatea. 6) Experimentarea în sfera comportamentului Terapeutul cere pacientului să verifice în viaţa reală dacă gândurile negative sunt adevărate. a) Experimentarea în cazul pacienţilor cu anxietate generalizată Un om de afaceri se simţea foarte speriat când trebuia să vorbească în public. El credea că subalternii săi vor observa anxietatea sa şi vor înceta să-i acorde respectul cuvenit. Fiind evidentă pentru alţii, el a afirmat că e convins că dacă el se simte anxios ceilalţi trebuie să-şi dea seama de asta. Ca test, terapeutul i-a cerut să ţină un mic discurs în timp ce va fi înregistrat pe video. în timp ce vorbea el s-a simţit anxios, dar spre surprinderea sa, revăzând caseta, nu a observat nici un semn vizibil de anxietate. Aceasta a redus convingerea sa cu privire la faptul că ceilalţi ar observa cât de anxios este. (La început estima că ceilalţi îi observau teama cu un procent de 65, iar în urma experimentului aprecierea lui s-a redus până la 30%). b) Experimentarea (testarea) în sfera comportamentului cu subiecţi suferind de atacuri de panică. Scopul principal al abordării terapeutice este modificarea interpretării catastrofizante pe care o au pacienţii în legătură cu senzaţiile lor corporale, pe care le trăiesc în cursul atacului de panică. în aceste cazuri se propun pacienţilor experimente de hiperventilaţie prin intermediul cărora se pot reproduce voluntar simptomele corporale ale stării de panică. (Li se cere să inspire rapid pe nas şi pe gură, timp de două minute, golind cât mai mult plămânii la expiraţie şi nu li se spune precis ce senzaţii vor trăi. Apoi pacienţii sunt invitaţi să aprecieze dacă nu cumva senzaţiile trăite după exerciţiu seamănă cu cele din cursul atacului de panică. Se analizează apoi eventualele asemănări şi deosebiri dintre cele două categorii de senzaţii. De pildă, dacă pacienţii spun că senzaţiile fizice sunt asemănătoare dar lipseşte anxietatea, pacientul este întrebat cum s-ar simţi dacă astfel de senzaţii ar apărea brusc şi neaşteptat, atunci când el nu s-ar găsi în clinică. în cele mai multe cazuri pacienţii recunosc că le-ar interpreta în mod catastrofic - "voi face un atac de cord".) Pornindu-se de la aceste discuţii se trece la învăţarea pacientului să realizeze o tehnică de respiraţie controlată, care contribuie la reducerea simptomelor fiziologice de panică. Clark, Salkovskis şi Chalkley (1985) au găsit că învăţarea controlului respiraţiei este foarte eficientă cu ajutorul unei benzi de magnetofon, unde o voce calmă pronunţă "inspiră" timp de două secunde şi "expiră" pentru un interval egal de timp (ritmul respirator este variabil şi se alege în funcţie de subiect), prelungindu-se treptat durata inspi-rului şi expirului. Apoi pacientul este instruit să utilizeze respiraţia controlată atunci când presimte instalarea unui atac de panică (de pildă, expiraţie prelungită). în cadrul unui alt experiment, unei paciente care crede că este grav bolnavă de inimă pentru că îşi simţea mai frecvent decât alţii bătăile inimii, terapeutul îi explică faptul că acest fenomen reprezintă doar efectul concentrării atenţiei asupra unor funcţii ale organismului. Deoarece ea s-a arătat sceptică, terapeutul i-a cerut să se concentreze asupra inimii în timpul şedinţei timp de 5 minute. Pacienta a constat cu surpriză că simpla concentrare asupra cordului o făcea să simtă pulsul în zona frunţii, la gât, în piept şi chiar în degete. Apoi i s-a cerut să descrie mobilierul din cabinet tot timp de 5 minute, timp în care ea nu a mai fost conştientă de bătăile inimii sale. Un alt tip de experiment constă în demonstrarea rolului gândurilor în declanşarea unor atacuri de panică şi aceasta se realizează prin producerea unui atac de panică prin simpla manipulare verbală. Se poate face: ♦ prin solicitarea pacientului să citească cu voce tare o serie de cuvinte care desemnează posibile catastrofe sau senzaţii corporale (sufocare, palpitaţii, moarte etc); ♦ prin tehnica imaginaţiei dirijate în cadrul căreia li se cere să-şi imagineze în detaliu că au un atac de panică, să descrie senzaţiile trăite şi consecinţele de care se tem. Dacă experimentul reuşeşte, terapeutul îi demonstrează pacientului rolul montajului cognitiv în declanşarea stării de panică. Terapia comportamentelor de evitare Deşi anxioşii nu au comportamente sistematice de evitare ca cei fobiei, unii dintre ei evită totuşi unele activităţi sau situaţii (Butler ş. a., 1987 a). ♦ în primul rând aproximativ 40% din pacienţii cu anxietate generalizată evită situaţiile care presupun evaluarea socială (a vorbi în public, a mânca la restaurant), iar aproximativ 20% dintre ei evită şi situaţiile pe care le evită agorafobicii (a călători cu mijloace de transport în comun, a face cumpărături, a se afla în aglomeraţie). ♦ în al doilea rând ei evită unele activităţi care produc senzaţii care evocă teamă (ca de pildă, exerciţiile fizice). ♦ în al treilea rând utilizează strategii de evitare când se instalează simptomele (ex.: se sprijină de obiecte solide când apare senzaţia de leşin). Toate cele trei modalităţi de evitare tind să menţină gândurile negative ale pacienţilor. Din acest motiv este bine ca terapeutul să încurajeze pe pacienţi să intre în situaţii sau să se angajeze în activi- tăţile pe care au tendinţa să le evite pentru a verifica dacă lucrurile de care se tem se vor produce într- adevăr. Pacienţii sunt încurajaţi să se expună gradat la situaţiile sau acitivităţile anxiogene. Mai mult chiar, ei sunt solicitaţi să anticipeze ce se va întâmpla în timpul exerciţiului de expunere şi apoi să eva- lueze dacă ceea ce se petrece cu adevărat este mai rău sau mai puţin rău decât au anticipat (apreciază pe scale nivelul de anxietate). în plus este important să se modifice şi acele modele de comportament pe care pacienţii s-au obişnuit să le pună în acţiune odată ce simptomele se declanşează. De pildă, un pacient cu atacuri de panică se temea că îşi va pierde minţile în timpul respectivului atac. întrebat ce îl împiedică totuşi să ,nu şi le piardă, el a răspuns că încerca să-şi controleze gândurile şi că asta îl salva. Pentru a-i demonstra faptul că este vorba de o convingere eronată, terapeutul 1-a determinat să reproducă în plan imaginativ simptomele şi apoi să nu-şi controleze gândurile. Drept urmare el a constatat că atacul de panică nu duce la nebunie. Un pacient care se temea să nu-i tremure mâinile în public verifica mereu acest lucru cu palmele întinse şi degetele depărtate. Terapeutul i-a demonstrat că o astfel de poziţie favorizează tremuratul mâinilor chiar şi la persoane care nu se tem de aşa ceva. CAPITOLUL 7 PSIHOTERAPIA SCURTĂ CENTRATĂ PE OBIECTIV Terapeuţii orientaţi spre soluţii practice (Walter şi Peller, 1992) elaborează modelul de psihoterapie pornind de la o serie de întrebări: 1. Care este cauza care a generat problema? De pildă, în tradiţia psihanalitică cauza problemei pacientului poate fi descrisă în următorii termeni: oprirea la un stadiu inferior al dezvoltării psihice, tulburare de personalitate, relaţie nesatisfăcătoare centrată pe obiect, imagine de sine proastă, refularea instinctelor sexuale, conflicte nerezolvate etc. De regulă tulburările de personalitate se explică prin eşecul mecanismelor de apărare ale ego-ului. Psihiatrii explică tulburările psihice prin intermediul unor dezechilibre biochimice sau prin predispoziţii ereditare. Din modul de a pune problema derivă şi elaborarea soluţiei. 2. Ce anume (ca factori) contribuie la menţinerea problemei? 3. Care sunt soluţiile posibile? a) Există mai mult decât o singură soluţie? b) Pot fi respectivele soluţii constructive? c) Ce anume trebuie să construiască terapeutul împreună cu pacientul? Construirea unei soluţii terapeutice trebuie să implice următorii paşi (după Walter şi Peller, 1992); I. Terapeutul trebuie să afle exact ce anume doreşte pacientul. Deşi acest lucru pare banal la prima vedere, se constată că majoritatea pacienţilor nu ştiu exact ce anume doresc, ei plângându-se mai mult de ceea ce nu doresc să se întâmple sau de modul în care nu doresc să fie. Terapeutul trebuie să-şi folosească toate abilităţile pentru a-1 determina pe pacient să-şi clarifice scopurile. II. Terapeutul trebuie să realizeze un interviu clinic în detaliu şi o psihodiagnoză pentru a afla ce strategie teerapeutică se potriveşte pentru pacientul în cauză şi care nu se potriveşte. III. în cazul în care soluţia aleasă nu se potriveşte, trebuie încercată o altă soluţie. Terapia scurtă centrată pe scop nu reprezintă o colecţie de tehnici terapeutice sau o strategie anume, ci mai curând reprezintă un alt tip de abordare a schimbării psihice, o abordare cu caracter sistematic interactiv şi constructivist. Soluţia terapeutică este interacţională, ea fiind negociată de terapeut împreună cu pacientul. Principiile care stau la baza psihoterapiei scurte centrate: 1. Punerea accentului pe aspectele pozitive, pe ideea că soluţia e posibilă, pe viitor, facilitează schimbarea în direcţia dorită. Discuţia trebuie orientată mai curând pe soluţie decât pe problema pacientului. 2. Terapeutul cât şi pacientul trebuie să caute situaţiile care reprezintă excepţii de la problema care constituie comportamentul simptomatic. Aceste excepţii trebuie speculate în cadrul demersului de construire a soluţiei. 3. Schimbările în viaţa psihică a pacientului se produc permanent, iar schimbările minore conduc în cele din urmă la schimbări majore. 4. Dacă terapeutul este capabil să înţeleagă corect modul de a gândi şi acţiona al pacientului, acesta va coopera cu siguranţă. 5. Pacienţii sunt de fapt cei interesaţi să-şi rezolve propriile lor probleme. 6. Semnificaţiile şi experienţele reprezintă constructe interacţionale; între acţiuni şi descrierile lor se produce o interrelaţie de tip circular, cele două elemente potenţându-se reciproc. 7. Pacientul este cel mai mare expert în rezolvarea propriilor probleme. 8. Orice schimbare în modul în care pacientul percepe soluţia la problema sa şi tot ceea ce întreprinde el afectează pe toţi ceilalţi care sunt implicaţi în problemă şi cu care el interacţionează (familie, persoane de la locul de muncă etc) Regulile psihoterapiei scurte centrate pe soluţie 1. în cazul în care pacientul întreprinde ceva pozitiv în direcţia rezolvării problemei sale şi acele elemente funcţionează, terapeutul trebuie să-1 încurajeze să continue şi nu să sugereze alte soluţii din dorinţa de a-1 ajuta cu orice preţ pe pacient, întărind - dacă este posibil - direcţia respectivă. Astfel, un bărbat s-a prezentat la psihoterapie pentru că toţi cei din jurul său, inclusiv noua sa prietenă, erau de părere că ceva nu este în regulă cu el pentru că nu s-a căsătorit încă, ceea ce reflectă, probabil, o teamă patologică de căsătorie. Pacientul a relatat că actuala prietenă era de părere că relaţia lor progresează pentru că el o trata deschis pe partenera sa, ca pe un prieten, îi vorbea despre absolut orice, inclusiv despre teama sa de căsătorie şi relaţii apropiate. Se poate observa că acest tip de relaţie - a-şi trata partenera ca pe un prieten - funcţiona, pentru că, privind-o în felul acesta, pacientul nu o considera ca pe o femeie care îl obligă la căsătorie, deci o ameninţare, ceea ce contribuia la întărirea relaţiei. In acest caz, dacă terapeutul, cu bună intenţie, ar fi analizat originile fricii patologice de căsătorie, rezultatul ar fi fost întreruperea relaţiei prieteneşti a pacientului cu partenera sa. 2. Dacă tot ce a încercat să facă terapeutul până atunci nu a dat rezultate, el trebuie să încerce ceva diferit {de Shazer, 1985). Walter şi Peller (1992) sugerează că în astfel de cazuri terapeutul să întreprindă altceva, chiar dacă demersul respectiv pare absurd şi lipsit de logică. Astfel, un cuplu se prezintă la psihoterapie pentru că soţia refuza relaţiile sexuale din motive medicale, iar soţul o solicita în permanenţă, ceea ce ducea la conflicte. La un moment dat cei doi soţi au relatat terapeutului că au avut relaţii sexuale. Fiind întrebaţi cum au ajuns la acest lucru, soţia a afirmat că şi-a spus în gând: "în fond de ce nu?" şi a trecut peste disconfortul ei somatic, iar soţul s-a lăsat antrenat fără să mai pună întrebări. Cei doi soţi au afirmat că au simţit că trebuie să procedeze altfel, deoarece modul în care interacţionaseră timp de mai mulţi ani nu dăduse rezultate. 3. Faceţi ca lucrurile să pară simple. Walter (1992) descrie cazul unui militar care s-a prezentat la psihoterapie pentru că nu-şi putea stăpâni agresivitatea faţă de copiii săi. Problema sa era că el considera obrăznicia fiilor săi ca un afront personal. întrebat fiind cum se poartă cu subordonaţii săi, el a relatat că în momentul în care un subordonat greşeşte el îşi spune în gând că acesta este responsabil pentru faptele sale şi că nu a greşit în mod special pentru a-şi enerva comandantul. Este de la sine înţeles că terapeutul i-a sugerat să-şi spună că şi copiii lui sunt responsabili pentru faptele lor şi că nu caută în mod intenţionat să-l enerveze. 4. Dacă terapeutul doreşte ca psihoterapia să fie scurtă el trebuie să abordeze fiecare şedinţă ca fiind ultima. Aceasta îl face pe terapeut să-şi concentreze atenţia asupra soluţiei astfel încât să-l facă pe pacient să părăsească şedinţa fiind deja angajat pe o direcţie de rezolvare a problemei sale. 5. Nu există eşec terapeutic, ci doar feed-back-uri din partea pacientului. Aceasta înseamnă că dacă strategia utilizată nu a dat rezultate, intră în acţiune regula nr. 2 şi anume că terapeutul trebuie să încerce altceva. O caracteristică a psihoterapiei scurte centrate pe soluţie constă în aceea că se lucrează, de regulă, în echipă (doi terapeuţi, un bărbat şi o femeie). Pacientului i se spune de la început că după 40 de minute de discuţii se va face o pauză în care cei doi psihoterapeuţi se vor consulta asupra problemei sale, iar rezultatul i se va comunica pacientului imediat. Cu toate acestea, uneori psihoterapia în echipă nu este indicată sau este prea costisitoare. In acest caz, terapeutul se retrage singur timp de 5 minute pentru a medita asupra soluţiei la problema pacientului său. Psihoterapia este clar orientată spre scop şi centrată pe client (se ţine seama de ce anume doreşte acesta şi nu de modelele abstracte ale sănătăţii mintale, aşa cum sunt ele văzute de terapeut). Relaţia psihoterapeutică este caldă, empatică şi bazată pe ascultare reflexivă, astfel încât pacientul să se simtă înţeles. Se utilizează şi tehnicile specifice "programării neurolingvistice" pentru intrarea în rezonanţă cu pacientul (astfel dacă pacientul se exprimă în termenii modalităţii vizuale, terapeutul trebuie să-i răspundă în acelaşi fel). 5. Acţiunea întreprinsă trebuie să se afle sub controlul pacientului (trebuie iniţiată şi menţinută de acesta). îndeplinirea acestui obiectiv nu este uşoară pentru că adesea pacienţii se prezintă la psihoterapie pentru că doresc ca situaţiile sau alte persoane să se schimbe. Dacă terapeutul se angajează împreună cu pacientul într-un demers de modificare a celorlalţi sau a situaţiilor externe, acest demers este fără sfârşit. Pacienţii care vin cu astfel de solicitări trebuie convinşi că primul pas în direcţia schimbării trebuie să-l facă ei şi nu partenerii de viaţă. De pildă, în cazul unui cuplu care nu funcţionează, soţul are pretenţia ca soţia să nu mai dorească să aibă program în afara familiei şi să stea mai mult împreună cu el (să se poarte mai afectuos), în loc să se schimbe şi s-o determine pe aceasta să dorească să fie împreună cu el. 6. Formularea obiectivului psihoterapeutic în termenii pacientului (clientului). Terapeutul trebuie să fie sigur că soluţia şi obiectivul propus sunt realmente cele dorite de pacient şi nu cele pe care terapeutul presupune că ar trebui să Ie dorească pacientului. Pentru a preîntâmpina astfel de situaţii este bine ca terapeutul să noteze obiectivele psihoterapeutice dorite de pacient chiar cu cuvintele acestuia. Trebuie subliniat faptul că, în urma discuţiilor psihoterapeutice, este posibil Ca obiectivele dorite de'pacient să se modifice (de pildă, pacientul poate descoperi că nu este posibil să schimbe comportamentul altei persoane). Construirea soluţiilor psihoterapeutice presupune respectarea următoarelor indicaţii: 1. Concentrarea atenţiei asupra aspectelor pozitive, asupra soluţiei, asupra viitorului, facilitează demersul schimbării pacientului în direcţia dorită. Reamintim faptul că în cursul discuţiilor psihoterapeutice accentul trebuie să cadă pe aspectele constructive (ce se poate face) şi nu pe rumi-narea unor aspecte legate de problemă - comportamentul simptomatic. 2. Excepţiile, respectiv situaţiile când comportamentul simptomatic nu are loc, trebuie evidenţiate şi chiar create de către psihoterapeut şi pacient şi aceste excepţii trebuie să reprezinte un fel de "temelie" pe care se poate construi soluţia psihoterapeutică. 3. Modificări, chair şi de mică amploare, se produc permanent în cursul interacţiunii pacient - psihoterapeut. Reamintim, de asemenea, principiul conform căruia semnificaţiile psihologice şi experienţele comportamentale sunt realităţi care se intercondiţionează reciproc. O modalitate eficientă de elaborare ipotetică a soluţiilor este inspirată din tehnica ericksoniană a bilei de cristal (Erickson, 1954), tehnică în cadrul căreia i se poate spune pacientului: "Dacă s-ar întâmpla un miracol peste noapte şi te-ai trezi a doua zi de dimineaţă în cadrul acestui sistem psihoterapeutic se pune un accent deosebit pe formularea întrebării terapeutice, pornindu-se de la premisa că întrebarea conţine în sine răspunsul. Astfel, de pildă, întrebarea "care e problema dvs.?" porneşte de la presupunerea 'că există o problemă şi că pacientul ştie care este aceasta şi este capabil să o descrie (o altă variantă ar fi: "ce anume te-a adus la cabinetul acesta?"). întrebarea iniţială trebuie construită ţinând seama de particularităţile fiecărui pacient în parte, particularităţi de care terapeutul poate să-şi dea seama în mod intuitiv. A doua întrebare trebuie să fie din categoria "Ce anume doreşti de la psihoterapie?" şi ea trebuie astfel pusă încât să dea conversaţiei o orientare optimistă. Această întrebare poate lua şi forma "Cum ai dori să te comporţi după ce s-a încheiat terapia?" sau "De unde ai să ştii când nu mai nevoie să vii la psihoterapie?". Definirea obiectivelor psihoterapeutice Walter şi Peller (1992) consideră că demersul psihoterapeutic seamănă cu elaborarea scenariului unui film, în care pacientul este regizorul dar şi actorul principal din cadrul filmului. în cadrul respectivului film pacientul trebuie să-şi rezolve singur problemele sau să realizeze ceea ce doreşte într-un mod pozitiv şi constructiv. Criteriile unor obiective psihoterapeutice bine definite: 1. Formularea obiectivului terapeutic în termenii gândirii pozitive. Aceasta nu implică noţiunile de bine sau rău, moral-imoral, sănă-tos-nesănătos, ci doar exprimarea într-o formă lingvistică prozitivă a ceea ce doreşte să obţină pacientul în urma psihoterapiei, (ce doreşte să facă, cum doreşte să fie, cum doreşte să gândească şi nu cum nu doreşte să fie). Se urmăreşte faptul ca pacientul să-şi reprezinte obiectivul dezira-bil la nivel de reprezentare, în modalitatea senzorială care îi este specifică (vizuală, auditivă, kinestezică) sau în mai multe modalităţi senzoriale în acelaşi timp. Motivul pentru care se cere subiectului să-şi reprezinte obiectivul în termeni pozitivi constă în aceea că dacă îl exprimă în termeni negativi, ce nu trebuie să facă, atenţia sa se va cantona pe aspectul negativ (de pildă, încercaţi să sugeraţi unui obez să nu se mai gândească la prăjituri. Rezultatul va fi că imaginile prăjiturilor îl vor obseda). Dacă pacientul subliniază în mod nejustificat aspectele negative ("nu vreau să mă despart de soţul meu"), terapeutul trebuie să-l incite în direcţia alternativă ("dar ce ai vrea să faci de fapt?"). 2. Formularea obiectivului în termeni procesuali Aceasta înseamnă că scopul final trebuie exprimat sub forma unui film şi nu ca o imagine statică, de tip diapozitiv. ("De pildă, voi reduce treptat alimentaţia şi voi face exerciţii de gimnastică până când voi ajunge la greutatea ideală pentru vârsta şi structura mea somatică" şi nu "voi cântări 65 kg"). 3. Formularea soluţiei psihoterapeutice în termeni actuali "aici şi acum". Aceasta înseamnă că pacientul trebuie să înceapă să lucreze în direcţia rezolvării problemei sale imediat, nu să deplaseze problema undeva în viitor. Astfel, pacientul poate fi întrebat "când părăseşti cabinetul şi eşti deja pe cale să rezolvi problema, ce ai face în mod diferit faţă de ceea ce faci acum?". Pacientul trebuie ghidat să ia deciziile acum şi nu cândva în viitor. ("O să mă las de fumat peste 6 luni!"). De pildă, pentru o persoană care doreşte să slăbească, se pune întrebarea: "Când pleci din cabinet şi eşti decisă să slăbeşti până la 65 kg, cum te vei comporta?". Răspunsul potrivit ar trebui să fie: "Voi mânca mai puţin şi voi face mai multă mişcare!". 4. Formularea obiectivului psihoterapeutic în termeni cât mai concreţi. Arta terapeutului constă în a-i spune cât mai precis pacientului ce anume trebuie să-şi spună lui însuşi sau celor din jur. De pildă, pacientul poate fi întrebat: "Spune-mi mai precis cum vei proceda atunci când îţi vei asculta copiii cu mai multă atenţie?" sau "De unde vor afla copiii tăi că acum le acorzi atenţie cu adevărat?". fără problema ta, sau ai fi sigur că eşti pe cale s-o rezolvi, ce anume vei face sau vei simţi altfel decât faci sau simţi acum?". Demersul psihoterapeutic trebuie să fie îndreptat în direcţia transformării soluţiei ipotetice într-un fapt real şi aceasta se realizează în primul rând pe baza inventarierii şi chiar a producerii excepţiilor de Ia regulă (când comportamentul problematic nu se produce). De pildă, un pacient bulimic afirmă că nu mai este obsedat de mâncare atunci când se ocupă de alte probleme. In acest caz, pacientul este invitat să relateze despre acele perioade când se gândeşte mai mult la alte lucruri decât la mâncare şi apoi să crească incidenţa respectivelor situaţii. Unul din elementele de bază ale acestui tip de psihoterapie scurtă constă în administrarea unor feed-back-uri pozitive pacientului:, acesta este încurajat în ceea ce face bine mai ales atunci când schimbările în comportament încep să se producă. Conversaţia psihoterapeutică este suportivă şi simpatetică. Feed-back-urile pozitive implică: a) crearea unui climat afectiv pozitiv în timpul şedinţei de psihoterapie; b) sublinierea aspectelor pozitive în comportamentul pacientului şi evidenţierea progreselor obţinute în cadrul psihoterapiei (pacientului i se adresează complimente şi încurajări pentru ceea ce face bine); c) suspendarea evaluărilor critice referitoare la cele relatate de pacient; d) susţinerea efectivă a pacientului pentru a depăşi teama de schimbare (se pot teme de consecinţele schimbării, de faptul că vor eşua în rezolvarea problemei lor etc); e) accentuarea aspectelor normale din viaţa pacienţilor care şi-au pierdut speranţa. Astfel, de pildă, pentru că nu au reuşit să scape de simptomele lor şi au impresia că este ceva în neregulă cu ei, terapeutul trebuie să le spună că problema lor este ceva obişnuit şi că foarte mulţi oameni suferă de simptomele respective; f) pacientul trebuie încurajat să-şi asume responsabilitatea schimbării în sfera comportamentului şi să conştientizeze faptul că are capacitatea de a acţiona independent, cât şi suficiente resurse care să-i permită schimbarea. în cele ce urmează, prezentăm un set de întrebări menite să-l ajute pe psihoterapeut în administrarea unor feed-back-uri pozitive pacientului (Walter şi Peller, 1992): 1. Ce lucru pozitiv pot să-i spun pacientului pentru a crea o atmosferă caldă şi bazată pe încredere în timpul şedinţei de psihoterapie? 2. Ce acţiuni pozitive întreprinde pacientul, acţiuni care dau unele rezultate şi care pot fi puse în evidenţă şi încurajate? 3. Există la pacient teama de a fi criticat sau judecat, teamă pe care aş putea să o înlătur? 4. Apar la pacient temeri în legătură cu posibila schimbare şi pe care le-aş putea înlătura? 5. Există ceva în context sau în ceea ce afirmă subiectul despre care aş putea afirma că se situează în limitele normalului? 6. Cum să procedez pentru a-i acorda pacientului credit pentru propria schimbare? 7. Dacă în cursul psihoterapiei sunt prezente mai multe persoane (ca de pildă, în cursul psihoterapiei de familie), cum să procedez pentru a-1 încuraja pe fiecare individ în parte? CAPITOLUL 8 ANALIZA TRANZACŢIONALĂ Analiza tranzacţională îşi are originea în lucrările lui Eric Berne (1950) şi poate fi considerată atât ca o tehnică psihoterapeutică şi autoformativă, cât şi ca o teorie explicativă asupra personalităţii. Analiza tranzacţională consideră că în fiecare individ coexistă trei stări ale ego-ului, stări active şi dinamice; starea de părinte, de adult şi de copil. Starea de părinte se împarte la rândul ei, în stare de părinte critic (P.C.) şi părinte grijuliu (P.G.), iar starea de copil are şi ea două subcomponente: stare de copil liber (C.L.) şi copil adaptat (C.A.). Fiecare individ are nevoie de recunoaştere şi are planuri de viaţă formate în timpul copilăriei şi bazate pe credinţele timpurii cu privire la sine şi la ceilalţi. Credinţele şi atitudinile de viaţă sunt întărite în decursul timpului, în cursul interacţiunilor sociale repetitive cu ceilalţi. Reprezentarea dinamică a energiilor psihice individuale (părinte critic, părinte grijuliu, adult copil liber şi copil adaptat) poate fi exprimată grafic sub formă de egogramă (Dusay M.J. şi Dusay Katherine, i978). Echilibrul energetic al egogramei va rămâne fix până când individul nu decide în mod activ cu ajutorul terapeutului, să-şi modifice comportamentul. Un terapeut specializat în analiza tranzacţională este un catalizator care facilitează schimbările şi maturizarea psihică la clienţii săi. Conceptele specifice analizei tranzacţionale sunt următoarele: 1. Stări ale ego-ului (Berne, 1961) ♦ stare de copil numită şi archeopsyche; ♦ stare de adult sau neopsyche; ♦ stare de părinte sau exteropsyche Berne nu pune accent în cadrul analizei tranzacţionale pe dinamica inconştientului, deşi nu neagă existenţa acestuia, considerând că acest concept (dinamica inconştientului) nu este necesar pentru practicarea analizei tranzacţionale. Se constată uşor faptul că conceptul de stări ale ego-ului îşi are originea în teoria psihanalitică asupra personalităţii, pe care, dealtfel, Berne o şi practicase înainte. încercând să se delimiteze de psihanaliză, Berne arată că diferenţa constă în aceea că structurile descrise de psihanaliză, Id, ego şi superego sunt ipotetice, în timp ce structurile descrise de analiza tranzacţională sunt direct observabile. Starea de copil liber implică comportamente emoţionale, intuitive, creative, nesupuse rigorilor disciplinei. Starea de copil adaptat se caracterizează prin conformism, adaptabilitate, complezenţă. Starea de adult caracterizează comportamentul realist, logic, raţional, neafectiv (ca şi cum subiectul s-ar comporta ca un calculator electronic). Starea de părinte implică introectarea şi identificarea valorilor preluate de la propriii părinţi; norme şi reguli morale, sisteme de atitudini şi credinţe. Starea de părinte grijuliu se referă la declanşarea comportamentelor nurturante, empatice, de grijă şi ocrotire faţă de ceilalţi. Fiecare stare a ego-ului funcţionează independent de celelalte. 2. Tranzacţiile psihologice Reprezintă interacţiuni sociale bazate pe procesul de comunicare. Astfel, dacă îatr-o încăpere se află două persoane, de fapt interac-ţionează şase stări ale ego-ului, care tranzacţionează (comunică unele cu altele). Deci, tranzacţia este o unitate de comunicare interumană care implică un stimul şi un răspuns între două stări ale ego-ului aparţinând la două persoane diferite. Tranzacţia se poate desfăşura la nivel social (deschis) unde este reprezentată prin linii continue şi la nivel psihologic (latent), reprezentat prin linie discontinuă. 3. Jocurile psihologice Specialiştii în analiză tranzacţională arată că atunci când două nivele (social şi psihologic) operează în acelaşi timp, are loc un "joc psihologic". Jocul psihologic presupune o serie ordonată de tranzacţii ulterioare (cuprinzând ambele aspecte: deschis şi latent) care are drept rezultat nişte "plăţi" care generează stări afective negative pentru ambii parteneri. Iată un exemplu: La nivel deschis, şeful întreabă cât este ceasul, iar secretara răspunde, comunicarea desfăşurăndu- se la nivelul ego-ului de adult al ambilor. La nivel psihologic, comunicarea are loc astfel: Şeful: Tu întârzii mereu! Secretar: Iar mă criticii Şeful va juca jocul "le-am prins cu ocaua mică", iar secretara, jocul "dă-mă afară!". După o serie de astfel de interacţiuni, secretara va. ajunge la o reacţie depresivă deschisă, iar şeful la o reacţie agresivă deschisă. 4. întăririle comportamentale Motivaţia de bază pentru orice interacţiune socială este bazată pe nevoia de întărire. Specialiştii în analiză tranzacţională arată că atunci când un comportament nu obţine întărire pozitivă, subiectul tinde să modifice jocul psihologic. Deşi întăririle pozitive sunt superioare, deoarece produc stări afective pozitive şi întăririle negative sunt de preferat lipsei de întărire. (întăriri pozitive: aprobare, mângâiere. întăriri negative: dezaprobare, critică, lovire etc). Modelele specifice de obţinere a acestor întăriri sunt învăţate şi sunt specifice fiecărei familii. Modul în care subiectul primeşte şi acordă întăriri stă la baza modelării viitoarei personalităţi a acestuia. 5. Scenariul de viată în urma interacţiunilor timpurii cu părinţii şi cu alte persoane, copilul va dezvolta ulterior un model de comportament care poate fi suportiv sau agresiv [Berne, 1972). Copilul ia de timpuriu decizia dacă este o persoană bună sau rea, care merită sau nu merită să fie iubită. De asemenea, el ia şi decizii în legătură cu ceilalţi; sunt buni sau răi, merită sau nu încredere, te poţi baza sau nu pe el. (Berne, 1964; Hartis, 1969). Aceste decizii vor forma ulterior scenariul de viaţă care poate fi de câştigător sau de persoană care pierde, tragic sau banal. Fiecare scenariu de viaţă implică roluri specifice: erou, salvator, răufăcător, persecutor, victimă etc. (Kaperman, 1968). 6. Egograma Este reprezentarea grafică a cantităţii de energie pe care o conţine fiecare stare a ego-ului. Iată, pentru exemplificare, egograma unei persoane depresive: Acest individ este hipercritic, chiar cinic, conformist, se supune regulilor construite de alţii, nu este capabil de activităţi spontane, care să-i facă plăcere, e egocentric şi foarte puţin preocupat de problemele altora. Dacă se întăreşte o anumită stare a ego-ului o altă stare a ego-ului pierde din energie. Egograma rămâne fixă până când individul ia decizia conştientă să o modifice şi acest lucru se realizează în urma psihoterapiei. Psihoterapeutul specializat în analiză tranzacţională ia parte la jocurile psihologice, se implică, realizează tranzacţii. Tehnicile terapeutice au rolul de a creşte cuantumul de energie din cadrul stărilor deficitare ale ego-ului. Aceste tehnici se adaptează în funcţie de structura personalităţii fiecărui pacient. Astfel, de pildă, comportamentele auto-asertive şi chiar agresive, sunt recomandate celor care au un ego de părinte autoritar, insuficient dezvoltat, iar exerciţiile de exprimare liberă a afectelor sunt indicate celor cu un ego de adult prea puternic. Stările ego-ului sunt, prin urmare, structuri coerente de sentimente şi experienţe, direct legate de un model consistent de comportament. Aceste stări ale ego-ului nu depind de vârsta subiectului, cu excepţia copilului foarte mic, la care starea de adult sau de părinte nu s-a structurat încă. Specialiştii în analiză tranzacţională sunt de părere că în cazul personalităţii normale fiecare stare a ego-ului este distinctă. în cazul comportamentului halucinator delirant, fanteziile şi visele copilului se amestecă în mod nejustificat cu simţul realităţii şi logica adultului. La structurile paranoide (fixiste), ego-ul de părinte este în funcţiune, în timp ce ego-ul adult sau copil sunt excluse. Acesta este, de pildă, tipul de predicator care caută păcatele celorlalţi peste tot. Personalitatea destructivă va fi reprezentată prin stările de părinte critic, adult şi copil adaptat foarte ridicate (cu foarte multă energie), în timp ce stările de părinte grijuliu şi copil liber sunt joase (slab reprezentate). Personalitatea obezului, denumită de Berne "marea mamă" are starea de părinte grijuliu foarte ridicată, cea de copil adaptat foarte ridicată, cea de părinte critic scăzută, iar cea de copil liber foarte scăzută. în cazul în care starea de adult are puţină energie, subiectul va avea dificultăţi de concentrare a atenţiei şi în rezolvarea de probleme. Când starea de copil liber are o energie redusă, subiectul este lipsit de capacităţi creative. Când starea de părinte grijuliu e slab reprezentată, subiectul este singuratic, depresiv, incapabil să acorde afecţiune celorlalţi. Persoanele cu stare de părinte critic redusă se caracterizează prin penetraţie socială facilă, iar cele cu stare de copil adaptat redusă, vor avea dificultăţi mai ales când sunt puşi în situaţia de a face compromisuri. Regulile comunicării sociale (a tranzacţiilor) 1. Când săgeţile sunt paralele, comunicarea poate continua în timp nelimitat. 2. Când săgeţile se încrucişează, comunicarea cu privire la un anumit subiect încetează imediat. 3. Comportamentul unui subiect nu poate fi prevăzut doar analizând nivelul social al comunicării, deoarece mesajul psihologic reprezintă cheia predictibilităţii unui comportament şi a înţelegerii semnificaţiei sale. Jocurile psihologice Aceste jocuri se joacă între doi sau mai mulţi parteneri. Individul alege un anumit tip de joc psihologic după experienţele de comunicare pe care le-a avut în copilăria sa. Astfel, de pildă, în cadrul jocului "dă-mă afară" individul face tot posibilul pentru a fi respins. De exemplu, secretara se prezintă la psihoterapie pentru că a fost concediată de 20 de ori în 5 ani. Ea solicită ajutorul terapeutului (comunicare de la adult la adult), dar începe imediat să-1 enerveze pe terapeut [comunicare copil (secretara) - părinte (terapeutul)]. In cazul în care terapeutul s-ar lăsa antrenat în jocul psihologic, el ar refuza pacienta la psihoterapie. Obiectele psihoterapiei în cadrul analizei tranzacţionale 1. Echilibrarea egogramelor, care constă în transformarea energiilor de lastările puternice spre cele slabe ale ego-ului pacientului. 2. Evidenţierea şi întreruperea jocurilor psihologice. 3. Modificarea scenariilor de viaţă. Se referă la modificarea atitudinilor şi opiniilor cu privire la sine şi la ceilalţi Pentru întreruperea jocurilor psihologice se utilizează frecvent tehnici de jucare de rol. (Roleplaying). Analiza tranzacţională se poate combina eficient cu hipnoza sau cu tehnica visului dirijat în vederea obţinerii regresiei de vârstă care are drept scop modificarea scenariului de viaţă. Persoanele cu ego de copil liber slab exprimat sunt stimulate să participe la activităţi care dezvoltă exprimarea spontană şi creativitatea. CAPITOLUL 9 PSIHOTERAPIA PRIN JOC DRAMATIC Jocul de rol ca tehnică psihoterapeutică nu este atât de bine cunoscut pe cât ar fi de dorit. De regulă se consideră în mod eronat că ar fi vorba de o tehnică exotică dificil de învăţat, care obligă pe cel care o practică să aparţină unei şcoli anume de psihoterapie, sau că este o metodă care se poate aplica doar în cadrul psihoterapiei de grup. Rădăcinile tehnicii jocului de rol se află în psihodrama lui Moreno. Termenul de roleplaying în psihoterapie are o semnificaţie educaţională, în sensul că oamenii joacă în mod deliberat diverse situaţii imaginare în scopul de a se înţelege mai bine pe sine, de a-şi dezvolta anumite abilităţi, de a analiza un comportament sau de a demonstra celorlalţi modul de funcţionare al unui comportament sau modul în care acesta ar trebui să funcţioneze. In psihoterapie, tehnica jocului dramatic are următoarele funcţii (Corsini, 1975): 1. Psihodiagnoza în scopul unei mai profunde înţelegeri a structurii psihice a individului prin observarea modului în care acesta joacă în mod spontan o situaţie cu caracter aproape veridic. 2. Demonstrarea pentru o persoană sau grup a modului în care acesta sau aceştia ar trebui să joace un anumit rol. 3. Facilitarea trăirii de către un individ a unei experienţe veridice solicitându-1 să se joace pe sine în diverse situaţii cu caracter dramatic. Acest ultim aspect în cadrul căruia persoana se joacă pe sine poartă numele de psihodrama (termenul de psihodrama se utilizează uneori în sens mai larg pentru orice terapie prin joc de rol). Psihoterapia este un proces de învăţare care se poate desfăşura în mod autonom ca în cazul autoterapiei, în cadrul unei relaţii diadice pacient - terapeut sau în cadrul unei situaţii de grup în cadrul căreia funcţionează un terapeut şi 6 până la 12 pacienţi. Conştientul învăţării depinde de pacient. Fiecare pacient poate prezenta o multitudine de probleme interactive, simptome sau insatisfacţii personale, probleme ce se pot subsuma la două categorii majore: 1. Stări subiective de disconfort cum ar fi: sentimente de inferioritate, anxietate, timiditate, sentimente de culpabilitate, tensiune psihică, depresie etc. 2. Inadaptări şi insuficienţe pe plan comportamental cum ar fi: inaptitudinea socială, tendinţa de retragere, stările de mânie, funcţionarea inadecvată în şcoală, la locul de muncă, în familie etc. Pacientul speră ca prin intermediul psihoterapiei să înveţe să se adapteze mai bine, să se accepte ca persoană, să-şi reducă tensiunile şi conflictele interne şi să ajungă la o stare de confort psihic, seninătate şi să devină mai competent în viaţa reală. Strategia reprezintă modul în care terapeutul îl abordează pe pacient. Ea poate fi suportivă, analitică, non-directivă, cognitivistă, comportamentală etc. Tehnica terapeutică constă în ceea ce face terapeutul în mod concret. Astfel de tehnici pot fi: chestionarea, interpretarea, sfâtuirea, tehnica naraţiei libere, tehnica rogersiană a reflecţiei, tehnica confruntării, relaxarea, hipnoza, tehnica elaborării undr produse artistice, tehnica jocului dramatic etc. Tehnica jocului dramatic Este o tehnică ce poate fi combinată cu oricare din tehnicile de mai sus. Ea se poate utiliza atât în terapia individuală cât şi în cea de grup, indiferent de orientarea teoretică a terapeuţilor. Ea a fost utilizată de psihanalişti, de adlerieni, rogersieni, cât şi de terapeuţi de orientare eclectică. Poate fi utilizată ca o tehnică centrală, sau ca un procedeu auxiliar, într-o manieră directivă sau non-directivă, având următoarele funcţii: 1. Metodă de psihodiagnostic. Observând modul în care pacientul joacă, terapeutul poate primi informaţii cu privire la natura şi extensiunea problemei pacientului cu privire la modul în care acesta operează, gândeşte sau simte. 2. Modalitate de instruire: urmărindu-i pe ceilalţi cum joacă roluri, pacientul învaţă cum să abordeze diverse situaţii. 3. Modalitatea de antrenament: angajându-se în jocul de rol, pacientul poate obţine un insight cu privire la el însuşi şi poate învăţa să-şi controleze mai bine sentimentele şi să dezvolte noi abilităţi de a face faţă existenţei (life skills). în cadrai psihoterapiei prin intermediul jocului dramatic pacientul va juca o durată limitată de timp "ca şi cum" situaţia ar fi reală. Iată câteva exemple: a) Joc de rol autonom, cu caracter subiectiv Pacientul îşi spune în gând: Acum voi intra în biroul şefului şi-i voi spune: "Domnule Ionescu, aş dori să vă spun ceva", iar el va răspunde: "Despre ce este vorba?". "Lucrez la firmă de doi ani." Atunci el va răspunde: "Şi de ce îmi spui asta?", iar eu îi voi spune: "Ştiţi de câte ori mi s-a mărit salariul în acest interval?"... b) Joc de rol autonom cu caracter comportamental. Să ne imaginăm că un individ se pregăteşte să ţină un discurs. în camera sa, el se ridică în picioare şi spune: "Acum daţi-mi voie să vă prezint pe distinsul nostru oaspete dr. Mareş (El se aşează, apoi se ridică din nou în picioare, se înclină în faţa auditoriului şi spune: "Vă mulţumesc domnule preşedinte, doamnelor şi domnilor pentru călduroasa primire pe care mi-aţi fâcut-o. Acum privindu-vă, îmi amintest de o istorie pe care poate mulţi dintre dvs. nu o cunoaşteţi (continuă apoi să-şi recite discursul). c) Joc de rol psihoterapeutic cu caracter diadic. Pacientul discută cu terapeutul: P. Nu pot să mă înţeleg de fel cu soţia mea. E atât de neraţională. Se ceartă tot timpul. Pur şi simplu m-am săturat de ea. Dimineaţa a început cearta de la micul dejun. T. Ce s-a întâmplat? P. Ea m-a întrebat când mă întorc şi pentru că i-am răspuns că nu ştiu, s-a supărat. De fapt nu avea nici un motiv. T. Hai să rejucăm scena micului dejun! P. Nu înţeleg ce înseamnă asta? T. E simplu, Eu voi juca rolul soţiei tale. Tu vei juca propriul tău rol. Hai să repetăm exact ce s-a întâmplat. Tu vei proceda exact aşa cum ai procedat atunci, iar eu voi încerca să procedez cum a procedat ea. P. Dar nici nu o cunoaşteţi pe soţia mea. T. Dacă nu vei juca rolul corect, spune-mi şi voi încerca s-o imit. P. O.K.! T. Hai să presupunem că biroul meu este masa din bucătărie. Unde stătea ea? P. Ea stătea în faţa mea. De obicei bem, cafea, mâncăm ouă şi pâine prăjită. T. Ea pregăteşte micul dejun? P. Da. T. Ce s-a întâmplat atunci? P. M-a chemat la micul dejun, m-am aşezat şi am început să citesc ziarul în timp ce mâneam. T. Ea îţi vorbea în timp ce citeai ziarul? P. Da.' T. Bine. Eu sunt soţia ta. Iată ziarul. Eu te chem la masă, tu iei ziarul, te aşezi şi te prefaci că mănânci în timp ce citeşti. Fă totul aşa cum ai făcut azi dimineaţă. T. (soţia): Micul dejun e gata. P. Stai să-mi iau ziarul. (Ia ziarul, se aşează la masă şi începe să citească în timp ce se prefăcea că mănâncă.) T. (S): La ce oră te întorci diseară? P. Ce? T. (S): Te-am întrebat la ce oră te întorci diseară? P. Te aud. Nu ştiu. T. (S): Vreau numai să ştiu când să-ţi pregătesc masa. P. Ţi-am spus odată că nu ştiu. încetează să mă mai cicăleşti. Stai mereu pe capul meu. * T. Da, nu e rău. Am jucat corect rolul soţiei tale? P. Da, foarte bine. Mă cicăleşti tot timpul. T. Dar despre comportamentul tău ce părere ai? P. E normal. T. Crezi că modul în care i-ai răspuns era normal? P. Da, posibil. Ei nu-i place când citesc la masă, dar altfel nu am timp. Poate ar trebui să nu mai fac asta. Poate ar fi mai bine dacă mi-aş citi ziarele la birou. Poate că am judecat-o prea aspru. Acest fragment demonstrează modul în care jocul de rol poate suplimenta informaţiile obţinute cu ajutorul interviului clinic. In urma acestui tip de dialog terapeutul cunoaşte mai bine problemele pacientului iar acesta învaţă să se cunoască mai bine pe sine însuşi. Jocul de rol acţionează la toate trei nivelele psihologice importante: ♦ la nivelul cognitiv; ♦ la nivelul afectiv; ♦ la nivelul comportamental, pentru că in timp ce joacă, subiectul gândeşte, simte şi acţionează în interacţiune cu stimulii psihosociali. Structura şi împrejurările create în situaţia jucată tind să producă răspunsuri exagerate, astfel încât individul se manifestă nervos, plictisit, supărat etc, el implicându-se total, ca în viaţa reală. Adesea el tinde să-şi piardă autocontrolul datorită naturii dramatice a situaţiei jucate. Deci, jocul de rol: ♦ este o reprezentare apropiată de situaţiile de viaţă; ♦ îl implică pe individ total; ♦ prezintă observatorilor un tablou în legătură cu modul în care se comportă subiectul în situaţiile reale; ♦ datorită caracterului dramatic, fixează atenţia asupra problemei; ♦ permite individului să se perceapă pe sine în acţiune, fiind în acelaşi timp şi neutru; ♦ jocul de rol reprezintă o metodă naturală de a asimila diferite deprinderi de viaţă (ca învăţarea înotului în mod practic, realizând mişcări în apă). Câteva aspecte teoretice care stau la baza tehnicii jocului de rol. Valoarea acestei tehnici are la bază trei aspecte: a) Simultaneitatea Se referă la desfăşurarea în acelaşi interval de timp a mai multe evenimente. După cum am mai subliniat, individul care joacă un rol acţionează, gândeşte şi simte în acelaşi timp interacţiunea acestor planuri contribuind la realizarea unor potenţări reciproce, ceea ce face ca întregul să fie mai mult decât suma părţilor şi deci se obţine un grad înalt de implicare. b) Spontaneitatea Este "definită ca fiind caracteristică unui comportament natural, neforţat şi creativ în situaţii noi. Subiectul începe să se întrebe ce ar fi dacă? In cazul în care reacţia spontană s-a dovedit eficientă, subiectul a învăţat ceva prin propriile sale forţe - a învăţat să reacţioneze. De pildă, pentru pacientul care se simte paralizat când intră în biroul şefului şi realizează ce ar fi trebuit să spună abia după ce întrevederea s-a terminat, este indicat ca scena întâlnirii cu şeful să fie jucată în cabinetul terapeutului. Cea mai importantă achiziţie obţinută de pe urma tehnicii dramatice este posibilitatea de generalizare a noului comportament achiziţionat spontan. Pacientul realizează insight-ul în legătură cu problema sa: de ce se comportă cum se comportă în compania şefului (Insight-ul înseamnă: "E ca atunci când eram cu tatăl meu! Şeful şi tata...) Odată ajuns în acest punct, terapeutul îl întreabă: "Poţi să-ţi aminteşti o situaţie când erai împreună cu tatăl tău, situaţie, care seamănă cu relaţia ta cu şeful?" în cazul în care pacientul îşi aminteşte, se poate iniţia în câteva minute un nou joc dramatic. Dacă jucărea rolului a fost proastă (a jucat într-un mod inadecvat), pacientul cât şi terapeutul pot cere să se repete scena. De ce este indicată jucărea unor situaţii în condiţii artificiale? Pentru că punerea în practică a unor noi modele de comportament în situaţii reale este prea ameninţătoare pentru pacient. De asemenea, dacă comportamentul eşuează în viaţa reală, se pot produce efecte negative asupra stării psihice a pacientului. (De pildă dacă un băiat timid cere o întâlnire unei fete şi ea îl respinge, el se va simţi atât de descurajat încât nu va mai încerca din nou). în situaţia de joc terapeutic nu se poate întâmpla aşa ceva pentru că faptul că pacientul are curajul să pună în acţiune un comportament oricât de neadecvat, reprezintă un succes. în situaţia terapeutică, individul nu se simte jenat de performanţa sa slabă pentru el se află în cabinet din acest motiv (a venit pentru a fi ajutat). c) Autenticitatea Se referă la realitatea subiectivă a situaţiei dramatice (este un fapt asemănător cu antrenarea zborului cu avionul prin intermediul simulatorului). Şedinţele de joc dramatic nu trebuie să se refere doar la o problemă specifică, specialiştii fiind de părere că tehnica are valoare dacă se pun în acţiune atâtea experienţe dramatizate cât probleme are subiectul. Insight-ul produs în urma jocului dramatic trebuie să conducă la o restructurare în sfera personalităţii subiectului. Corsini (1975) citează cazul unui pacient terorizat de tatăl său, la a cărui firmă lucra. Tatăl ţipa în permanenţă la el, pacientul fiind total blocat de acest comportament. La un moment dat s-a pus problema înlăturării tatălui de la conducerea firmei, deoarece acesta nu mai făcea faţă noilor cerinţe moderne de conducere. în urma jocului dramatic realizat în cadrul grupului terapeutic, pacientul găseşte în mod spontan soluţia: ori de câte ori tatăl începe să strige, el o ia la fugă şi părăseşte încăperea. Ulterior el pune în practică acest comportament şi la firmă şi acasă: (O ia la fugă în timpul unor negocieri importante, chiar îl ameninţa pe tată că o să o ia la fugă şi dezbrăcat, din baie dacă acesta va continua să strige etc). După ce a practicat un timp acest model de comportament pacientul a constatat o netă ameliorare în comportamentul tatălui. In acelaşi timp el a realizat prin insight faptul că tatăl său era de fapt un om slab, care îşi masca prin strigăte propriile anxietăţi şi frici, înţelegând acest lucru, fiul a adoptat un comportament mai cald şi mai protector faţă de tată, ceea ce l-a calmat pe acesta din urmă. Cum se explică modificările produse în sfera personalităţii prin intermediul psihoterapiei prin jod dramatic? Specialiştii în psihodramă consideră că personalitatea poate fi privită ca un set de expectaţii relativ stabile în legătură cu propria persoană şi cu ceilalţi. Aceste expectaţii au la bază ceea ce sociologii numesc "asumare de roluri". Rolul reprezintă o ficţiune, în sensul că el este asumat în mod subiectiv şi este dezvoltat, nu dat odată pentru totdeauna. Cu toate acestea rolul are o anumită consistenţă care are la bază concepţia individului cu privire la el însuşi, concepţie care îl face să funcţioneze în mod armonios şi previzibil ("era evident că el va face aceasta", "Ion este un tip de om care..."). Există o interrelaţie dinamică între modul în care un subiect se comportă şi concepţia despre sine a subiectului. Astfel, dacă concepţia despre sine se modifică, se modifică şi comportamentul. Dar ce anume se va întâmpla cu concepţia despre sine în cazul în care se schimbă comportamentul? Comportamentul care nu corespunde cu modul de a fi, cu ceea ce crede despre sine persoana, va fi explicat, încorporat, devenind un nou element al concepţiei faţă de sine, care la rândul său va afecta comportamentul (vezi teoria disonanţei cognitive a lui Festinger). Aceste aspecte teoretice sunt ilustrate de Corsini (1975) prin prezentarea următorului caz: Se realiza un experiment psihodramatic la o şcoală de reeducare, pacienţii fiind băieţi cu tulburări de comportament. George, un băiat pirpiriu, se plânge de faptul că este permanent bătut de ceilalţi băieţi. Terapeutul propune jucărea următoarei scene de grup: George este regele Kong, invincibilul. El are voie timp de 10 minute să facă tot ce doreşte fără ca cineva să-l oprească. George intră în rol atât de autentic încât începe să împartă pumni în stânga şi în dreapta, manifestând o adevărată criză de isterie. A doua zi terapeutul îl vede pe George plin de vânătăi dar fericit. Copilul a spus că s-a bătut cu băieţii şi faptul că a avut curajul să se' bată i-a dat satisfacţie. In următoarele săptămâni George a încetat să se mai bată, el făcând următoarea afirmaţie: "Când ai impresia că eşti slab, toţi se reped la tine. Acum când ei au aflat că voi riposta, mă lasă în pace." După acest episod educatorii, părinţii şi colegii au observat schimbări pozitive în comportamentul băiatului, acest devenind mai cooperant şi cu o purtare mai bună. înainte George juca rolul unui băiat slab şi speriat, care se strecura cu capul plecat şi ochii plini de spaimă, comportamentul său reprezentând un stimul provocativ pentru ceilalţi. Reacţiile celorlalţi băieţi întăreau imaginea şi concepţia despre sine a lui George. Prin asumarea în cadrul grupului terapeutic a unui rol total opus concepţiei despre sine, această concepţie a fost atât de zdruncinată încât a apărut insight-ul; "nu trebuie să-mi fie frică de ceilalţi". Ideea care se desprinde din acest exemplu este una de esenţă structuralistă şi anume că prin modificarea unui element, putem modifica întreaga structură. Dacă pacientul ia contact cu un mic fragment de adevăr sau de succes şi acest element este încorporat în cadrul sistemului imaginii de sine, atunci schimbarea este posibilă. După cum se poate observa, specialiştii în terapia "role playing" afirmă faptul că această tehnică produce schimbări rapide şi spectaculoase datorită funcţionării holiste a individului într-o situaţie asemănătoare cu cea reală, situaţie care-i permite individului să-şi pună în acţiune spontaneitatea. Şi experienţele din viaţa reală pot produce schimbări bruşte în sfera personalităţii (de pildă, un copil care află că a fost adoptat, un soldat care comite o faptă eroică etc). O altă caracteristică a terapiei prin joc dramatic constă în aceea că pacientul realizează insight-ul după ce modelul superior de comportament a fost pus în acţiune. Iniţial situaţia problematică«e interpre- tată, stăpânită şi abia apoi pacientul începe să înţeleagă dinamica şi implicaţiile respectivei situaţii. Terapia prin joc dramatic nu reprezintă o simplă învăţare condiţionată prin care subiectul învaţă un nou tip de comportament fără să-1 înţeleagă. Aici schimbările pe plan comportamental sunt urmate de schimbări emoţionale şi intelectuale. Psihoterapia prin joc dramatic utilizează demersul inductiv, care porneşte de la experienţă spre generalizarea teoretică. Aceasta înseamnă că deşi terapeutul ştie care este problema, el îi oferă pacien- tului şansa de a descoperi singur ceea ce nu merge prin intermediul jocului dramatic. Demersul terapeutic în acest caz are un caracter pragmatic, mai puţin centrat pe teorie. Se lucrează asupra unor situaţii specifice iar concluziile se trag ulterior. Efectele terapiei prin joc dramatic sunt: a) centrale: noi idei, noi nivele de înţelegere, insight-uri cu privire la sine şi la ceilalţi, mai mult curaj, o mai bună acceptare a propriei persoane, reducerea anxietăţii etc; b) periferice: noi deprinderi, noi modele de comportament, noi modalităţi de abordare a altora etc. Comportamentul periferic reprezintă manifestarea deschisă a concepţiei despre sine şi despre ceilalţi Procesul terapeutic bazat pe joc dramatic Se utilizează o cameră confortabilă în care pacienţii să se simtă în siguranţă, fără lumină sau zgomot prea puternic şi unde şedinţa de psihoterapie să nu poată fi întreruptă. Dacă se realizează terapie de grup este bine ca subiecţii să fie aşezaţi în cerc sau în semicerc, apropiaţi unii de alţii. Se recomandă înregistrarea pe videorecorder a şedinţelor de psihoterapie. Aceste şedinţe sunt vizionate apoi de pacient împreună cu terapeutul astfel încât acesta să devină conştient de modul în care s-a comportat. Terapeutul-conducătorul jocului dramatic. Specialiştii sunt de părere că terapia prin joc dramatic este foarte solicitantă pentru terapeut, care este mereu provocat de situaţiile care apar pe parcurs. Calităţile pe care trebuie să le aibă terapeutul sunt: a) Creativitatea Terapeutul trebuie să decidă dacă problema lui X poate fi bine jucată. O dată ce a decis acest lucru el are o altă sarcină care implică creativitate: care este problema? (cum poate ea fi formulată), cine va juca? Cum se poate structura situaţia problematică? Care formă este preferabilă? Conducătorul terapiei nu trebuie să se bazeze doar pe creativitatea sa proprie ci trebuie să fie capabil să includă în jocul dramatic şi ideile altora. El trebuie să sublinieze anumite aspecte, să le subordoneze pe altele şi să reuşească să inducă efectul de scenă şi ceea ce este poate cel mai dificil este că toate acestea trebuie realizate rapid. în acelaşi timp el trebuie să reţină elementele importante de pe parcursul jocului dramatic (nevoile eroului piesei, ale celorlalţi membri ai grupului). b) Non-convenţionalism; spirit de aventură Terapeuţii de acest tip s-au dovedit a fi mai non-convenţionali, mai deschişi spre noi abordări şi idei, comparativ cu terapeuţii de alte orientări. în acelaşi timp ei trebuie să dea dovadă de curaj încercând diverse demersuri, să fie hotărâţi, să nu ezite în aplicarea unui procedeu şi să fie capabili să-şi asume riscurile experimentului. De pildă, ei trebuie să se decidă rapid dacă e bine sau nu să supună pacientul unui stres puternic şi în ce măsură vor putea stăpâni anxietatea care se degajă. Spiritul de aventură nu trebuie înţeles ca o lipsă de prudenţă şi responsabilitate. . Conducătorul terapiei trebuie să dovedească discernământ, înţelegerea problemelor altora şi capacitatea de a prevedea consecinţele diverselor situaţii. Un terapeut fricos sau unul care nu are încredere în capacitatea altora de a face faţă stresului nu va fi capabil să conducă o psihoterapie prin joc dramatic. c) "Leadership". Psihoterapeutul trebuie să aibă o prezenţă scenică agreabilă, calităţi de conducător şi de persoană care reuşeşte să vândă un produs. Cu alte cuvinte, el trebuie să fie o persoană care trebuie să domine şi să conducă situaţia. Pentru a realiza acest lucru el trebuie să fie puternic, dar plin de tact, dar şi maleabil în acelaşi timp, manevrând gradul de control şi dominare în funcţie de situaţie. El trebuie să permită pacienţilor să-şi manifeste creativitatea fără a scăpa din mână situaţia şi a produce haosul. Deci, el trebuie să reprezinte o autoritate, nu un tiran. In cadrul psihodramei se definesc două tipuri de roluri: eroul sau protagonistul şi ego-ul auxiliar. Eroul este persoana asupra căreia este îndreptată atenţia în cadrul psihoterapiei. El este cel care prezintă problema simptom şi care doreşte să se amelioreze. Persoana care joacă împotriva lui, fie că este terapeutul, o soră medicală sau un alt pacient, reprezintă asistentul. Cel care joacă rolul asistentului, dacă este pacient, poate beneficia, la rândul său, de ajutor mai ales datorită următorilor factori: a) Altruismul Un pacient aflat în terapie este copleşit de propriile sale probleme, percepţiile sale sunt îngustate şi el devine egocentric. Dar atunci când un pacient aflat în grupul terapeutic îl ajută pe altul să-şi clarifice problemele, el este confruntat cu o problemă care nu mai este a lui şi a fi implicat în problemele altora are un efect benefic asupra sa. De regulă, terapeutul îl întreabă pe asistent cum s-a simţit în rol şi cum 1-a perceput pe pacient. Acest lucru îl situează din nou într-un rol prin care oferă ajutor - respectiv el devine aproape terapeut. b) Empatia Un alt motiv datorită căruia asistentul beneficiază de pe urma psihoterapiei este dezvoltarea capacităţii sale empaţice: el începe să înţeleagă problemele persoanei pe care o joacă, precum şi pe cele ale persoanei împotriva căreia joacă. Persoanele egoiste şi narcisiste au dificultăţi de a juca rolurile altora. Prin asumarea unor roluri inedite ei îşi dezvoltă abilităţile sociale şi empatia. De pildă, un tânăr delincvent pus să joace rolul mamei unui delincvent, începe să înţeleagă sentimentele mamelor în general şi ale mamei sale în mod special. c) Auto-iluminarea Un pacient care se confrunta cu o altă persoană în cadrul jocului dramatic se poate confrunta adesea cu sine însăşi. Această confruntare poate fi uneori dramatică: "De ce se poartă el exact aşa cum mă port eu?". . Constatarea că o altă persoană este la fel ca el însuşi poate constitui o revelaţie. O altă faţetă a aceleiaşi probleme se referă la faptul că cineva poate constata că şi atunci când joacă rolul altei persoane el poate da dovadă de insuficientă flexibilitate, în sensul că nu se poate implica total în rol: "nu pot gândi ca el", "mai mult sau mai puţin îmi exprim propriul punct de vedere". Schimbările de rol dintre pacient şi asistent îl ajută pe terapeut în activitate pentru că îi face pe pacienţi să rămână alerţi şi interesaţi. în acelaşi timp, situaţia se democratizează, dându-se participanţilor posibilitatea să joace o varietate de roluri şi punându-i alternativ în postura de a oferi ajutor. în cazul terapiei individuale terapeutul îşi asumă rolul asistentului, situaţie în care el poate interacţiona cu pacientul într-un mod mai încărcat de sensuri, impactul pacient - terapeut fiind şi mai puternic. Tehnicile psihoterapiei prin joc dramatic. 1. Jocul de rol direct (psihodrama.) Se caracterizează prin aceea că persoana se joacă pe sine (îşi joacă propriul rol) faţă de o altă persoană care joacă un alt rol. Există două variante: A (A) x B (B) - A şi B se joacă pe ei înşişi, ca în cazul unui cuplu marital care joacă o scenă de viaţă. A (A) x C (B) • C este asistentul care joacă rolul lui B. In unele situaţii joacă mai mulţi parteneri. Astfel, dacă soţul (A) şi soţia (B) se joacă pe ei înşişi, copiii sunt simbolizaţi prin C, D, E astfel încât structura poate fi următoarea: A (A) x B (B) x F (C) x G (D) x H (E) De regulă, mai mult de jumătate din terapii îmbracă această formă. Chiar dacă ulterior se utilizează şi alte forme, prima şedinţă este de tip direct. 2. Inversarea rolurilor Modelul A (A) x C (B) devine acum A (B) x C (A). A, eroul dramei îl joacă pe B, cel care i se opune în viaţa reală, în timp ce C, asistentul terapeut îl joacă pe el (A). în felul acesta A trăieşte situaţia adversarului său şi se poate observa pe sine mai bine jucat de C. Jocul inversat are două variante: în primul caz situaţia A (A) x C (B) devine A (B) x C (A), iar în al doilea caz acţiunea este întreruptă la un moment dat şi cei doi schimbă din nou rolurile. Aceste inversări se pot face de mai multe ori în cursul unei şedinţe. Acest model produce rapid şi eficient conştientizarea unor aspecte sociale (individul se vede pe sine cu ochii altora şi învaţă să se pună în situaţia altuia). 3. Modelul alter ego-ului Acest procedeu este subtil şi presupune prezenţa unui asistent cu experienţă şi sensibilitate. A (A) x C (B) este situaţia iniţială, după care altcineva intră în scenă - D, care devine alter - ego- ul lui B - B'. D vorbeşte exprimând ceea ce crede că ar reprezenta gândurile ascunse ale lui B. Acest model este ilustrat de dialogul jucat între dna Allen (A) - o pacientă care are probleme cu fiul ei şi dl Brown - directorul şcolii, jucat de C. A (A): Domnule Brown, nu-mi puteţi da nici măcar o speranţă? C (B): îmi pare rău, dar nu cred, dnă Allen. Faceţi tot ce este cu putinţă. Acum este problema dumneavoastră. Terapeutul: Bine. D, te rog să joci alter - ego-ul lui B şi să exprimi ce crezi că simte el. D se aşează în spatele lui B şi în afara razei privirii lui A. A aude ce spune D (B'J, dar el dialoghează doar cu C (B). A (A): Nu înţeleg de ce nu puteţi întreprinde nimic. Eu am nevoie de ajutor. C (B): Doamnă, mi-am expus clar punctul de vedere. Nu este problema noastră. D (B'): Femeia asta mă scoate din minţi. A (A): Dle Brown, m-am gândit în toate felurile şi cred că dacă i-aţi mai da lui James încă o şansă... D (B'J: Iar începe! Femeia asta este imposibilă. Cum să fac s-o scot afară din birou? C (B): îmi pare rău, nu se poate. James trebuie să părăsească şcoala. D (B'J: Te rog ieşi afară! Chiar vrei să te arunc pe fereastră? A (A): Sunt foarte dezamăgită de dumneavoastră. James este de fapt un băiat bun. O să vorbesc cu el. C (B): Aşa cum v-am spus, este imposibil. D (B'): Nu înţelegi că e IMPOSIBIL! Tehnica alter ego-ului îi produce eroului insight-ul cu privire la ceea ce pot ceilalţi să gândească despre el. După respectiva scenă, terapeutul provoacă următorul dialog: T: Dnă, Allen cum ai recepţionat cele spuse aici? A: Sunt sigură că dl Brown nu a simţit faţă de mine cele spuse de D. T: Bine. Hai atunci să~l întrebăm pe C, care l-a jucat pe domnul Brown. A exprimat bine D sentimentele tale adevărate? C: Cu siguranţă. Eram furios pe dna Allen. Era atât de pisăloagă şi insistentă, încât abia m-am putut stăpâni. A: Crezi că am fost prea agresivă? C: Nu mi-a fost deloc milă de dumneata. Mi-a fost milă de James că are o astfel de mamă. A: O! T: Ce vrei să spui cu asta? C: Eşti posesivă, cicălitoare, o femeie nevrotică, un fel de caricatură a unei mame hiperprotectoare. A: Nu e adevărat. Relaţia mea cu James este foarte bună. T: Ce fel de băiat e James? Apoi terapeutul poate iniţia o nouă scenă în care D devine alter ego-ul fiului - James - D (Jr). A (A): James, trebuie să te îndrepţi. După tot ce am făcut pentru tine, asta mi-e răsplata? Ce se va întâmpla cu tine acum? B (J): Mamă, eu fac tot ce pot. Ei nu-mi oferă nici o şansă. Mă dau pur şi simplu afară. D (J'J: De fapt, mamă, îmi place să provoc scandal pentru că ştiu că asta te supără. A (A): Ştii că purtarea ta mă supără! D (J'J: De fapt asta şi vreau. B (J): Voi încerca să mă port mai bine dacă mai am o şansă D (J'J: Pe naiba, n-o s-o fac! Se poate observa de ce modelul alter ego-ului este subtil. D care îl joacă pe J'poate să nu exprime cu adevărat sentimentele lui J. Dar şi în cazul în care persoana care joacă rolul alter ego-ului se află pe o pistă complet greşită, aceasta nu invalidează însemnătatea scenei pentru că oricum se produce un efect asupra mamei. Acest lucru rezultă din dialogul terapeutic de mai jos: A: Chiar crezi că fiul meu simte asta pentru mine? D: Ei bine, nu ştiu. Dar eşti o mamă agresivă şi hiperprotectoare şi este posibil ca James să nu aibă curajul să-ţi spună ce simte cu adevărat. B: Şi eu am simţit ceva asemănător. Ai o asemenea tendinţă de dominare. Mi-l pot imagina pe fiul tău încercând să-ţi ţină piept. E posibil să dorească să scape. T: Dnă Allen, noi facem speculaţii pe seama sentimentelor fiului dumitale faţă de dumneata. Este posibil ca el să dorească să ţi se opună fără să-şi dea seama de asta. La suprafaţă el poate fi iubitor şi recunoscător, dar poate nutri resentimente de natură inconştientă. A: Oamenii sunt complicaţi. Se pare că voi toţi sunteţi de acord că eu sunt o persoană puternică. T, D, B: Da. A: Posibil Şi soţul meu spune asta. Poate ar fi. bine să-l las pe James să-şi rezolve singur problemele. Poate încercăm să facem acest lucru aici, prin joc dramatic. T: Vom încerca tehnica oglinzii. întâi îţi vom arăta cum te comporţi, apoi vom încerca să jucăm scena într-un mod diferit. B, vrei să-l joci din nou pe James şi D, vrei s-o joci pe dna Allen aşa cum o vezi dumneata? 4. Modelul (tehnica) oglinzii Este vorba de aceeaşi scenă jucată de D (A) x B (J) - A Această formulă înseamnă că dna Allen priveşte în timp ce D îi joacă, rolul, iar B joacă rolul fiului. C va deveni alter ego-ul dnei Allen (A1), care va încerca, să-i exprime sentimentele în timp ce ea priveşte cum D îi joacă rolul. D (A): James, trebuie să stăm de vorbă. B (J): Despre ce, mamă? D (A): Despre comportarea, ta la şcoală. B (J): Iar începi? D (A): Da, iar încep. M-am gândit să-mi schimb atitudinea şi comportamentul faţă de tine. Ai 15 ani şi trebine să înveţi să-ţi rezolvi problemele singur. C (A'): O, niciodată nu o să-i pot vorbi lui James aşa! B (J): Ce înseamnă asta, mamă? Ştii bine că. toţi au. picat pe capul meu! D (A): Prostii! Dacă au făcut-o înseamnă că aveau un motiv. Cred că. vina este a ta. C (A'): James vinovat? Cum pot să gândesc aşa? B (J): Nu mă mai iubeşti, mamă? Nu înţeleg cum poţi să vorbeşti aşa? C (A'): Sigur că nu înţelegi. Eşti obişnuit să te protejez tot timpul. D (A): E timpul să te maturizezi, băiete şi să te lupţi singur cu viaţa. B (J): Dar am crescut. Tot timpul mi-ai spus că a fost vina celorlalţi. D (A): Nu-mi pasă a cui vină este. E timpul să stai pe propriile tale picioare şi să-ţi rezolvi problemele. Nu mă voi duce să vorbesc cu directorul. Ii voi scrie să procedeze cum crede de cuviinţă. Dacă vrei să mai rămâi în şcoală trebuie să vorbeşti tu cu el şi să-ţi clarifici situaţia. B (J): Dar dacă mă dă totuşi afară? D (A): O să-mi pară rău pentru tine şi voi face tot ce pot, dar dacă îţi ceri iertare cred că este mult mai bine decât dacă intervin eu. C (A'): Pare să fie bine, dar nu cred că pot vorbi cu băieţelul meu pe tonul ăsta? In felul acesta dna Allen vede pe altcineva care îi joacă rolul şi abordează problema altfel. In acelaşi timp ea vede şi modul în care sunt exprimate gândurile ei interioare. Astfel, ea este supusă unei presiuni de a se schimba. După jucarea scenei timp de 5 minute, urmează o jumătate de oră de comentarii şi discuţii. 5. Tehnica dedublării Dna Allen este invitată pe scenă unde va exprima cu voce tare gândurile ei cu privire la problemă. B devine alter ego-ul ei. Intr-o astfel de situaţie cei doi stau spate în spate. B (A'): Mă simt atât de dezorientată. A (A): Da, chiar aşa sunt. B (A1): S-au întâmplat atâtea. Oare chiar am greşit atât de mult? A (A): Nu sunt chiar atât de sigură. B (A'): Sunt o mamă bună. Toţi mi-au spus asta. A (A): Da, toţi mi-o spun. B (A'): Dar aici, în timpul jocului de scenă, ei mă critică. De ce oare? A (A): Cred că îmi vor binele. B (A'): Dar ce ştiu ei de fapt? Nici nu-l cunosc pe James. Toată comedia asta... A (A): Am făcut tot ce am putut, dar James este un copil dificil. B (A): Oare ce ar trebui să fac? A (A): Sunt necăjită. M-am străduit atât de mult să fiu o mamă bună. B (A'): Şi nici nu sunt convinsă de faptul că nu sunt o mamă bună. Am încercat tot ce am putut. Probabil că am făcut şi greşeli. A (A): Toţi putem greşi. B (A'): Deci e posibil să fi greşit. Oricine poate greşi. A (A): Pot să mă schimb dacă vreau. Aş putea să-i spun lui James: "Şcoala eproblema ta": iată ce ar trebui să-i spun. B (A'): Problema ta, James. Tu trebuie să ţi-o rezolvi. A (A): Trebuie să-ţi rezolvi singur problemele, nu să alergi la mine de fiecare dată. Eşti destul de mare acum. Nu mai aştepta mereu ajutor de la mine. B (A'): Dar ce va face James? Cum mă va privi? Nu va crede cumva că-l resping? Dar, mamă, va spune el... A (A): Dar, mama - va spune el - nu mă mai iubeşte? B (A'): Mi se va rupe inima. A (A) : Mă voi simţi atât de rău. Vreau ca el să fie... B(A'): Un bebeluş! A (A): Da, bebeluşul meu. Nu vreau să-mi pierd bebeluşul. 6. Jocul de rol structurat In general se recurge la tehnica jocului de rol când apare o problemă despre care terapeutul consideră că nu poate fi rezolvată prin metode mai convenţionale cum ar fi: interviul clinic, interpre- tările sau tehnici de tip narativ (cum ar fi cea a asociaţiilor libere). în unele cazuri, atunci când iniţiază jocul dramatic, terapeutul nu ştie nici el ce se va întâmpla. Jocul dramatic îi poate furniza noi informaţii despre pacient, acesta din urmă apărând în cu totul altă lumină. Se pune însă uneori problema structurării prealabile a unei scene şi terapeutul decide în ce măsură o scenă trebuie să fie pregătită dinainte. Dacă pacientul a mai practicat terapia prin joc dramatic, este suficient ca terapeutul să spună: "Hai să jucăm problema asta. Eu voi juca rolul partenerului tău, iar tu vei fi tu însuţi...". în alte cazuri trebuie să se obţină de la pacient cât mai multe informaţii prin intermediul interviului clinic. Pe baza acestor informaţii se structurează situaţia, astfel încât diverşii protagonişti află ce tipuri de persoane vor juca şi înţeleg punctele lor de vedere. Iată un exemplu de astfel de interviu prin care se extrag informaţii în vederea structurării scenei care va fi jucată: T: Ar merita să jucăm situaţia ta. Ai vorbit mult despre familia ta, despre care spui că te persecută. Ar merita să-i cunoaştem pe toţi. Cum e soţul tău? A: Vreţi să spuneţi cu cine seamănă de obicei, din grup? T: Nu. Descrie-l. Cum arată. A: E gras şi are barbă. Barba lui mă scoate din minţi. T: Ce fel de persoană este? A: E un om care se poartă ca şi cum n-ar fi greşit niciodată în viaţă. Nu poate înţelege punctul de vedere al altora. Doar el este perfect. T: Altceva? A: Tot ce spune sora lui e bine, iar tot ce spun eu este rău. T: Da mama ta? A: E un nimic. Totdeauna este de partea celui mai puternic şi aceea nu sunt eu! T: Dar fratele tău? A: Un alt nimic. Este la fel ca mama. Nu are propriile sale opinii. Este subalternul soţului meu şi nu are curajid să aibă vreo opinie. T: Dar cumnata ta? A: Este exact ca soţul meu. Parcă nu ar fi făcut vreodată vreo greşeală. Parcă nici nu merge la baie. Toţi sunt împotriva mea! T: Dar tu cum eşti? A: încerc să fiu eu însămi şi să-mi apăr punctul de vedere. Pe baza acestor informaţii se structurează jocul dramatic. In urma analizei secvenţei jucate rezultă exact contrariul şi anume că pacienta este agresivă, încăpăţânată şi dominatoare, fiind un fel de mic tiran în familia ei. CAPITOLUL 10 ABORDAREA STRATEGICĂ ÎN PSIHOTERAPIA DE FAMILIE Psihoterapia are mai puţine şanse de succes dacă pacientul este scos din contextul său social şi este abordat izolat, separat de interacţiunile cu cei cu care convieţuieşte. Tot mai mulţi terapeuţi sunt de părere că interacţiunile sociale şi nu individul reprezintă problema de care trebuie să se ocupe terapeutul. Datorită acestor observaţii s-a dezvoltat psihoterapia de familie, care - ca şi psihoterapia individuală - are la bază numeroase orientări teoretice: psihodinamică, experienţială, comportamentală sau bazată pe teoria comunicării, această din urmă orientare incluzând psihoterapia structuralistă şi strategică. Orientarea strategică în psihoterapia de familie îşi are originile în psihoterapia strategică a lui Milton Erickson (cit. Haley, 1967 şi 1973). Trăsăturile caracteristice ale acestei orientări sunt următoarele (Madanes, 1981): 1. Responsabilitatea de a pune la punct o strategie pentru rezolvarea problemei clientului revine în exclusivitate terapeutului. Acesta este cel care stabileşte scopurile şi obiectivele psihoterapiei în vederea soluţionării problemei clientului. 2. Accentul nu este pus pe o anumită metodă psihoterapeutică care să se aplice în toate situaţiile, ci pe elaborarea unei strategii de rezolvare a unei situaţii specifice. 3. Deoarece terapia este centrată pe aspectele psihosociale ale problemelor umane, sarcina psihoterapeutului este să stabilească un plan de intervenţie în situaţia socială a clientului. 4. Obiectivul psihoterapiei de familie strategice este să ajute pe individ să depăşească o situaţie de criză specifică diverselor etape ale vieţii de familie: perioada de logodnă, căsătoria timpurie, naşterea şi îngrijirea copiilor, căsătoria târzie, separarea copiilor de părinţi, pensionarea şi problemele vârstei înaintate. 5. Conform acestei orientări psihoterapeutice problema este definită ca o secvenţă a unei relaţii interpersonale ce se desfăşoară între mai multe persoane (Haley, 1976). Simptomele cum ar fi depresia, fobiile, sunt gândite în termenii unor contracte între doi sau mai mulţi parteneri şi au un rol adaptativ pentru a menţine relaţia respectivă. 6. Terapeuţii specializaţi în acest tip de psihoterapie fac distincţia dintre identificarea problemei şi stabilirea problemei prin intermediul demersului psihodiagnostic sau prin acordarea unei etichete individului sau familiei. In cadrul orientării strategice nu se pune accent pe diagnosticul psihiatric sau psihologic, sarcina terapeutului constând în a defini problema clientului în astfel de termeni încât aceasta să poată fi rezol- vată. Psihoterapeutul trebuie să includă în cadrul planului său strategic şi asistentul social, dirigintele sau autoritatea legală. 7. Abordarea strategică în psihoterapie consideră problema simptom care apare la un adult sau la un copil ca un mod de comunicare interpersonală. Astfel, de pildă, atunci când un cuplu devine instabil, având tendinţa să se destrame, este posibil ca copilul să dezvolte un simptom care îl menţine pe tată activ, având grijă de copil, ceea ce îl împiedică pe tată să se manifeste depresiv şi incompetent. Simptomul nu face decât să exprime în mod metaforic o problemă şi să sugereze soluţia care însă este una nesatisfăcătoare, cu caracter dezadaptativ. Obiectivul psihoterapiei constă în modificarea conţinutului comunicării de tip metaforic, în prevenirea repetării secvenţelor patologice de comunicare şi în oferirea unor soluţii alternative mai sănătoase. Un exemplu tipic de interacţiune simbolică de tip dezadaptativ este acela în care copilul dezvoltă un comportament simptomatic atunci când părinţii sunt pe cale să divorţeze, iar aceştia sunt siliţi, datorită problemei copilului, să rămână împreună. Când copilul începe să se comporte mai normal, părinţii au din nou tendinţa de a se despărţi. în acest caz, sarcina psihoterapeutului este să modifice secvenţa patologică de comportament astfel încât ameliorarea copilului să nu mai depindă de faptul dacă părinţii rămân împreună sau nu. 8. Demersul psihoterapeutic se desfăşoară în trepte sau etape, iar fiecare problemă este definită ca implicând două sau mai multe persoane (de regulă 3 persoane). într-o etapă iniţială psihoterapeutul stabileşte cine anume este implicat în problema actuală şi în ce mod. Apoi terapeutul va găsi o soluţie de intervenţie care va conduce la modificarea interacţiunilor din cadrul familiei astfel încât problema să nu mai fie necesară. De regulă, schimbarea este planificată în etape, astfel încât modificarea unei situaţii sau unui tip de interrelaţii va conduce la o altă modificare a altor interacţiuni şi aşa mai departe, până când întreaga situaţie se modifică. Adesea terapeutul încearcă la început să genereze o nouă problemă pe care s-o rezolve în aşa fel încât această rezolvare să conducă la rezolvarea problemei iniţiale pentru care s-a prezentat familia la psihoterapie. 9. Terapeutul trebuie să fie atent la sistemul de relaţii ierarhice stabilit în cadrul familiei. Astfel, de pildă, părinţii sunt cei care trebuie să aibă grijă de copii, iar alianţele dintre un părinte şi un copil împotriva celuilalt părinte trebuie blocate. în acelaşi timp, psihoterapeutul trebuie să evite la rândul său să formeze coaliţii cu membrii familiei care se află în partea de jos a ierarhiei sistemului familial împotriva celor care se află în partea de sus a ierarhiei. Haley (1976) se referă la sisteme patologice în cadrul cărora acţionează ierarhii disfuncţionale, el subliniind faptul că demersul psihoterapeutic trebuie îndreptat iniţial în direcţia realizării unei noi ierarhii, tot cu caracter patologic, înainte de a reorganiza familia conform unei structuri ierarhice mai sănătoase. Pentru a exemplifica acest demers, Haley (1976) dă următorul exemplu: O mamă poate avea în familie o poziţie prea centrală în raport cu copiii, ea acţionând ca şi cum ar fi axul unei roţi. într-un astfel de caz este indicat să se creeze un nou model de interacţiune în care copilul cel mai mare o degrevează pe mamă de responsabilităţi. Acest tip de interacţiune în cadrul căreia copilul cel mai mare îşi asuma rolul de adult, având grijă de copiii mai mici este, de asemenea, anormal, dar de la acest mod de interacţiune se poate trece la unul mai adaptativ, ca de pildă tipul de interacţiune în cadrul căruia toţi copiii pot participa la viaţa de familie având diferite responsabilităţi. în cazul în care interacţiunea psihopatologică are în centrul ei bunica, aliată cu copilul împotriva mamei, într-o primă etapă este bine să se confere întreaga responsabilitate a vieţii de familie bunicii, trecându-se apoi la alt tip de interacţiune anormală în cadrul căreia doar mama are responsabilitate deplină în familie, bunica neavând dreptul să intervină în educaţia copilului în nici un fel. De la această interacţiune, de asemenea, patologică, se poate merge mai departe la construirea unei ierarhii normale în cadrul familiei. Dacă familia se caracterizează printr-o interrelaţie excesiv de strânsă dintre mamă şi copil, tatăl fiind exclus, o primă etapă a psihoterapiei constă în a acorda tatălui deplina responsabilitate asupra copilului, mama fiind exclusă. De la acest stadiu anormal, se poate trece la unul normal. Intervenţia psihoterapeutică îmbracă forma unor directive pe care terapeutul le dă membrilor familiei cu privire la ce anume ar trebui ei să facă atât în timpul şedinţei de psihoterapie, cât şi în afara ei. Aceste directive sunt menite să modifice modul în care membrii familiei interacţionează unii cu alţii, cât şi cu psihoterapeutul, de asemenea, să faciliteze obţinerea unor informaţii rezultate din modul în care membrii familiei răspund la instrucţiuni. Este evident faptul că acest tip de psihoterapie are un caracter directiv, intervenţia psihoterapeutică având un caracter deliberat planificat. 10. Demersul psihoterapeutic este orientat spre rezolvarea problemelor prezente şi nu înspre trecut, terapeutul încurajând comunicările actuale. Familia trece prin noi experienţe dacă indicaţiile date de psihoterapeut urmează experienţe care nu reprezintă un scop în sine, după cum nici a lucra asupra unor probleme sau a conştientiza modul în care se desfăşoară procesul de comunicare nu reprezintă scopul psihoterapiei. Reprezentanţii acestei orientări psihoterapeutice sunt de părere că şi în cazul în care familia iese din impas fără să ştie cum şi de ce obiectivul psihoterapiei a fost atins (Montalvo, 1976). 11. Directivele date de psihoterapeut pot fi directe sau paradoxale, simple - implicând una sau două persoane, sau complexe - angajând întreaga familie. Instrucţiunile directe au drept scop modificarea interacţiunilor din cadrul sistemului familial, respectiv implicarea în activitate a membrilor dezangajaţi ai familiei, stabilirea unor acorduri şi sentimente mai bune, încurajarea interacţiunilor pozitive, a circulaţiei informaţiilor, cât şi sprijinirea familiei să adopte un mod mai eficient de stabilire a regulilor, a comunicării între generaţii, cât şi a unor scopuri individuale şi a strategiilor de atingere a acestor scopuri. Primul pas în stabilirea unei instrucţiuni de urmat îl reprezintă motivarea familiei să urmeze respectiva instrucţiune. Modalitatea prin care terapeutul se decide să motiveze familia depinde de natura sarcinii trasate, tipul de familie cât şi de relaţia care se stabileşte între terapeut şi membrii familiei. Psihoterapeutul precizează totdeauna clar sarcinile trasate familiei astfel încât acestea, dacă sunt urmate, au efectul scontat. In cazul în care o alternativă nu s-a dovedit eficientă terapeutul recurge la o altă soluţie. Cu cât problema şi obiectivele terapiei sunt mai clar definite, cu atât este mai facilă stabilirea sarcinilor psihoterapeutice pentru membrii familiei. Haley (1976) prezintă exemple de sarcini psihoterapeutice: a) Tatăl şi fiul sunt solicitaţi să facă un lucru mărunt pe care mama îl dezaprobă. b) Un tată, care se aliază cu fiica sa mică împotriva mamei, poate fi solicitat să spele cearceafurile când fetiţa a urinat în pat. Această sarcină are rolul de a stabili legătura tată - fiică şi în acelaşi timp de a trata enurezisul copilului. c) Unei mame care nu mai era capabilă să controleze comportamentul fiului ei de 12 ani şi care a decis că unica soluţie era să-l dea la o şcoală militară, terapeutul i-a propus ca înainte de a-l trimite la şcoala militară, ea să-i arate cum. este acolo, deoarece copilul nu avea nici o informaţie despre ce se întâmplă într-o astfel de şcoală. Mama a acceptat şi, sub îndrumarea terapeutului, ea a început să-l înveţe pe băiat ce înseamnă disciplina: să fie politicos, să execute ordine, să-şi facă patul etc, ea jucând rolul comandantului şi copilul pe cel al soldatului. In două săptămâni copilul a început să se comporte suficient de bine astfel încât mama să nu mai dorească să-l dea la şcoala militară. Uneori psihoterapeutul dă directivele într-o formă metaforică, fără a arăta în mod explicit ce anume doreşte să se întâmple. Aşa cum arăta Milton Erickson (cit. Haley, 1967), oamenii sunt mai dispuşi să urmeze instrucţiuni atunci când nu realizează faptul că le-au primit. Instrucţiunile paradoxale se caracterizează prin aceea că terapeutul afirmă că doreşte să ajute familia să se modifice, cerându-i în acelaşi timp să nu se modifice. Această abordare are la bază ideea că multe familii care vin la psihoterapie pentru a se modifica sunt rezistente la schimbare. Provocându-i pe membrii familiei să-i reziste, terapeutul va provoca în mod indirect schimbarea. Haley (1963; 1976 b) descrie câteva astfel de strategii: 1. Terapeutul frânează schimbarea discutând cu membrii familiei care vor fi consecinţele rezolvării problemei prezente. Despre acest lucru se vorbeşte în cursul fiecărui interviu psihoterapeutic. 2. Unui cuplu care se ceartă mereu într-un mod neproductiv i se sugerează să se certe în continuare. 3. Unei soţii care prezintă un simptom i se poate cere să se plângă de faptul că prezintă simptomul şi atunci când nu-1 prezintă, astfel încât soţul să nu ştie dacă ea prezintă simptomul cu adevărat sau doar urmează indicaţiile psihoterapeutului. 4. Unul dintre soţi poate fi solicitat să-l încurajeze pe celălalt soţ să prezinte simptomul. Papp (1980) face distincţia dintre sarcinile pe care familia le va executa în virtutea unui comportament complezent şi cele paradoxale la care psihoterapeutul este convins că familia se va opune sau va lupta împotriva lor. Intervenţiile psihoterapeutice bazate pe complezenţă includ sfaturi, explicaţii şi sugestii bazate pe o comunicare deschisă prin intermediul cărora părinţii sunt învăţaţi să-şi controleze copiii, să redistribuie sarcinile şi privilegiile în cadrul familiei, să stabilească regulile de disciplină şi să furnizeze informaţiile de care unii membri ai familiei au nevoie. Directivele paradoxale sau bazate pe opoziţie sunt cele al căror succes va depinde de lupta familiei împotriva lor sau de urmarea lor până în punctul în care acestea conduc la absurdităţi. Papp (1980) descrie trei etape în furnizarea unei instrucţiuni paradoxale: ♦ definirea simptomului ca fiind un element pozitiv menit să menţină stabilitatea familiei; ♦ prescrierea interacţiunii ciclice producătoare de simptom; ♦frânarea familiei atunci când aceasta manifestă tendinţe, de schimbare. In cadrul demersului strategic în psihoterapia de familie se elaborează un plan precis de acţiune pentru fiecare problemă şi nu există nici o contradicţie în ceea ce priveşte selecţia pacienţilor. Această abordare a fost utilizată indiferent de vârstă şi nivelul socio-economic pentru probleme diverse cum ar fi: neînţelegeri maritale, anxietate, comportament delincvent, tulburări psihosomatice şi chiar în cazul unor subiecţi psihotici. Reamintim faptul că dacă o strategie eşuează, terapeutul nu se cramponează de aceasta ci elaborează o nouă strategie. Abordarea strategică în rezolvarea unor probleme ale cuplurilor maritale In toate cuplurile intervin problemele repartizării puterii şi a organizării unei ierarhii în cadrul căreia diverse zone de control şi de asumare a responsabilităţii sunt împărţite între soţi. Cuplurile repartizează puterea în moduri foarte diferite. Astfel, de pildă, în cadrul unui cuplu unul din soţi poate lua toate deciziile importante care se petrec în afara familiei. In alte cupluri, un soţ poate lua decizii referitoare la problemele financiare, în timp ce celălalt ia decizii cu privire la viaţa de familie sau prieteni. Nu de puţine ori un soţ rezolvă conflictul de putere bazându-şi forţa pe o aparentă slăbiciune sau neajutorare. Astfel, de pildă, soţii pot ceda în faţa copilului adolescent, care îi va face să se simtă egali comparativ cu poziţia sa de superioritate. în unele cupluri, un soţ poate lua toate deciziile importante, în timp ce celălalt soţ, de pe poziţia de neajutorare se poate alia cu copiii pentru a sabota toate deciziile luate de soţul aflat în poziţia de supe- rioritate, în timp ce în alte cupluri simptomul este utilizat ca sursă de putere. Simptome ca depresia, alcoolismul, anxietatea sau tulburările psihosomatice pot servi scopului echilibrării raportului de forţă dintre memrbii cuplului. O modalitate de a descrie cuplul în cadrul căruia unul din parteneri este simptomatic o reprezintă conceptul de incongruenţă ierarhică în cadrul căsătoriei. De regulă, persoane purtătoare de simptom se află într-o poziţie de inferioritate, partenerul încercând să o ajute sau să o modifice. în acelaşi timp, purtătorul de simptom se situează şi într-o poziţie de superioritate, el refuzând să fie ajutat sau să se schimbe. Deşi solicită ajutor şi sfaturi, soţul care prezintă simptomul refuză de fapt să fie influenţat. Astfel în cadrul cuplului se constată două ierarhii de putere care sunt incongruente: în cadrul unei ierarhii persoana purtătoare de simptom se află într-o poziţie de inferioritate pentru că are nevoie de ajutor, soţul fiind în poziţie de superioritate fiind cel căruia i se cere ajutorul. în cadrul celei de a doua ierarhii, partenerul purtător de simptom este cel care nu doreşte de fapt să fie ajutat, ceea ce îl situează în poziţie de superioritate faţă de soţul care încearcă fără succes să-l influenţeze. în cazul în care subiectul renunţă la comportamentul simptomatic, acesta îşi pierde supremaţia în cadrul relaţiei interpersonale cu partenerul care nu mai are de ce să încerce, fară motiv, să-l modifice. Comportamentul simptomatic al unuia dintre soţi poate organiza comportamentul celuilalt soţ în foarte multe moduri: cum îşi vor petrece timpul liber, cum vor fi folosiţi banii etc. (acestea sunt doar două exemple de moduri în care soţul purtător de simptom poate domina situaţia). Este important de cunoscut faptul că unul dintre membrii cuplului poate să fie în mod simultan într-o poziţie de inferioritate şi de superioritate. Partenerii pot ocupa poziţii de superioritate sau inferioritate unul faţă de celălalt în mod alternativ sau în diverse sectoare ale vieţii. Astfel, de pildă, un soţ poate fi mai afectuos iar celălalt mai raţiona], unul poate gospodări mai bine banii în timp ce partenerul este mai eficient în activităţile practice din casă. Astfel de zone de competenţă pot conduce la o împărţire a puterii şi la stabilirea unor ierarhii care sunt satisfăcătoare pentru ambii parteneri. Uneori, repartizarea zonelor în care se exercită puterea nu este satisfăcătoare pentru unul din soţi şi cuplul nu găseşte o soluţie pentru echilibrarea raportului de forţe care să fie satisfăcătoare pentru ambii parteneri. In astfel de cazuri se poate declanşa comportamentul simptomatic. Astfel, unul din parteneri poate dezvolta simptomul ca o încercare de modificare a ierarhiei şi raportului de forţe din cadrul sistemului. Dar comportamentul simptomatic al unuia dintre soţi reprezintă o putere, pentru că, în loc să echilibreze raportul de forţe în cadrul cuplului, nu face decât să producă o incongruenţă în cadrul ierarhiei de putere caracteristice cuplului. Dacă dispare comportamentul simptomatic, soţii se reîntorc la vechea luptă pentru care a generat comportamentul simptomatic. Ei pot continua lupta până când apare un nou simptom prin intermediul căruia se va încerca o nouă aranjare a raportului de forţe din cadrul cuplului. Acest ciclu se poate repeta mulţi ani la rând, soţul purtător de simptom neînrăutăţindu-şi dar nici neîmbunătăţindu-şi starea. Acest comportament simptomatic, deşi util până la un anumit punct, menţinând un anumit echilibru de forţe şi prevenind destrămarea cuplului, nu le permite soţilor să rezolve problema reală care a pus în mişcare tot acest mecanism. în jurul comportamentului simptomatic al unuia dintre soţi se dezvoltă un sistem de interacţiuni care reprezintă o exprimare simbolică a luptei pentru putere pe care cuplul nu o poate soluţiona. Astfel simptomul devine o metaforă iar modul în care cuplul abordează simptomul reprezintă o expresie metaforică a altui tip de interacţiuni (astfel, de pildă, faptul că soţia vomită în mod compulsiv poate reprezenta de fapt dezgustul ei faţă de soţ). Soţii A şi B pot să lupte cu privire la faptul că B trebuie să se subordoneze lui A în ceea ce priveşte gospodărirea banilor sau la faptul dacă problemele de muncă ale lui B sunt mai importante decât alte aspecte ale vieţii de familie. Dacă lupta este atât de puternică încât căsătoria este ameninţată sau dacă raportul de forţe este atât de inechitabil încât devine disfuncţional sau intolerabil, unul dintre soţi poate dezvolta un simptom. Astfel, de pildă, dacă soţul B dezvoltă o tulburare depresivă sau psihosomatică, A şi B pot să discute cu privire la simptom în loc să se refere la problema pe care nu o pot rezolva (în loc să discute în contradictoriu în legătură cu faptul că B trebuie să-l asculte pe A în problema gospodăririi banilor, ei pot discuta despre faptul că B trebuie să-l asculte pe A în ceea ce priveşte măsurile luate pentru înlăturarea simptomului). Interacţiunile care se centrează în jurul simptomului reprezintă o analogie pentru alte tipuri de interacţiuni din cadrul sistemului familial. Aceste interacţiuni centrate pe simptom fac posibil pentru A şi B să afle pe ce poziţii se situează ei unul faţă de celălalt fără să fie necesară o discuţie explicită a problemelor care ar putea periclita existenţa cuplului. Secvenţa de evenimente este următoarea: A şi B reprezintă un cuplu în cadrul căruia A este dominant. Cariera lui A este mai importantă decât a lui B, A ia decizii referitoare la modul în care trebuie cheltuiţi banii, a stilului de viaţă adoptat etc. La un moment dat B dezvoltă un simptom prin intermediul căruia el se situează într-o poziţie de inferioritate, conferindu-i lui A puterea. Acesta îi va da sfaturi lui B cum să scape de simptome, A manifes-tându-se în cadrul cuplului şi mai adecvat şi mai competent. A eşuează în mod repetat să-l ajute pe B în a-şi rezolva problema, deşi există o convenţie tacită conform căreia A trebuie să rezolve problema şi că însăşi existenţa simptomului este problema lui A. Datorită simptomului, A trebuie să facă o serie de lucruri pentru B sau în locul lui B sau A este împiedicat să realizeze anumite lucruri datorită stării în care se află B. în felul acesta simptomul îi conferă lui B o anumită putere asupra lui A. A şi B realizează o interacţiune în jurul simptomului lui B care este analoagă modului în care cei doi interacţionează şi în alte zone de activitate. (A îi spune lui B ce să facă în legătură cu simptomul său şi se plânge de faptul că B nu face ce i se spune sau nu execută cu exactitate indicaţiile. B se plânge de faptul că ceea ce îi spune A să facă nu este corect: dacă A ar fi fost mai interesat, mai înţelegător sau mai implicat în problemă, el ar fi putut oferi o soluţie mai bună). în felul acesta A şi B ajung să discute cu privire la poziţia dominantă a lui A şi a nefericirii lui B în legătură cu situaţia creată, în timp ce ei discută de fapt despre simptom; B îşi exprimă prin intermediul comportamentului simptomatic atât dorinţa de a nu fi dominat cât şi neajutorarea cu privire la situaţia în care se află. Poziţia lui A în calitate de soţ al unei persoane simptomatice constituie atât forţa cât şi slăbiciunea sa. Dacă B renunţă la comportamentul simptomatic, cei doi se vor reîntoarce la vechea luptă care are ca obiectiv faptul că profesia lui A este mai importantă sau că A trebuie să hotărască modul în care trebuie să fie cheltuiţi banii. Deoarece problema nu se rezolvă, B va dezvolta un nou simptom şi ciclul se va repeta la nesfârşit. Uneori copilul va dezvolta un simptom, eliberându-1 pe B de acesta, A şi B centrându-se pe simptomul copilului în acelaşi mod în care s-au centrat înainte pe simptomul lui B. Astfel, de pildă, copilul poate prezenta eşec şcolar sau tulburări de comportament cum ar fi furtul. Interacţiunea soţilor în jurul problemei copilului va deveni o metaforă care exprimă în mod simbolic dificultăţile cuplului. Pentru a ilustra acest demers psihoterapeutic Haley (1981) prezintă un caz clinic: Un bărbat de 60 de ani suferea de o tulburare depresivă de mai mulţi ani. Psihoterapia individuală şi de grup nu au dat nici un rezultat. Pacientul se trezea foarte devreme în fiecare dimineaţă şi îşi făcea probleme în legătură cu serviciul pe care l-a neglijat în ultimii cinci ani din cauza depresiei de care suferea. Soţia pacientului era psihoterapeut care, după ce copiii au crescut, şi-a reluat serviciul unde avea succes. Depresia soţului avea la bază următoarea schemă bazată pe ierarhii familiale incongruente: soţul avusese poziţie dominantă în cadrul cuplului în primii ani de căsătorie. După ce soţia s-a dedicat acti- vităţii de psihoterapeut unde a obţinut succes, soţul a început să prezinte probleme psihice. Cu cât soţia avea mai mult succes, cu atât soţul avea simptome mai puternice. Soţul a dezvoltat o depresie, tulburare din zona de preocupări a soţiei, depresie care reprezenta în raport cu soţia atât o sursă de putere cât şi o sursă de slăbiciune. Soţia se afla într-o poziţie de superioritate având succes profesional şi acordând sprijin şi sfaturi soţului, dar şi într-o poziţie de inferioritate deoarece nu reuşeşte să-şi ajute soţul în mod eficient. Interacţiunile în jurul depresiei soţului reprezintă o analogie pentru interacţiunile legate de succesul soţiei la locul de muncă. Depresia soţului reprezintă o metaforă pentru dificultăţile cuplului, dar şi o soluţie pentru aceste dificultăţi deoarece o menţine pe soţie preocupată de problemele soţului. Soţul s-a prezentat singur la primul interviu, soţia având o întâlnire neaşteptată la serviciu. După ce a ascultat cele relatate de pacient, terapeutul i-a spus acestuia că este vorba de o eroare de diagnostic, pacientul nefîind depresiv, ci pur şi simplu iresponsabil, pentru că şi-a neglijat serviciul timp de cinci ani, problema lui fiind să-şi asume din nou responsabilitatea activităţii profesionale. Pacientul a fost surprins dar a acceptat diagnosticul de lipsă de responsabilitate în loc de cel de depresie, aceasta însemnând de fapt că el a acceptat şi caracterul voluntar al comportamentului său cât şi faptul că acesta poate fi modificat în mod voluntar. Dacă psihoterapeutul ar fi acceptat diagnosticul de depresie i-ar fi fost greu să nu-l abordeze pe pacient în acelaşi fel în care o făcea soţia sa (susţinându-l, încurajându-l, dar în acelaşi timp ajungând la exasperare din cauza lui), ceea ce ar fi condus cu siguranţă la eşecul intervenţiei psihoterapeutice. In momentul în care soţul a acceptat diagnosticul de lispă de responsabilitate în loc de depresie, terapeutul avea posibilitatea să-i pretindă acestuia să întreprindă ceva (să lucreze cu responsabilitate la serviciu) şi nu să trăiască o stare afectivă negativă (să fie bine dispus). In acelaşi timp psihoterapeutul poate aranja situaţia astfel încât şi soţia să-şi abordeze soţul în acelaşi mod. In cursul primei şedinţe psihoterapeutul i-a recomandat pacientului să pună ceasul să sune la ora trei şi jumătate, să se scoale şi timp de o jumătate de oră să-şi facă griji în legătură cu serviciul. Restul timpului el nu trebuia să se gândească la problemele de serviciu. în acelaşi timp el era instruit să continue activitatea profesională. In cazul în care nu va face acest lucru, el va trebui să mărească în următoarea săptămână timpul în care trebuie să-şi facă griji- La şedinţa următoare pacientul a afirmat că a pus ceasul să sune doar o singură dată, el refuzând în continuare să mai facă acest lucru deoarece i se pare stupid. Pacientul a dormit foarte bine tot timpul, iar problema insomniei nu s-a mai manifestat pe parcursul psihoterapiei. In acelaşi timp el nu şi-a mai făcut multe griji în legătură cu activitatea profesională şi a început să-şi reorganizeze munca la birou. La al doilea interviu a participat şi soţia: era o persoană agreabilă şi care ţinea mult la soţul ei. Ea a fost de acord cu diagnosticul şi a acceptat să colaboreze la acţiunea de a-l face pe soţ să redevină responsabil. Terapeutul i-a cerut să facă un plan după care soţul să îndeplinească unele obligaţii profesionale. Dacă acesta refuză să le îndeplinească, soţia trebuia să le îndeplinească ea, deşi acest lucru reprezenta o pierdere financiară serioasă pentru familie, soţul fiind priceput în probleme economice iar soţia nefiind pricepută. Soţia trebuia să-i telefoneze soţului în fiecare zi la serviciu pentru a se asigura că acesta lucrează. Prin intermediul acestor instrucţiuni psihoterapeutul a exagerat un aspect al relaţiei ierarhice incongruente şi anume aceea în care soţia era în poziţie de superioritate şi soţul în poziţie inferioară. Se aştepta prin aceasta ca cei doi să-şi reorganizeze într-un mod mai rezonabil interacţiunile. După două săptămâni soţul a făcut progrese serioase la serviciu. In acest moment i s-a spus soţiei că ea. şi-a neglijat, soţul de când s-a angajat în activitatea profesională. I s-a cerut ca în următoarea săptămână să petreacă două. seri în compania soţului şi să. acorde câte o jumătate de oră pe zi unor discuţii cu soţul pe tema vieţii lor personale. Interogând pe cei doi soţi cu privire la viaţa sexuală, terapeutul a aflat că totdeauna soţul era iniţiatorul relaţiilor sexuale. Pornind de la acest fapt i s-a cerut soţiei ca săptămâna viitoare să iniţieze ea comportamentul sexual. Terapeutul a oferit explicaţia că soţul s-a comportat atât de protector faţă de soţie încât nu i-a oferit posibilitatea să aibă iniţiativa unei relaţii intime. Afirmând că soţul s-a manifestat protector faţă de soţie în ceea ce priveşte relaţia sexuală, psihoterapeutul îl situează pe acesta într-o poziţie de superioritate faţă de soţie. După încă două săptămâni soţia a afirmat că soţul s-a comportat şi mai bine la serviciu, a fost bine dispus şi chiar a realizat ceva deosebit pe plan profesional. Soţul şi-a minimalizat succesul plângându- se de faptul că lucrurile merg la fel de prost ca şi înainte. Terapeutul a spus că între cei doi soţi are loc o neînţelegere şi că este nevoie de o modalitate nouă de a-şi verifica modul de comunicare. Astfel, soţul a fost instruit ca de trei ori în cursul săptămânii care urmează să afirme că este iresponsabil şi incompetent, iar soţia trebuia să ghicească dacă el simte cu adevărat acest lucru sau doar se preface. Deşi a afirmat că indicaţia este stupidă, soţul a fost în cele din urmă de acord s-o urmeze. Terapeutul s-a bazat în demersul său pe faptul că soţia, neştiind ce simte soţul cu adevărat, nu va reacţiona la afirmaţiile acestuia în modul său obişnuit. In cursul săptămânii următoare terapeutul a aflat că soţul nu a urmat indicaţiile sale. Atunci el i-a cerut să afirme că este iresponsabil şi incompetent în cursul şedinţei de psihoterapie, ceea ce pacientul a realizat cu mare dificultate. Soţia şi terapeutul i-au adresat critici afirmând că el nu era prea credibil în calitate de persoană iresponsabilă şi incompetentă. Modelul obişnuit de interacţiune între cei doi soţi funcţionase până atunci după schema: soţul se plânge în legătură cu problemele sale, iar soţia îi oferă sprijin şi asigurări. In cadrul noii interacţiuni soţul se preface că se plânge, iar soţia îl critică pentru că nu se preface suficient de bine. In mod implicit din această interacţiune rezultă faptul că soţului îi vine greu să apară iresponsabil şi ineficient. Deoarece soţul nu mai era deprimat şi avea succes în activitatea profesională, terapeutul a sugerat cuplului ca în loc să mai vină la şedinţa viitoare de psihoterapie să meargă la restaurant. In felul acesta terapeutul se detaşează de cuplu înainte de terminarea terapiei. După încă două săptămâni cei doi soţi au raportat modificări pozitive. In această situaţie terapeutul propune încheierea terapiei fixând un interviu de verificare peste câteva luni. La această întâlnire soţii s-au prezentat bine. In concluzie, în acest caz intervenţiile psihoterapeutice au fost următoarele: 1. Terapeutul refuză modul în care cuplul defineşte problema, schimbând eticheta de depresie cu cea de iresponsabilitate. In consecinţă sistemul de interacţiuni care se structurează în jurul simptomului se modifică. 2. Instrucţiunea paradoxală ca pacientul să se trezească obligatoriu foarte devreme a rezolvat problema insomniei. 3. Soţia a primit sarcina să-l ajute pe soţ să devină mai responsabil. In felul acesta un aspect al relaţiei ierarhice incongruente a fost exagerat şi anume acela în care soţia se afla în poziţie de superioritate iar soţul în poziţie de inferioritate şi neajutorare. Aceasta reprezenta o intervenţie paradoxală menită să-l provoace pe soţ să se revolte îrrpotriva acestui tip de interacţiune, ceea ce el a şi făcut reluând controlul asupra activităţii sale profesionale. 4. I s-a dat soţului instrucţiunea paradoxală conform căreia, să pretindă că manifestă simptomul. Interacţiunile dintre cei doi soţi s-au ameliorat astfel încât ei au început să petreacă mai mult timp împreună, iar activitatea sexuală a cuplului s-a diversificat. Odată ce relaţia lor s-a. ameliorat ei nu au mai avut nevoie să inleracţioneze în jurul simptomului ca o analogie şi în acelaşi timp o soluţie la problemele lor. Terapeutul a organizat viaţa cuplului astfel încât problemele de putere şi slăbiciune să nu mai fie centrate pe comportamentul simptomatic, iar apoi el a modificai total modul de organizare a interacţiunilor cuplului. 8. Asistenţă psihologică în procesul muncii Tabachiu A., Psihologie ocupaţională, Ed. Universităţii Titu Maiorescu, Bucureşti, 2003, pp. 215-249. CAPITOLUL XV ASISTENŢA PSIHOLOGICĂ ÎN PROCESUL MUNCII Rezumat Asistenţa psihologului în procesul muncii este o activitate complexă, care se referă la stabilirea direcţiilor strategice şi tactice ale demersurilor psihologului practician - organizarea, implementarea şi funcţionarea laboratorului de psihosociologie a muncii, rezolvarea testelor, aspectele social- umaneproblematice care se ivesc în activitatea sa - în aşa fel încât prin rezultatele muncii sale să-şi dobândească statutul de asistent al conducerii întreprinderii, consiliind-o în toate chestiunile privind forţa de muncă din unitate. Specificul activităţii sale precum şi condiţiile de muncă variate implică existenţa unor calităţi intelectuale, abilităţi profesionale deosebite dar şi respectarea deontologiei psihologice în toate împrejurările care fac necesară prezenţa şi intervenţia lor. 1. Psihologul practician - asistent al conducerii întreprinderii în cadrul cursului de psihologie a muncii, referindu-mă la psihologii care lucrează în teren, în întreprinderi şi alte tipuri de organizaţii, la societăţile comerciale, am folosit în mod alternativ denumirile de psiholog industrial şi aceea de psiholog practician. Psiholog industrial pentru că, în general, problematica cursului de psihologia muncii este din domeniul industriei, iar psiholog practician deoarece activitatea acestuia are un profund caracter aplicativ. Nu trebuie să se deducă din această denumire că psihologii s-ar împărţi din punctul de vedere al activităţii lor, în psihologi teoreticieni, care desfăşoară numai cercetări fundamentale şi psihologi practicieni, care se ocupă doar de psihotehnică. Psihologii din ţara noastră, ca de altfel şi cei din alte părţi, lucreză în trei domenii distincte şi complementare: cercetare, învăţământ şi unităţi economicosociale şi prestări de servicii. Specificul muncii în cercetare constă în investigaţii ştiinţifice care să îmbogăţească ştiinţa psihologiei şi practica cunoaşterii şi dezvoltării personalităţii. Caracteristica muncii didactice este de a instrui şi educa cu ajutorul cunoştinţelor de psihologie şi de a pregăti noi specialişti în domeniul psihologiei. Activitatea din teren este de asistenţă psihologică în vederea rezolvării problemelor concrete ale oamenilor cu ajutorul cunoştinţelor şi metodelor psihologiei. Astfel, departe de a avea un înţeles peiorativ, denumirea de psiholog practician în accepţiunea de asistent al conducerii întreprinderii în care îşi desfăşoară activitatea îi conferă un statut de consilier pentru problemele resurselor umane, poziţie pe care trebuie să o câştige şi să o menţină prin orizontul său teoretic, priceperea şi abilitatea în rezolvarea problemelor practicii şi prin capacitatea de a pregăti şi sfătui managerii întreprinderii în problemele cunoaşterii şi conducerii oamenilor. Un exemplu de psihosociolog care a îmbinat în mod strălucit activitatea de cercetare cu cea de investigare şi soluţionare a problemelor practice din întreprinderi a fost Traian Herseni, care considera că munca psihologului de teren este o activitate de inginerie socială, adică de ştiinţă aplicată în rezolvarea problemelor social-umane care presupune din partea celor care o profesează cultură psihologică, tact pedagogic şi pricepere în abordarea şi soluţionarea problemelor social-umane. 2. Direcţiile strategice ale asistentei psihologice Asistenţa psihologică în cadrul organizaţiilor trebuie să se realizeze pe câteva coordonate metodologice majore, cu „bătaie lungă", pe care le-am denumit, prin similitudine cu ştiinţa militară, strategia psihologului practician. Această strategie, formulată de T.Herseni şi adaptată de noi la realităţile economiei de piaţă în desfăşurarea ei acţională, cere psihologului practician să: a. sesizeze şi să inventarieze aspectele social-umane ale organizaţiei în care lucrează, servindu-se de patru procedee principale, şi anume: - consultarea bibliografiei de specialitate, care consemneză experinţa obţinută pe plan mondial, folosind pentru aceasta manualele, cursurile şi tratatele de psihologia muncii industriale, psihologia socială industrială, ergonomie şi pedagogie profesională. Psihologii din întreprinderi, ca adevăraţi cercetători ai fenomenelor social-umane la sursa producerii lor, este necesar să-şi alcătuiască biblioteci de specialitate atât ale laboratorului de psihologie, cât şi personale, care să cuprindă cărţi, fişier de lucrări (tematic şi pe autori), conspecte de lectură etc. Lectura acestora să se facă în mod activ, legându-se cunoştinţele noi de cele vechi şi mai ales de realităţile constatate în întreprinderi; analitic, stăruindu-se atât asupra ideilor generale, cât şi a notelor din subsol şi a bibliografiei; critic, distingând ideile principale şi valoroase de cele secundare sau învechite, clasificându-le în ceea ce trebuie reţinut, ceea ce este neclar sau îndoielnic şi ceea ce nu prezintă importanţă; selectiv, reţinând din conţinutul util şi clasând pe probleme în funcţie de activităţile desfăşurate (orientare şi selecţie profesională, relaţia om-maşină, relaţii umane etc.) şi sistematic, notând, completând fişe de lectură, elaborând scheme etc. în mod deosebit, trebuie listate aspectele social-umane semnalate şi studiate în diferite ţări pe care le vom compara cu cele identificate în ţară la noi şi în întreprinderea în care lucrăm. — consultarea arhivei întreprinderii, a diferitelor rapoarte, dări de seamă, procese verbale, analize, situaţii, petiţii, reclamaţii, anchete administrative etc, în care se pot identifica diferite probleme cu caracter social-uman. — consultarea compartimentelor (resurse umane, organizarea muncii, protecţia muncii, cabinet medical etc.) şi a persoanelor care, prin atribuţiile lor de serviciu (manageri de la diferite niveluri ierarhice) au de rezolvat diferite probleme social-umane. în acest sens, este utilă participarea psihologului la şedinţele Comitetului de direcţie a sindicatelor etc. Pe lângă convorbirile oficiale, sunt foarte utile şi cele neoficiale, ocazionale cu diferite persoane din întreprindere despre modul în care sunt rezolvate problemele social-umane. — efectuarea unor anchete de opinii pe teme social-umane, care să se adreseze reprezentanţilor tuturor sectoarelor de activitate, la toate nivelurile, profesiile, vârstele, amândouă sexele etc. cu ajutorul unui chestionar care, pentru început, poate cuprinde doar câteva întrebări, ca: • Ce probleme social-umane mai importante există în cadrul întreprinderii? • Cum sunt aceste probleme rezolvate? • în activitatea dumneavoastră ce probleme de natură social-umană aţi întâlnit şi cum le-aţi soluţionat? • Dacă aveţi anumite probleme personale de natură social-umană a căror soluţionare depinde de societatea comercială în care lucraţi. Răspunsurile la asemenea întrebări vor fi clasificate pe diferite categorii: probleme de încadrare, promovare, salarizare, relaţii umane etc. şi vor fi folosite la definitivarea listei cu aspectele şi problemele social-umane din întreprindere. O asemenea inventariere a problematicii social-umane din cadrul unităţii se va face în paralel cu soluţionarea unor probleme concrete şi urgente ale muncii psihologului, la solicitarea Conducerii întreprinderii sau din proprie iniţiativă, probleme care întotdeauna trebuie să aibă prioritate. b. determine, la nivel ştiinţific, în termeni de specialitate, aspectele social-umane ale întreprinderii în care lucrează, prin transpunerea listei-inventar cu aspectele problematicii social-umane alcătuite prin investigaţiile cu caracter documentar în conceptele ştiinţelor social-umane. Procedeul constă în clasificarea problemelor inventariate pe domenii ştiinţifice, ramuri ale diferitelor ştiinţe şi capitole ale acestora pentru a putea stabili modalităţile de abordare (singulară sau prin colaborare cu alţi specialişti). De exemplu, activitatea aparent de rutină a compartimentului de Resurse umane a recrutării personalului înseamnă, din punct de vedere ştiinţific, o activitate de orientare şcolară şi profesională, de pregătire şi de selecţie profesională. Problema recrutării personalului care, la prima vedere, pare atât de simplă, transpusă în limbaj ştiinţific înseamnă numeroase şi complexe probleme de psihologie, sociologie şi pedagogie în strînsă corelaţie. c. stabilească natura critică sau problematică a aspectelor social-umane ale întreprinderii, ponderile acestora şi gradul lor de urgenţă. Aspecte social-umane pot fi multe într-o întreprindere, dar critice sunt doar unele dintre acestea. De asemenea, trebuie făcută distincţia dintre aspect social-uman, care indică o simplă constatare, şi problemă social-umană, care are semnificaţia de situaţie negativă care trebuie rezolvată. Depistarea acestor situaţii problematice se face prin consultarea arhivelor oficiale ale întreprinderilor şi prin discuţii cu oamenii (şefi şi subalterni) care pot releva o serie de indicatori obiectivi ai unor asemenea situaţii, cum sunt: întîrzierile şi absenţele nemotivate de la serviciu, frecvenţa accidentelor de muncă şi a bolilor profesionale, numărul reclamaţiilor şi anchetelor, a petiţiilor şi scrisorilor cu conţinut social-uman etc. După alcătuirea listei cu aspecte social-umane problematice, acestea trebuie clasificate în funcţie de gradul lor de importanţă şi de urgenţă, operaţie care se face prin consultarea şi a altor specialişti din întreprindere: ingineri şi tehnicieni, medici igienişti, responsabili cu protecţia muncii, cadre de conducere etc, acordându-se întâietate la trei categorii de probleme: - cele care sunt foarte grave pentru viaţa, sănătatea şi satisfacţia oamenilor; - cele care au implicaţii economice negative importante: avarii, risipă de materiale, randamente scăzute, degradări de echipamente etc; - cele care, indiferent de importanţa lor, sunt foarte uşor de soluţionat, în sensul că nu necesită cheltuieli deosebite sau eforturi îndelungate. întrucât rezolvarea primelor două categorii de probleme cere adesea timp, resurse şi eforturi deosebite, este bine ca, în paralel, să se treacă la soluţionarea problemelor din cea de a treia categorie. Această strategie are un triplu avantaj. Mai întâi se rezolvă totuşi ceva. Apoi rezolvatorii (psihologii practicieni) se deprind cu operativitatea abordării problemelor şi capătă (mai ales la începutul activităţilor) încredere în forţele proprii, în al treilea rând, un lucru foarte important, beneficiarii (conducerea şi oamenii din întreprindere) se conving de utilitatea şi eficacitatea intervenţiilor specialiştilor în ştiinţele social-umane. d. cerceteze, pentru aflarea cauzelor care le-au provocat sau le întreţin, aspectele social-umane problematice. în domeniul social-uman, uneori operează drept cauze factori diferiţi, de natură biologică, psihologică, sociologică, culturală, în mod separat sau împreună. Cu această ocazie se vor distinge cauzele obiective, care depind de factorii materiali ai procesului de producţie şi condiţiile în care aceasta se realizează, de cauzele subiective, care izvorăsc din concepţiile, interesele, scopurile, năzuinţele şi aspiraţiile oamenilor din întreprindere. De exemplu, oboseala în muncă nu se datorează numai, şi în unele cazuri nici în primul rând, epuizării fizice, care se întîlneşte astăzi din ce în ce mai rar şi este de competenţa fiziologului şi a unor factori supraadăugaţi (mediul fizic ambiant necorespunzător, proasta organizarea a muncii etc), ci este mai frecvent consecinţa subsolicitării (monotonie, repetitivitatea operaţiilor de muncă şi fragmentarea lor excesivă care duce la plictiseală), a unor cauze sociale (izolare), psihosociale (situaţii conflictuale, conducere autoritară etc.) sau culturale (nivel scăzut al aspiraţiilor, concepţii fataliste despre viaţă etc). în acest caz, problema oboselii în muncă şi mai ales profilaxia acesteia necesită eforturi ale medicilor igienişti, inginerilor, psihologilor, sociologilor, asistenţilor sociali. Există mai multe niveluri ale cauzelor de natură psihologică şi psihosocială. Primul nivel este al cauzelor care pot fi percepute în mod direct de cei implicaţi şi care sunt de natură biologică, psihologică, sociologică şi culturologică. Aceste cauze se pot dovedi, la o analiză mai atentă, doar simptomele unor cauze mai profunde. De exemplu, pierderea controlului şi „ieşirile" violente în anumite împrejurări se pot dovedi a fi nu doar manifestările tipice ale unui temperament coleric sau ale unor carenţe educaţionale, ci „ecourile" unor stări mai profunde de anxietate, frustraţii, disperări, determinate la rândul lor de alte cauze, economice, sociale sau individuale. Astfel, se ajunge la o suită de cauze care se intercorelaţionează şi ne duc la profunzimi uneori nebănuite de către subiecţii respectivi. Pe lângă cauze de profunzime există şi cauze de „înălţime", reprezentate de străduinţele, năzuinţele, speranţele, intenţiile, finalităţile şi idealurile oamenilor. Nivelurile cauzale de adâncime ţin de obicei de trecut sau, cel mult, de prezent, pe când cele de înălţime au un caracter proiectiv, ţinând de domeniul viitorului, al acţiunilor pentru anticiparea, preîntâmpinarea şi realizarea acestuia. La sfârşitul cercetărilor care au ca obiect precizarea cauzelor aspectelor social-umane problematice trebuie să se ajungă la explicarea fiecărui fenomen în parte. Dacă nu se reuşeşte acest lucru, operaţiile de intervenţie pentru rezolvarea şi deci înlăturarea lor sunt foarte dificile, în general aleatorii, lipsite de siguranţă şi eficacitate. e. elaboreze pentru forurile de conducere propuneri concrete de soluţionare a aspectelor social- umane problematice. Din acest moment începe munca propriu-zisă de inginerie socială, de înlăturare a unor deficienţe de natură social-umană, utilizând ,în acest scop toate informaţiile dobândite prin acţiunile anterioare (punctele a, b, c, d) şi mijloacele specifice psihologiei şi sociologiei. în această fază a activităţii sale, psihologul practician trebuie să acţioneze în mod pragmatic acordând atenţie problemelor social-umane acute şi, pe cât este posibil, măsurilor profilactice pentru ca fenomenele psihosociale negative să nu se producă, situaţii în care intervenţiile devin mai dificile şi mai puţin sigure. între „igiena socială" şi „terapia socială" trebuie însă fără îndoială acordată atenţie celei de a doua. Rezolvarea radicală a aspectelor social-umane problematice se poate face acţionând asupra cauzelor şi nu ameliorând efectele. Constatând, de pildă, carenţe în activitatea de conducere a oamenilor de către maiştri, se poate proceda prin: - sfătuirea acestora cum este bine să lucreze cu oamenii din subordine fără să li se explice care sunt temeiurile care stau la baza modalităţilor propuse; - organizarea unor cursuri cu tematică resurselor şi relaţiilor umane care să îi ajute să înţeleagă natura umană şi căile eficiente de lucru cu oamenii; - organizarea, în mod experimental, a unor grupuri de muncă pe criterii sociometrice, demonstrând pe „viu"- cum trebuie acţionat pentru a conduce eficient, contribuind în acest mod la dobândirea priceperilor şi deprinderilor necesare în acest scop. Primul procedeu acţionează asupra efectelor pe care parţial le poate ameliora, dar nu rezolvă problema necunoaşterii muncii cu oamenii. Celelalte două procedee „atacă" problema în profunzime, acţionând asupra cauzelor, completând cunoştinţele şi dezvoltând deprinderile maiştrilor de a lucra cu oamenii din subordine. Pentru operaţionalizarea măsurilor preconizate în vederea ameliorării oricărei situaţii social- umane problematice, psihologul practician trebuie să le discute mai întâi cu forurile de decizie din întreprindere, să elaboreze planuri concrete de acţiune, pe care să le transpună după aceea în practică. Psihologul practician are nevoie de aprobarea conducerii şi de sprijinul diferitelor compartimente funcţionale ale întreprinderii în tot ceea ce face, pentru că el nu este un for-de decizie şi nici de execuţie, ci un consultant de specialitate, > un asistent al conducerii în problemele social-umane. Desfăşurarea demersurilor psihologului practician în vederea rezolvării aspectelor social-umane problematice se prezintă în felul următor: - cristalizarea părerilor a ceea ce trebuie făcut pe baza activităţilor desfăşurate conform punctelor a-e; - contactarea conducerii întreprinderii, pentru a o convinge de oportunitatea şi seriozitatea măsurilor preconizate; - pe baza unei aprobări de principiu din partea conducerii, lărgirea ariei consultărilor şi cu alţi specialişti din întreprindere şi a persoanelor interesate sau implicate în rezolvarea problemelor respective; - definitivarea propunerilor de intervenţie şi prezentarea lor forurilor de decizie; - în cazul întâmpinării din partea conducerii a unor obiecţii privind natura sau oportunitatea măsurilor preconizate,, demersurile vor fi oprite şi acţiunile amânate până se vor ivi condiţii mai favorabile. Dacă este obţinut acceptul conducerii, se va elabora, în scris, un referat care cuprinde: denumirea forului căruia îi este adresat, prezentarea pe scurt a situaţiei problematice cu aspectele ei critice, consecinţele negative şi necesitatea de a fi rezolvată; expunerea amănunţită a propunerilor de rezolvare şi a măsurilor preconizate în acest sens. Documentul se încheie cu rugămintea ca cele relatate să fie examinate şi aprobate şi cu specificarea numelui şi calităţii celui care 1-a elaborat. La acest referat va fi anexat un plan de măsuri care, sub formă de tabel, trebuie să specifice: denumirea concretă a acţiunilor, prin ce mijloace, de către cine, termenele de realizare şi ce rezultate se preconizează a fi obţinute. De exemplu, un plan de măsuri pentru examenul psihologic în scop de selecţie profesională a oamenilor pentru locuri de muncă cu un grad sporit de accidentare va cuprinde: numele psihologilor care vor face această operaţiune, numele persoanelor care vor fi testate psihologic, zilele şi orele când se vor administra probele, locul acţiunii, termenul de depunere a raportului final. Referatul împreună cu planul de măsuri, odată aprobate de către conducerea întreprinderii, devin acte normative, ordine sau dispoziţii, a căror executare este obligatorie. Pe această bază, psihologul capătă şi autoritatea necesară întreprinderii acţiunilor preconizate şi sprijinul necondiţionat al compartimentelor şi persoanelor implicate în rezolvare sau beneficiari ai măsurilor propuse. f. urmărească aplicarea măsurilor preconizate de el, aprobate şi ordonate de conducerea întreprinderii în vederea rezolvării problemelor social-umane până la obţinerea rezultatelor scontate şi să corecteze, la nevoie, pe parcurs, eventualele lipsuri ale planului de măsuri sau erori în execuţia acestuia. Valoarea unui plan de măsuri se verifică în practică. Dacă se obţin rezultatele preconizate, planul a fost bun, dacă nu, acesta rămâne o simplă intenţie care a consumat timp şi resurse în mod inutil şi, mai mult decât atât, contribuie la scăderea încrederii în mijloacele psihologice de intervenţie şi a prestigiului psihologului. Realizarea planului de măsuri poate reveni: - în întregime laboratorului de psihologie, ca în cazul unor examene pentru psihodiagnoză, situaţie în care răspunderea execuţiei revine în totalitate psihologilor; - laboratorului de psihologie în colaborare cu alte compartimente şi servicii ca, de pildă, în organizarea ergonomică a locurilor de muncă, caz în care psihologii devin şi organizatori şi conducători ai acţiunilor preconizate, pentru care trebuie să-şi asigure relaţii bune cu ceilalţi participanţi la execuţie, care în mod formal nu-i sunt subordonaţi; - altor compartimente şi servicii, de exemplu, în cazul organizării uceniciei la locul de muncă, când psihologul are rolul de a urmări modul în care se îndeplinesc măsurile preconizate, intervenind numai în situaţiile care necesită contribuţia specialistului în problemele social-umane. g. generalizeze în propria unitate măsurile care s-au dovedit eficiente şi să le comunice şi altor laboratoare de psihologie pentru a fi aplicate în situaţii similare. Intr-o economie de piaţă o asemenea recomandare pare nepotrivită, dacă avem în vedere caracterul concurenţial al acesteia, care prevede, printre altele, păstrarea secretului de fabricaţie, iar în cazul nostru, a secretului profesional. Ţinând seama însă că psihologia aplicată este la noi în ţară încă într-o perioadă de început după revenirea prilejuită de revoluţia din decembrie 1989, conlucrarea şi sprijinul reciproc al psihologilor practicieni sunt necesare pentru asigurarea progresului general al ştiinţei psihologice şi al formării noilor cadre de psihologie. Interesul de breaslă este acum superior intereselor diferitelor societăţi comerciale, care mai târziu vor beneficia toate de aportul calificat al specialiştilor în ştiinţele social-umane. 3. Direcţiile tactice ale asistenţei psihologice Aria preocupărilor cu „bătaie medie" a psihologului practician, aşa cum rezultă şi din experienţa îndelungată şi fructuoasă a unui psiholog industrial de renume de la noi din ţară, şi avem în vedere pe Zoltan Bogathy, care şi-a desfăşurat activitatea la Combinatul Siderurgic din Reşiţa, cuprinde următoarele activităţi: - stabilirea cerinţelor specifice pentru fiecare profesiune şi loc de muncă din întreprindere şi elaborarea, pe această bază a unor micromonografii profesionale, precum şi participarea la elaborarea fişelor cerinţelor posturilor de muncă; - alcătuirea bateriilor de teste psihologice necesare în cazul diferitelor examinări (orientare, selecţie şi reorientarea profesională, promovare, participarea la anchetarea accidentelor de muncă etc); - efectuarea de examinări psihologice în toate situaţiile în care se pune problema calităţilor psihologice necesare cadrelor de execuţie şi de conducere; - reorientarea personalului în urma accidentelor de muncă, bolilor profesionale sau a reconversiei forţei de muncă; - studiul locurilor de muncă periculoase, evaluarea gradului de risc din punct de vedere psihologic, şi elaborarea de recomandări şi contraindicaţii privind ocuparea acestor posturi; - participarea la organizarea ergonomică a locurilor de muncă; - analiza psihologică a avariilor tehnice; - participarea la elaborarea şi aplicarea normelor de tehnica securităţii muncii; - îmbunătăţirea, împreună cu cadrele tehnice de specialitate, a dispozitivelor informaţionale şi a organelor de comandă la echipamentele tehnice şi tablourile de comandă, în caz că acestea dovedesc că la proiectare şi construcţie nu s-a ţinut seama de particularităţile psiho-fiziologice ale operatorilor; - selecţia candidaţilor pentru şcolile de maiştri; - pregătirea psihopedagogică a maiştrilor şi a altor categorii de cadre de conducere în domeniul psihologiei şi psihosociologici în cadrul cursurilor de perfecţionare organizate în întreprindere; - întocmirea dosarelor psihologice pentru'toate persoanele angajate care constituie instrumentele ştiinţifice în luarea tuturor deciziilor de repartizare profesională, promovare, apreciere şi formare a personalului, salarizare, analiza unor conflicte de muncă şi relaţionale etc. In mod orientativ, un asemenea dosar ar trebui să cuprindă următoarele piese: - fişă de primire completată la angajare de un lucrător de la compartimentul de resurse umane împreună cu psihologul întreprinderii, în care se vor consemna datele personale de identificare, pregătirea profesională, antecedente medicale, rezultatele examenelor psihologice, concluziile interviului de cunoaştere etc; - fişă de apreciere a rezultatelor obţinute la cursurile de calificare, în timpul formării profesionale, la reciclare etc; - fişă de comportament profesional completată pe baza datelor investigaţiilor proprii ale psihologului şi a informaţiilor primite de la maiştri şi de la alte cadre de conducere; - fişă de comportament psihosocial în întreprindere, familie şi societate, cuprinzând manifestările în relaţiile interpersonale, abateri de la normele de convieţuire socială, eventuale sancţiuni administrative, contravenţionale sau penale etc. Eventualele reticenţe faţă de asemenea evidenţe prin asemănarea lor cu vechile dosare de personal şi practicile legate de acestea sunt neîntemeiate. Pentru transpunerea în practică a cerinţei „omul potrivit la locul potrivit" şi a adevărului că „orice om este bun la ceva, dar nimeni nu este bun la orice", trebuie ca oamenii să fie bine cunoscuţi şi informaţiile despre aceştia stocate şi la îndemână pentru a putea fi analizate, folosite în activităţile curente de asistenţă psihologică şi ca material faptic pentru a putea trage anumite concluzii privind starea personalului şi a face predicţii în legătură cu forţa de muncă din cadrul organizaţiei respective; - studiul mediului social-cultural din zona de amplasare a întreprinderii (tradiţii, mentalităţi, obiceiuri) de care trebuie să se ţină seama în înţelegerea unor stări de fapt şi manifestări ale personalului în producţie şi în raporturile interpersonale; - investigarea relaţiilor interpersonale, a climatului psihosocial, a problemelor conflictuale şi formularea de propuneri în vederea ameliorării acestora; - participarea la anchetele sociale întreprinse pe diferite teme; - acordarea de asistenţă psihologică angajaţilor întreprinderii în rezolvarea unor problemepersonale (de serviciu, familiale, cu autorităţile etc); - redactarea referatelor, studiilor, informărilor în legătură cu activitatea psihologilor din întreprindere şi a laboratorului de psihologie. Această listă de activităţi, specifică muncii psihologului practician, este departe de a fi exhaustivă. Ea are doar un caracter orientativ şi este suficientă pentru a releva amploarea şi diversitatea muncii psihologilor care lucrează în cadrul societăţilor comerciale. 4. Cum se dobândeşte statutul de psiholog practician în cazul organizaţiilor, unde există şi funcţionează de mai mult timp un laborator de psihologie, dobândirea statutului de psiholog practician este mult uşurată de ajutorul celorlalţi psihologi, pe fundalul unor realizări în rezolvarea problemelor social-umane obţinute de aceştia şi care au statuat deja această activitate. De aceea vom înfăţişa cum anume trebuie să procedeze un tânăr psiholog angajat de către o unitate lipsită de tradiţiile asistenţei psihologice, situaţie în care se vor afla majoritatea absolvenţilor facultăţilor de psihologie care se vor specializa în problemele de psihologia muncii, pentru ca să poată, într-un timp rezonabil, să devină utili întreprinderii şi să capete, în acest fel, statutul de asistent al conducerii societăţii în problemele social-umane. De altfel, cu mici adaptări determinate de specificul muncii din unitatea unde îşi va desfăşura activitatea, fie că vor lucra într-o clinică, şcoală sau în domeniul serviciilor publice, toţi psihologii practicieni vor avea de străbătut aceleaşi căi pentru dobândirea statutului de asistent de specialitate în problemele social-umane. a. Perioada de acomodare Primul pas va trebui să-1 constituie obţinerea din partea conducerii întreprinderii a unei perioade de acomodare necesară cunoaşterii societăţii comerciale, a oamenilor şi a principalelor probleme social-umane. în această privinţă tânărul absolvent ar putea întâlni din partea conducerii organizaţiei două atitudini diametral opuse. Unii manageri, din proprie iniţiativă, acordă un asemenea timp necesar cunoaşterii întreprinderii şi a problemelor ei. Este situaţia optimă pe care o poate întâlni psihologul şi de care nu trebuie să abuzeze. Timpul acordat pentru o asemenea acomodare trebuie folosit cu maximum de eficienţă, în sensul conturării strategiei şi tacticii (vezi punctele 2, 3) de urmat în abordarea aspectelor social-umane problematice concretizate în propuneri concrete făcute conducerii întreprinderii la expirarea acestui răgaz. Situaţia mai puţin favorabilă este atunci când acuitatea unor probleme social-umane necesită intervenţii urgente, pentru care conducerea întreprinderii a şi recurs la angajarea unui specialist psiholog. în astfel de împrejurări, este bine ca psihologul să nu insiste pentru obţinerea unui timp necesar cunoaşterii întreprinderii, ci să treacă direct la soluţionarea problemelor respective, urmând ca acomodarea să se realizeze „din mers". Este într-adevăr mai dificil, dar pentru cauza câştigării conducerii şi a oamenilor din întreprindere de partea noastră este mai util să le dovedim eficienţa intervenţiilor psihologice atunci când au ei nevoie de aceasta şi nu atunci când ne propunem noi să o facem. în perioada de acomodare, fie că aceasta este acordată de conducerea întreprinderii, fie că se realizează concomitent cu soluţionarea unor probleme comandate de către aceasta, psihologul trebuie să se străduiască să cunoască specificul ramurii industriale, locul şi rolul întreprinderii în cadrul acestei ramuri, în localitate şi în ţară. De asemenea, este necesar să cunoască organigrama unităţii, conducătorii principalelor secţii şi sectoare, precum şi principalele probleme social-umane. După obţinerea unei asemenea imagini de ansamblu, se va trece la cunoaşterea amănunţită a specificului procesului de producţie, a modului de organizare a muncii, rentabilităţii preţului de cost şi beneficiilor şi a eficienţei întregului sistem economic al întreprinderii. Apoi vor fi cunoscute principalele compartimente funcţionale ale întreprinderii: mecano- energetic, financiar-contabilitate, resurse umane, protecţia muncii, sistemul informaţional, serviciul medical, administrativ etc. O atenţie deosebită va trebui acordată cunoaşterii structurii personalului pe categorii de vîrstă, cele două sexe, calificare profesională, vechime în muncă şi în întreprindere, naţionalitate, loc de provenienţă, precum şi starea de spirit, obiceiurile şi tradiţiile etc. Un sprijin deosebit în cunoaşterea aspectelor „intime" ale societăţii comerciale îl poate primi psihologul chiar de la oamenii din întreprindere, îndeosebi cei cu vechime mai mare, pe care trebuie să şi-i apropie printr-o atitudine plină de tact şi deferentă. Nu trebuie uitat nici un moment că aceşti „veterani" ai întreprinderii cunosc foarte multe lucruri şi au experienţa lor de viaţă şi de producţie, care este extrem de utilă la începutul carierei de psiholog practician. Majoritatea tinerilor psihologi au o pregătire teoretică temeinică, dar sunt lipsiţi de experienţa muncii cu oamenii, în schimb cei din producţie, maiştri şi alte cadre de conducere şi-au dobândit din practică priceperile necesare cunoaşterii şi influenţării oamenilor, fără să aibă pregătirea de specialitate necesară. Câştigarea încrederii acestori conducători nu se poate face abordând o atitudine de superioritate intelectuală, ci prin recunoaşterea limitelor acţionale determinate de experienţa redusă în munca cu oamenii. Nu sunt excluse şi unele atitudini ironice, replici mai dure sau cu subînţelesuri de la personalul din întreprindere, care pot fi neutralizate dacă sunt trecute uşor cu vederea, manifestând un comportament firesc, lipsit de încordare sau nervozitate. Mai dificil sunt de suportat şi depăşit atitudinile de indiferenţă, care pot fi manifestate de unele cadre de specialitate (ingineri, tehnicieni) faţă de care tactica psihologului trebuie să constea în încercarea de a-i convinge de utilitatea psihologiei muncii. Aceasta se poate obţine pe baza unor rezultate vizibile ale activităţii psihologului practician, materializate în scăderea frecvenţei accidentelor de muncă, creşterea randamentului, îmbunătăţirea climatului psihosocial etc. O altă categorie de ingineri şi specialişti care pot provoca dificultăţi psihologului începător este cea a „adepţilor" psihologiei care susţin demersurile ştiinţei noastre, dar au pretenţii exagerate faţă de ea. Aceştia sunt convinşi că majoritatea, dacă nu chiar toate problemele deficitare din întreprindere, indiferent de natura lor, trebuie să fie rezolvate de psiholog. Ei vin cu fel de fel de propuneri şi îl atrag pe psihologul neiniţiat în toate tainele întreprinderii la diferite „proiecte" şi sunt apoi dezamăgiţi dacă nu se obţin rezultatele scontate în acţiuni care, în fond, nu revin psihologului şi deci nu au şanse de izbândă cu mijloacele psihologiei. Orice psiholog, fie el începător sau chiar cu experienţă, trebuie să manifeste prudenţă faţă de asemenea „binevoitori" şi să nu se angajeze în activităţi sortite de la început eşecului. Cea mai „periculoasă" categorie de specialişti din întreprindere este aceea a „atotştiutorilor", persoane care nu se limitează doar la a sprijinii prestările psihologului practician, ci caută să îl suplinească, abordând cunoştinţe şi abilităţi iluzorii. Sunt cei care se pricep la testările psihologice, la elaborarea şi administrarea unui chestionar de opinie, la interpretarea rezultatelor etc, amestecându-se, sfătuind, indicând modalităţi de rezolvare a problemelor social-umane. Faţă de aceştia trebuie adoptată, de la început, o atitudine fermă, delimitând în mod clar munca de specialitate a psihologului de atitudinile binevoitoare care trebuie să se limiteze la sprijinirea psihologului şi nu la imixtiuni în activitatea desfăşurată de acesta. După prezentarea oficială cu ocazia angajării, psihologul trebuie să pornească la cucerirea întreprinderii. Discutând cu managerii de la toate nivelurile ierarhice, psihologul va prezenta în linii mari intenţiile sale, atât posibilităţile, cât şi limitele psihologiei muncii. Scopul acestor discuţii este bilateral. Pe de o parte, să cunoască întreprinderea, conducerile secţiilor, oamenii şi problematica lor, pe de altă parte, să se facă cunoscut ca persoană şi ca specialist. Cu ocazia acestor discuţii nu se recomandă angajarea în polemici contradictorii, asumarea unor responsabilităţi sau enunţarea de promisiuni spectaculoase care ulterior să nu poată fi onorate. De asemenea, nu se va nota nimic în prezenţa interlocutorilor, ci după aceea, în intimitatea laboratorului sau a cabinetului de lucru. Trebuie evitate întrebările „naive", de complezenţă, de tipul: „Cum merge producţia?" sau „Cum vă descurcaţi cu oamenii?"; „Nu este aşa că este greu să lucraţi cu ei?" etc. La început nu se recomandă emiterea de păreri sau sentinţe în legătură cu cele auzite sau văzute în întreprindere, aprecierea unor stări de lucruri. Aceasta va fi posibilă după un timp suficient de lung, necesar studierii faptelor, analizării şi comparării lor, şi mai ales atunci când psihologul a acumulat suficientă experienţă care să-i permită asemenea luări de poziţie. Pentru primul contact cu întreprinderea este suficient ca psihologul să stea 2-3 zile în sectoarele mici şi 5-6 zile în secţiile mari, pentru a cunoaşte procesul de producţie şi oamenii de acolo. Cu ocazia vizitării unei secţii de producţie, primul om cu care psihologul va lua legătura este şeful secţiei, care va fi rugat să-i prezinte secţia, problemele ei şi oamenii care lucrează acolo. Este nepotrivit ca psihologul să se plimbe de la început singur prin secţii sau să angajeze discuţii cu muncitorii lăsând impresia că este în inspecţie şi deranjându-i pe aceştia din munca lor. b. Pregătirea acţiunilor presupune mai întîi prevederea acestora în planul de lucru al psihologului sau, dacă există, al laboratorului de psihologie. Un asemenea plan oferă perspectiva necesară, conferă siguranţa acţiunilor întreprinse, stabilitatea, continuitatea şi echilibrul activităţilor desfăşurate de către psiholog. Pregătirea acţiunii presupune, de asemenea, o documentare la faţa locului, acolo unde aceasta se va desfăşura pentru a constata care este situaţia, starea de spirit a oamenilor şi a ne asigura de colaborarea şi sprijinul managerilor şi al altor specialişti. Cu această ocazie se va stabilii numărul şi structura persoanelor care vor participa la acţiune, locul acţiunii şi timpul afectat acesteia. Dacă acţiunile respective implică unele mijloace technico- materiale (amenajarea sălilor, multiplicarea probelor psihologice, montarea aparaturii de testare etc.) acestea trebuie pregătite din timp. c. Desfăşurarea acţiunilor planificate nu este ferită de surprize. De aceea, este necesar ca toate activităţile, mai ales dacă unele se desfăşoară concomitent, să fie riguros planificate şi urmărite. Cu toate acestea, pot surveni indisponibilităţi ale unor persoane prevăzute să fie examinate, ocuparea intempestivă a unei săli, defecţiuni în funcţionarea unor aparate sau oprirea curentului electric etc, care trebuie întâmpinate cu calm, fără a se intra în panică sau acţiuni precipitate. Pentru a evita întrebări din partea subiecţilor pe parcursul desfăşurării acţiunilor, cu privire la scopul acestora, urmările pentru subiecţi etc, este bine ca toate asemenea nedumeriri, care adesea exprimă nelinişti, să fie risipite prin explicaţii date de către psiholog înaintea începerii acţiunilor preconizate. d. Finalizarea şi valorificarea acţiunilor Rezultatele investigaţiilor psihologice sunt aşteptate, de multe ori, cu neîncredere sau chiar opoziţie din partea oamenilor şi chiar a managerilor. Aceste atitudini sunt de înţeles, pentru că orice schimbare, chiar dacă efectele ulterioare vor fi benefice, la început produce stagnare sau chiar regres. De aceea nu este suficient să declarăm că ceea ce întreprindem este în favoarea angajaţior, ci trebuie să şi dovedim că consecinţele unor activităţi psihologice sunt benefice. Sunt situaţii când, într-adevăr, urmările unor activităţi, de pildă, selecţia în vederea reconversiei forţei de muncă, să prilejuiască necazuri, ceea ce poate atrage reproşuri din partea salariaţilor. în cazul unor schimbări în modul de organizare şi desfăşurare a procesului de producţie se recomandă implicarea celor vizaţi în acţiunile pe care le vom întreprinde pentru ca să se convingă şi să se obşnuiască de la început cu elementele de noutate intervenite în munca lor. Opoziţia sau chiar aversiunea faţă de munca psihologului poate interveni şi din partea managerilor lezaţi în orgoliu sau afectaţi de faptul că nu ei au fost aceia care au găsit soluţiile pe care acum vor trebui să le implementeze. Sau, ceea ce este mult mai grav, şocaţi că intervenţiile lor pentru orientarea şi finalizarea cercetărilor în direcţia dorită de ei nu au fost acceptate de către psiholog. Unul dintre punctele nevralgice ale activităţii psihologului practician, datorită specificului muncii sale, este cel al valorificării rezultatelor prin concluzii, avize şi recomandări. Psihologul este şi el un specialist, ca şi economistul, juristul, inginerul etc, dar, spre deosebire de aceştia a căror activitate este mai mult sau mai puţin cunoscută de oamenii din întreprindere, munca psihologului şi instrumentele pe care le foloseşte au o aură de mister. Cu toate acestea, multe persoane din întreprindere sunt dispuse să dea sfaturi şi să facă recomandări tocmai într-un domeniu în care se pricep mai puţin sau, cel mai adesea, deloc. Psihologul practician emite avize, dă sfaturi, face recomandări şi acordă consultaţii fără putere executivă. Conducerile serviciilor funcţionale, ale sectoarelor şi secţiilor de producţie, precum şi conducerea întreprinderii sunt cele care transpun în viaţă, prin acte de autoritate, propunerile făcute de psiholog, în măsura în care sunt de acord cu acestea. Dat fiind că adesea soarta şi chiar viaţa oamenilor este în joc, avizele psihologului nu pot avea un caracter rigid, definitiv, ci trebuie să fie formulate ca recomandări valabile într-o anumită situaţie şi pentru o perioadă limitată. Exclusivismele şi teribilismele nu au ce căuta în munca psihologului oriunde şi-ar desfăşura acesta activitatea. 5. Laboratorul de psihosociologie al întreprinderii Oricât de bine ar fi pregătit psihologul practician, oricât de multă experienţă ar avea şi oricât de sprijinit ar fi de organizaţia în care lucrează, fără un laborator de psihosociologie dotat cu instrumente de lucru necesare este ca un vânător fără armă. De aceea, unul din primele demersuri pe care psihologul industrial trebuie să-1 facă pe lângă conducerea unităţii este să ceară concursul organizării şi dotării unui laborator de psihosociologie. Este de la sine înţeles că, acolo unde funcţionează deja asemenea laboratoare, străduinţa psihologului se îndreaptă spre dezvoltarea acestora, cu sprijinul conducerii unităţii şi al altor instituţii (Institutul de psihologie al Academiei Române, Institutul de Proiectări şi Construcţii de aparatură de laborator, laboratoare de psihologie din alte întreprinderi etc). De ce un laborator de psihosociologie şi nu un laborator de psihologie? Pentru că demersurile unui psiholog practician vor fi doar în puţine situaţii de natură pur psihologică. întreprinderea este un organism economico-social, problemele care trebuie rezolvate sunt de factură socioumană, în consecinţă şi intervenţiile psihologului vor fi asupra oamenilor care sunt organizaţi şi lucrează constituiţi pe formaţii de lucru, echipe, compartimente funcţionale, secţii de producţie, adică cu un conţinut psihosocial. Ideal ar fi ca organizaţiile să dispună de mai multe laboratoare cu profil sociouman, printre care cele de psihologie şi de psihologie socială sau sociologie industrială ar fi cele mai importante. O asemenea situaţie nu întâlnim însă nici în ţările cu ecnomie de piaţă bine dezvoltată, aşa încât perspectiva realistă este de a avea un laborator de psihosociologie care, prin obiectivele sale şi personalul de specialitate încadrat, să acopere o arie mai mare de preocupări din domeniile psihologiei industriale, sociologiei muncii şi pedagogiei profesionale. 5.1. Diagramele de relaţii ale laboratorului de psihosociologie In interiorul întreprinderii Din punct de vedere funcţional, laboratorul de psihosociologie este subordonat compartimentului de Resurse Umane (personal). In alte ţări, cu tradiţii în asistenţa psihologică industrială, serviciul de personal este condus de persoane cu pregătire superioară în domeniul ştiinţelor social-umane, astfel încât conducerea activităţii laboratorului de psihologie se face în condiţii foarte bune. La noi, unde un asemenea deziderat ţine de o perspectivă foarte îndepărtată, apartenenţa laboratorului de psihosociologie la compartimentul de Resurse Umane are doar calitatea dependenţei de serviciul cel mai apropiat ca preocupări de profilul laboratorului şi nu a unei colaborări bazate pe pregătirea de specialitate şi afinităţi comune. Pentru operativitatea şi acurateţea informaţiilor şi a deciziilor, este bine să existe şi o relaţie directă cu conducerea unităţii. Consilierând-o nemijlocit, psihologul întreprinderii îşi va putea manifesta şi statutul de asistent al conducerii în problemele social-umane. De asemenea, laboratorul de psihosociologie va avea relaţii directe cu toate compartimentele funcţionale (organizarea muncii, financiar-contabilă, aprovizionare, desfacere, administrative etc), secţiile de producţie, cabinetul de protecţie a muncii, atelierul de proiectare, cabinetul medical, grupurile şcolare (dacă acestea există), centrul de calcul, organizaţiile de sindicat, precum şi cu toţi salariaţii întreprinderii (manageri şi personal de execuţie) (vezi schema 15). După cum se observă din diagrama de relaţii, laboratorul de psihosociologie şi implicit personalul care lucrează aici se află într-o situaţie organizatoric-relaţională privilegiată, care îi asigură contactul nemijlocit cu întreg personalul şi cadrele de conducere din întreprindere, cu toate compartimentele funcţionale şi secţiile de producţie. Această situaţie oferă posibilitatea personalului de specialitate să se intereseze permanent de „starea întreprinderii" şi să acţioneze cu mijloace specifice psihologiei şi sociologiei, pentru menţinerea ei la nivel optim. In exteriorul întreprinderii Laboratorul de psihosociologie trebuie să stabilească şi să întreţină relaţii permanente cu o serie de instituţii din afara societăţii comerciale. Principala legătură va fi cu Institutul de psihologie al Academiei Române, care asigură îndrumarea teoretică şi metodologică. De asemenea, cu laboratoarele de psihosociologie din alte întreprinderi, pentru schimburile de informaţii, instrumente de lucru şi sprijin reciproc în rezolvarea problemelor social-umane mai dificile. Cu Direcţia judeţeană (municipală) pentru problemele de muncă şi protecţie socială, pentru recrutarea forţei de muncă şi cu Institutul de expertiză şi recuperare a capacităţii de muncă, pentru investigaţii suplimentare în cazuri deosebite. De asemenea, cu Institutul de protecţia muncii al Ministerului Muncii şi Protecţiei Sociale pentru problematica accidentelor de muncă şi cu Institutul de Sănătate Publică al Ministerului Sănătăţii pentru profilaxia bolilor profesionale. Legături periodice vor trebui să existe şi cu facultăţi de psihologie (de stat şi particulare) pentru recrutarea de absolvenţi necesari completării personalului laboratorului, precum şi cu Asociaţia psihologilor din România, participând atât la şedinţele de lucru ale secţiilor de specialitate, cât şi la simpozioanele şi conferinţele organizate de către acestea (schema 16). Privind această diagramă a relaţiilor laboratorului de psihosociologie cu exteriorul societăţii comerciale, s-ar părea că psihologul din întreprindere nu ar mai avea timpul necesar rezolvării problemelor interne fiind mai tot timpul pe drumuri de la o instituţie la alta. în realitate, aşa cum arată şi săgeţile punctate, aceste legături, o dată stabilite, nu presupun contacte permanente, ci atunci când rezolvarea problemelor social-umane din întreprindere o cer sau când psihologul practician este solicitat, ca bun cunoscător al situaţiei din teren, să participe la şedinţele de lucru sau de bilanţ ale instituţiilor interesate. 5.2. Organizarea laboratorului Pentru început, laboratorul de psihosociologie ar putea funcţiona cu un singur specialist cu studii superioare, licenţiat în psihologie şi un tehnician cu pregătire medie. în cazul că specialistul psiholog este un stagiar cu vechime între 0-3 ani de la absolvire, acesta va trebui să efectueze un stagiu de formare în activităţi practice de teren, partcipând 1-2 zile pe săptămână la activităţile unor laboratoare de psihosociologie, care au deja tradiţie, din alte organizaţii. Dacă în zona respectivă nu se află nici un alt laborator de psihosociologie, dificultăţile începutului vor fi surmontate de psiholog singur, cu toate stângăciile inerente începutului de drum. Pentru munca de psihotehnician, psihologul poate pregăti persoane cu pregătire medie, din cadrul întreprinderii, dacă nu sunt alte surse de transferare a unor persoane deja formate. Dată fiind complexitatea problematicii, ca şi aria largă de intervenţie, în funcţie de mărimea întreprinderii, a posibilităţilor financiare de care dispune, precum şi a audienţei şi prestigiului pe care psihologul a reuşit să le dobândească în faţa conducerii unităţii, personalul laboratorului de psihosociologie va putea fi completat cu 1-2 psihologi; 1 sociolog, 1 asistent social şi 2-3 psihotehnicieni, în total laboratorul putând ajunge la circa 10 persoane. Dotarea laboratorului Pentru desfăşurarea activităţii specialiştilor, precum şi a examinărilor psihologice colective, sunt necesare minimum două încăperi care să comunice între ele şi fiecare separat cu exteriorul laboratorului: una de aproximativ 20 m2, iar cealaltă, o sală de circa 36 m2, situate în corpul administrativ al întreprinderii, mai aproape de accesul din exterior sau, în orice caz, separat de secţiile de producţie, în condiţiile de microclimat corespunzătoare. Această poziţionare a laboratorului de psihosociologie va asigura liniştea necesară muncii personalului şi va facilita persoanelor invitate din afara întreprinderii din diferite motive (examinări, relaţii etc.) să găsească cu uşurinţă laboratorul. încăperile vor fi racordate la reţeaua electrică de 120V, 220V, 360V şi dotate cu sisteme parasolare. Ca mobilier, încăperea prevăzută pentru desfăşurarea activităţii specialiştilor va fi dotată cu birouri, în funcţie de numărul personalului, scaune, o măsuţă cu două fotolii pentru discuţiile cu invitaţii, două fişete metalice pentru teste şi aparatele psihologice, un dulap pentru arhiva laboratorului, o bibliotecă, aparat de radio şi un televizor. în sala pentru examinări psihologice colective vor fi 15 mese prevăzute cu paravane despărţitoare, 30 de scaune, 1 tablă, 1 panou de afişaj, 2 dulapuri pentru materiale. Testele psihologice şi aparatura de laborator în această privinţă se exagerează în două sensuri. Pe de o parte, unele cadre de conducere consideră că o dată cu angajarea unui psiholog sau sociolog, problemele social-umane se vor rezolva ignorând necesitatea unor instrumente de lucru care să asigure precizia, obiectivitatea şi operativitatea investigaţiilor efectuate de acesta. Pe de altă parte, sunt psihologi, şi nu puţini, care cred că prima şi cea mai importantă problemă în organizarea unui laborator de psihologie o constituie procurarea testelor şi a aparatelor psihologice. în realitate, instrumentele de lucru, testele psihologice şi aparatura de laborator vor fi procurate treptat, în funcţie de necesităţile problemelor abordate şi de posibilităţile financiare ale întreprinderii. La începutul activităţii, unele dintre acestea vor putea fi împrumutate sau primite ca donaţie de la alte laboratoare de psihosociologie. Dotarea laboratorului de psihologie din timp şi treptat cu testele şi aparatura necesară va da posibilitatea personalului laboratorului să cunoască modul de utilizare a acestora şi, în cazul probelor din import, să le traducă instrucţiunile de folosire şi să le etaloneze. 5.3. Programul de desfăşurare a activităţii laboratorului de psihosociologie va fi cel al unităţii în care funcţionează, la primele ore ale dimineţii fiind programate examinările psihologice, apoi continuându-se cu cercetările de teren şi asistenţa psihologică. Este recomandabil ca zilele de examinare psihologică să fie fixe în cadrul săptămânii, iar pentru activitatea de cercetare, în laborator sau teren, să se aloce un timp compact de cel puţin trei zile pe săptămână. 5.4. Planul de desfăşurare a implementării laboratorului de psihosociologie va cuprinde: - încadrarea personalului de specialitate necesar începerii activităţii (un psiholog şi un psihotehnician); - acordarea din partea conducerii întreprinderii a unui interval de timp de minimum trei luni, necesar specialiştilor pentru cunoaşterea întreprinderii, a activităţii acesteia, a oamenilor şi a problematicii socioumane; - elaborarea, după perioada de documentare în teren, a unui plan detaliat de acţiune, cuprinzând eşalonarea tuturor activităţilor care vor fi întreprinse în domeniul psihosociologici muncii, în funcţie de priorităţile aspectelor social-umane problematice, de dotările laboratorului de psihosociologie şi de posibilităţile specialiştilor respectivi. Acest plan va trebui să fie aprobat de conducerea societăţii comerciale. în perioada de informare, personalul angajat (psihologi şi psihotehnicieni) se va ocupa concomitent de: - obţinerea spaţiului necesar laboratorului de psihosociologie şi dotarea acestuia; - procurarea, confecţionarea şi împrumutarea instrumentelor de lucru necesare; - procurarea materialului documentar (cărţi, reviste, prospecte de teste şi aparate psihologice etc.) pentru biblioteca laboratorului; - stabilirea legăturilor în interiorul şi exteriorul întreprinderii conform diagramei de relaţii. 6. Psihoprofesiograma psihologului industrial Asistenţa psihologică în procesul muncii ne relevă cât de complexă este activitatea de psiholog industrial. De aceea, apare în mod firesc întrebarea: „Cine poate să facă faţă acestei activităţi?". Fără pretenţia de a prezenta un studiu elaborat ştiinţific, pe baza literaturii de spcialitate şi a experienţei în munca de psiholog de teren, vom schiţa câteva elemente constitutive ale psihoprofesiogramei psihologului industrial. 6.1. Descrierea profesiunii La noi în ţară, profesiunea de psiholog este considerată ca fiind încă la început, multe nomenclatoare profesionale nici nu o prevăd, deşi cercetările de psihologie a muncii industriale datează din deceniul al treilea al secolului al XX-lea. Deci, fără să fie statuată profesiunea de psiholog, au existat preocupări ale universitarilor, în primul rând, şi apoi şi ale unor persoane specializate în psihotehnică pentru orientare şi selecţie profesională în sectoarele importante pentru siguranţa circulaţiei şi protecţia vieţii oamenilor (transporturi rutiere, feroviare, aeriene) şi de înfiinţare a unor laboratoare de profil în aceste sectoare de activitate. Dezvoltarea psihologiei, în general, şi a celei aplicate la activitatea industrială, în special, deci şi cea a profesiunii de psiholog, nu a urmat o traiectorie liniară ascendentă, ci s-a făcut cu multe meandre, cunoscând suişuri şi coborâşuri, perioade de avânt şi perioade de stagnare sau regres, până aproape de totala dispariţie. Astfel, putem considera ca perioade de dezvoltare anii interbelici, de stagnare şi prefacere conceptuală şi metodologică anii 1950-1960, de avânt perioada deceniilor 7 şi 8 şi de regres până la prohibiţie deceniul al 9-lea. O asemenea dezvoltare sinuoasă şi cu hiatusuri nu putea să nu aibă consecinţe nefavorabile concretizate în slabe tradiţii profesionale, discontinuitatea pregătirii specialiştilor, prezenţa palidă în conştiinţa socială. La noi, psihologia este cunoscută nu atât prin şcoli, cât prin figurile luminoase ale unor înaintaşi (Ştefănescu-Goangă, Rădulescu-Motru, Mihail Ralea, Vasile Pavelcu) şi a operelor acestora. O caracteristică a profesiunii noastre este aceea că, cu excepţia cercetării ştiinţifice şi a învăţământului universitar umanist, psihologia nu s-a practicat pentru sine, ci pentru alţii, ceea ce i-a conferit un statut de toleranţă în domeniile pe care le servea. Aceasta nu este o poziţie singulară, şi alte profesiuni se practică în beneficiul celorlaţi, cum ar fi profesiunea de medic, dar nimeni nu o poate ignora pentru că este legată de instinctul de conservare. Psihologul se ocupă însă, după concepţia generală a oamenilor, dintre care mulţi sunt factori de decizie de suflet, de ceva inefabil, deci mai puţin practic şi necesar. De aceea puţini manageri au considerat prestaţia psihologică ca ceva benefic, introducând-o în întreprinderile lor. Cei mai mulţi au acceptat-o după insistenţe şi pentru că „aşa se poartă", manifestând neîncredere în rezultatele ei. Această situaţie a conferit întotdeauna un rol neclar şi un statut nesigur psihologului profesionist, ceea ce a influenţat negativ activităţile şi perspectivele muncii sale. Ştiinţa noastră, poate mai mult decât alte domenii ştiinţifice, oferă, aproape în egală măsură, atât satisfacţii cât şi servituti. Psihologia este o ştiinţă frumoasă, deoarece cei care o practică se ocupă de oameni, de tainele vieţii lor psihice. Aceasta nu înseamnă că trebuie abuzat de influenţa asupra oamenilor, de a scormoni în sufletul lor, de a fi indiscreţi. Profesiunea de psiholog implică desfăşurarea unei munci ştiinţifice susţinute, împovărându-1 adesea pe cel care o practică, afectiv şi intelectual, cu problemele uneori serioase sau chiar grave ale oamenilor sau grupurilor umane. Numai persoanele care sunt capabile de o asemenea dăruire, care au un interes cu adevărat ştiinţific faţă de problemele social- umane şi faţă de cunoaşterea vieţii sufleteşti a oamenilor, îmbinate cu dorinţa sinceră de a veni în ajutorul acestora, trebuie să-şi aleagă profesiunea de psiholog. Din păcate, destul de frecvent, cei care doresc să urmeze psihologia, au o părere vagă despre ceea ce-i aşteaptă când vor trebui să o practice, susţinându-şi intenţiile pe aspectele fenomenale şi facile ale ştiinţei noastre. Şi din această cauză, a unei insuficiente motivaţii intrinseci, o parte dintre psihologi nu au rezistat în perioadele de restrişte pe care le-a cunoscut psihologia la noi în ţară, orientându-se spre alte activităţi mai sigure şi mai profitabile. în ciuda tuturor vicisitudinilor pe care le-a cunoscut, psihologia are perspective certe de existenţă şi dezvoltare în viitor. Atât timp cât vor exista oameni pe pământ, vor fi şi probleme sufleteşti de rezolvat, care sunt de competenţa psihologului. Acasă, la serviciu, în societate, omul participă cu întreaga sa personalitate care este unică şi originală, ce trebuie cunoscută, modelată, dezvoltată, ceea ce numai psihologul poate face. în familie, în producţie şi printre alţi oameni, condiţiile de viaţă, muncă şi cele relaţionale nu sunt niciodată perfecte, acestea trebuie ameliorate, sarcină ce-i revine psihologului. Faţă de aceste răspunderi imense, cei care se dedică ştiinţei psihologice nu sunt totuşi nişte supraoameni. Sunt ca toţi ceilalţi, cu calităţi şi defecte, cu aspiraţii şi limite, trăiesc fericirea clipei şi decepţiile vieţii. Schiţând psihoprofesiograma de psiholog, Bogăthy arată că psihologii se deosebesc de ceilalţi oameni prin obiectul muncii lor, prin condiţiile de lucru, prin specificul meseriei, prin metodele şi tehnicile pe care le folosesc, prin cerinţele psihologice faţă de persoanele care exercită această profesiune. Dezvoltând aceste particularităţi prin prisma experienţei noastre, considerăm că: 6.2. Obiectul muncii psihologului practician îl constituie păstrarea, apărarea, corectarea sau restabilirea sănătăţii sufleteşti, a personalităţii omului care desfăşoară activităţi de muncă, optimizarea şi redarea dispoziţiei sale de muncă. Omul trebuie întotdeauna privit şi studiat în contextul relaţiilor sale sociale, în grupa de muncă şi întreprinderea în care lucrează, scopul psihologului fiind şi acela de sporire a eficienţei sociale a oamenilor. Aceste două aspecte, individual şi social, ale muncii psihologului se întrepătrund şi se intercondiţionează. Orice intervenţie asupra personalităţii are şi rezonanţe sociale. îmbunătăţirea condiţiilor de lucru ale muncitorilor, corectarea pesonalităţii lor, orientarea şi selecţia profesională, scăderea frecvenţei accidentelor de muncă etc. slujesc interesele individuale dar, în acelaşi timp, creează şi valori morale, bunuri materiale, care contribuie la propăşirea societăţii conferind muncii psihologului utilităţi sociale. 6.3. Conditiile muncii psihologului sunt foarte variate, în funcţie de domeniul de activitate în care lucrează. Din punctul de vedere al mediului fizic ambiant, el îşi desfăşoară activitatea atât în laboratorul de psihologie, care oferă condiţii mai bune de microclimat, cât şi în atelierele şi secţiile întreprinderii, uneori afară sub cerul liber, suportând alături de subiecţii săi, muncitorii, toate rigorile unor condiţii adesea vitrege. Psihologul practician este obligat să cunoască şi nevoit să se adapteze mediului sociocultural caracteristic zonei şi, implicit, întreprinderii în care lucrează, specificului dialectal, obiceiurilor, tradiţiilor şi cutumelor respective. Un loc deosebit îl ocupă relaţiile psihologului cu specialiştii şi managerii societăţii comerciale, având nevoie de înţelegerea şi sprijinul acestora. Faţă de aceştia el are o situaţie mai dificilă, datorită faptului că locul său în ierarhia întreprinderii nu este riguros stabilit, nu este cunoscut de toată lumea, iar răspunderea pentru formarea, menţinerea şi înbunătăţirea relaţiilor cu ceilalţi factori de specialitate şi de conducere îi revine doar lui. Cei care doresc să devină psihologi practicieni trebuie să ţină seama de toate aceste greutăţi şi să fie pregătiţi pentru a-şi crea de multe ori singuri condiţiile adecvate de lucru. în unele domenii de activitate, vor trebui să desfăşoare muncă de pionierat, cu avantajele şi bucuriile, dar şi cu greutăţile şi necazurile oricărui început. în asemenea situaţii, când psihologul este singurul reprezentant al ştiinţei lui, ar trebui să-şi dobândească atât propriul prestigiu şi autoritatea necesară operaţionalizării măsurilor preconizate, cât şi prestigii Ştiinţei pe care o reprezintă. în consecinţă, viitorul psiholog va trebui să fie pregătit să înfrunte tot felul de greutăţi, să desfăşoare o muncă grea şi nu întotdeauna cu satisfacţii imediate, pe măsura efortului depus şi a devotamentului manifestat. Pentru a reuşi în aceste condiţii, tânărul psiholog trebuie să fie o persoană echilibrată, cu mare rezistenţă faţă de activităţi stresante, harnic şi organizat în muncă, ferm în apărarea unui principiu, dar receptiv faţă de varietatea cazurilor concrete, exigent.cu sine şi obiectiv faţă de alţii, deschis colaborărilor care servesc realizării cu consecvenţă a acţiunilor întreprinse în folosul oamenilor şi a societăţii comerciale în care lucrează. 6.4. Specificul muncii psihologului este de factură intelectuală, însă cu numeroase activităţi de rutină. Examinările psihologice în scop de selecţie profesională, de exemplu, necesitatea aplicării aceloraşi probe şi în condiţii identice. De asemenea, despuierea chestionarelor, prelucrarea datelor statistice şi a protocoalelor au caracter monoton. Măsura în care psihologul va putea atribui caracter intelectual muncii sale depinde de condiţiile concrete de lucru, de dotarea laboratoarelor, de optica conducerii unităţii, privind atribuţiile şi activitatea psihologului, de funcţia pe care o are în cadrul laboratorului şi, nu în ultimul rând, de capacităţile sale intelectuale, de orientarea şi interesul său pentru prestaţii ştiinţifice şi nu birocratice în meserie. în munca psihologului practician intervin şi momente care necesită un anumit efort fizic, prin manipularea aparaturii de laborator, deplasările în teren şi experimentele naturale, care sunt mai puţin numeroase şi nu au caracter epuizant. Activitatea psihologului practician nu este unidirecţională. Acesta trebuie să poată aborda, în mod competent, aspectele organizatorice, tehnice, financiare, igienice, de personal şi de securitatea muncii, sâ cunoască caracteristicile procesului de producţie. Asemenea cunoştinţe nu se însuşesc în facultate şi trebuie să le dobândească prin străduinţele proprii »dui mers" şi într-un timp cât mai scurt. Pe baza acestor cunoştinţe, a informaţiilor „la zi" în legătură cu problemele specifice ale întreprinderii în care lucrează şi cu simţul de prevedere şi perspicacitate dobândite prin experienţă, psihologul practician trebuie să sesizeze importanţa unor aspecte social-umane înainte ca acestea să se deterioreze în mod evident, ca să fie pregătit să le facă faţă şi să Ie rezolve, făcându-se astfel într- adevăr util organizaţiei. Pentru aceasta, psihologul practician trebuie să dovedească multă flexibilitate a gândirii şi operativitate pentru a putea găsi soluţiile necesare pentru aspectele social-umane problematice. De asemenea, deşi nu are atribuţii manageriale, psihologul este considerat de oamenii din întreprinderi ca şef, datorită poziţiei sale singulare, şi apelează la acesta pentru rezolvarea diferitelor probleme. Este o situaţie unică în care unei persoane din întreprindere i se conferă autoritate neformală datorită unicităţii şi excentricităţii sale profesionale faţă de profilul unităţii. De această situaţie psihologul trebuie să se folosească acoperind „cecul în alb" prin competenţă, personalitate puternică şi eficienţă. Activitatea psihologului practician are şi un vădit caracter social. El este solicitat să dea sfaturi în alegerea meseriei pentru copiii angajaţilor, este consultat şi uneori rugat să joace rol de arbitru în problemele intime ale acestora, elaborează avize psihologice bazate pe examinări care pot fi decisive în viaţa oamenilor, sugerează soluţii pentru rezolvarea unor conflicte în muncă etc. în toate aceste împrejurări, psihologul practician trebuie să ţină seama deopotrivă de interesele generale ale întreprinderii şi de interesele individuale ale salariaţilor, care nu întotdeauna coincid, manifestând tact, echilibru şi echidistanţă faţă de manageri şi muncitori. în mod deosebit, vrem să insistăm asupra eticii muncii a cărei respectare creează adesea situaţii critice în munca psihologului. în munca industrială, propunerile psihologului referitoare la rezolvarea diferitelor probleme dificile nu pot fi argumentate suficient de amănunţit faţă de manageri, pe de o parte, pentru că aceştia, fiind de altă profesiune şi având cunoştinţe foarte limitate de psihologie, nu înţeleg suficient de bine situaţiile şi raţiunile acestor propuneri, iar pe de altă parte, există o serie de aspecte care nu pot fi dezvăluite fără să fie încălcată deontologia profesională. în timp ce deontologia medicală este evidentă pentru toată lumea, păstrarea secretului din partea psihologului nu este recunoscută încă de opinia publică. Caracterul critic al situaţiei constă în aceea că, în asemenea cazuri, încălcând regula păstrării secretului, psihologul pune sub semnul îndoielii sinceritatea şi corectitudinea sa faţă de subiectul examinat sau, dacă nu se conformează dispoziţiilor manageriale care forţează asemenea dezvăluiri, se pune într-o situaţie imposibilă faţă de şeful lui. Depăşirea unor asemenea situaţii necesită din partea psihologului practician prezenţa unui deosebit simţ al realităţii, tact, răbdare, capacitate de acomodare rapidă în orice situaţie, tărie morală şi fermitatea opiniilor. 6.5. Metodele, tehnicile şi instrumentele de lucru utilizate de psiholog sunt foarte multe şi variate. Aproape în orice domeniu psihologul efectuează examinări cu ajutorul testelor psihologice. Astfel de teste sunt cunoscute şi descrise în numeroase lucrări de specialitate. Metodele de aplicare ale acestor teste trebuie însuşite încă din facultate, însă abilitatea în folosirea lor se capătă prin practică, lucrând cu ele. Administrarea unor teste se poate învăţa în câteva minute (atenţie concentrată şi distributivă, spirit de observaţie etc), pentru altele este necesară o pregătire minuţioasă şi o lungă experienţă personală pentru a putea fi aplicate şi interpretate în mod corespunzător (testele de personalitate). Pentru investigaţiile psihosociologice se utilizează diferite tipuri de chestionare. Acestea nu se găsesc gata concepute şi elaborate pentru fiecare problemă şi orice domeniu. De aceea, psihologul trebuie să cunoască regulile elaborării, administrării, despuierii şi interpretării acestora, precum şi metodologia de eşantionare, calcule statistice etc. în activitatea curentă, psihologul trebuie să aleagă din arsenalul probelor existente, acelea care sunt cele mai potrivite situaţiei date şi persoanelor care vor fi examinate. Pentru a face această alegere, psihologul trebuie să fie bine pregătit profesional şi să aibă practică de experimentator, capacitate de orientare rapidă şi de adoptare a unor decizii prompte, simţ critic şi de răspundere dezvoltat. Psihologul lucrează şi cu aparate de laborator. Dintre acestea, în activitatea psihologică în industrie, mai des folosite sunt cele pentru măsurarea vitezei de reacţie, a tipurilor de atenţie, a coordonării mişcării membrelor superioare etc. în unele cazuri, pentru anumite situaţii deosebite, cu caracter inedit, psihologul este nevoit să-şi conceapă şi să-şi construiască singur instrumentele de lucru. Dată fiind complexitatea şi bogăţia extraordinară a vieţii psihice umane, aceasta nu poate fi surprinsă întotdeauna cu ajutorul unor mijloace psihometrice şi nici apreciată doar statistic. Psihologul trebuie deci să manifeste prudenţă în folosirea instrumentelor de lucru, să nu devină robul lor şi să-şi dezvolte intuiţia psihologică care adesea îl poate ajuta mult în munca sa. 6.6. Cerinţele profesiunii de psiholog sunt numeroase şi vizează diferite compartimente ale înzestrării şi pregătirii individuale. în orice domeniu al practicării profesiunii de psiholog cerinţele intelectuale sunt foarte mari. Psihologul trebuie să aibă o inteligenţă generală dezvoltată deasupra nivelului mediu, să poată realiza cu uşurinţă operaţiile gândirii (analiză, sinteză, comparaţie etc.) să dispună în egală măsură de structuri operaţionale algoritmice şi euristice bine dezvoltate. Memoria (vizuală şi auditivă) persoanelor şi a locurilor de muncă, atenţia (concentrată, distributivă şi spiritul de observaţie), imaginaţia reproductivă şi creatoare sunt necesare în desfăşurarea activităţii psihologului practician atât în laborator, cât şi pe teren. Curiozitatea şi spiritul ştiinţific în tratarea problemelor trebuie să-1 caracterizeze pe psiholog. Pe lângă domeniul său de strictă specialitate, el trebuie să se intereseze de tot ceea ce se întâmplă în jurul său, pentru că însăşi psihologia este „sfâşiată între ştiinţele sociale şi ştiinţele naturale" (Matte Dogan şi Robert Phare). Sau, după o clasificare mai veche, fără să fie învechită, psihologia se află la intersecţia ştiinţelor naturii, a ştiinţelor biologice şi a ştiinţelor sociale. La toate aceste interferenţe trebuie adăugate, în cazul industriei, ştiinţele tehnice şi cele economice îndeosebi pe latura lor practică pe care este necesar să o aibă în vedere psihologul practician din întreprindere. Această implicare a psihologului în domenii ştiinţifice diferite este necesară nu numai pentru că ele îi servesc descifrării problematicii umane, ci şi deoarece acesta lucrează în mijlocul unor specialişti care îi pretind să comunice cu ei pe limbajul lor întrucât terminologia şi noţiunile psihologice sunt mai puţin cunoscute de către ei. Deci psihologul ar trebui să-şi însuşească limbajul diferitelor domenii (tehnic, economic, managerial etc.) pentru a fi capabil să transmită concluziile activităţii sale celor interesaţi. Psihologia fiind prin natura sa o ştiinţă comunicaţională, psihologul trebuie să aibă o dicţie clară, un timbru plăcut, un bagaj de cuvinte bogat pe care să ştie să-1 valorifice prin construcţii gramaticale corecte, utilizând cu măiestrie funcţiile limbajului. Accesul la literatura de specialitate presupune cunoaşterea, cel puţin, a unei limbi străine de mare circulaţie internaţională. Psihologului trebuie să-i placă munca cu oamenii, să manifeste dorinţa de a-i cunoaşte şi ajuta, în sens ştiinţific şi nu filantropic, ocupându-se de ei fără a-şi sublinia propria personalitate. Să fie obiectiv, rezistând la presiunile simpatiilor sau antipatiilor. Pentru aceasta, psihologul are nevoie de o capacitate dezvoltată de a intra în contact cu oamenii, de empatia necesară transpunerii în situaţiile lor şi a transmiterii influenţei psihoterapeutice, păstrându- şi controlul intelectual pentru a evita subiectivismul şi influenţabilitatea. Din cauza solicitărilor intelectuale şi afective intense, psihologul practician nu poate fi neurastenic, cu tendinţe obsesiv-fobice, schizoide sau paranoide, labil afectiv, instabil comportamental, impulsiv şi egocentric. Acele persoane care aşteaptă de la psihologie rezolvarea propriilor lor conflicte nu vor fi în stare să sfătuiască pe alţii, să constituie un sprijin sufletesc şi moral atâta timp cât ele însele au nevoie de ajutorul unui psihoterapeut. Pentru profesiunea de psiholog practician nu sunt recomandate nici persoanele de formaţie intelectuală prea abstracte (filosofi) sau cu interese pentru cercetarea ştiinţifică fundamentală, pentru că aceştia vor întâmpina dificultăţi mari în practicarea psihologiei, în soluţionarea cazurilor concrete care apar în teren. Datorită varietăţii mari a activităţilor specifice, psihologului practician îi sunt necesare tempo-uri diferite de muncă. în raporturile directe cu oamenii (examinări, consultaţii, acţiuni psihoterapeutice, relaţiile cu managerii întreprinderii etc.) este recomandabil un ritm constant şi uniform al muncii. în cazul prelucrării datelor experimentale, construirii de grafice etc, ritmul muncii poate fi mărit. Aceasta înseamnă că psihologul practician trebuie să poată trece cu uşurinţă de la un ritm de muncă la altul, în funcţie de specificul activităţii. De asemenea, este necesară o mare rezistenţă faţă de oboseală deoarece, în discuţiile cu oamenii, psihologul trebuie să fie la fel de „proaspăt", indiferent că acestea se desfăşoară dimineaţa sau după câteva ore de muncă obositoare. El trebuie să fie rezistent şi la monotonie care poate surveni când exercită munci de rutină, ca atunci când efectuează examinări psihologice în scop de selecţie profesională, cu aceleaşi probe, în condiţii identice, cu subiecţi asemănători. Pentru a putea face faţă tuturor solicitărilor muncii din teren, psihologul practician trebuie să se bucure de o stare a sănătăţii bună, din punct de vedere somatic şi psihic. Dezvoltarea organelor de simţ să se situeze în limitele normalitaţii, iar coordonarea mişcărilor membrelor superioare şi inferioare să fie bună. Deficienţele fizice evidente constituie o contraindicaţie absolută deoarece îngreunează contactul cu oamenii, îl face neplăcut şi deci poate va fi evitat de aceştia. Pentru cursul de psihologia muncii am strâns câteva observaţii mai importante privind recomandările şi restricţiile profesiunii de psiholog, âşa cum au reieşit din experienţa personală şi a altor psihologi practicieni. Elaborarea unei monografii a profesiunii de psiholog rămâne o sarcină de viitor a cercetării ştiinţifice. 7. Deontologia profesiunii de psiholog Practicarea tuturor profesiunilor presupune respectarea unor reguli profesionale şi comportamentale care să asigure eficienţa demersurilor specifice în raport cu principiile eticii. Obiectul muncii psihologilor fiind personalitatea, scopurile propuse şi mijloacele folosite de către aceştia trebuie să se înscrie, în mod strict, în valorile eticii profesionale, dintre care respectul, demnitatea persoanei, a vieţii sale particulare, a intereselor şi libertăţii sale constituie revendicările legitime esenţiale. In acest sens şi în virtutea unor asemenea obligaţii morale, Societatea Franceză de Psihologie, care reuneşte cercetători, cadre didactice şi practicieni în psihologie, a adoptat în anul 1961 codul deontologic al psihologilor ale cărui principii sunt valabile, în fond, pentru toate persoanele care practică meseria noastră, indiferent de ţara sau domeniul în care lucrează. Principalele prevederi ale acestui cod deontologic sunt: în orice împrejurare, psihologul se referă la etica profesiei sale, mai ales atunci când se loveşte de conflicte sau de dificultăţi de interpretare a normelor etice explicite sau implicite existente în societate. El este conştient de necesitatea de a fi obiectiv şi circumspect, în special atunci când în acţiunea lui intervin noţiuni relative la: normal, anormal, adaptat, dezadaptat etc. referitoare la persoane şi la raporturile interpersonale. Ca toţi cei care sunt în situaţie, cu ocazia activităţilor profesionale, de a afla secrete privind persoanele fizice sau juridice, psihologul este supus regulii secretului profesional. Secretul se extinde în domeniul particular al persoanelor, la tot ceea ce psihologul a văzut, auzit sau înţeles în cursul practicii sau al cercetării sale. Secretul trebuie respectat atât în cuvinte, cât şi în păstrarea şi difuzarea documentelor rezultate din munca sa (concluzii, dări de seamă, rapoarte, expuneri etc). în afara cazurilor de obligaţie legală, psihologul nu poate fi dezlegat de secretul său de nimeni, nici chiar de cei pe care acest secret îi priveşte. în exercitarea profesiei sale, psihologul îşi interzice orice act sau cuvânt care lezează demnitatea persoanelor de care se ocupă sau sunt susceptibile de a le vătăma. Ori de câte ori îi este cu putinţă, el le ajută în limitele competenţei sale practice. Psihologul nu trebuie să se folosească de mijloacele sale profesionale pentru a-şi asigura avantaje personale, vătămătoare altora. Când psihologul, în activitatea sa profesională, se găseşte în prezenţa unor interese divergente, el îşi orientează intervenţiile în aşa fel încât să evite vătămarea părţilor în cauză. El trebuie să fie atent la consecinţele directe şi indirecte ale intervenţiilor sale şi la utilizarea acestora de către terţi. Fiecare psiholog, oricare i-ar fi activitatea profesională (cercetare, învăţământ sau practică) trebuie să se informeze neîncetat de progresele disciplinei sale, să ţină seama de ele în munca sa, să se străduiască să contribuie la aceste progrese, acceptând toate regulile, exigenţele şi servitutile pe care le impune munca ştiinţifică. El se străduieşte să caute şi să aplice criterii şi metode comunicabile şi controlabile ştiinţific, limitându-se astfel apelul la principiul autorităţii. Conform uzanţelor ştiinţifice, are grijă să comunice cunoştinţele sale cât mai complet posibil, cu exactitate şi veracitate. Psihologul trebuie să-şi asigure autonomie în folosirea tehnicilor sale, trebuie să refuze orice angajamente pe care starea prezenta a tehnicilor nu-i permite să şi le ia şi să nu lase în seama nepsihologilor grija şi responsabilitatea alegerii metodelor pe care le foloseşte. Psihologul nu trebuie să accepte condiţii de muncă ce ar afecta independenţa sa profesională, împiedicându-1 să aplice principiile deontologice ale profesiunii de psiholog, el trebuie să facă să fie respectată independenţa sa profesională, oricare i-ar fi poziţia ierarhică şi să-şi susţină confraţii în apărarea independenţei lor. 9. Dinamică şi evoluţie în viaţa umană Cosmovici A., Iacob L., coord., Psihologie şcolară, Ed. Polirom, Iaşi, 1998, pp. 32 - 40. Repere psihogenetice şi psihodinamice ale dezvoltării Fără a fi singura perspectivă asupra structurării devenirii psihice, promotorii dezvoltării de tip stadial sunt cei mai numeroşi, fiind, prin teoriile lor, adepţi mai ales ai modelului organicist sau interacţionist (anterior prezentate). 2.1. Stadialitatea. Consideraţii generale Ca şi alte teme ale psihologiei şcolare sau a dezvoltării, problematica sta-dialităţii are la ora actuală un caracter deschis. Deşi nu este deloc o problemă nouă pentru cercetarea psihologică, prin complexitatea sa, ea rămâne în atenţia investigaţiei psihologice şi rezultatele ce vor apărea pot schimba datele actuale. Dintre aspectele multiple ale acestei problematici se reţin: • o mai mare concordanţă între autori în acceptarea conţinutului psihic al fiecărui stadiu al dezvoltării (dimensiunea descriptivă a cunoaşterii), decât în precizarea cauzelor şi mecanismelor care susţin acest conţinut (dimensiunea explicativă a cunoaşterii); • prezenţa stadialităţii atât în abordarea genetică (longitudinală) a vieţii psihice, deci la nivelul procesualităţii psihice (cognitive, afective, moral-sociale, acţionale etc.) - STADII GENETICE, cât şi în perspectivele transversale interesante de unitatea diverselor aspecte ale vieţii psihice într-o etapă anume - STADII DE VÂRSTĂ ; • decalajul existent între cele două planuri, atât timp cât un stadiu de vârstă poate cuprinde aspecte ce ţin de două stadii genetice diferite ale aceleiaşi procesualităţi psihice. Ca urmare, stadiul de vârstă nu este identic şi nici nu se suprapune cu stadiile genetice ale diverselor procese psihice; • decalajul dintre diversele stadii genetice ale proceselor psihice, datorat ritmurilor diferite de dezvoltare. Ca urmare, la o vârstă dată, un individ poate fi într-un stadiu genetic adult, din perspectiva maturizării procesului psihic respectiv, dar în stadii în curs de maturizare pentru alte dimensiuni psihice (exemplu : situaţia decalată a maturizării cognitive, afective şi morale la vârsta adolescenţei). Deci, vârsta cronologică nu corespunde totdeauna cu vârsta biologică şi nici cu cea psihică, iar cea din urmă poate fi diferită, pentru aspecte psihice diferite, chiar dacă momentul cronologic (19 ani) este acelaşi; modalităţile de definire a stadiului genetic şi a stadiului de vârstă sunt diferite. Prima comportă reunirea unui ansamblu de condiţii, a doua, un ansamblu de caracteristici, generate de anumite dominante; • stadiul, în perspectivă genetică, presupune: a) ordinea diverselor achiziţii este neschimbată. Spre exemplu, conservarea volumului este achiziţionată totdeauna după cea a greutăţii sau, în adolescenţă, afilierea homofilă (covârstnicii de acelaşi sex) o precede pe cea heterofilă (cei de sex opus) etc. ; b) există o structură proprie stadiului şi nu doar o juxtapunere de proprietăţi ; c) această structură reconverteşte achiziţiile anterioare care nu dispar, ci se manifestă doar în altă formă, iar în situaţii regresive pot apărea din nou; d) fiecare stadiu comportă un moment de pregătire şi unul de închegare ; e) fiecare stadiu reprezintă un moment de echilibru al vieţii psihice, echilibru însă relativ, care conţine în sine germenii trecerii la un nou stadiu; • dificultatea de a opera cu stadialitatea genetică pe parcursul întregii vieţi, fapt care nu apare în cazul stadialităţii de vârstă - numită şi stadialitate psihodinamică. Altfel spus, stadialitatea psihodinamică este mai operantă din perspectiva prezentării dezvoltării psihice pe durata vieţii decât stadialitatea psihogentică; • între autori se constată o mare convergenţă în precizarea stadiilor psiho-dinamice ale ciclului vieţii, în timp ce în privinţa criteriilor periodizării şi a limitelor cronologice ale stadiilor şi substadiilor părerile sunt mult mai diverse; • de regulă, referitor la reperele cronologice, ele tind să fie diferite la autori diferiţi, mai ales după depăşirea stadiilor de creştere (copilărie, adolescenţă); • ordinea stadiilor psihogenetice şi psihodinamice este considerată aceeaşi, diferite fiind însă reperele cronologice, forma, intensitatea şi durata lor; • atât stadialitatea genetică, cât şi cea dinamică sunt la rândul lor subdivizate în substadii, etape etc. ; • există o optică diferită de abordare a stadialităţii psihodinamice (de vârstă) între şcoala franceză, preocupată excesiv de această problemă şi literatura anglo-saxonă, care o tratează pragmatic : delimitări convenţionale ! (Papalia, D., Wendkos Olds, S., 1986). Din raţiuni didactice, vom folosi pentru prezentarea dezvoltării psihogenetice mai ales conceptul de stadiu, iar pentru prezentarea dezvoltării psihodinamice, conceptul de perioadă (vârstă, etapă etc.). 2.2. Stadialitatea cognitivă (J. Piaget), morală (L. Kohlberg) şi psihosocială (E. Erikson) J. Piaget, după cum se ştie, s-a ocupat prin excelenţă de dimensiunea cognitivă a vieţii psihice. Modelul explicativ, pe care 1-a propus în urma cercetărilor interdisciplinare ale Şcolii de la Geneva, este bine cunoscut din lucrările autorului, fiind larg prezentat şi în literatura psihologică românească. Este de mult intrat şi în circuitul literaturii didactice. Ca urmare, prezenta revenire nu face o analiză de detaliu, fiind doar o schiţă generală, orientativă. J. Piaget a expus sistemul stadiilor dezvoltării cognitive în mai multe reprize (1930, 1937, 1947, 1948, 1950, 1952, 1955 ), Aceasta explică de ce şi preluările în literatura românească prezintă diferenţe. Ontogeneza cognitivă, mai ales sub aspectul procesualităţii de tip logico--matematic - aspect care 1-a interesat predilect pe Piaget -, se prezintă ca succesiune de stadii. Stadiul senzorio-motor (0-2 ani ). Aşa cum indică chiar denumirea sa, acest stadiu corespunde dezvoltării şi coordonării capacităţilor senzoriale şi motorii ale copilului. Principalul „instrument" psihic al adaptării la realitate este schema senzorio-motorie , în timp ce principala „achiziţie" este per- manenţa obiectului . Inteligenţa, care începe să se manifeste cu evidenţă în conduitele copilului spre sfârşitul primului an de viaţă, are la bază mobilizarea schemelor senzorio-motorii şi coordonarea lOr până la găsirea alternativei eficiente. Spre exemplu, copilul care, pentru a-şi apropia un obiect la care nu ajunge, după câteva tentative nereuşite, va găsi soluţia trăgând \ suportul pe care stă obiectul - „conduita suportului", act inteligent, clar sistematizat. Această inteligenţă rămâne însă legată de acţiunea efectivă a copilului, fiind pur practică. La sfârşitul celui de al doilea an, o dată cu maturizarea reprezentării ca proces psihic începe să se manifeste posibilitatea combinării mintale a schemelor. Este punctul din care se desprinde, evident în fază incipientă, inteligenţa de acţiune. Apar forme ale inteligenţei simbolice. (Spre exemplu, copilul care, pentru a anula mobilitatea unui cărucior, după un timp de „cugetare", îl introduce în spaţiul delimitat de canapea şi perete, fixându-1. Soluţia acestei „probleme" practice este mintală deoarece nu a găsit-o tatonând efectiv, şi nici învăţând din erorile succesive. Perioada preoperatorie (2-7/8 ani). Este o etapă pregătitoare pentru stadiul următor, dar care merită urmărită de sine stătător pentru importanţa principalei sale achiziţii. Ea se centrează în jurul funcţiei semiotice (sau simbolice), care constituie o premisă obligatorie - prin funcţionalitatea ei psihologică: interiorizarea acţiunii, în „mentalizarea" acesteia. Pentru a ajunge la operaţie mintală (acţiune interiorizată, reversibilă şi structurată) este necesar pentru copil să poată şi să înveţe să exprime o realitate semnificată (obiect, persoană, situaţie etc.) cu ajutorul unui substitut evocator (semnificantul: cuvânt, desen, comportament, imagine mintală). Tocmai acest lucru se întâmplă în perioada în care jocul simbolic, desenul şi mai ales limbajul apar şi se consolidează ca principal „material" al construcţiei psihice cognitive. Caracterul predominant intuitiv al cunoaşterii face ca, la această vârstă, copilul să rămână prizonierul propriului său punct de vedere (egocentrism) şi, plastic exprimat, să gândească ceea ce vede. Abia începând din stadiul următor se poate produce inversarea, semn al apariţiei structurilor logice : să vadă ceea ce gândeşte (exemplu: pus în faţa evaluării egalităţii unui kilogram de cuie, comparativ cu unul de pene, preşcolarul, „furat" de aparenţă - diferenţă de mărime dintre cele două - va opta pentru al doilea, nesesizând şi chiar neacceptând egalitatea pe care i- o arată cântarul). Stadiul operaţiilor concrete (7/8-11/12 ani). Mobilitatea crescută a structurilor mintale permite copilului luarea în considerare a diversităţii punctelor de vedere. Faptul se datorează cristalizării operaţiilor mintale, care au la bază achiziţia reversibilităţii. Copilul poate de acum concepe că fiecărei acţiuni îi corespunde o acţiune inversă care permite revenirea la starea anterioară. în baza operaţionalităţii crescânde a gândirii, pasul spre logicitate este făcut şi prin extinderea capacităţii de conservare a invarianţilor . Această achiziţie permite saltul de la gândirea de tip funcţional la cea de tip categorial. Ceea ce diferenţiază acest prim stadiu logic de următorul este faptul că operaţiile mintale rămân dependente şi limitate de conţinutul pe care îl pot prelucra: materialul concret. De aici şi caracterul doar categorial-concret (noţional) al gândirii şcolarului mic. Abia stadiul următor va completa şi desăvârşi procesualitatea cognitivă prin apariţia formelor categorial-abstracte (conceptele). Stadiul operaţional-formal (11/12 - 15/16 ani sau niciodată ). Progresul operaţionalităţii gândirii este evident, raţionamentul se desprinde de materialul concret, putându-se axa pe abstracţiuni. Pe lângă operarea nuanţată cu clase de obiecte şi cu relaţiile dintre ele (stadiul anterior), se naşte acum posibilitatea operaţiilor cu operaţii. Aceste achiziţii permit câştigarea dimensiunii ipotetico-deductive a gândirii, ceea ce are ca urmare inversarea raportului între planurile gnoseologice. Dacă, până acum, drumul cunoaşterii ducea obligatoriu de la real către posibil, acum posibilul devine categoria supra- ordonată. Drumul gândirii de la posibil către real este deschis, realul fiind una dintre variante, dar nu singura (în viziunea lui Piaget, în acest salt cognitiv îşi are rădăcinile idealismul adolescenţei). Modelul piagetian a primit, în timp, numeroase confirmări, dar şi infirmări parţiale. Principalele critici care i se aduc se axează pe: a) limitarea studierii ontogenezei cognitive la perspectiva logicii clasice, care nu acoperă, totuşi, spaţiul cogniţiei; b) neluarea în calcul a interacţiuni sociale ca mediator cognitiv între realitatea fizică şi construcţia mintală a subiectului. Cert este faptul că, elogiată sau discutată critic, stadialitatea piagetiană rămâne punct obligatoriu în intersecţia teoriilor dezvoltării cognitive. Practic, ea nu poate fi ocolită, fiind principalul element de raportare şi referinţă. După Piaget, concordantă cu direcţia generală a evoluţiei cognitive, este şi judecata morală a copilului. într-o primă fază aceasta este heteronomă (preia norme, reguli, interdicţii, valori etc.) din anturajul imediat, fiind neselectivă, nesituativă, rigidă şi vizând doar fapta, nu şi motivaţia. Apoi ea devine autonomă, prin interiorizarea şi implicarea propriului sistem valoric în actul de judecare. Distincţia heteronom-autonom în judecata morală -şi cu implicaţii evidente în conduita morală - a fost punctul de plecare al cercetărilor psihologului american L. Kohlberg. Ca şi J. Piaget, L. Kohlberg s-a interesat de etapele parcurse de copil în judecarea unor dileme morale (zece probleme de tipul: „Este preferabil de a salva viaţa unei singure persoane importante sau de a salva vieţile unor persoane oarecare, dar numeroase?" ; „Pentru a ajuta pe cineva aflat într-o situaţie extremă, se poate recurge la furt?" etc. Toate aceste dileme morale sunt construite pe conflictul dintre necesitatea de a urma regula morală şi încălcări ale acesteia dictate de presiuni individuale reale şi justificate). Atenţia cercetătorului a vizat mai puţin răspunsul în sine, cât mai ales argumentaţia folosită de copil şi adolescent. Analiza ansamblului răspunsurilor (iniţial, cercetarea s-a făcut pe 72 de copii între 10-16 ani din Statele Unite, recur-gându-se apoi la studii longitudinale interculturale - Canada, Mexic, Anglia, Turcia, Taiwan) i-a permis lui L. Kohlberg să identifice trei niveluri mari de evoluţie a judecăţii morale, fiecare dintre ele cu două stadii distincte. Ca urmare, acest model teoretic prezintă şase stadii ale genezei raţionamentului moral: Nivelul premoral sau preconvenţional (4-10 ani) . Standardele de judecare sunt etichetele culturale ale anturajului: „bun/rău" , „are dreptate/se înşală", „cuminte/obraznic", iar faptele sunt judecate după consecinţele lor. Stadiul 1 - al moralităţii ascultării, în care pedeapsa şi recompensa sunt criterii foarte puternice. Evitarea pedepsei şi supunerea la normă apar ca avantaje personale imediate. Stadiul 2 - al moralităţii hedonismului instrumental naiv. Conformarea la normă este sursă de beneficii, deci trebuie realizată pentru că, fiind recompensată, poate fi şi plăcută în consecinţele sale. Nivelul moralităţii convenţionale (10-13 ani). Este nivelul conformării la normele exterioare şi al jucării rolului de copil aşa cum este acesta cerut de universul familiei şi de alte grupuri de apartenenţă. Conformarea are la bază plăcerea de a i se recunoaşte purtarea, de a avea un statut „bun". Stadiul 3 - al moralităţii bunelor relaţii. Copilul respectă norma din dorinţa de a fi recunoscut ca un „băiat sau o fată bună". începe să se prefigureze judecarea faptelor după intenţia lor, nu numai după consecinţe. Stadiul 4 - al moralităţii legii şi ordinii. Respectarea autorităţii, a normelor şi legilor începe să apară ca necesitate ce reglementează conduita tuturor, fapt care acţionează şi în beneficiul personal. Nivelul autonomiei morale sau al interiorizării şi acceptării personale a principiilor morale (după 13 ani, la tinereţe sau niciodată). Acceptarea normelor morale apare ca formă de identificare cu grupul de referinţă, prin împărtăşirea aceloraşi drepturi şi datorii. Se manifestă un efort de definire a valorilor morale în termeni proprii, cu distanţare faţă de stereotipurile existente. Stadiul 5 - al moralităţii contractuale şi al acceptării democratice a legii. Standardele morale sunt înţelese ca rezultat al unei decizii mutuale. Legile nu sunt intangibile şi pot fi schimbate pe considerente raţionale, vizând utilitatea lor generală. Stadiul 6 - al moralităţii principiilor individuale de conduită. Se cristalizează propriul sistem de valori morale, prin semnificaţiile personale acordate conceptelor de justiţie, reciprocitate, egalitate, demni- / tate. Orientarea în universul normelor şi valorilor morale se face după propria ierarhizare a acestora şi pentru a evita autocon-damnarea. Judecata de sine este percepută ca fiind mai puternică decât aceea care vine din exterior. Trebuie subliniat că modelul propus de L. Kohlberg şi creditat cu un grad de generalitate ridicat reclamă o serie de observaţii (Davitz, J.R., ş.a., 1987; Banciu, D., ş.a., 1987): • este valabil doar pentru o dimensiune a moralităţii (cea cognitivă - judecata morală) şi, deci, nu se răsfrânge obligatoriu şi direct şi asupra conduitei morale; • cele şase stadii au fost regăsite mai ales în judecăţile morale ale subiecţilor băieţi şi mai puţin în cazul fetelor; • materialul dilemelor forţează răspunsul subiectului spre soluţii simplificate, rezultatele fiind altele atunci când s-a cerut evaluarea unor soluţii alternative; • este eludat aspectul situaţional care îşi pune amprenta atât pe judecată, cât şi pe conduita morală. Aşa cum, pentru dezvoltarea cognitivă, modelul piagetian rămâne de referinţă, cu nuanţările şi completările ce i se aduc, modelul propus de L. Kohlberg este cel mai utilizat pentru urmărirea şi înţelegerea dezvoltării raţionamentului moral. Cu titlul de referinţă doar, semnalăm că stadii psihogenetice pentru dezvoltarea afectivă apar în lucrările de factură psihanalitică, stadialitate care îşi are punctul de plecare în concepţia lui S. Freud . O prezentare explicită, bogat ilustrată cazuistic, este acum şi la dispoziţia cititorului român (Dolto, F, 1993). In ceea ce priveşte dezvoltarea psihosocială, cea mai valorificată stadialitate rămâne cea propusă de E. Erikson (1950). Teza centrală a teoriei sale este că potenţialul de dezvoltare al individului capătă împlinire pe tot parcursul existenţei. Fiecare etapă a vieţii este deschisă unei noi achiziţii psihosociale, ca urmare a unei noi crize de dezvoltare. Acestea apar din conflictul dintre posibilităţile de relaţionare ale persoanei şi cerinţele mediului social. Personalitatea umană este o construcţie în timp, dilemele fiecărei etape şi natura influenţelor receptate putând plasa fiecare nouă achiziţie între variante polare. Cele opt stadii eriksoniene acoperă perioada întregii vieţi. Astfel, accepţiunea lărgită a ontogenezei - de la momentul concepţiei la cel al morţii -capătă consistenţă în cadrul uneia dintre primele teorii psihodinamice ale dezvoltării. în viziunea sa, stadialitatea dezvoltării se prezintă astfel: Stadiul Principala Factorii sociali Corolarul axiologic achiziţie determinanţi (variantele extreme) Infantil încredere vs Mama sau Speranţa (0-1 an) neîncredere substitutul matern Copilărie Autonomie Părinţii Voinţa mică (1-3 ani) vs dependenţă Copilăria Iniţiativă vs Mediul familial Finalitatea în acţiuni mijlocie (3-6 retragere, vinovăţie (teleonomia) ani) Copilăria Sârguinţă, Şcoala şi grupul de Competenţa mare (6-12 ani) eficienţă vs joacă inferioritate AdolesceIdentitate vs Modelele şi Unitatea.- nţa (12-18/20 confuzie covârstnicii ani) Tânărul Intimitate vs Prietenii, relaţia de Mutualitatea adult (20-30/35 izolare cuplu ^ -afectivă ani) Adultul Realizare vs Familia, profesia Responsabilitatea, (35-50/60 ani) rutină creatoare devoţiunea BătrâneţIntegritate vs Pensionarea, apusul înţelepciunea ea (60 ani ...) disperare vieţii Deşi mai puţin cunoscut la noi, modelul eriksonian al dezvoltării este recunoscut ca fiind astăzi unul dintre cele mai cuprinzătoare. Valoarea sa înnoitoare a fost apreciată mai ales în raport cu psihanaliza clasică, de la care, de altfel, şi porneşte. DINAMISM ŞI EVOLUŢIE ÎN VIAŢA UMANĂ SchiopuU., Verza E., Psihologia vârstelor. Ciclurile vieţii, EDP, Bucureşti, 1997, pp. 25 -54. 1. REPERE PSIHOGENETICE ŞI PSIHODINAMICE (CĂTRE O TEORIE GENERALĂ A VIRSTELOR) Există două probleme de prim ordin pentru o pătrundere avizată în psihologia vîrstelor. Prima se referă la criteriile operative prin intermediul cărora se poate efectua împărţirea în perioade, cicluri, stadii de dezvoltare psihică. A doua priveşte înseşi caracteristicile pregnante şi deci reprezentative ale stadiilor delimitate ca atare după criteriile acceptate. Prima problemă, a reperelor psihogenetice, mai exact psihodinamice (deoarece se referă la toate ciclurile vieţii) este cu atît mai greu de analizat cu cît marea majoritate a autorilor ce au în atenţie probleme de psihologia dezvoltării sau de psihologia vîrstelor, decupează spre analiză doar unul din marile cicluri ale vieţii omului şi reconstituie uneori din optica acestuia întreaga viaţă şi întregul proces de dezvoltare psihică ce o caracterizează. Contribuţii mai importante în problemele reperelor psihodinamice ale dezvoltării personalităţii umane au adus specialiştii în psihologia copilului. în aceste cazuri, accentul a căzut pe reperele psihogenetice. Reperele psihodinamice se exprimă în conduite, caracteristici şi trăsături psihice în decursul întregii vieţi. Ele au o latură instrumentală, folosesc la sesizarea momentelor de schimbare din ciclurile vieţii şi o latură teoretică, ce constă în faptul că permit descrierea pro-babilistă şi prospectivă a dezvoltării persoanei umane şi a reacţiilor ei mai semnificative. Există o latură umană generală (nespecifică) şi una particulară (specifică) legată de identitatea de ţară, de neam, de grup cultural, social şi profesional. Reperele psihodinamice se referă întîi la latura nespecifică apoi la latura specifică. În unele studii se evocă ritmuî creşterii staturale şi ponderale, creşterea, schimbarea şi deteriorarea danturii, modificarea condiţiilor alimentare, maturizarea sexuală şi regresia ei, ca repere psihodinamice privind ciclurile vieţii. În parte, Ch. Biihîer şi W. Stern au utilizat astfel de repere psihodinamice. În alte studii s-au pus în evidenţa modificări ale conduitelor adap-tative implicate în viaţa de fiecare zi {Geseli A.) sau dezvoltarea instrumentarului inteligenţei (J. Piaget), a afectivităţii (H. Wallon) etc. Noi ne vom referi mai jos la acele' sisteme de repere care au influenţat şi contribuit mai mult la dezvoltarea psihologiei vîrstelor. Dintre numeroasele sisteme de acest tip există unele mai relevante pentru rezonanţele şi adeziunile pe care le-au provocat în psihologia modernă. A. Gesell [84] este de părere că dezvoltarea psihică este animată de o forţă pe care a considerat-o mai puternică decît forţa energiei atomice, forţă înăscută şi direcţională datorită cerinţelor şi condiţiilor mediului de cultură care o utilizează. A. Gessel a diferenţiat comportamentele maturizării ca fiind mai importante ca cele- de achiziţie în perioadele timpurii, apoi regimul de pregnanţă se inversează. El a ţinut seama de vîrsta cronologică, pe care a considerat-o drept ecran de referinţa esenţial. Datorită acestei optici a putut surprinde un fapt important pentru caracteristicile generale ale dezvoltării psihice, şi anume, succesiunea neîntreruptă şi din ce în ce mai complexă de stadii de echilibru şi de stadii critice — mai puţin echilibrate. Demn de semnalat este şi faptul că Gesell a atras atenţia mai mult chiar decît contemporanii săi beha-viorişti — asupra „copilului concret", a conduitelor vieţii de fiecare zi, a dezvoltării psihice a copilului, impunînd cadrul şi optica longitudinală în psihologie. Ni se pare semnificativ de semnalat faptul că la intersecţia dintre optica lui A. Gesell şi aceea a lui A. Binet [18] s-a conturat în al doilea şi ai treilea deceniu al acestui veac, analiza distanţelor dintre „vîrsta cronologică" şi „vîrsta de dezvoltare" (Q.D.) ca expresie a condensării dezvoltării motorii, senzoriale, intelectuale, de exprimare verbală şi de sociabilitate. In timp ce Geseli a considerat variabiiitatea raportată la ecranul vîrstei cronologice — demersul lui A. Binet s-a impus prin considerarea variabilităţii psihice ca avînd o mai mare independenţă ca vîrsta de dezvoltare, determinată latent de ceea ce consideră opinia curentă că „trebuie să caracterizeze conduita intelectuală normală". Diferit ca atitudine, concepţie şi stil faţă de autorii citaţi, J. Piaget [174] a operat cu repere biopsihice şi de operaţii mentale creînd o teorie intelectualistă originală — de mare rezonanţă. Structura, relaţiile cu mediul se construieşte pe planul psihologic pentru Piaget, în mod dinamic, sub formă de acţiuni, operaţii, grupări de operaţii, întâi concrete apoi, în adolescenţă, formal-logice. Emergenţa adaptării are două laturi dialectice intercalate, acomodarea şi asimilarea. Inteligenţa, ca ex- presie rafinată a adaptării, se construieşte treptat prin antrenare şi auto-antrenare. Întîi, acest proces se realizează prin reacţii sensorio-motorii (reacţii simple condiţionate şi circulare la semnale — primare, secundare şi ter-ţiale) şi cu deschidere spre semne şi simboluri verbale (0—2 ani). Ulterior are loc constituirea de scheme preoperatorii (2—7 ani), cu organizarea configuraţiilor statice ale ansamblurilor de acţiuni şi organizarea de forme mentale semireversibile. într-o fază mai avansată se consideră ca specifică formarea de scheme operatorii concrete (de la 7 la 12 ani), referinţe spaţio-temporare reversibile, utilizare a relaţiilor cauzale, formarea de sisteme de valori fixe şi de coduri acceptate. în sfîrşit, a patra etapă a construirii'de operaţii formale (de la 12 la 16 ani) ale unei logici axiomatice (gîndirea discursivă constructiva) reprezintă atingerea nivelului de maturizare a gîndirii şi inteligenţei umane. Precum se poate lesne observa, J. Piaget consideră încheiat ciclul de dezvoltare psihică intelectuală odată cu adolescenţa. I se poate reproşa această „încheiere", dar şi faptul că sistemul său psihologic este accentuat individual şi neglijează pe de-o parte factoriil social în valenţele dezvoltării psihice, pe de alta tipologia diferenţiala umană. În schimb rămîne de necontestat aportul lui J. Piaget [161] privind analiza calitativă a dezvoltării inteligenţei, mînuirea excepţională a aşa-numitei metode clinice în studiul dezvoltării inteligenţei, dar şi decuparea problemei „decalajului transversal sau vertical", concept ce creează o bază explicit teoretică problemei atît de delicate surprinsă prin testele psihologice a distanţei dintre „vîrsta de dezvoltare" şi „vîrsta inteligenţei" — prefigurată în opera lui A. Binet şi în studiile privind dezvoltarea intelectuală şi debilitatea mintală. H. Wallon a fixat structura reperelor psihogenetice pe construcţia afectivă a eului şi personalităţii în care are loc ântr-o primă etapă diferenţierea impulsivităţii emoţionale de impulsivitatea motorie- primară — ce creează consistenţă subiectivismului primar — urmează constituirea conştiinţei de sine (prin diferenţierea comportamentelor de orientare, de verbalizare şi a celor ludice), apoi achiziţiile de rol conturează independenţa eului şi, în fine, se constituie sincretismul personalităţii (10 - 11 ani) prin includerea afectivităţii în comportamentele sociale şi intelectuale. H. Wallon a fost orientat mai pregnant spre conduitele lejer patologice ale copilului în timpul dezvoltării lui psihice. Complementar cu optica lui J. Piaget, faţă de care a formulat numeroase, critici, H. Wallon [274] a utilizat ca repere psihogenetice contradicţia dialectică drept instrument de analiză psihologică, mai mult decît oricare dintre contemporanii săi, implicînd-o în esenţa activităţii psihice ca un mecanism ce s-ar putea delimita prin conceptul de „decalaj orizontal" deşi el nu a utilizat niciodată acest concept. Mai conturat antiintelectualiste, teoriile freudiste pun accentul pe energia instinctuală (biologică în esenţă) care se exprimă prin : sexualitatea (libidinală), instinctul de conservare a vieţii (foame, sete şi agresiune) şi instinctul morţii, dialectic opus celorlalte două. Aşa cum J. Piaget considera cerinţa de echilibrare între asimilare şi acomodare, S. Freud [79] operează cu conceptul (dinamic şi central) de catexis şi cu o optică de verticalitate în care se poate diferenţia o structură numită id care exprimă şi reglementează, imediat după naştere, energia disponibilă. Energia încorporată în gîndire adaugă alte două structuri, ego-ul şi superego-ul. Ego-ul stratifică dorinţe învăţate, teamă, deprinderi, limbajul, simţul de sine. Superego-ul se dezvoltă în perioada preşcolară şi reprezintă cenzura conştiinţei. Aceste structuri ar trebui să acţioneze armonios. Există însă în mod curent conflicte (inevitabile) între cele trei structuri. Aceste conflicte şi tensiuni stau la baza anxietăţii. Prin surprinderea acestor tensiuni pe verticală se pune în evidenţă un decalaj de dominaţie a instanţelor psihice holiste (de profunzime), ceea ce înseamnă că S. Freud absolutizează în modelul psihic ideea „decalajului transversal" — complementar „decalajului longitudinal". Stadiile dezvoltării psihice sînt legate la Freud de schimbarea mai sus prezentată. Primul stadiu, oral, este dominat de plăcerea activităţii prin centrarea experienţei pe plăcerea legată de evacuarea anală. Perioada preşcolară, de identificare a copilului cu părinţii săi, se caracterizează prin constituirea de complexe cu structuri conflictuale ce implică modificarea şi complicarea atitudinilor faţă de interrelaţiile paternale (inconştient). Acesta este un stadiu de identificare, a unui statut. După acest stadiu urmează o scurtă pauză a dezvoltării sexualităţii (stadiul falie), apoi se constituie stadiul genital (coincident cu adolescenţa). Mi-tizarea instinctului sexual infantil, tendinţele pansexualiste excesive exprimate de S. Freud spre sfârşitul vieţii sale, insistenţa pe patologizarea nevrotică precum şi caracterul sofisticat şi imprecis al conceptelor utilizate de el, au creat reacţii complexe şi respingeri masive ale teoriei sale. Totuşi Freud a atras atenţia asupra verticalităţii implicate în structura psihică şi asupra a numeroase aspecte ignorate total pînă la el, aspecte care prezintă importanţă în dezvoltarea umană : Concepţiile neofreudiste (ca şi aceea a lui Freud, dealtfel) au pătruns însă profund în mentalitatea comună culturală şi în literatură şi artă. In această enumerare de repere psihogenetice nu poate lipsi optica teoriei condiţionării, deşi nu se referă direct la copil. I. P. Pavîov [167], al cărui merit în decodificarea experimentală a legilor activităţii nervoase superioare este unic, a subliniat prin întregul său sistem rolul experienţei conicrete de viaţă în formarea conduitei, rolul învăţării şi al faptului că nu e posibilă învăţarea fără motivaţie (reflexul necondiţionat sau absolut — starea de foame în experimentele cu cîinii ce erau „învăţaţi" să apese pe clape pentru a primi hrană după ce se aprindea un anumit bec). Sensul ultim al concepţiei pavloviste se referă la ideea că progresul în dezvoltarea psihică (inclusiv în rezolvarea de probleme) este posibil în contextul stimulilor din condiţiile mediului. Două mecanisme au fost puse în evidenţă de către I. P. Pavlov. Primul — mecanismul de asocieri noi prin condiţionare, al doilea, de observare de modele şi comunicare prin ele (reflexele funcţionale şi învăţarea operantă, dezvoltate ulterior de Konorski şi Skinner). în acest din urmă caz (reflexele funcţionale) învăţarea nu se raportează direct la condiţii de satisfacere de trebuinţe cît la crearea condiţiilor — solicitarea lor. (CSinele care face sluj fără să i se fi cerut solicită o mîn-gîiere.) Teoriile învăţării au permis să se abordeze mai îndeaproape relaţiile dintre învăţare şi dezvoltare. Deşi I. P. Pavîov a vorbit şi scris despre „vîrsta reflexelor" şi a dezvoltat teoria celor două sisteme de semnalizare, a insistat mai puţin pe acest plan extinzîndu-se mai mult spre caracteristicile diferenţierilor tipologice. G. Marinescu şi A. Kreindler au efectuat încă din prima jumătate a acestui secol studii privitoare la reflexele condiţionate la copii (Marinescu şi Kreindler) [112], Constructive pentru problemele reperelor psihogenetice sînt consideraţiile elaborate de A. N. Leontiev [128] care vede în dezvoltarea psihică atît o mişcare dialectică în care se trece de la comportamente simple primare cu o motivaţie redusă, la comportamente complexe întreţinute de o motivaţie coerentă socializată, cît şi un proces de lărgire a condiţiei interne structurale psihice formale care coexistă. Dealtfel, A. N. Leontiev ca şi S. Rubin stein a expus cu multă claritate ideea că influenţa condiţiilor externe se realizează prin intermediul condiţiilor interne (subiective). El a delimitat perioada copilului mic, pînă la 3 ani, ca perioadă de însuşire a deprinderilor elementare de autoservire şi a instrumentelor independenţei, mersului şi vorbirii. Perioada preşcolară de la 3 ani pînă la intrarea copilului în şcoală se caracterizează după autorul citat prin punerea bazelor personalităţii. Perioada şcolară mică (perioada ciclului elementar) echivalează cu formarea de strategii de învăţare organizată, învăţare ce are caracteristici similare cu ale muncii. Perioada şcolară mijlocie (de la 10 la 14 ani) este considerată de Leontiev ca o perioadă de accelerare a dezvoltării şi maturizării, inclusiv a planului mintal. în sfârşit, perioada adolescenţei se caracterizează prin dezvoltarea vieţii spirituale, dar şi prin orientarea socio-profesională a personalităţii. Puncte de vedere similare au exprimat numeroşi autori sovietici, germani, cehi, bulgari etc, în lucrările lor da psihologia copilului. În psihologia românească s-au manifestat preocupări pentru detaşarea de repere, mai ales psihogenetice, în lucrările lui I. Popescu Teiuşan [183], (care a combinat reperele bio- şi psihogenetice) G. Georgiade [82] (care a fost preocupat de axa intelectual-adaptativă a dezvoltării psihice la vârstele timpurii), apoi în a doua jumătate a secolului al XX-lea Al. Roşea şi A. Chircev [198], Steia Teodorescu [249], Ana Bogdan-Tucicov [258], Ursula Şchiopu [223]. Am considera, cu privire la reperele psihogenetice, că ne aflăm într-o etapă în care sînt posibile şi necesare sinteze mai largi. Am putea reţine ca reprezentând posibilităţi de explicitate a dezvoltării psihice 3 criterii. În primul rând este transparent pentru dezvoltarea psihică tipul fundamental de activitate care se referă lâ forme succesive de activităţi în care copilul se antrenează şi care devin tot mai complexe, tot mai încărcate din punct de vedere al caracteristicilor psihice. Tipul fundamental de activitate, autoservire, joc, învăţare, muncă are o latură expresivă prin proiecţia psihica ce o cuprinde şi un rol formativ prin disponibilităţile psihice pe care le antrenează — ca să se răspundă la variaţiile de solicitări şi situaţii din mediu (principiul activismului şi postulatul privind rolul formativ al muncii în formarea omului). Din acest motiv, tipul fundamental de activitate exprimă direcţionarea şi structurarea forţei energetice psihice prin organizarea atenţiei, intereselor, inteligenţei, sensibilităţii afective, percepţiei etc. Datorită acestei antrenări de energie psihică, aceasta se amplifică retroactiv (feed-back de precipitare sau de dezvoltare). Având o forţă de adaptare şi absorbţie foarte mare, toate dimensiunile psihice antrenate în activităţile fundamentale se încarcă de funcţionalităţi de cunoştinţe, deprinderi şi abilităţi ce au tendinţa de a deveni trăsături psihice şi odată constituite ca atare, se exprimă fără efort, fapt ce măreşte forţa de /construcţie interioară a tipului fundamental de activitate. Al doilea reper psihogenetic, tipul de relaţii, exprimă structura evolutivă a adaptării şi integrării sociale. Relaţiile mai frecvente sînt obiectuale (J. Piaget) şi de comunicare (sociale).-în cadrul acestora din urmă se pot observa atitudini de protejare, simpatie, empatie, dependenţă, devoţiune, fuziune de generaţie, dominaţie, respingere, aversiune, frustra-ţie etc. Ele pot fi intime, oficiale (ierarhice), publice (despersonalizate) conform subtilei analize a lui Ed. Huli, după cum pot fi reciproc pozitive, reciproc negative şi asimetrice etc. Se pot diferenţia, de asemenea, în relaţii : direcţia, sensul (vertical şi orizontal), electivitatea, conţinutul, structura, disponibilitatea psihică implicată etc. Problema relaţiilor şi a conduitelor ce le implică au pus în evidenţă. faptul că există diferenţe mari între conduite şi motivaţiile care le animă. Relaţiile ca forme de comunicare permit ca să se încorporeze o experienţă uriaşă în conştiinţa omului, care devine expresia totalităţii relaţiilor sociale în contextul căreia se creează discernămîntul conduitelor responsabile, reglementate prin reguli sociale acceptate şi utilizate ca atare. Nu trebuie uitat faptul că nici o formă de comportament nu exprimă total disponibilitatea psihică şi că cu cît relaţiile sînt mai complexe şi mai tensionale în structura vîrstelor, cu atît permit o mai complexă conturare a conştiinţei de sine şi a unor rezonanţe complexe ale /vieţii psihice interioare (subiective) faţă de realitate. A treia dimensiune ce poate fi considerată printre reperele psihogenetice este aceea a caracteristicilor privind contradicţiile dialectice ale relaţiilor dintre cerinţele socio-culturale (externe), exprimate direct şi latent faţă de copilul ori adultul de diferite vîrste şi posibilităţile de a le satisface şi — pe de altă parte —'cerinţele subiective (dorinţe, idealuri, aspiraţii, ale copilului şi adultului de diferite vîrste) în opoziţie relativă cu posibilităţile societăţii de a le satisface. La aceste două categorii de contradicţii se adaugă tensiunile şi opoziţia dintre structurile psihice vechi şi noi (deprinderi, sentimente, interese) ca şi dintre diferite laturi şi caracteristici ale personalităţii (aspiraţii-posibilităţi, afectivitate, inteligenţă etc.) şi între conştient şi inconştient. Coerenţa în acest context de opoziţii este dată de tendinţa naturală spre echilibru şi complementar — tendinţa de apropiere dintre aspiraţii şi idealuri (obiective) şi posibilităţi, organizate în strategii comportamentale, activităţi şi' creaţie. Atingerea obiectivelor concrete ale vieţii constituie momente de echilibru ce se trăiesc afectiv ca stări de confort psihic, de mulţumire, fericire — iar intelectual ca organizare de alte obiective. Dimensiunile evocate permit descrierea nivelului, forţei, tensiunii şi caracteristicilor dinamice ale disponibilităţilor psihice, dar şi a caracteristicilor prospective ale acestuia. Dacă în cadrul condiţiilor de mediu şi de educaţie apar cerinţe, relaţii, activităţi noi, acestea determină restructurări lente sau bruşte corespunzătoare ale condiţiilor şi mobilizării de resurse interne. În cazul în care condiţiile de mediu şi educaţie au un caracter instabil şi dezordonat, procesul dezvoltării psihice este superficial şi încărcat de disconfort. Dacă se depăşesc anumite limite din punctul de vedere al instabilităţii solicitărilor, pot să apară reacţii contradictorii, aberante, reacţii de apărare, anxietate, reacţii agresive etc. în cazul în care influenţa mediului şi educaţiei au un caracter relativ corelat şi organizat, restructurarea din condiţiile interne devine şi ea mai profundă, complexă şi constructivă, deoarece are loc procesul interiorizării şi devine posibil un bun echilibru cu o ambianţă socială în dezvoltare. Aspectul constructiv al „interiorizării" este foarte important. Aşa de pildă, „interiorizarea" unor valori în conştiinţă :şi personalitate creează o mobilizare pentru acele valori — fapt ce transformă consumatorul de valori distant, filozoful — în militant pentru o cauză exprimată prin valorile respective. În decursul copilăriei şi al adolescenţei au loc multe procese de acest fel. Numeroase din cerinţele legate de morală, practică socială, dorinţa de a fi folositor societăţii, devin cerinţe interne şi acţionează ca atare în structura internă a comportamentului ; de asemenea, o serie de cerinţe igienice, estetice, exterioare la început, devin cerinţe interne, în aceste condiţii se modifică mereu schema de condiţionări la care ne-am referit mai sus. Ca atare, dezvoltarea psihică poate fi privită ca un proces ce. tinde spre armonizare, echilibru cu mediul exogen (natural) şi social şi cu propriile aspiraţii, dorinţe. Evident, diagrama evenimentelor şi solicitărilor vieţii concrete şi reale alimentează dezarmonizarea realizată la un moment dat — în timp ce forţele creatoare şi activis-mul eului armonizează laturile dizarmonice. Cînd dizarmonia depăşeşte arîttmite limite de adaptare, acomodare sau asimilare, apar dificultăţi. Acestea pot fi de adaptare, de încadrare şi stăpînire a situaţiei prin nuanţare diminuată a trăirilor afective şi a subiectivităţii (înstrăinarea) sau de ravagii interne dominate de nelinişte şi teamă (anxietate). Există o serie de caracteristici cu privire la reperele psihogenetice şi psihodinamice. a) Reperele psihogenetice se exprimă în compoziţii foarte complexe ce pot pune în evidenţă normalitatea sau abaterea de la aceasta (întîr-zierea sau avansul în dezvoltarea psihică) ; b) prin intermediul ierarhizării modului de a se exprima, al reperelor psihogenetice se pot pune în evidenţă caracteristicile de maxim ac-tivism, latura dinamică mai pregnantă, forţa investiţiilor psihice active la un moment dat. Pe baza cunoaşterii acestui aspect se pot elabora, strategiile educative de maximă oportunitate (zona dezvoltării pro-ximale) ; c) întîrzierile prelungite de apariţie a caracteristicilor psihice considerate repere psihogenetice constituie indicii de retard sau debilitate psihică în majoritatea cazurilor în anii copilăriei; d) întârzierile de dezvoltare după apariţia normală a caracteristicilor implicate prin reperele psihogenetice evidenţiază condiţii defectuoase de educaţie şi mediu sau condiţii de existenţă stresantă ; e) reperele psihogenetice şînt mult mai evidente decît mecanismele ce stau la baza lor. Aceste mecanisme sînt încă puţin descifrate şi evocate de diferiţi autori. 2. EREDITATE, MEDIU, EDUCAŢIE Ereditatea. Studiată cu mult interes sub influenţa darvvinismului şi apoi a mendeleismului, astăzi subiect al ingineriei genetice, ereditatea constituie una din uriaşele forţe vitale biologice ce trans- gresează viaţa în decursul timpului, perfecţionând capacităţile adap-tative sau făcând să dispară grupuri sau specii. Acest din urmă fenomen se implică mai mult datorită mediului cu catastrofele sau schimbările sale ce fac dificilă adaptarea, imposibilă chiar. Aşa că se poate vorbi de o complementaritate pozitivă şi adiţională şi una negativă şi distructivă a relaţiilor dintre ereditate şi mediu. De altfel, din optica lui Danvin străbat optimismul şi forţa eredităţii de a cumula, prin adaptare şi stratificare, câştigurile acesteia în forţele şi diferenţele speciilor şi latura de factor complementar al mediului, prin teoria lui Mendel, privind reducţia la mediu a evoluţiei, idee preluată şi de Eysenek, şi în mai complexa şi mereu în discuţie problemă a dispariţiei speciilor. Raportată la om, ereditatea, ca problemă, s-a izbit de dificultatea imensităţii numărului de strămoşi ai fiecărei fiinţe umane. Numărul strămoşilor fiecărui om se multiplică cu 2 la fiecare ge- neraţie în progresie aritmetică, astfel că o persoană ce s-a născut în anul 1920 (să spunem) ar trebui să descindă din 256 milioane de strămoşi diferiţi, căsătoriţi cam de 1 120 ori pe o perioadă doar de 8 secole, ceea ce ar însemna mai mult decât populaţia Europei din acea vreme. în jurul anilor 1969 astfel de calcule se făceau curent şi oamenii aveau o mare întoarcere spre problemele rădăcinilor genetice. Dacă se au însă în vedere şi rudeniile, aproape fiecare generaţie cuprinde căsătorii din familii înrudite ignorate şi necunoscute din generaţii mai îndepărtate. Aceste căsătorii reduc aproape la jumătate numărul teoretic al strămoşilor. Ereditatea transmisă prin cromozomii purtători de gene (23 perechi de la fiecare genitor, deci 46 cromozomi) reţine, din fiecare pereche, câte un element determinat la întâmplare (probabil), ceea ce dă o posibilitate uriaşă de combinaţii, chiar la cei proveniţi din aceeaşi genitori. Fenomenul reducţiei cromozomice, la care ne-am referit mai sus, filtrează ereditatea genotipică. Unele caracteristici genetice se transmit prin jocul de gene alelomorfe. Există însă şi aspectul genelor dominante şi recesive. Ca regulă generală, organismele se reproduc prin partenogeneză, dând naştere altor structuri genetice (noi) în condiţii asemănătoare de mediu. Fără îndoială, ideile lui Gr. Mendel (1865), Ch. Nadin (1863) au făcut o oarecare ordine în cunoaşterea legilor eredităţii. Ca idee generală, tipurile organice se supun unei fluctuaţii în îurul unui tip mediu caracteristic. Acest tip nu este însă rigid şi reproduce, la toţi descendenţii, caracteristicile de care dispun genitorii, având, totuşi, o evoluţie legată de câştigurile multimilenare ale adaptării la mediu. Cum am mai spus, Eysenck, referindu-se la inteligenţă, a preluat această idee interpretând-o însă reducţionist. El a considerat ca obligatorie şi permanentă reducerea la medie, ceea ce ar însemna că se atacă ideea dezvoltării speţei umane căci aceasta, cu inteligenţa ei a fost pusă în discuţie. Inteligenţa umană rămâne, după Eysenck, fără şanse de dezvoltare peste medie decât doar în unele cazuri de excepţie (geniile şi handicapaţii mentali, mai numeroşi decât geniile). Tanner, care a colaborat cu J. Piaget, ade- seori a atras atenţia asupra faptului că există afară de dezvoltarea individuală (diferenţială) şi o dezvoltare seculară a speciei umane şi că aceasta are ritmuri de dezvoltare inegale în timp. Precocitatea biopsihologică şi longevizarea vieţii oamenilor constituie argumente validante ale acestei din urmă idei. Structura bazală, de ereditate implică în trecerea de la o generaţie la alta constituirea genotipului. Fenotipul reprezintă implicaţia de retuş şi fardare a genotipului prin însuşi,procesul de adaptare la schimbările de mediu şi la adaptarea totală, activă, mai ales educaţională. Generaţiile noi apar ca raportabile la genotipurile parentale, oarecum detaşate de fenoti-purile ascendenţilor. Se pare că totuşi această retuşare fenotipică constituie o flexibilizare energetică şi adaptativă importantă prin generaţii. Fluctuaţiile ce apar la generaţiile noi se datorează cuplării celor două structuri genotipice de plecare. Când genotipurile sunt relativ asemănătoare, având o singură genă ce generează structuri diferite, va domina însă aceeaşi genă cu mici diferenţe previzibile prin calculul probabilistic. Când domină două gene dinspre partea unuia din genitori şi doua din cealaltă parte, deci 25% dintr-o linie genetică şi 25% din cealaltă, va apărea un fel de hibridare. Studiile hibrizilor din lumea vegetală şi animală au arătat cât de mari sunt schimbările în generaţiile noi, dar şi că generaţiile hibridate au puternice tendinţe de revenire la structurile ereditare de provenienţă, în generaţiile următoare. Ideea stabilităţii eredităţii este relativ corelată cu fenomenul de hibridizare. Tot fondul genetic cuprinde efecte foarte variate adaptative, implicate în generaţiile de combinări de genotipuri diversificate prin timpul secular, generând progresul omenirii. S-au studiat cu interes moştenirile de aptitudini prin generaţii. Familia lui Bach a fost studiată (ca şi altele) prin arborii genealogici. Din 57 membrii a 5 generaţii ale familiei Bach au apărut 15 compozitori remarcabili. J. Sebastian Bach a avut 20 copii de la 2 soţii diferite, 10 din ei au fost dotaţi muzical. Ni se citează insă adesea şi cazul lui Schuman care a fost singurul muzician dotat din 136 membri ai familiei cuprinşi înlr-un studiu de arbori genealogici. Deşi a avut 8 copii dintr-o căsătorie, cu o pianistă, niciunui nu a prezentat dotaţie muzicală. Este foarte probabil ca în acest caz dotaţia muzicală să fi fost expresia unui caracter recesiv şi la Schuman şi la soţia sa. în genere studiile de acest gen nu aduc prea multe date clare. Haeker şi Ziehen (1923) au lucrat cu un chestionar aplicat pe 5 000 persoane (cu 127 itemi din 255) privind talentul muzical, cel matematic şi de desen. Au apărut unele transmisii mendeleene în răspunsuri dar numai în unele familii. Ereditatea pozitivă a apărut mai pronunţată la femei decât la bărbaţi în combinaţii discordante, mai puţin cu privire la talentul muzical şi mai adeseori în cazul în care mama era muziciană (cu creşteri peste medie). Totuşi dacă ambii soţi sunt muzicieni, cam 80% din urmaşi manifestă o oarecare dotaţie muzicală. Rezultate interesante au dat studiile efectuate pe transmisia de caracteristici anormale sau de transmisie de boli (daltonismul, schizofrenia etc). Cercetările pe gemeni (monozigoţi şi dizigoţi şi chiar pe tripleţi etc.) au pus, de asemenea, în evidenţă aspecte interesante cu privire la ereditate. Printre altele, la monozigoţi există o foarte mare asemănare tipologică explicabilă, de altfel, prin provenienţa dintr-un singur ou fecundat. A reieşit însă din aceste tipuri (foarte numeroase) de cercetări faptul că genele au şi o încărcătură potenţială psihologică. Teoriile corpusculare ale eredităţii (prezente la K. Nageli, H. de Vries, A. Weismann etc.) susţin ideea că există două părţi oarecum distincte ale organismului. Cele ce concentrează caracteristicile speţei (corpul şi elementele sexuale) — acestea sunt genele, determinanţii ce-şi au sediul în nucleul celulelor (exclusiv) şi metabolismul individual, adaptabil şi sensibil la influenţele mediului. Şcoala lui T. H. Morgan consideră că genele care se găsesc în cromozomii celulelor (teoria cromozomică a eredităţii) sunt trans- miţătoare de ereditate (singurele). în ultimele decenii, mecanismele ereditarii sunt analizate nu numai la nivel cromozomial ci şi la nivel biochimic. Rolul acidului dezoxiribonucleic (ADN) a atras atenţia asupra unor aspecte complexe între metabolism şi ereditate, ADN fiind un purtător de „informaţii" ereditare. Foarte marea vastitate a tipologiilor umane a complicat dar şi ordonat problematica vastă a eredităţii, ca factor de dezvoltare. Studiile lui Sheldon. N. Pende, Kretschmer etc. prezintă interes pentru cadrul general de discuţie a problemelor eredităţii. Mediul reprezintă totalitatea condiţiilor de viaţă în care se exercită influenţe bioclimatice, peristaltice, socio-economice, educative, culturale şi civilizatoare. Acesta este aspectul general, de „cadru" al mediului. Mediul cuprinde însă şi totalitatea condiţiilor şi structurilor sociale solicitate ce se manifestă faţă de fiecare persoană şi grup social. Structurii solicitante a mediului îi răspund structurile solicitante ale oamenilor într-o societate dată, dintr-un spaţiu şi timp istoric dat. în aceste structuri are loc dezvoltarea de idealuri, interese, aspiraţii, competiţii, găsiri de mijloace de adaptare. Acest aspect solicitant este atribut al mediului social cultural în dezvoltare. O altă latură a mediului oferă potenţiale şanse de a realiza, prin competiţii (tensionale), o adaptare de diferite grade de confort la condiţiile de viaţă. Aceasta este latura social-economică a mediului. Mediul dispune şi de o dominaţie demografică rasială dominantă, cu etnii şi grade de tensiune diferite şi cu unele caracteristici psihice, culturale, lingvistice, receptive sau tradiţionale de diferite grade. Există o foarte complexă tendinţă de metisaj şi mai puternică tendinţă de emigraţii şi stabilizări în diferite oărţi ale lumii (sub influenţele condiţiilor economice si a fluctuaţiilor recesiunilor economice în mediul social modern). în structurile mediului, există o cantitate foarte mare de cultură (muzică, literatură autohtonă şi tradusă), cărţi de ştiinţă, spectacole, muzee, competiţii sportive şi şcoli de diferite grade, niveluri de educaţie şi alimentare a vieţii sociale, culturale şi civilizatoare. O uriaşă cantitate de cultură circulă liber în viaţa socială. Nu trebuie să uităm că din tot ceea ce a creat şi a descoperit umanitatea, cu elitele ei, doar o parte s-a transformat în ceea ce era implicat în obiectivele descoperite şi potenţialele lor folosiri. Omul zilelor noastre şi-a lărgit foarte mult mediul cunoaşterii (în microcosmos şi în macrocosmos) în ultimul secol. Sateliţii artificiali ai pământului de comunicaţie, meteorologici etc. înconjură pământul. Şi spaţiu] mai îndepărtat este traversat de formaţiuni investigative interplanetare. S-au făcut primii paşi pe lună. Microscopul electronic, computerele, forţele laserilor, realizarea de substanţe, inclusiv materiale noi prefabricate creşte în permanenţă. între altele, au apărut primele diamante din substanţe alcoolice etc. etc. Structurile hormonale, lumea viruşilor, in- dexarea speţelor de vieţuitoare, dar şi a rămăşiţelor celor ce au fost şi au pierit se află într-un foarte mare avans. La fel, ingineria genetică, centralele atomice şi studiile implicate în acestea etc. etc. au devenit pentru omul sfârşitului secolului al XX-lea acceptate şi de largă implicaţie în mediul cultural. S-a creat o receptivitate foarte mare a noului. Distanţele dintre ţări şi continente sunt supuse, pentru orice om, doar barajelor economice şi birocratice (ca şi unor precauţiuni economico-politice, privind cota de emigraţie neperi culeasă). Numărul persoanelor care au trecut şi trec prin două continente este în zilele noastre în continuă creştere şi nu mai intră în „cartea recordurilor". De altfel, s-a creat o Science Fiction (SF) ce a devenit nu numai de mare audienţă dar şi de largă credibilitate şi apropiere de posibil... Există încă destule diferenţe între mediul rural şi cel citadin, pe planul vieţii cotidiene şi a contextului general de mediu, dar pulsul revoluţiei tehnico-ştiinţifice a pătruns şi în mediul rural şi se acroşează penetrant şi eficient de acesta prin folosirea tehnologiilor avansate rurale, prin T.V., radio, chiar prin telefon şi mai ales autoturisme personale. Pe acest context în plină efervescenţă evolutivă computerele pătrund în toate aspectele vieţii de fiecare zi pe care o transformă radical. Educaţia. Este activitatea de facilitare a adaptării la toate condiţiile de mediu, deci la mediul total, cultural, tehnic, ştiinţific, artistic etc. Societatea a creat şi organizat instituţii educative gradate pe care le adaptează, în timp, prin programe care să cuprindă o tot mai înaltă acaparare de nou. util, important. Ca atare, educaţia poate fi privită ca o ofertă socială complexă cognitivă şi de servicii, pentru formarea de abilităţi, aptitudini, aspiraţii, interese implicate nu numai în serviciile şi profilul vieţii sociale prezente ci şi în cele ale tendinţelor ce se conturează pentru viaţa socială. Cu cât societatea dintr-o anumită ţară este mai consolidată şi avansată cu atât are instituţii educative mai variate şi mai puternice. în zilele noastre există o revoluţie latentă permanentă a educaţiei cu programele sale atât pe linie de instruire, cât şi pe linia formării de aptitudini, abilităţi, pe direcţia stimulării creativităţii şi a formării unei atmosfere cât mai receptive în şcolile de toate gradele. Educaţia organizată, prin sistemele de instruire de stat şi particulare, colportează, mai ales, cunoştinţe, capacităţi de învăţare, are deci o dominantă informaţională relativ impusă prin programe. Mass media concurentă şi complementară a sistemelor de educaţie şi informaţie şcolară are o mai mare fixaţie pe progresul continuu şi rapid ce se realizează prin RST. Tematica sa este mai fragilă uneori, dar mai circumstanţială, variată, contradictorie, adeseori şi mai legată de tot ce se petrece la ordinea zilei. Unii autori se referă la aspectele pozitive, dar şi negative ale mass media nu numai pentru planul cunoaşterii ci mai ales al celui de formare a personalităţii. Cum precizează unii autori, există o diversitate a cunoaşterii ce se colportează prin mass media, a cărei forţă de penetraţie şi de influenţă este foarte mare şi în continuă creştere. Oricum, mass media este mai implicată în viaţa ideilor care se nasc, trăiesc şi mor sau pot muri. Pe parcursul capitolelor lucrării noastre aceste probleme vor fi implicate dinspre latura penetraţiei şi rolului lor în viaţa copilului, a adolescentului, a tinerilor, adulţilor şi persoanelor în vârstă. 3. STADIILE DEZVOLTĂRII PSIHICE Analiza tabloului vârstelor cuprinde destule neconcordanţe, adeseori determinate de preocupările mai mult sau mai puţin dominante pentru anumite vârste ale unor autori — dar şi datorită reperelor psihogenetice nonconcordante utilizate de aceştia. La acestea se adaugă faptul că în timp ce primele vârste apar în diferite studii ca fiind dominate de procesul dezvoltării, iar vârsta a treia e dominată de regresii psihice — vârstele adulte sunt tratate ca reprezentând un platou de maturizare în care dispar reperele psihice. Se pare că printre concepţiile care au contribuit la conturarea unei viziuni integraliste privind toate ciclurile vieţii pot fi citaţi în primul rând reprezentanţii psihologiei abisale. Pentru S. Freud şi adepţii săi [215, p. 56—125], copilăria are o foarte mare valoare, celelalte faze sau cicluri ale vieţii reeditează şi se exprimă ca rezonanţe psihice ale copilăriei (aspectele dominant clinice). Cel care este considerat însă. ca psihologul cel mai centrat pe psihologia vârstelor (mai ales adulte) a fost Cari Gustav Jung (1875—1961). Corectând caracterul secund acordat de Freud vârstei adulte, în raport cu copilăria, Jung sugerează ideea unei dezvoltări continue în care viaţa socială şi instituţiile, religia şi miturile au un loc de seamă. El a sesizat faptul că în jurul vârstei de 40 de ani are loc un proces evident de individualizare. O foarte interesantă descriere a ciclurilor de dezvoltare umană a efectuat Erick H. Erikson (69]. Utilizând metoda biografică si analiza istorico-socio-psihologică, Erikson, psiholog de pregătire freudiană, a fost ceva mai atras de Yung şi, ca şi acesta, a fost interesat şi de caracteristicile adultului, fenomene neglijate în literatura de specialitate. Ca atare, Erikson consideră că după stadiile freudiene de dezvoltare (oral, anal, falie şi genital) există stadiile psihosociale ale dezvoltării eului. Erikson a emis ideea existenţei unor componente duale (pozitive şi negative) aflate în opoziţie în fiecare din cele 8 stadii sau cicluri ale vieţii pe care le expune. în ordinea descriptivă succesivă în stadiul oral (primul an de viaţă) există relaţia bipolară de caracteristici, încreclere-neîncredere ca expresii ale dependenţei copilului de calitatea îngrijirii parentale, în acest sens, îngrijirea caldă, echilibrată, calmă determină încredere, iar îngrijirea dezordonată, capricioasă, dezvoltă neîncredere şi teamă, suspiciune. Aceste caracteristici se instalează în structura intimă a reacţiilor — se stratifică în inconştient ca o structură ba- zală. Ea poate fi greu schimbată. în stadiul următor, de la 1 la 3 ani (stadiul anal), se dezvoltă caracteristici legate de autonomia şi emanciparea copilului de tutelă imediat parentală versus simfril ruşinii şi al îndoielii, ca expresie a incapacităţii de a dobândi autonomie. Excesul critic privind micile accidente ale vârstei (stricarea de obiecte, imicţiuni spontane etc.) duc la exces de ruşine. Dacă i se lasă liber terenul dorinţelor copilului de a efectua singur o serie de activităţi mărunte, se dezvoltă autonomia. Ulterior, în alte faze, aceste caracteristici pot fi modificate — dar adeseori .se instalează între structurile fundamentale. Stadiul al treilea (între 4 şi 5 ani) este un stadiu dominat de constituirea iniţiativei — i^ersus vinovăţia. Iniţiativa se manifestă ca motorie şi intelectuală (imaginativă) şi se instrumentează prin abordarea de tot felul de acţiuni, ca jocul, comunicarea prin vocabular, în cazul în care iniţiativa nu este îngrădită, ea devine caracteristică psihică. îngrădirea şi evaluarea ei ca inoportună creează sentimentul de vinovăţie, care se stabilizează şi el în structura personalităţii. Stadiul sau ciclul al patrulea de viaţă (între 6—11 ani) se consumă în jurul perechii complementare de trăsături psiho-potenţiale, sârguinta versus inferiorizarea (la Freud = perioadă de latenţă). Scoală absoarbe cea mai mare parte a disponibilităţilor copilului. Şcoala impune reguli şi tendinţe sore sârguinţă. în fapt, în scoală are loc procesul de dezvoltare a sârguinţei, dar şi trăirea inferiorităţii în cazul în care copilul nu poate răspunde cerinţelor sârguinţei impuse. Confruntarea copiilor cu experienţa sârguinţei este gravă. După cum se poate observa, Erikson lărgeşte determinarea socială a dezvoltării psihice. Inferioritatea se manifestă ca reacţie de eşec. Stadiul al 5-lea are loc între 12 şi 18, ani şi este dominat de conştientizarea identităţii eului, vervus confuzia rolurilor. Dacă identitatea eului se trăieşte amplu, se întăresc încrederea, autonomia, iniţiativa. Confuzia de roluri sau identificarea cu roluri negative este frecventă la copiii delincvenţi şi implică întărirea neîncrederii, îndoielii, ruşinii, inferiorităţii. Comportamentul sexual este implicat şi el în identitate. Eşecul de roluri nu este de nerecuperat — în fazele următoare. în al şaselea ciclu al vieţii (vârsta mijlocie), perechea de structuri antrenate este intimitatea, versus izolarea. (E vorba de fapt de perioada tinereţii şi începutul vieţii adulte). Intimitatea se constituie şi întăreşte prin întemeierea unei noi familii — şi se referă la prietenie, angajare şi desigur, sexualitate. Al şaptelea ciclu al vieţii implică vârsta adultă mijlocie şi perechea de relaţii altruism, versus egocentrism. Altruismul exprimă preocupări şi faţă de alţii nu numai faţă de cei din familie — inclusiv preocupări pentru generaţiile viitoare, pentru progresul ţării, al umanităţii etc. Egocentrismul exprimă ratarea atitudinii altruiste. Ultimul ciclu, al 8-lea, se conturează în anii bătrâneţii ca expresie a nuclearizării activităţii psihice în jurul trăirilor de realizare, versus disperare. Sensul realizării se construieşte din posibilitatea de a privi viaţa ca pe o realizare — contrariul ei se constituie din retrospective ce văd eşecurile, ratarea sau căi precare alese în viaţă. Erikson a considerat că în fiecare stadiu se manifestă crize ce implică contrarieri (prin familie sau societate) ale liniei de dezvoltare, într-un anumit sens, implicat in structura duală a celor opt stadii sau cicluri ale vieţii. O serie de autori — antrenaţi în aplicarea teoriei lui Erikson — au pus în evidenţă o oarecare deosebire între structurarea identităţii fetelor şi a băieţilor în ciclul adolescent. La tinerele fete, or- ganizarea identităţii se prelungeşte până după căsătorie când se structurează parţial prin identitatea soţului — după cum consideră Donnal şi Adelson. în alte studii, privind ciclurile vieţii, acestea sunt mai puţin numeroase. D. Super şi colaboratorii [221, p. 56—62] (1970) descrie cinci stadii : 1) Copilăria, dominată de procesul creşterii (de la naştere la 15 ani). După Super, în această perioadă se realizează integrarea socială prin instruire (socializarea cunoştinţelor) şi prin constituirea ele interese vocaţionale ; 2) A doua perioadă, a adolescenţei, se caracterizează printr-o evidentă maturizare biologică (de la 15 la 25 ani). în această perioadă are loc creşterea capacităţii de adaptare profesională şi a identificării de sine ; 3) Tinereţea (de la 25 la 44 ani) este o perioadă de maturitate în care are loc integrarea in profesie şi, în numeroase cazuri, identificarea ca un domeniu profesional specific ; 4) Următorul stadiu, între 44—65 ani este dominat de integrarea profesională şi este denumit stadiul menţinerii; 5) Ultimul stadiu, al vârstelor înaintate, se caracterizează prin. dezangajarea profesională. Cum se poate lesne observa, D. E. Super (1970) utilizează criteriul poziţiei faţă de angajarea profesională. în acelaşi mod caracterizează ciclurile vieţii şi D. C. Miller şi W. H. Form (1951) [145] care accentuează relaţia individuală cu munca în ciclurile vieţii. în acest sens, copilăria este etapa preparaţiei pentru muncă (până la 10 ani), urmează iniţierea în muncă (până la 20 ani), în perioada adolescenţei. în stadiul tinereţii (de la 20 la 30 de ani) se acumulează experienţă de muncă. între 30 şi 60 de ani are loc o perioadă de muncă stabilă, iar ulterior începe perioada pensionării. Demografii, la rândul lor, construiesc piramida vieţii implicând, de asemenea, criteriul preparaţiei şcolare (integrării şi dezintegrării în muncă). Modificările importante din viaţa socială ori profesională, industrializarea, urbanizarea au creat un cadru nou mai activ şi presant de antrenare şi integrare socială, fapt ce a stimulat numeroase iniţiative privind cercetarea evoluţiei capacităţii de învăţare — socială şi profesională şi o optică a ciclurilor vieţii legată de aceste probleme. în astfel de descrieri ale ciclurilor vieţii, copilăria ocupă un loc relativ restrâns. În acest sens, H. Moers [148, p. 28-37] (1953) consideră că prima perioadă, a copilăriei şi a tinereţii (0—20 ani), este de intensă formare, de intensă creştere şi învăţare. Intre 21 şi 31 de ani se situează a doua perioadă a vieţii şi prima perioadă adultă dominată de integrarea profesională, dar şi de receptivitate faţă de învăţarea implicată în viaţa socială. A treia perioadă (între 31 şi 44 de ani) este a miezului vieţii umane şi se caracterizează printr-o receptivitate scăzută pentru învăţare (probabil şi datorită expansiunii în problemele complexe ale vieţii). A patra perioadă a vieţii (între 44 şi 55 de ani) este considerată de Moers ca o perioadă de criză de autocunoaştere (condiţionată şi de regresia funcţiilor de reproducţie), în a cincea şi a şasea perioadă (de la 56—58 la 69 de ani şi până la sfârşitul vieţii) se conturează două perioade ale bătrâneţii. Sintetizând aspectele ce se pun în evidenţă în legătură cu ciclurile, etapele sau perioadele vieţii, am considera validă o împărţire în cicluri de viaţă de complexitate din ce în ce mai mare în care interesează structura tipului de activitate, tipul de relaţii şi structurile opozante ce alimentează transformări ale dezvoltării. 4 CICLURiLE Şl STADIILE DEZVOLTĂRII PSIHICE. După cum s-a văzut, problemele dezvoltării psihice ale omului sunt foarte numeroase şi cu atât mai dificil de abordat cu cât societatea modernă, prin dezvoltarea sa impetuoasă, a căpătat o serie de caracteristici care creează un cadru de condiţionare social, familial, material, continental şi planetar special. In acest context, subliniem pregnanţa a trei mari cicluri ale vieţii şi câteva caracteristici ale acestora, după cum urmează : a) Ciclul de creştere şi dezvoltare, din primii 20 sau chiar 24 de ani de viaţă. Acest ciclu cuprinde câteva stadii sau perioade de viaţă care la rândul lor încorporează fiecare sub-stadii oarecum specifice (copilăria cu substadiile ei, pubertatea şi adolescenţa). Copilăria, ca primă etapă a vieţii, se întinde pe o perioadă de aproximativ 10 ani şi constituie etapa de maximă importanţă pentru întreaga dezvoltare ulterioară. în copilărie se formează toate con- duitele importante adaptative, se nuanţează şi civilizează conduitele, se pun bazele personalităţii, se constituie structurile mai importante energetice, intelectuale, creative, inclusiv sociabilitatea, o serie de aptitudini, caracteristicile comportamentelor de bază, reacţiile afective — voliţionale, multilateralitatea aspiraţiilor etc. Tot în copilărie are loc procesul alfabetizării, proces ce în societatea modernă începe înainte de intrarea copilului în şcoală. Prin alfabetizare, copilul se adaptează condiţiilor fundamentale şi primare ale nivelului social de cultură. Dezvoltarea, pe acest plan, se continuă până în momentul în care posibilitatea de a scrie şi citi, devenite active, încep să servească trebuinţe şi interese psihice in- telectuale dobândite (interne) şi întreţine astfel un nivel de cultură, dinamismul şi apetitul său. Este o perioadă ele constituire a identităţii pe grile de potenţialităţi psihice gradate la structurile mai sus amintite. Perioada adolescenţei (pubertatea, adolescenţa de la 10 la 20 ani) este legată de problemele mai intime ale integrării şcolare şi sociale a copiilor, dar şi de aspectele complexe ale debordantului dimorfism sexual. Se ştie că sub influenţa condiţiilor nefaste de viaţă, a dezordinilor educative şi a mizeriei, delincventa minoră a crescut simţitor în ultimul secol şi mai ales după al doilea război mondial — fiind de mai mare incidenţă în mediul urban decât în cel rurai, ceea ce face pe mulţi autori să o considere legată de procesul de urbanizare şi de schimbarea generală a valorilor morale şi culturale concomitent cu urbanizarea. Schimbările profunde de stil de viaţă, confort, solicitări, distracţii, aspiraţii etc, legate complementar de schimbările în procesele de muncă industrială creează un contact educativ mai superficial şi episodic ai părinţilor cu copiii, dar şi necesitatea unei atenţii din ce in ce mai mari faţă de procesul educaţiei şi instruirii pentru viaţa social-culturală şi economică mai complexă. Sensibilitatea psihică a puberului şi adolescentului aflat în plin proces de dezvoltare a eului şi conştiinţei de sine şi saltul de mentalitate şi responsabilitate, pe care trebuie să-1 facă: — determină o fragilitate deosebită faţă de orice fel de influenţe. Particularităţile de personalitate se accentuează în perioadele pubertăţii şi adolescenţei, dilatându- se, uneori, şi nuclearizându-se impetuos. Este considerată o perioadă de trecere. Există adolescenţă prelungită (20—24 ani), perioadă conturată astfel prin prelungirea adaptării şi maturizarea personalităţii. Personalitatea se formează ca o structură socializată a identităţii în care se organizează conformismul şi nonconformismul şi concepţia despre lume, adevăr, dar şi tensiuni în formarea de idealuri. b) Etapa sau piciul adult, ce prelungeşte dezvoltarea psihologică a omului, se extinde până la 65 de ani. In timpul acestui ciclu (denumit şi vârsta a doua), personalitatea umană se antrenează în responsabilităţile sociale şi profesionale eontribuante. Tabelul nr. 1 Ciclul vieţii Caracteristicile fundamentale CaracteristiciSubstadiiie privind modificarea implicate 0 1 2 3 Prenatal (9 Formarea organismului, naşterea Perioada Cel mai intens ritm de creştere luni) embrionară Perioada fetală precoce Perioada fetală tardivă Copilăria şi însuşirea (învăţarea) conduitelor de crestele, Primul an de viaţă ; Ritm foare intens de creştere .staturală pubertatea autonomia, autoservirea, auto-contro 1 Uî, înv â Primaţ copilărie (pe-şi ponderală în primul an, ritmul inclusiv adoles-a rea, însuşirea de strategii de instruire şi rioada creşte treptat cu un puseu în perioada cenţa (0-20 ani) autoinstruire, socializarea conduitei, integrarea antepreşco-lară 1—preşcolară şi altul în perioada 3 ani) ; familială, şcolară, socială, şub-identităţile pubertăţii. 1-a 24 ani creşterea staturală -A doua copilărie socio- încetează (perioada preşcolară 3— 6 ani) ; A treia copilărie (pe- rioada şcolară mică li-10 ani) ; -Pubertatea (10- 14 ani); . eîni. culturale, familială -Adolescenţa (14- 20 şi şcolară ani) ; - Adolescenţa prelungită (20-24 ani) 0 1 1 2 3 Vârstele Contribuţie la viaţa productivă, construcţiaTinereţea 25—35 ani; Echilibru şi vitalitate, procreere activă, adulte unei familii deci a subidentită-ţilorVârsta adultă precoce în vârsta adultă precoce, uşoară active profesionale, maritale şi parentale 35—44 ani ; deteriorare senzorială vizuală care se 20-455 Vârsta adultă mijlocie extinde şi spre alte zone 45-50 ani ; ani Vârsta adultă tardivă 55—65 ani senzoriale Vârstele de Dezangajare profesională, adaptare la — Perioada de Uşoară intensificare a deteriorării orga- trecere 66-70 ani ; involuţie denuclearizarea familiei — Perioada primei nice în perioada de 63±90 ani bătrâneţi 70-80 ani ; trecere. — Perioada celei de-a doua bătrâneţi Ritmuri foarte inegale de deteriorare a 80-90 ani ; funcţiilor şi energiei psihice în celelalte -Perioada marii perioade cu deces în oricare din ele bătrâneţi peste 90 ani Acest ciclu cuprinde şi el câteva etape : tinereţea, cu substadiile ei (de la 25 la 35 ani), etapa adultă timpurie sau precoce (de la 35 la 44 ani), etapa adultă medie (de la 45 la 54 ani) şi etapa adultă prelungită sau tardivă (de la 55 la 64 ani). In etapele tinereţii integrarea socială-profesională şi punerea bazelor unei noi familii, constituie cadrul trebuinţelor personale, dar concomitent şi al solicitărilor sociale. în aceste condiţii se struc- turează mai profund subidenîităţile profesionale (ca roluri prospective alimentate profund), subidentităţile legate de structurarea familiei personale şi subidentităţi parentale în cadrul noii familii. Aceste dimensiuni pot avea grade de concordanţă sau discordanţă relativ complexe şi să acopere câmpul conştiinţei, al aspiraţiilor şi al obiectivelor. In etapele tinereţii are loc şi dezvoltarea generală a experienţei sociale cu întreaga sa gamă de inedit şi de responsabilitate. Etapele adulte sunt încărcate de obligaţii implicate în ierarhia profesională, de obligaţii familiale — de aspecte din ce în ce mai complexe şi solicitante pe aceste planuri. Ierarhia profesională, ca şi antrenarea multilaterală în roluri şi statute extraprofesionale, pe lângă cele profesionale, creează o oarecare criză de timp la nivelul tuturor vârstelor — mai ales a celor active. Dată fiind viteza relativ mare a progresului impus de revoluţionarea tehnico-profesională, are loc pe parcurs şi o „perimare profesională" mai mult sau mai puţin gravă, care măreşte distanţa psihologică dintre cerinţele profesionale şi posibilităţile individuale de a le satisface. Pe plan social, acestei cerinţe ii răspund recalificările, reciclările, dubla şi tripla calificare, „învăţarea permanentă" [156]. Subidenti-tâţile la care ne-am referit deja îşi modifică amploarea şi inter-corelaţiile. Este o perioadă de aport social important şi de dilatare a identităţii profesionale şi a laturii sociale a identităţii cultural-socială. în mod obişnuit, se constituie familia personală lărgită prin începutul căsătoriei copiilor (se amplifică familia de aliaţi) şi apariţia nepoţilor. Pe plan profesional, se trece prin roluri şi statute noi, atingându-se statutele şi rolurile sociale şi profesionale cele mai înalte. c) Ciclul al treilea sau etapele vârstelor de regresie (al bătrâneţii) se extind de la 65 de ani până la moarte. Şi în cadrul acestui ciclu se delimitează perioade (perioada de adaptare, aceea a bătrâneţii timpurii, a bătrâneţii propriu-zise şi perioada marii bătrâneţi şi a regresiei finale sau ciclul terminal). Perioadele bătrâneţii, considerate şi ca post-adulte, se caracterizează printr-o acumulare de oboseală şi uzură internă care minează treptat organismul şi modifică funcţionalitatea psihică, scă- zându-i productivitatea. Ieşirea din câmpul muncii, ca şi reducerea nucleului familial prin plecarea copiilor (fenomen de denuclearizare familială) creează modificări complexe în câmpul preocupărilor intereselor, a stilului vieţii. Subidentitatea profesională şi matrimonială se estompează sau intră în crize (prin decese). Bolile de degenerescentă fac din această perioadă fragilă o etapă de înstrăinare şi aceasta cu atât mai mult cu cât se trăieşte sentimentul inutilităţii sociale şi al „abandonului", dată fiind criza de timp a copiilor deveniţi adulţi plecaţi din casa părintească în propria lor familie, preocupaţi de susţinerea nivelului de trai personal şi al familiei, de menţinerea unui anumit rang social al familiei. Există numeroase probleme privind transformările de „statut de vârstă". Aceasta cu atât mai mult cu cât unii autori, cum este L. D. Cain [33], se referă la ambiguităţi intre statutul de vârstă şi referinţele subiective şi obiective ale indivizilor (fapt la care ne-am referit, dealtfel, şi noi în introducerea acestei lucrări dar dintr-o altă perspectivă). Douglas T. Hali (1976) [79] a subliniat, pe bună dreptate, faptul că în timp ce pentru ciclul de creştere şi dezvoltare (copilărie şi tinereţe) statutul de vârstă şi rol deşi în permanentă tranziţie sunt instituţionalizate (instituţii şcolare, militare etc.), o dată cu căsătoria (care are tendinţe de a se realiza mai ales între 23 şi 25 de ani) schimbările din vârsta adultă sunt greu de suprins. Există, însă, chiar în materialul ciclului de creştere şi de dezvoltare psihică, tendinţe noi privind statutul de vârstă stratificat oarecum social prin criteriile care justifică delimitări de etape. Viaţa socială se schimbă intens în zilele noastre împreună cu funcţiile ei subtile de „materie primă nutritivă" pentru procesul dezvoltării psihice. Modul cum are loc procesul dezvoltării umane, momentele mai semnificative privind achiziţii comportamentale, cum ar fi comportamentele de mers, comportamentele verbale, comportamentele acţionale etc. şi integrarea acestora în structura personaltiăţii, suferă un fel de proces de deplasare în treptele vieţii spre vârste mai timpurii. Se ştie că există o tendinţă denumită de psihologul J. M. Tanner (1964) [247] „seculară" a pubertăţii de a coborî înspre etapele copilăriei. Pe de altă parte, există o tendinţă a adolescenţei de a se dilata în spre al doilea ciclu de vârstă, cel adult. Iar aceasta din urmă, la rândul său, tinde să împingă ciclul sau vârsta a treia peste deceniul al şaptelea. Problema longevităţii a căpătat contur nou în societatea modernă. în anul 1750 durata medie a vieţii era de aproximativ 25 ani. în 1970 a ajuns în multe ţări la 70 ani. Ocuparea oamenilor în piramida profesională s-a extins spre 64—65 de ani, cu tendinţe largi de absorbţie a întregii populaţii apte de muncă. Datorită creşterii nivelului de trai şi a unei vieţi active şi mai supusă reglementărilor sanogene, foarte mulţi oameni sunt în zilele noastre încă deplin apţi de muncă; la 65 de ani şi parcurg dificil ieşirea din responsabilităţile profesionale, fapt ce va crea într-un viitor nu prea îndepărtat o preocupare mai intensă pentru menţinerea parţială în muncă peste 64 de ani şi mutarea eventuală a pensionării. Tendinţa ca atare se exprimă în modificările de legislaţie a muncii din multe ţări. Pe de altă parte, dezvoltarea intensă a mecanizării şi automatizării producţiei modifică sistemul cerinţelor privind preparaţia celor ce „produc", dar şi creaţia de noi profesii şi noi relaţii în structura generală ocupaţională socială. Nu numai în statutul vârstelor există transformări — deloc neglijabile. Personalitatea umană se diversifică şi pluralizează. încă T. Ribot [193] vorbea la sfârşitul secolului trecut de coexistenţa mai multor personalităţi în aceeaşi fiinţă umană. Contradicţiile ce animă conştiinţa omului modern au fost văzute de psihologii generaţiei lui Ribot ca puncte de plecare pentru sfâşieri lăuntrice care duc în esenţă la patologizarea personalităţii umane. 10. Stresul psihic Luban-PlozzaB., Iamandescul. B. (sub red.), Dimensiunea psihosocială a practicii medicale, Ed. Infomedica, Bucureşti, 2002, pp. 67 - 80, 87 - 95, 99 - 103, 107 - 115. STRESUL PSIHIC -PLACĂ TURNANTĂ A MEDICINEI PSIHOSOCIALE I. CADRU CONCEPTUAL A. DEFINIŢIE Datorăm lui Selye introducerea conceptului general de stres, definit ca o reacţie generală nespecifică a organismului la acţiunea externă a unor factori -agenţi stresori - de natură variată (fizică, chimică, biologică şi psihică). în ultimele/decenii, accentul definiţiei acestui veritabil sindrom s-a mutat pe caracterizarea ansamblului manifestărilor ce compun această reacţie (tulburări psihice şi/sau somatice multiple şi polimorfe), în scopul analizării impactului său cu activitatea unor organe şi aparate „dotate" cu disfuncţii potenţiale sau actuale, dar şi asupra unor indivizi cu o anumită constituţie psihică, predispusă (ereditar sau prin traume psihice anterioare) apariţiei unor tulburări cu implicaţii disadaptative comportamentale. O definiţie sintetică actuală a „stresului general" este cea dată de A. von Eiff: „reacţie psiho- fizică a organismului generată de agenţi stresori ce acţionează pe calea organelor de simţ asupra creierului, punându-se în mişcare -datorită legăturilor cortico-limbice cu hipotalamusul - un şir întreg de reacţii neuro-vegetative şi endocrine, cu răsunet asupra întregului organism". Mai recent, Derevenco prezintă o definiţie psiho-biologică a stresului, inspirată de teoria cognitivă a stresului elaborată de şcoala lui Lazarus. Astfel, în această definiţie accentul este pus pe „dezechilibrul biologic, psihic şi comportamental dintre cerinţele (provocările) mediului fizic, ambiental sau social şi dintre resursele - reale sau percepute ca atare - ale omului, de a face faţă (prin ajustare sau adaptare) acestor cerinţe şi situaţii conflictuale" (Derevenco, 1998). Referitor la definirea stresului psihic, se cuvine să repetăm faptul că el reprezintă un caz particular de stres, înscris în sfera noţională a „stresului general", fiind declanşat de anumiţi agenţi stresori: cei psihici. Aceştia sunt dotaţi cu semnificaţie negativă (distres) sau pozitivă (eustres) pentru indivizi şi operează în planul conştiinţei numai după decodificarea lor şi evaluarea „sarcinii" pe care ei o pun în faţa individului (lamandescu, 1998). Lazarus şi Folkman definesc stresul drept un „efort cognitiv şi comportamental (cu exprimare afectivă preganantă, am adăuga noi) de a reduce, stăpâni său tolera solicitările externe sau interne care depăşesc resursele personale" (1984). Dintre definiţiile existente în literatură asupra stresului psihic ni se pare mai potrivită definiţia oarecum descriptivă - dar incluzând majoritatea circumstanţelor de declanşare a stresului - dată de M. Golu: „stare de tensiune, încordare, disconfort, determinată de agenţi afec-togeni cu semnificaţie negativă (sau pozitivă, am adăuga noi, în cazul eustresului), de frustrare sau reprimare a unor motivaţii (trebuinţe, dorinţe, aspiraţii - inclusiv subsolicitarea, n.n.), de dificultatea sau imposibilitatea rezolvării unor probleme". Completările noastre la această definiţie (lamandescu, 1998-1999), în afara sublinierii dihotomiei semnificaţiei puternice pentru organism a agenţilor stresori negativi (distres) şi pozitivi (eustres), sunt reprezentate de includerea în rândul situaţiilor generatoare de stres a suprasolicitării cognitive-afective şi voliţionale (chiar în cursul unei activităţi pasionante pentru subiect!) şi a efectelor, insidios propagate la scoarţa cerebrală, ale unor agenţi fizici (zgomotul, adesea având şi o rezonanţă afectivă negativă), chimici (noxele ambientale) şi biologici (boala, ca sursă a unor reflexe aferente viscero-corticale), toţi aceşti stimuli non-psihologici producând - în ultimă instanţă - un „stres psihic secundar" (lamandescu, 1993). Revenind la definiţiile bazate pe evaluarea în plan cognitiv (dar cu ecou afectiv) a discrepanţei percepute (eronat sau nu) de către subiect, între cerinţele sarcinii şi posibilităţile sale de a le face faţă, - definiţii ce postulează şi caracterul anticipativ al reacţiei de stres - se cuvine să exprimăm câteva rezerve asupra capacităţii lor de cuprindere în totalitate a sferei noţiunii de stres. Astfel, o imagine cu impact afectiv major (revederea unei persoane foarte dragi sau, din contră, imaginea unui accident cu victime masacrate, ori un vis de coşmar) - dar mai ales instalarea insidioasă a unui stres de suprasolicitare într-un climat afectiv pozitiv - ca şi eustresul în general, nu au aproape deloc de-a face cu anticiparea unui „dezechilibru de forţe" în faţa unei ameninţări. (Se poate specula totuşi - în astfel de situaţii, lipsite de o ameninţare directă a subiectului - asupra „ameninţării" momentane a echilibrului său sufletesc dar aşa ceva se întâmplă şi în timpul unui film „horror", „gustat" de către spectator şi inclus, de regulă, în rândul eustresului). în altă ordine de idei, toate definiţiile de până acum aie stresului psihic, inclusiv cele menţionate, accentuează latura conştientizării de către individ (ca şi anticiparea, realizată la nivelul evaluării cognitive) a potenţialului nociv al agenţilor stresori avându-se, deci, în vedere distresul. Prin aceasta se omite, cum am încercat să sugerăm mai sus, includerea în definiţie a eustresului, concept similar din punct de vedere al intensităţii stărilor afective (însă cu polaritate opusă) şi al reacţiilor psihosomatice apărute, inclusiv implicaţiile sale în patologia acută (de exemplu, criza de astm declanşată de o bucurie neaşteptată), dar total diferit în perspectiva repetării sale pe termen lung (implicaţii pozitive privind longevitatea). Dacă ceea ce se defineşte, în mod obişnuit, prin stres psihic, reprezintă, în opinia noastră, stresul psihic primar (cu agenţi stresori psihici posesori ai unei semnificaţii, ca de exemplu, cuvântul „cutremur", capabil să declanşeze instantaneu reacţia de stres), în cazul „stresului psihic secundar" este vorba tot de o reacţie de stres psihic dar care survine în continuarea (sau aproape instantaneu) unui stres primar, declanşat de agenţi stresori nepsihogeni (exemplu cazurile de insolaţie, o senzaţie dureroasă sau o stare febrilă). Cel mai elocvent exemplu îl constituie stresul psihic secundar reprezentat de boală, în cadrul căreia simptomele psihice sau somatice generează stres psihic secundar nou, cauzat de disconfortul psihic şi somatic (dar şi un stres psihic primar prin semnificaţia de pericol pentru viaţă sau integritatea individului ori pentru inserţia lui socio-profesională). încercând o unificare a diferitelor definiţii ale stresului psihic date de autori ca Selye, von Eiff, Pichot, M. Golu, şi Bruchon-Schweitzer, putem considera că stresul psihic (SP), în ipostaza sa cel mai frecvent invocată de distres, reprezintă o reacţie a întregului organism la unul sau mai mulţi excitanţi corespunzând aşa-numitului „cel de-al doilea sistem de semnalizare" descris de către Pavlov (limbajul), dar şi la stimuli nonverbali ce posedă o semnificaţie cu o largă rezonanţă afectivă pentru subiectul în cauză. Reacţia de stres psihic se manifestă sub forma unui sindrom „nespecific", în linii generale - ce include manifestări psihice (predominant cognitive şi afective, cu exprimare comportamentală) şi tul- burări funcţionale (psihosomatice) care pot afecta sau nu sănătatea unui individ. Nespecificitatea reacţiei de stres - susţinută iniţial de către Selye - nu mai este acceptată în zilele noastre decât convenţional, existând diferenţe - uneori considerabile - între stresurile psihice la diverşii agenţi stresori (de exemplu, stresul de examen şi stresul de detenţie, etc). Conform unei definiţii personale prezentate în lucrări anterioare despre stres (lamandescu, 1993, 1998, 1999), stresul psihic reprezintă un sindrom constituit de exacerbarea, dincolo de nivelul unor simple ajustări homeostatice, a unor reacţii psihice şi a corelatelor lor somatice (afectând cvasitotalitatea compartimentelor organismului) în legătură cu excitaţia externă sau internă exercitată de o configuraţie de factori declanşanţi (agenţi stresori) ce acţionează intens, surprinzător, brusc şi/sau persistent şi având uneori un caracter simbolic „de ameninţare", alteori un rol extrem de favorabil pentru subiect (percepuţi sau anticipaţi ca atare de subiect). Alteori, agenţii stresori reprezintă excitanţi psihici cu rezonanţă afectivă majoră (pozitivă - eustres sau negativă - distres) sau surse de suprasolicitare a proceselor cognitive (atenţie, gândire, etc.) şi voliţio-nale, dar cu menţiunea că SP are la bază în primul rând o participare afectivă pregnantă. O schematizare a interreacţiilor generate în cursul SP la nivelul diverselor „compartimente" ale psihicului şi structurilor neurovegetative endocrine este redată în figura 1. B. STRES Şl ADAPTARE C. DISTRES Şl EUSTRES Din fericire, există nu numai stresul negativ (distres) ci şi stresul pozitiv (eustres). Mai puţin pătrunse în vocabularul curent, aceste două cuvinte (eustres şi distres) desemnează două tipuri fundamentale de stres, reliefate de către Selye în 1973. a) Distresul este termenul ce desemnează stresurile care au un potenţial nociv pentru organism. Toate caracteristicile stresului general sau psihic amintite anterior s-au referit la această accepţiune a stresului. Ceea ce merită să fie subliniat este legat de principalii hormoni eliberaţi în cursul distresului: catecolami-nele (în special noradrenalina şi adrenalina) - care pot favoriza bolile cardiovasculare - şi cortizolul, care scade rezistenţa organismului faţă de infecţii şi faţă de cancer. In literatură, distresUTaeoperă în general sfera noţiunii de stres şi din acest motiv noi vom folosi uneori cuvântul stres tot pentru această semnificaţie (de distres). în viziunea unor autori (Kaplan, French) care - pe lângă Lazarus - au elaborat teoria cognitivă a stresului psihic (SP), la baza distresului există o neconcor-danţă între resursele, abilităţile, capacităţile individului, şi cerinţele sau necesităţile impuse acestuia. în această optică, prin care se conferă anumitor situaţii o semnificaţie stresantă cu care suntem de acord, putem codifica astfel unii termeni care sunt prezenţi în diferitele definiţii ale SP: 1. „ameninţare": este semnificaţia de anticipare a unui pericol; 2. „frustrare": ia naştere când un obstacol se interpune în realizarea unui scop; 3. „conflict": situaţia creată de interferenţa a două sau mai multe solicitări cu motivaţii opuse, realizând o adevărată competiţie; 4. rezolvarea unor probleme dificile sau imposibile (în raport cu contextul si-tuaţional de rezolvare). La acestea noi am mai adăuga: 5. suprasolicitarea peste limitele capacităţii intelectuale (inclusiv parametrii atenţiei, memoriei, rezistenţei la perturbaţii etc); 6. remanenta unor stări afective negative (pierderea unei fiinţe dragi, eşec profesional sau de altă natură, etc.) sau redeşteptarea lor sub acţiunea unor excitanţi condiţionali (sau, pur şi simplu, circumstanţiali), ori readuse la suprafaţa conştiinţei prin vise, asociaţii de idei etc. Lazarus subliniază caracterul subiectiv al perceperii de către individ a unor solicitări, evaluate de el ca depăşindu-i posibilităţile (chiar dacă uneori realitatea este alta) deci distresul apare când există un dezechilibru între solicitările obiective asupra organismului şi posibilităţile pe care subiectul consideră că le are spre a le face faţă. 7. McGrath (cit. de Floru) introduce, însă, în rândul situaţiilor stresante - pe lângă cele de suprasolicitare (aparentă sau reală) - şi situaţiile de subsolicitare (de-privarea senzorială cu monotonie, lipsă de informaţie sau lipsă de activitate soldate cu o gamă largă de stări psihice, mergând de la simpla plictiseală şi până la izolare externă). Subsolicitarea stresează pe individ. Aceasta se explică prin aceea că la fiecare om există o nevoie înnăscută (şi potenţată social) de afirmare a unei largi game de posibilităţi, care să-i evidenţieze capacitatea sa, aspiraţie care nu-i este satisfăcută decât într-o activitate în cursul căreia este solicitat în mod adecvat acestor posibilităţi (suprasolicitarea provoacă tot distres). Stresul de subsolicitare apare în condiţiile vieţii moderne, destul de frecvent în activităţile de „deprivare senzorială" realizată în unele situaţii de izolare profesională sau fortuită - cu scăderea stimulării „obişnuite" a cortexului cerebral datorită unei activări nespecifice corticale insuficiente, prin intermediul sistemului reticulat activator ascendent. O formă mai subtilă, dar mult mai nocivă, o constituie situaţiile de subsolicitare aspiraţională prin insatisfacerea unor trebuinţe sociale (diferite de cele biologice şi implicând procese de comunicare interumană, implicit nevoia de autoafirmare etc). b. Eustresul reprezintă tot o stare de stres, validată printr-o reacţie însoţitoare moderată catecolaminică şi cortizolică, alături şi de multe alte reacţii fiziologice de tipul celor ce vor fi descrise la capitolul consacrat mecanismelor fiziologice ale SP. Diferenţa faţă de distres este însă fundamentală atât din punct de vedere al agenţilor stresori (stimuli cu semnificaţie benefică pentru individ, excitanţi plăcuţi ai ambianţei sau trăiri psihice pozitive ori „palpitante", de la emoţii până la sentimente etc.) cât şi al consecinţelor sale pentru organism care sunt, în general, favorabile (von Eiff). Totuşi, în cazul unei reacţii cateco-laminice generate de eustres pot apărea tulburări grave la un cardiac sau, în cazul unui acces de râs, se pot declanşa crize de astm la o mare parte dintre cei suferinzi de această afecţiune. Din punct de vedere al hormonilor de stres, în cursul eustresului are loc, de cele mai multe ori, numai creşterea secreţiei de adrenalină şi, de asemenea, cresc „endorfinele cerebrale, ca neurohormoni modelatori ai plăcerii" (Hăulică). Pe termen lung, efectele fiziologice ale eustresului nu au fost studiate sistematic, astfel încât opinia de mai sus a lui von Eiff este doar plauzibilă şi are deocamdată numai girul observaţiei clinice*. De altfel, însuşi Selye (1968), apreciind că „eustresurile nu durează niciodată în mod cronic", considera că ar trebui studiate serii mari de vârstnici cu o activitate susţinută în domenii care le produc mari satisfacţii (de exemplu, artă, ştiinţă), comparativ cu cei care resimt „disperare, nu ajung la nimic, nu au nici un succes" (ibidem). Eustresul nu trebuie confundat cu orice emoţie plăcută dar contemplarea unei grădini înflorite, a unei expoziţii de pictură, ori audiţia unei simfonii „senine" de Haydn sau Mozart, de către unii subiecţi extrem de receptivi, i-ar putea face pe aceştia să „vibreze" la aceste mesaje artistice, să „intre" într-o stare de eustres, generat de stări psihice cu tonalitate afectivă pozitivă puternic exprimată (extaz) şi, mai ales, cu durată prelungită (de ordinul orelor, mai rar al zilelor). Alte exemple elocvente de eustres: revederea unei persoane foarte dragi, aflarea veştii reuşitei la un examen, un spectacol comic „epuizant" prin accesele de râs violente şi frecvente, jocurile „de noroc" (fără miză pecuniară), dar şi un film horror dacă „senzaţiile tari" nu depăşesc limita la toleranţă - pragul pentru distres - a individului. Tot în cadrul eustresului se mai includ şi stările de excitaţie sexuală sau meciurile de fotbal în care suporterul trăieşte victoria echipei favorite (altfel apare... distresul). Sentimentul de dragoste împărtăşită constituie un eustres cu rol dinamizator, atât asupra conduitei, cât şi a creativităţii (lucru pe care l-ar realiza - prin „sublimarea" descrisă de Freud, în caz contrar, şi distresul generat de o dragoste neîmpărtăşită). Rolul benefic al eustresului se răsfrânge, mai ales, asupra funcţiilor organelor interne, fenomen cunoscut încă din Evul Mediu (Avicenna, Massimo DiBologna, Basilio D'Ancira, citaţi de U Eco). Din păcate, conceptul de eustres a început să dispară din literatura ultimilor ani (ex. Petzold şi Studt, 2000 sau Benneton, 2001) fapt ce se poate explica prin teama unor autori adepţi ai rigorii ştiinţifice extreme - de a nu se putea găsi criterii de delimitare a SP, datorită polimorfismului emoţiilor, ca şi a reacţiei hormonale de stres şi foarte posibil datorită „intrării în conflict" cu procustiana teorie cognitivă a SP (de fapt, a distresului) devenită a adevărată dogmă. Noi vom menţine conceptul de eustres, considerându-l extrem de util pentru concentrarea numeroaselor şi variatelor tentative antistres - spontane sau psihote-rapeutice - într-o „zonă" a unor reacţii psihologice şi psihosomatice menite să apere sănătatea psihică şi fizică a individului de ravagiile distresului). Derevenco (1992) încadrează în noţiunea de eustres (nu numai psihic) acele situaţii capabile să genereze o activare psihoendocrină moderată, exemplificând cu un efort fizic de intensitate medie ori o activitate profesională ergonomie organizată. Dansul este, de asemenea, un exemplu ideal de eustres. Toate aceste consideraţii ne fac să circumscriem aria de apariţie şi de utilizare terapeutică a eustresului la situaţiile clare menţionate mai sus şi dintre care unele (de exemplu, râsul, muzicoterapia), constituie importante conduite antidistres. Este dificil însă de apreciat în ce măsură o capodoperă artistică poate genera un eustres (potenţial declanşant având emoţia estetică provocată în special de perfecţiunea formei) sau distres (conţinutul emoţional, implicit sau explicit, al operei de artă este interpretat în mod personal şi specific de subiectul receptor şi - în virtutea unor „tangenţe afective" - poate declanşa la acesta o furtună emoţională, uneori cu tonalitate negativă). Din acest punct de vedere există dificultăţi în aprecierea „pe termen lung" a efectului stresant (favorabil - eustres, sau nu -distres) realizat de frecventarea unor spectacole „răscolitoare" (a se vedea Berlioz la primele contacte cu dramaturgia shakespeariană - este drept, mediată şi de tulburătoarea interpretă Hariett Smithson) - sau să ne imaginăm ce stări sufleteşti contradictorii şi pline de intensitate poate genera unui meloman audiţia tetralogiei wagneriene. Considerăm necesar să opinăm asupra faptului că eustresul, fiind un „SP pozitiv", are cel mai adesea în componenţa sa şi elemente ale unui stres fizic (de exemplu, dansul, râsul în hohote, actul sexual, practicarea unor sporturi, etc), dar tonalitatea sa psihică este determinantă pentru includerea în sfera stresului psihic. Eustresul este prin excelenţă un stres psihic acut; „fericirea", atunci când este cronică, nu are amplitudinea paroxistică a stresului, dar constituie un fundal afectiv (cu numeroase conotaţii cognitive şi emoţionale), cu un rol favorabil asupra individului, în plan psihic şi somatic. Ceea ce, însă, constituie o apreciere relativ cvasiunanimă, este aceea că repetarea frecventă a eustresurilor constituie „per se" o premisă a longevităţii (mai ales că produce o creştere a imunităţii antiinfecţioase şi antitumorale) (v. tabelul 1). Prin contrast, distresul (stresul psihic negativ) cumulează calităţile de factor de risc pentru sănătate. D. DIAGNOSTIC în faţa stresurilor majore sau minore, odată apărute, individul posedă aptitudini variabile de a le face faţă: efortul de a se stăpâni în cursul unei stări conflic-tuale acute, reprimarea unei replici agresive, menite să descătuşeze starea de tensiune sau - din contră - strigăte, gesturi, inclusiv manifestări ireverenţioase faţă de cei din jur. Blocarea conflictului în interior sau, cel puţin, suprasolicitarea me- canismelor voliţionale, spre a se evita exteriorizarea afectelor individului stresat, reprezintă în sine o amplificare a stresului iniţial având şi un rol potenţial patogen. Efectul negativ asupra sănătăţii al acestor „blocări la interior" ale reacţiei la stres a fost argumentat în numeroase lucrări şi este validat chiar de expresii populare cum ar fi: „a plesnit de mânie" sau „i-a ieşit prin piele supărarea", etc. Diagnosticul stării de stres în cercetările psihofiziologice - în special cele utilizate în scopul surprinderii apariţiei SP la indivizii sănătoşi sau bolnavi - se utilizează o serie de markeri clinici şi de laborator ai SP (tabelul2) înregistraţi de către psihologi sau medicii care studiază dependenţa SP de o serie de variabile experimentale (agenţi stresori, teren patologic, influenţa unor agenţi terapeutici, etc.). Tabelul 1. Distres şi Eustres Distres Eustres Calitatea Neplăcuţi, ameninţători Plăcuţi, solicitare moderată agenţilor stresori suprasolicitanţi într-un climat afectiv pozitiv Tipuri de „Active": furie, ruşine Bucurie, triumf, extaz, reacţii groază, etc. „senzaţii tari", râsul în cascade, „Pasive": tristeţe adâncă excitaţie sexuală, dragoste, etc. Efort neajutorare, nesiguranţă lipsă de fizic moderat speranţă Tipuri de Conflict, suprasolicitare, Câştiguri financiare şi morale, situaţii frustrare, „examen", contemplare extatică (opere de artă, pierderi în special muzica, peisaje naturale), majore (ex. deces, divorţ, surse de râs (lecturi, spectacole etc.) concediere, etc.) N.B. Situaţii de provocare directă N.B. Buddeberg şi Willi (ex. jogging-ul sau jocuri de noroc) consideră: sau indirectă (ex. filme poliţiste) în a) situaţii de distres activ care subiectul este solicitat dar (implicare activă prelungită activarea fiziologică rezultată are/ dar cu posibilitate de control loc pe fondul siguranţei asupra redus controlului „provocării" (eustresul b) situaţii de distres pasiv „activ" = creşterea moderată a („pierderi", fără posibilitatea cortizolului) oricărui control, cu caracter de lipsă de perspectivă şi „neajutorare" Reacţie a) catecolamine ÎÎ+ cortizol catecolamine + endorfine + endocrină î serotonină prolactină + CRF b) catecolamine t+ cortizol îî Sistem imun inhibiţie (cel. NK 4-, imunostimulare fagocitoza 4- Interferon y 4-) (cel. NK t, Interferon y t, IgAs t) Aparat Predomină creşterea TA Predomină creşterea AV cardiovascular Chiar dacă riscăm folosirea unei deformări profesionale, vom utiliza pentru ansamblul elementelor de recunoaştere a stresului termenul de „diagnostic", iar pentru manifestările predominant exterioare ale SP - termenul de „simptome". Astfel, SP cuprinde în tabloul manifestărilor sale, în primul rând simptomele psihice, inclusiv manifestări comportamentale. în acelaşi timp, orice fenomen psihic, exteriorizat sau nu - de ia procesele cognitive (atenţie, memorie, gândire etc.) şi până la procesele voliţionale şi afective (acestea din urmă în modui cel mai pregnant)* - se însoţeşte de fenomene fiziologice de hiper- sau hipofuncţie a organelor interne, mediate neuroumoral şi având în genere o intensitate moderată, sub cea a unui SP. între simptomele psihice afective frecvente în distres menţionăm: anxietatea, irita-bilitatea, furia (în formele acute), fatigabilitatea, apatia, depresia (în formele cronice). în eustres apar stări de bucurie, surpriză plăcută, triumf, exaltare, veselie şi râsul în hohote, tandreţe, dragoste, excitaţie sexuală, extaz, etc. (tabelul 3). Tabelul 2. Markerii stresului psihic (în special acut) A. Date de observaţie clinică 1. Mimica - crispată - veselă - râs - anxioasă - triumfătoare - depresivă - extaz 2. Tensiunea musculară - hipertonie („încordare") - hipo-/aton/e („leşin") - tremurături, nesiguranţa mişcării 3. Comportament a. activ - euforie (logoree) - hohote de râs, extaz - excitaţie - furie - dans - agitaţie motorie - strigăte de bucurie - inhibiţie sexuală - excitaţie sexuală b. pasiv - „blocaj" (groază) - „mut de fericire" - vertij, ameţeli - idem (în eustres) c. paradoxal = a + b 4. Modificări cardio-respiratorii a. frecvenţa respiraţiei (hiperventilaţie, apnee) + dispnee b. puls - tahicardie - bradicardie - extrasistole c. TA - creşteri - colaps (leşin) d. manifestări circulatorii: extremităţi reci, palide, eritem emoţional 5. Aparat digestiv: secreţie salivară H, greţuri, vărsături, diaree, dureri, balonare 6. Modificări uro-genitale: micţiuni imperioase, excitaţie/inhibiţie sexuală 7. Sistemul nervos: cefalee, ameţeli, insomnie B. Constante umorale în SP 7. Hormonii de stres - catecolaminele - cortizolul - alţi hormoni (GH, ACTH, PRL, etc.) - opioidele (endorfinele) 2. Glicemia 3. Acizi graşi liberi, colesterol C. Indicatori psihofiziologici în SP 1. Frecvenţă cardiacă + tensiune arterială 2. ECG - segmentul ST (subdenivelat în cadrul SP survenit pe un cord, de regulă, bolnav) - tulburări ritm (extrasistole ventriculare) 3. Pletismografie 4. Aparatul respirator: - frecvenţa respiraţiilor - gazometria 5. Galvanometrie cutanată (reflexul psihogalvanic) 6. EMG + EEG 7. Timpi de reacţie Tabelul 3. Modificări psihice (cognitive, afective, comportamentale etc.) prezente în cursul SP acut - distres şi eustres Cognitive Distres Eustres • Scăderea atenţiei, • Scăderea concentrării memoriei şi randamentului intelectual • Blocaj ideaţional • Scăderea vigilenţei • Scăderea imaginaţiei, • încredere excesivă în creaţiei sine şi în ceilalţi (scăderea simţului critic) • Neîncredere în sine • Subestimarea dificultăţilor • Lipsa de speranţă • Neajutorare • Supraaprecierea dificultăţilor Afective Distres Eustres • Iritabilitate, revoltă, • Satisfacţie, amuzament (râs) mânie, furie • ruşine, jenă • Triumf - câştig • nelinişte inexplicabilă, • Mândrie panică (grade diferite ale anxietăţii), groază • teamă, frică, fobie • Revelaţie (valori artistice, morale, ştiinţifice) • nerăbdare, agasare, • Excitaţie senzorială sau enervare ^.intelectuală" • apatie, plictiseală, astenie • tristeţe, scăderea bucuriei • Bucurie de viaţă, sentimentul inutilităţii • insomnie psihogenă • Frenezie • nehotărâre versus • Excitaţie sexuală încăpăţânare • scăderea voinţei versus • Extaz (artistic, intelectual, efort de voinţă religios) Referitor la comportamentul individului în cursul unui SP - cronic, în special - remarcăm excesele referitoare la substitutul drogului (fumat, cafea, alcool), scăderea randamentului profesional, refuzul muncii şi al acceptării responsabilităţilor, închiderea în sine, neglijarea aspectului fizic ca şi a unor norme sociale (Luban Plozza şi colab.) (tabelul 4, 5). Cele mai cunoscute modificări somatice induse de desfăşurarea unor procese psihice sunt aşa- numitele „corelate fiziologice (somato-viscerale) ale emoţiilor" (tahicardie, tulburări de tonus muscular, reajustări vasomotorii, tulburări secretorii . etc.) care pot îmbrăca în cazul SP o serie de manifestări sesizate chiar de persoane din afara domeniului medical şi concretizate în expresii ca: „îmi bate inima" sau „mi-a stat inima în loc", ori „a albit de spaimă" sau „s-a înroşit toată de ruşine", „am simţit o uscăciune în gât", „mi s-a pus un nod în gât" etc. (tabelul 5). Tabelul 4. Modificări comportamentale în cazul d/'stresului psihic* (în special SP cronic) (după Luban-Plozza şi colab. şi Burns, modificat) - Excese referitoare la „consum" • cafea • alcool • dulciuri • tranchilizante • droguri - Control scăzut asupra vieţii personale • aspect neglijent • întârzieri la serviciu • nerespectare angajamente - probleme cu legislaţia • datorii • amenzi • „ieşiri" violente • furt, etc. - „închidere", izolare, refuzul muncii - atitudini excesive şi contrastante faţă de boală: refuzul recunoaşterii şi acceptării situaţiei de bolnav vs preocupare excesivă faţă de posibilitatea bolii. De regulă, sunt prezente comportamente „compensatorii" sau „sechele" datorat distresului dar unele acte pot fi prezente şi ca acompaniatoare ale eustresului: de exerr, piu, excese alimentare, bahice, etc. O sinteză a tulburărilor psihice şi somatice dincursul SP redată în tabelul 5. Tabelul 5. Simptome psihice şi fizice (somatice) în SP cronic -apreciere generală (după Luban- Plozza şi colab.) Tulburări de concentrare, atenţie, memorie = scăderea . randamentului intelectual - epuizare fizică (şi psihică), îmbolnăviri frecvente - tulburări funcţionale psihice (insomnie, fatigabilitate, etc.) şi psihosomatice • modificări ponderale (slăbire/îngrăşare) • tulburări de apetit (inapetenţă/hiperfagie), tranzit (constipaţie/diaree) • tulburări de dinamică sexuală Aceste corelate somatice ale proceselor psihice amplificate dincolo de graniţele normalului în cadrul stresului psihic şi repetate în timp, solicită anumite organe şi aparate cu disfuncţii latente ori deja manifeste şi pot să conducă la apariţia unor tulburări patologice psihosomatice a căror reversibilitate poate să dispară, odată cu apariţia leziunilor de organ, moment în care se poate vorbi de boli psihosomatice. E. MECANISME DE COPING Lazarus şi Launier au desprins (sub numele de „coping" - 1978) o serie de strategii conştiente de ajustare (cognitive şi comportamentale) elaborate de individ pentru a face tolerabilă tensiunea interioară (stresul psihic) indusă de o situaţie potrivnică (ce depăşeşte resursele personale). După modul în care individul îşi concentrează atenţia asupra problemei apărute sau asupra propriei emoţii generate de problema respectivă, se disting 3 tipuri de ajustări (după Suls şi Fletcher): □ „Coping" (ajustare) centrat pe problemă („coping" vigilent). Este utilizat în cazul SP generate de situaţii potenţial reversibile. Cuprinde evaluarea în plan mental (a nu se confunda aceste ajustări cu conduitele practice, acţionale, de rezolvare a problemei!) a unor posibilităţi avute la îndemână de subiect. în cadrul acestor conduite, subiectul: • evocă experienţa anterioară (eventuale succese în aceleaşi situaţii); • contează pe suportul social; • va solicita informaţii şi va căuta mijloace; • elaborează un plan de acţiune. □ „Coping" (ajustare) centrat pe emoţii („coping" evitant), generat de situaţiile fără ieşire, ireparabile (decese ale unor fiinţe apropiate, pierderea unui concurs important, etc). Are rol pozitiv atunci când nu depăşeşte o durată rezonabilă de timp. Reprezintă o strategie pasivă, „de uitare", evitând confruntarea cu gravitatea situaţiei, subiectul încercând o detentă emoţională prin abandonarea tentativelor de rezolvare a problemei - cel puţin pentru moment - şi adoptarea unor strategii defensive constând în: - negare (conduită parţial conştientă); - resemnare; - fatalism; - agresivitate (acesta ca o reacţie de revoltă oarbă contra destinului). □ Reevaluarea problemei Constă în reducerea diferenţei - percepute iniţial de subiect - între gradul de ameninţare şi propriile resurse, fapt ce ajută la perceperea situaţiei ca fiind mai tolerabilă („reinterpretare pozitivă", termen folosit de alţi autori). Strategiile de coping se automatizează şi pot fi condiţionate faţă de diverşii agenţi stresori (de exemplu, evitarea unei persoane antipatice sau incomode devenită reflex). Tipurile de coping, analizate dintr-o perspectivă planificată sunt mult mai numeroase decât cele 3 „fundamentale" descrise mai sus. în tabelul 6figurează câteva dintre clasificările „clasice" şi mai recente. Importanţa studierii mecanismelor de coping este extremă deoarece în orice tentativă pe care dorim să o facem spre a reduce efectele nocive ale distresului este obligatoriu să se ţină seama de adecvarea sau inadecvarea acestei strategii adaptative la situaţiile stresante elective pentru subiectul respectiv (decelate de el însuşi sau de către psiholog). Considerăm de interes o clasificare relativ recentă a lui Smith în 1993 care descrie implicarea în coping a 4 tipuri fundamentale de emoţii negative, relaţionate „în cuplu" cu 4 tipuri de semnificaţii nocive pentru subiect: - supărare (în accepţia lui Lazarus, rezultat al ameninţării pierderii stimei de sine şi sociale) - învinuirea celuilalt, - vinovăţia (idem, Lazarus - încălcarea de către subiect a unor norme morale) - autoîn-vinuire, - frică/anxietate - pericol/ameninţare, - tristeţe - pierdere ireversibilă, neajutorare legată de greutăţi sau pierderi. în ceea ce priveşte tipurile fundamentale de coping, Folkman şi Lazarus - în 1986 - au remarcat, pe baza analizei tipurilor de coping la 85 de cupluri căsătorite -, că rezultatele cele mai favorabile în plan fiziologic au fost obţinute prin utilizarea combinată a ambelor tipuri de coping, cu includerea solicitării suportului social şi a reevaluării cognitive a problemelor. Tabelul 6. Tipuri de coping în literatura consacrată stresului psihic Lazarus şi Carver şi colab. Endler şi Smith (1993) colab. Folkman (1989) (1998) (1984) » 1. 1. Coping activ 1. Orientare 1. Evaluare primară (apre- Confruntare spre 2. Distanţare 2. Planificare sarcină cierea proprietăţilor AS) 3. 3. Eliminarea 2. Orientare - relevanţa motivaţională Autocontrol spre 4. Căutarea activităţilor emoţie (tema interesează sau suportului concurente nu subiectul social 4. Reţinerea 3. Orientare - congruenţă motivaţio- spre 5. Asumarea de la acţiune evitare nală responsa- 5. Căutarea (evenimentul este bilităţii suportului favorabil sau nefavorabil) 6. Evadare/ social instrumental Evitare 6. Idem SS 2. Evaluare secundară emoţional 7. Rezolvarea 7. Reinterpretare („cântărirea" propriilor ' planificată a pozitivă situaţii) problemei 8. Acceptarea - atribuirea responsabilităţii 9. Negarea (persoana care va fi bla- 8. Reevaluare 10. Descărcarea mată sau creditată) pozitivă emoţională - coping centrat pe 11. Apel la religie problemă (utilitatea 12. Pasivitate fiecăruia pentru subiect) mentală - coping centrat pe emoţie 13. Pasivitate (idem) compor- tamentală - aşteptări viitoare (posibi- 14. Apel la alcool şi litatea ca situaţia să se medicamente schimbe) III. VULNERABILITATEA PSIHICĂ LA STRES A. CONSIDERAŢII NOŢIONALE Referitor la terenul psihic asupra căruia acţionează agenţii stresori, este dovedit că în aşa- numitele boli psihosomatice există o serie de trăsături de personalitate cu rol „permisiv" faţă de stresul psihic. După cum am arătat în lucrări anterioare (1980, 1984), opinăm împotriva existenţei unor profiluri psihosomatice proprii fiecărei boli psihosomatice (BPS), postulate de către FI. Dunbar. Opinia noastră rezultă nu numai din datele obţinute la aplicarea testelor de personalitate, dar poate fi dedusă şi din coexistenţa, la acelaşi bolnav, a unor BPS diverse - de exemplu, astm bronşic + urtica-rie + ulcer duodenal + hipertensiune arterială - cum am întâlnit la şase dintre bolnavii noştri (lamandescu, 1980). De altfel, G. lonescu (1990) observă aceeaşi perimare a acestor tipologii specifice diferitelor BPS. Considerăm că există un „profil general" de bolnav psihosomatic şi vom căuta să demonstrăm acest lucru la locul potrivit. Credem că la acest nivel, al personalităţii bolnavului, se realizează impactul factorului stresant psihic, în legătură cu care considerăm necesar să accentuăm rolul traumelor minime, dar cu acţiune îndelungată sau a „situaţiilor fără ieşire" (Kourilsky). Un rol important în privinţa recepţionării intensităţii şi duratei unui SP îl joacă atât mecanismele de ajustare (coping) faţă de SP, cât şi tipul locului de control. Ele vor fi analizate într-un paragraf special. Vulnerabilitatea faţă de stres reprezintă nu numai o sumă algebrică a unor date de personalitate facilitând, mai mult sau mai puţin, „intrarea în stres" ori amplitudinea reacţiei la stres a unui individ. Ea este constituită de un pattern dinamic, de interacţiune, al acestor trăsături stabile de personalitate dar, adeseori, solicitate ca părţi componente ale unui comportament relativ stereotip (ca de exemplu, tipul A). Vulnerabilitatea psihică la stres apare ca un element favo-rizant pentru bolile psihice, dar şi pentru cele psihosomatice (BPS) în cadrul cărora ea se asociază cu o vulnerabilitate de organ. în BPS, apărute ca urmare a unui SP mai intens recepţionat de către un subiect cu un tip de personalitate vulnerabilă faţă de acţiunea AS, putem considera că mai există un agent de „rezonanţă" pentru SP. Acesta închide un cerc vicios şi este reprezentat de tulburările somato-psihice inerente oricărei boli psihosomatice, dar amplificate şi ele de un tip de personalitate cu o vulnerabilitate crescută, în special, în sfera afectiv-emoţională (de exemplu, reacţia unui bolnav cardiac la extrasistolele sale ventriculare apărute în cursul unor emoţii) (lamandescu, 1993). Actualmente câştigă teren ideea că tipul de personalitate (postulat de către primii psihosomaticieni ca fiind specific pentru fiecare dintre afecţiunile psihosomatice, ca de exemplu tipologia nespecifică a pacientului astmatic, ulceros, coronarian etc), nu mai reprezintă decât o componentă într-un complex de factori nespecifici care modulează răspunsul individual al organismului la agenţii etiologici. Acest complex multifactorial include în mod necesar trăsături de personalitate, formate pe o matrice constituţională şi dobândite în cursul experienţei (biografia) individului, şi manifeste în planul inserţiei şi interacţiunilor sale cu „reţeaua socială" (Malchair), ca şi al situaţiilor concrete (evenimente cu rol stresor). Acestea din urmă pot juca un rol trigger psihogen în patologia clinică, indiferent de natura acesteia (de exemplu, o criză de tuse într-un „acces de enervare"). Având o exprimare în actele de comportament, cu inevitabile ajustări con-juncturale impuse de acestea, considerăm că - în cazul unei hipertrofieri a trăsăturilor componente („personalităţi accentuate" descrise de Leonhard)-diferitele tipuri de personalitate pot să conf lueze într-un tip general, caracterizat printr-o „vulnerabilitate faţă de stres", termen utilizat de Kourilsky, având o sferă mai largă decât cea a tipului psihocomportamental A, descris de Friedman şi Rosenman. B. TIPURI COMPORTAMENTALE (A Şl C) RELAŢ/ONATE CU STRESUL PSIHIC Pe baza unor studii şi observaţii personale (lamandescu - 1977, 1980, 1984) considerăm că o vulnerabilitate faţă de stres poate fi întâlnită atât la indivizi cu trăsături de personalitate accentuate dincolo de limitele unei adaptabilităţi sociale normale (şi contribuind la edificarea unor acte comportamentale adeseori „ineficiente"), cât şi la indivizi cu diverse tipuri de personalitate „neaccentuate", dar înclinaţi către un comportament generator facil de stres psihic. 1. Tipul A(TABP) Un astfel de comportament este prezent la indivizi cu diferite tipuri de personalitate (psihastenie, isteric, paranoid etc), unificaţi prin posesia unor însuşiri comportamentale asemănătoare, faţă de realizarea unei sarcini (de obicei profesionale) şi de raportare la cei din jur, şi posesori - prin aceste însuşiri ai tipului comportamental A - Type A Behaviour Pattern - (TABP), descris de Friedman, Rosenman şi evaluat printr-un chestionar elaborat de Jenkins. Acest tip de comportament - dominat de sentimentul urgenţei şi cel al competiţiei - este prezent la şefi sau cei cu veleităţi de şef (v. testul Jenkins). Componentele tipului A figurează în tabelul 8. Posesorii tipului comportamental A, fie numai cu ostilitate crescută (Haynes) fie cu tot ansamblul trăsăturilor TABP, vor „rezona" disproporţionat, de exemplu prin secreţie excesivă de catecolamine ± cortizol, la o arie extrem de largă de stimuli psihici negativi. Tipul comportamental A reprezintă - în opinia noastră - un tip „ideal" pentru „crearea", de către însuşi individul apartenent, a unor premise pentru „colecţionarea" facilă a numeroase şi variate stresuri psihice şi prin aceasta, el devine un important factor de risc pentru o serie mai largă de boli decât cele cardiovasculare, dar şi a altor boli cronice degenerative (lamandescu, 1993, confirmat şi de Baban şi Dumitraşcu - 1995). Pornind de ia aspectele vizând rolul tipurilor psihocomportamentale în favoarea instalării unor boli cu o componentă etiologică psihogenă (în special psihosomatice dar şi a celor cu evoluţie cronic- degenerativă), - iniţial mai „ştearsă", dar ulterior tot mai accentuată - nu se poate concepe o tentativă a inserţiei acestor factori etiologici în patogeneză decât apelând la conceptul de stres psihic fără a uita însă şi rolul condiţionării reflexe a reacţiei de stres la unii stimuli indiferenţi (Caroline Koblenzer - 1987, lamandescu - 1995). Aceste aspecte vor fi analizate într-un capitol consacrat dovezilor experimentale în favoarea implicării SP în patogeneză. Tabelul 8. Tipul psihocomportamental A. Factori componenţi Factori Elemente de risc demonstrate componenţi pentru boala coronar/ană A = ambiţie Risc mai scăzut pentru boală (în raport maximă = nevoia de timp cu factorii H şi J). S = nelinişte Dintre bolnavii asimptomatici (clinic şi = nerăbdare EKG), majoritatea posedă aceşti factori H*= competiti viate = ostilitate: - cognitivă Asociere cu interiorizarea supărării (gânduri duşmănoase, („anger-in"): creşte riscul coronarian (5) dispreţ, supărare) - comportamentală Acte agresive verbale*** sau motorii (**) (agresivitate ample sau prelungite = factor major de verbală sau fizică) risc coronarian maxim sub 50 de ani (7), inclusiv pentru aritmii grave (4). Asocierea cu fumatul, scăderea funcţiei pulmonare (7, 8), consum crescut de alcool şi efort excesiv la locul de muncă (7) - maximizează riscul coronarian. J = implicare Asociată cu depresia, reprezintă un risc profesională majoră major (4) („workaholic") = modul de - cu dificultate - risc crescut îndeplinire a sarcinilor - cu uşurinţă - risc minim Observaţii: * = „nucleul toxic" al tipului psihocomportamental A = sindromul AHA (ostilitate, agresivitate, iritabilitate) + presiunea timpului (6). ** = Agresivitatea este un factor precipitant frecvent al IMA, acţionând prin următoarele mecanisme: activare simpatică şi efecte catecolaminice ample (creşterea frecvenţei cardiace şi a tensiunii arteriale), scăderea perfuziei miocardice şi nivel ridicat de insta- bilitate electrică miocardică (7). *** = Exteriorizarea unor stări afective negative (inclusiv a agresivităţii), non-violentă şi de scurtă durată (afecte „meteorice"), pare să se coreleze, din contră, cu un efect protector faţă de boală. Tipul psihocomportamental A reprezintă, în ansamblu, „un comportament înclinat să streseze individul prin întrezărirea ameninţării acolo unde tipul B nu o vede, şi prin racordarea (prin determinism genetic) a mecanismelor psihofiziologice la reacţii organice exagerate" (2). Tipul psihocomportamental A reprezintă de fapt, un comportament cu un caracter de factor de risc şi pentru alte boli somatice, în afara infarctului miocardic (1,3). 2. Tipul C Tipul C - „represiv", descris de Temoshock (1985-1990), pe baza dimensiunii „reprimare/vigilenţă" (Burne şi colab., 1963). Acest tip de comportament este considerat ca inductor de risc specific cancerului de sân. Este caracterizat prin: - mecanisme de apărare puternice - incapacitate de verbalizare şi de recunoaştere a emoţiilor; - un complex de reacţii negative secundare (subiacente) precum autodepre-ciere, sentimente de neputinţă şi de pierdere a controlului. Relaţia tipului C cu cancerul este văzută de unii autori (citaţi de Marilou Bruchon-Schweitzer) ca fiind nu cauzală, ci în sens invers (tipul C fiind secundar bolii) inclusiv ca o „amplificare a simptomelor" sau o „afectivitate negativă". Alţi autori (Contrada, de ex.) găsesc o relaţie între acest tip psiho-comporta-mental şi o disfuncţie a sistemului imunitar (în special celulele NK) indusă de activarea „preferenţială" a axului hipotalamo- hipofizo-corticosuprarenal şi având ca rezultat final apariţia unor infecţii cronice dar şi a unor neoplazii. Grossarth-Maticek şi colab. (1982) şi Jensen şi Muenz (1984) descriu atitudinea „raţională şi antiemoţională" a subiecţilor cu tip C, autorii din urmă citaţi (după Goodal) afirmând că au putut prevedea rezultatul pozitiv (pentru cancer) al biopsiei la bolnavii cu astfel de trăsături psihocomportamentale. C. TRĂSĂTURI DISIMUNOGENE DE PERSONALITATE - Firea anxioasă asociată cu un stil perceptiv vigilent-evitant ar avea un rol favorizant pentru îmbolnăviri ulterioare numai când are valori extreme. Referitor la anxietate, ea prezintă următoarele caracteristici: stare de nelinişte, de teamă, chiar frică, nemotivată de existenţa unui pericol real, identificabil („teamă fără obiect"). Dacă în limba engleză există un termen identic („anxiety"), în limba germană ea se exprimă prin termenul „Angst" (care mai înseamnă şi frică), iar în limba franceză mai există un termen, „angoisse", preluat şi în limba română, „angoasă" - care complică puţin înţelegerea termenului anxietate. Aceasta se datorează faptului că angoasa ar reprezenta, după Littre (citat de Athanasiu) - o stare afectivă cu conţinut somatic intens exprimat (identificat, în primul rând, prin dificultatea de a respira) şi concomitentă cu „o mare tristeţe", în timp ce anxietatea ar fi un prim stadiu al angoasei sau o angoasă fără manifestările neuro-vegetative care o însoţesc de obicei. Uzual se consideră că anxietatea - indiferent dacă atinge sau nu gradul de angoasă sau limita extremă, denumită „atac de panică" - este însoţită de un cortegiu bogat de acuze somatice (Malchair) unele sugerând chiar adevărate boli (Dongier), deşi examenul clinic şi analizele de laborator nu îndreptăţesc aceste temeri. Cele mai frecvente consecinţe somatice ale anxietăţii sunt dispneea (hiper- ventilaţie, uneori neobservată de către pacient), hipersudoraţia, tremorul şi insomnia. Lader consideră că există o anxietate „normală" (cea cotidiană, ca de exemplu cea a omului aflat la volanul unei maşini, pe un drum presărat cu pericole) şi una patologică („nevrotică") caracterizată printr-o hiperreacţie de acest fel a unui subiect faţă de o cauză nemotivată, doar presupusă (adesea, ea este - tot patologică - fără un substrat definit şi, în astfel de situaţii se pot invoca, la baza ei, procese inconştiente). între aceste forme există aşa-numita anxietate reactivă, desemnând o anxietate intensă, disproporţionată, deşi motivată de o cauză bine justificată. Spielberger subliniază necesitatea termenului de „anxietate de caracter" (sau „caracter anxios" - „trăit anxiety") prin care traduce o dimensiune a personalităţii unui subiect înclinat în mod obişnuit spre anxietate „firea prăpăstioa-să" în limbajul curent (caz în care anxietatea apare frecvent, uneori cvasiperma-nent, mai mult sau mai puţin motivat). La omul bolnav, apariţia anxietăţii, reactive la situaţia sa „nouă", complică şi mai mult tabloul clinic al bolii de bază. - Personalitatea depresivă însoţeşte unele boli şi ar juca (încă neconcludent demonstrat) un rol etiologic în unele boli (ex. cancer), prin efectul imunosupresiv deja demonstrat (Bartrop) asupra celulelor NK. La omul bolnav, indiferent de tipologia personalităţii, depresia constituie o reacţie în plan afectiv, caracterizată printr-o dispoziţie „disforică", ceea ce numim stare de „deprimare", şi concretizată în plan psihic prin senzaţii de neputinţă (de pierdere a energiei vitale), cu astenie - mergând de la tulburări de concentrare a atenţiei până la imposibilitatea de a duce la capăt activităţi simple -, de lipsă de interes pentru problemele obişnuite ale vieţii (inclusiv nevoile biologice, alimentare, sexuale sau cele legate de convenienţele sociale, ca de exemplu ţinută vestimentară) şi prin sentimente de autoreproş (în genere de culpabilitate sau desconsiderarea propriei valori). Dintre foarte numeroasele corelate somatice ale depresiei, punând uneori serioase probleme de diagnostic diferenţial, menţionăm, scăderea apetitului (inclusiv scăderea în greutate), insomnia (în special trezirea foarte devreme, matinală) sau, din contră, hipersomnia, pierderea energiei (oboseală, mai ales la trezire) şi -ceea ce în literatură abundă - prezenţa a numeroase şi variate forme de dureri (cefalee, algii cu sedii diferite etc), multe din acestea încadrate în tulburările so-matoforme. Termenul „depresie mascată" trebuie propagat în rândul medicilor genera-lişti şi internişti datorită faptului că aceasta se află la baza a cel puţin 5% din cazurile de bolnavi care consultă un medic (Kielholtz - 1974). Acest concept consemnează faptul că o multitudine de simptome fizice pot constitui masca unei depresii pe care pacientul o ascunde cu grijă faţă de cei din jur dar, adesea, şi faţă de medic. Atunci când devine manifestă, ea este de resortul medicului psihiatru. în plan psihic depresia atinge un maxim prin înclinaţia către suicid a subiecţilor respectivi. - Nevrozismul are un sens mai larg decât anxietatea - pe care o include, alături de ostilitate, izolare, impulsivitate, culpabilitate, „sensibilitate", etc. - fiind considerat ca asociat frecvent cu boli somatice (Friedman şi Booth-Kewley), deşi Stone şi Costa (1990) au constatat doar rolul de „amplificator al simptomelor", corespunzând unei personalităţi înclinate către stres („distress prone personality"). IV. FACTORII MODERATORI (CU ROL DE TAMPON) Al IMPACTULUI AGENŢILOR STRESORI Rahe şi Arthur (1978 - citat de Marilou Bruchon-Schweitzer) au considerat 3 filtre principale, menite să atenueze impactul negativ al agenţilor stresori: □ perceperea agentului stresor şi evaluarea semnificaţiei sale în raport cu: • experienţe similare anterioare precum şi o serie de date ale personalităţii - locul de control, trăsături disimunogene, dar şi cele imunogene de personalitate; • suportul social şi credinţa într-un ideal (inclusiv cea religioasă); □ mecanismele de apărare inconştientă (negarea, represia etc); □ eforturi conştiente referitoare la: • planificarea acţiunii + solicitare de informaţii noi; • tehnici de relaxare ± medicamente + distracţii ± exerciţiu fizic. Se pot descrie (după Marilou Bruchon-Schweitzer şi Margaret Matlin) următoarele trăsături cu un accentuat caracter constituţional (v. tabelul 9). Tabelul 9. Trăsături imunogene şi disimunogene de personalitate A. TRĂSĂTURI IMUNOGENE Reprezintă un grup de trăsături cognitive-atitudinale reflectând o atitudine generală faţă de viaţă a individului şi fiind corelate cu „tonusul funcţional al sistemului imun". 1. Optimismul Acţionează în două direcţii - minimalizarea gravităţii evenimentelor şi supra-estimarea propriilor resurse de a le face faţă. în plus, umorul este o strategie de ajustare capabilă şi ea de a reduce impactul evenimentelor stresante. Optimismul şi umorul ar avea o valoare predictivă pentru longevitate (v. şi Margaret Matlin) şi ar constitui un factor prognostic pentru evoluţia favorabilă a unor boli cum este cancerul (Levy şi colab. - 1988). 2. Rezistenţa (robusteţea) Cunoscută în varianta engleză sub termenul hardiness, sau, în franceză, en-durance, reprezintă o aptitudine a individului de a fi neobosit, implicându-se în activităţi diverse cu multă curiozitate, gust pentru risc şi gust pentru schimbare. Prezintă 3 componente, controlul perceput al evenimentelor, sfidarea dificultăţilor şi implicarea, dintre care doar prima pare să fie predictivă pentru o sănătate bună ulterioară. 3. Locul de control intern Este sinonim cu mentalitatea individuluiconform căreia tot ce i se întâmplă i se datorează lui în bună măsură (şi nu destinului!) şi că această responsabilitate îl obligă să acţioneze energic pentru îndreptarea unor situaţii nefavorabile, neaşsteptând de la alţii rezolvare. 4. Autoeficacitatea Reprezintă o viziune a subiectului asupra evenimentelor stresante, potrivit căreia: - subiectul consideră că evenimentele cu rol stresant pot fi modificate, atenuate sau chiar preîntâmpinate de către orice individ (controlul intern al stresului) şi nu se află la discreţia întâmplării; - subiectul consideră - în virtutea unei încrederi în forţele proprii - că el poate stăpâni sau limita acţiunea nocivă a unor astfel de evenimente (autoeficacitatea). 5. Humorul Fără a intra în detalii asupra cauzelor care produc apariţia râsului (în special exploziv şi/sau prelungit) - cauze ce au fost discutate de autori celebri precum Kant, Bergson şi Freud - trebuie spus că aptitudinea de „a avea umor" (inclusiv de a vedea ceva comic într-o variată gamă de situaţii şi relaţii, chiar şi în cele negative) este considerată ca o trăsătură de personalitate imunogenă, dintre cele ce predispun la longevitate (desigur în interacţiune cu factori genetici sau dobândiţi ce pot limita drastic această predispoziţiei). Efectul cel mai frecvent al humorului este râsul, proces fiziologic complex ce antrenează peste 60 de funcţii ale organismului. Un efect destul de apropiat îl are chiar simplul zâmbet, fiind demonstrat efectul de tip feedback (exploatat de către tehnicile de bio-feedback şi realizat prin activarea centrilor corticali) realizat prin declanşarea unei emoţii de către mimarea expresiei faciale a acelei emoţii, inclusiv a efectelor sale psihosomatice. Nu trebuie neglijat efectul râsului în plan psihologic deoarece el are o acţiune multiplă, efect antistres - prin „decuplarea" în plan mental, de acţiunea agenţilor stresori" - dar şi efecte de creştere a funcţiilor cognitive (atenţie, memorie, imaginaţie - creativitate) şi a celor afective (disipează anxietatea, crisparea sau „acoperă" timiditatea, etc). • Baza psihofiziologică a acestor „trăsături imunogene" (figura 2) o constituie: - reactivitatea cardiovasculară moderată; - un nivel de catecolamine circulante relativ ridicat, ca şi al limfocitelor (în situaţii adverse, inclusiv de natură infecţioasă). După cum se observă, cele două trăsături de ordin fiziologic menţionate corespund unor modificări ce caracterizează, de regulă, eustresul. în ceea ce priveşte fundamentul conduitelor stabile, el poate fi: - genetic (biologic), conform opiniei lui Eysenck; - dobândit (de esenţă socială), prin învăţare conform opiniei lui Bandura. Watson şi Penebaker sistematizează trăsăturile de personalitate implicate în patogeneză sau în sanogeneză în: - afectivitate negativă: depresie, anxietate, nevrozism; - afectivitate pozitivă: optimism, umor, vitalitate, eficacitate percepută, control intern, stimă de sine (autoapreciere, încredere în sine). B. STAREA DE ANXIETATE MODERATĂ Anxietatea este considerată, atunci când survine într-un „grad moderat", ca având rolul de „tampon" în faţa „agenţilor stresori" (Marilou Bruchon-Schweitzer şi Paulhan - 1993). Ea trebuie diferenţiată de „anxiety trăit" care este o trăsătură stabilă a personalităţii unor indivizi. „O stare de nelinişte („îngrijorare", sens mai potrivit - n.a.), nici excesivă, nici absolută, permite subiectului să anticipeze realist o situaţie adversă pe care o are de înfruntat (nici dramatizare, nici reprimare)"(ibidem). Tallis (1990) consideră că „îngrijorarea acţionează ca un sistem de alarmă cu efecte benefice", ea constituind „un lucru negativ, numai dacă se instalează fără motiv sau durează prea mult". în opinia noastră, este însă necesar să se sublinieze că anxietatea excesivă, prezentă la o mare parte dintre bolnavi - ca urmare a anticipării unor pericole sau, mai ales, în condiţiile eşecurilor terapeutice şi a unei relaţii defectuoase cu medicul - are un rol dezorganizator al comportamentului şi constituie o sursă importantă a unui exces de hormoni de distres. Antecedente pozitive în confruntarea cu stresurile psihice (starea de „antrenament") Ţin de experienţa personală a subiectului, de călirea lui prin stresuri psihice similare (uneori această „luptă" poate să-i scadă resursele!), dar poate exista şi situaţia unui individ care consideră ca argumente pozitive - într-o situaţie stre-santă - experienţa altora pe care subiectul şi-o însuşeşete prin parcurgerea unor mijloace variate de informare (inclusiv persoane apropiate, etc). C. MODERATORII PSIHOSOCIALI: SUPORTUL SOCIAL Suportul social este definit ca ansamblul relaţiilor interpersonale ale unui individ care îi procură acestuia: - o legătură afectivă pozitivă: suport emoţional (simpatie, prietenie, dragoste, consolare, etc); - un ajutor practic: suport material (financiar, instrumental); - informaţii şi evaluări referitoare la situaţia ameninţătoare: suport informaţional. Unii autori includ aici şi stima celor din jur (Matlin). Suportul social poate fi acordat de familie, colegi, prieteni dar şi de instituţii, în frunte cu biserica şi cu diverse forme de protecţie socială (aziluri, case de copii, etc.) ca şi de societăţile filantropice, (dar şi spitale şi personalul medico-sanitar, şcoli şi grădiniţe, etc). Important apare rolul de tampon pe care îl joacă suportul social în calea agenţilor stresori, iar unele experimente întreprinse în clinicile oncologice au demonstrat diminuarea riscului de mortalitate la bolnavii care au fost supuşi unui program de ajutor în acest domeniu al susţinerii în plan psihologic. CADRUL DE ACŢIUNE PRIORITARĂ A SP IN DOMENIUL PATOLOGIEI în situaţiile în care SP acţionează brutal şi/sau prelungit asupra unui teren psihic şi/sau somatic fragil (vulnerabil), el poate declanşa adevărate boli, fiind deci, implicat în patogeneză. 1. Caracteristici generale ale implicării SP în patogeneză Stresul psihic (SP) reprezintă, deci, un moment de solicitare a întregului organism, chiar dacă agresiunea agentului stresor se exercită iniţial asupra psihicului, deoarece acesta influenţează, prin releu psihosomatic, activitatea tuturor compartimentelor organismului. Din acest motiv, orice SP reprezintă un examen dat nu numai de psihicul individului solicitat, ci şi de fiecare organ, în special de cele solicitate preferenţial şi anume: glandele endocrine, sistemul imun, aparatul cardiovascular, aparatul respirator, precum şi organele cu o bogată inervaţie cum sunt cele ale aparatului digestiv. Acest examen este trecut cu succes într-o impresionantă majoritate a situaţiilor, fapt ce explică rezistenţa aparent miraculoasă a organismului la avalanşa zilnică de SP sau chiar la SP prelungit, cu implicaţii majore în existenţa individului, şi soldate cu o rezonanţă extremă la nivelul tuturor organelor. Istoria naturală a multor boli demonstrează o evoluţie îndelungată a proceselor patologice induse de variaţi agenţi etiologici şi aflate într-un echilibru fragil cu forţele de apărare ale organismului ce acţionează în sens reglator homeostazic. De regulă, există o acţiune de sumare a mai multor agenţi etiologici între care şi un SP major, ori SP minore dar repetate (sau cvasicontinue). Dacă acţiunea SP a fost înregistrată ca impact acut asupra psihicului subiectului afectat (a se vedea exemplele privind efectele cutremurului din 1977) -având urmări imediate asupra sănătăţii psihice şi somatice - o evaluare a efectului său tardiv dezvăluie, nu rareori, apariţia unor sindroame psihopatologice, endocrine, psihosomatice sau chiar a unor boli din domeniul medicinii interne în a căror etiopatogenie factorul psihogen ocupă un loc mai modest (vezi pneumonia pneumococică în a cărei etiologie expunerea la frig, de exemplu, ocupă un rol mai important). Pornind de la aceste constatări, la îndemâna medicului practician, vom prezenta în cele ce urmează o serie de afecţiuni patologice din variate domenii ale medicinii, în care SP are o participare „prioritară", adică în raport cu alţi agenţi etiologici - ocupă un rol dominant. Nu trebuie omise din această „demonstraţie" rolul jucat de „cel de-al doilea pol al interacţiunii stresante, terenul de organ", dar şi de cel psihic pe „matricea" căruia SP şi-a gravat amprenta, uneori chiar la distanţă de acţiunea agentului stresant care a declanşat „explozia". Un subiect cu antecedente ereditare pozitive pentru anumite boli psihice (părinţi nevrotici, de exemplu) va dezvolta mai uşor, sub acţiunea SP, sindroame anxioase sau depresive decât boli somatice, iar în caz de antecedente pozitive pentru boli somatice, va fi afectat prin boli psihosomatice în virtutea unui „locus minoris resistentiae"situat la diferite niveluri, inclusiv în structura sistemului nervos, şi care va oferi locul de acţiune patogenică prioritară a stresului psihic. 2. Bolile somatice cu participare prioritară etiologică a SP Sfera acţiunii prioritare a SP va include: - bolile psihice, în primul rând psihogeniile (unde există o declanşare exogenă prin SP, aproape exclusivă a bolii); - boli endocrine: boala Basedow, în primul rând, dar şi alte afecţiuni endocrine, ca de exemplu: „amenoree de stres", „nanismul psihosocial", „hipocorticismul cronic" la cei cu SP cronic; - bolile aşa-numite psihosomatice (teren ce include atât ponderea crescută a etiologiei psihogene, cât şi existenţa unui anume tip de personalitate a bolnavului, ambele conjugate cu un teren de organ receptiv la SP); - unele boli infecţioase cu componentă psihogenă importantă: tuberculoza (de fapt, tot o boală psihosomatică), zona zoster, hepatita epidemică cu virus A (expresia populară: „a dat în gălbinare, de atâta supărare"); - unele boli metabolice: diabetul zaharat (ecloziunea şi modelarea evoluţiei sale), obezitatea, anorexia nervoasă, etc; - chiar şi în anumite cazuri de neoplasm există argumentaţia convingătoare în favoarea implicării unui SP major în apariţia bruscă a fazei clinice ori în diseminarea metastatică fulgerătoare*. Desigur că în orice boală, chiar cu o etiologie unică (de exemplu, afecţiunile patologice din domeniul ortopediei, multe dintre ele decurgând din accidente) există implicaţii, mai mult sau mai puţin evidente ale SP, atât din punct de vedere al circumstanţelor de producere (o fractură la un om stresat, un accident rutier în cazul unei stări de enervare accentuată) cât mai ales din punct de vedere al evoluţiei bolii a cărei vindecare poate fi întârziată de SP ulterioare. SP solicită adeseori violent organismul uman dar caracterul „bizar şi capricios " al efectelor sale poate fi prevăzut prin studierea „punctelor slabe" ale organismului, situate - aşa cum s-a menţionat - la diferite nivele. 3. Cronologia modificărilor patologice induse de SP între acţiunea de SP şi apariţia manifestărilor de boală există adesea o perioadă mai mult sau mai puţin îndelungată de „latenţă" a bolii, de luptă încununată de succes pentru lichidarea urmărilor SP, dacă nu în totalitate (în special ecoul său asupra vieţii psihice a individului) cel puţin la nivelul organelor de reglare şi interne solicitate pe parcurs. Poenaru consideră că SP produce un dezechilibru între organism şi mediul extern sau intern, caracterizat printr-o evoluţie ascendentă în patru faze, în care primele două (de suprasolicitare a mecanismelor centrale şi funcţionale executive) nu produc tulburări în sfera patologicului. în schimb, astfel de tulburări apar în ultimele două faze după cum urmează: în faza a lll-a de disfuncţie a mecanismelor de neuroreglare şi a mecanismelor funcţionale, apar tulburări pe care le putem considera, atât psihice, cât şi psihosomatice, grupate în 7 tipuri de sindroame: - tulburări ale somnului; - spasmofilie; - nevroze reacţionale (cu un grad mare de reversibilitate); - distonii neuro-vegetative; - sindroame dismetabolice (unele forme de obezitate şi de stări prediabetice); - hipertensiunea arterială (esenţială, oscilantă - formele psihogene reversibile relatate de Klumbies); - algotimii (vag sistematizate şi fără o cauză materială). în cea de-a IV-a fază de somatizare mono- saupluriorganică apar veritabile boli psihosomatice în geneza cărora ţinem să subliniem rolul fundamental al predispoziţiei de organ şi cel de adjuvant jucat şi de ceilalţi factori de risc nepsihogeni. Revenind la inserţia stresului psihic în rândul celorlalţi agenţi etiologici ai bolilor interne, trebuie amintit că, cel mai adesea, factorul psihogen - acţionând în exclusivitate sau asociat cu ceilalţi factori etiopatogenici - declanşează, la nivel general al organismului sau local (de organ), tulburări funcţionale pasibile de reversibilitate completă, mai ales când ele se produc asupra unor structuri morfo-biochimice încă nealterate sau fără fragilitate constituţională. Din acest motiv, de regulă, stresul psihic nu antrenează atât de frecvent tulburări patologice organice, deşi - în cazul persistenţei sau repetărilor sale frecvente - se poate ancora şi în organicitate (tabelul 13). Tabelul 13. Modalităţi de inserţie a SP în contextul plurietiologic al diferitelor boli 1. Acţiune „pregătitoare" - „aşterne patul" bolii + (psihice sau somatice) alţi factori organospecifici - accelerează debutul unor boli „programate genetic" 2. Acţiune declanşantă - exclusivă (nevroze şi alte psihogenii) - alternativă (boli psihosomatice) - sumativă: toate bolile 3. Acţiune agravantă - complicaţii - decese Ceea ce trebuie reţinut este intrarea factorului psihogen în „elita" factorilor etio-patogenici ai bolilor interne, poziţie în care se cere tratat cu consideraţie de practicieni şi descifrat în intimitatea mecanismelor sale de către cercetători. în figura 3 am încercat să redăm o imagine asupra interrelaţiei dintre factorii psiho-sociali, comportamentali şi organospecifici - pe de o parte - şi agenţii stresori - pe de altă parte - cu implicaţii în patogeneză. VI. PRINCIPII DE CONDUITĂ ANTISTRES Pornind de la aprecierea aforistică a lui Selye: „Sancţiunile stresului (în sens de distres - sublin. noastră) sunt bolile şi nefericirea", remediile împotriva acestuia trebuie să vizeze cei doi poli ai fiinţei umane: psihic şi somatic. Sănătatea psihică şi somatică sunt intercondiţionate, ambele fiind supuse acţiunii stresului dar acestea trebuie apreciate din perspectiva unei rezultante, de tipul unei sume algebrice, dintre acţiunile nocive (sau cel puţin provocatoare) ale distresului şi cele benefice ale eustresului. Aşadar, vom distinge următoarele tipuri de conduite: A. CONDUITE ANTI-DISTRES • limitarea/înlăturarea consecinţelor (deci distresul s-a produs); • evitarea lui; • provocarea de distresuri controlate (reprezintă surse de „călire" a individului faţă de acţiunea unor agenţi stresori cu mult mai redutabili ce intervin inerent, fie în cursul unei zile, fie în momente cruciale ale vieţii). întrucât primele două tipuri de conduită (antistres şi pro-eustres) sunt uşor de recunoscut în cadrul diferitelor strategii şi programe ce vor fi înfăţişate pe parcursul capitolului „Remedii", considerăm necesar să explicăm sumar această extrem de importantă grupă de conduite de căutare şi sfidare a distresului, în ultimă instanţă, de antrenament faţă de distres. începând cu jogging-ul - care are inconvenientele lui, de necontestat, dar care încarcă bateriile cognitive, afective şi voliţionale pentru o zi întreagă de activităţi predominant intelectuale - continuând cu dificultăţile pe care le implică o ascensiune montană („pe potecă") răsplătite nu numai cu satisfacţiile numeroase ale ajungerii pe cuime, vom încheia exemplificările în acest sens cu virtuţile satisfacerii stagiului militar de către tineri (referirea se face la stagiul militar de până acum - anul 2001). Expresia populară „nu-ţi dau fata până nu faci armata!" este extrem de relevantă pentru rezultatele unei veritabile educaţii (complexe!) pe care o reprezintă scoaterea tânărului recrut din „puful" vieţii de civil şi trecerea lui la o viaţă lipsită de confort, axată pe o activitate fizică intensă, ca şi pe o disciplină extrem de riguroasă din care nu lipsesc nici micile nedreptăţi (mult mai mici decât cele pe care le va suporta din partea şefilor ierarhici sau colaboratorilor leneşi sau invidioşi, când - după lăsarea la vatră - va intra în câmpul activităţii profesionale). O altă problemă cu semnificaţii multiple - pe care le sperăm ca fiind importante - este cea a educaţiei estetice a tinerilor, implicată de frecventarea unor spectacole de înaltă calitate artistică, dar care exaltă o atmosferă tragică sau plină de tristeţe (de exemplu, piesa „Azilul de noapte" a lui Gorki, opera enesciană „Oedip", tragediile antice greceşti sau ale lui Racine şi Shakespeare, precum şi filmele triste, sfâşietoare cum ar fi ecranizările după Tennessee Williams, sau unele filme neorealiste italiene). Toate aceste veritabile evenimente artistice -care pot bulversa existenţa unei persoane vârstnice, copleşită de propriile griji şi probleme insolvabile - declanşează la spectatorul în vârstă, profunde trăiri emoţionale (în primul rând) dar cu implicaţii cognitive, adesea conducând la restructurări de aspiraţii, de conduite. Din această perspectivă, contactul - fie el şi dificil de suportat emoţional - cu o capodoperă sădeşte în sufletul tinerilor o rezistenţă morală ce le va fi de mare folos în cursul unor evenimente similare inevitabile, cu care se vor întâlni în cursul vieţii (nu mai trebuie menţionat beneficiul intelectual de pe urma unor astfel de experienţe artistice, bogate în informaţii cu caracter social-istoric, filosofic, psihologic, etc). în schimb, persoanele vârstnice aflate într-un impas existenţial - dar şi cele cu distresuri zilnice împovărătoare -vor fi mai avantajate de frecventarea sau lecturarea unor creaţii literare, muzicale din domeniul comediei. B. CONDUITE PRO-EUSTRES • cultivarea eustresului (conduite active „încununate" de eustres); • procurarea de eustresuri (colecţionarea de plăceri/stimulente, în „doze rezonabile"). Conduitele pro-eustres - ca şi cele anti-distres - pot fi puse în practică pornind de la o bază bio- psiho-socială a individului menită să-i asigure acestuia o serie de disponibilităţi (înnăscute - în special trăsăturile imunogene de personalitate -sau dobândite - experienţa dominării unor situaţii adverse, soldată cu creşterea încrederii în resursele personale). Conduitele pro-eustres sunt menite să susţină demersurile (în special conştiente) ale individului de a-şi păstra cu acribie „energia de stres" de care vorbeşte Selye ş\ - potrivit opiniei „părintelui stresului" - care este consumată mai mult sau mai puţin pe tot parcursul vieţii, individul ajungând, în pragul morţii sale biologice, la dispariţia totală a acestei energii. C. CONDUITE SANOGENETICE Dacă zestrea biologică şi psihică (inclusiv particularităţile morfo-funcţionale) ale unui individ constituie un dat de sorginte ereditară pentru acesta - mai ales când el este conştient şi dotat cu o puternică dorinţă de autoperfecţionare - apare ca necesară şi posibilă edificarea unor deprinderi sanogenetice şi a unor baze spirituale (aspiraţii realiste, asigurarea nevoilor psihologice fundamentale rezonabile, etc.) menite să optimizeze conduitele de gestionare a stresului (lamandescu, 1993 şi 1996). Referitor la conduitele sanogenetice acestea au fost evaluate şi chiar codificate (v. chestionar Steptoe şi Wardle) în ultimii ani, constituind unul dintre subiectele majore ale psihologiei sănătăţii. Pentru a nu extinde abuziv acest subcapitol, vom încerca doar să includem principalele conduite sanogenetice într-un tabel (tabelul 14) şi să accentuăm ideea că individul care se conformează acestor norme este mult mai protejat faţă de SP declanşate de principalele boli şi accidente implicate în scăderea duratei medii de viaţă. Tabelul 14. Conduite sanogenetice contemporane la adultul sănătos 1. Deprinderi zilnice 4. Evitarea unor excese (cf. Alameda Study) • alcool • igiena bucală • medicamente „uzuale" • mic dejun (antialgice, somnifere) • activitate fizică (gimnastică, • alimente preferate (mese pantagruelice) mers pe jos) • nopţi nedormite (inclusiv studiu, • somn suficient gărzi, etc.) 2. Dieta • muncă prelungită la domiciliu • trei mese principale 5. Examene medicale periodice (inclusiv micul dejun) ± < 2 • stomatologice gustări • normocalorică • ginecologice (inclusiv metoda • de preferat: alimente vegetale, Papanicolau) bogate în fibre, carne albă • urologice (adenom de prostată) • limitare: grăsimi animale, • controlul tensiunii arteriale carne roşie, dulciuri, conservanţi 6. Autoexaminări • proaspete sau fierte (* prăjire, • controlul greutăţii congelare) • autoexamenul sânilor (lunar) • apă şi lichide suficiente • autoexamenul testiculelor - dimineaţa la trezire şi între 7. Interdicţie totală mese • consum moderat de alcool, • tutun (± cafea), sare, zahăr • droguri 3. Conduite preventive • antibiotice sau psihotrope, „după ureche" faţă de „accidente": • utilizarea obiectelor de igienă • auto: centură, * viteză, alcool personală ale altei persoane • * expunere prelungită (pieptăne, prosoape, batiste) neprotejată la soare (1000-1600) • boli venerice: prezervativ • boli infecţioase severe: evitare contacte • sarcini nedorite: contracepţie dirijată medical D. CONDUITE VIZÂND CREŞTEREA EFICIENŢEI FIL TRELOR ANTISTRES Vizează modelarea sistemelor de convingeri (pozitivarea, adecvarea lor la realitate) şi combaterea unor modalităţi de coping nocive pentru individ (-» optimizarea coping-ului). 1. Modelarea sistemelor de convingeri Un preţios instrument de lucru în această privinţă este reprezentat de modelul de autoreglare cognitivă la stres (Adriana Baban). Autoarea propune - pe baza acceptării teoriei cognitive a stresului (considerat ca „produs al interacţiunii dintre persoană şi situaţie care declanşează mecanisme de coping ale căror costuri personale depăşesc resursele psihofiziologice) - explicarea apariţiei şi „gestionării" stresului prin strategii de coping, dependente de „modul în care persoana selectează, păstrează, interpretează şi foloseşte informaţiile („schema cognitivă"). Această schemă cognitivă este dependentă de sistemul de convingeri ale individului, fiind implicată - în cazul unor cogniţii pozitive despre sine şi lume (de exemplu, autoeficacitate crescută) - în evaluarea situaţiilor de viaţă ca fiind mai puţin ameninţătoare (deci generând mai puţin distres), inclusiv situaţiile ambigue care - la indivizii cu un sistem de cogniţii negative - sunt interpretate, de re- gulă, ca nocive (generatoare, adesea, de distres „gratuit"). Prin tendinţa de a evalua situaţiile ambigue ca nefiind (obligatoriu - nota noastră) ameninţătoare, persoanele cu gândire pozitivă vor tinde să adopte forme de coping preventiv şi activ, ce le permit să menţină distresul la un nivel redus. Acest model propus de Adriana Baban sugerează importanţa formării unei gândiri pozitive chiar şi la cei cu o „structură genetică" generatoare a unui sistem de cogniţii negative, în acest sens, considerăm că autoinvocarea repetată a unor realizări obţinute în diverse domenii de către aceşti subiecţi poate să constituie uneori un element generator al unei încrederi şi stime faţă de sine, devenite pozitive (aici ar fi de subliniat rolul psiho-terapiei experienţiale comportamentale şi psihanalizei). O altă consecinţă a acestei modelări pozitive şi realiste a convingerilor individului este reprezentată de necesitatea şi posibilitatea combaterii stresurilor gratuite ale unor indivizi fie anxioşi, fie insuficient informaţi. De regulă, în cazul îmbolnăvirilor, această categorie de subiecţi cad pradă lipsei de informaţii despre boală şi tratament, ca şi unei contagiuni informaţionale defetiste indusă de anturaj. 2. Optimizarea strategiilor de coping Strategiile de „ieşire din impas" (coping) depind de mijloacele de dotare ale individului (ereditare şi achiziţionate), ca şi de natura situaţiei cu rol de agent stresor. Cele două tipuri fundamentale de coping: centrarea pe emoţie sau centrarea pe situaţie comportă o serie de nuanţe a căror reflectare comportamentală - studiată între alţii şi de către Carver şi colab., autorii unui chestionar referitor la aceste domenii cuprinzând 14 scale - a fost analizată la capitolul consacrat modalităţilor de coping. în ceea ce priveşte consecinţele de ordin practic pentru evitarea sau diminuarea distresului, conduitele de coping ar putea fi selecţionate, fie voluntar (dar numai în cazul unei autocunoaşteri profunde, ca şi al unei voinţe puternice), fie cu ajutorul psihologului. Pentru o detaliată trecere în revistă a programelor antistres, pot fi consultate monografiile: Convieţuirea cu stresul (B. Luban-Plozza şi colab., ediţia română, 2000) şi Stresul psihic din perspectivă psihică şi psihosomatică (I.B. lamandescu, 2002). E. CONVIEŢUIREA CU STRESUL Omul modern suferă de oboseală cronică („fatigue nerveuse"): simte mereu nevoia unei vacanţe, a unor week-end-uri mai lungi, unor ore suplimentare de somn. Excesul de competiţie şi responsabilitate comportă o creştere intensă a stresului. Supus unei încărcături excesive de responsabilităţi, care cer o atenţie constantă, subiectul suferă un stres adesea insuportabil: de la manifestări vagi precum insomnia, anxietatea, astenia, la sindromul de oboseală şi, în cele din urmă, la o adevărată maladie (hipertensiune, angină pectorală, infarct etc.). Un dram de stres nu dăunează; poate adăuga sare şi piper vieţii. Dar să nu se exagereze, lată cum trebuie ţinut stresul sub control. Este un „vierme" care ne nelinişteşte în fiecare zi. Şi totuşi o doză adecvată de tensiune ne poate ajuta să înfruntăm viaţa. Important este să înţelegem care este nivelul nostru ideal. Imaginea care pune cel mai bine în lumină noţiunea de stres aparţine psihologului Donald Tubesing. Gândiţi-vă la strunele unei viori. Trebuie să fie întinse până la punctul adecvat: dacă sunt prea puţin întinse, nu cântă, dacă sunt prea întinse se rup. Depăşind metafora, putem spune că fiecare are un nivel de prea mult, puţin sau suficient stres. Prea puţin stres dăunează, la fel ca prea mult stres. Coarda întinsă se sfâşie şi, odată cu ea, arcul. „A găsi nivelul adecvat de stres înseamnă a acorda vioara propriei existenţe", susţin Robert S. Elliot. Aveţi nivelul corect de stres? Cheia spre a înţelege aceasta sunt propriile dumneavoastră reacţii. Stresul poate da gust vieţii. Va deveni o capcană doar dacă i-o veţi permite, dacă vă veţi simţi dezarmaţi în faţa greutăţilor. Propriile dumneavoastră resurse interioare vor crea această diferenţă, adică vor face astfel încât stresul să funcţioneze în avantajul dumneavoastră. Este nevoie, în concluzie, să ştim să dirijăm stresul. Într-adevăr, stresul poate fi un stimul capabil să mobilizeze rezervele de energie necesare spre a depăşi cauzele. Selye a emis ipoteza că fiecare dintre noi e dotat cu o anumită cantitate de „energie antistres" irecuperabilă prin relaxare şi, în concluzie, trebuie utilizată parcimonios în timpul vieţii. Cine consumă prea mult din această energie este sortit să moară mai devreme, iar bătrâneţea ar fi tocmai epuizarea acestei energii. Se pare că femeile dispun de mai multă „energie de stres". Trebuie să adăugăm că ceea ce este dăunător nu este atât mediul stresant, cât modul în care abordăm un anumit stil de viaţă. Stresul în sine nu este nici bun, nici rău: doar consecinţele sale asupra corpului şi psihicului unui individ ne permit să evaluăm dacă efectul său global este pozitiv sau negativ. Aceeaşi condiţie de stres se poate înfrunta agresiv sau pacifist. în fine, dacă muncim din greu până când devenim stresaţi dar satisfăcuţi de munca depusă, dacă nu exagerăm trudind peste măsură, nu se poate nicidecum spune că acest tip de stres ar fi dăunător (el se încadrează, de fapt în sfera eustresului). Cum să economisim „energia vitală" an\\-stres, cum să nu o risipim în certuri inutile, în frica nemotivată, în stări de tensiune disproporţionate faţă de cauze, în amănunte? Trebuie să învăţăm să trăim cu stresul care adesea este inevitabil. Secretul rezidă în a transforma stresul în energie învingătoare. Este întotdeauna bine să învăţăm să ascultăm propriul corp şi să ni-l facem prieten. în schimb, dacă blocăm acest dialog interior se poate ajunge la vătămarea organismului. Dacă pe de o parte căutarea unei stări de detaşare, discuţia cu un prieten (chiar şi în scris) sunt de ajutor, pe de alta, trebuie să învăţăm să ascultăm şi limbajul visceral, proverbal. Nu putem combate stresul iară a ne cunoaşte eul: trebuie să ne cunoaştem mai bine pe noi înşine (să ne autoanalizăm) pentru a-i cunoaşte mai bine pe ceilalţi. Fiecare individ ar'trebui să-şi cunoască propriul ritm, propriul „climat"! Sir John Eccles (laureat al premiului Nobel) este un exemplu extraordinar prin cei 86 de ani ai săi de muncă susţinută fără nici un inconvenient. O anchetă demoscopică în problema stresului realizată de Institutul Scope din Lucerna în regiunile din Elveţia a relevat un rezultat unic: un elveţian din patru (27%) se consideră stresat. Majoritatea (71%) susţin că nu sunt „afectaţi" de simptome patologice. Astăzi există şi „medici pentru durere", iar durerea cronică este combătută cu noi arme. Dar noutatea abordării constă în special în capacitatea cu care medicii ştiu să asculte pacienţii. „La noi ajung bolnavii - spune de exemplu Pierre Dayer - pentru care reprezentăm ultima speranţă înaintea deşertului". Este vorba de acei pacienţi care, poate, pentru prima dată într-un lung calvar se găsesc în faţa cuiva care nu este nici sceptic, nici neputincios în faţa realităţii suferinţelor lor. Stresul emotiv este astfel înlăturat. Bolnavul este invitat să-şi analizeze minuţios propria afecţiune, să-i descrie durata, tipul şi intensitatea. Se studiază şi se compară efectele tratamentelor urmate, se examinează cu atenţie mediul său familial şi profesional. Există persoane pentru care durerea a devenit un suport, întrucât de aici derivă efecte secundare benefice de tip afectiv sau chiar financiar şi, în concluzie, a le lua acest sprijin poate deveni problematic. În practică, pacientul nu este liber să acţioneze la nici un nivel, iar această impresie reprezintă linia care-l blochează în toate direcţiile şi în special în ceea ce priveşte încrederea, altfel spus, capacitatea de a acţiona pentru a se autoregla şi deci pentru a fi activ. Faptul de a distruge binomul tensiune-nonfuncţionalitate înseamnă, deci, a intra şi a ieşi alternativ de sub influenţa factorilor de tulburare, adică a stimula şi a relaxa în mod alternativ şi ritmic cele trei componente deja menţionate ale dispozitivelor de comandă, de energie şi de materie. Aceasta este posibil recurgând în special la o reevaluare şi o reinserare a realităţii corporale a pacientului, p/ecându- se de la corpul însuşi, ca în momentul naşterii, şi parcurgând întregul organism. Mijlocul de a realiza toate acestea este furnizat de mişcare, nu de mişcarea în sine, ci de cea coordonată şi dezvoltată prin diverse componente: chiar în acest punct mişcarea inteligentă se alătură şi se acordă cu somnul, integrându-se cu aceasta în funcţie de logica inteligenţei corpului. Este vorba despre o logică care nu minte pentru că limbajul corpului nu este în principal acela emotiv sau al sentimentelor, ci cel fiziologic, al funcţiunii şi al receptării, al învăţăturii şi al memoriei. Corpul este deci în măsură să ne conducă spre pragul benefic al somnului din două motive. Mai întâi pentru că inteligenţa sa poate să se identifice cu aceea pe care Erickson a definit-o ca „minte incon- ştientă", capabilă să înregistreze toate experienţele unui individ şi de a le repera şi sugera pe cele mai potrivite în momentul necesităţii, pentru ca individul să se oprească şi să asculte. în al doilea rând, deoarece corpul s-a mişcat, a reacţionat şi reacţionând a utilizat şi înfruntat stresul ca pe o reacţie de alarmă şi de adaptare (câteodată chiar şi de epuizare). Din toate acestea rezultă două situaţii fiziologice, de nevoie şi de indispoziţie, care nu sunt în sine patologice dacă îşi găsesc un răspuns adecvat: senzaţia de oboseală şi reducerea sau epuizarea resurselor energetice (rezervele de glico-gen etc). în cazul situaţiilor minime sau temporare de trebuinţă şi de indispoziţie intervine răspunsul momentan unit cu angajarea unui simplu coroborant. Reiese în mod clar importanţa intervenţiei somnului pentru toate aspectele vieţii vegetative de relaţie, într-un cuvânt, psihosomatică. Tot astfel, din aceleaşi puncte de vedere, importanţa mişcării. Aceasta este sugestia logică ce rezultă, fiind suficientă pentru a predispune la un rezultat pozitiv. Vorbind despre mişcare, am abordat deja subiectul învăţării, al comportamentelor, al adaptărilor, care fac acest rezultat posibil şi eficace. în acelaşi fel există procese de învăţare (comportamente, adaptări), care fac posibil şi eficace repausul şi somnul. Despre acestea va fi necesar să vorbim pentru că adesea ele sunt periclitate de anxietatea şi tensiunea - cumulate în cadrul activităţilor sau cauzate de atitudini inadecvate sau incorecte ori cărora nu li se dă atenţie din indiferenţă. Ritmul somn-veghe rămâne o exigenţă fundamentală. Poţi învăţa să adormi citind cărţi. Spre exemplu cartea noastră (Luban-Plozza B., Pozzi U, Carlevaro T., Convieţuirea cu stresul, Ed. Medicală, Bucureşti, 2000), despre care un pacient ne-a spus: „E cu adevărat eficace, am adormit citind-o..." SECTIUNEA IV SINTEZE I. Caracteristicile psihicului uman Are natura informationala, este functie a sistemului nervos, se constituie in procesul comunicarii organismului cu mediul extern, are functie de semnalizare-designare cu rol de reglare in dinamica organismului cu mediul. Prima caracteristica esentiala a psihicului uman- dinamismul evolutiv: Constituirea organizarii de tip uman are un caracter evolutiv-istoric, multistadial. In epoca actuala schimbarile au devenit foarte rapide altfel incat una si aceeasi generatie este obligata sa-si restructureze de mai multe ori in viata sistemele de cunostinte, de atitudini si mentalitati elaborate in cursul anilor de scoala Prima caracteristica definitorie a psihicului uman o constituie deci, pregnantul sau dinamism evolutiv. A doua caracteristica este complexitatea psihicului uman:complexitatea se realizeaza in plan structural-arhitectonic si in plan functional Din punct de vedere structural: SPU poseda cea mai mare eterogenitate modala. Psihicul uman are in alcatuirea lui elemente primare prezente si la animale dar si componente proprii numai lui, de genul proceselor secundare superioare, care evidentiaza superioritatea omului (gandirea;imaginatia creatoare;emotii si sentimente structuri aptitudinale de executie si creatie;memoria istorica;vointa;trasaturi caracteriale;limbajul articulat;motivatie socioculturala;functia decizionala) Nivelul inconstient: Leibnitz vorbea de existenta „perceptiilor mici” care se produc sub pragul constientei si pot influenta perceptia si gandirea constienta, facand astfel primele referiri la existenta unor fenomene psihice inconstiente. Maine de Biran le transforma in „perceptii obscure”. G. Fechner -senzatii subliminale care influenteaza prin potentare si diminuare pe cele constiente. Din punct de vedere psihanalitic apar doua forme ale inconstientului:inconstientul colectiv (Jung) si inconstientul individual (Freud). Inconstientul colectiv: e alcatuit din elemente de ordin afectiv, motivational, cognitiv si executiv- instrumental. La nivelul fiecarui om se pune in evidenta o memorie a speciei, inascuta si o memorie individuala formata in ontogeneza. Dupa Jung arhetipurile (alcatuite pe principiul interactiunii antagonice intre fortele constructive si cele distructive si asociate cu destinul) sunt elemente ale vietii psihice ancestrale articulate in tipare care vor ghida din interior, in sens imperativ formarea personalitatii de suprafata a individului Inconstientul individual: inconstientul primar: exprima natura biologica a omului; - tendintele pulsionale primare legate de asigurarea supravietuirii si echilibrul fiziologic al organismului; - este structurat dupa principiul placerii si are ca element central instinctul erotico- sexual; - principala sa cale de exprimare a continuturilor interne sunt modalitatile simbolice, deghizate:visele, lapsusurile, actele ratate. in sistemul de personalitate, inconstientul primar corespunde sinelui. Inconstientul secundar: este constiinta morala a societatii codificata in urma unui mecanism de autocenzura si corespunde supraeului in sistemul personalitatii. -dupa Freud inconstientul primar si cel dobandit sunt cele mai stabile structuri ale personalitatii. Subconstientul: reprezinta continutul memoriei de lunga durata care nu se afla in constienta dar care poate fi constientizat in situatii adecvate. Cuprinde informatii, amintiri, automatisme, deprinderi, ticuri. Este mai intins decat inconstientul si decat constientul; - In comportament apar ca parti ale subconstientului deprinderile, automatismele, obisnuintele. Are o organizare dinamica in cadrul careia se produc reasezari, rearticulari si reevaluari ale elementelor componente -autonomie functionala si dispune de mecanisme propii de autointretinere si autoconservare, Subconstientul asigura continuitatea in timp a eului , da sens adataptiv invatarii permitand stocarea informatiei si experientei pentru uzul ulterior;asigura consistenta interna a contiintei, durabilitatea ei in timp. Constientul: Caracteristicile esentiale ale constiintei sunt: discriminarea, disocierea, decentrarea, evaluare- autoevaluare, atribuirea si creearea de semnificatii. Definitie structurala: constiinta este un nivel specific, calitativ superior al organizarii psihice, caracterizat printr-o emergenta integrativa ireductubila si atingand coeficientul de complexitate cel mai inalt la om. - Dpdv genetic structura constientei are un caracter dobandit ce evolueaza istoric se elaboreaza individual in ontogeneza. Constiinta este subsistemul cel mai deschis la schimbare si evolutie al psihicului uman. Desi legile psihologice care guverneaza procesul de elaborare a structurii interne a constiintei individuale sunt comune pentru toti indivizii, continuturile asupra carora actioneaza si efectele lor difera in limite de la un cadru sociocultural la altul si de la un individ la altul.Ca nivel al organizarii psihice constientul poseda atat eterogenitate cat si diversitate structurala interna, cu o gama de comportamente modale diferite si ireductibile unele la altele In interpretarea derminatiei functionale a constiintei sunt doua orientari: - orientarea statica in care constiinta apare ca un camp sau o scena iluminata cu zone de claritate diferita (Wundt); - orientare dinamica care accentueaza procesualitateta si temporalitatea constiintei (H. Wallon). Punctul de vedere dinamic-constructivist. Dpdv structural constiinta se desfasoara printr-un factor mediator denumit semn, si se concretizează in construcţia unor sisteme de semnificatii Concluzie: Latura structurala si cea functionala ale cunostintei sunt indisociabile si interdependente: #Indicatori comportamentali pentru evaluarea existentei si functionalitatii constientului la om: 1. Starea de veghe (vigilenta):se exteriorizeaza in 2 forme: pasiva (stare de repaus static, privire absenta) si activa (exploreaza campul vizual, in miscare). Forma pasiva are 2 semnificatii: absenta unui flux concret al constiintei si stare de meditatie, fara exteriorizari motorii. 2. Prezenta de sine: identitatea eului;orientarea in propia persoana 3. Orientarea relationala interpersonala- este un indiciu esential al prezentei si functionarii normale a constientului. 4. Orizontul informational- defineste statutul de model cognitiv intern al lumii externe. 5. Capacitatea rezolutiva. PrincipaleleModalitati de evidentiere a capacitatii rezolutive: a fi constient inseamna a reflecta obiectele si fenomenele externe prin prisma principiului si legii determinismului, a cauzalitatii; - a fi capabil sa realizezi generalizari si sa operezi cu concepte; rezolvarea problemelor; realizarea de conexiuni corecte intre notiuni si judecati; intelegerea – decodificarea informatiilor noi; 6. Orizontul motivational- raportul dintre forta motivelor primare si a acelor secundare. In plan comportamental determina tipul de personalitate:egoist-mercantil sau altruist-spiritual. Cuprinde proiectarea personalitatii in viitor prin intermediul dorintelor, aspiratiilor, idealurilor. 7. Autoguvernarea-autoorganizare – exprima functia de comanda- control a constiintei. Autoreglarea:de tip inconstient-feedback-ul negativ;de tip constien; Forme de.autoreglare a constiintei: autoreglare dinamica; autoreglare de transferare; autoreglarea de optimizare; autoreglarea de dezvoltare; autoreglarea de anticipare. 8. Planificarea actiunii si stabilirea scopului: inregistrarea motivului si stabilirea gradului de urgenta; formularea scopului, ce trebuie sa faca pentru a dobandii obiectul; adoptarea mijloacelor bune pentru dobandirea obiectului; prevenirea si evaluarea consecintelor posibile ale actiunii; analiza critica a rezultatelor. Modul de interactiune si coordonare a constiintei de sine si a constiintei lumii obiective. - indicator al organizarii si integrarii generale a constientului individual. Constiinta de sine: include cunostintele pe careSle dobandeste despre sine si autoestimarea care este realista, hiper (supraestimare)si hipo(subestimare). etapele structurarii constiintei de sine sunt: cenestezia ansamblul informatiilor despre mediul intern al organismului. -etape de interactiune si presupun comunicarea individului cu lumea externa: Concluzie: constiinta de sine este o complexa formatiune psihologica prin intermediul careia ne delimitam de cei din jur si ne manifestam ca euri individuale si personalizate ireductibile. Relatii intre constient si inconstient: relatiile circulare: continuturile constientului trec in inconstient, apoi revin nu integral in constient. relatii de subordonare:dominanta funtionala a unui nivel asupra celuilalt relatii de coordonare sau echilibru: cele2niveluri de coreleaza si se balanseaza reciproc 2. Personalitatea- sistem integral supraordonat Divergente metodologice in definirea personalitatii: 1. Prima divergenta idiografica-nomotetica a fost generata de modul de intelegere si rezolvare a problemei raportului particular (individual, concret) Solutia Golu pe care trebuie sa o adopte psihologia personalitatii este aceea a impletirii demersului individual-concret cu cel general. Aceasta directie s-a conturat sub denumirea de ideografica. 2. A doua divergenta biologista/sociologist-culturologica a fost generata de modul de abordare si rezolvare a raportului de determinare, conditionare in cadrul sistemului personalitatii dintre factorii biologici si cei sociali si istorici. Ambele orientari pacatuiesc prin absolutizare si exclusivism, de aceea se impune o noua paradigma oferita de metodologia interactionist sistemica. Personalitatea ramane o unitate bio-psiho-sociala. 3. A treia divergenta este cea dintre orientarea atomar-descriptivista si cea sintetic structuralista. 4. A patra divergenta deriva din modul de a concepe si prezenta organizarea interna a personalitatii. S-au constituit astfel doua tendinte: tendinta plana si tendinta ierarhica. procesul integrarii sistemice a personalitatii se realizeaza atat pe orizontala, cat si pe verticala (unitate in diversitate). 5. A cincea divergenta este legata de dimensiunea temporala a personalitatii, care a delimitat si opus orientarea statica si orientarea dinamica. Orientarea statica are preocuparea de a dezvalui constantele organizarii interne a personalitatii Orientarea dinamica se intemeiaza pe admiterea caracterului devenit si evolutiv al organizarii interne a personalitatii In abordarea personalitatii trebuie sa luam in considerare ambele determinatii, explicatia constand in relationarea adecvata a dinamicii si staticii functionale a sistemului. Acceptiuni ale termenului de personalitate Personalitatea este asociata cu mecanismul si logica generala de organizare si integrare in sistem generic supraordonat a componentelor bioconstitutionale, psihice si socio-culturale Definitiile prin efect extern * deprinderi sau actiuni care influenteaza cu succes alti oameni,* raspunsuri date de altii la un individ considerat ca stimul,* ce cred altii despre tine. Definitiile prin structura interna R. Linton: “personalitatea este ansamblul organizat al proceselor si starilor psihofiziologice apartinand individului”. G. Allport: “Personalitatea este organizarea dinamica in cadrul individului a acelor sisteme psihofizice care determina gandirea si comportamentul sau caracteristic”. Definitiile reductionist-unidimensionale reduc personalitatea la una din componente, la temperament sau la caracter. Definitiile multidimensional-globale prezinta personalitatea ca entitate complexa, eterogena, dupa natura substantial-calitativa, a elementelor care o compun. Dimensiunile personalitatii: temperament, aptitudini si caracter. Temperamentul Definitie si caracterizare generala Structura temperamentala si, respectiv, tipul temperamental este inascut si reprezinta elementul ereditar in organizarea interna a personalitatii. N. Sillamy defineste temperamentul ca: “un ansamblu de elemente biologice, care impreuna cu factorii psihologici, constituie personalitatea In plan psihologic temperamentul se traduce prin manifestari ale indvidului sub aspect dinamico- energetic in diferite situatii externe:rapiditatea perceptiei, a raspunsurilor verbale, a reactilor motorii; intensitatea trairiilor emotionale si durata lor; disponibilitatea la comunicare interpersonala; ascendenta sau obedienta relationala; capacitatea generala de lucru si rezistenta *Temperamentul, desi are o conditionare biologica directa si ereditara, dobandeste valente si sens real numai in plan psihocomportamental. El reprezinta pecetea si dimensiunea dinamico-energetica a oricare unitati psihocomportamentale.*Temperamentul se manifesta in orice situatie, fiind prima determinatie a personalitatii care se impune nemijlocit observatiei.*Temperamenul tine de latura formala, de suprafata a personalitatii Concluzie: temperamentul nu este o variabila neutra din punct de vedere adaptativ. Clasificarea temperamentelor trei categorii: criterii morfologice sau bioconstitutionale; criterii fiziologicesti, criterii psihologice. Tipologiile morfologice sau bioconstitutionale(Hipocrate). Tipologia lui E. Kretschmer. Kretschmer a sesizat o corespondenta frecventa intre simptomatologia psihocomportamentala si aspectul bioconstitutional extern. Tipul Picnic-ciclotim-constitutie orizontala, abdomen voluminos, obezitate, piele intinsa, fata moale, Tipul leptosom (astenic)-schizotim-constitutie verticala, trunchi cilindric, cutie toracica plata,cap mic si rotund, muschi si ose subtiri, nas lung si ascutit Tipul astenic-vascos-constitutie fizica proportionata, dezvoltare robusta a sistemului osos si muscular, umeri lati Biotipologia americana (W. Sheldon)Endomorful, Mezomorful, Ectomorful. Sheldon - un biotip se determina prin gradul ridicat de dezvoltare a trasaturilor sale specifice, dar si prin nivelul scazut de exprimare al celorlalte trasaturi, propii celorlalte biotipuri. Tipologiile fiziologice si psihofiziologice. Pavlov a reusit sa desprinda si sa evaluaze3propietati naturale care impreuna alcatuiesc un tip general de sistem nervos: forta (tipul puternic si tipul slab); mobilitatea (tipul mobil si nervos); echilibrul (echilibrat si neechilibrat); Cele 3 insusiri interactioneaza si se combina intre ele, formand 4 tipuri generale de activitate nervoasa: Tipul puternic-echilibrat-mobil- temepramentul sangvinic, Tipul puternic-echilibrat-inert temperamentul flegmatic, Tipul puternic-neechilibrat-excitabil temperamentul coleric, Tipul slab temperamentul melancolic. Pavlov a demonstrat ca cele 4 tipuri considerate “pure” se combina intre ele, dand 16 tipuri mixte, singurele care se intalnesc in realitate, tipul pur fiind o entitate mai mult teoretica. Clasificarea potrivit grupelor sanguine.(Bernard Montain) gr.A -temperamentul armonic, gr. B –temperament ritmic; gr 0 -temperamentul melodic; gr AB temperamentul complex. Tipologiile psihologice-Tipologia olandeza-Heymans si Wiersma - si-au propus sa descrie personalitatea, sub raport temperamental, pe baza a 3 dimensiuni Cele trei dimensiuni sunt:, activitatea, Tipologiile psihanalitice. Freud - tipologie pornind de la stadiile evolutiei sexualitatii: Tipul oral, tipul anal, tipul uretral, tipul falic, tipul genital Karen Horney deduce trei tipuri de temperamente: complezent, agresiv, detasat. Tipologia lui Jung : Extravertitul acorda valoare lumii externe, el cauta aprobarea sociala, tinde sa fie conformist, este sociabil, iubeste activitatea exterioara. Introvertitul se caracterizeaza prin trasaturi opuse, interesul sau esential situandu-se in sfera ideilor. Tipologiile clinice. Tipul hipertimic sau hippomaniac, tipul depresiv, tipul nelinistit, Tipul fanatic (paranoic), Tipul isteroid, histrionic sau mitomaniac; Tipul instabil, Tipul exploziv, Tipul apatic, Tipul abulic, Tipul astenic. Caracterul -Definitie si caracterizare generala: Caracterul reprezinta o dimensiune esentiala care defineste orice personalitate individuala in contextul relatiilor sociale, iar pe de alta parte diferentiaza personalitatile individuale intre ele. In acceptiunea extinsa caracterul exprima schema logica de organizare a profilului psiho-social al personalitatii, considerat din perspectiva unor norme si criterii valorice in sens restrans caracterul desemneaza un ansamblu inchegat de atitudini, care determina un mod relativ stabil de orientare si raportare a omului la ceilalti semeni, la societate in ansamblu si la sine insusi. Dpdv psihologic, orice individ isi structureaza un anumit mod de raportare si reactie la situatiile sociale, Caracterul poate pune individul in urmatoarele 3 ipostaze: -de concordanta deplina cu societatea, -de respingere reciproca totala, -concordanta partiala-discordanta partiala. Caracterul se structureaza prin integrarea in plan cognitiv, afectiv, motivational si volitiv a ceea ce este semnificativ pentru individ in situatiile, evenimentele si experientele sociale. Modalitatea cea mai eficienta de cunosterea si evaluare a caracterului o reparezinta analiza actelor de conduita in situatii sociale inalt semnificative pentru individ. Structura psihologica a caracterului. In structura caracterului se regasesc elemente de ordin afectiv, motivatioal, cognitiv si volitiv, care tin de Stabilitatea structurii caracteriale nu este de acelasi ordin ca cea a structurii temperamentale, ea trebuie sa posede si un anumit coeficient de flexibilitate care sa-I permita perfectionarea, corectia, reorganizarea. Caracterul este modelabil pe toata durata vietii individului. In plan social, se apreciaza atat stabilitatea/constanta caracterului, cat si flexibilitatea, maleabilitatea lui in functie de criteriile si etaloanele valorice care se aplica unei situatii sau alteia, unui context relational Caracterul reflecta si ne trimite intotdeauna la latura de continut, de esenta a personalitatii ca subiect social si ne impune valorizarea etica a comportamentului. Dpdv functional: blocul de comanda sau directional; blocul de executie Trasaturile caracteriale. Descrierea si evaluarea structurii caracterului se bazeaza preponderent pe procedeul trasaturilor. Trasatura caracteriala confera constanta modului de comportare a unui individ in situatii sociale semnificative pentru el. Trasaturile caracteriale au o dinamica polara, ele formand de obicei perechi antagonice. Aptitudinile Definitie si descriere generala: Aptitudinea ne da masura gradului de organizare a sistemului personalitatii sub aspect adaptativ-instrumental concret. -se leaga intodeauna de performanta si inteligenta, in dublul sai inteles: cantitativ si calitativ. Cu cat cele2laturi ale performantei iau valori mai ridicate, cu atat aptitudinea este mai bine structurata si invers. -orice aptitudine pune in evidenta un aspect absolut si unul relativ. Aspectul absolut ne indica ceea ce un subiect luat separat reuseste sa faca intr-o sarcina sau situatie data. Aspectul relativ ne indica faptul cat de mult si cat de bine realizeaza un subiect intr-o activitate Aptitudinea este o componenta inalienabila a oricarei structuri normale de personalitate. Pentru evaluarea veridica a aptitudinilor metoda cea mai eficienta este analiza produselor activitatii. Ea reprezita o matirce interna care se muleaza pe o forma de activitate, si care, la randul ei, genereaza o activitate. Schema structurala a unei aptitudini cuprinde urmatoarele verigi: Veriga informationala, veriga procesual-operatorie, veriga executive; veriga dinamogena si de autointarire; veriga de reglare(are2secvente-constiinta&vointa). Structura aptitudinii are un caracter dynamic. Aptitudinea se constituie in ontgeneza pe baza interactiunii complexe, contradictorii dintre fondul ereditar si mediu. Clasificarea aptitudinilor: Aptitudinea generala: aptitudine care este solicitata si intervine in orice fel de activitate a omului sau in rezolvarea unor clase diferite de sarcini. Aptitudinile senzorio-motorii -situatiile concrete care reclama discriminarea si identificarea obiectelor aptitudini generale intelectuale: memoria, imaginatia si inteligenta propiu-zisa. E.L. Thorndike: inteligenta conceptuala sau abstaracta, inteligenta practica, inteligenta sociala. Aptitudini speciale sunt structuri instrumentale ale personalitatii care asigura obtinerea unor performante deasupra mediei in anumite sfere particulare de activitate profesionala. Ele sunt sustinute in interior de predispozitii ereditare pregmnant diferentiate si de mare intensitate, care dicteaza directia de evilutie a persoanalitatii. Nivelul cel mai inalt la care se poate raliza dezvolta si integrarea aptitudinilor speciale si a celor generale este cel al talentului si geniului. Eul in raport cu personalitatea si constiinta. Natura psihica a eului. Eul desemneaza chintesenta intregului proces de devenire si interare a personalitatii. Eul este ceea ce diferentiaza, individualizeaza, da consistenta ontologica si delimitare, prin autodeterminare si autoinchidere, personalitatii in raport cu mediul. Prima manifestare a eului va consta in trecerea copilului din ipostaza de obiect in cea activa de subiect. Eul si natura sa psihica. Definitii:Constantin Radulescu Motru- eul ramane vesnic simtire subiectiva… Charlotte Buhler- eul este un sistem central al personalitatii care se dezvolta in patru directii: a ceea ce noi dorim pentru noi insine, a ceea ce noi credem ca datoram altora si lumii in general, a expresiei noastre personale si a capacitatii de a ne autorealiza, a autoevaluarii. Paul Popescu Neveanu- eul este constinta de sine, nucleul sistemului personalitatii, care cuprinde cunostintele si iamginea de sine, atitudinile constiente sau inconstiente fata de valori. Gandirea, reflexivitatea, intentionalitatea, procese prin intermediul carora omul se cunoste pe sine, apar ca elemente primordiale ale eului. Eul este considerat ca organizator al cunoasterii si ca reglator al conduitei dispunand de o puternica baza afectiv-motivationala. Eul si constiinta. Eul si constiinta sunt distincte, totusi complementare, existand concomitent de-a lungul intregii vieti constiente a individului. Caracterul transformator al eului in raport cu constiinta: eul este lipicios, adica se identifica usor cu cu diverse stari de constiinta; totodata el este si organizator deoarece in momentul in care s-a lipit de o satre de constiinta, o si organizeaza, adica introduce in ea ordinea subietiva. Allport definea eul ca nucleu al personalitatii. Eul ne apare ca fiind nu doar un simplu nucleu al personalitatii ci ca un adevarat sistem de valori. Constiinta este infrastructura eului, in timp ce eul este suprastructura constiintei; constiinta conduce la aparitia eului, reprezentand una dintre premisele sale fundamentale, eul este creator de o noua constiinta, in sensul ca o data aparut ridica consiinta la un nivel superioara de vivacitate si adaptabilitate. Eul isi trage seva din constiinta, gesteaza in cadrul ei, isi sudeaza teptat propiile-i componente, dar o si controleaza, introduce ordinea, ii integreaza starile, experientele, ii da un sens, o directioneaza, iar in cele din urma o depaseste. Eul si persoana/ personalitatea. Si aici avem doua pozitii contrare: in care personalitatea se confunda cu eul sau in care cele2sunt separate Relatia dintre eu si personalitate este asemanatoare celei dintre eu si constiinta. Fara a fi identice, eul si persoane/personalitatea nu sunt nici despartite, ci intr-o continua interactiune si interdependenta. Totusi ele nu coincid. Eul este doar nucleul personalitatii , doar un fapt de constiinta individuala pe cand personalitatea se extinde in mediu. Una dintre diferentele dintre eu si personalitate este unitatea si interdependenta dintre ele. Asadar, se formeaza si evolueaza concomitent. Nu ne nastem nici cu eu, nici cu personalitate, ci dobandim eul, devenim personalitati. Omul devine personalitate atunci cand ajunge la constiinta de sine, deci cand se formuleaza ca eu. Degradarea eului duce inevitabil si invariabil la degaradarea persoanlitatii. Eul contine si exprima persoana/personalitatea: o contine in sensul ca ii poseda corpul, numele, obiectele, activiattile, o exprima in sensul ca o face cunoscuta in afara, altora, in lume. O defineste din interior, simtind-o, gandind-o; si o reprezinta in exterior, implicand-o actional si social. Concluzie: daca eul este nucleul personalitatii, sistemul ei central, aparand si devenind odata cu ea, daca el contine si exprima personalitatea, atunci se poate spune ca nu exista decat un eu cu mai multe fatete distincte. 3. Inconstientul- ipostaza a psihicului Inconstientul si structura psihicului În interiorul psihanalizei freudiene există două teorii despre psihic. În prima teorie psihicul era structurat pe trei niveluri: conştient, preconştient şi inconştient. Aceste nivele erau într-o relaţie de intercondiţionare, iar între ele există cenzuri. Inconştientul in prima teorie apare ca substantiv, ca instanţă bine determinată de celelalte, fiind asimilat în această teorie cu refulatul. Refulatul era considerat a se suprapune complet cu istoria infantilă a libidoului. In a doua teorie, inconştientul nu mai este o instanţă de sine stătătoare, nu mai este substantiv, ci devine un adjectiv care caracterizează toate cele trei instanţe. Freud admite explicit existenţa unui inconştient diferit de refulat Freud acceptă că există un inconştient de sus, un inconştient care încorporează norme şi valori culturale. Acest inconştient este denumit generic Supraeu. Sinele - Se-ul (instanţa bazală) se referă la polul instinctual al personalităţii şi conţine reprezentanţii psihici ai instinctelor sau pulsiunilor. Aceste conţinuturi sunt în cea mai mare parte inconştiente - Continuturile se-ului sint ereditare (înnăscute), iar pe de altă parte sunt dobândite (reprezintă rezultatul refulării). - Dpdv economic Se este izvorul de energie al psihicului. - Dpdv dinamic (al raportului dintre forţele psihice), Se intră în conflict cu Eul si Supraeul. - Dpdv genetic, Se constituie baza din care apar Eul si Supraeul - Forţele instinctuale fundamentale sunt Erosul şi Thanatosul. - Se-ul preia conţinuturile inconştientului din prima teorie, deosebirea fiind că în a doua teorie, psihismul inconştient nu se mai reduce la Se. În a doua teorie, Eul are o parte inconştientă, de asemenea şi Supraeul. - Se nu mai este atît de tranşant distins de celelalte instanţe. - Se-ul preia caracteristicile funcţionării inconştientului din prima teorie: predominarea proceselor primare; organizare complexuală dualismul forţelor instinctuale; Eul –Eul este instanţa de comandă şi control a întregii activităţi psihice. Eul are ca nucleu conştientul, include, de asemenea, preconştientul şi are şi o latură inconştientă. Geneza şi funcţiile Eului. Eul se naşte din Se, sub influenţa realităţii externe. 1. Funcţia cea mai importantă a Eului este autoconservarea organismului 2. Testarea realităţii. Această funcţie se referă la diferenţierea între realitatea externă şi cea internă, psihică. 3. Modificarea realităţii externe în conformitate cu necesităţile subiectului. 4. A patra funcţie vizează interiorul (realitatea psihică); în psihanaliza freudiană, această dimnensiune se concentrează în controlul instinctelor. Principiul după care se ghidează activitatea Eului este principiul realităţii, care impune renunţarea la satisfacţia pulsională. La începutul dezvoltării individului, Eul nu se deosebeşte de Se, Eul fiind doar un mijloc de a exprima sau realiza cerinţele Se-ului( Eul ideal); Avem de a face cu un Eu matur cînd el nu mai este comandat de Se şi tutelat de Supraeu. Supraeul – Supraeul se naşte din complexul oedipian, prin identificarea cu părintele de acelaşi sex. La Freud, Supraeul şi Idealul Eului apar ca fiind sinonime. - instanţă cenzor in raport cu eul; preponderent inconştient; - are funcţii spirituale: conştiinta morală, autoobservare, formarea idealurilor; H. Neunberg consideră că cele două aspecte, Supraeul şi Idealul Eului, sunt diferite ca funcţie pentru că au o sorginte diferită: Supraeul are sorginte paternă, în timp ce Idealul Eului are o sorginte maternă, care îi imprimă şi caracterul şi funcţia Supraeul sau morala inconştientă („Inconştientul de sus“) Morala inconştientă este o morală eteronomă, o interiorizare fără asimilare. - Binele şi răul sunt, pentru acest tip de morală, echivalente cu ceea ce obţine aprobarea sau dezaprobarea părintelui interior. - Dpdv al structurii, Supraeul are un nucleu care constă din interdicţia tendinţelor incestuoase şi agresive faţă de părinţi, aşa cum se manifestă ele în primii ani de viaţă. Supraeul joacă rol de instanţă morală supremă atîta timp cît Eul este imatur. Maturizarea morală înseamnă înlocuirea moralei inconştiente a Supraeului prin morala conştientă a Eului. În morala inconştientă: I. Datoria: este necondiţionată. Conflictul dintre tendinţa interzisă şi norma morală este inconştient, tendinţa interzisă fiind refulată în absenţa unei alegeri conştiente. II. Sentimentul de culpabilitate: este inconştient şi este generat de existenţa refulatului. III. Mecanismele de luptă: cel mai folosit este refularea. Refularea nu permite pătrunderea în conştient a tendinţelor negative, nu permite deci confruntarea dintre bine şi rău. Acţiunea refulării este subminată de pericolul permanent al întoarcerii refulatului. Refularea, ca mijloc de acţiune morală, este un mecanism ineficient. În morala conştientă: I. Datoria: este condiţionată. Nu există valoare sau normă care să nu fie chestionată, pusă în discuţie în vederea unei alegeri. II. Sentimentul de culpabilitate: este ulterior actului imoral. III. Mecanismele de luptă: reprimarea. Morala inconştientă este o morală autoritară, a datoriei, în timp ce morala conştientă este o morală a binelui şi păstrează comunicarea în relaţie. Mijloace de aparare ale eului – caracterizare generala , enumerare. Eul are o dimensiune inconştientă constituită tocmai de mecanismele de apărare ale Eului. Cîteva dintre mecanismele de apărare ale Eului: refularea, regresia, formaţiunea reacţională, izolarea, anularea retroactivă, proiecţia, introiecţia, sublimarea, raţionalizarea, identificarea cu agresorul etc. RAŢIONALIZAREA - procedeu prin care individul încearcă să dea o explicaţie coerentă din punct de vedere logic sau moral unei atitudini, idei, sentiment, ale căror adevărate motive nu sunt cunoscute. IDENTIFICAREA Eul unei persoane preia în mod inconştient anumite trăsături de la altă persoană PROIECŢIA - procesul psihic prin care subiectul expulzează din sine şi localizează în afara sa calităţi, sentimente, dorinţe care îi aparţin dar pe care nu le cunoaşte REFULAREA - procesul care vizează menţinerea în inconştient a tuturor ideilor şi reprezentărilor legate de pulsiuni şi a căror realizare, producătoare de plăcere, ar afecta echilibrul funcţionării psihice a individului devenind sursă de neplăcere. · Desexualizarea inconstientului la A. Adler. Compensare, supracompensare, pseudocompensare. Continuitate si discontinuitate intre Adler si Freud. Deosebirile între teoria adleriană şi teoria freudiană · O deosebire importantă ţine de clientela celor doi. Clientela lui Freud se trăgea din burghezia de mijloc a Vienei, la care problematica era legată de reprimarea sexualităţii; clientela lui Adler era recrutată din păturile marginale ale populaţiei vieneze, pentru care principalele probleme erau de natură socială, şi nu sexuală. · O altă deosebire este legată de tipul de personalitate. Pentru Freud, relaţiile cu părinţii au fost foarte importante, ceea ce s-a reflectat în teoria sa; pentru Adler, relaţiile cele mai importante au fost cele cu fratele mai mare. · Adler va insista asupra aspectelor sociale în viaţa psihică în general şi în domeniul inconştientului în particular. · Adler va acorda o importanţă deosebită Eului, în timp ce Freud se orientase spre inconştient. · Se schimbă viziunea asupra etiologiei nevrozelor. Adler spune că nevrozele trebuie înţelese ca o încercare ratată de eliberare de un sentiment de inferioritate, cu scopul de a-l înlocui printr-un sentiment de superioritate. Argumente pentru plasarea psihologiei adleriene în interiorul psihanalizei · Ca şi Freud, Adler consideră că între sănătatea şi boala psihică există doar o deosebire de grad, şi nu una calitativă. · Prima copilărie reprezintă şi la Adler dimensiunea decisivă pentru formarea personalităţii şi pentru destinul ulterior al acesteia. · Adler menţine ideea de inconştient, Deşi se orientează spre Eu. Datorită acestor principii psihanalitice pe care Adler le menţine, se poate afirma că Adler este, de fapt, un continuator al lui Freud. Pe de altă parte, teoria lui Adler reprezintă o dezvoltare a teoriei psihanalitice datorită faptului că descoperă alte dimensiuni ale inconştientului. Autoestimatii si compensare. Autoestimaţia - sentiment al valorii proprii. Atingerea echilibrului autoestimativ, adică a unui sentiment pozitiv al valorii proprii, indică posibilitatea individului de a răspunde adecvat cerinţelor mediului social. Autoestimaţia este un proces relaţional în care individul se raportează la ceilalţi, direct sau indirect. Compensare. - Compensările reprezintă mijloace psihice sau de altă natură menite a îndepărta sentimentul de inferioritate şi de a-l înlocui cu un sentiment pozitiv, al valorii proprii. compensări reale şi pseudocompensări. In cazul compensărilor reale, individul acţionează direct sau indirect asupra cauzelor care au produs sentimentul de inferioritate. - compensarea directă. - compensarea „şansei următoare“-inferioritatea nu poate fi eliminată prin acţiunea directă asupra cauzelor ei, şi atunci se apelează la cultivarea unei alte dimensiuni a personalităţii. Supracompensarea. Acţiunile compensărilor reale pot avea ca rezultat o echilibrare a autoestimaţiei, si pot duce şi la performanţe excepţionale -geniul este un fenomen de supracompensare. Pseudocompensarea acţioneaza asupra sentimentului de inferioritate, îndepărtîndu-l din conştiinţă şi îndepărtînd şi dezechilibrul autoestimativ şi disconfortul pe care îl provoacă. - reprezinta o soluţie de moment. Există trei tipuri de pseudocompensare: protestul viril, contraidealul şi resentimentul. Protestul viril -atitudine inconştientă care se manifestă prin refuzul de a accepta rolul de femeie şi prin lupta împotriva propriilor calităţi feminine şi promovarea calităţilor masculine. Protestul viril este un ideal inconştient de masculinitate Contraidealul. are funcţia de a elimina conflictele produse de sentimentul de inferioritate. Definiţie: Contraidealul este o realitate umană individuală sau colectivă, inferioară sau egală valoric celui care se raportează la ea cu scopul de a-şi reface echilibrul autoestimativ. Resentimentul Resentimentul s-ar produce, prin acumularea unor sentimente negative (dorinţă de răzbunare, invidie, gelozie, ură) datorate neputinţei de manifestare, imposibilitatatii de a mă răzbuna, cand lucrurile materiale care fac obiectul invidiei mele nu vor intra niciodată în posesia mea. Nietzsche subliniază rolul defensiv al resentimentului şi al produselor resentimentare. Scheler subliniază importanţa, pentru apariţia resentimentului, a tensiunii dintre dorinţa de a descărca anumite sentimente negative şi neputinţa de a realiza această descărcare. Resentimentul la nivel microsocial (familial). Relaţia dintre soacră şi noră, relaţia dintre generaţia tînără şi generaţia vîrstnică. Resentimentul la nivel macrosocial: morala crestina si morala burgheza. Nietzsche considera morala creştină, ca fiind produs al resentimentului. religia şi morala creştină sunt expresia spirituală a păturilor defavorizate din Imperiul Roman şi, în primul rînd, a sclavilor. Morala burgheza(sa moara si capra vecinului) Dorinţa de răzbunare este predispusa să provoace resentiment, pentru ca, prin definiţie, presupune amînarea reacţiei, a răspunsului. Invidia - apare in conditiile neputintei de a obtine bunul respectiv, cand datorita unei automistificari, il acuzam de uzurpare pe posesorul bunului ravnit si ne indreptam ostilitatea impotiva lui 4. PSIHOLOGIE SOCIALA Constructia si cunoasterea realitatii sociale Def: din perspectiva concepţiei constructive, acţ, cogn si simbol, RS e un construct psi-soc si cult, realizat in contextul acţiunii si interacţiunii, prin intermediul unor operatori specifici, de natura psi- indiv, psi-soc si psi-cult. Constr RS implica factori de natura cognitiva, afect, motiv, atit si acţ, precum şi a factorilor istorici specifici unei anumite perioade; RS e o interpretare construita prin comunicare, pe fondul interacţiunii umane într-un anum cadru cult si ist; constr RS pp elaborarea unui ansamblu de reprez, de scheme cogn si acţ care vor mijloci perceptia, interpretarea si evaluarea diferitelor secţiunii ale existentei soc si elaborarea unor comportamente adptative adecvate; suport fundamental al activitatii de constructie a RS e limbajul. Caracteriz RS: societatea, exist soc, exist mat, spirit, conştiinta sociala, ideologica, culturala. Reprezentarea sociala – RS element central pt procesul de constructie, intelegere si interpretare a realit soc dar si pt elaborarea comportam; Jodelet: forma de cunoaşt practică elaborată soc si împartaşită prin care un subiect se raporteaza la un obiect ajutand la construirea unei realitati comune unui ansamblu social. Fischer: proces de elaborare perceptiv si mental a real care transforma obictele sociale in categ simbolice, dindu-le statut cognitiv si permiţand înţelegerea vieţii cotidiene prin reîncadrarea comportam individului in ansamblu interacţiunilor sociale. Nu se poate vb despre o realitate obiectiva ci despre una reprezentată; reprezntarile structureaza realitatea, integrand caracteristici obiective cu cele ale subiectului derivate din normele, valorile, motiv si cogniţiile acestuia; reprezentările sint rezultatul unui proces de elaborare şi nu proc in sine: reprez sint struct operatorii cu 3 dim: cognitiva, axiologica, praxiologica; repr sint corelative proces de constr a RS, asigurind dinamica dintre individual si social, dintre psihologic si socio-cult. Conţinutul RS: cognitiv, axiologic, motivational, afect, atitud. Dpdv al domen de refer: econ, pol, relig, educaţ, ştiinţ, etice etc. Funcţiile RS: cognitiv-explicativa, axiologic-normativa, identitara, praxiologica si de orientare, de sustinere si justificare. Struct RS: nodul central (heider, asch, moscovici, abric). Fiecare RS are un elem central cu o semnificaţie deosebita in jurul caruia se focalizeaza si se struct toate celelalte elemente cognitv (sist. Periferic). Nodul central e elem cel mai stabil si seminficativ al RS, are densitatea mare de conexiuni strct si functţion cu restul elem. Funcţie generativă şi organizatorica. Categorizare si conceptualizare – Categorizare soc – una din modalitatile prin intermediul căreia se structureaza experinţa sociala individuala si de grup. Operarea cu uriaşa cantitate de info primită nu ar fi posibila daca info nu ar fi structurata, organizata si grupata in categ cu seminficatii distincte. Aceste date ale exper se grupeaza pe baza principiului economiei. Categorizarea reduce evantaiul de stimuli si date la un nr relative redus de clase. Info devine funcţionala. Putind fi stocata, prelucrata si utilizata cu promptitudine in situatii concrete. Realizarea categorizarii e un proces psihic complex in care se imbina structuri perceptive si evaluative-logice. La primul nivel de organizare a info si experientei practice, predomina procesele intuitive, criteriul de grupare in clase fiind de natura empirica dar care se formuleaz pe un anume consens social. In acest caz vb despre categorizare. La un nivel superior, procesul raţiunii-discursive capătă pondere, criteriile strict logice fiind cele ce stau la baza structurii info, insa pe fondului organiz unui cimp de semnificatii lingvistice. In acest caz vb de conceptualizare. Funcţii: simplifica si organizeaza realitatea, condiţioneaza si instrumenteaza activ cognitive, mediaza comunic soc, faciliteaza direcţionarea si coordonarea eficienta a acţunilor individuale si soc; Aspecte negative: fragmentarea realitatii si o simplificare excesiva, duce la pierderea identitatii, duce la stereotipizarea gindirii. Relatiile interpersonale de comunicare si influenta Def: interacţiuni psihologice desfăşurate pe fondul unui schmb de mesaje care mediaza si condiţioneaza raporturile umane. Capacitatea de comunicare depinde de existenta funcţiilor semiotice care e legata de existenta limbii si a limbajului (instrum intelect prin care info se codifica sub f de mesaje). Componente comunic: emitator, receptor, limbajul, canalul de info. Fiecare componenta e caracterizata de parametrii funcţionali care vizează capacitatea de stocare si prelucrare a info, viteza de transmitare si recepţie a mesaj, flexibilitatea si adecvarea limbajelor folosite, perturbaţiile, fiabilitatea retelei de comunic. Reguli pt realizarea comunicarii eficiente: existenta unor coduri comune, mesajul tb noutate pt receptor, costurile scazute, perturb mici. Factori psiho-individuali implicati: se refera la capacitatea si caracteristicile congnitive, lingvistice, afective, motivaţionale si temperament-caracter, ale subiectului care intervin in structura si formarea mesajelor transmise. Capacitatea de comunicare depinde de nivelul dezv intelectuale, flexibilitate, gradul de adecvare a limbajelor folosite de componentele afective implicate, de motivatia subiectului. Factorii psiho-soc au 2 surse: statutul social si profesional al sub, profilul situaţiei sociale in care se construieste relatiile interpersonale. Factorii socio-cult: tin de normele si modelele care reglementeaza raportul interpersonal in cadrul unui spatiu istoric si cult. Au valoare normativa si structuranta. Dinamica consit rel interperso: prefigurare, amorsare, cristalizare, evolutie, stabilitate dinamica, declin, destructurare. Teoria schimbului – are o inalta valoare operaţionala. Principii de baza: in cadrul oricarei relatii sociale interacţiunea se realizeaza ca urmare a unui schimb soc in care fiecare da si prim ceva a.i. sa se realizeze un echilibru convenabil partilor. Cind echilibrul nu este real, relatia devine disfuncţionala si se destrama. Resusele care se pot aschimba: dragoste, servicii, bani, bunuri, info, statut, protectie, valorizare. In funcţie de situatia interacţionala exista tendinta manifestarii unui conflict intre dorinta de cooperare si cea de profit. Echilbrul acestei situatii: cooperare, rezistenta, adecvare reciproca. Echitatea - norma de reciprocitate, factor esenţial al schimbului. Considerarea schimbului a fi inechitabil duce la redefinirea relatiei sau resemnificarea spontană. Structurile de comunicare si influenta. Comunicarea reprezinta conditia esenţiala a funcţionarii oricarui sistem soc. Clasif form de com: functie de directie (oriz, vertic), dupa mod de implic (unilat si bilat), dupa obiectivele propuse si mod de utilizare a info(instrum, de consum), dupa nr pers implicate (biuniv si multivoca), dupa mod de codificare si transm a info (verb, orala, in scris). Functiile comunicarii: asigura organizarea grupului, coordoneaza activ de realizare a sarcinilor, mijloceste contactul psihic intre membrii, condiţioneaza constituirea si manifestarea coeziunii de grup, formaza palierul simbolic al vietii de grup, faciliteaza integrarea soc. Comunic fundamenteaza dinamica generala a oricarui sistem social. Retele de comunicare: totalit legaturilor stabilite prin intermediul carora se transmit info intre membri. Carcateristicile retelei: formala, informala, permanenta, temporara, activa, latenta. Tipuri retele: lant, cerc, stea, ramific, moixata, completa. Structura autoritatii: exprima ierarhizarea formala sau informala a membrilor unui grup in functie de capacitatea de care dispun in a influenta activitatea si comportam membrilor. Struct autorit. formale (puterii instit) corespunde organigramei instit. Puterea exprima accesul unei personane la mijloacele de control a suborodonaţilor. Autotitatea reflecta recunoasterea ascendentiei unei persoane in cadrul colectivitatii. Cel mai imp aspect care tine de exercitarea puterii si autorit se refera la raportul dintre structurile formale si informale. Aceste raporturi pot fi de convergenta, diverg, competitie, conflict. Factorii psihosoc care det gradul de autorit: statutul socio-ec, competenta profes, pozitia formala in ierarhie, statutul socio-ec extra grup, niv de cult gen, accesul la info, intitiativa, capacit de asumare a risc. Coeziunea si climat psihosoc Coeziunea—totalitatea funcţiilor care au ca efect menţinerea laolaltă a membrilor unui grup, opunindu-se forţelor dezintegratoare. Exprima atracţia globala pe care grupul o exercita asupra membrilor prin intermediul funcţiilor de control. Factorii coeziunii au caracter integrator extrinseci, sint anteriori formarii grup, tin de cadrele formale care impun anumite valori, norme si modele. Intrinseci: proprii grup. (socioafectivi si sociooperatori). Conformismul de grup e un rezultat direct al coeziunii. Climatul psihosocial – repr nivelul superior de integrare al factorilor intrinseci si extrinseci, obiectivi si subiectivi, care au seminificatie pt grup si care generaza o dispozitie psihica relativ stabila si generalizata la nivelul membrilor grupului. Factorii care contribuie la formarea climatului: fizio-materiali, soc, psiho-soc, psihici. Moralul – increderea membrilor in capacitatea grupuli de a rezolva sarcina si cu care se confrunta. Factorii determinanti ai climatului soc : se pot structura pe 6 dimens.: socio-afectiva, motiv-atitud, cognitiv-axilogica, instrument-executiva, struct, proiectiv-anticipativa. 5. PSIHOLOGIE ORGANIZATIONALA Org. reprezinta una din componentele structurale si funcţ esenţiale ale sistemului soc. prin care se asigura racordarea intereselor soc generale cu cele ale diferitelor tipuri de grupuri si persoane. 1. dpdv al dimens. logic-principala, Org sunt cadre prin intermediul carora oamenii interacţioneaza sistematic si coerent, relizind fixarea, planificarea, coordonarea si finalizarea activitatilor care sa le asigure satisfactia materiala si spirituala, individuala si colectiva. 2. din perspectiva structural-materiala, Org sint obiective sociale 3. din perspectiva funcţional-procesula, Org sint procese psihosoc care se desfasoara dupa anumite principii de rationalitate. Def. Org. repr. Un ansamblu de persoane care interactioneaza sistematic pe baza unor reguli concrete care sa asigure eficienta activitatii de atingere a obiectivelor propuse. Caracterizare gen: sint ansambluri umane constituite, au obiectve explicit formulate la care adera toti membri, dezv o structura interna care reflecta poz, ierarhia si relatia dintre ele, prezinta o diferentiere interna a pozitiilor, fcţ, atrib, rol si activit., manifesta o dinamica struct si funcţ, poseda anumite grade de libertate, are raporturi dinamice cu mediul extern, dezv mecanisme de autoreglare. Clasif: dupa natura obiectivelor (ec, pol, milit rel, cult, educa. finance, comerc etc), in fct de gradul de structurare interna (formale si inf), fct de dir de structurare a raportului dintre membri (oriz si vert), fct de relatia cu mediu; (inchise si desch), fct de durata de funcţ (tempr, perman), fct de gr de transparenta (transp, semitrans, opace), fct de temeiul pt care oamenii accepta legitimit autorit (orientate pe lider, patriarhale, birocratice), etc.. Structura Org. 1. marimea- var princip, 2. complexitatea – e data de gradul de diferenţiere structurala si specializare functionala. 3. formalizarea – activitatea org. este reglata explicit de un system formal de reglementari si reguli; cind Org e puternic formalizata, poate semana cu sistem birocratic 4. intensitatea admin.- reprez raportul dintre marimea personal de conducere, cel admin. si cel de execuţie 5. centralizarea - exprima nivelul si gradul de concentrare a puterii, deciziei si controlului 6. extinderea – exprima gradul de acoperire spaţiala a unui teritoriu in care Org isi desfasoara activitatea. 7. activismul - exprima proportia si intensitatea activitatilor specifice desfurate de personalul unei Org. 8. deschiderea- indicator calitativ al tipului de relaltii dintre Org si mediul soc extern Dinamica org. – etap: proiectare, cristalizare, evolutie, funcţionare matura, transformare, destructurare, dizolvare Teorii privind organizatiile . 1. T rationalitatii omnisciente – considera comport uman strict rational, urmarind consecvent, pe criterii logice, optimizarea cistigurilor materiale (homo economicus) 2. T motivationala – accentul e deplasat pe elem. umane si motivatiile complexe ale acestora (“om complex” apogeul in anii 60) 3. T psihosociale – Org sint interpretate ca sisteme neunivoce in care fenomonelogia psi-soc subiacenta funcţionarii acestora e uneori mai importanta decit valoarea obiectivelor formale 4. T sistemice si sociologice – eficienta actelor de conduita de fact sistemici; evidenţiaza legatura dintre nivelul de dezv tehn, relatia cu mediul extern si coerenţa structurii interne. Leadership-ul – ansambluri relaţionale intra si inter grupale prin intermediul carora o pers sau un grup influenteaza comportam de grup, dirijeaza, supravegheaza sau controleaza activitatea, asigurind menţinerea grupuli ca sistem org. Leadeshipul vizeaza procesele si functiile psihosoc legate de exercitiul functiei de conducere si control, implicind 3 aspecte esentiale: 1. aspectul funcţional se refera la rolul pe care il are actul conducere in desfasurarea activitatii, realizarea sarcinii si menţinerea grupului ca sistem. 2. aspectul relational evidenţiaza raporturile dintre lider, persoana centrala si ceilalti membri 3. aspectul aptitudinal se refera la capacitatea si calitatile psihce si intelectuale ale celor implicati in exercitiul conducere, coordonare si control. Persoana centrala- elem esenţial al leadership, individ in jurul caruia se cristalizeaza un grup si cu care ceilalti membrii se identifica (Freud). Stilul de conducere reprezinta modul relativ stabil si specific al unui lider de a-si exercita atributiile de organizare, coordonare si control a activitatii interne, cele de reprezentare a grup in exterior, precum si modalitatile de raportare la aspectele vietii de grup. Factori care det. stilul de cond: socio-cult, organ, psihosoc de grup, psi-ind, circumstanţ. Tipuri de stil de condecere: directiv, nondirectiv, autoritar (concentrarea puterii deciziei si controlului in mina autoritatii), democrat (raporturi de colaborare si incredere intre lider si membri gr), permisiv (lasa activ grupului sa se desfoare de la sine) duce la perform scăz, climat nefav. Functiile liderului se manifesta pe 2 directii: 1. socio-operatorie: prin care se asigura coordonarea tehnica a activ de realizare a sarcinii 2. socio-afectiva: consta in mentinerea relatiilor interpersonale pozitive, crearea unui climat psihosoc favorabil, stimulant, si motivant pt membrii org. Decizia in activ de conducere – prin decizie se intelege o activitate intelectuala prin care un actor social alege din mai multe solutii posibile ale unei probleme pe cea mai avantajoasa in contextul dat. Actul decizional implica o componenta logico-raţionala si una practica-intuitiva. Etapele deciziei (Simon): formularea problemei; explorarea posibilului raţional; analiza, evaluarea si ierarhizarea solutiilor alternative; luarea deciziei; implementarea deciziei; evaluarea postdecizionala. Tipuri de decizii: strategice, tactice. Aspecte deciziei: legimititate, consensualitate, participarea. Strategii de optimizare a proceselor si fen. psiho-org. Strategii de optimizare: algoritmul unei actiunii organizate de intervenţie intr-un sistem in raport cu anumite obiective. Principii: definirea sist, indicatorii sist, intercondiţionari, metode si tehnici de evaluare. Optimizarea stilului de conducere: interventiile optimizatoare pornesc de la un parametru functional care tb optim. Factori care determina sistemul de conducere: puterea pozitiei, structurarea sarcinii, importanta activ, compozitia grupurilor, traditia Org, competenta prof, structura temeperam-caract a liderului Caracterist stillului de conducere: autoritarismul, directivitatea, relatia lider-membrii, orientarea liderului in raport cu problemele grupului si Org, tehnici personale de conducere si motivare a subalternilor. Efectele stilului de conducere asupra Org: performante profes, climatul psihosoc, conflicte intra-extra grupale, coeziunea grupului, calitatea rel. interpers. Optimizarea climatului: Climatul reflecta funcţionalitatea Org la un mom dat; se afla in interdependenta cu stilul de conducere si congruenta structurilor de grup; condiţioneaza performanta profes si pe cea soc; caracterizarea si evalutia climatului se face prin “profilul de climat”; analiza “profilului” da info despre gradul de maturizare soc a Org, modul de acţiune al unor factori disfuncţionali, conflictualitatea interna, potenţialul soc al Org. Pt elaborarea strateg de optimizare se pleaca de la analiza profilului de climat. 6. Tulburarile psihopatologice ale principalelor procese si functii psihice. 6.1 Psihopatologia senzorialitatii; Senzaţia · se datorează acţiunii obiectelor şi fenomenelor asupra organelor de simţ. · sunt imagini subiective ale lumii obiective Percepţiile · sunt procese senzoriale elementare Psihopatologia senzorialităţii tulburări cantitative hiperestezia senzorială apare în surmenaj, suprasolicitare fizică şi psihică în afecţiuni nevrotice: tulburarea depresivă, tulburarea anxioasă Cenestopatiile termen introdus de Dupré formă aparte de hiperestezie apar în anumite tulburări nevrotice cenestopatii frecvente: amorţeala mâinilor, senzaţia de nod în gât apare în: stări reactive acute (post-traumatice) stări conversive Iluziile. Tulburări calitative percepţia deformată a unor obiecte sau fenomene existente în realitate Iluziile vizuale metamorfopsii: micropsia macropsii: dismegalopsii: callopsia: pareidoliile: Falsele recunoaşteri identificarea greşită a diverselor persoane apare în: episoade maniacale, stări confuzive, varianta particulară: déjà vu Iluzia sosiilor (mai ales în demenţă) persoane care seamănă atât de mult, încât nu pot fi deosebite persoanele cunoscute sunt multiplicate Iluziile auditive impresia că anumite sunete sunt mai apropiate, mai puternice, mai distincte sau dimpotrivă – discrete, estompate, îndepărtate Iluziile gustative şi olfactive apar în leziunile de lob temporal Iluziile viscerale sau interoceptive perceperea eronată a funcţiilor unor organe sau aparate apar în schizofrenie. Agnoziile defect de integrare gnozică datorită lezării centrilor de integrare Agnozia vizuală · bolnavul nu recunoaşte obiecte sau persoane · apare în leziunile de lob occipital, mai ales stâng Agnozia obiectelor animate · Prossopagnozia: bolnavul nu recunoaşte persoane foarte cunoscute · apare în leziunile de emisferă dreaptă · Agnozia culorilor: tulburarea clasificării culorilor · apare în leziunile emisferei stângi Agnozia simbolurilor gra ice · imposibilitatea înţelegerii limbajului scris (alexia) · imposibilitatea scrierii cuvintelor Agnozia spaţială · tulburarea percepţiei spaţiului · pierderea posibilităţii de apreciere a distanţelor · apare ca urmare a leziunilor la nivel de lob parietal Agnozia auditivă · surditatea psihică · apar în leziunile bilaterale de lob temporal; pot însoţi mai ales crizele convulsive Agnozia tactilă · incapacitatea de a recunoaşte forma şi volumul obiectelor – amorfognozie · apare în leziunile de lob parietal Halucinaţiile · percepţie fără obiect de perceput (H. Ey) · halucinaţiile se însoţesc de grad de convingere constituie o urgenţă psihiatrică majoră! Halucinaţiile funcţionale (stadiu intermediar) · excitanţi obiectivi determină apariţia unor percepţii false: · diferă de iluzii · pot avea caracter pasager Halucinoidele (stadiu intermediar) · fenomene halucinatorii situate între reprezentările vii şi halucinaţiile vagi Imaginile eidetice · reproiectări în exterior ale imaginilor unor obiecte sau fiinţe care au o forţă vie · sunt strâns legate de trăiri afective intense · pot să apară la normal Halucinozele · halucinaţii a căror semnificaţie patologică poate fi recunoscută de · apar în stări toxice şi infecţioase; secundar consumului de alcool · apar în psihozele delirant halucinatorii · se pot croniciza Halucinaţiile propriu-zise psihosenzoriale Caracteristici: · convingerea pacientului asupra „realităţii“ lor · claritate diferită · complexitate variabilă · durată variabilă Halucinaţiile exterocep ve Halucinaţiile auditive · pe primul loc ca frecvenţă la adult · situate cel mai des în câmpul auditiv perceptibil · apar în schizofrenie, în tulburările afective Halucinaţiile vizuale · percepţii ale unor obiecte, fiinţe, imagini inexistente în realitate · mai frecvente la copil · apar în schizofrenie, în sevrajul alcoolic Halucinaţiile autoscopice · realizează imagine dublă · mai rar întâlnite Halucinaţiile olfactive şi gustative · gusturi sau mirosuri cel mai frecvent neplăcute, dar şi plăcute · apar frecvent în afecţiuni organice, dar şi în schizofrenie Halucinaţiile tactile · impresia de atingere a suprafeţei cutanate · parazitoze halucinatorii · frecvent în dependenţa alcoolică · mai frecvente la femei Halucinaţiile interoceptive (viscerale) · senzaţia existenţei unor fiinţe în corp · frecvent cu localizare genitală · senzaţia de violare directă sau de la distanţă Halucinaţiile proprioceptive · motorii sau kinestezice · apar în sindromul de automatism mental Kandinski-Clerambault (în schizofrenie) Pseudohalucinaţiile (halucinaţiile psihice) · autoreprezentări aperceptive · Caracterizate prin: · automatism · exogenitate – sunt impuse din afară · nu se proiectează în afară, ci se petrec în minte Pseudohalucinaţiile auditive · voci interioare „ecou“ · sonorizarea gândirii · i se pot impune gândurile prin telepatie, sugestie, unde Pseudohalucinaţiile vizuale · percepute ca imagini izolate sau ca scene panoramice · apar în spaţiul subiectiv Pseudohalucinaţiile gustative şi olfactive · apar de fiecare dată alături de halucinaţiile gustative şi olfactive Pseudohalucinaţiile tactile: senzaţii penibile provocate de la distanţă · localizate cel mai des în sfera genitală Pseudohalucinaţiile interoceptive · bolnavul are senzaţia că este posedat de animale, de spirite · individul acţionează după cum îi cere acea „fiinţă străină“ Pseudohalucinaţiile motorii (kinestezice) · perceperea unor mişcări impuse · au caracter imaginar 6.2 Psihopatologia functiilor proxice si mnezice; ATENTIA · funcţie psihică bazală care realizează orientarea şi concentrarea selectivă a activităţii psihice asupra unui grup de elemente sau fenomene Psihopatologia atenţiei Disprosexiile · Hiperprosexii: exagerarea orientării selective a activităţii de cunoaştere · Hipoprosexii: diminuarea orientării selective a activităţii de cunoaştere; în surmenaj, anxietate, depresie, · aprosexia: dispariţia oricărei activităţi psihice MEMORIA · proces psihic al orientării retrospective realizat prin fixare (întipărire), conservare (păstrare) şi reactualizare (evocare) Dismnezii can ta ve · Hipermnezii: scăderea în diferite grade a forţei mnezice · în surmenaj, involuţie, oligofrenie, depresie · Amnezii: prăbuşirea forţei mnezice; pot fi parţiale sau · amnezii anterograde (de fixare) · se referă la imposibilitatea memorării evenimentelor de la îmbolnăvire spre prezent; · scade capacitatea de fixare · apar în: sindromul Korsakov, stări confuzive · amnezia retrogradă (de evocare): · progresiv dinaintea bolii spre trecut · amnezia antero-retrogradă: punctul esenţial este cel al îmbolnăvirii; apare mai frecvent în tumori, leziuni cerebrale · Amnezii totale: în come · Amnezii parţiale · lacunară: hiatus mnezic; în tulburările de conştienţă ,epilepsie, beţia patologică · tardivă: în demenţe, epilepsie · electivă Hipermneziile · evocări exagerate, tumultuoase, îndepărtează individul de la preocupările sale de moment · apar la normal, în intoxicaţii; în episodul maniacal · hipermnezii selective: la paranoici, în intoxicaţii; · mentismul: derulare cu caracter tumultuos a ideilor şi amintirilor · Alte hipermnezii: · tematică: afectogenă · autistă: în schizofrenie · mecanică, fără înţelegerea datelor · oneiroidă: în toxicomanii · viziunea retrospectivă: derularea fulgerătoare a întregii vieţi în ultimele câteva clipe dinainte de moarte Tulburările calita ve – paramneziile amintiri deformate, false fie sub aspectul desfăşurării cronologice, fie sub aspectul lipsei legăturii cu realitatea obiectivă trăită de pacient Tulburări ale sintezei mnezice imediate adevărate iluzii de recunoaştere, evocări. Tipuri: Criptomnezia: nerecunoaşterea ca fiind străin un material citit sau auzit în realitate; Apare în schizofrenie, demenţă, TCC Înstrăinarea amintirilor; bolnavul îşi crede auzite sau văzute propriile evenimente trăite; apare în demenţe Tulburările rememorării trecutului – allomnezii sunt falsificări mnezice retrospective sau reproduceri ale unor evenimente reale din trecut, pe care le situează în prezent Pseudoreminiscenţe. Apar în sindromul amnestic, în demenţe. Confabulaţii (halucinaţii de memorie): reproducerea unor evenimente imaginare Ecmnezia: tulburare globală de memorie, cu întoarcerea întregii personalităţi în trecut; apare în demenţă Anecforia: posibilitatea reproducerii unor amintiri pe care le crede uitate; apare în surmenaj şi în afecţiuni deteriorative 6.3 Psihopatologia Gandirii si Limbajului; GANDIREA · proces central al vieţii psihice, ce asigură distincţia între esenţial şi fenomenal în ordinea ideilor şi lucrurilor, dar şi edificarea relaţiilor dintre ele, intercondiţionarea lor Tulburările gândirii 1. Tulburări predominant formale a) Tulburări în discursivitatea gândirii Tulburările ritmului Accelerarea ritmului ideativ viteza perturbată de înlănţuire a ideilor – tahipsihie · succesiune rapidă de idei: apare la oamenii antrenaţi, cu elan creator Accelerarea patologică a ritmului ideativ · înlănţuirea tumultoasă · scăderea profunzimii ideilor · discurs mental sincopat · apare în hipomanie Tahipsihia accentuată preponderenţa asociaţiilor facile prin asonanţă pierderea firului logic imprecizie, superficialitate apare în episodul maniacal Fuga de idei · aflux excesiv de idei · apare în manie, stări febrile, intoxicaţii uşoare cu cofeină, alcool Mentismul stare aparte de tahipsihie ideile defilează incoercibil şi angoasant lipseşte claritatea, vigoarea apare în surmenaj, intoxicaţii cu cofeină, uneori şi în schizofrenie Înce nirea ritmului idea v · lentoare ideativă sau bradipsihie · asociaţii lente · greutatea evocărilor · apare în nedezvoltarea mintală, demenţă, epilepsie şi în depresie Tulburări ale ﬂuenţei gândirii Fadingul mintal scăderea progresivă a gândirii are loc „stingerea“ unei fraze începute apare în schizofrenie şi depresie Vâscozitatea psihică apare în epilepsie Barajul idea v · oprirea ritmului ideativ · ideea întreruptă poate fi reluată după o pauză · apare in schizofrenie Perseverarea, ruminaţia aderenţă stăruitoare asupra unei idei, a unei tematici monotone apare în epilepsie, nevroza obsesivă şi demenţă b) Tulburări in produc vitatea gândirii Tulburări cantitative · sărăcirea gândirii – inhibiţia gândirii · neproductivitatea gândirii · există eforturi în rezolvarea problemelor uzuale · apare în surmenaj, depresie şi schizofrenie Tulburări calita ve ale gândirii Au smul sau gândirea dereistă replierea individului asupra lumii sale interioare ruperea punţilor cu realitatea polarizarea gândirii, a acţiunii spre sine. Raţionamentul morbid gândirea este dominată de antiteze pacientul nu este capabil să rezolve probleme concrete apare în schizofrenie Asociaţiile insolite · se abat de la legile logice şi de la gândirea cauzală · apar idei bizare, rupte de context · apar în schizofrenie Asociaţiile superﬁciale se produc prin mecanisme ca: asonanţa, asemănarea, apar în manie, demenţe, oligofrenii Asociaţiile circumstanţiale · se limitează la aspecte formale · apar în epilepsie, demenţe, schizofrenie Disociaţia tulburare greu detectabilă, reprezintă o ruptură a vieţii psihice alterarea logicii, sintezei semn precoce în schizofrenie Incoerenţa discursul mental îşi pierde coeziunea, legăturile logice, inteligibilitatea cuvintele se leagă aleator apare în starea postcritică, stări onirice, schizofrenie Anideaţia · dispariţia fluxului ideativ · apare în stări comatoase · demenţe avansate, idioţenie. 2. Tulburări de fond ale gândirii a) Tulburări în conţinutul gândirii ideile se detaşează de realitate în grade variabile Ideile dominante: polarizează în mod tranzitoriu tematica sunt benefice în creaţiile artistice, cercetări în context patologic sunt dezagreabile, obositoare apar în psihotraume şi stări pasionale Idei obsesive: · idei ce acoperă şi constrâng întreaga gândire · vin de la periferia psihismului şi asediază psihismul · pacientul face eforturi de a scăpa de ele, fără a reuşi · le simte ca deosebit de anxiogene şi penibile o obsesiile apar în: oboseală, după o psihotraumă, schizofrenie · Tipuri de obsesii o amintiri obsesive o reprezentări obsesive o îndoieli obsesive o scrupule obsesive o manii mentale – aritmomania: nevoia de a număra şi aranja lucruri · Opţiuni de acţiune: inhibiţia; este cea mai frecventă compulsia · pornire irezistibilă spre executarea unor acte reprobabile o apar în tulburarea obsesiv-compulsivă, schizofrenie, la persoanele anancaste. Fobiile: · frica obsedantă faţă de o anumită situaţie sau obiect care, în mod normal, nu sunt sursă de frică · pacientul este conştient de caracterul iraţional al fricii sale · reacţionează fie prin evitarea situaţiei, fie prin îndurarea acesteia cu o stare de tensiune maximă · Tipuri de fobii: o Fobii de situaţii: o claustrofobia – o agorafobia – o Fobii de contact: teama de obiecte care produc dezgust o hemofobia – teama de sânge o zoofobia – teama de animale o arahnofobia – teama de păianjeni o tanatofobia – teama de moarte o fobofobia – teama de fobii o Fobii-impulsuri – teama de a nu da curs unor impulsuri criminale sau suicidare Fobii de situaţii sociale: fobiile sociale, tracul o erentofobia – teama de a nu roşi în public Tulburări în conţinutul gândirii (continuare) Ideile prevalente · organizează întreg comportamentul · subordonează alte idei, interese · sunt în concordanţă cu personalitatea · subiectul nu recunoaşte caracterul lor patologic · sunt opace la orice contraargument · apar în alcoolism, paranoia, tulburări de tip schizoid Ideile delirante · idei cu conţinut fals · antrenează convingerea fermă a pacientului în veridicitatea lor · modifică comportamentul pacientului Caracteristicile delirului · 1. anastrofa: debut brusc · 2. conţinut: la limita posibilului · sistematizare: · delir sistematizat · delir nesistematizat · răsunetul afectiv: · delir congruent · delir incongruent · delirul indus Temele delirante Deliruri paranoide · persoana în cauză are convingerea că face obiectul unui prejudiciu – material, moral etc. · se simte persecutată şi nedreptăţită · delirul de interpretare · delirul de relaţie · delirul de urmărire: convingerea că este urmărit · delirul de persecuţie: individul este subiectul unor comploturi · delirul de influenţă: pacientul este persecutat de la distanţă · delirul de otrăvire · apare în schizofrenie, dar şi în patologia vârstnicului Deliruri expansive (apar în special în tulburările afective severe, în tulburarea schizofrenică afectivă, în demenţă) · apar pe un fundal de mulţumire, satisfacţie · se referă la origine, situaţie socială, capacităţi intelectuale, statut · delirul de grandoare: delir de bogăţie · delirul megalomanic: calităţi personale, fizice şi intelectuale · delirul de invenţie: · delirul de filiaţie: individul se crede descendent al unei familii nobile Deliruri micromanice (depresive) · evoluează pe fundalul afectiv depresiv şi prezintă un mare risc de suicid · subaprecierea propriei persoane · delirul de autoacuzare · delirul de ruină: are convingerea că este condamnat la un trai nedemn · delirul de negaţie · delirul hipocondriac: · sindromul Cotard: cuprinde delir de enormitate ,delir de imortalitate. Alte teme delirante · delirul de posedare: corpul îi este locuit de diferite fiinţe · delirul de gelozie: · erotomania: impresia că este iubit de persoane Comunicarea şi tulburările ei · schimb de informaţii între două elemente Trăsături caracteriale rezultate din analiza limbajului · personalităţile paranoice fac abuz de pronume personal · timizii evită pronumele personal la persoana întâi singular şi utilizează persoana întâi plural · obsesionalii, persoanele dependente preferă articolul nehotărât · fanaticii recurg la articolul hotărât Tulburări de comunicare Tulburările expresiei verbale · tulburări formale ale vorbirii · debitul · creşterea fluxului cuvintelor · paranoia · logoree – ritm şi debit verbal crescut · apare în episoadele maniacale, în agitaţia psihomotorie · mutism: absenţa vorbirii · mutism absolut: · mutism relativ: · mutism electiv: · mutism discontinuu · mutismul apare în stările de stupoare, catatonie, isterie, depresie, tulburările cronice Ritmul · accelerarea ritmului (tahifemie) · apare în oboseală, surescitare, insomnie, intoxicaţie acută · încetinirea ritmului (bradifemie) · apare în depresie, demenţă, retard mintal, epilepsie · afemia: imposibilitatea vorbirii, în ciuda eforturilor mimice şi gestuale; este rară Intonaţia · voce de intensitate crescută, tonalitate înaltă, strigăte, · apare în excitaţia maniacală, hipomaniacală · tulburări ale foneticii – de articulaţie şi de pronunţie · apar în balbismul tonic, în boala ticurilor · tulburări ale semanticii, sintacticii –: · paralogism – cuvânt uzual folosit în alt sens (apare în schizofrenie) · neologism – creează cuvinte noi (de asemenea în schizofrenie) · embololalia: inserţia în fraze a unor cuvinte desprinse din context · agramatismul: utilizarea unui limbaj telegrafic, redus la esenţă · elipsa sintactică: eliminarea unor fragmente din frază · onomatomania: repetarea unor cuvinte rupte din context · stereotipiile: repetarea monotonă de cuvinte izolate cu caracter rimat · verbigeraţia: · schizofazia · jargonofazia: Tulburări ale expresiei grafice a comunicării TULBURĂRI ALE RITMULUI SCRISULUI: Ritm crescut – graforeea – nevoia irezistibilă de a scrie Tulburări caligrafice: Micrografia – scrisul mic, meschin, se întâlneşte în depresii Macrografia – scrisul generos apare în episodul maniacal Scrisul manierist, afectat, cu stereotipuri, apare în paranoia Scrisul inegal, neglijent apare în procesele deteriorative Tulburări ale scrierii cuvintelor Tulburări ale sintaxei – schizografia – transpunerea în scris a schizofreniei Ermetismul – amestec incomprehensive de semne Grifonajul – deteriorarea totală a scrisului într-o mâzgălitură. TULBURĂRI ALE COMUNICĂRII NONVERBALE ŢINUTA: · Reflectă gradul de aderenţă a persoanei la normele sociale, nivelul său socio-economic · Se adecvează cu vârsta, sexul şi situaţia · Ţinuta dezordonată – pierderea interesului pentru aspectul exterior, a aptitudinilor de autoîngrijire · Ţinuta pervertită: o Civestitismul – abordarea unei vestimentaţii nepotrivite vârstei şi situaţiei persoanei o Transvestititsmul – purtarea pasageră sau permanentă a vestimentaţiei sexului opus MIMICA: Tulburări cantitative ale mimicii: · Hipermimii sau exagerarea mimicii · Hipomimii: o Sărăcirea expresiei mimice o Privirea vidă, inexpresiva, ce reflecta autismul o Stupoarea melancolică – o Impregnarea neuroleptică – o Confuzii mintale –privirea rătăcită - Paramimiile – tulburări calitative ale mimicii Mimici bizare, paradoxale, în disonanţă flagrantă cu conţinutul explicat verbal Surâsul schizofren Mimica disociată GESTICA: · Ticurile – gesturi scurte repetitive, fără o necesitate reală · Manierismul – gestică exagerată, · Negativism gestual – refuzul cu obstinaţie al comunicării · Stereotipiile – conduite repetitive, fixe · Perseverările – repetări de gesturi sau atitudini 6.4 Psihopatologia Afectivitatii si Vointei; AFECTIVITATEA · Ansamblu de manifestări psihice care reflectă realitatea prin trăiri pozitive şi negative · Este un proces dinamic, continuu, în care rezonează două realităţi: a ambianţei şi a subiectului Tulburări cantitative Exagerarea afectivităţii se traduce prin dezechilibrul vieţii psiho-afective Hipertimia pozitivă Euforia: trăiri plăcute, vesele, bucurie, râs, optimism Apare în episoadele maniacale şi în intoxicaţii uşoare Fugă de idei, logoree Glume contagioase Tendinţă de supraapreciere Polipragmazie (începe multe lucruri şi nu termină nici unul) Scade necesarul de somn Episoade expansive Moria · Veselie nejustificată asociată cu o stare psihică precară, · Glume grosiere, avansuri sexuale · Tumorile de lob frontal Extazul Stare de beatitudine, contemplare pasivă a viziunilor onirice, Apare în epilepsie şi în schizofrenie Hiper mia nega va · Depresie – prăbuşire a dispoziţiei bazale spre polul negativ · Tristeţe profundă, pesimism exagerat · Inutilitate, devalorizare · Ideaţie lentă, conţinut trist · În tot ce simte, întrezăreşte nenorocirea, prevestirea de rău · Forma culminantă poate antrena raptus suicidar Anestezie psihică dureroasă Nu se poate bucura, întrista, înduioşa Nu mai poate simţi intens afecţiunea pentru persoanele apropiate Pierde capacitatea de rezonanţă afectivă Disforie – stare mixtă, tulburare afectivă dispoziţie depresivă (mai mult anxioasă) apare şi la alcoolicii cronici Hipotimie – scade elanul vital, tensiunea afectivă, rezultând atimie Tulburări calitative – paratimii reacţii aberante, inadecvate contextului şi întregii motivaţii care le declanşează afectivitatea paradoxală ambivalenţa afectivă – trăiri afective opuse faţă de aceeaşi persoană inversiunea afectivă; crize nemotivate, apar tendinţe histrionice, Tulburări ale dinamicii relaţiilor afective labilitate – frecvent întâlnită la pacienţii în vârstă, la alcoolici după faza de euforie rigiditate afectivă, imposibil să i se citească pe chip ceva Anxietatea – hipertimie negativă teamă difuză fără obiect mai mult potenţială decât prezentă la bărbaţi apar manifestări cardio-vasculare, dureri, durerea este de obicei migratorie la femei, apare senzaţia de nod în gât; nu se pot alimenta, nu se pot hidrata parestezii; transpiraţie, fatigabilitate. VOINŢA · Funcţia psihică prin care se realizează trecerea conştientă de la o idee sau raţionament la o activitate sau inhibiţia unei activităţi, în vederea realizării unui anumit scop Tulburările de voinţă – disbulii 1. Hiperbulia Exagerarea forţei voliţionale; apare la persoane voluntare În patologie apare rar, La toxicomani – hiperbulie cu caracter unidirecţional şi electiv în scopul procurării drogului Hiperbulia delirantă 2. Hipobulia · Scăderea forţei voliţionale ce se traduce prin scăderea capacităţii de a acţiona · Pacientul ştie ce trebuie să facă, dar nu poate · Apare în tulburări de personalitate, tulburări depresive · Hipobulia globală apare în oligofrenie, demenţe, toxicomanii · În manie, datorită tulburărilor de atenţie, apare hipobulia 3. Abulia Lipsa de iniţiativă, incapacitatea de a acţiona Apare în catatonie, depresii profunde Tulburările calitative ale voinţei: 1. Disabulia Dificultatea de a trece la o acţiune sau de a sfârşi o acţiune începută. Apare în schizofrenie 2. Parabulia insuficienţă voliţională însoţită sau determinată de anumite dorinţe. Apare în nevroze motorii (ticurile) 3. Impulsivitatea insuficienţa voinţei pasive şi comportament impulsiv acte impulsive, intempestive, cu un caracter antisocial apare în tulburările de personalitate TULBURĂRILE ACTIVITĂŢII Activitatea – funcţie efectorie, constă dintr-o succesiune de acte îndreptate spre un scop. Forme de activitate: Tulburările conduitei motorii Dezorganizarea ac vităţii motorii Hiperactivitatea: · polipragmazia – exaltare a activităţii · agitaţia psihomotorie – dezorganizarea activităţii desfăşurată aleator · stadializare: o enervare, stare de tensiune, agasare, iritabilitate greu de calmat, o turbulenţă – excitaţie motrică lejeră, deplasare continuă, cverulenţă o exaltarea unei agitaţii pasionale – excitaţie verbală, ideatică o furorul – agitaţie oarbă, aprinsă, deosebit de distructivă prin manifestările clasice şi violenţa manifestă Entităţi în care apare agitaţia psihomotorie: · demenţe, oligofrenie,tendinţa la agresivitate, stări maniacale,stări depresive, tulburări de personalitate, stări reactive, schizofrenie Hipoactivitatea: lentoare sau bradikinezie – apare în convalescenţă şi depresie inhibiţia psihomotorie – extremă hipoactivitate ce apare în stupor, catatonie stupor: implică imobilitate aproape completă, mimică inexpresivă sau obtuză, stupoare – imobilitate completă, pacienţi inerţi, nu răspund solicitărilor din afară sau răspund foarte greu, mimică împietrită sau inexpresivă stupoare nevrotică – isterie: apare brusc după stări conflictuale, mimică stupoare psihotică: depresie schizofrenie –participă pasiv la activitatea anturajului stupoarea confuzivă: activitate psihică aproape suspendată catatonia – dezintegrarea conduitei motorii prin lipsa iniţiativei motorii. Elemente catatonice: catalepsia – rezistenţa maselor musculare la mobilizarea pasivă flexibilitatea ceroasă – modelarea segmentelor corpului şi persistenţa în timp a atitudinilor, parakinezii – mişcări parazite, negativismul de tip: activ – presupune un răspuns motor contrar solicitării pasiv – persoana nu reacţionează deloc sugestibilitate – urmarea ordinelor, imitaţia unor gesturi Impregnarea neuroleptică: inhibiţie motorie în urma administrării acute sau îndelungate a neurolepticelor stadii: după tratament îndelungat se pierde maturaţia mişcărilor, tremor fin, rigiditate akatisia – tremor, nelinişte şi balans al membrelor diskineziile tardive – după ani de tratament – mişcări involuntare de tip coreic, Pervertirea conduitei: · manierismele – atitudini şi activităţi exagerate, · stereotipiile – mişcări repetitive, · ambitendinţa – Tulburări ale conduitei motorii prin control voliţional viciat: o dromomania – plecarea nemotivată, intempestivă de acasă, fără un scop precis o piromania – incendierea unor obiecte şi asistarea cu plăcere o cleptomania – furtul irezistibil de către persoane cu statut bun a obiectelor o jocul de şansă patologic – atracţie irezistibilă, în ciuda prejudiciilor multiple o tricotilomania – smulgerea părului · apare în reacţii acute, schizofrenie, intoxicaţii. 6.5 Tulburarile psihopatologice ale Constiintei calitative. CONŞTIINŢA Procesul de reflectare a propriului eu şi a lumii înconjurătoare Tulburări calitative ale conştiinţei · Îngustarea câmpului conştiinţei - Focalizarea conştiinţei asupra unei idei, amintiri - Conştiinţa nu poate integra experienţa prezentă - Duce la deformarea relaţiei cu realitatea · Starea crepusculară - Modificare de aspect critic cu debut şi sfârşit brusc - Alterarea profundă a reflectării senzoriale - Pot asocia idei delirante, halucinaţii auditive sau vizuale · Confuzia mentală - Aspect de ruptură, hiatus faţă de comportamentul avut anterior · Denivelarea conştiinţei în diferite grade (torpoare, obnubilare, comă) Tulburări de conştiinţă de tip delirant · Dezorientarea în spaţiu şi timp · Tulburări masive de percepţie, terifiante · Evoluează pe fondul unei anxietăţi marcate · Febră, deshidratare · Onirismul - Stare de vis patologic care invadează realitatea - Modificarea comportamentului - Halucinaţii vizuale, viziuni haotice · Starea oneiroidă - Infiltrare a construcţiilor visului în gândirea vigilă - Reminiscenţe halucinatorii - Idei de vis ce au coerenţă şi sistematizare. · Starea amentivă - alterarea profunda a conştiinţei propriului eu - Dezorientarea este totală - Incoerenţa ideativă este maximă - Vorbirea neinteligibilă · Derealizare şi depersonalizare - Este redată prin sentimentul anxiogen al modificării propriului Eu - Pacienţii au impresia că nu mai sunt ei · Starea de depersonalizare „se trăieşte“ prin impresia de inautenticitate - Este trăită pe fundalul unei profunde îngrijorări - Reuneşte anxietate, perplexitate şi stranietate - Apare la pacienţii cu schizofrenie, cu epilepsie temporală · Derealizarea – impresia, sentimentul de înstrăinare, îndepărtare, - Pacientul are sentimentul iluzoriului, irealităţii, cu un colorit - Se exprima prin pierderea autenticităţii Tulburarea instinctului alimentar · Scăderea nevoii de hrană - Anorexia Apare în depresii, în reacţii nevrotice şi şocuri - Sitifobia: refuzul alimentar Apare în schizofrenie · Exagerarea nevoii de hrană - Bulimia – apare în afecţiuni organice cerebrale - Polifagia – persoana are tendinţa de a ingera fără discriminare alimente Apare în demenţă, oligofrenie, schizofrenie, tulburări de personalitate - Potomania – ingerarea unor cantităţi exagerate de lichide Apare în tulburări de personalitate histrionică şi borderline - Dipsomania – nevoia imperioasă de a bea episodic băuturi alcoolice în cantităţi mari, urmată de o perioadă de abstinenţă - Opsomania – dorinţa de a mânca dulciuri în exces, din dorinţa de a calma starea de anxietate - Coprofagia – consumul de excremente Apare în oligofrenii grave şi în demenţe 7. Psihoterapia- posibilitati si limite · 7.1 Conceptul de psihoterapie si particularitatile relatiei terapeut-client; Psihoterapia presupune o aplicare sistematica si constienta a unor mijloace psihologice de influentare a comportamentului uman. In general obiectivele psihoterapiei vizeaza: -scoaterea pacientului din criza existentiala in care se afla -reducerea sau eliminarea simptomelor -rezolvarea sau restructurarea conflictelor intrapsihice ale pacientului -modificarea structurii personalitatii in vederea obtinerii unei functionari mai mature -modificarea opiniilor eronate ale subiectilor despre ei insisi si despre lumea inconjuratoare Watson- psihoterapia este definita ca o actiune psihologica sistematica, planificata si intentionala, avand la baza un sistem teoretic conceptual bine pus la punct si care trebuie exercitata de un psihoterapeut calificat asupra pacientului Psihoterapia -relatie interpersonala dintre pacient si psihoterapeut, relatie menita sa investigheze si sa inteleaga natura tulburarilor psihice ale pacientului in scopul de a corecta aceste tulburari de care pacientul doreste sa se elibereze. Relatia psihoterapeut- pacient: -este o relatie dintre doi parteneri, dintre care unul solicita ajutor iar celalat il acorda -contributia majora a pacientului consata in motivatia acestuia -importante sunt si expectatiile pacientului de a obtine ajutor -in cadrul relatiei psihoterapeutice terapeuul vine cu o serie de metode si tehnici care ii fac pe pacienti sa se cunoasca mai bine, sa-si priveasca problemele mai obiectiv, dintr-o noua perspectiva -terapeutul trebuie sa interactioneze cu pacientul intr-o maniera apropiata Karasu descrie trei tipuri de relatii psihoterapeutice: 1. Relatia centrata pe realitate si obiect: implica o atitudine calma, atenta, interesata, empatica din partea terapeutului care se straduieste sa-I creeze pacientului un mediu bazat pe caldura si intelegere, mediu care il va ajuta pe acesta din urma sa atinga obiectivele pe care si le propune psihoterapia 2. Contractul sau alianta psihoterapeutica- considera ca succesul oricarei terapii implica o colaborare a doua persoane; aceasta relatie este de natura constienta, rationala 3. Relatia de tip transferential-implica fixatia afectiva a pacientului asuprapersoanei terapeutului pe modelul relatiei parinte-copil · 7.2 Psihoterapiile de orientare analitica (caracterizare si principii generale); Psihoterapia dinamica reprezinta o forma de tratament psihologic care abordeaza personalitatea din perspectiva psihodinamica, psihanaliza lui Freud. Terapiile psihodinamice pun accent pe descoperirea de catre pacient a variatelor procese psihologice de natura inconstienta, procese ce stu la baza structurii personalitatii sale si a formarii mecanismelor sale adataptive. Sarcina principala a terapiei dinamice este sa-l ajute pe pacient sa descopere ce se intampla cu el, sa obtina insightul propiilor sale probleme si sa utilizeze intelegerea obtinuta pentru a-si modifica stilul perturbat de a reactiona si de a se comporta. Principiile de baza ale terapiilor psihodinamice: Principiul de baza il reprezinta notiunea de insight. Insightul se refera la descoperirea acestor forte inconstiente care opereaza din umbra, impiedicand pacientul sa duca o existenta la nivelul posibilitatilor sale reale. Terapiile bazate pe insight considera simptomele mai putin importante decat fortele care le genereaza. Simptomele pot fi reduse si prin intermediul unor procedee, dar daca nu se ataca radacinile lor, ele pot rabufni din nou in alta forma. Un insight corect va produce inlaturarea simptomului si va genera paternuri mai eficiente de comportament. Psihanaliza: -se refera la sistemul conceptual si psihoterapia inspirate direct din lucrarile si tehnica terapeutica ale lui S. Freud si a urmasilor sai. -psihanaliza poate fi considerata o teorie psihologica asupra dinamicii naturii umane, o metoda de cercetare si abordare psihoterapeutica. Bazele teoretice ale psihanalizei: Pentru teoria psihanalitica este centrala distinctia intre motivele inconstiente si cele constiente care stau la baza conduitei umane. Psihanaliza pune accent pe influenta unor forte inconstiente in dezvoltarea si mentinerea unor tulburari psihice sau a unor perturbari in afara personalitatii. Perspectiva psihanalitica are la baza urmatoarele principii fundamentale: 1.Ideea ca omul poseda o serie de impulsuri si tendinte instinctive 2. convingerea ca refularea are la baza in principal tendintele sexuale 3.Ideea ce dezvoltarea psihosexuala defectuasa isi are originrea in complexul lui Oedip. 4.Ideea ca omul se confrunta cu conflictele dintre pulsiunile biologice instinctive si principiile morale elaborate de societae (superego). 5.Psihanalistii sunt partizanii determinismului sau cauzalitatii psihice Pentru terapeutul psihanalist sarcina principala este sa aduca in constiinta inconstientul Procesul psihoterapeutic dinamic este marcat de momente de catharsis (descarcari psihice de natura emotionala) si insight. Harper definea catharsisul ca o ddescarcare a tensiunii si anxietatii prin retrairea pe plan psihic a experientelor trecute. Catharsisul ramane un element important in terapia analitica pentru ca : -exprimarea acestor sentimente ii produce pacientului o usurare, fapt ce-l incurajeaza pe acesta sa continue terapia. Freud nu a utilizat niciodata termenul de insight ca atare. Tehnicile psihanalizei: 1.Metoda asociatiilor libere: consta in a lasa mintea sa vagabondeze astfel incatpacientul sa spuna absolut tot ce-I trece prin cap, indiferent de conveniente, jena si fara a pune in actiune dorinta de a face o impresie buna. inconstientul va relava prin aceasta metoda continuturile sale reprimate, eliberand individul de efectele lor, in felul acesta scopul psihanalizei fiind atins. 2.Analiza viselor: Continutul manifest, povestiti de cel care a avut visul nu face decat sa ascunda continutul latent- semnificatia reala a visului. cere pacientului sa asocieze nu asupra visului in intregime ci asupra detaliilor care ii apar semnificative pacientului sau psihanalistului. 3.Analiza actiunilor pacientului: Comportamentul non-verbal cat si cel verbal (neintentional) include o serie de elemente importante pentru analiza 4.Transferul si rezistentele: se refera la relatia pacient-terapeut, relatie care are un caracter irational, proiectiv si ambivalent. Transferul nu este altceva decat o repetitie a unor experiente trecute ale pacientului, experiente pe care le transfera asupra psihanalistului. Pacientul traieste aceasta experienta nu atat prin reamintirea unor evenimente trecute cat prin retrairea unor stari afective care au prezentat importanta pentru el in trecut. Pentru psihanalisti relatia trasferentiala este importanta pentru doua motive principale: I.Ea arunca o lumina asupra modelelor de identificare din copilarie, cat si supra unor particularitati ale relatiilor pacientului cu cei din jur II.Terapeutul se foloseste de aceasta puternica relatie afectiva pentru a incuraja pacientul sa depaseasca rezistentele 5.Contratranferul: 6.Analiza egoului: 7.Interpretarile: Interpretarea analitica consta in aceea ca terapeutul ordoneaza materialul discontinuu produs de pacient in cursul asociatiilor libere si analizei viselor, conferindu-I o explicatie cu sens prin prisma conceptelor psihanalitice. 8.Prelucrarile asupra materialului produs de pacient: Putem spune ca demersurile psihanalizei sunt : -clarificarea- separarea aspectelor esentiale de cele neesentiale -interpretarea- subliniaza cuzele si sensul unui material sau proces -prelucrarea materilalului asociativ In psihanaliza procesul psihoterapeutic functioneaza pe baza a trei mecanisme: -abreactia sau descarcarea emotionala (catharsisul) -insight-ul sau intelegerea imediata a problemelor -aparitia consteintizarii unor continuturi de antura inconastienta · 7.3 Psihoterapia de orientare comportamentala si cognitiv- comportamentala (caracterizare si principii generale); Terapiile de orientare comportamentală Orientarea comportamentală a apărut ca o reacţie faţă de psihoterapiile bazate pe insight -considerau că personalitatea umană se structurează în raport de stimuli externi, de situaţii, roluri, interacţiuni sociale, psihoterapia fiind înţeleasă ca un proces de învăţare. - nevroza este considerată ca un fenomen învăţat. Reacţiile, emoţiile şi deprinderile dezadaptative au fost învăţate în cursul istoriei vieţii subiectului - Psihoterapia este considerată ca un set de procedee menite să elimine reacţiile emoţionale nedorite şi să elaboreze modele de comportament mai eficient. Conceptele de bază sunt întărirea socială şi controlul comportamentului. Tehnici: Tehnica stingerii comportamentelor nedorite. se foloseşte mai ales în psihoterapia cu copii. De la ea pornesc alte două tehnici: Tehnica implozivă şi tehnica expunerii. utilizează principiul stingerii reacţiilor condiţionate de evitare a stimulilor anxiogeni, sunt foarte utile în terapia anxietăţii. Tehnicile seamănă între ele; diferenţa constă în aceea că, în cursul terapiei implozive, pacientul se confruntă cu stimulul anxiogen în plan imaginar, în timp ce în cursul tehnicii expunerii, se confruntă cu el în plan real. tehnica desensibilizării sistematice, elaborată de Wolpe. -terapeutul îl va învăţa pe client să rămână calm şi relaxat în situaţiile anxiogene. Metoda cuprinde următorii paşi: - Învăţarea relaxării- se utilizează relaxarea progresivă a lui Jacobson. - Stabilirea ierarhiei. se stabileşte o ierarhie a situaţiilor anxiogene Desensibilizarea. După ce subiectul stăpâneşte bine tehnica de relaxare terapeutul descrie tot felul de scene, începând cu unele neutre şi mergând ascendent, până la cele mai anxiogene. Pacientul aflat în relaxare este solicitat să-şi imagineze fiecare situaţie descrisă de terapeut şi, când spune că simte anxietate, exerciţiul se incheie. ORIENTAREA COGNITIVĂ ÎN PSIHOTERAPIE Teoria cognitivă se bazează pe principiul conform căruia gândurile şi atitudinile subiectului, şi nu evenimentele exterioare, influenţează stările afective ale persoanei. Psihoterapia cognitivă are menirea de a-l ajuta pe subiect să-şi formeze un alt set de atitudini, mai realiste şi cu un conţinut pozitiv. -terapia cognitivă dă rezultate la fel de bune ca medicaţia antidepresivă; Terapia cognitivă şi cea cognitiv-comportamentală îi ajută pe subiecţi în revizuirea comportamentului, prin modificarea modului de a gândi. persoana care reuşeşte să-şi schimbe modelele negative de gândire va avea o imagine de sine mai bună, va trăi mai puţine stări de depresie şi anxietate, se va angaja în relaţii satisfăcătoare cu ceilalţi şi va avea un randament mai bun în activitate. Burns realizează o listă care ilustrează modul în care gândurile sunt legate de stările afective ale persoanei: Burns preciza faptul că, uneori, gândurile negative pot fi adevărate şi realiste. Trebuie însă făcută diferenţa între stările adecvate şi cele neadecvate; tristeţea este adecvată, disperarea – nu; îngrijorarea este adecvată, panica – nu. Burns prezintă zece forme de gândire distorsionată: 1. Stilul de gândire „tot sau nimic“ 2. Suprageneralizarea. 3. Filtrarea mentală cu concentrare asupra negativului. 4. Desconsiderarea pozitivului. 5. Desprinderea de concluzii pripite: 6. Amplificarea. 7. Judecata afectivă. 8. Imperativele categorice. 9. Etichetarea. Tehnici ale terapiei cognitiv-comportamentale Tehnica celor trei coloane Etape: 1. Identificarea evenimentului perturbator. Cel mai important este ca descrierea să fie cât mai precisă, să nu aibă un caracter vag. 2. Subiectului i se cere să noteze stările afective negative pe care le încearcă, pe o scală de la 0 la 10 În varianta clasică a acestei tehnici, clientului i se dă şi temă pentru acasă. TEHNICI DE COMBATERE A GÂNDURILOR NEGATIVE Căutarea şi verificarea dovezilor. Tehnica unui caz similar. Atunci când clientul are gânduri excesiv de autocritice, este bine să fie întrebat ce sfat i-ar da unui prieten apropiat care seamănă mult cu el şi are o problemă asemănătoare Tehnica experimentală. În cazul în care apare un gând negativ, subiectul poate fi învăţat să verifice, sub forma unui mic experiment, în ce măsură gândul are o bază reală Stilul de gândire în nuanţe de cenuşiu. Clientul este învăţat să se întrebe dacă nu cumva gândeşte în manieră alb-negru, stil de gândire generator de panică, mânie, anxietate Metoda interviului. Se poate evalua veridicitatea gândurilor negative întrebându-se dacă şi alţi oameni ar fi de părere că acest gând este adevărat Definirea termenilor sau metoda reducerii la absurd. Metoda este utilă când subiectul recurge la etichete: ratat, prost. La o analiza logică se constată că etichetele sunt lipsite de sens. Metoda semantică reprezintă o metodă de combatere a a irmaţiilor categorice de tipul „trebuie neapărat“. Reatribuirea. Una dintre cele mai frecvente distorsiuni cognitive este personalizarea şi autoblamarea pentru diferite probleme de care persoana nu poate fi făcută responsabilă. Analiza costurilor şi beneficiilor. Această tehnică abordează gândurile negative din perspectiva motivaţiei de a le păstra şi nu a veridicităţii acestor gânduri. Vorbirea interioară cu conţinut negativ Bourne vorbeşte de aşa-numitele subpersonalităţi, care reprezintă un fel de instanţe psihice a căror activare conduce la stări afective negative. Ele sunt: 1. Îngrijoratul: „Ce va fi dacă...?“ 2. Hipercriticul: „Nu eşti bun de nimic!“ 3. Victima. „Nu are nici un rost să mai încerc“. 4. Perfecţionistul: „Eu trebuie să fac totul perfect“; Paşii terapiei: - identificarea subpersonalităţii; - identificarea gândurilor pe care le declanşează ea; - formularea gândurilor cu caracter provocator; - înlocuirea lor cu altele mai realiste; - relaxarea. la schizofrenicii în remisie şi în tratamentul psihiatric. · 7.4Psihoterapiile umaniste (caracterizare si principii generale); (sau experienţiale, sau existenţialiste) Psihoterapiile existenţialiste s-au format ca o reacţie mai ales la psihanaliză Existenţialiştii nu sunt de acord nici cu terapiile comportamentale, care transformă omul într-un automat ce poate fi programat şi condus. -Demersul experienţialiştilor este mai curând filosofic şi consideră că obiectivul principal al terapiei îl reprezintă contracararea alienării şi autoactualizarea umană. -consideră omul ca pe o entitate activă, cu un potenţial latent, care trebuie valorificat. -Scopul terapiei îl reprezintă conştientizarea propriului eu şi atingerea unui nivel superior de conştiinţă. -Nevroza devine o expresie a disperării existenţiale -Anxietatea este considerată ca teama omului de a se confrunta cu propriile limite, în special cu moartea şi cu nimicnicia. -Această orientare pune accent pe trăirea emoţiilor şi a experienţei prezente, „aici şi acum“. -Schimburile terapeutice rezultă în urma procesului trăirii experienţei. -Unul dintre conceptele de bază ale acestei orientări constă în ideea lui C. R. Rogers conform căreia orice organism are tendinţe înnăscute de a-şi dezvolta calităţile la nivelul optim când este plasat în condiţii optime. Terapeutul nu trebuie să încerce să-l modifice pe client, ci doar să-i ofere un mediu plin de căldură şi înţelegere umană (jucând rolul de catalizator). Relaţia terapeutică este o relaţie una încărcată afectiv, o relaţie de prietenie. Există trei mari direcţii în terapiile experienţiale: (1) direcţia tip filosofic – pune accent pe discuţie; (2) direcţia de tip psihosomatic (tip yoga, zen); (3) direcţia spirituală (de tip religios – meditaţia transcendentală). În această şcoală, locul central îl ocupă terapia centrată pe client sau pe persoană, elaborată de Rogers (1942). Obiectivul terapiei constă în ajutarea clientului să se accepte pe sine. - el este încurajat să se simtă liber, să-şi exploreze gândurile, să-şi analizeze sentimentele - Terapeutul nu dă răspunsuri, nu face interpretări, nu analizează conflictele inconştiente şi nici măcar nu intervine activ în discursul clientului. El nu face decât să asculte, întrerupând doar pentru a parafraza, a spune cu alte cuvinte ceea ce spune clientul. Condiţiile relaţiei terapeutice nondirective (după Rogers) · Terapeutul consideră că orice individ are în sine o puternică dorinţă de a deveni matur, adaptat social, independent, creativ; · Terapeutul trebuie să creeze o atmosferă caldă, permisivă, în care individul să-şi poată exprima orice atitudine, trăire, stare afectivă sau gând · Clientului nu i se impun nici un fel de limitări în privinţa atitudinilor, ci doar în privinţa comportamentelor. · Terapeutul trebuie să se abţină de la a sfătui, convinge, sugera, interpreta, întreba sau da asigurări. Spre sfârşitul carierei, Rogers începe să abandoneze terapia individuală în favoarea terapiei de grup şi pune la punct conceptul de grup de întâlnire. Pentru a fi eficient, grupul de întâlnire trebuie să fie coeziv, membrii grupului să-şi acorde încredere reciprocă, iar terapeutul, ca lider al grupului, va facilita procesele care se petrec în grup la nivel minimal. Această terapie se potriveşte pentru autoperfecţionare, pentru psihologii în formare · 7.5 Alte tipuri de psihoterapie- analiza tranzactionala, psihoterapia de familie, psihoterapia prin joc dramatic. Abordarea strategică în psihoterapia de familie Orientarea strategică îşi are originea în lucrările lui Milton Erickson. - psihoterapia are mai multe şanse de succes dacă subiectul nu este abordat izolat, ci în cadrul interacţiunilor sociale în care îşi desfăşoară existenţa. Trăsăturile caracteristice ale acestei orientări: 1. Responsabilitatea de a pune la punct o strategie pentru a rezolva problema clientului revine în exclusivitate terapeutului. 2. Accentul nu este pus pe o anumită metodă psihoterapeutică, ci pe găsirea unei strategii care să rezolve o situaţie concretă. 3. sarcina terapeutului este să găsească acea cale de intervenţie care are în vedere interacţiunile clientului cu cei din jur. 4. Obiectivul terapiei este să-l ajute pe client să depăşească o situaţie specifică de criză ce intervine în viaţa de familie. 5. Problema este definită ca o secvenţă a unei relaţii interpersonale care se desfăşoară între mai multe persoane. Simptome cum ar fi depresia, anxietatea, fobiile sunt gândite în termenii unor contacte dintre doi sau mai mulţi parteneri, contacte ce au rolul adaptativ de a menţine relaţia respectivă. Problema-simptom care apare la un adult sau la un copil este considerată ca un mod de comunicare. Simptomul nu face decât să exprime metaforic o problemă şi să sugereze soluţia. Obiectivul terapiei constă în modificarea conţinutului comunicării metaforice, în prevenirea secvenţelor patologice şi în oferirea unor soluţii sănătoase de interacţiune. Demersul terapeutic se desfăşoară în trepte sau etape, iar fiecare problemă poate să implice două sau mai multe persoane. Într-o etapă iniţială, terapeutul va stabili cine anume şi în ce mod este implicat în persoana respectivă. Apoi, terapeutul va găsi o soluţie de intervenţie Frecvent, terapeutul generează la început o nouă problemă, a cărei rezolvare va conduce la rezolvarea problemei iniţiale. Terapeutul trebuie să fie foarte atent la sistemul de relaţii ierarhice din cadrul familiei; de pildă, părinţii sunt aceia care trebuie să aibă grijă de copii; - terapeutul trebuie să evite să formeze alianţe cu membrii „de jos“ ai ierarhiei familiale. Intervenţia terapeutică îmbracă forma unor directive sau sarcini terapeutice Directivele au două scopuri: (1) să modifice modul în care membrii familiei interacţionează unii cu alţii şi cu terapeutul; (2) să faciliteze obţinerea unor informaţii referitoare la modul în care membrii familiei răspund la instrucţiuni. Directivele date de psiholog pot fi directe sau paradoxale, simple sau complexe. Instrucţiunile directe au drept scop modificarea interacţiunilor din cadrul sistemului familial Primul pas în stabilirea unei instrucţiuni îl reprezintă motivarea familiei să urmeze respectiva instrucţiune. Modalitatea prin intermediul căreia terapeutul se decide să motiveze familia depinde de tipul de sarcină, de tipul de familie Terapeutul va preciza totdeauna clar sarcinile trasate, astfel încât dacă acestea sunt urmate, să rezulte efectul scontat. Instrucţiunile paradoxale - terapeutul afirmă că doreşte să ajute familia să se schimbe, cerându-i în acelaşi timp să nu se modifice. Provocându-i să reziste, terapeutul va provoca indirect schimbarea. În terapia de familie, se elaborează un plan precis de acţiune pentru fiecare problemă şi nu există nici o contraindicaţie pentru selecţia pacienţilor Poate fi folosită pentru probleme ca: neînţelegeri, comportament delincvent la unui dintre membrii familiei, simptome ca depresie, anxietate, fobie. Analiza tranzactionala Isi are originea in lucrarile lui Eric Berne si considera ca in fiecare individ coexista trei stari ale ego- ului, stari active si dinamice; starea de parinte, de copil si de adult. Starea de parinte se imparte la randul ei in stare de parinte critic si parinte grijuliu, iar starea de copil are si ea doua subcomponente: starea de copil liber si copil adaptat. Un terapeut specializat in analiza tranzactionala este un catalizator care faciliteaza schimbarile si maturizarea psihica la clientii sai. Conceptele specifice analizei tranzactionale sunt urmatoarele: 1.Stari ale ego-ului: -stare de copil numita si archeopsyche -stare de adult sau neopsyche -stare de parinte sau exteropsyche Fiecare stare a ego-ului functioneaza independent de celelalte. 2.Tranzactiile psihologice- reprezinta interactiuni sociale bazate pe procesul de comunicare. 3.Jocurile psihologice: in analiza tranzactionala atunci cand doua nivele (social si psihologic) opereaza in acelasi timp, are loc un joc psihologic. 4.Intaririle comportamentale: Modul in care subiectul primeste si acorda intariri sta la baza modelarii viitoarei personalitati a acestuia. 5.Scenariul de viata: copilul dezvolta in urma interactiunilor cu parintii un model de comportament, copilul va lua decizia daca este o persoana buna sau rea, aceste decizii vor forma ulterior scenariul de viata. 6.Egograma Psihoterapeutul specializat in analiza tranzactionala ia parte la jocurile psihologice, se implica, realizeaza tranzactii. Obiectivele psihoterapiei in cadrul analizei tranzactionale: 1.Echilibarea egogramelor, care consta in transformarea energiilor de la starile puternice spre cele slabe ale ego-ului pacientului. 2.Evidentierea si intreruperea jocurilor psihologice. 3.Modificarea scenariilor de viata- se refera la modificarea atitudinilor si opiniilor cu privire la sine si la ceilalti. Terapia prin joc drama c - prin intermediul psihoterapiei pacientul spera sa invete se se adapteze mai bine, sa se accepte ca persoana, sa-si reduca tensiunile si conflictele interne si sa ajunga la o stare de confort psihic, seninatate si sa devina mai competent in viata reala. Strategia reprezinta modul in care terapeutul il abordeaza pe pacient. Ea poate fi suportiva, analitica, non-directiva, cognitivista, etc. Tehnica jocului drama c Are urmatoarele functii: 1.Metoda de psihodiagnostic- terapeutul poate primi informatii cu privire la natura si extensiunea problemei pacientului 2.Modalitate de instruire- pacientul invata cum sa abordeze diverse situatii. 3.Modalitate de antrenament- pacientul poate obtine un insight cu privire la el insusi si poate invata sa- si controleze mai bine sentimantele si sa dezvolte noi abilitati de a face fata existentei. Jocul de rol actioneaza la toate trei nivelele psihologice importante: la nivelul cognitiv, la nivel afectiv, la nivel comportamental astfel incat individul se implica total, ca in viata reala. Jocul de rol: -este o reprezentare apropiata de situatiile de viata -il implica pe individ total -prezinta observatorilor un tablou in legatura cu modul in care se comporta subiectul in situatiile reale -datorita caracterului dramatic, fixeaza atentia asupra problemei -permite individului sa se perceapa pe sine in actiune, fiind in acelasi timp si neutru Valoarea acestei tehnici are la baza trei aspecte: a.Simultaneitatea- desfasurarea in acelasi interval de timp a mai multe evenimente. b.Spontaneitatea- comportament natural, nefortat si creativ in situatii noi. c.Autenticitatea- realitatea subiectiva a situatiei dramatice. Insight-ul produs in urma jocului dramatic trebuie sa conduca la o restructurare in sfera personalitatii subiectului. - pacientul realizeaza insight-ul dupa ce modelul superior de comportament a fost pus in actiune. Efectele terapiei prin joc sunt: a.Centrale-noi idei, noi nivele de intelegere, insigh-uri cu privire la sine si la ceilalti b.Periferice:noi deprinderi, noi modele de comportament etc. Calitatile pe care trebuie sa le aiba terapeutul sunt: creativitatea, spirit de aventura, leadership, prezenta scenica agrabila, el trebuie sa fie o persoana care trebuie sa domine si sa conduca situatia. Tehnicile psihoterapiei prin joc dramatic: 1.Jocul de rol direct- persoana se joaca pe sine fat de o alta persoana care joaca un alt rol. 2.Inversarea rolurilor-acest model produce rapid si eficient constientizarea unor aspecte sociale, individul se vede prin ochii altora si invata sa se puna in situatia altuia. 3.Modelul alter ego-ului- acest procedeu este subtil si presupune prezenta unui asisitent cu experienta si sensibilitate. 4.Modelul (tehnica) oglinzii. 5.Tehnica dedublarii. 6.Jocul de rol structurat 8. Asistenta psihologica in procesul muncii Directiile strategice ale asistentei psihologice 1. sesizeze si sa inventarieze aspectele social-umane ale organizatiei in care lucreaza; 2. sa determine aspectele social-umane ale intreprinderii in care lucreaza prin transpunerea listei cu problemele social-umane in concepte stiintelor social-umane; 3. sa stabileasca natura critica sau problematica a aspectelor social-umane ale intreprinderii, ponderile acestora si gradul lor de urgenta. 4. sa cerceteze, pentru aflarea cauzelor care le-au provocat sau le intretin, aspectele social-uman problematice 5. sa elaboreze pentru forurile de conducere propuneri concrete de solutionare a aspectelor social- umane problematice. 6. sa urmareasca explicarea masurilor preconizate de el aprobate de conducere si sa corecteze la nevoie eventualele erori in palnul de masuri sau executia acesteia;sa generalizeze in propia unitate masurile care s-au dovedit eficiente si sa le comunice si altor laboratoare de psihologie pentru a fi aplicate in situatii similare. Directiile tactice ale asistentei psihologice - stabilirea cerintelor specifice pentru fiecare profesiune, sa elaboreze micomonografiiile profesionale, elaborarea fiselor posturilor de munca; - alcatuirea de baterii de teste psihologice necesare; - efectuarea de examinari psihologice in situatiile care cer acest lucru; - reorientarea personalului - studiul locului de munca periculoase, elaborare de recomandari si contraindicatii; - participarea la organizarea ergonomica a locurilor de munca; - selectii pentru scolile de maistrii; - pregatirea psihopedagogica a maistrilor sau a cadrelor de conducere in domeniul psihologiei intocmirea dosarelor psihologice pentru toate persoanele angajate, care sunt folosite ca instrumente in luarea tuturor deciziilor luate de psiholog. Organizarea si functionarea laboratorului de psihosociologie al intreprinderii Psihologul nu poate lucra fara un laborator de psihosociologie dotat cu instrumentele necesare In interiorul intreprinderii. Dpdv functional laboratorul de psihosociologie este subordonat compartimentului de resurse umane sau personal. Laboratorul de psihosociologie va avea relatii directe cu toate comportamentele functionale (aprovizionae, desfacere, administrativ, etc) cu sectiile de productie, sindicat, manageri, etc. Laboratorul de psihosociologie si personalul se afla intr-o situatie organizatoric-relationala privilegiata care asigura contact nemijlocit cu toate elementele intreprinderii. In exteriorul intreprinderii. Laboratorul de psihosociologie trebuie sa aiba relatii permanente cu o serie de institutii din afara societatii comerciale. Aceste legaturi nu presupun contacte permanente ci doar contacte ocazionale dictate de problemele din intreprinderile. Organizarea laboratorului: la inceput laboratorul poate functiona si cu un singur specialist licentiat in psihologie si un tehnician cu pregatire medie. Personalul laboratorului de psihosociologie va putea fi completat cu 1-2 psihologi, 1 sociolog, 1 asistent social, 2-3 psihotehnicieni, in total 10 persoane. Dotarea laboratorului: 2 incaperi separate de sectiile de productie, in corpul administrativ al intreprinderii in conditii de microclimat corespunzatoare;sa fie asigurata linistea si facilitarea accesului diferitelor persoane la laborator;in sala pentru examinari psihologice colective vor fi 15 mese cu paravane despartitoare, 30 de scaune, o tabla, un panou de afisaj, 2 dulapuri pentru materiale. Testele psihologice si aparatura de laborator: instrumentele de lucru, testele psihologice si aparatura de laborator vor fi procurate treptat in functie de necesitatile intreprinderii si de posibilitatile financiare. Programul de desfasurare a activitatii laboratorului de psihosociologie va fi cel al unitatii in care functioneaza administratia fiind examinarile psihologice apoi cercetari de teren si asistenta psihologica. Psihoprofesiograma psihologului industrial. Descrierea profesiunii. Psihologul trebuie sa fie o persoana cu un interes stiintific fata de problemele social-umane si fata de cunoasterea vietii sufletesti a oamenilor imbinate cu dorinta de a veni in ajutorul acestora. Obiectul muncii psihologului practician il constituie pastrarea, apararea, corectarea sau restabilirea sanatatii sufletesti, a persoanlitatii omului care desfasoara activitati de munca, optimizarea si redarea dispozitiei sale de munca. Conditiile muncii psihologului. Sunt foarte variate in functie de domeniul de activitate in care lucreaza. Psihologul trebuie sa fie pregatit sa desfasoare o munca grea, deseori fara satisfacii imediate. El trebuie sa fie o persoana echilibrata, rezistenta la stress, harnic si organizat in munca, exigent cu sine si obiectiv fata de altii, deschis colaborarilor. Specificul muncii psihologului. Este de factura intelectuala insa cu numeroase activitati de rutina. Psihologul practician trebuie sa dovedeasca multa sensibilitate a gandirii si operativitate pentru gasirea solutiilor necesare. Psihologul trebuie sad ea dovada de tact, rabdare, capacitatea de acomodare rapida in orice situatie, tarie morala si fermitatea opiniilor. Metodele, tehnicile si instrumentele de lucru utilizate de psihologi. examinari cu ajutorul testelor psihologice. Se mai utilizeaza chestionare pentru investigatiile psihosociologice Psihologul trebuie sa-si dezvolte intuitia psihologica care adesea il poate ajuta mult in munca sa. Cerintele profesiunii Cerintele intelectuale: inteligenta generala dezvoltata, Memoria vizuala si auditiva a persoanelor si spiritul de observatie, imaginatia reproductiva si creatoare Psihologul are nevoie de o capacitate dezvoltata de a intra in contact cu oamenii, de empatie si trebuie sa-si pastreze controlul intelectual pentru a evita subiectivismul si influentabilitatea. Este necesara si o mare rezistenta la oboseala, sa fie rezistent la monotonie, sa aiba o sanatate buna din punct de vedere somatic si psihic. Psihologul practician- consilier al conducerii intreprinderii. Psihologul practician sau psihologul industrial este psihologul care lucreaza in intreprindere si alte tipuri de organizatii. Se numeste psiholog industrial deoarece domeniul de lucru este cel industrial si practician deoarece activitatea sa are caracter aplicativ. Psihologul practician in sensul de asistent al conducerii intreprinderii ii confera un statut de consilier pentru problemele resurselor umane. In acest statut esentiale sunt priceperea si abilitatea in rezolvarea problemelor practicii, capacitatea de a pregati si sfatui managerii in problemele cunasterii si conducerii oamenilor. 9. Dinamica si evolutie in viata umana · Repere psihologice si psihodinamice (catre o teorie generala a varstelor) Contributiile importante in problematica reperelor psihodinamice ale dezvoltarii personalitatii umane au fost aduse de specialistii in psihologia copilului. Reperele psihodinamice se exprima in conduite, caracteristici si trasaturi psihice in decursul intregii vieti. Reperele psihodinamice au doua laturi: instrumentala- momentele de schimbare din ciclurile vietii; teoretica-permit descrierea probabilistica a dezvoltarii persoanei umane Mai sunt alte doua laturi: umana generala si nespecifica si particulara (specifica). Gesell spunea ca: dezvoltarea psihica este animata de o forta foarte puternica forta inascuta si directionata datorita cerintelor si conditiilor mediului de cultura care o utilizeaza. El era de parere ca comportamentele maturizarii sunt cele mai importante, a considerat varsta cronologica drept ecran de referinta esential. S-a conturat si analiza distantelor dintre varsta cronologica si varsta de dezvoltare Ed. Claparede . Conceptia lui este ca pana la 12 ani se dezvolta la copil progresiv, planul mental intelectual incepand cu cel perceptiv intelectual. 12-18 ani are loc dezvoltarea nuantata a planului afectiv sentimental si al valorilor morale si sociale. La varstele adulte are loc accentuarea pe drumul ales in viata prin idealuri. Lawrance Kohlberg-dezvoltarea morala conceptia lui: - pana la 2 ani avem faza preconventionala comportamentul manifestat prin reactii simple de placere sau neplacere legata de satisfacerea trebuintelor personale. -Apoi avem faza conventionala 2-5 ani trebuinta de ai fi aprobate de ceilalti conduitele, faptele ce implica constituirea conventionalismului si acceptarea unor reguli. La 18 luni copilul manifesta momente de rusine, emotie care devin frecvente. - Faza postconventionala dupa 12 ani forma de depasire a conduitelor comandate de reguli, implicarea in reguli si principii universale J. Paget Fazele in conceptia lui J. Paget: 0-2 ani-reactii senzorio-motorii cu deschidere spre semn si simboluri verbale 2-7 ani-scheme preoperatorii- organizarea de forme mentale semireversibile 7-12 ani-scheme operatorii concrete-referinte spatio-temporare reversibile, utilizarea relatiilor cauzale 12-16 ani-logica axiomatica-gandirea discursiva constructiva; reprezinta atingerea nivelului de maturizare a gandirii si inteligentei umane. J. Piaget considera incheiat ciclul de dezvoltare psihica intelectuala odata cu adolescenta. H. Wallon: -a utilizat ca repere contradictia dialectica drept instrument in analiza psihologica si a implicato in esenta activitatii psihice ca un mecanism care s-ar putea delimita prin conceptul de decalaj orizontal -a fixat structura reperelor psihologice pe constructia afectiva a eului si a persoanalitatii H. Wallon a fost orientat spre conduitele patologice ale copilului in timpul dezvoltarii lui psihice Teoriile freudiste: -pun accent pe energia instinctuala care se exprima prin sexualitate, instinctul de conservare a vietii si instinctul mortii S. Freud -opereaza cu conceptul dinamic si central de catharsis -energia incorporata in gandire adauga inca doua structuri: =ego-ul – stratifica dorinte invatate, teama, deprinderi, limbaj =suprego-ul – reprezinta cenzura constiintei si se formeaza in perioada prescolara Stadile dezvoltarii psihice: 1. Stadiul oral-determinat de placerea activitatii de suctiune 2. Stadiul anal- centrarea experientei pe placerea legata de evacuarea anala 3. Perioada prescolara- de identificare a copilului cu parintii sai 4. Stadiul falic- pauza in dezvoltarea sexualitatii 5. Stadiul genital-coincide cu adolescenta Teoria conditionarii- I. P. Pavlov - a subliniat rolul experientei concrete de viata in formarea conduitei, rolul invatarii si faptul ca nu e posibila invatarea fara motivatie - progresul in dezvoltarea psihica este posibil in contextul stimulilor din conditiile mediului - a pus in evidenta 2 mecanisme: mecanismul de asocieri noi prin conditionare si reflexe functionale N. Leontiev - influenta conditiilor externe se realizeaza prin intermediul conditionarii interne Perioada copilului mic- pana la 3 ani- insusirea deprinderilor elementare de autoservire Perioada prescolara-de la 3 ani pana la intrarea in scoala -pune bazele personalitatii. Perioada scolara mica- formarea de strategii de invatare organizata Perioada scolara mijlocie -10-14 ani- perioada de accelerare a dezvoltarii si maturizarii Perioada adolescentei-dezvoltarea vietii spirituale si orientarea socio-profesionala a personalitatii Repere psihogenetice 1. Tipul fundamental de activitate- forme succesive de activitate in care copilul se antreneaza, care devin complexe, incarcate din punct de vedere al caracteristicilor psihice. Datorita acestei antrenari, energia psihica se amplifica din structurile psihice in cele ale activitatii ce au la baza energia psihica de suport 2. Tipul de relatii exprima structura evolutiva a adaptarii si integrarii sociale. Cu cat relatiile sint mai complexe si tensionate in structura varstelor, permit o mai complexa conturare a constiintei de sine si a unor rezonante complexe ale vietii psihice interioare fata de realitate. 3. contradictiile relatiilor dintre cerintele socio-culturale si posibilitatile de a le satisface si pe de alta parte de cerintele subiective in opozitie cu posibilitatile societatii de a le satisface. In acest context de opozitii coerenta este data de tendinta spre echilibru, de tendinta de apropiere dintre aspiratii si idealuri si posibilitati organizate in strategii comportamentale, activitate si creatie. Concluzie: -dezvoltarea psihica poate fi privita ca proces de armonizare cu mediul natural si social si cu propiile aspiratii si dorinte -evenimentele si solicitarile vietii concrete pot produce dizarmonii pe cand fortele creatoare si activismul eului armonizeaza Caracteristici ale reperelor psihogenetice si psihodianamice: a)reperele psihogenetice pun in evidenta normalitatea, intarzierea sau avansul in dezvoltarea psihica b) se pun in evidenta latura dinamica, forta investitiilor psihice active la un moment dat, si se pot elabora strategii educative c)intarzierile de aparitie a cracteristicilor psihice considerate repere psihogenetice constituie indici de retard sau debilitate psihica d)intarzierile de dezvoltare dupa aparitia normala a reperelor psihogenetice evidentiaza conditii defectuase de educatie si mediu sau conditii de existenta stresanta · 9.2 Ereditate, mediu, educatie #Ereditatea –a fost studiata de darwinism, mendeleism -pote perfectiona capacitatile adataptive sau poate face sa dispara specii -Darwin-forta ereditatii de a acumula prin adaptare si stratificare -Mendel-forte si diferentieri ale speciilor si factorul complementar mediul -ereditatea este transmisa prin cromozomii purtatori de gene -fenomenul reductiei cromozomice filtreaza ereditatea genetica Eysenck- inteligenta umana ramane fara sanse de dezvoltare peste medie doar in unele cazuri de exceptie Tanner: -structura bazala, de ereditate implica in trecerea de la o generatie la alta constituirea genotipului -fenotipul reprezinta implicarea de retus a genotipului prin procesul de adaptare la schimbarile de mediu -tot fondul genetic cuprinde efecte foarte variate adataptive, generand progresul omenirii -T. H. Morgan considera ca genele care se gasesc in cromozomii celulelor sunt singurele transmitatoare de ereditate #Mediul -reprezinta totalitatea conditiilor de viata in care se exercita influente bioclimatice, socio-economice, educative, culturale si civilizatoare -mediului social in dezvoltare ii este atribuit un aspect solicitant asupra omului -latura social-economica a mediului ofera sanse de a realiza o adaptare la conditiile de viata -mediul dispune si de o dominatie demografica rasiala dominata cu etnii, caracteristici psihice diferite -in structurile mediului exista si o cantitate foarte mare de cultura prin acesta s-a creat o perceptivitate foarte mare a noului #Educatia -este activitatea de facilitare a adaptarii la toate conditiile de mediu, deci la mediul total -educatia poate fi privita ca o oferta sociala complexa cognitiva si de servicii, pentru formarea de abilitati, aptitudini, aspiratii, interese -exista o evolutie permanenta a educatiei atat pe linie de instruire cat si pe linia formarii de aptitudini -educatia organizata are o dominanta informationala impusa prin programe -mass-media este concurenta si complementara sistemului de educatie si are o mai mare fixatie -forta de influenta a mass-media este foarte mare si in continua crestere -are efecte pozitive dar si negative asupra planului cunoasterii dar si asupra formarii personalitatii #Stadiile dezvoltarii psihice S. Freud-copilaria are o foarte mare valoare celelalte cicluri se exprima ca rezonante psihice ale copilariei Jung- dezvolta ideea unei dezvoltari continue in care viata sociala si institutiile, religia, si miturile au loc de seama -in jurul varstei de 40 de ani are loc un proces de individualizare Erick H. Erikson -utilizeaza metoda biografica si analiza istorico-socio-psihologica -considera ca dupa stadiile freudiene de dezvoltare exista si stadiile psihosociale ale dezvoltarii -ideea existentei unor comportamente duale aflate in opozitie 1. Stadiul oral -incredere-neincredere =dependenta copilului de calitatea ingrijirii parentale 2. Stadiul anal-1-3 ani- aotonomie, emancipare versus simtul pulsiunii =excesul critic privind micile accidente ale varstei duc la exces de rusine =daca i se lasa libertate copilului i se dezvolta autonomia 3. 4-5 ani- constituirea initiativei versus vinovatia -daca initiativa nu este ingradita devine caracteristica psihica, ingradirea ei creeaza sentimentul de vinovatie care se stabilizeaza in structura personalitatii 4. 6-11 ani-sarguinta versus inferiorizare =scoala impune reguli se tendinte spre sarguinta dar provoaca si trairea inferioritatii in cazul in care copilul nu poate raspunde cerintelor 5. 12-18 ani- constientizarea identitatii eului versus confuzia rolurilor daca identitatea eului este traita amplu se intaresc increderea, autonomia, initiativa 6. varsta mijlocie- intimitate versus izolare =perioada tineretii si inceputul vietii de adult 7. Anii batranetii- egocentrismul ratarea atitudinii altruiste =realizare versus disperare =posibilitatea de a privi viata ca pe o realizare iar pe de alta parte este ratarea, esecul in viata D. Super- 5 stadii: (utilizeaza criteriu pozitiei fata de angajarea profesionala) 1. Copilaria (de la nastere la 15 ani) - se realizeaza integrarea sociala prin instruire si prin constituirea de interese vocationale 2. Adolescenta (15-25 ani)-maturizare biologica; creste capacitatea de adaptare profesionala si a identitatii de sine 3. Tineretea (25-44)ani- perioada de maturitate; are loc integrarea in profesie 4. 44-55 ani- integrarea profesionala; stadiul mentinerii 5. varstele inaintate- dezangajarea profesionala H. Maers -0-20 ani- perioada copilariei si a tineretii; perioada de intensa formare, intensa crestere si invatare -21-31 ani-prima perioada adulta , este dominata de integrarea profesionala -31-44 ani- miezul vietii umane, receptivitate scazuta pentru invatare -44-55 ani- perioada de criza si autocunoastere -56-58 ani -69-sfarsitul vietii -ultimele doua sunt perioadele baranetii · 9.3 Ciclurile si stadiile dezvoltarii psihice Trei cicluri mari ale vietii si cateva caracteristici ale lor: a) ciclul de crestere si de dezvolatre, din primii 20 sau chiar 24 de ani -copilaria- pana la 10 ani, constituie etapa de maxima importanta pentru intreaga dezvoltare ulterioara; - se formeaza toate conduitele adaptaptive, se pun bazele personalitatii, are loc procesul alfabetizarii -adolescenta-10-20 ani =legata de integrarea scolara si sociala a copiilor =sensibilitatea psihica a puberului si adolescntului aflat in plin proces de dezvoltare a eului = saltul de mentalitate si responsabilitate, o fragilitate deosebita fata de orice fel de influente. -20-24 ani adolescenta prelungita =personalitatea se formeaza ca o structura socializata a identitatii in care se organizeaza conformismul si nonconformismul si conceptia despre lume dar si tensiuni in formarea de idealuri b) ciclul adult ce prelungeste dezvoltarea psihologica a omului- pana la 65 de ani Cuprinde substadiile: -tineretea 25-30 ani are loc integrarea sociala profesionala se pune bazele unei familii =se structureaza mai profund subidentitatile profesionale =dezvoltarea generala a experientei sociale- care implica responsabilitate -etapa adulta timpurie sau precoce-35-44 ani -etapa adulta medie 45-54 ani -etapa adulta prelungita sau tardiva 55-64 ani =etapele adulte sunt incarcate cu obligatii profesionale, obligatii familiale =poate aparea si perimarea profesionala care mareste disonanta psihologica dintre cerintele profesionale si posibilitatile individuale de satisfacere =se mareste familia prin casatoria copiilor si apoi nepotii b) ciclul al 3-lea sau etapele varstelor de regresie (al batranetii) 65 ani-pana la moarte =contine urmatoarele perioada: perioada de adaptare, per. batranetii timpurii, per. batranetii propiu- zise, per. marii batraneti si regresiei finale sau ciclul terminal. Caracteristici ale perioadelor batranetii: -acumulare de oboseala si uzura interna, scaderea productivitatii -iesirea la pensie, reducerea familiei prin plecarea copiilor -apar bolile, sentimentele de initilitate sociala si de abandon T. Ribot -vorbea de coexistenta mai multor personalitati in aceeasi fiinta umana Psihologia sociala a adus precizarea ca nu este vorba de coexistenta mai multor personalitati ci de multitudinea de roluri si statute sociale reglate de o singura personalitate. Concluzie: -personalitatea are o compozitie complexa angajata social -psihicul uman este un sistem deschis, complex de tip cibernetic · 9.4 Cosmovici- Ciclurile si stadiile dezvoltarii psihice Stadialitatea-consideratii generale: stadialitatea este o problema complexa care are un caracter deschis pentru investigatia psihologica. Stadiul genetic presupune: 1. ordinea diverselor achizitii este neschimbata 2. exista o structura propie stadiului 3. fiecare stadiu comporta un moment de pregatire si unul de inchegare 4. fiecare stadiu este un moment de echilibru al vietii psihice, dar este relativ echilibrul pregatindu-se trecerea la urmatorul stadiu Stadialitatea psihodinamica (de varsta) este mai operanta din perspectiva prezentarii dezvoltarii psihice pe durata vietii decat stadialitatea psihogenetica. Pentru dezvoltarea psihogenetica se foloseste termenul de stadiu iar pentru stadialitatea psihodinamica termenul de perioada. Stadialitatea cognitiva- J. Piaget: 1. Stadiul senzorio-motor (0-2 ani) - corespunde dezvoltarii si coordonarii capacitatilor senzoriale si motorii ale copilul; - principala achizitie in acest stadiu este permanenta obiectului - inteligenta incepe sa se manifeste spre sfarsitul primului an de viata 2. Perioada preoperatorie (2-7 ani) si stadiul preoperational si operational concret (2-11 ani/12 ani):- se centreaza in jurul functiei semiotice sau simbolice - jocul simbolic, desenul si mai ales limbajul apar si se consolideaza ca principal material al constructiei psihice cognitive - copilul sa ramana prizonierul propriului sau punct de vedere (egocentrism) si sa gandeasca ceea ce vede. 3. Stadiul operatiilor concrete 7/8-11/12 ani: - permite copilului luarea in considerare a diversitatii punctelor de vedere. - Copilul poate de acum concepe ca fiecarei actiuni ii corespunde o actiune inversa care permite revenirea la starea anterioara. - saltul de la gandirea de tip functional la cea de tip categorial. 4. Stadiul operational-formal (11/12 ani-15/16 ani sau niciodata). - acest stadiu poate sa nu fie atins chiar daca este vorba de o dezvoltare in cadrul normalitatii - rationamentul se desprinde de materialul concret si axandu-se pe abstractiuni - se naste posibilitatea operatiilor cu operatii Toate aceste achizitii duc la dezvoltarea dimensiunii ipotetico-deductive a gandirii. Devine posibil drumul gandirii de la posibil la real, realul fiind o varianta dar nu singura. Critici la teoria piagetiana: - nu ia in calcul interactiunile sociale ca meditator cognitiv intre realitatea fizica si constructia mintala a subiectului · 9.5 Evolutia constiintei morale la copil L. Kholberg-judecarea unor dileme morale: Dilemele morale sunt construite pe conflictul dintre necesitatea de a urma regula morala si incalcari ale acesteia dictate de presiuni individuale reale si justificate. I. Nivelul premoral sau preconventional (4-10 ani) Standardele de judecare sunt etichetele culturale ale anturajului: bun/rau, cuminte/obraznic - Stadiul 1- al moralitatii ascultarii, in care pedeapsa si recompensa sunt criterii foarte puternice. - Stadiul 2- al moralitatii hedonismului instrumental naiv. Conformarea la norma este sursa de beneficii II. Nivelul moralitatii conventionale (10-13 ani). Conformarea are la baza placerea de a i se recunoaste purtarea, de a avea un statut bun. Stadiul 3 al moralitatii bunelor relatii. Incepe sa se prefigureze judecarea faptelor dupa intentia lor, nu numai dupa consecinte. Stadiul 4 al moralitatii legii si ordinii. Respectarea autoritatii, a normelor si legilor fapt care actioneaza si in beneficiu personal. III. Nivelul autonomiei morale Definirea valorii morale in termeni propii, fara stereotipuri. Stadiul 5 al moralitatii contractuale si al acceptarii democratice a legii. Standardele morale sunt intelese ca rezultat al unei decizii mutuale. Stadiul 6 al moralitatii principiilor individuale de conduita. Se cristalizeaza propiul sistem de valori morale. Judecata de sine este perceputa ca fiind mai puternica decat aceea care vine in exterior. Observatii asupra teoriei lui Kohlberg: -este valabila doar pentru dimensiunea cognitiva a moralitatii si nu se resfrange asupra conduitei morale -cele sase stadii au fost regasite mai mult la baieti decat la fete E. Erickson-dezvoltarea psihosociala: Stadiul infantil 0-1 an- incredere /nencredere, factorii sociali deternimanti: mama Stadiul copilariei mici (1-3 ani) principala achizitie autonomie/dependenta, factorii sociali determinanti-parintii Stadiul copilaria mijlocie (3-6 ani) initiativa/retragere, vinovatie, mediul femilial, Stadiul copilaria mare (6-12 ani), sarguinta, eficienta/inferioritate, scoala si grupul de joaca, Stadiul adolescentei (12-18/20 ani) identitate/ confuzie, modele si covarstnicii, unitatea. Stadiul tanarul adult (20-30/35 ani) intimitate/izolare, prietenii, relatia de cuplu, Stadiul adult (35-50/60 ani) realizare/ rutina creatoare, familia,profesia; responsabilitatea, Stadiul batranetii (60 ani..) integritate/disperare, pensionarea, apusul vietii; intelepciunea. - potentialul de dezvoltare al individului capata implinire pe tot parcursul vietii. Fiecare etapa este deschisa unei achizitii psihosociale ca urmare a unei noi crize de dezvoltare. Crizele apar din posibilitatile de relationale personale si cerintele mediului social. Dupa Piaget si judecata morala concorda cu directia generala a evolutiei cognitive. Judecata morala este: 1. Heteronoma-preia norme, reguli din anturajul imediat, fiind neselectiva, rigida si vizand doar fapta nu si motivatia. 2. Autonoma- interiorizarea si implicarea propiului sistem valoric in actul de judecare. Aceasta teorie a stat la baza cercetarilor lui Kohlberg. 10. Stresul psihic #Cadru conceptual. Definitii: Selye- a introdus conceptul de stres ca fiind o reactie generala nespecifica a organismului la actiunea externa a unor factori agenti stresori de natura variata. Derevenco-stresul este dezechilibrul biologic, psihic si comportamental dintre cerintele mediului si dintre resursele reale ale omului de a face fata acestor cerinte si situatii conflictuale.Stresul psihic este un stres general declansat de agenti stresori psihic care pot fi negativi (distres) si pozitivi (eustres). Distresul. desemneaza stresurile care au potential nociv pentru organism; hormoni eliberati in cursul distresului catecolaminele-favorizeaza bolile cardio-vasculare si cortizolul-scade rezistenta organismului la infectii si cancer. Distresul apare cand exista un dezechilibru intre solicitarile obiective asupra organismului si posibilitatile pe care subiectul considera ca le are spre a le face fata. Situatiile stresante:amenintarea; frustrarea; conflictul;. Eustresul:diferenta fata de distres este fundamentala atat din punct de vedere al agentilor stresori (stimuli cu semnificatie benefica pentru individ) si al consecintelor sale pentru organism care sunt favorabile. Totusi si in cazul eustresului pot aparea tulburari grave (cardiaci-visul. Ex:de eustres: revederea unei persoane dragi, reusita la un examen, starile de excitatie sexuala, meciurile de fotbal, dansul, etc. Eustresul este prin excelenta un stres acut dar constituie un fundal afectiv cu rol favorabil asupra individului in plan psihic si somatic Modificari psihice prezente in cursul SP acut- distres si eustres Cognitive: Distres: scaderea atentiei, memoriei si randamentului intelectual; nejutorare, supraaprecierea dificultatilor. Eustres: scaderea concentrarii, scaderea vigilentei, subestimarea dificultatilor. Afective: Distres: iritabilitate, furie; rusine, frica, fobie; sentimentul inutilitatii, insomnie, nehotarare/incapatanare; scaderea vointei/efort de vointa.Eustres: satisfactie, amuzament; triumf, castig; mandrie, revelatie, extaz. Comportamentale: Distres:Excese referitoare la consum: cafea, alcool, dulciuri Control scazut asupra vietii personale: aspect neglijent, intarzieri la serviciu, nerespecarea angajamentelor. #Mecanisme de coping. Lazarus si Launier: copingul este o serie de strategii constiente de ajustare elaborate de individ pentru a face tolerabila tensiunea interioara (SP) indusa de o situatie potrivnica. Suls si Fletcher descopera trei tipuri de coping: Coping centrat pe o problema (coping vigilent). Cuprinde evaluarea in plan mental a unor posibilitati avute la indemana. Subiectul: evoca experienta anterioara, conteaza pe suportul social, solicita informatii si va cauta mijloace, elaboreaza un plan de actiune. Coping centrat pe emotii (coping evitant). Este generat de situatii fara iesire, are rol pozitiv cand are o durata rezonabila. Evita confruntarea cu gravitatea situatiei. Subiectul abandoneaza tentativele de rezolvare a problemei si adopta unele strategii defensive: negare, resemnare, fatalism, agresivitate.Rezolvarea problemei: consta in reducerea diferentei intre gradul de amenintare si propiile resurse, fapt ce ajuta la perceperea situatiei ca fiind mai tolerabila. #Principii de conduita antistres la nivel individual si colectiv. Remediile impotriva stresului trebuie sa vizeze cei doi poli ai fiintei umane: psihic si somatic. Conditii antidistres: limitarea/inlaturarea consecintelor; Antrenamentul fata de distres: joggingul; ascensiuni montane; educatia estetica a tinerilor. Conduite proeustres: cultivarea eustresului; procurarea de eustresuri. Conduite sanogenetice: aspiratii realiste, asigurarea nevoilor psihologice fundamentale. Deprinderi zilnice; Dieta; Conduite preventive fata de accidente; Evitarea unor excese; Examene medicale periodice; Autoexaminarea; si Interdictia totala in folosirea substantelor psihotrope sau a unor obiecte de igiena precare. Conduite vizand cresterea eficientei filtrelor antistres.Vizeaza modelarea sistemelor de convingeri Optimizarea strategiilor de coping: strategiile de coping (iesire din impas) depind de dotarea ereditara a individului ca si de cea achizitionala si de natura situatiei stresante.; Convietuirea cu stresul-Resursele interioare individuale fac ca stresul sa lucreze pentru noi sau impotriva noastra. Stresul poate mobiliza rezervele de energie necasare pentru a depasi crizele.Trebuie sa invatam sa traim cu stresul care adesea este inevitabil. Secretul rezida in a transforma stresul in energie invingatoare #Vulnerabilitate psihica la stres. S-a dovedit faptul ca in bolile psihosomatice exista o serie de trasaturi de personalitate permisive fata de stresul psihic. Totusi nu se poate vorbi de profiluri psihosomatice propii fiecarei boli psihosomatice. Exista insa un profil de bolnav psihosomatic:la nivelul personalitatii se realizeaza impactul factorului stresant psihic cu accent pe rolul traumelor minime dar cu actiune indelungata, sau pe situatiile fara iesire; un rol important in receptionarea intensitatii si duratei stresului psihic il joaca mecanismele de ajustare cat si tipul locului de control; -vulnerabilitatea la stres este constituita de un pattern dinamic, de interactiune a trasaturilor stabile de personalitate care sunt solicitate ca parti componente ale unui comportament stereotip (tipul A); -vulnerabilitatea psihica la stres apare ca un element favorizant pentru bolile psihice dar si pentru cele psihosomatice in cadrul carora ea se asociaza cu o vulnerabilitate de organ;in bolile psihosomatice aparute ca urmare a unui stres psihic mai exista un agent al stresului psihic: tulburarile psihosomatice inerente oricarei boli psihosomatice, dar amplificate si ele de un tip de personalitate cu o vulnerabilitate crescuta in sfera afectiv-emotionala; evenimentele cu rol stresor pot juca un rol declansator psihogen in patologia clinica # Scale de evaluare – Holmes si Rahe au ierarhizat situaţiile stresante de viata su le-au corelat cu posibilit de apar a bolii. Au gasit 4 categ: starea sanatatii, munca, casa si familia, personal si social, acordind fiecareia cite un punctaj care indica potenţ pathogen al evenim respective. Moartea unia din soti – 100 p, divort -80, st de arrest -64, spitalizare -62, imbolnab unui membru al fam -50 etc. Scala H si Rahe, scala Cohen-Williamson, sc Lindemann (stresul professional declanş de cond proaste de lucru). # Tulburari si boli psihosomatice: - bolile psihice: psihogeniile - boli endocrine: boala Basedow - boile psihosomatice - boli infectioase: tuberculoza, zona zoster - boli metabolice: diabetul zaharat, obezitate - tulburari de concentrare, atentie, memorie, scaderea randamentului intelectual; Epuizare fizica si psihica, imbolnaviri frecvente; Tulburari functionale psihice (insomnie, hiperfagie) tranzit (constipatie/diaree), tulburari de dinamica sexuala. # Cadrul de actiune al stresului psihic in patologie psihocomport si psihosomatice potential reversibile. 1.Reversibilit reactiei psihosom de stres acut – efectele SP pe termen scurt sint reprezentate de un spectru larg de modif in plan psihologic, predominant in sfera cognitiva si mai ales in cea afectiva, insotite de corelatele lor somato-viscerale care, pt un individ normal, nu lasa nici o urma in urma remiterii SP. 2. Modif comport si tulb funcţionale remanente postres – tulb psihice si psihosomatice aparute in cadrul stresului acut. 3. tulb comportam si somatice in SP cronic. Caracteristici ale implic SP in patologie: nu trebuie uitat rolul jucat de terenul de organ, cit si de cel psihic, pe matricea carora SP actionează. Un subiect cu antecedente ereditare pozitive pt anumite boli psihice va dezvolta sub acţiunea SP sindroame anxioase sau depresive. In caz de antecedente pozitive pt boli somatice, va dez mai usor boli psihosomatice 